
PARTEA I 
EXOGENESIS 


O, tu, din zeiță născută din linia marelui Anchises, 
Porțile iadului sunt deschise noaptea și ziua; 
Căderea-i netedă și calea-i ușoară, 
Dar în întoarcere și în revederea cerului cel vesel 
Se află sarcina și înfăptuirea cea măreață. 
Eneida 6.126-129 
Traducere în engleză de John Dryden 


CAPITOLUL I 
VISE 


1. 


Zeus, uriașul din gaz portocaliu, atârna deasupra 
orizontului, mare și greoi, aruncând o lumină scăzută, 
rumenă. În jurul lui strălucea un câmp de stele, luminos pe 
fondul spaţiului negru, în timp ce sub privirea fără pleoape 
a uriașului se întindea o pustietate gri, presărată cu pietre. 

O adunătură mică de clădiri se ridica pe întinderea altfel 
părăsită. Domuri, tuneluri și spaţii cu ferestre, un loc 
singuratic al căldurii și al vieţii în mijlocul mediului 
extraterestru. 

În interiorul laboratorului înghesuit al clădirii, Kira se 
chinuia să extragă secvenţiatorul de gene din locul lui din 
perete. Dispozitivul nu era chiar atât de mare, dar era greu 
și nu reușea să-l apuce bine. 

— La naiba, bombăni ea și își schimbă poziţia. 

Cea mai mare parte a echipamentului lor avea să 


rămână pe Adrasteia, luna de mărimea Pământului pe care 
o cercetaseră în ultimele patru luni. Cea mai mare parte a 
echipamentului lor, dar nu tot. Secvenţiatorul de gene 
făcea parte din kitul de bază al unui xenobiolog, și unde 
mergea ea, venea și el. În plus, coloniștii care aveau să 
ajungă în scurt timp pe Shakti-Uma-Sati aveau să aibă 
modelele mai noi și mai bune, nu cel cumpărat dintr-un 
buget redus, de dimensiune potrivită pentru călătorii, pe 
care i-l dăduse compania. 

Kira trase din nou. Degetele îi alunecară și rămase fără 
aer când marginile din metal îi tăiară palma. li dădu drumul 
și, după ce-și examină mâna, observă o dâră subţire de 
sânge care ieșea din piele. 

Se încruntă și lovi cu putere secvenţiatorul de gene. Nu 
o ajută cu nimic. Ținându-și pumnul strâns, se plimbă prin 
laborator, așteptând ca durerea să se mai calmeze. 

În cea mai mare parte a timpului, rezistența 
dispozitivului nu ar fi deranjat-o. În cea mai mare parte a 
timpului. Însă azi, teama și oboseala întreceau raţiunea. 
Aveau să plece de dimineaţă, să se întoarcă la nava lor de 
transport, Fidanza, care se afla deja pe orbită, în jurul Adrei. 
Peste doar câteva zile, ea și restul oamenilor din echipa de 
cercetare de zece persoane aveau să intre în somnul 
criogenic și, când se trezeau pe Cygni 61, după 26 de zile, 
urmau să meargă fiecare pe drumul lui. Acela avea să fie 
ultimul moment când urma să îl mai vadă pe Alan pentru... 
nu știa pentru cât timp. Câteva luni, cel puţin. Dacă aveau 
ghinion, mai bine de un an. 

Kira închise ochii și își lăsă capul pe spate. Oftă și oftatul 
i se transformă într-un mormăit. Nu conta de câte ori ea și 
Alan făcuseră deja acest dans, însă nu devenea mai ușor. 
Ba chiar dimpotrivă, iar ea ura acest lucru. 

Se întâlniseră anul anterior pe un asteroid imens, pe 
care Lapsang Trading Corp. avea de gând să-l exploateze. 
Alan conducea acolo o investigaţie geologică. Patru zile, 
atât petrecuseră împreună pe asteroid. Râsul lui Alan și 
părul lui arămiu și răvășit îi atrăseseră atenţia, însă 
implicarea lui fusese cea care o impresionase pe Kira. Era 


priceput și nu-și pierdea cumpătul în situaţii de urgenţă. 

La acel moment, Kira fusese singură de foarte mult 
timp, așa că era convinsă că nu va mai găsi niciodată pe 
cineva. Cu toate astea, ca printr-un miracol, Alan intrase în 
viaţa ei, iar acum avea pe cineva de care să aibă grijă. Pe 
cineva care ţinea la ea. Continuaseră să vorbească, să-și 
trimită lungi mesaje holografice, de pe o stea pe alta, și, 
printr-o combinaţie de noroc și de manevre birocratice, 
reușiseră să fie trimiși împreună în aceleași locuri de câteva 
ori. 

Nu era însă îndeajuns, pentru niciunul din ei. 

În urmă cu două săptămâni, ceruseră corporației 
permisiunea să primească aceleași misiuni, fiind un cuplu, 
dar nu exista nicio garanţie că cererea lor avea să fie 
aprobată. Lapsang Corp. Se extindea în prea multe zone și 
avea prea multe proiecte, dar puţini angajaţi. 

Dacă nu avea să le fie aprobată cererea, singurul mod în 
care puteau să locuiască împreună pe termen lung era să-și 
schimbe locurile de muncă, înlocuindu-le cu unele care nu 
necesitau atâtea călătorii. Kira era dispusă să facă asta, ba 
chiar verificase ofertele cu o săptămână în urmă, dar nu 
simțea că-i putea cere lui Alan să renunţe pentru ea la 
cariera lui în companie. Nu încă. 

Între timp, tot ce puteau face era să aștepte verdictul 
corporației. Având în vedere cât de mult dura pentru ca 
mesajele să ajungă înapoi pe Alpha Centauri și cât de încet 
se mișca departamentul de HR, nu se așteptau la un 
răspuns mai devreme de sfârșitul lunii următoare. lar până 
atunci, atât ea, cât și Alan aveau să fie deja trimiși în 
direcţii diferite. 

Era frustrant. Singura consolare a Kirei era Alan. El făcea 
să merite totul. Nu voia decât să fie cu el, fără să-și facă 
griji pentru alte nimicuri. 

Își aminti de prima oară când el o luase în braţe și ce 
senzaţie minunată o străbătuse, caldă, de siguranţă. Și se 
gândi la scrisoarea pe care el i-o scrisese după prima lor 
întâlnire, la toate lucrurile pline de vulnerabilitate, din 
suflet, pe care i le spusese. Nimeni nu mai făcuse vreodată 


un asemenea efort pentru ea... El însă avea mereu timp 
pentru ea. Mereu se purta frumos, prin gesturi mari și mici, 
ca de exemplu valiza personalizată pe care i-o făcuse 
pentru cipurile din laboratorul ei, înainte de călătoria sa în 
zona Arcticului. 

Amintirile ar fi făcut-o pe Kira să zâmbească, doar că 
mâna o durea în continuare și nu putea uita ce urma să îi 
aducă dimineața. 

— Haide, nemernicule, spuse ea și se îndreptă spre 
secvenţiatorul de gene, de care trase cu toată forța ei. 

Cu un scârțâit de protest, acesta se urni. 

În acea noapte, echipa se strânse în cantină ca să 
sărbătorească finalul misiunii. Kira nu avea chef de 
sărbătorit, dar tradiţia era tradiţie. Fie că mergea bine sau 
nu, încheierea unei expediţii era o ocazie care merita 
marcată. 

Işi pusese o rochie verde, cu tiv auriu, și petrecuse o oră 
aranjându-și părul într-o cascadă de bucle în vârful capului. 
Nu era mare lucru, dar știa că Alan avea să aprecieze 
efortul. O făcea de fecare dată. 

Avusese dreptate. In clipa în care el o văzu pe coridorul 
din faţa cabinei ei, faţa i se lumină și o luă în braţe. Kira își 
îngropă fruntea în cămașa lui și spuse: 

— Ştii, nu trebuie să mergem. 

— Știu, zise el, dar ar trebui să păstrăm aparențele. Apoi 
o sărută pe frunte. 

Ea îi oferi un zâmbet forțat. 

— Bine, ai câștigat. 

— Așa te vreau. 

Alan îi răspunse la zâmbet și îi aranjă o buclă după 
ureche. 

Kira făcu la fel cu una dintre șuviţele lui. Mereu o uimea 
cât de deschis la culoare era părul lui în contrast cu pielea 
sa. Spre deosebire de restul oamenilor, Alan nu era 


niciodată bronzat, indiferent cât timp petrecea afără sau 
sub luminile cu spectru complet ale navei spaţiale. 

— Bine atunci, hai să facem asta, zise ea cu o voce 
joasă. 

Cantina era plină când ajunseră. Ceilalţi opt membri ai 
echipei de cercetare erau înghesuiți în jurul meselor 
înguste, în boxe se auzea îndrăgitul scamrock al lui Yugo, 
Marie-Elise împărțea căni pline cu punci din castronul mare 
de pe dulap, iar Jenan dansa ca și cum ar fi băut deja un 
litru de alcool. Poate că asta se și întâmplase. 

Kira îl strânse pe Alan de talie și încercă să afișeze o 
expresie fericită. Nu era momentul să se concentreze pe 
gânduri triste. 

Nu era, dar nu se putea abţine. 

Seppo se îndreptă direct spre ei. Botanistul își prinsese 
părul într-un coc în vârful capului pentru evenimentul din 
acea seară, iar asta nu făcea decât să-i accentueze 
unghiurile feței osoase. 

— Patru ore, zise el în timp ce se apropia. Băutura îi sări 
din cană în timp ce gesticula. Patru ore! Atât mi-a luat să- 
mi eliberez excavatorul. 

— Imi pare rău, Seppo, zise Alan, părând amuzat. Ți-am 
spus că nu aveam cum să ajungem acolo mai devreme. 

— Aveam nisip în costum. Știi cât de incomod a fost? M- 
am zgâriat în mai multe locuri. Uite! 

Işi ridică partea de jos a cămâășii, ca să le arate o linie 
roșie pe pielea de pe abdomen, unde cusătura costumului îl 
iritase. 

— Uite cum facem, zise Kira. O să-ţi cumpăr ceva de 
băut pe Vyyborg ca să mă revanșez pentru asta. Ce zici? 

Seppo ridică o mână și arătă spre ea. 

— Asta... ar fi o compensație acceptabilă. Dar gata cu 
nisipul! 

— Gata cu nisipul, încuviință ea. 

— Și tu, zise Seppo, în timp ce arătă spre Alan. Ştii... tu. 

După ce botanistul se îndepărtă, Kira îl privi pe Alan. 

— Ce a fost asta? 

Alan chicoti. 


— Habar n-am, dar o să fie ciudat să nu îl mai am prin 
preajmă. 

— Da. 

După o rundă de băuturi și conversație, Kira se retrase 
înapoi în cameră și se rezemă de un perete din colț. Oricât 
de mult ar fi vrut să nu-l piardă pe Alan din nou, nu voia nici 
să-și ia rămas-bun de la restul echipei. Cele patru luni 
petrecute pe Adra îi transformaseră într-o familie. Una 
ciudată, neobișnuită, dar una la care ţinea. Avea s-o doară 
să îi lase în urmă, și cu cât momentul se apropia, cu atât 
mai intens Kira își dădea seama cât de mult avea s-o doară. 

Mai luă o gură din punciul cu aromă de portocală. Mai 
trecuse prin asta, Adra nu era prima potenţială colonie pe 
care o trimisese compania. După șapte ani petrecuţi 
plimbându-se de pe o piatră afurisită pe alta, aproape 
jumătate din timp în somn criogenic, Kira începuse să simtă 
o dorinţă din ce în ce mai puternică pentru... prieteni. 
Familie. Companie. 

lar acum urma să lase toate astea în urmă. Din nou. 

Și Alan simţea la fel. Vedea asta în ochii lui, în timp ce 
bărbatul se plimba prin cameră, vorbind cu membri ai 
echipei. Se gândi că poate și ceilalți erau trişti, dar 
ascundeau acest lucru cu băutura, dansul și râsetele care 
erau prea ascuţite ca să fie sincere în întregime. 

Kira bău ce îi mai rămăsese în pahar. Era momentul să îl 
umple din nou. 

Muzica scamrock se auzea mai tare decât înainte. Era 
ceva de la Todash and the Boys, iar solistul urla: „Să 
evadeeeezi. Și nu e nimic la ușă. Hei, nu e nimic la ușă. 
lubito, ce e bătaia aia de la ușă?“ Vocea îi ajunsese la un 
crescendo tremurat, tăios, care lăsa impresia că aveau să-i 
plesnească corzile vocale. 

Kira se desprinse de perete și urma s-o ia spre castronul 
cu punci când îl văzu pe Mendoza, șeful expediției, 
îndreptându-se spre ea. Pentru el era ușor, doar avea o 
constituție puternică. Kira se întrebase deseori dacă 
bărbatul crescuse într-o colonie cu forțe gravitaționale mari, 
precum Shin-Zar. Mendoza însă negase acest lucru când îl 


întrebase. Spusese că era de undeva de pe un inel-habitat, 
de undeva de pe lângă Alpha Centauri. Nu era sigură că-l 
credea. 

— Kira, trebuie să vorbesc cu tine, spuse el, apropiindu- 
se. 

— Ce e? 

— Avem o problemă. 

— Mereu există câte o problemă, pufni ea. 

Mendoza ridică din umeri și își șterse fruntea cu o 
batistă pe care o scoase dintr-un buzunar al pantalonilor. 
Fruntea lui reflecta pete strălucitoare de la luminile colorate 
aranjate de-a lungul tavanului, iar sub braţe avea pete. 

— Nu pot să spun că greșești, dar chestia asta trebuie 
rezolvată. Una dintre dronele din sud nu mai funcţionează. 
Se pare c-a fost afectată de o furtună. 

— Și? Trimite una nouă. 

— Sunt mult prea departe și nu avem timp să printăm o 
înlocuitoare. Ultimul lucru pe care drona l-a detectat a fost 
un material organic de-a lungul coastei. Trebuie să fie 
verificat înainte să plecăm. 

— Fii serios, chiar vrei să merg acolo mâine? Deja am 
catalogat fiecare microb de pe Adra. 

O astfel de călătorie avea s-o coste dimineața petrecută 
cu Alan, iar Kira nu avea de gând să renunţe la timpul care 
le mai rămăsese. 

Mendoza o fixă cu o privire ironică. 

— Regulile sunt reguli, Kira. Nu putem risca să dea 
coloniștii peste ceva neplăcut. Ceva precum Năpasta. Nu 
vrei să ai asta pe conștiință. Chiar nu vrei. 

Se duse să-și mai pună niște băutură și-și dădu seama 
că paharul îi era în continuare gol. 

— lisuse! Trimite-o pe Ivanova. Dronele sunt ale ei și 
poate să folosească un laborator cu cipuri la fel de bine ca 
mine. Sunt... 

— O să te duci tu, zise Mendoza ferm. La ora șase și nu 
mai vreau să discutăm despre asta. Cumva, expresia lui se 
mai îmblânzi. Îmi pare rău, dar eşti xenobiologul nostru, iar 
regulile... 


— ... sunt reguli, rosti Kira. Da, da, o s-o fac, dar îţi spun 
că nu merită. 

Mendoza o bătu pe umăr. 

— Foarte bine, asta sper și eu. 

Când plecă, un mesaj apăru în colţul interfeţei Kirei. 

<Hei, iubire, totul e în regulă? - Alan> 

Kira subvocaliză răspunsul și scrise: 

<Da, totul e bine. A apărut doar o sarcină suplimentară, 
o să-ți povestesc mai târziu. - Kira> 

Din partea opusă a camerei, bărbatul îi făcu un semn 
simpatic, iar Kira râse, deși nu voia asta. Apoi își fixă 
privirea pe castronul cu punci și se îndreptă spre el. Avea 
nevoie disperată de încă un pahar. 

Marie-Elise o interceptă lângă castron, mișcându-se cu 
graţia studiată a unei foste dansatoare. Ca de obicei, gura îi 
era deschisă, de parcă ar fi urmat să se răsfrângă într-un 
zâmbet strâmb... sau să arunce niște replici isteţe și 
răutăcioase (iar Kira auzise destule de la ea). Era înaltă, 
chiar mai înaltă decât Kira cu un cap, datorită tocurilor 
negre și strălucitoare pe care le printase pentru petrecere. 

— O să-mi fie dor de tine, cherie, spuse Marie-Elise, care 
se aplecă și o pupă pe Kira pe obraz. 

— Și mie, zise Kira, care simţea cum i se înceţoșează 
privirea. 

După Alan, Marie-Elise devenise cea mai apropiată 
prietenă a ei din echipă. Petrecuseră împreună zile lungi pe 
teren, unde Kira studiase microbii de pe Adrasteia, în timp 
ce Marie-Elise studiase lacurile, râurile și depozitele de apă 
ascunse adânc în subteran. 

— Hai, înveselește-te. O să-mi scrii, da? Vreau să aflu 
totul despre tine și Alan. Și eu o să-ţi scriu. Bine? 

— Da, promit. 

În restul serii, Kira se strădui să uite viitorul. Dansă cu 
Marie-Elise. Glumi cu Jenan și se împunse cu Fizel. Pentru a 
mia oară, îl complimentă pe Yugo pentru felul în care gătea. 
Făcu skandenberg cu Mendoza și pierdu, apoi cântă un 
duet groaznic de fals împreună cu Ivanova. Și, de fiecare 
dată când avu ocazia, își ținu mâna în jurul taliei lui Alan. 


Chiar și când nu vorbeau și nu se uitau unul la celălalt, îl 
putea simţi, iar atingerea lui o liniștea. 

După ce bău destul punci, Kira se lăsă convinsă de 
ceilalţi să-și scoată concertina. Apoi muzica se opri și toată 
lumea se adună în jurul ei. Cu Alan lângă ea și Marie-Elise 
lângă genunchiul său, Kira cântă o colecţie de hituri 
spaţiale. Și râseră, dansară și băură. Pentru o clipă, totul fu 
bine. 


3. 


Era trecut de miezul nopţii și petrecerea era în toi când 
Alan îi făcu un semn. Kira înțelese și, fără niciun cuvânt, 
ieșiră din cantină. 

Se sprijiniră unul de celălalt în timp ce înaintau prin 
clădire, atenţi să nu-și verse cănile cu punci. Kira nu era 
obișnuită să vadă coridoarele atât de goale. În mod normal, 
erau înţesate de ecrane și de grămezi de mostre, de 
provizii și de echipamente suplimentare, toate întinse de-a 
lungul pereţilor. Totul dispăruse însă acum. În ultima 
săptămână, ea și restul echipei goliseră locul, pregătindu- 
se pentru plecare... Dacă n-ar fi fost muzica din urma lor și 
luminile difuze de urgenţă de-a lungul podelei, baza ar fi 
părut abandonată. 

Kira tremură și îl trase pe Alan mai aproape. Afară, 
vântul bătea cu putere, o mișcare stranie, care făcea 
acoperișul și pereţii să scârţăie. 

Când ajunseră la ușa grădinii hidroponice, Alan nu 
atinse butonul de deschidere, ci se uită la ea, cu zâmbetul 
pe buze. 

— Ce e? îl întrebă. 

— Nimic. Sunt doar recunoscător că sunt cu tine. 

Apoi o sărută rapid pe buze. 

Ea se ridică pentru un alt sărut, după ce tot acel punci îi 
stârnise o stare aparte, dar el râse. Se retrase și apăsă pe- 
buton. 

Ușa se deschise cu un zgomot puternic. 


Aerul cald îi copleși odată cu sunetul apei curgătoare și 
cu parfumul delicat al plantelor înflorite. Sera hidroponică 
era locul preferat al Kirei. Îi amintea de acasă, de rândurile 
lungi de sere în care își petrecuse timpul când era doar un 
copil pe planeta-colonie Weyland. In timpul expedițiilor 
lungi, precum cea de pe Adra, procedura standard era să își 
crească propria mâncare, parţial ca să testeze viabilitatea 
solului local, parţial ca să micșoreze cantitatea de provizii 
pe care le transportau. Însă, în cea mai mare parte, o 
făceau ca să întrerupă monotonia fatală a pachetelor de 
carne uscată și congelată pe care le trimitea compania. 

A doua zi, Seppo avea să scoată plantele și să le pună în 
incinerator. Niciuna nu avea să supravieţuiască până când 
veneau coloniștii și nu era o practică bună să lase grămezi 
de material biologic într-un loc unde se puteau infiltra în 
mediu într-un mod necontrolat. Totuși, în acea seară, 
grădina hidroponică era în continuare plină de salată verde, 
de ridichi, de pătrunjel, de roșii, de dovlecei și de 
numeroase alte culturi pe care Seppo le experimentase pe 
Adra. 

Dar asta nu era tot. Printre rânduri, Kira văzu șapte 
ghivece așezate în semicerc. În fiecare se înălța câte o 
tulpină lungă, subțire, având în vârf câte o floare violetă, 
delicată, care atârna sub propria greutate. Un ciorchine de 
stamine cu polen se întindea din fiecare floare, ca niște 
focuri de artificii, în timp ce stropi albi le decorau gâtul 
interior, catifelat. 

„Constelații de la Miezul Nopţii.” Floarea ei preferată. 
Tatăl ei le crescuse odată și, chiar și cu talentul lui de 
horticultor, acestea Îi făcuseră probleme. Erau 
temperamentale, predispuse să zgârie și să ardă, și nu 
tolerau nici măcar cel mai mic dezechilibru de nutrienți. 

— Alan, zise ea, copleșită. 

— Mi-am amintit că ai spus cât de mult îţi plac, zise el. 

— Dar... cum ai reușit să... 

— Să le cresc? Alan zâmbi, încântat în mod evident de 
reacţia ei. Seppo m-a ajutat, avea seminţe. Le-am printat și 
apoi am petrecut ultimele trei săptămâni încercând să le 


r 


împiedicăm să moară. 

— Sunt minunate, zise Kira, care nu încercă să-și 
ascundă emoția din voce. 

El o îmbrăţișă. 

— Foarte bine, zise el. Voiam să fac ceva special pentru 
tine înainte să... 

Înainte." Cuvântul o arse. 

— Mulţumesc, rosti ea. 

Se îndepărtă de el ca să examineze florile. Parfumul lor 
înțepător, foarte dulce, o lovi din plin, declanșând forţa 
uimitoare a nostalgiei din copilărie. 

— Mulţumesc, repetă ea, întorcându-se lângă Alan. 
Mulţumesc, mulţumesc, mulțumesc. 

Își lipi buzele de ale lui și, pentru un lung moment, se 
sărutară. 

— Vino aici, zise Alan când se opriră ca să respire. 

Trase o pătură termoizolantă de sub unul dintre 
suporturile pentru cartofi și o întinse sub bolta formată de 
Constelaţiile de la Miezul Nopţii. 

Se așezară acolo, îmbrățișați, și băură mai departe 
punci. 

Afară, imensitatea nocivă a lui Zeus încă atârna 
deasupra capetelor lor, fiind vizibilă prin domul de presiune 
transparent al grădinii hidroponice. Când ajunseseră pentru 
prima oară pe Adra, priveliștea gigantului gazos o umpluse 
pe Kira de teamă. Fiecare instinct din ea ţipase că Zeus 
avea să cadă din cer și să îi strivească. Părea imposibil ca 
un obiect ceresc atât de mare să rămână suspendat, fără 
sprijin. Cu timpul însă, se obișnui cu priveliștea, iar acum 
admira măreţia uriașului. Nu avea nevoie de nimic în plus 
ca să atragă privirea. _ 

„Înainte...” Kira tremură, fără să îi fie frig. Înainte să 
plece. Înainte ca ea și Alan să fie nevoiţi să se despartă. Își 
folosiseră deja zilele de vacanţă, iar compania nu avea să le 
dea decât câteva zile de pauză când ajungeau pe 61 Cygni. 

— Hei, care e problema? întrebă Alan cu o voce 
înţelegătoare. 

— Ştii tu. 


— Da. 

— E din ce în ce mai greu. Credeam c-o să devină mai 
ușor cu timpul, dar... 

Scutură din cap. Adra era a patra misiune în care erau 
trimiși amândoi și fusese de departe cea mai lungă 
perioadă petrecută împreună. 

— Nu știu când o să te mai văd și... te iubesc, Alan. 
Faptul că trebuie să ne luăm rămas-bun la fiecare câteva 
luni e groaznic. 

El o privi cu seriozitate, iar ochii lui căprui străluciră în 
lumina lui Zeus. 

— Atunci, hai să nu facem asta. 

Inima Kirei începu să bată cu putere, iar timpul păru să 
se oprească în loc. Se gândise cu groază la acel răspuns de 
luni întregi. Când își regăsi vocea, întrebă: 

— Cum adică? 

— Adică, hai să nu mai facem toată treaba asta, cu 
mutatul dintr-un loc în altul. Nici eu nu mai suport. 

Expresia lui era atât de deschisă, atât de sinceră, încât 
Kira nu se putu abţine și simţi un fior de speranţă. Doar 
nu...? 

— Ce ar... 

— Hai să ne înscriem pentru cușete pe Shakti-Uma-Sati. 

Kira clipi. 

— Drept coloniști, rosti ea. 

El încuviință, nerăbdător. 

— Da. Angajaţii companiei obţin aproape sigur locuri, iar 
Adra o să aibă nevoie de toţi xenobiologii și de geologii pe 
care-i va putea primi. 

Kira râse, însă apoi îi observă expresia de pe chip. 

— Vorbești serios. 

— Foarte. 

— Vorbește băutura din tine. 

Alan își puse o mână pe obrazul ei. 

— Ba nu, Kira. Știu că ar fi o schimbare uriașă pentru 
amândoi, dar mai știu și că te-ai săturat să te tot plimbi de 
pe o piatră pe alta și nu mai vreau să aștept încă șase luni 
ca să te văd. Chiar nu vreau asta. 


Ochii ei se umplură cu lacrimi. 

— Nici eu nu vreau asta. 

— Atunci, hai să n-o mai facem. 

Kira râse pe jumătate și se uită la Zeus, în timp ce 
încerca să-și înţeleagă emoţiile. Ce sugera Alan era tot ce-și 
dorise vreodată și nu se așteptase să se întâmple atât de 
repede. Îl iubea pe Alan și, dacă asta însemna că aveau să 
fie împreună, atunci asta voia. Il voia pe el. 

Fidanza, scânteia luminoasă ca un meteorit, trecu pe 
deasupra lor, în orbita joasă dintre Adra și uriașul gazos. 
Kira își șterse lacrimile. 

— Nu cred că șansele sunt atât de mari pe cât spui. 
Coloniile vor numai cupluri unite, știi asta. 

— Da. Știu, rosti Alan. 

Emoţia incredibilă o făcu pe Kira să se sprijine de podea 
când Alan îngenunche în faţa ei și scoase din buzunar o 
cutie mică din lemn. O deschise, iar înăuntrul ei se afla un 
inel dintr-un metal gri, cu o piatră albastră-violetă, 
uimitoare prin strălucirea ei. 

Alan înghiţi, simțind cu un nod în gât. 

— Kira Navarez... M-ai întrebat odată ce vedeam printre 
stele. Ți-am spus că vedeam întrebări. Acum, te văd pe 
tine. Pe noi. Kira, îmi faci onoarea să-ţi alături viaţa cu a 
mea? O să fii soția mea, așa cum și eu o să fiu soțul tău? O 
să... 

— Da, zise ea, toate grijile ei pierzându-i-se în valul de 
căldură care o copleșise. 

Îl sărută, la început tandru, apoi cu din ce în ce mai 
multă pasiune. 

— Da, Alan J. Barnes. Da, o să mă căsătoresc cu tine. 
Da. De o mie de ori „da”. 

Kira îl privi când îi puse inelul pe deget. Acesta era rece 
și greu, dar greutatea era una liniștitoare. 

— Inelul e din fier, zise el încet. L-am rugat pe Jenan să-l 
extragă din minereul pe care i l-am adus. Fier, pentru că 
reprezintă oasele Adrasteiei. Piatra e teserit. Nu a fost ușor 
s-o găsesc, dar știu cât de mult îţi place. 

Kira încuviinţă fără să vrea. Teseritul era unic, existând 


doar pe Adrasteia. Semăna cu benitoitul, doar că avea o 
culoare violetă mai intensă. Era de departe piatra ei 
preferată de pe planetă, dar era foarte rară. Alan căutase 
probabil foarte mult timp un exemplar atât de mare și de 
calitate. 

Îi dădu șuviţele arămii la o parte de pe frunte și se uită 
în ochii lui frumoși și blânzi, întrebându-se cum de avusese 
atât de mult noroc. Cum de reușiseră să se găsească unul 
pe celălalt în toată galaxia? 

— Te iubesc, șopti ea. 

— Și eu te iubesc, răspunse el. 

Apoi Kira râse, simțind că nu își mai poate controla 
sentimentele, și își șterse ochii. Inelul îi zgârie sprâncenele. 
Avea să dureze o vreme până să se obișnuiască cu 
prezenţa lui. 

— La naiba, chiar o să facem asta? 

— Da, zise Alan încrezător. Cu siguranţă că o s-o facem. 

— Foarte bine. 

O trase mai aproape, lipindu-și corpul fierbinte de al ei. 
Kira reacţionă cu la fel de multă dorinţă, ţinându-se de el de 
parcă ar fi încercat să treacă dincolo de pielea și de carnea 
lui, până când ar fi devenit o singură persoană. 

Împreună, se unduiră cu o grabă frenetică sub bolta din 
flori. Își sincronizară ritmul trupurilor, uitând cu totul de 
uriașul portocaliu din gaz care plutea deasupra lor, mare și 
ameninţător. 


CAPITOLUL II 
RELICVARIU 


1. 


Kira apucă strâns brațele scaunului când nava 
suborbitală o luă în jos, coborând spre insula #302-01- 
0010, aflată pe coasta de vest a Legbei, principalul 


continent al emisferei sudice. Insula se întindea de-a lungul 
paralelei 52, într-un golf mare, păzit de mai multe recife din 
granit, și era ultima localizare cunoscută a dronei care se 
stricase. 

O fâșie de foc acoperi partea din față a cabinei când 
nava trecu prin atmosfera rarefiată a Adrasteiei, la aproape 
șapte mii și jumătate de kilometri pe oră. Flăcările arătau 
de parcă ar fi fost la numai câţiva centimetri de faţa Kirei, 
însă aceasta nu le simţi căldura. 

În jurul lor, nava se zgâlțâia și făcea zgomot.Kira închise 
ochii, dar flăcările continuară să salte și să se zbată în faţa 
ei, strălucitoare ca întotdeauna. 

— Daaaa! strigă Neghar lângă ea, iar Kira știa că 
aceasta zâmbea ca o maniacă. 

Kira își scrâșni dinţii. Era în perfectă siguranţă în navă, 
aceasta fiind acoperită de un scut magnetic ce o proteja de 
infernul de afară. În cele patru luni petrecute pe această 
planetă și după sutele de zboruri, nu avusese nici măcar un 
accident. Geiger, pseudo- inteligenţa care pilota naveta, 
avea un palmares aproape impecabil. Singura dată când nu 
funcţionase bine fusese când un căpitan plin de el 
încercase să optimizeze o traiectorie primită și, ca urmare, 
își  omorâse întregul echipaj, în ciuda recordului 
impresionant, Kira încă ura să reintre în atmosferă. 
Zgomotul și zgâlțâitul îi dădeau impresia că naveta urma să 
se rupă în două și nimic nu o putea convinge că asta nu 
avea să se întâmple. 

În plus, mahmureala nu o ajuta deloc în situaţia de față. 
Luase o pastilă înainte să plece din cabina lui Alan, lăsându- 
| pe acesta acolo, dar nu își facuse încă efectul. Era doar 
vina ei. Ar fi trebuit să fie mai atentă. Fusese conștientă de 
asta, dar noaptea anterioară alesese să dea frâu emoţiilor. 

Opri transmisia camerelor de înregistrare ale navetei și 
se concentră pe respiraţie. 

O să ne căsătorim!" Încă nu i se părea real. Petrecuse 
toată dimineaţa cu un zâmbet prostesc lipit pe față. Mai 
mult ca sigur că arăta ca o idioată. Işi atinse pieptul și inelul 
de la Alan, aflat sub costumul de zbor. Nu le spuseseră încă 


și celorlalţi, așa că, pentru moment, își pusese inelul pe un 
lanţ, dar aveau de gând să facă anunţul în acea seară. Kira 
abia aștepta să vadă reacţiile tuturor, chiar dacă vestea nu 
avea să fie o mare surpriză. 

Odată ce aveau să ajungă pe Fidanza, aveau să-l roage 
pe căpitanul Ravenna să oficializeze totul. Și atunci Alan 
avea să fie al ei, iar ea a lui. Apoi puteau să înceapă să-și 
contruiască viitorul împreună. 

O căsătorie. Schimbarea locurilor de muncă. Stabilirea 
pe o singură planetă. O familie doar a ei. Contribuţia la 
construirea unei noi colonii. Așa cum spusese Alan, avea să 
fie o schimbare imensă, dar Kira se simțea pregătită pentru 
ea. Mai mult decât pregătită. Era viaţa la care sperase 
mereu, dar care, pe măsură ce trecuseră anii, păruse din ce 
în ce mai greu de realizat. 

După ce făcuseră dragoste, rămăseseră treji ore întregi, 
vorbind. Discutaseră despre cele mai bune locuri unde să 
se stabilească pe Adrasteia, cronologia planului de 
terraformare și toate activităţile posibile pe lună și în afara 
ei. Alan îi dăduse detalii despre casa pe care voia s-o 
construiască. 

— ... și trebuie să aibă o cadă destul de mare, nu ca 
dușurile astea mici de aici. 

lar Kira îl ascultase, emoţionată de pasiunea lui. La 
rândul ei, îi spusese că voia sere precum cele de pe 
Weyland și amândoi căzuseră de acord că, orice ar fi facut, 
avea să fie mai reușit dacă făceau asta împreună. 

Singurul regret al Kirei era că băuse prea mult. Tot ce se 
întâmplase după cererea în căsătorie a lui Alan era învăluit 
în ceaţă. _ 

Kira accesă înregistrările din noaptea anterioară. Il văzu 
pe Alan îngenunchind din nou în faţa ei și îl auzi spunând: 

— Și eu te iubesc. 

Apoi o luase în brațe. Când îi fuseseră instalate 
implanturile, în copilărie, părinţii ei nu plătiseră un sistem 
care să permită o înregistrare a tuturor simţurilor, așa că nu 
capta atingerea, gustul și mirosul, deoarece părinții 
consideraseră că era o extravaganţă inutila. Pentru prima 


oară, Kira își dori ca aceștia să nu fi fost atât de practici. 
Voia să simtă ce simţise în acea noapte. Voia să simtă acel 
lucru pentru tot restul vieții. 

Odată ce se întorceau la staţia Vyyborg, se hotărî că-și 
va folosi prima ca să-și instaleze actualizările necesare. 
Amintiri precum cele de ieri erau prea preţioase ca să fie 
pierdute, iar ea era hotărâtă să nu mai piardă niciuna. 

Cât despre familia ei de pe Weyland... Zâmbetul Kirei 
păli puţin. Nu aveau să fie fericiţi că va locui atât de 
departe de casă, dar Kira știa că vor înțelege. Doar părinţii 
ei facuseră ceva asemănător și emigraseră de pe Lumea lui 
Stewart pe lângă Alpha Centauri înainte ca ea să se nască. 
lar tatăl ei vorbea mereu despre cum scopul măreț al 
omenirii era să se răspândească printre stele. li susținuseră 
decizia de a deveni xenobiolog, iar Kira știa că aveau să-i 
susțină și decizia de acum. 

Reveni în prezent și deschise cel mai recent videoclip 
sosit de pe Weyland. Se uitase deja de două ori la el de 
când îl primise, în urmă cu o lună, dar în acel moment simţi 
o dorință arzătoare să-și vadă din nou prietenii și familia. 

Apărură părinţii ei, așa cum știa că o să se întâmple, 
așezați la staţia de lucru a tatălui ei. Era dimineaţa 
devreme, iar lumina intra prin ferestrele cu vedere spre 
vest. În depărtare, munţii erau o siluetă zimţată întinsă de- 
a lungul orizontului, aproape pierdută în nori. 

— Kira! spuse tatăl ei, care era aproape neschimbat; 
mama ei avea o tunsoare nouă și îi zâmbi timid. Felicitări 
pentru că ai ajuns la capătul cercetării. Cum te distrezi în 
ultimele zile pe Adra? Ai găsit ceva interesant în regiunea 
lacului despre care ne-ai povestit? 

— A fost frig aici, zise mama ei. De dimineaţă era 
gheață pe jos. 

Tatăl ei zâmbi. 

— Din fericire, energia geotermală funcţionează. 

— Pentru moment, spuse mama ei. 

— Pentru moment. În afară de asta, nu avem alte vești. 
Familia Hensen a venit la cină seara trecută și... 

Apoi ușa de la camera biroului se deschise brusc și 


Isthah intră în cadru, îmbrăcată în cămașa ei obișnuită de 
noapte, cu o cană de ceai în mână. 

— Neaţă, surioară! 

Kira zâmbi când se uită la ei, vorbind despre ce făcuseră 
în așezare și despre activităţile lor de zi cu zi: probleme cu 
roboții agricoli care îngrijeau recoltele, serialele la care se 
uitaseră, detaliile despre ultimul lot de plante eliberate în 
ecosistemul planetei. Și tot așa. 

Apoi îi urară călătorii plăcute și videoclipul se termină. 
Ultimul cadru era cu tatăl ei, îngheţat în timp ce îi făcea cu 
mâna, iar faţa mamei ei era într-un unghi ciudat, în timp ce- 
i spunea „... iubesc”. 

— Vă iubesc, șopti Kira, apoi oftă. 

Când reușise să-i viziteze ultima oară? în urmă cu doi 
ani? Trei? Cel puţin. Trecuse mult prea mult timp de atunci. 
Distanţele și călătoriile nu ușurau situaţia. 

Îi era dor de casă, dar asta nu înseamnă că ar fi fost 
mulţumită să rămână pe Weyland. Fusese nevoită să tragă 
de ea, să se întindă dincolo de normal și de banal. Și asta și 
focuse. Timp de șapte ani, călătorise prin toate cotloanele 
spațiului. Se săturase însă să fie singură și să se plimbe de 
pe o navă spaţială pe alta. Era pregătită pentru o provocare 
nouă, una care echilibra familiarul cu tot ce era străin, și 
siguranţa cu tot ce era ieșit din comun. 

Se gândea că acolo, pe Adra, împreună cu Alan, avea să 
găsească acest echilibru. 


2. 


La jumătatea reintrării, turbulențele începură să se mai 
liniștească, iar interfața EM dispăru odată cu straturile de 
plasmă. Rânduri de text galben apărură în colţul de sus al 
vederii Kirei, în timp ce linia de comunicaţie cu sediul 
deveni activă din nou. 

Se uită prin mesaje, ca să ajungă la zi cu restul echipei 
de cercetare. Fizel, doctorul lor, era enervant, ca de obicei, 
dar, în afară de asta, nimic interesant. 


O nouă fereastră apăru: 

<Cum e zborul, iubito? - Alan > 

Kira nu era pregătită pentru tandrețea subită pe care 
grija lui o trezi în ea. Zâmbi din nou în timp ce-și 
subvocaliză răspunsul. 

<Nu sunt probleme aici. La tine? - Kira> 

<Strâng ce a mai rămas. E cu adevărat captivant. Vrei 
să strâng și ce e în cabina ta? - Alan> 

Kira zâmbi. 

<Mulțumesc, dar o să mă ocup eu de asta când mă 
întorc. 

- Kira> 

<Bine... Uite, de dimineață nu am avut ocazia să vorbim 
și voiam să mă asigur că ești în continuare de acord cu tot 
ce s-a întâmplat aseară. - Alan> 

<Adică dacă încă mai vreau să mă căsătoresc cu tine și 
să ne stabilim aici, pe Adra? - Kira> 

Apoi îi mai trimise un mesaj, înainte ca el să poată 
răspunde: 

<Da. Răspunsul meu e în continuare „da“. - Kira> 

<Bine. - Alan> 

<Dar tu? încă mai ești de acord cu asta? - Kira 

Simţi un fior de emoție când trimise mesajul. 

Răspunsul lui veni rapid. 

<Absolut. Voiam doar să mă asigur că ești bine. - Alan> 

Kira se emoţionă. 

<Sunt mai mult decât bine. Și apreciez faptul că ţi-ai 
făcut timp ca să verifici. - Kira> 

<Mereu, iubito. Sau ar fi mai bine să spun... logodnico? 

- Alan> 

Kira scoase un sunet de încântare, care ieși însă mai 
tremurat decât intenţionase. 

— E totul în regulă? întrebă Neghar, iar Kira îi simţi 
privirea aţintită asupra ei. 

— Niciodată nu m-am simţit mai bine. 

Ea și Alan continuară să vorbească până când se 
activară retrorachetele, care o făcură din nou conștientă de 
împrejurimile ei. 


< Trebuie să închid. Urmează să aterizăm. Ne auzim mai 
târziu. - Kira> 

<Bine. Distracţie plăcută.; - Alan> 

<Siiiigur. - Kira> 

Apoi Geiger îi șopti: 

— Aterizăm în zece... nouă... opt... șapte... 

Vocea lui era calmă și lipsită de emoţii, cu urma unui 
accent cult de Magellan. Se gândi la el ca la un om numit 
Heinlein. Vorbea ca și cum l-ar fi chemat Heinlein, dacă. Ar 
fi fost o persoană. În carne și oase adică. Dacă ar fi avut un 
trup. 

Aterizară destul de brusc, iar asta îi provocă un nod în 
stomac și îi făcu inima să bată cu putere. Nava spaţială se 
înclină câteva grade spre stânga în timp ce se cufondă în 
noroi. 

— Să nu stai prea mult, da? zise Neghar, desfăcându-și 
centura. 

Totul la ea era aranjat și compact, de la trăsăturile bine 
sculptate și faldurile costumului până la cozile împletite 
care formau o fâșie lată pe capul ei. Pe rever purta un ac 
auriu, mereu prezent: o amintire în cinstea colegilor 
pierduţi în misiune. 

— Yugo spune că gătește o porţie nouă de rulouri cu 
scorțișoară ca gustare specială înainte de plecare. Dacă nu 
ne grăbim, vor dispărea toate până ajungem acolo. 

Kira își desfacu și ea centura. 

— Nu o să stau mult. 

— Ai face bine să nu stai, dragă. Aș putea omori pe 
cineva pentru rulourile alea. 

Mirosul stătut de aer reprocesat o lovi pe Kira când își 
puse casca. Atmosfera de pe Adrasteia era destul de densă 
încât să poată respira, dar te ucidea dacă încercai s-o faci. 
Nu era destul oxigen. Nu încă, iar schimbarea acestui lucru 
avea să dureze câteva decenii. Lipsa oxigenului însemna și 
că Adra nu avea strat de ozon. Toţi cei care se aventurau 
afară trebuiau să fie protejaţi complet împotriva razelor 
ultraviolete și a altor forme de radiație. Altfel, riscau să aibă 
parte de cea mai groaznică arsură din viaţa lor. 


„Măcar temperatura e suportabilă“, se gândi Kira. 

Nu trebuia să dea drumul la căldură în costum. 

Se urcă în sasul îngust și închise în urma ei trapa 
interioară. Aceasta scoate un zgomot metalic. 

— Schimbul de atmosferă a fost iniţializat. Te rugăm să 
aștepți, îi șopti Geiger în ureche. 

Un indicator deveni verde. Kira întoarse roata din 
centrul trapei exterioare, apoi împinse. Sigiliul se rupse cu 
zgomot, iar lumina roșie de pe cerul Adrasteiei umplu sasul. 

Insula era o adunătură groaznică de pietre și de pământ 
de culoarea ruginei, destul de mare încât Kira nu putea să 
vadă prea departe, ci doar până la coasta din apropiere. 
Dincolo de marginea terenului era o întindere de apă gri, ca 
un cearșaf din plumb, vârfurile valurilor fiind ewdenţiate de 
lumina roșiatică a cerului fără nori. Un ocean de otravă, plin 
de cadmiu, de mercur și de cupru. 

Kira sări și închise trapa în urma ei. Se încruntă când 
studie datele telemetrice de la drona căzută. Materialul 
organic pe care-l detectase nu era lângă apă, așa cum se 
așteptase, ci în vârful unui deal lătăreț, aflat la câteva sute 
de metri spre sud. 

„Atunci, fie“, își spuse. Înaintă pe pământul fracturat, 
călcând cu grijă. In tot acest timp, blocuri de text apăreau 
în faţa ei, oferind informaţii despre compoziţia chimică, 
temperatura locală, densitatea, vârsta aproximativă și 
radioactivitatea din diferite zone ale peisajului. Scanerul de 
pe cureaua ei trimitea informaţii în interfață, în timp ce le 
transmitea înapoi spre nava spaţială. 

Kira revizui textul, dar nu găsi nimic nou. De câteva ori, 
se simţi obligată să ia mostre de pământ, dar rezultatele 
erau plictisitoare: minerale, urme de compuși organici și 
preorganici și câteva bacterii anaerobe. 

In vârful dealului dădu peste o întindere plată de pietre, 
cu o adâncitură provenită de la ultima glaciațiune 
planetară. Un petic de bacterii portocalii, ca niște licheni, 
acoperea o mare parte din piatră. Kira recunoscu din prima 
specia, B. Loomisii, dar luă totuși o mostră, ca să fie sigură. 

Din punct de vedere biologic, nu prea erau lucruri 


interesante pe Adrasteia. Cea mai notabilă descoperire a ei 
fusese o bacterie mâncătoare de metan, aflată sub calota 
glaciară arctică. Bacteria avea în pereţii celulari o structură 
lipidă oarecum neobișnuită. Dar atâta tot. Bineînţeles că 
avea să scrie o recenzie a biomului Adrasteiei și, dacă avea 
noroc, avea s-o publice în câteva periodice obscure, dar nu 
era ceva care să facă prea multe valuri. 

Cu toate astea, absenţa unor forme de viaţă mai 
dezvoltate era un plus când venea vorba de terraformare: 
luna era un bulgăre de argilă perfect pentru remodelare, 
așa cum voiau compania și coloniștii. Spre deosebire de 
Eidolon, frumoasa și fatala Eidolon, nu aveau să se lupte în 
mod constant cu flora și cu fauna indigene. 

În timp ce Kira aștepta ca laboratorul de cipuri să-și 
termine analiza, se îndreptă spre vârful dealului, ca să 
admire stâncile și oceanul metalic. 

Se încruntă când își aminti cât de mult avea să dureze 
până vor putea să umple oceanele cu ceva mai mult decât 
cu alge și plancton, toate modificate genetic. 

„Asta o să fie casa noastră.” Era un gând dur, dar nu 
deprimant. Weyland nu era un loc mult mai prietenos, iar 
Kira își aminti de îmbunătățirile masive pe care le văzuse 
pe planetă pe parcursul copilăriei ei: o ţărână odată pustie 
fusese transformată în pământ fertil, plante crescând peste 
toată întinderea cea verde, în continuă expansiune, 
abilitatea de te plimba afară pentru o perioadă limitată fără 
oxigen suplimentar. Era optimistă. Adrasteia era mai 
locuibilă decât 99 la sută din planetele galaxiei. După 
standardele astronomice, era analogul aproape perfect al 
Pământului, mai asemănătoare decât o planetă cu forțe 
gravitaționale mari, ca Shin-Zar, și chiar similară cu Venus, 
cu orașele ei plutitoare din nori. 

Orice dificultăţi prezenta Adrasteia, era dispusă să le 
înfrunte dacă asta însemna că ea și Alan puteau fi 
împreună. 

„O să ne căsătorim!” Kira zâmbi și își ridică braţele 
deasupra capului, cu degetele întinse, și se uită drept 
înainte, simțind că avea să explodeze. Simţea că totul era 


așa cum trebuia. 
Un ţiuit ascuţit îi răsună în ureche. 

Laboratorul de cipuri terminase de lucrat, iar Kira 
verifică rezultatele. Bacteria era B. Loomisii, exact așa cum 
bănuise. 

Kira oftă și îl opri. Mendoza avusese dreptate, era 
responsabilitatea lor să verifice creșterea, dar tot o 
considera o pierdere imensă de timp. 

„Nu contează.” înapoi la sediu și la Alan, apoi puteau 
pleca împreună spre Fidanza. 

Kira începu să coboare dealul, dar apoi, din curiozitate, 
se uită spre locul în care se prăbușise drona. Neghar 
identificase și marcase locul în timpul coborârii navei. 

„Acolo.” La un kilometru și jumătate de coastă, aproape 
de centrul insulei, văzu o cutie galbenă care se afla pe o 
bucată de pământ, aproape de... 

— Hmmm... 

O formaţiune de stânci zimţate, în formă de stâlpi, ieșea 
din pământ într-un unghi ascuţit. În toate locurile pe care le 
vizitase Kira pe Adra, și fuseseră multe, nu mai văzuse așa 
ceva. 

— Petra: selectează ţintă viuală. Analizează. 

Sistemul ei răspunse. Un contur se lumină în jurul 
formațiunii, apoi lângă ea apăru o listă lungă de elemente. 
Ffira își ridică sprâncenele. Nu era geolog, ca Alan, dar știa 
destule cât să-și dea seama cât de neobișnuit era ca toate 
aceste elemente să se găsească la un loc. 

— Activează termoviziunea, zise ea. 

Vizorul i se întunecă, iar lumea din jur deveni o pictură 
impresionistă în nuanţe de albastru, negru și, acolo unde 
pământul absorbea căldura soarelui, nuanțe șterse de roșu. 
Așa cum se aștepta, formațiunea se potrivea perfect cu 
temperatura ambientală. 

<Hei, ia uită-te la asta. - Kira> 


Și îi trimise rezultatele lui Alan. 

Peste mai puţin de un minut: 

<Ce naiba! Esti sigură că echipamentul funcționează? 

- Alan> 

<Da. Ce crezi că este? - Kira> 

<Nu știu. Poate fi o extruziune de lavă... Poţi să o 
scanezi? 

Poate să iei câteva mostre? Pământ, pietre, orice e la 
îndemână. - Alan> 

<Dacă vrei neapărat, da, dar e ceva de mers până 
acolo. 

— Kira> 

<0 să mă asigur că merită deranjul. - Alan> 

<Mmm. Imi place cum sună asta, iubitule. - Kira> 

<Hei, ia vezi. - Alan> 

Kira zâmbi și dezactivă vederea infraroșie în timp ce 
cobori dealul. 

— Neghar, mă auzi? 

Se auzi un zgomot și apoi: 

— Ce s-a întâmplat? 

— O să mai dureze în jur de jumătate de oră. Îmi pare 
rău. 

— La naiba! Rulourile alea nu vor dura mai mult de... 

— Știu. Trebuie să investighez ceva pentru Alan. 

— Ce? 

— Nişte pietre care se află aproape de centrul insulei. 

— O să renunți la rulouri cu scorţișoară pentru ASTA? 

— Îmi pare rău, dar știi cum e. În plus, nu am mai văzut 
niciodată asta. 

Urmă un moment de tăcere. 

— Bine, dar ai face bine să te grăbești, m-ai auzit? 

— Recepţionat, zise Kira, care chicoti și grăbi pasul. 

Acolo unde îi permitea pământul accidentat, alerga și, 
peste zece minute, ajunse la aflorimentul aplecat. Era mai 
mare decât se așteptase. 

Cel mai înalt punct avea șapte metri, iar baza 
formaţiunii avea un diametru de 20 de metri. Era mai lată 
decât lungimea navei lor. Gruparea întreruptă de coloane, 


negre și fațetate, îi reaminti de bazalt, dar suprafaţa avea 
un luciu uleios, care semăna cu cel al cărbunelui sau al 
grafitului. 

Ceva din înfățișarea stâncilor i se păru Kirei îngrijorător. 
Erau prea întunecate, prea dezolante, prea diferite de 
restul peisajului. O spirală în ruină, singură, în mijlocul unei 
pustietăţi de granit. Și, cu toate că știa că de vină era 
numai imaginaţia ei, o atmosferă greoaie părea să 
înconjoare aflorimentul, ca o vibraţie joasă, destul de 
puternică încât să enerveze. Dacă ar fi fost o pisică, Kira 
era sigură că s-ar fi înfoiat toată. 

Se încruntă și-și scărpină braţele. 

Nu părea să fi fost o erupție vulcanică în zonă. Atunci, să 
fi fost un meteorit? Nici asta nu avea sens. Nu exista niciun 
perete distrus de rocă sau vreun crater. 

Se plimbă în jurul bazei, observând-o. Aproape de 
partea din spate văzu rămășițe ale dronei: o fâșie lungă de 
componente, rupte și topite, întinse pe pământ. 

A naibii lovitură de trăsnet", se gândi Kira. Drona 
zburase probabil destul de repede ca să se fârâmiţeze așa. 
Kira se foi în costum. Încă era îngrijorată. 

Orice ar fi fost formațiunea, se hotărî să-l lase pe Alan să 
rezolve misterul. Avea să-i dea ceva de făcut în timpul 
călătoriei. 

Scoase mostra de pământ și căută până când găsi o 
bucată mică de piatră neagră care căzuse. O ridică în 
soare. Avea o structură cristalină distinctă: un model ca 
solzii de pește, care o duse cu gândul la o fibră împletită de 
carbon. Cristale de impact? Orice ar fi fost, era neobișnuit. 

Puse piatra înapoi în sacul pentru mostre și se uită 
pentru ultima oară la formaţiune. 

O lucire argintie, la câţiva metri depărtare, îi atrase 
atenția. 

Kira se opri și o studie. 

O fisură deschisese una dintre coloane și dezvăluia un 
filon alb și zimţat. Își verifică interfaţa: filonul se afla la o 
adâncime prea mare ca să-l citească. Singurul lucru pe care 
scanerul i-l putea spune cu siguranţă era că acesta nu era 


radioactiv. 

Comunicatorul trosni, iar Neghar spuse: 

— Ce faci, Kira? 

— Aproape că am terminat. 

— Bine. Grăbește-te, da? 

— Da, da, bombăni Kira. 

Fixă fisura cu privirea și încercă să se hotărască dacă 
merita să se caţere până acolo și să o examineze. Aproape 
îl contactă pe Alan ca să-l întrebe, dar se hotărî să nu-l 
deranjeze. Dacă nu afla ce era filonul, știa că întrebarea 
avea să-l enerveze până când, cu puţin noroc, se întorceau 
pe Adra și avea ocazia s-o examineze chiar el. 

Kira nu-i puțea face asta. Il văzuse stând treaz până 
târziu de mult prea multe ori investigând imaginile blurate 
colectate de la o dronă. 

In plus, nu era chiar așa de greu să ajungă la fisură. 
Dacă începea de acolo, apoi se ducea într-acolo, atunci 
poate că... Kira zâmbi. Provocarea o atrăgea. Costumul nu 
avea instalate pernuţe adezive, dar asta nu trebuia să 
conteze, nu pentru o ascensiune ușoară ca aceasta. 

Se îndreptă spre o coloană înclinată, care era mai înaltă 
doar cu un metru decât ea. Inspiră adânc, își luă avânt și 
sări. 

__ Marginea aspră a pietrei îi intră în degete când o prinse. 
Işi aruncă un picior peste vârful coloanei și apoi se trase în 
sus. 

Kira stătu pe toate cele patru membre, prinzându-se de 
piatra accidentată în timp ce aștepta ca bătăile inimii să i 
se liniștească. Apoi se ridică în picioare cu atenţie, ajunsă în 
vârful columnei. 

De acolo, drumul deveni relativ ușor. Sări pe o altă 
coloană înclinată, care îi permise să urce pe altele, ca peo 
scară uriașă și veche care se prăbușea. 

Ultimul metru se dovedi puțin mai dificil. Kira fu nevoită 
să-și fixeze degetele între doi stâlpi, ca să se sprijine, în 
timp ce-și muta greutatea de pe un picior pe altul. Din 
fericire, sub fisură era o bordură lată, la care încercă să 
ajungă. Era destul de lată încât să aibă loc să stea în 


picioare și să se miște. 

Își scutură mâinile, ca să ajute circulaţia din degete, și 
se duse spre fisură, curioasă să vadă ce avea să găsească. 

De aproape, filonul alb și strălucitor părea metalic și 
subţire, ca și cum ar fi fost o venă din argint pur, doar că nu 
avea cum să fie așa ceva. Nu era oxidat. 

Îl fixă cu interfaţa. 

„Terbium?” 

Kira abia dacă  recunoscu numele. Unul dintre 
elementele grupei de platină, își spuse. Nu se obosi să se 
uite în sus, dar știa că era ciudat ca un metal să apară într- 
o formă așa de pură. 

Se aplecă în faţă, uitându-se prin fisură, în timp ce 
încercă să găsească un unghi mai bun pentru scaner... 

Bang! 

Sunetul fu puternic, ca o împușcătură. Kira tresări, fiind 
luată prin surprindere, apoi piciorul îi alunecă și simţi că 
piatra se mișcă sub ea în timp ce bordura cedă. 

Cădea... 

O imagine îi trecu prin faţa ochilor: corpul ei, rupt, căzut 
pe pământ. 

Kira se zbătu, încercând să prindă coloana din fața ei, 
dar o rată și... 

Întunericul o înghiţi. Tunetul îi umplu urechile și fulgerul 
îi apăru prin fața ochilor când se lovi cu capul de pietre. 
Durerea îi spintecă braţele și picioarele în timp ce era lovită 
din toate direcțiile. 

Calvarul păru să dureze câteva minute, apoi, dintr- 
odată, avu senzația de imponderabilitate și, o secundă mai 
târziu, se lovi de o suprafață dură, zimţată. 

Kira rămase unde era, șocată. 

Impactul o lăsase fără aer. Incercă să-și umple plămânii 
cu aer, dar mușchii ei nu răspundeau. Pentru o clipă, avu 
impresia că se îneca, apoi diafragma ei se relaxă și aerul 


intră în plămâni. 

Icni, disperată după oxigen. 

După primele câteva inspiraţii, se forţă să nu mai gâfâie. 
Nu avea niciun rost să se hiperventileze. Asta doar i-ar fi 
îngreunat situaţia. 

În faţă nu vedea decât pietre și umbre. 

Își verifică întreg costumul: era în continuare intact, 
nicio breșă nu era detectată. Puls elevat și tensiune 
ridicată, nivelul de 02 de asemenea ridicat, dar în limitele 
normale, cortizonul, foarte ridicat, așa cum era de așteptat. 
Spre ușurarea ei, nu găsi oase rupte, deși se simţea ca și 
cum cotul drept i-ar fi fost lovit cu un ciocan. Știa că avea s- 
o doară și avea să fie vânătă vreme de zile întregi. 

Își mișcă degetele de la mâini și de la picioare, doar ca 
să se asigure că funcționau. A 

Cu limba, luă două doze de Norodon lichid. Işi supse 
calmantul prin tubul de hrănire și îl înghiţi, ignorând gustul 
greţos de dulce. 

Avea să dureze câteva minute până ca acesta să-și facă 
efectul, dar simţea deja cum durerea se atenua. 

Era întinsă pe o grămadă de pietriș. Colţurile și 
marginile o împungeau cu o insistenţă neplăcută. Cu o 
grimasă, se rostogoli și ajunse în patru labe. 

Pământul era surprinzător de plat. Plat și acoperit cu un 
strat gros de praf. Deși avea dureri, se forță să se ridice în 
picioare. Mișcarea o ameţi. Se aplecă, sprijinindu-se pe 
coapse, până îi trecu senzaţia, apoi se întoarse și se uită de 
jur-împrejur. 

O rază de lumină intra pe gaura prin care căzuse, fiind 
singura sursă de lumină. Datorită ei, vedea că era înăuntrul 
unei peșteri circulare, cu un diametru de aproape zece 
metri... 

Nu, nu era o peșteră. 

Nu reuși să deslușească tot ce vedea, neconcordanța 
fiind foarte mare. Pământul era plat. Pereţii erau netezi. 
Tavanul era curbat, ca al unui dom. lar în centrul spaţiului 
era 0... stalagmită? O stalagmită care îi ajungea pwă la 
talie, lățindu-se pe măsură ce se înălța. 


Mintea Kirei alerga în timp ce încerca să-și imagineze 
cum se formase acel spaţiu. Un vârtej? Un vortex de aer? 
Dar atunci ar fi fost creste peste tot, șanțuri... era posibil să 
fie o bulă de lavă? Totuși, piatra nu era vulcanică. 

Apoi își dădu seama. Adevărul era atât de improbabil, 
încât nu-și dăduse voie să ia în considerare această 
posibilitate, chiar dacă era evidentă. 

Peștera nu era o peșteră, ci o cameră. 

— Thule, șopti ea. 

Nu era credincioasă, dar în acel moment rugăciunea 
părea a fi singurul răspuns potrivit. 

Extratereștri. Extratereștri inteligenţi. Un val de frică și 
de emoție o străbătu. 

Pielea îi luă foc, picături de transpiraţie îi acoperiră 
corpul, iar pulsul i-o luă razna. 

Un singur alt artefact extraterestru mai fusese găsit 
vreodată: Marele Far, pe Talos VII. Kira avea patru ani pe 
atunci, dar tot își amintea momentul când știrea fusese 
făcută publică. Străzile de pe Highstone deveniseră extrem 
de tăcute, în timp ce oamenii se uitau la interfață și 
încercau să digere revelaţia că nu erau singura rasă 
conștientă care evoluase în galaxie. Povestea doctorului 
Crich- ton, xenobiolog și singurul supravieţuitor al primei 
expediţii de la marginea Farului, fusese una dintre primele 
și cele mai mari surse de inspiraţie ale Kirei, motivul pentru 
care dorise să devină xenobiolog. Uneori, chiar visase să 
facă o descoperire la fel de importantă, dar șansele ca așa 
ceva să se întâmple păreau improbabile spre imposibile. 

Kira se forță să respire din nou. Trebuia să își păstreze 
mintea limpede. 

Nimeni nu știa ce li se întâmplase creatorilor Farului. 
Muriseră de mult sau dispăruseră și nu usese găsit nimic 
care să explice natura lor, originea sau intenţiile. „Oare ei 
au făcut și asta?” 

Oricare ar fi fost adevărul, camera era o descoperire de 
importanţă istorică. Căderea în ea era probabil cel mai 
important lucru pe care avea să-l facă vreodată în viaţa ei. 
Descoperirea avea să fie o știre prin tot spaţiul colonizat. 


Aveau să fie interviuri, cereri pentru apariţii. Toată lumea 
avea să vorbească despre asta. La naiba, jurnalele în care 
putea să publice... Cariere întregi useseră construite pe 
mult mai puțin. 

Părinţii săi aveau să fie mândri. Mai ales tatăl ei. Era o 
dovadă în plus că extratereștrii inteligenţi aveau să-l 
încânte ca nimic altceva. 

Trebuia să nu uite priorităţile. Mai întâi trebuia să se 
asigure că supraviețuia experienţei. Din ce știa, camera 
putea să fie un abator automatizat. Kira își verifică, 
paranoică, afișajele din nou. In continuare nicio breșă. 
Foarte bine. Nu trebuia să-și facă griji pentru contaminarea 
cu organisme extraterestre. 

Își activă radioul. 

— Neghar, mă auzi? 

Tăcere. 

Kira încercă din nou, dar sistemul ei nu se conecta la 
navă. Bănuia că era prea multă piatră deasupra ei. Nu își 
făcu griji. Geiger avea s-o alerteze pe Neghar că era în 
neregulă ceva în clipa în care transmisia costumului ei se 
întrerupsese. Ajutorul trebuia să ajungă în curând. 

Și ea urma să aibă nevoie de ajutor. Nu avea cum să 
iasă singură, nu fără pernuţele adezive. Pereţii aveau peste 
patru metri și nu avea de ce să se ţină. Prin gaură, vedea o 
bucată de cer, palid și distant. Nu-și dădea seama cât de 
departe căzuse, dar părea destul de adânc încât să fie sub 
nivelul solului. 

Cel puţin nu fusese o căzătură directă, pentru că altfel 
ar fi fost probabil moartă. 

Kira continuă să studieze camera, fără să se miște de 
unde era. Nu avea intrări sau ieșiri evidente. Piedestalul pe 
care-l considerase iniţial a fi o stalagmită avea în vârf o 
adâncitură superfcială, ca un castron. O grămadă de praf se 
strânsese în ea, acoperind culoarea pietrei. 

În timp ce ochii i se adaptau la întuneric, Kira văzu linii 
de un albastru-închis care străbăteau pereții și tavanul. 
Liniile treceau într-un unghi oblic, formând modele similare 
cu cele ale unei table primitive de circuit, doar că erau mai 


îndepărtate. 

„Artă? Limbaj? Tehnologie?” Uneori era greu să-și dea 
seama de diferență. Oare locul era un mormânt? 
Bineînţeles că era posibil ca extratereștrii să nu-și îngroape 
morții. Nu avea de unde să știe. 

— Activează scanarea termică. 

Vederea i se schimbă, dezvăluind o impresie noroioasă a 
camerei, evidenţiată de pete mai calde de pământ acolo 
unde cădea soarele. Fără lasere, fără semnături artificiale 
de căldură. 

— Dezactivează scanarea termică. 

Camera putea fi plină cu senzori pasivi, dar, dacă era 
așa, prezenţa ei nu activase vreun răspuns notabil. Chiar și 
așa, trebuia să presupună că era privită. 

Kira avu o revelaţie și închise scanerul de la curea. Din 
ce știa, semnalele care proveneau dinspre dispozitiv puteau 
părea amenințătoare pentru un extraterestru. 

Se uită prin ultimul set de rezultate primite din partea 
scanerului: radiaţia de fondal era mai mare decât în mod 
normal, din cauza acumulării de radon, în timp ce pereţii, 
tavanul și podeaua conţineau același amestec de minerale 
și elemente pe care-l înregistrase la suprafaţă. 

Kira se uită din nou la cerul pătat. Lui Neghar nu avea 
să-i ia mult să ajungă la formaţiune. Doar câteva minute cu 
nava, câteva minute în timpul cărora Kira putea să 
examineze cea mai importantă descoperire a vieţii ei. 
Deoarece, odată ce era scoasă din gaură, Kira știa că nu va 
avea voie să se întoarcă. Potrivit legii, orice dovadă de 
existență extraterestră trebuia raportată autorităţilor din 
Liga Lumilor Aliate. Aceasta urma să bage insula în 
carantină (și, probabil, o porţiune bună de continent) și să- 
și trimită propria echipă de experţi ca să examineze locul. 

Asta nu însemna că avea să încalce protocolul. 

Oricât de mult și-ar fi dorit să se uite în jur, să se uite 
îndeaproape la lucruri, Kira știa că avea o obligaţie morală 
să nu deranjeze camera. Prezervarea stării ei actuale era 
mai importantă decât ambiția sa personală. 

Așa că nu se mișcă, în ciuda frustrării de nesuportat. 


Dacă ar fi putut doar să atingă pereţii... 

Kira se uită înapoi la piedestal și observă că structura 
era la nivel cu talia ei. Asta însemna că extratereștrii aveau 
aceeași înălțime ca oamenii? 

Își schimbă poziţia. Vânătăile de pe picioare îi pulsau, în 
ciuda Norodonului. Un fior o străbătu și dădu drumul 
căldurii din costum. Nu era atât de cald în cameră, dar 
mâinile și picioarele îi înghețau, acum că valul de 
adrenalină trecuse. 

În cealaltă parte a camerei, un nod din linii, cam cât 
palma ei, îi atrase atenţia. Spre deosebire de celelalte 
locuri de pe pereții curbați, liniile... 

Poc! 

Kira se uită spre sunet la timp ca să vadă o piatră de 
mărimea unui pepene care cădea spre ea dintr-o 
deschizătură din tavan. 

Se târî stângaci în faţă. Picioarele i se împleticiră și căzu 
pe burtă. 

Piatra se prăbuși cu putere pe podeaua din spatele ei, 
aruncând un nor de praf în jur. 

Kirei îi luă puţin să-și revină. Pulsul i-o luase din nou 
razna și se aștepta ca în orice clipă să sune alarme și să 
aibă parte de o contramăsură hidos de eficientă prin care 
cineva să scape de ea. 

Dar nu se întâmplă nimic altceva. Nu răsunară alarme. 
Nu apărură lumini. Nu se deschiseră uși secrete sub ea. Nu 
apărură lasere care să facă găuri prin ea. 

Se obligă să se ridice din nou în picioare, ignorând 
durerea. Praful era moale sub ghetele ei și atenua 
zgomotul, așa că singurul lucru pe care îl auzea în acel 
moment era respiraţia ei. 

Piedestalul era fix în faţa sa. 

La naiba", își spuse Kira. Ar fi trebuit să fie mai atentă. 
Instructorii ei de la școală ar fi certat-o, deoarece căzuse, 
chiar dacă fusese doar o greșeală. 

Își întoarse atenţia spre piedestal. Adâncitura din vârf o 
ducea cu gândul la un bazin cu apă. Sub praful strâns erau 
mai multe linii, scrijelite pe curba interioară a golului. Cu 


cât se uita mai bine, cu atât păreau să emane o strălucire 
albastră, delicată și difuză sub particulele ca polenul. 

Deveni curioasă.  „Bioluminescenţă?” Sau erau 
alimentate de o sursă artificială? 

Din exteriorul structurii, auzi zgomotul din ce în ce mai 
puternic al motoarelor unei nave. Nu mai avea mult. Doar 
un minut sau două. 

Kira își mușcă buza. Ce bine ar fi fost dacă putea să 
vadă mai mult din bazin. Știa că ce avea să facă era greșit, 
dar nu se putu abţine. Trebuia să afle ceva despre acest 
artefact incredibil. 

Nu era atât de neștiutoare încât să atingă praful. Era 
genul de greșeală de începător din cauza căreia oamenii 
erau mâncaţi, sau infectați, sau dizolvaţi în acid. In schimb, 
luă de la curea o canistră mică de aer comprimat și o folosi 
ca să împingă ușor praful de pe marginea bazinului. 

Praful de ridică în nori spiralaţi, expunând liniile de 
dedesubt. Acestea străluceau, având o nuanţă stranie, care 
îi reaminti de o descărcare electrică. 

Kira tremură din nou, dar nu de la frig. Simţi că pășea pe 
un tărâm interzis. 

„Destul.” Tentase soarta mai mult decât era înțelept. 
Era momentul pentru o retragere strategică. 

Se întoarse și dădu să coboare de pe piedestal. 

Un șoc îi străbătu piciorul, în timp ce talpa dreaptă 
rămase lipită de podea. Strigă, surprinsă, și căzu pe un 
genunchi. Când făcu asta, tendonul lui Ahile de la glezna 
imobilă se rupse, iar Kira urlă. 

Se uită în jos la picior și clipi, ca să-și oprească lacrimile. 

Praf. 

O grămadă de praf negru îi acoperea piciorul. Praf 
mișcător, fierbinte. Se revărsa din bazin, pe piedestal și pe 
piciorul ei. În timp ce Kira privea, praful începu să se urce 
pe piciorul ei, urmându-i conturul mușchilor. 

Kira ţipă și încercă să-și elibereze piciorul, dar praful o 
tinu pe loc. Își dădu jos cureaua, o îndoi și o folosi ca să 
lovească masa fără formă. Loviturile nu reușiră să împrăștie 
praful. 


— Neghar! ţipă ea. Ajutor! 

Inima îi bătea atât de tare, încât nu mai auzea nimic. 
Kira întinse cureaua între mâini și încercă să o folosească 
pe coapsă ca racletă. Marginea curelei lăsă o urmă 
superficială în praf, dar altfel nu avu niciun fel de efect. 

Roiul de puticule îi ajunse la șold. Le simţi apăsând în 
jurul piciorului ei, ca niște benzi strâmte, a căror formă se 
schimba mereu. 

Kira nu intenţiona să facă asta, dar nu avea de ales. Cu 
mâna dreaptă, încercă să prindă praful și să-l dea la o 
parte. 

Degetele i se afundară în roiul de particule, ca și cum ar 
fi fost o spumă. Nu avea de ce să te ţină și, când retrase 
mâna, praful veni odată cu ea, învăluindu-i degetele în 
cârcei vâscoși. 

— Aaa! își frecă mâna de podea, fără niciun rezultat. 

Teama o străbătu când simţi o gâdilătură la încheietură 
și știu că praful își făcuse loc prin cusăturile mănușilor. 

— Urgenţă! Sigilează toate manșetele! 

Kirei îi fu greu să spună cuvintele. Gura îi era uscată, iar 
limba părea să fie de două ori mai mare. 

Costumul reacţionă imediat, lipindu-se de încheieturile 
ei, inclusiv de gât, și formând sigilii strânse cu pielea ei. 
Asta nu fu însă îndeajuns ca să oprească praful. Kira simţi 
gâdilătura rece urcând pe braţ, spre cot, și apoi dincolo de 
el. 

— Ajutor! Ajutor! strigă ea. Ajutor! Neghar! Geiger! 
Ajutor! Mă aude cineva? Ajutor! 

În exteriorul costumului, praful plutea peste vizorul ei, 
afundând-o în întuneric. În costum, cârceii mișunau peste 
umăr, gât și piept. 

O teroare iraţională o acapară pe Kira. Teroare și oroare. 
Trase de picior cu toată puterea ei. Ceva îi trosni la gleznă, 
însă aceasta rămase ancorată de podea. Țipă și încercă să- 
și curețe vizorul. Praful îi pluti peste obraz, spre faţă. Tipă 
din nou, apoi închise gura strâns și își ținu respiraţia. Simţi 
că inima avea să-i explodeze. 

„Neghar!” 


Praful îi ajunse peste ochi, de parcă ar fi fost o mie de 
insecte mici. Imediat, îi acoperi gura. Și când sosi, senzaţia 
uscată, mișunătoare din nări fu exact la fel de oribilă pe cât 
și-o imaginase. 

...O prostie... nu ar fi trebuit... Alan!" 

Kira îi văzu faţa în dreptul ochilor și, odată cu teama, 
avu și o senzaţie copleșitoare de nedreptate. Nu așa 
trebuiau să se termine lucrurile! Apoi greutatea din gât 
deveni prea mare și deschise gura ca să ţipe, în timp ce 
torentul de praf năvăli în ea. 

Apoi totul deveni negru. 


CAPITOLUL III 
EXTENUATING CIRCUMSTANCES 


1. 


La început, fu conştientizarea conștientizării. 

Apoi conştientizarea unei presiuni, blândă și 
reconfortantă. 

Mai târziu, o conștientizare a sunetelor: un ciripit vag ce 
se repetă, un huruit distant, un vâjâit al aerului reciclat. 

Intr-un final, veni conştientizarea sinelui, care apăru din 
adâncul întunericului. Fu un proces lent. Obscuritatea era 
greoaie și densă, ca o pătură de nisip, și îi sufoca gândurile, 
apăsându-le și îngropându-le în profunzime. Flotabilitatea 
naturală a conștiinței ei învinse și, în timp, se trezi. 


2. 


Kira deschise ochii. 

Era întinsă pe o masă de examinare din infirmerie, la 
sediu. Deasupra ei, o pereche de dungi din lumină 
acopereau tavanul de un albastru-alburiu. Aerul era rece și 


uscat și mirosea a solvenţi familiari. 

„Trăiesc.” 

De ce era surprinsă? Și cum ajunsese la infirmerie? Nu 
trebuiau să plece spre Fidanza? 

Înghiţi și gustul groaznic al fiuidelor de hibernare îi făcu 
greață. Stomacul i se întoarse pe dos când recunoscu 
senzaţia. Somn criogenic? Fusese în somn criogenic? De 
ce? De cât timp? 

Ce naiba se întâmplase? 

Panica îi grăbi pulsul, iar Kira se ridică brusc, strângând 
pătura care o acoperea. Purta un halat medical subţire, 
legat în laterale. 

Pereții înotau în jurul ei, din cauza unui vertij indus de 
somnul criogenic. Se aplecă în faţă și căzu de pe masă pe 
podeaua albă, vomitând în timp ce trupul ei încerca să 
scoată otrava din ea. Nu ieși nimic, în afară de salivă și bilă. 

— Kira! 

Simți niște mâini care o întoarseră, iar apoi Alan apăru 
deasupra ei, strângând-o delicat în brate. 

— Kira, repetă el, îngrijorat. Șșșș. E în regulă. Sunt aici. 
Totul e bine. 

Arăta aproape la fel de rău pe cât se simțea Kira. Obrajii 
lui erau trași, iar în jurul ochilor avea riduri, pe care Kira nu 
și le amintea din acea dimineaţă. „Dimineaţă?“ 

— Cât a trecut? 

— Aproape patru săptămâni, scânci Alan. 

— Nu. Spaima se afundă în ea. Patru săptămâni? 

Nu-i veni să creadă, așa că verifică datele: 1402 GST. 
Luni, 14 august 2257. 

Uimită, citi data de încă două ori. Alan avea dreptate. 
Ultima zi pe care și-o amintea, ziua când trebuiau să plece 
de pe Adra, era 21 iulie. Patru săptămâni! 

Simţindu-se pierdută, se uită la faţa lui Alan, în speranţa 
că va găsi răspunsuri. 

— De ce? 

Bărbatul își trecu mâna prin păr. 

— Ce-ţi amintești? 

Kira se strădui să răspundă. 


— Eu... 

Mendoza îi spusese să verifice drona căzută și apoi... 
apoi... o căzătură, durere, linii strălucitoare și întuneric, 
întuneric peste tot. 

— Aaaaa! 

Își ridică mâinile la gât, iar inima îi bătea cu putere. Era 
ca și cum ceva il bloca, sufocând-o. 

— Relaxează-te, zise Alan, cu mâna pe umărul ei. 
Relaxează-te, ești în siguranţă acum. Respiră. 

Urmară câteva secunde de agonie, după care gâtul i se 
relaxă și Kira inspiră disperată aer. Se infioră și îl prinse pe 
Alan, ţinându-l cât de strâns putea. Niciodată nu fusese 
predispusă atacurilor de panică, nici măcar în perioada 
examenelor finale pentru IPD, dar senzaţia că era sufocată 
fusese atât de reală... 

Vocea lui era înăbușită de părul ei. 

— E vina mea, spuse Alan. Nu ar fi trebuit să-ți cer 
niciodată să verifici pietrele alea. Îmi pare foarte rău, iubito. 

— Nu, nu-ţi cere scuze, zise ea, retrăgându-se destul cât 
să se uite la faţa lui. Cineva trebuia s-o facă. In plus, am 
găsit ruine extraterestre. Cât de grozav e asta? 

— E destul de bine, recunoscu el, cu un zâmbet reticent. 

— Vezi? Acum, ce... 

Se auziră pași în afara infirmeriei, iar Fizel intră. Era 
subțire, întunecat și avea părul tuns scurt, care nu părea să 
crească. În acea zi, purta un halat de medic, iar mânecile îi 
erau suflecate, ca și cum nu ar fi controlat niciodată pe 
nimeni. 

Când o văzu pe Kira, se rezemă de ușă și exclamă: 

— S-a trezit! 

Apoi trecu pe lângă alte trei paturi, așezate de-a lungul 
peretelui, ridică laboratorul cu cipuri, se aplecă lângă Kira și 
o apucă de incheietură. 

— Deschide. Spune „Aaa“. 

— Aaa. 

Rapid, se uită la gura și la urechile ei, îi verifică pulsul și 
presiunea sângelui și o pipăi sub maxilar, spunând: 

— Te doare? 


— Nu. 

Bărbatul incuviinţă și făcu un gest brusc. 

— O să fii bine. Ai grijă să bei multă apă. O să ai nevoie 
de asta după ce ai fost în somn criogenic. 

— Am mai fost îngheţată, zise Kira în timp ce Alan o 
ajuta să se ridice. 

— Doar îmi fac meseria, Navarez. 

— Mhm. 

Kira se scărpină pe braţ. Deși nu voia să recunoască 
asta, doctorul avea dreptate. Era deshidratată, iar pielea ei 
era uscată și o mânca. 

— Poftim, zise Alan, și-i dădu niște apă. 

Când Kira luă o gură, Marie-Elise, Jenan și Seppo intrară 
în infirmerie. 

— Kira! 

— Aici erai! 

— Bine ţi-ai revenit, somnoroaso! 

În spatele lor apăru Ivanova, cu braţele încrucișate. 

— Era și momentul, Navarez! 

Apoi Yugo, Neghar și Mendoza li se alăturară și întreaga 
echipă de supraveghere se înghesui în infirmerie. Kira 
putea simţi căldura corpurilor lor și atingerea respirației lor. 
Era un cocon binecuvântat de viaţă. 

Cu toate astea, în ciuda apropierii prietenilor ei, Kira 
încă se simţea ciudat și agitată, ca și cum Universul ar fi 
fost dislocat, ca o oglindă înclinată. Parţial din cauza 
săptămânilor pe care le pierduse. Parţial din cauza 
medicamentelor pe care Fizel i le dăduse. Și parțial 
deoarece se afundase în adâncimile minţii ei. Încă mai 
simţea că mișuna ceva acolo și o aștepta... o prezență 
oribilă, sufocantă, ca și cum o argilă udă îi era băgată în 
nas și gură își înfipse unghiile de la mâna dreaptă în braţul 
stâng și inspiră adânc. Doar Alan observă asta. Îi aruncă o 
privire îngrijorată și o strânse de talie. 

Kira se agită, în încercarea de a-și da gândurile la o 
parte, și se uită la ei, spunând: 

— Deci, cine o să-mi spună ce s-a întâmplat? 

Mendoza mormăi. 


— Spune-ne mai întâi raportul tău și o să-ţi spunem 
după. 

Kirei îi luă puţin să realizeze că echipa nu venise doar ca 
să o salute. Toţi aveau o privire îngrijorată și, pe măsură ce 
le studie feţele, văzu aceleași semne de stres ca și la Alan. 
Orice înfruntaseră în ultimele patru săptămâni, nu fusese 
uşor. 

— Ce spun o să fie înregistrat, șefu'? întrebă ea. 

Fața lui Mendoza rămase dură, imposibil de citit. 

— O să fii înregistrată, Navarez, și nu o să te asculte 
doar compania. 

La naiba! înghiţi, încă simțind gustul fluidelor pentru 
hibernare în spatele limbii. 

— Putem să facem asta într-o oră, două? Sunt destul de 
ameţită. 

— Nu se poate, Navarez. Ezită, apoi adăugă: E mai bine 
să vorbești cu noi decât... 

— Cu altcineva, zise Ivanova. 

— Exact. 

Kira deveni și mai confuză și îngrijorată. Se uită la Alan, 
iar acesta încuviinţă și o strânse ușor, ca s-o liniștească. 
„Bine.” Dacă el considera că asta era ce trebuia să facă, 
atunci avea încredere în el. 

Inspiră adânc. 

— Ultimul lucru pe care mi-l amintesc este că m-am dus 
să verific materialul organic ţintit de dronă înainte să se 
prăbușească. Neghar Esfahani pilota. Am aterizat pe insula 
numărul... 

Kirei nu-i luă mult să rezume ce urmase, terminând cu 
căzătura în formațiunea ciudată din piatră și în camera 
adâncă din ea. Incercă să descrie camera cât mai bine, dar, 
în acel moment, memoria ei nu o mai ajută. (Oare liniile de 
pe piedestal chiar străluciseră sau își imaginase asta?) 

— Doar asta ai văzut? întrebă Mendoza. 

Kira se scărpină pe braț. 

— E tot ce-mi amintesc. Cred că am încercat să mă ridic 
și după... Dădu din cap. Nu-mi amintesc nimic după asta. 

Șeful expediției se încruntă și își băgă mâinile în 


buzunare. Alan o sărută pe tâmplă. 

— Îmi pare rău că a trebuit să treci prin asta. 

— Ai atins ceva? întrebă Mendoza. 

Kira se gândi. 

— Doar locul unde am căzut. 

— Ești sigură? Când Neghar te-a scos, erau urme de praf 
pe și în jurul stâlpului din centrul camerei. 

— Așa cum am spus, ultimul lucru pe care mi-l amintesc 
e că am încercat să mă ridic. De ce nu verificaţi 
înregistrările din costumul meu? 

Grimasa lui Mendoza o surprinse. 

— Căzătura ţi-a stricat senzorii costumului. Datele 
telemetrice sunt inutile. Implanturile tale nu au fost nici ele 
de ajutor. Nu au mai înregistrat la 43 de secunde după ce ai 
intrat în cameră. Fizel spune că e un lucru comun la 
traumatismele craniene. 

— Mi-au fost afectate implanturile? întrebă Kira, dintr- 
odată îngrijorată. Interfața părea normală. 

— Implanturile tale funcţioneează perfect, zise Fizel. Nu 
putem spune același lucru și despre restul corpului. 

Kira se încordă, nedorind să-i arate cât de mult o 
înspăimânta asta. 

— Cât de rău am fost rănită? 

Alan începu să răspundă, dar doctorul îl întrerupse. 

— Fracturi la două coaste, cartilaj ciobit în cotul drept și 
întindere de tendon. Gleznă fracturată, tendonul lui Ahile 
rupt, vânătăi multiple și laceraţii și o contuzie moderată 
spre severă însoțită de inflamație craniană. Am reparat cea 
mai mare parte din ele. Restul se va vindeca în câteva 
săptămâni. Până atunci, e posibil să ai dureri. 

Kira aproape râse. Uneori, umorul era singurul răspuns 
raţional. 

— Am fost foarte îngrijorat, zise Alan. 

— Toţi am fost, adăugă Marie-Elise. 

— Da, zise Kira, care îl ţinea strâns pe Alan; nu putea 
decât să-și imagineze cum fusese pentru el să o aștepte să- 
și revină în ultimele săptămâni. Deci, Neghar, ai reușit să 
mă scoţi din gaura aia? 


Femeia își flutură mâna prin faţă. 

— Așa și așa. A durat ceva. 

— Dar m-ai scos. 

— Fără doar și poate, draga mea. 

— Cu următoarea ocazie, o să-ţi cumpăr o cutie întreagă 
de rulouri cu scorţișoară. 

Mendoza luă scaunul pentru examinări al lui Fizel și se 
așeză. Işi odihni mâinile pe genunchi, cu brațele drepte. 

— Ce nu-ţi spune este că... Știi ce? Spune-i, hai! 

— La naiba! exclamă Neghar. Ei bine, ai fost 
inconștientă, așa că a trebuit să te leg de mine, ca să nu ți 
se rupă capul sau ceva de genul ăsta când te-a scos Geiger. 
Nu prea era loc în tunelul prin care ai căzut, și... ei bine... 

— Și-a rupt costumul, zise Jenan. 

Neghar întinse o mână spre el. 

— Asta. A fost o... 

Tusea o întrerupse și, pentru o clipă, se aplecă. Plămânii 
îi păreau umezi, de parcă ar fi avut bronșită. 

— Bleah. A fost o ruptură și al naibii de greu să o acopăr 
cu o mână, în timp ce atârnam de cablu. 

— Asta a însemnat că Neghar a trebuit să stea în 
carantină cu tine. Am făcut fiecare test posibil și nu numai. 
Toate au ieșit negative, dar tu erai în continuare 
inconștientă... 

— Ceea ce a fost extrem de înfricoșător, spuse Alan. 

— ... Și, cum nu știam cu ce ne confruntăm, am hotărât 
că e mai bine să vă punem pe amândouă într-un somn 
criogenic, până aveam situaţia sub control. 

Kira tresări. 

— Îmi pare rău pentru asta. 

— Nu-ţi face griji, zise Neghar. 

Fizel arătă spre el însuși. 

— Cum rămâne cu săracul de mine? Aţi uitat de mine. 
Criogenia e ușoară. Eu a trebuit să stau în carantină 
aproape o lună după ce am lucrat cu tine, Navarez. O lună. 

— Și îţi apreciez ajutorul, spuse Kira. Mulţumesc. 

Vorbea serios. O lună în carantină afecta pe oricine. 

— Nu ar fi trebuit să îţi bagi nasul acolo unde nu-ţi fierbe 


oala. Tu... 

— Destul, spuse Mendoza, iar doctorul se opri, dar nu 
înainte să-și fluture degetul arătător și pe cel mijlociu spre 
ea într-un mod care Kira află că era un gest obraznic, un 
gest foarte nepoliticos. 

Luă o altă gură de apă, ca să se întărească. 

— De ce aţi așteptat atât de mult ca să ne treziţi? 
Privirea i se mută spre Neghar. Sau pe tine te-au trezit mai 
devreme? 

Neghar tuși din nou. 

— Acum două zile. 

În cameră, Kira observă expresii din ce în ce mai 
tensionate și atmosfera deveni incomodă. 

— Ce e? 

Înainte ca Mendoza să poată răspunde, zgomotul unei 
rachete, mai puternic decât al navelor, se auzi de afară și 
pereţii clădirii se zguduiră, ca și cum ar fi arat loc un 
cutremur minor. 

Kira tresări, dar ceilalţi nu părură surprinși. 

— Ce a fost asta? 

De pe interfață, verifică transmisia de la camerele de 
afară. Nu vedea decât valuri de fum care se întindeau 
dinspre platforma de aterizare, la ceva distanță de clădiri. 

Zgomotul dispăru curând, după ce nava care decolase 
dispăru în atmosferă. 

Mendoza arătă cu degetul spre tavan. 

— Asta e problema. După ce Neghar te-a adus, i-am 
spus căpitanului Ravenna și a trimis un semnal de urgență 
celor de pe Cygny 61. După asta, Fidanza nu a mai 
transmis nimic prin radio. 

Kira încuviinţă. Avea sens. Legea era clară: în cazul 
descoperirii unor forme de viaţă extraterestre inteligente, 
trebuiau luate măsurile necesare ca să evite să-i aducă pe 
acei extratereștri înapoi în spaţiul colonizat. Nu că speciile 
avansate tehnologic urmau să aibă probleme să găsească 
Liga dacă erau motivate să o găsească. 

— Ravenna scuipa antimaterie, atât de furioasă era, zise 
Mendoza. Echipajul de pe Fidanza nu plănuia să stea aici 


mai mult de câteva zile. Oricum, odată ce corporaţia a 
primit mesajul, a alertat Departamentul de Apărare. Câteva 
zile mai târziu, CMU a trimis una dintre navele lor, 
Extenuating Circumstances, de pe Cygni 61. Au ajuns în 
sistem cam acum patru zile și... 

— Și de atunci au fost un ghimpe-n coastă, zise Ivanova. 

— La propriu, spuse Seppo. 

— Ce nemernici, bombăni Neghar. 

CMU. Kira văzuse destul din armata Ligii, și pe Weyland, 
și-n afară, ca să știe cum se ocupau de problemele locale. 
Se gândi că unul dintre motive era noutatea relativă a 
serviciului. Liga și, prin urmare, Comandamentul Militar Unit 
fuseseră create după descoperirea Marelui Far. Politicienii 
susțineau că era nevoie ca toată lumea să se unească. 
Aveau să urmeze dureri de creștere. Dar un alt motiv 
pentru disprețul deseori insensibil al CMU era atitudinea 
imperialistă a Pământului și a restului din Sol. Nu le păsa că 
ignorau drepturile coloniilor în favoarea a ce era mai bine 
pentru Pământ sau a ceea ce numeau ei „binele suprem”. 
Bine pentru cine însă? 

Se auzi un alt bombănit dinspre Mendoza. 

— Căpitanul navei Extenuating Circumstances este un 
nemernic pe nume Henriksen. E ceva aparte. Principala lui 
grijă e că Neghar, aici prezentă, a înregistrat un fel de 
contaminare în acele ruine. Așa că Henriksen și-a trimis 
doctorul și o echipă de xenobiologi și... 

— Și au înfiintat o cameră sterilă. Au petrecut 
următoarele două zile împungându-ne și studiindu-ne până 
am vomitat, spuse Jenan. 

— La propriu, zise Seppo. 

Marie-Elise încuviinţă. 

— A fost foarte neplăcut, Kira. Ai avut noroc că încă erai 
criogenată. 

— Bănuiesc că da, zise ea încet. 

— Au iradiat fiecare centimetru al pielii noastre de mai 
multe ori, pufni Fizel. Ne-au făcut radiografii. Ne-au făcut 
RMN-uri și tomografii, analize de sânge, ne-au analizat 
ADN-ul, ne-au examinat urina și fecalele și au făcut biopsii. 


E posibil să observi o urmă pe abdomen, de la mostra 
prelevată din ficat. Ne-au catalogat până și bacteriile din 
intestine. 

— Și? întrebă Kira. 

— Nimic. Toţi suntem sănătoși tun. 

Kira se încruntă. 

— Stai un pic, m-au testat și pe mine? 

— Da, răspunse Ivanova. 

— De ce? Crezi că ești prea specială ca să fi examinată? 
întrebă Fizel; tonul lui o panică pe Kira. 

— Nu, eu... 

Se simţea ciudat, chiar violată, știind că acele proceduri 
îi fuseseră făcute cât era inconștientă, chiar dacă fuseseră 
necesare pentru menținerea siguranţei. 

Mendoza păru să îi observe disconfortul și o privea pe 
sub sprâncene. 

— Căpitanul Henriksen a spus clar că singurul motiv 
pentru care nu ne ţin închiși este că nu au găsit nimic 
neobișnuit. Neghar era cea din cauza căreia erau cel mai 
îngrijoraţi, dar nu aveau să ne lase să părăsim Adrasteia pe 
niciunul dintre noi până nu erau siguri. 

— Nu poţi să-i învinovăţești, zise Kira. Și eu aș face la fel 
în locul lor. Nu ai cum să fi prea atent în genul ăsta de 
situații. 

— Nu îi învinovăţesc pentru asta, ci pentru restul, pufni 
Mendozy. Suntem ţinta unui ordin de confidențialitate. Nici 
măcar nu avem voie să vorbim cu corporatiștii despre ce 
am aflat. Dacă o facem, se consideră infracţiune și riscăm 
până la 20 de ani în închisoare. 

— Cât durează ordinul? 

Bărbatul ridică din umeri. 

— E pe termen nedefinit. 

Așa se duceau pe apa sâmbetei planurile Kirei de a-și 
publica descoperirile, cel puţin pentru viitorul apropiat. 

— Cum putem să explicăm de ce ne întoarcem așa 
târziu de pe Adra? 

— O defecţiune pe Fidanza, care a rezultat în întârzieri 
ce nu pot fi evitate. O să găsești detaliile în mesajele tale. 


Memorează-le. 

— Da, domnule. 

Își scărpină din nou braţele. Avea nevoie de loțiune. 

— Asta e o bătaie de cap, dar nu e chiar atât de rău. 

O expresie îndurerată apăru pe faţa lui Alan. 

— Devine mai rău, iubito. Mult mai rău. 

Kira fu din nou copleșită de teamă. 

— Mai rău? 

Mendoza încuviinţă, ca și cum capul i-ar fi fost prea greu 
pentru gât. 

— CMU nu a băgat în carantină doar insula. 

— Nu, zise Ivanova. Ar fi fost prea simplu. 

Fizel lovi dulapul. 

— Spune-i odată! Au băgat în carantină tot sistemul, da? 
Am pierdut Adra, nu mai e. Puf! 


3. 


Kira se așeză lângă Alan în cantină, studiind o imagine 
în direct cu Extenuating Circumstances surprinsă de pe 
orbită și proiectată pe ecranul holografic aflat în faţa lor. 

Nava avea probabil un kilometru lungime, de un alb 
puternic, cu o secțiune mijlocie fusiformă, un motor în 
formă de bulb și un aranjament ca o petală de punți 
rotative la celălalt capăt. Secţiunile locuite erau rabatabile, 
ca să poată să stea lipite de carcasă când nava era 
propulsată, o opţiune costisitoare pe care cele mai multe 
nave nu o aveau. Pe botul navei erau mai multe orificii, ca 
niște ochi cu obloanele trase: tuburi pentru proiectile și 
lentile pentru laserul principal al navei. 

La un sfert în josul navei, o pereche de capsule identice 
stăteau lipite una de cealaltă de-o parte și de alta a 
carenei. Navele erau mult mai mari decât cele folosite de 
echipa de supraveghere. Kira nu ar fi fost surprinsă dacă 
erau echipate cu unități Markov, ca o navă spaţială în 
mărime naturală. 

Cea mai frapantă trăsătură a navei erau radiatoarele 


aflate de-a lungul secţiunii mijlocii, care începeau direct sub 
habitate și continuau în jos, spre motor. Marginile aripilor 
de diamant străluceau când prindeau lumina soarelui și 
tuburile din metal topit încorporate între aripi străluceau ca 
niște vene argintii. 

Per total, nava arăta ca o insectă uriașă, fatală, subţire, 
ascuțită și strălucitoare. 

— Hei, zise Alan, iar Kira își îndreptă atenţia spre el, care 
îi întindea inelul de logodnă, ca și cum ar fi cerut-o în 
căsătorie din nou. M-am gândit că poate vrei asta. 

În ciuda îngrijorărilor ei, Kira se înmuie, simțind o 
căldură bine-venită. 

— Mulţumesc, spuse ea, punându-și inelul pe deget. Mă 
bucur că nu l-am pierdut în peștera aia. 

— Și eu. Apoi Alan se aplecă și șopti: Mi-a fost dor de 
tine. 

Kira îl sărută. 

— Îmi pare rău că ai trecut prin asta. 

— Felicitări amândurora, cherie, zise Marie-Elise, care își 
flutură degetul de la Kira spre Alan. 

— Da, felicitări, spuse Jenan, și toți ceilalţi le urară și ei 
același lucru. 

Toată lumea, cu excepţia lui Mendoza, care vorbea cu 
Ravenna la radio ca să stabilească o oră de preluare pentru 
ziua următoare, și Fizel, care își curăța unghiile cu un cuţit 
din plastic pentru unt. 

Kira zâmbi, mulțumită și oarecum conștientă de sine. 

— Sper că nu te deranjează, spuse Alan, care se aplecă 
spre ea. L-am luat când părea că nu o să te mai trezești. 

Kira se aplecă spre el și îl sărută repede. „Al meu“, se 
gândi ea. 

— E în regulă, șopti. 

Apoi Yugo veni lângă ei și îngenunche la capătul mesei, 
ca să nu planeze deasupra Kirei. 

— Crezi că poţi să mănânci? o întrebă el. Ti-ar prinde 
bine. 

Kirei nu-i era foame, dar știa că el avea dreptate. 

— Pot să încerc. 


Bărbatul încuviință, bărbia lui în formă de spadă 
atingându-i partea de sus a pieptului. 

— O să-ţi încălzesc niște friptură. O să-ţi placă. Ceva bun 
și ușor pentru stomac. 

În timp ce Yugo se îndepărtă, Kira se concentră din nou 
asupra navei Extenuating Circumstances. Își scărpină iar 
braţele și apoi începu să se joace cu inelul de pe deget. 
Încă procesa revelaţia lui Mendoza, iar senzaţia de mai 
devreme, de disociere, se întoarse, mai intensă acum. Ura 
faptul că toată munca lor din ultimele patru luni fusese în 
van, dar, și mai mult de atât, ura gândul că va pierde 
viitorul pe care ea și Alan îl plănuiseră împreună pe 
Adrasteia. Dacă nu aveau să se stabilească acolo, atunci... 

Alan probabil că îi ghici gândurile, deoarece se aplecă, 
își duse buzele aproape de urechea ei și spuse: 

— Nu-ţi face griji. O să găsim alt loc. E o galaxie mare. 

De asta îl iubea. Îl îmbrăţișă strâns. 

— Ce nu înţeleg... începu ea să spună. 

— Sunt multe lucruri pe care nu le înţeleg, zise Jenan. 
Cine își tot lasă șerveţelele în chiuvetă? întrebă și ridică o 
bucată udă de hârtie. 

Kira îl ignoră. 

— Cum se așteaptă Liga să ţină lucrurile astea secrete? 
Oamenii vor observa că un întreg sistem a fost marcat ca 
fiind interzis. 

Seppo se ridică, încrucișându-și picioarele pe una dintre 
mese. Deoarece era scund, arăta ca un copil. 

— E smplu. Au impus interdicţia de călătorie acum o 
săptămână. Povestea este că am descoperit un agent 
patogen contagios în biosferă. Ceva asemănător cu Plaga. 
Până nu se asigură izolarea... 

— Sigma Draconis rămâne în carantină, spuse Ivanova. 

Kira scutură din cap. 

— La naiba! Presupun că nu ne vor lăsa să ne păstrăm 
informaţiile. 

— Nu, zise Neghar. 

— Nimic, spuse Jenan. 

— Nimic, exclamă Seppo. 


— Nada, zise Ivanova. 

Alan o frecă pe umăr. 

— Mendoza a spus că o să discute cu reprezentanții 
corporației când ne întoarcem pe Vyyborg. S-ar putea să 
convingă Liga să elibereze tot ce nu are legătură cu ruinele. 

— Slabe șanse, spuse Fizel, care continua să-și curețe 
unghiile. Nu cu Liga. Vor păstra mica ta descoperire secretă 
cât de mult pot. Singurul motiv pentru care au spus cuiva 
despre Talos VII e pentru că nu aveau cum să ascundă așa 
ceva. Arătă cu vârful cuţitului de unt spre Kira. Ai costat 
compania întreaga planetă. Ești mulțumită? 

— Doar îmi făceam treaba, zise ea. E chiar bine că am 
găsit ruinele acum, înainte să se stabilească pe Adra 
cineva. Ar costa mult mai mult să muţi o colonie întreagă 
de pe planetă. 

Seppo și Neghar încuviințară. 

Fizel rânji. 

— Da, dar asta nu compensează faptul că ne-au retras 
bonificaţiile. 

— Ne-au anulat bonificaţiile, rosti Kira sec. 

— Corporaţia a zis că a fost din cauza eșecului 
proiectului. 

— E nasol, spuse Jenan. Am copii de hrănit, știi asta? 
Banii ăia ar fi însemnat mult pentru mine. 

— Și eu... 

— La fel. Doi foști soţi și o pisică nu... 

— Dacă ai... 

— Nu știu cum o să... 

Pe Kira o ardeau obrajii în timp ce asculta. Nu era vina ei 
și totuși era. Întreaga echipă pierduse din cauza ei. Ce 
dezastru! În acel moment, crezuse că descoperirea 
structurii extraterestre avea să fie bună pentru companie, 
pentru echipă, dar ajunsese, în schimb, să îi rănească. Se 
uită la logoul de pe peretele cantinei: Lapsang, printat cu 
un font unghiular, cu o frunză deasupra celui de-al doilea 
„a“. Compania difuza mereu anunţuri și campanii 
promoţionale prin care își declara loialitatea aţă de clienți, 
de coloniști și de cetăţenii angajaţi. 


— Crearea unui viitor împreună. 

Acesta fusese sloganul pe care îl auzise încă de când era 
copil. Pufni. „Da, să fim serioși.” Când conta, era ca orice 
altă corporație interstelară: banii primau în faţa oamenilor. 

— La naiba, zise ea. Ne-am făcut treaba. Ne-am 
respectat contractul. Nu ar trebui să ne pedepsească 
pentru asta. 

Fizel își dădu ochii peste cap. 

— Și dacă navele ar scoate curcubeie, ar fi minunat. 
Dumnezeule! A, te simţi prost? Cui îi pasă? Asta nu o să ne 
aducă înapoi bonificaţiile. Bărbatul o fixă cu privirea. Ştii, ar 
fi fost mai bine dacă te împiedicai și-ţi rupeai gâtul în clipa 
când ai pășit afară de pe navă. 

Urmă o tăcere scurtă, șocată. Kira îl simţi pe Alan, care 
era lângă ea, încordându-se. 

— Retrage ce ai spus, zise el. 

Fizel aruncă în chiuvetă cuțitul. 

— Oricum nu am vrut să fiu aici. Ce pierdere de timp! 
spuse el și scuipă pe jos. 

Ivanova se îndepărtă de salivă. 

— La naiba, Fizel! 

Doctorul zâmbi și plecă. Kira învățase că în orice 
misiune exista o persoană ca el. Un nemernic căruia părea 
să-i facă o plăcere perversă să fie bucata de mâncare 
rămasă între dinţii tuturor. Ceilalţi începură să discute ca și 
când Fizel nu mai era prezent. 

— Nu-l băga în seamă, spuse Marie-Elise. 

— S-ar fi putut întâmpla oricui... 

— Același doctor, mereu... 

— Ar fi trebuit să auzi ce a spus când am fost eu 
dezgheţată. A... 

Conversaţia se opri când în ușă apăru Mendoza, care îi 
fixă cu privirea. 

— E vreo problemă? 

— Nu, domnule. 

— Suntem bine, şefa’. 

Bărbatul mormăi, se aplecă peste Kira și, pe o voce 
joasă, spuse: 


— Îmi pare rău pentru asta, Navarez. Nervii au fost 
întinși la maximum în ultimele săptămâni. 

— E în regulă, serios, zâmbi Kira. 

Un alt mormăit, apoi Mendoza se așeză lângă cel mai 
îndepărtat perete, iar atmosfera din cameră reveni în scurt 
timp la normal. 

În ciuda a ceea ce spusese, Kira nu părea să se 
relaxeze. Prea multe lucruri din ce spusese Fizel atinseseră 
un punct sensibil. De asemenea, o deranja și faptul că nu 
știa ce aveau să facă ea și Alan. Tot ce-și stabilise în minte 
pentru următorii ani fusese distrus de afurisita de structură 
extraterestră. Dacă drona aia nu s-ar fi prăbușit... Dacă nu 
ar fi acceptat să verifice locul pentru Mendoza... Dacă... 

Yugo o atinse pe braţ, iar ea tresări. 

— Poftim, zise el și îi înmână un castron plin cu friptură 
și o farfurie cu legume fierte, o felie de pâine și jumătate 
din ce era probabil singurul baton de ciocolată rămas. 

— Mulţumesc, șopti ea, iar el zâmbi. 


4. 


Kira nu-și dăduse seama cât de înfometată era. Se 
simţea slăbită și tremura. Mâncarea nu-i căzu însă bine. Era 
prea supărată, iar stomacul îi tot ghiorțăia din cauza unei 
combinaţii de anxietate și resturi în urma criogenării. 

Din locul lui de la masa vecină, Seppo spuse: 

— Am încercat să ne decidem dacă ruinele de aici au 
fost făcute de aceiași extratereștri care au făcut și Marele 
Far. Ce crezi, Kira? 

Aceasta observă că toţi ochii se întorseseră spre ea. 
Înghiţi, puse jos forculița și, cu cea mai profesionistă voce 
pe care o avea, spuse: 

— Pare... pare puţin probabil ca două specii inteligente 
să fi evoluat atât de asemănător. Dacă ar trebui să pariez, 
aș spune că da, dar nu se poate ști cu siguranţă. 

— Hei, mai suntem noi, oamenii, zise Ivanova. Existăm 
în aceeași zonă a spaţiului. 


În colţ, Neghar tușea din nou. Un sunet cărnos, umed, 
care Kirei i se păru dezgustător. 

— Da, spuse Jenna, dar nu ai cum să știi cât teritoriu 
acopereau xenourile care au construit Farul. Ar putea să fie 
vorba despre jumătate din galaxie, din ce știm noi. 

— Cred c-am fi găsit mai mult dovezi despre ei dacă 
lucrurile stăteau așa, zise Alan. 

— Nu tocmai am făcut asta? întrebă Jenna. 

Kira nu avea un răspuns simplu la această întrebare. 

— Aţi aflat mai multe despre acel loc cât am fost 
criogenată? 

— Mmm, spuse Neghar, care-și ridică mâna în timp ce 
încerca să se oprească din tușit. Scuze. Am avut gâtul uscat 
toată ziua. Da, am cercetat niște imagini obţinute în 
subteran înainte să te scot din gaură. 

— Și? 

— Mai e o cameră, fix sub cea descoperită de tine. E 
destul de mică, însă are un diametru de numai un metru. E 
posibil să găzduiască o sursă de energie, dar e imposibil să 
știm sigur fără să o deschidem. Scanarea termică nu a 
detectat niciun semnal de acest fel. 

— Cât de mare e toată structura? 

— Tot ce ai văzut la suprafaţă, plus alţi 12 metri 
dedesubt. În afară de camere, se pare că mai există doar 
fundaţia solidă și pereţii. 

Kira încuviinţă, gândindu-se la asta. Oricine realizase 
structura, o construise ca să dureze. 

Apoi, cu vocea ei subţire, Marie-Elise spuse: 

— Clădirea pe care ai găsit-o nu pare să fie în același stil 
cu Farul. E foarte mică prin comparaţie. 

Marele Far. Fusese descoperit la marginea spaţiului 
explorat, la 36,6 de ani-lumină de Sol și la aproximativ 43 
de ani-lumină de Weyland. Kira nu trebuia să-și verifice 
interfaţa ca să știe distanțele. Petrecuse ore întregi în 
adolescenţă citind despre acea expediţie. 

Farul în sine era un artefact incredibil. Era, simplu spus, 
o gaură. O gaură foarte mare: avea o lăţime de 50 de 
kilometri și o adâncime de 30, fiind înconjurată de o reţea 


de galiu lichid, care acţiona ca o antenă. Gaura emana un 
puternic impuls electromagnetic la fiecare 5,2 secunde și, 
odată cu el, o explozie de zgomote structurate care 
conţineau iterații mereu schimbătoare ale mulţimii lui 
Mandelbrot în cod ternar. 

În Far existau creaturi ce fuseseră numite „broașşte- 
țestoase”, deși Kira considera că semănau mai degrabă cu 
niște bolovani ambulanți. Chiar și după 23 de ani de 
cercetări, nu era clar dacă erau animale sau mașinării 
(nimeni nu fusese destul de inconștient încât să încerce o 
disecţie). Xenobiologii și inginerii căzuseră de acord că 
existau slabe șanse ca broaștele-țestoase să fi fost 
responsabile pentru construirea Farului, iar apoi să își fi 
pierdut, cumva, toată tehnologia. Era încă un mister cine 
sau ce era responsabil pentru asta. 

De asemenea, nimeni nu știa care era scopul suprem al 
Farului. Singurul lucru pe care-l știau cu siguranță era că 
Farul avea o vechime de aproximativ 1 600 de ani, și până 
și asta era o estimare bazată pe datarea radiometrică. 

Kira avea bănuida incomodă că nu va afla niciodată 
dacă extratereștrii care făcuseră Farul aveau vreo legătură 
cu încăperea în care căzuse. Doar dacă mai trăia încă alte 
câteva sute de ani. Adâncurile timpului nu își dezvăluiau 
ușor secretele, asta dacă o făceau vreodată. 

Kira oftă și își trecu furculita peste o parte a gâtului, 
bucurându-se de senzaţia vârfurilor din metal pe pielea 
uscată. 

— Cui îi pasă de Far, zise Seppo, care se dădu jos de pe 
masa lui. Ce mă deranjează pe mine e că nici măcar nu 
putem să câștigăm bani de pe urma haosului ăstuia. Nu 
putem să vorbim despre descoperire. Nu putem să 
publicăm nimic. Nu putem să mergem la emisiuni... 

— Nu putem să vindem drepturile emisiunilor de 
divertisment, zise Ivanova în glumă. 

Toţi râseră, iar Jenna zise: 

— De parcă ar vrea cineva să-ţi vadă fața urâtă. 

Bărbatul se aplecă în timp ce ea aruncă în el cu 
mănușile. Chicotind, i le dădu înapoi. Kira ridică din umeri, 


simțindu-se din ce în ce mai vinovată. 

— Îmi pare rău pentru deranj. Dacă aș putea să rezolv 
totul, aș face-o. 

— Da, chiar ai stricat lucrurile bine de tot de data asta, 
spuse Ivanova. 

— Chiar trebuia să mergi să explorezi? întrebă Jenan, 
însă nu părea să vorbească serios. 

— Nu-ţi face griji, zise Neghar. Ar fi... ar fi putut fi... 

Tusea o întrerupse, iar Marie-Elise termină propoziţia: 

— Ar fi putut fi oricare dintre noi. 

Neghar încuvinţă. De lângă peretele unde stătea, 
Mendoza spuse: 

— Kira, eu mă bucur că nu te-ai rănit mai grav. Atât tu, 
cât și Neghar. Am avut noroc. 

— Tot am pierdut colonia, spuse Kira. Și bonificațiile. 

O strălucire tăioasă apăru în ochii întunecaţi ai lui 
Mendoza. 

— Cumva, cred că descoperirea ta o să compenseze 
bonificaţiile. E posibil să dureze câţiva ani sau câteva 
decenii. Dar atât timp cât suntem isteți, o să se întâmple. E 
un lucru la fel de sigur ca moartea și impozitele. 


CAPITOLUL IV 
AGONIE 


1. 


Era târziu, iar Kirei îi era din ce în ce mai greu să se 
concentreze pe conversație. Cele mai multe cuvinte se 
transformau într-un zgomot lipsit de sens. Intr-un final, se 
trezi și se uită spre Alan. Acesta încuviinţă, înțelegând, și se 
ridicară din scaune. 

— Noapte, spuse Neghar. 

În ultima oră, aceasta nu reușise decât să dea 
răspunsuri monosilabice. Dacă încerca mai mult, tusea o 


întrerupea. Kira speră că nu se îmbolnăvea. În acel caz, toţi 
din grup aveau să ia și ei virusul. 

— Noapte bună, cherie, zise Marie-Elise. Toul o să fie 
mai bine mâine, o să vezi. 

— Ai grijă să te trezești înainte de 9, spuse Mendoza. 
CMU ne-a dat, în sfârșit, undă verde, așa că la 11 plecăm 
spre Fidanza. 

Kira ridică o mână și plecă împreună cu Alan. Fără să 
vorbească despre asta, se duseră direct în camera lui. 
Acolo, Kira își dădu jos uniforma, o aruncă o podea și se sui 
în pat. Nici măcar nu se mai sinchisi să se pieptene. 

Trecuseră patru săptămâni de la somnul criogenic și tot 
era epuizată. Somnul la rece nu era la fel ca somnul real. 
Nimic nu era la fel. Salteaua se adânci atunci când Alan se 
așeză lângă ea. O acoperi cu un braţ, mâna lui o căută pea 
ei și își lipi picioarele de ale ei: o prezență caldă, 
liniștitoare. Kira scoase un sunet slab și se lipi de el. 

— Credeam că te-am pierdut, șopti Alan. 

Ea se întoarse spre el. 

— Niciodată. 

Alan o sărută, ea îi răspunse la sărut și, după ceva timp, 
mângâierile delicate deveniră mai înfometate, apoi se 
țineau unul de celălalt cu o intensitate arzătoare. 

Făcură dragoste, iar Kira nu se simţi niciodată mai 
apropiată de Alan, nici măcar când acesta o ceruse în 
căsătorie. li simţea teama c-o pierduse în fiecare mușchi al 
corpului și vedea iubirea pe care i-o purta în fiecare 
atingere, o auzea în fiecare cuvânt șoptit. 

După asta, intrară în dușul îngust din capătul camerei. 
Cu lumina difuză, se spălară, dându-se cu săpun și vorbind 
pe voci joase. In timp ce apa caldă îi cădea pe spate, Kira 
spuse: 

— Neghar nu părea prea bine. 

Alan ridică din umeri. 

— E doar puţină bolnavă de la criogenare. CMU i-a dat 
undă verde. Și lui Fizel. Aerul de aici e foarte uscat... 

— Da. 

Se uscară apoi și, cu ajutorul lui Alan, Kira se dădu cu 


cremă pe tot corpul. Oftă ușurată la atingerea gelului care îi 
alina mâncărimea de pe piele. 

Înapoi în pat, când luminile erau stinse, Kira încercă să 
adoarmă. Nu se putea gândi însă decât la camera cu 
modele ca un panou cu circuite și la cât îi costase această 
descoperire atât pe membrii echipei, cât și pe ea, personal. 
Se gândi și la cuvintele pe care i le aruncase Fizel. 

Alan observă asta. 

— Oprește-te, șopti el. 

— Mmm. Doar că... Tot ce a zis Fizel... 

— Nu-l lăsa să te afecteze. E doar supărat și frustrat. 
Nimeni nu îi împărtășește părerea. 

— Da. 

Totuși, Kira nu era atât de sigură. O senzaţie de 
nedreptate săpa în ea. Cum îndrăznea Fizel să o judece! Nu 
făcuse decât ce trebuia să facă, ce ar fi făcut oricare dintre 
ei. Dacă ar fi ignorat formațiunea din piatră, Fizel ar fi fost 
primul care i-ar fi făcut observaţie pentru că dăduse înapoi. 
Și nu era ca și cum ea și Alan nu pierduseră foarte multe 
din cauza descoperirii ei, ca și restul echipei... 

Alan îi atinse ceafa cu nasul. 

— Totul o să fie bine. O să vezi. 

Apoi rămase nemișcat, iar Kira îi ascultă respiraţia în 
timp ce se uita în întuneric. 

Lucrurile tot i se păreau greșite și nelalocul lor. Simţi 
noduri și mai dureroase în stomac, apoi închise ochii, 
încercând să nu se mai gândească la Fizel și la ce le 
rezerva viitorul. Cu toate astea, nu putea uita ce se spusese 
în cantină și un nod de furie continuă să ardă în ea în timp 
ce adormi. 


2. 


Întuneric. Un spațiu întins, vast, pustiu și nefamiliar. 
Stelele erau niște puncte reci de lumină, ascuțite ca niște 
ace pe fundalul de catifea. 

Ln fața ei, o stea se mărea în timp ce se îndrepta spre 


ea, mai repede decât cea mai rapidă stea. Era de un 
portocaliu-roșiatic, ca un tăciune pe moarte, arzând încet 
pe un pat de cărbuni. Părea veche și obosită, ca și cum s-ar 
fi format în primele stadii ale Universului, când totul era 
fierbinte și luminos. 

Șapte planete se învârteau în jurul sferei ursuze: un 
gigant gazos și șase terestre. Păreau maronii, pătate și 
bolnave, iar în golul dintre a doua și a treia planetă, niște 
resturi străluceau ca niște particule de nisip din cristale. 

O senzație de tristețe o copleși. Nu știa de ce, dar 
priveliștea o făcea să vrea să plângă, așa cum o făcuse 
când murise bunicul ei. Era cel mai groaznic sentiment, 
acela de pierdere completă, fără șansa unei reveniri. 

Tristețea era însă o durere antică și, ca toate durerile, se 
transforma într-o suferință monotonă, fiind acaparată de 
griji mai importante: cele ale furiei, ale fricii și ale disperării. 
Frica predomina și, din ea, știa că apărea un pericol, intim 
și imediat. Cu toate astea, îi era greu să se miște, deoarece 
un lut nefamiliar îi îngreuna trupul. 

Amenințarea aproape că ajunsese la ea. O simțea 
apropiindu-se și, din ea, panica ce ieșea la suprafață. Nu 
avea timp de așteptat sau de gândit. Trebuia să se 
elibereze! 

Steaua deveni mai luminoasă, până străluci cu puterea 
a o mie de sori, și lame de lumină porniră din coroană spre 
întuneric. Una dintre lame o lovi, iar ce vedea deveni alb. 
Era ca și cum o lance i-ar fi fost băgată între ochi și fiecare 
centimetru din piele o ardea. 

Țipă în vid, dar durerea nu se opri. Țipă din nou... 


Kira se ridică brusc. Gâfâia și era transpirată toată. 
Pătura era lipită de ea. Oamenii ţipau altundeva în bază și 
recunoscu nuanţa de panică din vocile lor. 

Alan deschise ochii lângă ea. 

oC E 

Pe hol se auziră paşi. Un pumn bătu la uşă, iar Jenna 
ţipă: 

— Veniţi încoace, e Neghar! 


O frică rece o străbătu pe Kira. 

Ea și Alan âși traseră hainele pe ei. Kira se gândi pentru 
un moment la visul ei ciudat - totul i se părea ciudat în acel 
moment -, apoi ieșiră în grabă din cabină, îndreptându-se 
spre camera lui Neghar. 

Pe măsură ce se apropiau, Kira auzi o tuse adâncă, 
umedă, care o duse cu gândul la carnea care trecea prin 
tocător. Se cutremură. 

Neghar stătea în mijlocul holului, avându-i pe ceilalţi în 
jurul ei. Era aplecată, cu mâinile pe genunchi, și tușea atât 
de tare, încât Kira îi auzea corzile vocale destrămându-se. 
Fizel era lângă ea, cu mâna pe spatele ei. 

— Respiră în continuare, zise el. O să te ducem la 
infirmerie. Jenna! Alan! Luaţi-o de braţe, ajutaţi-o. Repede, 
ac... 
Neghar se clătină și Kira auzi un trosnet puternic din 
pieptul îngust al femeii. Acesteia începu să-i curgă sânge 
din gură, pătând puntea. 

Marie-Elise se cutremură și mai mulţi oameni fură 
dezgustaţi. Teama din visul Kirei se întoarse, mai intensă. 
Situaţia nu era bună deloc. Era periculoasă. 

— Trebuie să mergem, zise ea și-l trase pe Alan de 
mânecă, însă acesta nu o asculta. 

— Înapoi! strigă Fizel. Toată lumea să se dea înapoi. 
Cineva să tragă alarma pe Extenuating Circumstances. 
Acum! 

— Faceţi loc! strigă Mendoza. 

Și mai mult sânge curse din gura lui Neghar și femeia 
căzu, sprijinindu-se pe un genunchi. Albul ochilor era 
straniu de mare. Faţa îi era stacojie și părea să se sufoce. 

— Alan, zise Kira. 

Era prea târziu. Bărbatul se ducea să-l ajute pe Fizel. 

Kira făcu un pas în spate, apoi un altul. Nimeni nu 
observă. Toţi se uitau la Neghar, încercând să-și dea seama 
ce să facă în timp ce stăteau departe de sângele care-i 
zbura din gură. 

Kirei îi venea să ţipe la ei să plece, să fugă, să scape. 

Scutură din cap și își apăsă pumnii de gură, temându-se 


că sângele avea să erupă și din ea. Avea impresia că urma 
să-i explodeze capul, iar pielea îi pulsa de oroare: mii se 
furnici care se plimbau peste fiecare centimetru din ea. Tot 
corpul o mânca din cauza repulsiei. 

Jenna și Alan încercară să o ridice pe Neghar înapoi în 
picioare. Aceasta dădu din cap și se înecă. O dată. De două 
ori. Apoi scuipă un cheag de ceva pe punte. Era prea închis 
la culoare ca să fie sânge. Prea lichid ca să fie metal. 

Kira își înfipse unghiile în braţ, scărpinându-se, în timp 
ce un țipăt de repulsie ameninţa să erupă din ea. 

Neghar leșină, apoi cheagul se mișcă. Tresări, ca o 
aglomerare de mușchi loviți de un curent electric. 

Oamenii ţipară și săriră înapoi. Alan se retrase spre Kira, 
însă nu-și luă privirea de la grămada fără formă. 

Kira respiră greu. Făcu un alt pas. Braţul o ardea: linii 
subţiri de foc șerpuiau de-a lungul pielii ei. 

Privi în jos. 

Unghiile îi intraseră în piele, desenând spintecături care 
se terminau cu fâșii șifonate de piele. În tăieturi, văzu un alt 
ceva zvârcolindu-se. 


3. 


Kira căzu pe jos, țipând. Durerea era copleșitoare, de 
asta era conştientă. Era singurul lucru de care era 
conştientă. 

Işi arcui spatele și se zvârcoli, zgâriind podeaua, 
disperată să scape de agonie. Tipă din nou. Țipă atât de 
tare, încât vocea i se frânse și un șuvoi de sânge fierbinte îi 
inundă gâtul. 

Nu putea respira. Durerea era prea intensă. Pielea o 
ardea și avea impresia că venele îi erau umplute cu acid și 
că pielea i se rupea de pe membre. 

Forme întunecate blocau lumina de deasupra, în timp ce 
oamenii se mișcau deasupra ei. Fața lui Alan apăru lângă 
ea. Se zvârcoli din nou și ajunse pe burtă, cu obrazul lipit 
de suprafaţa dură. 


Corpul i se relaxă pentru o secundă și inspiră adânc o 
dată, înainte să devină rigidă și să scoată un urlet tăcut. 
Mușchii feței i se încordară și lacrimi îi curseră din colţurile 
ochilor. 

Corpul îi fu întors. O prinseră de braţe și de picioare, 
ținându-le nemișcate. Acest lucru nu opri câtuși de puţin 
durerea. 

— Kira! 

Se forță să deschidă ochii și, prin ceaţă, îl văzu pe Alan, 
iar în spatele lui era Fizel, cu o seringă. Mai în spate, Jenna, 
Yugo și Seppo o ţineau de picioare, în timp ce Ivanova și 
Marie-Elise o ajutau pe Neghar să se îndepărteze de 
cheagul de pe punte. 

— Kira! Uită-te la mine! Uită-te la mine! 

Încercă să răspundă, dar nu reuși decât să scâncească. 
Apoi Fizel îi apăsă seringa de umăr. Orice îi injectă, nu păru 
să aibă efect. Călcâiele îi loveau podeaua și simţi cum capul 
i se lovea în mod repetat de punte. 

— Dumnezeule, cineva s-o ajute! strigă Alan. 

— Aveţi grijă! ţipă Seppo. Chestia de pe podea se mișcă! 
La... 

— Infirmeria! spuse Fizel. Duceţi-o în infirmerie! Acum! 
Ridicaţi-o! Ri... 

Pereții se roteau în jur când o ridicară. Kira simţea că se 
sufoca. Încercă să respire, dar mușchii îi erau prea 
încordațţi. Lumini roșii i se strânseră în jurul ochilor, în timp 
ce Alan și ceilalți o cărau pe hol. Simţea că plutește. Totul 
părea imaterial, cu excepţia durerii și a fricii. 

Simţi un fior când o așezară pe masa de examinare a lui 
Fizel. Abdomenul i se relaxă pentru o secundă, destul cât 
Kira să inspire, după care mușchii i se încordară din nou. 

— Închideţi ușa! Țineţi chestia aia departe! 

Un zgomot se auzi când se activă încuietoarea 
infirmeriei. 

— Ce se întâmplă? întrebă Alan. E... 

— Mișcă! ţipă Fizel și lipi o altă seringă de gâtul Kirei. 

Ca și cum ar fi fost o reacţie la asta, durerea se triplă, 
ceva ce Kira nu credea a fi posibil. Gemu și se zvârcoli, fără 


să-și poată controla mișcările. Simţea spuma care i se 
aduna la gură și îi umplea gâtul. Se înecă și avu convulsii. 

— La naiba! Daţi-mi un injector. Celălalt sertar! Nu, 
celălalt! 

— Doc... 

— Nu acum! 

— Doctore, nu respiră! 

Se auzi zgomot de echipamente, apoi niște degete 
deschiseră forțat maxilarul Kirei și cineva îi băgă un tub în 
gură, pe gât. Se înecă din nou. Aerul preţios îi intră în 
plămâni, dând la o parte perdeaua care-i întuneca vederea. 
Alan era deasupra ei, faţa fiindu-i contorsionată din cauza 
grijii. Kira încercă să vorbească, însă nu putu decât să 
mormăie ceva ce nu putea fi deslușit. 

— O să fii bine, spuse Alan. Doar rezistă. Fizel o să te 
ajute. 

Părea că avea să plângă. Kirei nu-i fusese niciodată atât 
de frică. Ceva era în neregulă înăuntrul ei și se înrăutățea. 
„Fugi“, gândi ea. „Fugi, pleacă de aici înainte ca...“ 

Niște linii întunecate îi apărură pe piele: fulgere negre, 
care se zvârcoleau, ca și cum ar fi fost vii. Apoi înghețară și, 
acolo unde erau, pielea i se despică, precum carapacea 
unei insecte care năpârlește. 

Teama Kirei dădu pe dinafară, umplând-o cu o senzaţie 
de pierzanie inevitabilă. Dacă ar fi putut ţipa, strigătul ei ar 
fi ajuns la stele. Niște cârcei fibroși erupseră din ea. leșiră 
ca niște șerpi fără cap și apoi se întăriră în niște ţepi 
ascuţiţi, îndreptaţi în diverse direcţii. Țepii străpunseră 
pereții. Tavanul. Metalul scârțâi. Fâșii de lumină străluciră și 
se sfărâmară, iar vuietul ascuţit al vântului de pe suprafaţa 
Adrei umplu camera, precum și zgomotul alarmelor. 

Kira căzu pe jos, în timp ce ţepii o aruncau dintr-o parte 
în alta ca pe o marionetă. Văzu cum țepii trecură prin 
pieptul lui Yugo și apoi alţi trei prin Fizel, prin gât, braţ și 
zona inghinală. Sânge ţâșni din rănile bărbaţilor când ţepii 
se retraseră. 

Nu!“ 

Ușa de la infirmerie se deschise cu zgomot și Ivanova 


intră. Când văzu ce se întâmpla, avu o expresie oripilată pe 
faţă, după care doi ţepi o loviră în abdomen și femeia căzu. 
Seppo încercă să fugă și un tep îl străpunse din spate, 
fixându-l de perete, ca pe un fluture. 

Nu!“ 

Kira leșină. Când își reveni, Alan îngenunchea lângă ea, 
cu fruntea lipită de a ei și cu mâinile grele pe umerii ei. 
Ochii lui erau goi și din colțul gurii îi curgea sânge. 

Îi luă puţin să-și dea seama că peste 10 tepi lipeau 
corpul lui de al ei, unindu-i într-o intimitate obscenă. 

Inima îi tresări și se opri, iar podeaua păru să cadă într- 
un abis. Alan. Colegii ei de echipă. Toţi erau morţi. Din 
cauza ei. Gândul era insuportabil. Durere. Murea și nu-i 
păsa. Nu voia decât ca suferinţa să se termine. Voia sosirea 
rapidă a uitării și libertatea pe care aceasta o va aduce. 
Apoi întunericul îi înceţoșă privirea și alarmele dispărură în 
tăcere și ce fusese odată nu mai era. 


CAPITOLUL V 
NEbBUNIE 


1. 


Kira deschise ochii. 

Nu există o trecere lentă spre conştientizare. Nicio 
întoarcere graduală spre trezire. Nu de data asta. Nimic. 
Următoarea, o explozie de informații senzoriale, luminoasă, 
și ascuțită, și copleșitoare prin intensitatea sa. 

Se afla pe fundul unei camere înalte, circulare, un tub cu 
tavanul aflat la cinci metri deasupra ei, mult prea sus ca să 
ajungă până la el. Îi reaminti de silozul de cereale pe care-l 
construiseră vecinii ei, familia Roshan, pe când ea avea 13 
ani. La jumătatea tubului se afla o oglindă cu două feţe: un 
dreptunghi mare, argintiu, umplut cu fantoma gri a unei 
reflecţii. O fâșie îngustă aflată la marginea tavanului era 


singura sursă de lumină. 

Nu unul, ci două brațe robotice se mișcau deasupra ei 
cu o graţie silenţioasă, un ciorchine de instrumente pentru 
diagnosticare ieșind din ele. Când le privi, acestea se 
opriră, apoi se retraseră spre tavan, unde atârnau 
pregătite. 

Încorporat într-o parte a tubului era un sas etanș cu O 
trapă, pentru trimiterea și primirea obiectelor mici. In 
partea cealaltă era o ușă etanșă, care probabil că ducea 
mai adânc în... cine știe unde. Și aceasta avea o trapă, 
asemănătoare ca dimensiune și pentru același scop. 
Deschideri pentru temnicerii ei. Nu exista niciun pat. Nicio 
pătură. Nicio chiuvetă. Nicio toaletă. Doar metalul rece. 

Trebuia să fie pe o navă. Nu Fidanza. Pe Extenuating 
Circumstances. Ceea ce însemna... 

Un fior de adrenalină o fecu pe Kira să inspire adânc și 
să se ridice. Durerea. Țepii. Neghar, Fizel, Yugo, Ivanova... 
Alan! Amintirile se întoarseră valvârtej. Se întoarseră, dar 
Kira își dori să nu o fi făcut. | se încordă stomacul și gemu 
când căzu în genunchi și pe mâini, lovind podeaua cu 
fruntea. Marginile punţii îi străpunseră pielea, dar nu-i păsa. 

Când putu să respire, urlă, turnându-și toată suferinţa și 
durerea într-un singur țipăt. 

Totul se întâmplase din vina ei. Dacă n-ar fi găsit 
camera aia afurisită, Alan și ceilalţi încă ar fi fost în viaţă, 
iar ea nu ar fi ajuns să fie infectată cu un fel de xeno. 

Țepii. 

Unde erau ţepii și cârceii care îi străpunseseră pielea? 
Kira se uită în jos, iar inima îi bătu cu putere. 

Mâinile îi erau negre, când n-ar fi trebuit să fie. La fel și 
pieptul și tot ce mai putea vedea din corpul ei. Un strat de 
material străucitor, fibros, o acoperea, strâmt ca un 
costum. 

Oroarea se strânse în Kira. 

Se trase de braţe, într-o încercare disperată de a rupe 
organismul extraterestru. În ciuda luciului lor nou și tare, 
unghiile ei nu puteau tăia sau rupe fibrele. Frustrată, își 
ridică încheietura la gură și mușcă. 


Gustul de piatră și de metal îi umplu gura. Simti 
presiunea din dinţi, dar, oricât de mult mușca, nu o durea. 

Kira se ridică în picioare. Inima îi bătea cu putere, iar 
marginile vederii ei se întunecară. 

— Dă-l jos! ţipă ea. Dă chestia asta jos de pe mine! 

Panicată, se întrebă unde era restul lumii, acesta fiind 
singurul ei gând coerent în toată nebunia. 

În câteva secunde, o pătură greoaie păru să o apese. 
Kira se împiedică într-o parte și întinse un braț, ca să 
atenueze căderea... 


2. 


Panica se întoarse în clipa în care Kira își recăpăta 
cunoștința. 

O creatură extraterestră era legată de ea. Era 
contaminată, posibil infectată. Era genul de situaţie de care 
orice xenobiolog se temea: o breșă de contaminare care 
ducea la victime. 

„Alan...“ 

Kira tresări și își îngropă faţa în braţ. Sub gât, pielea o 
înțepa cu milioane de temeri mici. Voia să se uite din nou, 
dar nu avea curajul necesar. Nu încă. 

Lacrimile îi curgeau din ochi. Simţea lipsa lui Alan ca pe 
o gaură în piept. Nu părea posibil să fie mort. Își făcuseră 
atâtea planuri, avuseseră atâtea visuri și speranţe, iar 
acum nimic nu mai avea să se îndeplinească. Niciodată nu 
avea să-l vadă construind casa despre care vorbise și nici 
nu avea să meargă la schi cu el în munți, în sudul extrem al 
Adrei. Nu avea să-l vadă devenind tată și nici toate celelalte 
lucruri pe care și le imaginaseră. 

Această conștientizare durea mai mult decât orice 
suferință fizică. 

Își pipăi degetul. Verigheta din fier șlefuit, cu teserit, nu 
mai era, iar odată cu ea dispăruse și singura amintire 
tangibilă despre el. 

Tocmai atunci își aminti ceva din urmă cu mai mulți ani: 


tatăl ei, care îngenunchease lângă ea în seră și îi bandaja o 
tăietură de pe braț, în timp ce spunea: 

— Durerea este propria noastră creaţie, Kira. 

Își apăsase degetul de frunte. 

— Doare doar atât de mult cât îi permitem. 

Poate așa era, dar Kira se simţea groaznic. Durerea era 
durere și insista să-și facă simțită prezența. 

Cât timp fusese inconștientă? Minute? Ore? Nu, nu ore. 
Era întinsă acolo unde căzuse. Nu-i era nici foame, nici sete. 
Era doar epuizată din cauza chinului. Tot corpul o durea, de 
parcă ar fi fost învineţit. 

În spatele pleoapelor închise, Kira observă că interfaţa 
nu arăta nimic. 

— Petra, activează-te. Sistemul ei nu răspundea, nici 
măcar cu o tresărire. Petra, repornește forţat. 

Întunericul rămase neschimbat. Bineînţeles că CMU îi 
dezactivase implanturile. Gemu, ascunzându-și fața în brat. 
Cum era posibil ca experții militari să fi trecut cu vederea 
organismul din ea și din Neghar? Acest xeno era mare. 
Chiar și o examinare de bază ar fi trebuit să-l observe. Dacă 
CMU și-ar fi făcut treaba bine, nimeni nu ar fi murit. 

— La naiba cu voi, bombăni ea. 

Furia îi opri durerea și panica destul cât să deschidă 
ochii. 

Văzu, din nou, metalul. Fâșiile de lumină. Oglinda- 
fereastră. De ce o aduseseră pe  Extenuating 
Circumstances? De ce să riște o expunere în plus? Niciuna 
dintre alegerile astea nu aveau logică pentru ea. 

Evitase inevitabilul destul de mult. Se îmbărbătă și se 
uită în jos. Corpul ei era în continuare acoperit de un strat 
negru. Asta și nimic mai mult. Materialul semăna cu niște 
benzi suprapuse de mușchi. Putea vedea bucăţile 
individuale cum se întind și se flexează când se mișca. 
Panica ei se întări și un luciu păru să treacă de-a lungul 
fibrelor. Era inteligent? Nu avea cum să știe sigur în acel 
moment. 

Kira atinse cu grijă un loc de pe braț. 

Șuieră și îşi arătă dinţii. Își putea simţi degetele pe braţ, 


ca și cum fibra nu ar fi existat. Parazitul - mașinărie sau 
organism, nu știa ce anume era - se încorporase în sistemul 
ei nervos. Mișcările aerului care circula se puteau vedea pe 
pielea ei, ca și fiecare centimetru de podea care îi apăsa 
pielea. Ar fi putut la fel de ușor să fie goală. 

Cu toate astea, nu-i era frig. Nu așa cum ar fi crezut că o 
să-i fie. 

Își examină tălpile. Erau acoperite, ca și palmele. Se 
pipăi în sus și descoperi că, în partea din faţă, costumul i se 
apropia de gât. Avea o margine mică, o deschizătură între 
fibre și piele, care se curba în jurul urechilor ei. In spate, 
fibrele continuau în sus și peste cap și... 

Nu mai avea păr. Nu mai era nimic acolo decât conturul 
neted al craniului ei, pe care îl pipăi cu degetele. 

Kira scrâșni din dinţi. Ce altceva îi mai răpise acest 
xeno? 

În timp ce se concentra pe diferitele senzații din corp, 
Kira își dădu seama că acest xeno nu era legat de ea numai 
în exterior, ci și în interior, umplând-o, penetrând-o, oricât 
de discret ar fi făcut-o. 

Claustrofobia o sufocă. Era captivă, prinsă în substanța 
extraterestră, fără să poată scăpa... 

Se aplecă și vomită. Nu ieși nimic, doar bila care îi 
acoperi limba, însă stomacul continuă să îi pulseze. 

Kira tremură. Cum era posibil ca CMU să o 
decontamineze, când costumul ajungea chiar înăuntrul ei? 
Avea să fie izolată în carantină luni întregi, poate chiar ani. 
Izolată cu el. 

Scuipă într-un colț și, fără să se gândească, se șterse la 
gură cu braţul. Rămășiţa de salivă se îmbibă în fibre, ca apa 
în material. Dezgustător. 

Un băzâit vag, ca și cum difuzoarele ar fi fost pornite, 
întrerupse tăcerea și o nouă sursă de lumină o lovi pe Kira 
în față. 


3. 


O hologramă acoperi jumătate din perete. Imaginea era 
înaltă de câţiva metri și înfățișa un birou mic și gol în 
mijlocul unei camere la fel de mici și de dezolante. Un 
singur scaun, cu un spătar drept și fără braţe, se afla în 
spatele biroului. 

O femeie intră înăuntru. Era de înălțime medie, ochii 
erau de un negru intens și coafura ca din fier era împunsă 
de șuvițe albe. Un huterit reformator sau ceva similar. 
Existau doar câţiva huteriți pe Weyland. Câteva familii pe 
care Kira le văzuse ocazional la adunările lunare ale 
așezării. Adulții mai în vârstă ieșeau mereu în evidență, cu 
pielea lor lăsată, linia părului care se retrăgea și alte semne 
evidente de îmbătrânire. Imaginea o speriase când era 
mică și o fascinase când era adolescentă. 

Se concentră însă nu pe trăsăturile femeii, ci pe hainele 
ei. 

Aceasta purta o uniformă gri, ca biroul, care fusese 
apretată și călcată până când fiecare cută arăta ca și cum 
putea trece prin oțel. 

Kira nu recunoștea culoarea uniformei. Albastrul era 
corpul Marinei/Spaţial. Verdele era Armata. Griul era...? 

Femeia luă loc, așeză o tabletă pe birou și o aranjă cu 
vârful degetelor. 

— Domnișoară Navarez, știi unde ești? 

Avea o gură subţire, plată, precum cea a unui pește, iar 
când vorbea, partea de jos a dinţilor era vizibilă. 

— Pe Extenuating Circumstances. 

Pe Kira o durea gâtul. Părea a fi inflamat. 

— Foarte bine. Domnișoară Navarez, aceasta este o 
depoziție oficială, în concordanţă cu articolul 52 al Actului 
de Securitate Stelară. O să răspunzi la toate întrebările 
mele, de bunăvoie și cât de bine poţi. Asta nu este un 
tribunal, dar, dacă nu cooperezi, o să fii acuzată de 
obstrucţionare și, dacă mai târziu, declaraţia ta se 
dovedește a fi falsă, sperjur. Acum, spune-mi tot ce-ţi 
amintești după ce te-ai trezit din somnul criogenic. 

Kira clipi. Se simţea pierdută și confuză. Cu efort, spuse: 

— Echipa mea... Cum e echipa mea? 


Faţă de Pește își lipi buzele laolaltă, într-o linie subțire. 

— Dacă întrebi cine a supravieţuit, patru dintre ei au 
făcut-o. Mendoza, Neghar, Marie-Elise și Jenna. 

Cel puţin Marie-Elise încă mai trăia. Lacrimi proaspete 
ameninţară să curgă pe obrajii Kirei. Se încruntă, nedorind 
să plângă în faţa celeilalte femei. 

— Neghar? Cum... 

— Imaginile de pe camerele de supraveghere arată că 
organismul pe care l-a scos s-a amestecat cu cel atașat de 
corpul tău după... ostilităţi. Din ce am observat, cele două 
sunt imposibil de distins. Teoria noastră actuală este că 
organismul din Neghar a fost atras de al tău, deoarece al 
tău e mai mare și mai dezvoltat. Ca o parte mai mică a unui 
stup, care se alătură părţii mai mari. Pe lângă o hemoragie 
internă, Neghar pare să nu fie rănită și nu are nicio infecţie, 
deși în clipa de aţă e imposibil să fim siguri. 

Mâinile Kirei se strânseră în pumni, în timp ce furia ei se 
intensifică. 

— De ce nu aţi găsit acest xeno înainte? Dacă aţi fi... 

Femeia făcu o mișcare scurtă cu mâna. 

— Nu avem timp pentru asta, Navarez. Înţeleg că ai 
suferit un șoc, dar... 

— Nu ai cum să înţelegi. 

Față de Peşte o privi cu dispreţ pe Kira. 

— Nu ești prima persoană infectată de o formă 
extraterestră de viaţă și cu siguranţă că nu ești nici prima 
persoană care și-a pierdut niște prieteni. 

Vinovăţia o făcu pe Kira să se uite în jos și să închidă 
strâns ochii. Lacrimi fierbinţi erau presărate pe spatele 
pumnilor ei. 

— Era logodnicul meu, mormăi ea. 

— Poftim? 

— Alan era logodnicul meu, spuse Kira, mai tare, și îi 
aruncă o privire sfidătoare. 

Față de Peşte nici măcar nu clipi. 

— Adică Alan J. Barnes? 

— Da. 

— Înţeleg. În cazul ăsta, CMU îţi transmite condoleanţe. 


Acum, am nevoie să-ți revii. Singurul lucru pe care poţi să-l 
faci e să accepţi voința Domnului și să mergi mai departe. 
Înoată sau scufundă-te, Navarez. 

— Nu e chiar așa ușor. _ 

— Nu am spus că o să fie ușor. lmbărbătează-te și 
poartă-te ca o profesionistă. Știu că poţi s-o faci, ţi-am citit 
dosarul. 

Cuvintele împunseră mândria Kirei, deși nu ar fi 
recunoscut niciodată asta. 

— Da? Ei bine, tu cine naibii ești? 

— Poftim? 

— Numele tău? Nu mi l-ai spus. 

Faţa femeii se încordă, ca și cum nu ar fi suportat să 
împărtășească informaţii personale cu Kira. 

— Maior Tschetter. Acum, spune-mi... 

— Și ce ești? 

Tschetter ridică o sprânceană. 

— Ultima oară când am verificat, eram om. 

— Nu, mă refeream la... 

Kira arătă spre uniforma gri a femeii. 

— Atașat special al căpitanului Henriksen, dacă vrei să 
știi. Asta nu... 

Frustrată, Kira își ridică vocea. 

— Cer prea mult dacă întreb ce ramură a forțelor 
armate, maior? Sau această informaţie e clasificată? 

Tschetter afișă o expresie lipsită de emoție, o detaşare 
profesionistă care nu îi dădea de înţeles Kirei nimic despre 
ce gândea sau simţea. 

— CMUI. Agenţia de Informaţii a Flotei. 

Deci era un spion sau, mai rău, un ofițer politic. Kira 
pufni. 

— Unde sunt? 

— Cine, domnișoară Navarez? 

— Prietenii mei. Cei pe care... i-ai salvat. 

— În somn criogenic, pe Fidanza, sunt evacuaţi din 
sistem. Gata, ești mulţumită? 

Kira râse. 

— Mulțumită? Mulțumită! Vreau să-mi daţi jos chestia 


asta de pe mine, zise ea și trase de materialul negru de pe 
braț. Taie-l dacă trebuie, dar scoate-l de pe mine. 

— Da, ţi-ai exprimat foarte clar dorinţa, spuse Tschetter. 
Dacă putem să îl scoatem pe acel xeno, o s-o facem. Dar 
mai întâi o să-mi spui ce s-a întâmplat, domnișoară 
Navarez, și o să-mi spui chiar acum. 

Kira își opri o altă înjurătură. Voia să se exprime, să 
explodeze. Voia să o facă pe Tschetter să simtă o bucată 
mică din durerea ei, dar știa că asta nu ar fi ajutat cu nimic. 
Astfel că făcu așa cum i se ordonă. li spuse maiorului tot 
ce-și amintea. Nu îi luă mult, iar Kira nu găsi niciun fel de 
ușurare în confesiune. 

Maiorul avea numeroase întrebări, majoritatea despre 
orele de dinainte ca parazitul să iasa la suprafaţă. 
Observase ceva neobișnuit? 

Deranj la stomac, temperatură mai mare, gânduri 
intruzive? Simţise ceva nefamiliar? O mâncase pielea? 
Avusese iritaţii? O sete inexplicabilă sau pofte? 

Pe lângă  mâncărime, răspunsul la majoritatea 
întrebărilor era „nu“. Kira își dădu seama că asta nu era pe 
placul maiorului. Mai ales când Kira îi spuse că, din ce știa, 
Neghar nu avusese aceleași simptome. 

Apoi Kira spuse: 

— De ce nu m-aţi băgat în somn criogenic? De ce sunt 
pe Extenuating Circumstances? 

Nu înțelegea. Păstrarea carantinei era cea mai 
importantă sarcină în xenobiologie. Gândul de a o încălca 
era destul cât să-i dea oricui din profesia ei frisoane. 
Tschetter aranjă o cută invizibilă de pe jachetă. 

— Am încercat să te îngheţăm, Navarez, spuse ea și se 
uită la Kira. Am încercat și am eșuat. 

— Eșuat, repetă Kira în timp ce gura i se uscă. 

Tschetter dădu scurt din cap. 

— Organismul a eliminat injecţiile criogenice din corp. 
Nu am putut să te adormim. 

O nouă teamă o cuprinse pe Kira. Îngheţarea xeno era 
cel mai ușor mod de a-l opri. Fără asta, nu aveau cum să-l 
oprească să se extindă. De asemenea, fără criogenie, avea 


să fie mult mai greu să se întoarcă în Ligă. 

Tschetter încă vorbea: 

— După ce v-am scos pe tine și Neghar din carantină, 
echipa noastră medicală a ţinut legătura cu amândouă. V- 
au atins pielea. Au respirat același aer. Au folosit același 
echipament și apoi s-au întors aici, pe Extenuating 
Circumstances, zise Tschetter, care se aplecă. Acum 
înţelegi, Navarez? 

Gândurile Kirei începură să o ia la goană. 

— Credeţi că aţi fost expuși. 

Tschetter își înclină capul. 

— Xeno a avut nevoie de două zile și jumătate ca să 
iasă la suprafaţă după ce Neghar a fost scoasă din somnul 
criogenic. Mai puţin în cazul tău. Faptul că ai fost îngheţată 
e posibil să fi încetinit sau nu evoluția organismului. Oricum 
ar fi, trebuie să presupunem ce e mai rău. Dacă scădem 
perioada scursă de la eliberarea ta, înseamnă că avem între 
12 și 48 de ore ca să ne dam seama cum să detectăm și să 
tratăm gazdele asimptomatice. 

— Nu e destul timp. 

— Trebuie să încercăm. Căpitanul Henriksen a ordonat 
deja tuturor membrilor echipajului neesenţial să intre în 
somn criogenic. Dacă nu găsim o soluţie până la finalul zilei 
de mâine, o să ne îngheţe pe toți. 

Kira își linse buzele. Nu era de mirare că fuseseră 
dispuși să o aducă pe Extenuating Circumstances. Erau 
disperaţi. 

— Atunci, ce o să se întâmple cu mine? 

— Mintea navei noastre, Bishop, o să continue să te 
examineze așa cum consideră că e mai bine. 

Kira vedea logica în asta. Minţile navelor erau izolate de 
restul sistemului de susţinere a vieții. Teoretic, Bishop 
trebuia să fie în siguranță în faţa infecţiei. 

Nu era decât una dintre probleme. Orice avea ea, nu era 
numai o ameninţare la nivel micro. Își ridică bărbia. 

— Dacă... dacă acest xeno se poartă așa cum a făcut-o 
pe Adra? Ar putea să facă o gaură prin navă. Ar fi trebuit să 
puneţi un dom cu presiune, să îl studiaţi acolo pe xeno. 


— Domnișoară  Navarez... Tschetter schimbă subtil 
poziția tabletei din faţa ei. În prezent, faptul că xeno îţi 
ocupă corpul este lucrul de care Liga este cea mai 
interesată, din punct de vedere tactic, politic și știinţifc. Nu 
aveam să-l lăsăm niciodată pe Adrasteia, indiferent de 
riscul pentru această navă și pentru echipaj. 

— Asta e... 

— În plus, camera în care ești e complet izolată de restul 
navei. Dacă xeno o să încerce să avarieze Extenuating 
Circumstances, așa cum s-a întâmplat la baza ta, sau o să 
dea dovadă de alte acţiuni ostile, întreaga capsulă poate fi 
expulzată în spaţiu. Înțelegi? 

Maxilarul Kirei se încordă, deși nu voia asta. 

— Da. 

Nu putea să-i învinovăţțească pentru măsurile de 
precauţie. Aveau logică. Asta nu însemna că trebuia să-i și 
placă. 

— Permite-mi să fiu foarte clară, domnişoară Navarez. 
Liga nu o să ne lase pe niciunul dintre noi să ne întoarcem 
acasă, inclusiv pe prietenii tăi, până când nu o să 
descoperim un mod eficient de detectare. Permite-mi să 
repet: nimeni de pe nava asta nu o să aibă voie să se 
apropie la nici măcar 10 ani-lumină de o planetă locuită 
decât dacă rezolvăm problema asta. Liga o să ne trimită 
departe înainte să ne lase să aterizăm, și pe bună dreptate. 

Kirei îi păru rău pentru Marie-Elise și pentru ceilalţi, dar 
cel puţin nu aveau să fie conștienți de trecerea timpului. Se 
îndreptă de spate. 

— Bine, deci de ce ai nevoie de la mine? 

Tschetter zâmbi fără pic de umor. 

— Să cooperezi de bunăvoie. O s-o faci? 

— Da. 

— Excelent, atunci... 

— Un singur lucru însă. Vreau să înregistrez câteva 
mesaje pentru prietenii și familia mea, în caz că nu 
supraviețuiesc. Și un mesaj pentru Sam, fratele lui Alan. 
Nimic clasificat, dar merită să afle de la mine. 

Maiorul tăcu preţ de o clipă, mișcându-și ochii în timp ce 


citea ceva din faţa sa. 

— Putem aranja asta. E posibil însă să treacă un timp 
înainte să fie permisă comunicarea. O să păstrăm tăcerea 
până când primim ordine de la Comandament. 

— Înţeleg, și... 

— Domnișoara Navarez, avem un termen-limită foarte 
strâns. 

Kira ridică o mână. 

— Poţi să-mi activezi implanturile? O să înnebunesc aici 
fără interfaţă, spuse ea, aproape râzând. Oricum, e posibil 
să înnebunesc. 

— Nu pot, zise Tschetter. 

Kira își ridică din nou zidurile. 

— Nu poţi sau nu vrei? 

— Nu pot. Xeno ţi-a distrus implanturile. Îmi pare rău. 
Nu a mai rămas nimic de activat. 

Kira mormăi, simțind că încă o persoană murise. Toate 
amintirile ei... Sistemul ei fusese setat pe copii de rezervă 
automate la finalul fiecărei zile, pe serverul de la sediu. 
Dacă serverul supravieţuise, atunci asta se întâmplase și cu 
arhivele ei personale, deși tot ce i se întâmplase de atunci 
avea să fie pierdut, existând numai în țesutul fragil și 
imperfect al creierului ei. Dacă ar fi putut alege, ar fi 
preferat să-și piardă un braţ decât implanturile. Cu interfaţa 
avea o lume într-o lume, un univers întreg de conţinut pe 
care să-l exploreze, atât real, cât și inventat. Fără ele, nu 
mai rămânea decât cu gândurile ei, subțiri și 
nesubstanţiale, și cu întunericul aflat dincolo de ele. In plus, 
simțurile ei fuseseră afectate. Nu vedea raze ultraviolete 
sau infraroșii, nu putea simţi câmpurile magnetice din jur, 
nu putea conecta interfaţa cu mașinăriile și, cel mai rău, nu 
putea căuta ce nu știa. 

Se simţea micșorată. Chestia asta o redusese la nivelul 
unui animal, o simplă bucată carne. Carne primitivă, 
neîmbunătăţită. Și, ca să facă asta, probabil că ajunsese în 
creierul ei și afectase pistele din nanofirele care legau 
implanturile de neuronii ei. Ce altceva mai afectase? Kira 
stătu nemișcată, respirând greoi. Costumul era dur, ca o 


placă de oțel în jurul pieptului. Tschetter avu bunul-simţ să 
nu o întrerupă. Într-un final, Kira spuse: 

— Atunci dă-mi o tabletă sau niște ochelari holografici. 
Orice. 

Tschetter dădu din cap. 

— Nu putem să-l lăsăm pe xeno să ne acceseze sistemul 
informatic. Nu acum. E prea periculos. 

Kira expiră greoi, dar știa că nu era cazul să se certe. 
Maiorul avea dreptate. 

— La naiba. Bine, să începem. 

Tschetter își luă tableta și se ridică. 

— O ultimă întrebare, Navarez: încă te simţi ca tine 
însăţi? întrebarea atinse un punct sensibil. Kira știa ce 
întreba maiorul. 

Kira încă simțea că avea control asupra minţii ei? 
Oricare ar fi fost adevărul, nu exista decât un singur 
răspuns pe care putea să-l dea dacă voia să plece vreodată 
de acolo. 

— Da. 

— Asta e bine. Asta voiam să auzim, spuse Tschetter, 
dar femeia nu părea fericită. Bine. Doctorul Carr o să te 
viziteze în scurt timp. 

Când Tschetter se pregăti să plece, Kira puse o 
întrebare: 

— Ai mai găsit și alte artefacte ca ăsta? Ca acest xeno? 

Maiorul o privi. 

— Nu, domnişoară Navarez. Nu am mai găsit așa ceva. 
Holograma dispăru. 

Kira se așeză lângă ușa etanșă, gândindu-se la ultima 
întrebare a maiorului. Cum putea fi sigură că gândurile, 
acţiunile sau emoţiile încă mai erau ale ei? Destui paraziți 
modificau comportamentul gazdelor lor. Poate că acest 
xeno îi făcea același lucru. 

Dacă așa era, era posibil ca nici măcar să nu observe 


asta. 

Kira era însă sigură că unele lucruri nu puteau fi 
manipulate cu succes, oricât de deșteaptă ar fi fost 
creatura. Gânduri, amintiri, limbaj, cultură, toate astea erau 
prea complexe și dependente de context pentru ca un 
extraterestru să le înțeleagă. La naiba, până și oamenilor le 
era greu să treacă de la o cultură umană la alta. Insă 
emoţiile mari, impulsurile, acțiunile, acestea erau 
vulnerabile manipulării. Furia pe care o simțea putea la fel 
de bine să vină de la organism. Nu simțea asta, dar nici n- 
ar fi făcut-o, dacă aşa era situația. 

„Încearcă să stai calmă“, se gândi Kira. Orice îi făcea 
xeno era dincolo de controlul ei, dar tot putea să fie atentă 
dacă avea un cornportament neobișnuit. 

O lumină se aprinse deasupra. În întunericul din 
depărtare se auzi o mișcare atunci când braţele robotice 
coborâră spre ea. 

La jumătatea peretelui cilindric, oglinda dublă deveni 
transparentă. Prin ea, Kira văzu un bărbat scund, cocoșat, 
într-o uniformă a CMU, care stătea la o consolă. Avea 
mustaţa șatenă și ochii profunzi, fixând-o cu intensitate. 

O boxă porni deasupra ei și auzi vocea gravă a 
bărbatului. 

— Domnișoară Navarez, sunt doctorul Carr. Ne-am mai 
întâlnit, deși nu-ţi amintești. 

— Deci din cauza ta a murit cea mai mare parte a 
echipei mele. 

Doctorul își lăsă capul într-o parte. 

— Nu, tu ai făcut asta, domnișoară Navarez. 

În acea clipă, furia Kirei se transformă în ură. 

— Du-te naibii. Du-te naibii! Cum ai putut rata un xeno? 
Uite ce dimensiune are. 

Carr ridică din umeri, apăsând butoanele de pe un 
panou pe care ea nu-l putea vedea. 

— De asta suntem aici, ca să aflăm. 

Se uită la ea cu fața lui rotundă, ca de bufniţă. 

— Acum, nu mai pierde timpul. Bea. 

Unul dintre brațele robotizate îi oferi un pahar cu un 


lichid portocaliu. 

— O să te ţină trează până când va fi momentul pentru 
o masă solidă. Nu vreau să leșini. 

Kira se opri din a-i spune o obscenitate, luă paharul și îl 
bău dintr-o singură înghiţitură. Apoi trapa se deschise și, la 
ordinul doctorului, puse paharul înăuntru. Trapa se închise 
și un zgomot puternic se auzi când gura de ventilaţie se 
descărcă în spațiu. 

Din acel moment, Carr o făcu ţinta unei serii continue de 
examinări. Ultrasunete. Spectograf. Tomografii (înainte de 
asta fu obligată să bea un lichid alb ca laptele). Culturi. 
Teste reactante... Carr le încercă pe toate și nu numai. 

Roboții, pe care el îi numea S-Pac, se purtau de parcă ar 
fi fost asistenții lui. Sânge, salivă, piele, ţesut. Dacă se 
putea lipsi de el, i l-au luat. Mostrele de urină nu erau 
posibile, având în vedere cum o acoperea costumul și, 
oricât de mult ar fi băut Kira, nu simţise niciodată nevoia de 
a se ușura, lucru pentru care fu recunoscătoare. Nu voia să 
facă pipi într-o găleată în timp ce Carr o privea. 

În ciuda furiei și a fricii, Kira simţea și o curiozitate 
puternică, aproape irezistibilă. Ocazia de a studia un xeno 
ca acesta fusese visul ei de-a lungul întregii sale cariere. Ce 
bine ar fi fost dacă preţul pe care-l plătise nu ar fi fost atât 
de mare. 

Fu atentă la ce experimente făcea doctorul și în ce 
ordine, încercând să-și dea seama ce afla bărbatul despre 
organism. Spre frustrarea ei, doctorul refuză să îi spună 
rezultatele testelor sale. De fiecare dată când îl întreba, 
Carr era evaziv sau refuza de-a dreptul să-i răspundă, iar 
asta nu îmbunătăţea cu nimic starea Kirei. 

În ciuda lipsei de comunicare din partea acestuia, Kira 
își dădea seama din încruntăturile și din expresiile 
bombănite că lucrul din ea se dovedea a fi remarcabil de 
rezistent la teste. 

Kira avea propriile teorii. Mai degrabă microbiologia era 
specialitatea ei, nu macrobiologia, dar știa destule despre 
ambele încât să deducă unele lucruri. In primul rând, având 
în vedere proprietăţile sale, nu exista nicio cale prin care 


xeno să fi putut evolua natural. Era fie o nanomașinărie 
foarte avansată, ori o formă de viaţă modificată genetic. In 
al doilea rând, xeno avea cel puţin o conștiință 
rudimentară. Îl simţea reacţionând la teste: o ușoară 
tensiune în braţ, un licăr pe piept, atât de vag, încât era 
aproape insesizabil, o încordare subtilă a fibrelor. Însă Kira 
era sigură că nici măcar Carr nu știa dacă această chestie 
era inteligentă sau nu. 

— Nu te mișca, o să încercăm ceva diferit, spuse 
doctorul. 

Kira se încordă în timp ce un S-PAC scoase un bisturiu și 
cobori cuțitul spre braţul ei stâng. Kira își ţinu respiraţia 
când lama o atinse. Simţea marginea apăsând-o, tăioasă ca 
sticla. 

Costumul se îndoi sub lamă în timp ce S-PAC o plimbă 
pe braţul ei, dar fibrele refuzară să se despartă. Robotul 
repetă mișcarea cu forţă din ce în ce mai mare, până când 
renunţă să râcâie și încercă o tăietură scurtă. 

Kira se uita și văzu cum fibrele de sub lamă fuzionau și 
se întăreau. Era ca și cum bisturiul ar fi patinat pe suprafaţa 
unei suprafeţe din obsidian. Lama produse un mic sunet. 

— Ceva durere? întrebă doctorul. 

Kira clătină din cap, fără să-și ia ochii de la cuţit. Robotul 
se retrase câţiva milimetri, apoi duse capătul rotund al 
bisturiului pe antebraț într-o mișcare rapidă. Lama se rupse 
cu un zgomot puternic și o bucată de metal zbură pe lângă 
faţa Kirei. Carr se încruntă. Se întoarse să discute cu cineva 
(sau cu mai multe persoane) pe care ea nu le putea vedea, 
apoi se întoarse spre Kira. 

— Bun. Din nou, nu te mișca. 

Kira îl ascultă și S-Pac-urile se mișcară în jurul ei, 
împungând fiecare centimetru de piele acoperit de xeno. In 
fiecare loc, organismul se încordă, formând o bucată mică 
de armură din adamantin. Carr chiar o puse să-și ridice 
picioarele, pentru ca roboții s-o împungă în tălpi. Asta o 
făcu să tresară. Kira nu se putu controla. 

Deci xeno se putea apăra. Grozav. Avea să fie cu atât 
mai greu să o elibereze. Avantajul era că nu trebuia să-și 


facă griji dacă ar fi fost înjunghiată. Nu că asta ar fi fost o 
problemă înainte. 

Felul în care chestia apăruse pe Adra, cu ţepii la 
înaintare, cârceii care se cățărau... De ce nu se purta și 
acum așa? Dacă exista ceva ce putea provoca un răspuns 
agresiv, era acea situaţie. Oare xeno își pierduse abilitatea 
de a se mișca după ce se unise cu pielea ei? 

Kira nu știa, iar costumul nu dădea nimic de gol. 

Când  mașinăriile terminară, doctorul se ridică în 
picioare, în timp ce se mușca de obraz. 

— Ei bine? Ce ai descoperit? întrebă Kira. Compoziţie 
chimică? Structură celulară? ADN? Ceva? 

Carr își mângâie mustata. 

— Sunt informaţii secrete. 

— Haide. 

— Pune-ţi mâinile pe cap. 

— Cui să spun? Pot să te ajut. Vorbește cu mine! 

— Pune-ţi mâinile pe cap. 

Kira își opri un blestem și îl ascultă. 

Următoarea rundă de teste fu mult mai intensă, chiar 
invazivă. Niște teste de zdrobire. Teste de rezistenţă la 
forfecare. Teste de rezistență. Tuburi băgate pe gât, 
injecții, expunere la căldură și la minime extreme (parazitul 
s-a dovedit a fi un izolator excelent). 

Carr părea hotărât, până în punctul în care nu mai era 
atent la altceva. Țipa la Kira dacă se mișca încet și, de mai 
multe ori, ea îl văzu certându-și asistentul, un cadet 
neajutorat numit Kaminsfo, precum și aruncând cu pahare 
și hârtii în ceilalți membri ai echipei. Era evident că 
experimentele nu-i spuneau lui Carr ce voia, iar timpul 
trecea repede pentru echipaj. 

Primul termen-limită veni și trecu fără incidente. 
Trecuseră 12 ore și, din ce-și dădea seama Kira, xeno nu 
afectase nici o altă persoană de pe Extenuating 


Circumstances. Nu că avea încredere în Carr să îi spună ce 
aflase. Dar observase o schimbare în comportamentul lui: o 
senzaţie reînnoită de concentrare și de determinare. 
Doctorul avea din nou elan. Acum lucrau cu un termen- 
limită extins. Mai avea 36 de ore înainte ca restul 
echipajului să fie criogenat. 

Veni noaptea pe navă și continuară să lucreze. 

Echipajul în uniformă îi aducea doctorului cană după 
cană de ceva ce Kira presupunea că era cafea, iar pe 
măsură ce noaptea trecea, îl văzu luând mai multe pastile. 
Probabil că erau Stim-Ware sau alte medicamente de 
înlocuire a somnului. Kira era și ea din ce în ce mai obosită. 

— Poţi să-mi dai și mie câteva? întrebă ea, arătând spre 
doctor. 

Carr scutură din cap. 

— O să-ţi afecteze chimia creierului. 

— Ca și lipsa de somn. 

Acest lucru îl făcu pe doctor să tacă puţin, după care 
dădu din nou din cap și se concentră pe panoul de 
instrumente din făţa lui. 

— Nemernicule, șopti Kira. 

Acidul și bazele nu aveau niciun efect asupra xeno. 
Curenţii electrici treceau fără nicio problemă prin pielea 
organismului (părea să formeze o carapace naturală). Când 
Carr mări voltajul, la capătul unui S-Pac apăru o strălucire 
actinică și braţul se dădu în spate, de parcă ar fi fost 
aruncat. Pe măsură ce mirosul de ozon umplu aerul, Kira 
observă că manipulatorii roboților S-PAC fuzionaseră și 
străluceau într-un roșu fierbinte. 

Doctorul se plimba pe puntea de observare, trăgând de 
colţul mustăţii cu o forță aparent dureroasă. Obrajii lui erau 
roșii și bărbatul părea furios, periculos de furios. 

Apoi se opri. 

După o clipă, se auzi un zgomot, ca și cum ceva ar fi 
căzut în cutia din afara celulei. Curioasă, Kira o deschise și 
găsi o pereche de ochelari întunecaţi: protecţie împotriva 
laserelor. 

Un fior de neliniște o străbătu. 


— Pune-i pe ochi, zise Carr. Ridică braţul stâng. 

Kira îl ascultă, dar lent. Ochelarii aruncau o nuanţă 
galbenă asupra celulei. 

Manipulatorul aflat la capătul robotului care încă 
funcţiona dezvălui o lentilă mică, sticloasă. Kira deveni și 
mai neliniștită, dar nu se mișcă. Dacă exista vreo șansă să 
scape de Chestie, avea să profite de ea, oricât de mult avea 
să o doară. Altfel, știa că urma să rămână pentru restul 
vieţii izolată în carantină. 

S-PAC-ul se așeză deasupra și spre stânga antebraţului. 
Cu un zgomot, un fascicul de un albastru-violet ieși din 
lentilă, îndreptându-se spre un punct de pe punte, aproape 
de picioarele ei. Fire de praf străluceau în lumina colectată, 
iar grilajul de dedesubt începu să strălucească într-o nuanţă 
intensă de roșu. 

Robotul se mișcă într-o parte și aduse fasciculul în 
contact cu antebraţul ei. 

Kira se încordă. 

Apăru o sclipire scurtă și un fir de fum se ridică, iar 
apoi... apoi, spre uimirea ei, fasciculul laserului se înfășură 
în jurul brațului ei ca apa care curge în jurul unei pietre. 
Odată ce trecu de braţul ei, laserul își reluă precizia 
geometrică și continuă drept în jos, spre punte, unde trasă 
o linie de-a lungul grilajului. 

Robotul nu făcu nicio pauză în alunecarea sa laterală. 
Într-un anumit punct, laserul schimbă direcţia și se îndreptă 
spre zona interioară a antebraţului. 

Kira nu simţi căldura. Era ca și cum laserul nu ar fi 
existat. 

Ce făcea xeno nu era imposibil, ci doar foarte, foarte 
dificil. Multe materiale puteau reflecta lumina și erau 
folosite în numeroase aplicaţii. Mantia invizibilităţii, cu care 
ea și prietenii ei se jucaseră pe când erau mici, era 
exemplul perfect. Insă nu era puţin lucru să detecteze 
lungimea exactă de undă a laserului și apoi să producă un 
strat care să-l redirecționeze. Și totul într-o fracțiune de 
secundă. Nici măcar cei mai avansați asamblatori ai Ligii nu 
puteau să facă așa ceva. 


Din nou, Kira revizui estimările ce vizau abilităţile acelui 
xeno. 

Fasciculul dispăru. Carr se încruntă și își scărpină 
mustaţa. Un bărbat tânăr - un cadet, se gândi ea - se 
apropie de doctor și îi spuse ceva. Doctorul se întoarse și 
păru să ţipe la el. Cadetul tresări, apoi salută și dădu un 
răspuns rapid. 

Kira începu să-și lase braţul jos. 

— Stai, zise doctorul. 

Kira își reluă poziția. 

Robotul se opri deasupra unui loc aflat la câţiva 
centimetri sub cot. 

Se auzi un zgomot, aproape la fel de puternic ca un foc 
de armă, iar Kira scheună. Era ca și cum ar fi fost împunsă 
de un ţăruș fierbinte. Își trase braţul și puse cealaltă mână 
deasupra rănii. Printre degete, văzu o gaură cât degetul ei 
Mic. 

Imaginea o șocă. Din tot ce încercaseră, fasciculul 
laserului fusese primul lucru care chiar avariase costumul. 

Surprinderea Kirei fu aproape destul de mare încât să îi 
întreacă durerea. Se aplecă, strâimbându-se, în timp ce 
aștepta ca șocul iniţial să dispară. 

După câteva secunde, se uită din nou la braţ. Costumul 
aluneca în gaură, fibrele întinzându-se și prinzându-se una 
de cealaltă, ca niște tentacule. Se închiseră deasupra rănii 
și, în doar câteva clipe, brațul ei arăta ca înainte. Deci 
organismul încă putea să se miște. 

Kira expiră zgomotos. Simţise durerea costumului sau a 
ei? 

— Din nou, spuse Carr. 

Kira își încordă maxilarul și întinse braţul, mâna fiind 
strânsă în pumn. Dacă puteau tăia prin costum, poate că 
reușeau să îl forțeze să se retragă. 

— Fă-o, spuse ea. 

Poc! 

Urmă o scânteie și un nor mic de vapori erupse din 
perete, după ce o gaură de mărimea unui ac apăru în 
armura din metal. Se încruntă. Costumul se adaptase deja 


la frecvenţa laserului. 

Aproape fără pauză: 

Poc! 

Și mai multă durere. 

— La naiba! 

Se prinse de braţ și îl lipi de abdomen, mușcându-și 
buzele. 

— Nu te mișca, Navarez! 

Inspiră de mai multe ori, apoi se așeză în poziţia iniţială. 

Alţi trei ţepi îi străpunseră pielea unul după altul. Tot 
braţul îi luă foc. Carr își dăduse probabil seama cum să 
schimbe frecvenţa laserului într-un mod care să treacă 
dincolo de sistemele de apărare ale costumului. 
Entuziasmată, Kira deschise gura ca să-i spună ceva... 

Poc! 

Kira tresări. Nu se putu controla. Bine, Carr se distrase 
destul, era momentul să se oprească. Incepu să-și retragă 
braţul, dar al doilea S-PAC se întoarse și o apucă de 
încheietură. 

— Hei! 

Poc! 

Un alt crater negru apăru pe antebraţul ei. Kira bombăni 
și își trase braţul. Robotul refuză să-i dea drumul. 

— Oprește-te! strigă ea către doctor. E destul! 

Bărbatul o privi, apoi se întoarse să studieze ceva pe un 
monitor aflat dincolo de marginea oglinzii-fereastră. 

Poc! 

Un nou crater apăru în același loc, care se umplea deja. 
Fasciculul săpă și mai adânc în braț, arzând prin piele și 
mușchi. 

— Oprește-te! ţipă ea, dar Carr nu răspunse. 

Poc! 

Un al treilea crater se suprapuse. Panicată, Kira apucă 
robotul care o ţinea și trase, lăsându-și toată greutatea pe 
spate. Nu ar fi trebuit să conteze, deoarece mașinăriile erau 
mari și bine construite, dar articulaţia din spatele 
manipulatorului S-PAC plesni, iar manipulatorul se eliberă 
cu un jet de fluid hidraulic. 


Surprinsă, Kira îl privi pentru un moment. Apoi înlătură 
manipulatorul de pe încheietură, iar acesta căzu pe podea 
cu un zgomot puternic. 

Carr o privi cu o expresie înghețată. 

— Am terminat aici, spuse Kira. 


CAPITOLUL VI 
ŢIPETE ȘI ECOURI 


1. 


Doctorul Carr o privi cu o dezaprobare rece. 

— Reia poziția, Navarez. 

Kira îi arătă degetul mijlociu și se îndreptă spre peretele 
aflat sub oglinda-fereastră, unde el nu putea vedea. Se 
așeză. Ca de obicei, lumina o urmări. Carr vobi din nou. 

— La naiba, ăsta nu e un joc. 

Kira își ridică degetul deasupra capului. 

— Nu o să colaborez cu tine dacă nu o să asculți când îţi 
spun să te oprești. 

— Nu avem timp pentru asta, Navarez. Reia poziţia. 

— Vrei să distrug și celălalt S-PAC? Pentru că o s-o fac. 

— E ultima avertizare. Dacă nu... 

— Du-te naibii. 

Kira aproape că îl auzi pe doctor, care era foc și pară. 
Apoi un pătrat de lumină reflectată apăru pe peretele opus 
ei, în timp ce oglinda-fereastră se încețoșă. 

Expiră. 

Securitatea stelară putea să se ducă naibii. CMU nu 
putea face orice voia cu ea! Era corpul ei, nu al lor, dar cu 
toate astea, așa cum îi demonstrase și Carr, era la mila lor. 

Kira își frecă antebraţul, fiind în continuare în stare de 
șoc. Ura senzaţia de neajutorare. 

Apoi se ridică și împinse robotul prăbușit cu piciorul. 
Xeno îi mărise probabil puterea, ca un exoschelet sau ca 


armura unui soldat. Era singura explicaţie pentru modul în 
care reușise să distrugă mașinăria. 

Cât despre arsurile de pe braţ, doar o vagă durere mai 
rămăsese să-i amintească de existenţa lor. Kira își dădu 
seama că xeno făcuse tot ce putea ca s-o protejeze pe 
parcursul testelor. 

Lasere, acizi, flăcări și nu numai, parazitul le respinsese 
aproape pe toate. 

Pentru prima oară, avu o senzație nu de recunoștință, 
dar poate apreciere. Orice ar fi fost costumul și oricât de 
mult l-ar fi urât pentru că îi omorâse pe Alan și pe ceilalți 
colegi ai ei, era util. În felul său, avea mai multă grijă de ea 
decât CMU. 

Nu trecu mult până când apăru holograma. Kira văzu 
aceeași cameră gri, cu același birou gri și, în faţa lui, pe 
maiorul Tschetter, în uniforma ei gri. O femeie lipsită de 
culoare, într-o cameră lipsită de culoare. 

Înainte ca maiorul să poată vorbi, Kira spuse: 

— Vreau un avocat. 

— Liga nu te-a acuzat de nicio infracţiune. Până nu se 
întâmplă asta, nu ai nevoie de un avocat. 

— Poate că nu, dar vreau unul. 

Femeia o privi, așa cum Kira își imagină că s-ar fi uitat la 
o pată de noroi de pe pantofii ei de altfel imaculaţi. Era din 
Sol, Kira era sigură de asta. 

— Ascultă-mă, Navarez, pierzi minute care ne-ar putea 
schimba vieţile. Poate că nimeni altcineva nu a mai fost 
infectat. Poate că o singură altă persoană mai e infectată. 
Poate că toţi suntem. Ideea e că nu avem cum să știm, așa 
că nu mai trage de timp și treci înapoi la muncă. 

Kira scoase un sunet de indiferenţă. 

— Nu o să descoperiţi nimic despre acest xeno în 
următoarele ore și știi asta. 

Tschetter își apăsă palmele pe masă, cu degetele 
întinse. 

— Nu știu nimic de genul ăsta. Acum, fii rezonabilă și 
cooperează cu doctorul Carr. 

— Nu. 


Maiorul lovi biroul cu unghiile. O dată, de două ori, de 
trei ori, apoi se opri. 

— Insubordonarea faţă de Securitatea Stelară e o 
infracţiune, Navarez. 

— Da? Și ce o să faci, o să mă arunci în închisoare? 

Privirea lui Tschetter deveni și mai ascuţită, dacă acest 
lucru era posibil. 

— Nu vrei să o iei pe drumul ăsta. 

— Mhm. Kira își încrucișă braţele. Sunt membru al Ligii 
și am cetățenie corporatistă în Corporaţia Lapsang Trading. 
Am anumite drepturi. Vreţi să studiaţi xeno în continuare? 
Bun, atunci vreau să am acces la un computer și vreau să 
vorbesc cu un reprezentant al companiei. Trimite un mesaj 
pe Cygni 61. Acum. 

— Nu putem să facem asta și o știi foarte bine. 

— Nasol. Asta e preţul meu. Și, dacă îi spun lui Carr să 
se oprească, se oprește. Altfel, puteţi să vă aruncaţi cu toții 
în spaţiu din punctul meu de vedere. 

Urmă tăcere, după care buzele lui Tschetter zvâcniră și 
holograma dispăru. 

Kira expiră cu putere, se întoarse și începu să se plimbe. 
Mersese prea departe? Nu credea. Acum, căpitanul trebuia 
să decidă dacă îi accepta cererile... Henriksen, ăsta era 
numele lui. Speră că bărbatul era mai corect decât 
Tschetter, așa cum trebuia să fie un căpitan. 

— Cum naiba de am ajuns aici? bombăni ea. 

Huruitul navei fu singurul răspuns primit. 


2. 


Nu trecură cinci minute și oglinda dublă se limpezi. Spre 
șocul Kirei, Carr era singura persoană de pe puntea de 
observare și o fixa cu o privire acră. Kira îl fixă și ea cu 
privirea, sfidătoare. Doctorul apăsă pe un buton, iar lumina 
reapăru. 

— Bun, Navarez, destul cu asta. Avem... 

Kira se întoarse cu spatele la el. 


— Pleacă. 

— Asta nu o să se întâmple... 

— Ei bine, nu o să te ajut decât atunci când am să 
primesc ce am cerut. E foarte simplu. 

Un zgomot o făcu să se întoarcă. Doctorul își înfipsese 
pumnii în pupitrul din faţa lui. 

— Reia poziţia, Navarez, altfel... 

— Altfel, ce? 

Carr se încruntă și mai mult, ochii lui devenind două 
puncte arzătoare îngropate deasupra obrajilor săi. 

— Foarte bine. 

Dădu comanda și cei doi roboţi apărură din nou dinspre 
locurile lor din tavan. Cel pe care-l stricase fusese reparat, 
manipulatorul său părând nou-nouţ. 

Temătoare, Kira se ghemui când mașinăriile veniră spre 
ea, ca niște picioare de păianjen care se întindeau. Lovi 
spre cel apropiat, iar acesta se mișcă atât de repede, încât 
păru să se teleporteze. Nimic nu se compara cu viteza unui 
robot. 

In acest timp, cele două braţe se apropiară. Unul o 
prinse de maxilar cu manipulatoarele sale reci și tari, în 
timp ce al doilea robot se apropie cu o seringă. Kira simți 
un punct de presiune în spatele urechii, după care acul 
seringii se rupse. 

S-PAC îi dădu drumul, iar Kira se legănă în mijlocul 
celulei, gâfâind. Ce naiba? Doctorul se încrunta și se uita la 
ceva de pe interfață. 

Kira se pipăi în spatele urechii. Ce fusese piele în urmă 
cu numai câteva ore era acum acoperit de un strat subţire 
din materialul costumului. Scalpul o gâdila. Pielea din jurul 
gâtului și de pe faţă îi dădea senzaţia că mișuna, senzaţie 
care se intensifică. Deveni un foc rece care împungea și 
înțepa, ca și cum xeno s-ar fi chinuit să se miște, dar nu o 
făcea. 

Creatura o protejase din nou. 

Kira se uită la Carr. Acesta se rezema de echipamentul 
din faţa lui, fixând-o cu privirea, încruntat. Fruntea îi 
strălucea de la transpiraţie. Apoi bărbatul se întoarse și 


părăsi oglinda-fereastră. Kira expiră. Adrenalina încă alerga 
prin ea. 
In exteriorul ușii etanșe se auzi un zgomot puternic. 


3. 


Kira îngheță. Ce urma acum? 

Undeva, un şurub se răsuci și pompele atmosferice 
scârțâiră. Apoi un rând de lumini din centrul ușii deveniră 
galbene și zăvorul se roti și se decuplă de perete. 

Kira înghiţi cu noduri. Cu siguranță, Carr nu avea să 
trimită pe cineva acolo cu ea! 

Metalul se hârșâi de metal când ușa se deschise. 

Dincolo de ea era o cameră mică, încă înceţoșată de la 
spray-ul chimic. În ceaţă stăteau două umbre imense, 
luminate în spate de becurile albastre de avertizare de pe 
tavan. 

Umbrele se mișcară: roboţi de încărcare, acoperiţi din 
cap până-n picioare în armuri negre, masive și zgâriate de 
la utilizare. Nu aveau arme, dar între ei era o masă de 
examinare pe roţi, având sub saltea echipamente medicale. 
De cele patru colţuri ale patului atârnau cătușe și curele, cu 
care să-i lege pe pacienţii neascultători. Pacienţii ca ea. 

— Nu, nu poţi să faci asta, spuse Kira în timp ce se uită 
la oglinda dublă. 

Picioarele greoaie ale roboților zăngăniră când aceștia 
pășiră în celulă, împingând masa de examinare. Rotile 
scârțâiau în semn de protest. 

În colțul ochiului, Kira văzu  mașinăriile S-PAC 
apropiindu-se din ambele părţi, cu brațele întinse. 

Pulsul i-o luă razna. 

— Cetăţean Navarez, spuse robotul din dreapta, vocea 
lui auzindu-se din boxa ieftină încorporată în pieptul său. 
Întoarce-te și pune mâinile pe perete. 

— Nu. 

— Dacă te opui, suntem autorizaţi să folosim forța. Ai 
cinci secunde să te conformezi. Întoarce-te și pune mâinile 


pe perete. 

— N-aveţi decât să săriţi prin trapă. 

Cei doi roboţi opriră masa de examinare în mijlocul 
camerei, apoi se îndreptară spre ea. |n același timp, 
mașinăriile S-PAC o luară spre ea din ambele părți. 

Kira făcu singurul lucru la care se putea gândi: se așeză 
în poziţie fetală, cu brațele înfășurate în jurul picioarelor și 
cu fruntea lipită de genunchi. Costumul se întărise ca 
reacţie la bisturiu. Poate o făcea încă o dată și, astfel, oprea 
mașinăriile să o lege de masă. „Te rog, te rog, te rog...“ 

Inițial, păru că nimeni nu va răspunde la rugăciunea ei. 

Apoi, când dispozitivele de prindere de la capătul S-PAC- 
urilor o atinseră din părţi, pielea ei se încordă și se 
contractă. „Da!“ Urmă un moment scurt de ușurare când 
Kira simţi cum se blochează în acea poziţie, fibrele unindu- 
se în locurile unde pielea îi atingea pielea, transformând-o 
într-o bucată solidă. 

Mașinăriile S-PAC o traseră din părţi, dar nu putură să o 
apuce de nimic, din cauza costumului alunecos, ca o 
carcasă. Kira respira greoi în spaţiul fierbinte dintre gură și 
picioare. 

Apoi roboții de luptă ajunseră lângă ea. Degetele lor 
uriașe din metal o prinseră de brațe, iar Kira îi simţi 
ridicând-o de pe podea și ducând-o spre masa de 
examinare. 

— Da-ţi-mi drumul! strigă Kira, care nu-și schimbă 
poziția; ritmul frenetic al pulsului ei îi întrecu gândurile și îi 
umplu urechile cu un sunet a o cascadă urlătoare. 

Simţi plasticul rece atunci când roboții o așezară pe 
masa de examinare. 

La cum stătea, ghemuită, nu-i puteau pune cătușe la 
mâini și la picioare. Nici curelele nu aveau să funcţioneze. 
Acestea erau menite să fie folosite pe o persoană care 
stătea întinsă, nu pe cineva care stătea ridicat. 

— Cetăţean Navarez, insubordonarea e un act criminal. 
Cooperează acum sau... 

— Nu! 

Roboții o traseră de mâini și de picioare, încercând s-o 


întindă. Costumul refuză să îi asculte. Fiecare mașinărie 
avea în jur de 200 de kilograme și nu reuși să rupă fibrele 
care o ţineau în acea poziţie. 

Roboții S-PAC  încercară, în zadar, să îi ajute, 
manipulatoarele lor încercând să o prindă de gât sau de 
spate, degetele alunecoase încercând să apuce sticla. 

Kira simțea că era prinsă într-o cutie mică, pereţii moi 
apăsând-o, sufocând-o. Cu toate astea, rămase ghemuită, 
refuzând să se miște. Era singurul ei mod de a riposta și 
prefera să leșine decât să-i dea lui Carr satisfacția victoriei. 

Mașinăriile se retraseră pentru o clipă, apoi cei patru 
roboţi începură să tragă de ea într-un mod organizat. 
Scoaseră echipamentul aflat sub saltea, ajustară scanerul, 
potrivindu-l poziţiei fetale, așezară instrumente pe o tavă la 
picioarele ei... Furioasă, Kira își dădu seama că doctorul 
Carr avea să-și continue testele și nu putea face nimic în 
privința asta. Chiar dacă ar fi putut distruge roboții S-PAC, 
nu același lucru se putea spune și despre cei încărcători. 
Erau prea mari și, dacă încerca, urmau decât să o lege de 
masă și atunci avea să fie și mai mult la mâna lor. 

Ca urmare, Kira nu se mișcă, deși uneori mașinăriile o 
repoziționau pentru propriile lor scopuri. Nu văzu ce făceau, 
dar putea auzi și simţi. La fiecare câteva secunde, un 
instrument o atingea pe spate sau în coaste, zgâriind, 
împingând, găurind și atacând pielea costumului. Spre 
iritarea ei, îi fură turnate lichide pe cap și pe gât. La un 
moment dat, auzi zgomotul unui detector Geiger. Altă dată, 
simţi un disc tăios care îi atinse braţul, iar pielea i se încălzi 
în timp ce scântei luminau colţurile întunecate din jurul 
feței sale. În tot acest timp, braţul scanerului se tot mișca în 
jurul ei, zbârnâind, bipăind, mișcându-se în perfectă 
coordonare cu roboții încărcători și cei doi S-PAC. 

Kira icni când un fascicul laser îi penetră coapsele. 
„Nu...” Urmară și alte fascicule, în locuri diferite ale 
corpului; fiecare îi provoca o durere arzătoare. Mirosul de 
carne arsă și de xeno ars umplu aerul, înțepător și 
neplăcut. 

Își mușcă limba, ca să nu mai tipe de durere, însă 


intensitatea acesteia era copleșitoare. Un zgomot 
acompania fiecare fascicul, în scurt timp, era îndeajuns 
doar să audă acest sunet ca să tresară. Uneori, xeno o 
proteja și auzea cum o bucată de masă, de podea sau de 
pereţi exploda. Roboții S-PAC schimbau de fiecare dată 
lungimea de undă a laserului, evitând adaptarea 
costumului. 

Era ca un aparat de tatuat descins din iad. 

Apoi pulsul începu să i se intensifice atunci când roboții 
traseră cu fascicule care tăiau continuu, zgomotele 
formând un ton singular a cărui vibraţie o simţea în dinţi. 
Kira ţipă când fasciculul o atinse într-o parte, încercând să 
taie xeno, forțându-l să se retragă. Sângele îi ţâșni și șuieră 
când se evaporă. 

Kira refuză să se miște, dar continuă să ţipe până când 
gâtul o durea și era plin de sânge. Nu putu să se abţină. 
Durerea era prea mare. 

În timp ce laserul o ardea într-un alt loc, mândria îi 
dispăru. Nu îi mai păsa dacă părea slabă. Singurul ei scop 
era să scape de durere. Îl imploră pe Carr să se oprească, îl 
tot imploră. Acesta nici măcar nu-i răspunse. 

Între biciuirile care îi provocau agonie, fragmente de 
amintiri îi trecură prin minte... Alan, tatăl ei, care avea grijă 
de Constelaţiile de la Miezul Nopţii. Sora ei, Isthah, care o 
alerga printre rafturile depozitului. Alan râzând. Greutatea 
inelului care îi aluneca pe deget. Singurătatea primului ei 
post. O cometă care trecea prin faţa unei nebuloase. 

Și altele, pe care nu le recunoscu. 

Kira nu știu cât dură totul. Se retrase în sine și se ţinu 
strâns de un singur gând: „Și asta o să treacă”. 


Mașinăriile se opriră. 

Kira rămase înghețată pe loc, plângând și aproape 
inconștientă. Se aștepta ca laserul să o lovească în orice 
clipă. 

— Rămâi unde ești, cetățene, spuse unul dintre roboții 
încărcători. Orice tentativă de a evada o să fie întâmpinată 
cu forță letală. 


Se auzi zgomot de motoare când S-PAC-urile se 
retraseră în tavan, și pași grei când roboții încărcători se 
îndepărtară de masa de examinare. Însă nu plecară la fel 
cum veniseră. 

În schimb, Kira îi auzi deschizând sasul. O copleși frica. 
Oare ce făceau? Doar nu aveau să evacueze aerul din 
celulă? Nu, nu puteau... 

Roboții încărcători intrară în sasul etanș și, spre 
ușurarea Kirei, ușa se închise după ei, cu toate că asta nu Îi 
micșoră cu nimic confuzia. 

Apoi urmă o tăcere. Sasul nu se deschise. Singurele 
sunetele care se auzeau erau respiraţia ei, ventilatoarele și 
zgomotul distant al motoarelor navei. 


4. 


Kira se opri treptat din plâns. Durerea se transformă 
într-o presiune surdă, în timp ce costumul îi bandajă și îi 
vindecă rănile. Rămase însă ghemuită, convinsă că doctorul 
Carr încerca să o păcălească. 

Pentru o perioadă lungă, așteptă, ascultând sunetele 
ambientale ale navei, în căutarea unor indicii despre un 
posibil nou atac. 

Cu timpul, începu să se relaxeze. Xeno se relaxă odată 
cu ea, permiţând unor diferite părţi ale corpului să se 
dezlipească una de cealaltă. 

Kira ridică fruntea și se uită în jur. 

În afară de masa de examinare și câteva semne de la 
arsuri, celula părea la fel ca înainte. Ca și cum Carr nu ar fi 
petrecut ultimele ore, sau oricât durase, torturând-o. Prin 
fereastra sasului văzu roboții încărcători, care stăteau unul 
lângă altul, prinși în zone aflate de-a lungul peretelui 
curbat. Stăteau. Așteptau. Se uitau. 

Acum înțelegea. CMU nu voia să îi lase pe roboţi în zona 
principală a navei. Nu cât timp erau îngrijoraţi din cauza 
contaminării, dar nu voiau nici să-i lase undeva unde ea ar 
fi putut să-i acceseze. 


Kira tremură. Se dădu jos de pe masă. Genunchii îi erau 
rigizi, îi era greață și tremura, de parcă tocmai ar fi alergat. 

Nu văzu nicio urmă a rănilor ei. Suprafaţa xeno arăta ca 
înainte. Kira își duse mâna într-o parte, unde laserul tăiase 
cel mai adânc. 

O zvâcnire subită de durere o făcu să rămână fără aer. 
Deci nu se vindecase complet. 

Aruncă o privire plină de ură spre oglindă. 

Cât de departe îi va permite căpitanul Henriksen lui Carr 
să meargă? Care erau limitele lor? Dacă le era, într-adevăr, 
frică de xeno, exista oare posibilitatea să meargă prea 
departe? Kira știa cum aveau să prezinte politicienii 
situaţia: „Ca să protejăm Liga Lumilor, a trebuit să luăm 
măsuri extraordinare”. 

„„a trebuit să luăm." Mereu foloseau formularea asta 
când trebuiau să accepte că greșiseră. 

Nu știa exact cât era ceasul, dar știa că se apropiau de 
termenul-limită. De asta se oprise Carr din torturarea ei? 
Apăruseră și alţi xeno printre membrii echipajului? 

Kira ochi ușa etanșă închisă. Dacă era așa, probabil că 
pe navă era haos. Nu auzea nimic însă. Nici ţipete, nici 
alarme, nici breșe în presiune. 

Își frecă braţele. | se făcu frig când își aminti de breșa de 
pe Serris din timpul celei de-a treia misiuni a ei în afara 
sistemului Weyland. Un dom etanș de pe avanpostul de 
minerit se defectase, aproape ucigând-o pe ea și pe toți 
ceilalți... Șuieratul aerului care ieșea încă îi stârnea 
coșmaruri. 

Frigul i se răspândea prin corp. Era ca și cum i-ar fi 
scăzut tensiunea arterială, o senzaţie oribilă, aducătoare de 
pierzanie. Într-un mod detașat, Kira își dădu seama că, în 
urma a tot ce se întâmplase, era în stare de șoc. Dinţii îi 
clănţăneau și se îmbrăţișă singură. 

Poate exista ceva pe masa de examinare care să-i fie de 
ajutor, așa că merse s-o verifice. 

Scaner, mască de oxigen, regenenator de ţesut, 
laborator cu cipuri și alte lucruri. Nimic periculos în mod 
clar și nimic care s-o ajute în legătură cu șocul. Într-un 


capăt al patului era o cutie cu fiole ce conţineau diverse 
medicamente. Fiolele era sigilate cu încuietori moleculare. 
Nu avea să le deschidă prea curând. Sub saltea atârna o 
canistră cu nitrogen lichid, acoperită de condens. 

Dintr-odată, Kira se simţi slăbită și ametţită, așa că se 
lăsă pe podea, ţinând o mână pe perete, pentru echilibru. 
De când nu mai mâncase ceva? De prea mult timp. CMU cu 
siguranţă nu avea să o lase să moară de foame. La un 
moment dat, Carr urma s-o hrănească. 

Trebuia s-o facă, nu? 


5. 


Kira tot aşteptă ca doctorul să apară din nou, dar nu se 
întâmplă asta. Nimeni altcineva nu veni să discute cu ea. 
Din punctul ei de vedere, era perfect. În acel moment, voia 
să fie lăsată în pace. 

Cu toate astea, fără interfață, singurătatea era o formă 
specială de tortură. Nu-și avea decât gândurile și amintirile 
și nici unele, nici altele nu erau prea plăcute în acea clipă. 

Încercă să închidă ochii. Nu funcţionă; continua să vadă 
roboţi încărcători. Sau dacă nu pe ei, atunci ultimele clipe 
groaznice de pe Adra. De fiecare dată, inima îi bătea cu 
putere și începea să transpire. 

— La naiba. Bishop, ești aici? 

Mintea navei nu răspunse. Nici măcar nu era sigură că o 
auzise sau, dacă o auzise, dacă avea voie să-i răspundă. 

Disperată să-și găsească o ocupaţie care să-i distragă 
atenţia, și neavând altceva de făcut, Kira se hotărî să pună 
în practică propriul experiment. Costumul se întărea ca 
reacţie la o ameninţare-presiune-stimuli. Cum hotăra ce 
anume era o ameninţare? Și era asta ceva ce ea putea 
influența? 

Își coborî capul între braţe, unde nu o putea vedea 
nimeni, și se concentră pe partea interioară a cotului. Apoi 
își imagină vârful unui cuţit care o împunge în braţ, taie 
pielea, intră în mușchii și tendoanele de dedesubt. 


Nicio schimbare. 

Mai încercă de două ori, străduindu-se să își imagineze 
totul cât mai real posibil. Se folosi pentru ajutor de 
amintirea durerilor din trecut și, la a treia încercare, simţi o 
cută de pe cot întărindu-se, o încreţitură ca o cicatrice 
trăgându-i pielea. 

După asta, deveni mai simplu. Cu fiecare încercare, 
costumul răspundea mai bine, de parcă ar fi învăţat. 
Interpreta. Înţelegea. Era o idee înfricoșătoare. 

La acel gând, vietatea se încordă pe tot corpul ei. Kira 
rămase fără aer, fiind luată prin surprindere. O senzație 
profundă de neliniște se formă în ea când se uită la 
țesătura de fibre fuzionate de pe palme. Fusese îngrijorată, 
iar costumul reacţionase la acea grijă. Îi citise emoţiile, fără 
ca ea să încerce să le impună organismului. 

Neliniștea se transformă în otravă în venele ei. În ultima 
zi de pe Adra, fusese foarte tristă și deloc în apele ei, iar în 
timpul nopţii, când Neghar începuse să vomite sânge, 
simţise frică, incredibil de multă frică... „Nu!“ Kira se 
îndepărtă de gând. CMU era de vină pentru că Alan murise. 
Doctorul Carr greșise și, din cauza acestui lucru, xeno ieșise 
din ea așa cum o făcuse. El trebuia învinovăţit, nu... nu... 

Kira se ridică în picioare și începu să se plimbe: patru 
pași într-o direcţie, patru pași în cealaltă. 

Mișcarea o ajută să-și mute gândurile de la oroarea de 
pe Adra la lucruri mai familiare, mai liniștitoare. Își aminti 
cum stătea cu tatăl ei pe banca de lângă râu, aproape de 
casă, și îi asculta poveștile despre viaţa pe Lumea lui 
Stewart. Și-o aminti pe Neghar sărind în sus de bucurie 
după ce-l învinsese pe Yugo într-o cursă și zilele lungi de 
muncă alături de Marie-Elise, sub cerul sulfuros al Adrei. 

Și își aminti cum stătea întinsă cu Alan, vorbind despre 
viață şi Univers și toate lucrurile pe care voiau să le acă. 

— Intr-o zi, spusese el, când o să fiu bătrân și bogat, o 
să am propria mea navă spaţială. O să vezi tu. 

— Și ce o să faci cu ea? 

Bărbatul o privise cât de serios putea. 

— O să fac un salt mare. Cât de mare pot. Spre 


marginea galaxiei. 

— De ce? 

— Ca să văd ce e acolo. Ca să zbor în adâncul 
adâncurilor și să-mi scrijelesc numele pe o planetă goală. 
Ca să știu. Să înţeleg. Din același motiv pentru care am 
venit pe Adra. De ce altceva? 

Gândul o speriase și o entuziasmase pe Kira, care se 
apropiase și mai mult de el, căldura corpurilor lor 
alungându-i din minte graniţele îndepărtate ale spaţiului. 


6. 


Bum! 

Puntea se zgudui, iar Kira deschise ochii, adrenalina 
curgându-i prin vene. Era întinsă lângă o curbură a 
peretelui. Strălucirea roșie a nopţii pe navă învăluia celula. 
Nu-și dădea seama dacă era devreme sau târziu. 

Un alt tremur zgudui nava. Auzi zgărieturi și lovituri și 
ceva ce părea să fie o alarmă. Pielea i se făcu de găină și 
costumul se întări. Cele mai mari temeri ale lor se 
îndepliniseră: ieșiseră și mai mulţi xeno. Câţi dintre 
membrii echipajului fuseseră afectaţi? 

Se ridică în șezut și un strat de praf căzu de pe pielea ei. 
De pe pielea organismului. 

Uimită, Kira îngheţă. Pudra era gri, fină și netedă ca 
mătasea. Spori? Işi dori imediat o mască, nu c-ar fi ajutat-o 
în vreun fel. 

Apoi observă că stătea într-o adâncitură superficială, 
care se potrivea perfect cu forma corpului ei. Cumva, se 
afundase câţiva milimetri în punte, ca și cum substanța 
neagră care o acoperea ar fi fost corozivă. Imaginea o 
derută și îi intensifică repulsia. Acum, acel organism o 
transformase într-un obiect toxic. Era oare sigur să o atingă 
cineva? Dacă... 

Celula se mișcă și Kira zbură de-a lungul ei, lovindu-se 
de perete, iar praful ieși din ea ca un nor. Impactul o lăsă 
fără aer. Masa de examinare se prăbuși lângă ea. 


O urgenţă, dar de ce? Propulsia deveni mai puternică... 
și mai puternică. Era ca și cum forța gravitaţională ar fi 
atins 2 G. Apoi 3, 4. Obrajii îi trăgeau de craniu și se 
întindeau; o pătură de plumb părea să o apese. 

O vibraţie ciudată trecu prin perete, ca și cum ar fi fost 
lovită o tobă imensă, iar propulsia dispăru. 

Kira căzu în patru labe și încercă să respire. 

Undeva în apropiere, ceva se lovi de carena navei, iar ea 
auzi zgomote care păreau să fie... focuri de armă? Apoi 
simţi o chemare puternică atrăgând-o spre un loc din afara 
navei, de parcă ar fi avut o ancoră înfiptă în piept. 


La început, simţi neîncredere. Trecuse foarte mult timp 
de când fusese chemată să își facă datoria sacră. Apoi simti 
exaltare datorită întoarcerii mult întârziate. Acum, calea 
putea fi îndeplinită, la fel ca mai înainte. 

O disjuncţie și iat-o într-o piele familiară, pe o stâncă 
acum dispărută, în clipa în care simțise prima oară impulsul 
căruia îi putea rezista, dar pe care nu-l putea ignora. Se 
întoarse, îl urmă și văzu pe cerul înclinat o stea rumenă 
care clipi. Știu că era sursa semnalului. 

Si ascultă; era singurul lucru corect pe care-l putea face, 
deoarece scopul ei era să servească și asta avea să facă. 


Kira suspină când se întoarse în ea însăși și, în acea 
clipă, știu. Nu se confruntau cu o infestare, ci cu o invazie. 
Proprietarii costumului veniseră să îl revendice. 


CAPITOLUL VII 
NUMĂRĂTOAREA INVERSĂ 


1. 
Un nod i se formă în stomac. Asista la primul contact cu 


o altă specie inteligentă, un lucru la care visase mereu, dar 
care părea să se întâmple în cel mai groaznic mod posibil, 


cu violenţă. 

— Nu, nu, nu, repetă ea. 

Extratereștii veneau după ea, după costum. Simţea 
chemările, care erau din ce în ce mai puternice. Era doar o 
chestiune de timp până o găseau. Trebuia să evadeze. 
Trebuia să plece de pe Extenuating Circumstances. Una 
dintre navete ar fi fost ideală, dar s-ar fi mulţumit și cu o 
capsulă de salvare. Cel puţin pe Adra ar fi avut o șansă. 

Luminile de deasupra deveniră albastre, un puls strident 
care îi afecta privirea. Se apropie de ușa etanșă și începu s- 
o lovească. 

— Daţi-mi drumul! Deschideţi ușa! Se întoarse spre 
oglindă: Bishop! Trebuie să-mi dai drumul! 

Mintea navei nu răspunse. 

— Bishop! 

Lovi ușa din nou. 

Luminile uşii deveniră verzi, iar încuietoarea se 
deschise. Kira trase de ușă și alergă. Ușa de la celălalt 
capăt era încă închisă. Lovi panoul de control de lângă ea. 
Acesta scoase un zgomot, iar încuietoarea se întoarse 
câţiva centimetri, apoi se opri. Ușa era blocată. 

— La naiba! 

Lovi peretele. Cele mai multe dintre uși puteau fi 
deschise și manual, dar nu și aceasta. Erau hotărâți să-și 
țină prizonierii închiși. Se uită înapoi la celulă. O sută de 
posibilități diferite îi trecură prin minte. 

Nitrogenul lichid. 

Kira alergă la masa de examinare și se aplecă, 
cercetând sertarele cu echipamente. Unde era? Strigă de 
ușurare când văzu rezervorul, care părea să fie neatins. 

ÎI luă și fugi din nou la ușa celei de-a doua camere. 
Inspiră adânc și își ţinu respiraţia, ca să nu leșine de la prea 
mult gaz. 

Kira așeză fortunul rezervorului lângă încuietoarea ușii și 
deschise robinetul. Un nor de vapori albi ascunse vederii 
ușa când nitrogenul ieși. Simţi frigul în mâini, după care 
costumul compensă și simți din nou căldură. 

Numără până la 10, apoi închise robinetul. 


Încuietoarea din metal era albă de la îngheţ și condens. 
Cu fundul rezervorului, Kira o lovi și o spulberă. 

Kira așeză rezervorul jos și, disperată să iasă, trase de 
ușă. Aceasta se deschise și se trezi asaltată de un claxon 
dureros de puternic. 

leși într-un un coridor din metal, luminat. Două persoane 
erau întinse într-un capăt, întoarse și oribil de moi. Când le 
văzu, pulsul i-o luă razna și o linie de tensiune se formă în 
costum, ca un fir întins până în punctul de rupere. 

Se confrunta cu un scenariu de coșmar: oamenii și 
extratereștrii se omorau între ei. Era un dezastru care 
putea deveni foarte ușor o catastrofe. 

Unde erau navetele de pe Extenuating Circumstances? 
încercă să-și amintească imaginea navei pe care o văzuse 
la sediu. Staţia de andocare era undeva în partea centrală a 
navei. Acela era scopul ei. 

Ca să ajungă acolo, trebuia să treacă de membrii morți 
ai echipajului și, spera ea, să nu se intersecteze cu 
atacatorii. 

Nu avea timp de pierdut. Kira inspiră adânc, ca să se 
liniștească, apoi o luă înainte, gata să reacționeze la cel 
mai mic sunet sau mișcare. 

Nu mai văzuse cadavre decât de puţine ori înainte. O 
dată când era copil pe Weyland, când un supercondensator 
al unui încărcător de marfă se rupsese și ucisese doi 
bărbaţi chiar pe strada principală din Highstone. Altă dată 
în timpul unui accident pe Serris. Și acum, bineînţeles, cu 
Alan și colegii ei. Primele două dăţi, imaginile i se 
imprimaseră în minte și se gândise să le elimine. Dar nu o 
făcuse. Și nu avea să facă asta nici în legătură cu amintirile 
recente. Erau o parte prea importantă din ea. 

Când se apropie de cadavre, le privi. Trebuia s-o facă. 
Un bărbat și o femeie. Femeia fusese împușcată cu o armă 
energetică. Bărbatul fusese sfâșiat. Braţul său drept era 
separat de restul corpului. Gloanţe brăzdau pereții din jurul 
lor. 

Un pistol ieșea de sub șoldul femeii. 

Kira se luptă cu impulsul de a vomita. Se opri și luă 


arma. Într-o parte scria șapte. Mai rămăseseră șapte 
gloanţe. Nu erau multe, dar era mai bine decât nimic. 
Problema era că arma nu avea să funcționeze în mâna ei. 

— Bishop! șopti Kira, și ridică arma. Poţi să...? 

Siguranţa de la pistol fu trasă. 

Bun. Deci CMU o voia în viaţă. Fără interfață, Kira nu era 
sigură că putea nimeri ceva cu pistolul, dar măcar nu era 
cu totul neajutorată. „Doar să nu tragi într-o fereastră.” Ar 
fi fost groaznic să moară așa. 

Tot pe o voce joasă, spuse: 

— Pe unde o iau spre navete? 

Era posibil ca nava să știe unde erau extratereștrii și pe 
unde s-o ia ca să-i evite. 

O dungă de săgeți verzi apăru de-a lungul peretelui, 
arătând spre zona centrală a navei. Kira le urmă printr-un 
labirint de camere, spre o scară care ducea într-acolo. 

Aparenta gravitație se micșoră când ea trecu dincolo de 
secțiunea locuită. Prin ușile deschise, auzi ţipete și urlete și, 
de două ori, văzu luminile armelor automate reflectate 
după câteva colțuri. La un moment dat, auzi o explozie care 
păru a fi o grenadă și o serie de uși etanșe se închiseră în 
urma ei. Dar nu văzu cu ce se lupta echipajul. 

La jumătatea urcării, nava făcu o mișcare bruscă, și Kira 
fu nevoită să se ţină de scară cu ambele mâini ca să nu 
cadă. O senzaţie ciudată o focu să îi fie greață. Extenuating 
Circumstances se învârtea. Nu era o situaţie bună pentru o 
navă lungă și îngustă. Cadrul nu era făcut să suporte forțele 
de rotaţie. 

Alarmele își schimbară tonul, devenind și mai ascuţite. 
Apoi în boxe se auzi o voce masculină, joasă: 

— Autodistrugere în T minus șapte minute. Acesta nu e 
un exerciţiu. Repet, acesta nu este un exerciţiu. 
Autodistrugere în T minus șase minute și 52 de secunde. 

Kira îngheţă. 

— Bishop, nu! 

— Îmi pare rău, domnișoară Navarez, nu am de ales, 
spuse aceeași voce. |ţi sugerez să... 

Orice îi spuse, Kira nu auzi; nu asculta. Panica o copleși, 


dar o dădu la o parte. Nu avea timp pentru emoții. Nu 
acum. O claritate minunată îi limpezi mintea. Gândurile îi 
deveniră mecanice, necruțătoare. Avea mai puţin de șapte 
minute ca să ajungă la navete. Putea s-o facă. Trebuia s-o 
facă. 

Continuă să înainteze, chiar mai repede decât înainte. 
Nu avea să moară pe Extenuating Circumstances. 

La capătul scării, un cerc de săgeți verzi înconjura o 
trapă închisă. Kira o deschise și se trezi pe o platformă 
rotundă, care unea diferite secţiuni ale navei. 

Se răsuci și senzaţia de vertij o copleși când văzu ceva 
ce părea să fie o groapă lungă și îngustă căscându-se sub 
ea. Locul părea a fi o teroare din metal negru și lumini. 
Toate trapele de la toate punţile fuseseră deschise, o 
infracţiune care în mod normal ar fi fost demnă de Curtea 
Marţială. 

Dacă nava ar fi pornit motoarele, oricine ar fi fost prins 
în gaură ar fi căzut spre moarte. 

La depărtare de sute de metri, spre pupă, văzu niște 
soldaţi în armuri care se luptau cu ceva: o masă cu o formă 
neclară, ca un nod de umbre. 

O săgeată arătă spre întuneric. 

Kira tremură și se îndreptă spre nava aflată în 
depărtare. Ca să nu i se facă rău, alese să vadă groapa ca 
pe un tunel orizontal și nu ca pe un puț vertical. Se căţără 
pe scara fixată de podeaua-perete, folosind-o ca să se 
ghideze și să nu se abată de la drum. 

— Autodistrugere în T minus șase minute. Acesta nu 
este un exercițiu. Repet, acesta nu este un exerciţiu. 

Câte niveluri mai erau până la staţia de andocare? Trei? 
Patru? Avea doar o idee vagă. 

Nava scoase din nou un sunet puternic și ușa etanșă din 
fața ei se închise, blocându-i drumul. Deasupra, linia de 
săgeți verzi schimbă direcţia, arătând spre dreapta. Incepu 
să clipească rapid, cu o viteză care ar fi putut provoca 
oricui un atac cerebral. „La naiba.” Kira ocoli un raft cu 
echipamente și se grăbi pe drumul ocolitor oferit de Bishop. 
Nu mai avea timp. Ar fi fost bine ca navetele să fi fost 


> 


pregătite pentru plecare, altfel nu avea nicio șansă să 
scape... 

În faţa ei se auziră voci. 

Doctorul Carr, care spunea: 

— ... Şi mișcă-te! Mai repede, idiotule! Nu e... 

Un zgomot puternic îl întrerupse și pereţii etanși vibrară. 
Strigatul doctorului deveni un țipăt ascuţit, cuvintele lui 
fiind incoerente. 

În timp ce Kira trecu prin trapa de acces, un pumn păru 
să o prindă și să o strângă de piept. 

În faţa ei se afla o cameră cu echipamente: rafturi, 
costume, un tub de oxigen cu o etichetă roșie, în spate. 
Carr era aproape de tavan, cu părul răvășit, cu o mână 
prinsă într-o curea legată de mai multe cutii din metal, care 
se tot loveau de el. Un soldat mort era îngrămădit într-unul 
dintre rafturi și avea un rând de arsuri pe spate. 

În cealaltă parte a camerei, o gaură mare, rotundă, 
fusese tăiată prin carenă. O lumină albăstruie ieșea din 
gaură, din ceva ce părea să fie o mică navetă cuplată de 
Extenuating Circumstances. În ea se mișca un monstru cu 
multe brațe. 


2. 


Kira îngheță când monstrul se propulsă în camera de 
depozitare. 

Creatura era de două ori cât un om, cu o carne 
semitranslucidă, cu nuanţe de roșu și de portocaliu, fumurii, 
asemenea cernelii care se dizolva în apă. Avea un trup 
aparte: un oval conic, lat de un metru, acoperit de o 
carcasă din keratină incrustată cu zeci de noduri, de 
umflături, de antene și de ceva ce păreau să fie ochi negri, 
mici. 

Avea șase sau mai multe tentacule, nu era sigură exact 
câte, deoarece se tot mișcau. Acestea ieșeau din oval, din 
partea de sus și de jos. Dungi texturate traversau 
tentaculele, iar aproape de vârfuri păreau să aibă cili și o 


serie de clești ascuţiţi, ca niște gheare. Două dintre 
tentacule ţineau câteva păstăi albe, cu lentile ca niște 
bulbi. Kira nu știa prea multe despre arme, dar recunoștea 
un laser când îl vedea. 

Amestecate printre tentacule erau patru membre mai 
mici, tari și osoase, cu anexe ce semănau surprinzător de 
mult cu niște mâini. Braţele rămâneau pliate aproape de 
carcasa creaturii și nu se mișcau. 

În ciuda șocului, Kira se surprinse cercetând trăsăturile 
extraterestrului, la fel cum ar fi făcut-o cu orice alt 
organism care-i fusese trimis ca să fie studiat. „Pe bază de 
carbon? Așa pare. Simetric din punct de vedere radial. Nu 
are cap sau bază posibil de identificat... nu pare să aibă o 
față. Ciudat.“ Un lucru anume îi sări în evidență: 
extraterestrul nu semăna deloc cu costumul ei. Fie că erao 
fiinţă inteligentă sau nu, artificială sau nu, era cu siguranţă 
diferită de xeno care se unise cu ea. 

Extraterestrul se mișca prin cameră cu o fluiditate 
îngrijorătoare, de parcă s-ar fi născut în condiţii de 
gravitație zero. Se întoarcea și se rotea, fără vreo preferinţă 
aparentă pentru direcţia în care era îndreptat trupul. 

Când îl văzu, Kira simţi o reacţie în costumul ei: o furie 
din ce în ce mai mare, precum și o senzaţie de ofensă 
antică. 


Un apucător! Formă multiplă de carne greșită! 
Străfulgerări de durere, luminoase ca stelele care exploaau. 
Durere și renaștere într-un ciclu nesfârșit și o cacofonie 
constantă de zgomote: rupturi, și fisuri, și riposte 
zguduitoare. Unirea nu era așa cum ar fi trebuit să fie. 
Apucătorul nu înțelegea modelul lucrurilor. Nu vedea. Nu 
asculta. Voia să cucerească în loc să coopereze. 

Greșit! 


Nu la asta se așteptase xeno când ascultase chemările! 
Frica și ura curgeau prin Kira și nu știa care provenea de la 
costum și care de la ea. Tensiunea din ei răbufni, iar pielea 
xeno se făcu valuri și începu să iasă la suprafaţă ca niște 


ţepi, ca pe Adra. Nişte lănci ascuţite, îndreptate în direcții 
diferite, doar că de data asta nu simţi durere. 

— Împușcă-l! ţipă Carr. Împușcă-l, prostule! împușcă-l! 

Soldatul tresări, părând să-și împartă atenţia între ei. Un 
șuierat straniu o înconjură pe Kira, ca un nor, și dinspre el 
simţi curenţi de emoție: prima oară surpriză, după care, în 
succesiune rapidă, recunoaștere, panică și satisfacţie. 
Șuieratul se intensifică, după care un buton păru să se 
activeze în creierul ei și își dădu seama că putea înţelege 
ce spunea extraterestrul: 


[[... şi alertați Nodul. Tint localizată. Trimiteţi toate 
brațele în această poziție. Consumul este incomplet. 
Izolarea și recuperarea ar trebui să fie posibile, a.poi putem 
să...]] 


— Autodistrugere în T minus cinci minute. Acesta nu 
este un exercițiu. Repet, acesta nu eun exercițiu. 

Carr înjură și sări peste soldatul mort. Trase de arma 
acestuia, încercând s-o elibereze. 

Unul dintre tentaculele cu laser își schimbă poziţia, 
mușchii gelatinoși dinăuntru încordându-se și relaxându-se. 
Kira auzi un zgomot puternic și o ţeapă albă din metal ieși 
dintr-o parte a armei soldatului când laserul o lovi, 
aruncând arma în cealaltă parte a camerei. 

Extraterestrul se întoarse spre ea. Arma tresări. Un alt 
zgomot și un fior de durere o străpunseră în piept. 

Kira mormăi și, pentru o clipă, simţi cum inima i se 
oprește. Țepii costumului pulsară în exterior, dar fără efect. 


[[Qwon aici: Formă dublă prostească! îi profanezi pe Cei 
Dispăruţți. Mizerie în apă, asta...]] 


Kira se îndreptă spre barele scării de lângă trapa de 
acces, încercând să scape, deși nu avea unde să fugă și nici 
unde să se ascundă. 

Bang! Căldura o înjunghie în picior, adânc și dureros. 

Apoi urmă un al treilea zgomot și un crater fierbinte 


apăru în peretele din stânga ei. Costumul se adaptă la 
frecvenţa laserului. O proteja. Poate... 

Ca prin ceaţă, Kira se răsuci și, cumva, ridică pistolul. 
Teava acestuia tremura în timp ce încerca să ţintească spre 
extraterestru. 

— Trage odată, la naiba! strigă doctorul. 

— Autodistrugere în T minus patru minute și 30 de 
secunde. Acesta nu este un exerciţiu. Repet, acesta nu este 
un exercițiu. 

Teama reduse vederea Kirei, limitându-i lumea la un con 
strâmt. 

— Nu! strigă ea, o respingere panicată a tot ceea ce se 
întâmpla. 

Arma trase, aparent din propria sa voinţă. 

Extraterestrul se feri, refugiindu-se pe tavanul camerei 
cu echipamente. Creatura era terifiant de rapidă, iar fiecare 
tentacul părea să aibă o minte proprie când acesta se 
mișca. 

Kira ţipă și continuă să apese pe trăgaci, simțind reculul 
ca pe niște lovituri puternice în palma sa. Zgomotul era 
surd, distant. 

Apărură scântei când laserul apucătorului trase de două 
ori în aer. 

Creatura se târî spre dulapurile pentru costume și se 
opri, ţinându-se de o conductă roșie de alimentare aflată pe 
perete. 

— Stai! Oprește-te! Oprește-te! strigă Carr, dar Kira nu îl 
auzi, nu-i păsă, nu se putea opri. 

Mai întâi Alan, apoi xeno, iar acum asta. Era prea mult 
pentru ea. Voia ca apucătorul să dispară, oricare ar fi fost 
riscul. 

Mai trase de două ori. 

O fâșie de roșu îi apăru în faţa ochilor, dincolo de armă, 
și... 

Se auziră tunete și un ciocan invizibil o trânti pe Kira în 
peretele opus. Explozia distrusese unul dintre ţepii lui xeno. 
Kira simţea fragmentul zburând până în cealaltă parte a 
camerei, ca și cum ar fi fost în două locuri în același timp. 


Vederea i se limpezi și Kira văzu rămășițele camerei cu 
provizii. Apucătorul era un haos întortocheat, dar multe 
dintre tentaculele sale încă se mai mișcau, slăbite, în timp 
ce șiroaie de sânge portocaliu îi curgeau din răni. Carr 
fusese azvârlit printre rafturi. Bucăţi de oase îi ieșeau din 
braţe și din picioare. Bucata orfană de xeno era pe peretele 
din faţa ei: o tăietură de fibre distruse, răspândite peste 
panourile sparte. 

Și mai important, în carenă era o gaură în locul în care 
unul dintre gloanţe lovise conducta cu oxigen, declanșând 
explozia. Prin ea se vedea negrul spaţiului, întunecat și 
înfiorător. 

Un vârtej de aer trecu pe lângă Kira, trăgând-o cu o 
forță uriașă. Vidul îi trase pe Carr, pe apucător și 
fragmentul de xeno de pe navă, laolaltă cu mai multe 
rămășițe. 

Gunoaie o tot loveau pe Kira. Aceasta ţipă, dar vântul o 
lăsă fără aer și încercă să apuce un mâner, de orice fel. Se 
mișcă însă prea încet, iar pereţii erau prea îndepărtați. 
Amintiri ale breșei de pe Serris îi trecură prin minte. 

Gaura din carenă se lărgi. Extenuating Circumstances se 
destrăma, fiecare jumătate a sa ducându-se într-o direcţie 
diferită. Apoi fluxul de gaz o împinse dincolo de rafturile 
însângerate, dincolo de breșă și în vid. 

Apoi totul deveni tăcut. 


CAPITOLUL VIII 
PE ICI, PE COLO 


1; 


Stelele și nava se învârteau în jurul ei într-un 
caleidoscop ameţitor. 

Kira deschise gura și lăsă aerul din plămâni să iasă, așa 
cum trebuie să faci dacă ești aruncat în spaţiu. Altfel, riști 


să-ţi fie afectate țesuturile moi și, posibil, să suferi un 
embolism. 

Dezavantajul era că nu mai avea decât vreo 15 secunde 
de luciditate. Moarte prin asfixiere sau moarte prin 
obstrucție arterială. Nu prea avea de ales. 

Înghiţi din reflex și se zbătu, sperând să prindă ceva cu 
mâinile. 

Nimic. 

Faţa o înțepa și o gâdila. Umezeala de pe piele fierbea. 
Senzaţia se intensifică, transformându-se într-un foc rece, 
care se cățără dinspre gât spre linia părului. Vederea i se 
încețoșă, iar Kira fu convinsă că leșina. 

Atunci se activă panica. O panică profundă, copleșitoare 
și, odată cu ea, ultimele urme ale antrenamentului Kirei își 
luară zborul, fiind înlocuite de nevoia animalică de a 
supraviețui. 

Țipă și își auzi strigătul. 

Kira fu atât de șocată, încât se opri și apoi, din reflex, 
inspiră. Aer, aerul preţios, îi umplu plămânii. 

Nu-i veni să creadă și își atinse faţa. 

Costumul se mulase pe trăsăturile ei, formând o 
suprafață netedă peste gura și nasul ei. Cu vârfurile 
degetelor, descoperi că niște carcase mici, în formă de 
dom, îi acopereau acum ochii. 

Kira inspiră din nou. În continuare nu-i venea să creadă. 
Cât timp putea să-i mai furnizeze costumul aer? Un minut? 
Mai multe? Dacă erau mai mult de trei minute, oricum nu 
mai conta, deoarece din Extenuating Circumstances nu 
avea să mai rămână decât un nor de praf radioactiv care 
avea să se extindă rapid. 

Unde era? Era greu să-și dea seama: încă se învârtea și 
îi era imposibil să se concentreze pe un singur lucru. Silueta 
strălucitoare a Adrasteiei trecu pe lângă ea și, dincolo de 
aceasta, curba enormă a uriașului Zeus, apoi conturul frânt 
al navei Extenuating Circumstances. Lângă navă plutea o 
altă navetă: o sferă imensă, de un alb-albăstrui, acoperită 
cu sfere mai mici, având cele mai mari motoare pe care le 
văzuse Kira vreodată. 


Se îndepărta de zona centrală a navei, dar secțiunea din 
faţă a acesteia se îndrepta spre ea, în faţa ei strălucind un 
șir de radiatoare diamant. Două dintre aripi erau rupte, iar 
funii din metal argintiu se scurgeau din venele aflate în 
interior. 

Aripile păreau să fie prea departe, dar Kira încercă 
oricum să se prindă de ele, nedorind să renunţe. Își întinse 
braţele spre cel mai apropiat radiator în timp ce continua să 
se învârtă. Stelele, planetele, nava și radiatoarele îi tot 
apăreau în faţa ochilor, iar ea continua să se încordeze... 

Pernițele de pe degete alunecară pe suprafaţa din 
diamant, nereușind să se prindă de nimic. Kira ţipă și 
încercă să se prindă de ceva, însă fără succes. Prima aripă 
trecu pe lângă ea, apoi următoarea, și următoarea, 
degetele ei atingându-le pe fiecare. Una era mai sus decât 
celelalte, urcată pe un schelet afectat. Palma ei atinse 
marginea șlefuită din diamant, iar mâna îi rămase blocată. 
Kira se opri cu o zvâcnitură puternică. Durerea îi copleși 
umărul. Ușurată, ţinu strâns aripa, în timp ce încerca să-și 
elibereze mâna. Un strat moale de cili îi acoperea palma, 
plutind ușor în spaţiul lipsit de greutate. Ce bine ar fi fost 
dacă costumul ar fi împiedicat-o să fie aruncată de pe 
Extenuating Circumstances! 

Se uită la jumătatea din spate a navei. 

Era la câţiva metri de ea și se îndepărta. Cele două 
navete încă mai erau andocate de-a lungul fuzelajului și 
păreau intacte. Cumva, trebuia să ajungă la ele, și încă 
repede. 

Nu avea decât o singură opţiune. „Thule!“ Se ţinu strâns 
de aripa din diamant, apoi sări cu toată forța. Speră ca ţinta 
să fie corectă. Dacă rata, nu mai avea parte de o a doua 
ocazie. 

În timp ce traversa golul insondabil care o separa de 
corpul navei Extenvating Circumstances, Kira observă că 
vedea linii vagi care radiau în cercuri de-a lungul 
fuzelajului. Liniile erau albastre și violete și păreau să se 
îngrămădească în jurul motorului cu fuziune - păreau a fi 
câmpuri electromagnetice. Era ca și cum și-ar fi recuperat 


interfața, cel puţin parțial. 

Era interesant, chiar dacă nu imediat util. 

Kira se concentră asupra navei extraterestre. Aceasta 
strălucea în soare ca o bucată de cuarț șlefuit. Totul la ea 
era sferic sau cât mai aproape de o formă sferică. Din 
afară, nu-și dădea seama care era zona locuită și care era 
rezervorul de combustibil, dar arăta ca și cum ar fi putut 
susține un echipaj numeros. Avea patru ferestre circulare 
presărate în jurul circumferinței sale și una aproape de 
prora navei, care era înconjurată de un cerc mare de 
lentile, orificii și ceea ce păreau să fie diverși senzori. 

Motorul nu arăta altfel decât al altor rachete pe care le 
știa (celei de-a treia legi a lui Newton nu-i păsa dacă erai 
om sau xeno). Cu toate astea, extratereștrii trebuiau să 
aibă și ei o unitate Markov, asta cu excepţia cazului în care 
aceștia se lansaseră în spaţiu de foarte aproape. Se întrebă 
cum de putuseră să se strecoare pe lângă Extenuating 
Circumstances. Oare puteau sări rapid într-un put 
gravitațional? Nici măcar cele mai puternice nave ale Ligii 
nu puteau face asta. 

Atracția stranie și dureroasă pe care Kira încă o simțea 
părea să provină de la nava extraterestră. O parte din ea 
dorea să o urmeze și să vadă ce se întâmpla, dar asta era 
partea sărită de pe fix a ei, pe care o ignoră. 

Simţea și părţile orfane ale xeno, distante și dispărând 
în spaţiu. Se întrebă dacă fragmentul avea să se transforme 
din nou în praf. 

În fața ei, jumătatea din spate a navei Extenuating 
Circumstances începu să vireze. De vină era o conductă 
hidraulică ruptă din carenă, care vărsa litri de apă în spaţiu. 
Kira estimă schimbarea unghiului dintre ea și navă, îl 
compară cu viteza sa și își dădu seama că avea să o rateze 
cu aproape 100 de metri. 

Se simţi cuprinsă de deznădejde. 

Dacă ar fi putut să meargă într-acolo și nu drept înainte, 
ar fi fost bine, dar... 

Se mișcă spre stânga. 

Kira simţi o presiune scurtă în partea dreaptă a corpului. 


Folosi un braţ ca să contrabalanseze mișcarea, se uită în 
spate și văzu o pâclă vagă de ceaţă întinzându-se în urma 
ei. Costumul o mutase! Simţi bucurie, după care-și aminti 
de pericolul situaţiei. i 

Se concentră din nou pe destinaţie. Incă puţin spre 
stânga și apoi în sus, câteva grade și... perfect! La fiecare 
gând, xeno reacţionă și oferi exact nivelul de presiune de 
care era nevoie ca să o repoziţioneze. Și acum, mai repede, 
mai repede! 

Viteza îi crescu, deși nu atât de mult pe cât ar fi vrut. 
Deci avea și costumul limitele lui. 

Încercă să-și dea seama cât timp trecuse. Un minut? 
Două? Oricât ar fi fost, era prea mult. Sistemele navetei 
aveau nevoie de câteva minute ca să pornească. Chiar și 
dacă folosea comenzile de urgenţă. Poate reușea chiar să 
folosească propulsoarele RES ca să pună o distanță de 
câţiva metri între ea și Extenuating Circumstances, dar asta 
nu avea să fie îndeajuns ca să o protejeze de explozie. 

Trebuia însă să ia lucrurile pe rând. Mai întâi trebuia să 
intre în navetă, apoi putea să-și facă griji despre cum avea 
să scape. 

O linie roșie, subţire, acoperi jumătatea din spate a 
navei, mișcându-se de-a lungul fuzelajului fracturat - un 
laser care o tăia. Punţile explodară în nori de vapori 
cristalizaţi și văzu bărbaţi și femei aruncați în spaţiu, 
ultimele lor respiraţii formând nori mici în faţa chipurilor lor 
contorsionate. 

Laserul se undui într-o parte când ajunse în secțiunea de 
andocare, ocoli și tăie prin cea mai îndepărtată navetă. O 
explozie de aer împinse naveta distrusă departe de 
Extenuating Circumstances, după care un jet de foc erupse 
dintr-un rezervor de combustibil găurit aflat într-una din 
aripile sale, iar naveta se răsuci, scăpând de sub control. 

— La naiba! ţipă Kira. 

Partea din spate a navei Extenuvating Circumstances se 
întoarse spre ea, propulsată de depresurizarea punților 
spulberate. Se arcui în jurul suprafeţei navei palide, 
deplasându-se peste ea periculos de repede, și se lovi de 


fuzelajul navetei rămase. Imprimat cu litere mari, într-o 
laterală, era numele Valkyrie. 

Kira mormăi și își întinse mâinile și picioarele, încercând 
să se ţină. 

Membrele i se lipiră de navă și astfel înaintă de-a lungul 
fuzelajului până la trapa dintr-o parte. Apăsă pe butonul de 
deschidere, lumina de la panoul de control deveni verde și 
ușa începu încet să se deschidă. 

— Haide, haide! 

Când deschizătura deveni destul de largă, intră prin 
trapă și activă sistemul de presurizare de urgenţă. Aerul o 
lovi din toate direcțiile și se auzi sunetul unei sirene. Masca 
noului ei costum nu păru să-i afecteze auzul. 

— Autodistrugere în 43 de secunde. Acesta nu este un 
exercițiu. 

— La naiba! 

Când indicatorul de presiune ajunse la normal, Kira 
deschise trapa interioară și intră, îndreptâdu-se spre 
cabină. Panoul de control și ecranele erau deja active. Kira 
nu aruncă decât o privire la ele și văzu că motoarele erau 
pornite și toate verificările dinaintea zborului și protocoalele 
fuseseră realizate. Bishop! 

Se așeză în scaunul pilotului și se chinui până când reuși 
să-și fixeze centura. 

— Autodistrugerea în 25 de secunde. Acesta nu e un 
exercițiu. 

— Scoate-mă de aici! ţipă ea prin mască. Decolează! 
Deco... 

Valkyrie se zdruncină în timp ce se detașă de navă și 
greutatea a mii de tone o apăsă când motorul porni. Ca 
reacţie, costumul se întări, dar tot o durea. 

Nava extraterestră sub formă de sferă trecu pe lângă 
Valkyrie, după care Kira văzu secțiunea frontală din 
Extenuating Circumstances la depărtare de o jumătate de 
kilometru. Mai văzu și o pereche de capsule de salvare în 
formă de coșciuge țâșnind din prora navei și îndreptându-se 
spre suprafața dezolantă a Adrei. 

Pe o voce surprinzător de joasă, Bishop spuse: 


— Domnișoară Navarez, ţi-am lăsat o înregistrare în 
sistemul navetei Valkyrie. Aceasta conţine toate 
informaţiile pertinente pentru tine, situația ta și acest atac. 
Te rog s-o urmărești cât mai curând. Din păcate, nu mai pot 
face nimic altceva ca să te ajut. Iti doresc o călătorie sigură, 
domnișoară Navarez. 

— Stai, ce... 

Ecranul deveni alb și durerea care o apăsa pe Kira pe 
piept dispăru. Apoi naveta se zdruncină când o lovi o sferă 
în expansiune, formată din rămășițe. Timp de câteva 
secunde, părea că Va/kyrie se va destrăma. Un panou aflat 
deasupra ei se lumină, apoi se opri, iar undeva în spatele ei 
se auzi un zgomot puternic, urmat de un șuierat înalt de 
aer care evada. 

Se auzi o nouă alarmă și rânduri de lumini roșii se 
aprinseră deasupra. Când zgomotul motoarelor se opri, 
greutatea care o apăsa dispăruse, iar senzaţia de cădere în 
gol reapăruse. 


2. 


— Domnișoara Navarez, există mai multe breșe de 
fuzelaj, spuse pseudo-inteligenţa navei. 

— Da, mulțumesc, bombăni Kira, desfăcându-și centura. 

Vocea ei părea stranie așa, înăbușită prin mască. 

Scăpase! Nici nu-i venea să creadă. Dar nu era încă în 
siguranţă. 

— Oprește alarma, spuse ea. 

Sirena se opri dintr-odată. 

Kira era fericită că masca nu se mișcase de la locul ei, 
așa că urmă șuierăturile spre partea în spate a navetei. Cel 
puţin nu trebuia să-și facă griji că avea să leșine din cauza 
presiunii prea mici. Se întrebă însă dacă urma să-și 
petreacă tot restul vieţii cu fața acoperită. 

Mai întâi trebuia să se asigure că supravieţuia. 

Șuierăturile o conduseră spre partea din spate a 
compartimentului pasagerilor. Acolo găsi șapte găuri de-a 


lungul marginii tavanului. Găurile erau mici, cât vârful unui 
creion, dar destul de mari cât să dreneze tot oxigenul din 
navă în numai câteva ore. 

— Computer, care e numele tău? 

— Numele meu e Ando. 

Suna ca un Geiger, dar nu era el. 

Armata folosea propriile programe specializate pentru 
navele aeriene. 

— Unde e kitul de reparare, Ando? 

Pseudo-inteligenţa o ghidă spre un dulap. Kira scoase 
kitul și îl folosi ca să amestece niște rășină cu efect rapid, 
care mirosea groaznic (masca nu păru să blocheze 
mirosul). Puse amestecul în găuri, apoi le acoperi pe fiecare 
cu fâșii cu șase straturi de adeziv FTI. Acesta era mai 
puternic decât majoritatea metalelor. Avea să fie nevoie de 
un aparat de sudură ca să îndepărteze toate acele fâșii. 

Când închise kitul, Kira spuse: 

— Ando, raportează daunele. 

— Există scurtcircuite în circuitul de iluminare, liniile 20- 
20-3-n și 1-5-1-n sunt compromise. De asemenea... 

— Treci peste raportul detaliat. Poate Valkyrie să 
călătorească în spaţiu? 

— Da, domnişoară Navarez. 

— Au fost lovite sistemele critice? 

— Nu, domnişoară Navarez. 

— Cum rămâne cu unitatea de fuziune? Duza nu a fost 
orientată spre explozie? 

— Nu, domnișoară Navarez, ruta noastră ne-a îndepărtat 
de Extenuating Circumstances, iar explozia ne-a lovit dintr- 
un unghi. 

— Tu ai programat ruta? 

— Nu, domnișoară Navarez, Bishop, mintea navei, a 
făcut asta. 

Abia atunci începu Kira să se relaxeze. Abia atunci își 
dădu voie să se gândească la faptul că, poate, doar poate, 
chiar avea să supraviețuiască. 

Masca se dădu la o parte de pe faţa ei. Kira icni ușor. Nu 
se putu abţine, simţea ca și cum i-ar fi fost îndepărtat un 


bandaj uriaș. 

In câteva secunde, fața ei era curățată. 

Kira își plimbă degetele peste gură și nas, în jurul 
ochilor, atingând și explorând. Spre surprinderea ei, părea 
să aibă în continuare sprâncene și gene. 

— Ce ești? șopti ea, trasând marginea costumului. Din 
ce ești făcut? 

Răspunsurile nu veniră. 

Se uită în interiorul navei: la console, la rândurile de 
scaune, la dulapul de depozitare și, lângă ea, la cele patru 
tuburi goale de criogenare. Tuburi pe care nu le putea 
folosi. 

Când le văzu, o disperare subită o copleși. Nu conta că 
scăpase. Fără abilitatea de a se criogena, era, efectiv, 
blocată. 


CAPITOLUL IX 
ALEGERI 


1. 


Kira se târî de-a lungul pereţilor spre partea din față a 
navei și se legă în scaunul pilotului. Verifică ecranul: 
Extenuating Circumstances dispăruse. La fel ca nava 
extraterestră, care fusese distrusă de explozia navei CMU. 

— Ando, mai sunt alte nave în sistem? 

— Negativ. 

Asta era o veste bună. 

— Ando, Va/kyrie deţine o unitate Markov? 

— Afirmativ. 

O altă veste bună. Nava era capabilă de FTL. Chiar și 
așa, lipsa posibilităţii de criogenare tot putea s-o omoare. 
Depindea de viteza unității. 

— Ando, cât o să dureze ca Va/kyrie să ajungă la Cygni 
61 dacă nava bagă viteză la limita Markov? 


— 78 de zile și jumătate. 

Kira înjură. Fidanza făcuse asta cam în 26 de zile. Bănui 
că lentoarea navei nu trebuia să fie o surpriză. Aceasta era 
gândită pentru distanţe scurte și cam atât. 

„Nu te panica.” Nu era lipsită de noroc chiar de tot. 
Următoarea întrebare avea să fie hotărâtoare. 

— Ando, câte pachete de raţii are Valkyrie? 

— Valkyrie are 107 pachete de raţii. 

Kira puse pseudo-inteligenţa să facă calculele pentru ea. 
Era frustrant să nu își aibă interfața. Nu putea rezolva 
singură nici cele mai simple calcule. 

După adăugarea zilelor necesare ca să încetinească 
până la Cygni 61, rezulta o perioadă de călătorie de 81,74 
de zile. Dacă înjumătățea raţia zilnică, mâncarea avea să-i 
ajungă Kirei numai pentru opt săptămâni, ceea ce avea s-o 
lase fără mâncare pentru alte 25,5 zile. Apa nu era o 
problemă. Echipamentul navei de regenerare avea să o 
împiedice să moară din cauza deshidratării. Lipsa mâncării, 
pe de altă parte... 

Kira auzise că oamenii ţineau post mai bine de o lună și 
supraviețuiau. Mai auzise și de oameni care muriseră în mai 
puţin de o lună. Nu avea de unde să știe cu siguranţă. Era 
într-o formă destul de bună și avea costumul care să o 
ajute, așa că exista șansa să reușească, dar își asuma un 
risc. 

Își frecă tâmpla, simțind o durere de cap. 

— Ando, pornește mesajul pe care mi l-a lăsat Bishop. 

Pe ecranul din faţa ei apăru imaginea unui bărbat cu 
trăsături dure: avatarul minţii navei. Era încruntat și părea, 
în mod egal, îngrijorat și furios. 

— Domnișoară  Navarez, nu avem mult timp. 
Extratereștrii ne bruiază comenzile și au distrus singura 
dronă de semnalizare pe care am putut s-o lansez. Nu e 
bine. Singura noastră speranță ești tu, domnișoară 
Navarez. Am inclus toate datele senzorilor mei în acest 
mesaj, precum și dosarele doctorului Carr, cele despre 
Adrasteia etc. Te rog să le trimiţi autorităților relevante. 
Distrugerea navei Extenuating Circumstances ar trebui să 


îndepărteze sursa bruiajului. 

Bishop păru să se aplece apoi și, deși faţa lui era numai 
o simulare, Kira putea simţi forța personalităţii sale, care 
emana prin ecran: o ferocitate și o inteligenţă copleșitoare, 
conectate la un singur scop. 

— Îmi cer scuze pentru calitatea tratamentului tău, 
domnișoară Navarez. Cauza a fost justă și, așa cum a 
dovedit-o atacul, îngrijorarea a fost justificată, dar tot îmi 
pare rău că a trebuit să suferi. Contez pe tine acum. Cu toții 
o facem. 

Se întoarse la poziţia lui anterioară. 

— Și, domnișoară Navarez, dacă îl vezi pe generalul 
Takeshi, spune-i... spune-i că-mi amintesc de sunetul verii. 
Bishop terminat. 

O nostalgie stranie o copleși pe Kira. În ciuda 
inteligenţei lor, minţile navelor nu erau imune în fața 
regretului și nostalgiei, la fel ca și restul omenirii 
neaugmentate. Nici nu aveau de ce să fie. 

Se uită la țesătura de fibre din palmă. 

— Ando, descrie prima apariţie a navei extraterestre. 

— Un vas neidentificat a fost detectat prin intermediul 
satelitului în urmă cu 63 de minute, învârtindu-se în jurul lui 
Zeus pe o rută interceptată. 

Holograma apăru dinspre ecranul cabinei, arătând un 
uriaș gazos, lunile sale și o linie punctată care trasa ruta 
navei apucătorilor de la Zeus la Adra. 

— Nava a accelerat la 25G, dar... 

— La naiba. 

Era o viteză monstruos de mare. 

— ... eșapamentul rachetei a fost insuficient ca să 
producă propulsia observată, continuă Ando. Nava a 
executat apoi o răsturnare oblică și a încetinit timp de 
șapte minute, ca să-și potrivească orbita cu Extenuating 
Circumstances. 

O senzaţie de teamă o copleși pe Kira. Singurul mod prin 
care extratereștrii ar fi putut face așa ceva era prin 
reducerea forţei de inerție a navei. Era posibil, dar oamenii 
nu erau capabili de asta. Provocările inginerești erau în 


continuare prea mari (nivelul de energie necesară, de 
exemplu, era prohibitiv). 

Teama ei se adânci. Era cu adevărat un scenariu de 
coșmar. Contactaseră, în sfârșit, o altă specie inteligentă, 
dar aceasta era ostilă și putea să se învârtă în cercuri în 
jurul oricărei nave umane, chiar și a celor fără pilot. 

Ando încă vorbea. 

— Nava neidentificată nu a raspuns la apeluri și a iniţiat 
ostilitățile... 

— Oprește-te, spuse Kira. 

Ştia restul. Se gândi pentru o clipă. Extratereștrii 
probabil că săriseră în sistem de cealaltă parte a lui Zeus. 
Era singurul mod prin care puteau evita să nu fie observați 
imediat de Extenuating Circumstances. O altă variantă era 
că extratereștrii se lansaseră din interiorul gigantului gazos, 
lucru care părea puţin probabil. Oricum, fuseseră precauţți, 
folosindu-l pe Zeus ca acoperire, și se uită la holograma 
arătată de Ando, așteptând ca Extenuating Circumstances 
să orbiteze în jurul părţii întunecate a Adrei înainte să 
accelereze. 

Nu putea fi o coincidenţă faptul că apucătorii apăruseră 
la câteva săptămâni după ce găsise un xeno pe Adra. 
Spaţiul era prea mare pentru genul ăsta de coincidenţă. Fie 
aceștia supravegheaseră luna, fie un semnal fusese emis 
dintre ruine, când ea căzuse acolo. 

Kira își frecă faţa, simțindu-se dintr-odată obosită. Bun. 
Trebuia să presupună că extratereștrii aveau întăriri care 
puteau apărea în orice clipă. Nu avea timp de pierdut. 

— Ando, încă mai suntem bruiați? 

— Negativ. 

— Atunci... 

Se opri. Dacă trimitea un semnal FTL spre Cygni 61, era 
posibil să-i atragă pe extratereștri înapoi în restul spaţiului 
colonizat de oameni? Poate, dar oricum aveau să-l 
descopere dacă stăteau la pândă, asta presupunând că nu 
țineau deja sub observaţie toate planetele locuite de specia 
umană, iar Liga trebuia să fie avertizată în privința 
extratereștrilor cât mai curând posibil. 


— Atunci trimite un semnal de ajutor spre staţia 
Vyyborg, inclusiv toate informaţiile pertinente legate de 
atacul asupra navei Extenuating Circumstances. 

— Nu pot face asta. 

— Ce? De ce? Explică. 

— Antena FTL este afectată și nu poate menţine un 
câmp stabil. Roboții mei de serviciu nu o pot repara. 

Kira se încruntă. 

— Redirecţionează semnalul de ajutor prin satelitul de 
comunicaţie în orbită. Satelitul Twenty-Eight G. Cod de 
acces... 

Și continuă cu autorizaţia companiei ei. 

— La naiba! 

Kira se lăsă în scaun. Nici măcar nu putea să trimită un 
mesaj pe Fidanza. Aceasta nu plecase decât în urmă cu o 
zi, dar fără sateliții de comunicaţie FTL, nava putea la fel de 
bine să se afle în cealaltă parte a galaxiei. Incă putea 
transmite mai lent decât viteza luminii (și chiar asta avea 
să facă), dar mesajul urma să ajungă pe Cygni 61 în 11 ani, 
ceea ce nu avea s-o ajute cu nimic nici pe ea și nici Liga. 

Inspiră adânc. „Stai calmă. Poţi să treci peste asta.” 

— Ando, trimite un raport codat, marcat numai pentru 
ofițerul CMU superior de pe Cygni 61. Folosește cele mai 
bune modalități disponibile. Include toate informaţiile 
relevante care ţin de mine, de Adrasteia și de atacul asupra 
navei Extenuating Circumstances. 

Urmă o pauză aproape imperceptibilă, iar apoi pseudo- 
inteligenţa spuse: 

— Mesaj trimis. 

— Bun. Acum, Ando, vreau să fac o transmisie pe toate 
canalele de urgenţă disponibile. 

Urmă un mic clic. 

— Gata. 

Kira se aplecă și se apropie de microfonul ecranului. 

— Aici, Kira Navarez, pe CMUS Valkyrie. Mă aude 
cineva? Terminat... 

Așteptă câteva secunde, apoi repetă mesajul. Apoi din 
nou. Chiar dacă CMU nu o tratase prea bine, nu putea pleca 


fără să verifice dacă existau supraviețuitori. Imaginea 
capsulelor de salvare zburând de pe Extenuating 
Circumstances încă îi stăruia în minte. Trebuia să afle dacă 
mai era cineva în viaţă. 

Tocmai urma să îl pună pe Ando să automatizeze 
mesajul, când difuzorul pârâi și răsună vocea unui bărbat, 
care părea straniu de aproape. 

— Aici, caporalul Iska. Care sunt coordonatele tale 
actuale, Navarez? Terminat. 

Surprinderea, ușurarea și senzaţia de îngrijorare din ce 
în ce mai intensă o copleșiră pe Kira. Nu se așteptase să 
audă pe cineva. Acum ce urma? 

— Sunt încă pe orbită. Terminat. Unde ești tu? Terminat. 

— Pe Adra. 

Apoi se auzi o nouă voce, a unei tinere. 

— Soldat Resner la raport. Terminat. 

Urmară alte trei voci, toate ale unor bărbați. 

— Specialistul Orso, la raport. 

— Cadet Yarek. 

— Subofiţerul Samson. 

La final, se auzi o voce încordată, care o făcu pe Kira să 
se crispeze: 

— Maior Tschetter. 

Erau șase supraviețuitori în total, maiorul având cel mai 
înalt rang. După câteva întrebări, deveni clar că toţi șase 
aterizaseră pe Adra, capsulele lor de salvare fiind presărate 
de-a lungul continentului ecuatorial, unde se afla sediul de 
cercetare. Capsulele încercaseră să aterizeze cât mai 
aproape de bază, însă, din cauza propulsoarelor lor mici, 
„aproape” se transformase în zeci de kilometri depărtare 
pentru cea mai apropiată capsulă și, în cazul lui Tschetter, 
la peste 700 de kilometri. 

— Bun, care e planul de joc, doamnă? întrebă Iska. 

Tschetter tăcu, apoi întrebă: 

— Navarez, ai anunţat Liga? 

— Da, răspunse Kira, dar mesajul nu o să ajungă la ei 
decât peste un deceniu. 

Și explică situaţia cu antena FTL și satelitul de 


comunicație. 

— La naiba, înjură Orso. 

— Terminaţi cu discuţiile astea, spuse Iska. 

O auzeau pe Tschetter respirând și mișcându-se în 
capsula ei de salvare. 

— La naiba! Era prima oară când Kira o auzise 
blestemând. Asta schimbă lucrurile. 

— Da, zise Kira. Am verificat cantitatea de mâncare de 
pe Valkyrie. Nu e multă. Recită numerele pe care i le 
dăduse Ando și apoi spuse: Cât mai e până când CMU o să 
trimită o altă navă pentru investigaţii? 

Se auziră mai multe sunete de mișcări de la Tschetter. 
Părea să nu-și găsească o poziţie confortabilă. 

— Nu destul de repede. Cel puţin o lună, poate mai 
mult. 

Kira își înfipse degetul în palmă. Situaţia se tot 
înrăutăţea. 

— Nu ne permitem să așteptăm, continuă Tschetter. 
Prioritatea noastră trebuie să fie avertizarea Ligii despre 
acești extratereștri. 

— Costumul le spune „apucători“, zise Kira. 

— Serios? întrebă Tschetter, pe un ton tăios. Mai ai ceva 
informaţii importante pe care vrei să le împărtășești cu noi, 
domnișoară Navarez? 

— Doar niște vise ciudate, o să le scriu mai târziu. 

— Așa să faci... Trebuie să avertizăm Liga. Asta și xeno 
din tine, Navarez, sunt mai importante decât oricare dintre 
noi. Prin urmare, îţi ordon, sub clauza specială a Actului de 
Securitate Stelară, să iei Va/kyrie și să pleci spre Cygni 61 
chiar acum, fără întârziere. 

— Doamnă, nu! spuse Yarrek. 

— Mai încet, soldat, mormăi Iska. 

Gândul de a-i abandona pe supraviețuitori nu-i pică bine 
Kirei. 

— Uite care e treaba, dacă trebuie să merg pe Cygni 
fără criogenare, o s-o fac, dar nu vreau să vă părăsesc, pur 
și simplu. 

— Foarte admirabil din partea ta, pufni Tschetter, dar nu 


avem timp de pierdut, ca să vii pe Adrasteia să ne iei. Ar 
dura o jumătate de zi sau mai mult, iar până atunci e 
posibil ca apucătorii să ne descopere. 

— E un risc pe care sunt dispusă să mi-l asum, zise Kira 
încet. 

Și chiar așa era, realiză ea surprinsă. 

Aproape că o auzi pe Tschetter clătinând din cap. 

— Ei bine, eu nu sunt, Navarez. În plus, naveta nu are 
decât patru tuburi de criogenare, și toți știm asta. 

— Îmi pare rău, maior, nu pot să plec, pur și simplu, și 
să vă abandonez. 

— La naiba, Navarez. Ando, anularea comenzii, 
autorizație... 

Tschetter spuse o parolă lungă, lipsită de sens. 

— Anulare respinsă, spuse pseudo-inteligența. Toate 
funcțiile comenzilor de pe Valkyrie au fost atribuite Kirei 
Navarez. 

Vocea maiorului deveni și mai rece. 

— Prin autoritatea cui? 

— A lui Bishop, mintea navei. 

— Înţeleg... Navarez, așază-ţi capul pe umeri și fă lucrul 
responsabil. Ce se întâmplă e mai important decât noi. 
Circumstanțele cer... 

— Mereu o fac, șopti Kira. 

— Ce? 

Dădu din cap, deși nimeni nu o vedea. 

— Nu contează. O să vin acolo după voi. Chiar dacă... 

— Nu! strigară Tschetter și Iska în același timp. 

Tschetter continuă: 

— Nu, sub nicio formă nu o să aterizezi aici cu Va/kyrie, 
Navarez. Nu ne permitem să fu prinsă pe picior greșit. In 
plus, chiar dacă o să faci plinul la baza ta, înainte să 
pornești din nou, o să folosești o bună parte din combustibil 
ca să te întorci pe orbită. O să ai nevoie de tot delta-v ca să 
încetinești după ce ajungi pe Cygni 61. 

— Ei bine, nu o să aștept, pur și simplu, aici, fără să fac 
nimic, spuse Kira. Și nu poţi face nimic ca să mă obligi să 
plec. 


Urmă o tăcere incomodă. 

„Trebuie să existe un mod să îi salvez măcar pe o parte 
din ei“, gândi Kira. 

Își imagină cum ar fi fost să fie singură pe Adra, 
înfometată și încercând să se ascundă de extratereștri. Era 
o idee terifiantă, ceva ce nu i-ar fi dorit nici măcar 
doctorului Carr. 

Gândul la Carr o opri. Teroarea de pe faţa lui, 
avertizările pe care le ţipase, oasele care-i ieșeau prin 
piele... Dacă nu ar fi tras în conducta de oxigen, poate că 
acesta ar fi scăpat de pe Extenuating Circumstances. Ba 
nu. Extraterestrul i-ar fi omorât pe amândoi dacă nu ar fi 
fost explozia. Cu toate astea, îi părea rău. Chiar dacă 
doctorul Carr fusese un nemernic, nimeni nu merita să 
moară așa. 

Apoi își trosni degetele. Sunetul fu surprinzător de 
puternic în cabină. 

— Știu, zise ea. Știu cum să plecați de pe planetă. 

— Cum? întrebă Tschetter precaută. 

— Naveta de la sediu. 

— Ce navetă? întrebă Orso; avea o voce adâncă. 
Fidanza a luat-o cu ea când a plecat. 

Nerăbdătoare, Kira abia îl lăsă să se oprească din vorbit. 

— Nu, nu aia. Cealaltă, pe care Neghar o pilota când am 
descoperit xeno. Urma să fie distrusă din cauza posibilei 
contaminări. 

Un zgomot ascuțit se auzi în difuzoare, iar Kira știu că 
erau unghiile lui Tschetter. Femeia spuse: 

— De ce anume ar fi nevoie pentru ca nava aia să 
zboare? 

Kira se gândi. 

— Probabil că trebuie doar ca rezervoarele să fie 
umplute. 

— Doamnă, zise Orso, sunt la numai 23 de kilometri 
depărtare de bază. Pot să ajung acolo în mai puţin de 15 
minute. 

Tschetter răspunse imediat. 

— Fă-o. Pleacă. 


Un zgomot vag lăsă impresia că Orso închisese linia de 
comunicaţie. Apoi Iska spuse pe un ton oarecum ezitant. 

— Doamnă...? 

— Știu, zise Tschetter. Navarez, trebuie să vorbesc cu 
caporalul. Menţine poziţia. 

— Bine, dar... 

Satelitul de comunicaţie se opri. 


2. 


Kira trecu în revistă panoul de control al navei în timp ce 
aștepta. După ce trecură câteva minute și Tschetter tot nu 
o contactă, Kira își dezlegă centura și căută prin dulapul 
navei până găsi un costum. 

Nu avea nevoie de el, xeno îi ţinea de cald, dar se 
simțea goală încă de când se trezise pe Extenuating 
Circumstances. Ceva dintr-un set de haine o liniștea, o 
făcea să se simtă mai în siguranţă. Prostie sau nu, pentru 
ea conta. 

Apoi se duse în cantina mică a navetei. 

Îi era foame, dar știind cât de limitate erau rațiile, nu 
voia să mănânce niciun pachet. În schimb, își scoase un 
săculeţ cu chell care se încălzește singur, preferatul ei, și îl 
aduse înapoi în cabină. 

În timp ce-și bea ceaiul, văzu zona din spaţiu unde 
fuseseră Extenuating Circumstances și nava apucătorilor. 

Nu mai era nimic decât întuneric. Toţi acei oameni erau 
morți. Oameni și extratereștri. Nu mai rămăsese nici măcar 
un nor de praf. Explozia distrusese navele și le împrăștiase 
atomii în toate direcţiile posibile. 

Extratereștri. Extratereștri inteligenţi. Informaţia încă o 
copleșea. Asta și faptul că ajutase la uciderea unuia dintre 
ei... Oare creaturile cu tentacule erau dispuse la negocieri? 
Oare era posibilă o soluţie pașnică? Orice astfel de soluție 
probabil că o implica pe ea. 

Gândul îi făcu pielea de pe mâini să se încrețească, 
fibrele încrucișându-se, ca niște mușchi înnodați. Costumul 


încă nu se relaxase după întâlnirea Kirei cu apucătorul. 
Părea mai sensibil decât înainte la starea ei emoţională. 

Atacul asupra navei  Extenuating Circumstances 
deschidea o posibilitate: oamenii nu erau singura specie 
inteligentă care era violentă, chiar ucigașă. Departe de 
asta. 

Kira își plimbă privirea de la panorama din față la masa 
strălucitoare a Adrasteiei aflată dincolo de ea. Era straniu 
să se gândească la făptul că șase membri ai echipajului, 
inclusiv Tschetter, erau undeva pe suprafaţa acesteia. 

Șase oameni, dar nava nu avea decât patru capsule 
pentru criogenare. 

Kirei îi veni o idee. Deschise din nou canalul de 
comunicații și spuse: 

— Tschetter, ești acolo? Terminat. 

— Ce e, Navarez? întrebă maiorul cu o voce iritată. 

— La sediu aveam două capsule de criogenare, îţi 
amintești? Cele în care am fost Neghar și cu mine. Una 
dintre ele e posibil să fie tot acolo. 

— ... S-a notat. Mai există ceva folositor la bază? 
Mâncare, echipamente, genul ăsta de lucruri? 

— Nu sunt sigură. Nu terminaserăm de curăţat locul. E 
posibil să mai fie niște plante vii în grădina hidroponică. 
Poate câteva pachete cu mâncare în cantină. Multe 
echipamente de cercetare, dar asta nu o să vă pună 
mâncare în stomac. 

— Am înţeles. Terminat. 

O altă jumătate de oră trecu înainte ca linia să revină la 
viaţă, iar maiorul spuse: 

— Navarez, mă auzi? 

— Da, sunt aici, spuse Kira repede. 

— Orso a găsit naveta căzută, care se pare că încă 
funcționează, ca și hidrocracarea. 

„Thule!” 

— Bun! 

— Acum, uite ce o să se întâmple, zise Tschetter. Odată 
ce termină să o alimenteze, ceea ce ar trebui să se 
întâmple cam în șapte minute, Orso o să-i ia pe Samson, pe 


Reisner și pe Yarrek. Asta o să necesite două călătorii 
separate. O să se întâlnească apoi cu tine pe orbită. Naveta 
o să se întoarcă prin propriile puteri la bază, iar tu, 
domnișoară Navarez, o să îi dai ordinul lui Ando și o să pleci 
cu Valkyrie. Ne-am înţeles? 

Kira se încruntă. De ce o irita maiorul atât de tare? 

— Cum rămâne cu tubul criogenic pe care l-am 
menţionat? E la bază? 

— E grav afectat. 

Kira icni. Era vina ei. 

— Am înţeles. Deci, tu și Iska... 

— Rămânem. 

O senzaţie stranie de afinitate o cuprinse pe Kira. Nu o 
plăcea pe Tschetter absolut deloc, dar admira duritatea 
femeii. 

— De ce tu? Nu ar trebui... 

— Nu, spuse Tschetter. Dacă ești atacată, ai nevoie de 
oameni care pot lupta. Eu mi-am rupt piciorul în timpul 
aterizării. Nu v-aș fi de folos. Cât despre caporal, s-a oferit 
voluntar. O să facă o călătorie spre bază, pe jos, în 
următoarele câteva zile, iar când o să ajungă acolo, o să 
zboare ca să mă aducă. 

— ... îmi pare rău, rosti Kira. 

— Nu ai de ce, zise Tschetter, fermă. Nu poți să schimbi 
ce s-a întâmplat. In orice caz, avem nevoie de observatori 
aici, în caz că se întorc extratereștrii. Fac parte din forţele 
de Securitate ale Flotei, sunt cea mai potrivită pentru 
această misiune. 

— Bineînţeles, spuse Kira. Oricum, dacă te uiţi prin 
stația de lucru a lui Seppo, de la sediu, e posibil să găsești 
niște pachete cu seminţe. Nu știu dacă poţi să le faci să 
crească, dar... 

— O să verificăm, spuse Tschetter. Apoi adăugă, pe un 
ton mai blând: Apreciez intenţiile tale, chiar dacă uneori 
ești foarte dificilă, Navarez. 

— Ei bine, ne asemănăm. 

Kira își plimbă palma peste marginea consolei și privi 
cum suprafața costumului se încordă și se întinse. Se 


întrebă dacă ar fi avut curaj să ia aceeași decizie dacă ar fi 
fost în poziția lui Tschetter. 

— O să-ţi spunem când se lansează nava. Tschetter 
terminat. 


3. 


— Oprește ecranul, spuse Kira. 

Își studie imaginea din geam, o dublură fantomatică, 
vagă. Era prima oară când se uita bine la ea de când 
apăruse xeno. Ă 

Aproape că nu se recunoscu. In locul formei normale a 
capului, își văzu conturul scalpului, gol, fără păr și negru 
sub fibrele stratificate. Ochii îi erau adânciţi în orbite și în 
colțurile gurii avea riduri care-i aminteau de mama ei. 

Se aplecă. În locul în care costumul îi dispărea în piele, 
acesta forma un fractal cu detalii fine, o imagine care 
atinse un punct sensibil în ea, ca și cum l-ar mai fi văzut 
undeva. Senzaţia de deja vu era atât de puternică, încât, 
pentru o clipă, simţi că era în altă perioadă și în alt loc. Fu 
nevoită să clipească și să se dea în spate. 

Kira consideră că arăta ca o fantomă, un cadavru sculat 
din mormânt care să-i bântuie pe cei vii. Repulsia o copleși 
și își mută privirea. Nu voia să vadă dovezi ale efectelor 
xeno. Era fericită că Alan nu o văzuse așa. Cum ar fi putut 
s-o placă sau s-o iubească? își imagină privnrea plină de 
dezgust de pe faţa lui, care se potrivea cu a ei. 

Lacrimi îi umplură ochii, dar Kira clipi furioasă, ca să nu 
le lase să curgă. 

Ridică în sus gulerul costumului de zbor, ca să ascundă 
cât mai mult posibil din xeno. Apoi rosti: 

— Porneşte ecranul. Începe înregistrarea. 

Ecranul se aprinse și o lumină galbenă apăru lângă 
camera de filmat din ceramică. 

— Bună mamă, tată. Isthah... Nu știu când o să vedeți 
clipul ăsta. Nu știu dacă o să-l vedeţi vreodată, dar sper că 
da. Lucrurile nu au mers prea bine pe aici. Nu pot să vă dau 


detalii fără să am probleme cu Liga, dar Alan e mort, ca și 
Fizel, Yugo, Ivanova și Seppo. 

Kira făcu o pauză înainte să continue. 

— Nava mea este afectată și nu știu dacă o să ajung 
înapoi pe Cygni 61, așa că, dacă n-o fac, mamă, tată, v-am 
listat ca beneficiari. O să găsiţi informaţiile atașate acestui 
mesaj. De asemenea, știu că o să sune straniu, dar am 
nevoie să aveţi încredere în mine. Trebuie să vă pregătiți. 
Chiar trebuie să faceţi asta. Urmează o furtună și o să fie 
una puternică. Mai gravă decât în '37. 

Aveau să înțeleagă. Mereu glumiseră că numai 
apocalipsa putea fi mai rea decât furtuna din acea an. 

— Ultimul lucru: nu vreau să fiți deprimaţi din cauza 
mea. Mai ales tu, mamă. Te cunosc. Oprește-te. Să nu stai 
acasă plângând. Asta e valabil pentru voi toţi. leșiţi. 
Zâmbiţi. Trăiţi. De dragul meu, precum și al vostru. Vă rog, 
promiteţi-mi că o să faceţi asta. 

Fără făcu o pauză. 

— Îmi pare rău. Îmi pare rău că treceţi prin asta din 
cauza mea. Aș vrea să fi trecut pe acasă să vă văd înainte 
de călătoria asta... Vă iubesc. 

Apăsă butonul de oprire. 

Timp de câteva minute, stătu și nu făcu nimic, privind 
doar la ecranul gol, fără să clipească. Apoi se forță să 
înregistreze un mesaj pentru Sam, fratele lui Alan. Cum nu 
putea spune adevărul despre xeno, îi zise că acesta murise 
în urma unui accident petrecut la bază. 

La final, Kira plângea din nou. Nu încercă să-și oprească 
lacrimile. Se întâmplaseră atât de multe în ultimele zile, 
încât era o ușurare să lase garda jos, chiar și numai pentru 
scurt timp. 

Pe deget simţi durerea fantomă în locul unde ar fi 
trebuit să fie inelul de la Alan. Absența acestuia nu făcu 
decât să întețească lacrimile. 

Neliniștea ei făcu fibrele de sub costumul de zbor să se 
agite, formând niște umflături ca niște mărgele de-a lungul 
braţelor și picioarelor și pe spate. Kira își lovi partea din 
spate a mâinii și mărgelele dispărură. 


După ce își reveni, făcu înregistrări similare pentru 
restul colegilor ei morți. Nu le cunoștea familiile, nici măcar 
nu știa dacă unii dintre ei aveau familii, dar Kira simţea că 
era necesar. Le datora asta. Fuseseră prietenii ei, iar ea îi 
ucisese. 

Ultima înregistrare nu se dovedi mai ușoară decât 
prima. Apoi Kira îl puse pe Ando să trimită mesajele, apoi 
închise ochii, fiind epuizată. Simţea prezența costumului în 
minte, o presiune subtilă care apăruse în timpul evadării de 
pe Extenuating Circumstances. Nu simţi însă nici urmă de 
gând sau de intenţie din partea lui. Cu toate astea, nu avea 
niciun dubiu: xeno era conștient. Și o urmărea. 

În difuzoare se auzi o interferenţă. 

Kira își dădu seama că probabil aţipise. Se auzea o voce. 
Orso. 

—... mă auzi? Terminat. Repet, mă auzi, Navarez? 
Terminat. 

— Te aud. Terminat. 

— Realimentăm capsula. O să plecăm de pe stânca asta 
afurisită în clipa în care rezervoarele sunt pline. Ne întâlnim 
cu Va/kyrie în 14 minute. 

— O să fiu pregătită, spuse ea. 

— Am înţeles. Terminat. 

Timpul trecu repede. Kira privi camerele care dădeau 
spre spatele navei și văzu un punct strălucitor care se ridică 
de pe suprafaţa Adrasteiei și se îndreptă spre Va/kyrie. Pe 
măsură ce se apropie, forma familiară a navetei deveni mai 
clară. . 

— li văd, raportă ea. Nu sunt semne de probleme. 

— Asta e bine, spuse Tschetter. 

Nava se apropie de Valkyrie și două capsule ţâșniră prin 
trapă. Un fior vag străbătu cadrul navetei Va/kyrie. 

— Manevra de andocare a fost realizată cu succes, 
spuse Ando. 

Vocea sa părea prea veselă pentru gustul Kirei. 

Trapele se deschiseră și un bărbat cu nasul încovoiat și 
cu părul tăiat scurt își băgă capul prin deschizătură. 

— Permiteți să urc la bord, Navarez? 


— Permisiune oferită, spuse Kira. 

Era doar o formalitate, dar o aprecie. Își întinse mâna în 
timp ce bărbatul plutea spre ea. După o clipă de ezitare, 
acesta o acceptă. 

— Specialistul Orso, presupun? rosti ea. 

— Presupui corect. 

In spatele lui Orso apăru soldatul Reisner (o femeie 
scundă, cu ochii mari, care arăta de parcă s-ar fi înscris în 
CMU fix de pe băncile școlii), subofițerul Samson (un bărbat 
slăbănog și roșcat) și cadetul Yarrek (un bărbat greoi, cu un 
bandaj mare pe braţul drept). 

— Bun venit pe Va/kyrie, spuse Kira. 

Toţi o priviră oarecum pieziș, după care Orso spuse: 

— Ne bucurăm că suntem aici. 

Yerrek mormăi și spuse: 

— Îţi suntem datori, Navarez. 

— Da, zise Reisner. Mulţumim. 

Înainte să trimită naveta înapoi spre Adra, Orso se duse 
la un rând de dulapuri aflate în partea din spate a navetei 
Valkyrie. Kira nici măcar nu le observase. Orso apăsă un 
cod, iar dulapurile se deschiseră, dezvăluind mai multe 
rafturi cu arme și lasere. 

— Așa mai merge, spuse Samson. 

Orso luă patru arme, precum și câteva acumulatoare și 
grenade, apoi le duse în navă. 

— Pentru maior și caporal, explică el. 

Kira încuviinţă. 

Odată ce militarii așezară armele în siguranţă și toată 
lumea reveni pe Va/kyrie, naveta se deconectă și căzu spre 
lună, în jos. 

— Bănuiesc că nu aţi găsit mâncare în plus la bază, îi 
spuse Kira lui Orso. 

Bărbatul scutură din cap. 

— Mă tem că nu. Capsulele noastre de salvare au câteva 
raţii, dar le păstrăm pentru maior și caporal. Vor avea 
nevoie de ele mai mult decât noi. 

— Vrei să spui mai mult decât mine. 

Bărbatul o privi precaut. 


— Da, presupun că da. 

Kira dădu din cap. 

— Nu contează. Oricum, avea dreptate. Bun, hai să 
facem asta. 

— La locurile voastre, oameni buni! strigă Orso și ceilalţi 
trei își puseră centurile; Orso i se alătură în scaunul 
copilotului. 

Apoi Kira spuse: 

— Ando, setează ca destinaţie cel mai apropiat port de 
pe Cygni 61. Cât de repede posibil. 

Imaginea destinaţiei lor apăru pe ecranul consolei. Un 
punct străluci: staţia de realimentare Hydrotek de pe 
orbită, aflată în jurul gigantului gazos Tsiolkovsky. Aceeași 
stație unde se oprise Fidanza în drumul ei către exteriorul 
actualului sistem, Sigma Draconis. 

Kira făcu o pauză, apoi zise: 

— Pornește. 

Motoarele navei se activară și o forţă de 2G îi împinse 
în spate, la început ușor, apoi cu presiune din ce în ce mai 
mare. 

— Pornim, șopti Kira. 


4. 


Ando păstră viteza de 2 G timp de trei ore, moment în 
care pseudo-inteligenţa încetini viteza la 1,5 G, care le 
permise să se miște prin cabină fără prea mult disconfort. 

Cei patru membri CMU petrecură următoarea oră 
verificând fiecare parte a navetei. Verificară de două ori 
reparaţiile făcute de Kira. 

— Nu e foarte rău pentru un civil, recunoscu Samson cu 
ranchiună. 

Numărară și renumărară toate pachetele cu mâncare, 
catalogară fiecare armă, baterie și cartuș. Diagnosticară 
costumele și tuburile de criogenare. În mare, se asigurară 
că nava era funcţională. 

— Dacă se strică orice în timp ce suntem criogenaţi, 


probabil că nu o să ai timp să ne trezești, spuse Orso. 

Apoi el și ceilalți se dezbrăcară în lenjerie, iar Yerrek, 
Samson și Reisner intrară în tuburile lor de criogenare și 
începură runda de injecții care aveau să inducă hibernarea. 
Nu mai puteau sta treji, altfel ar fi apărut nevoia să 
mănânce, iar mâncarea trebuiau să o păstreze pentru Kira. 

Reisner râse agitată și le făcu scurt cu mâna. 

— Ne vedem pe Cyngi 61, zise ea în timp ce partea 
superioară a tubului ei se cobora și se închidea. 

Kira îi făcu și ea cu mâna, dar nu crezu că tânăra o 
văzuse. 

Orso aşteptă până când ceilalţi căzură în inconștienţă, 
apoi se duse la dulapuri, scoase o pușcă și i-o dădu Kirei. 

— Știu că e împotriva regulilor, dar e posibil să ai nevoie 
de asta, și, dacă am dreptate, e mai bine decât o luptă corp 
la corp. O privi pe Kira cu o expresie oarecum ironică. 
Oricum, toţi o să fim neajutoraţi în jurul tău, așa că, ce 
naiba, măcar să ai o șansă. 

— Mulţumesc, cred, spuse ea, luând pușca; era 
surprinzător de grea. 

— No problemo, rosti el și îi făcu cu ochiul. Vorbește cu 
Ando, îţi poate spune cum s-o folosești. Mai e ceva, ordinele 
de la Tschetter. 

— Ce? întrebă Kira, dintr-odată în defensivă. 

Orso arătă spre antebraţul său drept. Pielea de acolo era 
ceva mai deschisă la culoare decât pe partea superioară a 
brațului și o linie ascuţită le separa pe cele două. 

— Vezi asta? 

— Da. 

Arătă apoi spre o diferenţă similară de nuanţă din 
mijlocul coapsei sale drepte. 

— Și asta? 

— Da. 

— Am fost lovit de șrapnel acum câţiva ani. Mi-am 
pierdut ambele membre și a trebuit să merg să mi le 
crească la loc. 

— Au! 

Orso ridică din umeri. 


— Nu a durut așa de rău pe cât ai crede. Ideea e că, 
după ce o să rămâi fără mâncare, dacă crezi că nu o să 
scapi, deschide tubul meu și începe să tai. 

— Ce? Nu! Nu aș putea făce așa ceva. 

Caporalul o fixă cu privirea. 

— Nu e diferită de carnea crescută în laborator. Atât 
timp cât sunt criogenat, o să fie bine. 

— Chiar crezi că o să mă transform într-un canibal? se 
strâmbă Kira. Dumnezeule, știu că lucrurile se fac diferit pe 
Sol, dar... 

— Nu, zise Orso, apucând-o de umăr. Mă aștept să 
supravieţuiești. Navarez, ăsta nu e un joc. E posibil ca 
întreaga rasă umană să fie în pericol. Dacă trebuie să-mi tai 
unul din brațe și să-l mănânci ca să supravieţuiești, atunci 
asta o să faci. Ambele brațe chiar, dacă trebuie, și 
picioarele. Ai înțeles? 

Bărbatul aproape că ţipa când termină de vorbit. Kira 
închise ochii strâns și încuwinţă, fără să-l poată privn în 
ochi. După o secundă, Orso îi dădu drumul. 

— Bun. Bine... Doar să nu tai decât dacă e nevoie. 

— Nu o s-o fac, promit, încuvinţă Kira. 

Bărbatul îi fecu un semn ca două pistoale cu degetele. 

— Excelent. 

Intră în ultima capsulă pentru criogenare și se așeză. 

— O să fii în regulă singură? 

Kira rezemă pușca de peretele de lângă ea. 

— Da. Îl am pe Ando care o să-mi ţină companie. 

— Așa te vreau, râse Orso. Să nu înnebunești, da? 

Apoi închise tubul și un strat de condens rece acoperi în 
scurt timp partea interioară a geamlui, ascunzându-l 
vederii. Kira expiră adânc și se așeză cu grijă lângă pușcă, 
simțind fiecare kilogram în plus adăugat de cei 1,5 G. 

Avea să fie o călătorie foarte lungă. 


5. 


Valkyrie menţinu o viteză de 1,5 G timp de 16 ore. Kira 


profită de ocazie ca să înregistreze o descriere detaliată a 
viziunilor pe care le primise de la xeno, pe care îl puse apoi 
pe Ando să o trimită lui Tschetter și Ligii. 

Încercă și să acceseze fișierele pe care Bishop le 
transferase de pe Extenuating Circumstances, mai ales cele 
cu examinarea lui xeno fecută de Carr. Spre iritarea ei, 
acestea erau protejate de o parolă și marcate Numai pentru 
Personal Autorizat. 

Când nu reuși să le acceseze, Kira se culcă, și când nu 
mai putu să facă nici asta, se uită la xeno, care-i era 
înfeșurat în jurul pielii. 

Trasă o linie de pe antebraț, simțind fibrele. Apoi mâna îi 
alunecă pe sub pătura termală cu care se învelise - sub 
pătură și sub costum - și se atinse acolo unde nu îndrăznise 
să o facă înainte. Sâni, stomac, coapse și apoi între coapse. 

Mișcarea nu îi oferi niciun pic de plăcere. Era o 
examinare clinică și nimic mai mult. Interesul ei pentru sex 
era undeva sub zero în acel moment. Cu toate astea, Kira 
fu surprinsă să observe cât de sensibilă îi era pielea, chiar 
și prin fibrele care o acopereau. Zona dintre picioare era 
netedă, ca a unei păpuși, și cu toate astea tot putea să 
simtă fiecare cută familiară a pielii. i 

Își încleștă dinții și retrase mâna. Destul. Își satisfăcuse 
curiozitatea în acea privinţă, cel puţin pentru moment. 

În schimb, experimentă cu xeno. Mai întâi încercă să 
convingă costumul să formeze un rând de ţepi de-a lungul 
antebraţului, încercă și eșuă. Fibrele se zvârcoliră ca reacţie 
la comanda ei mentală, dar altfel refuzară să o asculte. 

Știa că xeno putea face asta, doar că nu voia. Sau nu se 
simţea suficient de ameninţat. Nici măcar când își imagină 
în fața ei un apucător nu reuși să convingă organismul să 
producă o ţeapă. 

Frustrată, Kira își mută atenţia spre suprafaţa 
costumului, curioasă dacă putea să o activeze la comandă. 

Răspunsul era „da“, însă nu ușor. Abia când se forță să 
intre într-o stare de aproape panică, inima bătându-i cu 
putere și stropi de sudoare apărându-i pe frunte, reuși Kira 
să-și comunice dorința. Abia atunci simţi senzaţia că i se 


târa ceva pe scalp și pe gât, în timp ce costumul îi 
acoperea faţa. Kira simţi că se sufocă, moment în care 
teama ei fu reală. Apoi se controlă și pulsul îi încetini. 

La următoarele încercări, xeno deveni din ce în ce mai 
receptiv și reuși să obţină aceleași rezultate printr-o 
senzaţie de îngrijorare concentrată. Aceasta era ușor de 
produs, având în vedere circumstanțele. 

Cu masca pusă, Kira stătu câteva clipe uitându-se la 
câmpurile electromagnetice din jur: cercuri uriașe, 
încețoșate, emanau din reactoarele de fuziune ale lui 
Valkyrie și de la generatorul pe care-l alimentau. Cercuri 
mai mici și mai strălucitoare se strângeau în jurul părţii 
interioare a navei și conectau un segment de panouri de un 
altul prin mici fire de energie. Câmpurile i se părură straniu 
de frumoase: liniile diafane îi aminteau de aurora pe care o 
văzuse odată pe Weyland, doar că erau mai constante. 

La final, greutatea panicii autoinduse fu prea mare ca să 
o mai suporte și lăsă masca să i se retragă de pe faţă. Nu 
mai văzu câmpurile. _ 

Măcar nu avea să fie complet singură. Il avea pe Ando și 
avea costumul: companionul ei tăcut, parazitul autostopist, 
bucata mortală de anexă vie. Nu era o alianţă creată din 
prietenie, ci prin intermediul pielii. 

Înainte să se oprească nava, Kira își îngădui să mănânce 
unul dintre pachete. Avea să fie ultima ei masă mai 
consistentă pentru mult timp și era hotărâtă să se bucure 
de ea. 

Mâncă lângă zona cantinei. Când termină, se răsfaţă cu 
un alt săculeț de chell, de care se bucură cam o oră. 

Singurele zgomote din interiorul navei erau respiraţia ei 
și sunetul monoton al rachetelor, și chiar și acestea aveau 
să dispară în scurt timp. Cu coada ochiului vedea tuburile 
de criogenare de pe Valkyrie, reci și nemișcate, fără niciun 
semn al corpurilor din ele. Era ciudat să se gândească la ea 
ca fiind singura persoană de pe navă, chiar dacă Orso și 
restul nu erau în momentul de față decât niște blocuri de 
gheaţă. 

Era un gând liniștitor. Kira tremură și își lăsă capul să se 


lovească de perete. 

Durerea îi străpunse craniul și se crispă, iar ochii i se 
umeziră. 

— La naiba, bombăni ea. 

Se mișca prea repede pentru forțele gravitaționale 
crescute și, ca urmare, se tot lovea de lucruri. Incheieturile 
o dureau, iar braţele și picioarele îi pulsau de la zecile de 
umflături și vânătăi. Xeno o proteja de ce era mai rău, dar 
părea să ignore disconforturile mici și cronice. 

Kira nu știa cum oamenii de pe Shin-Zar sau de pe alte 
planete cu forțe gravitaționale mari suportau asta. Erau 
modificaţi genetic pentru a putea supravieţui și chiar să 
prospere într-o zonă cu gravitație mare, dar, chiar și așa, îi 
era greu să-și imagineze cum era posibil ca aceștia să se 
simtă cu adevărat confortabil. 

— Atenţie, spuse Ando. Gravitaţie zero în cinci minute. 

Kira aruncă săculețul cu băutura și apoi adună șase 
pături termice din dulapurile navei, aducându-le în carlingă. 
Acolo, le înfășură în jurul scaunului pilotului, creând un 
cocon auriu pentru ea. Lipi lângă scaun pușca, pachete de 
mâncare pentru o săptămână și alte câteva lucruri 
esenţiale de care credea că va avea nevoie. 

Apoi un șoc vag zdruncină peretele etanș, iar motoarele 
se opriră, lăsând-o într-o tăcere binecuvântată. 

Stomacul Kirei se ridică în ea, iar costumul de zbor se 
îndepărtă de piele, ca și cum ar fi fost umflat. In încercarea 
de a elimina prânzul, se cuibări în scaun. 

— Inchid sistemele care nu sunt esenţiale, spuse Ando, 
și luminile se stinseră în compartimentul echipajului, cu 
excepția unor rânduri roșii aflate deasupra panourilor de 
control. 

— Ando, scade presiunea din cabină până la 
echivalentul a 2.400 de metri deasupra nivelului mării, 
standardul pe Pământ. 

— Domnișoară Navarez, acel nivel... 

— Sunt conștientă care sunt efectele secundare, Ando. 
Pe ele mă bazez. Acum, fă cum ţi-am spus. 

În spate, Kira auzi intensificarea vitezei palelor 


ventilatoarelor și simţi o ușoară briză care venea dinspre 
aerisire, pe tavan. 

Notă ce se întâmplase. 

— Tschetter.  Propulsia tocmai s-a oprit. O să 
tranziționăm spre FTL în trei ore. Terminat. 

Era nevoie de timp pentru ca reactorul de fuziune să se 
răcească și pentru ca radiatoarele de pe Valkyrie să 
răcească restul navei până la temperaturi aproape de limita 
înghețului. Chiar și atunci, era posibil ca nava să se 
supraîncălzească de două sau de trei ori cât era în FTL, în 
funcţie de cât de activă era. Când se întâmpla asta, 
Valkyrie avea să se întoarcă în spaţiul normal indeajuns cât 
să scape de energia termică în exces, după care avea să 
continue drumul. Altfel, ea și tot ce era pe Va/kyrie aveau 
să fiarbă în propria lor căldură. 

Distanţa la viteza luminii dintre Valkyrie și Adra însemnă 
că trecură trei minute până când sosi răspunsul lui 
Tschetter. 

— Am înţeles, Navarez. Sunt probleme cu nava? 
Terminat. 

— Negativ. Luminile sunt verzi pe panou. La tine? 

Kira știa că maiorul încă o aștepta pe Iska în capsula de 
salvare. 

— Situaţia e normală. Am reușit să-mi imobilizez 
piciorul. Ar trebui să pot merge pe el. Terminat. 

Kira simţi un fior de durere empatică. Probabil că o 
duruse foarte tare. 

— Cât mai durează până când ajunge Iska la bază? 
Terminat. 

— Mâine-seară, dacă nu apar probleme. Terminat. 

— E bine. Tschetter, ce s-a întâmplat cu trupul lui Alan? 

Era o întrebare care o tot deranjase în ultimele zile. 

— Rămășițele lui au fost transportate pe Extenuating 
Circumstances, împreună cu restul celor decedați. 
Terminat. 

Kira închise ochii pentru o clipă. Cel puţin Alan avusese 
o înmormântare demnă de un rege: o navă în flăcări care-l 
trimisese înspre eternitate. 


— Am înţeles. Terminat. 

În următoarele ore, continuară să-și trimită mesaje. 
Maiorul îi sugeră Kirei ce putea face pentru a avea o 
călătorie mai ușoară, iar Kira îi dădu sfaturi despre cum să 
supraviețuiască pe Adra. Kira se gândi că până și maiorul 
simțea greutatea circumstanțelor. 

Apoi spuse: 

— Tschetter, spune-mi: Ce a aflat Carr despre xeno? ȘI 
nu-mi spune toată treaba despre informaţiile confidenţiale. 
Terminat. 

În capătul celălalt se auzi un oftat. 

— Xeno e format dintr-un material semiorganic, care nu 
seamănă cu nimic din ce am mai văzut. Teoria noastră era 
că, de fapt, costumul e o colecţie de asamblanţi nano foarte 
sofisticaţi, deși nu am putut să izolăm unităţi individuale. 
Puținele mostre pe care le-am luat au fost aproape 
imposibil de studiat. Au rezistat în mod activ examinării. 
Dacă pui câteva molecule pe un laborator cu cipuri, îl 
distrug sau îl mănâncă și-și fac drum prin mașinărie sau 
distrug circuitul. Ai prins ideea. Terminat. 

— Altceva? Terminat. 

— Nu, am făcut foarte puţine progrese. Carr era obsedat 
în mod deosebit de identificarea sursei de putere a acestui 
xeno. Nu pare să-și ia energia de la tine. Dimpotrivă chiar, 
ceea ce înseamnă că are un alt mod de a o genera. 
Terminat. 

Apoi Ando spuse: 

— Tranziţia spre FTL în cinci minute. 

— Tschetter, urmează să atingem limita Markov. Se pare 
că asta a fost. Mult noroc ţie și lui Iska. Sper să 
supraviețuiți. Terminat. 

După o pauză scurtă, Kira zise: 

— Ando, arată-mi camerele din spate. 

Ecranul din fața ei se activă, arătând priveliștea din 
spatele navei. Zeus și lunile lui, inclusiv Adrasteia, erau o 
grămadă de puncte luminoase aflate în partea dreaptă, 
singure în întuneric. 

În minte îi apăru faţa lui Alan și simţi un nod în gât. 


— La revedere, șopti ea. 

Apoi mișcă obiectivi camerei până când steaua 
sistemului apăru pe ecran. Se uită la ea, știind că era foarte 
probabil să nu o mai vadă vreodată. Sigma Draconis, a 18-a 
stea din constelația Draco. Când o văzuse trecută prima 
oară în rapoartele companiei, îi plăcuse numele. Promitea 
aventură, divertisment și poate un pic de pericol... Acum, 
părea mai amenințătoare decât orice, de parcă ar fi fost un 
dragon care venea să mănânce toată omenirea. 

— Arată-mi camerele din față. 

Ecranul îi înfâţișă o priveliște a stelelor din fața navei. 
Fără interfaţa ei, îi luă puţin să-și găsească destinaţia: un 
punct mic, roșu-portocaliu, aproape de centrul ecranului. La 
acea distanţă, cele două stele ale sistemului se contopeau 
într-un singur punct, dar știa că era cea mai apropiată stea 
spre care se îndrepta. 

Atunci, Kira își dădu seama, cu o putere viscerală, exact 
cât de departe era Cygni 61. Anii-lumină erau mai lungi 
decât își putea imagina, și chiar și cu toate beneficiile 
tehnologiei moderne, era o distanţă enormă, terifiantă, iar 
nava era doar un fir de praf care aluneca prin vid. 

— Am înţeles, Navarez. Călătorie plăcută. Tschetter 
terminat. 

Un zgomot vag se auzi în spatele navei când motorul 
Markov porni. 

Kira se uită spre el. Cu toate că nu vedea unitatea, și-o 
putea imagina: o sferă imensă, neagră, greoaie, care se 
odihnea în cealaltă parte a scutului umbră, ca o broască 
râioasă ghemuită între pereți. 

Ca de fiecare dată, gândul la mașinărie o înfiora. Poate 
era din cauza morții radioactive conţinute în gramele 
preţioase de antimaterie și a faptului că o puteau distruge 
într-o clipă dacă sticlele magnetice eșuau. Poate era din 
cauza a ce făcea mașinăria, amestecarea materiei și a 
energiei ca să permită intrarea în spaţiul superluminic. 
Orice ar fi fost, unităţile Markov o tulburau și o făceau să se 
întrebe ce lucruri ciudate puteau să li se întâmple 
oamenilor când dormeau și se aflau în FTL. 


De data asta, avea să afle. 

Zgomotul se intensifică, iar Ando spuse: 

— Tranziţia în FTL în cinci... patru... trei... doi... unu. 
Zgomotul se ascuţi și stelele dispărură. 

În locul Căii Lactee, apăru o reflexie distorsionată a 
navei - o umflătură întunecată, neclară, luminată doar de 
strălucirea ştearsă din carlingă. Kira se văzu prin parbriz: o 
pată de piele palidă plutea deasupra panoului de control, ca 
o faţă jupuită și fără corp. 

Niciodată nu văzuse cu ochii ei o bulă Markov: mereu 
fusese criogenată când avea loc saltul. Făcu un gest cu 
mâna, iar dublura ei deformată se mișcă la unison. 

Perfecţiunea suprafeței oglindite o fascină. Era mai mult 
decât netedă din punct de vedere atomic. Era netedă, la 
nivelul scării Planck. Nu putea exista ceva mai neted, 
deoarece bula era făcută din suprafața deformată a 
spațiului însuși. În cealaltă parte a bulei, în cealaltă parte a 
acelei membrane infinit de subțiri, era ciudățenia 
universului superluminic, atât de aproape, și totuși atât de 
departe, pe care nu o va vedea niciodată. Niciun om nu o 
putea face vreodată. Dar știa că era acolo - un tărâm 
alternativ vast, conectat cu realitatea familiară numai prin 
forțele gravităţii și materialul spațiului-timp. 

— Dincolo de oglindă, șopti Kira. 

Era o expresie veche printre cei din spaţiu, una a cărei 
exactitate nu o apreciase până atunci. 

Spre deosebire de o zonă normală de spaţiu-timp, bula 
nu era complet impermeabilă. Avu loc o scurgere de 
energie dinăuntru spre exterior (diferenţa de presiune era 
enormă). Nu multă, ci puţină, dar era bine, deoarece ajuta 
la reducerea acumulării termice în timpul FTL. Fără ea, 
Valkyrie şi navele, în general, nu ar fi putut să stea în 
spaţiul superluminic mai mult de câteva ore. 

Kira își aminti o descriere pe care o folosise profesoara 


de fizică din anul patru: 

— Să mergi mai repede decât lumina înseamnă să 
călătorești într-o linie dreaptă de-a lungul unui unghi drept. 

Fraza îi rămăsese întipărită în minte și, cu cât aflase mai 
multe despre matematică, cu atât își dăduse seama cât de 
corectă era. 

Continuă să-și privească reflexia preț de câteva minute. 
Apoi, cu un oftat, întunecă parbrizul până deveni opac. 

— Ando: redă operele complete ale lui J. S. Bach, 
începând de la concertele brandenburgice. Volum nivelul 
trei. 

Când se auziră primele note, blânde și precise, Kira simți 
că începe să se relaxeze. Intotdeauna îi plăcuse structura 
lui Bach: frumusețea matematică rece, curată a unei teme 
care aluneca în alta, construind, explorând, transformând. 
Și când fiecare bucată era rezolvată, rezoluţia era mai mult 
decât satisfăcătoare. Nici un alt compozitor nu îi mai dădea 
senzaţia asta. 

Muzica era singurul lux pe care și-l permitea. Nu avea 
voie să producă prea multă căldură și, cum nu putea citi 
sau juca jocuri în implanturi, avea nevoie de altceva care să 
o oprească să înnebunească în zilele ce aveau să urmeze. 
Dacă ar mai fi avut armonica, ar fi putut să exerseze, dar 
cum nu o avea... 

În orice caz, natura liniștitoare a lui Bach avea să 
funcţioneze împreună cu presiunea joasă a cabinei ca să o 
ajute să adoarmă, iar asta era important. Cu cât dormea 
mai mult, cu atât avea să treacă timpul mai repede și, 
odată cu el, și nevoia de a mânca. 

Își ridică braţul drept și îl tinu în dreptul feţei. Costumul 
era chiar mai întunecat decât întunericul dimprejur: o 
umbră printre umbre, vizibilă mai mult ca o absenţă decât 
ca o realitate. 

Ar trebui să aibă un nume. Avusese un noroc chior că 
scăpase de pe Extenuvating Circumstances. Apucătorul ar fi 
ucis-o. Și, dacă nu el, atunci ar fi făcut-o decompresia 
explozivă. Xeno îi salvase viața de mai multe ori. 
Bineînţeles, fără xeno, nu ar mai fi fost în pericol de la bun 


început... Cu toate astea, Kira simţea o anume recunoștință 
faţă de el. Recunoștinţă și încredere, deoarece, alături de 
el, era mai în siguranţă decât orice soldat în armura sa. 

După toate lucrurile prin care trecuseră, xeno merita un 
nume. Dar care să fie? Organismul era un amestec de 
contradicții. Era armură, dar era și o armă. Putea fi dur, dar 
și moale. Putea pluti, ca apa, sau putea fi la fel de rigid ca 
metale. Era o mașinărie, dar., cumva, și viu. 

Erau prea multe variabile de luat în considerare. Niciun 
cuvânt nu le putea cuprinde pe toate. In schimb, Kira se 
concentră pe cea mai evidentă calitate a costumului: 
înfățișarea sa. Suprafaţa materialului mereu îi amintise de 
obsidian, deși nu era la fel de lucioasă. 

— Obsidian, șopti ea. 

Cu mintea, apăsă cuvântul spre prezența xeno, ca și 
cum ar fi vrut să-l făcă să înțeleagă. „Obsidian.” 

Xeno răspunse. 

Un val de imagini disparate și de senzaţii o copleșiră. La 
început, se simţi confuză. Individual, nu păreau să însemne 
nimic, dar pe măsură ce secvenţa se tot repeta, începu să 
vadă relaţia dintre fragmentele diferite. Împreună, acestea 
formau un limbaj născut nu din cuvinte, ci din asocieri. Și 
atunci înţelese: xeno avea deja un nume. 

Era unul complex, format din și reprezentat de o rețea 
de concepte interconectate pe care își dădu seama că i-ar fi 
luat ani întregi ca să le parcurgă, asta dacă ar fi putut s-o 
facă vreodată. Cu toate astea, în timp ce toate conceptele îi 
trecură prin minte, nu se putu abţine să le atribuie cuvinte. 
Doar era om. Pentru ea, limbajul era o parte la fel de 
importantă ca și conștiința. Cuvintele nu reușeau să 
surprindă subtilitățile numelui, deoarece nici ea însăși nu le 
înțelegea, dar surprindeau cele mai vaste și mai evidente 
aspecte. 

Lamă delicată." ` 

Un zâmbet ușor îi apăru pe buze. li plăcu. 

— Lamă Delicată. 

Spuse numele cu voce tare, lent. Atunci avu o senzaţie 
nu de satisfacţie, ci de acceptare din partea xeno-ului. 


Acum, când știa că organismul avea un nume (și nu 
doar unul pe care i-l dăduse ea), se schimbă perspectiva pe 
care Kira o avea asupra lui. In loc să-l privească doar ca pe 
un intrus și un parazit posibil fatal, acum îl vedea mai 
degrabă ca pe un... tovarăș. 

Aceea fu o schimbare profundă, pe care nu o dorise și 
nici nu o anticipase. Așa cum își dădu seama mai târziu, 
numele schimbau și defineau toate lucrurile, inclusiv 
relaţiile. Situaţia îi reaminti de numirea unui animal de 
companie. Odată ce făceai asta, asta era, trebuia să-l 
păstrezi, fie că planificaseși asta sau nu. 

Lamă Delicată..." 

— Și pentru ce ai fost creat? întrebă ea, dar nu primi 
niciun răspuns. 

Oricum, Kira știa un lucru sigur: oricine alesese numele, 
fie că erau creatorii lui xeno sau chiar însuși organismul, 
avea un simţ al poeziei și al eleganţei, apreciind 
contradicţia intrinsecă dintre conceptele pe care le 
rezumase în numele Lamă Delicată. 

Era un Univers straniu. Cu cât afla mai multe, cu atât 
părea mai ciudat, și nu credea că avea să afle vreodată 
răspunsurile la toate întrebările care o măcinau. 

„Lamă Delicată.” închise ochii și se simţi ciudat de 
liniștită. Cu notele vagi ale lui Bach pe fundal, își dădu voie 
să adoarmă, știind că, măcar pentru moment, era în 
siguranţă. 

Cerul e un câmp presărat cu diamante, iar corpul său 
avea membre și simțuri necunoscute ei. Aluneca prin 
amurgul tăcut și nu era singură. Alții se mișcau cu ea. Altii 
pe care-i cunoștea. Alții la care ținea. 

Ajunseră la o poartă neagră, iar tovarășii ei se opriră, iar 
ea jeli, deoarece nu aveau să se mai întâlnească. Intră 
singură pe poartă și ajunse într-un loc secret. 

Isi făcu mișcările și luminile străluciră asupra ei, atât ca 


o binecuvântare, cât și ca o promisiune. Apoi carnea se 
dezlipi de carne, se duse în leagănul ei și intră în ea însăși, 
așteptând acolo plină de anticipare. 

Însă chemările așteptate nu veniră niciodată. Una câte 
una, luminile licăriră şi dispărură, lăsând antica relicvă rece, 
întunecată și moartă. Se strânse praful. Pietrele se mișcară. 
lar deasupra, modelele stelelor se schimbară încet, luând 
forme nefamiliare. 

O fractură, apoi... 

Cădea. Cădea incet, în adâncurile albastrui-negre ale 
mării furioase. Se legăna prin valuri de căldură și răcoare, 
cădea lent și înota încet. lar din pliurile întunericului 
învolburat apăru o formă uriașă, acolo, pe Culmea 
Plângătoare: o grămadă de stânci, iar în vârful ei... în vârful 
ei... 


Kira se trezi, confuză. 

Era încă întuneric și, pe moment, nu știu nici unde era, 
nici cum ajunsese acolo. Știa doar că era în cădere de lao 
înălțime groaznică... 

Țipă și se zvârcoli, iar cu un cot lovi panoul de control de 
lângă scaunul pilotului. Impactul o trezi imediat și își dădu 
seama că era în continuare pe Va/kyrie și că Bach se auzea 
în continuare pe fundal. 

— Ando, șopti ea, cât am dormit? 

În întuneric, era imposibil să-și dea seama de asta. 

— 14 ore și 11 minute. 

Visul straniu încă îi mai plutea în minte, sinistru și dulce- 
amărui. De ce îi trimitea xeno în continuare viziuni? Ce 
încerca să-i spună? Vise sau amintiri - uneori, diferenţa 
dintre cele două părea atât de mică, încât părea să fie 
inexistentă. 

„..a.poi carnea se dezlipi de carne. Îi veni în minte o altă 
întrebare. Avea să moară dacă se separa de xeno? Asta 
părea o posibilă interpretare a ce îi arătase costumul. 
Gândul îi lăsă un gust amar în gură. Cu siguranţă că exista 
un mod prin care să scape de creatură. 

Kira se întrebă cât de mult înțelegea Lamă Delicată din 


ce se întâmplase de când îl găsise. 

Realiza că îi omorâse prietenii? Pe Alan? 

Își aminti primele imagini pe care xeno i le imprimase cu 
forța în minte: soarele pe moarte, planetele în ruină și 
centura de resturi. 

De acolo venea parazitul? Ceva dăduse greș, se 
petrecuse un dezastru. Asta avea sens, dar mai departe de 
asta, lucrurile deveneau neclare. Xeno fusese unit cu un 
apucător, dar nu era clar dacă aceștia îl creaseră pe xeno 
(sau Marele Far). 

Tremură. În galaxie se întâmplaseră foarte multe lucruri 
de care oamenii nu știau. Dezastre. Bătălii. Civilizaţii 
îndepărtate. Era apăsător să se gândească la asta. 

Nasul începu să o gâdile și strănută atât de tare, încât își 
lovi bărbia de piept. Strănută din nou și, în lumina neclară 
și rece a cabinei, văzu nori de praf gri care se îndepărtau 
de ea, spre ventilatoarele navei. 

Precaută, își atinse pieptul. Un strat subţire de pudră o 
acoperi, la fel ca atunci când se trezise pe Extenuating 
Circumstances în timpul atacului apucătorilor. Pipăi sub ea. 
Nu se formase nicio adâncitură. Xeno nu dizolvase nicio 
parte din scaun. 

Kira se încruntă. Pe Extenuating Circumstances, xeno 
probabil că absorbise podeaua deoarece avea nevoie de o 
parte din ce conţinea. Metale, plastice, microelemente, 
ceva. Ceea ce însemna că, într-un fel, îi fusese foame. Dar 
acum? Nu simţea nicio adâncitură, însă praful era acolo. De 
ce? 

Asta era. Mâncase. Praful apărea de fiecare dată când 
ea sau xeno mâncau. Ceea ce însemna că organismul 
excreta? 

Dacă da, concluzia neplăcută era că parazitul preluase 
controlul funcţiilor sale digestive și îi procesa și recicla 
deșeurile, eliminând elementele de care nu avea nevoie. 
Praful era echivalentul extraterestru al DERP, pilulele de 
deșeuri acoperite în polimer pe care costumele le formau 
din fecalele utilizatorului. 

Kira se strâmbă. Poate că se înșela. Spera asta, darnu o 


credea cu adevărat. 

Ideea o conduse spre următoarea întrebare. Cum putea 
costumul, cum putea un dispozitiv extraterestru, să îi 
înțeleagă biologia destul de bine încât să se amestece cu 
ea? Interacțiunea cu un sistem nervos era una, însă 
interacţiunea cu digestia și cu alte procese biologice de 
bază era ceva mult mai dificil. 

Anumite elemente formau cărămizile de construcţie a 
celei mai mari părţi a vieţii în galaxie, dar chiar și așa, 
fiecare biom extraterestru evoluase în propriul său limbaj 
de acizi, proteine și alte substanţe chimice. Costumul nu ar 
fi trebuit să poată să se combine cu el. Asta putea indica 
faptul că aceia care îl realizaseră pe xeno se aflau la un 
nivel tehnologic mult mai înalt decât crezuse iniţial, iar 
dacă erau apucătorii... 

Bineînţeles, era posibil totuși ca acel costum să-și 
îndeplinească fără noimă necesităţile, fiind în stare să o 
otrăvească și poate chiar s-o ucidă printr-o eroare chimică 
groaznică. 

Oricum, nu putea făce nimic în această privinţă. 

Kirei nu-i era încă foame și nici nu trebui să se ducă la 
toaletă. Așa că închise ochii din nou și-i dădu voie minţii să 
se întoarcă la vis. Alese detaliile care păreau importante și 
căută indicii care o puteau ajuta să răspundă la întrebările 
pe care le avea. 

— Ando, începe înregistrarea audio, spuse ea. 

— Înregistrez. 

Kira vorbi lent și cu atenţie, povestind în detaliu visul, 
încercând să includă toate informaţiile. 

Leagănul... Culmea Plângătoare... Amintirile răsunau în 
ea ca zgomotul unui gong din depărtare. Kira simţi însă că 
Lama Delicată mai avea multe de împărtășit cu ea, că 
încerca să transmită ceva, o idee, care nu devenise clară 
încă. Poate că dacă adormea din nou, avea să-i transmită 
încă o viziune... 


3. 


După asta, timpul deveni neclar. Părea să curgă mai 
repede și totuși mai lent. Mai repede, deoarece părți mari 
din el treceau și Kira nu observa asta, deoarece fie dormea, 
fie era în crepusculul dintre somn și trezire. Mai lent, 
deoarece orele în care era trează erau la fel. Asculta ciclul 
nesfârșit al lui Bach, se gândea la datele pe care le 
strânsese pe Adra, încercând să determine dacă și cum 
aveau legătură cu xeno, și se afunda în părțile mai fericite 
ale amintirilor ei. Și nimic nu se schimba, nimic decât 
respiraţia ei și fluxul sângelui din vene, precum și mișcarea 
încetinită a minţii ei. 

Mânca mai puţin și, cu cât mânca mai puţin, cu atât 
simțea mai puţin nevoia să facă asta. Un calm vast o 
copleși, iar corpul și-l simţea din ce în ce mai distant și mai 
imaterial, ca și cum ar fi fost o proiecţie goală. In puţinele 
dăţi când părăsi scaunul pilotului, descoperi că nu avea nici 
voinţa și nici energia să se miște. 

Perioadele în care era trează deveniră din ce în ce mai 
scurte, până când ajunse să își petreacă majoritatea 
timpului plutind între conștiență și inconștiență, nefiind 
niciodată sigură dacă dormise sau nu. Uneori, primea 
imagini de la Lamă Delicată, explozii impresionante de 
culoare și de sunet, însă xeno nu mai împărtăși cu ea o altă 
amintire precum cea de pe Culmea Plângătoare. 

Odată, Kira observă că zgomotul motorului Markov se 
oprise. Ridică fruntea dintre păturile termice în care se 
înfâșurase și văzu o puzderie de stele pe geamul navetei. 
Își dădu seama că aceasta ieșise din FTL, ca să se răcească. 

Când se uită din nou, peste ceva timp, stelele 
dispăruseră. 

Dacă naveta se mai întoarse la spațiul normal, rată 
momentul. 

Deși mânca puţin, pachetele cu raţii continuau să se 
micșoreze. Praful pe care costumul îl elimina se strângea ca 
un pat moale în jurul corpului ei, luându-i forma și 


acoperind-o ca o spumă densă, sau plutea departe de ea, în 
fâșii delicate, spre gurile de ventilaţie aflate de-a lungul 
tavanului. 

Apoi, într-o zi, se terminară pachetele de mâncare. 

Se uită la raftul gol, nereușind să proceseze ce vedea. 
Apoi se întoarse în scaunul pilotului și își puse centura. 
Inspiră adânc, încet, aerul rece în gât și în plămâni. Nu știa 
de câte zile era pe navă și nu știa nici câte mai rămăseseră 
din călătoria ei. Ando i-ar fi putut spune, dar nu voia să știe. 

Fie avea să reușească, fie nu. Numerele nu aveau să 
schimbe asta. În plus, se temea că avea să-și piardă 
puterea de a continua dacă afla. Singurul mod de a ieși din 
toată situaţia asta era de a trece prin ea. Dacă stătea să-și 
facă griji în privinţa duratei călătoriei, nu avea decât să se 
simtă și mai groaznic. 

Acum venea partea grea: nu mai era mâncare. Se gândi 
la tuburile de criogenare din fundul navetei și la oferta lui 
Orso, dar, ca și înainte, mintea i se revoltă împotriva ideii. 
Prefera să facă foamea decât să mănânce pe cineva. Poate 
părerea ei avea să se schimbe după ce începea să se simtă 
din ce în ce mai slăbită, dar Kira era convinsă că acest lucru 
nu avea să se întâmple. 

Dintr-o cutie pe care o pusese lângă cap, luă o pastilă 
de melatonină, o mestecă și o înghiţi. Mai mult decât 
oricând, somnul era prietenul ei. Atât timp cât putea să 
doarmă, nu avea nevoie să mănânce. Spera doar că se va 
trezi din nou. 

Apoi mintea îi deveni din ce în ce mai confuză și căzu în 
uitare. 

Foamea o lovi, așa cum știa că o s-o facă, tăioasă. O 
măcina ca un monstru cu gheare care îi sfâșia stomacul. 
Durerea devenea intensă, apoi se liniștea, constantă ca 
mareea, iar fiecare val era mai înalt decât cel anterior. 
Saliva și-și mușca buza, în timp ce gânduri legate de 
mâncare o chinuiau. 

Se așteptase la asta și era pregătită pentru ce era mai 
rău, 
Insă foamea se opri. 


Se opri și nu se mai întoarse. Corpul i se răci și se simţi 
golită, de parcă stomacul i s-ar fi lipit de spate. 

Thule“, se gândi ea, oferind o ultimă rugăciune zeilor 
spaţiului. 

Apoi adormi și nu se mai trezi. Visă vise lente, cu 
planete stranii, cu ceruri ciudate și fractali spiralaţi care 
înfloreau în locuri uitate. 

Și totul era tăcere. Și totul era întuneric. 


PARTEA A II-A 
SUBLIMARE 


Am stat deasupra ei pe scară, o urmă de zăpadă 
atingându-mi obrajii, și i-am cercetat universul... o lume în 
care până și un păianjen refuză să moară dacă poate să 
arunce o pânză spre o stea... Aici era ceva ce ar fi trebuit 
dat mai departe celor care aveau să ducă ultima noastră 
luptă înghețată cu vidul. M-am gândit să scriu asta cu 
atenție, ca mesaj pentru viitor: în zilele cu îngheț, căutați 
un soare minor. 

Loren Eiseley 


CAPITOLUL 1 
TREZIREA 


1. 


Se auzi un zgomot înfundat, destul de puternic încât să 
penetreze și cel mai adânc somn. 

Apoi un zăngănit, urmat de un val de frig și o explozie 
de lumină, puternică, cercetătoare. Se auziră voci, distante 
și vagi, însă în mod clar umane. 

O mică parte din mintea Kirei observă acest lucru. O 
parte primară, instinctuală, care o împinse spre trezire, o 
îndemnă să deschidă ochii înainte să fie prea tărziu. 

Incercă să se miște, dar corpul refuză să reacționeze. 
Plutea înăuntrul ei însăși, captivă în pielea sa și incapabilă 
să controleze ce se întâmpla. 

Apoi simţi cum inspiră, iar senzaţia o copleși. Sunetele 
părură să se dubleze ca volum și claritate, ca și cum și-ar fi 


scos niște dopuri din urechi. Pielea o gâdilă când masca de 
la costum se târî de pe faţa ei. Kira inspiră adânc și 
deschise ochii. 

O lumină orbitoare atârna deasupra ei și scânci. 

— La naiba! Trăiește! 

Era vocea unui bărbat. Tânăr, dornic de afirmare. 

— Nu o atinge. Cheamă doctorul! 

Vocea unei femei. Plată, calmă. 

„Nu... nu doctorul”, gândi Kira. i 

Lumina rămase îndreptată spre ea. Incercă să-și 
acopere ochii, dar o pătură din aluminiu îi opri mâna. Era 
înfășurată strâns peste pieptul și gâtul ei. Când făcuse 
asta? 

Fața unei femei îi apăru în raza vizuală, mare și palidă, 
ca o lună acoperită de cratere. 

— Mă auzi? Cine ești? Eşti rănită? 

— C... 

Corzile vocale ale Kirei refuzau să coopereze. Nu putu 
scoate decât un sunet răgușit, nearticulat. Incercă să se 
elibereze de pătura din aluminiu, dar aceasta refuză să 
cedeze. Se opri, ameţită și epuizată. Ce... unde...? 

Silueta unui bărbat blocă pentru o clipă lumina și îl auzi 
spunând, cu un accent aparte: 

— Hai să văd. 

— Aish, zise femeia când se dădu la o parte. 

Apoi niște degete calde și subţiri o atinseră pe Kira pe 
brațe, în lateral și în jurul feței, după care fu trasă din 
scaunul pilotului. 

— Wow, uite ce costum! exclamă tânărul. 

— Uitatul e pentru mai încolo. Ajută-mă să o duc la 
infirmerie. 

Și mai multe mâini o atinseră, apoi o întoarseră, astfel 
încât capul îi era îndreptat spre trapă. Încercă să se 
îndrepte, iar doctorul... presupuse că era un doctor... 
spuse: 

— Nu, nu. Odihnește-te acum. Nu trebuie să te mişti. 

Kira tot leșina și își revenea în timp ce plutea prin sas... 
printr-un tub alb, cu presiune... și, în cele din urmă, într-o 


cameră cu dulapuri și echipamente. Pe perete era un 
medibot? 


2. 


Un fior de acceleraţie o trezi complet pe Kira. Pentru 
prima oară în câteva săptămâni, o cuprinse o senzaţie de 
greutate, o greutate binecuvântată. 

Clipi și se uită în jur, simțindu-se alertă, chiar dacă era 
slăbită. 

Stătea pe un pat înclinat și o curea îi trecea peste 
șolduri, ca să nu plutească sau să cadă. Un cearșaf era tras 
peste ea, până la bărbie (încă purta costumul). Dungi de 
lumină străluceau deasupra ei, iar pe tavan era montat un 
medibot. Imaginea îi aminti de momentul când se trezise în 
infirmeria de pe Adra... 

Dar nu, acum era diferit. Spre deosebire de baza de 
cercetare, camera era mică, aproape cât un dulap. 

Pe marginea unei chiuvete din metal stătea un tânăr. 
Oare era același pe care-l auzise mai devreme? Era slăbuţ 
și înalt, iar mânecile costumului său oliv erau suflecate și-i 
expuneau antebrațele musculoase. Pantalonii erau suflecați 
și ei. Între ei și pantofi se vedeau niște șosete roșii, 
dungate. Părea să fie în ultima parte a adolescenţei, dar era 
greu să-și dea seama cu exactitate. 

Între ea și puști stătea un bărbat înalt, cu pielea închisă 
la culoare. Bănui că era doctorul, luându-se după 
stetoscopul pe care acesta îl avea la gât. Mâinile îi erau 
lungi și agitate, degetele mișcându-i-se rapid. In loc de 
costum purta o helancă albastră și pantaloni care se 
asortau cu ea. 

Niciunul din costume nu era o uniformă standard. Cei 
doi clar nu erau din armată și nici nu făceau parte din 
personalul Hydrotek Poate că erau contractori independenţi 
sau liber-profesioniști, ceea ce o deruta. Dacă nu era pe 
staţia de minerit a gazului, atunci unde era? 

Doctorul îi observă expresia. 


— A, domnișoară, te-ai trezit. Bărbatul își înclină capul. 
Cum te simți? 

— Nu... Vocea Kirei reveni răgușită. Se opri, tuși și apoi 
încercă din nou. Nu prea rău. 

Spre uimirea ei, acesta era adevărul. Era rigidă și avea 
dureri, dar totul părea să funcţioneze bine. În unele cazuri, 
chiar mai bine. Simţurile ei păreau să fie mai ascuţite decât 
în mod normal. Se întrebă dacă costumul se integrase și 
mai mult în sistemul ei nervos în timpul călătoriei. 

Doctorul se încruntă. Părea genul agitat. 

— Asta e foarte surprinzător, domnișoară. Temperatura 
corpului este excesiv de scăzută. Ridică o seringă. Trebuie 
să iau sânge, ca să... 

— Nu! spuse Kira, cu mai multă putere decât dorise; nu- 
și permitea ca doctorul să o examineze și să-și dea seama 
ce era Lama Delicată. Nu vreau teste de sânge. 

Kira dădu la o parte cearșaful, dezlegă centura care o 
ținea legată și se dădu jos de pe pat. 

În clipa în care picioarele îi atinseră podeaua, genunchii 
îi tremurară și căzu. Ar fi căzut direct în nas dacă doctorul 
nu ar fi prins-o. 

— Nu-ţi face griji, domnişoară, te-am prins. Te-am prins. 

O ridică din nou pe pat. 

În cealaltă parte a camerei, puştiul scoase un baton de 
mâncare din buzunar și începu să-l mănânce. 

Kira ridică o mână, iar doctorul se dădu în spate. 

— Sunt bine. Mă descurc. Lasă-mă puţin. 

Bărbatul o fixă cu privirea, având o expresie intrigată. 

— Cât timp ai fost în gravitație zero, domnișoară? 

Kira nu răspunse, dar cobori din nou pe podea. De data 
asta, picioarele o susținură, însă ţinu o mână pe pat, ca să 
se sprijine. Fu surprinsă (și mulțumită) de cât de bine îi 
funcționau mușchii. Abia dacă se atrofiaseră. Cu fiecare 
secundă care trecea, simţea cum puterea îi revenea în 
membre. 

— Cam unsprezece săptămâni, răspunse ea. 

Doctorul ridică sprâncenele. 

— Și când ai mâncat ultima oară? 


Kira făcu o scurtă verificare internă. Îi era foame, dar nu 
era o senzaţie copleșitoare. Ar fi trebuit să moară de 
foame. Se așteptase să ajungă pe Cygni 61 prea slăbită ca 
să mai stea în picioare. 

Lama Delicată era probabil responsabilă pentru asta. 
Cumva, o băgase în hibernare. 

— Nu-mi amintesc... Câteva zile. 

— Nu e deloc distractiv, bombăni puştiul cu gura plină. 

Era, cu siguranţă, aceeași voce pe care o auzise pe 
Valkyrie. 

Doctorul se uită la el. 

— Ai mai multe rații, da? Dă-i una invitatei noastre. 

Puștiul scoase un alt baton din buzunar și i-l aruncă 
Kirei. Aceasta rupse învelișul și luă o gură. Raţiile aveau un 
gust bun: banană-ciocolată-ceva. Stomacul îi ghiorţăi tare 
când înghiți. 

Doctorul deschise un sertar și îi dădu o pungă argintie 
plină cu lichid. 

— Când termini, bea asta. O să-ţi suplimenteze 
electroliții și o să-ți dea nutrienţii de care ai atâta nevoie. 

Kira bombăni ceva, recunoscătoare. Termină batonul, 
apoi bău ce era în pungă. Avea un gust de pământ, ușor 
metalic, asemenea unui sirop cu nuanţe de fier. 

Apoi doctorul ridică din nou seringa. 

— Acum chiar trebuie să-ţi iau o mostră de sânge, 
domnișoară. Trebuie să verific... 

— Spune-mi, unde sunt? Cine ești? 

Puștiul luă o gură din batonul lui și spuse: 

— Eşti pe SLV Wallfish. 

Doctorul păru iritat de întrerupere. 

— Aşa e. Numele meu e Vishal, iar el e... 

— Eu sunt Trig, zise puştiul și se lovi în piept. 

— Bun, spuse Kira, care era în continuare confuză; SLV 
era denumirea unei nave civile. Dar... 

— Cum te cheamă? întrebă Trig. 

Fără să gândească, Kira răspunse: 

— Soldat Kaminski. 

Aveau să-i descopere numele adevărat destul de uşor 


dacă verificau fișierele, dar primul ei instinct fu să fie 
precaută până înţelegea situaţia mai bine. Putea mereu să 
spună că fusese confuză din cauza lipsei de mâncare. 

— Suntem aproape de Tsiolkovsky? 

Vishal păru șocat. 

— Aproape de... Nu, deloc, domnișoară Kaminski. 

— E în cealaltă parte a lui Cygni 61 spuse puștiul, care 
își termină și el batonul. 

— Poftim? întrebă Kira uimită. 

Doctorul încuviinţă. 

— Da, domnișoară Kaminski. Motoarele navetei tale s-au 
oprit după ce te-ai întors în spaţiul normal, iar Valkyrie a 
plutit în derivă prin sistem. Dacă nu te-am fi salvat, cine 
știe cât timp ai fi fost pierdută? 

— Ce zi e? întrebă Kira, dintr-odată îngrijorată. 

Doctorul și puştiul o priviră ciudat și Kira știa ce 
gândeau: de ce nu-și verifica, pur și simplu, interfața? 

— Nu-mi funcţionează implanturile. Ce zi e? 

— E 16, răspunse Trig. 

— Noiembrie. 

— Noiembrie, confirmă el. 

Călătoria ei durase cu o săptămână mai mult decât 
planificase. 88 de zile, nu 81. Ar fi trebuit să fie moartă, dar 
supraviețuise. Se gândi la Tschetter și la caporalul Iska și o 
cuprinse tulburarea. Fuseseră salvate? Mai trăiau? Era 
posibil să fi murit de foame cât fusese ea pe Valkyrie sau să 
le fi omorât apucătorii, iar ea nu avea să afle niciodată. 

Oricare ar fi fost adevărul, se hotări să nu le uite 
niciodată numele și faptele, oricât avea să mai trăiască. Era 
singurul mod prin care le putea onora sacrificiul. 

— Poţi să pui toate întrebările pe care le ai mai târziu, 
dar mai întâi chiar trebuie să verific că ești bine, 
domnișoară Kaminski. 

Un fior de panică o cuprinse pe Kira și, pentru prima 
dată de când se trezise, Lama Delicată se foi, ca răspuns. 
Un val de transpiraţie rece i se ridică dinspre coapse spre 
piept. Panica se înteţi, punctată acum de teamă. „Trebuie 
să rămân calmă.“ Dacă echipajul de pe Wallfish ar fi știut 


ce se afla în ea, ar fi băgat-o în carantină și nu voia să 
experimenteze din nou acea plăcere. In orice caz, CMU nu 
avea să vadă cu ochi buni dezvăluirea existenţei acelui 
xeno civililor. Cu cât salvatorii ei aflau mai multe despre 
Lamă Delicată, cu atât avea să creeze mai multe probleme, 
atât pentru ei, cât și pentru ea. 

Scutură din cap. 

— Mulţumesc, dar sunt bine. 

Doctorul ezită și păru frustrat. 

— Domnișoara Kaminski, nu pot să te tratez cum trebuie 
dacă nu mă lași să termin examinarea. E un simplu test de 
sânge și... 

— Fără teste de sânge! zise Kira, mai tare decât înainte. 

Partea din față a costumului ei de zbor începu să se 
încovoaie, ca și cum ar fi fost împinsă în exterior, în timp ce 
o fâșie de ţepi scurți se formă pe Lamă Delicată. Disperată, 
făcu singurul lucru care îi veni în minte: convinse acea zonă 
a costumului să se întărească. 

Funcţionă. 

Țepii îngheţară, iar ea își încrucișă brațele pe piept, 
sperând că nici Vishal, nici puștiul nu observaseră nimic. 
Inima îi bătea cu putere. 

Din afara infirmeriei se auzi o voce nouă: 

— Ce, ești vreun huterit ortodox? 

Un bărbat intră pe ușă. Era mai scund decât ea, cu ochi 
albaștri sfredelitori, care contrastau cu bronzul său. O 
barbă de o zi îi acoperea bărbia și obrajii, dar părul îi era 
aranjat și pieptănat. După înfățișare, tocmai împlinise 40 de 
ani, deși, evident, era posibil să aibă și 60 de ani. Kira bănui 
că era mai degrabă tânăr, deoarece nasul și urechile nu 
dezvăluiau privirii semnele bătrâneţii. 

Purta un pulover tricotat, sub o vestă cu model în stil 
militar, și avea un pistol uzat legat de coapsa dreaptă. Kira 
observă că mâna bărbatului nu se îndepărta de pistol. 

Omul avea un aer de superioritate. Puștiul și doctorul se 
îndreptară de spate, fără să-și dea seama, când acesta 
intră. Kira mai întâlnise bărbaţi ca el și înainte: duri, 
nemernici direcţi care nu se mulțumeau cu jumătăţi de 


adevăr. În plus, dacă era să ghicească, acesta ar fi preferat 
să o înjunghie în spate decât să permită să se întâmple 
ceva rău navei și echipajului său. 

Asta îl făcea periculos, dar, dacă nu era un nemernic și 
dacă se purta cu el direct, cât de direct putea, probabil că 
avea să o trateze corect. 

— Ceva de genul, spuse Kira. 

Nu era o persoană prea credincioasă, dar era o scuză 
convenabilă. 

Bărbatul bombăni. 

— Las-o în pace, doctore. Dacă femeia nu vrea să fie 
examinată, atunci nu vrea să fie examinată. 

— Dar... Începu Vishal. 

— M-ai auzit, doctore. 

Vishal dădu din cap, încuviinţând, dar Kira îl văzu 
suprimându-și furia. 

Apoi bărbatul cu ochi albaștri îi spuse: 

— Căpitanul Falconi, la dispoziţia dumneavoastră. 

— Soldat Kaminski. 

— Ai și un prenume? 

Kira ezită. 

— Ellen. 

Era prenumele mamei ei. 

— Ai un costum aparte, Ellen, spuse Falconi. Nu face 
parte chiar din echipamentul standard al CMU. 

Kira trase de mânecile costumului, lungindu-le și mai 
mult. 

— A fost un cadou personalizat de la iubitul meu. Nu am 
avut timp să mă îmbrac în altceva înainte să plec cu 
Valkyrie. 

— Mhm. Și cum îl... cum îl dai jos? 

Arătă spre o parte a capului. 

Kira își atinse scalpul, știind că bărbatul se uita la fibrele 
care i se încrucișau pe piele. 

— Se dă jos. 

Mimă mișcarea cu degetele, ca și cum ar fi dat la o 
parte marginea xeno, dar asta nu se întâmplă. 

— Ai și o cască? întrebă Trig. 


Fără clătină din cap. 

— Nu mai am, dar pot să folosesc orice altă cască de la 
costume. 

— Mișto. Uite cum stă treaba, Ellen, spuse Falconi. i-am 
transferat colegii pe nava noastră. Sunt bine, dar o să-i 
lăsăm în criogenare până andocăm, deoarece e deja 
aglomerat aici. Presupun că CMU așteaptă cu nerăbdare să 
te interogheze și presupun că și tu ești nerăbdătoare să dai 
raportul, dar asta va trebui să mai aștepte. Transmiţătorul 
nostru s-a stricat acum câteva zile, ceea ce înseamnă că nu 
putem să trimitem date, doar le primim. 

— Nu puteți folosi echipamentul de pe Valkyrie? întrebă 
Kira, însă își regretă imediat cuvintele. „La naiba, nu le 
ușura treaba.” 

Falconi scutură din cap. 

— Inginerul spune că defecţiunile navetei au făcut 
sistemul electric să scurtcircuiteze când unitatea de fuziune 
a fost reactivată. 

Scurtcircuitul a ars computerul, a distrus reactorul etc. 
Tovarășii tăi sunt norocoși că bateriile tuburilor de 
criogenare au rezistat. 

— Deci nimeni de la conducere nu știe că noi cinci 
trăim? întrebă Kira. 

— Nu știu de tine în mod special, dar știu că erau cel 
puţin patru oameni pe navetă. Semnăturile termice erau 
destul de clare. Tocmai de asta CMU a oferit un contract 
deschis pentru orice navă care poate întâmpina Valkyrie 
înainte ca aceasta să ajungă în capătul sistemului. Din 
fericire pentru tine, am avut niște delta-v în plus. 

Kira simţi posibilităţile care se deschideau în faţa ei. 
Dacă CMU nu știa că trăiește, și Orso și ceilalți erau în 
continuare criogenaţi, poate că avea ocazia să evite să fie 
făcută dispărută de către CMU și de către Ligă. 

— Cât mai durează până ajungem la destinaţie? 

— O săptămână. Ne îndreptăm spre centrul sistemului, 
spre Ruslan. Avem câţiva pasageri pe care trebuie să-i 
lăsăm acolo, rosti căpitanul și ridică o sprânceană. Am 
deviat destul de mult de la traseu când am venit după 


Valkyrie. 

O săptămână. Putea să ţină Lama Delicată secretă o 
săptămână întreagă? Trebuia să o facă, nu avea de ales. 

Apoi Falconi spuse: 

— ltinerarul tău arată că ai venit din sistemul Sigma 
Draconis. 

— Așa e. 

— Ce s-a întâmplat? Unităţile mai vechi pot să susțină 
numai, cât, 0,14 ani-lumină pe zi? Asta e o călătorie a naibii 
de lungă de făcut fără criogenare. 

Kira ezită. 

— Te-au lovit Meduzele? întrebă Trig. 

— Meduzele? întrebă ea confuză, dar recunoscătoare 
pentru secundele suplimentare pe care le avu ca să se 
gândească. 

— Ştii tu, extratereștrii. Mediile. Meduzele. Așa le 
spunem. 

O senzaţie de oroare o umplu pe Kira când vorbea. Se 
uită la puști și la căpitan. 

— Meduzele. 

Falconi se rezemă de cadrul ușii. 

— Nu aveai cum să afli. S-a întâmplat după ce ai plecat 
din sistemul Sigma Draconis. O navă extraterestră a apărut 
pe lângă Ruslan, când, acum două luni cred, și a lovit două 
transportoare diferite. A distrus unul, apoi grupuri de nave 
au apărut peste tot: Shin-Zan, Eidolon, chiar și pe Sol. Au 
făcut găuri prin trei nave care orbitau planeta Venus. 

— După asta, Liga a declarat în mod oficial război 
intrușilor. 

— Război, rosti Kira; cele mai mari temeri ale ei se 
îndepliniseră. 

— Se pare că o să fie unul mare, zise Falconi. Meduzele 
au făcut tot ce au putut ca să ne oprească. Au dezamorsat 
navele Ligii, au aruncat în aer fermele de antimaterie, au 
trimis trupe pe colonii, genul ăsta de lucruri. 

— Au atacat Weyland? 

Căpitanul ridică din umeri. 

— Să fiu al naibii dacă știu. Probabil. Comunicaţiile FTL 


nu sunt chiar de încredere acum. Meduzele le-au afectat 
cât de mult au putut. 

Kirei i se ridică părul pe ceafă. 

— Vrei să spui că sunt aici? Acum? 

— Da! răspunse Trig. Șapte dintre ei. Trei nave de luptă 
mari, patru navete mai mici, având lasere duble... 

Falconi ridică o mână și puștiul se opri. 

— În ultimele săptămâni au hărțuit toate navele aflate 
între locul ăsta și Cygni 61 B. CMU face tot ce poate ca să le 
țină departe, dar nu au destule forțe. 

— Ce vor Meduzele? întrebă Kira, simțindu-se copleșită. 

Sub costum, Lama Delicată se mișcă din nou. Încercă să 
se calmeze. Cumva, trebuia să găsească un mod să-și 
contacteze familia, să descopere dacă era în siguranţă și să 
le spună alor ei că trăia. Indiferent de consecințe. 

— Încearcă să ne cucerească sau...? 

— Aș vrea să-ţi pot spune. Nu par să încerce să ne 
extermine, dar cam atâta știm. Atacă pe ici, pe colo... Dacă 
ar fi să-mi dau cu părerea, aș spune că ne pregătesc pentru 
ceva mai serios. Nu mi-ai răspuns însă la întrebare. 

— Ce întrebare? 

— Despre Sigma Draconis. 

— A, am fost atacați, spuse ea. Presupun că de către 
Meduze. 

— Care „voi“? întrebă Falconi. 

— Extenuating Circumstances. Patrulam, iar căpitanul 
Henriksen s-a oprit lângă Adrasteia, ca să verifice echipa de 
supraveghere de acolo. In noaptea aia, am fost prinși în 
capcană. lubitul meu, eu... Vocea Kirei se întrerupse ușor, 
apoi continuă. Nu a supravieţuit. Cea mai mare parte a 
echipajului nu a făcut-o. Câţiva dintre noi am reușit să 
ajungem în navetă înainte ca Extenuating Circumstances să 
scape de sub control. Când a explodat, i-a luat și pe 
extratereștri cu ea. Noi cinci am tras la sorţi ca să vedem 
cine o să fie criogenat, iar eu am tras paiul scurt. 

Cu asta rezolvă problema. Kira își dădu seama că 
Falconi avea încredere în ea. Totuși, bărbatul nu se relaxă, 
nu complet. Cu degetul mijlociu își lovea pistolul. Mișcarea 


părea să fie mai degrabă un reflex decât un gest conștient. 

— Ai văzut Meduze? întrebă Trig, entuziasmat; puștiul 
scoase un alt baton din buzunar și îl desfăcu. Ce formă au? 
Cât sunt de mari? Sunt mari-mari sau doar... Mari? întrebă 
el și luă rapid câteva mușcături din baton, umplându-și 
gura până când își umflă obrajii. 

Kira nu voia să inventeze o altă poveste. 

— Da, am vazut una. Era mare și avea foarte multe 
tentacule. 

— Nu e singurul tip, spuse Vishal. 

— Da? 

— Nimeni nu știe dacă fac parte din aceeași specie, 
dacă sunt rude apropiate sau cu totul altceva, dar Meduzele 
există în diferite forme. 

Trig vorbi cu mâncarea în gură. 

— Unele au tentacule. Altele, braţe. Unele se târăsc 
precum șerpii. Unele par să funcţioneze numai în condiţii de 
gravitație zero. Altele nu. Unele suportă ambele situații. 
Până acum, au fost descoperite cam șase specii diferite, 
dar e posibil să existe mult mai multe. Am strâns toate 
rapoartele sosite de la Ligă. Dacă ești interesată, aș 
putea... 

— Gata, Trig, asta poate să aștepte, spuse Falconi. 

Puștiul încuviinţă și tăcu, deși păru ușor dezamăgit. 

Falconi își frecă bărbia cu mâna liberă. Privirea îi era 
incomod de tăioasă. 

— Cred că ați fost printre primii atacați de Meduze. Aţi 
plecat de pe Sigma Draconis când? La jumătatea lui 
august? 

— Da. 

— Ai reușit să trimiţi vreun avertisment Ligii? 

— Doar prin intermediul transmisiei cu viteză redusă. De 
ce? 

— Eram doar curios dacă Liga știa despre Meduze 
înainte să apară de peste tot. Se pare că nu, dar... 

Deasupra se auzi un zgomot scurt, puternic, iar privirea 
căpitanului deveni vagă când se concentră asupra 
interfeței. Același lucru se întâmplă și cu Trig, și cu Vishal. 


— Ce e? întrebă Kira, care le observă îngrijorarea de pe 
feţe. 
— Alte Meduze, spuse Falconi. 


3. 


O femeie înaltă se apropie în grabă de Falconi și îl bătu 
pe umăr. Părea mai în vârstă decât el, destul de bătrână 
încât majoritatea oamenilor să înceapă să se gândească la 
prima lor rundă de injecții cu celule stern. Avea părul prins 
la spate într-o coadă strânsă, iar mânecile bluzei îi erau 
suflecate. Ca și Falconi, avea un pistol prins de picior. 

— Căpitane... 

— Îi văd. Asta înseamnă două, ba nu, trei Meduze. 
Privirea de un albastru glaciar a lui Falconi se limpezi când 
arătă spre Trig și pocni din degete. Du-o pe domnișoara 
Kaminski jos și asigură-te că toată lumea e în siguranţă. E 
posibil să trebuiască să facem un salt de urgenţă. 

— Da, domnule. 

Căpitanul și femeia porniră împreună pe coridor. Trig îi 
privi până când dispărură. 

— Cine era? întrebă Kira. 

— Domnișoara Nielsen, răspunse Trig. E ofițerul secund, 
adăugă el și se dădu jos de pe dulap. Haide. 

— O secundă, spuse Vishal, care deschise un sertar. 

Bărbatul îi dădu Kirei un container mic. În el, găsi o 
pereche de lentile de contact care pluteau în capsule pline 
cu lichid. 

— Poţi să le folosești ca să navighezi on-line în timp ce 
aștepți ca implanturile să îţi fie reparate. 

După ce petrecuse atâta timp fără interfaţă, Kira era 
nerăbdătoare și luă cutia. 

— Mulţumesc. Nici nu știi cât înseamnă asta pentru 
mine. 

Doctorul dădu din cap și zâmbi. 

— E plăcerea mea, domnișoară Kaminski. 

— Bun, acum putem să mergem? întrebă Trig. 


— Da, mergeţi, mergeţi, spuse doctorul. 


4. 


Încercând să ignore presimţirea rea pe care o avea, Kira 
îl urmă pe Trig pe coridorul îngust. Acesta se curba într-un 
arc ușor, formând un inel în jurul a ceea ce era, fără doar și 
poate, linia mediană a navei Wa/fish. Puntea arăta de 
parcă, odinioară, se rotise ca să ofere gravitație artificială 
când nava nu accelera, dar nu mai era cazul. Orientarea 
camerelor și a mobilei, așa cum văzuse și în infirmerie, era 
strict înspre spate, în concordanţă cu propulsia motorului. 

— Cât a costat costumul ăsta? întrebă Trig, arătând spre 
mâna ei. 

— Îţi place? 

— Da, are o textură mișto. 

— Mulţumesc. A fost făcut pentru supraviețuire în medii 
extreme, cum ar fi pe Eidolon. 

— Serios? se lumină puștiul. E grozav. 

Kira zâmbi fără să vrea. 

— Nu știu însă cât a costat. Cum am zis, a fost un 
cadou. 

Ajunseră în dreptul unei uși deschise, aflată pe peretele 
interior al coridorului, iar Trig se întoarse. Prin ușă se 
deschidea un al doilea coridor, care ducea spre centrul 
navei. 

— Walfish transportă în mod normal pasageri? întrebă 
Kira. 

— Nu, răspunse Trig, dar foarte mulţi oameni sunt 
dispuși să ne plătească pentru a-i duce pe Ruslan, unde e 
mai sigur. De asemenea, am mai luat uneori supraviețuitori 
de pe nave distruse de Meduze. 

— Serios? Sună destul de periculos. 

Puștiul ridică din umeri. 

— E mai bine decât să aștepți să fii împușcat. În plus, 
avem nevoie de bani. 

— Poftim? 


— Da. Am folosit ce mai aveam din antimaterie ca să 
ajungem pe Cygni 61, după care tipul care trebuia să ne 
plătească ne-a tras ţeapă, așa că am rămas blocaţi aici. 
Încercăm să adunăm destul cât să cumpărăm antimaterie 
care să ne ajute să ajungem înapoi pe Sol sau pe Alpha 
Centauri. 

În timp ce vorbea, ajunseră la o ușă etanşă. 

— Nu lua asta în seamă, spuse Trig, arătând spre o 
parte din perete; părea jenat. E o glumă veche. 

Peretele îi părea gol Kirei. 

— Ce e? 

Puștiul păru confuz, apoi zise:. 

— A da, implanturile tale. Am uitat. Nu contează. E doar 
o interfaţă pe care o avem de ceva timp. Căpitanul crede că 
e amuzant. 

— Serios? 

Ce anume l-ar fi făcut pe un bărbat ca Falconi să râdă? 
Kira își dori să fi purtat lentilele de contact. 

Trig deschise ușa etanșă și îi făcu semn să intre în 
camera lungă și întunecată care se întindea spre mai multe 
niveluri ale navei. Prin centru trecea o scară și un grătar 
subţire din metal marca fiecare punte, deși găurile din 
acesta erau atât de mari, încât putea vedea până în capătul 
secţiunii, patru punți mai jos. 

O voce bărbătească, pe Kira nu o recunoscu, răsună de 
sus. 

— Atenţie: pregătiţi-vă pentru o cădere în gol în 34 de 
secunde. 

Un tremur necontrolat îi marcă vorbele, ca și cum 
difuzorul ar fi putut în orice moment să izbucnească în 
lacrimi, în râs sau într-un acces de furie necontrolată. 
Zgomotul o făcu pe Kira să se încordeze, iar suprafaţa 
Lamei Delicate deveni zgrunţuroasă, de parcă ar fi fost 
compusă din pietricele. 

— Aici, spuse Trig și apucă un mâner aflat la îndemână, 
pe perete. 

Kira făcu la fel. 

— Asta e  pseudo-inteligența voastră? întrebă ea, 


arătând spre tavan. 

— Nu, e mintea navei, Gregorovich, răspunse puștiul cu 
mândrie. 

Kira ridică o sprânceană. 

— Nava voastră are propria minte! 

Wallfish nu părea destul de mare sau de bine dotată 
încât să necesite una. Cum de reușise Falconi să convingă 
mintea electronică să se alăture echipajului? Se întrebă, pe 
jumătate amuzându-se, dacă la mijloc fusese vorba de un 
șantaj. 

— Da. 

— Pare puţin... diferită de celelalte minţi de nave pe 
care le-am întâlnit. 

— Nu e nimic în neregulă cu el. Este o minte bună. 

— Sunt sigură de asta. 

— Chiar e! insistă puștiul. E cea mai bună. Gregorovich 
e mai deștept decât alte minţi, cu excepţia celor de pe 
vremuri. Puștiul zâmbi, dezvăluind niște dinţi strâmbi. E 
arma noastră secretă. 

— Deșt... 

Se auzi o alarmă, un piuit scurt, pe un ton jos, după care 
podeaua păru să se lase în jos, iar Kira se ţinu strâns de un 
mâner, în timp ce senzaţia de vertij făcu pereții și podeaua 
să se învârtă în jurul ei. Ameţeala îi trecu după ce își resetă 
perspectiva, de la una „sus-jos“ la una „faţă-spate“, unde 
plutea într-un tub lung și orizontal. 

Se săturase de căderea în gol. 

În spatele ei auzi un zgomot ascuţit. Se întoarse și văzu 
o pisică siameză, albă cu gri, care intră în fugă pe o ușă 
deschisă și se lovi de scară. Se prinse de aceasta cu 
ghearele și apoi, cu ușurință, se lansă spre celălalt capăt al 
camerei. 

Kira o privi impresionată în timp ce se cățăra pe scară, 
fiind o rachetă lungă și blănoasă, înarmată cu dinţi și 
gheare. Pisica se uită la Kira când trecu pe lângă ea, o ură 
plină de venin strălucind în ochii ei ca smaraldul. 

— Asta e pisica navei, domnul Fuzzypants, spuse Trig. 

Pisica semăna mai degrabă cu un demon criminal decât 


cu un domn Fuzzypants, dar Kira îl crezu pe cuvânt pe 
puști. 

Pentru o clipă, auzi un alt zgomot din spatele camerei: 
un zăngănit metalic, ce îi reaminti de... niște copite? 

Apoi o masă maro cu roz intră pe ușă și sări pe scară. 
Chiţăi și dădu din picioarele sale butucănoase până când 
aduse una dintre copite pe scară. Aceasta se blocă, iar 
creatura, un porc, sări după pisică. 

Apariţia porcului era atât de incredibilă, încât Kira nu 
știu ce să spună. Ca de obicei, viaţa continua să o surprindă 
cu profunzimile ciudăţeniei ei. 

Pisica ateriză în cealaltă parte a camerei și ieși repede 
pe altă ușă, apoi porcul o urmă. 

— Ce a fost asta? 

— Porcul navei, Runcible. 

— Porcul navei... 

— Da. l-am pus niște perniţe adezive pe copite, ca să se 
poată mișca și în timpul căderii în gol. 

— Dar de ce un porc? 

— Pentru că, așa, putem avea mereu şuncă la cină. Trig 
chicoti, iar Kira scânci. 

Petrecuse 88 de zile în FTL doar ca să fie ţinta unor 
glume proaste? Unde era dreptatea în asta? 

Vocea lui Gregorovich se auzi deasupra lor, fiind din nou 
vocea unui zeu nesigur: 

— Pregătiţi-vă pentru reluarea propulsiei într-un minut și 
24 de secunde. 

— De ce este mintea navei atât de specială? 

Trig ridică din umeri. Era o mișcare ciudată în timpul 
unei mișcări în gol. 

— E foarte, foarte mare. E destul de mare încât ar putea 
deservi o navă importantă. 

— Cum aţi reușit asta? întrebă ea. 

Din ce văzuse pe Wallfish, nicio minte cu mai mult de 
doi sau trei ani de creștere nu ar fi trebuit să vrea să 
servească la bord. 

— L-am salvat. 

— Aţi salvat... 


— Era instalat pe o navă de minerit. Compania exploata 
iridiu din jurul lui Cygni B, apoi îl transporta înapoi aici. Un 
meteorit a lovit transportorul și acesta s-a prăbușit pe una 
dintre luni. 

— Au! 

— Da, iar impactul a distrus comunicațiile, deci nu avea 
cum să ceară ajutor. 

Se auzi iar sunetul de alertă, iar Kira își așeză din nou 
picioarele pe podeaua din metal, în timp ce greutatea îi 
reveni. Se miră de modul în care mușchii ei funcționau 
după ce stătuse atât de mult în gravitație zero. 

— Și? Semnătura termică a transportorului ar fi trebuit 
să fie ușor de reperat. 

— Ar fi trebuit, spuse Trig, care începu să coboare scara. 
Problema era că luna era vulcanică. Temperatura de pe 
fundal a ascuns nava. Compania a crezut c-a fost distrusă. 

— La naiba, spuse Kira, care-l urmă. 

— Da. 

— Cât timp au fost blocaţi acolo? întrebă ea când 
ajunseră la ultimul nivel. 

— Peste cinci ani. 

— E o perioadă foarte lungă pentru o criogenare. 

Trig se opri și o privi cu seriozitate. 

— Nu au fost criogenaţi. Nava era prea avariată. Toate 
tuburile pentru criogenare au fost distruse. 

— Thule! Ce s-a întâmplat cu echipajul? 

Propria ei călătorie fusese groaznic de lungă. Kira nici 
măcar nu-și putea imagina cinci ani petrecuţi astfel. 

— Oamenii au murit de foame sau au murit în accident. 

— Și nici Gregorovich nu a putut intra în starea de 
criogenare? 

— Nu. 

— Deci a fost singur în cea mai mare parte a timpului? 

Trig încuviinţă. 

— Ar fi putut să rămână acolo vreme de decenii dacă nu 
am fi văzut prăbușirea. A fost un noroc pur. S-a întâmplat 
să ne uităm la ecrane la momentul potrivit. Până atunci, nu 
aveam o minte a navei, doar o pseudo-inteligenţă. Nu era 


bună. Căpitanul l-a transferat pe Gregorovich și asta a fost. 

— Pur și simplu, l-aţi păstrat? El ce a spus despre asta? 

— Nu prea multe. 

Trig o opri cu o privire înainte ca ea să mai poată 
obiecta. 

— Vreau să spun că nu era prea vorbăreţ. Doar nu 
suntem atât de proști încât să zburăm cu o minte care nu 
vrea să fe cu noi. Ai impresia că suntem niște sinucigași? 

— Compania de minerit nu a avut o problemă cu asta? 

Ajunseseră pe puntea centrală și mergeau pe un alt 
coridor. 

— Nu a depins de ei, spuse Trig. Deja îi încheiaseră 
contractul lui Gregorovich, îl declaraseră mort, așa că era 
liber să se înregistreze pe ce navă voia. În plus, chiar dacă 
încercau să îl ia înapoi, Gregorovich nu ar fi vrut să plece de 
pe Wallfish. Nici măcar nu i-a lăsat pe ingineri să îl scoată 
pentru o radiografie pe Lumea lui Stewart. Nu mai voia să 
fe singur. 

Kira putea înțelege acest lucru. Minţile era umane (într-o 
oarecare măsură), dar erau mult mai mari decât creierul 
normal şi aveau nevoie de stimulare ca să nu 
înnebunească. Pentru ca o minte să fie blocată, singură, 
timp de cinci ani... Se întrebă dacă era, într-adevăr, în 
siguranţă pe Wa//fish. 

Trig se opri lângă niște uși presurizate, câte una de 
fiecare parte a coridorului. 

— Stai aici. 

Puștiul deschise ușa din stânga și intră. Kira văzu în 
trecere un dulap mare cu rafturi pline cu echipamente și o 
femeie blondă care punea căptușeală în jurul secțiunilor 
mari ale consolei, care arătau suspect de mult precum cele 
de pe Va/kyrie. Lângă ea, pe punte, era o grămadă de 
pistoale CMU... 

Kira se încruntă. Echipajul de pe Wa//fish luase totul de 
pe navă? Cumva, nu credea că era legal. 

— Nu e treaba mea, spuse ea. 

Trig se întoarse cu o pătură, un set de pernuţe adezive 
și un pachet de mâncare. 


— Uite, spuse el, dându-i-le. Nu poţi intra în camera de 
control și în sala motoarelor decât dacă unul dintre noi e cu 
tine sau dacă îţi dă căpitanul permisiunea. Arătă apoi spre 
camera din care tocmai ieșise. Același lucru e valabil și 
pentru babord. Te afli la tribord. Toaletele chimice sunt în 
spate. Găsește-ţi un loc oriunde poți. Crezi că o să te 
descurci de aici? 

— Cred că da. 

— Bun. Trebuie să mă întorc în camera de comandă. 
Dacă apare vreo problemă, spune-i lui Gregorovich și o să 
ne anunțe el. 

Apoi puștiul plecă grăbit înapoi pe unde veniseră. Kira 
inspiră adânc și deschise ușa spre camera de la tribord. 


CAPITOLUL II 
WALLFISH 


1. 


Mirosul fu primul lucru pe care-l observă Kira: putoarea 
de castroane nespălate, de urină, de vomă și de mâncare 
mucegăită. Ventilatoarele mergeau la viteză maximă, știa, 
pentru că le simţea briza, dar nici măcar ele nu puteau să 
împrăștie mirosul. 

Apoi urmară sunetele: un zumzet constant al 
conversaţiei, puternic și copleșitor. Copii care plângeau, 
bărbaţi care se certau, muzică. După atâta timp petrecut în 
tăcerea de pe Valkyrie, zgomotul era copleșitor. 

Zona tribordului era un spaţiu mare, curbat, care, 
presupunea ea, oglindea babordul, ca o jumătate de 
gogoașă cuibărită în jurul centrului navei Wallfish. Nervuri 
groase de susținere se arcuiau de-a lungul peretelui, 
puncte de ancorare și alte puncte tari fiind presărate de-a 
lungul punţii și al tavanului. Numeroase containere erau 
prinse de punte, iar între ele erau pasagerii. 


Kira se hotărî că termenul mai potrivit era „refugiaţi”. 
Erau între două și trei sute de oameni, toţi înghesuiți acolo. 
Era o adunare pestriță, tineri și bătrâni, îmbrăcaţi în tot 
felul de haine. De toate, de la costume din piele la rochii 
strălucitoare și costume de seară care reflectau lumina. Pe 
podea erau împrăștiate pături și saci de dormit, totul 
ancorat cu pernuțe adezive și, în unele cazuri, cu frânghii. 
Alături de așternuturi, pe jos erau presărate haine și 
rămășițe de gunoi. 

Puţini oameni aleseseră să-și curețe zona - niște mici 
fiefuri ale ordinii în haosul general. 

Kira își dădu seama că locul se dusese de râpă când 
nava își oprise motoarele. 

Unii refugiaţi o priviră. Cei mai mulți o ignorară sau nu o 
observară. 

Pășind cu atenţie, Kira se îndreptă spre partea din spate 
a tribordului. Văzu șase oameni în saci de dormit, legaţi de 
punte, în spatele celui mai apropiat container. Păreau să fie 
răniţi. Mai mulți dintre ei aveau arsuri vindecate pe mâini și 
toți aveau bandaje de diferite mărimi. 

Dincolo de ei, doi tineri cu frizuri extravagante încercau 
să liniștească niște fete care ţipau și alergau în cercuri, 
fluturând bucăţi de aluminiu rupt din pachetele cu rații. 

Mai erau și alte cupluri, majoritatea fără copii. Un bătrân 
stătea lipit de peretele interior și cânta la un instrument 
mic, un fel de harpă, în timp ce fredona pe o voce joasă 
pentru trei adolescenţi care păreau mohorâţi. Kira nu auzi 
decât câteva versuri, dar le recunoscu dintr-un poem 
spaţial vechi: 


„„„Să cercetezi și să cauti prin granitele exterioare, 
Și când aterizăm pe un țărm distant, 
Să căutăm chiar și mai departe... 


Aproape de partea din spate, șapte oameni erau strânși 
în jurul unui dispozitiv din bronz și ascultau cu atenţie 
vocea care se auzea din el. 

— Unu, doi, unu, trei, nouă, cinci, patru... 


Vocea continuă să numere calmă, pe un ton echilibrat, 
care nu se grăbea și nu încetinea. Grupul părea hipnotizat 
de voce. Câţiva oameni stăteau cu ochii pe jumătate 
închiși, legănându-se, ca și cum ar fi ascultat muzică, sau 
își priveau tovarășii cu o emoție evidentă. 

Kira nu știa de ce erau atât de importante acele numere. 
Văzu în apropierea grupului doi entropiști în robe, o femeie 
și un bărbat, care stăteau unul cu faţa spre celălalt, cu ochii 
închiși. Surprinsă, Kira îi studie. A 

Trecuse foarte mult timp de când văzuse un entropist. În 
ciuda faimei lor, nu erau foarte mulți. Poate doar câteva 
zeci de mii. Atât. Și mai rar era să-i vezi călătorind pe o 
navă comercială de rând. „Probabil că și-au pierdut nava”, 
își zise ea. 

Kira încă își amintea de momentul când un entropist 
venise pe Weyland, când ea era doar un copil, aducând cu 
el provizii de seminţe, bănci de gene și piese utile de 
echipament, care au facut mai ușoară colonizarea planetei. 
După ce entropistul își terminase treaba cu adulţii, ieșise pe 
strada principală Highstone, iar acolo, în amurg, îi fascinase 
pe ea și pe ceilalţi copii cu formele strălucitoare pe care le 
desena cumva în aer cu mâinile goale - un foc subit de 
artificii, rămas în continuare una dintre amintirile preferate 
ale Kirei. 

Fusese aproape convinsă atunci de faptul că magia 
exista. 

Cu toate că entropiștii erau seculari, un nor de misticism 
plana deasupra lor. Pe Kira nu o deranja. li plăcea să se 
minuneze când venea vorba de Univers, iar entropiștii o 
ajutau cu asta. 

Îi mai privi puţin pe bărbat și pe femeie, după care-și 
văzu de drum. Era dificil să găsească un loc unde să aibă 
parte și de puţină intimitate, dar, într-un final, Kira văzu un 
spațiu îngust între două containere. Işi întinse pătura, 
lipind-o de podea cu pernuţele adezive, se așeză și, pentru 
câteva minute, se odihni și-și adună gândurile... 

— Deci, încă o fiinţă fără casă pe care a luat-o Falconi. 

Vizavi de ea, Kira văzu o femeie scundă, cu părul 


ondulat, care stătea rezemată de un container și tricota un 
fular lung, dungat. Priveliștea buclelor femeii declanșă o 
senzaţie palpabilă de invidie și de pierdere. 

— Presupun că da, spuse Kira; nu prea avea chef să stea 
la taclale. 

Femeia încuviinţă. Lângă ea, pătura se foi și o pisică 
mare, cu urechile cu vârfuri negre, se ridică și o fixă cu o 
privire indiferentă. Căscă, etalând niște dinţi impresionant 
de lungi, apoi se cuibări din nou. 

Kira se întrebă ce părere avea domnul Fuzzypants de 
acest intrus. 

— Ce pisică frumoasă! 

— Nu-i așa? Chiar este. 

— Cum îl cheamă? 

— Are multe nume, răspunse femeia, în timp ce eliberă 
și mai mult fir din ghem. În momentul de faţă, i se spune 
Hlustandi, care înseamnă „ascultător”. 

— Asta da nume. 

Femeia se opri din tricotat ca să dezvăluie un rânjet. 

— Da. Acum, spune-mi, cât îţi iau căpitanul Falconi și 
banda lui fericită de rebeli pentru privilegiul transportului? 

— Nu-mi cer nimic, răspunse Kira, ușor confuză. 

— Serios? Femeia ridică o sprânceană. Bineînţeles, ești 
membru CMU. Nu ar da bine să încerce să șantajeze un 
membru al forțelor armate. Nu, nu ar da bine deloc. 

Kira se uită în jur, la ceilalţi pasageri. 

— Stai un pic, vrei să spui că le cer bani oamenilor 
pentru că i-au salvat? Dar e ilegal! 

Și imoral. Oricine era blocat în spaţiu avea dreptul să fie 
salvat fără să fie nevoit să plătească. Poate că era nevoie 
de o despăgubire mai târziu, în funcţie de situaţie, dar nu în 
momentul transportului. 

Femeia ridică din umeri. 

— Încearcă să-i spui asta lui Falconi. Cere 3.400 de biţi 
de persoană pentru călătoria până la Ruslan. 

Kira deschise gura, se opri și o închise. 3.400 de biţi era 
de două ori preţul unei călătorii interplanetare și aproape 
cât un bilet interstelar. Se încruntă când își dădu seama că 


echipajul de pe Wa//fish îi șantaja, practic, pe refugiaţi: 
plătește sau o să te lăsăm să plutești prin spațiu. 

— Nu pari foarte afectată de asta. 

Femeia o fixă pe Kira cu o privire ciudat de amuzată. 

— Drumul spre scop e rareori drept. Are tendința să 
șerpuiască, iar asta face călătoria mult mai plăcută decât ar 
fi fost altfel. 

— Serios? Șantajul ţi se pare ceva plăcut? 

— Nu aș merge chiar atât de departe, zise femeia pe un 
ton sec. Lângă ea, Hlustandi deschise un ochi, dezvăluind o 
pupilă subţire, apoi îl închise din nou. Vârful cozii i se mișcă. 
Dar e mai bine decât să stai singur într-o cameră, 
numărând porumbei, adăugă ea și îi aruncă Kirei o privire 
fermă. Ca să fie clar, nu deţin porumbei. _ 

Kira nu-și dădea seama dacă femeia glumea sau nu. In 
încercarea de a schimba subiectul, spuse: 

— Și cum ai ajuns aici? 

Femeia își aplecă fruntea, andrelele din mâinile ei 
lovindu-se într-un ritm furios. Nu trebuia să se uite la ele: 
degetele ei învârteau firul cu o regularitate hipnotizantă. Nu 
încetineau, nu greșeau. 

— Cum am ajuns toţi aici? Hmmm. Chiar contează? S-ar 
putea spune că tot ce contează este să învăţăm să 
gestionăm ce ni se oferă în orice moment, nu unde am fost. 

— Presupun că da. 

— Nu e un răspuns prea satisfăcător, știu. Pot să spun 
că am venit pe Cygni 61 ca să mă întâlnesc cu un prieten 
vechi, dar nava pe care era a fost atacată. E o poveste des 
întâlnită. De asemenea, îmi place să fiu acolo unde se 
întâmplă lucruri interesante. E un obicei groaznic de prost 
al meu, zise ea în timp ce-i făcu Kirei cu ochiul. 

— Aha. Cum te cheamă? Nu mi-ai spus. 

— Nici tu nu mi-ai zis numele tău, rosti femeia, fixând-o 
cu privirea. 

— Ăăă... Ellen. Ellen Kaminski. 

— Încântată de cunoștință, Ellen Kaminski. Numele sunt 
niște lucruri puternice. Ar trebui să fii atentă cui i-l 
împărtășești pe al tău. Nu știi niciodată când poate cineva 


să-l întoarcă împotriva ta. În orice caz, poţi să-mi spui Inare. 
Pentru că Inare e cine sunt. 

— Dar nu e numele tău? întrebă Kira, pe jumătate în 
glumă. 

— Ce isteață ești! Femeia se uită în jos, la pisică, și 
șopti: De ce se află mereu cei mai interesanţi oameni în 
spatele containerelor? De ce? 

Pisica mișcă din urechi, dar nu răspunse. 


2, 


Când deveni clar că lnare nu mai era interesată de 
conversaţie, Kira deschise pachetul cu mâncare și devoră 
conţinutul lipsit de gust. Cu fiecare gură, se simţea mai 
normală, mai prezentă. 

După ce termină, luă cutia pe care i-o dăduse Vishal și 
își puse lentilele de contact. „Te rog să nu le scoţi sau să le 
dezactivezi“ se gândi ea, încercând să-și imprime intenţia 
pe Lamă Delicată. „Te rog.“ 

La început, Kira nu era sigură că xeno înţelesese, însă, 
apoi, un ecran de start îi apăru în faţa ochilor și oftă, 
ușurată. 

Fără implanturi, funcţionalitatea lentilelor de contact era 
limitată, dar era îndeajuns încât Kira să creeze un profil de 
vizitator și să se conecteze la reţeaua principală a navei. 

Descărcă o hartă a sistemului binar și verifică zonele în 
care apăruseră  Meduzele. Acum, erau zece nave 
extraterestre în sistemul Cygni 61 și în apropierea lui. Două 
dintre ele interceptaseră un transportor aproape de 
Kareline, a doua planetă a lui Cygni A, și se ocupau de el. 
Trei alte nave cu Meduze accelereau spre facilităţile de 
procesare a minereurilor, care se aflau în capătul centurii 
de asteroizi (ceea ce avea să-i aducă destul de aproape de 
inelul locuit Chelomey), în timp ce două nave mari cu 
Meduze erau ocupate cu urmărirea dronelor de minerit de 
pe orbita lui Cygni B, la depărtare de peste 86 de unități 
astronomice. 

Trei nave noi ajunseseră într-un capăt al planetei Cygni 


A, deasupra zonei orbitale, la diferite distanțe de centura 
exterioară de asteroizi. 

Momentan, niciuna dintre nave nu părea să fie o 
ameninţare imediată pentru Wa//fish. 

Dacă se concentra, Kira simţea același impuls pe care-l 
avusese în timpul atacului de pe  Extenuating 
Circumstances- o chemare o atrăgea spre fiecare navă 
extraterestră. Era însă o senzaţie vagă, slabă, ca și cum ar 
fi fost însoţită de regret. Asta îi arăta că Meduzele 
transmiteau, dar nu recepţionau. Altfel ar fi știut exact 
unde erau ea și Lama Delicată. 

Simţi o mică ușurare, însă acest lucru o făcu să-și pună 
întrebări. Mai întâi, cum? Nimeni altcineva din sistem nu 
observase semnalul, ceea ce însemna că ori era incredibil 
de greu de detectat, ori că era transmis cu ajutorul unei 
tehnologii necunoscute. 

Mai rămânea întrebarea „de ce“. Meduzele nu aveau 
niciun motiv să creadă că ea supravieţuise distrugerii navei 
Extenuating Circumstances. De ce încă mai transmiteau 
chemarea? Ca să găsească un alt xeno ca Lamă Delicată? 
Sau o căutau în continuare pe ea? 

Kira tremură. Nu avea cum să afle decât dacă era 
dispusă să le întrebe chiar ea pe Meduze, iar asta era o 
experienţă pe care prefera să o evite. 

Simţi o urmă de vinovăţie la ignorarea impulsului, a 
datoriei pe care acesta o reprezenta. Vinovăţia nu era a ei, 
ci a Lamei Delicate, și o surprinse, având în vedere 
aversiunea pe care o avea xeno faţă de apucători. 

— Ce ti-au făcut? șopti ea. 

Un licăr trecu de-a lungul suprafeţei xeno, dar nimic mai 
mult. 

Recunoscătoare că nu trebuia să-și facă griji pentru că 
avea să fie aruncată în aer de Meduze în următoarele 
câteva ore, Kira închise harta și începu să caute știri despre 
Weyland. Trebuia să știe ce se întâmpla acasă. 

Din păcate, Falconi avusese dreptate, foarte puţine 
detalii ajunseseră pe Cygni 61 înainte ca Meduzele să 
înceapă să bruieze FTL-ul. Existau rapoarte din urmă cu o 


lună, despre ciocniri în partea exterioară a sistemului 
Weyland, dar, după asta, nu mai găsi decât zvonuri și 
speculații. 

„Rezistă”, își spuse ea, gândindu-se la familia ei. Până la 
urmă, toţi erau coloniști. Dacă Meduzele apăruseră pe 
Weyland, și-i imagina pe părinţii ei luându-și armele și 
ajutând în lupta împotriva lor. Totuși, spera că nu făcuseră 
asta. Spera că fuseseră isteţi, că stătuseră ascunși și că 
supraviețuiseră. 

Următorul ei gând fu legat de Fidanza, întrebându-se ce 
mai rămăsese din echipa de cercetare. Oare reușise să se 
întoarcă? 

Rapoartele arătau că, la exact 26 de zile după ce 
părăsise Sigma Draconis, SLV-ul Ffidanza ajunsese pe Cygni 
61. Nu erau raportate pagube. Fidanza andocase pe staţia 
Vyyborg câteva zile mai târziu și, la o săptămână după 
asta, plecase spre Sol. Căută o listă a pasagerilor, dar 
aceasta nu fusese făcută publică. Deloc surprinzător. 

Pentru o clipă, Kira fu tentată să-i trimită un mesaj lui 
Marie-Elise și celorlalţi, în speranţa că încă mai erau în 
sistem. Se opri însă, deoarece în clipa în care avea să se 
logheze în conturile ei, Liga urma să știe unde se afla. 
Poate că nu erau atenți, dar nu era pregătită să-și asume 
riscul. În plus, ce le putea spune foștilor ei colegi de echipă, 
în afară de „îmi pare rău“? Nu era destul ca să compenseze 
pentru durerea și devastarea pe care le provocase. 

Își îndreptă atenţia înapoi la știri, hotărâtă să își dea 
seama care era situaţia generală. 

Nu era de bine. 

Ce începuse ca o serie de ciocniri la scară mică 
escaladase rapid într-o invazie în toată regula. Rapoartele 
erau puţine și rare, dar pe Cygni 61 ajunseseră destule 
informaţii cât să înțeleagă ce se întâmpla prin spaţiul locuit 
de oameni: staţiile ardeau pe orbită în jurul Lumii lui 
Stewart, navele erau distruse aproape de limita Markov, la 
Eidolon, forțele extraterestre aterizau pe planetele 
avanposturi de cercetare și minerit... erau prea multe 
evenimente ca să poată ţine pasul cu ele. 


Kira simţi cum inima i se prăbușește. Dacă nu era o 
coincidenţă faptul că Meduzele apăruseră pe Adra atât de 
rapid după ce-l descoeprise pe xeno, atunci, într-un fel, 
totul ce se întâmpla era din vina ei. Ca și cu Alan. Ca și cu... 
își ridică mâinile la tâmple și clătină din cap. „Nu te gândi la 
asta.” Dacă jucase un rol în cazul primului contact, nu avea 
să o ajute cu nimic să se învinovăţească. Asta ar fi dus-o la 
nebunie. 

Continuă să citească, pagină după pagină, până când 
ochii i se încețoșară de lacrimi, pe măsură ce încerca să 
înghesuie în minte informaţiile ultimelor trei luni. 

Spre meritul Ligii, aceasta păruse să reacționeze la 
invazie cu viteza și disciplina potrivite. Ce rost avea să se 
certe între ei, când monștrii din întuneric atacau? Fuseseră 
mobilizate rezerve, navele civile fuseseră recrutate și, pe 
Pământ și pe Venus, fuseseră puse în aplicare recrutările 
obligatorii. 

Pe de-o parte, latura cinică a Kirei văzu măsurile ca pe 
un nou efort din partea Ligii de a-și extinde puterea. Pe de 
altă parte, latura ei realistă înțelegea necesitatea acțiunilor 
lor. 

Toţi experţii erau de acord: Meduzele erau mai avansate 
tehnologic decât oamenii cu cel puţin 100 de ani. 
Propulsoarele lor Markov le permiteau să intre și să iasă din 
FTL în timp ce se aflau mult mai aproape de stele și de 
planete decât cele mai avansate nave de război CMU. 
Centralele lor electrice, separate de unităţile de fuziune 
folosite pentru propulsie, generau cantităţi uimitoare de 
energie, necesare pentru trucurile inerțiale ale Meduzelor 
printr-un mecanism care nu fusese încă identificat. Cu toate 
astea, nu foloseau radiatoare ca să disipeze căldura. 
Nimeni nu înțelegea asta. 

Când trupele urcaseră pe prima navă a Meduzelor, 
descoperiseră camere și punți cu gravitație artificială. Nu 
genul obţinut prin forța centrifugă, ci gravitație artificială 
reală. 

Fizicienii nu fuseseră surprinși. Explicaseră că orice 
specie care descoperise cum să modifice rezistența 


inerţială avea să fie, prin definiţie, capabilă să imite un 
câmp gravitațional care are loc în mod natural. 

Și deși nu părea că extratereștrii aveau noi tipuri de 
arme, deoarece încă foloseau lasere, rachete și proiectile 
kinetice, manevrabilitatea extremă a navelor lor, combinată 
cu acurateţea și eficiența armelor, îi făceau greu de învins. 

Din cauza superiorității tehnologice a Meduzelor, Liga 
adoptase o lege care le cerea civililor de peste tot să 
păstreze și să predea orice bucată de echipament 
extraterestru descopereau. Așa cum spusese 
reprezentantul Ligii, un bărbat cam unsuros, cu un zâmbet 
fals și ochi care mereu păreau puţin cam prea mari: 

— Fiecare bucată e valoroasă. Fiecare bucată poate face 
diferenţa. Ajutaţi-ne să vă ajutăm. Cu cât avem mai multe 
informaţii, cu atât putem să ne luptăm mai bine cu acești 
extratereștri și să punem capăt acestei ameninţări la 
adresa coloniilor și a Planetei Casă. 

Kira ura această expresie, Planeta Casă. Din punct de 
vedere tehnic, era corectă, dar ei i se părea ceva opresiv, 
ca și cum toţi ar fi trebuit să se plece și să le facă loc celor 
destul de norocoși să mai locuiască pe Pământ. Nu aceea 
era planeta ei casă, ci Weyland. 

În ciuda avantajelor Meduzelor, războiul din spaţiu nu 
era unilateral în totalitate. Oamenii avuseseră și ei parte de 
niște victorii, dar, per total, erau puţine și greu câștigate. 
Pe Pământ, lucrurile nu stăteau mai bine. Din clipurile pe 
care le văzuse Kira, până și soldaţii în armură aveau 
probleme să îi înfrunte pe extratereștri. 

Vishal avusese dreptate. Meduzele veneau sub forme 
diferite, nu doar ca monstruozitățile cu tentacule pe care le 
întâlnise pe Extenuating Circumstances. Unele erau mari și 
puternice. Altele, mici și agile. Unele erau ca niște șerpi. 
Altele o duceau pe Kira cu gândul la insecte. Însă, oricare 
era forma lor, toate funcționau în vid și erau rapide, 
puternice și dure. 

În timp ce Kira studia imaginile, simţi o presiune în 
spatele ochilor, până când, cu o ascuţime subită... 


„„Un banc de apucători țâșni spre ea din întunericul 
spatiului, având carcase dure și tentacule, fiind înarmați și 
cu armură. Apoi o străfulgerare, iar ea se cățăra pe o pantă 
stâncoasă, trăgând în zeci de creaturi agitate, cu multe 
picioare și gheare. 

Din nou în adâncul oceanului, unde vânau Hdawari. Trei 
siluete apărură din obscuritate. Una groasă și aproape 
invizibilă, cu nuanta miezului nopții pe piele. Una ascuțită și 
fusiformă, un cuib spart de picioare și de gheare, cu o 
creastă sfidătoare, acum coborâtă, ca să inoate mai bine. Și 
una lungă și suplă, cu membre și o coadă ca un bici, care 
emitea electricitate. Deși nu ar fi ghicit doar după 
înfățișare, cele trei aveau ceva în comun: fuseseră primele 
care eclozaseră. Primele și singurele care supraviețuiseră... 


Kira icni și închise ochii. O ţeapă care pulsa îi trecea din 
frunte până la ceafă. Dură ceva vreme până ca durerea să 
dispară. 

Oare Lama Delicată făcea un efort conștient să 
comunice, sau clipul video declanșase niște fragmente din 
vechile amintiri? Nu era sigură, dar era recunoscătoare 
pentru informaţiile suplimentare, oricât de derutante ar fi 
fost. 

— Poate că data viitoare nu-mi vei mai provoca o 
migrenă, bine? 

Nu-și dădu seama dacă xeno o înţelesese. 

Kira reveni la clip. 

Recunoscu mai multe dintre tipurile de Meduze din 
amintirile Lamei Delicate, dar cele mai multe erau noi și 
nefamiliare. Acest lucru o derută. Cât timp fusese xeno 
blocat pe Adrasteia? Cu siguranţă că nu avea cum să fie 
îndeajuns de mult timp încât să fi apărut noi tipuri de 
Meduze... 

Făcu un ocol, verifcându-și resursele profesionale. Toţi 
xenobiologii păreau să cadă de acord asupra unui lucru: toți 
extratereștrii care invadau aveau același cod biochimic. 
Uneori, acesta era foarte variat, dar, în esenţă, era același, 
ceea ce însemna că tipurile diferite de Meduze aparțineau 


unei singure specii. 

— Aţi fost ocupați, șopti ea. 

Oare era vorba de manipulare genetică sau Meduzele 
aveau o fziologie maleabila? Dacă Lama Delicată știa asta, 
nu o arăta. 

Oricum, era o ușurare să știe că omenirea nu lupta cu 
mai mult de un dușman. 

Existau însă o mulţime de alte mistere. De obicei, 
navele Meduzelor călătoreau în multiplu de doi și nimeni nu 
reușise să-și dea seama de ce. „Nu au făcut asta pe Adra“, 
se gândi Kira. De asemenea 


..„.Cuibul  Transferului, cu formă rotundă, cu scop 
apăsător... 


Kira icni când un alt puls dureros îi trecu prin cap. Deci 
xeno încerca să comunice. „Cuibul Transferului...” în 
continuare nu oferea prea multe informaţii, dar măcar 
acum avea un nume. |și făcu o notă mentală să scrie tot ce 
îi arătase Lama Delicată. 

Își dorea doar să nu fi fost totul atât de cifrat. 

Nimeni nu reușise să identifice o planetă sau un sistem 
de origine al extratereștrilor. Calculele inverse ale 
traiectoriilor FTL ale navelor lor dezvăluiseră că Meduzele 
apăreau din toate direcţiile. Asta însemna că ajungeau în 
spaţiul normal în puncte diferite și își alterau în mod 
intenţionat cursul, ca să-și ascundă punctul de origine. Cu 
timpul, lumina provenită de la întoarcerea lor în spaţiul 
normal avea să ajungă la astronomi, iar aceștia urmau să 
determine de unde veneau Meduzele, însă „cu timpul” 
putea însemna ani și ani, poate chiar decenii. 

Meduzele nu puteau călători însă prea departe. Navele 
lor erau mai rapide în FTL, acest lucru era evident, dar nu 
erau atât de ridicol de rapide încât să le permită 
extratereștrilor să călătorească sute de ani-lumină într-o 
lună sau mai puţin. Așa că de ce nu se îndreptaseră încă 
spre Sol sau spre colonii? 

Cât despre motivul pentru care atacau... Răspunsul 


evident era cucerirea, dar nimeni nu știa sigur, iar asta 
dintr-un singur motiv: până în prezent, fiecare încercare de 
a descifra limbajul Meduzelor eșuase. Potrivit dovezilor, 
limbajul lor era bazat pe miros, fiind atât de diferit de orice 
limba umană, încât nici măcar cele mai strălucite minţi nu 
știau de unde să înceapă s-o traducă. 

Kira se opri din citit, simțindu-se de parcă ar fi fost 
lovită. Sub costum, Lama Delicată se întări. Pe Extenuating 
Circumstances, înţelesese ce spusese Meduza la fel de clar 
ca orice om vorbitor de engleză. Și ar fi putut să-i răspundă 
la fel, dacă ar fi vrut. Nu avea niciun dubiu în privinţa asta... 

Un fior o străbătu prin membre și tremură, simțindu-se 
ca înconjurată de gheaţă. Asta însemna că era singura 
persoană care putea comunica cu Meduzele? 

Așa părea. 

Se uită la interfață, căzând pe gânduri. Dacă ajuta Liga 
să comunice cu Meduzele, oare asta ar fi putut să schimbe 
totul? Trebuia să creadă că faptul că descoperise Lama 
Delicată era cel puţin o parte a motivului invaziei. Era logic. 
Poate că Meduzele atacau ca răzbunare pentru ceea ce ei 
credeau că era distrugerea Lamei Delicate. 

Poate că, dacă se dezvăluia lor, acesta avea să fie 
primul pas spre pace. Sau poate că nu. 

Era imposibil să fie sigură fără să aibă mai multe 
informaţii, pe care însă nu le putea obţine în momentul de 
faţă. 

Totuși, ce știa cu siguranţă era că, dacă se preda Ligii, 
avea să-și petreacă zilele închisă în camere mici, fără 
geamuri, fiind examinată la nesfârșit și, dacă era 
norocoasă, oferind uneori servicii de traducere. 

Și dacă, în schimb, s-ar fi dus la Compania Lapsang... 
rezultatul ar fi fost, în mare, același, iar războiul ar fi 
continuat. 

Kira lăsă să-i scape un țipăt înfundat. Se simţea prinsă la 
o răscruce de drumuri, ameninţată din toate direcţiile. Dacă 
situația avea o soluție ușoară, ea nu o vedea. Viitorul 
devenise un vid negru, imprevizibil. 

Opri interfața, își trase pătura pe ea și căzu pe gânduri, 


mușcându-se de interiorul obrazului. 

— La naiba, spuse ea. 

Ce o să fac?“ 

Din toate întrebările, incertitudinile și evenimentele de 
importanţă galactică, dintr-o mare de opţiuni, dintre care 
toate puteau avea consecințe catastrofale, și nu numai 
pentru ea, un singur adevăr ieșea în evidenţă. Familia ei 
era în pericol. Chiar dacă crezuse că părăsise planeta 
Weyland, chiar dacă trecuseră ani întregi de când vizitase 
locul acela, ei încă mai contau pentru ea. Și ea pentru ei. 
Trebuia să îi ajute. Și, dacă acest lucru avea să-i permită 
să-i ajute și pe alţii, atunci, cu atât mai bine. 

Dar cum? Weyland se afla la peste 40 de zile distanță, 
călătorind la viteze FTL standard. Se puteau întâmpla foarte 
multe în acea perioadă. În plus, Kira nu voia ca familia ei să 
fie aproape de xeno, îi era teamă că îi va răni din greșeală, 
iar dacă Meduzele își dădeau seama cine era... putea la fel 
de bine să picteze o ţintă uriașă pe ea și pe toţi cei din jur. 

Își propti pumnul în punte, frustrată. Singura soluţie 
realistă la care se putea gândi ca să-și protejeze familia de 
la distanţă era să ajute la terminarea războiului. lar asta o 
aducea înapoi la aceeași întrebare: cum? 

Indecisă și agonizând din această cauză, Kira dădu 
pătura la o parte și se ridică, nesuportând să mai stea. 


3. 


Mintea ei zumzăia, năpădită de gânduri, iar Kira se 
plimba prin partea din spate a calei, încercând să ardă 
energia în exces. 

Dintr-un impuls, se întoarse și se îndreptă spre locul 
unde entropiștii stăteau în genunchi, nu departe de oamenii 
care ascultau litania de numere. Cei doi entropiști nu-și 
arătau vârsta, iar pielea lor era străbătută de fire argintii în 
jurul tâmplelor și a liniei părului. Amândoi purtau 
obișnuitele robe multicolore, având în mijlocul spatelui, 
precum și pe manșete și pe tiv un logo stilizat care 


întruchipa o pasăre phoenix care se ridică. 

Întotdeauna îi admirase pe entropiști. Erau faimoși 
pentru cercetările lor științifice, atât pentru cele aplicate, 
cât și pentru cele teoretice, și aveau adepţi care lucrau la 
nivel înalt în aproape toate domeniile. De fapt, devenise o 
glumă obișnuită să spui că, dacă voiai să faci o descoperire, 
primul pas era să te alături entropiștilor. Tehnologia lor era 
în mod constant cu între cinci și zece ani înaintea tuturor. 
Acumulatoarele lor Markov erau cele mai rapide care 
existau și se zvonea că făcuseră și alte progrese 
tehnologice mult mai exotice, însă Kira nu se baza prea 
mult pe aceste bârfe. Entropiștii atrăgeau multe dintre 
minţile de top ale omenirii, chiar și câteva minţi ale navelor, 
dar nu erau singurii oameni isteți, dedicați, care încercau să 
înțeleagă secretele Universului. 

Cu toate astea, zvonurile aveau ceva adevăr în ele. 

Mulți entropiști se implicau în modificarea destul de 
radicală a genelor. Cel puţin asta era teoria, bazată pe 
înfațișarea lor sălbatic de diferită. Se mai știa și că hainele 
lor erau acoperite de tehnologie miniaturală, și că unele 
dispozitive ale entropiștilor se aflau la limita miracolelor. 

Dacă era cineva care putea s-o ajute să înţeleagă mai 
bine Lama Delicată și Meduzele (cel puţin când venea vorba 
de tehnologie), aceștia erau entropiştii. În plus, iar asta era 
cel mai important din punctul de vedere al Kirei, entropiștii 
erau o organizaţie fără stat. Nu se aflau sub jurisdicţia 
niciunui guvern. Aveau laboratoare de cercetare și 
proprietăţi în Ligă, iar sediul lor era undeva pe lângă Shin- 
Zar. Dacă entropiștii își dădeau seama că Lama Delicată 
era o tehnologie extraterestră, cel mai probabil nu aveau să 
o raporteze la CMU, ci doar aveau să-i pună o mulţime de 
întrebări. 

Kira își aminti ce îi spusese șeful ei de cercetare, 
Zubarev, pe când erau pe Serris: 

— Dacă o să ai vreodată o discuţie cu un entropist, e 
mai bine să nu vorbești despre moartea Universului din 
cauza căldurii, mă auzi? Nu o să mai scapi după asta. O să 
te bată la cap jumătate de zi sau mai mult, asta ca să știi. 


Ai fost avertizată, Navarez. 

Cu asta în minte, Kira se opri în fața bărbatului și a 
femeii. 

— Mă scuzați, zise ea. 

Se simţea ca și cum ar fi avut din nou șapte ani, când 
fusese prezentată entropistului care vizitase Weyland. La 
acea vârstă, bărbatul păruse extrem de impunător: un turn 
imens de carne și material care se uita la ea... 

Bărbatul și femeia se întoarseră spre ea. 

— Da, Prizoniere? Cum te putem ajuta? întrebă bărbatul. 

Asta era singurul lucru care nu-i plăcea la entropiști: 
insistența lor de a-i numi pe toți „prizonier”. Universul nu 
era ideal, dar era departe de a fi o închisoare. Până la 
urmă, trebuia să exiști undeva, așa că, de ce nu aici? 

— Pot să vorbesc cu voi? 

— Bineînţeles. Te rog, ia loc, spuse bărbatul. 

El și femeia se mutară, ca să-i facă loc. Mișcările lor erau 
perfect coordonate, ca și cum ar fi fost două părți ale 
aceluiași corp. Kirei nu îi luă mult ca să-și dea seama că cei 
doi erau o colonie. Una foarte mică, dar tot o colonie. 
Trecuse ceva timp de când avusese de-a face cu una. 

— Ea este Cercetătoarea Veera, spuse bărbatul, care 
arătă spre partenera lui. 

— lar el e Cercetătorul Jorrus, spuse Veera, imitându-i 
gestul. Ce vrei să ne întrebi, Prizoniere? 

Kira ascultă numărătoarea măsurată în timp ce se 
gândea. Mintea navei, Gregorovich, era posibil să asculte, 
așa că trebuia să evite să spună ceva ce putea să 
contrazică povestea pe care o livrase mai devreme în 
infirmerie. 

— Numele meu e Kaminski, spuse ea. Eram pe nava la 
care s-a oprit Wa//fish mai devreme. 

Veera încuviinţă. 

— Am presupus... 

— ... asta, termină Jorrus. 

Kira își aranjă partea din față a costumului și își alese 
cuvintele cu grijă. 

— In ultimele trei luni, am fost ruptă de lume, așa că 


încerc să mă pun la punct cu evenimentele actuale. Cât de 
multe știți despre bioinginerie? 

Jorrus spuse: 

— Știm mai multe decât unii... 

— ... și mai puţine decât alţii, zise Veera. 

Kira știa că cei doi erau modești, ceea ce le era 
caracteristic. 

— Faptul că am văzut tipuri diferite de Meduze m-a pus 
pe gânduri. E posibil să faci un costum organic? Sau o 
armură organică? 

Entropiștii se încruntară. Era ciudat să vadă aceeași 
expresie perfect sincronizată pe două fețe diferite. 

— Pari să ai deja experienţă în ceea ce privește 
costumele de piele neobișnuite, Prizoniere, spuse Jorrus. 

El și partenera lui arătară spre Lamă Delicată. 

— Asta? Kira ridică din umeri, ca și cum costumul nu ar 
fi fost important. E o operă personalizată a unui prieten de- 
al meu. Arată mai bine decât e. 

Entropiștii acceptară explicaţia fără să protesteze. 

Veera spuse: 

— Atunci, Prizoniere, ca să-ţi răspund la întrebare, ar fi 
posibil, dar ar fi... 

— ... nefolositor, continuă Jorrus. 

— Pielea nu e la fel de puternică precum metalul și/sau 
compușii acestuia, zise Veera. Chiar dacă ar fi să te bazezi 
pe o combinaţie de diamant și nanotuburi din carbon, așa 
ceva nu ar oferi aceeași protecţie ca un set normal de 
armură. 

— Ar fi dificil și să-l alimentezi, zise Jorrus. Procesele 
organice nu pot oferi destulă energie fără intervalele de 
timp necesare. E nevoie de superconductori, baterii, 
minireactoare și alte surse de energie. 

— Chiar dacă energia nu ar fi o problemă, integrarea 
dintre utilizator și costum ar fi dificilă, spuse Veera. 

— Dar implanturile folosesc deja circuite organice, spuse 
Kira. 

Jorrus clătină din cap. 

— Nu la asta mă refer. Costumul ar fi organic, iar dacă 


ar fi viu, atunci ar exista un risc de contaminare încrucișată. 

— Celulele costumului e posibil să dezvolte rădăcini în 
corpul utilizatorului și să crească unde n-ar trebui. Ar fi mai 
rău decât orice formă naturală de cancer, spuse Veera. 

— Și, la fel, celulele utilizatorului ar putea să afecteze 
funcţionarea costumului. Pentru a evita acest rezultat și 
pentru a evita ca sistemul imun al utilizatorului să atace 
costumul acolo unde erau plasate punctele de integrare... 

— ... costumul ar trebui să fie făcut din ADN-ul 
utilizatorului. Asta ar limita fiecare costum la un singur 
utilizator. Un alt aspect deloc practic. 

— Atunci, Meduzele... rosti Kira. 

— Nu folosesc costume organice așa cum le înțelegem 
noi, răspunse Veera, decât dacă știința lor e mult mai 
avansată decât pare. 

— Ințeleg. Și nu știți nimic despre limbajul Meduzelor, în 
afară de ce a fost deja publicat? 

Veera răspunse: 

— Din păcate... 

— ... nu, continuă Jorrus. Ne cerem scuze. Multe lucruri 
continuă să fie un mister când vine vorba despre 
extratereștri. 

Kira se încruntă. Din nou, litania de numere îi umplu 
urechile cu putere. Îi distrăgea atenţia. 

— Ce fac? Știţi? 

— Ne enervează pe noi, restul. Noi... 

— ... le-am cerut să dea volumul mai încet, dar nu pot 
să dea mai încet de atât. Dacă nu se dovedesc a i... 

— ... cooperanţi pe viitor, e posibil să fim nevoiţi să le 
vorbim mai ferm. 

— Da, zise Kira, dar cine sunt? 

— Numeniștii, rostiră Veera și Jorrus împreună. 

— Numeniștii? 

— E un ordin religios care a început pe Marte în primele 
decenii după colonizare. Venerează numerele. 

— Numerele. 

Entropiștii încuviinţară. 

— Numerele. 


— De ce? 

Veera zâmbi. 

— De ce ai venera ceva? Pentru că ei consideră că 
numerele conţin adevăruri profunde despre viaţă, Univers 
și tot ce ne înconjoară. Mai exact... 

Jorrus zâmbi: 

— ... cred în numărat. Cred că, dacă numără destul de 
mult, pot să numere fiecare număr întreg și, poate, când se 
termină timpul, vor rosti numărul suprem. 

— Dar e imposibil. 

— Nu contează. E o chestiune de credință. Bărbatul pe 
care-l auzi este Arhi Aritmeticul, cunoscut și ca Pontifex 
Digitalis, care este... 

— ... denumirea rostită într-o latină șocant de proastă. 
Papa Foxglove, așa cum... 

— ... îi spun mulți. El... 

— ... împreună cu asistenții de la Colegiul Enumerării - 
le plac titlurile - recită fiecare număr nou, fără pauză sau 
întrerupere. Veera arătă cu un deget încovoiat spre 
Numeniști. Consideră listarea enumerării o... 

— ... parte importantă a practicii lor religioase. În plus... 
în plus... 

— ... cred că unele numere sunt mult mai importante 
decât altele. Cele care conţin anumite secvenţe de cifre 
sunt primare și tot așa. 

— Pare a fi un lucru destul de ciudat, se încruntă Kira. 

— Poate, ridică Veera din umeri, dar le oferă alinare, 
ceea ce e mai mult decât se poate spune despre 
majoritatea lucrurilor. 

Apoi Jorrus se aplecă spre Kira. 

— Ştii cum definesc ei un zeu? 

Kira clătină din cap. 

— Ca fiind partea mai mare din două jumătăți egale. 
Entropiștii se legănară pe călcâie. Nu e minunat? 

— Dar... asta nu are sens. 

Veera și Jorrus ridicară din umeri. 

— Așa e și cu credinţa în majoritatea timpului. Acum... 

— ... mai sunt și alte întrebări la care putem să te 


ajutăm? 

— Doar dacă știți sensul vieţii, râse Kira. 

În clipa în care cuvintele îi ieșiră din gură, Kira știu că 
făcuse o greșeală și că entropiștii aveau să o ia în serios. 

Și asta se și întâmplă. Jorrus spuse: 

— Sensul vieţii... 

— ... diferă de la o persoană la alta, spuse Veera. Pentru 
noi, e simplu. E căutarea înțelegerii, ca să... 

— ... găsim un mod de a ne opune morţii prin căldură a 
Universului. Pentru tine... 

— ... NU ştim. 

— De asta îmi și era teamă, spuse Kira, apoi nu se putu 
abține și adăugă: luați de-a gata multe lucruri pe care alții 
le-ar disputa. De exemplu, moartea prin căldură a 
Universului. 

Cei doi vorbiră împreună: 

— Dacă ne înșelăm, ne înșelăm, dar călătoria noastră e 
una care merită. Chiar dacă credinţa noastră e investită 
greșit... 

— ... succesul nostru va fi în beneficiul tuturor, spuse 
Jorrus. 

Kira își înclină capul. 

— Așa e. Nu am vrut să vă jignesc. 

Înmuiaţi, cei doi își traseră de mânecile robelor. Jorrus 
spuse: 

— Poate reușim să te ajutăm, Prizoniere. Înţelesul vine 
din scop... 

— ... Şi scopul vine în multe forme. 

Veera își întinse degetele. În mod surprinzător, Jorrus nu 
fecu la fel. Ea spuse: 

— Te-ai gândit vreodată că tot ce suntem își are 
originea în rămășițele stelelor care au explodat odată? 

— Vita ex pulvis, spuse Jorrus. 

— Suntem făcuţi din praf de stele moarte. 

— Știu asta, spuse Kira. Este un gând minunat, dar nu-i 
văd relevanta. 

— Relevanta... 

— ... este în extensia logică a acelei idei. Veera se opri o 


clipă. Suntem conștienți. Și suntem făcuţi din același lucru 
ca și cerurile. 

— Nu înţelegi, Prizoniere? întrebă Jorrus. Suntem însăși 
mintea Universului. Noi, Meduzele și toate ființele 
conștiente. Suntem Universul care se uită la el însuși. 
Privim și învăţăm. 

— Și, într-o zi, noi și, prin extensie, Universul vom învăța 
să ne extindem dincolo de acest tărâm și să ne salvăm de 
la extincția de altfel inefabilă, spuse Veera. 

— Prin scăparea de moartea prin căldură a acestui 
spaţiu, zise Kira. 

Jorrus încuviinţă. 

— Chiar și așa, dar nu asta e ideea. Ideea e că acest act 
de observare și de învățare este un proces pe care-l 
împărtășim cu toții... 

— ... fie că ne dăm seama de asta sau nu. Ca urmare, 
acest lucru oferă scop tuturor lucrurilor pe care le facem, 
indiferent de... 

— ... cât de nesemnificative pot să pară, și, din acel 
scop, înţeles. Deoarece însuși Universul, având în vedere 
conștiința prin propria ta minte... 

— ... e conștient de fiecare durere a ta și de tot ce-ţi 
pasă. Veera zâmbi. In cazul ăsta, liniștește-te că orice alegi 
în viaţă are importanţă dincolo de tine. Importanță chiar și 
la o scară cosmică. 

— Asta pare puţin egocentric, spuse Kira. 

— Poate că da, răspunse Jorrus. Dar... 

— ... e posibil și să fie adevărat, zise Veera. 

Kira își privi mâinile. Problemele ei nu se schimbaseră, 
dar, cumva, acum erau mai ușor de gestionat. Ideea că era 
o parte din conștiința Universului era liniștitoare, chiar dacă 
într-un mod abstract. Orice avea să facă în continuare și 
orice avea să i se întâmple ei, chiar dacă asta însemna să 
fie blocată în carantina CMU, tot avea să fie parte dintr-o 
cauză mai mare decât ea însăși. lar acela era un adevăr pe 
care nu putea să i-l ia nimeni. 

— Mulţumesc, spuse ea cu sinceritate. 

Entropiștii își plecară capetele și își ridicară vârful 


degetelor la frunte. 

— Cu plăcere, Prizoniere. Fie ca drumul tău să te ducă 
mereu spre cunoaștere. 

— Cunoașterea e libertate, spuse ea, completând 
refrenul. 

Definiţia lor pentru libertate era diferită de a ei, dar le 
putea aprecia crezul. 

Apoi Kira se întoarse la locul ei dintre containere, își 
activă interfaţa și reveni la știri cu o senzaţie nouă de 
hotărâre. 


4. 


Sosi noaptea pe navă, iar luminile din cameră căpătară 
o nuanţă roșiatică, ștearsă. Kirei îi fu greu să doarmă. 
Mintea ei era neliniștită, ca și corpul ei, după ce petrecuse 
atât timp pe Va/kyrie. În plus, era ciudat să simtă din nou 
senzaţia de greutate, oricât de bine-venită ar fi fost 
aceasta. O dureau obrazul și șoldul în locurile unde stătuse 
lipită de punte. 

Se gândi la Tschetter și apoi la toţi ceilalți din echipa de 
cercetare. Spera că CMU îi salvase pe supraviețuitori. Nu 
era bine să petreacă prea mult timp criogenaţi. Procesele 
biologice esenţiale, precum digestia și producţia de 
hormoni, începeau să fie afectate după un anumit punct, iar 
Jennei mereu i se făcea rău de la criogenare... 

Într-un final, Kira adormi, însă mintea ei era agitată, iar 
visele îi erau mai intense decât de obicei. Se văzu acasă, 
sub forma unui copil. Erau amintiri vechi, la care nu se mai 
gândise de ani întregi, dar care păreau proaspete și 
actuale, ca și cum timpul s-ar fi învârtit în cerc. 


Își urmărea sora, pe Isthah, prin rândurile de plante din 
sera vestică. Isthah tremura și dădea din mâini în timp ce 
fugea, coada ei șatenă fluturând în aer... Tatăl lor gătea 
arrosito ahumado, preparatul pe care familia lui îl adusese 
din San Amaro când emigraseră de pe Pământ și singurul 


motiv pentru care exista o vatră îngropată în curte. Cenușă 
pentru zahăr, zahăr pentru orez. Mâncarea ei preferată, 
deoarece avea aroma trecutului... 

Apoi mintea ei se mută spre lucruri mai recente, la Adra 
și la Alan, și îngrijorarea ei când venea vorba despre 
Meduze. Un amestec de amintiri suprapuse. 

Alan spunea: 

— Poti să o scanezi? Poate să iei niște mostre? 

Apoi Neghar: 

— O să renunti la rulourile cu scorțișoară pentru asta? 

lar Kira răspunse: 

— Scuze, știi cum e... 

„„Știi cum e... 

La sediu, după ce se trezise din criogenare. Alan o 
îmbrățișa. 

— E vina mea. Nu ar fi trebuit să-ți cer să verifici pietrele 
alea. Îmi pare foarte rău, iubito. 

— Nu, nu-ți cere scuze, spuse ea. Cineva trebuia s-o 
facă. 

Și, undeva, Todash și băieții urlau și țipau. 

— Nu e nimic la ușă. Hei, nu e nimic la ușă. lubito, ce se 
aude la ușă? 


Kira se trezi transpirată, iar inima îi bătea cu putere. Era 
încă noapte, iar sutele de oameni adormiţi umpleau camera 
cu zgomotul respirației lor. 

Kira expiră zgomotos. 

„Cineva trebuia s-o facă.” ` 

Tremură și își trecu mâna peste cap. Incă o uimea cât de 
neted era. 

— Cineva, șopti ea. 

Închise ochii, copleșită de o senzaţie subită a apropierii 
lui Alan. Era ca și cum îl putea respira... 

Kira știa ce ar fi făcut. Ce ar fi vrut ca ea să facă. Kira își 
trase nasul și își șterse lacrimile. Curiozitatea îi dusese pe 
amândoi până la stele, dar, în timp ce își satisfăceau 
curiozitatea, fuseseră nevoiţi să-și asume o anumită 
responsabilitate. Ea mai mult decât el. Xenobiologia era o 


profesie mai riscantă decât geologia. Însă, indiferent de 
asta, adevărul rămânea că toţi cei care se aventurau în 
necunoscut aveau o datorie să-i protejeze pe cei rămași în 
urmă, cei care își duceau vieţile în limite familiare. 

O replică a entropiștilor îi răsună în minte: „înţelesul 
vine din scop...” 

lar Kira știa care era scopul ei. Să folosească faptul că 
înţelegea limba Meduzelor ca să intermedieze pacea dintre 
specii. Sau, dacă asta eșua, să ajute Liga să câștige 
războiul. 

Însă avea să o facă după propriile ei reguli. Dacă 
mergea pe Ruslan, Liga urma să o arunce înapoi în 
carantină, iar asta nu avea să ajute pe nimeni (cu atât mai 
puţin pe ea). Nu, trebuia să fie pe teren, nu blocată într-un 
laborator, ca să fie observată ca un microb în eprubetă. 
Trebuia să fie acolo unde putea să interacţioneze cu 
computerele Meduzelor și să extragă datele pe care le 
putea obţine. Și mai bine ar fi fost să comunice cu o 
Meduză, dar Kira avea dubii că putea face asta într-un mod 
sigur. Cel puţin nu încă. Dacă reușea să pună mâna pe un 
transmiţător de pe una dintre navele lor, acest lucru se 
putea schimba. 

Se hotărâse. De dimineaţă, avea să vorbească cu 
Falconi despre devierea spre un port mai apropiat de 
Ruslan. Poate fusese salvată pe undeva tehnologia 
Meduzelor, pe care o putea examina, sau putea să ajungă 
la o navă avariată a Meduzelor, dacă circumstanţele erau 
de partea ei. Urma să fie nevoie de multă muncă de 
convingere, dar Kira era încrezătoare că o putea face. Nicio 
persoană rezonabilă nu putea ignora importanţa spuselor ei 
și, deși era mai dur, Falconi părea destul de rezonabil. 

Închise ochii, simțindu-se hotărâtă. Chiar dacă era o 
greșeală, avea să facă tot ce putea ca să oprească 
Meduzele. 

Poate că atunci reușea să-și salveze familia și să se 
căiască pentru păcatele ei de pe Adra. 


CAPITOLUL III 
PRESUPUNERI 


1. 


Când luminile se aprinseră, Kira se trezi acoperită peste 
tot de un strat subțire de praf, cu excepția feței. Cum 
mâncase, se aşteptase la asta. Din fericire, pătura 
acoperea cea mai mare parte din mizerie, și reuși să dea la 
o parte pudra fără ca Inare sau ceilalți să observe. 

Iși activă interfața și verifică activitatea de pe navele 
Meduzelor. Era groaznic. Cele două nave de lângă Karelin 
încă mai hărțuiau transportoarele din zonă și existau 
rapoarte neconfirmate care spuneau că extratereștrii 
aterizaseră pe colonia mică de pe acea planetă. Între timp, 
Meduzele de pe centura de asteroizi distruseseră șase 
procesoare înainte să execute un ocol la viteză mare al 
planetei Chelomey. Bombardaseră inelul locuit, distrugând 
cea mai mare parte a măsurilor de apărare a staţiei, apoi își 
continuaseră drumul spre un alt set de instalații de minerit. 

Pagubele aduse stației erau groaznice, dar, în cea mai 
mare parte, erau doar de suprafeță. Structura părea să 
reziste. Asta era o ușurare. Dacă inelul locuit s-ar fi rupt... 
Kira tremură la gândul că mii de oameni aveau să fie 
aruncați în spaţiu, atât bătrâni, cât și tineri. Puţine lucruri 
erau la fel de groaznice sau de terifiante. Chiar în timp ce 
se uita, trei transportoare diferite plecară de pe Chelomey, 
ca parte a efortului de evacuare. 

Kira își mută atenţia spre Cygni B și observă că una 
dintre navele Meduzelor explodase în timpul nopţii, lăsând 
în urmă un nor de resturi și radiaţii puternice. 

Un grup de mineri, care își spuneau Moluștele Țipătoare, 
își asumau responsabilitatea. Se pare să reușiseră să 
manevreze o dronă în nava Meduzelor și să o arunce în aer, 
afectând controlul intern al navei. 

Distrugerea navei extraterestre era o nimica toată în 
imaginea de asamblu a războiului, însă o făcu pe Kira să se 


simtă bine. Meduzele aveau avantajele lor, dar, la naiba, 
oamenii nu aveau să se lase manipulați. 

Asta nu schimbă însă faptul că tot sistemul era atacat. 
Kira auzea oameni vorbind despre situaţia de pe Chelomey 
(mai mulţi refugiați păreau să vină de acolo), precum și 
despre nava distrusă a Meduzelor. 

Kira dădu la o parte veștile și ignoră zgomotul continuu. 
Începu să caute un loc unde putea s-o lase Falconi. Undeva 
relativ aproape, într-un loc care să nu fie atacat în prezent 
de Meduze. Nu erau prea multe opțiuni: un mic inel locuit 
aflat dincolo de orbita lui Tsiolkovsky, o centrală de 
combustibili care se afla în punctul L3 Lagrangian de pe 
Karelin, un avanpost de cercetare de pe Hrozny, a patra 
planetă a stelei... 

Se opri asupra staţiei Malpert, o mică instalaţie de 
minerit aflată pe centura internă de asteroizi. Cygni 61 
avea două astfel de centuri, iar Wa//fish se afla momentan 
între ele. Aceasta avea mai multe lucruri care o 
recomandau: compania avea un reprezantant acolo, iar 
CMU avea mai multe nave care păzeau instalaţiile, inclusiv 
un crucișător, Darmstaat CMUS. 

Kira se gândi că poate reușea să convingă pe cineva de 
la CMU să o ducă pe nava Meduzelor. In plus, părea că un 
comandant CMU care era implicat activ în lupta cu 
extratereștrii putea să aprecieze valoarea informaţiilor pe 
care le avea de oferit mai mult decât un oficial blocat în 
spatele unui birou de pe Ruslan sau de pe staţia Vyyborg. 

Oricum, era cea mai bună șansă a ei. 

Gândul riscurilor la care se expunea o făcu să ia o 
pauză. Ce făcea era posibil să se întoarcă împotriva ei în 
nenumărate moduri. Apoi se îndreptă de spate. „Nu 
contează.” Avea să fie nevoie de mai mult de un val de 
emoţii ca să o facă să renunţe. 

În colţul interfeţei apăru un steag, alertând-o că primise 
un mesaj nou. 

De ce lepezi praf, O, Tu, Sac de carne variat? 
Excrescențele tale îmi înfundă filtrele. — Gregorovich 

Kira își permise să zâmbească. Deci, oricum nu ar fi 


putut să îl ţină secret pe Lamă Delicată. Își subvocaliză 
răspunsul și scrise: 


Doar nu te aștepți să îți dau răspunsul așa ușor? Trebuie 
să vorbesc cu căpitanul cât mai repede posibil.! în privat. E 
o chestiune pe viață și pe moarte. - Kira 


Răspunsul apăru peste o secundă: 


Orgoliul tău mă intrigă și aș vrea să primesc buletinul 
tău informativ. - Gregorovich 


Kira se încruntă. Ăsta era un „da“ sau un „nu“? 

Nu fu nevoită să aștepte prea mult ca să afle. Peste nici 
cinci minute, femeia scundă, cu păr blond, pe care o văzuse 
în celălalt compartiment, apăru în ușă. Aceasta purta o 
jachetă oliv, fără mâneci, iar asta îi evidenția brațele 
musculoase, care apăreau doar în urma modificării genetice 
sau a multor ani de ridicat greutăţi și de dietă controlată. In 
ciuda acestui lucru, faţa îi era ascuţită și delicată, chiar 
feminină. Pe umăr avea un aruncător de cartușe care părea 
periculos. Femeia își ridică două degete la gură și fluieră. 

— Hei, Kaminski! Treci aici! Căpitanul vrea să te vadă. 

Kira se ridică. Toată lumea era cu ochii pe ea în timp ce 
se îndreptă spre ușă. Femeia îi făcu semn și apoi arătă spre 
hol. 

— Tu prima, Kaminski. 

În clipa în care ușa se închise în urma lor, femeia spuse: 

— Ține-ţi mâinile unde pot să le văd. 

Kira o ascultă în timp ce se îndreptau spre partea 
centrală. Cu lentilele de contact, interfețele publice ale 
navei erau acum vizibile: proiecţii colorate fixate pe uși, 
pereți și corpuri de iluminat, și uneori chiar sub forma unor 
puncte suspendate în aer. Acestea transformaseră 
interiorul murdar al navei Wa//fish într-o construcție 
strălucitoare, modernă. 

Mai erau și alte opţiuni. Le trecu în revistă, privind în 
timp ce împrejurimile sale treceau de la o înfățișare ca de 


castel la un cadru din lemn, în stilul Art Nouveau. Apoi 
peisaje extraterestre (unele calde și îmbietoare, altele 
presărate cu furtuni și luminate de câte un fulger ocazional, 
și chiar un coșmar abstract, inspirat de un fractal, care îi 
reaminti incomod de mult de Lamă Delicată. 

Suspectă că ultima parte era preferata lui Gregorovich. 

La final, Kira se opri la interfaţa iniţială. Era cea mai 
puţin derutantă, fiind destul de veselă. 

— Ai un nume? întrebă ea. 

— Da. E Taci-Naibii-Din-Gură-Și-Mergi-Mai-Departe. 

Apoi ajunseră la puntea cu infirmeria, iar femeia o bătu 
pe spate și spuse: 

— Aici. 

Kira cobori de pe scară și înaintă dincolo de ușa etanşă, 
pe coridor. Se opri apoi când văzu stratul de pe perete, cel 
pe care Trig îi spusese să-l ignore ziua anterioară. 

Imaginea acoperea doi metri pătraţi. În ea, un batalion 
de iepuri îmbrăcaţi în armură înainta spre o forță la fel de 
echipată (tot iepuri) pe un câmp răvășit de bătălie. Forţa 
din apropiere era condusă de... porcul Runcible, care acum 
avea o pereche de colți de mistreţ, iar opoziţia era condusă 
de nimeni altcineva decât de pisica navei, domnul 
Fuzzypants, care mânuia câte un aruncător de flăcări în 
fiecare labă blănoasă. 

— Ce e asta, pentru numele lui Thule? întrebă Kira. 

Femeia cu faţa ascuţită avu graţia să pară rușinată. 

— Am pierdut un pariu cu echipajul de pe Ichorous Sun. 

— Ar fi... putut fi mai rău, spuse Kira. 

Pentru un pariu făcut într-un bar, scăpaseră ieftin. 

Femeia încuviință. 

— Dacă am fi câștigat, căpitanul avea să-i facă să 
picteze... De apt, nu vrei să știi. 

Kira fu de acord. 

Un semn cu aruncătorul de cartușe fu destul pentru Kira 
să-și continue drumul. Se întrebă dacă trebuia să-și ţină 
mâinile deasupra capului. 

Plimbarea lor se termină la o altă ușă etanșă, aflată în 
cealaltă parte a navei. Femeia bătu pe valva din centru și, 


peste o clipă, se auzi vocea lui Falconi: 

— E deschis. 

Valva scoase un zgomot satisfăcător când o întoarse. 

Ușa se deschise, iar Kira fu surprinsă să vadă că nu se 
întâlneau într-un centru de control, ci într-o cabină. Mai 
exact, în cabina lui Falconi. 

Camera era destul de mare încât să faci câţiva pași fără 
să te lovești de mobilă. Patul, chiuveta, dulapurile și pereții, 
totul era cât se poate de simplu, chiar și cu interfaţa 
activată. Singurul ornament se afla pe birou: un bonsai 
noduros, cu frunze argintii-gri și un trunchi răsucit în formă 
de S. 

Kira era impresionată, deși nu voia asta. Era greu să ţii 
în viaţă un bonsai pe o navă spaţială, însă, cu toate astea, 
copacul părea sănătos și bine îngrijit. 

Căpitanul stătea la birou, șase ferestre fiind înșirate în 
ecranul său holografic. 

Nasturii de sus ai cămășii sale erau desfăcuţi, cât să 
dezvăluie marginea unui mușchi bronzat, dar atenţia îi fa 
atrasă de mânecile suflecate și de antebraţele goale. Pielea 
expusă era o masă întortocheată de cicatrice pătate. Arăta, 
parţial, ca un plastic topit, tare și strălucitor. 

Prima reacție a Kirei fu repulsia. „De ce?“ Arsurile și 
cicatricele, în general, erau ușor de tratat. Chiar dacă 
Falconi fusese rănit și nu avusese acces la facilități 
medicale, de ce nu îndepărtase țesutul mai târziu? De ce își 
dăduse voie să fie... deformat? 

Runcible trona în poala lui Falconi. Ochii porcului erau 
pe jumătate închiși, iar coada acestuia se mișca satisfăcută, 
în timp ce căpitanul îl mângâia în spatele urechilor. 

Nielsen stătea lângă căpitan, cu braţele încurcișate și cu 
o expresie de nerăbdare pe faţă. 

— Ai vrut să mă vezi? întrebă Falconi. 

Acesta zâmbi, părând să îi placă disconfortul Kirei. 

Reevaluă impresia iniţială pe care o avusese despre el. 
Dacă era dispus să-și folosească cicatricele ca să o 
dezechilibreze, atunci era mai deștept și mai periculos 
decât îl considerase iniţial. Și, dacă era să ia în considerare 


și bonsaiul, și mai cult, chiar dacă era un nemernic care 
exploata tot ce putea. 

— Trebuie să vorbesc cu tine între patru ochi, spuse ea. 

Falconi făcu un semn spre Nielsen și spre femeia blondă. 

— Orice ai de spus, poţi s-o faci în fața lor. 

lritată, Kira spuse: 

— E vorba de ceva serios, căpitane. Nu glumeam când i- 
am spus lui Gregorovich că e o chestiune de viaţă și de 
moarte. 

Zâmbetul zeflemitor nu părăsi buzele lui Falconi, dar 
ochii i se umplură de ace din gheaţă albastră. 

— Te cred, domnișoară Kaminski. Dar dacă ai impresia 
că o să mă întâlnesc cu tine singur, fără martori, probabil 
crezi că sunt un idiot. Ele rămân și cu asta basta. 

În spatele ei, Kira auzi cum femeia musculoasă își 
reajusta mâna pe aruncător. 

Kira își lipi buzele strâns, încercând să decidă dacă 
putea insista. Nu părea să fie cazul, așa că renunţă. 

— Bine, zise ea. Poţi măcar să închizi ușa? 

Falconi încuviinţă. 

— Cred că asta se poate. Sparrow? 

Femeia care o însoţise pe Kira închise ușa, deși nu o 
închise și cu cheia, ca să fie mai ușor de deschis în cazul 
unei urgenţe. 

— Ei bine, ce e? întrebă Falconi. 

Kira inspiră adânc. 

— Numele meu nu e Kaminski. E Kira Navarez. lar ăsta 
nu e un costum de piele, ci un organism extraterestru. 

Falconi izbucni în râs atât de tare, încât îl deranjă pe 
Runcible. Porcul horcăi și își privi stăpânul cu o expresie 
care părea să fie una de îngrijorare. 

— Buuuun, spuse Falconi. Ce glumă bună! Foarte 
amuzant, domnișoară... Zâmbetul îi dispăru când îi studie 
faţa. Vorbești serios. 

Ea încuviință. 

Lângă ea se auzi un zgomot, iar Kira o văzu în colţul 
ochiului pe Sparrow îndreptând arma spre capul ei. 

— Poţi să nu faci asta? întrebă Kira. Serios, nu e o idee 


bună. 

Deja simţea că Lama Delicată se pregătea pentru 
acțiune. 

Falconi făcu un semn cu mâna și Sparrow lăsă, 
reticentă, arma jos. 

— Demonstrează-mi. 

— Ce anume? întrebă Kira confuză. 

— Demonstrează-mi că e un artefact extraterestru, zise 
el, arătând spre braţul ei. 

Kira ezită. 

— Promite-mi doar că nu o să tragi cu arma, da? 

— Depinde, mormăi Sparrow. 

Apoi Kira convinse masca costumului să îi alunce pe 
faţă. Făcu asta mai lent decât în mod normal, ca să nu 
sperie lumea, dar, chiar și așa, Falconi se încordă, iar 
Nielsen își trase arma din teacă. 

Runcible o privi pe Kira cu ochi mari. Râtul i se mișcă în 
timp ce o mirosea. 

— La naiba, zise Sparrow. 

După câteva secunde, când demonstră ce avea de 
demonstrat, Kira lăsă Lama Delicată să se relaxeze, iar 
masca se retrase, expunându-i faţa din nou. Aerul din 
cabină era din nou răcoros pe pielea sa nou expusă. 

Falconi rămase nemișcat. Prea nemișcat. Kira era 
îngrijorată. Dacă se hotăra să o arunce în spaţiu și să scape 
de problemă? 

Apoi bărbatul spuse: 

— Explica-mi. Și ar fi bine să ai o explicaţie bună, 
Navarez. 

Kira începu să vorbească. În cea mai mare parte, îi 
spuse adevărul, însă în loc să recunoască faptul că Lamă 
Delicată îi omorâse pe Alan și pe colegii ei de pe Adra, dădu 
vina pe atacul Meduzelor. Parţial, ca să nu-l sperie pe 
Falconi, și parţial pentru că nu voia să discute despre rolul 
ei în tot ce se întâmplase. 

Când termină, în cabină urmă o tăcere lungă. 

Runcible grohăi și se foi, încercând să coboare. Falconi îl 
puse pe jos și îl împinse spre ușă. 


— Dă-i drumul. Trebuie să folosească litiera. 

Porcul trecu pe lângă Kira, iar Sparrow deschise ușa. 

Când femeia închise ușa în nou, Falconi spuse: 

— Gregorovich? 

După câteva secunde, vocea minţii navei se auzi din 
tavan: 

— Povestea ei este corectă. Rapoartele menţionează o 
Kira Navarez ca fiind xenobiolog senior în misiunea de 
cercetare de pe Adrasteia. Aceeași Navarez a fost listată în 
manifestul echipajului de pe SLV Fidanza. Datele biometrice 
se potrivesc cu rapoartele publice. 

Falconi se bătu cu degetele de coapsă. 

— Eşti sigură că acest xeno nu e contagios? 

Întrebarea era îndreptată spre Kira. 

Ea încuviință. 

— Dacă era așa, restul echipei mele ar fi fost infectată, 
ca și echipajul de pe Extenuating Circumstances. CMU m-a 
testat riguros, căpitane. Nu au găsit niciun risc de 
răspândire. 

O altă minciună, dar era una necesară. 

Se încruntă. 

— Chiar și așa... 

— Asta e domeniul meu de experienţă, zise fără. Crede- 
mă. Cunosc riscurile mai bine decât majoritatea oamenilor. 

— Bine, Navarez, să spunem că așa e. Să spunem că 
totul e adevărat. Ai găsit urme extraterestre și acest 
organism. Apoi, peste câteva săptămâni, Meduzele au 
apărut și au început să tragă. Am înţeles bine? 

Urmă o pauză incomodă. 

— Da, zise Kira. 

Falconi își lăsă capul pe spate, privirea lui fiind 
tulburător de intensă. 

— Se pare că ai avut mai mult de-a face cu acest război 
decât lași să se vadă. 

Cuvintele lui ochiră temerile Kirei. La naiba! își dorea ca 
bărbatul să nu fi fost atât de deștept. 

— Nu știu ce să zic. Nu știu decât ce ţi-am spus. 

— Mhm. Și de ce ne spui asta? Falconi se aplecă în faţă, 


odihnindu-și coatele pe genunchi. Ce vrei mai exact? 

Kira își linse buzele. Asta era cea mai delicată parte. 

— Vreau să redirecţionezi Wa//fish și să mă lași la staţia 
Malpert. 

De data asta, Falconi nu mai râse. Urmă un schimb de 
priviri cu Nielsen, apoi bărbatul spuse: 

— Fiecare persoană din hală ne plătește ca să îi ducem 
pe Ruslan. De ce naiba ne-am schimba traiectoria acum? 

Kira își opri un comentariu legat de folosirea cuvântului 
„plătit”. Nu era momentul să fie ostilă. Alegându-și 
cuvintele potrivite, spuse: 

— Pentru că pot să înţeleg limbajul Meduzelor. 

Nielsen ridică o sprâncenă. 

— Poţi să ce? 

Apoi Kira le povesti despre experienţa ei cu Meduza de 
pe  Extenuating Circumstances. Sări peste visele și 
amintirile provenite de la Lamă Delicată. Nu avea rost să-i 
facă să creadă că era nebună. 

— Atunci, de ce nu vrei să mergi pe Ruslan? întrebă 
Sparrow, pe un ton tăios. 

— Trebuie să ajung pe una dintre navele Meduzelor, zise 
Kira, și cea mai mare șansă să fac asta e aici. Dacă merg pe 
Ruslan, Liga o să mă închidă din nou într-o cutie. 

Falconi își scărpină bărbia. 

— Asta nu explică de ce ar trebui să schimbăm cursul. 
Sigur, dacă tot ce spui e adevărat, e important. Dar șapte 
zile nu vor conta prea mult atunci când vine vorba despre 
cine va câștiga războiul. 

— Ba ar putea să conteze, spuse Kira, care nu era însă 
prea convinsă. Apoi schimbă tactica: Uite, Corporaţia 
Lapsang are un reprezentant pe Malpert. Dacă poţi să mă 
duci la el, garantez că acea companie va plăti o taxă 
semnificativă pentru ajutorul tău. 

— Da? Falconi ridică sprâncenele. Cât de semnificativă? 

— Pentru accesul privilegiat la o piesă unică a 
tehnologiei extraterestre? Destul cât să cumperi toată 
antimateria de care ai nevoie. 

— Serios? 


— Da. 

Nielsen își desfăcu braţele și spuse încet: 

— Malpert nu e chiar atât de departe. Durează doar 
câteva zile și tot o să putem să-i ducem pe toţi pe Ruslan. 

Falconi mormăi. 

— Și ce ar trebui să spun când șefii CMU de pe Vyyborg 
o să-mi sară în cap pentru schimbarea cursului? Erau 
nerăbdători să pună mâna pe toţi cei de pe Va/kyrie. 

Tonul bărbatului era plat, de parcă ar fi provocat-o pe 
Kira să îl contrazică atunci când venea vorba de 
transmiţătorul navei. 

Aceasta îl privi. 

— Spune-le că s-a stricat ceva pe navă și că ai nevoie de 
ajutor. Sunt sigură că te vor crede. Te pricepi să inventezi 
povești credibile. 

Sparrow pufai și un zâmbet vag îi apăru pe buze lui 
Falconi. 

— Bine, Navarez. S-a făcut, dar cu o condiţie. 

— Care? întrebă Kira, precaută. 

— Trebuie să îl lași pe Vishal să te examineze ca la 
carte. Expresia lui Falconi era serioasă. Nu o să accept 
niciun xeno de-al tău decât dacă primești undă verde de la 
doctor. Accepti? 

— Da, spuse Kira. 

Oricum, nu prea avea de ales. 

— Atunci, bine, încuviinţă căpitanul. Ai face bine să nu 
ne păcălești în privinţa taxei, Navarez. 


3. 


Sparrow o escortă pe Kira din cabina lui Falconi în 
infirmerie. Vishal îi aștepta, îmbrăcat în costum complet de 
protecţie. 

— Chiar e necesar, doctore? întrebă Sparrow. 

— O să vedem, zise Vishal. 

Kira realiză că doctorul era furios. Prin vizorul căștii sale 
îi zărea expresia încordată. 


Fără să i se spună, se așeză pe masa de examinare. 
Simţi nevoia de a limpezi puţin apele și spuse: 

— Îmi pare rău pentru că nu am respectat izolarea, dar 
nu credeam că există vreun risc ca acest xeno să se 
răspândească. 

Vishal mormăi în timp ce se ocupa cu strângerea 
uneltelor, începând cu un laborator vechi și gros de cipuri, 
care era sub chiuvetă. 

— Nu ai de unde să știi sigur. Se presupune că ești 
xenobiolog, domnişoară, nu-i așa? Ar trebui să știi cât de 
important e să respecţi protocolul. 

Răspunsul lui o înțepă. „Da, dar...“ 

Nu se înșela, dar, în același timp, nu prea avusese de 
ales. Kira nu spuse însă asta. Nu era acolo ca să înceapă o 
dezbatere. 

Își propti călcâiele de sertarele construite la baza mesei 
de examinare în timp ce aștepta. Sparrow rămăsese la ușă, 
privind-o. 

— Tu ce faci mai exact pe navă? o întrebă Kira. 

Expresia lui Sparrow rămase neutră, lipsită de emoții. 

— Ridic lucruri grele și le pun jos. 

Își ridică braţul și încordă bicepșii și tricepșii, etalându-și 
mușchii. 

— Observ. 

Apoi Vishal începu să-i pună multe întrebări Kirei. 
Aceasta răspunse cât putu de bine. Nu se abţinu de la 
nimic. Știința era sacră și știa că doctorul doar își făcea 
treaba. 

La cererea lui Vishal, Kira îi arătă cum putea întări 
suprafața Lamei Delicate în modelele pe care le alegea. 

Apoi doctorul apăsă pe ecranul de control al medibotului 
aflat deasupra capului ei. În timp ce mașinăria se îndrepta 
spre ea, brațul mecanic desfășurându-se ca un origami din 
metal, Kira își aminti de celula de pe Extenuating 
Circumstances și de S-PAC-urile din pereţi, și tresări fără să 
vrea. 

— Nu te mișca! strigă Vishal. 

Kira privi în jos și se concentră pe respiraţie. Ultimul 


lucru de care avea nevoie era ca Lama Delicată să 
reacționeze la o ameninţare imaginată și să distrugă 
medibotul. Căpitanul Falconi sigur n-ar fi fost încântat de 
asta. 

În următoarele două ore, Vishal o testă în multe dintre 
modurile în care o făcuse și Carr, și poate nu numai. Părea 
foarte creativ. În timp ce medibotul plutea deasupra ei, o 
înțepa și rula toate diagnosticele din programul său extins, 
Vishal se concentră și pe propria sa investigaţie, uitându-se 
la ochii ei, la urechi și la nas, luând probe și mostre pentru 
laboratorul de cipuri și, în general, făcând-o să se simtă 
foarte incomod. 

Își tinu casca pusă tot timpul, cu vizorul închis. 

Vorbiră puţin. Vishal îi dădea ordine, iar Kira le respecta 
cât mai rapid posibil. Nu voia decât ca totul să se termine. 

La un moment dat, îi ghiorțăi stomacul și își dădu seama 
că nu mâncase micul dejun. Vishal observă și, fără ezitare, 
îi dădu un baton dintr-un dulap aflat în apropiere. O privi cu 
interes în timp ce mesteca și înghiţea. 

— Fascinant, șopti el, în timp ce-i ridică laboratorul din 
cipuri la gură și se uită la date. 

Din acel moment, continuă să vorbească cu el însuși, 
spunând lucruri codate, precum „difuzie 3%“ și „Nu e 
posibil. Asta ar...“ și „ATP-ul? Nu are.“ 

Nimic din toate astea nu o ajutară pe Kira să înţeleagă 
mai bine ce se întâmpla. 

Într-un final, bărbatul spuse: 

— Domnișoară Navarez, încă e necesar un test de 
sânge, da? Totuși, singurul loc de unde pot să iau este... 

— Faţa mea, încuviinţă Kira. Știu. Fă ce ai de făcut. 

Bărbatul ezită. 

— Nu există un loc bun de pe faţă de unde să iau sânge 
și pot fi afectaţi mai mulţi nervi. Mi-ai arătat că acest 
costum poate să se miște la comanda ta... 

— Oarecum. 

— Dar știi că poate să se miște. Așa că te întreb: poţi să- 
| mişti ca să expună o altă parte a corpului? Poate aici? Și 
arătă spre partea interioară a cotului ei. 


Ideea o luă prin surprindere pe Kira. Nici măcar nu se 
gândise să încerce. 

— Nu... știu, spuse ea cu sinceritate. Poate. 

In ușă, Sparrow băgă o bucată de gumă în gură. 

— Incearcă, Navarez, rosti ea și făcu un balon mare, roz, 
care explodă. 

— Lăsaţi-mă un pic, spuse Kira. 

Doctorul se așeză pe scaun, așteptând. 

Kira se concentră pe partea interioară a cotului. Se 
concentră cât de mult putu și, cu mintea, împinse. 

Suprafaţa costumului străluci ca reacţie. Kira se 
concentră și mai tare și luciul se transformă în valuri în timp 
ce fibrele celei de-a doua pieli a ei se topiră una într-alta, ca 
să formeze o suprafaţă neagră, sticloasă. 

Lama Delicată îi rămase însă fixată pe braţ, mișcându-se 
și curgând cu o strălucire lichidă. Insă când atinse zona mai 
moale, degetele i se înfundară în suprafaţă și pielea atinse 
piele cu o intimitate neașteptată. 

Kirei nu-i veni să creadă. Inima îi bătea cu putere, 
datorită entuziasmului și a presiunii. Efortul mental era 
prea mare ca să-l menţină prea mult timp, iar în clipa în 
care-și mută atenţia, costumul se întări și se întoarse la 
forma sa normală, striată. 

Frustrată, însă și încurajată, Kira încercă din nou, 
presând Lama Delicată cu mintea. 

— Haide, la naiba, șopti ea. 

Costumul părea derutat de intenţiile ei. Se agită în jurul 
braţului afectat de atacul ei. Kira insistă și mai mult. 
Agitaţia se intensifică, după care un fior rece se împrăștie 
în partea interioară a cotului ei. Centimetru cu centimetru, 
Lamă Delicată se retrase lângă încheieturi, expunând 
pielea palidă aerului răcoros. 

— Repede, spuse Kira cu dinţii strânși. 

Vishal apăsă seringa de cotul Kirei. Aceasta simţi o 
ușoară înțepătură, apoi bărbatul se retrase. 

— Gata! 

Kira încă se lupta să o ţină pe Lamă Delicată retrasă și 
își atinse braţul, pielea goală, cu degetele. Savură senzaţia: 


o plăcere simplă, care i se păruse pierdută pentru 
totdeauna. 

Efortul se dovedi a fi prea mare, iar Lamă Delicată se 
întinse și îi acoperi din nou partea interioară a cotului. 

— La naiba, zise Sparrow. 

Kira expiră, simțindu-se ca și cum ar fi urcat niște scări 
în fugă. Tot corpul îi era străbătut de un for electric. Dacă 
exersa, poate, cu timpul, avea să fie posibil să-și elibereze 
tot corpul de acest xeno. Gândul îi dădu prima senzaţie 
reală de speranţă de când se trezise în carantină pe 
Extenuating Cirucmstances. 

Ochii i se umplură de lacrimi și clipi, nedorind ca 
Sparrow sau doctorul să vadă asta. 

Cu sângele pe care-l luă, Vishal făcu și mai multe teste, 
iar în tot acest timp, vorbi singur. Kira se detașă în timp ce-i 
ascultă comentariile fragmentate. Pe peretele opus era o 
pată, în formă de anason stelat sau poate de păianjen mort 
care fosese storcit de un pahar cu fondul plat. O privi, cu 
mintea goală... 


Kira tresări, dându-și seama că Vishal tăcuse de ceva 
timp. 

— Ce e? întrebă ea. 

Doctorul o privi de parcă arf uitat că era acolo. 

— Nu știu ce să înțeleg din xeno ăsta al tău. Dădu din 
cap. Nu seamănă cu nimic din ce am studiat până acum. 

— Cum adică? 

Bărbatul împinse scaunul de lângă masă. 

— Aș avea nevoie de câteva luni înainte să-ți pot 
răspunde. Organismul are... Ezită. Interacţionează cu trupul 
tău în moduri pe care nu le înțeleg. Nu ar trebui să fie 
posibil! 

— De ce nu? 

— Pentru că nu folosește ADN sau AM. Nici Meduzele, 
dar... 

— Poţi să-ţi dai seama dacă sunt înrudiţi? 

Vishal dădu frustrat din mână. 

— Nu, nu. Dacă organismul e artificial, așa cum mai 


mult ca sigur că este, atunci creatorii săi ar fi putut să-l 
construiască folosind ce aranjamente de molecule voiau, 
da? Nu erau limitați la propria lor biologie. Dar nu asta e 
important. Fără ADN sau AM, cum știe costumul tău să 
interacţioneze cu celulele tale? Chimia noastră e cu totul 
diferită! 

— Asta m-am întrebat și eu. 

— Da, și... 

Un ţiuit scurt se auzi dinspre consola principală a 
infirmeriei, apoi se auzi în difozoare vocea lui Falconi: 

— Doctore, care e verdictul? Ai fost foarte tăcut. 

Vishal zâmbi, apoi își dădu jos casca. 

— Pot să-ţi spun că domnișoara Navarez nu are pojar, 
oreion sau rubeolă. Are niveluri sănătoase ale zaharului și, 
deși implanturile ei nu foncţionează, cine s-a ocupat de 
instalarea lor a făcut o treabă bună. Gingiile arată bine. 
Urechile nu sunt blocate. Ce te aștepți să spun? 

— E contagioasă? 

— Ea nu este. Nu știu ce să spun despre costum. 
Năpârlește praf - în acel moment, Sparrow păru panicată -, 
dar praful pare a fi complet inert. Cine știe, însă? Nu am 
instrumentele de care am nevoie. Dacă aș fi fost în vechiul 
meu laborator... 

Vishal dădu din cap. 

— Ai vorbit cu Gregorovich? 

Doctorul își dădu ochii peste cap. 

— Da, dacă mintea binecuvântată a navei s-ar catactisi 
să se uite la date... Nu a prea fost de ajutor, decât dacă iei 
la socoteală faptul că mi-a citat din Tyrollius. 

— Tot ce ţine de costum... 

Un strigăt entuziasmat îl întrerupse pe căpitan când 
Runcible intră în infirmerie. Porcul mic și maroniu se duse la 
Kira și îi mirosi piciorul, apoi se duse în grabă la Sparrow și 
se așeză între picioarele ei. 

Femeia se aplecă și îl mângâie între urechi. Porcul își 
ridică râtul și păru aproape să zâmbească. 

— Tot ce ţine de costum se potrivește cu tot ce a spus 
ea? 


— Din câte văd, da. Jumătate din timp, nici nu știu dacă 
am de-a face cu o celulă organică, o nanomașinărie sau un 
hibrid ciudat. Structura moleculară a costumului pare să se 
schmbe cu fiecare secundă. 

— O să începem să facem spume la gură și să leșinăm? 
Sau o să ne omoare în somn? Asta vreau eu să știu. 

Kira se foi incomod, gândindu-se la Alan. 

— Pare... puţin probabil în momentul de faţă, răspunse 
Vishal. Nimic din testele făcute nu arată că acest xeno este 
o ameninţare imediată. Dar trebuie să te avertizez că nu 
am cum să fiu sigur, având în vedere ce echipament am. 

— Am înțeles, spuse Falconi. Bun. Atunci, cred că o să 
riscăm. Am încredere în tine, doctore. Navarez, ești acolo? 

— Da. 

— O să schimbăm ruta direct spre staţia Malpert. Timpul 
estimat de sosire este de mai puţin de 42 de ore. 

— Am înţeles și mulțumesc. 

Bărbatul mormăi. 

— Nu fac asta pentru tine, Navarez... Sparrow, știu că 
asculți. Du-o pe invitată în cabina noastră suplimentară de 
pe puntea C. Poate să stea acolo pe durata drumului. Cel 
mai bine e să o ţinem departe de restul pasagerilor. 

Sparrow se îndreptă de spate. 

— Da, domnule. 

— A, Și, Navarez? Eşti bine-venită să ni te alături în sala 
de mese. Cina e la 19 fix. 

Apoi linia se închise. 


4. 


Sparrow sparse un alt balon de gumă. 

— Bun, să mergem. 

Iniţial, Kira nu o ascultă. Se uită la Vishal și spuse: 

— Poţi să-mi trimiţi și mie rezultatele, ca să mă uit peste 
ele? 

— Da, sigur că da. 

— Mulţumesc. Și mulțumesc pentru că ai fost atât de 


minuţios. 

Vishal păru surprins de răspunsul ei. Apoi făcu o scurtă 
plecăciune și râse, sunetul fiind unul scurt și melodios. 

— Când există riscul de a muri din cauza unei infestări 
extraterestre, cum să nu fiu minuţios? 

— Bine punctat. 

Apoi Kira o urmă pe Sparrow pe coridor. 

— Ai ceva în cală de care să ai nevoie? întrebă femeia 
mai scundă. 

Kira scutură din cap. 

— Sunt bine. 

Împreună, coborâră spre următorul nivel al navei. În 
timp ce mergeau, sună alarma, iar puntea păru să se 
încline și să se învârtă sub ele, în momentul în care Wallfish 
se reorientă spre noul său vector. 

— Cantina e pe aici, spuse Sparrow, care arătă spre o 
ușă marcată. Mănâncă, dacă ţi se face foame. Doar nu. 
Atinge. Afurisita. De ciocolată. 

— Asta a fost o problemă? 

Femeia pufni. 

— Trig o tot mănâncă și spune că nu și-a dat seama că 
și noi, restul, voiam... Uite, aici e locul tău. 

Se opri în faţa unei alte uși. 

Kira încuviinţă și intră. În spatele ei, Sparrow rămase 
nemișcată, uitându-se la ea până când ușa se închise. 

Kira se simţea mai degrabă ca un prizonier decât ca un 
pasager. Se uită în jur. Cabina era cam cât jumătate din 
cabina lui Falconi. Într-o parte erau un pat și un dulap 
pentru depozitare, iar în cealaltă, o chiuvetă și o oglindă, o 
toaletă și un birou cu ecranul unui computer. Pereţii erau 
maronii, ca și coridoarele, și nu existau decât două lumini, 
câte una în fiecare parte: pete albe cu grilaje din metal. 
Mânerul dulapului se blocă atunci când îl încercă. Se lăsă 
pe el și ușa se deschise. Inăuntru era o pătură albastră, 
subţire. Nimic altceva. 

Kira începu să își dea jos costumul, apoi ezită. Dacă 
Falconi supraveghea cabina? După ce se gândi preț de 
câteva secunde, se hotărî că nu-i păsa. 88 de zile și 11 ani- 


lumină reprezentau o perioadă mult prea lungă ca să 
poarte aceleași haine. 

Kira simţi ceva apropiat de ușurare și își dădu jos 
costumul, trăgându-l peste cap. O urmă de praf i se scurse 
de pe picioare. Îl aranjă pe spatele scaunului și intră în 
cadă, dorind să-și facă o baie cu buretele, însă imaginea din 
oglindă o opri. 

Nici pe Valkyrie Kira nu putuse să se vadă bine, având 
parte numai de imagini parţiale, reflectate pe suprafeţele 
întunecate, fantomatice, ale ecranelor. Nu-i păsase. Nu 
trebuia decât să se uite în jos ca să își facă o idee despre ce 
îi făcuse Lama Delicată. 

Dar acum, când își văzu reflexia aproape în întregime, 
își dădu seama cât de mult o schimbase și o infestase 
organismul, ocupând ceva ce nimeni altcineva nu avea 
dreptul să ocupe, nici măcar un copil, dacă avea să aibă 
vreodată un copil. Faţa și corpul îi erau mai subţiri decât și 
le amintea, prea subțiri - o consecință a săptămânilor 
petrecute mâncând jumătăţi de raţii - însă nu asta o 
deranja. 

Nu putea să se uite decât la costumul lucios, negru, 
fibros, care atârna pe ea ca un strat de polimer. Arăta ca și 
cum pielea ei și țesutul fuseseră date la o parte ca să 
expună un tabel anatomic macabru al mușchilor. 

Kira își trecu mâna peste scalp. Un nod i se formă în 
stomac. Simţea că avea să i se facă rău. Se holbă și uri ce 
văzu, dar nu reuși să-și ia ochii de la imagine. Suprafața 
Lamei Delicate se întări, în timp ce-i reflecta emoţiile. 

Cine ar fi putut să o considere atrăgătoare acum... așa 
cum o făcuse Alan? Lacrimi îi umplură ochii și i se revărsară 
pe obraji. 

Se simţea urâtă. 

Desfigurată. 

Exilată. 

Și nu exista nimeni care să o consoleze. 

Kira inspiră adânc, controlându-și emoţiile. Jelise și urma 
să continue să jelească, dar nu avea cum să schimbe 
trecutul, iar dizolvarea într-un haos plângăcios nu avea s-o 


ajute. 

Nu pierduse totul. Acum exista ceva ce aștepta cu 
nerăbdare. Exista o speranță, oricât de mică ar fi fost 
aceasta. 

Mutându-și privirea de la oglindă, folosi cârpa aflată 
lângă chiuvetă ca să se spele, apoi se urcă în pat și trase 
pătura peste ea. Acolo, în întunericul filtrat, exersă din nou, 
încercând să forțeze Lama Delicată să se retragă de pe o 
bucată de piele (de data asta, de pe degetele mâinii 
stângi). 

In comparație cu încercarea precedentă, i se părea că 
Lama Delicată înţelegea mai bine ce îi cerea. Efortul 
necesar era mai ușor de gestionat și existau și momente 
când senzaţia de strădanie dispărea, iar ea și xeno lucrau în 
armonie. Aceste momente o încurajau și, ca urmare, Kira 
insistă și mai mult. 

Lama Delicată se retrase de pe unghiile ei cu un zgomot 
lipicios. Se retrase până la prima articulaţie a fiecărui 
deget, însă, oricât încercă, Kira nu reuși să-l convingă să 
treacă mai departe. 

O luă de la capăt. 

Kira mai convinse de trei ori costumul să-i expună 
degetele, și de trei ori costumul îi răspunse, spre satisfacția 
ei. Cu fiecare succes, simți cum legăturile neuronale dintre 
ea și costum se aprofundau, devenind din ce în ce mai 
eficiente. 

Încercă și în altă parte a corpului, iar Lama Delicată îi 
ascultă și acolo comenzile, deși unele zone erau mai dificile 
decât altele. Ca să se elibereze de xeno, avea nevoie de 
mai multă putere decât deţinea în acel moment, dar Kira nu 
era dezamăgită. Incă învăța cum să comunice cu xeno, iar 
faptul că libertatea era o posibilitate, fie ea și îndepărtată, 
trezi în ea o senzaţie de ușurare. Kira râse singură în 
pătură. 

Eliberarea de Lama Delicată nu avea să-i rezolve toate 
problemele (CMU și Liga tot urmau să o monitorizeze, iar 
fără costum, avea să fie complet la mila lor), dar avea să 
rezolve cea mai mare a problemelor și să o ajute ca, într-o 


zi, să aibă din nou o viaţă normală. 

Să păstreze Lama Delicată era ca și cum ar fi încercat să 
țină faţă în faţă doi magneţi cu aceeași polaritate. La un 
moment dat, un zgomot din cealaltă cameră îi atrase 
atenția și o ţepușă subţire îi ieși din mână, străpunse 
pătura și lovi biroul (o simţi, ca și cum ar fi fost un deget 
întins). 

— La naiba, spuse Kira. 

Văzuse cineva asta? Cu puţină muncă, convinse Lama 
Delicată să reabsoarbă țepușa. Se uită la birou. Tepușa 
lăsase o zgârietură mare. 

Când nu se mai putu concentra, Kira renunță la 
experimente și se duse la birou. Trase ecranul, îl conectă la 
interfaţă și scană fișierele pe care i le trimisese Vishal. 

Era prima oară când vedea rezultatele testelor făcute pe 
xeno, iar acestea erau fascinante. 

Materialul costumului era compus din trei elemente de 
bază. În primul rând, din nanoasamblatori, responsabili 
pentru modelarea xeno și a materialului înconjurător, deși 
nu se știa de unde-și trăgeau aceștia energia. In al doilea 
rând, existau filamente dendriforme prin fiecare parte a 
costumului care etalau modele consistente de activitate, ce 
păreau să indice faptul că organismul se comporta ca un 
procesor interconectat (era greu de determinat dacă era 
viu sau nu în sensul tradiţional, dar cu siguranţă nu era 
mort). Și în al treilea rând, materialul conţinea o moleculă 
polimerică extrem de complexă. Vishal găsise copii ale 
acesteia atașate de aproape fiecare asamblator, precum și 
de substratul dendriform. 

Ca multe lucruri care ţineau de acest xeno, scopul 
moleculei era un mister. Nu părea să aibă de-a face cu 
repararea sau construirea costumului. Lungimea moleculei 
însemna că aceasta conţinea o cantitate enormă de 
informaţii - cu cel puţin două ordine de magnitudine mai 
mult decât ADN-ul uman -, dar, momentan, nu exista niciun 
mod de a determina cum putea fi folosită acea informație. 

Kira se gândi că exista o șansă ca singura funcţie reală a 
xeno era să protejeze molecula și să o ducă mai departe. 


Nu că asta i-ar fi spus prea multe. Din punct de vedere 
biologic, același lucru se aplica și oamenilor, și ADN-ului, iar 
oamenii erau capabili de mult mai multe decât o simplă 
propagare. 

Kira verifică de patru ori rezultatele înainte să fie 
convinsă că le reţinuse. Vishal avea dreptate: ca să afle mai 
multe despre xeno, avea nevoie de un echipament mai 
bun. 

„Poate entropiștii mă pot ajuta...“ Îndosarie gândul, 
pentru viitor. Malpert avea să fie locul unde să-i abordeze 
pe entropiști pentru examinarea xeno, asta dacă se hotăra 
să o facă. 

Apoi Kira se întoarse la știri și începu să caute printre 
cercetările despre biologia Meduzelor, nerăbdătoare să se 
pună la curent cu tot ce apăruse până atunci. Era fascinant: 
puteau fi deduse tot felul de lucruri din genomul 
extratereștrilor. Pentru început, erau onmivori, și părţi mari 
din ce era echivalent cu ADN-ul părea să aibă un cod 
personalizat (procesele naturale nu produceau niciodată 
secvențe atât de curate). 

Nimic din biologia Meduzelor nu semăna cu ce găsise 
Vishal în xeno. Nimic nu părea să indice o moștenire 
biologică împărtășită. Dar acest lucru nu însemna nimic. 
Kira cunoștea mai multe organisme artificiale făcute de om 
(cele mai multe fiind însă creaţii cu o singură celulă) care 
nu aveau nicio legătură chimică evidentă cu viața derivată 
de pe Pământ. Așa că nu însemna nimic, dar era sugestiv. 

Kira citi până la începutul după-amiezii, apoi se opri 
pentru o vizită rapidă la cantină, unde își pregăti niște chell 
și luă pachetul de mâncare din cuptor. Nu se simţea în 
largul ei să mănânce din mâncarea proaspătă aflată în 
frigiderul navei. Aceasta era rară și scumpă în spaţiu. Nu ar 
fi fost politicos să o mănânce fără permisiune, chiar dacă 
începu să saliveze când văzu o portocală. 

Când reveni în cabină, găsi un mesaj: 


Spatiile din jurul răspunsurilor tale incită la inspecție, 
sac de carne. Ce lucruri ai lăsat nespuse? Asta mă întreb. 


Spune-mi măcar asta, dacă tot nu ne vei lipsi de prezența 
ta năpârlitoare: ce ești cu adevărat, Tu, cea infestată? - 
Gregorovich 


Kira își ţuguie buzele. Nu dorea să răspundă. Încercarea 
de a câștiga o bătălie a isteţimii cu mintea navei era un joc 
pierdut din start, dar ar fi fost și mai nesăbuit să-l enerveze. 


Sunt singură și mi-e frică. Tu cum ești? - Kira 


Era un risc calculat. Dacă își dădea voie să pară mai 
vulnerabilă în fața lui - iar Gregorovich era clar un el -, 
atunci poate că reușea să-i distragă atenţia. Merita să 
încerce. Spre surprinderea ei, mintea navei nu răspunse. 

Continuă să citească. Nu mult după aceea, Wa//fish 
trecu la gravitație zero, apoi făcu un salt înainte să înceapă 
să încetinească spre staţia Malpert. Ca de obicei, lipsa de 
greutate o lăsă pe Kira cu un gust amar în gură și cu o 
senzaţie reînnoită de apreciere a gravitaţiei, simulată sau 
oricum altfel. 

Cu puţin înainte de ora șapte seara, închise interfața, își 
trase costumul pe ea și se hotări să riște să se aventureze 
să ia cina cu echipajul. 

Care era cel mai rău lucru care se putea întâmpla? 

Zgomotul conversaţiei din cantină se opri în clipa în care 
Kira intră. Se opri în ușă, în timp ce echipajul o privea și ea 
se uita la ei. 

Căpitanul stătea la o masă din apropiere, cu un picior 
ridicat la piept și cu braţul pe genunchi, în timp ce-și ducea 
mâncare la gură. În faţa lui era Nielsen, rigidă și cu spatele 
drept. 

La masa cea mai îndepărtată stăteau doctorul și una 
dintre cele mai mari femei pe care le văzuse Kira vreodată. 
Nu era grasă, doar lată și groasă, oasele și încheieturile 
fiind aproape cu o treime mai solide decât cele ale 
majorităţii oamenilor. Fiecare deget al ei era echivalentul a 
două degete ale Kirei, iar faţa îi era plată și rotundă, cu 
niște obraji enormi. 


Kira recunoscu faţa ca fiind una dintre cele pe care le 
văzuse în navă și o identifică imediat ca fiind un fost 
cetăţean de pe Shin-Zen. Nu o putea confunda cu altcineva. 

Era neobișnuit să vadă un zarian în Ligă. Colonia lor era 
cea care insistase să rămână independentă (și plătiseră 
pentru asta cu navele și vieţile lor). În timpul perioadei cât 
fusese în companie, Kira nu lucrase decât cu puţini oameni 
de pe Shin-Zar, toţi bărbaţi, aflaţi în diferite posturi. Toţi 
fuseseră duri, de încredere și, așa cum se aștepta, foarte 
puternici. De asemenea, puteau să bea foarte mult, mult 
mai mult decât indica dimensiunea lor. Asta fusese una 
dintre primele lecţii pe care le învățase Kira când lucrase pe 
inelele de minerit: nu încerca să întreci un zarian când vine 
vorba de băutură. Era un mod rapid de a ajunge la 
infirmerie în comă alcoolică. 

La nivel intelectual, Kira știa de ce își modificaseră 
coloniștii genele. Nu ar fi rezistat altfel în mediul cu 
gravitație mare de pe Shin-Zar. Cu toate astea, nu se 
obișnuise cu înfățișarea lor atât de diferită. Acest lucru nu o 
deranjase pe Shyrene, colega ei de apartament din timpul 
antrenamentului corporatist. Ţinuse o poză cu o vedetă pop 
de pe Shin-Zar proiectată pe peretele apartamentului lor. 

Ca majoritatea zarienilor, femeia din cantina de pe 
Wallfish era de origine asiatică - coreană, fără doar și 
poate, deoarece aceştia reprezentau majoritatea 
imigranţilor de pe Shin-Zar (asta își amintea Kira de la 
cursul de istorie a celor șapte colonii). Purta o salopetă 
șifonată, peticită la genunchi și coate, pătată cu grăsime pe 
braţe. Din cauza siluetei ei, Kirei îi era imposibil să-i 
ghicească vârsta. Femeia putea avea fie douăzeci și ceva 
de ani, fie patruzeci. 

Trig stătea la marginea blatului de bucătărie, mestecând 
un alt baton de-al său, iar Sparrow era la cratiţă și împărțea 
chiftele. Avea aceeași vestimentație ca și înainte. Pisica, 
Domnul Fuzzypants, se freca de gleznele ei și mieuna. 

Un miros delicios, apetisant, umplea aerul. 

— Ei bine, intri sau nu? întrebă Falconi. 

Cuvintele lui  întrerupseră vraja, iar mișcarea și 


conversaţia se reluară. 

Kira se întrebă dacă și restul echipajului știa despre 
Lama Delicată. Întrebarea ei primi răspuns când se îndrepta 
spre zona din spatele cantinei, iar Trig întrebă: 

— Deci costumul ăla a fost făcut de extratereștri? 

Kira ezită, apoi încuviință, conștientă că toţi ochii erau 
aţintiţi pe ea. 

— Da. 

Fața puștiului se lumină. 

— Tare! Pot să-l ating? 

— Trig, zise Nielsen pe un ton de avertizare. Termină cu 
asta. 

— Da, doamnă, spuse puştiul, și câte un punct roșu- 
aprins îi apăru în obraji. 

Îi aruncă lui Nielsen o privire timidă, apoi mușcă ultima 
bucată din baton și se dădu jos de pe bar. 

— M-ai minţit, domnișoară Navarez. Ai spus că prietenul 
tău a făcut costumul. 

— Da, îmi pare rău pentru asta, răspunse Kira, simţindu- 
se ciudat. 

— E în regulă, înţeleg, zise Trig, ridicând din umeri. 

Sparrow se îndepărtă de cuptor. 

— E numai al tău, îi zise ea Kirei. 

Când aceasta se îndreptă să ia un castron și o lingură, 
pisica o scuipă și se ascunse sub masă. Falconi arătă cu 
degetul mijlociu. 

— Se pare că nu te place deloc. 

„Da, mulţumesc, căpitane Evident.” 

Kira își puse chiftele în castron și întrebă: 

— Ce au spus cei de la CMU când le-ai zis că schimbăm 
cursul? 

Falconi ridică din umeri. 

— Nu au fost prea fericiţi, atâta lucru pot să-ţi spun. 

— Nici pasagerii noștri nu sunt, zise Nielsen, mai mult 
pentru ea decât pentru Kira. Tocmai am petrecut jumătate 
de oră cu toată lumea din cală ţipând la mine. Atmosfera de 
acolo nu e prea plăcută. 

Privirea pe care i-o aruncă Kirei sugera că o învinovățea 


pe ea pentru această problemă. După Kira, nu era o reacţie 
nejustificată. 

Falconi se scobi cu unghia între dinţi. 

— S-a notat. Gregorovich, asigură-te că ești cu ochii pe 
ei de acum încolo. 

— Da, domnule, răspunse mintea navei. 

Kira își luă castronul și se așeză pe cel mai apropiat 
scaun liber, cu faţa spre femeia zariană. 

— Îmi pare rău, nu ţi-am reţinut numele, spuse Kira. 

Zariana o privi cu o expresie neutră, după care clipi o 
dată. 

— Tu ai fost cea care a cârpit găurile din partea de 
spate a navei? 

Vocea ei era calmă. 

— Am făcut ce am putut. 

Femeia mormăi și se uită în spate, la mâncarea ei. 

„Atunci, bine“, se gândi Kira. Deci echipajul nu avea s-o 
primească cu brațele deschise. Era în regulă. Fusese o 
proscrisă în majoritatea posturilor ei. De ce ar sta lucrurile 
altfel acum? Trebuia doar să-i suporte până pe staţia 
Malpert. După asta, nu urma să mai aibă de-a face cu 
echipajul de pe Wa//fish. 

— Hwa este cel mai bun mecanic din partea asta a lui 
Sol, spuse Trig mai târziu. 

Cel puţin puștiul părea prietenos. Zariana se încruntă. 

— Hwa-jung, zise ea cu fermitate. Numele meu nu e 
Hwa. 

— Hai, știi că nu pot să-l pronunţ corect. 

— Încearcă. 

— Hwa-yoong. 

Hwa-jung dădu din cap. Înainte ca ea să vorbească din 
nou, Sparrow veni și se așeză în poala ei. Se rezemă de 
femeie, iar Hwa-jung o luă de talie, într-un mod posesiv. 

Kira ridică o sprânceană. 

— Deci ridici lucruri grele și le pui jos, da? 

La cealaltă masă i se păru că auzi un pufnit scurt 
dinspre Falconi. 

Expresia lui Sparrow se potrivi cu a ei. 


— Deci auzi bine. Ce bine! 

Își aplecă fruntea ca să o pupe pe Hwa-jung pe obraz, 
dar aceasta scoase un sunet ca și cum ar fi fost enervată, 
dar Kira îi văzu zâmbetul vag de pe buze. 

Kira profită de ocazie ca să mănânce. Chiftelele erau 
calde și gustoase, fiind combinația perfectă de cimbru, 
rozmarin, sare și alte câteva lucruri pe care nu le putea 
identifica. Erau oare roșii proaspete? închise ochii, savurând 
gustul. Trecuse foarte mult timp de când mâncase altceva 
decât mâncare deshidratată, preambalată. 

— Mmm, cine a făcut asta? zise ea. 

Vishal ridică privirea. 

— Îți place chiar atât de mult? 

Kira deschise ochii și încuviință. Doctorul păru confuz, 
după care un zâmbet modest îi apăru pe față. 

— Mă bucur. Azi a fost rândul meu să gătesc. 

Kira îi răspunse la zâmbet și luă încă o gură. Era prima 
oară când zâmbea de când cu tot ce se întâmplase. 

Cu un clinchet de farfurii și de tacâmuri, Trig se așeză 
lângă ea. 

— Căpitanul a spus că l-ai găsit pe xeno în niște ruine de 
pe Adrasteia. Ruine extraterestre! 

Kira înghiţi mâncarea din gură. 

— Așa e. 

Trig aproape că sări de pe bancă. 

— Cum a fost? Ai înregistrări? 

Kira scutură din cap. 

— Erau pe Valkyrie, dar pot să-ţi povestesc. 

— Da, te rog! 

Apoi Kira îi spuse cum găsise leagănul Lamei Delicate și 
cum fusese înăuntru. Puștiul nu era singurul care asculta. 
Kira vedea cum restul echipajului o privea în timp ce 
vorbea, chiar și cei care auziseră povestea mai devreme. 
Încercă să nu lase acest lucru să o afecteze. 

Când termină, puștiul spuse: 

— Uau, Meduzele au construit lucruri foarte aproape de 
noi chiar și în trecut, nu? 

Kira ezită. 


— Poate. 

Sparrow se ridică de pe pieptul lui Hwa-jung: 

— De ce „poate”? 

— Pentru că lui xeno nu par să-i placă prea mult 
Meduzele. Kira își plimbă degetul de-a lungul mâinii stângi, 
în timp ce încerca să își verbalizeze visele. Nu știu exact de 
ce, dar nu cred că Meduzele s-au purtat prea bine cu el. De 
asemenea, nimic din rezultatele testelor făcute de Vishal nu 
se potrivește cu biologia Meduzelor. 

Vishal puse jos ceașca din care băuse. 

— Domnișoara Navarez are dreptate. Am verificat și un 
astfel de xeno nu a mai fost întâlnit până acum. Cel puţin 
nu potrivit dosarelor noastre actuale. 

— Crezi că acest costum a fost făcut de aceeași specie 
sau civilizaţie care a făcut Marele Far? întrebă Nielsen. 

— Poate, zise Kira. 

Se auzi un zgomot când Falconi își lovi farfuria cu 
forculița. Bărbatul dădu din cap. 

— Sunt foarte mulţi de „poate“. 

Kira scoase un sunet detașat. Apoi Trig întrebă: 

— Doctore, cum ai reușit să ratezi faptul că e acoperită 
de un costum extraterestru? 

— Da, doctore, spuse Sparrow, care se întoarse ca să se 
uite la Vishal. Foarte limitat din partea ta. Nu știu dacă ar 
mai trebui să am încredere în tine la examinare. 

Chiar și cu pielea sa închisă la culoare, Kira îl văzu pe 
Vishal înroșindu-se. 

— Nu exista nicio dovadă a unei contaminări 
extraterestre. 

Trig îl întrerupse. 

— Poate că unele dintre capetele plate din cală sunt, de 
fapt, Meduze deghizate. Nu ai avea de unde să știi, nu-i 
așa? - 

Doctorul strânse din buze, dar nu răspunse. In schimb, 
își menţinu privirea fixată asupra piciorului său și spuse: 

— Așa e, Trig. Oare ce mi-a scăpat? 

— Da, ar putea fi... 

— Știm că ai facut tot e ai putut, doctore, spuse Falconi 


pe un ton ferm. Nu e cazul să te simţi prost din cauza asta. 
Nimeni nu ar fi descoperit așa ceva. 

Kira observă că Nielsen îi aruncă lui Vishal o privire plină 
de înțelegere. Se simţi prost pentru doctor și preluă 
iniţiativa: 

— Deci îţi place să gătești? 

Ridică lingura, cu o chiftea în ea, apoi Vishal încuviinţă și 
o privi. 

— Da, da, foarte mult. Dar mâncarea mea nu e la fel de 
bună ca a mamei sau a surorilor mele. Preparatele lor mă 
pun la respect. 

— Câte surori ai? întrebă ea, gândindu-se la Isthah. 

Bărbatul îi arătă pe degete. 

— Trei, domnişoară Navarez, toate mai mari. 

După asta, o tăcere neobișnuită se așternu asupra 
cantinei. Nimeni din echipaj nu părea să vrea să vorbească 
atât timp cât era ea acolo. Până și Trig tăcu, deși Kira era 
sigură că acesta avea o mie de întrebări. Fu surprinsă când 
Nielsen rosti: 

— Am auzit că vii de pe Weyland, domnişoară Navarez. 

Tonul ei era mai rece decât al celorlalți membri ai 
echipajului. Kira nu-i recunoscu accentul. 

— Da, aşa e. 

— Ai familie acolo? 

— Da, deși a trecut ceva timp de când i-am vizitat. Kira 
se hotări să riște și să pună și ea o întrebare: De unde ești, 
dacă nu te deranjează să-mi spui? 

Nielsen se șterse la gură cu un șervetel. 

— De pe ici, pe colo. 

— E de pe Venus! exclamă Trig, cu ochii sclipitori. Unul 
dintre cele mai mari orașe din nori! 

Nielsen își încordă maxilarul. 

— Da, mulțumesc, Trig. 

Puștiul păru să realizeze că greșise. Își lăsă privirea în 
jos și o fixă pe castronul său. 

— Adică... zise el, nu prea știu eu chestii sau ceva, 
deci... 

Kira o studie pe femeia prim-ofițer. Venus era o planetă 


aproape la fel de bogată ca și Pământul. Nu prea mulţi 
oameni de acolo se aventurau în afara lui Sol și cu 
siguranţă nu pe o navă ruginită ca Wa//fish. 

— Orașele sunt la fel de impresionante cum par în 
clipurile video? 

Pentru o clipă, păru că Nielsen nu avea să răspundă. 
Apoi, pe un ton tăios, spuse: 

— Te obișnuiești cu ele, dar da. 

Kira mereu dorise să viziteze orașele plutitoare. Un alt 
țel pe care Lamă Delicată îl fecuse imposibil. Dacă... 

Un guițat entuziasmat îi distrase atenţia când Runcible 
intră în cantină. Porcul se duse direct la Falconi și se sprijini 
de piciorul lui. Nielsen scoase un sunet exasperat. 

— Cine i-a lăsat cușca deschisă din nou? 

— Eu, șefa, spuse Sparrow, care ridică o mână. 

— Doar vrea să fie cu noi, nu-i așa? spuse Falconi și 
scărpină porcul în spatele urechilor. Animalul își ridica râtul, 
cu ochii pe jumătate închiși, expresia lui exprimând fericire 
pură. 

— Vrea mâncare, spuse Nielsen. Căpitane, nu e chiar în 
regulă să-l ţinem aici. Locul unui porc nu e în cantină. 

— Doar dacă e şuncă, spuse Hwa-jung. 

— Nu o să vorbim despre șuncă lângă Runcible, zise 
Falconi. Face parte din echipaj, la fel ca Domnul 
Fuzzypants, și are aceleași drepturi ca oricare dintre voi. 
Asta include accesul în cantină, ne-am înţeles? 

— Da, căpitane, zise Hwa-jung. 

— Tot nu e corect din punct de vedere al igienei, spuse 
Nielsen. Dacă își face din nou nevoile? 

— Acum e un porc bine dresat. Nu s-ar mai face de râs 
ca înainte. Nu-i așa, Runcible? 

Porcul guiţă fericit. 

— Dacă spui tu, căpitane. Tot nu mi se pare în regulă. 
Dacă mâncăm şuncă sau porc... 

Falconi îi aruncă o privi tăioasă, iar ea își ridică mâinile. 

— Doar ziceam, căpitane. Seamănă puţin cu... 

— Canibalismul, spuse Trig. 

— Da, mulțumesc. Canibalism. 


Puștiul păru fericit că Nielsen fusese de acord cu el. O 
ușoară roșeaţă i se sui pe gât și bărbatul se uită la farfuria 
sa, în timp ce încerca să-și ascundă un zâmbet. Kira zâmbi. 
Falconi luă o bucată de mâncare din farfurie și i-o dădu 
porcului, care o luă fericit. 

— Ultima oară când am verificat, nu aveam produse din 
porc pe navă, așa că, în ceea ce mă privește, ăsta e un 
punct discutabil. 

Nielsen clătină din cap. 

— Renunţ. Certurile cu tine sunt ca și cum m-aș certa cu 
un perete. 

— Un perete foarte chipeș. 

Cei doi continuară să se înţepe, iar Kira se uită la Vishal 
și întrebă: 

— Care e treaba cu porcul? E nou? 

Doctorul dădu din cap. 

— E la bord de șase luni, fără să luăm în calcul perioada 
de criogenare. Căpitanul l-a luat de pe Eidolon. De atunci 
au început să se certe în privinţa lui. 

— Dar de ce un porc? 

— Asta trebuie să-l întrebi pe căpitan, domnișoară. Nici 
noi nu știm. E un mister al Universului. 


6. 


Restul mesei trecu într-o atmosferă ciudat de 
asemănătoare cu normalitatea. Nu vorbiră nimic mai serios 
de „Dă-mi sarea“ sau „Unde e gunoiul?” sau „Dă-i lui 
Runcible mâncarea lui“. Schimburi concise, utile, care doar 
o făceau pe Kira să realizeze cât de nelalocul ei era. 

În mod normal, în timpul cinei, putea să-și scoată 
armonica și să cânte. Lua ceva de băut și bloca toate 
tentativele de flirt, cu excepţia momentelor când avea chef 
de asta. Normalitatea dinainte de Alan. Dar aici nu conta. 
Avea să coboare de pe Wa//fish a doua zi, iar apoi nu mai 
trebuia să-și facă griji pentru Falconi și pentru restul 
echipajului său pestriţ. 


Kira tocmai își golise castronul și îl ducea la chiuvetă 
când se auzi un sunet scurt și puternic. Acesta îi îngheță pe 
loc și privirile tuturor deveniră neclare în timp ce se 
concentrau la interfaţă. Kira se uită la interfaţa ei, dar nu 
văzu alerte. 

— Ce s-a întâmplat? întrebă ea, după ce observă 
tensiunea din postura lui Falconi. ă 

— Meduze, îi răspunse Sparrow. Incă patru, care se 
îndreaptă spre staţia Malpert. 

— Timp estimat de sosire? întrebă Kira, deși nu voia să 
afle răspunsul. 

Privirea lui Falconi se limpezi când o privi. 

— Mâine, la prânz. 


CAPITOLUL IV 
JOACA DE-A RĂZBOIUL 


i; 


Patru puncte roșii care clipeau se îndreptau spre stația 
Malpert. Un set de linii punctate, de un verde aprins, arătau 
traiectoria lor. 

Kira își atinse interfaţa și se concentră pe staţie. Era o 
grămadă dezorganizată de senzori, de domuri, de docuri de 
andocare și de radiatoare construite în jurul unui asteroid 
secat. Încorporat în piatră și abia vizibil din exterior, era un 
inel rotativ locuit, unde trăiau cei mai mulţi cetăţeni de pe 
stație. 

Lângă Malpert, la câţiva kilometri depărtare, era o 
platformă Hydrotek de alimentare. 

Navele roiau în jurul celor două structuri. Simboluri 
diferite marcau fiecare navă: cele care transportau civili 
erau albastre, iar cele militare, aurii. Fără să-și dezactiveze 
interfaţa, Kira întrebă: 

— Pot să oprească Meduzele? 

Din cealaltă parte a interfeţei translucide, Falconi se 


încruntă. 

— Nu sunt sigur. Darmstadt este singura lor armă 
adevărată. Restul navelor sunt doar locale. Tăietoare ale 
FPA și tot așa. 

— FPA? 

— Forța Planetară de Apărare. 

— Da, dar navele acelea ale Meduzelor sunt mici. Clasa 
Nuru, spuse Sparrow. 

— Navele din clasa Naru nu pot transporta decât trei 
caracatițe, două sau trei târâtoare și cam tot atâtea 
colțoase, rosti Trig, uitându-se la Kira. Sigur, unele dintre 
ele transportă și crabi cu armură. 

— Asta e sigur, spuse Sparrow cu un zâmbet lipsit de 
umor. 

— Și asta înainte să cheme întăriri de la capsulele lor de 
naștere, interveni și doctorul Vishal. 

— Capsule de naștere? întrebă Kira, care se simţea cu 
totul pe dinafară. 

— Au mașinării care le permit să crească luptători noi, îi 
răspunse Hwa-jung. 

— Nu am văzut nimic despre asta la știri, spuse Kira. 

Falconi bombăni. 

— Liga a ţinut secret totul, ca să nu-i sperie pe oameni, 
dar am aflat despre asta acum câteva săptămâni. 

Conceptul capsulelor de naștere îi părea oarecum 
familiar Kirei, ca o amintire pe jumătate uitată. Ce bine ar fi 
fost dacă ar fi putut să pună mâna pe un computer al 
Meduzelor! Câte ar fi putut învăţa! 

— Meduzele sunt, probabil, foarte încrezătoare dacă au 
impresia că pot să distrugă Malpert și Darmstaat doar cu 
acele patru nave, spuse Sparrow. 

— Nu îi exclude pe mineri, zise Trig. Au multe arme și nu 
vor fugi. Pe cuvânt că nu o vor face. 

Kira îi aruncă o privire întrebătoare, iar puștiul ridică din 
umeri. 

— Am crescut pe staţia Undset, pe Cygni B. Îi cunosc. 
Șobolanii ăia spaţiali sunt duri ca titanul. 

— Poate că așa e, dar de data asta nu vor lupta cu niște 


maimuţoi pe jumătate înfometați, spuse Sparrow. 

Nielsen se foi. 

— Căpitane, încă mai avem timp să schimbăm direcția. 

Kira își dezactivă interfaţa, ca să vadă mai bine faţa lui 
Falconi. Acesta părea distras în timp ce studia ecrane pe 
care ea nu le putea vedea. 

— Nu știu dacă ar schimba ceva, spuse el încet. Apăsă 
un buton de pe peretele bucătăriei și apăru o hologramă cu 
Cygny 61, suspendată în aer. Arătă spre punctele roșii care 
marcau Meduzele. Chiar și dacă ne întoarcem și fugim, nu 
avem cum să scăpăm de ele. 

— Nu, dar dacă ne îndepărtă de ele, poate se hotărăsc 
că nu merită să facă efortul de a ne urmări, spuse Nielsen. 
A funcţionat și altă dată. 

— Am folosit deja o bună parte din hidrogen. Ar fi riscant 
să ajungem pe Ruslan acum. Ar trebui să plutim, purtați de 
inerție, cel puţin jumătate din drum. Am fi o ţintă sigură în 
tot acel timp. 

Se frecă pe bărbie, cu privirea în continuare fixată pe 
hologramă. 

— La ce te gândești, căpitane? întrebă Sparrow. 

— Lăsăm nava Wallfish să se ridice la nivelul numelui 
său, spuse el, după care arătă spre un asteroid aflat la o 
oarecare distanţă de stația Malpert. Aici. Pe acest asteroid, 
TSX-2212, există un punct de extracţie. Scrie că acolo e un 
dom, sunt și rezervoare pentru alimentare și multe alte 
chestii. Putem să ne ducem acolo și să așteptăm până când 
se termină lupta. Dacă Meduzele se hotărăsc să vină după 
noi, vom avea tuneluri în care să ne ascundem. Atât timp 
cât nu aruncă o bombă atomică sau ceva de genul ăsta, 
măcar avem o șansă. 

Kira căută pe interfață definiția pentru „wallfish”. Se 
pare că era „un termen regional pentru melc în ţara 
Britania, de pe Pământ; probabil de origine anglo-saxonă“. 
Se uită la Falconi, uimită din nou de simțul umorului pe 
care-l avea acesta. Își numise nava Melc? 

Echipajul continuă să dezbată posibilităţile, în timp ce 
Kira stătea și se gândea. Apoi se duse la Falconi și îl întrebă 


șoptit: 

— Pot să vorbesc puţin cu tine? 

Bărbatul abia dacă o privi. 

— Ce e? 

— Afară, rosti Kira și arătă spre ușă. 

Falconi ezită, după care, spre surprinderea Kirei, se 
ridică din scaun. 

— Mă întorc imediat, zise el și o urmă afară din cantină. 

Kira se întoarse spre el. 

— Trebuie să mă duci pe una dintre navele Meduzelor. 

Expresia şocată de pe fața căpitanului aproape că 
merita toate lucrurile prin care trecuse. 

— Nu. Nu o să fac asta, zise el și se întoarse. 

Ea îl prinse de braţ, oprindu-l. 

— Stai. Ascultă-mă. 

— la-ţi mâna de pe mine înainte să o dau eu la o parte, 
zise el cu o expresie deloc prietenoasă. 

Kira îi dădu drumul. 

— Nu-ţi cer să te arunci în luptă cu armele la înaintare. 
Ai spus că CMU are o șansă se învingă Meduzele. 

Bărbatul încuviinţă, reticent. 

— Dacă dezamorsează una dintre navele Meduzelor, și e 
un mare „dacă“, m-ai putea duce pe ea. 

— Ești nebună, spuse Falconi, care era încă în ușa 
cantinei. 

— Sunt hotărâtă, e o diferenţă. Ti-am spus, trebuie să 
ajung pe una dintre acele nave ale Meduzelor. Dacă fac 
asta, e posibil să-mi dau seama de ce ne atacă, ce își spun, 
tot felul de lucruri. Gândește-te doar la posibilităţi. 

Simţi reticenţa din Falconi, așa că vorbi în continuare. 

— Uite, ai zburat în tot acest timp prin sistem fix sub 
nasul Meduzelor, sau ce folosesc ele ca să miroasă. Asta 
înseamnă fie că ești inconștient, fie disperat, și poate că 
ești multe lucruri, dar inconștient nu e unul dintre ele. 

— Ce vrei să spui? se foi Falconi. 

— Ai nevoie de bani. Ai nevoie de mulţi bani, altfel nu ți- 
ai risca nava și echipajul în felul ăsta. Greșesc? 

O urmă de disconfort luci în ochii lui. 


— Nu în totalitate. 

Kira încuviinţă. 

— Bun, atunci, cât de mult ţi-ar plăcea să fii prima 
persoană care pune mâna pe informaţii de la Meduze? Ştii 
cât de mult ar plăti compania mea pentru asta? Destul cât 
să-ţi construieşti propriul inel locuit. Încă mai există 
tehnologie pe navele Meduzelor pe care nimeni nu a reușit 
să o copieze. Aș putea obţine detalii despre gravitația lor 
artificială. Asta ar merita ceva bani. 

— Doar câţiva, șopti el. 

— La naiba, ai doi entropiști pe navă. Roagă-i să vină în 
schimbul unei copii a descoperirilor interesante. Cu ajutorul 
lor, cine știe câte am putea afla! Nici măcar nu e vorba de 
război. Am putea să ne dezvoltăm tehnologia cu o sută de 
ani sau mai mult. 

Falconi se întoarse cu faţa spre ea, timp în care bătu cu 
degetul pe armă. 

— Înţeleg, dar chiar și dacă CMU o să captureze o navă, 
asta nu înseamnă că Meduzele de pe ea vor fi ucise. 
Trebuie să mă gândesc la toată lumea de pe nava asta. 
Mulți ar putea fi răniţi dacă vor avea loc lupte aici. 

Kira nu se putu abţine: 

— Și cât de mult te gândeai la bunăstarea lor când ai 
început să le iei bani pentru a-i salva? 

Pentru prima oară, Falconi păru ofensat. 

— Asta nu înseamnă că vreau să-i văd morți. 

— Wallfish este dotată cu armament? 

— Are destul cât să oprească un atac sau două, dar nu e 
o navă de război. Nu putem să înfruntăm una dintre 
Meduze și să sperăm că vom supravieţui. Ne-ar face bucăți. 

Kira se dădu în spate și-și așeză mâinile pe șolduri. 

— Deci, ce o să faci? 

Falconi o studie, iar Kira observă toate calculele pe care 
le făcea în spatele privirii. Apoi bărbatul spuse: 

— O să ne îndreptăm spre asteroid, pentru că e posibil 
să avem nevoie de el în cel mai rău scenariu. Dacă una 
dintre navele Meduzelor va fi doborâtă și o să pară că 
putem face asta, o să urcăm la bordul ei. 


O senzaţie de enormitate o umplu pe Kira când se gândi 
la această posibilitate. 

— Atunci, fie, zise ea încet. 

Falconi zâmbi și își trecu mâna prin păr. 

— La naiba, dacă o să ne iasă, CMU o să fie atât de 
furios că le-am luat-o înainte, încât nu o să știe dacă să ne 
dea o medalie sau să ne arunce în închisoare. 

Pentru prima oară de când se trezise pe Wa//fish, Kira 
râse și ea. 


2. 


Așteptarea era un chin. 

Kira stătu în cantină, cu echipajul, urmărind progresul 
Meduzelor. Se hotărî rapid că prefera să fie împușcată 
decât să aștepte să afle ce avea să se întâmple sau nu. 
Nesiguranţa o făcea să-și roadă unghiile, însă gustul ușor 
metalic al Lamei Delicate îi umplu gura și dinţii îi ricoșară în 
stratul fibros. 

Ultima oară când se întâmplă asta, se așeză pe mâini, 
ca să se oprească. Asta o făcu să se întrebe de ce nu îi 
crescuseră unghiile în ultimele luni? Xeno nu le înlocuise. Își 
văzuse unghiile la mâna stângă, roz și sănătoase, când 
convinsese costumul să se retragă. Singura explicaţie la 
care se putea gândi era că Lama Delicată menținea aceeași 
lungime a unghiilor pe care o avusese Kira când organismul 
apăruse prima oară. 

Când nu mai suportă să stea, pur și simplu, Kira se 
scuză și se duse la Trig. 

— Există haine în plus pe navă? Sau o imprimantă care 
să-mi facă unele? Trase de costumul de zbor. După câteva 
luni petrecute în chestia asta, mi-ar prinde bine o 
schimbare. 

Puștiul clipi în timp ce își mută atenţia de la interfață la 
ea. 

— Sigur. Nu avem nimic elegant, dar... 

— Ceva simplu ar fi grozav. 


leșiră din cantină, iar el o duse la dulapul de depozitare 
din inelul interior al coridorului. În timp ce căuta înăuntru, 
Kira spuse: 

— Se pare că Nielsen și căpitanul se ceartă mult. Așa fac 
de obicei? 

Dacă tot avea să rămână pe Wallfish mai mult timp 
decât plănuise, Kira voia să înțeleagă echipajul, mai ales pe 
Falconi. Îi încredinţase multe informaţii vitale. 

Se auzi un zgomot când Trig se lovi cu fruntea de un 
raft. 

— Nu. Căpitanului nu-i place să se grăbească. De obicei, 
se înţeleg bine. 

— Aha. 

Puștiului îi plăcea să vorbească. Nu trebuia decât să-i 
ofere încurajarea potrivită, atâta tot. 

— Eşti pe Wa/lfish de mult timp? 

— Cam de cinci ani, fără să iau în calcul și perioada de 
criogenare. 

Kira își ridică sprâncenele. Probabil că puștiul fusese 
foarte tânăr când se alăturase echipajului. 

— Da? De ce te-a adus Falconi? 

— Căpitanul avea nevoie de cineva care să-l ghideze pe 
staţia Undset. După asta, l-am întrebat dacă pot să rămân 
pe Wallfish. 

— Nu-ţi plăcea viața de pe staţie? 

— Era groaznică! Existau breșe de presiune, deficit de 
mâncare, pene de curent, ce vrei tu. Deloc. Plăcut. 

— Falconi e un căpitan bun? Iți place de el? 

— E cel mai bun! Trig își scoase capul din sertar, având 
niște haine în mână, și o privi cu o expresie îndurerată, ca 
și cum Kira l-ar fi atacat. Nu aș putea cere un căpitan mai 
bun. În niciun caz. Nu e vina lui că am rămas blocaţi aici! 

În clipa în care cuvintele îi ieșiră pe gură, puştiul păru 
să-și dea seama că spusese prea multe, deoarece își 
strânse buzele și îi întinse hainele. 

— A, da? Atunci, a cui vină este? întrebă Kira, 
încrucișându-și braţele. 

Puștiul ridică din umeri. Se vedea că se simte jenat. 


— A nimănui. Nu contează. 

— Contează. Meduzele se îndreaptă spre noi și obrazul 
meu e în joc, ca și al tău. Aș vrea să știu cu cine lucrez. 
Adevărul, Trig. Spune-mi adevărul. 

Tonul ferm al vocii ei își împlini scopul. Puștiul cedă și 
spuse: 

— Nu e... Uite ce e, domnișoara Nielsen ne rezervă de 
obicei misiunile. De asta a angajat-o căpitanul anul trecut. 

— Timp real? 

— Fără criogenare a fost mult mai puţin. 

— Îţi place de ea ca prim-ofiţer? 

Răspunsul fu evident pentru Kira, dar era curioasă ce 
avea să spună puștiul. 

Acesta se foi și se înroși în obraji. 

— Adică... E foarte isteață și nu-mi dă ordine, ca Hwa- 
jung. Și știe foarte multe despre Sol. Deci, da, cred că e 
drăguță... Roșeaţa se adânci. Nu în felul ăla, dar ca prim- 
ofițer. S-suntem norocoși s-o avem alături... Știi, ca parte 
din echipaj, nu... 

Kirei i se făcu milă de el și spuse: 

— Am înțeles. Dar nu Nielsen a fost cea care a acceptat 
misiunea asta spre Cygni 61 nu-i așa? 

Trig clătină din cap. 

— Treaba pe care o făceam noi, transport, genul ăsta de 
lucruri, nu aducea prea mulţi bani. Căpitanul a găsit 
această misiune, dar lucrurile au luat o întorsătură proastă. 
S-ar fi putut întâmpla oricui. Serios, adăugă el și o privi cu 
sinceritate. 

— Te cred, zise Kira. Îmi pare rău că lucrurile n-au mers 
bine. 

Știa destule cât să citească printre rânduri. Misiunea 
fusese îndoielnică. Nielsen probabil că acceptase numai 
comisioane legitime, care nu însemnau mare lucru pentru o 
navă veche de transport precum Wallfish. 

— Da, mulţumesc, zise Trig. E nasol, dar asta e. Deci, 
sunt în regulă hainele astea pentru tine? 

Kira se hotări că era mai bine să nu insiste. Acceptă 
hainele și se uită printre ele. Două cămăși, o pereche de 


pantaloni, șosete și ghete cu pernuţe adezive, pentru 
utilizare în timpul manevrelor cu gravitație zero. 

— Sunt foarte bune, mulțumesc. 

Puștiul plecă înapoi spre cantină, iar Kira merse în 
cabina ei, gândindu-se. Deci Falconi era dispus să încalce 
legea pentru a-și putea plăti echipajul și pentru ca nava lui 
să continue să zboare. Nu era ceva nou. Totuși, îl crezuse 
pe Trig când spusese că Falconi era un căpitan bun. Reacţia 
puștiului fusese prea sinceră pentru a fi falsă. 

Când Kira intră, o lumină lucea pe ecran. Un alt mesaj. 
Emoţionată, îl deschise. 


Sunt scânteia din centrul vidului. Sunt țipătul zguduitor 
care străbate noaptea. Sunt cosmarul tău escatologic. Sunt 
cel ales, și cuvântul, și plenitudinea luminii. 

Vrei săjoci unjoc? DA - NU - Gregorovich 


În general, minţile navelor erau excentrice și, cu cât 
erau mai mari, cu atât aveau mai multe bizarerii. 
Gregorovich era însă la limita de sus a acestei descrieri. Nu- 
și dădea seama dacă asta chiar era personalitatea lui sau 
dacă modul în care se comporta era rezultatul unei 
perioade prea mari de izolare. 

Cu siguranţă, Falconi nu e destul de nebun încât să 
zboare cu o minte instabilă a navei... Nu?“ 

Oricum, cel mai bine era să fie prudentă. 


Nu - Kira. 
Peste o clipă, apăru răspunsul: 
[|] - Gregorovich 


Kira încercă să-și ignore presimţirea și își dădu jos 
costumul, își spălă hainele noi în chiuveta mică și le puse la 
uscat. 

Verifică poziţia celor patru Meduze. Încă nu era nicio 
schimbare în traiectoria lor. Apoi petrecu următoarea oră 


exersând cu Lamă Delicată, retrăgând-o de pe diverse părţi 
ale corpului și încercând să-și îmbunătăţească controlul. 

Intr-un fnal, epuizată, se băgă sub pături, stinse lumina 
și încercă să nu se gândească la ce avea să-i aducă 
dimineața. 


3. 


Curenţi de nămol unduiau prin adâncimile violet ale 
Culmii Plângătoare, moi ca zăpada, tăcuți ca moartea. Fiori 
de disconfort inundau apa înghețată, iar nelinistea deveni a 
ei. In fata sa se afla roca incrustată care stătea mândră în 
Conclavul Abisal. lar pe acea rocă se afla o grămadă uriașă, 
cu membre afundate și o mie de ochi fără pleoape care 
priveau cu intensitate. În timp ce voalurile de nămol 
coborau, la fel cobori și un nume în mintea ei, o șoaptă care 
apăsa cu teamă, presărată cu ură... Ctein. Măreţul Ctein. 
Uriașul și anticul Ctein. 

lar pielea cu care era alăturată - ea, cea care era liderul 
Bancului Nmarhl - voia să se întoarcă și să plece, să se 
ascundă de furia lui Ctein. Dar era prea târziu pentru asta, 
mult prea târziu... 


Luminarea graduală a cabinei o trezi pe Kira când 
răsăritul se instală pe navă. Iși frecă crusta de pe ochi și 
privi tavanul. 

Ctein. Dece îi inspira numele acesta atâta frică? Teama 
nu venea însă de la ea, ci de la Lama Delicată... Nu, nuera 
bine. Venea de la cel cu care Lama Delicată fusese unită în 
amintirea sa. 

Xeno încerca să o avertizeze, dar în legătură cu ce? Tot 
ce-i fusese arătat se întâmplase în urmă cu mult timp, 
înainte ca Lama Delicată să fi ajuns pe Adrasteia. 

Se gândi că poate xeno era, pur și simplu, neliniștit. Sau 
poate că încerca să o ajute să înțeleagă cât de periculoase 
erau Meduzele. Nu era însă ceva la care să aibă nevoie de 
ajutor. 


— Ar fi mult mai simplu dacă ai putea să vorbești, șopti 
ea, plimbându-și un deget pe fibrele de pe piept. 

Era clar că xeno înţelegea câte ceva din ce se întâmpla 
în jurul său, dar era la fel de clar și că existau goluri. 

Kira deschise un dosar și înregistră o descriere detaliată 
a visului. Orice încerca să-i spună Lama Delicată, Kira știa 
că ar fi fost o greșeală să nu bage în seamă îngrijorarea 
xeno. Asta, dacă era, într-adevăr, îngrijorare. Era greu să fie 
sigură de ceva când venea vorba despre costum. 

Se dădu jos din pat și strănută când un nor subţire de 
praf pluti în jurul ei. Dădu din mână ca să curețe aerul, se 
duse la birou și deschise o hartă în timp real a sistemului. 

Cele patru Meduze erau la numai câteva ore depărtare 
de stația Malpert. Darmstadt și celelalte nave spaţiale se 
poziţionaseră într-o formaţiune defensivă, la câteva ore de 
stație, într-o zonă unde aveau loc să lupte și să facă 
manevre. 

Malpert avea un tun electromagnetic pe care-l folosea 
ca să arunce bucăţi de metal, piatră și gheață adânc în 
sistem, dar era o chestie uriașă, greoaie, care nu era 
menită pentru urmărirea țintelor mici și mobile, precum 
navele. Chiar și așa, cel care se afla la comanda staţiei îl 
întorcea cât de repede îi permiteau propulsoarele, în 
încercarea de a-l îndrepta în direcţia Meduzelor. 

Kira se aranjă, apoi porni spre cantină. Aceasta era 
goală, cu excepţia domnului Fuzzypants, care stătea pe 
blat, lingând robinetul chiuvetei. 

— Hei, pleacă! spuse Kira. 

Pisica își lăsă urechile pe spate și îi aruncă o privire 
furioasă, după care se dădu jos și se plimbă de-a lungul 
peretelui. Kira întinse mâna, în încercarea de a se 
împrieteni. Pisica răspunse cu un hâsâit, scoțându-și 
ghearele la vedere. 

— Cum vrei, nemernic mic, bombăni Kira. 

În timp ce mânca, privi pe interfață avansarea 
Meduzelor. Era un exerciţiu inutil, dar nu se putea abţine. 
Era cel mai interesant spectacol din momentul de faţă. 

Wallfish se apropia de asteroidul pe care-l menţionase 


Falconi mai devreme: TSX-2212. Privită prin camera 
instalată pe prova navei, piatra arăta ca o picătură 
luminoasă și mică aflată direct în drumul lor. 

Kira își ridică privirea când Vishal intră în cantină. Acesta 
o salută și se duse să-și facă o cană cu ceai. 

— Te uiţi? o întrebă el. 

— Da. 

Ținând cana într-o mână, acesta o luă înapoi spre ușă. 

— Dacă vrei, vino cu mine, domnişoară Navarez. 
Monitorizăm evenimentele de pe puntea de comandă. 

Kira îl urmă la etajul următor, iar apoi într-o cameră 
mică, adăpostită. Falconi și restul echipajului stăteau în 
picioare sau așezați în jurul unui ecran holografic de 
mărimea unei mese. Pereţii erau acoperiţi de electronice, 
iar la fiecare post de comandă erau fixate în șuruburi 
scaune jerpelite. Camera era aglomerată și mirosea a 
transpiraţie și a cafea rece. 

Falconi o privi când ea și Vishal intrară. 

— Ceva nou? întrebă Kira. 

Sparrow făcu un balon din guma pe care o mesteca. 

— Multe discuții’ pe Milcom. Se pare că CMU se 
coordonează cu civilii din jurul lui Malpert, ca să organizeze 
câteva surprize neplăcute pentru Meduze. Arătă spre Trig. 
Aveai dreptate. O să fie un spectacol dat naibii. 

Kirei i se ridică părul pe ceafa. 

— Staţi un pic, aveţi acces la canalele CMU? 

Expresia lui Sparrow deveni de necitit, iar aceasta se 
uită la Falconi. O tăcere încordată umplu spaţiul. Apoi, într- 
o manieră relaxată, căpitanul spuse: 

— Ştii cum e, Navarez. Navele vorbesc, umblă vorba. Nu 
există prea multe secrete în spațiu. 

— ... Sigur. 

Kira nu-l crezu, dar nu avea să insiste. Doar se întrebă în 
câte treburi suspecte fusese implicat Falconi în trecut. Și 
dacă Sparrow fusese în armată. Ar fi avut sens... 

— Meduzele aproape că au intrat în raza armelor, spuse 
Nielsen. Atacul o să înceapă în curând. 

— Când ajungem la asteroid? întrebă Kira. 


— Timp estimat până la sosire: 14 minute, îi răspunse 
Gregorovich. 

Prin urmare, Kira se așeză pe unul dintre scaunele goale 
și așteptă alături de restul echipajului. 

În hologramă, cele patru puncte roșii se separară și 
înconjurară staţia Malpert într-o manelă clasică de flancare. 
Apoi liniile albe începură să pâlpâie între extratereștri și 
navele de apărare. Falconi activă transmisia în direct de pe 
telescoapele navei Wa//fish, iar flori albe de neghină și cretă 
înfloriră în întuneric, în jurul rocii care era staţia Malpert. 

Sparrow scoase un sunet de încuviințare. 

— Bună acoperire. 

Licăriri de lasere absorbite iluminară părţile interioare 
ale norilor, iar proiectile fură lansate de pe Darmstaat și de 
pe alte nave CMU mai mici. Meduzele răspunseră cu 
aceeași monedă. Scântei mici sclipiră în timp ce laserele de 
apărare distrugeau proiectilele. 

Apoi tunul electromagnetic trase, învârtind o bucată de 
fier rafinat spre una dintre navele Meduzelor. Bucata rată și 
dispăru în adâncurile spaţiului, pe o orbită lungă a stelei. 
Proiectilul se mișca atât de repede, încât singurul mod de a- 
| vedea era un simbol de pe ecranul holografic. 

Și mai multă neghină și cretă umplură zona din jurul 
staţiei. O parte din ele veneau chiar dinspre bază. Restul, 
de la navele din jur. 

— Uau! exclamă Falconi, în timp ce un ac alb, fierbinte, 
erupse dintr-o fâșie de spaţiu aparent gol, traversă aproape 
nouă mii de kilometri și lovi una dintre navele sferice ale 
Meduzelor prin mijloc, ca o torţă care trecea prin plastic. 

Nava afectată își pierdu controlul, legănându-se ca un 
titirez, apoi explodă. 

— Da! ţipă Sparrow. 

Transmisia în direct se întunecă câteva secunde, ca să 
se acomodeze cu descărcarea de lumină. 

— Ce naiba a fost asta? întrebă Kira. 

Un junghi în ceafă o făcu să tresară... 


„„nave care ard în spațiu, fire care strălucesc ín 


întuneric, morți nenumărate... 


Falconi se uită la tavan. 

— Gregorovich, trage înăuntru radiatoarele. Nu vrem să 
fie făcute bucăți. 

— Căpitane, spuse mintea navei, șansele ca o particulă 
aflată în derivă să întrerupă la această distanţă 
termoreglarea noastră cea mai necesară este... 

— Retrage-le. Nu o să risc. 

— Da, domnule. Le retrag chiar acum. 

Un alt ac de un alb fierbinte traversă ecranul, dar nu 
reuși decât să ardă o Meduză, care se învârti mai repede 
decât părea posibil. 

Hwa-jung îi spuse Kirei: 

— Ele sunt Casaba-Hovwitzers. 

— Asta... nu înseamnă nimic pentru mine, spuse Kira, 
care nu dori să piardă timpul căutând o definiţie. 

— Încărcături cu bombe, spuse Hwa-jung, doar că, în 
cazul ăsta... 

— ... bomba este una nucleară, spuse Trig, care părea 
foarte entuziasmat de acest lucru. 

Kira își ridică sprâncenele. 

— La naiba. Nici nu știam că există așa ceva. 

— A, da, spuse Sparrow. Avem Casaba-Howitzers de 
foarte mult timp. Nu le folosim prea des, din motive 
evidente, dar sunt foarte ușor de construit, iar plasma se 
deplasează cu o viteză comparabilă cu viteza luminii. E 
aproape imposibil să le evite cineva de aproape, nici măcar 
nemernicii ăia. 

Mai multe explozii apărură pe ecran: de data asta, nave 
ale oamenilor, mai mici, din jurul staţiei Malpert, care 
explodau ca floricelele când Meduzele le loveau cu lasere și 
proiectile. 

— La naiba, spuse Falconi. 

O altă Casaba-Howitzer întunecă ecranul, distrugând o a 
doua navă a Meduzelor. Când echipajul navei Wa//fish 
exclamă, una din cele două nave rămase ale Meduzelor se 
îndreptă spre Darmstadt, în timp ce a doua deschise focul 


asupra platformei de alimentare de lângă staţia Malpert. 

Platforma erupse într-o explozie enormă de hidrogen 
incendiat. 

Apoi tunul electromagnetic trase din nou: jetul de 
plasmă ţâșnea din orificiile tubului de accelerație. 
încărcătura rată Meduzele de lângă platforma distrusă - 
extratereștrii nu erau destul de neatenţi încât să zboare 
destul de aproape de linia proiectilului -, însă arma lovi 
altceva ce Kira nu observase: un satelit care plutea aproape 
de Malpert. 

Satelitul dispăru într-o explozie de lumină, vaporizat de 
forța impactului. Jetul de materiale supraîncălzite lovi nava 
din apropiere a  Meduzelor, presărând-o cu mii de 
micrometeoriţi. 

— Shi-bal! exclamă Hwa-jung. 

— Cine a reușit asta merită o mărire de salariu, 
încuviinţă Falconi. 

Nava afectată a Meduzelor se îndepărtă cu viteză de 
Malpert, după care motorul acesteia se opri, iar nava 
începu să se învârtă în timp ce se îndepărta, lipsită de 
curent. O gaură mare se vedea într-o parte a carenei. Din 
ea ieșeau gaz și apă, care se cristaliza. 

Kira privi nava cu intensitate. „Aia e“, se gândi ea. Atât 
timp cât nu exploda, poate reușeau să urce la bordul ei. li 
mulțumi rapid lui Thule și se uită la Falconi. Acesta o văzu, 
dar nu reacţionă, iar Kira se întrebă la ce se gândea. 

Wallfish luă poziţie în spatele asteroidului TSX-2212 și își 
opri propulsia, în timp ce Darmstadt și singura navă rămasă 
a Meduzelor continuară să se lupte. Puținele nave de sprijin 
rămase se grăbiră să găsească nava CMU, dar nu puteau să 
facă faţă navei extraterestre, jucând doar rolul de distrageri 
scurte ale atenţiei Meduzelor. 

— În scurt timp se vor supraîncălzi, spuse Sparrow, 
arătând spre Darmstadt, care, ca și Wallfish, îşi retrăsese 
radiatoarele. 

Chiar în timp ce vorbeau, un nor de combustibil nears se 
pulveriză din valvele care înconjurau crucișătorul. 

— Uite, spuse ea. Evacuează hidrogen, ca să poată 


folosi în continuare laserele. 

Când veni, finalul fu rapid. Una dintre navele mai mici, 
una de minerit, condusă manual, credea Kira, se îndreptă 
spre nava rămasă a Meduzelor, în încercarea de a o lovi. 

Bineînţeles, nu reuși nici măcar să se apropie de ea. 
Extratereștrii o  distruseră, însă fragmentele rămase 
continuară pe traiectoria deja stabilită și forţară nava 
Meduzelor să iasă din norul ei protector de deșeuri ca să nu 
fie lovită. 

Darmstadt începu să accelereze chiar înainte ca 
Meduzele să facă asta, executând o mișcare rapidă. Când 
Meduzele ajunseră într-un punct unde erau la vedere, nava 
îi lovi pe extratereștri cu laserul principal. Un jet de 
material eliminat ieși dintr-o parte a navei Meduzelor, după 
care nava dispăru într-o sferă de foc de antimaterie 
anihilantă. 

Kira dădu drumul braţelor scaunului. 

— Deci asta e, spuse Fakoni. 

Vishal făcu o mișcare în aer. 

— Dumnezeu să fie binecuvântat. 

— Acum mai sunt numai nouă nave ale Meduzelor, 
spuse Sparrow, care arătă spre restul sistemului. Sper că 
nu vor veni ca să echilibreze scorul. 

— Dacă o fac, ar trebui să fim plecaţi până atunci, spuse 
Nielsen. Gregorovich, păstrează cursul spre stația Malpert. 

Kira se uită din nou la căpitan și acesta încuviinţă de 
data asta. 

— Amână asta. Gregorovich. Stabilește cursul pentru 
interceptarea acelei nave afectate a Meduzelor. Cu toată 
viteza înainte. 

— Căpitane! strigă Nielsen. 

Fakoni se uită în jur la echipajul uimit. 

— Fiţi cu ochii-n patru, oameni buni. Haideţi să 
recuperăm o navă extraterestră. 


CAPITOLUL V 


EXIREMIS 


1. 


Kira tăcu în timp ce Falconi explică planul. Căpitanul era 
cel care trebuia să convingă echipajul. In el aveau 
încredere, nu în ea. 

— Domnule, spuse Sparrow, mai serioasă decât o 
văzuse Kira vreodată, e posibil să mai fie Meduze pe navă. 
Nu avem cum să știm sigur că au murit toate. 

— Știu, zise Falconi. Dar ar trebui să mai fie numai 
câteva dintre creaturile mari, ca niște caracatiţe. Nu-i așa, 
Trig? 

Puștiul încuviinţă. 

— Așa e, căpitane. 

Falconi încuviinţă și el, satisâcut. 

— Bun. Nu au cum să fi supravieţuit toate. Ar fi 
imposibil. Chiar dacă mai sunt două, șansele sunt de partea 
noastră. 

În jurul lor, nava hurui și greutatea reveni când Wa//fish 
reluă propulsia. 

— Gregorovich! spuse Nielsen. 

— Îmi cer scuze, spuse mintea navei, care păru să 
izbucnească în râs. Se pare că ne îndreptăm într-o aventură 
grozavă datorită căpitanului, nu-i așa? 

Apoi Sparrow spuse: 

— Șansele pot deveni neșanse foarte repede când 
începe schimbul de focuri, iar noi avem foarte mulţi 
pasageri pentru care să ne facem griji. 

Falconi încuviinţă, expresia lui fiind una dură. 

— Nu trebuie să-mi reamintești... Crezi că poţi să faci 
faţă? 

După ce se gândi un moment, Sparrow zâmbi. 

— Ce naiba! Dar o să-mi datorezi un salariu dublu 
pentru asta. 

— S-a făcut, spuse Falconi fără ezitare, apoi se uită la 
Nielsen. 


— Încă nu ești de acord. 

Nu era o întrebare. Prim-ofițerul se aplecă în față, 
odihnindu-și coatele pe genunchi. _ 

— Nava aia e lovită. Poate să explodeze în orice clipă. In 
plus, există și posibilitatea ca Meduzele să ne ucidă. De ce 
să riscăm? 

— Pentru că, dacă facem asta, putem să ne ștergem 
datoria, răspunse Falconi. Și putem să obţinem toată 
antimateria de care avem nevoie ca să plecăm din sistemul 
ăsta afurisit. 

Nielsen păru ciudat de calmă. 

— Și? 

— Și e o ocazie să facem ceva în legătură cu războiul. 

După o clipă, Nielsen încuviinţă. 

— Bine. Dar dacă o să facem asta, o s-o facem cu minte. 

— Asta e domeniul meu, spuse Sparrow, care sări în 
picioare și arătă spre Kira. Meduzele vor recunoaște chestia 
aia de pe tine dacă o văd? 

— Poate... Da, probabil, spuse Kira. 

— Bun, deci trebuie să te ţinem ascunsă până când ne 
asigurăm că nava e sigură. S-a notat. Trig, tu vii cu mine. 

Femeia scundă ieși în grabă din centrul de comandă 
împreună cu puștiul. Hwa-jung îi urmă aproape imediat, 
îndreptându-se spre camera motoarelor, ca Să 
supravegheze sistemele de pe Wallfish în timp ce se 
apropiau. 

— Timpul estimat până la sosire? întrebă Falconi. 

— 16 minute, răspunse Gregorovich. 


2. 


— Unde mergem? întrebă Kira, care îi urma pe Falconi, 
Nielsen și Vishal. 

— O să vezi, zise căpitanul. 

La jumătatea drumului, Nielsen se opri lângă o ușă 
îngustă din perete. Introduse un cod pe panoul de acces și, 
după o clipă, ușa se deschise. 


înăuntru era o debara de provizii cu un diametru de un 
metru jumătate. Un raft de pe peretele din stânga susţinea 
niște arme (pe mai multe, Kira le recunoscu de pe Valkyrie). 
Peretele din dreapta era plin cu acumulatoare de încărcare 
pentru supercondensatoarele armelor, precum și curele, 
teci și cutii cu muniţie pentru armele de foc. În partea din 
spate a debaralei erau un scaun și o bancă mică, așezate 
lângă un raft cu ustensile pentru îngrijirea armelor (toate 
erau fixate cu un capac transparent din plastic). O 
hologramă care pâlpâia se afla deasupra raftului. Arăta o 
pisică-unicorn în braţele unui bărbat osos, cu părul roz, iar 
dedesubt scria „Bowie trăiește” cu un font aparte. 

Kira fu surprinsă când văzu arsenalul. 

— Sunt foarte multe arme aici. 

Falconi mormăi. 

— E mai bine să le avem când avem nevoie de ele. Cum 
ar fi azi. Nu știi niciodată peste ce o să dai în spaţiu. 

— Aventurieri ai limitelor spaţiului. 

— Pasionaţi de tehnologie. 

— Animale cu dinţi mari, spuse Falconi, care îi puse Kirei 
o altă armă în brațe. 

Aceasta se dădu în spate, amintindu-și ce auzise la știri. 

— Laserele nu sunt mai eficiente împotriva Meduzelor? 

Falconi își făcea de lucru cu ecranul dintr-o parte a 
armei ei. 

— Ba da. Sunt eficiente și pentru găuritul pereților. Nu 
știu cum stau lucrurile cu tine, dar nu vreau să fiu aruncat 
în spaţiu. În afara navei, folosim lasere. Înăuntru, folosim 
arme de foc. Gloanţele fac și ele multe pagube și nu există 
nicio șansă să treacă prin scutul nostru Whipple. 

Cu reticenţă, Kira îi acceptă motivul. Fiecare navă 
spaţială avea un scut Whipple integrat în învelișul exterior: 
straturi din materiale diferite erau folosite pentru a distruge 
proiectilele care se apropiau (naturale sau artificiale). 
Micrometeoriţii erau o ameninţare constantă în spaţiu și, ca 
regulă generală, gloanțele se mișcau mult mai încet și 
conţineau mult mai puţină energie pe gram. 

— În plus, spuse Vishal, laserele ricoșează și trebuie să 


ne gândim la pasagerii noștri. Chiar și dacă o parte mică de 
energie a unui laser ricoșează în ochii unei persoane... 
Dădu din cap. Ar fi foarte rău, Kira, foarte foarte rău. 

Falconi se îndreptă de spate. 

— În plus, gloanţele nu sunt distruse de contramăsurile 
noastre. Mereu există un echilibru. Atinse arma Kirei. Am 
conectat-o la interfață. Toată lumea de pe Wa//fish e 
marcată ca fiind prieten, deci nu trebuie să-ţi aci griji că o 
să ne împuști. Bărbatul îi zâmbi. Nu că va trebui să tragi. E 
doar o măsură de precauţie. 

Kira încuviință, emoţionată. Simţea cum Lama Delicată 
se mula pe strânsoarea armei și o senzaţie teribilă de 
familiaritate o copleși. Un punct de ţintire apăru în centrul 
viziunii ei, roșu și rotund, iar Kira experimentă cu el, 
concentrându-se pe diferite obiecte din camera cu arme. 
Nielsen îi dădu o pereche în plus de încărcătoare, iar Kira le 
puse într-un buzunar lateral al costumului ei. 

— Ştii cum să încarci? întrebă Nielsen. 

Kira încuviinţă. Mersese la tir cu tatăl ei de câteva ori pe 
Weyland. 

— Cred că da. 

— Arată-mi. 

Kira scoase și înlocui încărcătoarele de mai multe ori. 

— Te descurci, spuse Nielsen, care părea satisfăcută. 

— Să mergem, zise Falconi, care scoase cea mai mare 
armă dintre toate. 

Kira nu știa sigur ce era. Mai mult ca sigur că nu era un 
laser, însă ţeava era aproape la fel de mare ca pumnul ei. 
Era prea mare ca să fie doar o pușcă. 

— Ce naiba e asta? întrebă ea. 

Falconi izbucni în râs. 

— E un lansator de grenade, ce altceva să fie? L-am 
cumpărat la o lichidare a surplusului armelor miliției acum 
câţiva ani. O cheamă Francesca. 

— l-ai dat un nume armei tale, spuse Kira. 

— Bineînţeles. E de bun-simţ dacă o să-ţi încredinţezi 
viaţa unui obiect. Navele primesc nume. Săbiile primesc 
nume. Acum, și armele primesc nume. 


Falconi râse din nou, iar Kira se întrebă dacă 
Gregorovich era singurul nebun de pe nava asta. 

— Deci laserele sunt prea periculoase, dar un lansator 
de grenade nu e? întrebă ea. 

Falconi îi făcu cu ochiul. 

— Nu și dacă știi ce faci. Atinse încărcătorul. Astea sunt 
grenade explozive. Fără șrapnel. O să te distrugă, dar doar 
dacă aterizează fix lângă tine. 

O voce se auzi la interfon: era Hwa-jung. 

— Căpitane, mă auzi? 

— Da, spune. 

— Am o idee cum să distragem Meduzele, dacă mai sunt 
acolo. Dacă trimitem dronele pentru reparaţii și le folosim 
ca să... 

— Fă-o, spuse el. 

— Eşti sigur? Daca... 

— Da, fă-o. Am încredere în tine. 

— Am înţeles, căpitane. 

Apoi legătura se întrerupse, iar Falconi îl bătu pe Vishal 
pe umăr. 

— Ai tot ce-ţi trebuie, doctore? 

Vishal încuviinţă. 

— Jur că nu o să fac nimic rău, dar extratereștrilor 
astora nu le este milă deloc de noi. Uneori, cel mai bun mod 
de a evita un rău este minimalizarea lui. Dacă asta 
înseamnă împușcarea unei Meduze, atunci, fie. 

— Așa te vreau, spuse Falconi, care îi conduse înapoi 
spre coridor. 

— Eu ce o să fac? întrebă Kira, în timp ce-l urmă în josul 
scării, în camera centrală. 

— O să stai departe până când o să fie sigur, îi strigă 
Falconi. În plus, nu ești expert în așa ceva. 

Kira nu putea să-l contrazică. 

— Dar tu ești? 

— Am avut parte de câteva confruntări. Falconi sări de 
pe scară pe puntea D, aflată deasupra calei. 

— la-o înainte și... 

— Domnule, spuse Gregorovich. Darmstadt ne apelează. 


Vor să știe, citez „, Ce naiba faceţi de urmăriţi nava aia cu 
Meduze?” Sfârșitul citatului. Par destul de iritați. 

— La naiba, zise Falconi. Bine, amână puţin. Arătă spre 
Kira. Du-te să-i iei pe cei doi entropiști. Dacă o să-i folosim, 
e posibil să nu avem prea mult timp la dispoziţie. 

Nu așteptă un răspuns, ci plecă grăbit cu Nielsen și 
Vishal. _ 

Kira cobori scara și alergă pe coridor. Invârti valva ușii 
camerei, o deschise și fu surprinsă să îi găsească pe 
entropiști de cealaltă parte. 

Aceștia făcură o plecăciune, iar Veera spuse: 

— Gregorovich, mintea navei... 

— ... ne-a spus să te așteptăm, zise Jorrus. 

— Bun. Veniţi după mine, zise Kira. 

Când ajunseră pe puntea D, răsună alerta pentru 
gravitația zero. Cei trei se prinseră de mânere la timp, ca să 
nu plutească. 

Wallfish se tot răsuci, presându-i de peretele exterior, 
după care se reluă propulsia, iar Gregorovich spuse: 

— Contact în opt minute. 

Kira simțea cum nava extraterestră se apropia, 
reducerea rapidă a distanţei multiplicând forța impulsului 
pe care îl transmitea. Chemările erau ca un puls în ceafa ei, 
o smucitură constantă a compasului său interior, care, deși 
era ușor de ignorat, refuza să se oprească. 

Jorrus spuse: 

— Prizonier Kaminski... 

— Navarez. Numele meu e Kira Navarez. 

Entropiștii facură un schimb de priviri. Veera spuse: 

— Suntem foarte nedumeriţi, Prizonier Navarez, ca și... 

— ... toţi ceilalţi din cală. Care este... 

— ... cursul nostru și de ce ne-ai chemat? 

— Ascultaţi, spuse Kira, care le explică pe scurt situaţia. 

Avea impresia că acum le spunea tuturor despre Lamă 
Delicată.  Entropiștii făcură ochii mari, într-o uimire 
simultană, dar nu o întrerupseră. Kira termină spunând: 

— Sunteţi dispuși să ne ajutaţi? 

— Am fi onoraţi, zise Jorrus. Căutarea cunoașterii... 


— ... este cel mai merituos demers. 

— Mhm, zise Kira. 

Apoi, doar de dragul distracţiei, le trimise rezultatele 
examinării lui Vishal. 

— Uitaţi-vă la astea cât așteptați. Când vom fi ști că 
nava Meduze/or e sigură, o să vă chemăm. 

Veera spuse: 

— Dacă e vorba de un conflict... 

— ... Noi am... 

Dar Kira deja plecase și nu auzi și restul. Trecu prin 
holurile obscure, până când găsi echipajul strâns în fața 
trapei. 

În centrul anticamerei erau Trig și Sparrow, ca doi stâlpi 
din metal, fiecare având peste doi metri înălțime. Purtau 
armuri. Cu grade militare, din ce-și dădea Kira seama. În 
mod normal, costumele civile nu aveau lansatoare de 
proiectile pe umeri... De unde facuse echipajul rost de așa 
ceva? Hwa-jung trecu printre cei doi, aranjându-le armura și 
dându-i sfaturi lui Trig: 

— ... să nu te lași curprins de entuziasm și să te mişti 
prea repede. Nu e loc. Doar o să te rănești. Lasă 
computerul să facă cea mai mare parte a lucrurilor. O să-ţi 
ușureze treaba. 

Puștiul încuviință. Faţa lui era palidă și transpirată. Pe 
Kira o deranjă să-l vadă pe Trig așa. Falconi chiar avea să-l 
trimită în prima linie, unde era posibil să fie rănit? Pe 
Sparrow, putea înţelege, dar Trig... 

Nielsen, Falconi și Vishal erau ocupați să înșurubeze 
niște lăzi de transport de punte, în spatele lui Trig și 
Sparrow. Acestea erau destul de mari încât să se poată 
ascunde în spatele lor: acoperire pentru luptă. 

Toţi membrii echipajului care nu aveau costume exo își 
puseseră costume de piele. 

Mecanica-șeft se duse la Sparrow și trase de propulsorul 
ei destul de tare cât să mute armura acesteia, mișcând 
câteva kilograme de masă fără niciun efort. 

— Nu te mișca, mormăi Hwa-jung, care trase din nou. 

— Nu te mișca tu, bombăni Sparrow, care încerca să-și 


menţină echilibrul. 

Hwa-jung lovi umărul armurii cu mâna. 

— Hei, golanco, ai puţin respect pentru cei mai în vârstă 
decât tine! Vrei să-ţi pierzi puterea în mijlocul unei lupte? 
Serios acum. 

Sparrow îi zâmbi șefei. Părea să îi aprecieze grija. 

— Hei, zise Kira, care-i sperie. Arătă spre Trig. Ce face 
cu chestia aia? E doar un adolescent. 

— Nu pentru mult timp! O să împlinesc douăzeci de ani 
peste un an și ceva, spuse Trig, cu vocea înăbușită din 
cauza câștii. 

Falconi se întoarse cu fața spre ea. Costumul lui de piele 
era de un negru mat (vizorul era ridicat), iar în braţe o avea 
pe Francesca. 

— Trig știe cum să conducă un exo mai bine decât 
oricare dintre noi. Și e mult mai în siguranţă cu armura aia 
decât fără ea. 

— Bine, dar... 

Căpitanul se încruntă. 

— Avem de lucru, Navarez. 

— Cum rămâne cu CMU? Vor fi o problemă? Ce le vei 
spune? 

— Le spun că mergem într-o misiune de recuperare. Nu 
sunt fericiți, dar nu e nimic ilegal în tot ce facem. Acum, 
pleacă. Te anunţăm când o să fie totul sigur. 

Când se pregăti să plece, Hwa-jung îi dădu niște căști. 

— Ca să ţinem legătura, spuse ea și o bătu într-o parte a 
tâmplei. 

Recunoscătoare, Kira plecă, dar ajunse doar la prima 
curbă a coridorului. Apoi se așeză, își puse căștile și își 
activă interfaţa. 

— Gregorovich, spuse ea, pot să văd transmisia de 
afară? 

Imediat, pe vizor îi apăru o fereastră și văzu imaginea 
unei nave extraterestre. Spintecătura lungă și îngustă dintr- 
o parte a acesteia expusese secțiunea transversală a mai 
multor punți: camere pe jumătate luminate, pline cu forme 
nedefinite. In timp ce încerca să înţeleagă ceva, nori de 


vapori apărură în jurul mijlocului navei sferice și o 
acoperiră, astfel că nu se mai vedeau pagubele. 

Prin căști, o auzi pe Nielsen spunând: 

— Căpitane, Meduzele trag cu lansatoare. 

Peste o clipă, Falconi spuse: 

— Stabilizea automată a rotirii? Sistemele de reparare s- 
au activat? 

Hwa-jung răspunse: 

— Nu se știe. 

— Scanare termică. Apar creaturi vii? 

— Nedeterminat, spuse Gregorowch. 

Pe interfața  Kirei, imaginea navei Meduzelor se 
transformă într-o pată impresionistă, marcată de puncte 
infraroșii. 

— Prea multe semnături termice ca să le identificăm. 

Falconi înjură. 

— Bine. Atunci, o să fim prudenţi. Trig, urmeaz-o pe 
Sparrow. Cum a zis Hwa-jung, lasă computerul să facă tot 
ce e mai greu. Așteaptă ca dronele de întreţinere să îţi dea 
undă verde înainte să intri în cameră. 

— Da, domnule. 

— O să fim în urma ta, așa că nu-ţi face griji. 

Când nava Meduzelor se mări pe interfaţă, intensitatea 
chemărilor care o vizau pe Lamă Delicată crescu direct 
proporţional. Kira își fecă pieptul. Era ca și cum ar fi avut o 
arsură în inimă, o presiune incomodă care o împiedica să 
stea locului. Dar nu era un disconfort de care să poată să 
scape cu o pastilă sau cu un pahar de apă. In adâncul 
minţii, simţea o siguranţă care îi venea de la xeno, cum că 
singurul leac era să se prezinte amândoi în faţa sursei 
chemărilor, așa cum le-o cerea datoria. 

Kira tremură, un fior de energie agitată străbătând-o. 
Era terifiant să nu știe ce avea să se întâmple. Se simţea 
ciudat, aproape că îi era greață, ca și cum ar fi urmat să se 
întâmple ceva groaznic. Ceva irevocabil. 

Costumul reacţionă la stresul ei. Kira îl simţi întărindu-se 
în jurul ei, îngroșându-se cu o eficiență exersată. Era 
pregătit. De asta era sigură. Își aminti visele despre bătălie. 


Lamă Delicată înfruntase pericole mortale de foarte multe 
ori de-a lungul anilor, dar, cu toate că mereu supraviețuise, 
nu era la fel de sigură în privinţa celor cu care fusese unită. 

Meduzele nu trebuiau decât s-o împuște în cap și 
costum, sau nu, iar șocul impactului avea s-o omoare. 
Niciun fel de restructurare a țesutului din partea Lamei 
Delicate nu avea s-o salveze. Și acesta avea să fie sfârșitul. 
Nu putea să se reîncarce. Nu. O singură viaţă, o singură 
încercare de a face totul bine și o moarte permanentă dacă 
eșua. Evident, același lucru era valabil și pentru ceilalți. 
Nimeni nu trăise până atunci tot ce li se întâmpla lor. 

Cu toate că era în pericol din cauza Lamei Delicate, Kira 
era totuși recunoscătoare pentru prezenţa sa. Fără xeno, ar 
fi fost mult mai vulnerabilă, o broască-țestoasă fără 
carapace, cu picioarele în aer, expusă dușmanilor săi. 

Strânse și mai tare pușca. 

Afară, stelele dispăruseră din cauza luminii albe a navei 
Meduzelor, care strălucea precum cochilia unei scoici. 

Kira încercă să-și suprime un alt impuls de teamă. Sub 
haine, Lama Delicată scoase ţepii ca reacție, niște butoni 
mici, ascuţiţi, care îi străbăteau pielea acoperită. Nu-și 
dăduse seama exact cât de mare era nava. Totuși, nu 
putea susține decât trei extratereștri cu tentacule. Doar 
trei, și cei mai mulţi ar fi trebuit să fie morți. Ar fi trebuit... 

Cu nava atât de aproape, impulsul era mai puternic 
decât înainte. Se trezi aplecându-se în faţă, lipindu-se de 
peretele coridorului, ca și cum ar fi vrut să se târască prin 
el. Se forță să se relaxeze. Nu. Nu avea să se lase pradă 
dorinţei. Ar fi fost cel mai stupid lucru pe care l-ar fi putut 
face. Oricât de tentant era, trebuia să oprească impulsul să- 
i controleze acţiunile. Și era tentant, groaznic de tentant. 
Dacă asculta, așa cum ar fi trebuit, și răspundea 
chemărilor, durerea avea să dispară, și, din amintirile 
antice, știa recompensa satisfacţiei care avea să urmeze... 
Kira se strădui din nou să ignore senzaţia invazivă. Poate că 
Lama Delicată simţea impulsul de a se supune, dar ea nu 
voia asta. Instinctul ei pentru autoconservare era prea 
puternic ca să facă ce îi spunea un semnal extraterestru. 


Sau, cel puţin, asta voia să creadă. 

In timp ce-și ducea lupta interioară, Wa//fish își opri 
motoarele. Kira se legănă, iar Lama Delicată aderă la 
podeaua și la peretele pe care le atingea, ancorând-o la fel 
cum făcuse cu  radiatoarele de pe  Extenuating 
Circumstances după ce fusese aruncată în spațiu. 

Wallfish manevră lansatoarele RES în jurul găurii mari 
din nava Meduzelor, până când ajunse la domul cu un 
diametru de trei metri proiectat din carenă. Kira îl 
recunoscu din videoclipuri ca fiind trapa folosită de 
extratereștri. 

— Toată lumea să se pregătească! strigă Falconi și, de 
după colț, auzi zgomotele unor arme care erau încărcate. 
Vizoarele jos. 

Apoi, pentru o clipă aparent nesfârșită, nu se întâmplă 
nimic, iar Kira nu simţi decât tensiune, anticipare și pulsul 
care îi bătea cu din ce în ce mai multă putere. 

Pe camere, domul începu să se apropie. Când Wa//fish 
era la distanţă de numai câţiva metri, o membrană groasă 
se retrase din dom, expunând suprafaţa șlefuită, ca de 
perlă, aflată dedesubt. 

— Se pare că ne așteaptă, zise Sparrow. Grozav. 

— Cel puţin nu va trebui să găsim o cale de a intra, 
spuse Nielsen. 

Hwa-jung bombăni. 

— Poate că da. Poate că nu. E posibil să fie automat. 

— Concentrează-te! spuse Falconi. 

— Contact în trei... doi... unu, spuse Gregorovich. 

Puntea se cutremură când Wa//fish și nava extraterestră 
se atinseră. Urmă o tăcere șocant de adâncă. 


CAPITOLUL VI 
APROAPE & DEPARIE 


I; 


Kira își aminti să respire. Inspiră o dată, de două ori, mai 
repede, și încercă să se calmeze ca să nu leșine. Era 
aproape acolo, lipseau doar câteva secunde... 

Interfața pâlpâi și, în locul transmisiei din exterior, văzu 
o imagine din anticamera trapei, de la o cameră aflată 
deasupra intrării: Gregorovich o lăsa să vadă ce se 
întâmpla. 

— Mulţumesc, șopti ea. 

Mintea navei nu-i răspunse. 

Falconi, Hwa-jung, Nielsen și Vishal erau cocoșați în 
spatele cutiilor de transport ţintuite de podea. Sparrow și 
Trig stăteau în faţa lor, în armuri, cu faţa spre trapă, ca doi 
uriași, cu brațele ridicate și armele îndreptate spre ţintă. 

Prin ferestrele ușilor interioare și exterioare ale trapei, 
Kira văzu suprafaţa curbată, fosforescentă a navei 
Meduzelor. Părea impecabilă. Impenetrabilă. 

— Roboții pentru întreţinere au fost activaţi, anunţă 
Hwa-jung, pe un ton foarte calm, apoi își făcu cruce. 

In partea cealaltă a anticamerei, Vishal se aplecă în 
ceea ce Kira bănuia că era direcţia Pământului, iar Nielsen 
își atinse ceva sub costumul de piele. In speranţa că avea 
să folosească la ceva, Kira se rugă în tăcere lui Thule. 

— Ei bine? zise Falconi. Trebuie să batem la ușa? 

Ca și cum ar fi răspuns, domul se roti, un glob ocular 
rostogolindu-se în orbită și dezvăluind... nu un iris, ci un tub 
circular, lung de trei metri, care ducea direct în sferă. In 
celălalt capăt era o membrană, ca o a doua ascunzătoare. 

Kira se gândi că era bine că microbii Meduzelor nu 
păreau să reprezinte un risc și să-i infecteze pe oameni. Cel 
puţin nu fusese descoperit niciunul. Cu toate astea, își dori 
ca ea și echipajul de pe Wa//fish să poată respecta cum se 
cuvine procedurile de izolare. 

Un tub moale de presiune se extindea la câţiva 
centimetri de exteriorul trapei de pe Wa//fish și presa în 
jurul circumferinței acesteia. 


— Avem un semnal pozitiv, anunţă Gregorovich. 

Ca și cum ar fi reacţionat la asta, membrana interioară 
se retrase. Unghiul camerei nu îi arăta Kirei o imagine bună 
a navei Meduzelor: putea vedea o bucată din spaţiul 
umbros, luminat de o strălucire difuză care îi amintea de 
marea abisală unde domnise mărețul Ctein. 

— Dumnezeule, e imensă! exclamă Vishal. 

Kira încercă să se abţină să arunce o privie după colţ, ca 
să vadă cu ochii ei. 

— Deschide trapa, zise Falconi. 

Pe coridor se auzi un zgomot, apoi atât trapa internă, 
cât și cea exterioară se deschiseră. 

— Gregorovich, spuse Falconi. Vânătorii. 

Două drone zgomotoase, sferice, coborâră din tavan și 
se îndreptară spre nava extraterestră, sunetul pe care-l 
făceau dispărând în neant. 

— Nu se vede nicio mișcare înăuntru, spuse Hwa-jung. 
Drumul e liber. 

Apoi Falconi spuse: 

— Bine. Vânătorii nu detectează nimic. Putem să 
mergem. 

— Aveţi grijă! strigă Sparrow, iar pași greoi zguduiră 
puntea, în timp ce armurile se îndreptară spre trapă. 

Fix în acel moment, Kira simţi o durere și o teamă 
incipiente, amestecate într-o infuzie toxică. 

— Nu! Staţi! începu ea să ţipe, dar fu prea lentă. 

— Contact! ţipă Sparrow. 

Ea și Trig începură să tragă în ceva din trapă: un baraj 
de focuri de armă și lasere. Chiar și după colţ, Kira simţea 
bufniturile armelor. Zgomotele erau brutal de intense: erau 
atacuri fizice în toată regula. 

O mică sferă de scântei se formă în fața lui Sparrow și a 
lui Trig în timp ce lansatoarele lor ardeau proiectilele care 
veneau spre ei. Resturi și pudră explodară din costumele 
lor, norii strălucitori extinzându-se în exterior, în sfere 
aproape perfecte, până se loviră de pereţi, de tavan și unul 
de altul. 

Apoi o țepușă de foc porni din lansatorul masiv de 


grenade al lui Falconi. Peste o secundă, o explozie albastră- 
albă lumină profonzimea trapei, și un zgomot puternic 
străbătu nava. Explozia distruse norul, oferind o priveliște 
clară în trapă și în jurul ei, printre fâșiile de pâclă. 

Ceva mic și alb ieși din nava extraterestră, mișcându-se 
atât de repede, încât Kira abia îl putu vedea. Apoi 
transmisia camerei se opri, iar o lovitură o zdruncină, 
izbindu-i capul de perete și făcând-o să scrâșnească destul 
de tare din dinţi încât să o doară. Zgomotul aerului care 
venea cu o presiune prea mare era atât de puternic, încât îl 
simțea în oase și în plămâni și ca o ţeapă dureroasă în 
fiecare ureche. 

Fără niciun îndemn din partea ei, Lamă Delicată se 
întinse pe faţa ei, acoperind-o în întregime. Vederea i se 
blură, apoi reveni la normal. Kira tremura din cauza 
adrenalinei. Îi era frig la mâini și la picioare, iar inima îi 
bătea cu putere, ca și cum ar fi încercat să-i scape din 
piept. În ciuda acestui lucru, strânse destul curaj cât să se 
uite după colţ. Chiar dacă era o greșeală, trebuia să știe ce 
se întâmpla. 

Spre oroarea ei, îi văzu pe Falconi și ceilalți plutind în 
aer, morţi sau nemișcaţi. Picături de sânge curgeau din 
umărul lui Nielsen, iar în coapsa lui Vishal era înfiptă o 
bucată de metal. Trig și Sparrow păreau să fie ceva mai 
bine; le vedea capetele mișcându-se în căști, însă ambele 
lor armuri erau dezactivate și nu puteau fi manevrate. 

Dincolo de ei era trapa și nava extraterestră. Se uită la 
camera adâncă, întunecată, cu mașinării stranii care 
pluteau pe fondal, și apoi monstruozitatea cu tentacule îi 
apăru în vizor, blocând lumina. 

Meduza aproape că umplu trapa. Creatura părea a fi 
rănită. Un lichid portocaliu curgea din peste zece răni de pe 
braţele sale, iar în carapacea corpului său era o fisură. 

Piele greșită! 

Kira se uită, îngheţată, când Meduza se târî spre 
interiorul navei Wallfish. Dacă ar fi fugit, ar fi atras atenţia 
asupra sa. Pușca ei era prea mică, așa că nu ar fi reușit să 
ucidă Meduza, iar aceasta sigur ar fi ripostat dacă ea ar fi 


deschis focul... 

Incercă să înghită, dar gura îi era uscată. 

Când Meduza intră în anticameră, se auzi un foșnet 
ușor. Sunetul îi ridică părul pe ceafă Kirei în urma unei 
recunoașteri terifiante. Își aminti ceva dintr-un trecut 
îndepărtat. Alături de sunet simţea o schimbare, de la 
teamă la furie, la dispreţ și la nerăbdare. Instinctul natural 
al Lamei Delicate fu să reacționeze la miros. Kira simţea 
dorința, dar rezistă cu toată forţa ei. 

Niciun membru al echipajului nu se mișca, iar acum 
Meduza se deplasa printre trupurile lor plutitoare. Kira se 
gândi la copiii din cală, și se hotărî să acţioneze. 

Totul se întâmplase din vina ei. Contactul cu nava 
Meduzelor fusese ideea ei. Nu putea lăsa extraterestrul să 
ajungă în cală. Și nu putea nici să stea și să se uite cum 
creatura îi ucidea pe Falconi și pe ceilalți membrii ai 
echipajului, chiar dacă asta însemna să-și riște propria 
viaţă. Trebuia să facă ceva. 

Imediat, știu ce are de făcut. Apoi fixă interfața pe 
Meduză și își ridică arma, cu intenţia de a trage. 

Mișcarea atrase atenţia creaturii. Un nor de fum alb 
erupse în jurul ei, urmat de un vârtej de tentacule și un jet 
de sânge când creatura înaintă. Kira trase în gol, în centrul 
fumului, dar nu văzu dacă gloanţele loviră creatura. 

Un tentacul ieși și se înfășură în jurul gleznei armurii lui 
Trig. 

— Nu! strigă Kira, dar era prea târziu. Meduza se 
întoarse spre navă, târându-l pe Trig după ea și folosindu-l 
pe post de scut. 

Fumul se dispersă, risipit de ventilatoarele anticamerei. 


2. 


— Gregoro... începu Kira să spună, dar mintea navei 
vorbea deja. 

— O să-mi ia câteva minute să aduc din nou on-line 
armura lui Sparrow. Nu mai avem vânători, iar laserele de 


apărare au distrus toţi roboții pentru reparații. 

Ceilalţi membri ai echipajului încă pluteau nemișcaţi. Nu 
aveau cum să-i fie de ajutor, iar refugiații din cală erau prea 
departe și total nepregătiţi. 

Mintea Kirei alerga în timp ce căuta opţiuni. Cu fiecare 
secundă care trecea, șansele de supraviețuire ale lui Trig 
scădeau. 

Pe un ton blând, atât de blând încât părea nelalocul lui, 
Gregorovich spuse: 

— Te rog. 

Kira știu ce avea de făcut. Deja nu mai era vorba doar 
despre ea, iar acest lucru îi ușură cumva situaţia, în ciuda 
temerii pe care o simţea în vene. Avea nevoie însă de mai 
multe arme. Pușca ei nu avea să fie foarte eficientă 
împotriva Meduzelor. 

Convinse Lama Delicată să se dezlipească de perete și 
se îndreptă spre lansatorul de grenade al lui Falconi, 
Francesca, trecându-și brațul prin curea. 

Ecranul din partea de sus a lansatorului arăta că mai 
avea cinci gloanţe. 

Trebuia să fie de ajuns. 

Kira strânse arma mai puternic decât era necesar și se 
întoarse cu faţa spre trapă. Râuri albe de aer evadară prin 
fisuri aflate de-a lungul încuietorii, dar carena nu părea să 
fie în pericol imediat de cedare. 

Înainte să-și piardă cumpătul, Kira se sprijini de o cutie 
și sări. 


3. 


În timp ce aluneca prin tubul scurt spre nava 
extraterestră, Kira analiză marginea trapei Meduzelor, gata 
să tragă la cea mai mică mişcare. 

„Thule.” Ce naiba făcea? Ea era xenobiolog, nu soldat. 
Nu era o maşinărie de ucis modificată genetic, plină de 
muşchi. Cu toate astea, se afla acolo. 

Pentru o clipă, Kira se gândi la familia ei, iar furia îi întări 


determinarea. Nu le putea lăsa pe Meduze să o ucidă sau 
să-l rănească pe Trig... Simțea o furie similară venind 
dinspre Lama Delicată: dureri vechi, activate de ofense noi. 

Lumina albastră, vagă, de pe nava extraterestră o 
învălui când ieși din trapă. 

Ceva imens o lovi din spate și o aruncă învârtindu-se 
într-un perete curbat. „La naiba!” Teama se întoarse rapid 
când durerea explodă în partea ei stângă. In colţul ochiului 
văzu o masă de tentacule, după care Meduza sări pe ea, 
sufocând-o cu brațele sale, puternice și dure ca niște 
cabluri împletite. Mirosul îi inundă nările, sufocând-o prin 
intensitatea lui. 

Unul dintre braţele șerpuite se înfășură în jurul gâtului 
Kirei și trase. Mișcarea fu atât de violentă, încât ar fi trebuit 
să o ucidă. Ar fi trebuit să-i desprindă capul de corp, însă 
Lamă Delicată deveni rigidă, iar colţurile ciudate și 
unghiurile stranii ale camerei deveniră neclare în jurul ei în 
timp ce se învârtea. 

Kirei i se făcu greață și vomită în masca flexibilă a 
costumului. 

Voma nu avea unde să se ducă. Îi umplu gura 
fierbinte, amară, arzătoare -, apoi i se întoarse în jos, pe 
gât. Kira se înecă și, din instinct, încercă să respire și inhală 
ceva ce părea să fe un lichid mistuitor. 

Atunci, Kira se panică. O panică oarbă, iraţională. Se 
zbătu și încercă să-și dea jos masca. In frenezia ei, abia 
dacă observă cum fibrele costumului se despărţeau sub 
degetele ei. 

Aerul rece îi lovi faţa și reuși, în sfârșit, să scuipe voma 
din gură. Tuși cu o forță dureroasă, în timp ce stomacul i se 
încordă în valuri ce pulsau. 

Aerul mirosea a saramură și a bilă și, dacă Lama 
Delicată nu i-ar fi acoperit în continuare nasul, Kira își dădu 
seama că ar fi leșinat din cauza atmosferei extraterestre. 

Încercă să-și recapete controlul, dar corpul său refuza să 
coopereze. Tusea o îndoi, iar Kira nu văzu decât carnea 
portocalie, pătată, în jurul ei și ventuze de mărimea unor 
farfurii pentru cină. 


Membrul ca de cauciuc începu să strângă. Era gros cât 
picioarele ei și mult mai puternic. Pentru a se apăra, Kira 
întări costumul, sau poate că acesta se întări singur, dar, 
oricum, simţi cum presiunea creștea în timp ce Meduza 
încerca să o zdrobească. 


[ICfar aici: Mori. Formă dublă! Mori.]] 


Kira nu se putu opri din tușit și, de fiecare dată când 
expira, tentaculul se întărea și mai tare, afectându-i din ce 
în ce mai mult respiraţia. Kira se zvârcoli, într-o încercare 
disperată de a se elibera, însă fără succes. O convingere 
teribilă o cuprinse în acel moment. Avea să moară. Știa 
asta. Meduza avea s-o ucidă și să ducă Lama Delicată 
înapoi la cei ca ea, iar acesta avea să fie finalul ei. 
Realizarea se dovedi a fi terifiantă. 

Scântei stacojii îi umplură vederea, iar Kira simţi că 
urma să-și piardă cunoștința. În mintea ei, se rugă de Lama 
Delicată, în speranţa că aceasta putea face ceva, orice, ca 
s-o ajute. „Haide!“ însă gândurile ei părură să nu aibă 
niciun efect și, în tot acest timp, senzaţia se presiune 
crescu, până când Kira simţi că oasele aveau să i se rupă și 
că extraterestrul avea s-o reducă la o bucată însângerată 
de carne. 

Mormăi când tentaculul îi stoarse și ultima picătură de 
aer din plămâni. Artificiile din ochi îi dispărură și, odată cu 
ele, orice sentiment de urgenţă sau de disperare. Căldura o 
copleși, o căldură liniștitoare, iar lucrurile pentru care-și 
făcuse griji până atunci nu mai păreau importante. Până la 
urmă, de ce-și făcuse atâtea griji? 


Plutea în fata unui model fractal, albastru și negru, 
cioplit pe suprafața unei pietre. Modelul era complicat, 
dincolo de abilitatea ei de înțelegere, și se mișca în timp ce- 
l privea, marginile formelor licărind în timp ce se schimbau, 
creșteau și evoluau, potrivit conceptelor unei logici 
necunoscute. Privirea ei era dincolo de cea umană. Putea 
să vadă linii de forță care radiau din granita infinit de lungă 


- Sclipiri de energie electromagnetică ce trădau descărcări 
mari de energie. 

lar Kira știa că acela era modelul pe care-l servea Lama 
Delicată. Pe care îl servea sau care era. lar Kira își dădu 
seama că era o întrebare inerentă în model, o alegere care 
avea legătură cu natura xeno. Avea să urmeze modelul? 
Sau avea să-l ignore și să sculpteze linii noi, linii proprii, în 
schema de ghidare? 

Răspunsul necesita informații pe care nu le avea. Era un 
test pentru care nu se pregătise și nu înțelegea parametrii 
întrebării. 

Însă când se uită la forma mișcătoare, Kira îşi aminti 
durerea, furia și frica ei. Acestea izbucniră cu forță, ale ei, 
combinate cu cele ale Lamei Delicate. Orice ar fi însemnat 
modelul, era convinsă de incorectitudinea apucătorilor și de 
dorința ei de a trăi și de nevoia de a-l salva pe Trig. 

Ca urmare, era gata de luptă și dispusă să ucidă și să 
distrugă pentru a-i opri pe apucători. 

Apoi vederea ei deveni mai ascuțită, aproape 
telescopică, și simţi că se prăbușea în fractal. Se întindea în 
fața ei, în straturi nesfârșite de detalii, înflorind într-un 
întreg univers de teme și de variații... 


Durerea o trezi pe Kira. O durere șocantă, arzătoare. 
Presiunea din zona pieptului dispăruse, așa că își umplu 
plămânii cu o suflare disperată, înainte să dea drumul unui 
țipăt. 

Vederea i se limpezi şi văzu că tentaculul încă o 
înfășura. Doar că, acum, o curea de ţepușe - negre, 
strălucitoare și aranjate într-o formă fractală familiară - 
ieșea din pieptul ei, străpungând membrul care se zbătea. 
Simţea ţepii, ca și cum ar fi fost braţele sau picioarele ei. 
Noi adăugiri, dar totuși familiare. lar în jurul lor era o presă 
fierbinte de carne, de oase și de fluide care o stropeau. 
Pentru o clipă, își aminti cum costumul îi omorâse pe Alan 
și pe ceilalţi, iar Kira tresări. Fără să gândească, ţipă și tăie 
tantaculul cu brațul. Când făcu asta, simţi cum costumul își 
schimbă forma, iar braţul ei străpunse carnea translucidă a 


Meduzei, ca și cum nici n-ar fi fost acolo. Un jet de lichid 
portocaliu o stropi. Mirosea amar și metalic. Dezgustată, 
Kira scutură din cap, încercând să scape de picături. 

Tăierea tentaculului o eliberă de extraterestru. Meduza 
se zvârcoli în chinurile morţii în timp ce se târa spre 
cealaltă parte a camerei, lăsându-și membrul amputat în 
urmă. Tentaculul se zvârcoli și se răsuci în aer, ca un șarpe 
fără cap. O urmă de os se văzu în centrul ciotului. 

Fără să li se ceară, țepii se retraseră înapoi în Lama 
Delicată. 

Kira tremură. Deci xeno se hotărâse, în sfârșit, să lupte 
alături de ea. Bine. Poate că avea o șansă. Cel puţin nu era 
nimeni în jur pe care să-și facă griji că-l va înjunghia. Nu în 
acea clipă. 

Analiză împrejurimile. 

La fel ca Meduzele, camera nu avea o parte 
identificabilă de sus sau de jos. Lumina care era acolo 
emana într-un câmp egal, din jumătatea din față a locului. 
Grămezi de mașinării misterioase, negre și strălucitoare, 
ieșeau din pereţii curbați. La o distanţă de două treimi, pe 
jumătate acoperită de întuneric, era o carcasă mare, ca o 
scoică - Kira presupuse că era un fel de ușă interioară. 

Când văzu camera, Kira aw o senzaţie copleșitoare de 
dejă-vu. Vederea i se înceţoșă și pereţii altei nave, similare, 
apărură ca o fantomă în faţa ei. Pentru o clipă, simţi că era 
în două locuri diferite, în două momente diferite... 

Dădu din cap, iar imaginea dispăru. 

— Termină! mormăi ea către Lama Delicată. 

Nu-și permitea să-i fie distrasă atenţia în acest fel. 

Dacă nu ar fi fost într-o situaţie disperată, Kirei i-ar fi 
plăcut să examineze camera în detaliu. Era visul oricărui 
xenobiolog: o navă extraterestră, plină cu extratereștri vii, 
mari și mici. Un singur centimetru din acel loc ar fi fost 
îndeajuns încât să-i rezolve toate cariera. Mai mult decât 
atât, Kira voia să afle tot ce putea despre ei. Mereu își 
dorise asta. 

Însă acum nu era momentul. 

Trig nu era acolo. Asta însemna că una sau mai multe 


Meduze trăiau. 

Kira văzu lansatorul de grenade al lui Falconi plutind 
lângă perete, la distanţă de ea. Se trase spre el, palmele 
lipindu-i-se de interiorul camerei. 

Ucisese un extraterestru! Ea. Kira Navarez. Faptul o 
deranjă și o uimi, dar îi dădu și o anumită satisfacție 
sinistră. 

— Gregorovich, spuse ea. Ai idee unde l-au dus... 

Mintea navei vorbea deja. 

— Mergi înainte. Nu pot să-ţi dau o localizare exactă, dar 
te îndrepți în direcţia corectă. 

— Am înţeles, spuse Kira când luă lansatorul. 

— Jorrus și Veera mă ajută cu Sparrow. Bruiez toate 
frecvențele funcţionale, pentru ca Meduzele să nu poată 
semnaliza în caz că te recunosc. Încă mai pot să folosească 
laserul pentru comunicarea pe distanţe scurte. Ai grijă. 

În timp ce vorbea, Kira convinse costumul să o 
propulseze spre carcasa ca o scoică. Ca și în vid, Lama 
Delicată putu să îi ofere o propulsie modestă, îndeajuns cât 
să traverseze distanţa în câteva secunde. 

Impulsul era acum puternic, insistent și perfid. Se 
încruntă și încercă să se concentreze dincolo de el. 

Carcasa se despărțea în trei segmente în formă de 
pene, care se retrăgeau în perete, dezvăluind un tunel lung 
și circular. Mai multe uși îl punctau la intervale neregulate 
și în capăt sclipeau niște lumini. Poate că era consola unui 
computer sau poate că era o operă de artă. Cine putea să- 
și dea seama? 

Kira ţinu lansatorul de grenade aproape în timp ce se 
mișca prin tunel. Trig putea fi în oricare dintre camere. 
Trebuia să se uite în toate. În spatele navei erau motoare, 
dar Kira habar n-avea unde puteau fi celelalte lucruri. Oare 
Meduzele aveau o punte de comandă? Nu-și amintea să fi 
auzit despre asta la știri 

De-a lungul peretelui apropiat apăru o urmă de mișcare. 
Se roti la timp ca să vadă un extraterestru ca un crab ieșind 
printr-o ușă întredeschisă. 

Meduza trase cu laserele în ea. Razele se curbară 


inocent în jurul pieptului ei, fiind prea rapide ca să fie 
detectate de vederea umană. Insă, cu masca pe față, 
pulsurile erau vizibile ca niște licăriri care durau câteva 
nanosecunde: linii incandescente care clipeau și dispăreau. 

Fără să gândească, Kira trase cu lansatorul de grenade. 
Sau, mai degrabă, Lama Delicată trase pentru ea. Nici 
măcar nu era conștientă că apăsa trăgaciul, apoi patul 
armei îi lovi braţul și o propulsă în spate. 

Chestia aia era destul de mare încât să fie considerată o 
armă de artilerie. 

BOOM! 

Grenada se detonă cu un puls de lumină atât de 
puternic, încât aproape că îi blocă vederea Kirei. Simţi forța 
exploziei în organe: o dureau ficatul și rinichii, iar 
tendoanele, ligamentele și unii mușchi despre a căror 
existență Kira nici măcar nu știa se făcură simţite printr-un 
cor de dureri tăioase. 

Incercă să se prindă de ceva. Din noroc pur, trecu de-a 
lungul peretelui pe lângă o margine, iar xeno se lipi de 
suprafaţa netedă, ca din piatră, oprindu-i cursa. Kira inspiră 
și stătu acolo până-și recăpătă cumpătul, pulsul luând-o la 
goană cu frenezie. Vizavi de ea pluteau rămășițele făcute 
terci și distruse ale Meduzei, iar o ceaţă portocalie 
acoperea pasajul. 

Ce încercase creatura să facă? Să se strecoare pe la 
spatele ei? O senzaţie apăsătoare, care nu avea nicio 
legătură cu imponderabilitatea, se formă în stomacul Kirei 
când se gândi la o posibilă explicaţie. Crabul fusese trimis 
ca să o încetinească, știind că avea să eșueze, în timp ce 
restul  Meduzelor îi pregăteau o surpriză groaznică 
altundeva. 

Înghiţi cu greu, simțind gustul amar al vomei în 
continuare puternic în gură. Cel mai bun lucru pe care-l 
putea face era să continue să caute și să spere că 
extratereștrii nu-i puteau prezice fiecare mișcare. 

Se uită la lansatorul de grenade. Mai rămăseseră patru. 
Trebuia să le folosească cu atenţie. 

Se împinse să se uite la ușa de unde ieșise Meduza. 


Marginile unei carcase rupte atârnau de ea. Dincolo de ele 
era o cameră sferică, plină pe jumătate cu apă verzuie. 
Panglici care păreau să fie alge pluteau în rezervorul calm 
și creaturi mici, ca niște insecte, patinau pe suprafaţa 
arcuită, trasând linii și inele. Cuvântul „pitoresc” îi răsări în 
minte, laolaltă cu „crocant, rapid pe piele”... La fundul 
piscinei zări o capsulă sau o staţie de lucru. 

Apa ar fi trebuit să plutească în bule, liberă să alunece 
în interiorul camerei atât timp cât nava era în cădere liberă. 
În schimb, stătea într-o parte a camerei, nemișcată și calmă 
ca orice piscină de pe o planetă. 

Kira recunoscu efectul gravitaţiei artificiale a Meduzelor. 
Părea să fie un câmp localizat în acea încăpere, deoarece 
nu simţise nimic la intrarea în cameră. 

Gravitaţia artificială nu o interesa prea mult. Nu voia 
decât să studieze excrescențele pitorești, ca niște alge. 
Chiar și câteva celule aveau să fie îndeajuns pentru o 
analiză genomică completă. 

Totuși, trebuia să meargă mai departe. 

Pe cât de rapid putu, verifică toate celelalte camere. 
Trig nu se afla în niciuna dintre ele. De asemenea, în ele nu 
existau repere ce puteau f recunoscute. Poate că asta era o 
baie. Poate că ăsta era un altar. Poate că era cu totul 
altceva. Lama Delicată nu-i spunea și, fără ajutorul său, 
orice explicaţie părea posibilă. Asta era problema când 
aveai de-a făce cu o cultură extraterestră (umană sau nu): 
lipsa contextului. Kira știa însă un lucru sigur: Meduzele 
schimbaseră structura navelor lor de când Lama Delicată 
fusese la bordul lor. Aranjamentul camerelor era cu totul 
nefamiliar. 

Văzu o mulţime de dovezi ale pagubelor făcute de luptă: 
găuri de la șrapnel, arsuri de la lasere, compuși topiţi, toate 
dovezi ale înfruntării navei cu CMU la staţia Malpert. 
Lumina licări și alarme asurzitoare se auziră într-o altă 
parte a navei. Parfumul de avertizare, pericol și teamă păta 
aerul. 

La capătul tunelului, holurile se bifurcau. Instinctul Kirei 
îi spuse să o ia la stânga, așa că asta și făcu, disperarea 


împingând-o de la spate. „Unde e?” începea să se 
îngrijoreze că era deja prea târziu ca să-l salveze pe puști. 

Mai trecu prin alte trei uși, apoi o a patra se deschise 
spre o altă cameră sferică. 

Camera părea enormă - pereţii abia dacă se curbau în 
timp ce se îndepărtau de ea -, dar era greu să-și dea seama 
de adevărata dimensiune a locului. Un nor gros de fum 
umplea aerul, diminuând lumina, în mod normal albastră, 
atât de mult, încât era dificil să vadă mai departe de 
propriile sale braţe. 

Frica începu s-o cuprindă pe Kira. Camera era locul 
perfect pentru o ambuscadă. 

Trebuia să vadă. Dacă... Se concentră pe nevoia ei cu 
toată forța pe care o avea și simţi un gâdilat în partea de 
sus a globilor oculari. Vederea i se schimbă, ca și cum un 
cearșaf ar fi fost atârnat la uscat, apoi se aplatiză și ceața 
păru să se retragă (deși capătul camerei continua să fie 
ascuns), în timp ce totul deveni monocrom. 

Diametrul camerei era probabil de peste 30 de metri. 
Spre deosebire de alte încăperi, avea structuri peste tot: 
ramuri de schele pale străpungeau o construcţie ca de os. 
O alee neagră trecea de-a lungul circumferinței interioare a 
jumătăţii negre a spaţiului. De o parte și de alta a acesteia, 
urcate pe pereţi, erau rânduri peste rânduri cu ceva ce 
păreau să fie... capsule. Mari și solide, zumzăiau de la 
curentul electric, și cercuri strălucitoare de forță magnetică 
le conectau la circuite ascunse. 

Curiozitatea îi învinse teama când Kira se uită la cea mai 
apropiată de ea. 

Partea din față a capsulei era dintr-un material 
translucid și palid, ca un ou. Prin el, Kira văzu o formă 
nedefinită, înceţoșată, întortocheată și dificil de categorisit. 

Obiectul se mișcă, fiind, fără doar și poate, viu. 

Kira icni și se dădu în spate, ridicând lansatorul de 
grenade. Chestia din capsulă era o Meduză. Tentaculele 
sale erau înfășurate în jurul său și se legăna ușor într-un 
lichid vâscos. 

Fu cât pe ce să împuște creatura. O opriră numai faptul 


că aceasta nu reacționase la mișcarea ei bruscă și dorinţa 
de a evita atenţia nedorită. Erau camere de naștere? Tuburi 
de criogenare? Containere pentru dormit? Un fel de creșă? 
Se uită prin cameră. Sub mască, buzele i se mișcară în timp 
ce număra: unu, doi, trei, patru, cinci, șase, șapte... în total, 
49. 14 capsule erau mai mici decât restul. Chiar și așa, 
acolo erau 49 de Meduze în plus, dacă toate capsulele erau 
pline. Mai mult decât îndeajuns ca s-o copleșească și pe ea, 
și pe cei de pe Wallfish. 

„Trig.“ 

Trebuia să-și facă griji pentru capsule mai târziu. 

Kira se rezemă de marginea ușii, apoi se îndreptă spre 
una dintre bucăţile de schelă. Când plutea spre ea, un băț 
argintiu ieși din ceața mai profundă a camerei. 

Își ridică braţul și îl lovi. Xeno se întărise în jurul 
antebraţului ei, destul cât să-i împiedice încheietura să se 
rupă. 

Mișcarea și impactul o afectară și o trimiseră învârtindu- 
se. Incercă să se apuce de stâlp, iar pentru o clipă, 
degetele i se mișcară în aer... 

Ar fi trebuit să rateze. Ar fi trebuit să continue să se 
rostogolească. In schimb, Kira îl prinse, iar Lama Delicată 
prinse stâlpul odată cu ea, întinzându-și tentaculele într-o 
extensie naturală a degetelor ei, până când se înfășurară în 
jurul stâlpului și o opriră. 

Interesant. 

În spatele ei, Kira văzu ceva cu gheare sărind de pe un 
stâlp pe altul, în timp ce se îndrepta spre ea. În umbre, 
creatura părea aproape neagră. Tepi și gheare și membre 
mici, ciudate, ieșeau din ea în unghiuri neașteptate. Era un 
tip de Meduză pe care nu îl mai văzuse. Era dificil de 
estimat dimensiunea creaturii, dar era mai mare decât ea. 
Intr-una din gheare avea un alt băț argintiu, lung de un 
metru și ca o oglindă. 

Trase cu Francesca în extraterestru, dar acesta se mișca 
prea repede ca să-l nimerească, chiar și cu ajutorul 
costumului. Grenada explodă în partea opusă a camerei, 
distrugând una dintre capsule și luminând scurt din cauza 


exploziei. 

Kira observă două lucruri: aproape de partea din spate a 
camerei, o siluetă mare, ca de om, era priponită de stâlpi. 
Trig. Și gheara extraterestrului care aruncă al doilea băț 
spre ea. 

Nu reuși să se ferească la timp. Băţul o lovi în coaste și, 
deși Lamă Delicată încercă s-o protejeze, impactul tot o 
lăsă ameţită și o răni. Amorţi pe jumătate și scăpă 
lansatorul de grenade. 

„Trig!“ Cumva, trebuia să ajungă la puști. 

Extraterestrul se îndreptă spre ea. Nu era ca restul 
Meduzelor. Nu avea tentacule și văzu ceva ce părea să fie o 
grămadă de ochi și alte organe senzoriale într-o parte a 
corpului său ca de cauciuc și cu piele moale: un chip 
rudimentar care îi spunea clar care era fața și care era 
spatele. 

Disperată, Kira încercă să atace folosindu-se de Lamă 
Delicată. 

„Lovește! Taie! Spintecă!“ 

Își dori ca xeno să poată face toate astea. Chiar o făcu, 
dar nu așa cum se așteptase ea. 

Ciorchini de ţepi erupseră din corpul ei în direcţii 
diferite, sălbatice și nedisciplinate. Fiecare era ca un pumn 
în corpul ei, împingând-o în direcţia opusă țepilor mortali. 
Încercă să-i direcţioneze cu mintea, și, deși simţea că xeno 
îi răspundea la comenzi, răspunsul era unul prost coordonat 
- o bestie oarbă care eșua în urmărirea prăzii sale, 
reacţionând prea intens la stimuli prost cuplaţi. 

Reacţia fu instantanee. Extraterestrul cu gheare se 
învârti în aer, evitând să fie înjunghiat. În același timp, un 
miros aparte umplu aerul cu șoc, frică și ceva ce Kira 
simțea că semăna cu respectul. 


[IKveti aici: Idealist Multiforma trăiește! Opriți-o!]] 
Kira își retrase țepii și se pregătea să sară după 


lansatorul de grenade când o formă moale, alunecoasă, se 
căţără pe stâlpul de care se ţinea: un tentacul gros care 


sonda. O tăie, dar U prea lentă. Bucata de mușchi ca un 
trunchi o lovi și o aruncă în aer, lovindu-se cu spatele de o 
altă schelă. 

Chiar și prin costum, impactul îi provocă durere, dar Kira 
se concentră să-și menţină poziţia, iar Lamă Delicată se 
tinu strâns de stâlp pentru ea și o opri din rostogolire. 

Monstruozitatea cu gheare se ţinea de un mâner 
bifurcat, aflat la ceva distanţă, dincolo de raza de acţiune a 
lamei. De acolo, își ridică braţele și le agită în aer, dând din 
clești ca un dansator cu castaniete. 

Dincolo de ele, Kira îl văzu pe proprietarul tentaculului, o 
altă Meduză, care arăta ca un calamar. Acesta ieși din 
spatele stâlpului de care se izbise ea. Tentaculele creaturii 
pulsau în fâșii luminoase, strălucind puternic în beznă. Intr- 
un tentacul, extraterestrul ţinea... nu un laser. O armă 
lungă, cu o ţeavă plată. Un tun portabil? 

La 10-12 metri de ea, Kira văzu lansatorul de grenade. 

Sări după el. 

Se auzi un zgomot puternic, ca și cum s-ar fi lovit două 
plăci, și un junghi o străpunse prin coaste. 

Inima i se opri și, pentru o clipă, privirea i se întunecă. 

Panicată, Kira atacă folosind Lama Delicată, împungând 
în toate direcţiile. Asta nu o ajută însă și un alt junghi 
dureros o lovi în piciorul drept. Simţi cum începe să se 
învârtă. 

Privirea i se limpezi când se lovi de lansatorul de 
grenade. Îl luă și, când făcu asta, văzu extraterestrul cu 
gheare, ca un crab, care sări spre ea. 

Costumul ei continuă să arunce în jur ţepi, dar 
extraterestrul îi evita cu ușurință. Brațele corpului său 
segmentat se desfăcură, întinzându-se spre capul ei cu 
niște ciocuri zimţate, ascuţite, ca ale unui fierăstrău. Intre 
vârfuri era electricitate, ca un electrod de sudură. 

Într-o manieră detașată, aproape analitică, Kira își dădu 
seama că extraterestrul încerca s-o decapiteze, ca să 
distrugă legătura ei cu Lama Delicată. 

Își ridică arma, dar prea lent. Mult, mult prea lent. 

Fix înainte ca extraterestrul să se lovească de ea, un jet 


de carne erupse dintr-o parte a acestuia. Din cealaltă parte 
a camerei, braţul armurii lui Trig se cobori. 

Apoi extraterestrul se lovi de faţa Kirei. Picioarele lui 
erau înfâșurate în jurul craniului ei și totul se întunecă 
atunci când stomacul lui moale îi acoperi fața. Simţi durere 
în antebraţul stâng, în timp ce o greutate părea să o apese 
din toate părțile. Durerea era atât de intensă, încât o vedea 
la fel de limpede pe cât o simţea. O vedea ca pe un val de 
lumină galbenă, sinistră, care radia din brațul ei. 

Kira ţipă în mască și lovi extraterestrul cu celălalt braţ, 
lovind, lovind și tot lovind. Mușchiul cedă sub pumnul ei, și 
oase, sau ceva asemănător oaselor, se sparseră. 

Durerea păru să dureze o eternitate. 

Pe cât de subit începuse, presiunea de pe braţul ei 
dispăru, iar extraterestrul cu gheare rămase fără vlagă. 

Tremurând, Kira împinse cadavrul într-o parte. În lumina 
ștearsă, creatura inertă arăta ca un păianjen mort. 

Antebraţul Kirei atârna într-un unghi deloc natural, pe 
jumătate tăiat de o spintecătură zimțată care trecea prin 
costum și prin mușchii de dedesubt. Insă chiar în timp ce o 
privea, fire negre coseau de-a lungul rănii și simţi cum 
Lamă Delicată îi închidea rana și îi repara braţul. 

In timp ce Kira fusese distrasă, cealaltă Meduză se 
dusese la Trig și se înfășurase în jurul armurii lui. Câte un 
tentacul trăgea de fiecare braţ și picior, rotindu-le în timp 
ce creatura încerca să rupă exoscheletul și pe Trig. 

Alte câteva secunde, și Kira era convinsă că avea să 
reușească. ` 

Lângă Meduză era un stâlp. Indreptă lansatorul de 
grenade spre el, spuse o rugăciune rapidă lui Thule pentru 
siguranța puștiului și trase. 

Boom! 

Unda de șoc distruse trei dintre tentaculele Meduzei, îi 
deschise carapacea și făcu să țâșnească sânge. Tentaculele 
tăiate zburară, zvârcolindu-se. 

Trig era și el lovit. Pentru o clipă, nu se mișcă, apoi 
armura lui tresări și se reorientă, mici jeturi de aer ţâșnind 
de-a lungul picioarelor și mâinilor sale. 


Kira se îndreptă spre puști. Nu-i venea să creadă că 
acesta trăia, că amândoi supravieţuiseră. „Nu-l răni, nu-l 
răni, nu-l răni” o tot rugă pe Lamă Delicată în minte, în 
speranţa că o va asculta. 

Când se apropie de el, vizorul lui Trig dispăru și îi 
dezvălui fața. Puștiul era palid și transpira, iar lumina 
albăstruie îl făcea să pară foarte bolnav. 

Acesta o privi, pupilele lui fiind înconjurate de alb. 

— Ce naiba? 

Kira se uită în jos și văzu țepii care încă mai ieșeau din 
Lamă Delicată. 

— O să-ţi explic mai târziu. Eşti bine? 

Trig încuviinţă. 

— Da, a trebuit să repornesc exo. Mi-a luat foarte mult 
timp să repornesc curentul. Cred că încheietura mi-e ruptă, 
dar tot pot să... 

Vocea lui Falconi îi întrerupse. 

— Navarez, mă auzi? Terminat. 

Pe fundal, Kira auzi focuri de armă. 

— Sunt aici. Terminat. 

— L-ai găsit pe Trig? Unde sunteți... 

— E aici. E bine. 

In același timp, Trig spuse: 

— Sunt aici, căpitane. 

— Atunci, veniți la tribord. Mai e o Meduză aici. Și-a tăiat 
drumul prin carena. Am blocat-o, dar nu am reușit să găsim 
un unghi bun... 

Kira și Trig erau deja în drum spre ei. 


4. 


— Ține-te! strigă Trig. 

Kira își încolaci un braț printr-un mâner aflat în partea 
de sus a costumul său exo, puștiul porni propulsoarele și se 
îndreptară amândoi spre ușa pe care intraseră. 

De data asta, ușa nu se deschise și aproape că se loviră 
de ea înainte ca Trig să se oprească. Acesta ridică un braţ 


și trase cu laserul în peretele din jur. 

Cu trei tăieturi rapide, distruse mecanismele de control 
ale ușii, iar marginile carcasei se separară, un lichid palid 
curgând din sigiliile aflate în jurul bazei. 

Kira tremură când trecură prin deschizătură și vârful 
unei margini o zgărie. 

În afara camerei, impulsul era insistent și seducător, 
imposibil de ignorat. O atrăgea pe Kira spre secţiunea 
curbată aflată aproape de peretele frontal, spre el și dincolo 
de acesta. Dacă ar fi urmat semnalul, Kira știa cu siguranţă 
că avea să-i găsească sursa și poate că avea să obţină 
niște răspunsuri despre natura și originea Lamei Delicate... 

— Mulţumesc c-ai venit după mine. Credeam că o să 
mor, spuse Trig. 

— Mergi mai repede, mormăi Kira. 

Niciuna dintre uși nu se deschidea ca să-i lase să treacă. 
O luară în josul stâlpului circular și prin camera cu apă, 
plină de alge și de insecte mici. Apoi spre hublou, unde 
plutea cadavrul primei Meduze. Din ea se scurgeau sânge și 
alte fluide. 

Kira se separă de Trig când ajunseră la trapă. 

— Nu trageti! strigă puştiul. Noi suntem! 

Avertismentul de dovedi a fi o idee bună. Vishal, Nielsen 
și entropiștii îi așteptau în anticamera de pe Wallfish, cu 
armele îndreptate spre trapa deschisă. Doctorul avea un 
bandaj în jurul piciorului, unde îl lovise șrapnelul. 

Ușurarea se citi pe faţa lui Nielsen când îi văzu. 

— Grăbiţi-vă, spuse ea. 

Kira îl urmă pe Trig spre centrul navei, apoi spre nivelul 
de jos și spre camerele cu oameni. Când se apropiară, 
auziră zgomotul laserelor și al focurilor de armă și ţipetele 
pasagerilor îngroziţi. 

Când ajunseră la tribord, se opriră în spatele ușii etanșe, 
precauţi, apoi se uitară dincolo de ea. 

Toţi refugiații erau strânși într-un capăt al camerei, în 
spatele cutiilor. Le foloseau pe post de scut, oricât de inutil 
ar fi fost. În capătul celălalt era o Meduză cu tentacule, 
lipită în spatele unei alte cutii mari. O gaură zimţată, de 


vreo jumătate de metru diametru, împodobea peretele de 
lângă ea. Vântul care ţipa prin deschizătură trăsese un 
panou peste gaură, blocând-o parţial. Un mic noroc. Prin 
deschizătura îngustă se vedea spaţiul întunecat. 

Falconi, Sparrow și Hwa-jung erau împrăștiați în partea 
de mijloc a camerei, trăgând din când în când în Meduze. 

Kira își dădu seama că refugiații nu puteau să plece fără 
să fie împușcați de Meduză, iar creatura nu putea să se 
miște fără să fie împușcată de Falconi și de echipajul său. 

Chiar și cu ușa deschisă spre cameră, nu aveau decât 
câteva minute până să rămână fără aer. Nici măcar atât. 
Simţi că acesta devenea din ce în ce mai rarefiat, iar vântul 
aducea o răceală periculoasă. 

— Stai aici, îi spuse Kira lui Trig. 

Înainte ca acesta să-i răspundă, inspiră adânc și, în 
ciuda fricii, sări spre Falconi. 

Auzi câteva zgomote de laser, îndreptate de Meduză 
spre ea. Extraterestrul nu avea cum să fi ratat, dar nu 
simțea decât o singură lovitură: un ac fierbinte care o 
înjunghia adânc în umăr. Nici nu avu timp să tipe, că 
durerea începu să dispară. 

O explozie de focuri de armă erupse în timp ce Falconi și 
Sparrow încercau s-o acopere. 

Când Kira ajunse lângă Falconi, acesta o apucă de braț, 
ca s-o împiedice să se îndepărteze. 

— La naiba, mormăi el. Unde naibii ţi-a fost mintea? 

— Vreau să ajut. Poftim, spuse ea și îi aruncă lansatorul 
de grenade. 

Faţa capitanului se lumină. Luă arma și, fără să ezite, 
trase spre Meduză. 

O lumină albă acoperi cutia în spatele căreia se 
ascundea creatura. Fragmente de metal se împrăștiară pe 
pereţii din jur și ieși fum. Mai mulţi refugiaţi țipară. 

Sparrow se întoarse spre Falconi. 

— Ai grijă! Nu atât de aproape de civili! 

Kira arătă spre cutie. Abia dacă era îndoită. 

— Din ce e făcută? Titaniu? 

— E un container de presiune, spuse Falconi. E construit 


ca să reziste reintrării în atmosferă. 

Sparrow și Hwa-jung traseră spre Meduză. Kira nu se 
mișcă de unde era. Ce altceva putea face? Meduza era la 
cel puţin 15 metri depărtare. Prea departe ca să... 

Țipete noi se auziră dinspre refagiaţi. Fără se uită în 
spate și văzu un corp mic care se zvârcolea în aer, un copil 
de șase, poate șapte ani. Fetiţei îi alunecase mâna de pe 
mâner și plutea departe de punte. 

Un bărbat se detașă de masa de refugiaţi și se aruncă 
după copil. 

— Stai jos! strigă Falconi, dar era prea târziu; bărbatul o 
prinse pe fetiță, însă impactul îi trimise într-o tumbă 
necontrolată spre mijlocul calei. 

Kira fu atât de surprinsă, încât reacţionă lent. Sparrow o 
întrecu. Femeia în armură abandonă cutia în spatele căreia 
se afla și zbură cu viteză maximă spre cei doi refugiaţi. 

Falconi înjură și sări și el, într-o încercare eșuată de a o 
opri pe Sparrow să iasă de la adăpost. 

Un nor de fam ca o cerneală apăru în jurul Meduzei, 
ascunzând-o. Cu vederea sa îmbunătăţită, Kira putea să 
vadă conturul răsucit al tentaculelor Meduzei, care se 
cățăra spre scara de serviciu atașată de perete. 

Trase un foc, ca și Hwa-jung. 

Meduza tresări, în timp ce-și înfășură un tentacul în jurul 
unei bare dintr-o parte a scării și, aparent fără niciun pic de 
efort, o rupse. Rapid ca un șarpe, o aruncă spre Sparrow. 

Bucata zimţată de metal o lovi pe Sparrow în abdomen, 
între două segmente ale armurii ei. Jumătate îi ieși prin 
spate. 

Hwa-jung ţipă, un sunet groaznic, ascuţit, care părea 
imposibil să vină de la cineva de mărimea ei. 


5. 


Un val de farie orbitoare se citi pe faţa Kirei. Aceasta se 
legănă de marginea lăzii și se aruncă după Meduză. 
In spatele ei, Falconi ţipă ceva. 


În timp ce se îndrepta spre Meduză, extraterestrul își 
întinse tentaculele, ca și cum ar fi primit-o bucuros în 
îmbrăţișarea sa. Din ea emană un miros de dispreţ și, 
pentru prima oară, Kira îi răspunse pe limba lui. 


[[Kira aici: Mori, apucătorule!]? 


Apoi făcu singurul lucru care i se păru corect: o 
înjunghie cu braţul ei în inimă și în minte, canalizându-și 
toată teama, durerea și furia în acel act. 

În acea clipă, Kira simţi cum ceva se rupse în mintea ei, 
ca o bară din sticlă care se frânge în două, urmată de 
fracturi și de fragmente care se aranjau la locul lor în 
conștiința ei. Piese ale unui puzzle care alunecau la locurile 
lor și, odată cu ele, avu și senzaţia de întregire completă. 

Spre ușurarea ei uimită, xeno-ul deveni solid în jurul 
degetelor și o lamă plată, subţire, îi ieși din mână și 
străpunse caparacea extraterestrului. Creatura se zvârcoli 
dintr-o parte în alta, tentaculele sale răsucindu-se într-o 
frenezie neajutorată. 

Apoi, din propria iniţiativă, o perniţă de ţepi negri ieși 
din capătul lamei și înjunghie fiecare parte a Meduzei. 
Elanul ei îl împinse pe extraterestru spre peretele cel mai 
îndepărtat. Acolo se opriră, acele minuscule ale costumului 
lipind Meduza de învelișul exterior al navei. 

Extraterestrul se cutremură și încetă să se zvârcolească, 
deși tentaculele continuară să se tot răsucească într-un 
ritm leneș. Mirosul morții umplu camera. 


CAPITOLUL VII 
FIGURI $1 INDICATII 


1. 


Kira aşteptă un timp și abia după aceea dădu voie lamei 


și țepilor să se retragă. Meduza se dezumilă ca un balon, 
sângele scurgându-i-se din nenumăratele răni de pe corp. 

Norul de fum se dispersa deja în spaţiu. Kira se 
îndepărtă de Meduză, iar vântul puternic împinse cadavrul 
spre deschizătură. Extraterestrul se opri acolo, în partea de 
sus a peretelui, blocând cea mai mare parte a găurii. 
Strigătul vântului se diminuă într-un șuierat ascuțit. 

Kira se întoarse și-i văzu pe refugiaţi privind-o cu șoc și 
teamă. Cu regret, își dădu seama că acum nu mai avea 
cum să ascundă Lama Delicată. De bine sau de râu, 
secretul ei ieșise la suprafaţă. 

Îi ignoră pe oameni și se duse lângă Trig. Falconi și Hwa- 
jung se strânseseră lângă Sparrow. 

Femeia mecanic avea fruntea lipită de masca lui 
Sparrow și vorbea pe un ton jos, cuvintele sale fiind un 
murmur nedefinit. Fumul se îndepărtă de armura lui 
Sparrow și un fir expus strălucea. Un inel de spumă albă 
apăru în jurul stâlpului care o înjunghiase. Spuma ar fi oprit 
sângerarea, însă Kira nu era sigură că era îndeajuns ca să o 
salveze. 

— Doctore, vino aici. Repede! spuse Falconi. 

Kira înghiţi, având gura uscată. 

— Ce pot să fac? 

De aproape, șoaptele lui Hwa-jung erau la fel de neclare 
ca înainte. Picături de lacrimi se ţineau strâns de ochii roșii 
ai femeii, iar obrajii îi erau palizi, cu excepţia unor puncte 
aprinse, ca de febră, aflate de ambele părți. 

— Ține-o de picioare, spuse Falconi. Nu o lăsa să se 
miște. 

Bărbatul se uită la refugiaţi, care începeau să iasă din 
ascunzătoare, și ţipă: 

— leșiţi de aici înainte să rămânem fără aer! Treceţi în 
cealaltă cameră! Repede! 

Oamenii îl ascultară și plecară, ocolindu-le pe Sparrow și 
pe Kira. 

— Gregorovich, cât mai avem până când presiunea 
aerului o să scadă sub 50%? întrebă ea. 

Mintea navei răspunse cu o eficienţă tăioasă. 


— În ritmul actual, 12 minute. Dacă Meduza va fi 
îndepărtată, nu mai mult de 40 de secunde. 

Kira prinse în mâini ghetele lui Sparrow; erau reci. Se 
întrebă cum de era posibil să simtă asta, când nici măcar 
frigul spaţiului nu o afectase. 

Apoi își dădu seama că era distrasă. Acum, că se 
terminase lupta, adrenalina începea să i se scurgă din 
sistem. În câteva minute, avea să se prăbușească. 

Vishal veni în fugă, aducând cu el un sac cu o cruce 
argintie cusută în făță. 

— Mișcă, spuse el, în timp ce se lovi de cutia de lângă 
Kira. 

Aceasta îl ascultă, iar bărbatul se așeză peste Sparrow și 
se uită prin masca ei, ca și Hwa-jung. Apoi se duse în locul 
de unde bara îi ieșea din abdomen. Ridurile de pe faţă i se 
aproundară. 

— Poţi să... începu Trig. 

— Liniște, zise Vishal. 

Bărbatul mai studie bara pentru câteva secunde, apoi se 
îndreptă spre spatele lui Sparrow, ca să examineze și 
celălalt capăt. 

— Tu, zise el, arătând spre Trig, taie aici și aici. 

Cu degetul mijlociu, trasă o linie de-a lungul barei, 
deasupra abdomenului lui Sparrow, apoi făcu la fel 
deasupra spatelui ei. 

— Folosește un fascicul, nu un impuls. 

Trig se așeză lângă Sparrow, pentru ca laserul să nu mai 
lovească pe nimeni. Prin viziera lui, Kira vedea că faţa îi era 
transpirată și ochii sticloși. Bărbatul ridică un braț și aţinti 
emițătorul spre bară. 

— Ochii și urechile, zise el. 

Stâlpul se încinse, devenind translucid, iar tubul se 
vaporiză cu un sunet puternic. Un miros înțepător, de 
plastic, umplu aerul. 

Bara se desfăcu, iar Falconi luă bucata liberă și o 
împinse spre celălalt capăt al camerei. 

Apoi Trig repetă operaţiunea în cealaltă parte a barei. 
Hwa-jung trase de bucată și o aruncă cu un gest fioros. 


Aceasta se lovi de perete. 

— Bun. l-am izolat armura, poate să fie mișcată în 
siguranţă. Doar să nu o loviți de nimic. 

— Infirmerie? întrebă Falconi. 

— Da. 

— Mă ocup eu, spuse Hwa-jung. 

Vocea ei era dură și aspră ca piatra. Fără să îi aștepte să 
fie de acord, apucă un mâner de pe armura lui Sparrow și 
trase metalul rigid spre ușa etanșă, acum deschisă. 

Trig și Vishal o însoţiră pe Hwa-jung, care o scotea pe 
Sparrow din cameră. Falconi rămase în urmă, iar Kira se 
opri alături de el. 

— Grăbiţi-vă! strigă el, arătând spre refugiații rămași. 

Aceștia se mișcau într-o grămadă confuză. Kira fu 
ușurată să vadă că fetița și bărbatul pe care Sparrow 
încercase să-i protejeze erau bine. 

Când plecară și ultimii refugiaţi, îl urmă pe Falconi pe 
coridor. Acesta închise și blocă ușa etanșă în spatele lor, 
izolând camera afectată. 

Kira permise măștii să se retragă de pe faţa ei, fericită 
să scape de ea. Culoarea deveni difuză, readucând o 
senzaţie de realitate împrejurimilor ei. 

Mâna de pe încheietura ei o surprinse. Falconi o opri, 
privirea lui fiind tulburător de intensă. 

— Ce naiba erau ţepii ăia? Nu ai spus nimic despre ei 
înainte. 

Kira își trase mâna și se eliberă. Nu era momentul să-i 
dea explicaţii, nu despre costum și cu siguranţă nu despre 
modul în care muriseră colegii ei de echipă. 

— Nu am vrut să vă sperii, spuse ea. 

Expresia bărbatului se întunecă. 

— Mai eceva cenuai... 

Tocmai atunci, patru refugiaţi, toţi bărbaţi, intrară, 
folosind pernuţe adezive pe ghete. Niciunul nu părea fericit. 


— Hei, Falconi! spuse liderul, care era un bărbat dur, 
îndesat, cu o barbă scurtă. 

Kira își aminti vag că-l mai văzuse o dată, în cală. 

— Ce e? întrebă Falconi tăios. 

— Nu știu ce ai impresia că faci, dar nu am fost de acord 
să mergem după Meduze. Deja ne-ai tras ţeapă cu banii pe 
care ni-i ceri, acum ne conduci într-o bătălie? Și nu știu care 
e treaba cu ea, dar nu e normală. Arătă spre Kira. Serios, ce 
e cu tine? Sunt femei și copii aici. Dacă nu o să ne duci pe 
Ruslan... 

— Ce o să faci? întrebă Falconi, la fel de tăios. 

Bărbatul îi fixă cu privirea, în timp ce avea în continuare 
în brațe lansatorul de grenade. Arma era goală, dar Kira nu 
simţi nevoia să menţioneze acest lucru. 

— Vrei să pleci de aici cu o minte a navei iritată? 

— Nu aș recomanda asta, spuse Gregorovich de sus. 

Bărbatul ridică din umeri și își trosni degetele. 

— Da, da. Știi ce, istețule? Aș prefera să-mi asum riscul 
și să zbor cu mintea asta sărită de pe fix a navei decât să fu 
rănit de Meduze, cum a păţit un membru al echipajului tău. 
Și nu sunt singurul care are părerea asta. 

Bărbatul împunse cu degetul spre Falconi și apoi el și 
ceilalți bărbați se întoarseră în cealaltă cameră. 

— Văd că a mers bine, spuse Kira. 

Falconi mormăi, iar Kira îl urmări când se întoarse spre 
centrul navei și urcă spre tunelul principal. 

— Mai există alte Meduze pe nava lor? 

— Nu cred, dar sunt destul de sigură că Trig și cu mine 
le-am găsit camera de naștere. 

Căpitanul apăsă pe mânerul de lângă ușa spre puntea C, 
unde era infirmeria. Se opri și ridică un deget. 

— Trig, mă auzi?... Navarez spune că aţi găsit capsulele 
de naștere?... Da, arde-le. Și repede, sau o să avem o 
groază de probleme. 

— ÎI trimiţi înapoi? întrebă Kira, în timp ce Falconi intră 
pe ușă și o luă pe coridorul adiacent. 

Căpitanul încuviință. 

— Cineva trebuie s-o facă, iar el e singurul care are o 


armură funcţională. 

Gândul o deranjă pe Kira. Puștiul își rupsese încheietura. 
Dacă avea să fie atacat din nou... 

Inainte să-și exprime îngrijorarea, ajunseră la infirmerie. 
Nielsen plutea afară, cu un braț în jurul umerilor lui Hwa- 
jung, consolând-o. 

— Ceva vești? întrebă Falconi. 

Nielsen îl privi îngrijorată. 

— Vishal tocmai ne-a dat afară. Se ocupă acum de ea. 

— O să supravieţuiască? 

Hwa-jung încuviinţă. Avea ochii roșii din cauza lacrimilor. 

— Da. Micuța mea Sparrow o să trăiască. 

O parte din tensiunea care îl domina pe Falconi dispăru. 
Bărbatul își trecu mâna peste păr, răvășindu-l. 

— Al naibii de prostesc din partea ei să sară așa cum a 
făcut-o. 

— Dar a fost o manevră curajoasă, zise Nielsen cu 
fermitate. 

Falconi își înclină capul. 

— Da, foarte curajoasă. Apoi îi spuse lui Hwa-jung: 
Trebuie restabilită presiunea din cală și nu mai avem roboți 
care să facă asta. 

Hwa-jung încuviinţă lent. 

— O s-o repar eu după ce Vishal termină operaţia. 

— Asta s-ar putea să dureze, zise Falconi. E mai bine să 
începi acum. O să te anunţăm dacă vom avea vești. 

— Nu, spuse Hwa-jung. Vreau să fiu aici când se trezește 
Sparrow. 

Falconi își încordă maxilarul. 

— Avem o afurisită de gaură într-o parte a navei, Hwa- 
jung. Trebuie să fie cârpită, acum. Nu ar trebui să-ţi spun 
asta. 

— Sunt sigură că poate să aștepte câteva minute, zise 
Nielsen pe un ton împăciuitor. 

— Ba nu poate, spuse Falconi. Când a intrat, Meduza a 
rupt o conductă de răcire. Nu putem să facem nimic până 
nu se conectează un înlocuitor. În plus, nu vreau ca 
pasagerii noștri să se plimbe prin cealaltă cală. 


Hwa-jung scutură din cap. 

— Nu o să plec până când nu se trezește Sparrow. 

— Zeii de deasupra și... 

Hwa-jung continuă, ca și cum el nu ar fi vorbit: 

— O să se aștepte să fiu aici când se trezește. O să fie 
supărată dacă nu o să fiu aici, așa că o să aștept. 

Falconi își propti ghetele pe punte, ancorându-le ca să 
stea drept, legănându-se în gravitația zero. 

— Îţi dau un ordin direct, Song. Sunt căpitanul tău. 
Înţelegi asta, nu? 

Hwa-jung îl privi, faţa ei fiind lipsită de orice expresie. 

— Îţi ordon să te duci în cală și să repari afurisita aia de 
fisură. 

— Da, domnule. Când... 

Falconi se încruntă. 

— Când ce? Când ce? 

Hwa-jung clipi. 

— Când... 

— Nu, o să te duci acolo chiar acum și o să faci nava 
asta să pornească din nou. Chiar acum sau poţi să te 
consideri dată afară și o să-l pun pe Trig responsabil de 
partea mecanică. 

Hwa-jung își strânse mâinile și, pentru o clipă, Kira crezu 
că aceasta avea să-l lovească pe Falconi. Apoi renunţă. Kira 
văzu acest lucru în ochii ei și în cât de căzuţi îi erau umerii. 
Cu o expresie întunecată pe față, Hwa-jung o luă pe coridor. 
Se opri la capăt și, fără să se uite înapoi, spuse: 

— Dacă i se întâmplă ceva lui Sparrow cât timp sunt 
plecată, va trebui să răspunzi în faţa mea, căpitane. 

— De asta sunt aici, răspunse Falconi. 

Apoi Hwa-jung dispăru după colţ, iar bărbatul se relaxă 
puţin. 

— Căpitane... spuse Nielsen. 

Bărbatul oftă. 

— O să rezolv situaţia cu ea mai târziu. Nu gândește 
clar. 

— Poţi s-o învinovățești? 

— Presupun că nu. 


— De cât timp sunt împreună? întrebă Kira. 

— De mult timp, răspunse Falconi. 

Apoi el și Nielsen începură să discute despre starea 
navei, încercând să-și dea seama ce sisteme erau 
compromise, cât îi puteau ţine pe refugiaţi în cealaltă cală 
și multe altele. 

Kira îi ascultă și era din ce în ce mai nerăbdătore. 
Gândul că Trig era singur pe nava extraterestră continua să 
o deranjeze și abia aștepta să înceapă să sape după 
răspunsuri prin calculatoarele Meduzelor înainte să se 
întâmple ceva care să le dezactiveze. 

— Uite ce e, zise ea, întrerupându-i, mă duc să-l verific 
pe Trig, să văd dacă are nevoie de ajutor. După asta, o să 
încerc să aflu ce pot. 

Falconi îi aruncă o privire critică. 

— Ești sigură că ești în stare? Nu arăţi foarte bine. 

— Sunt în regulă. 

— ... Bine. Să mă anunţi când e goală nava. O să-i trimit 
pe entropiști. Asta, dacă vor fi interesaţi să examineze 
tehnologia Meduzelor. 

Kira se îndreptă spre puntea D, apoi pluti de-a lungul 
învelișului exterior până ajunse la trapa care îi conecta la 
nava extraterestră. 

Avea din nou masca Lamei Delicate pe față, apoi, cu un 
fior de teamă, intră înapoi pe tubul scurt, alb, al trapei 
Meduzelor, în umbrele din partea cealaltă. 

Chemarea era puternică, dar Kira o ignoră pentru 
moment. 

Când intră în camera în care se aflau capsulele de 
naștere, îl găsi pe Trig, care trecea pe la fiecare capsulă 
încețoșată și o incinera cu aruncătorul de flăcări de pe 
antebraţul armurii. În timp ce ţintea spre una dintre 
capsulele mai mari, ceva se răsuci înăuntru: o colecţie 
tulburătore de braţe, picioare, gheare și tentacule. 


— Totul e bine? întrebă Kira când puștiul termină. 

Acesta îi făcu semn că da. 

— Mai am vreo douăsprezece. Căpitanul m-a trimis aici 
la timp. Cel puţin două capsule urmau să se deschidă. 

— Grozav, spuse Kira. O să mă uit pe aici. Să-mi zici 
dacă ai nevoie de ajutor. 

— Şi tu. 

Când ieși din cameră, Kira îl apelă pe Falconi: 

— Poţi să-i trimiţi pe entropiști. Nava ar trebui să fie o 
zonă sigură acum. 

— Am înţeles. 

Kira exploră în ritmul ei. Nerăbdarea ei era mai intensă 
ca oricând, dar nu avea de unde să știe ce pericole se aflau 
pe nava Meduzelor și nu se grăbea să cadă în vreo 
capcană. Se ţinu aproape de pereţi, acolo unde putea face 
asta, și se asigură că avea de fiecare dată o ieșire clară. 
Alarma părea să se audă dinspre partea din faţă a navei, iar 
Kira o luă în acea direcţie, trecând prin coridoare ocolitoare 
și camere pe jumătate luminate care, cel mai des, erau 
umplute pe jumătate cu apă. Acum că nu se mai temea 
atât de tare pentru viaţa ei. Kira observă părţi cu un miros 
aparte în anumite zone din navă. 


Unul spunea: //Înainte.]] 
Altul spunea: //Restricție a co-formei. ] 
Un altul spunea: //Aspect al vidului]] 


Și nu numai. Mai erau și scrisuri: linii care repetau 
mesajul mirosului. Faptul că le putea citi îi dădu Kirei 
speranţe: Meduzele încă foloseau un limbaj pe care Lamă 
Delicată îl recunoștea. 

Într-un final, ajunse în partea din faţă a navei: o cameră 
semisferică, conectată cu prora navei. În cea mai mare 
parte era goală, cu excepţia unei structuri răsucite, 
ramificate, care domina centrul încăperii. Materialul era 
roșu (singurul roșu pe care-l văzuse pe navă) și presărat cu 
gropi mici. Per total, îi reamintea de un coral. Structura îi 
trezi interesul profesional și dădu un ocol ca să o 


examineze. 

Când încercă să atingă una dintre ramuri, o forță 
invizibilă îi respinse mâna. Kira se încruntă. Câmpurile 
gravitaționale naturale erau atrăgătoare (sau cel puţin 
lăsau această impresie). Dar acesta... Meduzele foloseau 
probabil tehnologia stabilizatoare ca să mărească fiuxul și 
densitatea de spaţiu-timp din jurul ramurilor, ca să creeze o 
zonă de presiune pozitivă. Asta însemna că gravitația lor 
artificială era o respingere, nu o atracţie. Cu alte cuvinte, 
avea să o împingă spre podea. Insă era posibil să se înșele. 
Aceste lucruri îi depășeau abilităţile. 

„Entropiștii trebuie să vadă asta.” 

Oricât de puternic ar fi fost câmpul, când se ancoră pe 
podea cu Lamă Delicată, reuși să-și împingă mâna prin el. 
Structura ca un coral (excrescenţă? sculptură?) era rece la 
atingere și alunecoasă din cauza umezelii condensate. In 
ciuda găurilor din material, era netedă. Când o atinse, se 
auzi un zgomot ascuţit, sfărâmicios. 

La atingere, semăna cu carbonatul de calciu, dar Kira nu 
era sigură de nimic când venea vorba despre Meduze. 

Părăsi structura și urmă impulsul de tristețe obscură 
spre o secţiune a peretelui acoperită cu panouri sticloase și 
presărată cu lumini. Stătu în fața lui și durerea din ea 
deveni atât de puternică, încât o făcu să lăcrimeze. 

Clipi de două ori, după care studie panourile, căutând un 
punct de interes de la care să înceapă. Atinse sticla, 
temându-se de ce putea să se întâmple dacă activa 
mașinăriile sau programele feră să vrea, dar nu obţinu 
niciun răspuns. Își dori ca xeno să-i spună cum să 
folosească acea consolă. Poate că nu putea să o facă. 

Își plimbă din nou mâna peste sticlă, fără rezultat. Apoi, 
pentru prima oară, încercă mirosul: 


[I[Kira aici: Deschide... Activează... Acces... Computer...]] 
Încercă toate cuvintele și frazele normale pe care le-ar fi 


folosit cu interfaţa, însă sticla rămase întunecată. Kira 
începu să se întrebe dacă se afla, într-adevăr, în faţa unui 


calculator. Poate că panourile erau doar elemente 
decorative, însă asta nu părea să fie o presupunere 
corectă. Era evident că transmiţătorul pentru apeluri era 
acolo. Trebuiau să fie și niște comenzi undeva în apropiere. 

Se gândi să se întoarcă în camera nașterilor și să taie 
tentaculele de pe cadavrul unei Meduze moarte. Poate că 
era nevoie de ADN sau de amprenta tentaculei pentru a 
accesa computerul. 

Lăsă asta însă pe mai târziu, ca o ultimă soluție. 

Într-un final, spuse: 


[I[Kira aici: Formă dublă... Formă multiplă... Idealis...]] 


Un caleidoscop de culori înflori pe panouri: o etalare 
fascinantă de figuri, indicatori, imagini și scris. În același 
timp, nori de miros trecură pe lângă ea, înțepătoare prin 
intensitatea lor. 

O mânca nasul și în spatele tâmplei drepte i se formă o 
durere ascuţită. Cuvintele săriră din ea - ceva scris, ceva 
parfumat -, cuvinte pline cu înţeles și de amintiri care nu 
erau ale ei. 


[[... Scindarea...]] 
Fiorul de durere se intensifică, orbind-o... 


Bătălii și vărsări de sânge pe fundalul stelelor. Planete 
câștigate și pierdute, nave arse, cadavre arse. Și peste tot 
apucători care ucideau apucători. 

Ea lupta pentru carne și nu era singura. Mai fuseseră alti 
șase în antica raclă care se afla acolo așteptând pregătită 
chemările. Ca și ea, se uniseră cu acea carne acaparatoare 
și, ca și pe ea, carnea îi împinsese spre violență. 

La unele lupte, ea și rudele ei erau aliate. La altele, erau 
unii împotriva altora. lar asta era şi ea o perversiune a 
modelului. Niciodată nu fusese așa intenționat, nu în toate 
fracturile în care serviseră. 

Conflictul trezise un Căutător din coconul său cristalizat. 


Se uită la chinul războiului și se duse să elimine asemenea 
incorectitudini, așa cum era dorința sa. lar Scindarea 
consumă carnea, veche și nouă. 

Din cei şase, trei fură uciși în luptă, în timp ce unul căzu 
în inima unei stele neutronice, unul înnebuni și se sinucise, 
iar unul se pierdu pe tărâmul luminos al spațiului 
superluminic. Căutătorul dispăruse și el, până la urmă, 
abilitățile sale neputând face fată roiurilor de carne... 

Dintre toți, mai rămăsese numai ea. Numai ea mai avea 
forma modelului în fibrele ființei sale... 


Kira ţipă și se aplecă, fiind amețită. Un război. Fusese un 
război groaznic, iar Lamă Delicată luptase în el împreună cu 
alții ca ea. 

Clipi, ca să scape de lacrimi, și se obligă să se uite la 
panou. Îi apărură și alte cuvinte: 


[[... acum, Bratele...]] 
Țipă din nou. 


Ctein. Măreţul Ctein. Se scălda în căldura de la aerisirea 
din apropiere, de pe fundul oceanului, iar cârceii și antenele 
sale (prea numeroase pentru a fi numărate) se legănau. 

[ICtein aici: Spune ce vești ai.]] 

Carnea ei răspunse: 

[[Nmarhl aici: Bancul interior a fost distrus de indulgenta 
lui Tfeir.]] 


Pe piatra sa imensă, teribilul Ctein pulsa în fâșii de 
culoare, luminoase în adâncurile mov de pe Culmea 
Plângătoare. Lovi piatra cu mâna, iar din proeminentă se 
ridică un nor de noroi negru, presărat cu bucăți de chitină, 
ruptă și descompusă. 

[[Ctein aici: TRĂDÂTORI! ERETICI! BLASFEMATORI!]] 


Kira tresări și se uită la punte în timp ce își reaminti 
unde și cine era. Capul o durea destul de tare încât să vrea 


să ia o pastilă. 

În timp ce trecu în revistă amintirea, avu o senzaţie de... 
nu de afecţiune, dar poate de respect pentru Nmarhl 
dinspre Lamă Delicată. Xeno nu părea să urască acea 
Meduză așa cum le ura pe celelalte. Ciudat. 

Inspiră adânc și se uită din nou la panou. 


[[... vârtej...]] 

O senzație amestecată de foame, pericol și distorsiune... 
[(... miros de departe, sunete joase...]] 

Comunicatiile în FTL.. 

[{... forme...]] 

Meduzele, în toate formele lor diferite... 

[{... Wranaui... ]] 


La auzul cuvântului, Kira se opri. Se simţea ca și cum s- 
ar fi lovit de un perete. Recunoașterea emana dinspre 
Lamă Delicată și, cu o ușoară senzaţie de șoc, Kira realiză 
că Wranaui era numele Meduzelor. Nu-și dădea seama dacă 
era un termen care ţinea de rasă sau de specie sau dacă 
era doar o denumire c“turală, dar nu exista niciun dubiu, 
cel puţin din partea Lamei Delicate: așa își spuneau 
Meduzele. 


[{Kira aici: Wranaui. ]] 


Exploră senzaţia mirosului. Nu exista niciun echivalent 
vocal exact. Mirosul era singurul mod de a spune numele 
cum trebuia. 

Cu emoție, studie în continuare ecranele. Spre ușurarea 
ei, amintirile deveniră din ce în ce mai scurte și mai rare, 
deși nu se opriră niciodată. Era o binecuvântare 
amestecată cu neplăcere: efuziunile intruzive o împiedicau 
să se concentreze, dar conţineau și informații valoroase. 

Insistă. 

Limbajul Meduzelor părea relativ neschimbat de ultima 
oară de când îl auzise Lamă Delicată, dar termenii întâlniți 
de Kira depindeau de context, iar deseori acest aspect îi 


lipsea. Era ca și cum ar fi încercat să înțeleagă jargonul 
tehnic într-un domeniu care nu-i era familiar, doar că de o 
mie de ori mai greu. 

Efortul îi intensifică durerea de cap. 

Încercă o abordare metodică. Încercă să ţină evidenţa 
tuturor acţiunilor și informaţiilor date de calculator, dar era 
prea mult. Mult, mult prea mult. Cel puţin interfaţa păstra o 
înregistrare audiovizuală. Poate că ar fi reușit să înţeleagă 
mai multe dacă ar fi avut parte de mai mult timp, în cabina 
ei. 

Din păcate, nu avea cum să copieze mirosul ca să-l 
studieze mai târziu. Kira își dori din nou să aibă implanturi, 
capabile să facă înregistrări senzoriale complete. 

Dar nu avea și nu putea să schimbe asta. 

Kira se încruntă. Sperase că avea să fie mai simplu să 
găsească informaţii utile pe calculatorul Meduzelor. Până la 
urmă, nu îi era greu să-i înțeleagă pe extratereștri când 
vorbeau. Sau cel puţin asta era impresia pe care i-o lăsase 
Lamă Delicată. 

La final, apăsă figuri aleatorii pe panouri, sperând că nu 
va evacua accidental aerul, că nu va trage cu o rachetă sau 
că nu va declanșa autodistrugerea a ceva. Ar fi fost un mod 
groaznic de a muri. 

— Haide, ratatule, bombăni ea, și lovi panourile cu 
mâna. 

Însă tratamentul dur nu ajută. 

Era recunoscătoare pentru faptul că nu erau semne de 
pseudo-inteligenţă sau alte forme de asistenţi digitali care 
să apere sistemul computerului și nu existau indicii cum că 
Meduzele ar fi avut ceva similar minţilor de pe navele 
umane. 

Ceea ce Kira voia să găsească era echivalentul 
Meduzelor pentru un dicţionar sau o enciclopedie. Părea 
evident că o specie avansată ca a lor avea un registru de 
cunoștințe științifice și culturale în banca de date a 
calculatorului, dar, așa cum era foarte conștientă în acele 
momente, puţine lucruri erau evidente când venea vorba 
de speciile extraterestre. 


Când apăsarea butoanelor nu dădu rezultate, se forță să 
se oprească și să reevalueze situaţia. Sigur exista altceva 
ce putea să încerce... Mirosul funcţionase înainte, poate că 
avea să meargă din nou. 

Își limpezi mental vocea, apoi spuse: 


[{Kira aici: Deschide... deschide... fișierele carcasei. ]] 


„Carcasă” părea să fie cuvântul corect pentru navă, așa 
că îl folosi. 

Nimic. 

Mai încercă de două ori, folosind cuvinte diferite. La a 
treia încercare, o nouă fereastră se deschise pe ecran și se 
simţi bine-venită. 

„Te-am prins!” 

Zâmbetul Kirei se mări când începu să citească. Era 
exact așa cum sperase: jurnale ale mesajelor. Nu era un 
dicționar, dar era ceva la fel de valoros. 

Cele mai multe mesaje nu aveau sens pentru ea, dar 
unele lucruri începeau să devină clare. Mai întâi, faptul că 
Meduzele aveau o societate cu o ierarhie foarte stratificată, 
în care rangul cuiva era determinat de tot felul de factori 
complicaţi, inclusiv cărui Braţ aparţineai și ce formă aveai. 
Kira nu înţelegea detaliile, dar Brațele păreau să fie un fel 
de organizaţii politice sau militare. Sau, cel puţin, asta 
bănuia. 

În mesaje văzu de multe ori expresia „formă dublă”. 
Iniţial, crezu că era un termen pentru Lamă Delicată. Dar 
când citi, deveni clar că nu avea cum să fie acesta sensul. 

Avu o senzaţie de revelaţie când își dădu seama că 
„formă dublă” era termenul folosit de Meduze pentru 
oameni. Petrecu un timp gândindu-se la asta. „Se referă la 
bărbaţi și femei? Sau la altceva?” Ce era interesant era că 
Lamă Delicată nu părea să recunoască termenul. Dar de ce 
ar fi făcut-o? Oamenii apăruseră de curând pe scena 
galactică. 

Având această informaţie crucială, mesajele începură să 
aibă mai mult sens, iar Kira citi și mai nerăbdătoare 


mișcările navei, rapoartele bătăliei și evaluările tactice ale 
lui Cygni 61 și ale altor sisteme din Ligă. Existau 
numeroase menţiuni ale călătoriei în timp și, analizând 
informaţiile provenite de la Lamă Delicată, Kira reuși să își 
facă o idee despre distanţele implicate. Cea mai apropiată 
bază a Meduzelor (sistem, planetă sau staţie, nu era sigură) 
era la câteva sute de ani-lumină depărtare. Ceea ce o făcu 
să se întrebe de ce telescoapele Ligii nu detectaseră niciun 
indiciu despre extratereștri. Civilizaţia Meduzelor avea 
probabil mai mult de două sau chiar trei sute de ani, iar 
lumina din lumile lor ajunsese de mult timp în spaţiul 
colonizat de oameni. 

Continuă să citească, încercând să înțeleagă sensurile și 
să vadă imaginea în ansamblu. 

În mod ciudat, cu cât înțelegea mai bine scrisul 
extratereștrilor, cu atât devenea mai confuză. Nu existau 
referințe la evenimentele de pe Adrasteia sau la Lamă 
Delicată, dar găsi referinţe la atacuri despre care nu auzise: 
atacuri nu ale Meduzelor asupra oamenilor, ci din partea 
oamenilor asupra Meduzelor. De asemenea, găsi mesaje 
care păreau să indice faptul că extratereștrii credeau că 
oamenii erau cei care începuseră războiul, când 
distruseseră Turnul lui Yrrith, iar prin turn înţelese că se 
refereau la o staţie spaţială. 

Iniţial, Kirei îi fu greu să creadă că Meduzele, Wranaui, 
se considerau victime. Zeci de scenarii diferite îi trecură 
prin minte. Poate că un crucișător spaţial, ca Extenuating 
Circumstances, dăduse peste Meduze și, dintr-un oarecare 
motiv, inițiase ostilitățile. 

Kira scutură din cap. Chemările erau o distragere a 
atenţiei care o înnebuneau, ca o muscă bâzâind insistent 
prin jurul ei. 

Nu avea sens ce citea. Meduzele păreau convinse că 
luptau pentru supravieţuire, ca și cum ar fi crezut că 
formele duble reprezentau o ameninţare care ar fi putut să 
ducă la exterminarea lor. 

În timp ce continua să caute prin arhiva de mesaje, Kira 
observă menționări repetate ale unei căutări pe care o 


făceau Wranaui. Căutau un obiect. Un dispozitiv extrem de 
important. Nu pe Lamă Delicată. De asta era sigură, 
deoarece nu pomeneau de Idealis. Insă, oricare ar fi fost 
obiectul, Meduzele credeau că le va permite nu numai să 
învingă Liga și să câștige războiul, ci și să cucerească 
întreaga galaxie. 

Kirei i se ridică părul pe ceafă. Ce putea fi atât de 
puternic? O armă necunoscută? Niște xeno și mai avansați 
decât Lamă Delicată? 

O marcă o expresie în mod expres: 


[[Când cei Dispăruţi au făcut ldealis.]] 


O citi de mai multe ori, ca să fie sigură că înţelegea. 
Deci Lamă Delicată era ceva construit. Mesajele spuneau 
oare că alte specii o făcuseră? Sau că cei Dispăruţi erau tot 
Meduze? 

Până acum, Meduzele nu aflaseră unde era obiectul, 
atâta lucru era clar. Extratereștrii păreau să creadă că 
acesta se afla undeva într-un grup de stele „contra-interior” 
(Kira credea că se refereau la partea opusă a rotației 
galactice). 

Apoi dădu peste numele obiectului: 7oiagu/ Albastru. 

Zgomotele navei se opriră, iar Kira nu-și auzi decât 
pulsul. Cunoștea acel nume. Un spasm o tulbură pe Lamă 
Delicată și, odată cu el, simţi un val de informaţii. 
Înţelegere. Amintire: 


Văzu o stea - aceeași stea roșiatică pe care o privise 
înainte. Apoi privirea i se mișcă spre exterior, iar steaua 
păru să se așeze printre vecinii săi, însă constelațiile i se 
păreau ciudate. Nu înțelegea cum se potriveau pe forma 
cerului. 

O disjuncţie și văzu Toiagul Albastru, înfricoșătorul Toiag 
Albastru. Acesta se roti, iar carnea și fibrele se desfăcură. 

Se roti, iar rânduri întregi de mașinării se deformară sub 
lovitură. 

Se roti, și un mănunchi de turnuri strălucitoare se 


prăbușiră spre pământ. 

Se roti, și nave spațiale înfloriră ca niște flori arzătoare. 

Un alt loc... O altă perioadă... O cameră înaltă și 
dezolantă, cu ferestre care dădeau spre o planetă maro, 
înconjurată de nori. Dincolo de ea se afla o stea rumenă, 
uriașă datorită apropierii sale. De la cea mai mare 
fereastră, care era întunecată pe fundalul luminii, îl văzu pe 
Cel Măret. Cu membre subțiri și o ambiţie de fier, primul 
dintre primii. Cel măreț încrucișă un set de brațe, iar cu 
celălalt tinea Toiagul Albastru. Și ea jeli ce era acum 
pierdut. 


Kira reveni la realitate. 

— La naiba! 

Se simţi ameţită, copleșită. Era sigură că tocmai îl 
văzuse pe unul dintre Cei Dispăruţi sub forma Celui Măreţ. 
Și în mod sigur nu fusese una dintre Meduze. 

Ce însemna asta? îi era greu să se concentreze, iar 
durerea chemărilor nu o ajuta. 

Toiagul Albastru era terifiant. Dacă Meduzele puneau 
tentaculele pe el... Gândul o făcu pe Kira să tremure. Și nu 
doar pe ea, ci și pe Lamă Delicată. Omenirea trebuia să 
găsească prima toiagul. Pur și simplu, nu exista altă soluție. 

Ingrijorată că ratase ceva, reveni asupra jurnalelor cu 
mesaje. 

Presiunea din craniul ei pulsa, iar halouri strălucitoare 
apărură în jurul luminilor din camera de control. Ochii Kirei 
lăcrimară. Clipi, dar halourile nu dispărură. 

— Destul, bombăni ea. 

Chemările deveneau tot mai puternice, bătându-i în cap 
cu un ritm neînduplecat. Loveau, trăgeau, sondau - o 
atrăgeau spre panou, o datorie antică, rămasă 
neîmplinită... 

Se forță să se concentreze pe ecran. Cu siguranţă exista 
un mod de a... 

Un alt puls de durere o făcu se icnească. 

Teama și frustrarea se revărsară cu furie, iar Kira ţipă: 

— Oprește-te! 


Lamă Delicată se încreţi și Kira simţi cum aceasta 
răspundea chemărilor cu un ecou al negării ei furioase, un 
ecou neclar, invizibil, de energie radiantă, care se tot 
răspândea, se răspândea de-a lungul sistemului. 

In acea clipă, Kira știu că făcuse o greșeală groaznică. 
Sări în față și își trecu pumnul prin panoul din sticlă, 
obligându-l pe xeno să rupă, să distrugă și să spargă, într-o 
încercare disperată de a distruge transmiţătorul înainte ca 
acesta să detecteze și să retransmită răspunsul ei. 

Costumul se alungi în josul brațului ei și peste degete. 
Se întinse pe perete ca o reţea de rădăcini, sondând și 
căutând, săpând și mai adânc. Ecranele pâlpâiră, iar cele 
aflate în apropierea mâinii ei se opriră, lăsând un halou de 
întuneric în jurul palmei sale. 

Kira simţi cum cârceii se închiseră în jurul sursei 
chemărilor. Işi propti picioarele de perete, trase de braţ și 
scoase transmiţătorul din centrul ecranelor. Scoase de 
acolo un cilindru din cristal violet, încorporat cu un fagure 
dens de vene argintii, care fluctuau ca și cum ar fi fost 
distorsionate de valuri de căldură. Strânse cilindrul cu toată 
forța ei, iar bucata de cristal se rupse în bucăţi. Rămășițe 
de argint apărură între cârcei când xeno strânse metalul ca 
și cum ar fi fost ceară fierbinte. Impulsul se diminuă, 
devenind, dintr-o necesitate urgentă, doar o tentaţie 
îndepărtată. 

Inainte să-și poată reveni, apăru un miros atât de 
puternic, încât se transformă într-o voce care-i ţipa în 
ureche: 


[[Qwar aici: Profanatorule! Ereticule! Coruptorule!]] 


lar Kira știu că nu mai era singură. Una dintre Meduze 
era în spatele ei, destul de aproape cât să simtă aerul care 
o gâdila la ceafa. 

Se încordă. Picioarele îi erau în continuare lipite de 
perete. Nu se putea întoarce destul de repede... 

BUM! 

Tresări, pe jumătate întoarsă, pe jumătate aplecată, în 


timp ce înjunghia în exterior cu Lamă Delicată. 

In spatele ei, un extraterestru se răsuci în aer. Era mare, 
strălucitor și avea un corp fragmentat, de mărimea 
pieptului unui bărbat. O grămadă de ochi galbeni erau 
presăraţi pe capul său plat, fără gât. Clești și antene 
atârnau de ceva ce era probabil gura sa chitinoasă și două 
rânduri de picioare alăturate (fiecare de mărimea și 
lungimea antebraţelor ei) loveau și se răsuceau de-a lungul 
abdomenului său protejat de armură. Din coada lui ca de 
homar ieșeau două membre ca niște antene, de cel puţin 
un metru. 

Sânge portocaliu ieșea din baza capului creaturii. 

BAM! BAM! 

Două găuri apărură într-o parte a extraterestrului. 
Sângele ţâșni pe podea. Creatura se mai zvârcoli o dată, 
apoi se opri. 

In capătul celălalt al camerei, Falconi își lăsă pistolul jos, 
un fir de fum ieșind din ţeavă. 

— Ce naiba faci? 


4. 


Kira se îndreptă și retrase ţepii care ieșiseră din fiecare 
centimetru pătrat al pielii ei. Inima îi bătea cu atâta putere, 
încât îi luă câteva secunde înainte să-și convingă corzile 
vocale să funcţioneze. 

— A fost...? 

— Da, rosti Falconi și își băgă arma în toc. Urma să-ți ia 
o bucată din gât. 

— Mulţumesc. 

— Cumpără-mi ceva de băut și o să fim chit. Bărbatul 
veni și examină cadavrul. Ce crezi că este? Versiunea lor a 
unui câine? 

— Nu, spuse ea. Era inteligent. 

Falconi o privi. 

— Și știi asta... cum? 

— Vorbea. 


— Fermecător. Arătă spre braţul ei acoperit de resturi. 
Din nou: Ce naiba? Nu ai răspuns când te-am apelat prin 
intercomunicaţii. 

Kira se uită la gaura pe care o făcuse în perete. Teama îi 
intensifică pulsul. Oare ea (sau, mai degrabă, Lamă 
Delicată) chiar  răspunsese  chemărilor?  Enormitatea 
situaţiei o umplu de greață. 

Înainte să-i poată răspunde căpitanului, un ţiuit îi răsună 
în ureche, iar Gregorovich spuse: 

— Calamitate, o, minunata mea infestaţie, rosti el și 
râse cu o nuanţă de nebunie. Fiecare navă de Meduze din 
sistem a pornit să intercepteze Wa//fish. Pot să sugerez 
teroare fără limite și o retragere rapidă? 


CAPITOLUL VIII 
NU Al UNDE SĂ TE ASCUNZI 


1. 


Falconi înjură și o fixă pe Kira cu privirea. 

— Tu ai făcut asta? 

— Da’, chiar, cu ce te-ai mai ocupat, sac de carne? 
întrebă Gregorovich. 

Kira știa că nu avea cum să ascundă ce se întâmplase. 
Se ridică, deși se simţea foarte mică. 

— Era un transmiţător. L-am distrus. 

— Asta... De ce? Și de ce le-ar chema asta pe Meduze? 
întrebă Falconi. 

— Ele nu își spun așa. 

— Poftim? zise el, pe un ton departe de a fi politicos. 

— Nu există un corespondent exact, dar e ceva de 
genul... 

— Nu dau doi bani pe cum își spun Meduzele, zise 
Falconi. Ai face bine să începi să explici de ce vin după noi, 
și încă repede. 


Kira îi spuse cât de concis posibil despre chemare și 
despre cum îi răspunsese, fără să vrea. 

Când termină, Falconi era atât de livid, încât se sperie. 
Mai văzuse acea expresie la mineri, înainte să înjunghie pe 
cineva. 

— Mai întâi ţepii, acum asta. Mai e ceva ce nu ne spui 
despre acest xeno, Navarez? întrebă el. 

Kira scutură din cap. 

— Nimic important. 

Bărbatul mormăi. 

— Nimic important. 

Kira tresări când acesta își scoase pistolul și îl îndreptă 
spre ea. 

— Ar trebui să te las aici, cu o transmisie în direct, 
pentru ca Meduzele să știe unde să te găsească. 

— ... Dar nu o s-o faci? 

Urmă o pauză lungă, după care Falconi lăsă pistolul în 
jos și îl puse în toc. 

— Nu. Dacă Meduzele te vor atât de tare, nu e o idee 
bună să te las pe mâna lor. Să nu crezi însă că asta 
înseamnă că te vreau pe Wa//fish, Navarez. 

— Înţeleg. 

Bărbatul își mută privirea, iar Kira îl auzi spunând: 

— Trig, înapoi pe Wallfish, acum. Jorrus, Veera, dacă 
vreți să luaţi ceva de pe nava Meduzelor, aveţi maximum 
cinci minute, după care plecăm de aici. 

Apoi se răsuci și dădu să plece. 

— Haide. 

Când Kira îl urmă, o întrebă: 

— Ai aflat ceva util? 

— Multe lucruri, cred. 

— Ceva care o să ne ţină în viaţă? 

— Nu știu. Meduzele sunt... 

— Dacă nu e ceva urgent, las-o pe mai încolo. 

Kira înghiţi ce voia să spună și îl urmă pe Falconi, care 
părăsi nava în grabă. Trig îi aștepta lângă trapă. 

— Fii cu ochii-n patru până se întorc entropiștii, spuse 
Falconi. 


Puștiul dădu din cap. 

Se îndreptară spre puntea de comandă. Nielsen era deja 
acolo și studia holograma proiectată pe masa din mijloc. 

— Cum arată? întrebă Falconi, care se așeză și își puse 
centura. 

— Nu prea bine, răspunse Nielsen. 

O privi pe Kira cu o expresie imposibil de citit, apoi 
scoase o hartă pe care era reprezentat Cygni 61. Șapte linii 
punctate traversau sistemul, intersectându-se în actualele 
coordonate ale navei Wa//fish. 

— Ora interceptării? întrebă Falconi. 

— Cea mai apropiată navă a Meduzelor o să ajungă aici 
în patru ore. Vin cu viteză maximă, adăugă ea și îl privi 
îngrijorată. 

Falconi își trecu degetele prin păr. 

— Bine. Bine... Cât de repede putem să ajungem pe 
stația Malpert? 

— În două ore și jumătate. Nielsen ezită. Navele de 
acolo nu au cum să se lupte cu șapte nave ale Meduzelor. 

— Știu, zise Falconi sumbru. Dar se pare că nu prea 
avem de ales. Dacă avem noroc, pot să le distragă atenţia 
Meduzelor destul de mult încât să facem saltul. 

— Nu avem antimaterie. 

Falconi își scrâșni dinţii. 

— O să facem rost de antimaterie. 

— Domnule, șopti Gregorovich, Darmstaat ne apelează. 
Urgent, aș adăuga. 

— La naiba! Amână-i până începem propulsia. Falconi 
apăsă un buton de pe consola de lângă el. Hwa-jung, care e 
statusul reparațiilor? 

Mecanica-șefa răspunse un moment mai târziu. 

— Aproape am terminat. Doar testez noua conductă de 
răcire. 

— Grăbește-te. 

— Da, domnule. 

Hwa-jung încă părea să fie supărată pe căpitan. 

Falconi întinse un deget spre Kira. 

— Tu. Vorbește. Ce ai mai găsit acolo? 


Kira încercă să rezume. Apoi Nielsen se încruntă și 
întrebă: 

— Deci Meduzele cred că ele sunt cele atacate? 

— Există vreo șansă să fi înţeles greșit? întrebă Falconi. 

Kira clătină din cap. 

— Era destul de clar. Cel puţin partea asta. 

— Și toiagul ăsta albastru, zise Nielsen. Nu știm ce e? 

— Cred că e chiar un toiag, explică Kira. 

— Dar ce face? 

— Nu știu. Poate că e un modul de control? 

— Ar putea fi un obiect ceremonial, zise Nielsen. 

— Nu. Meduzele par convinse că o să le permită să 
câștige războiul. 

Apoi Kira trebui să le explice din nou cum 
răspunsese,fără să vrea, chemării. Până acum, evitase să 
se gândească prea mult la asta, dar în timp ce-i povestea 
evenimentele lui Nielsen, avu o senzaţie profundă de rușine 
și de remușcare. Chiar dacă nu putea să știe cum avea să 
reacționeze Lama Delicată, tot era vina ei. 

— Am greșit, zise ea la final. 

Nielsen o privi fără prea multă compasiune. 

— Nu mă înţelege greșit, Navarez, dar nu te mai vreau 
pe nava asta. 

— Asta e și planul, spuse Falconi. O să le-o dăm celor de 
la CMU, să se ocupe ei de ea. Bărbatul o privi pe Kira cu 
ceva mai multă empatie. Poate că te vor pune pe o navă de 
transport, ca să te scoată din sistem înainte să te prindă 
Meduzele. 

Kira încuviinţă, simțindu-se groaznic. Era un plan la fel 
de bun ca oricare altul. La naiba! Poate că meritase să 
urmărească nava Meduzelor, pentru informaţiile pe care le 
descoperise, dar se părea că ea și echipajul de pe Wallfish 
aveau să plătească scump pentru această încercare. 

Se gândi din nou la steaua rumenă care stătea printre 
companionii săi și se întrebă dacă o putea localiza pe o 
hartă a Căii Lactee? 

Alimentată de o determinare pură, Kira se așeză pe un 
scaun, își puse centura și deschise pe interfață cel mai 


mare și mai detaliat model al galaxiei pe care-l putu găsi. 

Liniile de comunicaţie se activară, iar Hwa-jung spuse: 

— Gata. 

Falconi se aplecă spre ecranul holografic. 

— Trig, adu-i pe entropiști înapoi pe Wallfih. 

Peste niciun minut, se auzi vocea puștiului. 

— Gata, căpitane. 

— Închide nava. O să plecăm de aici. Apoi Falconi sună 
la infirmerie. Doctore, trebuie să plecăm. E sigur pentru 
Sparrow să reluăm propulsia? 

Când Vishal răspunse, părea încordat. 

— Este, căpitane, dar să nu depășim IG, te rog. 

— O să văd ce pot să fac. Gregorovich, pornește! 

— Am înţeles, o, căpitanul meu! Pornesc chiar acum. 

Urmară mai multe zdruncinături când Wa!//fish se 
deconectă de la nava extraterestră și manevră 
propulsoarele RES ca să ajungă la o distanţă sigură. 

— Toată antimateria aia, spuse Fakoni, care urmărea o 
transmisie în direct a desprinderii. Păcat că nimeni nu și-a 
dat seama cum s-o extragă de pe navele lor. 

— Aș prefera să nu fim aruncaţi în aer în timp ce 
exprimentăm, spuse Nielsen sec. 

— Așa e. 

Apoi puntea lui Wa//fish vibră când propulsorul navei se 
activă și, încă o dată, senzaţia bine-venită de greutate 
reveni, în timp ce acceleraţia îi împinse în scaunele lor. 

Pe interfaţă, o panoplie de stele strălucea în fața ochilor 
Kirei. 

Pe fundal, Kira îl auzi pe Fakoni certându-se cu cineva la 
radio. Nu ascultă, fiind pierdută în examinarea hărții. 
începu de la o perspectivă de ansamblu a galaxiei, apoi 
mări zona care conţinea Sol și, încet, începu să verifice în 
sensul invers al direcţiei de rotire (așa cum menţionaseră 
Meduzele). Iniţial, păru o sarcină lipsită de șanse, dar, la un 


moment dat, printre toate acele stele, Kira avu o senzație 
de familiaritate dinspre Lamă Delicată, iar asta îi dădu 
speranţă. 

Opri studiul constelaţiilor când Vishal apăru la intrarea 
pe punte. Bărbatul părea epuizat, iar faţa încă îi era roșie 
de la atâta spălat. 

— Ei bine? întrebă Fakoni. 

Doctorul oftă și se lăsă pe unul dintre scaune. 

— Am făcut tot ce am putut. Bara i-a afectat jumătate 
din organe. Ficatul o să i se vindece, dar splina, rinichii și 
părţi ale intestinelor trebuie înlocuite. Printarea acestora o 
să dureze o zi sau două. Sparrow doarme acum, se 
recuperează. Hwa-jung e cu ea. 

— Ar fi mai bine să o criogenăm? întrebă Nielsen. 

Vishal ezită. 

— Corpul ei e slăbit. E mai bine să-și recupereze 
puterea. 

— Dar dacă nu avem de ales? întrebă Falconi. 

— Am putea face asta, dar nu ar fi prima mea opţiune. 

Falconi se întoarse la cearta prin liniile de comunicaţie 
(ceva despre nava Meduzelor, permisiunile civililor și 
andocarea pe staţia Malpert), iar Kira se concentră din nou 
la interfaţă. 

Simţea că se apropie. În timp ce zbura printre stelele 
simulate, învârtindu-se și rotindu-se și căutând forme pe 
care să le recunoască, avea o senzaţie chinuitoare de dejă- 
vu. Aceasta o trăgea spre centru, unde stelele erau 
aglomerate, una lângă alta. 

— La naiba, spuse Falconi și lovi consola. Refuză să ne 
lase să andocăm pe Malpert. 

Distrasă, Kira îl privi. 

— De ce? 

Un zâmbet lipsit de umor apăru pe faţa bărbatului. 

— De ce crezi? Pentru că fiecare navă a Meduzelor din 
sistem e pe urmele noastre. Nu știu însă ce se așteaptă cei 
de pe Malpert să facem. Nu avem unde altundeva să 
mergem. 

Kira își umezi buzele. 


— Spune-le celor de la CMU că avem informaţii vitale 
despre nava Meduzelor. De asta sunt toate pe urma 
noastră. Spune-le că informaţia e o chestiune de securitate 
interstelară și că e în joc chiar existenţa Ligii. Dacă asta nu 
o să ne ducă pe Malpert, poţi să le dai numele meu, dar 
dacă nu e cazul, aș prefera... 

— Da, bine, mormăi Falconi, apoi deschise o linie de 
comunicare și spuse: Vreau să discut cu ofiţerul de legătură 
de pe Darmstadt. Da, știu că e ocupat. E urgent. 

Kira știa că CMU avea să afle, într-un fel sau altul, 
despre ea și Lamă Delicată, dar nu vedea sensul 
transmiterii adevărului prin intermediul radioului, dacă 
acest lucru putea fi evitat. În plus, în clipa în care CMU și 
Liga aflau că era în viaţă, opţiunile ei aveau să se limiteze 
dramatic. 

Tulburată, se concentră din nou asupra hărţii și încercă 
să ignore ce se întâmpla. Oricum, nu putea controla 
situaţia... „Acolo!” îi atrase atenția un anumit model de 
stele. Se opri și un ton ca un clopoțel îi răsună în minte. Era 
confirmarea de la Lamă Delicată. Kira știa că găsise ce 
căuta: șapte stele în forma unei coroane și, aproape de 
centru, o sclipire veche, roșie, care marca locul unde se afla 
Toiagul Albastru. Sau, cel puţin, locul unde credea Lamă 
Delicată că se afla acesta. 

Kira se uită la ele, la început neîncrezătoare, apoi având 
din ce în ce mai multă încredere. Chiar dacă informaţiile pe 
care le avea xeno erau de actualitate sau nu, coordonatele 
sistemului erau ceva mai mult decât ce avuseseră înainte, 
iar acest lucru o punea atât de ea, cât și întreaga omenire 
cu un pas înainte. 

Entuziasmată, începu să-și anunțe descoperirea. Un 
zgomot ascuţit o întrerupse și zeci de puncte roșii apărură 
presărate pe holograma sistemului proiectat în centrul 
camerei. 

— Și mai multe Meduze, spuse Nielsen, pe un ton 
fatalist. 

— La naiba, nu-mi vine să cred, spuse Falconi. 

Pentru prima oară, părea să nu știe ce să facă. 

Kira deschise gura, apoi o închise. 

În timp ce alunecau în spaţiul normal, punctele roșii 
începură să se miște, îndreptându-se în direcţii diferite. 

— Poate că nu ar trebui să crezi, zise Gregorovich, care 
părea deutat. 

— Ce vrei să spui? 

Falconi se aplecă în față, nuanţa tăioasă întorcându-i-se 
în privire. 

Mintea navei răspunse lent. 

— Cea mai nouă serie de oaspeţi neinvitaţi se comportă 
contrar așteptărilor. Calculez... Calculez... Nu zboară doar 
spre noi, ci și spre celelalte Meduze. 

— Întăriri? întrebă Nielsen. 

— Nu sunt sigur, răspunse Gregorovich. Amprentele 
motoarelor lor nu se potrivesc cu navele cu Meduze pe care 
le-am văzut până acum. 

— Știu că există facţiuni diferite printre Meduze, spuse 
Kira. 

— Poate că așa e, zise Gregorovich. Vai... Ca să vezi, ce 
interesant. 

Holograma principală se mută și arăta o perspectivă de 
altundeva din sistem: o transmisie în direct a trei nave care 
deveneau una. 

— La ce ne uităm? întrebă Falconi. 

—O transmisie de pe staţia  Chelomey, zise 
Gregorovich; un contur verde apăru în jurul uneia dintre 
nave. Asta e o navă a Meduzelor. Roșul înconjura alte trei 
nave. Aceștia sunt nou-veniţii. lar astea sunt accelerația lor 
și vitezele relative. Un set de numere apăru lângă fiecare 
navă. 

— Thule! exclamă Falconi. 

— Nu ar trebui să fie posibil așa ceva, zise Vishal. 

— Așa e, spuse Gregorovich. 


Nou-veniţii acceleraseră mai mult decât orice navă a 
Meduzelor ce fusese înregistrată până în acel moment. 
60G. 100. Mai mult. Chiar și privind ecranul, era dureros să 
te uiţi la motoarele lor, care erau niște torţe luminoase, 
destul de puternice încât să fie văzute de la o distanţă de 
ani-lumină. 

Trei nave ajunseseră aproape de Meduzele pe care le 
urmăreau. Când se uniră, nava Meduzelor elimină cretă și 
praf, iar computerul bifa cu linii roșii explozii altfel invizibile 
ale laserului. Intrușii răspunseră la atac, iar proiectilele 
combatanţilor se încrucișară. 

— Ei bine, asta ne răspunde la o întrebare, zise Nielsen. 

Apoi unul dintre cei trei nou-veniți o luă înaintea 
tovarășilor săi și, fără avertizare, lovi nava Meduzelor. 

Ambele nave dispărură într-o explozie atomică. 

— Uau! exclamă Trig. g 

Acesta veni de pe coridor și se așeză lângă Nielsen. Işi 
dăduse jos armura și își pusese la loc salopeta. La 
încheietura stângă avea un bandaj din spumă. 

— Gregorovich, zise Falconi, poți să ne dai un cadru 
strâns cu una dintre acele nave? 

— O clipă, te rog. 

Pentru câteva secunde, în difuzoarele de pe Wallfish 
răsună o muzică specifică lifturilor de odinioară. Apoi 
holograma își schimbă imaginea: apăru una dintre navele 
noi, blurată. Aceasta era închisă la culoare, aproape 
neagră, și înainta lăsând în urma ei vene de un portocaliu 
sângeriu. Carena era asimetrică, având tot felul de 
umflături, unghiuri ciudate și protuberanţe aspre. Arăta mai 
mult ca o tumoare decât ca o navă spaţială, ca și cum ar fi 
fost crescută, și nu construită. 

Kira nu văzuse niciodată ceva asemănător și, se gândi 
ea, nici Lamă Delicată. Forma lipsită de echilibru îi lăsă o 
senzaţie de agitaţie în stomac. Nu găsea un motiv pentru 
construirea unei mașinării atât de întortocheate. Clar nu era 
făcută de Meduze. Cele mai multe dintre lucrurile construite 
de ele erau netede, albe și păreau să fie străbătute de o 
simetrie absolută. 


— Uite, zise Falconi, care mută holograma înapoi la o 
imagine a sistemului; peste tot în Cygni 61, punctele roșii 
loveau Meduzele și oamenii. 

Meduzele își schimbau deja cursul, ca să înfrunte 
amenințările care veneau. Asta însemna că, pentru 
moment, Wa//fish avea parte 

— Căpitane, ce se întâmplă? întrebă de un respiro.Trig. 

— Nu știu, răspunse Falconi. Toţi pasagerii sunt înapoi la 
locul lor? 

Puștiul încuviinţă. 

— Navele alea nu sunt ale Meduzelor, zise Kira. Nu sunt. 

— Meduzele cred, oare, că sunt ale noastre? întrebă 
Nielsen. De asta au impresia că le atacăm? 

— Nu văd cum ar fi posibil, spuse Vishal. 

— Nici eu, adăugă Falconi, dar se pare că sunt foarte 
multe lucruri pe care nu le înţelegem în momentul ăsta. Își 
lovi piciorul cu degetele, apoi se uită la Kira. Ce vreau eu să 
știu e dacă au apărut din cauza semnalului pe care l-ai 
trimis. 

— Asta înseamnă că ar fi așteptat chiar la marginea 
sistemului Cyngi 61, spuse Nielsen. E puţin probabil. 

Kira tindea să fie de acord, dar părea și mai puţin 
probabil ca nou-veniţii să fi ajuns exact în acel moment din 
pură întâmplare. Ca și Meduzele care apăruseră pe Adra, 
spaţiul era mult prea mare pentru genul ăsta de 
coincidenţe. 

Gândul îi dădu mâncărimi. Ceva era în neregulă și nu 
știa ce. Deschise o fereastră de mesaje pe interfaţă și îi 
trimise căpitanului: 


<Cred că știu unde e Toiagul Albastru. — Kira> 

Bărbatul fecu ochii mari, dar nu reacţionă în niciun fel. 

< Unde? — Falconi> 

<Cam la 60 de ani-lumină de aici. Trebuie neapărat să 


vorbesc cu persoana care se află la conducere pe Malpert. 
— Kira> 


<incă lucrez la asta. Nu s-au hotărât deocamdată. 
— Falconi> 


Toată lumea tăcu și privi ecranul. Falconi se foi în scaun 
și spuse: 

— Avem permisiunea să andocăm pe Malpert. Kira, știu 
că avem informaţii, dar nu le-am spus cine ești sau despre 
costumul tău. Nu are niciun rost să-ți pui cărţile pe masă 
din prima. 

Kira zâmbi vag. 

— Mulţumesc... Știi, are un nume. 

— Cine? 

— Costumul. Toţi o priviră. Nu îl înţeleg pe tot, dar ce 
am înţeles înseamnă Lamă Delicată. 

— Cât de tare, exclamă Trig! 

Falconi își scărpină bărbia. 

— | se potrivește, trebuie să recunosc. Ai o viaţă 
ciudată, Navarez. 

— Nu zău, bombăni ea. 

Apoi se auzi o altă alarmă și, pe un ton de jale, 
Gregorovich spuse: 

— Se apropie. 

Două dintre navele nou-sosite se îndreptau direct spre 
stația Malpert. Timpul estimat de sosire, cu doar câteva 
minute înaintea navei Wa//fish. 

— Bineînţeles, spuse Falconi. 

În următoarele două ore, Kira stătu cu echipajul și se 
uită cum navele stranii și răsucite se împrăștiau prin 
sistem, sădind haos pe oriunde mergeau. Atacau oamenii și 
Meduzele fără să facă discriminări și aveau și tendinţe 
sinucigașe, fără să le pese de siguranţa lor. Patru nou-veniţi 
trecură prin ferma de antimaterie care se afla aproape de 
soare. Navele trecură cu viteză pe lângă sateliți înaripaţi, 
lovindu-i cu lasere și proiectile, astfel încât fiecare explodă. 
Mai mulţi sateliți aveau turnuri de apărare și reușiră să îi 
lovească pe doi dintre atacatori. Navele afectate se 
aruncară spre turnuri, distrugându-se singure. 

— Poate că sunt drone, zise Nielsen. 


— Se poate, spuse Gregorovich, dar sunt slabe șanse. 
Când se fisurează, elimină aer. Trebuie să fie creaturi vii 
înăuntru. 

— O altă specie de extratereștri! exclamă Trig. Asta 
trebuie să fie! adaugă el și aproape că se ridică din scaun. 

Kira nu-i împărtășea entuziasmul. Nimic în legătură cu 
nou-veniţii nu i se părea în regulă. Simpla vedere a navelor 
o afecta. Faptul că Lamă Delicată nu părea să știe de ei nu 
făcu decât să-i intensifice disconfortul. Fu surprinsă să vadă 
cât de mult ajunsese să se bazeze pe experiența acestui 
xeno. 

— Măcar nu sunt la fel de duri ca Meduzele, zise Falconi. 

Era adevărat. Navele nou-veniților nu păreau să aibă 
armuri la fel de performante, însă compensau prin viteză și 
nechibzuință. 

Două nave continuară să se plimbe haotic prin spațiu, 
spre staţia Malpert. In timp ce ele și Wa//fish se apropiară, 
Darmstadt și alte șase nave mai mici luară poziţii de 
apărare în jurul staţiei. Crucișătorul CMU încă lăsa în urmă 
lichid de răcire argintiu de la radiatoarele care fuseseră 
lovite în timpul luptei de mai devreme cu Meduzele. Avariat 
sau nu, crucișătorul era singura speranță adevărată a 
stației. 

Când Wa//fish mai avea numai cinci minute până să 
ajungă, începu schimbul de focuri. 


CAPITOLUL IX 
CEI BINECUVÂNTAŢI 


l; 


Atacul fu rapid și violent. Două nave extraterestre cu 
forme bizare se îndreptară spre Darmstadt și stația Malpert, 
fiecare dintr-o direcție diferită. Explozii de fum și resturi 
mascară imaginea, apoi crucișătorul CMU trase trei rachete 


Casaba-Howitzer. Nu precupețea niciun efort. 

Cu o zmucitură violentă, una dintre navele extraterestre 
evită proiectilele nucleare. Își continuă drumul, a cărui ţintă 
era staţia. 

— Nu! strigă Nielsen. 

Dar nava extraterestră nu lovi Malpert, pentru ca apoi 
să explodeze, ci încetini și, cu elanul rămas, intră într-unul 
dintre porturile de andocare ale staţiei. Nava lungă trecu 
prin trape și dispozitivele de fixare, ajungând adânc în 
corpul staţiei. Nava era mare, de două ori cât Wa//fish. 

Cealaltă navă nu reuși să evite rachetele Casaba- 
Howitzer, cel puţin nu în întregime. Una dintre sulițele 
morții lovi carena navei, iar vasul intră și mai adânc în 
centura de asteroizi, scoțând fum din rana care îi ardea 
într-o parte. 

Un grup de nave pentru minerit se separă de restul 
apărătorilor și o luă pe urmele ei. 

— Asta e șansa noastră, spuse Falconi. Gregorovich, 
aterizează, acum. 

— Cum rămâne cu chestia aia? întrebă Nielsen, arătând 
spre nava extraterestră care se zărea ieșind din laterala 
stației. 

— Nu e treaba noastră, răspunse Falconi. 

Wallfish îşi oprise deja motoarele și înainta, cu ajutorul 
propulsoarelor, spre trapa desemnată pentru aterizare. 

— Dacă e nevoie, putem oricând să plecăm, dar trebuie 
să alimentăm rezervoarele. 

Nielsen încuviinţă, având o expresie îngrijorată pe față. 

— Gregorovich, ce se întâmplă pe staţie? întrebă Kira. 

— Haos și durere, răspunse mintea navei. 

În hologramă apărură mai multe ferestre, care arătau 
transmisii de pe Malpert. Sala de mese, tuneluri, culoare 
deschise. Grupuri de bărbaţi și de femei în costume din 
piele alergau pe lângă camerele de filmat, trăgând cu 
armele. Nori de praf umpleau aerul și în umbrele palide se 
vedeau mișcându-se creaturi pe care Kira nu și le 
imaginase vreodată: aveau o piele roșie care emana un 
lichid asemănător cu limfa. Smocuri de păr negru, gros ca 


sârma, erau presărate pe pielea lor aspră. Unele creaturi 
mergeau pe patru membre, mici și suple, ca niște ogari, dar 
având ochii mari, cât pumnul Kirei. Alţii se aplecau în faţă, 
pe membre malformate: braţe și picioare care păreau rupte 
și prost vindecate, tentacule care atârnau nefolositoare, 
rânduri de pseudopode care zvâcneau cu o consistenţă 
greţțoasă. 

Creaturile nu aveau arme, însă mai multe aveau niște 
ţepi osoși și zimţi pe membrele anterioare. Se luptau ca 
niște bestii, sărind după minerii care fugeau, ţintuindu-i la 
podea și sfâșiindu-i. 

Cum nu aveau arme, monștrii fură uciși rapid, dar nu 
înainte să omoare câteva zeci de oameni. 

— Ce naiba? rosti Vishal, tonul său oripilat potrivindu-se 
cu sentimentele Kirei. 

Lângă ea, Trig era tras la faţă. 

— Eşti xenobiolog, zise Falconi. Care e părerea ta 
profesionistă? 

Kira ezită. 

— Nu... Nu am nici cea mai vagă idee. E posibil să fi 
evoluat natural în acest fel. Doar că, uită-te la ei. Nu știu 
dacă ar fi putut să construiască nava pe care o folosesc. 

— Deci spui că altcineva a făcut chestiile astea? întrebă 
Nielsen. 

Falconi ridică o sprânceană. 

— Poate că au fost Meduzele? Un experiment științific 
care a scăpat de sub control? 

— Dar atunci de ce să dea vina pe noi pentru atacuri? 
punctă Vishal. 

Kira clătină din cap. 

— Nu știu. Nu știu. Îmi pare rău, nu am nici cea mai 
vagă idee ce se întâmplă. 

— Îți spun eu ce se întâmplă, interveni Falconi. Suntem 
în mijlocul unui război, adăugă el, apoi verifică o informaţie 
apărută pe interfaţă. Căpitanul de pe Darmstaat vrea să te 
întâlnească, Navarez, dar o să le ia ceva timp să ajungă la 
noi. Între timp, hai să alimentăm și să scoatem oamenii din 
cala de marfă. Vor trebui să găsească un alt mod să ajungă 


pe Ruslan. lar eu o să încep să mă interesez să văd dacă 
pot să pun mâna pe ceva antimaterie. Cumva. 

Kira se duse cu Trig, Vishal și Nielsen ca să îi ajute. Era 
mai bine decât să stea și să aștepte. Mintea îi era agitată în 
timp ce pluteau spre centrul navei. Viziunea pe care o 
avusese de la Lamă Delicată despre toiag... Fiinţa pe care 
xeno o considera Cel Măreţ nu arăta ca o Meduză, nici ca 
unul dintre nou-veniţi. Asta însemna că aveau de-a face cu 
trei specii conștiente? 

Hwa-jung li se alătură pe scară, în drumul ei spre 
camera motoarelor. Când Nielsen întrebă de Sparrow, Hwa- 
jung bombăni și spuse: 

— Trăiește. Doarme. 

Când Trig deschise ușa, dinspre tribord îi întâmpinară o 
mulțime de întrebări ţipate. Nielsen ridică mâinile și aşteptă 
până se făcu liniște. 

— Am oprit pe staţia Malpert. A avut loc o schimbare de 
planuri. Wallfish nu o să vă poată duce pe Ruslan. În timp 
ce un bombănit furios începu să capete putere printre 
refugiaţi, adăugă: O să primiţi înapoi 90% din prețul 
biletului. De fapt, cred că l-aţi primit deja. Verificaţi-vă 
mesajele. 

Kira se învioră. Era prima oară când auzea de o 
restituire a banilor. 

— Așa e probabil cel mai bine, îi zise Trig. Oricum, nu 
eram bine-veniţi pe Ruslan. Ar fi fost destul de dificil să 
aterizăm acolo. 

— Serios? Sunt surprinsă că Falconi le dă banii înapoi. 
Nu pare a fi stilul lui. 

Puștiul ridică din umeri și un zâmbet cu subiînţeles îi 
apăru pe faţă. 

— Așa e, dar am păstrat destul cât să putem încărca o 
cantitate maximă de hidrogen. În plus, am luat câteva 
chestii cât eram pe nava Meduzelor. Căpitanul crede că 
putem să le vindem colecționarilor pentru niște sume mari. 

Kira se încruntă când se gândi la toată tehnologia de pe 
navă. 

— Mai exact, ce ai... începu ea să întrebe, darun hârșâit 


metalic o întrerupse. 

Peretele exterior al depozitului se deschise, dezvăluind o 
punte lată, care conecta cala de portul spaţial de pe 
Malpert. Afară așteptau roboţi pentru încărcare și câţiva 
oficiali de la vamă, având niște fișe în mâini. 

Refugiații începură să își strângă lucrurile și să coboare 
de pe Wallfish. Era o sarcină dificilă în condiţii de gravitație 
zero, iar Kira se trezi întinzându-se după saci de dormit și 
după câteva pături termice, pentru a le opri să zboare 
afară. 

Refugiații păreau să fie precauţi în preajma ei, dar nu 
protestară. Kira bănui că asta se întâmpla pentru că se 
grăbeau să coboare de pe Wa/lfish. Un bărbat veni însă la 
ea. Unul deșirat, roșcat, în haine elegante, dar șifonate. Il 
recunoscu pe bărbatul care sărise după fetiţă în timpul 
bătăliei cu Meduzele. 

— Nu am avut ocazia mai devreme, dar am vrut să-ți 
mulțumesc pentru că mi-ai salvat nepoata. Dacă nu eraţi tu 
și Sparrow... Bărbatul dădu din cap. 

Kira făcu un semn și simţi lacrimi neașteptate în ochi. 

— Mă bucur doar că am putut să ajut. 

Bărbatul ezită. 

— Sper că nu te deranjează că te întreb, dar ce ești? 

— ... O armă. S-o lăsăm așa. 

Bărbatul întinse mâna. 

— Oricum, îţi mulţumesc. Dacă ajungi vreodată pe 
Ruslan, caută-ne. Numele meu e Hofer. Felix Hofer. 

Cei doi dădură mâna și Kira simţi un nod ciudat în gât 
când il privi intorcându-se la nepoata lui și plecând. 

Voci furioase se auziră în depozit, îi văzu pe Jorrus și pe 
Veera inconjuraţi de cinci numeniști, trei bărbaţi și două 
femei. Aceștia îi impingeau și ţipau ceva despre Numărul 
Suprem. 

— Hei, terminaţi! strigă Nielsen în timp ce o luă în 
direcţia lor. 

Kira se grăbi și ea într-acolo. Între timp, unul dintre 
numeniști, un bărbat cu nasul cârn, păr mov și un rând de 
implanturi subcutanate, il lovi pe Jorrus în față. 


— Opriţi-vă, spuse Kira. 

Ajunse la grup și îl apucă pe bărbatul cu păr mov de 
piept, imobilizându-i braţele într-o parte și în alta în timp ce 
se rostogoliră, izbindu-se de un perete. Lamă Delicată se 
prinse de perete la comanda ei, oprindu-i. 

— Ce se intâmplă? intrebă Nielsen. 

Veera își ridică braţele, într-un gest implacabil. 

— Este doar o... 

— ... mică dispută teologică, incheie Jorrus și scuipă 
sânge pe punte. 

— Ei bine, nu faceți asta pe navă. Niciunul dintre voi! 

Bărbatul cu păr mov de zvârcoli în braţele Kirei. 

— Du-te naibii, femeie cu faţă de secure. Și tu, dă-mi 
drumul, cea binecuvântată. 

— Doar dacă îmi promiţi că o să te porți frumos, spuse 
Kira. 

Îi plăcea sentimentul de putere pe care i-l dădea Lamă 
Delicată. Cu ajutorul său, era ușor să-l ţină pe bărbat. 

— Să mă port frumos? îţi arăt eu ţie! 

Bărbatul își dădu cu forță capul pe spate și o lovi în nas. 

O durere orbitoare explodă în faţa Kirei, care scoase un 
țipăt involuntar și simţi cum bărbatul incerca să-și rupă 
cămașa, ca să se elibereze. 

— Termină! zise ea, în timp ce-i dădură lacrimile și 
sângele îi infundă nasul și gâtul. 

Bărbatul repetă lovitura. De data asta, o atinse direct în 
bărbie. O duru. Tare. Kira slăbi strânsoarea, iar bărbatul se 
răsuci și se eliberă. 

Îl apucă din nou, iar acesta încercă să o lovească, 
rostogolindu-se amândoi. 

— Destul! ţipă ea, furioasă. 

La acele cuvinte, un țep îi ieși din piept și îl înjunghie pe 
bărbat între coaste. Acesta o privi neîncrezător, apoi avu 
convulsii și ochii i se dădură peste cap. Pete de roșu se 
întinseră pe cămașa lui. 

În depozit, ceilalţi patru numeniști ţipară. 

Oroarea înlocui imediat furia Kirei. 

— Nu! îmi pare rău, nu am vrut. Nu am... 


Cu o senzaţie alunecoasă, ţepul se retrase. 

— Aici! strigă Vishal. 

Bărbatul îi aruncă o frânghie pe lângă perete. Kira o 
prinse fără să gândească, iar doctorul îi trase înapoi pe ea 
și pe numenist. 

— Nu te mișca. 

Rupse partea laterală a cămășii și, cu un aplicator mic, 
dădu rana cu spumă medicinală. 

— O să... începu Kira să întrebe. 

— O să trăiască, răspunse Vishal în timp ce îl îngrijea, 
dar trebuie să-l duc la infirmerie. 

— Trig, ajută-l pe doctor, spuse Nielsen. 

— Da, doamnă. 

— Cât despre voi, rosti Nielsen, arătând spre restul 
numeniștilor, plecaţi de aici înainte să vă dau afară. 
Oamenii începură să protesteze, dar femeia îi opri cu o 
simplă privire. O să vă anunţ când puteţi să vă luaţi 
prietenul înapoi. Acum, valea. 

Trig îl apucă pe bărbat de picioare și Vishal de cap. Apoi 
îl cărară pe navă, la fel cum făcuse și Hwa-jung cu Sparrow. 


3. 


Kira se prijini de perete, ameţită. Restul refugiaților o 
priveau cu teamă și cu ostilitate, dar nu-i păsa. În mintea 
ei, numenistul inconștient era Alan, care sângera în brațele 
ei, în timp ce aerul evada șuierând prin găurile din pereţi... 

Își pierduse controlul. Doar pentru o clipă, dar ar fi putut 
să-l omoare pe bărbat, la fel cum își omorâse și colegii de 
echipă. De data asta, nu putea să dea vina pe Lamă 
Delicată. Dorise să-l rănească pe numenist, să-l rănească 
până când acesta nu o mai rănea. Lama Delicată doar 
reacționase la acea dorinţă. 

— Ești bine? o întrebă Nielsen. 

Lui Kira îi luă puţin până să îi răspundă. 

— Da. 

— Trebuie să fii examinată. 


Kira își atinse fața și scânci. Durerea dispărea, dar 
simţea că nasul îi era strâmb. Încercă să-l împingă la loc, 
dar Lamă Delicată îl vindecase deja prea mult ca să mai 
poată fi mișcat. Se părea că destul de aproape de normal 
era îndeajuns de bun pentru xeno. 

— La naiba, șopti ea, simțindu-se învinsă. Nasul va 
trebui să fie spart din nou înainte să fie vindecat. 

— De ce nu stai aici pentru moment? zise Nielsen. E mai 
bine așa, nu crezi? 

Kira încuviinţă și o privi pe cealaltă femeie cum plutea 
ca să supravegheze procesul de debarcare. 

Entropiștii veniră la ea și Veera spuse: 

— Ne cerem scuze pentru că am provocat... 

— ... asemenea probleme, Prizoniere. Vina esta a 
noastră pentru că le-am spus numeniștilor... 

— ... că există infinituri mai mari decât setul de numere 
reale. Dintr-un motiv anume, asta ofensează conceptul 
lor... 

— ... de Număr Suprem. 

Kira dădu din mână. 

— E în regulă. Nu vă faceți griji din cauza asta. 

Entropiștii dădură din cap de parcă ar fi fost o singură 
persoană. 

— Se pare... 

—..„.„ că trebuie să ne despărţim, zise Veera. Prin 
urmare, vrem să-ţi mulţumim că ai împărtășit cu noi 
informaţii despre costumul tău și... 

— ... pentru că ne-ai dat ocazia să explorăm nava 
Meduzelor... 

— ... Și vrem să-ţi dăm asta, spuse Jorrus. 

Îi înmână un cadou mic, de parcă ar fi fost o piatră 
prețioasă. Era un disc ce arăta ca safirul, cu un model 
fractal imprimat în el. 

Când văzu fractalul, Kira simţi un fior de recunoaștere. 
Modelul nu era cel din visele ei, dar era asemănător. 

— Ce este? 

Veera își întinse mâinile într-un semn de binecuvântare. 

— Garanţia unei călătorii sigure spre casa-mamă a 


ordinului nostru, Nova Energium, pe orbita lui Shin-Zar. 
Știm... 

— ... că te simţi obligată să ajuţi Liga și nu am încerca 
să te convingem să nu faci asta. Dar... 

— ... dacă o să-ţi dorești asta... 

— ... ordinul nostru îţi va oferi protecţie și adăpost. Nova 
Energium... 

— ... este cel mai avansat laborator de cercetare din 
spaţiul colonizat. Nici măcar cele mai bune laboratoare de 
pe Pământ nu sunt la fel de bine echipate sau la fel de bine 
apărate. Dacă există cineva care te poate scăpa de acest 
organism 

— ... acelea sunt minţile de pe Nova Energium. 

Protecție. Cuvântul răsună în Kira. Emoţionată, luă 
cadoul și spuse: 

— Mulţumesc. E posibil să nu vă pot accepta oferta, dar 
înseamnă mult pentru mine. 

Veera și Jorrus își puseră mâinile în mânecile opuse ale 
robelor lor și își strânseră braţele la piept. 

— Fie ca drumul tău să te ducă mereu spre cunoaștere, 
Prizoniere. 

— Și cunoașterea spre libertate. 

Apoi entropiștii plecară, iar Kira se trezi din nou singură. 
Nu avu parte de mult timp doar cu gândurile ei, deoarece 
femeia Inare și pisica cu un nume ce nu putea fi pronunţat 
se opriră lângă ea. Femeia avea o sacoșă mare, cu model 
floral, și nici un alt bagaj. Pisica era cățărată pe umerii ei, 
fiecare fir de blană fiind ridicat în gravitatea zero. 

— Se pare că treci printr-o perioadă interesantă, Ellen 
Kaminski, chicoti femeia. 

— Asta nu e numele meu, zise Kira, care n-avea chef să 
vorbească. 

— Bineînţeles cănu e. 

— Vrei ceva? 

— Da, spuse femeia. Da, vreau. Voiam să-ţi spun asta: 
mănâncă drumul sau drumul o să te mănânce. Ca să 
parafrazez un citat vechi. 

— Care înseamnă ce? 


Inare păru dintr-odată serioasă. 

— Toţi am văzut ce poţi să faci. Se pare că ai un rol mai 
important de jucat în această piesă sumbră a noastră. 

— Ce e cu asta? 

Femeia își înclină capul, iar în ochii ei Kira văzu o 
profunzime neașteptată, ca și cum ar fi ajuns pe creasta 
unui deal și, dincolo de el, descoperea un hău imens. 

— Doar atât: circumstanţele apasă greu asupra noastră. 
În curând, tot ce-ţi va rămâne ţie, sau nouă, sunt 
necesităţile de bază. Înainte să se întâmple asta, trebuie să 
te decizi. 

Kira se încruntă, aproape furioasă. 

— Și, mai exact, ce trebuie să decid? 

Inare zâmbi și o șocă pe Kira când o mângâie pe obraz. 

— Cine vrei să fii, evident. Nu la asta se reduc toate 
deciziile noastre? Acum, chiar trebuie să plec. Am oameni 
de enervat, locuri de unde să evadez. Alege cu 
înțelepciune, călătorule. Gândește-te bine. Gândește rapid. 
Mănâncă drumul. 

Apoi femeia se îndepărtă de perete și pluti din depozit 
spre portul spaţial din Malpert. Cocoţată pe spatele ei, 
pisica mare continuă să o privească pe Kira și scoase un 
urlet de jale. 


4. 


„Mănâncă drumul.” Fraza îi rămase în minte Kirei. O 
întoarse pe toate părțile, încercând s-o înțeleagă. 

În capătul celălalt al depozitului, Hwa-jung supraveghea 
doi roboți de descărcare care împingeau și trăgeau patru 
capsule de criogenare de pe Valkyrie. Prin ferestrele 
acoperite de gheaţă, Kira văzu faţa lui Orso, albastră, 
având o paloare mortală. 

Măcar nu trebuia să-l mănânce pentru a supravieţui. El 
și ceilalți trei urmau să aibă parte de un șoc puternic atunci 
când CMU avea să-i trezească și să le spună ce se 
întâmplase cât dormiseră... 


— Ești un dezastru ambulant, Navarez, spuse Falconi, 
apropiindu-se de ea. Asta ești. 

Kira ridică din umeri. 

— Presupun că așa e. 

— Uite. 

Bărbatul scoase o batistă din buzunar, scuipă pe ea și, 
fără să aștepte permisiunea ei, începu s-o șteargă pe faţă. 
Kira tresări. 

— Nu te mișca. Ai sânge peste tot. 

Kira încercă să nu se miște, simțindu-se ca un copil cu 
faţa murdară. 

— Gata, e mai bine, spuse Falconi, care făcu un pas în 
spate. Nasul ăla are nevoie de reparaţii. Vrei s-o fac eu? Am 
ceva experienţă cu nasurile rupte. 

— Mulţumesc, dar cred c-o să rog un doctor. Lamă 
Delicată m-a vindecat deja, așa că... 

Falconi scânci. 

— Am înţeles. Bine. 

În afara navei se auziră exclamaţii dinspre refugiații 
aranjaţi în faţa ofiţerilor, iar Kira îi văzu pe oameni arătând 
spre ecranele aflate de-a lungul zidurilor portului spaţial. 

— Acum ce mai e? întrebă ea. 

Câte vești proaste mai puteau să fie? 

— Haide să vedem, spuse Falconi. 

Kira își activă interfaţa și verifică știrile locale. Nou- 
veniţii, răufăcătorii, continuau să presare haos prin sistem. 
Deja distruseseră majoritatea Meduzelor și fuseseră distruși 
și ei la rândul lor, dar cea mai importantă știre era despre 
Ruslan. Șase dintre nou-veniţi trecuseră pe lângă staţia 
Vyyborg, ocoliseră restul sistemelor de apărare ale planetei 
și aterizaseră în capitala Mirnsk. 

Toţi, cu excepţia unuia. 

O navă ţintise spre liftul spaţial de pe Ruslan, Expresul 
Petrovich. În ciuda bateriilor orbitale ale planetei. În ciuda 
navei de luptă a CMU, Surfeit of Gravitas, care era 
staționată lângă Vyyborg. În ciuda numeroaselor lasere și a 
bateriilor proiectoarelor urcate în jurul coroanei și la baza 
megastructurii. Și în ciuda celei mai bune opere de design a 


numeroși ingineri și fizicieni... în ciuda tuturor acestor 
lucruri, nava extraterestră reușise să lovească și să taie 
cablul în formă de fundă al liftului spaţial, la trei sferturi 
depărtare de asteroidul care juca rolul de contragreutate. 

În timp ce Kira privea, partea superioară a liftului (cu tot 
cu acea contragreutate) se îndepărtă de Ruslan cu o viteză 
foarte mare, în timp ce secțiunea inferioară începu să se 
îndrepte spre planetă, ca un bici uriaș care se învârtea în 
jurul unei mingi. 

— Thule, șopti Kira. 

Părţile superioare ale cablului fie aveau să se rupă, fie 
aveau să ardă în atmosferă. Mai jos însă, aproape de 
pământ, prăbușirea avea să fie devastatoare. Avea să 
distrugă cea mai mare parte a portului spaţial în punctele 
sale de ancorare, precum și o fâșie mare de pământ care se 
întindea spre est. În termeni absoluţi, prăbușirea nu avea 
să provoace daune atât de mari, dar pentru oamenii aflaţi 
aproape de bază avea să fie un eveniment apocaliptic. | se 
făcu greață când își imagină cât de speriaţi și de neajutoraţi 
trebuie că se simțeau. 

Mai multe flăcări, ca niște scântei, apărură de-a lungul 
cablului care încă era atașat de Ruslan. 

— Ce sunt alea? întrebă ea. 

— Probabil că sunt capsule de transport, răspunse 
Falconi. Majoritatea ar trebui să poată ateriza în siguranţă. 

Kira se cutremură. Călătoria pe vrejul de fasole fusese 
una dintre cele mai memorabile experienţe pe care le trăise 
cu Alan în timpul scurtului lor concediu, înainte de lansarea 
misiunii de cercetare de pe Adra. Priveliștea din partea de 
sus a cablului fusese incredibilă. Reușiseră să vadă până la 
Numinous Flange, spre nord... 

— Mă bucur că nu sunt acolo, spuse ea. 

— Amin, rosti Falconi, apoi arătă spre portul spaţial. 
Căpitanul Akawe, de pe Darmstaat, e gata să ne vadă. 

— Pe noi? 

Falconi încuviinţă scurt. 

— Ofiţerul de legătură a spus că au câteva întrebări 
pentru mine. Probabil că este vorba despre mica noastră 


excursie pe nava Meduzelor. 

— Aha. 

Faptul că nu avea să înfrunte CMU de una singură o 
liniști pe Kira. Chiar dacă Falconi nu era chiar un prieten, 
știa că se putea baza pe el să o susțină și se gândi că 
salvarea lui Trig și a lui Sparrow o adusese în grațiile lui 


puţin. 
— Bine, să mergem. 
— După tine. 
CAPITOLUL X 
DARMSIADI 
1. 


De la trapa de pe Wallfish, Falconi o conduse pe Kira 
într-un tunel săpat prin asteroidul stâncos pe care și în care 
era construită Malpert. Plutiseră jumătate din circumferința 
staţiei când Kira își dădu seama că nu aveau să intre în 
inelul rotativ locuit, mai aproape de centru. 

— AKawe vrea să ne întâlnim pe Darmstadt, spuse 
Falconi. Probabil că are impresia că e mai sigur. Nu sunt 
monștri care să alerge prin jur. 

Kira se întrebă dacă era cazul să-și facă griji. Apoi dădu 
la o parte grijile. Nu conta. Cel puţin nu avea să fie în 
condiții de gravitație zero pe Darmstadt. 

Dovezi ale luptei cu nou-veniţii erau peste tot. Aerul 
mirosea a fum, pereţii erau arşi și găuriţi, iar oamenii pe 
lângă care treceau aveau expresii goale și ochii mari, ca și 
cum ar fi fost încă în stare de șoc. 

Tunelul trecu printr-un dom mare, a cărui jumătate era 
închisă în spatele unor uși pe care scria /chen 
Manufacturing. În faţa ușilor, Kira văzu ce rămăsese dintr- 
unul dintre extratereștrii neidentificaţi. Creatura fusese 
sfâșiată și găurită de gloanţe, dar tot își putea da seama de 


forma sa iniţială. Spre deosebire de alţii, acesta avea 
fragmente negre de-a lungul spatelui: era greu de spus 
dacă erau din os sau o carapace. Picioare cu încheieturi 
duble - trei, dacă numărase corect. Un maxilar lung, de 
carnivor. 

Aproape de proeminența pieptului era... un al doilea 
maxilar? 

Fără se apropie, dorindu-și să fi avut un laborator cu 
cipuri, un bisturiu și două ore întregi ca să studieze 
specimenul. 

Falconi își puse însă mâna pe umărul ei și o opri. 

— Nu vrem să-l lăsăm pe Akawe să ne aștepte. Ar fi o 
idee proastă. 

— Da... 

Kira se îndepărtă de cadavru. Nu voia decât să-și facă 
treaba, iar Universul tot conspira ca s-o oprească. Lupta nu 
era lucrul la care se pricepea cel mai bine. Ea voia să 
înveţe. 

Atunci, de ce îl înjunghiase pe numenist? Oricât de 
nemernic ar fi fost, bărbatul nu merita o lamă în piept... 

Doi pușcași marini în armură grea îi așteptau în fața 
trapei spre Darmstadt. 

— Nu aveți voie cu arme, spuse cel aflat mai aproape, 
ridicând o mână. 

Falconi zâmbi, dar își scoase cureaua și i-o înmâna, apoi 
și pistolul, fără să protesteze. 

Ușa etanșă se deschise. 

— Soldatul Merrick o să vă arate pe unde s-o luaţi, spuse 
ofițerul. 

Merrick, un bărbat subţire, care părea stresat, cu o urmă 
de grăsime pe bărbie și cu un bandaj însângerat lipit de 
frunte, îi aștepta înăuntru. 

— După mine, spuse el, conducându-i și mai adânc în 
crucișătorul CMU. 

Structura navei Darmstaat era identică cu cea a lui 
Extenuating Circumstances. Asta o făcu pe Kira să-și 
amintească de momentul când fugise pe coridoare, în timp 
ce auzea zgomotul alarmelor și al schimburilor de focuri. 


Odată ce trecură de platforma principală a navei și pe 
lângă spiţele rotative, putură din nou să meargă normal, 
lucru de care Kira se bucură. Merrick îi invită să intre într-o 
cameră mică de conferinţe, cu o masă în mijloc, apoi spuse: 

— Căpitanul Akawe o să vină imediat. 

Apoi bărbatul p/ecă, închizând ușa etanșă în urma lui. 
Kira rămase în picioare, ca și Falconi. Acesta părea la fel de 
conștient ca și ea de faptul că CMU îi supraveghea. Nu 
așteptară mult până când ușa se deschise și patru bărbaţi 
intrară: doi pușcași marini (care rămaseră în picioare lângă 
intrare) și doi ofiţeri. 

Căpitanul era ușor de identificat după dungile de pe 
uniformă. De înălțime medie, cu pielea închisă la culoare și 
cu o barbă scurtă, arăta de parcă nu ar fi dormit bine de 
câteva zile. Ceva în legătură cu fața lui i se păru Kirei prea 
simetric, prea perfect, ca și cum s-ar fi uitat la un manechin 
adus la viaţă. li luă puţin să realizeze: corpul căpitanului era 
artificial. 

Celălalt ofiţer părea să fie secundul. Era subțire, cu 
maxilarul bine definit și cu niște cute, ca niște cicatrice, de- 
a lungul obrajilor trași. Părul lui tuns scurt începea să se 
rărească, iar ochii îi străluceau cu un galben profund, 
prădător, ca de tigru. 

Kira auzise povești despre soldaţi care alegeau să le fie 
modificate genele ca să vadă mai bine în timpul luptei, dar 
nu întâlnise pe nimeni care trecuse prin asta. 

Akawe ocoli masa și se așeză pe singurul scaun din acea 
parte a încăperii. 

— Luaţi loc, le făcu el semn. 

Adjunctul său rămase în picioare, lângă el. Kira și Falconi 
îl ascultară. Scaunele erau tari și incomode, fără tapiterie. 
Akawe își încrucișă braţele și îi privi cu o expresie 
asemănătoare cu disprețul. 

— La naiba! Ce pereche jalnică sunteți. Nu eşti de acord, 
prim-ofitțter Koyich? 

— Ba da, domnule, răspunse bărbatul cu ochi galbeni. 

— Așa e, Încuviință căpitanul. Permiteţi-mi să fiu direct, 
domnule Falconi și domnișoară Oricare-o-fi-numele-tău, nu 


am timp de pierdut cu voi. Suntem în mijlocul unei invazii 
extraterestre, am o navă lovită care are nevoie de reperaţii 
și, dintr-un motiv sau altul, conducerea îmi suflă în ceafa să 
îi trimit pe toţi de pe Valkyrie înapoi pe Vyyborg ieri. Sunt 
nervoși că ai hotărât să schimbi direcţia și să o iei spre 
Malpert, în loc de Ruslan. De parcă asta nu ar fi îndeajuns, 
aţi împuns un adevărat cuibi de viespi când aţi urcat pe 
acea navă a Meduzelor. Nu știu ce naiba aţi încercat să 
faceţi, dar aveţi exact 30 de secunde ca să mă convingeti 
că aveţi ceva bun de spus. 

— Înţeleg limba Meduzelor, spuse Kira. 

Akawe clipi de două ori, apoi spuse: 

— Cumva, am dubii că este adevărat. 25 de secunde. 
Timpul trece. 

Kira își ridică fruntea. 

— Numele meu e Kira Navarez și am fost xenobiologul 
principal al echipei trimise să cerceteze planeta Adrasteia, 
din sistemul Sigma Draconis. Acum patru luni, am 
descoperit un artefact extraterestru pe Adrasteia, iar asta a 
dus la distrugerea navei CMU £Extenuating Circumstances. 

Akawe și Koyich făcură schimb de priviri. Apoi căpitanul 
își desfacu braţele și se aplecă în față. Işi împreună 
degetele sub bărbie. 

— Bun, domnişoară  Navarez. Ai atenţia mea. 
Luminează-mă. _ 

— Mai întâi trebuie să-ți arăt ceva. Işi ridică mâna, cu 
palma în sus. Trebuie să-mi promiţi să nu reacţionezi 
exagerat. 

Akawe pufni. 

— Am dubii că există ceva care... _ 

Tăcu când o grămadă de ţepi îi ieșiră Kirei din mână. In 
spatele ei, fără îi auzi pe soldaţi ridicându-și armele și știu 
că ţinteau spre capul ei. 

— Nu e ceva periculos, spuse ea, străduindu-se să ţină 
ţepii pe loc. În cea mai mare parte a timpului. 

Se relaxă și-i dădu voie palmei să se netezească. Apoi 
începu să-și spună povestea. 


2. 


Kira minți. 

Nu în legătură cu tot, dar, ca și cu echipajul de pe 
Wallfish, minţi despre cum muriseră prietenii și colegii ei pe 
Adra. Dădu vina pe Meduze. Era o prostie. Dacă Akawe îi 
trezea pe Orso sau pe colegii lui și îi lua la întrebări, 
minciunile ei aveau să devină evidente. Dar Kira nu se putu 
abţine. Să-și recunoască rolul în morţile lor, mai ales în cea 
a lui Alan, era mai mult decât putea duce în acel moment. 
Se temea că acest lucru avea să confirme cea mai proastă 
impresie a lui Falconi despre ea. 

În afară de asta, spuse adevărul cât de bine îl înţelegea, 
incluzând și descoperirea legată de Toiagul Albastru. Le 
dădu și rezultatele testelor făcute de Vishal, toate 
înregistrările pe care le făcuse când fusese pe nava 
Meduzelor, și transcrierile amintirilor pe care le avea xeno. 

Când termină, urmă o tăcere foarte lungă și văzu ochii 
lui Akawe și ai lui Koyich mișcându-se, în timp ce-și 
trimiteau mesaje. 

— Ce ai de spus despre toate astea, Falconi? întrebă 
Akawe. 

Expresia lui Falconi era crispată. 

— Tot ce ţi-a spus despre perioada petrecută pe Wa//fish 
e adevărat. Vreau doar să adaug că ea a salvat vieţile a doi 
dintre colegii mei azi, poate contează la ceva. Puteţi să 
verificaţi jurnalele dacă vreți. 

Nu menţionă nimic despre faptul că îl înjunghiase pe 
numenist, iar Kira îi fu recunoscătoare pentru asta. 

— Stai liniștit, asta o să și facem, zise Akawe. Un minut. 
Privirea i se încețoșă. 

Urmă o altă pauză incomodă, apoi căpitanul CMU dădu 
din cap. 

— Conducerea de la Vyyborg îţi confirmă identitatea, 
precum și descoperirea artefactului xenoform de pe 
Adrasteia, dar detaliile sunt clasificate. O fixă cu privirea. 


Doar ca să confirm, nu poţi să ne spui nimic despre aceste 
Coșmaruri care tocmai au apărut? 

Kira scutură din cap. 

— Nu, dar, cum am mai spus, sunt destul de sigură că 
nu Meduzele au făcut costumul. Un alt grup sau specie e 
responsabilă pentru el. 

— Coșmarurile? 

— Nu știu, dar... dacă ar trebui să ghicesc, aș spune că 
nu. 

— Mhm. Bine, Navarez, toată treaba asta este peste 
nivelul meu. Se pare că Meduzele și Coșmarurile sunt 
ocupate să se omoare între ele. Odată ce focurile de armă 
se mai liniștesc, o să te ducem pe Vyyborg și o să lăsăm 
Conducerea să decidă ce să facă în legătură cu tine. 

Căpitanul începu să se ridice, iar Kira spuse: 

— Stai. Nu poţi face asta. 

Akawe ridică o sprânceană. 

— Poftim? 

— Dacă mă trimiţi pe Vyyborg, va fi o pierdere de timp. 
Trebuie să găsim Toiagul Albastru. Meduzele par convinse 
că acesta le va ajuta să câștige războiul. Şi eu cred asta. 
Dacă ele pun mâna pe toiag, suntem morți. Toţi. 

— Chiar dacă e adevărat, ce te aștepți să fac în legătură 
cu asta? întrebă Akawe, încrucișându-și braţele. 

— Du-te după toiag, zise Kira. la-l înaintea Meduzelor. 

— Poftim? întrebă Falconi, care părea la fel de șocat ca 
și cei de la CMU. 

Kira continuă să vorbească. 

— Ti-am spus. Cred că știu aproape sigur unde e toiagul. 
Meduzele nu știu. Sunt sigură că deja îl caută, dar, dacă 
începem acum, e posibil să le putem întrece. 

Akawe își frecă nasul, ca și cum ar fi avut o durere de 
cap. 

— Doamnă... Nu știu cum ai impresia că fencţionează 
armata, dar... 

— Uite, chiar crezi că există o șansă ca CMU și Liga să 
nu vrea să se ducă după toiag? 

— Depinde de ce o să zică Securitatea Flotei despre 


afirmaţiile tale. 

Kira se strădui să-și controleze frustrarea. 

— Nu-și permit să ignore posibilitatea ca eu să am 
dreptate și știi asta. Și asta e treaba: dacă va exista o 
expediţie care să meargă după toiag, atunci eu trebuie să 
fac parte din ea. Vor avea nevoie de mine acolo, pe teren, 
ca să traduc. Nimeni altcineva nu poate face asta... Să mă 
trimiţi pe Vyyborg e o pierdere de timp, căpitane. Să aștepți 
ca serviciile secrete să confirme tot ce am spus eo 
pierdere de timp și nu au cum s-o facă. Trebuie să mergem 
și trebuie s-o facem acum. 

Akawe o privi preț de jumătate de minut. Apoi dădu din 
cap și își mușcă buza de jos. 

— La naiba, Navarez. 

— Acum știi cu ce ne-am confruntat, spuse Falconi. 

Akawe îndreptă un deget spre el, ca și cmn arfi vrut să 
spele cu el pe jos, apoi păru să se răzgândească și își 
retrase degete într-un pumn. 

— E posibil să a; dreptate, Navarez, dar tot trebuie să 
discut cu Conducerea. Nu e genul de decizie pe care să o 
pot lua singur. 

Exasperată, Kira scoase un sunet. 

— Nu înţelegi, asta... 

Akawe împinse scaunul în spate și se ridică în picioare. 

— Nu o să stau aici să mă cert cu tine. Trebuie să 
așteptăm să vedem ce spune Conducerea și cu asta basta. 

— Bine, zise Kira, care se aplecă în faţă. Dar atunci 
spune-le superiorilor tăi că, dacă mă ţin pe Cygni 61 
întregul sistem o să fie atacat. Meduzele știu acum unde 
sunt. Ai văzut cum au reacţionat când a fost transmis 
semnalul. Singurul mod de a-i opri să obţină asta - se lovi 
pe antebraţ - este ca eu să părăsesc sistemul. Și dacă CMU 
mă trimite pe Sol, asta o să însemne alte două săptămâni 
pierdute și o să ducă la și mai multe Meduze pe Pământ. 

Gata. Spusese cuvântul magic: Pământ. Planeta Casă 
semimitică, pe care toţi cei din CMU juraseră s-o protejeze. 
Obţinu efectul dorit. Atât Akawe, cât și Koyich păreau să fie 
tulburaţi. 


— O să le spun, Navarez, zise căpitanul, dar nu-ţi face 
speranţe. Apoi arătă către soldaţi. Scoateţi-o de aici. 
Duceţi-o în cabina de rezervă și asiguraţi-vă că nu pleacă. 

— Da, domnule! 

Când soldaţii o flancară, Kira se uită la Falconi, simţindu- 
se neajutorată. Acesta părea forios, frustrat de direcţia în 
care evoluau lucrurile, dar Kira văzu că bărbatul nu avea să 
se certe cu Akawe. 

— Îmi pare rău că a ieșit așa, zise el. 

Kira ridică din umeri când se ridică. 

— Da, și mie. Mulţumesc pentru tot. Transmite-i lui Trig 
salutările mele, da? 

— Da. 

Apoi soldaţii o escortară afară din camera de conferinţe, 
lăsându-l pe Falconi singur, confruntându-i pe Akawe și pe 
ofițerul secund cu ochi de tigru. 

Kira fierbea în timp ce soldaţii o conduceau prin 
interiorul crucișătorului. O duseră într-o cabină mai mică 
decât cea de pe Wallfish și, când ieșiră, încuiară ușa în 
urma lor. 

— Aaaaaa! ţipă Kira. 

Se plimbă prin cameră, câte doi pași și jumătate în 
fiecare direcție, apoi se așeză pe pat și își îngropă capul 
între brațe. Exact asta nu dorise să se întâmple. 

Își verifică interfaţa. Încă funcţiona, dar nu avea acces la 
rețeaua crucișătorului Darmstaat. Astfel, îi era imposibil să 
vadă ce se întâmpla în restul sistemului sau să le dea 
mesaje membrilor echipajului de pe Wa//fish. 

Nu mai putea decât să aștepte și exact asta făcu. 

Nu era ușor. 

Parcurse din nou în minte conversaţia cu Akawe, 
analizând șase scenarii diferite, încercând să-și dea seama 
ce ar fi putut să-i spună ca să-l convingă. Nu îi veni nimic în 
minte. 

Atunci, în tăcerea și în calmul camerei, începu să 
proceseze adevărata greutate a evenimentelor zilei. 
Dimineaţa părea să fi fost în urmă cu o săptămână, atât de 
multe se întâmplaseră de atunci. Meduzele, chemarea și 


reacția ei la ea, Sparrow... Cum se simţea oare numenistul 
pe care-l înjunghiase? Se gândi la asta, apoi o loviră viziuni 
aprinse, amintindu-i de luptele de pe nava Meduzelor, iar 
Kira tremură, deși nu-i era frig. 

Continuă să tremure, mișcarea îngheţându-i mușchii în 
spirale fremătânde. Ca reacție, Lamă Delicată se mișcă, dar 
nu putea face nimic ca să o ajute, iar Kira îi simţi confuzia. 

Cu dinţii clănțănindu-i, Kira se urcă în pat și își trase 
pătura în jurul ei. Mereu se descurcase bine în situații de 
urgență. Era nevoie de foarte mult ca s-o deruteze, dar 
avusese parte de multă violenţă. Încă simţea voma blocată 
în gât, oprindu-i aerul. „Thule! Aproape că am murit!” 

Dar nu o făcuse, iar acest lucru îi oferi liniște. 

In scurt timp, un membru al echipajului care părea 
speriat îi aduse o tavă cu mâncare. Kira se dădu jos din pat 
destul cât să ia tava, apoi se așeză, sprijinindu-se de pernă, 
și mâncă. Iniţial, încet, apoi cu viteză din ce în ce mai mare. 
Cu fiecare mușcătură, se simţea mai bine, iar când termină, 
cabina nu mai părea atât de gri sau de deprimantă. 

Nu avea de gând să renunţe. 

Dacă CMU nu urma s-o asculte, poate că avea s-o facă 
oficialul Ligii cel mai înaintat în rang. (Nu era sigură cine 
era acesta: guvernatorul de pe Ruslan?) Doar CMU încă 
răspundea de guvernul civil. Mai era și reprezentantul 
companiei staționat pe Malpert. Acesta putea aranja 
reprezentare legală pentru ea, iar asta avea să-i ofere un 
avantaj. Ca ultimă soluţie, putea mereu să le ceară ajutorul 
entropiștilor... 

Kira băgă mâna în buzunar și scoase cadoul pe care i-l 
dăduse Jorrus. Înclină discul faţetat și admiră felul în care 
lumina se reflecta pe fractalul încorporat în centru. 

Nu, nu avea să renunțe. 

Puse cadoul deoparte, deschise un document cu 
interfața și începu să scrie un memoriu cu tot ce aflase 
despre Lama Delicată, Meduze și Toiagul Albastru. Cineva 
cu autoritate trebuia să înțeleagă importanţa descoperirilor 
ei și să realizeze că meritau să riște. 

Scrisese doar o pagină și jumătate când se auzi un 


zgomot ascuţit la ușă. 

— Intră, spuse ea, în timp ce își legăna picioarele 
deasupra marginii patului și stătea dreaptă. 

Ușa se deschise, iar căpitanul Akawe intră. Ținea o cană 
cu ceva ce părea să fie cafea, iar pe faţa lui perfect 
sculptată avea o expresie severă. 

In spatele lui, o infirmieră și doi pușcași marini se opriră 
în dreptul cabinei. 

— Se pare că azi este o zi a surprizelor neplăcute, zise 
căpitanul. 

Bărbatul se așeză în faţa ei, pe singurul scaun din 
încăpere. 

— Ce mai e acum? întrebă Kira, copleșită de o teamă 
subită. 

Akawe își așeză cana pe un dulap de lângă ea. 

— Toate Meduzele din sistem sunt moarte. 

— Asta e... bine? 

— E al naibii de fantastic, spuse el. Și înseamnă și că nu 
mai e bruiat FTL-ul. 

Atunci Kira înţelese. Putea reuși, în sfârșit, să trimită un 
mesaj familiei ei. 

— Ai primit vești de la restul Ligii. 

Nu era o întrebare. 

Bărbatul încuviinţă. 

— Da, și nu sunt chiar vesele. 

Scoase o monedă albastră din buzunarul de la piept, o 
studie preţ de o clipă, apoi o băgă la loc. 

— Coșmarurile nu au lovit numai Cygni 61. Au atacat tot 
spaţiul colonizat. Premierul i-a desemnat pe ei și pe Meduze 
drept „Hostis Humani Generis“. Dușmani ai tuturor 
oamenilor. Asta înseamnă să îi împușcăm de cum îi vedem, 
fără să punem întrebări. 

— Când au apărut Coșmarurile prima oară? 

— Nu e sigur. Nu am primit încă vești de la coloniile de 
pe cealaltă parte a Ligii, deci nu pot să spun ce se întâmplă 
acolo. Primele rapoarte pe care le avem sunt de acum o 
săptămână. Privește. 

Akawe atinse un panou de pe perete și se activă un 


ecran. 

Apărură câteva clipuri: două nave ale Coșmarurilor care 
intrau într-o facilitate de facturare, pe orbita uneia dintre 
lunile lui Saturn. Un transport de civili care exploda când 
era lovit de o rachetă lungă, roșiatică. Imagini de pe teren, 
de undeva de pe Marte: Coșmaruri care mișunau pe 
coridoarele aglomerate ale unui dom, în timp ce pușcașii 
marini trăgeau în ele din spatele barierelor. Imaginea cu 
unul dintre orașele plutitoare ale lui Venus, în timp ce ploua 
cu fragmente ale navelor distruse, prin straturi de nori crem 
- un glonţ arzător care lovea un altul în platformele late, în 
formă de disc, aflate la câţiva kilometri depărtare, 
distrugându-l. Pe Pământ: un crater strălucitor, imens, în 
jurul unei întinderi de clădiri, undeva pe o coastă 
înzăpezită. 

Kira rămase fără aer văzând asta. „Pământul!” Nu 
simțea prea multă iubire pentru acel loc, dar tot era șocant 
să îl vadă atacat. 

— Nu e vorba numai de Coșmaruri, spuse Akawe. 

Atinse panoul din nou. 

Acum, clipurile le arătau pe Meduze. Unele se luptau cu 
Coșmarurile. Altele de luptau cu CMU sau cu grupuri de 
civili. Înregistrările erau de peste tot de-a lungul Ligii. Sol. 
Lumea lui Stewart. Eidolon. Kira văzu chiar și niște imagini 
dintr-un loc despre care crezu că era Shin-Zar. 

Spre dezamăgirea ei, unul dintre clipuri părea să fi fost 
înregistrat pe orbita lui Latham, un gigant gazos îndepărtat 
de Weyland. Un videoclip scurt, cu două nave ale 
Meduzelor  bombardând o staţie de procesare a 
hidrogenului aflată jos, în atmosferă. 

Kira nu fu surprinsă. Doar războiul era peste tot, de ce 
să nu fie și acolo? Speră că lupta nu ajunsese și pe 
suprafața lui Weyland. 

Într-un final, Akawe opri parada ororilor. _ 

Kira se încordă. Se simţea rănită și vulnerabilă. Intr-un 
fel, tot ce văzuse în acele videoclipuri era din vina ei. 

— Ştii ce se întâmplă pe Weyland? 

Bărbatul scutură din cap. 


— Doar ce ai văzut, plus câteva rapoarte despre posibile 
forțe ale Meduzelor pe una dintre lunile din sistem. 
Neconfirmate. 

Nu era chiar asigurarea de care avea nevoie Kira. Se 
hotări să caute detalii, odată ce avea din nou acces la 
rețea. 

— Cât de rău este? întrebă ea încet. 

— Rău, răspunse Akawe. Pierdem. Nu ne vor învinge 
mâine și nici poimâine. Dar, în ritmul ăsta, e inevitabil. 
Pierdem nave și trupe mai repede decât le putem înlocui. Și 
nu există o protecţie reală împotriva genului de sinucideri 
care le plac atât de mult Coșmarurilor. Craterul strălucitor 
apăru din nou pe ecran. Asta nu e nici măcar partea cea 
mai rea. 

Kira se pregăti de ce era mai rău. 

— Da? 

Akawe se aplecă în aţă, cu o sclipire stranie, aspră, în 
ochi. 

— Nava noastră soră, Surfeit of Gravitas, a distrus 
ultimele Coșmaruri din acest sistem acum exact 25 de 
minute. Chiar înainte de asta, știi ce au făcut nemernicii ăia 
ucigători? 

— Nu. 

— O să-ţi spun. Au efectuat o transmisie, dar nu una 
normală. Un zâmbet malefic, lipsit de umor, îi apăru pe 
faţă. Hai să-ți arăt. 

În difuzoare se auzi șuieratul static, apoi se auzi o voce - 
o voce groaznică, încărcată de boală și de nebunie, iar Kira 
își dădu seama că vorbea în engleză: 

— ... muriţi. Toţi o să muriţi! Carne pentru mestecat. 

Vocea începu să râdă înainte ca înregistrarea să se 
oprească brusc. 

— Căpitane, spuse Kira, alegându-și cuvintele cu grijă, 
Liga are vreun program de bioinginerie de care nu ne-a 
spus? 

Akawe mormăi. 

— Zeci, dar nimic nu ar fi putut crea asemenea creaturi. 
Ar trebui să știi asta, doar ești biolog. 


— În momentul de faţă, nu sunt sigură de ce știu. Bun, 
deci aceste... Coșmaruri pot să ne folosească limba. Poate 
de asta Meduzele cred că suntem responsabili pentru acest 
război. Oricum, aceste chestii probabil că ne-au studiat. 

— Mai mult ca sigur, iar asta mă face să mă simt foarte 
rău. 
Kira îl privi, evaluându-l. 

— Nu ai venit aici doar ca să-mi comunici știrile, nu-i 
așa, căpitane? 

— Nu. 

Akawe își netezi o cută de pe pantaloni. 

— Ce a spus Conducerea? 

Bărbatul se uită în jos, la mâini. 

— Conducerea... Conducerea are ca lider o femeie pe 
nume Shar Dabo. Amiralul Shar Dabo. Ea se ocupă de 
operaţiunile de pe Ruslan. E un ofiţer bun, dar nu suntem 
mereu de aceeași părere... Am avut o discuţie cu ea, una 
lungă, și... 

— Şi? rosti Kira, care încerca să aibă răbdare. 

Akawe observă asta. Buzele îi tresăriră și bărbatul 
continuă mai vioi. 

— Amiralul a recunoscut gravitatea situației și tocmai de 
asta a trimis toate informaţiile tale pe Sol, ca să primească 
ghidare de la centrul de comandă al Pământului. 

— Centrul de comandă al Pământului! Kira ridică mâinile 
în sus. Asta o să dureze cât... 

— Cam nouă zile până să primim un răspuns, spuse 
Akawe. Presupunând că politicienii rigizi de acasă trimit un 
răspuns fără întârziere, ceea ce ar fi un miracol. Un miracol 
de-a dreptul. Bărbatul se încruntă. Nu vor ajuta cu nimic, 
chiar dacă vor fi rapizi. Meduzele au pătruns în acest sistem 
la fiecare câteva zile în ultima lună. În clipa în care o să 
apară următoarea tură, ne vor lovi din nou și ne vor 
distruge liniile de comunicare de aici până la Alpha 
Centauri. Asta înseamnă că va trebuie să așteptăm o navă 
de transport să ajungă aici de pe Sol, înainte să ne primim 
ordinele. lar asta o să dureze optsprezece sau 
nouăsprezece zile. 


Bărbatul se aplecă și își luă cana de cafea. 

— Până atunci, amiralul Dabo vrea să te duc pe tine, 
costumul tău și pe acei pușcași marini înghețati de pe 
Extenuating Circumstances înapoi pe Vyyborg. 

Kira îl privi, încercând să-i înțeleagă motivele. 

— Și nu ești de acord cu ordinele ei? 

Bărbatul bău din cafea. 

— Să spunem că amiralul Dabo și cu mine avem o păreri 
diferite în momentul de faţă. 

— Te gândești să mergi după toiag, nu-i așa? 

Akawe arătă spre craterul care încă strălucea în 
hologramă. 

— Vezi asta? Am prieteni și familie pe Sol. Mulţi dintre 
noi avem. Își puse ambele mâini în jurul cănii. Omenirea nu 
poate să câștige un război pe două fronturi, Navarez. 
Suntem înghesuiți cu spatele la perete și avem o armă 
îndreptată spre cap. În clipa asta, până și alegerile proaste 
încep să arate bine. Dacă ai dreptate despre Toiagul 
Albastru, înseamnă s-ar putea să avem o șansă. 

Kira nu încercă să-și ascundă exasperarea. 

— Asta spuneam și eu. 

— Da, dar ce spui tu nu e de ajuns, zise Akawe. 

Bărbatul mai luă o gură de cafea, iar Kira așteptă, 
simțind că Akawe voia să spună tot ce avea de spus. 

— Dacă mergem, am încălca ordinele sau, cel puţin, le- 
am ignora. Părăsirea câmpului de luptă e în continuare un 
motiv pentru a primi pedeapsa capitală, în caz că nu știai. 
Lașitate în fața dușmanului și chestii d-astea. Chiar dacă nu 
ar fi cazul, e vorba de o misiune în spaţiu care ar dura cel 
puţin șase luni, dus-întors. 

— Știu ce ar... 

— Șase. Luni, repetă Akawe. Și cine știe ce se va 
întâmpla cât timp vom fi plecaţi, rosti el și clătină din cap. 
Darmstadt și-a luat bătaie azi, Navarez. Nu suntem 
pregătiţi să mergem la capătul Căii Lactee. Și suntem o 
singură navă. Dacă ajungem acolo și ne așteaptă o flotă a 
Meduzelor? Bum! Am pierde poate singurul nostru avantaj: 
pe tine. La naiba, nici măcar nu știm sigur dacă poţi să 


înţelegi limba Meduzelor. Costumul tău e posibil să-ţi 
afecteze creierul, adăugă el, privindu-și cafeaua. Trebuie să 
înţelegi situația, Navarez. Mizele sunt mari. Pentru mine, 
pentru echipajul meu, pentru Ligă... Chiar dacă te-aș 
cunoaște de mult timp, tot nu aș putea să merg cine știe 
unde bazându-mă doar pe cuvântul tău. 

Kira își încrucișă braţele. 

— Deci, de ce ești aici? 

— Am nevoie de dovezi, Navarez, și trebuie să fie ceva 
mai mult decât cuvântul tău. 

— Nu știu cum să-ți ofer asta. Deja ţi-am spus tot ce 
știu... Ai cumva niște calculatoare recuperate de pe o navă 
a Meduzelor? Aș putea să... 

Akawe clătină din cap. 

— Nu, nu avem. În plus, tot nu am avea niciun mod prin 
care să confirmăm ce spui. 

Kira își dădu ochii peste cap. 

— Atunci, ce naiba vrei? Dacă nu ai încredere în mine... 

— Nu am. 

— Dacă nu ai încredere în mine, care e rostul acestei 
conversații? 

Akawe își spiriji bărbia în pumn și o studie pe Kira. 

— Implanturile tale au fost arse, nu-i așa? 

— Așa este. 

— Păcat. O scanare ar fi rezolvat totul foarte repede. 

Furia clocotea în ea. 

— Ei bine, îmi pare rău să te dezamăgesc. 

Bărbatul nu păru impresionat. 

— Hai să te întreb asta: când extinzi diverse părți din 
xeno, simţi extensiile? Atunci când ai rupt transmiţătorul 
din perete, puteai simţi toţi acei cârcei? 

Întrebarea nu avea nimic de-a face cu subiectul și Kirei îi 
luă o vreme până să răspundă. 

— Da. Sunt ca degetele mele. 

— Aha. Bine. Akawe o surprinse când își desfăcu 
mâneca dreaptă și o suflecă. Se pare că am o soluție 
pentru dezbaterea noastră, domnișoară Navarez. Merită să 
încercăm. 


Bărbatul își înfipse unghiile în partea de jos a încheieturii 
sale, iar Kira tresări când pielea se desfăcu într-o formă 
rectangulară. Deși știa că Akawe avea un corp artificial, 
arăta atât de realist, încât imaginea pielii lui care se ridica 
era profond tulburătoare. 

Sârme, circuite și bucăţi de metal deveniră vizibile pe 
brațul lui Akawe. 

In timp ce scoase un fir din propriul său antebratț, 
căpitanul spuse: 

— Asta e o conexiune neuronală directă, la fel cum 
folosim în implanturi, ceea ce înseamnă că folosește un 
sistem analog, nu digital. Dacă xeno poate să se conecteze 
la sistemul tău nervos, atunci ar trebui să poată face 
același lucru și cu mine. 

Kirei îi luă un timp să proceseze ideea. Părea puţin 
probabil, dar, teoretic, era posibil. 

— Îţi dai seama cât de periculos ar putea fi? 

Akawe îi întinse capătul firului. Arăta ca fibra optică, deși 
Kira știa că nu asta era. 

— Corpul meu are o serie de protecţii încorporate. Mă 
vor proteja dacă va apărea o creștere a electricităţii sau... 

— Nu te vor proteja dacă xeno se hotărăște să ţi se 
caţere în creier. 

Akawe împinse firul spre ea, cu o expresie serioasă. 

— Aș prefera să mor acum, încercând să omor Meduzele 
și Coșmarurile, decât să nu fac nimic. Dacă există măcar o 
șansă ca asta să funcţioneze... 

Kira inspiră adânc. 

— Bine, dar dacă ţi se întâmplă ceva... 

— Nu o să fii trasă la răspundere. Nu-ţi face griji. 
Încearcă doar să faci asta să funcţioneze. O licărire de umor 
apăru în ochii lui. Ai încredere în mine, nu vreau să mor, 
domnișoară Navarez, dar ăsta e riscul pe care sunt dispus 
să mi-l asum. 

Kira se întinse și închise pumnul în jurul capătului 
conexiunii neuronale. Era cald și neted la atingere. Închise 
ochii și împinse pielea costumului spre fir, îndemnându-l să 
se unească, să se topească, să devină unul. 


Fibrele de pe palmă se mișcară, iar apoi... apoi un fior 
vag îi străbătu braţul. 

— Ai simţit asta? 

Akawe dădu din cap. 

Kira se încruntă în timp ce se concentră pe amintirile ei 
de pe nava Meduzelor, încercând să le împingă prin braț, 
spre Akawe. „Arată-i „, gândi ea insistent. „Spune-i, te rog.” 
încercă să transmită senzaţia de urgenţă Lamei Delicate, să 
o facă să înţeleagă de ce era atât de important. 

— Ceva? întrebă ea tensionată. 

— Nimic. 

Kira scârșni din dinţi, dădu la o parte grijile pentru 
siguranța căpitanului și-și imagină mintea revărsându-i-se 
prin braţul ei și într-al lui Akawe, ca un torent de apă ce nu 
putea fi oprit. Folosi fiecare gram de energie mentală pe 
care o avea și tocmai când ajunsese la limită și voia să 
renunţe, fix atunci, o reacţie păru să i se declanșeze în 
minte și simţi un alt spaţiu, o altă prezenţă. 

Nu era diferit de participarea la transmisia în direct cu 
două seturi de implanturi, doar că era mai greu de stăpânit. 

Akawe se încordă și deschise gura. 

— Ah, spuse el. 

Kira își imprimă din nou dorința asupra Lamei Delicate. 
„Arată-i.“ Trecu în revistă amintirile cu nava, incluzând cât 
de multe detalii putea, și când termină, căpitanul spuse: 

— Din nou. Mai lent. 

Când Kira făcu asta, explozii subite de imagini îi 
întrerupseră gândurile: Nişte stele. Cel Măreţ, care stătea 
întunecat, având pe fundal lumina agitată. Nişte brațe 
încrucișate. Toiagul Albastru, temutul Toiag Albastru... 

— Destul, zise Akawe. 

Kira își relaxă strânsoarea firului neuronal și conexiunea 
dintre ei dispăru. 

Căpitanul se rezemă de perete. Ridurile de pe faţa lui îl 
făceau să pară aproape normal. Băgă firul la loc în antebraţ 
și sigilă panoul de acces. 

— Ei bine? întrebă Kira. 

— Cu siguranţă, a fost ceva aparte. 


Akawe își trase mâneca și încheie nasturele. Apoi luă 
cana de cafea și bău o gură lungă. Avea pe figură o 
expresie aparte._ 

— La naiba. Imi place cafeaua, Navarez, dar niciodată 
nu a avut gustul potrivit de când am devenit prins în trupul 
ăsta artificial. 

— Serios? 

— Da. Pierderea corpului nu e ca și cum te-ai tăia într-o 
hârtie, deloc. Mi s-a întâmplat acum 14 ani, în timpul unei 
confruntări cu Sindicatul Cugetării pe șantierul naval. Ştii de 
ce i se spune Sindicatul Cugetării? 

— Nu, răspunse Kira, care încercă să-și controleze 
nerăbdarea. 

Oare Lamă Delicată deschisese ceva în creierul lui? 
Akawe zâmbi. 

— Pentru că stau toată ziua și nu lucrează. Se gândesc 
la mecanismele interne ale birocraţiei și cum să le 
folosească în avantajul lor. Situaţia s-a încins între sindicat 
și cei de pe șantier în timpul negocierilor pentru contract, 
așa că unitatea mea a fost trimisă ca să calmeze spiritele. 
Să calmeze bestia. Ulei pe ape tulburi. Cică era o misiune 
de menţinere a păcii. Ce glumă! Am ajuns să înfruntăm o 
mulțime de protestatari. Știu că voiau să stârnească 
probleme, dar erau civili. Dacă am fi fost într-o zonă de 
război, nu aș fi ezitat. Am fi montat puncte de 
supraveghere, am fi trimis drone, am fi securizat 
perimetrul, am fi forțat mulţimea să se disperseze. Tot 
tacâmul. Dar nu am făcut asta, pentru că nu voiam ca 
situaţia să se înrăutăţească. Erau și copii acolo, pentru 
numele lui Dumnezeu. 

Akawe o privi peste marginea cănii. 

— Mulțimea s-a enervat și apoi ne-a lovit cu o armă cu 
microunde care ne-a ars dronele. A început să se tragă în 
noi de pe flancuri... Akawe scutură din cap. Am fost atacați. 
Patru pușcași marini au murit. Douăzeci și trei de civili și-au 
pierdut viața și mult mai mulți au fost răniţi. Ştiam că 
protestatarii erau puși pe rele. Dacă aș fi acţionat, dacă nu 
aș fi așteptat, aș fi putut salva multe vieţi. Și aș putea să 


simt gustul unei căni de cafea așa cum se cuvine. 

Kira netezi cutele de pe pătura pe care și-o trăsese pe 
genunchi. 

— Te duci după toiag, zise ea. 

Gândul era înfricoșător. Akawe bău restul cafelei. 

— Greșit. 

— Ce? Dar am crezut... 

— Ai înţeles greșit, Navarez. Noi mergem, rosti Akawe și 
îi aruncă un zâmbet tulburător. E posibil să fie cea mai 
proastă decizie pe care am luat-o vreodată, dar să fiu al 
naibii dacă o să stau, pur și simplu, și o să aștept ca niște 
extratereștri să ne extermine. Încă un lucru, Navarez. Ești 
absolut sigură că nu mai trebuie să știm nimic altceva? 
Orice informaţie relevantă, care e posibil să-ţi fi alunecat 
undeva în cotloanele minţii? Echipajul o să-și riște viața 
pentru asta. La naiba, e posibil să riscăm mult mai mult 
decât vieţile noastre. 

— Nu pot să mă gândesc la nimic, spuse Kira, daramo 
sugestie. 

— De ce îmi dă asta emoţii? 

— Ar trebui să iei nava Wallfish cu tine. 

Căpitanul se bâlbâi și aproape că își scăpă cana. 

— Tocmai ai sugerat să luăm o navă civilă și echipajul, 
un grup de aventurieri care se încumetă până la marginile 
sistemelor, într-o misiune militară la o instalație 
extraterestră antică? Asta am auzit, Navarez? 

Ea încuviință. 

— Da. Nu poţi să lași Cygni 61 fără apărare, așa că 
Surfeit of Gravitas trebuie să rămână, iar niciuna dintre 
navele de minerit de pe Malpert nu sunt pregătite pentru o 
misiune pe distanţe lungi. În plus, nu le cunosc echipajele și 
nu am încredere în ele. 

— Şi ai încredere în Falconi și în oamenii lui? 

— Într-o luptă? Da. Le încredințez bucuroasă viaţa mea. 
Așa cum ai spus, e posibil să ai nevoie de ajutor când 
mergem acolo unde e toiagul. Wa//fish nu e un crucișător, 
dar tot poate să lupte. 

— E o nimica toată, asta e, pufăi Akawe. Nu ar rezista 


mai mult de câteva minute într-un schimb de focuri cu 
Meduzele. 

— Poate, dar mai e ceva la care nu te-ai gândit. 

— Serios? la spune-mi. 

Kira se aplecă în faţă. 

— Criogenarea nu mai are efect asupra mea, așa că 
trebuie să te întrebi: cât de confortabil te-ai simţi ca eu, ca 
acest xeno, să mă plimb pe nava ta CMU ultimul răcnet 
timp de luni întregi, în timp ce tu ești criogenat? 

Akawe nu răspunse, dar Kira văzu îngrijorarea din ochii 
lui. Apoi adăugă: 

— Să nu crezi că poţi, pur și simplu, să mă închizi în 
toată această perioadă. M-am săturat de asta. 

Apucă marginea patului și convinse Lama Delicată să se 
strângă în jurul cadrului, până îl distruse. Akawe o privi un 
timp îndelungat, apoi dădu din cap. 

— Chiar dacă aș fi de acord cu tine, nu e posibil ca o 
navă veche de transport precum Wa//fish să poată ţine 
pasul cu Darmstadt. 

— Nu știu ce să zic, de ce nu verifici mai bine? 

Căpitanul pufăi din nou, dar Kira văzu cum privirea i se 
opri asupra interfeţei, iar gâtul i se mișcă în timp ce 
subvocaliză ordine. Sprâncenele i se ridicară până la linia 
părului. 

— Se pare că prietenii tăi, zise el cu accent pe ultimul 
cuvânt, sunt plini de surprize. 

— Poate nava Wa/l/fish să ţină pasul? 

Bărbatul își înclină capul. 

— Destul de bine. Presupun că niște contrabandiști au 
motivele lor să se miște repede. 

Kira rezistă impulsului de a apăra echipajul de pe 
Wallfish. 

— Vezi? Nu toate surprizele de az; sunt neplăcute. 

— Nu aș merge chiar atât de departe. 

— În plus... 

— În plus? Ce mai poate să fie? 

— Pe Wallfish erau doi entropiști. Jorrus și Veera. 

Akawe ridică sprâncenele. 


— Entropiști, zici? Asta da listă de pasageri. 

— O să vrei să-i aduci și pe ei. Dacă tot o să avem de-a 
face cu tehnologie extraterestră, cunoștințele lor ar putea fi 
de folos. Eu pot să traduc, dar nu sunt fizician sau inginer. 

— O să mă gândesc la asta, mormăi bărbatul. 

— Deci înțeleg că accepti să fim însoţiţi de Wa//fish. 

Căpitanul se ridică. 

— Depinde. Situaţia nu e chiar atât de simplă pe cât o 
faci tu să pară. O să te anunţ îndată ce mă hotărăsc. 

Apoi plecă, mirosul de cafea din aer fiind singura dovadă 
a vizitei lui. 


4. 


Kira expiră ușurată. Chiar aveau să se ducă după 
Toiagul Albastru, iar ea avea să vadă sistemul pe care i-l 
arătase Lamă Delicată! Părea ireal! 

Se întrebă care era numele stelei vechi și roșii. Trebuia 
să aibă un nume. 

Nu mai putea să stea, așa că începu să se plimbe prin 
spaţiul mic al cabinei. Oare Falconi avea să fie de acord să 
însoţească Darmstadt dacă îl întreba Akawe? Nu era sigură, 
dar spera că da. Kira voia ca Wa//fish să meargă cu ei din 
toate motivele pe care i le dăduse lui Akawe, dar și pentru 
alte motive, unele egoiste. După experiența de pe 
Extenuating Circumstances, nu voia să fie prinsă pe o navă 
CMU vreme de luni întregi, fiind supravegheată în mod 
constant de doctori și mașinăriile lor. 

Doar că nu mai avea să fie la fel de vulnerabilă ca 
înainte. și atinse fibrele de pe antebraț, mângâindu-le. 
Acum, că putea controla Lama Delicată, cel puţin uneori, 
putea să înfrunte un soldat în armură, dacă era cazul. Şi, cu 
ajutorul lui xeno, putea să scape foarte ușor dintr-o cameră 
de izolare precum cea de pe Extenuating Circumstances... 
Acest lucru o împiedica să se simtă neajutorată. 

Trecu o oră. Kira auzi zgomote puternice prin carena 
crucișătorului. Bănui că erau de la reparaţii sau de la 


încărcarea proviziilor, dar nu putea să fie sigură. 

Apoi îi apăru pe interfaţă un apel. Il acceptă și se trezi 
uitându-se la un videoclip cu Akawe înconjurat de mai 
multe console. Bărbatul părea iritat. 

— Navarez, am avut o conversaţie amicală cu căpitanul 
Falconi despre propunerea ta. Când vine vorba de stabilirea 
condiţiilor, s-a dovedit a fi un nemernic. l-am promis toată 
antimateria pe care o poate duce nava lui și graţieri pentru 
tot echipajul, dar refuză să accepte până nu discută cu tine. 
Ești dispusă să vorbești cu el? 

Kira încuviinţă. 

— Fă-mi legătura. 

Fața lui Akawe dispăru, deși Kira era convinsă că 
bărbatul încă mai monitoriza convorbirea, și apăru Falconi. 
Ca de obicei, ochii lui erau ca niște bucăți de gheaţă. 

— Kira, zise el. 

— Falconi. Care e treaba cu graţierile? 

Pe aţă i se citi o urmă de disconfort. 

— O să-ți povestesc despre asta mai târziu. 

— Căpitanul Akawe a spus că ai vrut să vorbim? 

— Da. Ideea asta nebunească a ta... Eşti sigură, Kira? 
Ești absolut convinsă? 

Întrebarea lui semăna atât de mult cu cea pusă de 
Akawe mai devreme, încât Kira pufai în râs. 

— Cât de sigură pot fi. 

Falconi își înclină capul într-o parte. 

— Destul de sigură încât să-ţi riști viața? Viaţa mea? A 
Trig? A lui Runcible? 

Kira zâmbi. 

— Nu pot să-ți fac promisiuni, Falconi... 

— Nici nu-ţi cer asta. 

— ... dar, da, cred că e cât se poate de important. 
Bărbatul o studie, apoi încuviinţă. 

— Bine, atât voiam să știu. 

Convorbirea se întrerupse, iar Kira închise interfața. 
Peste 10 minute, cineva îi bătu la ușă și se auzi vocea 
unei femei. 

— Doamnă? Sunt aici ca să vă escortez pe Wa//fish. 


lu 


Kira fu surprinsă de cât de ușurată se simţi. Riscase și 
câștigase. 

Deschise ușa și văzu o femeie scundă, cu o expresie 
uimită, probabil un ofiţer începător. 

— Pe aici, doamnă, spuse aceasta. 

Kira o urmă, părăsind nava Damstaat, pe puntea 
spaţială. Când ieșiră de pe crucișător, doi pușcași marini în 
armură aflaţi lângă intrare li se alăturară, urmărindu-le la o 
distanţă discretă. Deși, își spuse Kira, era greu ca armura 
să fie discretă. 

Când se apropiară de Wa//fish, Kira avu o senzaţie de 
familiaritate. Ușa navei de transport era încă deschisă, iar 
roboții utilitari intrau și ieșeau, depozitând cutii cu mâncare 
și alte provizii. 

Trig era acolo, precum și Nielsen, și Falconi. Căpitanul 
lăsă jos mapa pe care o avea în mâini și o privi. 

— Bun venit înapoi, Navarez. Se pare că plecăm într-o 
aventură din cauza ta. 

— Așa se pare, spuse ea. 


CAPITOLUL XI 
EXPUNERE 


1. 


Plecarea de pe stația Malpert fu rapidă. Kira fusese în 
multe expediții pentru care pregătirea dura aproape la fel 
de mult ca și călătoria. Nu și în acest caz. Echipajul se 
mișca precis, pregătind Wa//fish pentru călătoria care urma, 
făcând rapid lucruri care în mod normal ar fi durat zile 
întregi. Căpitanul Akawe dăduse ordine ca autoritatea 
portuară de pe Malpert să îi ajute cât de mult posibil, iar 
asta grăbi lucrurile. 

În timp ce roboții utilitari umpleau tribordul cu provizii, 
iar în exterior pompele alimentau rezervoarele navei 


Wallfish cu hidrogen, echipajul schimbă canistrele fără aer 
cu unele pline, scăpă de deșeurile acumulate și refăcu 
stocurile de apă. 

Kira ajută cum putu. Conversaţiile erau limitate din 
cauza muncii, dar când avu ocazia, îl trase pe Vishal 
deoparte, unde alţii nu-i puteau auzi. 

— Ce s-a întâmplat cu numenistul? întrebă ea. E bine? 

Doctorul clipi, ca și cum ar fi uitat. 

— Cine... A, te referi la Bob. 

— Bob? 

Cumva, Kira nu reușea să se imagineze spunându-i 
omului cu părul mov Bob. 

— Da, da, zise Vishal. Era sărit de pe fix, dar în afară de 
asta, era bine. Încă vreo câteva zile de odihnă și o să fie ca 
nou. Nu părea să-l deranjeze faptul că l-ai înjunghiat. 

— Nu? 

Doctorul dădu din cap. 

— Nu. Pentru el, a fost o onoare, deși a promis să, citez: 
„Îi dau una în cap“. Cred că vorbea serios. 

— Presupun că va trebui să fiu cu ochii-n patru, zise 
Kira, care încerca să arate că totul era în regulă. 

Dar nu era așa. Încă simţea spinii Lamei Delicate 
alunecând în carnea numenistului. Ea făcuse asta. Și de 
data asta nu putea spune că o făcuse fără intenţie, cum se 
întâmplase cu echipajul de pe Adra. 


— Așa e. 
Apoi se întoarseră să pregătească Wa//fish pentru 
plecare. 


La puţin timp după, atât de puţin încât Kira fu surprinsă, 
Falconi apelă crucișătorul CMU, spunând: 

— Te așteptăm, Darmstaat. Terminat. 

După o clipă, prim-ofiţerul Koyich spuse: 

— Am înţeles, Wa//fish. Echipa Alpha o să fie acolo în 
scurt timp. 

— Echipa Alpha? îl întrebă Kira pe Falconi la finalul 
apelului. 

Erau în hala pentru provizii și supravegheau ultima 
livrare de mâncare. 


Bărbatul zâmbi. 

— Akawe a insistat ca niște oameni de-ai lui să urce la 
bord, ca să supravegheze totul. Nu am putut face nimic în 
privinţa asta. Va trebui să fim pregătiţi în caz că fac 
probleme. 

— Dacă o să apară vreo problemă, o să mă ocup de ea, 
spuse Nielsen. 

Îi aruncă Kirei o privire dură, apoi se uită fix înainte. 

Kira speră că nu-și făcuse un dușman din prim-ofiţer. 
Oricum, nu putea face nimic în privinţa asta. Situaţia era 
așa cum era. Cel puţin Nielsen nu se purta urât cu ea în 
mod vizibil. 

Echipa Alpha ajunse după câteva minute: patru pușcași 
marini în costume exo, cărând cutii cu echipament. Erau 
acompaniaţi de roboţi utilitari, care duceau tuburi de 
criogenare și niște cutii lungi, din plastic. Pușcașul marin 
principal se duse la Falconi, îl salută și spuse: 

— Locotenent Hawes, domnule. Cer permisiunea să 
urcăm la bord. 

— Aveţi permisiunea mea, spuse Falconi. E loc pentru 
voi în partea. Stângă. Sunteţi liberi să mergeţi pe unde 
aveţi nevoie. 

— Da, domnule. 

Apoi Hawes făcu un semn cu mâna, iar un robot veni în 
faţă, împingând un palet cu o cameră etanșă suspendată 
pe arcuri antișoc, închisă într-un cadru din metal. 

Kira rezistă impulsului de a pleca. Niciunul dintre 
porturile spaţiale de pe planete nu avea voie să vândă 
antimaterie. Dacă sticla magnetică se defecta, explozia 
care rezulta nu numai că putea distruge portul (și ar fi 
declanșat antimateria conținută în celelalte nave aflate 
acolo), dar putea să distrugă și o așezare din apropiere sau 
chiar un oraș întreg. Pământul nici măcar nu permitea 
navelor echipate cu motoare Markov să aterizeze, decât 
dacă descărcau antimateria pe una dintre staţiile de 
alimentare de pe orbită. 

Prezenţa camerei etanșe păru să-l agite pe Falconi. 

— În josul holului, pe scară. Mecanica-șefa o să te 


întâmpine acolo, îi zise el robotului. 

— Încă un lucru, domnule, spuse Hawes. Sanchez! Adu-i! 

Din spate apăru un pușcaș marin care conducea roboți 
care cărau cutii lungi, din plastic. In părţile laterale ale 
acestora se vedeau linii de text roșu, imprimate: caractere 
chirilice sus, în engleză jos. 

În engleză scria „RSW7-Molotok”, urmat de logoul unei 
stele care se transforma într-o novă, și numele „Lutsenko 
Defense IndustriesRM”. În ambele părți ale cuvintelor scrise 
în engleză și în alfabetul chirilic erau imprimate simbolurile 
pentru radiaţie, cu negru și galben. 

— Un cadou de la căpitanul Akawe, spuse Hawes. Sunt 
făcute aici, deci nu sunt echipament CMU, dar ar trebui să 
își facă treaba. 

Falconi încuviinţă, cu o mină serioasă. 

— Pune-le lângă ușă. O să le ducem la tuburile de 
lansare mai târziu. 

Kira o întrebă încet pe Nielsen: 

— Alea sunt ce cred eu că sunt? 

Prim-ofiţerul încuviinţă. 

— Rachete Casaba-Hovwitzer. 

Kira încercă să înghită nodul care i se formase în gât, 
dar gura îi era prea uscată. 

Rachetele erau pline de material combustibil, iar asta o 
speria aproape la fel de mult ca antimateria. Fuziunea 
posibilă era forma murdară, neplăcută, a energiei nucleare. 
Dacă închizi un reactor de fuziune, singurele materiale 
rămase sunt cele radioactive, rezultate în urma 
bombardamentului neutronic. Dacă închizi un reactor de 
fuziune, rămâi cu o grămadă fatală, posibil explozibilă, de 
elemente instabile, cu timp lung de neutralizare, ceea ce 
înseamnă că vor fi periculoase vreme de mii de ani. 

Kira nici măcar nu știuse că nava avea un lansator de 
rachete. Ar fi trebuit să-l întrebe pe Falconi exact ce fel de 
arme erau instalate pe Wa//fish înainte să urmărească nava 
Meduzelor. 

Pușcașii marini plecară, propulsoarele de pe costumele 
lor producând jeturi mici de vapori. Trig îi privea cu ochi 


mari, de lângă căpitan, iar Kira își dădu seama că tânărul 
avea o groază de întrebări pentru ei. 

Peste câteva minute, apărură entropiștii, cu bagajele în 
mână. 

— Ce minune să vă văd aici, spuse Falconi. 

— Hei, bun venit! exclamă Trig. 

Entropiștii se sprijiniră de perete și își înclinară capetele. 

— Suntem foarte onoraţi să fim aici, rostiră ei și o priviră 
pe Kira, ochii strălucindu-le sub glugile robelor. E o ocazie 
pentru cunoaștere pe care nu o puteam refuza. Nimeni din 
ordinul nostru nu ar fii putut face asta. 

— E foarte bine, doar nu mai vorbiţi la dublu. Mă ia 
durerea de cap. 

Entropiștii își înclinară capetele, apoi Trig îi conduse 
spre cabina unde aveau să stea. 

— Aveţi destule tuburi pentru criogenare? întrebă Kira. 

— Acum, da, răspunse Falconi. 

După alte pregătiri finale, ușa tribordului se închise, iar 
Gregorovich anunţă, în stilul său propriu: 

— Aici mintea navei. Vă rog să vă asiguraţi că toate 
posesiunile voastre sunt așezate în siguranță în 
compartimentele de deasupra capului. Puneţi-vă centurile 
de siguranță, începe  decuplarea, se pregătesc 
propulsoarele RES. Pornim spre teritorii necunoscute, ca să 
schimbăm soarta. 

Kira o luă spre puntea de control și se așeză pe unul 
dintre scaune, apoi își legă centura. Restul echipajului era 
acolo, cu excepţia lui Hwa-jung, care era încă în camera 
motoarelor, și Sparrow, care își revenea în infirmerie. 
Entropiștii erau în cabina lor, iar brigada Alpha era la 
babord, în continuare echipați în exo-urile lor. 

În timp ce propulsoarele RES ale lui Wallfish împingeau 
ușor nava departe de Malpert, ţinându-și partea din spate 
îndreptată departe de staţie, ca să evite arderea punţii cu 
radiaţiile reziduale provenite de la duza rachetei, Kira îi 
trimise un mesaj lui Falconi: 


<Cum i-ai convins pe toti să accepte asta? — Kira> 


<A fost nevoie de multă muncă de convingere, dar toți 
știu care e miza. În plus, primim antimaterie, gratieri, 
oportunitatea de a găsi tehnologie extraterestră pe care 
nimeni nu a mai văzut-o vreodată. Am fi proști să refuzăm 
așa ceva. — Falconi> 

<Nielsen nu părea prea fericită. — Kira> 

<Așa e ea. Aș fi surprins dac-ar fi fericită să se îndrepte 
spre necunoscut. — Falconi> 

<Cum rămâne cu Gregorovich? — Kira> 


Dacă el n-ar fi fost de acord, Kira nu vedea cum ar fi 
putut Falconi să ducă nava undeva. 
Căpitanul începu să bată cu degetele în picior. 


<Pare să creadă că o să fie foarte distractiv. Astea cu 
fost cuvintele lui. — Falconi.> 

<Nu mă înțelege greșit, dar Gregorovich a fost evaluat 
vreodată psihologic? E obligatoriu pentru mințile navelor, 
nu-i așa? — Kira> 


În cealaltă parte a camerei, îl văzu pe Falconi 
schimbându-și subtil expresia. 


<Da, cam la fiecare șase luni, în timp real, odată ce sunt 
instalate pe o navă nouă, apoi anual, presupunând că sunt 
stabile... Când l-am salvat pe Gregorovich, aveam un 
termen-limită, așa că a durat ceva până ne-am întors. La 
acel moment, se liniștise deja, destul cât să treacă testele. 
— Falconi> 

<Le-a trecut? — Kira> 

< Cu brio, și pe toate cele care au urmat. Știu ce 
gândești, dar mințile navelor sunt notate diferit decât noi 
doi. Normalul lor e mai vast decât al nostru. — Falconi> 


Kira se gândi la asta. 


<Cum rămâne cu evaluarea psihiatrică? Gregorovich a 
fost la cineva care să-l ajute cu situatia prin care a trecut, 


cu faptul că a fost blocat pe acea lună? — Kira> 
Falconi pufăi. 


<Știi câți psihiatri sunt calificați să aibă de-a face cu 
mințile navelor? Nu mulți. Cei mai mulți sunt în Sol și mulți 
sunt chiar ei minți ale navelor. Încearcă tu să analizezi 
mintea unei nave și vezi cât de departe ajungi. Te vor 
descoase și pune la loc fără să-ți dai seama. E ca și cum un 
copil de trei ani ar încerca să joace șah cu o pseudo- 
inteligență. — Falconi> 

<Așa că nu faci nimic? — Kira> 

<M-am oferit să mă ocup de Gregorovich, dar mereu mă 
refuză. Cea mai bună terapie pentru el e să fie cu alti 
oameni și să fie tratat ca toți ceilalți din echipaj. E mult mai 
bine decât era. — Falconi> 


Acest lucru nu era atât de liniștitor pe cât părea să 
creadă Falconi. 


<Eu conduc  Wallfish, mersi frumos. Și, da, sunt 
mulțumit de Gregorovich. Ne-a scos din mai multe 
probleme decât îmi pot aminti și e un membru important și 
apreciat al echipajului meu. Mai ai alte întrebări, Navarez? 
— Falconi> 


Kira se hotări că era cel mai bine să nu întindă coarda, 
așa că scutură din cap și se concentră asupra imaginilor de 
pe camerele exterioare. 

Când Wallfish ajunse la o distanţă sigură de Malpert, se 
auzi alerta propulsoarelor, după care porni propulsorul 
principal. Erau pe drum. 

Darmstadt era la câteva ore în spatele navei Wallfish. 
Reparaţiile și nevoia de a lua cantităţi substanţiale de 
mâncare pentru echipaj îi încetinise plecarea. Însă 
crucișătorul avea să-i prindă din urmă în dimineaţa 
următoare. 

Avea să le ia o zi și jumătate să atingă limita Markov, 


apoi... fără tremură. Apoi aveau să sară în FIL și să lase 
Liga în urmă. Era o idee înspăimântătoare. Munca o dusese 
deseori la marginea spaţiului colonizat, dar niciodată nu se 
aventurase atât de departe. Puţini oameni o făcuseră. Nu 
exista niciun motiv financiar bun. Numai expedițiile de 
cercetare și misiunile de supraveghere se avântau în vastul 
necunoscut. 

Steaua spre care se îndreptau era un pitic roșu, modest, 
care fusese detectat cu numai 25 de ani în urmă. Analizele 
indicau prezența a cel puţin cinci planete pe orbita lui. Asta 
se potrivea cu tot ce-i arătase Lama Delicată, dar 
telescoapele Ligii nu detectaseră niciun semn de activitate 
tehnologică, Totuși, șaizeci de ani-lumină era o distanţă 
șocant de mare. Afecta atât navele, cât și echipajul. Navele 
trebuiau să intre și să iasă din FTL de mai multe ori, ca să 
scape de căldura în exces și, deși era sigur să fii criogenat 
mai mult decât cele trei luni cât dura să ajungă la stea, 
experienţa tot avea să afecteze mintea și corpul. 

Kira urma să fie cea mai afectată. Nu era nerăbdătoare 
să suporte o altă doză de hibernare cu vise la atât de puţin 
timp după ce venise de pe Sigma Draconis. Ca timp, durata 
avea să fie similară, deoarece Valkyrie fusese mult mai 
înceată decât Wa//fish și Darmstadt. Kira spera doar că nu 
va trebui să se înfometeze din nou ca să convingă Lama 
Delicată să-i inducă somnul. 

Nu era ușor să se gândească la ce o aștepta, așa că 
dădu gândul la o parte. 

— Cum reacţionează CMU la plecarea noastră? întrebă 
ea, desfecându-și centura. 

— Nu prea bine, răspunse Falconi. Nu știu ce le-a spus 
Akawe pe Vyyborg, dar nu i-a făcut prea fericiţi, deoarece 
ne amenință cu tot felul de iaduri legale dacă nu ne 
întoarcem. 

Gregorovich chicoti, iar sunetul se auzi în toată nava. 

— Furia lor impotentă e foarte amuzantă. Par destul 
de... panicați. 

— Poţi să-i învinovățești? întrebă Nielsen. 

Falconi dădu din cap. 


— Nu aș vrea să fiu cel care le explică celor de pe Sol 
cum și de ce au pierdut nu doar un întreg crucișător, dar și 
pe Kira, și costumul. 

Apoi Vishal spuse: 

— Căpitane, ar trebui să vezi ce se întâmplă la știrile 
locale. 

— Ce post? 

— RTC. 

Kira își activă interfaţa și căută canalul. Îl găsi, iar în faţa 
ei văzu imagini cu interiorul unei nave, înregistrate de 
implanturile cuiva. Se auziră ţipete și corpul unui bărbat 
zbură în aer, lovindu-se de o persoană mai mică. Kira își 
dădu seama că se uita la interiorul navei Wa//fish. 

La naiba! 

O formă întortocheată apăru: o Meduză. Persoana care 
înregistra se concentră pe extraterestru tocmai când acesta 
aruncă ceva în ecran. Un alt țipăt umplu aerul. Acel țipăt, 
și-l aminti Kira. 

Apoi se văzu zburând în aer, ca o suliță neagră venită de 
sus, și luptându-se cu Meduza, în timp ce o ţepușă neagră, 
cu lamă, îi ieși din piele și îl străpunse pe extraterestru. 

Clipul îngheţă, iar vocea de fundal, a unei femei, spuse: 

— E posibil ca acest costum de luptă să fie un produs al 
programului CMU pentru arme avansate? Posibil. Alţi 
pasageri confirmă aptul că femeia a fost salvată de pe o 
navă CMU în urmă cu doar câteva zile. Ceea ce ne ace să 
ne întrebăm: Ce alte tehnologii ascunde Liga de noi? Apoi 
mai este și acest incident, de azi. Incă o dată, o atenţionare 
pentru telespectatorii noștri sensibili: următoarele imagini 
conţin material explicit. 

Clipul continuă, iar Kira se văzu din nou pe ea însăși, de 
data asta încercând să-l imobilizeze pe numenistul cu păr 
mov. Acesta o lovi cu capul, apoi ea îl înjunghie, cam cum 
făcuse și cu Meduza. 

Din exterior, priveliștea era mai înfricoșătoare decât și-a 
imaginase Kira. Nu era de mirare că refugiații o priviseră 
așa cum o făcuseră. Și ea ar fi făcut la fel. 

Se auzi din nou vocea reporteriţei: 


— A fost o utilizare justificabilă a forţei sau reacţia unui 
individ periculos care și-a pierdut controlul? Voi decideți. 
Ellen Kaminski a fost văzută mai târziu escortată pe 
crucișătorul CMU Darmstaat și pare puţin probabil să fie 
acuzată de violenţă. Am încercat să vorbim cu pasagerii 
care au intrat în contact cu ea. Acesta a fost rezultatul... 

Imaginile se reluară, iar Kira îi văzu pe entropiști 
abordaţi pe un hol, undeva pe Malipert. 

— Mă scuzaţi. Staţi. Mă scuzaţi, spunea reporterul din 
spatele ecranului. Ce ne puteţi spune despre Ellen 
Kaminski, femeia care a ucis Meduza pe Wa//fish? 

— Nu avem nimic de spus, Prizoniere, răspunseră Veera 
și Jorrus împreună, apoi își plecară capetele, ascunzându-se 
în spatele glugilor de la robe. 

Apoi apăru Felix Hofer, care-și ţinea de mână nepoata. 

— Meduza urma s-o împuște pe Nala. Ea a ajutat la 
salvarea ei. A ajutat la salvarea noastră, a tuturor. Din 
punctul meu de vedere, Ellen Kaminski e o eroină. 

Apoi camera o arătă pe lnare pe puntea spaţială, 
tricotând, cu o expresie îngâmfată pe faţă. Pisica își ridica 
privirea din cuibul de păr creţ unde stătea, în jurul umerilor 
ei. 

— Cine este? întrebă lnare și aruncă un zâmbet 
tulburător. Este furia stelelor. Asta este, rosti ea, apoi râse 
și se întoarse cu spatele. La revedere, insectă mică. 

Vocea reporterului se auzi din nou, în timp ce imaginea 
Kirei înjunghiind Meduza umplu iar ecranul. 

— „Furia stelelor.” Cine este această misterioasă Ellen 
Kaminski? E un nou tip de supererou? Și cum rămâne cu 
costumul ei de luptă? E o armă biologică experimentală? 
Din păcate, e posibil să nu aflăm niciodată. Imaginea se 
mută la un cadru apropiat cu faţa Kirei, având ochii 
întunecațţi și ameninţători. Oricare ar fi adevărul, un lucru e 
sigur: Meduzelor trebuie să le fie frică de ea. Și pentru asta, 
acest reporter îi este recunoscător. Furia stelelor, Starfury, 
oricine ar fi, e bine de știut că luptă de partea noastră... 
Pentru RTC News, sunt Shinar Abose. 

— La naiba, spuse Kira, închizându-și interfaţa. 


— Se pare că am plecat la fix, zise Falconi. 

— Da. 

Trig, care se afla în cealaltă parte a camerei, zâmbi și 
spuse: 

— Starfury. Ha! Pot să-ţi spun așa de acum încolo, 
domnișoară Navarez? 

— Dacă o s-o faci, te lovesc. 

Nielsen își legă mai multe fire rebele înapoi în coadă. 

— E posibil să nu fie chiar cel mai rău lucru posibil. Cu 
cât știu mai mulţi oameni despre tine, cu atât o să fie mai 
dificil pentru Ligă să te ascundă și să pretindă că Lama 
Delicată nu există. 

— Poate, zise Kira, fără să fie convinsă. 

Nu avea prea multă încredere în guverne și în 
responsabilitatea acestora. Dacă voiau să o dea dispărută, 
asta aveau să facă, indiferent de părerea publicului. In plus, 
nu suporta expunerea. Nu mai putea să fie o anonimă. 


3. 


Cu Wallfish pe drum și sub puterea propulsoarelor, 
echipajul se împrăștie pe navă, în timp ce încerca să se 
pregătească pentru călătoria ce urma. Așa cum spusese 
Trig: 

— A trecut foarte mult timp de când am mers cu viteză 
superluminică! 

Aveau de reorganizat provizii, de testat și de pregătit 
sisteme, de depozitat alte obiecte (fiecare stilou, cană, 
pătură și alte obiecte pe care CMU le ratase când verificase 
nava trebuia să fie securizat înaintea perioadei extinse de 
gravitație zero în care aveau să se afle) și trebuiau 
rezolvate multe alte sarcini, mici și mari. 

Se făcea deja târziu, dar Falconi insistă să se 
pregătească atât timp cât mai puteau. 

— Nu știi niciodată ce poate să se întâmple mâine. E 
posibil să fim din nou ţinta unor atacuri. 

Era greu să îl contrazici. La cererea lui Hwa-jung, Kira se 


duse în cală și o ajută să desfacă roboții pentru reparaţii pe 
care-i primiseră de la stația Malpert: înlocuitori ai celor 
pierduţi când se urcaseră pe nava Meduzelor. 

După câteva minute de tăcere, Hwa-jung se uită la Kira 
și spuse: 

— Mulţumesc c-ai omorât chestia aia. 

— Te referi la Meduză? 

— Da. 

— Cu plăcere. Mă bucur doar c-am putut fi de ajutor. 

Hwa-jung mormăi. 

— Dacă nu ai fi fost acolo... Dădu din cap și Kira văzu o 
emoție neobișnuită pe fața femeii. Cândva, o să-ți cumpăr 
soju și carne de vită ca să-ţi mulțumesc, și o să ne îmbătăm 
împreună. Tu, cu mine și cu mica Sparrow. 

— Abia aştept, rosti Kira, apoi adăugă: Eşti de acord cu 
faptul că mergem după Toiagul Albastru? 

Hwa-jung nu încetini când scoase robotul din pachetul 
său. 

— O să fim departe de orice port spaţial dacă Wallfish o 
să se strice. E bine că Darmstadt e cu noi. 

— Și misiunea în sine? 

— Trebuie făcută. Ce ar mai fi de spus? 

Când terminară și ultima cutie, Kira primi un mesaj. 


< Vino în grădina hidroponică atunci când poţi. — 
Falconi> 
<0 să fiu acolo în cinci minute. — Kira> 


O ajută pe Hwa-jung să scape de pachetele în exces, 
după care se scuză și ieși repede din cală. Odată ce ajunse 
în partea centrală, întrebă: 

— Gregorovich, unde e grădina hidroponică? 

— Cu o punte mai sus. La capătul coridorului, apoi faci 
stânga, apoi dreapta și ai ajuns. 

— Mulţumesc. 

— Bitte. 

Parfumul florilor o întâmpină pe Kira când se apropie de 
grădina hidroponică - flori, ierburi și alge și tot felul de 


chestii verzi, care creșteau. Mirosul îi reaminti Kirei de 
serele de pe Weyland și de grija tatălui ei pentru 
Constelaţiile de la Miezul Nopţii. Dintr-odată, simţi o dorinţă 
arzătoare să fie afară, înconjurată de lucruri vii, și nu prinsă 
pe nave care miroseau a transpiraţie și a ulei. 

Aromele se intensificară când ușa etanșă se deschise și 
Kira păși într-o întindere de aer umed. Camera era formată 
din culoare cu plante agățătoare, precum și din cuve 
întunecate care conţineau culturi de alge. Deasupra, duze 
stropeau rândurile de verdețuri. 

Se opri, uimită de ce vedea. Grădina nu era diferită de 
cea de pe Adrasteia, unde ea și Alan petrecuseră atâtea 
ore, inclusiv acea ultimă noapte specială, când o ceruse în 
căsătorie. 

O copleși tristeţea, la fel de intensă ca orice miros de 
acolo. 

Falconi stătea aproape de partea din spate, aplecat 
deasupra unei mese de lucru, în timp ce tundea o plantă cu 
o floare care atârna și avea petalele ca de ceară, albe și 
delicate. Kira nu știa ce era. Mânecile bărbatului erau 
suflecate și-i expuneau cicatricele. 

Kira nu se așteptase ca Flaconi să fie interesat de 
grădinărit. Mai târziu, își aminti de bonsaiul din cabina lui. 

— Ai vrut să mă vezi? 

Falconi tăie o frunză. Apoi o alta. De fiecare dată, 
foarfeca lui se închidea cu o mișcare precisă. Toate plantele 
trebuiau să fie reprocesate înainte să intre în FTL. Nu 
puteau supravieţui neîngrijite pe parcursul unei călătorii 
atât de lungi și, în plus, menţinerea lor în viaţă ar fi produs 
prea multă căldură reziduală. Poate că unele puteau fi 
criogenate; nu era sigură ce fel de echipament avea 
Wallfish, dar acelea aveau să fie singurele salvate. 

Falconi puse jos foarfeca și își propti ambele mâini de 
masă. 

— Când l-ai înjunghiat pe numenist... 

— Bob. 

— Așa, Bob, numenistul. Falconi nu zâmbi și nici Kira. 
Când l-ai înjunghiat, ai fost tu sau Lama Delicată? 


— Amândouă, cred. 

— Nu reușesc să mă decid dacă asta face situația mai 
bună sau mai rea, mormăi bărbatul. 

Kira simţi cum rușinea îi dădu stomacul peste cap. 

— A fost un accident. Nu o să se mai întâmple. 

Bărbatul o privi pieziș. 

— Eşti sigură? 

— Eu... 

— Nu contează. Nu ne permitem un alt accident, ca în 
cazul lui Bob. Nu o să permit ca și mai mulți membri ai 
echipajului meu să fie răniţi, nu de Meduze, și clar nu de 
costumul ăsta al tău. M-ai înţeles? 

O fixă cu privirea. 

— Da. 

— Mâine vreau să te duci la Sparrow, mormăi el. Să 
vorbeşti cu ea. Fă ce-ţi spune. Are niște idei care poate că 
te vor ajuta să controlezi Lama Delicată. 

Kira se foi, nesigură. 

— Nu sunt împotrivă, dar Sparrow nu e om de știință. 
Ea... 

— Nu cred că ai nevoie de un om de știință, zise Falconi. 
Cred că ai nevoie de disciplină și de ordine. Cred că ai 
nevoie de antrenament. Ai dat-o-n bară cu numenistul și pe 
nava Meduzelor. Dacă nu poţi să ţii chestia aia în lesă, 
trebuie să stai în camera ta de acum încolo, pentru binele 
tuturor. 

Nu greșea, dar tonul lui o deranjă. 

— Cât antrenament crezi că pot să fac? Poimâine 
plecăm din Cygni. 

— Și nu o să fii criogenată, răspunse Falconi. 

— Da, dar... 

Priwea bărbatului deveni mai intensă. 

— Fă ce poţi. Du-te la Sparrow. Rezolvă-ţi probelmele. 
Asta nu e o dezbatere. 

Kirei i se ridică părul pe ceafa și își îndreptă umerii. 

— E un ordin? 

— Dacă tot ai întrebat, da. 

— Asta e tot? 


Falconi se întoarse la masa de lucru. 
— Asta e tot. Pleacă de aici. 
Kira îl ascultă. 


4. 


După acea conversație, Kira nu prea mai avu chef să 
interacţioneze cu restul echipajului. Nici pentru muncă și 
nici pentru cină. 

Se retrase în cabina ei. Cu luminile joase și interfaţa 
dezactivată, camera părea foarte goală, aglomerată și 
ponosită. Se așeză pe pat, se uită la pereţii vechi și nu găsi 
nimic la ei care să-i placă. 

Voia să fie furioasă. Era furioasă, dar nu putea să dea 
vina pe Falconi. Și ea ar fi făcut la fel în locul lui. Chiar și 
așa, nu credea că Sparrow putea să-i fie de ajutor. 

Își acoperi faţa cu mâinile. O parte din ea voia să creadă 
că nu era răspunzătoare pentru că dăduse curs impulsului 
de pe nava Meduzelor sau pentru înjunghierea numenistului 
Bob. Voia să creadă că mintea îi fusese afectată de costum, 
că acesta acţionase din proprie voinţă, fie din ignoranță, fie 
din dorinţa de a duce la autodistrugere. Totuși, Kira știa că 
lucrurile nu stăteau așa. Nimeni nu o forțase să facă nimic. 
În ambele cazuri, își dorise să facă asta. Faptul că dădea 
vina pentru ele pe Lamă Delicată era numai o scuză, una 
ușoară, care o făcea să fugă de realitatea dură. 

Inspiră adânc. 

Bineînţeles că nu totul mersese prost. Faptul că aflase 
despre Toiagul Albastru era o parte neașteptat de bună a 
situaţiei, iar Kira spera cu toate fibrele ființei ei că nu 
înțelesese greșit și că rezultatul avea să fie unul favorabil. 
Însă nici măcar acest gând nu reducea vinovăția care o 
mistuia. 

Kira nu reuși să se odihnească, oricât de obosită ar fi 
fost. Mintea îi era plină de neliniști, așa că activă consola 
cabinei și ascultă știrile de pe Weyland (era exact cum 
spusese Akawe), apoi începu să citească tot ce găsi despre 


Coșmaruri. Nu erau multe informaţii. Ajunseseră atât de 
recent în Cygni 61 și oriunde altundeva, încât nimeni nu 
putuse să le facă o analiză detaliată. Cel puţin nu când 
transmisia ajunsese în Cygni. 

Stătea acolo de aproape jumătate de oră când primi un 
mesaj de la Gregorovich. 


Echipajul se strânge în sala de mese, dacă vrei să vii și 
tu, 
O, Sac de Carne Tepos. — Gregorovich 


Kira închise mesajul și continuă să citească. Peste nici 
15 minute, o bătaie puternică în ușă o sperie. De afară se 
auzi vocea lui Nielsen. 

— Kira? Știu că ești acolo. Vino și tu. Trebuie să 
mănânci. 

Kira avea gura uscată și avu nevoie de trei încercări 
până să strângă destulă salivă pentru a răspunde: 

— Nu, mulțumesc, sunt bine. 

— Prostii. Deschide. 

„Nu.“ 

Se auzi un zgomot de metal în timp ce rotiţa ușii etanșe 
se întoarse, iar ușa se deschise larg. Kira se lăsă pe spate, 
cu brațele încrucișate, oarecum ofensată. Din obicei, 
trăsese și încuietoarea pentru păstrarea intimităţii. Nimeni 
nu ar fi trebuit să poată să dea buzna peste ea, deși știa că 
jumătate din membrii echipajului știau să desfacă probabil 
încuietoarea. 

Nielsen intră și o privi cu o expresie exasperată. 
Defensivă, Kira se forță să îi susţină privirea. 

— Haide, spuse Nielsen. Mâncarea e caldă. Sunt doar 
raţii încălzite la cuptorul cu microunde, dar o să te simţi mai 
bine după ce o să mănânci ceva. 

— E în regulă. Nu mi-e foame. 

Nielsen o studie preţ de o clipă, apoi închise ușa cabinei 
și, spre surprinderea Kirei, se așeză la celălalt capăt al 
patului. 

— Ba nu, nu e în regulă. Cât ai de gând să stai aici? 


Kira ridică din umeri. Suprafaţa Lamei Delicate deveni 
țepoasă. 

— Sunt obosită, atâta tot. Nu vreau să văd pe nimeni. 

— De ce? De ce anume ţi-e frică? 

Kira nu avu de gând să răspundă. Apoi spuse, 
sfidătoare: 

— De mine. E bine? Ești fericită acum? 

Nielsen nu păru impresionată. 

— Și ai greșit. Toată lumea greșește. Ce contează e cum 
faci faţă urmărilor. Retragerea nu e un răspuns. Niciodată 
nu e. 

— Da, dar... Kirei îi era greu să-și găsească cuvintele. 

— Dar? 

— Nu știu dacă pot să controlez Lama Delicată! strigă 
Kira. Gata. O spusese. Dacă mă înfurii sau mă entuziasmez 
sau... Nu știu ce poate să se întâmple și... se opri, simţindu- 
se mizerabil. 

— Prostii, pufăi Nielsen. Nu te cred. 

Șocată, Kira nu reuși să găsească un răspuns înainte ca 
prim-ofițerul să spună: 

— Eşti perfect capabilă să iei cina cu noi și să nu omori 
pe nimeni. Știu, știu, parazit extraterestru și toate cele. Ți- 
ai pierdut controlul pentru că Bob numenistul ţi-a spart 
nasul. Asta ar enerva pe oricine. Nu, nu ar fi trebuit să-l 
înjunghii. Și poate că nu ar fi trebuit să răspunzi semnalului 
de pe nava Meduzelor. Dar ai făcut toate astea, toate sunt 
în trecut, aia e. Știi la ce să fi atentă de acum încolo și nu o 
să lași să se mai întâmple. Ți-e doar frică să dai cu ochii cu 
toată lumea. De asta ţi-e frică. 

— Te înșeli. Nu înţelegi de... 

— Înţeleg foarte bine. Ai greșit și e greu să mergi acolo 
și să-i privești în ochi. Și ce dacă? Cel mai rău lucru pe care- 
| poţi face e să te ascunzi aici și să te porţi de parcă nu s-ar 
fi întâmplat nimic. Dacă vrei să le recâștigi încrederea, vino, 
asumă-ţi ce ai făcut și își garantez că te vor respecta 
pentru asta. Chiar și Falconi. Toată lumea greșește, Kira. 

— Nu așa, bombăni Kira. Câţi oameni ai înjunghiat tu? 

Expresia lui Nielsen deveni acră, ca și vocea ei. 


— Crezi că ești specială? 

— Nu văd pe nimeni altcineva infectat cu un parazit 
extraterestru. Se auzi un zgomot puternic când Nielsen lovi 
peretele. Kira sări înapoi, speriată. 

— Vezi, ești bine, spuse Nielsen. Nu m-ai înjunghiat. Ca 
să vezi. Toată lumea greșește, Kira. Toată lumea are 
propriile chestii nasoale cu care se confruntă. Dacă nu ai fi 
atât de prinsă în lumea ta, ai vedea asta. Cicatricele alea 
de pe brațele lui Falconi? îți garantez că nu sunt o 
recompensă pentru evitarea greșelilor. 

— Eu... Kira se opri, rușinată. 

Nielsen îndreptă un deget spre ea. 

— Nici lui Trig nu i-a fost ușor. Nici lui Vishal, Sparrow 
sau Hwa-jung. lar Gregororâh e și el plin de decizii de viață 
înțelepte. Tonul ei batjocoritor nu lăsă niciun dubiu asupra 
adevărului. Toată lumea greșește. Cum faci faţă acestui 
lucru determină cine ești. 

— Și tu? 

— Eu? Nu sunt aici ca să vorbim despre mine. Revino-ţi, 
Kira. Ești mai bună de atât, rosti Nielsen și se ridică în 
picioare. 

— Stai... De ce îţi pasă? 

Pentru prima oară, expresia lui Nielsen se mai îmblânzi. 

— Pentru că asta facem noi. Cădem, apoi ne ajutăm unii 
pe alţii să ne ridicam. 

Ușa scârţâi când o deschise. 

— Vii? Mâncarea e caldă încă. 

— Da, vin. 

Și, deși nu-i fu ușor, Kira se ridică în picioare. 


5. 


Era trecut bine de miezul nopţii, dar toată lumea era în 
cantină, cu excepţia lui Sparrow și a pușcașilor marini. În 
ciuda temerilor Kirei, nimeni nu o făcu să se simtă incomod, 
deși avea impresia că toată lumea o judeca și că avea 
rezerve. Cu toate astea, echipajul nu spuse nimic neplăcut 


și singura dată când fu deschis subiectul despre numenist 
fu când Trig se referi la el. În acel moment, Kira, ascultând 
sfatul lui Nielsen de mai devreme, recunoscu totul direct și- 
și asumă responsabilitatea. Avu parte și de niște gesturi de 
bunătate. Hwa-jung îi aduse o cană de ceai, iar Vishal 
spuse: 

— Să vii mâine la mine, da? O să-ţi repar nasul. 

Falconi pufăi. Abia dacă o privi. 

— O să doară ca naiba dacă nu prinde anestezia. 

— E în regulă, spuse Kira. 

Nu era, dar mândria și senzaţia de responsabilitate nu o 
lăsau să recunoască asta. Toată lumea părea epuizată, și, 
în cea mai mare parte, în cantină era liniște, fiecare fiind 
pierdut în propriile gânduri, cu ochii concentrați pe 
interfaţă. Kira tocmai începuse să mănânce când entropiștii 
o surprinseră așezându-se în faţa ei. Se aplecară peste 
masă, ochi nerăbdători pe feţe nerăbdătoare: gemeni cu 
trupuri diferite. 

— Da? zise ea. 

Veera spuse: 

— Prizonier Navarez, am descoperit... 

— ... cel mai captivant lucru. Când ne deplasam pe 
stația Malpert, am... 

— ... descoperit rămășițele unui Coșmar și... 

— ... am reușit să luăm o mostră de ţesut. 

Kira se învioră. 

— Da? 

Entropiștii prinseră împreună marginea mesei. Unghiile 
lor se albiră din cauza presiunii. 

— Am petrecut tot acest timp 

— ... studiind mostra. Ce arată... 

— Da? spuse ea. 

—... ce arată, continuă Jorrus, este că aceste 
Coșmaruri... 

— ... Nu au aceeași secvenţă genomică precum... 

— ... Lama Delicată sau Meduzele. 

Entropiștii se lăsară pe spate zâmbind, în mod evident 
încântați de descoperirea lor. 


Kira își puse furculița jos. 

— Vreţi să-mi spuneți că nu sunt similarități? 

Veera dădu din cap. 

— Similarităţi, da, dar... 

— ... numai similarități înnăscute dintr-o necesitate 
chimică primară. Altfel, entităţile sunt complet diferite. 

Acest lucru confirmă reacţia iniţială, instinctivă, a Kirei, 
dar tot se întrebă: 

— Unul dintre Coșmaruri avea tentacule, l-am văzut. 
Care e treaba cu asta? 

Entropiștii încuviinţară împreună, ca și cum ar fi fost 
mulțumiți. 

— Da. Familiari ca formă, dar străini ca substanţă. 
Probabil că ai văzut și... 

— ... brațele, și picioarele, și ochii, și blana și alte... 

— ... escrescenţe care seamănă cu forme de viaţă de pe 
Pământ. Însă Coșmarul pe care l-am examinat nu 
conţinea... 

— ... nicio asemănare cu ADN-ul pământean. 

Kira se uită la grămada de raţii de pe farfurie în timp ce 
se întrebă: 

— Atunci, ce sunt? 

Entropiștii ridicară din umeri. 

— Nu se știe, spuse Jorrus. Structura lor biologică pare... 

— ... neformată, incompletă, contradictorie... 

— ... malignă. 

— Hmmm... pot să văd rezultatele? 

— Bineînţeles, Prizoniere. 

Kira se uită la ei. 

— Le-aţi spus asta și celor de pe Darmstadt? 

— Tocmai le-am trimis fișierele noastre. 

— Bun. 

Akawe trebuia să știe cu ce fel de creaturi aveau de-a 
ace. Entropiștii se întoarseră la masa lor, iar Kira continuă 
să mănânce lent, în timp ce se uita prin documentele pe 
care i le trimiseseră. Era uimită câte informaţii reușiseră să 
strângă fără să aibă un laborator. Tehnologia încorporată în 
robele lor era impresionantă. 


Se opri când cei patru pușcași marini apărură în hainele 
lor oliv. Chiar și fără armură, bărbaţii erau impunători. 
Corpurile lor erau imense, pline cu straturi nenaturale de 
mușchi. Hărţi vii care exprimau putere, forță și viteză, 
fizicul lor fiind rezultatul unor seturi întregi de modificări 
genetice pe care armata le folosea la trupele de pe front. 
Deși niciunul nu arăta ca și cum ar fi crescut într-un mediu 
cu gravitație mare, precum Hwa-jung, Kira nu avea niciun 
dubiu că erau la fel de puternici, dacă nu și mai puternici. Îi 
reaminteau de pozele pe care le văzuse cu animale cu 
deficiențe ale  miostatinei. Hawes, Sanchez... nu știa 
numele celorlalți doi. 

Pușcașii marini nu mâncară, doar încălziră apă pentru 
cafea sau ceai, luară câteva chestii de ronţăit și plecară. 

— Nu o să-ţi stăm în drum, căpitane, spuse Hawes în 
timp ce ieșea. 

Falconi îi salută relaxt. 

Detaliile tehnice ale biologiei  Coșmarurilor erau 
profunde și variate, iar Kira se trezi pierdută în cele mai 
obscure idei. Tot ce spuseseră entropiștii era adevărat, dar 
abia dacă reușiseră să surprindă ciudățenia Coșmarurilor. 
Prin comparaţie, Meduzele, cu toată manipularea lor 
genetică, erau destul de clare. Insă Coșmarurile... Kira nu 
văzuse niciodată ceva care să semene cu ele. Tot dădea 
peste fragmente de secvențe chimice aproape familiare, 
dar care doar păreau a fi așa. Structura celulară a 
Coșmarurilor nici măcar nu era stabilă și habar n-avea cum 
era posibil acest lucru. 

Farfuria îi era de mult timp goală și tot citea când un 
pahar apăru lângă ea, făcând-o să tresară. 

Falconi se așeză, cu un buchet de pahare într-o mână și 
câteva sticle cu vin roșu în cealaltă. Fără să întrebe, îi 
umplu paharul pe jumătate. 

— Poftim. 

Apoi merse prin cameră, oferind pahare membrilor 
echipajului și entropiștilor și umplându-le. 

Când termină, își umplu și paharul lui. 

— Kira, lucrurile n-au mers așa cum ne aşteptam, dar 


dacă nu erai tu, sunt șanse mari să fi fost toţi morți. Da, a 
fost o zi grea. Da, ai enervat fiecare Meduză de aici până la 
orizont. Și da, mergem cine știe unde din cauza ta. Făcu o 
pauză, însă priviea îi era limpede. Dar suntem vii. Trig e 
viu. Sparrow e vie. Și ţie trebuie să-ţi mulţumim pentru 
asta. Așa că acest toast este pentru tine, Kira. 

Inițial, nimeni nu i se alătură. Apoi Nielsen își ridică 
paharul. 

— Pentru tine, spuse ea, iar ceilalți făcură la fel. _ 

Lacrimi neașteptate îi încețoșară privirea Kirei. Işi ridică 
paharul și bombăni o mulţumire. Pentru prima oară, nu se 
simţi groaznic de nelalocul ei pe Wa//fish. 

— lar în viitor, hai să nu mai facem așa ceva, spuse 
Falconi, care luă loc. 

Urmară câteva chicoteli. 

Kira se uită la paharul ei. Era umplut pe jumătate. Nu 
prea mult. Îl bău dintr-o singură înghiţitură și se așeză, 
curioasă să afle ce avea să se întâmple. 

Falconi îi aruncă o privire îngrijorată. 

Trecu un minut. Cinci. Zece. Kira tot nu simţea nimic. 
Făcu o expresie dezgustată. După abstinenţa din ultimele 
lui, crezuse că avea să amețească, cel puţin. 

Dar nu. Lama Delicată suprima efectele alcoolului. Chiar 
dacă voia să se îmbete, nu putea. 

Nu ar fi trebuit să fie așa, dar ideea o înfurie pe Kira. 

— La naiba cu tine, bombăni ea. 

Nimeni, nici măcar Lamă Delicată, nu ar fi trebuit să îi 
dicteze ce putea face cu trupul ei. Dacă voia să-și facă un 
tatuaj, să se îngrașe, să facă un copil sau orice altceva, 
atunci trebuia să aibă acea libertate. Fără această 
posibilitate, nu era nimic mai mult decât un sclav. 

Furia ei o făcu să-și dorească să se ducă, să ia sticla de 
vin și să o bea pe toată. Doar ca să-și forțeze limita. Doar 
ca să demonstreze că putea ace asta. 

Dar nu o făcu. După tot ce se întâmplase în acea zi, se 
înfioră când se gândi ce ar fi făcut Lama Delicată dacă se 
îmbăta. În plus, nu voia să se îmbete. Nu cu adevărat. 

Așa că nu mai ceru vin, satisfăcută să nu tenteze soarta. 


Kira observă că, deși Falconi turnase tuturor un al doilea 
pahar, nu îi pusese și ei unul. Bărbatul înțelesese, iar ea îi 
era recunoscătoare, chiar dacă încă mai era puţin revoltată. 
Periculos sau nu, ar fi vrut să aibă această opţiune. 

— Vrea cineva restul? întrebă Falconi, care ridică ultima 
sticlă. 

Mai era doar un sfert. 

Hwa-jung i-o luă. 

— Eu. Eu vreau. Am enzime suplimentare. 

Echipajul chicoti, iar Kira fu ușurată că nu mai trebuia să 
se gândească la vin. 

Se jucă un timp cu paharul printre degete, iar un zâmbet 
vag îi apăru pe faţă. Odată cu el, avu o senzație de ușurare. 
Nielsen avusese dreptate. Era bine să venise să dea ochii 
cu echipajul. Retragerea nu era răspunsul. 

Era o lecţie pe care trebuia să o ţină minte. 


6. 


O lumină verde plutea deasupra biroului când Kira 
ajunse, în sfârșit, în cabina ei, târziu în acea noapte. Se lovi 
cu degetul de coltul patului când se îndreptă spre acesta. 

— Au, bombăni ea, mai mult din reflex decât din cauza 
durerii. 

Așa cum se așteptase, mesajul era de la Gregorovich: 

Stiu ce poti să faci, dar tot nu ştiu ce ești. Din nou, te 
întreb: ce ești, O, Tu, Sac de Carne Variată? — Gregorovich. 


Kira clipi, apoi își tastă răspunsul: 
Sunt ce sunt. — Kira 


Răspunsul lui veni aproape instantaneu: 

Bleah. Cât de comun. Cât de plictisitor. — Gregorovich 

Nasol. Uneori, nu obținem ce ne dorim. — Kira 

Nu ai decât să te înfurii și să răbufnești, să fierbi și să 
faci spume. Nu poti să ascunzi golul din cuvintele tale. Dacă 


ai avea cunoașterea, atunci și încrederea ar fi a ta. Dar nu 
e, deci nu e. Piedestalul a crăpat și statuia care stă pe el e 
periculoasă.— Gregorovich 

Versuri albe? Serios? Asta e tot ce poți? — Kira 


Urmă o pauză lungă și, pentru prima oară, simţi că era 
cu un pas înaintea minţii navei. 


Amuzamentele sunt greu de găsit când ești prins într-o 
carcasă. — Gregorovich 

Si, cu toate astea, ai putea fi considerat pe bună 
dreptate rege al spațiului infinit. — Kira 

Dacă nu ar fi asta, aș avea vise urâte. — Gregorovich 

Dacă nu ar fi visele urâte... — Kira 

„„„— Gregorovich 


Bătu consola cu unghia. 


Nu e ușor, nu-i așa? — Kira 

De ce ar fi? Natura nu are milă pentru cei care se 
Zvârcolesc și se ascund în profunzimile sale pătate. Furtuna 
care distruge, îi distruge pe toți. Nimeni nu e trecut cu 
vederea. Nici tu, nici eu, nici stelele de pe cer. Ne legăm 
bine hainele și ne aplecăm capetele, concentrându-ne pe 
viețile noastre. Insă furtuna nu se oprește niciodată, nu 
dispare. — Gregorovich 

Ce vesel. Nu prea ajută să te gândești la asta, nu-i așa? 
Așa cum ai spus, cel mai bun lucru pe care-l putem face e 
să ne plecăm capetele și să ne concentrăm pe viețile 
noastre. — Kira 

Atunci, nu te gândi. Fii un om care doarme fără vise. — 
Gregorovich 

Poate că o să fiu. — Kira 

Asta nu schimbă faptul și intrebarea care continuă să 
fie: Ce ești, O, Tu, Regină a Tentaculelor? — Gregorovich 

Mai spune-mi așa o singură dată și o să găsesc un mod 
să pun sos picant în baia ta de nutrienți. — Kira 

O promisiune goală de la o voce goală. Mintea 


temătoare nu poate să-și accepte limitele. Tremură și fuge 
înainte să-și recunoască ignoranta, neputând să înfrunte 
amenințarea adusă identității sale. — Gregorovich 

Nu știi despre ce vorbești. — Kira 

Neagă, neagă, neagă. Nu contează. Adevărul despre ce 
ești o să iasă la suprafață, oricare ar fi el. Când o să se 
întâmple asta, alegerea e a ta: să crezi sau să nu crezi. Nu- 
mi pasă ce alegi. Eu, unul, o să fiu pregătit, oricare ar fi 
răspunsul. Până atunci, o să-mi petrec orele cu ochii pe 
tine, O, Tu, Cea Fără Formă. — Gregorovich 

N-ai decât să te uiti la mine cât vrei. Nu o să găsești ce 
cauţi. — Kira 


Închise ecranul cu o mișcare a degetului. Spre ușurarea 
ei, lumina verde nu se aprinse. Cuvintele minţii navei o 
tulburaseră, însă se bucura că își susținuse ideea. În ciuda 
afirmațiilor sale, Gregorovich greșea. Ea știa cine era, doar 
că nu știa ce era afurisitul de costum. Nu chiar. 

Gata. Îi ajunsese. Scoase din buzunar cadoul de la 
entropiști și îl puse în raftul biroului. Era mai în siguranță 
acolo decât dacă îl căra cu ea peste tot. Apoi, cu un oftat 
recunoscător, își dădu jos hainele rupte. Se șterse rapid cu 
un prosop umed, se așeză în pat și se înfășură în pătură. 

O perioadă, Kira nu-și putu opri agitația din minte. 
Imagini cu Meduza și Coșmarul mort o tot invadau, iar 
uneori Kirei i se părea că simte mirosul înțepător al 
grenadelor lui Falconi când explodau. Simţea Lama Delicată 
alunecând în pielea Meduzei și, apoi, acest lucru se 
confunda cu amintirea ei despre înjunghierea numenistului 
și Alan mort în braţele ei... Atâtea greșeli! Atât de multe 
greșeli! _ 

Fu dificil, dar, într-un final, reuși să adoarmă. In ciuda a 
ce îi spusese lui Gregorovich, Kira visă și, în timp ce visă, 
avu o altă viziune. 


În lumina aurie a ajunului verii, tipetele umplură 
pădurea. Ea stătea pe o proeminentă, urmărind mersul 
vieții printre copaci mov, în timp ce aștepta întoarcerea 


companionilor ei. 

Jos, o creatură ca un miriapod se deplasa înainte, dintr- 
un tufiș umbros, îndreptându-se spre o vizuină aflată sub o 
grămadă de pietre. Pe urmele lui era un prădător cu brațe 
lungi, gât de șarpe și corp ca al unui leneș, cap ca al unui 
vierme, cu dinți și picioare care se uneau la spate. 
Vânătorul sări spre vizuină, dar fu prea lent ca să își prindă 
prada. 

Frustrat, leneșul cu gât de șarpe stătea pe coadă și 
scormonea cu degetele cu gheare gaura din pământ, 
șuierând. 

Săpă și săpă, devenind din ce în ce mai agitat. 
Rădăcinile erau tari, pământul stâncos și progresul mic. 
Apoi vânătorul ajunse la vizuină cu un deget lung, 
încercând să scoată miriapodul. 

Un scrâșnet ascuţit se auzi când leneșul cu gât de șarpe 
își trase mâna. Sânge negru curgea din capătul degetului. 

Creatura urlă, însă nu din cauza durerii, ci a furiei. Îşi 
lovi capul și călcă pe tufiș, distrugând ramuri, și flori, și 
fructe. Urlă din nou, apoi apucă cel mai apropiat trunchi și îl 
scutură cu atâta forță, încât copacul se legănă. 

O crăpătură se auzi prin pădure, iar o grămadă de 
capsule țepoase cu semințe căzură din frunziș și loviră 
leneșul pe cap și pe umeri. Acesta scheună și căzu în noroi, 
unde se zvârcoli și se răsuci, în timp ce la colțurile gurii îi 
apăru spumă. 

Odată cu trecerea timpului, zvârcolitul se opri. 

Mai târziu, creatura ca un miriapod se aventură afară 
din vizuina sa, încet și timid. Urcă pe gâtul leneșului și stătu 
acolo, în timp ce antenele i se mișcau. Apoi se aplecă și 
începu să mănânce carnea moale a gâtului. 


O alta dintre disjuncțiile de-acumfamiliare. Era aplecată 
deasupra unui liman mareic, ascunsă de căldura soarelui de 
o bucată dintr-o rocă vulcanică. In apă plutea o sferă 
transparentă, cât degetul ei mare. 

Sfera nu era vie, dar nu era nici moartă. Era ceva între. 
Un potential nerealizat. 


O privea cu speranță, așteptând momentul 
transformării, când potenţialul poate că urma să devină 
realitate. 

Acolo. O mișcare ușoară de lumină dinăuntru, iar sfera 
pulsă, ca și cum ar fi încercat să respire. Speranța fu 
înlocuită de speranță și uimire la darul primei vieţi. Ce se 
întâmplase avea să schimbe toate fracturile ce aveau să 
urmeze, mai întâi atunci și apoi, odată cu trecerea timpului 
și a norocului, în marele vârtej al stelelor. 

lar ea văzu că era bine. 


CAPITOLUL XII 
LECŢII 


1. 


Kira se simți surprinzător de odihnită când se trezi. 

Un strat gros de praf căzu de pe ea când se ridică. Se 
întinse și scuipă puținele fire de colb care-i intraseră în 
gură. 

Dădu să se ridice și-și dădu seama că stătea într-o gaură 
din cearșaf. În timpul nopţii, Lama Delicată absorbise cea 
mai mare parte din pătură și din saltea, precum și o parte 
din cadrul aflat dedesubt. Numai câţiva centimetri o mai 
separau de echipamentul de regenerare de sub pat. 

Kira se gândi că xeno avusese nevoie să se alimenteze 
după ce luptase ziua anterioară. De fapt, părea mai gros, ca 
și cum s-ar fi adaptat la amenințările pe care le 
înfruntaseră. Fibrele de pe piept și mai ales de pe antebraţe 
păreau mai tari, mai robuste. 

Reacţia costumului continua să o impresioneze. 

— Ştii că suntem în mijlocul unui război, nu-i așa? șopti 
ea. 

Se întoarse spre consola ei și găsi un mesaj. 


Vino să mă vezi când te trezești. - Sparrow 


Kira nu era nerăbdătoare să vadă ce îi pregătise 
Sparrow. Dacă putea să o ajute cu Lama Delicată, grozav, 
dar Kira nu era convinsă de asta. Însă nu voia să-l enerveze 
pe Falconi și era nevoită să-i facă pe plac. În plus, chiar 
avea nevoie să găsească un mod mai bun de a-l controla pe 
xeno. 

Închise mesajul de la Sparrow și îi scrise lui Gregorovich. 


Patul și păturile mele trebuie să fie înlocuite. Costumul 
le-a mâncat azi-noapte. Asta dacă nu e prea greu pentru o 
minte a navei ca tine, bineînţeles. - Kira 


Răspunsul lui veni aproape instantaneu. Uneori, Kira 
invidia rapiditatea cu care puteau gândi minţile navelor, dar 
apoi își aminti cât de mult îi plăcea să aibă un corp. 


Poate că ar trebui să încerci să-ți hrănești lipitoarea 
flămândă cu ceva mai bun decât un bufet de policarbonați. 
NU are cum să fie sănătos pentru un parazit în creștere. 

- Gregorovich 

Ai vreo sugestie? - Kira 

Ei bine, da, am. Dacă fermecătorul tău simbiot insistă 
să-mi mestece oasele, aș prefera să fie undeva departe de 
sistemele necesare, cum ar fi cele care susțin viaţa. În 
camera motoarelor avem provizii pentru printat și reparații. 
Ceva de acolo ar trebui să-i fie pe plac stăpânului tău 
extraterestru. Vorbește cu Hwa-jung, poate să-ți arate unde 
este. - Gregorovich 


Kira își ridică sprâncenele, mirată. Gregorovich chiar 
încerca să fie de ajutor, cu toate că nu se putea opri să o 
insulte. 


Multumesc. O să te salvezde la dezintegrare imediată 
când stăpânii mei extratereștri vor cuceri sistemul. - Kira 
Ahahahaha. E cel mai amuzant lucru pe care l-am auzit 


în secolul ăsta. Mă termini... De ce nu te duci să provoci 
niște probleme, ca o maimuță bună? Se pare că la asta te 
pricepi cel mai bine. - Gregorovich 


Kira își dădu ochii peste cap și închise conversaţia. Apoi, 
după ce se îmbrăcă și își adună gândurile, activă camera 
ecranului și înregistră un mesaj pentru familia ei, la fel cum 
facuse și pe Valkyrie. Doar că, de data asta, nu ascunse 
adevărul. 

— Am găsit un artefact extraterestru pe Adrasteia, 
spuse ea. Eu l-am găsit. 

Le spuse ce se întâmplase de atunci, inclusiv despre 
atacul de pe Extenuvating Circumstances. Acum că existenţa 
Lamei Delicate era cunoscută de public, fără nu vedea de 
ce nu ar fi împărtășit detaliile cu familia ei, indiferent cum 
ar fi clasificat informaţia CMU și Liga. 

După asta, înregistră un mesaj similar pentru fratele lui 
Alan. 

Când termină, ochii îi erau plini de lacrimi. Le lăsă să 
curgă libere, după care își șterse obrajii. 

Accesă transmiţătorul de pe Wallfish și încărcă cele 
două mesaje. 

Exista o șansă mare ca Liga să intercepteze orice 
semnal de pe Wa!/lfish. Erau șanse la fel de mari ca 
Meduzele să bruieze sistemul ei de acasă (cum făcuseră pe 
Cygni 61) și ca familia ei să nu primească mesajul. Dar 
trebuia să încerce, iar Kira se liniști puţin știind că exista o 
înregistrare a cuvintelor ei. Atât timp cât rămâneau 
prezervate undeva în circuitele și în memoria băncilor de 
date ale computerelor Ligii, puteau chiar ajunge la un 
moment dat la destinatarii lor. 

Oricum, își îndeplinise sarcina cât de bine putuse și 
scăpase de această greutate. 

Petrecu următoarele minute făcând o descriere a celui 
mai recent vis primit de la Lamă Delicată. Apoi, resemnată, 
deoarece era sigură că experienţa cu Sparrow avea să fie 
una neplăcută, ieși repede din cabină și o luă spre cantină. 

Când cobora pe scara centrală, Kira simţi o durere 


ascuţită în partea inferioară a abdomenului. Inspiră, 
surprinsă, și se opri unde era. 

Ce ciudat. 

Așteptă puţin, dar nu mai simţi nimic. Se gândi că era 
deranjată la stomac din cauza mâncării de noaptea trecută 
sau că făcuse o întindere a mușchilor. Nimic pentru care să- 
și facă griji. 

La cantină, puse apă la fiert, apoi îi scrise lui Vishal. 


<Sparrowpreferă ceaiul sau cafeaua? — Kira> 


Se gândi că nu avea cum să greșească începând cu o 
ofertă de pace. 
Doctorul răspunse tocmai când apa fierbea. 


<Cafea, cu cât mai neagră, cu atât mai bine. — Vishal> 
< Mulţumesc. — Kira> 


Pregăti două căni: una cu chell, cealaltă cu o cafea 
foarte puternică. Apoi le duse în infirmerie și ciocăni în ușa 
etanșă. 

— Te deranjează dacă intru? 

— Ușa e deschisă, spuse Sparrow. 

Kira o împinse cu umărul, atentă să nu verse băuturile. 

Sparrow stătea în fund în pat, mâinile sale cu 
manichiură perfectă fiind încrucișate deasupra 
abdomenului și cu un ecran holografic deschis în faţa ei. Nu 
arăta prea rău, având în vedere prin ce trecuse. Avea 
culoare în obraji, iar ochii îi erau tăioși și alerți. Mai multe 
straturi de bandaje îi acopereau talia și o mașinărie mică, 
pătrată, era prinsă de partea de sus a pantalonilor. 

— Mă întrebam când o să vii, spuse ea. 

— Nu am nimerit bine? 

— E singurul moment pe care-l avem. 

Kira întinse una dintre căni. 

— Vishal mi-a spus că-ţi place cafeaua. 

Sparrow acceptă cana. 

— Mmmm, așa e, deși mă face să mă duc la toaletă și 


mersul acolo e o durere în fund în momentul de față. La 
propriu. 

— Vrei chell în schimb? Am. 

— Nu, răspunse Sparrow și inspiră aburul cafelei. Nu, 
așa e perfect. Mulţumesc. 

Kira trase scaunul doctorului lângă patul ei și se așeză. 

— Cum te simţi? 

— Bine, având în vedere prin ce am trecut. Sparrow 
zâmbi. Mă mănâncă groaznic de tare într-o parte și doctorul 
spune că nu poate face nimic în privința asta. În plus, nu 
pot să diger bine mâncarea. M-a hrănit cu perfuzii. 

— O să poată să te pună pe picioare înainte să plecăm. 

Sparrow mai luă o gură. 

— Operația e programată în seara asta, spuse ea și se 
uită la Kira. Apropo, mulţumesc pentru că ai oprit Meduza. 
Îți sunt datoare. 

— Va trebui să faci același lucru, zise Kira. 

Femeia dură zâmbi. 

— Presupun că da. E posibil să nu fi făcut nimic fără 
acest xeno al tău. Eşti înfricoșătoare când te înfurii. 

Complimentul nu îi pică bine Kirei. 

— Imi doresc doar să fi ajuns acolo mai devreme. 

— Nu îţi face griji din cauza asta. Zâmbetul lui Sparrow 
se lăţi. Meduzele alea au primit o surpriză dată naibii, nu? 

— Da... Ai auzit de Coșmaruri? 

— Da. Sparrow arătă spre ecran. Tocmai citeam 
rapoartele. Mare păcat ce s-a întâmplat cu vrejul de fasole 
de pe Ruslan. Dacă ar fi avut o reţea de apărare mai bună, 
poate că l-ar fi putut salva. 

Kira suflă în cana ei. 

— Ai fost în CMU, nu-i așa? 

— De fapt, în CMUM. Divizia 14, Comanda Europa. Am 
fost înrolată acolo timp de șapte ani. 

— Așa ai reușit să accesezi Milcom. 

— Da, am folosit vechile date de contact ale 
locotenentului meu. Un zâmbet sălbatic apăru pe faţa lui 
Sparrow. Oricum era un nemernic. Curăţă ecranul cu o 
mișcare inutil de violentă. Chiar ar trebui să schimbe mai 


des codurile. 

— Deci acum lucrezi în securitate. Așa e? Nu doar ridici 
lucruri și le pui jos. 

— Nu, nu chiar. Sparrow se scărpină într-o parte. 
Majoritatea zilelor sunt destul de plictisitoare. Mănânc, 
merg la baie, dorm, apoi o iau de la capăt. Uneori, e mai 
multă adrenalină. Lovesc câteva capete unele de celelalte, 
îl susțin pe Falconi când face înţelegeri. Sunt cu ochii pe 
transport când aterizăm. Genul ăsta de lucruri. 

Așa-mi câștig traiul. E mai bine decât să stau într-un 
rezervor de realitate virtuală, dorindu-mi să îmbătrânesc. 

Kira o înţelegea. Cam așa se simţise și ea când se 
hotărâse să devină xenobiolog. 

— Și, din când în când, spuse Sparrow, cu o licărire în 
ochi, ajungi la capătul cuţitului, ca ieri, și atunci îţi dai 
seama din ce ești făcut. Nu-i așa? 

— Da. 

Sparrow o analiză, serioasă. 

— Apropo de lovitul capetelor unele de celelalte, am 
văzut un videoclip cu ce i-ai făcut lui Bob. 

O altă durere mică, rapidă, o înjunghie în abdomen. Kira 
o ignoră. 

— Îl cunoșteai? 

— L-am cunoscut. Vishal l-a adus aici, s-a tot plâns când 
îl îngrijea... Deci, ce a mers prost în cală? 

— Falconi probabil că ţi-a spus. 

Sparrow ridică din umeri. 

— Da, dar prefer să aud de la tine. _ 

Suprafaţa ceaiului Kirei era întunecată și uleioasă. Işi 
vedea fața în ea, într-o reflexie deformată. 

— Versiunea scurtă? Am fost rănită. Am vrut să se 
oprească. M-am dezlănțuit. Sau, mai degrabă, Lamă 
Delicată s-a dezlănţuit în locul meu... Uneori e greu să-mi 
dau seama de diferenţă. 

— Erai furioasă? Manevra stupidă a lui Bob a reușit să-ţi 
intre sub piele? 

— Da. 

— Mhm. Sparrow îi surprinse și îi susținu privirea, 


arătând spre faţa Kirei. Nasul ăla probabil că ţi-a provocat 
tot felul de dureri când s-a spart. 

Kira îl atinse. 

— Tu l-ai avut pe al tău spart? 

— De trei ori, dar mi-a fost pus la loc imediat. 

Kira încercă să găsească cuvintele potrivite. 

— Uite, nu mă înţelege greșit, Sparrow, dar chiar nu văd 
cum m-ai putea ajuta cu acest xeno. Sunt aici pentru că 
Falconi a insistat, dar... 

Sparrow își înclină capul. 

— Ştii ce face armata? 

— Eu... 

— Să-ţi spun. Armata îi acceptă pe toţi cei care se oferă 
voluntari, presupunând că îndeplinesc cerinţele de bază. 
Asta înseamnă că, într-o extremă, ai oameni cărora le-ar fi 
la fel de ușor să-ți taie gâtul și să dea mâna cu tine și, pe 
de altă parte, sunt oameni atât de timizi, încât nu ar răni 
nicio muscă. Armata învață ambele categorii cum și când 
să aplice violenţa. Asta, și cum să asculte ordinele. Un 
pușcaș marin nu înjunghie oameni doar pentru că le-au 
spart nasul. Ar fi o utilizare disproporţionată a forței. Dacă 
faci așa ceva în CMU, ești norocoasă dacă ajungi la Curtea 
Marţială. Asta dacă nu te omoară echipa ta. Să-ţi pierzi 
controlul e o eschivă. Una ieftină. Nu ai ocazia să-ți pierzi 
cumpătul. Nu când sunt vieţi la mijloc. Violenţa e o unealtă. 
Nimic mai mult, nimic mai puţin, iar folosirea ei ar trebui să 
fie la fel de atent calibrată ca bisturiul unui chirurg. 

Kira ridică o sprânceană. 

— Vorbești mai mult ca un filosof decât ca o luptătoare. 

— Ce, crezi că toţi soldaţii sunt proști? Sparrow chicoti, 
după care redeveni serioasă. Toţi soldaţii buni sunt filosofi, 
ca un preot sau ca un profesor. Trebuie să fii când ai de-a 
face cu chestiuni de viaţă și de moarte. 

— Ai avut parte de acțiune cât erai înrolată? 

— Da. O privi pe Kira. Ai impresia că galaxia e un loc 
pașnic și chiar e, în cea mai mare parte. Dacă ignorăm 
Meduzele, șansele să fii rănit sau ucis într-o întâlnire 
violentă sunt mai mici acum decât în orice altă perioadă din 


istorie. Cu toate astea, mai mulţi oameni chiar se luptă, 
luptă și mor, decât oricând altcândva. Ştii de ce? 

— Pentru că acum trăiesc mai mulţi oameni, spuse Kira. 

— Bingo! Procentele s-au micșorat, dar, per total, 
numerele tot cresc. Sparrow ridică din umeri. Deci, da, am 
avut parte de multă acţiune. 

Kira luă prima gură de chell. Era plăcut și cald, iar gustul 
pe care-l lăsa era înţepător, ca al scorţișoarei. O durea din 
nou abdomenul și duse mâna la el ca să-l mângâie fără să- 
și dea seama. 

— Bine, dar tot nu văd cum m-ai putea ajuta să-mi 
controlez costumul. 

— Probabil că nu pot, dar e posibil să te pot ajuta să te 
controlezi pe tine însăţi, iar ăsta e cel mai bun lucru pe 
care-l pot face. 

— Nu avem mult timp. 

Sparrow se lovi în piept. 

— Eu nu am. Dar tu o să ai mult mai mult timp decât 
noi, restul, care vom fi criogenați. 

— Și eu o să petrec cea mai mare parte a timpului 
dormind. 

— Cea mai mare, dar nu toată. Asta îţi oferă o adevărată 
ocazie, Navarez. Poţi să exersezi. Poţi să devii mai bună. Nu 
asta ne dorim cu toţii? Să fim cea mai bună versiune a 
noastră? 

Kira îi aruncă o privire sceptică. 

— Pare a fi un slogan de recrutare. 

— Poate că este, spuse Sparrow. Ce o să faci, O să mă 
dai în judecată? 

Își coborî picioarele pe podea. 

— Ai nevoie de ajutor? 

Sparrow scutură din cap și, cu o tresărire, se îndreptă. 

— Mă descurc, mulţumesc. Luă cârja de lângă pat. Deci, 
te-am recrutat sau nu? 

— Nu prea cred că am de ales, dar... 

— Ba sigur că ai. 

— Dar, da, sunt dispusă să încerc. 

— Grozav, spuse Sparrow. Asta voiam să aud! Cu 


ajutorul cârjei, se îndreptă spre ieșirea din infirmerie. Pe 
aici! 

Kira încuviinţă, își puse cana jos și o urmă. 

În zona centrală, Sparrow își băgă braţul prin centrul 
cârjei și începu să coboare scara, atentă la mișcări. Mormăi 
din cauza disconfortului evident. 

— Slavă Domnului pentru calmante, zise ea. 

Ajunseră la cea mai joasă punte. Acolo, Sparrow o 
conduse pe Kira în depozit. 

Nu îl văzuse prea bine înainte. Avea structura calei de la 
tribord, principala diferenţă fiind stativele cu provizii și 
echipament, prinse de podea. Cei patru pușcași marini 
ocupaseră zona culoarelor dintre rafturi. Acolo își așezaseră 
armurile, precum și tuburile de criogenare, sacii de dormit 
și numeroase cutii cu arme și Thule știe ce altceva. 

În acel moment, Hawes făcea tracţiuni pe o bară 
așezată între două rafturi, în timp ce toţi ceilalți pușcași 
marini exersau aruncări și dezamorsări pe o bucată liberă 
de punte. Se opriră și se îndreptară când le văzură pe Kira 
și pe Sparrow apropiindu-se. 

— Hei, hei, spuse unul dintre ei. 

Avea sprâncene groase, închise la culoare, și rânduri de 
cuvinte în albastru, într-o limbă pe care Kira nu o 
recunoscu, tatuate pe bratele sale goale. Tatuajele se 
mișcau odată cu el, ca niște valuri lungi pe apă. Bărbatul 
arătă spre Sparrow. 

— Tu ai fost cea perforată de Meduză, nu-i așa? 

— Așa e, soldat. 

Apoi bărbatul arătă spre Kira. 

— Și tu ești cea care a perforat Meduza imediat, așa-i? 

— Da. 

Pentru o clipă, Kira nu știu cum avea să reacționeze 
soldatul. Apoi un zâmbet mare îi apăru acestuia pe faţă. 
Dinţii îi străluceau de la nanofirele implantate. 

— Bravo, excelent lucrat! 

Unul dintre ceilalți pușcași marini se apropie de ele. Era 
mai scund, cu umeri foarte laţi și mâini aproape la fel de 
mari ca ale lui Hwa-jung. Se uită la Kira și spuse: 


— Asta înseamnă că tu ești motivul pentru care am 
pornit în această călătorie nebunească. 

— Mă tem că da. 

— Nu mă plâng, mormăi bărbatul. Dacă ne ajută să fim 
cu un pas înaintea Meduzelor, sunt de acord. L-aţi convins 
pe bătrânul Akawe, iar asta înseamnă că sunteți în regulă. 
Bărbatul întinse o labă ca de urs în direcţia Kirei. Caporal 
Nishu. 

Kira îi strânse palma. Strânsoarea bărbatului părea că ar 
putea sfârâma pietre. 

— Kira Navarez. 

Caporalul făcu un semn din cap spre soldatul tatuat. 

— Urâtul ăsta este soldatul Tatupoa. Cel de acolo e 
Sanchez, adăugă el și arătă spre un soldat tras la față, cu 
ochi plini de durere, și, bineînțeles, l-ați cunoscut pe 
locotenent. 

— Da, spuse Kira, care dădu mâna cu Tatupoa și 
Sanchez, după care spuse: încântată de cunoștință, mă 
bucur că sunteți la bord. 

Nu era sigură dacă spunea adevărul, dar era lucrul pe 
care se cuvenea să-l spună. 

— Ai idee la ce să ne așteptăm când ajungem în acest 
sistem? întrebă Sanchez. 

— Vom găsi Toiagul Albastru, sper eu, zise Kira. Îmi pare 
rău că nu pot să vă spun mai multe. Nici eu nu știu. 

Apoi veni Hawes. 

— Gata, ajunge. Lăsaţi-le pe doamne în pace. Sunt sigur 
că sunt ocupate. 

Nishu și Tatupoa le salutară și se întoarseră la exerciţii, 
în timp ce Sanchez îi privea. 

Sparrow trecu pe lângă ei, apoi se opri și se uită la 
Tatupoa. 

— Apropo, vezi că nu faci mișcarea bine. 

— Poftim? 

— Când ai încercat să-l arunci. 

Arătă spre caporal. 

— Cred că știm ce facem, doamnă. Fără supărare. 

— Ar trebui s-o asculţi, și ea a fost în CMUM. 


Sparrow se încordă, iar Kira avu senzaţia că făcuse o 
greșeală. Hawes făcu un pas în faţă. 

— Așa e, doamnă? Sub cine aţi servit? 

— Nu contează, rosti Sparrow, care îi spuse apoi 
bărbatului cu tatuaje: Trebuie să-ţi lași greutatea mai mult 
pe piciorul drept. Pășește în față cu putere și pivotează. O 
să simţi diferenţa imediat. 

Apoi Sparrow își continuă drumul, lăsându-i pe cei patru 
pușcași marini uitându-se la ea cu un amestec de 
amuzament și de speculație. 

— Imi pare rău pentru asta, zise Kira, odată ce se 
îndepărtară de ei. 

— Cum am spus, nu contează, mormăi Sparrow. Vârful 
cârjei i se prinse într-un raft, iar ea îl trase ca să-l elibereze. 
Aici. 

ingropate în spatele calei, pe lângă cutii cu raţii și paleţi 
cu echipament, Kira văzu trei lucruri: o bandă de alergare 
(care putea fi folosită și în gravitație zero), un aparat de 
exerciţii (cu scripeţi, cabluri și mânere unghiulare), genul 
pe care-l folosise pe Fidanza, și, spre surprinderea ei, un set 
complet de greutăţi. Când fiecare kilogram te costa 
combustibil, fiecare kilogram era important. Sala era o 
extravaganţță minoră, pe care Kira nu se așteptase s-o 
găsească pe Wallfish. 

— Sunt ale tale? întrebă ea, arătând spre greutăți. 

— Da, răspunse Sparrow. Și ale lui Hwa-jung. E nevoie 
de mult exerciţiu ca să fie în formă în 1G. 

Oftând, se așeză pe bancă și își întinse piciorul stâng în 
față. Işi ridică mâna la bandaje. 

— Ştii care e cea mai rea parte când ești rănit? 

— Faptul că nu poţi să faci exerciţii? 

— Bingo! Sparrow arătă spre corpul ei. Să știi că nu 
ajungi să arăţi așa din întâmplare. 

Nu mai era loc unde să se așeze, prin urmare, Kira se 
lăsă pe vine lângă bancă. 

— Serios? Nu ai aceleași modificări genetice ca tipii ăia? 
Arătă spre pușcașii marini. Am citit că la ce modificări îţi fac 
în CMU, poţi să mănânci orice vrei și tot o să fi în formă. 


— Nu e chiar așa simplu, spuse Sparrow. Tot trebuie să 
faci exerciţii cardio dacă nu vrei să fi balonat. Și tot trebuie 
să muncești din greu dacă vrei să ai forță în partea 
superioară. Modificările genetice ajută, dar nu fac minuni. 
Cât despre maimuţele astea, există grade. Nu toată lumea 
are parte de aceleași modificări. Invitaţilor noștri li se spune 
„R-Sevens“ Asta înseamnă că au avut parte de setul 
complet de augmentări. Dar pentru astea trebuie să te oferi 
voluntar, pentru că nu sunt sănătoase pe termen lung. CMU 
nu te lasă să le folosești mai mult de 15 ani, maximum. 

— Nu știam asta, zise Kira, care se uită din nou la 
greutăţi. Deci, de ce suntem aici? Care e planul? 

Sparrow își scărpină bărbia ca o lamă. 

— Nu ţi-ai dat seama încă? O să ridici greutăți. 

— Poftim? 

Femeia cu părul scurt râse. 

— Uite care e treaba, Navarez. Nu te cunosc prea bine, 
dar știu că de fiecare dată când o dai în bară cu xeno, pari 
să fii stresată. Teamă. Furie. Frustrare. Genul ăsta de 
lucruri. Mă înșel? 

— Nu. 

— Bun. Deci numele jocului e disconfort. O să aplicăm 
niște stres atent calibrat și o să vedem ce efect are asupra 
ta și a Lamei Delicate. Bine? 

— ... Bine, spuse Kira, precaută. 

Sparrow arătă spre aparatul de exerciţii. 

— O să începem cu ceva simplu, din moment ce doar cu 
asta mă pot baza pe tine. 

Kira voia să o contrazică, dar femeia avea dreptate. Prin 
urmare, Kira își înghiți mândria și se așeză la aparat. Pe 
rând, Sparrow o ghidă printr-o serie de ridicări, testând 
puterea ei și a Lamei Delicate. Mai întâi la aparat, apoi cu 
greutăți. 

Kira crezu că rezultatele erau impresionante. Cu ajutorul 
Lamei Delicate, reuși să ridice aproape la fel de mult ca și 
cu un costum exo de mare putere. Cel mai important factor 
care o limita era lipsa ei relativă de masa musculară. Cea 
mai mică oscilație de greutate ameninţa să o 


dezechilibreze. A 

Sparrow nu păru prea încântată. In timp ce Kira încerca 
să facă genuflexiuni cu o bară plină cu un număr absurd de 
greutăţi, femeia spuse: 

— La naiba, chiar nu știi ce faci. 

Cu un mormăit, Kira își îndreptă picioarele și aruncă 
bara pe suport, apoi se uită la Sparrow. 

— Costumul te protejează de postura proastă. 

— Atunci, spune-mi ce fac greșit, zise Kira. 

— Îmi pare rău, drăguto, nu pentru asta suntem aici. Mai 
pune pe tine 20 de kilograme, apoi încearcă să folosești 
costumul ca să te proptești în podea. Ca un trepied. 

Kira încercă. Chiar încercă, dar greutatea era mai mult 
decât puteau susține genunchii ei și nu reuși să-și împartă 
atenţia între Lama Delicată și efortul de a ridica o bară care 
era destul de grea încât să o omoare. Putea întări 
materialul în jurul picioarelor ei, atâta lucru putea face. Dar 
era dincolo de puterile ei să obțină și sprijin în același timp, 
iar xeno nu părea să-i ofere ajutor suplimentar din proprie 
iniţiativă. 

Dimpotrivă chiar. Sub salopetă, Kira simţea costumul 
mișcându-se și formând ţepi ca reacție la stres. Incercă să 
se liniștească și, implicit, și costumul, dar nu reuși decât 
parţial. 

— Da, spuse Sparrow atunci când Kira lăsă deoparte 
bara. E exact cum credeam. Bine, hai aici, pe saltea. 

Kira o ascultă și, în clipa când se așeză, Sparrow aruncă 
în ea cu un obiect mic și tare. Fără să gândească, Kira se 
feri și, în același timp, Lama Delicată dezlănţui niște cârcei 
și lovi obiectul. 

Sparrow se întinse pe bancă, un mic pistol apărându-i în 
mână. Toate emoţiile îi dispăruseră de pe faţă, fiind 
înlocuite de intensitatea unei persoane care avea să lupte 
pentru viaţa ei. 

În acel moment, Kira își dădu seama că bravada femeii 
era exact asta, o fațadă, și că o trata pe Kira cu aceeași 
grijă cu care ar fi tratat o grenadă activă. Pielea din jurul 
ochilor lui Sparrow se strânse din cauza durerii în timp ce 


se împinse ca să se ridice. 

— Așa cum am spus, trebuie să exersezi. Ai nevoie de 
disciplină. 

Își băgă arma în buzunarul pantalonilor. Lângă perete, 
Kira văzu ce aruncase Sparrow spre ea: o minge albă de 
terapie. 

— lmi pare rău, spuse Kira. Eu... 

— Nu te sinchisi, Navarez. Știm care e problema. De 
asta ești aici. Asta trebuie să reparăm. 

Kira își trecu o mână pe cap. 

— Nu poţi să repari instinctul de autoapărare. 

— Ba da! Asta ne separă de animale. Putem alege să 
ieșim și să alergăm 30 de kilometri. Cu un rucsac greu în 
spate. Putem alege să suportăm tot felul de situații 
neplăcute, pentru că știm că versiunile noastre de mâine ne 
vor mulțumi pentru asta. Nu contează ce fel de gimnastică 
mentală trebuie să faci ca să lucrezi terciul ăla pe care-l 
numești creier, dar sigur există un mod ca să nu mai 
reacţionezi cum o faci când ești surprinsă. La naiba, am 
văzut pușcași marini care-și beau cafeaua de dimineaţă în 
timp ce apărarea noastră detecta rachete care veneau spre 
noi, și erau cei mai reluaţi și calmi oameni pe care i-am 
văzut deodată. Jucau un mic joc de poker, cu pariuri legate 
de câte rachete aveau să ajungă. Deci, dacă ei puteau face 
asta, și tu sigur poţi, chiar dacă ești unită cu un parazit 
extraterestru. 

Oarecum rușinată, Kira încuviință, inspiră adânc și, cu 
un efort concentrat, netezi ultimele umflături de pe Lamă 
Delicată. 

— Ai dreptate. 

— Poţi să fii convinsă de asta. 

Apoi Kira întrebă: 

— Ce fel de medicamente bagă Vishal în tine? 

— Nu destule, asta e sigur. Hai să încercăm ceva diferit. 

Apoi Sparrow o puse pe banda de alergat și o făcu să 
alterneze între sprinturi și încercarea de a convinge Lama 
Delicată să facă anumite lucruri (în mare parte, să se 
remodeleze potrivit instrucțiunilor lui Sparrow). Kira realiză 


că nu putea să se concentreze dincolo de gâfâit și de 
bătăile puternice ale inimii. Lucrurile care-i distrăgeau 
atenţia erau prea grele, și o împiedicau să-și impună voința 
asupra Lamei Delicate. În plus, uneori, xeno încerca să 
anticipeze ce voia Kira, ca un asistent mult prea zelos, iar 
ca rezultat, de obicei trăgea mai departe decât voia. Din 
fericire însă, nu cu ţepi sau cu lame și nu atât de departe 
încât s-o pună în pericol pe Sparrow (care stătea cât de 
departe îi permitea locul). 

Timp de peste o oră, fostul pușcaș marin o munci pe 
Kira, testând-o la fel de detaliat cum o făcuseră și Vishal, și 
Carr. Dar nu o testase doar, o și antrenase. O împinse pe 
Kira să exploreze limitele Lamei Delicate și a interfeţei ei cu 
organismul extraterestru, iar când găsi acele limite, puse 
presiune pe ele până se lărgiră. 

În tot acest timp, Kira simţi niște dureri stranii în 
abdomen, începeau s-o îngrijoreze. 

Un lucru pe care Sparrow o punea să-l facă, iar Kira îl 
ura, era să se lovească în braț cu vârful unui cuţit și să 
încerce, cu fiecare lovitură, să împiedice Lama Delicată să 
se întărească pentru a o proteja. 

Prin urmare, Kira își tot înjunghie braţul, mușcându-și 
buza în tot acest timp. Nu era ușor. Lamă Delicată insista 
să se smulgă din strânsoarea ei mentală și să oprească 
lama. 

— Termină, spuse ea dintr-odată, sătulă. 

Lovi din nou, nu numai braţul, dar și pe Lamă Delicată, 
dorindu-și să-i provoace aceeași durere pe care i-o 
provocase la rândul ei. 

— Hei, ai grijă! strigă Sparrow. 

Kira se uită și văzu un jet de ţepi zimţaţți, la jumătate de 
metru de braţul ei. 

— La naiba! exclamă ea, retrăgându-i cât de repede 
posibil. 

Cu o expresie sumbră, Sparrow îndepărtă banca încă alți 
câţiva centimetri. _ 

— Nu e bine, Navarez. Incearcă din nou. 

Și Kira o ascultă. Și o duru. Fu greu. Dar nu renunță. 


2. 


Kira avea dureri, era transpirată și îi era foame când 
Sparrow hotărî să oprească exerciţiile. Și nu numai corpul îi 
era obosit, ci și mintea. Nu era ușor să interacţioneze cu 
xeno atât timp și nu avusese parte chiar de reușite, ceea ce 
o enerva mai mult decât voia să recunoască. 

— A fost un început, spuse Sparrow. 

— Nu trebuia să insiști așa de tare, zise Kira, ștergându- 
și faţa. Ai fi putut să fii rănită. 

— Cineva deja a fost rănit, zise Sparrow pe un ton tăios. 
Nu vreau decât să împiedic să se mai întâmple asta iar. Mi 
se pare că am insistat exact cât trebuie. 

Kira o privi. 

— Cred c-ai fost foarte populară în brigada ta. 

— Hai să-ţi spun cum e. La un moment dat în timpul 
antrenamentelor, era un idiot de pe Lumea lui Stewart. Îl 
chema Berk. Eram într-o misiune pe Pământ și... A; vizitat 
vreodată Pământul? 

— Nu. 

Sparrow ridică din umeri. 

— E un loc nebun. Frumos, dar sunt chestii vii care vor 
să te omoare pe oriunde te duci, exact ca pe Eidolon. 
Oricum, făceam un exerciţiu cu arme manuale. Asta 
înseamnă forţă implanturi sau interfață care să ajute. Lui 
Berk îi era greu, după care și-a intrat, în sfârșit, în ritm și a 
început să nimerească ţintele. Bum, arma i se blochează. A 
încercat să rezolve problema, dar nimic. Berk avea 
temperamentul unui ibric supraîncins. Înjura și lovea și se 
enervase atât de mult, încât și-a aruncat pistolul pe jos. 

— Până și eu știu să nu fac asta, zise Kira. 

— Exact. Instructorul nostru și trei sergenţi o iau spre 
Berk, precum cei patru călăreţi ai Apocalipsei. Îi spun vreo 
două, apoi îl pun să-și ridice arma și să traverseze câmpul. 
In spatele dispensarului era un cuib de viespi. Ai fost 
înțepată vreodată de o viespe? 


Kira scutură din cap. Avusese o mulţime de experienţe 

cu albinele pe Weyland, dar nu cu viespile. Nu primiseră 
undă verde pentru asta de la terraformarea coloniei. 
___— Sunt ca niște mici gloanţe de ură și de furie. 
Ințepătura lor doare al naibii de tare. Așa că Berk primește 
ordin să stea sub cuibul lor și să îl împungă cu arma. Apoi, 
în timp ce viespile îl înţepau întruna, a trebuit să curețe 
blocajul din armă, să o desfacă, să o curețe bine și s-o 
asambleze la loc. În tot acest timp, unul dintre sergenţi 
stătea în apropiere, acoperit din cap până-n picioare într-un 
exo, și țipa la el: „Acum mai ești furios?” 

— Pare o măsură extremă. 

— Mai bine să ai parte de puţin disconfort în timpul 
antrenamentului decât să devii un pușcaș marin care nu 
poate să se controleze când încep să zboare gloanţele. 

— A funcţionat? 

Sparrow se ridică în picioare. 

— Sigur că da. Berk a devenit unul dintre cei mai buni... 

Se auziră pași, apoi capul lui Tatupoa apăru de după 
colțul unuia dintre rafturi. 

— Totul e în regulă cu voi? M-au îngrijorat zgomotele 
care se auzeau de aici. 

— Suntem bine, mulțumim, zise Sparrow. 

Kira își șterse ultimele picături de transpiraţie de pe 
frunte și se ridică. 

— Doar am făcut exerciţii. 

Abdomenul o duru din nou și scânci. Pușcașul marin o 
privi sceptic. 

— Cum spuneți, doamnă. 


3. 


Kira și Sparrow era tăcute când se întoarseră în zona 
centrală a navei. Acolo, Sparrow se odihni în cârjă. 

— Mâine, aceeași oră, spuse ea. 

Kira deschise gura, daro închise la loc. Aveau să intre în 
FIL nu la mult timp după asta. Putea să mai 


supraviețuiască unei sesiuni cu Sparrow, oricât de dificilă 
avea să fie. 

— Bine, zise ea, dar poate o să încercăm ceva mai sigur. 

Sparrow scoase o bucată de gumă din buzunarul de la 
piept, o desfăcu și o băgă în gură. 

— Nu. Condiţiile sunt aceleași. Tu mă înjunghii pe mine, 
eu te împușc pe tine. E un aranjament simplu, drăguţ, nu 
crezi? 

Era, dar Kira nu avea de gând să recunoască asta. 

— Cum naiba ai supravieţuit atât de mult fără să fii 
ucisă? Sparrow râse. 

— Nu există siguranţă, numai diverse grade de risc. 

— Asta nu e un răspuns. 

— Atunci să zicem așa: am avut mai multă experienţă 
decât alţii în înfruntarea riscurilor. 

Afirmația ei avea o implicaţie nespusă: „Pentru că am 
fost nevoită”. 

— ... Cred că, pur și simplu, îţi place adrenalina. 

Din nou, fiorul de durere o împunse pe Kira în abdomen. 

Sparrow râse din nou. 

— Posibil. 

__ Când ajunseră în infirmerie, Hwa-jung le aștepta afară. 
Intr-o mână avea un aparat mic, pe care Kira nu-l 
recunoscu. 

— Offf, spuse femeia mecanic în timp ce Sparrow se 
legăna mergând. Nu ar trebui să umbli așa. Nu e bine 
pentru tine. 

Cu braţul liber, o luă pe Sparrow pe după umeri și o 
ghidă în interiorul camerei. 

— Sunt bine, protestă Sparrow slăbită, dar era evident 
că era mai epuizată decât voia să se vadă. 

lnăuntru, Vishal o ajută pe Hwa-jung să o ridice pe 
Sparrow pe masa de examinare, iar acolo, femeia scundă 
se întinse și închise ochii pentru o clipă. 

— Uite, o să ai nevoie de asta, spuse Hwa-jung, în timp 
ce așeză aparatul pe blatul scurt de lângă chiuvetă. 

— Ce e? 

— Un umidificator. Aerul e prea uscat aici. 


Vishal examină aparatul cu un grad de dubiu. 

— Aerul de aici e la fel ca... 

— Prea uscat, insistă Hwa-jung. Nu îi face bine. Te 
îmbolnăvește. Umiditatea trebuie să fie mai mare. 

— Nu o să câștigi dezbaterea asta, doctore, zâmbi 
Sparrow. 

Păru că Vishal avea să protesteze, însă își ridică mâinile 
și se dădu cu un pas în spate. 

— Cum vrei, domnișoară Song. Nu e ca și cum lucrez 
aici. 

Kira se aplecă spre el și îl întrebă, pe o voce joasă: 

— Ai un minut? 

— Pentru tine, domnişoară  Navarez, bineînţeles, 
încuviinţă doctorul. Care pare să fie problema? 

Kira se uită la celelalte două femei, însă acestea părea 
prinse în conversaţie. Pe un ton și mai jos, spuse: 

— M-a tot durut abdomenul. Nu știu dacă e de la ceva 
ce am mâncat sau... 

Se opri, nedorind să verbalizeze cele mai groaznice 
posibilităţi. Expresia lui Vishal deveni tăioasă. 

— Ce ai mâncat la micul dejun? 

— Nu am mâncat încă. 

— Foarte bine. Te rog să stai aici, domnișoară Navarez, 
și o să văd ce pot să fac. 

Kira se așeză în centrul infirmeriei. Se simţea destul de 
rușinată că Sparrow și Hwa-jung se uitau în timp ce 
doctorul îi ascultă pieptul cu stetoscopul, apoi îi palpă 
burta. 

— Te doare aici? întrebă el, atingând-o fix sub cutia 
toracică. 

— Nu. 

Mâinile i se mișcară câţiva centimetri mai jos. 

— Aici? 

Kira scutură din cap, iar doctorul își mută degetele și 
mai jos. 

— Aici? 

Inspirația scurtă un răspuns destul de bun. 

— Da, răspunse ea, vocea fiindu-i plină de durere. 


Vishal se încurntă. 

— Un minut, domnișoară Navarez. 

Deschise un sertar din apropiere și umblă prin el. 

— Spune-mi Kira, te rog. 

— Da, sigur, domnișoară Kira. 

— Nu, adică... Nu contează. 

În cealaltă parte a camerei, Sparrow făcu un balon din 
gumă. 

— Nu o să-l îndupleci niciodată. Doctorul este rigid ca un 
băț de titaniu. 

Vishal mormăi ceva într-o limbă pe care Kira nu o 
înţelese, apoi se întoarse la ea cu un dispozitiv ciudat. 

— Te rog, întinde-te pe jos și desfă-ţi salopeta. Nu 
complet, doar pe jumătate. 

Simţi podeaua dură pe spate. Nu se mișcă în timp ce 
doctorul întinse o substanţă rece pe partea inferioară a 
stomacului. Deci îi făcea o sonogramă. Doctorul își mușcă 
partea interioară a buzei în timp ce studia transmisia pe 
interfață. Când termină, Kira așteptă un răspuns, însă 
doctorul ridică un deget și spuse: 

— Trebuie să fac și un test de sânge, domnișoară Kira. 
Poți să-ţi îndepărtezi Lama Delicată de pe braț? 

„Asta nu e bine.” Kira îi ascultă din nou ordinele și 
încercă să ignore neliniștea din stomac. Sau poate că era 
doar durerea care venea de la ce era în neregulă în ea. 
Simţi o înţepătură când acul îi trecu prin pielea neprotejată. 
Apoi urmară câteva minute de tăcere, în timp ce așteptau 
diagnosticul de la calculatoarele infirmeriei. 

— Gata, spuse doctorul, care începu să-și citească 
interfața, ochii mișcându-i-se dintr-o parte în alta. 

— Ei bine, ce e, doctore? întrebă Sparrow. 

— Dacă domnișoara Kira va dori să vă spună, e alegerea 
ei, răspunse Vishal, însă ea e încă pacienta mea și eu sunt 
doctorul ei, prin urmare, acestea sunt informații 
confidenţiale. 

Bărbatul arătă spre ușa infirmeriei și îi spuse Kirei: 

— După tine, draga mea. 

— Da, da, zise Sparrow, care nu-și putu ascunde 


licărirea de curiozitate din ochi. 

Odată ce ieșiră pe hol, cu ușa închisă în urma lor, Kira 
întrebă: 

— Cât de rău e? 

— Nu e deloc rău, domnişoară Kira. Eşti la menstruaţie. 
Ceea ce simţi sunt crampe uterine. E destul de normal. 

— Sunt... Pentru o clipă, Kira nu știu ce să spună. Nu se 
poate. Mi-am dezactivat ciclul când am ajuns la pubertate. 

Singura dată când îl reactivase fusese în timpul 
colegiului, în cele mai stupide șase luni din viaţa ei, cu el... 
Un val de amintiri nedorite îi umplu mintea. 

— Sunt sigur că ai dreptate, domnişoară Kira, dar 
rezultatele nu greşesc. Eşti mai mult ca sigur la 
menstruaţie. Nu există niciun dubiu în privinţa asta. 

— Nu ar trebui să fie posibil. 

— Nu, nu ar trebui. 

Kira își ridică mâinile la tâmple. O durere surdă lua 
naștere în spatele ochilor. 

— Xeno a crezut probabil că sunt rănită, așa că m-a 
reparat. 

Se plimbă pe coridor, apoi se opri, cu mâinile în șold. 

— La naiba. Deci, de acum încolo, trebuie să suport 
asta? Nu poţi să faci ceva ca să îl dezactivezi? 

Vishal ezită, apoi făcu o mișcare neajutorată. 

— Dacă xeno o să te vindece, atunci nimic din ce fac eu 
nu o să-l poată opri, decât dacă îţi scot ovarele și... 

— E imposibil ca Lamă Delicată să te lase să faci asta, 
da. 

Doctorul își privi interfaţa. 

— Există tratamente hormonale pe care le putem 
încerca, dar trebuie să te avertizez, domnișoară Navârez, 
au niște efecte secundare neplăcute. De asemenea, nu pot 
să garantez pentru eficienţa lor, deoarece xeno e posibil să 
intervină în procesul de absorbție și în metabolism. 

— Bine... Bine. Kira se plimbă din nou pe coridor. Bine. 
Las-o baltă. Dacă o să mă simt și mai rău, poate că vom 
încerca niște pastile. 

Doctorul încuviinţă. 


— Cum vrei. Își plimbă un deget de-a lungul buzei de jos 
și adăugă: Mai e ceva ce ar trebui să ai în vedere, 
domnișoară Navarez, și îmi cer scuze pentru că pomenesc 
asta. Practic, nu există niciun motiv pentru care să nu poți 
rămâne însărcinată acum. Însă din postura de doctor al tău, 
trebuie să... 

— Nu o să rămân însărcinată, spuse Kira, pe un ton mai 
tăios decât dorise. Râse, dar sunetul era lipsit de umor. In 
plus, nu cred că Lamă Delicată mi-ar da voie, chiar dacă aș 
vrea. 

— Exact, domnişoară Kira. Nu aș putea garanta 
siguranţa ta sau a embrionului. 

— Am înţeles. Îți apreciez grija. Nu trebuie să raportezi 
asta nimănui de pe Darmstaat, nu? 

— Vor să o fac, dar nu aș trăda confidenţialitate a unui 
pacient. 

— Mulţumesc. 

— Sigur, domnişoară Kira... Vrei să-ţi repar nasul acum? 
Dacă nu, va trebui să așteptăm până mâine. Mai târziu o să 
fiu ocupat cu Sparrow. 

— Mi-a spus. Hai să o lăsăm pe mâine. 

— Cum dorești. 

Doctorul se întoarse în infirmerie, lăsând-o singură pe 
coridor. 


4. 


„Însărcinată.” 

Kira simţi cum i se întoarce stomacul pe dos, și nu era 
de la crampe. După ce i se întâmplase la colegiu, jurase că 
nu va avea niciodată copii. Fusese nevoie să-l întâlnească 
pe Alan ca să se răzgândească, și asta numai pentru că-l 
plăcea atât de mult. Acum însă, gândul o umplu de 
repulsie. Ce fel de monstruozitate hibrid avea să producă 
xeno dacă rămânea însărcinată? 

Își ridică mâna să se joace cu o șuviţă de păr. Degetele îi 
atinseră scalpul. Nu se putea să rămână însărcinată prea 


curând. Nu trebuia decât să evite să se culce cu cineva. Nu 
era chiar așa dificil. 

Gândurile i se opriră asupra detaliilor mecanice. Oare 
putea să facă sex? Dacă reușea să convingă Lama Delicată 
să i se retragă dintre picioare, atunci... Putea să 
funcționeze, dar persoana cu care era trebuia să fie 
curajoasă, foarte curajoasă. lar dacă pierdea controlul 
costumului și acesta se închidea... 

„Auci.“ 

Își privi partea de jos a trupului. Măcar nu trebuia să-și 
facă griji din cauza sângerării. Lama Delicată era eficientă, 
ca întotdeauna, când venea vorba de reciclarea deșeurilor 
corpului ei. 

Ușa de la infirmerie se deschise și Hwa-jung ieși. 

— Ai ceva timp? întrebă Kira. Poţi să mă ajuţi cu ceva? 

Mecanica-șefa o privi. 

— Ce e? 

De la oricine altcineva, întrebarea ar fi părut 
nepoliticoasă, dar cum venea de la Hwa-jung, Kira știu că 
era o simplă cerere. 

Kira îi explică de ce avea nevoie și ce voia, și faptul că 
nu erau același lucru. 

— Pe aici, spuse Hwa-jung, și o luă spre centrul navei. 

În timp ce coborau scara centrală, Kira o privi pe femeie 
cu multă curiozitate. 

— Cum ai ajuns pe Wallfish, dacă nu te deranjează 
întrebarea? 

— Capitanul Falconi avea nevoie de un mecanic-șef, eu 
aveam nevoie de un loc de muncă. Acum lucrez aici. 

— Ai familie pe Shin-Zar? 

Hwa-jung încuviință. 

— Mulţi fraţi și multe surori. Mulţi verișori. Le trimit bani 
când pot. 

— De ce ai plecat? 

— Pentru că, răspunse Hwa-jung în timp ce păși pe 
puntea de deasupra calei. Își ridică mâinile, degetele fiind 
strânse împreună și vârfurile lipite. 

— Bum! rosti ea, apoi deschise mâinile, întinzându-și 


degetele. 

— A! 

Fără nu știa dacă Hwa-jung vorbea la propriu sau nu și 
se hotări că era mai bine să nu întrebe. 

— Mergi vreodată în vizită? 

— Am fost o dată. Atât. 

Trecură printr-un pasaj îngust și intrară într-o cameră 
aflată aproape de carenă. 

Era un atelier înțesat de aparate, mic și înghesuit, plin 
cu mai multe bucăţi de echipament decât putea recunoaște 
Kira, dar organizat impecabil. Parfumul solvenţilor îi înțepă 
nările, iar mirosul de ozon îi aduse un gust amar, ca de 
nichel, pe limbă. 

— Atenţie, unele substanţe chimicale sunt cunoscute de 
Liga Lumilor Aliate pentru faptul că provoacă cancer, spuse 
Hwa-jung în timp ce-și făcea drum printre diversele 
mașinării. 

— Dar e simplu de tratat, zise Kira. 

Hwa-jung râse. 

— Încă mai cer avertismente. Nişte birocraţi. 

Se opri lângă un perete cu dulapuri, din spatele 
atelierului. 

— Aici. Ai metale sub formă de pudră, policarbonaţi, 
substraturi organice, fibră de carbon și altele. Toate 
proviziile de care ai nevoie. 

— E ceva ce nu ar trebui să iau? 

— Organicele. Metalele sunt ușor de înlocuit. Organicele 
sunt mai greu de găsit și mai scumpe. 

— Bine, o să le evit. 

Hwa-jung ridică din umeri. 

— Poţi să iei câteva, dar nu foarte multe. Orice ai face, 
nu le contamina unele cu altele. O să distrugă orice facem 
din ele. 

— Am înţeles, nu o s-o fac. 

Apoi îi arătă Kirei cum să deschidă dulapurile și 
pachetele aflate înăuntru. 

— Acum înţelegi, da? Mă duc să văd dacă pot să printez 
ce vrei. 


— Mulţumesc. 

Când Hwa-jung plecă, Kira își băgă degetele într-o 
grămadă de pudră de aluminiu, în timp ce-l îndemna pe 
xeno să mănânce. Nu-și dădu seama dacă o asculta. Sigilă 
pachetul, închise sertarul, își curăță mâna cu un șervetțel 
umed luat din aparatul de pe perete și, odată ce pielea i se 
uscă, încercă același lucru cu pudra de titaniu. 

Sertar cu sertar, încercă rezervele navei. Costumul nu 
părea să absoarbă din metale. Se pare că își potolise 
foamea în timpul nopţii. Cu toate astea, arăta o preferinţă 
clară pentru câteva dintre elementele mai rare, precum 
samariu, neodim și ytriu, printre altele. Și cobalt, și zinc. 
Spre surprinderea ei, Lama Delicată ignora toţi compușii 
biologici. 

Când Kira termină, ieși din atelierul mecanic, în timp ce 
Hwa-jung încă lucra acolo, aplecată deasupra ecranului de 
control al imprimantei principale de pe navă. Se întoarse la 
cantină și își prepară un mic dejun târziu, pe care îl mâncă 
relaxată. Era aproape ora prânzului și era deja epuizată de 
la evenimentele zilei. Antrenamentul lui Sparrow, dacă 
putea fi numit așa, o afectase mult. 

Abdomenul o duru din nou și se strâmbă. 

„Minunat. Absolut minunat.” 

Își ridică privirea când Nielsen intră în cameră. Prim- 
ofițerul își luă niște mâncare din frigider și apoi se așeză în 
faţa Kirei. 

Mâncară în tăcere vreme îndelungată. 

Apoi Nielsen spuse: 

— Ne-ai adus pe un drum ciudat, Navarez. 

„Mănâncă drumul.” 

— Nu pot să te contrazic. Te deranjează? 

Femeia își puse furculita jos. 

— Nu sunt încântată că o să fim plecaţi mai bine de șase 
luni, dacă asta întrebi. Liga o să aibă deja probleme 
serioase când ne întoarcem, asta dacă, printr-un miracol, 
atacurile astea se vor domoli. 

— Dar poate o să îi ajutăm dacă găsim Toiagul Albastru. 

— Da, știu care e raţiunea din spatele călătoriei. Nielsen 


luă o gură de apă. Când am venit pe Wa//fish, nu credeam 
că mă înham la lupte, căutat relicve extraterestre sau 
expediţii în regiuni neexplorate ale galaxiei. Și, cu toate 
astea, iată-ne aici. 

Kira dădu din cap. 

— Da, nici eu nu căutam asta... cu excepţia explorării. 

— Și a relicvelor extraterestre. 

Un zâmbet își forță drumul pe faţa Kirei. 

— Și asta. 

Nielsen zâmbi și ea vag, apoi o surprinse pe Kira, 
rostind: 

— Am auzit că Sparrow ţi-a dat de furcă azi. Cum reziști? 
Întrebarea o îmblânzi pe Kira. 

— Sunt bine, dar a fost greu. Totul e foarte greu. 

— Îmi imaginez. 

— În plus, acum... Râse pe jumătate. Nu o să-ţi vină să 
crezi, dar... Și îi spuse lui Nielsen de revenirea menstruației. 

Prim-ofiţerul avea o expresie înţelegătoare pe faţă. 

— Cât de incomod. Cel puţin nu trebuie să-ţi faci griji 
pentru sângerat. 

— Așa e. Am și mici avantaje, nu-i așa? 

Kira își ridică paharul într-un toast în glumă, iar Nielsen 
făcu la fel. Apoi Nielsen spuse: 

— Kira, dacă ai nevoie vreodată să vorbești cu cineva, 
cu altcineva decât cu Gregorovich, vino la mine. Ușa mea e 
mereu deschisă. Kira o privi îndelung, simțindu-se 
recunoscătoare, apoi încuviinţă. 

— O să ţin minte. Multumesc. 


5. 


Kira petrecu restul zilei ajutând pe navă. Încă mai erau o 
groază de lucruri de făcut înainte să activeze FTL-ul: tuburi 
și filtre de verificat, diagnostice de pus, curăţenie generală 
și tot așa. 

Pe Kira nu o deranja munca. O făcea să se simtă utilă și 
o împiedica să se gândească prea mult. Chiar îl ajută pe 


Trig să repare patul stricat din cabina ei. Fu fericită să facă 
asta, deoarece știa că dacă totul mergea bine, avea să 
petreacă luni întregi pe acea saltea, pierdută în somnul ca 
de moarte al hibernării induse de Lama Delicată. 

Gândul o speria, așa că munci și mai mult și încercă să 
nu se oprească asupra lui. 

Când veni seara pe navă, toată lumea, cu excepţia 
pușcașilor marini, se strânse la cantină, chiar și Sparrow. 

— Credeam că ai de făcut o operaţie, spuse Falconi, 
care o fixa cu privirea. 

— Am amânat-o pentru mai târziu, zise ea. 

Toți știau că voia să fie acolo. Cina era ultima lor șansă 
de a petrece timp împreună ca un grup înainte să intre în 
FTL. 

— E în regulă, doctore? întrebă Falconi. 

Vishal încuviinţă. 

— Atât timp cât nu mănâncă mâncare solidă, o să fie 
bine. 

Sparrow zâmbi. 

— Atunci e bine că tu gătești în seara asta, doctore. Asta 
face aşteptarea mai uşoară. 

O umbră trecu peste fața lui Vishal, însă bărbatul nu 
ripostă. 

— Mă bucur că ești în siguranță pentru operaţia ta, 
domnişoară, fu tot ce spuse. 

Un mesaj apăru pe interfața Kirei. 


<Sparrow mi-a spus de sesiunea voastră. Se pare că te- 
a muncit destul de serios. - Falconi> 

<Ai rezumat foarte bine situatia. Sparrow e intensă. Dar 
minuțioasă. Foarte minuțioasă. - Kira> 

<Bun. — Falconi> 

<Ea cum crede că a decurs? - Kira> 

<Spune că a lucrat și cu recruți mai slabi ca tine. - 
Falconi> 

< Mulţumesc... cred. - Kira> 


Bărbatul râse. 


<Crede-mă, venind de la ea, e un compliment. - 
Falconi> 


Atmosfera de la cantină era mai relaxată decât fusese 
cu o zi în urmă, cu toate că exista un substrat de tensiune 
care dădea conversaţiilor o nuanţă ciudată. Niciunul nu voia 
să vorbească despre ce avea să urmeze, subiectul plutea 
deasupra lor ca o ameninţare nespusă. 

Asta până când Kira fu destul de curajoasă încât să 
spună: 

— Bun, știu că e nepoliticos, dar trebuie să pun o 
întrebare. 

— Ba nu trebuie, zise Falconi, în timp ce bău din paharul 
cu vin. 

Kira continuă, ca și cum bărbatul nu ar fi zis nimic. 

— Akawe a spus că aţi cerut graţieri înainte să acceptați 
să veniţi. Pentru ce? 

Membrii echipajului se foiră neliniștiţi în cameră, în timp 
ce entropiștii îi priveau cu interes. 

— Trig, ai menţionat niște dificultăţi pe Ruslan, așa că 
eram curioasă. 

Kira se rezemă de scaun și aşteptă să vadă ce se 
întâmpla. Falconi se încruntă privind la pahar. 

— Nu poţi să te abţii să-ţi bagi nasul unde nu-ți fierbe 
oala, nu-i așa? 

Pe un ton împăciuitor, Nielsen spuse: 

— Ar trebui să-i zicem. Nu are rost să ţinem secretul, nu 
acum. 

— ... Bine, atunci spune-i tu. 

Kira se întrebă cât de rău era. Contrabandă? Furt? Atac? 
„„„. Crimă? 

Nielsen oftă și apoi, ca și cum ar fi ghicit la ce gândea 
Kira, spuse: 

— Nu e ce-ţi imaginezi. Nu eram pe navă atunci, dar 
echipajul a ajuns să aibă probleme pentru că a importat o 
mulțime de salamandre ca să le vândă pe Ruslan. 

Kira crezu că nu auzise bine. 


— Salamandre? 

— Da, o bombă salamandrică, spuse Trig. 

Sparrow râse, după care se strâmbă și se apucă de 
rană. 

— Nu face asta, spuse Nielsen. 

Trig râse și se concentră din nou pe mâncarea lui. 

— Era pe Ruslan un spectacol pentru copii, zise Falconi. 
Salamandra Yanni, sau ceva de genul ăsta. Era foarte 
popular. 

— Era? 

— Toţi copiii voiau salamandre ca animale de companie, 
așa că ni s-a părut o idee bună să aducem foarte multe. 

Nielsen își dădu ochii peste cap și încuviinţă. 

— Dacă aș fi fost pe Wallfish, nu aș fi permis asemenea 
prostii. 

Falconi avu o problemă cu asta. 

— Era o idee bună. Ai fi profitat de ocazie mai repede 
decât noi. 

— De ce nu au crescut, pur și simplu, salamandrele într- 
un laborator? întrebă Kira, derutată. Sau de ce nu au 
modificat o broască să arate ca ele? 

— Au făcut asta, dar copiii bogaţi voiau salamandre 
adevărate. De pe Pământ. Știi cum e. 

— Asta nu are cum să fi fost ieftin, zise Kira. 

Un zâmbet ironic îi apăru pe față lui Falconi. 

— Exactamento. Am fi făcut o avere. Dacă... 

— Afurisitele de chestii nu ar fi avut un buton de 
ucidere! spuse Sparrow. 

— Nu... începu Kira, apoi se opri. Bineînțeles, pentru că 
erau de pe Pământ. 

Toate macroorganismele (și câteva de mici dimensiuni) 
creșteau în lumi colonizate și aveau construite butoane 
genetice de ucidere, pentru a ușura gestionarea populaţiei 
lor și pentru a opri orice organism din întreruperea lanţului 
trofic indigen sau, dacă era prezentă, a ecologiei locului 
respectiv. Dar nu și pe Pământ. Acolo, plantele și animalele, 
pur și simplu, existau, se amestecau și concurau unele cu 
celelalte într-un haos care încă nu putea fi controlat. 


Falconi îi întinse o mână. 

— Da. Am găsit o companie care creștea salamandre... 

— Fink-Nottle's Pious Newt Emporium, interveni Trig. 

— ... dar nu le-am zis exact unde vor ajunge acestea. Nu 
exista niciun motiv pentru ca ITC să afle ce făceam, nu-i 
așa? 

— Nici prin cap nu ne-a trecut să cerem un buton de 
ucidere, spuse Sparrow. lar când le vânduserăm, era prea 
târziu ca să mai reparăm problema. 

— Câte aţi vândut? 

— Șapte sute șaptezeci și șapte. 

— Șaptezeci și șase, spuse Sparrow. N-o uita pe cea pe 
care a mâncat-o domnul Fuzzypants. 

— Așa e. Șaptezeci și șase, spuse Trig. 

Kira nici nu reușea să-și imagineze atâtea salamandre. 

Falconi continuă povestea. 

— Așa cum probabil că ţi-ai dat seama, multe 
salamandre au evadat și, fără să aibă prădători naturali, au 
exterminat o mare parte din insectele, viermii, melcii și alte 
vietăţi de pe Ruslan. 

— Dumnezeule. 

Fără insecte și alte astfel de ființe, era imposibil pentru 
o colonie să funcţioneze. La începutul transformării 
teritoriilor sterile sau ostile în pământ fertil, viermii valorau 
mai mult decât greutatea lor în uraniu rafinat. 

— Exact. 

— A fost o bombă salamanarică, spuse Trig. 

Sparrow și Nielsen mormăiră, iar Vishal zise: 

— Asta a fost genul de glumă pe care a trebuit s-o 
suportăm pe tot parcursul călătoriei, domnișoară Kira. A 
fost foarte neplăcut. 

Kira îl fixă cu privirea pe Trig. 

— Hei, cum numești o salamandră foarte deşteaptă? 

Puștiul zâmbi. 

— Cum? 

— Salamaneton, evident. 

— Cer permisiune să îi arunc pe amândoi în spațiu ca 
pedeapsă, căpitane, spuse Nielsen. 


— Ai permisiunea mea, zise Falconi, dar după ce 
ajungem la destinaţie. 

În acel moment, atmosfera din cantină deveni mai 
sumbră. 

— Deci, ce s-a întâmplat după aceea cu salamandrele? 
întrebă Kira. 

Pedeapsa pentru încălcarea protocoalelor de 
biosiguranţă varia de la un loc la altul, dar de obicei implica 
amenzi mari și/sau închisoare. 

— Ce crezi? mormăi Falconi. Guvernul local a emis 
mandate pentru arestarea noastră. Din fericire, au fost doar 
mandate planetare, nu stelare sau interstelare, și 
plecaserăm de mult atunci când salamandrele au făcut 
probleme. Dar, da, nu au fost prea fericiţi cu isprava 
noastră. Chiar au anulat Salamandra Yanni, deoarece atâţia 
oameni erau supăraţi. 

Kira chicoti, apoi izbucni în râs. 

— Îmi pare rău, știu că nu e amuzant, dar... 

— E puţin amuzant, spuse Vishal. 

— Da, al naibii de hilar, spuse Falconi, apoi i se adresă 
Kirei: Au recuperat retroactiv ce cumpăraserăm, așa că am 
rămas fără mâncare, combustibil și propulsor pentru restul 
călătoriei. 

— Înţeleg de ce asta te-a făcut să te simți... 
salamaneputincios, spuse ea. 

Nielsen își puse fața-n mâini. 

— Thule, acum sunt doi. 

— Dă-mi arma, spuse Falconi întinzându-se după pistolul 
lui, care era atârnat în teacă de scaunul lui Vishal. 

Doctorul râse și scutură din cap. 

— Nicio șansă, căpitane. 

— Pfff, sunteţi toţi niște neserioși. 

— Nu vrei să spui nesalamandrici? întrebă Trig. 

— Gata cu jocurile de cuvinte sau o să vă criogenez 
chiar acum! 

— Siiiigur. 

Nielsen îi spuse Kirei: 

— Am mai avut și alte câteva dificultăţi mai mici, în 


mare parte încălcări de ITC, dar asta a fost cea principală. 

— Asta și situaţia de pe Chelomey, pufni Sparrow. Ca 
răspuns la privirea întrebătoare a Kirei, adăugă: Am fost 
angajaţi de un bărbat pe nume Griffith, pe Alpha Centauri, 
ca să aducem un transport să zicem „sensibil” pentru un tip 
de pe staţia Chelomey. Doar că, atunci când am lăsat 
bunurile, contactul nostru nu era acolo. Idiotul fusese 
arestat de securitatea de pe staţie. Așa că staţia ne-a vrut 
și pe noi. Griffith a susţinut că am ratat livrarea, că nu vrea 
să plătească și, cum folosiserăm ce mai aveam din 
antimaterie ca să ajungem acolo, nu am putut face nimic în 
privinţa asta. 

— Și uite așa am ajuns izolaţi aici, zise Falconi, care-și 
goli paharul. Nu am putut să aterizăm pe Chelomey și nici 
pe Ruslan. Mă rog, nu în mod legal. 

— Am înţeles. 

Per total, nu era atât de rău pe cât își imaginase Kira. 
Puţină contrabandă, puţin ecoterorism... Chiar se așteptase 
la ceva mult mai rău. Falconi flutură din mână. 

— Acum, totul s-a lămurit. Presupun că ţie trebuie să-ţi 
mulțumim pentru asta, zise el, cu privirea ușor înceţoșată 
de la băutură. 

— A fost plăcerea mea. 

Mai târziu, după ce o mare parte din mâncare dispăruse 
de pe masă, Hwa-jung se ridică de pe scaunul ei aflat lângă 
Sparrow și ieși pe ușă. Când se întoarse, îi adusese cu ea 
pe Runcible și pe Domnul Fuzzypants, dar și celălalt lucru 
pe care i-l ceruse Kira. 

— Poftim, spuse Hwa-jung și îi întinse Kirei armonica. 
Tocmai s-a terminat printarea ei. 

Kira râse și luă instrumentul. 

— Mulţumesc! 

Acum avea și altceva de făcut decât să se uite la 
interfață în timp ce aștepta singură pe o navă goală. 
Falconi ridică o sprânceană. 

— Cânţi? 

— Putin, răspunse Kira, care-și plimbă mâinile peste 
instrument, testându-i clapele. Apoi cântă un aranjament 


simplu ca încălzire, numit Nebunia Chiarei. 

Muzica înveseli atmosfera, iar echipajul se strânse în 
jurul ei. 

— Hei, știi 7oxopaxia? întrebă Sparrow. 

— Da. 

Kira cântă până îi amorţiră degetele, dar asta nu o 
deranjă. Pentru o perioadă scurtă, nu o invadară gânduri 
legate de viitor, iar viața era bună. 

Domnul Fuzzypants stătea în continuare la distanță de 
ea, dar la un moment dat în noapte, la mult timp după ce 
Kira lăsă armonica jos, ea se trezi cu greutatea caldă a lui 
Runcible în poală, în timp ce mângâia porcul în spatele 
urechilor și acesta dădea încântat din coadă. Un val de 
afecțiune trecu prin Kira, iar lacrimile îi încețoșară privirea. 

Pentru prima oară de la morțile lui Alan și ale celorlalți 
colegi, se relaxă cu adevărat. 

Și, da, poate că Falconi era un nemernic neșlefuit, și 
mintea navei lor era excentrică, și Sparrow era oarecum 
sadică, și Trig era doar un puști, și Hwa-jung era ciudată în 
felul ei, și Vishal... Kira nu era sigură care era treaba cu el 
încă, dar părea destul de simpatic. Și ce dacă? Nimic nu era 
perfect. Kira știa însă un lucru cu siguranţă: ar fi luptat 
pentru Falconi și echipajul lui. Ar fi luptat pentru ei la fel 
cum ar fi făcut-o pentru echipa ei de pe Adra. 


6. 


Rămaseră împreună în cantină până mult mai târziu 
decât ar fi trebuit s-o facă, dar nimeni nu se plânse, cu atât 
mai puţin Kira. Seara se termină cu ea arătând, la cererea 
entropiștilor, cum Lama Delicată putea să ia diferite forme 
pe suprafaţa sa. Făcu o faţă zâmbitoare să i se ridice din 
palmă, iar Falconi spuse: 

— Vorbește cu mâna. 

Toată lumea râse. 

La un moment dat, Sparrow, Vishal și Hwa-jung plecară 
spre infirmerie. Fără ei, cantina deveni mult mai tăcută. 


Operația lui Sparrow avea să dureze ceva timp. Cu mult 
înainte ca aceasta să se fi terminat, Kira se întoarse în 
cabina ei, căzu pe saltea și adormi. Pentru prima oară, nu 
visă. 


7. 


Dimineaţa sosi și, odată cu ea, o senzaţie de teamă. 
Saltul în FTL era programat să înceapă peste doar câteva 
ore. Kira rămase pe loc o perioadă și încercă să facă pace 
cu tot ce avea să urmeze. 

Eu mi-am făcut asta cu mâna mea.“ 

Gândul o făcu să se simtă mai bine, nu doar o victimă a 
circumstanțelor, dar tot nu prea grozav. Se ridică și-și 
verifică interfața. Nu erau știri semnificative (în afara unor 
rapoarte despre lupte minore pe Ruslan) și nici mesaje. În 
plus, nici crampe. Ce ușurare. 

Îi scrise lui Sparrow: 


<Mai vrei să facem asta? - Kira> 


După un minut: 
<Da. În infirmerie. - Sparrow> 


Kira se spălă pe faţă, se îmbrăcă și plecă. 

Când se deschise ușa infirmeriei, fu șocată de cât de 
slăbită era Sparrow. Femeia era trasă la față și palidă și 
avea o perfuzie pe braț. Oarecum șocată, Kira întrebă: 

— O să poţi să faci faţă criogenării? 

— O aştept cu nerăbdare, răspunse Sparrow sec. 
Doctorul spune că o să mă descurc. E posibil chiar să mă 
ajute să mă vindec mai bine pe termen lung. 

— Chiar ești în stare de mai mult... din orice o fi asta? 

Sparrow îi zâmbi. 

— Da. M-am gândit la o mulţime de moduri prin care să- 
ţi testez răbdarea. 


Și se ţinu de cuvânt. Se duseră în sala improvizată și o 
trecu pe Kira printr-o serie de exerciţii riguroase, în timp ce 
aceasta încerca să îl controleze pe Lamă Delicată. Sparrow 
nu-i ușură sarcina. Femeia avea talentul de a-i distrage 
atenția și profita din plin de asta, hărțuind-o pe Kira cu 
vorbe, sunete și mișcări neașteptate în timpul celor mai 
dificile părţi ale exerciţiilor. lar Kira eșuă în mod repetat și 
deveni din ce în ce mai frustrată de inabilitatea ei de a-și 
menţine stabilitatea mentală. Când se întâmplau atât de 
multe lucruri, era aproape inevitabil să-și piardă 
concentrarea, iar când se întâmpla asta, Lamă Delicată 
prelua conducerea, alegând după propria sa judecată care 
era cea mai bună cale de acțiune. 

Deciziile organismului construiau imaginea caracterului 
său: era impulsiv și nerăbdător să găsească defecte care 
puteau fi exploatate. Era o conștiință aflată în căutare, plină 
de curiozitate, în ciuda naturii sale deseori distructive. 

Și o ţinură tot așa multă vreme. Sparrow o tot hărțui, iar 
Kira continuă să încerce să-și menţină cumpătul. 

După o oră, faţa îi era transpirată leoarcă și se simţea 
aproape la fel de epuizată pe cât arăta Sparrow. 

— Cum m-am descurcat? întrebă Kira când se ridică de 
jos. 

— Să nu te duci să te uiţi la un film de groază, atâta am 
de spus, zise Sparrow. 

— Aha. 

— Ce? Vrei prăjituri și complimente? Nu ai renunţat. 
Continuă să nu renunți și e posibil să mă impresionezi într-o 
bună zi. Sparrow se întinse pe bancă și închise ochii. Acum, 
depinde de tine. Ştii ce trebuie să faci cât timp noi o să fim 
doar niște corpuri. 

— Trebuie să tot exersez. 

— Și nu poți să te lași pe tânjeală. 

— Nu o s-o fac. 

Sparrow deschise un ochi. Zâmbi. 

— Ştii ce, Navarez? Te cred. 

Orele care urmară fură ocupate cu pregătiri frenetice. 
Kira îl ajută pe Vishal să sedeze animalele de pe navă, după 


care Runcible și Domnul Fuzzypants fură așezați într-un tub 
de criogenare destul de mare pentru amândoi. 

La scurt timp după, se auzi alarma de propulsie, iar 
Wallfish își opri motoarele, pentru ca temperatura lor să fie 
cât mai scăzută înainte să ajungă la limita Markov. În 
apropiere, Darmstaat făcu la fel, radiatoarele de diamant al 
crucișătorului strălucind în lumina slabă venită dinspre 
steaua sistemului. 

Unul câte unul, sistemele de pe Wa//fish se opriră, iar în 
navă se făcu din ce în ce mai rece și mai întuneric. 

Cei patru pușcași marini fură primii care intrară în 
criogenare. Își trimiseră înștiinţările, apoi sistemele lor 
dispărură de pe intrane-tul navei, în timp ce alunecau într-o 
stază ca de moarte. 

Apoi urmară entropiștii. Tuburile lor de criogenare erau 
în cabinele lor. 

— Mergem să ne întindem... 

—... în  hibernaculul nostru. Călătorie plăcută, 
Prizoniere, spuseră ei înainte să se sechestreze singuri. 

Kira și echipajul de pe Wallfish se strânseră în adăpostul 
de furtuni al navei, aflat chiar deasupra centrului, fix sub 
puntea de comandă și lângă camera sigilată care conținea 
sarcofagul armat pe care Gregorovich îl numea casă. 

Kira se rezemă de ușa adăpostului, simțindu-se 
neajutorată în timp ce echipajul se dezbrăca în lenjerie. 
Apoi Sparrow, Hwa-jung, Trig și Nielsen intrară în tuburile 
lor. Capacele se închiseră și, în numai câteva secunde, 
interioarele se înceţoșară. 

Falconi rămase ultimul. 

— O să fii bine singură? întrebă el în timp ce-și dădea jos 
cămașa. 

Kira îi evită privirea. 

— Cred că da. 

— Odată ce Gregorovich o să dispară, Morven, pseudo- 
inteli-genţa noastră, o să se ocupe de navigaţie și de 
menţinerea vieţii, dar dacă o să fie ceva în neregulă, să nu 
eziţi să ne trezești pe oricare dintre noi. 

— Bine. 


Fdconi își desflcu șireturile, apoi își puse ghetele într-un 
dulap. 

— Vorbesc serios. Chiar dacă ai doar nevoie să vorbești 
cu altă persoană. Oricum va trebui să ieșim din FIL de 
câteva ori. 

— Dacă o să fie nevoie, îţi promit că asta o să fac. 

Se uită și-l văzu pe Falconi doar în lenjerie. Era mai bine 
flcut decât crezuse: pieptul musculos, brațele lucrate, spate 
lat. Era evident că Sparrow și Hwa-jung nu erau singurele 
care ridicau greutăţi. 

— Bine. 

Apoi bărbatul se trase de-a lungul peretelui și pluti spre 
ea. De aproape, Kira îi simţi transpiraţia, un miros curat și 
sănătos, puţin înţepător. O perdea de păr negru, gros, îi 
acoperea pieptul și, pentru o clipă, doar pentru o clipă, se 
imagină plimbându-și degetele prin el. 

Falconi îi observă priviea și o susţinu cu o privire și mai 
directă, apoi îi spuse: 

— Incă un lucru. Cum o să fii singura persoană trează, 
care o să se plimbe pe navă... 

— Nu prea mult, dacă o să fie după mine. 

— Tot o să fii mai funcţională decât oricare dintre noi. 
Din acest motiv, te numesc căpitanul navei Wallfish cât 
timp noi o să fim criogenaţi. 

Kira fu surprinsă. Dădu să spună ceva, se răzgândi, apoi 
încercă din nou. 

— Eşti sigur? Chiar și după tot ce s-a întâmplat? 

— Sunt sigur, zise Falconi ferm. 

— Asta înseamnă că fac parte din echipaj? 

— Presupun că da. Cel puţin pe durata călătoriei. 

Kira se gândi. 

— Ce responsabilităţi are un căpitan? 

— Câteva, zise el, în timp ce se ducea spre tubul de 
criogenare. Ai acces executiv spre anumite sisteme. Și 
abilitatea de a anula anumite comenzi. E posibil să ai 
nevoie de asta în cazul unei urgențe. 

— ... Mulţumesc, apreciez. 

— Doar să nu-mi strici nava, Navarez. E tot ce am. 


— Nu e tot, zise Kira, arătând spre tuburile îngheţate. 

Un zâmbet vag apăru pe faţa lui Falconi. 

— Nu, nu e tot. 

Kira îl privi cum intra în tub, își atașa perfuzia de braț, 
apoi cum își atașa electrozii de cap și piept. Falconi o privi 
încă o dată și o salută. 

— O să ne vedem la lumina unei stele stranii, căpitane. 

— Căpitane. 

Apoi capacul se închise peste faţa lui Falconi și în 
adăpost se făcu tăcere. 

— Acum suntem doar noi doi, ţăcănitule, spuse Kira, 
uitându-se în direcţia sarcofagului lui Gregorovich. 

— Și asta o să treacă, răspunse mintea navei. 


8. 


Peste 14 minute, Wallfish intră în FTL. 

Kira urmări tranziţia pe ecranul din cabina ei. Un câmp 
de stele îi înconjura. Apoi o oglindă întunecată, perfect 
sferică. Studie reflexa navei pentru o perioadă lungă, în 
tăcere, apoi închise ecranul și se cuprinse cu braţele. 

Erau, în sfârșit, pe drum. 

IEȘIREA II 


1. 


Lângă Wallfish, Darmstadt zbura pe o traiectorie 
paralelă, înconjurată de propria bulă protectoare de 
energie. Comunicarea între nave, în FTL, era posibilă, dar 
dificilă: rata de transmisie a datelor era lentă și, cum nu 
voiau să atragă atenţia Meduzelor sau a altcuiva care i-ar fi 
putut asculta, singurele informaţii care treceau între ele era 
câte un semnal sonor ocazional pentru verificarea poziţiilor 
relative ale navei. 

Pe Wallfish, era exact tăcerea de care se temuse Kira. 

Plutea pe coridoarele întunecate, simțindu-se mai mult 
ca o fantomă, și nu ca o persoană. 

Gregorovich încă era treaz și vorbea: o prezenţă care 
șoptea și umplea carena, dar era un înlocuitor slab pentru 
interacţiunea faţă-n faţă cu o altă persoană. Chiar și așa, un 
înlocuitor prost era mai bun decât nimic, iar Kira era 
recunoscătoare pentru companie, oricât de ciudată ar fi fost 
aceasta. 

Mintea navei trebuia să se criogeneze și ea. Creierul său 
supradimensionat producea mai multă căldură decât 
corpurile celor mai mulţi oameni. Insă așa cum spusese el: 

— O să stau cu tine, O, Tu, Regină cu Tentacule, până 
adormi, după care voi aluneca și eu în uitare. 

— Amândoi suntem uniţi într-o carapace. 

— Da, rosti el și oftatul lui se auzi în întreaga navă. 

Un sigiliu apăru pe un ecran de lângă ea. Era prima oară 
când mintea navei se prezenta printr-un avatar. Studie 
simbolul (interfaţa nu-l putea identifica) și întrebă: 

— Cum încă ești treaz, nu ar trebui să fi tu căpitanul 
navei Wallfish? 

Un chicotit ca apa care susură se auzi în jurul ei. 

— O minte a navei nu poate fi căpitan, Sac Naiv de 
Carne. Și un căpitan nu poate fi mintea navei. Știi asta. 

— Asta e doar tradiţia. Nu e un motiv ca să... 


— Sunt motive foarte bune. Pentru siguranță și 
sănătate, nicio minte a navei nu ar trebui să fie stăpâna 
propriei sale nave, chiar dacă nava va deveni propria 
noastră carne. 

— Pare că ar fi groaznic de frustrant. 

Kira și-l închipui pe Gregorovich ridicând din umeri. 

— Nu există niciun motiv pentru care să ne opunem 
realităţii. În plus, fermecătoarea mea infestaţie, chiar dacă 
litera legii spune ceva, executarea legii e deseori destul de 
diferită. 

— Adică? 

— În practică, cele mai multe nave sunt conduse de 
minţile lor. Cum ar putea fi altfel? 

Kira se prinse de mânerul ușii de la cabina sa și se opri. 

— Cum o cheamă pe mintea de pe Darmstadt? 

— Este minunata și isteaţa Harzeha Ubuto. 

— Ce nume greoi. 

— Fără limbă pentru gustat și gât pentru cântat, toate 
numele sunt egale. 


2. 


În cabină, Kira scăzu intensitatea luminilor și 
temperatura. Venise momentul să-și liniștească trupul și 
mintea. Avea să hiberneze atunci când îi va da voie Lamă 
Delicată, dar asta nu era singura ei grijă. Trebuia și să 
exerseze cu Lamă Delicată. Sparrow avea dreptate. Falconi 
avea dreptate. Trebuia să o stăpânească oricât de mult era 
posibil și, așa cum era cazul cu toate abilităţile, acest lucru 
necesita timp și exerciţiu. 

În următoarele trei luni, Wa//fish avea să iasă din FTL de 
cel puţin șase ori, ca să scape de căldura în exces. Fiecare 
moment avea să fie o oportunitate pentru ea să-și împingă 
limitele fizice, așa cum făcuse cu Sparrow. Între aceste 
momente, trebuia să-și scadă activitatea, dar tot avea de 
gând să lucreze cu Lamă Delicată. Insemna un total de 12 
sesiuni de antrenament înainte să ajungă la destinaţie. 


Spera că erau destule pentru un progres semnificativ. 

Kira nu era sigură dacă xeno o putea trezi sau nu din 
hibernare o dată pe săptămână, dar merita să încerce. 
Dacă nu putea... trebuia să mai elimine din antrenamente. 
Indiferent de căldura pe care o producea și de resursele pe 
care le consuma, era crucial să micșoreze timpul petrecut 
trează și singură. Izolarea completă putea produce pagube 
psihologice serioase într-o perioadă surprinzător de scurtă 
de timp. Asta era o problemă pentru orice echipaj mic aflat 
într-o misiune pe distanţe lungi, iar faptul că era singură nu 
avea decât să agraveze problema. Oricum, trebuia să fie 
atentă la sănătatea ei mentală... 

Cel puţin în această călătorie nu trebuia să-și facă griji 
că va muri de foame. Era foarte multă mâncare pe Wallfish. 
Cu toate astea, nu avea de gând să mănânce mult, doar 
când se antrena în pauzele cât ieșeau din FTL. In plus, 
foamea părea să fie unul dintre factorii care îl convingeau 
pe Lamă Delicată să o introducă în stază. 

„Mănâncă drumul.“ 

După ce se hotărâse ce avea să facă, Kira își setă 
alarma săptămânală, apoi petrecu următoarea oră lucrând 
cu Lamă Delicată, în prima lor ședință. 

Cum acum nu folosea exerciţii care să inducă stresul 
fizic sau mental, Kira găsi un alt test, la fel de dificil: încerca 
să rezolve probleme în gând în timp ce îl convingea pe 
xeno să ia diferite forme. Ecuațiile matematice se dovediră 
a fi un factor de stres excelent din punctul ăsta de vedere. 
Își imagină și că era înapoi pe nava Meduzelor, cu tentacule 
în jurul ei, imobilizată, sau fiorul de durere care o 
străbătuse când numenistul îi spărsese nasul, și lăsa ca 
amintirea fricii să îi grăbească pulsul și să îi inunde venele 
cu adrenalină. Apoi Kira încerca să îl modeleze pe Lamă 
Delicată așa cum voia. 

A doua variantă nu era cea mai sănătoasă, deoarece își 
antrena sistemul endocrin să reacționeze în exces la 
pericolul fiizic. Dar trebuia să poată să lucreze cu Lamă 
Delicată în circumstanțe nu tocmai ideale, iar în acel 
moment nu avea prea multe opţiuni. 


Când concentrarea exerciţiilor o părăsi, Kira se relaxă 
cântând la noua ei armonică. Avea clape ca niște perle și 
niște incrustaţii șerpuitoare într-o parte și alta a cutiei. 
Designul fusese făcut de Hwa-jung, iar Kira îl aprecia. Când 
nu cânta, trasa cu degetul incrustaţiile și admira cum 
luminile vagi de urgenţă reflectau roșul. 

Gregorovich îi asculta muzica. Devenise un companion 
constant, nevăzut. Uneori, oferea comentarii, o laudă sau o 
sugestie, dar în cea mai mare parte a timpului părea să fie 
mulțumit să rămână publicul ei respectuos. 

Trecu o zi, apoi trecură două. Timpul păru să 
încetinească: o situaţie familiară, care o făcu pe Kira să se 
simtă prinsă într-un iad fără formă. Gândurile îi deveniră 
mai lente și mai stângace, iar degetele nu mai găseau 
clapele corecte pe armonică. 

Atunci așeza instrumentul într-o parte și pornea 
concertele lui Bach, lăsând muzica să o copleșească. 

Vocea lui Gregorovich o trezi dintr-o stare de amorţeală. 
Mintea navei vorbea încet și lent: 

— Kira... Kira... Ești trează? 

— Ce e? șopti ea. 

— Trebuie să te las acum. 

— ... Bine. 

— O să fii în regulă, Kira? 

— Da. bine. 

— OK. Noapte bună atunci, Kira. Să visezi lucruri 
frumoase. 

Kira stătea întinsă în pat, atașată de el prin Lamă 
Delicată. Într-o parte erau centuri pentru dormit în 
gravitație zero. Iniţial, le folosise, dar când își dăduse 
seama că xeno putea să o ţină într-un loc și fără 
supraveghere constantă, le desfăcuse. 

În timp ce se afunda și mai mult în obscurul înceţoșat al 
inconștienţei iminente, lăsă masca să alunece peste faţa ei 
și deveni vag conștientă de costumul care se unea, 


alăturând membru cu membru și acoperind-o într-o carcasă 
protectoare, neagră precum cerneala și dură ca diamantul. 

Ar fi putut să-l oprească, dar îi plăcea senzaţia. 

„Dormi.“ 

Îl îndemnă pe Lama Delicată să se odihnească și să 
aștepte, așa cum o mai făcuse și înainte, să intre în 
hibernare și să nu mai depună efort. Xeno înțelese mai 
greu, dar, în timp, împunsăturile de foame se diminuuă și 
un fior familiar o străbătu prin membre. Apoi notele lui 
Bach dispărură, iar universul se restrânse la limitele minţii 
ei... 

Când visa, visele îi erau agitate, pline de furie, de frică și 
de forme răufăcătoare care pândeau în umbră. 


O cameră enormă, în gri și auriu, și ferestre dezvăluiau 
întunericul spațiului aflat dincolo. Stelele străluceau ín 
adâncimi, iar la lumina lor slabă, luceau podeaua curățată 
și stâlpii din metal cutat. 

Carnea-care-era-ea putea să vadă prin colturile ascunse 
ale camerei care părea să nu se mai termine, dar simtea 
ochii inteligențelor necunoscute, neprietenoase, care o 
priveau... o priveau cu o foame nesățioasă... Cioburi de 
teamă o asfixiau și nu avea ușurința acțiunii, deoarece 
observatorii rămâneau ascunși, deși îi simțea apropiindu-se. 

lar umbrele se rotiră și se agitară în forme de neinţeles. 

„Fragmente de imagini: o cutie invizibilă plină cu o 
promisiune încălcată care se zvârcolea cu o furie fără 
margini. O planetă învăluită în negru și însărcinată cu o 
inteligență răuvoitoare. Cordoane de foc care coborau prin 
cerul serii: frumoase și înfricoșătoare și dureros de trist de 
văzut. Turnuri răsturnate. Sânge care fierbea într-un vid. 
Crusta pământului, care tremura, se rupea, vărsa lavă 
peste câmpia fertilă... 

Și mai rău. Lucruri nevăzute. Frici fără nume, antice și 
extraterestre. Coșmaruri care se dezvăluiau doar cu o 
senzație de incorectitudine și cu o răsucire de unghiuri 
fixe... 

B-b-b-b-beep... b-b-b-beep... b-b-b-beep... 

Alarma o trezi pe Kira. Aceasta clipi, confuză și 
adormită, iar pentru o clipă lungă nu înțelese ce se 
întâmpla. Apoi senzațiile de sine și de loc reveniră, așa că 
mormăi: 

— Computer, oprește alarma, șopti ea. 

Vocea i se auzea clar prin materialul care îi acoperea 
faţa. 

Țiuitul enervant se opri. Timp de câteva minute, stătu în 
întuneric și în tăcere, nereușind să se miște. Trecuse o 
săptămână. Părea mai mult, ca și cum ar fi fost ancorată de 
pat vreme de o eternitate. Însă, în același timp, era ca și 
cum tocmai ar fi închis ochii. 

Cabina era sufocantă, apăsătoare, ca o cameră 
subterană... 

Inima începu să-i bată mai repede. 

— Bine, haide să mergem, îi spuse ea Lamei Delicate. 

Kira convinse masca să i se dea la o parte de pe faţă și 
își eliberă membrele din pânza de fibre care le lega de 
piept. Apoi lucră din greu cu xeno, încordându-se odată cu 
el și împotriva lui. 

Când, într-un final, se opri, o durea stomacul și era 
complet trează, deși lăsase luminile stinse. A 

Luă câteva guri de apă și încercă din nou să se culce. li 
luă mai mult decât își dorise, cel puţin o jumătate de zi, 
dar, în timp, mintea și corpul i se relaxară și se afundă din 
nou în hibernarea bine-venită. 

lar când dormi, gemu și se agită în chinul viselor ei și 
nimic de acolo nu putea să rupă vraja, în timp ce Wa//fish 
se ducea și mai adânc în spaţiul necunoscut. 

0000 
După asta, lucrurile deveniră neclare și fragmentate. 


Neschimbarea goală a împrejurimilor ei, laolaltă cu starea 
ciudată lăsată de hibernarea indusă de xeno, o lăsau pe 
Kira dezorientată. Se simţea detașată de evenimente, ca și 
cum totul ar fi fost un vis, iar ea un spirit fără trup care 
observa. 

Însă exista un moment când își simțea trupul, și anume 
când exersa cu Lamă Delicată. Niște ședinte aparent fără 
sfârșit. Existau schimbări în abilitatea ei de a-l controla pe 
xeno? Existau îmbunătăţiri? Kira nu era sigură, dar nu 
renunţa. O încăpățânare înnăscută nu o lăsa să se dea 
bătută. Avea încredere în valoarea muncii sale. Dacă 
investea în continuare efort, era obligatoriu să aibă niște 
rezultate bune. 

Acest gând era singura ei consolare când ceva nu 
mergea bine cu Lamă Delicată. Eșecul venea sub multe 
forme. Xeno refuza să se miște așa cum voia ea. Sau 
exagera (acelea erau momentele care o îngrijorau cel mai 
mult pe Kira). Sau o asculta, dar la generalităţi, nu la 
detalii. Ea putea să îi impună să formeze un model de 
trandafir în palmă doar ca acesta să producă un dom 
rotund. 

Era o muncă grea și frustrantă, dar Kira nu renunţă. Și, 
cu toate că uneori și Lamă Delicată părea frustrat, așa cum 
deducea din întârzierea reacţiilor sale sau din tipurile de 
forme pe care le făcea, simţi dinspre xeno dorinţa de 
cooperare, iar acest lucru o încurajă. 

Atunci când Wallfish ieșea din FTL, își dădea voie să iasă 
din cabină și să se plimbe pe navă. Să bea o cană de cheli 
în cantină. Să alerge pe banda de gravitație zero și să facă 
toate exerciţiile pe care le putea face cu benzi și curele. Nu 
erau îndeajuns pentru a-și menţine mușchii sau densitatea 
osoasă, pentru asta se baza pe xeno, dar erau o pauză 
bine-venită de la  monotomia antrenamentelor ei 
săptămânale. 

Apoi sistemele navei se opreau din nou, se auzea 
alarma pentru săritură, iar ea se retrăgea în peștera sa 
întunecată. 

Trecu o lună... O lună, iar, uneori, Kira era convinsă că 


era prinsă într-un cerc fără sfârșit. Închidea ochii, se trezea, 
își elibera membrele, se antrena, închidea ochii, se trezea, 
își elibera membrele, se antrena. 

Acest ritm începea să o afecteze. Se gândi serios să îi 
trezească pe Gregorovich, sau pe Falconi, sau pe Nielsen, 
ca să vorbească cu ei, dar acest lucru putea fi un mare 
inconvenient pentru doar câteva ore de conversaţie. Putea 
chiar întârzia expediţia, în funcţie de câtă căldură genera. 
Oricât de ciudat sau de singură s-ar fi simţit, Kira nu era 
dispusă să riște. Găsirea Toiagului Albastru era mai 
importantă pentru ea decât dorința pentru companie 
umană. 

Două luni. „Aproape trei.” Asta își spuse. Sărbători cu un 
baton de hrană și o cană de ciocolată caldă. 

Antrenamentele cu Lamă Delicată deveneau mai 
ușoare. Sau poate că asta voia să creadă. Putea să îl 
menţină și să îl modeleze pe xeno în moduri care îi 
scăpaseră înainte. Asta era un progres, nu? 

Kira așa credea. Doar că se simţea atât de detașată de 
tot ce era tangibil, încât nu avea încredere în propria 
judecată. 

Nu mai era așa de mult... 

Nu mai era așa de mult 


PARTEA A III-A 
APOCALYPSIS 


În vila lui Ormen, în vila lui Ormen 
Se află o lumânare solitară, ah-ah, ah-ah 


În centrul a tot, în centrul a tot 

Ochii tăi în ziua execuției, în ziua execuției 

Numai femeile îngenunchează și zâmbesc, ah-ah, ah-ah 
În centrul a tot, în centrul a tot 


Ochii tăi 
Ochii tăi 
Ah ah ah 
Ah ah ah 
David Bowie 
CAPITOLUL I 
PĂCATELE TRECUTULUI 
1. 


De data asta, în loc de alarmă, o geană leneșă de 
lumină o trezi pe Kira. 

Deschise ochii. Inițial, nimic nu o îngrijoră. Rămase unde 
era, simțindu-se calmă și odihnită, mulțumită să aștepte. 
Apoi văzu pisica de lângă picioarele ei: o siameză alb cu gri, 
cu urechile pe jumătate aplatizate și ochii ușor încrucișaţi. 

Pisica o scuipă și sări pe podea. 

— Kira, mă auzi?... Kira, te-ai trezit? 

Își întoarse capul și îl văzu pe Falconi lângă ea. Pielea 
din jurul gurii lui era verde, de parcă ar fi trecut printr-o 
boală, iar la faţă era tras și avea cearcăne. Bărbatul îi 
zâmbi. 

— Bun venit înapoi. 

Cu repeziciune, își aduse aminte: Wa//fish, FTL, Meduze, 
Toiagul Albastru... 

Kira scânci și încercă să se ridice. Presiunea din jurul 
pieptului și brațelor o opri. 

— Eşti în siguranță, poţi să te trezești acum, zise 
Falconi. 

Își așeză mâna pe umărul ei. 


Kira se uită în jos și văzu un înveliș de fibre negre care îi 
acoperea corpul și o ţinea în loc. „Dă-mi drumul!“, se gândi 
Kira, simțindu-se dintr-odată claustrofobă. Își mișcă umerii 
dintr-o parte în alta și scânci din nou. 

Cu un sunet uscat, alunecos, Lama Delicată își relaxă 
îmbrăţișarea protectoare și desfăcu învelișul dur pe care îl 
formase în jurul ei. O cascadă mică de praf alunecă prin 
părţi și pe podea, trimițând vârtejuri gri în aer. 

Falconi strănută și se frecă la nas. 

Mușchii Kirei protestară când se ridică de pe saltea. 
Avea din nou greutate. Era o senzaţie bine-venită. Incercă 
să vorbească, dar gura îi era prea uscată. Tot ce îi ieși fu un 
sunet ca de broască. 

— Poftim, spuse Falconi, care îi dădu un săculeţ cu apă. 

Kira îi făcu semn din cap, recunoscătoare, și bău prin 
pai. Apoi încercă din nou să vorbească. 

— Am... am reușit? 

Vocea îi era aspră, deoarece nu o folosise atâta timp. 

Falconi încuviinţă. 

— Mai mult sau mai puţin. Nava a declanșat câteva 
alerte la niște servicii, dar suntem într-o bucată. Un an nou 
fericit și bun venit în 2258. Bughunt e chiar în faţă. 

— Bughunt? 

— Așa îi spun pușcașii marini stelei. 

— Există... există Meduze sau Coșmaruri în sistem? 

— Nu par să fie prin preajmă. 

Ce ușurare, reușiseră să le-o ia înainte extratereștrilor. 

— Bun. Kira își dădu seama că încă se auzeau 
concertele lui Bach. Computer, oprește muzica, spuse ea și 
difozoarele se opriră. Cât a trecut de când... 

— De când am ajuns? în jur de 30 de minute. Am venit 
direct aici. 

Falconi își linse degetele. Încă nu arăta bine. Kira 
recunoscu simptomele. Recuperarea după criogenare era 
mereu dificilă și, cu cât stăteai mai mult în tub, cu atât era 
mai greu. 

Luă încă o gură de apă. 

— Cum te simţi? întrebă el. 


— Bine. Puțin ciudat, dar sunt bine. Tu? 

Bărbatul se ridică. 

— Mă simt de parcă aș fi un sac de zece Kiolograme, 
îndesat cu douăzeci de kilograme de deșeuri. Dar o să fiu 
bine. 

— Au detectat senzorii ceva sau... 

— Poţi să te uiţi cu ochii tăi. Sistemul clar a fost locuit la 
un moment dat. Nu ne-ai trimis în mijlocul pustietății. O să 
urc pe puntea de control. Vino și tu când poți. 

In timp ce se îndrepta spre ușa deschisă, Kira întrebă: 

— A supravieţuit toată lumea? 

— Da. Ne este tuturor rău, dar toţi suntem aici. 

Apoi plecă, iar ușa se închise în urma lui. Kira stătu puţin 
să-și adune gândurile. Reușiseră. Ea reușise. Era greu de 
crezut. Își deschise și își strânse mâinile, îşi ridică umerii, își 
încordă ușor mușchii din corp. Erau rigizi din cauza 
ultimelor zile de hibernare, dar tot ce era dedesubt părea 
să funcţioneze. 

— Bună, ţăcănitule. Eşti întreg? 

După o pauză scurtă, Gregorovich răspunse. Chiar și cu 
vocea aceea sintetică, mintea navei părea morocănoasă. 

— Am mai fost și înainte fracturat. Și acum sunt 
fracturat. Dar piesele încă formează aceeași imagine 
strâmbă. 

— Da, ești bine, mormăi Kira. 

Incercă să-și verifice interfaţa, dar nu apăru nimic. După 
alte două încercări, clipi, dar nu simţi lentilele de contact pe 
care i le dăduse Vishal. Nu le simţi nici când își atinse ochiul 
drept cu vârful unui deget. 

— La naiba, spuse ea. 

Lama Delicată probabil că scosese sau absorbise 
lentilele cândva în ultimele săptămâni ale somnului ei lung. 
Nerăbdătoare să vadă sistemul în care ajunseseră, își dădu 
cu apă pe faţă și ieși în grabă din cabină. Trecu pe la 
cantină, ca să ia și mai multă apă și niște batoane nutritive. 
Mestecând cu poftă, urcă pe puntea de control. 

Tot echipajul era acolo, și entropiștii, de asemenea. Toţi 
arătau ca Falconi, trași la faţă: aveau părul ciufulit, cercuri 


negre în jurul ochilor și o nuanţă de greață pe feţe. Sparrow 
părea cea mai slăbită, iar Kira își reaminti că femeia trecuse 
printr-o operaţie chiar înainte de criogenare. 

Tot ce se întâmplase pe Cygni 61 părea îndepărtat și 
neclar acum, dar Kira știa că, din punctul de vedere al 
echipajului, tocmai părăsiseră sistemul. Pentru ei, era ca și 
cum ultimele trei luni nu ar fi existat. Pentru ea, lunile 
fuseseră mult mai reale. Chiar și în timpul somnului ei 
artificial, menţinuse senzaţia de trecere a vremii. Simţea 
cum orele și zilele se întindeau în urma lor, la fel de 
tangibile ca urma pe care o lăsau prin spaţiu. Cygni 61 nu 
mai era o experienţă imediată. lar Adra, de dinainte, cu atât 
mai puţin. 

Acumularea inevitabilă a timpului amorţise durerea 
odată ascuţită a suferinţei ei. Amintirea morților de pe Adra 
încă o durea și mereu avea s-o facă, dar părea departe, 
stoarsă de intensitatea care îi provocase atâta chin. 

Toată lumea o privi când păși pe puntea de control, apoi 
oamenii își  redirecţionară atenția spre holograma 
proiectată deasupra mesei centrale. Aceasta înfățișa un 
model al sistemului în care tocmai intraseră. 

Kira se rezemă de marginea mesei în timp ce studie 
imaginea. Șapte planete în jurul unei stele mici, neclare: un 
gigant gazos și șase tereștri. Planetele stâncoase erau 
înghesuite lângă stea. Cea mai îndepărtată orbita la numai 
.043 AU. Apoi era o gaură și un câmp pustiu de asteroizi, și 
gigantul gazos la .061 AU. Mai aproape de steaua numită 
Bughunt, o a doua centură de resturi cosmice, mai subţire, 
ocupa spațiul dintre planetele doi și trei. 

Un fior de recunoaștere o străbătu pe fără. Știa acel loc. 
ÎI mai văzuse în vise și nu numai. Celălalt corp al ei, Lamă 
Delicată, se plimbase printre acele planete de multe ori în 
trecutul îndepărtat. 

Odată cu recunoașterea, se simţi și răzbunată. Nu-și 
imaginase unde trebuiau să meargă și nici nu interpretase 
greșit, iar Lamă Delicată nu o păcălise. Avusese dreptate în 
privinţa localizării Toiagului Albastru, presupunând că 
acesta se mai afla în sistem după atâţia ani. 


Navele Darmstadt și Wallfish erau amândouă marcate 
pe hologramă cu figuri aprinse la culoare, dar Kira văzu și o 
a treia figură, aproape de limita Markov, care, din cauza 
masei mici a stelei și a orbitelor compacte ale planetelor, 
era la o propulsie de două zile, cu 1G, de Bughunt 
(presupunând că voia să încetinească pentru a opri, altfel 
ar fi durat numai o zi și jumătate). 

— Ce e aia? întrebă ea, arătând spre imagine. 

— Darmstadt a lansat o baliză de urgenţă în clipa în care 
a ieșit din FTL, răspunse Falconi. Astfel, dacă ni se întâmplă 
ceva, tot putem să trimitem un semnal. 

Avea sens, deși ar fi durat foarte mult ca semnalul să 
ajungă înapoi la Ligă. Cu cât era mai rapid un semnal FTL, 
cu atât era și mai slab. Unul destul de puternic încât să 
ajungă tocmai până în Cygni 61 într-o formă coerentă avea 
să fie mai încet decât o navă ca Wallfish. Trebuia să facă 
niște calcule, dar era posibil să treacă ani întregi până la 
sosirea semnalului. 

Falconi arătă spre hologramă. 

— Am găsit dovezi ale existenței unor structuri în 
întregul sistem. 

Chiar și sub Lamă Delicată, Kira simţi cum i se face 
pielea de găină pe tot corpul. Mai întâi îl găsise pe xeno, iar 
acum, asta? Era exact ce visase încă de când era mică. Să 
facă descoperiri la fel de mari și de importante ca Marele 
Far de pe Talos VII. Circumstanţele nu erau cele pe care și 
le-ar f dorit, dar chiar și așa, dacă omenirea supravieţuia 
unui război împotriva Meduzelor și a Coșmarurilor, putea 
învăţa o mulțime de lucruri. 

— E vreuna activă? 

— Greu de spus. Se pare că nu. Falconi se concentră pe 
centura de resturi dintre a doua și a treia planetă. Uită-te 
aici. Gregorowch, spune-le ce mi-ai spus și mie. 

Mintea navei răspunse imediat. 

— Compoziţia resturilor pare să indice faptul că sunt 
artificiale. Conţin un procent neobișnuit de mare de metale, 
precum și alte materiale care, dacă e să ne luăm numai 
după albedo, nu pot f de origine naturală. 


— Toate alea? rosti Kira, uimită. 

Cantitatea de resturi era uimitoare. Acolo erau materiale 
de studiu cât pentru o viaţă întreagă. Chiar mai multe. 
Hwa-jung modifică priveliștea hologramei în timp ce o 
studia. 

— Poate că a fost un inel Dyson. 

— Nu cred că există vreun material destul de puternic 
încât să producă un inel atât de mare, spuse Vishal. 

Hwa-jung scutură din cap. 

— Nu trebuie să fie un inel solid. Pot să fie mai mulți 
sateliți sau stații dispuse în jurul stelei. Vezi? 

— A... 

— Cât de veche crezi că este? 

— Veche, șopti Gregorovich. Foarte veche. 

O tăcere incomodă umplu camera, apoi Trig întrebă: 

— Ce crezi că s-a întâmplat cu extratereștrii de aici? Un 
război? 

— Sunt sigur că nu a fost nimic bun, zise Falconi, care se 
uită la Kira: Va trebui să ne spui unde să mergem. Am 
putea să plutim o eternitate în căutarea toiagului. 

Kira studie proiecția. Niciun răspuns nu îi veni în minte. 
Xeno nu păru doritor sau capabil să îi spună. Îi ajutase să 
găsească sistemul. Acum, erau pe cont propriu. 

După o tăcere mai îndelungată, Falconi spuse: 

— Kira? 

Bărbatul începea să pară îngrijorat. 

— Lasă-mă puţin. 

Se gândi. Majoritatea amintirilor cu toiagul pe care i le 
arătase Lama Delicată păreau să aibă loc pe una sau în 
jurul uneia dintre planetele sistemului. O planetă maronie, 
cu nori rotitori... 

„Acolo.” A patra planetă. Avea culoarea potrivită, avea 
norii și era în zona locuibilă a lui Bughunt, chiar dacă la 
limită. Verifică: nu existau semne ale unei staţii orbitale. 
Asta nu însemna nimic. Poate că fusese distrusă. Indică 
planeta. 

— Nu pot să vă zic locul exact, dar de aici ar trebui să 
începem. 


— Eşti sigură? întrebă Falconi. 

Kira îi aruncă o privire, iar acesta își ridică mâinile. 

— Atunci, bine. O să-i spun lui Akawe. Ce căutăm? 
Orașe? Clădiri? 

Kira continuă lista: 

— Monumente, statui, opere publice. Practic, orice 
construcţie artificială. 

— Am înţeles. 

Pereții păreau să se învârtă în jurul lor când Gregorovich 
redirecționă nava. 

— Căpitane, spuse Nielsen, care se ridică în picioare; 
arăta mai rău ca înainte. Mă duc să... 

Bărbatul încuviinţă. 

— O să te anunţ dacă apar noutăți. 

Prim-ofțerul își încrucișă braţele, de parcă i-ar fi fost frig, 
și ieși din camera de control. 

Pentru un minut, nimeni nu vorbi, în timp ce Falconi avu 
o conversaţie cu Darmstadt. Apoi bărbatul mormăi și spuse: 

— Bun, avem un plan. Kira, o să-ţi trimitem imagini cu 
suprafaţa planetei. Avem nevoie să te uiţi la ele și să vezi 
dacă-ţi dai seama unde ar trebui să aterizăm. Planeta este 
în rotaţie sincronă cu Bughunt, toate sunt așa, dar poate 
avem noroc pe partea care este spre noi. Intre timp, o s-o 
luăm spre centura de asteroizi. Se pare că acolo plutește 
multă gheață, deci putem să obţinem niște hidrogen și să 
ne reumplem rezervoarele. 

Kira se uită la Vishal. 

— Am nevoie de un set nou de lentile de contact. 
Costumul le-a făcut pe ale mele să dispară pe drum. 

Doctorul se ridică din scaun. 

— Atunci, vino cu mine, domnișoară Kira. 

În timp ce-l urma spre infirmerie, Kira avu o senzaţie de 
neliniște și de dislocare, deoarece erau foarte departe de 
Ligă. Pe deasupra, se aflau pe un teritoriu extraterestru, 
chiar dacă locuitorii acestuia erau de mult morți. 

„Cei Dispăruţi”, se gândi ea, amintindu-și termenul de 
pe nava Meduzelor. Dar dispăruţi unde? Creatorii Lamei 
Delicate erau Meduze, Coșmaruri sau o altă specie mai 


veche? Spera că aveau să găsească răspunsurile pe 
planetă. 

În infirmerie, Vishal îi dădu un alt set de lentile de 
contact. 

— Poţi să mai printezi alte câteva perechi? întrebă ea. 
Probabil că o să le pierd pe astea la întoarcere. 

— Da, da, sigur. Mai ai nevoie să-ţi repar nasul, 
domnișoară Kira? Pot s-o fac acum. Doar... își așeză mâinile 
paralel și făcu o mișcare scurtă. Și gata. 

— Nu, e în regulă. Mai târziu. 

În acel moment, nu voia să aibă de-a face cu durerea. În 
plus, simţea o anumită reţinere să facă orice pentru a-și 
repara nasul, deși, dac-ar fi fost întrebată, n-ar fi știut să 
spună de ce. 


2. 


Ajunsă la cantină, Kira își pregăti niște chell, apoi se 
așeză la una dintre mesele-bancă și își puse lentilele. Din 
fericire, toate informațiile provenite de la perechea 
anterioară se încărcaseră în serverele navei, deci nu 
pierduse nimic. 

Işi spuse să salveze totul în cel puţin două locuri diferite. 

Odată conectată, alertele marcau mesaje de la 
Gregorovich și de la Horzeha Ubuto, mintea navei 
Darmstadt. Kira le deschise și găsi o colecţie de imagini 
telescopice ale celei de-a patra planete, sau „planeta e“, 
așa cum era marcată. Prima seria conţinea și un mesaj 
atașat: 


Dacă ai nevoie de alt tip de imagini, nu trebuie decât să- 
mi ceri. - Horzeha Ubuto 


Apoi Kira începu să studieze suprafaţa planetei e. Erau 
multe de studiat. Avea 0,7 din diametrul Pământului și 
aproape aceeași densitate. Asta însemna că exista apă și, 
posibil, o viaţă nativă. 


Era convinsă că planeta avea un nume al ei, dar Lamă 
Delicată nu îi transmise nimic. 

Imaginile erau în mare parte de pe latura întunecată a 
planetei. Numai o fâșie a părţii dintre noapte și zi era 
vizibilă din actuala lor poziție. Această zonă era, cel mai 
probabil, locul unui oraș sau al vreunei instalaţii, deoarece 
ar fi fost zona cea mai temperată, având un echilibru între 
căldura arzătoare a unei părţi și frigul ascuţit al celeilalte 
părţi. 

Partea apropiată a planetei era maro și portocalie. 
Canioane vaste se ridicau de pe suprafață și pete negre 
marcau locurile unde Kira credea că se aflau lacuri uriașe. 
Gheaţa acoperea polii, mai ales în regiunile îndepărtate de 
stea. 

Telescoapele navelor nu erau cele mai performante. Nici 
Wallfish și nici Darmstadt nu erau nave științifice și, având 
în vedere distanţa, rezoluția imaginilor nu era cea mai 
bună. Totuși, Kira făcu tot ce putu și le examină în 
încercarea de a găsi ceva familiar. 

Din păcate, nimic nu îi atrase atenţia. Existau dovezi că 
era locuită (evidenţiate de Gregorovich și de Horzeha 
Ubuto): linii vagi care putea fi drumuri sau canale, aflate 
de-a lungul unei secţiuni a emisferei nordice, dar nimic 
notabil. Se pierdu în imagini, abia fiind atentă la 
împrejurimi. Când se duse să-și bea chellul, acesta era deja 
rece, ceea ce o enervă. Chiar și așa, tot îl bău. 

Ușa spre cantină se deschise și intră Trig. 

— Bună, spuse el. Ai văzut ce a găsit Gregorovich? 

Kira clipi, ușor dezorientată, în timp ce-și curăța 
interfața. 

— Nu. Ce anume? 

— Uite aici. 

Puștiul se duse la masa ei și activă ecranul încorporat. 
Apăru imaginea a ceea ce părea a fi o parte a unei staţii 
spaţiale, acum distrusă și abandonată, iar forma ei nu 
semăna cu nicio structură făcută de om. Era lungă și 
zimţată, ca latura unui cristal crescut natural. Era evident 
că nu se învârtise ca să creeze senzaţia de greutate pentru 


locuitorii săi. Asta însemna fie că aveau gravitație 
artificială, fie că pe extratereștri nu îi deranja să-și petreacă 
timpul în gravitație zero. 

— Ei bine, cred că știm un lucru, spuse Kira încet. 

— Da? 

— Nu seamănă deloc cu navele pe care Meduzele sau 
Coșmarurile le construiesc zilele astea. Fie și-au schimbat 
stilurile, fie... 

— E o altă specie! exclamă Trig încântat, ca și cum ar fi 
fost cea mai bună veste posibilă. Cei Dispăruţi, nu? Mi-a 
spus căpitanul. 

— Da. Îţi place asta, nu? 

— Da, pentru că e mişto! Arătă spre ecran. Câte 
civilizaţii extraterestre crezi că există? în toată galaxia... 

— Habar n-am. Unde a găsit Gregorovich staţia? 

— Plutea în inelul Dyson. 

— Apropo, ce îţi mai face încheietura? 

Puștiul nu mai purta bandajul și își roti mâna. 

— E mai bine acum. Doctorul spune că mai vrea să mă 
examineze peste câteva săptămâni, timp real, dar, altfel, 
sunt bine. 

— Mă bucur să aud asta. 

Puștiul se duse să-și ia niște mâncare, iar Kira se 
întoarse la studierea imaginilor cu planeta e. O aștepta deja 
o serie nouă. 

Munca nu era atât de diferită de pregătirile pe care le 
făcuseră înainte să ajungă pe Adrasteia. Din reflex, Kira se 
trezi căutând dovezi ale existenţei florei și faunei. Exista 
oxigen în atmosferă, ceea ce era încurajator, și nitrogen. 
Imaginile termice păreau să arate potenţiale zone de 
vegetaţie aproape de linia mediană, dar, cum se întâmpla 
cu toate planetele aflate în rotaţie sincronă, era greu să fie 
sigură din cauza convecţiilor atmosferice imprevizibile. 

În timp ce lucra, echipajul intra și ieșea din cantină. Kira 
schimbă câteva cuvinte cu ei, dar, în cea mai mare parte, 
se concentră pe imagini. Nielsen nu veni și se întrebă dacă 
prim-ofiţerul încă se simţea rău din cauza criogenării. 

Tot apăreau fotografii noi și, pe măsură ce navele se 


apropiau de planeta e, rezoluţia era mai bună. La amiază, 
ora de pe navă, Kira primi un mesaj de la Darmstaat: 


Te intersează? - Horzeha Ubuto 


Atașată era o imagine din emisfera sudică, înfățișând un 
complex de clădiri ascuns într-o cută a munţilor protectori, 
fix în centrul liniei mediane. Când îl văzu, Kira simţi un fior 
de memorii antice: teamă, incertitudine și tristeţea 
înnăscută din regret. Si fI văzu pe Cel Măret urcând pe un 
piedestal, strălucitor în eternul răsărit... 

Scânci și simţi o certitudine imediată. Înghiţi în sec 
înainte să activeze o linie de comunicaţii spre Falconi. 

— L-am găsit. Sau... am găsit ceva. 

— Arată-mi. După ce studie harta, bărbatul rosti: Se 
pare că te tot întreb asta, dar ești sigură? 

— Așa cum ţi-am spus și înainte să plecăm, sunt cât de 
sigură pot să fiu. 

— Bine. O să vorbesc cu Akawe. 

Comunicarea se întrerupse. Kira își făcu încă o cană de 
chell şi îşi încălzi mâinile pe ea în timp ce aștepta. 

Peste nici 10 minute, se auzi vocea lui Falconi prin 
difuzoarele navei: 

— Toată lume, atenţie. Schimbare de planuri. Avem o 
destinaţie pe planeta e, datorită Kirei. O să mergem direct 
acolo și îi lăsăm pe Kira și o echipă să verifice locul, în timp 
ce Wallfish și Darmstadt vor continua să înainteze spre 
centura de asteroizi, ca să alimenteze. Nu o să durere 
decât patru sau cinci ore ca să ajungem la centură, deci 
navele nu vor fi prea departe dacă o să fie nevoie de noi. 
Terminat. 


3. 


Kira se întoarse pe puntea de control și rămase acolo 
pentru restul după-amiezii, urmărind noile descoperiri care 
apăreau pe ecrane. Existau nenumărate structuri artificiale 


în sistem, atât pe planete, cât și în spaţiu: monumente ale 
unei civilizaţii pierdute. Niciunul nu părea să degaje 
energie. Lângă gigantul gazos plutea carcasa a ceva ce 
părea să fie o navă. Lângă planeta e, o grămadă de sateliți 
învechiţi stăteau în ceea ce ar fi fost odinioară o orbită 
geostaționară, dacă planeta nu ar fi fost în rotaţie sincronă. 
Și, bineînţeles, mai era inelul Dyson, dacă asta era, care 
părea să fie plin cu relicve tehnologice. 

— Locul ăsta... spuse Veera. 

— ... € 0 comoară ce nu are comparaţie, termină Jorrus. 

Kira fu de acord. 

— O să-l studiem secole la rând. Credeţi că ei au fost 
extratereștrii care au construit Marele Far? 

Entropiștii își înclinară capetele. 

— Se prea poate. 

Cina din acea noapte fu o afacere informală. Nimeni nu 
se sinchisi să gătească. Toţi aveau stomacul într-o stare 
delicată după criogenare, mai puţin Kira. Ca urmare, toată 
lumea mâncă raţii deja preparate, ceea ce era o masă 
monotonă, în ciuda faptului că era sănătoasă. 

Pușcașii marini tot nu li se alăturară. Nici Nielsen. 
Absența prim-ofițerului era suspectă. Fără prezenţa ei 
tăcută și stabilă, conversațiile de la mese erau mai tăioase. 

— Mâine vreau să te văd, domnișoară Sparrow, pentru 
un control, spuse Vishal. Trebuie să mă asigur că noile 
organe foncţionează bine. 

— Sigur, doctore, încuviinţă Sparrow, apoi un zâmbet 
malefic îi apăru pe faţă. Folosești asta ca scuză ca să-ţi pui 
mâinile pe mine, nu-i așa? 

Vishal se înroși și se bâlbâi. 

— Domnișoara! Nu aș... asta... nu. Nu. Nu ar fi 
profesionist. 

Trig râse cu gura plină de mâncare. 

— Ha, uite, a roșit! 

Sparrow râse și ea și un zâmbet vag apăru pe faţa lui 
Hwa-jung. 

Continuară să-l tachineze pe doctor, iar Kira văzu că 
bărbatul devenea din ce în ce mai furios și mai frustrat, dar 


nu își pierdu controlul. Nu înțelegea. Dacă lua atitudine, 
ceilalţi s-ar fi potolit sau măcar ar fi lăsat-o mai moale o 
perioadă. Văzuse asta de nenumărate ori la avanposturile 
de minerit. Cei care nu ripostau erau mereu ţinta glumelor. 
Asta era legea naturii. 

Falconi nu interveni, nu direct, dar Kira observă cum 
acesta ghidă foarte subtil conversaţia spre o altă direcţie. In 
timp ce discutau despre un alt subiect, Vishal se rezemă în 
scaunul său, ca și cum ar fi sperat că nimeni nu avea să-l 
observe. 

In timp ce ei vorbeau, Kira se duse la entropiști, care 
erau aplecați asupra unui obiect albăstrui, de formă 
dreptunghiulară. Il întorceau ca și cum ar fi încercat să 
găsească o cheie sau o încuietoare ca să-l deschidă. Se 
așeză lângă Veera. 

— Ce e asta? întrebă ea, arătând spre obiect. 

Era de mărimea pumnilor ei. Entropiștii o priviră. 

— Am găsit asta... spuse Jorrus. 

— ... pe nava Meduzelor, zise Veera. Credem că e... 

— ... UN procesor sau un modul de control pentru un 
computer. Dar dacă e să fim sinceri... 

— ... nu suntem siguri. 

Kira se uită la Falconi. 

— Capitanul știe că aveţi asta? 

Entropiștii zâmbiră, oglindind unul expresia celuilalt. 

— Nu acest obiect în mod special, spuseră ei, în timp ce 
vocile li se auzeau stereo, dar știe că am luat mai multe 
bucăţi de echipament de pe navă. 

— Pot? întrebă Kira și își întinse mâinile. 

Entropiștii îi dădură voie să ia obiectul. Era mai dens 
decât părea. Suprafaţa era ușor denivelată și avea un miros 
de... sare? 

Kira se încruntă. 

— Dacă xeno știe ce e, nu îmi spune. Unde l-aţi găsit? 

Entropiștii îi arătară prin intermediul imaginilor din 
implanturile lor. 

— Aspectul Vidului, zise Kira. 

Traducerea în limba comună avea un gust straniu. Era 


potrivită, dar nu surprindea senzaţia originalului, care 
aparţinea Meduzelor. 

— Ăsta a fost numele camerei. Nu m-am dus acolo, dar 
am văzut semnul. 

Veera luă cu atenţie obiectul înapoi. 

— În cazul ăsta, la ce se... 

— ... referă cuvântul „vid“? La fel și cu... 

— ... cuvântul aspect? 

Kira ezită. 

— Nu sunt sigură. Poate... la comunicare? îmi pare rău. 
Nu cred că vă pot ajuta mai mult. 

Entropiștii își plecară capetele. 

— Ne-ai oferit mai mult decât aveam înainte. O să 
continuăm să ne gândim la problema asta. Fie ca drumul 
tău să ducă mereu la cunoaștere, Prizoniere. 

— Cunoașterea spre libertate, răspunse Kira. 

Când se termină cina și oamenii se împrăștiară, reuși să 
obţină un moment singură cu Falconi, lângă chiuvetă. 

— Nielsen e bine? întrebă ea încet. 

Ezitarea lui îi confirmă suspiciunile. 

— Nu e nimic, o să fie bine mâine. 

— Serios, rosti Kira și îl fixă cu privirea. 

— Serios. 

Nu era convinsă. 

— Crezi că i-ar face plăcere dacă i-aș duce niște ceai? 

— Probabil că nu e o idee bu... Falconi se opri în timp ce 
usca o farfurie. Știi ce? Retrag ce am spus. Cred că Audrey 
ar aprecia gestul. Scoase un pachet din dulap. Asta îi place. 
Ghimbir. 

Pentru o clipă, Kira se întrebă dacă Falconi îi întindea o 
capcană, apoi se hotărî că nu mai conta. 

După ce făcu ceaiul, ascultă indicaţiile lui Falconi pentru 
a ajunge la cabina lui Nielsen și încercă să nu verse prea 
mult lichid din căni. 

Bătu la ușă și când nu primi niciun răspuns, bătu din nou 
și spuse: 

— Domnișoara Nielsen? Sunt eu, Kira. 

— ... Pleacă. 


Vocea prim-ofițerului era tensionată. 

— Ti-am adus niște ceai de ghimbir. 

După câteva secunde, ușa se întredeschise, dezvăluind- 
o pe Nie/sen în pijamaua ei vișinie și o pereche de papuci 
asortați. Părul ei, în mod normal imaculat, era prins într-un 
coc. Femeia avea cercuri negre în jurul ochilor, iar pielea îi 
era palidă și fără sânge chiar și sub bronzul ei spaţial. 

— Vezi? spuse Kira și îi întinse o cană. Așa cum ţi-am 
promis. M-am gândit că o să-ţi placă să bei ceva cald. 

Nielsen privi cana ca și cum ar fi fost un artefact străin. 
Apoi expresia i se relaxă, chiar și dacă numai puţin, acceptă 
cana și deschise larg ușa. 

— Presupun c-ai face bine să intri. 

Interiorul cabinei ei era curat și aranjat. Singurul accent 
personal era o hologramă de pe masă - trei copii, doi băieţi 
și o fată, în prima parte a adolescenţei. Pe pereţi, interfața 
crea iluzia unor ferestre ovale, care dădeau spre 
nenumărați nori: portocalii, maronii și crem deschis. 

Kira se așeză pe singurul scaun din cameră, în timp ce 
Nielsen se așeză pe pat. 

— Nu știu dacă-ţi place mierea, dar... Kira îi întinse un 
pachet mic. 

Mișcarea norilor îi tot atrăgea atenţia, distrăgând-o. 

— Da, îmi place. 

În timp ce Nielsen învârtea mierea în ceai, Kira o studie. 
Niciodată nu o mai văzuse atât de fragilă. 

— Dacă vrei, pot să-ţi aduc niște mâncare de la cantină, 
nu o să dureze mai mult de... 

Nielsen scutură din cap. 

— Nu aș putea să o rețin. 

— Ai o reacţie proastă la criogenare, așa e? 

— Ai putea spune asta. 

— Pot să-ţi aduc altceva? Poate de la doctor? 

Nielsen luă o gură din ceai. 

— E foarte drăguţ din partea ta, dar nu. Nu am nevoie 
decât de un somn bun și o să fiu... 

Respirația i se opri și un spasm de durere îi distorsionă 
faţa. Se aplecă în faţă și își puse capul între genunchi, în 


timp ce respira sacadat. 

Alarmată, Kira se duse lângă ea, dar Nielsen ridică o 
mână, iar Kira se opri, neștiind ce să facă. 

Tocmai se pregătea să-l cheme pe Vishal când Nielsen 
se îndreptă. Avea ochii înlăcrimaţi și expresia încordată. 

— La naiba, spuse ea. Apoi mai tare: E în regulă, sunt 
bine. 

— Pe naiba. Nici nu puteai să te miști. Asta e mai mult 
decât o greață de la criogenare. 

— Da, zise Nielsen, care se rezemă de peretele din 
spatele patului. 

— Ce ai? Crampe? 

Kira nu-și imagina de ce femeia și-ar fi activat ciclul, dar 
dacă o făcuse... 

Nielsen râse scurt. 

— Aș vrea eu. i 

Suflă în ceai și luă o gură lungă. Incă încordată, Kira 
reveni la scaunul ei și o studie pe femeie. 

— Vrei să vorbești despre asta? 

— Nu neapărat. 

O tăcere apăsătoare se lăsă între cele două femei. Kira 
bău din cana ei. Voia să insiste, dar știa că ar fi fost o 
greșeală. 

— Ai văzut toate chestiile pe care le-am găsit în sistem? 
E incredibil. O să le studiem secole la rând. 

— Atât timp cât nu vom fi distruși. 

— Da, mai e și detaliul ăsta. 

Nielsen o privi pe Kira peste cană, cu ochii tăioși și 
febrili. 

— Ştii de ce am acceptat călătoria asta? Aș fi putut să 
mă cert cu Falconi în privinţa ei. Dacă mă străduiam, 
puteam chiar să-l conving să refuze oferta lui Akawe. Când 
vine vorba de astfel de lucruri, mă ascultă. 

— Nu, nu știu. De ce? 

Prim-ofiţerul arătă spre holograma din care priveau 
copiii, de pe birou. 

— Datorită lor. 

— Sunteţi tu și fraţii tăi? 


— Nu, sunt copiii mei. 

— Nu știam că ai o familie, spuse Kira surprinsă. 

— Am chiar și nepoți! 

— Glumești! Serios? 

Nielsen zâmbi puţin. 

— Sunt puţin mai bătrână decât par. 

— Nu aș fi ghicit niciodată că ţi-ai făcut injecții STEM. 

— Te referi la nas și la urechi? Nielsen le atinse. Le-am 
reparat acum aproximativ 10 ani. Așa se făcea acolo unde 
locuiam. Se uită la fereastra suprapusă pe perete și privirea 
îi deveni îndepărtată, ca și cum ar fi văzut altceva decât 
norii lui Venus. Venirea aici, pe Bughunt, era singurul lucru 
pe care-l puteam face ca să-mi protejez familia. De asta am 
fost de acord. Îmi doresc doar... Mă rog, nu mai contează 
acum. 

— Ce nu contează? 

Tristeţea o cuprinse pe Nielsen, iar aceasta oftă. 

— Aș vrea doar să fi putut să vorbesc cu ei înainte să 
plec. Cine știe cum o să fie totul când ne întoarcem? 

Kira o înțelese. 

— Locuiesc în Sol? 

— Da, pe Venus și pe Marte. Fiica mea e încă pe Venus. 
Probabil că ai văzut cum Meduzele au atacat locul, acum 
ceva timp. Din fericire, nu s-a întâmplat aproape de ea, 
dar... 

— Cum o cheamă? 

— Yann. 

— Sunt sigură că vor fi bine. Dintre toate locurile unde 
puteau să fie, Sol e probabil cel mai sigur. 

Nielsen îi aruncă o privire care spunea: „Nu-mi vinde 
prostii”. 

— Ai văzut ce s-a întâmplat pe Pământ. Niciun loc nu 
cred că mai e sigur zilele astea. 

În încercarea de a-i distrage atenţia, Kira întrebă: 

— Și cum ai ajuns pe Wallfish, atât de departe de familia 
ta? 

Nielsen își studie reflexia în lichidul din cană. 

— Multe motive... Editura la care lucram a declarat 


faliment. Noi restructurări ale conducerii, jumătate din 
angajaţi au fost concediați, ne-au anulat pensiile. Nielsen 
clătină din cap. Douăzeci și opt de ani petrecuţi muncind 
pentru ei, duși pe apa sâmbetei. Ce s-a întâmplat cu pensia 
oricum nu a fost neplăcut, dar mi-am pierdut și asigurarea 
de sănătate, ceea ce a fost o problemă, având în vedere... 
obstacolele mele. 

— Dar nu e... 

— Sigur. Accesul de bază e garantat, atât timp cât ești 
un cetățean bun. Uneori, chiar și dacă nu ești. Dar eu nu de 
asta aveam nevoie. Nielsen o privi pieziş pe Kira. lar acum 
te întrebi cât de bolnavă sunt și dacă e contagios. 

Kira ridică o sprânceană. 

— Presupun că Falconi nu te-ar fi lăsat la bord dacă 
aveai o bacterie mortală, mâncătoare de carne. 

Cealaltă femeie aproape că râse, apoi își duse mâna la 
piept, cu o expresie îndurerată. 

— Nu e așa de grav. Cel puţin, nu pentru ceilalţi. 

— Ești... adică, e ceva terminal? 

— Viaţa e ceva terminal, răspunse Nielsen sec. Chiar și 
cu injecții STEM. Entropia câștigă mereu. 

Kira își luă cana. 

— Să bem pentru entropiști, atunci. Fie să găsească un 
mod de a inversa decăderea tuturor lucrurilor comandată 
de timp. 

— Pentru entropiști! Nielsen lovi cana de a ei. Deși nu 
pot să spun că mă atrage ideea unei vieți care nu se 
termină. 

— Nu. Ar fi drăguţ să ai un cuvânt de spus în toată 
treaba. 

După o altă gură și o altă pauză, Nielsen rosti: 

— Boala mea a fost un cadou de la părinţi, dacă-ţi vine 
să crezi. 

— Cum așa? 

Prim-ofiţerul își frecă fața, iar adevărata profunzime a 
epuizării ei deveni evidentă. 

— Au încercat să facă lucrul corect. Asta fac oamenii 
mereu. Doar că uită de vechea expresie despre intenții 


bune și drumul spre iad. 

— E o perspectivă destul de cinică. 

— Mă simt destul de cinică. 

Nielsen își îndreptă picioarele pe pat, iar asta păru să o 
doară. 

— Inainte să mă nasc, legile despre modificarea 
genetică nu erau la fel de stricte ca acum. Părinţii mei au 
vrut să-i ofere copilului lor, adică mie, toate avantajele 
posibile. Ce părinte nu ar vrea asta? 

Kira înțelese imediat problema. 

— O, nu. 

— O, da. Așa că m-au burdușit cu toate secvențele 
genetice pentru inteligenţă, inclusiv câteva artificiale care 
tocmai fuseseră dezvoltate. 

— A funcţionat? 

— Nu am avut niciodată nevoie să folosesc un 
calculator, dacă la asta te referi. Au existat însă efecte 
secundare nedorite. Doctorii nu știu sigur ce s-a întâmplat, 
dar o parte a modificărilor mi-a declanșat sistemul imunitar, 
ca o alarmă de presiune într-un dom care a fost deschis. 
Expresia lui Nielsen deveni împietrită. Prin urmare, pot să 
calculez cât de repede iese aerul fără să fiu nevoită să-mi 
verific calculele, dar nu pot făce nimic pentru a-mi opri 
asfixierea. Metaforic vorbind. 

— Nimic? 

Nielsen clătină din cap. 

— Doctori au încercat să rezolve conflictele cu 
tratamente retrovirale, dar nu pot face prea multe. Genele 
au schimbat țesutul de aici, zise ea, arătând spre cap. Dacă 
le șterg, scot sau, pur și simplu, editează, pot să mă 
omoare sau să-mi afecteze amintirile sau personalitatea. 
Viaţa e plină de mici astfel de ironii. 

— Îmi pare rău. 

— Se întâmplă. Nu sunt singura, deși cea mai mare 
parte din noi nu au trecut de 30 de ani. Atât timp cât îmi 
iau pastilele, nu e prea rău, dar în unele zile... Nielsen 
scânci. Uneori, pastilele nu prea au niciun efect. Își luă 
perna și și-o așeză la spate; tonul ei era amar, ca arsenicul. 


Când corpul tău nu e al tău, e mai rău decât dacă ai f într-o 
închisoare. Știi asta. 

Kira știa și știa și făptul că, dacă se tot gândea la asta, 
nu avea să rezolve nimic. 

— Deci, ce s-a întâmplat după ce ai fost concediată? 

Nielsen bău ultima parte de ceai. Așeză cana pe 
marginea biroului și o împinse deoparte, ca să se asigure că 
avea să stea acolo. 

— Au început să se adune facturile și, ei bine, soţul meu, 
Sarros, a plecat. Nu-l învinovățesc, dar rămăsesem singură, 
fiind nevoită să o iau de la capăt la 63 de ani... Râsul ei ar fi 
putut tăia sticla. Nu recomand nimănui asta. 

Kira scoase un sunet de înțelegere, iar prim-ofiţerul 
spuse: 

— Nu am găsit un loc de muncă să mi se potrivească pe 
Venus, așa că am plecat. 

— Așa, pur și simplu? 

Otelul din privirea lui Nielsen ieși din nou la suprafaţă. 

— Exact. Am petrecut o vreme tot mutându-mă prin Sol, 
încercând să găsesc ceva stabil. Intr-un final, am ajuns pe 
stația Harcourt, lângă Titan, și acolo l-am întâlnit pe 
Falconi. L-am convins să mă ia ca prim-ofiţer. 

— Asta e o conversaţie pe care mi-ar fi plăcut să o aud, 
spuse Kira. 

— E posibil să fi fost puţin cam prea insistentă, chicoti 
Nielsen. Practic, a trebuit să-mi forțez intrarea pe Wa//fish. 
Nava era într-o mare dezordine când am ajuns. Avea nevoie 
de organizare și de un program, iar astea au fost mereu 
punctele mele forte. 

Kira își făcu de lucru cu pachetul de miere în plus pe 
care-l adusese. 

— Pot să-ţi pun o întrebare? 

— E cam târziu să-mi ceri permisiunea, nu crezi? 

— Despre Falconi. 

Expresia lui Nielsen deveni mai precaută. 

— Da. 

— Care e povestea cicatricelor de pe braţele lui? De ce 
nu le-a reparat? 


— A... Nielsen se foi, încercând să-și găsească o poziţie 
mai confortabilă. De ce nu-l întrebi chiar tu? 

— Nu știam dacă e un subiect sensibil sau nu. 

Nielsen o privi direct. Kira observă pentru prima oară că 
ochii ei aveau nuanţe verzi. 

— Dacă Falconi o să vrea să-ţi spună, o s-o facă. Oricum, 
nu e povestea mea, așa că nu o pot spune. Sunt sigură că 
înţelegi. 

Kira nu insistă, dar reticența lui Nielsen doar îi înteţi 
curiozitatea. 

După asta, petrecură o jumătate de oră plăcută, vorbind 
despre complexităţile existenţei și munca pe Venus. Pentru 
Kira, planeta era frumoasă, exotică și periculoasă, într-un 
mod seducător. Perioada în care Nielsen lucrase la editură 
fusese atât de diferită de profesia Kirei, încât o făcu să se 
gândească la numeroasele experienţe personale care 
existau prin Ligă. 

Într-un final, când cana Kirei se goli și Nielsen păru să se 
simtă relativ bine, Kira se ridică. Prim-ofiţerul o prinse de 
încheietură. 

— Mulţumesc pentru ceai. A fost foarte draguț din 
partea ta. Vorbesc serios. 

Complimentul o înmuie pe Kira. 

— Oricând. A fost plăcerea mea. 

Și atunci, Nielsen zâmbi, un zâmbet sincer, iar Kira îi 
răspunse la fel. 


4. 


Ajunsă înapoi în cabina ei, Kira se opri în fața oglinzii de 
lângă chiuvetă. Lumina slabă a nopţii de pe navă arunca 
umbre puternice pe faţa ei, care îi scoteau în evidenţă 
problema de la nas. 

Simţi pielea strâmbă. Era ușor de reparat. O mișcare 
puternică l-ar fi întors la normal, apoi Lama Delicată i-ar fi 
vindecat faţa așa cum ar fi trebuit să o facă de prima oară. 

Însă nu voia asta, iar acum înțelegea de ce. Xeno 


ștersese fiecare semn de pe corpul ei, fiecare umflătură și 
rid și pistrui. Ștersese jurnalul fizic al vieţii ei și îl înlocuise 
cu o haină neînsemnată de fibre, care nu conţinea nicio 
urmă a experiențelor sale. li luase atât de multe, încât nu 
mai voia să piardă nimic. 

Păstrarea nasului strâmb era alegerea ei, modul ei de a- 
și remodela pielea pe care o împărțeau. Era și o amintire a 
păcatelor din trecut, pe care era hotărâtă să nu le mai 
repete. 

Animată de acea determinare, precum și de o serie de 
imagini noi cu sistemul în care ajunseseră, Kira se întinse 
pe pat și, chiar și după trei luni în care hibernase în cea mai 
mare parte, adormi. 


Ea și pielea cu care era unită - nu un apucător, ci un 
oferitor - mergeau ca martor în urma Celui Mare, pe un 
câmp de excrescenţțe cu forme ciudate: intenții canceroase 
cu fructe otrăvitoare. lar Cel Măret ridică Toiagul Albastru și 
spuse un singur cuvânt tăios: „Nu“. 

Apoi lăsă toiagul în jos, lovind cu putere pământul. Un 
cerc de gri se extinse apoi spre Cel Măreţ, pe măsură ce 
fiecare celulă mutată se sfâșia singură. Mirosul morții și al 
putrefacţiei acoperi câmpul și durerea îl îndoi pe Cel Măret. 

O fractură de la început: una dintre rudele ei stând în 
fața Heptarhiei adunate, în camera lor cu boltă înaltă. Cel 
Măret cobori pe podeaua cu modele și atinse cu Toiagul 
Albastru fruntea pătată de sânge a rudei ei. 

— Nu mai ești vrednic. 

Apoi carnea se despărți de carne când cealaltă Lamă 
Delicată pluti departe de toiag, fugind de puterea sa și 
lăsând corpul celui cu care fusese unit expus, vulnerabil. 
Deoarece nu aveai cum să negi Toiagul Albastru. 

O altă disjuncţie și se trezi stând lângă Cel Măreţ, pe 
puntea de observaţie a unei nave spațiale enorme. Înaintea 
lor și dedesubt era o planetă stâncoasă, verde și roșie, cu 
roiuri de viaţă. Era ceva în neregulă cu ea, însă senzația 
unei amenințări care o făcea să-și dorească să fi fost în altă 
parte, ca și cum planeta în sine ar fi fost răutăcătoare. 


Cel Măret ridică din nou Toiagul Albastru. 

— Destul. 

Toiagul se înclină în față, un jet de lumină ca safirul 
trimise umbre în jos, iar planeta dispăru. 

În depărtare, dincolo de locul unde fusese planeta, se 
răsuci o rază de lumină stelară și, odată cu ea, i se întoarse 
stomacul pe dos. Deoarece știa ce anunța distorsiunea... 


Când Kira se trezi, inima îi bătea cu putere. Rămase sub 
pătură câteva minute bune, trecând în revistă amintirile 
sosite dinspre Lama Delicată. Apoi se dădu jos din pat și îi 
sună pe Falconi și pe Akawe. 

În clipa în care aceștia răspunseră, le zise: 

— Trebuie să găsim Toiagul Albastru! Apoi le povesti 
visul ei. 

— Dacă și numai o parte din vis e adevărată... rosti 
Falconi. 

— Atunci e și mai important să ţinem Meduzele departe 
de această tehnologie, spuse Akawe. 

Conversaţia se termină, iar Kira verifică unde se aflau: 
încă erau pe drum spre planeta e. „Are nevoie de un nume 
mai bun“ își spuse ea. De la distanţa actuală și fără 
amplificare, planeta era numai un punct strălucitor pe 
camerele navei, cu nimic diferit de punctele din apropiere, 
care marcau celelalte planete ale sistemului. 

În timpul nopţii, minţile navelor găsiseră numeroase alte 
structuri presărate în jurul lui Bughunt. Era evident că 
sistemul fasese baza unei așezări pe termen lung. Kira se 
uită la cele mai noi descoperiri ale ei, dar nu văzu nimic 
revelator, așa că le puse deoparte, ca să le studieze mai 
târziu. 

Apoi își verfică mesajele. O așteptau două. Primul, așa 
cum se așteptase parțial, era de la Gregorovich: 


Praful de la companionul tău extraterestru îmi înfundă 
din nou filtrele, Sac de Carne. - Gregorovich 


Ea răspunse: 


Îmi cer scuze. Nu am avut timp să curăt ieri. O să văd ce 
pot să fac. - Kira 

Nu contează, cel mai probabil o să faci și mai multă 
mizerie. Lasă ușa deschisă și o să-l trimit pe unul dintre 
roboții mei de serviciu să măture ce lași în urmă. Vrei să-ți 
shimbe și cearceafurile? Da/Nu - Gregorovich 

„„„Nu, mulțumesc, mă descurc. - Kira 

Cum vrei, Sac de Carne. - Gregorovich 


Celălalt mesaj era de la Sparrow. 
Hai să trecem la treabă. Cală. Te aștept. - Sparrow 


Kira își trecu mâna peste ceafă. Se așteptase să fie 
contactată de Sparrow. Orice îi pregătise femeia, nu avea 
să fie ușor, dar Kira nu era deranjată de asta. Era curioasă 
să afle dacă eforturile ei cu Lama Delicată aveau să dea 
rezultate. Comunicarea cu xeno trebuia să fie mai ușoară 
acum, că era trează și bine hrănită. 

Kira își luă cafeaua de dimineaţă din cantină, apoi porni 
spre cală. Pușcașii marini erau acolo, pregătindu-și 
echipamentul pentru călătoria pe care aveau s-o facă pe 
planeta e. Brigada o întâmpină cu semne din cap și 
mormăieli, ba chiar primi un salut din partea lui Sanchez. 
Fie datorită augmentărilor lor militare sau constituţiilor lor 
naturale, niciunul dintre bărbaţi nu părea la fel de epuizat 
de criogenare ca echipajul de pe Wa//fish. 

Așa cum îi spusese, Sparrow era în sala mică, ascunsă 
de rafturi de echipament. Mesteca gumă în timp ce făcea 
pe o saltea niște abdomene ce păreau dureroase. 

— Recuperare, răspunse ea expresiei întrebătoare a 
Kirei. 

După ce-și termină setul, Sparrow se așeză pe genunchi. 

— Deci? Trei luni. Ai putut să-ţi faci antrenamentele? 

— Da. 

— Și? Cum a mers? 

Kira îngenunche și ea. 


— Cred că bine. Uneori, a fost al naibii de greu, dar am 
încercat cât am putut. Chiar am făcut-o. 

Un zâmbet strâmb apăru pe faţa lui Sparrow. 

— Arată-mi. 

Kira asta și făcu. Împinse și trase și alergă și făcu toate 
exerciţiile pe care i le ceru Sparrow, în timp ce modela și 
remodela Lama Delicată. Spre satisfacția Kirei, se descurcă 
bine. Nu perfect, dar foarte aproape de asta. Nu pierdu 
niciodată controlul asupra lui xeno până în punctul în care 
acesta să înjunghie. Cel mult formă niște umflături sau 
valuri ca reacţie la stresul impus asupra corpului ei. Reuși 
să formeze modele complexe cu fibrele xeno. Era ca și cum 
organismul ar fi lucrat cu ea, nu împotriva ei, ceea ceerao 
schimbare bine-venită. 

Sparrow o privi cu intensitate. Nu o lăudă și nici nu arătă 
vreun semn de aprobare, iar când Kira reușea să facă tot ce 
îi cerea, doar îi cerea mai mult. Mai multă greutate. Mai 
multă complexitate cu Lama Delicată. Mai mult timp sub 
tensiune. Mai mult. 

Într-un final, Kira se trezi gata să renunţe. Simţea că se 
descurcase destul de bine încât să-și demonstreze noile 
abuităţi, dar Sparrow avea alte idei. 

Femeia se dădu jos de pe banca unde stătea și se duse 
spre Kira, care gâfâia, transpirată, lângă raftul cu greutăţi. 
Se opri la numai câţiva centimetri de ea. Cam prea 
aproape. 

Kira se luptă cu impulsul de a se da înapoi. 

— Fă cel mai detaliat model pe care-l poţi face, spuse 
Sparrow. 

Kira dori să se certe cu ea. Nu o făcu însă și, după ce se 
gândi puţin, convinse Lama Delicată să imite fractalul pe 
care i-l arătase de mai multe ori. Suprafaţa costumului se 
încreţi și se deformă într-un design detaliat aproape 
microscopic. Nufu ușor să-l menţină, dar tocmai asta și era 
ideea. 

— Bun, ce altceva mai vrei... începu să spună Kira, dar 
Sparrow îi dădu o palmă. Cu putere. 

Șocată, Kira clipi, lacrimi formându-i-se în ochiul ei 


stâng, în partea în care o lovise Sparrow. 

— Ce... 

Sparrow o lovi din nou. Un șoc luminos, ca de gheaţă, 
care o făcu să vadă stele. Simţi cum masca începe să i se 
întindă pe faţă și cum Lamă Delicată începea să formeze 
tepi. Cu foarte mult efort, reuși să o controleze. Era ca și 
cum ar fi ţinut un fir aflat în tensiune, cu o greutate foarte 
mare în celălalt capăt, care o trăgea în faţă și ameninţa să 
se rupă. 

Își încordă maxilarul și se uită la Sparrow, știind acum ce 
voia femeia. 

Sparrow zâmbi. Era un zâmbet malefic, care doar o 
enervă pe Kira și mai mult. Cel mai mult o irită 
superioritatea sadică a expresiei femeii. 

Sparrow o lovi a treia oară. 

Kira văzu lovitura venind. Ar fi putut să se ferească sau 
să se protejeze cu Lamă Delicată. Asta voia să facă. Ar fi 
putut și să riposteze cu costumul. Xeno era nerăbdător să 
lupte și să oprească ameninţarea. 

Dacă-și pierdea controlul, Sparrow ar fi fost întinsă pe 
podea, cu zeci de răni din care i-ar fi curs sânge. Kira avea 
acest lucru în mintea ei. 

Inspiră din nou, apoi se forță să zâmbească. Nu un 
zâmbet furios. Nu unul malefic. Unul calm, care spunea: 
„Nu poţi să mă distrugi”. Și vorbea serios. Ea și Lamă 
Delicată lucrau împreună, iar Kira simţi o senzaţie puternică 
de control, nu asupra asupra xeno, ci asupra ei însăși. 

Sparrow mormăi și se dădu în spate, relaxându-și 
umerii. 

— Nu e rău, Navarez. Nu e rău. 

Kira lăsă modelul să se topească în suprafaţa Lamei 
Delicate. 

— A fost foarte riscant ce ai făcut. 

— A mers, nu? râse Sparrow. 

Se întoarse la bancă și se așeză. 

— Și dacă n-ar fi mers? 

În sinea sa, Kira avu o senzaţie de triumf. Chiar făcuse 
progrese în drumul spre Bughunt. Toate acele sesiuni de 


A 


antrenament pe care le făcuse singură, în întuneric, 
dăduseră roade. 

— Mâine te duci să te uiţi printr-un oraș extraterestru, în 
căutarea unei superarme extraterestre înfricoșătoare. 
Situația e posibil să escaladeze foarte repede și știi și tu 
asta. Dacă nu poţi să faci faţă unei situaţii ca asta, ridică 
din umeri Sparrow, nu ar trebui să pleci de pe Wa//fish. În 
plus, am avut încredere în tine. 

— Eşti nebună, știi asta? întrebă Kira, dar zâmbi când 
spuse acest lucru. 

— Nu-mi zici nimic nou. 

Sparrow începu să facă tracțiuni la aparat, folosind 
greutăţi destul de mici. Făcu un set de zece, apoi se opri și 
se aplecă, închizând ochii strâns. 

— Cum merge recuperarea? 

Sparrow făcu o față dezgustată. 

— Destul de bine. Doctorul m-a ţinut la o rată 
metabolică ceva mai mare când am fost criogenată, ceea 
ce a ajutat cu vindecarea, dar tot trebuie să treacă vreo 
câteva săptămâni până o să primesc undă verde, ca să pot 
folosi din nou un exo. lar asta mă deranjează foarte tare. 

— De ce? întrebă Kira. 

— Pentru că nu pot să lupt așa, spuse Sparrow, în timp 
ce se masa la rană. î 

— Nici nu ar trebui s-o faci. In plus, avem nava CMU cu 
noi. 

— Ai crescut într-o colonie sau cum? pufni Sparrow. 

— Da. Ce are asta de-a face? 

— Atunci ar trebui să știi că nu poţi să pui 
responsabilitatea în cârca altcuiva. Trebuie să poţi să ai 
grijă de tine când se înrăutățește situația. 

Kira se gândi puţin la asta, în timp ce așeză jos 
greutăţile pe care le ţinea în mâini. 

— Uneori nu putem, iar atunci trebuie să ne bazăm pe 
alți oameni. Așa funcţionează societățile. 

— Poate, mormăi Sparrow. Asta nu înseamnă că îmi 
place să fiu invalidă. 

— Nu, nu asta înseamnă. 


5. 


Când plecară din cală și trecură pe lângă pușcașii 
marini, Kira îi salută, așa cum o făcuse și la venire. Bărbații 
începură să răspundă, dar o văzură pe Sparrow și se albiră 
la față. 

Tatupoa arătă cu bărbia spre ea. Tatuajele îi străluceau 
ca niște fire din safir în umbrele aruncate de rafturi. 

— Da, te-am căutat. Mergi în continuare, Cap-de-Gaz! 
Nu avem nevoie de oameni ca tine pe aici. 

— Soldat! strigă Hawes. Destul! adăugă el, dar evită să 
o privească pe Sparrow, la fel ca și ceilalți. 

— Da, domnule. 

Sparrow continuă să meargă și nu reacţionă, ca și cum 
nu ar fi auzit nimic. Confuză, Kira merse la pas cu ea. Odată 
ce ieșiră din cală, întrebă: 

— Ce naiba a fost asta? 

Spre surprinderea ei, Sparrow se rezemă cu o mână de 
perete. Femeia arăta ca și cum ar fi urmat să i se facă rău. 
Cumva, Kira se îndoia că era din cauza criogenării. 

— Hei, ești bine? 

Sparrow tremură. 

— O, da. Foarte. Işi ridică mâna liberă la ochi. 

Fără să știe ce altceva să facă, Kira o întrebă: 

— Cum și-au dat seama cine ești? 

— Jurnalele de serviciu. Fiecare navă din flotă are un set 
complet de jurnale, pe lângă rucsacul negru. Chestii legate 
de operaţiunile speciale. Pun pariu că mi-au folosit poza ca 
să caute prin fișiere. Nu ar fi greu. Sparrow se împinse de 
perete. Dacă o să spui altcuiva despre asta, te omor. 

— E posibil ca Meduzele să mă prindă înainte de... Ce 
înseamnă Cap-de-Gaz? Presupun că nu e ceva bun. 

Un zâmbet amar apăru pe faţa lui Sparrow. 

— Cap-de-Gaz îi spui unei persoane care crezi că ar 
trebui să fie aruncată în spaţiu. Sângele fierbe, se 
transformă în gaz. Ai înţeles? 


Kira o fixă cu privirea, încercând să citească printre 
rânduri. 

— De ce tu? 

— Nu contează, bombăni Sparrow, care se îndreptă de 
spate. 

Începu să meargă, dar Kira păși în faţa ei. 

— Ba eu cred că e important. 

Sparrow o privi direct în ochi și-și încordă molarul. 

— Dă-te din faţa mea, Navarez. 

— Nu până nu îmi spui și nu poţi să mă obligi să mă dau 
la o parte. 

— Bine, atunci o să stau aici. 

lar Sparrow se așeză cu picioarele încrucișate. 

Kira luă și ea loc lângă ea. 

— Dacă nu poţi să lucrezi cu pușcașii marini, trebuie să 
știu de ce. 

— Nu ești căpitanul. 

— Nu, dar toţi ne riscăm vieţile aici... Ce e, Sparrow? Nu 
are cum să fie atât de rău. 

— Ai o imaginaţie defectă dacă asta crezi, pufni femeia. 
Bine. La naiba. Vrei adevărul? Am fost dată afară din CMUM 
pentru lașitate în faţa dușmanului. Am petrecut șapte luni 
în închisoare din cauza asta. Gata, ești fericită? 

— Nu te cred, spuse Kira. 

— Acuzaţiile exacte au fost abandonarea postului, 
lașitate în faţa dușmanului și lovirea comandantului. 
Sparrow își încrucișă braţele, sfidătoare. De asta sunt Cap- 
de-Gaz. Niciun pușcaș marin nu vrea să servească alături 
de un laș. 

— Nu ești lașă, spuse Kira cu sinceritate. Te-am văzut în 
luptă. La naiba, te-ai dus după fetiţa aia ca și cum ar fi fost 
o nimica toată. 

Sparrow clătină din cap. 

— Aia a fost ceva diferit. 

— Prostii... De ce am eu impresia că adevăratul motiv a 
fost „lovirea comandantului”? 

Sparrow oftă și-și lăsă capul pe spate, rezemat de 
perete. Impactul craniului cu placajul produse un zgomot al 


cărui ecou se auzi pe tot holul. 

— Pentru că gândești prea mult, de aia. Numele lui era 
locotenent Eisner și era un nemernic adevărat. Am fost 
transferată în unitatea lui la mijlocul perioadei de 
mobilizare. Asta se întâmpla în timpul războiului pentru 
graniţe cu Shin-Zar. Eisner era un ofiţer groaznic. Își tot 
băga unitatea în situaţii problematice pe câmpul de luptă 
și, dintr-un motiv anume, părea să aibă ceva personal cu 
mine. Nu mă lăsa în pace, indiferent ce făceam. După ce 
una dintre operaţiunile noastre a mers prost, m-am dus la 
el și i-am zis vreo două. Am răbufnit și am ajuns să-l lovesc 
în față. L-am lovit puternic. Doar că atunci fusesem 
desemnată să păzesc unitatea şi-mi părăsisem postul, așa 
că Eisner m-a acuzat de lașitate în fața dușmanului. 

Sparrow ridică din nou din umeri. 

— Șapte ani de serviciu militar s-au dus pe apa 
sâmbetei într-o secundă. Nu am putut să-mi păstrez decât 
augmentările. 

Și își încordă braţul, după care îl lăsă jos. 

— La naiba, spuse Kira. Nu poţi să contești acuzațiile? 

— Nu. Totul s-a întâmplat pe teren, în timpul 
operațiunilor de luptă. Liga nu avea să ne trimită înapoi 
pentru o investigaţie. Imaginile mă arătau pe mine 
părăsindu-mi postul și lovindu-l pe Eisner. Doar asta a 
contat. 

— Atunci, de ce nu mergi acolo ca să explici situația? 
întrebă Kira, arătând spre cală. 

— Nu ar folosi la nimic, spuse Sparrow, care se ridică. 
De ce m-ar crede? Din punctul lor de vedere, nu sunt cu 
nimic mai bună decât un dezertor. O lovi pe Kira pe umăr. 
Oricum, nu contează. Nu trebuie să ne placă unii de alţii ca 
să ne facem treaba. Acum vrei să te dai din calea mea sau 
nu? 

Kira se dădu la o parte, iar Sparrow șchiopătă pe lângă 
ea, lăsând-o singură pe coridor. După ce se gândi puţin, 
Kira urcă spre centrul navei și se îndreptă spre puntea de 
control. Falconi era acolo, așa cum se așteptase, precum și 
Nielsen, care arăta mult mai bine decât cu o zi în urmă. 


Ea și prim-ofițerul se salutară, apoi Kira se duse la 
căpitan. 

— Ceva vești? 

— Nu, pentru moment. 

— Bun. Vreau să-ţi cer o favoare. 

— Serios? o întrebă el precaut. 

— Vii cu mine pe planetă? 

Falconi ridică sprâncenele. 

— De ce? 

În cealaltă parte a camerei, Nielsen se opri din citit ceva 
pe un ecran ca să asculte. 

— Pentru că nu vreau să fiu singură acolo cu CMU. 

— Nu ai încredere în ei? întrebă Nielsen. 

Kira ezită preţ de o secundă. 

— Am mai multă încredere în tine. 

Falconi o lăsă să aștepte câteva secunde, apoi spuse: 

— Ei bine, azi e ziua ta norocoasă. Deja am aranjat asta 
cu Akawe. 

— Vii? întrebă Kira uimită. 

— Nu doar eu, ci și Trig, Nielsen și entropiștii. 

Prim-ofițerul pufăi. 

— Fix ce voiam să fac într-o duminică după-amiaza. 

Falconi îi zâmbi Kirei. 

— Exclus să ajung atât de departe și să nu ies ca să văd 
împrejurimile. 

Informația mai liniști grijile Kirei. 

— Deci Sparrow, Hwa-jung și Vishal vor rămâne la bord? 

— Exact. Cei de la CMU vin cu propriul lor doctor. 
Sparrow nu a primit încă undă verde, iar Hwa-jung nu 
încape în exo-ul pe care îl avem. În plus, vreau ca Hwa-jung 
să fie pe navă în caz că merge ceva prost. 

Era logic. 

— Atunci, cine ia exo-urile? întrebă Kira. 

Falconi arătă spre Nielsen. 

— Ea și Trig. 

— Nu e nevoie. Sunt perfect capabilă să... 

Căpitanul nu o lăsă să termine. 

— Da, ești, dar prefer ca, pentru excursia asta, echipajul 


meu să poarte armură. În plus, niciodată nu mi-au plăcut 
exo-urile. Sunt prea restrictive. Prefer un costum simplu. 


6. 


Restul zilei trecu într-o atmosferă de intensitate tăcută. 
Echipajul făcu treabă, pregătindu-se pentru aterizarea pe 
planetă, în timp ce Kira trecu în revistă procedurile pentru 
prevenirea  contaminării într-un mediu extraterestru 
necunoscut (și unde era posibil să existe forme de viață). 
Le ştia pe dinafară, dar mereu era bine să le recitească 
înainte de începerea unei expediții. 

In mod ideal, ar fi petrecut luni întregi, chiar ani, 
studiind de la distanţă biosfera planetei înainte să 
îndrăznească să trimită un om pe suprafaţa acesteia, dar, 
având în vedere circumstanțele, era un lux pe care nu și-l 
permiteau. Cu toate astea, Kira voia să reducă șansele de 
contaminare, din orice direcţie, oricât de mult posibil. 
Planeta era o sursă incredibilă de informaţie, ar fi fost o 
crimă să o infecteze cu microbi umani. Din păcate, nici 
măcar cea mai minuțioasă decontaminare nu putea 
îndepărta fiecare corp străin de pe suprafața 
echipamentului lor, dar aveau să facă tot ce puteau. 

După ce se gândi puţin, făcu o listă de recomandări: 
cele mai bune practici pentru protejarea locului și a lor, 
bazate pe experienţa ei profesională. Le trimise lista lui 
Falconi și lui Akawe. 


< Toate astea vor fi o adevărată neplăcere, Navarez. Să 
facem decontaminarea de două ori? Să nu atingem niciun 
obiect fără permisiune expresă? Să mergem în șir indian? 
Fără ventilarea CO>? CMUN are deja propriul set de 
protocoale pentru astfel de situații și sunt foarte bune. - 
Akawe> 

<Ba nu sunt. Nu am mai găsit niciodată un astfel de loc. 

Nu putem să greșim. Generațiile viitoare ne vor multumi 
pentru asta. - Kira> 

<Mai întâi trebuie să ne asigurăm că vor exista generații 


viitoare. - Akawe> 


Bărbatul continuă să mormăie, dar, după alte câteva 
discuţii, acceptă să-i implementeze recomandările în timpul 
operațiunii de aterizare. 


<Dar doar asta și sunt, Navarez, recomandări. Pe teren 
se întâmplă diverse lucruri și trebuie să ne adaptăm. - 
Akawe> 

<Atât timp cât încercăm să protejăm acest loc. Atâta 
cer. -Kira> 

<Am înțeles. - Akawe> 


După asta, Kira se întoarse la examinarea imaginilor 
trimise de Gregorovich și de Horzeha Ubuto cu planeta e, 
precum și cu restul sistemului. Nu află prea multe, dar nu 
se lăsă, sperând să mai observe ceva ce i-ar fi putut ajuta 
să găsească Toiagul Albastru. 

Cina fu mai prietenoasă și mai plină de energie decât 
cea din seara anterioară. Nielsen era acolo și, deși toată 
lumea era puţin tensionată din cauza, călătoriei pe care 
aveau s-o facă, atmosfera era una optimistă. Era ca și cum 
ei, și oamenii în general, ar fi reușit, în sfârșit, să facă 
progrese semnificative în privinţa Meduzelor. 

Cele mai multe conversații se învâărtiră în jurul a ce 
puteau să întâlnească sau nu pe planetă, precum și care 
erau cele mai bune echipamente pe care să le ia cu ei. 
Spaţiul era limitat pe naveta CMU, așa că trebuiau să 
aleagă cu înțelepciune. 

Așa cum se așteptase Kira, Sparrow fu nemulțumită că 
avea să rămână pe Wallfish (lui Hwa-jung nu păru să-i 
pese), la care Falconi îi spuse: 

— Când nu o să mai trebuiască să-mi fac griji că o să-ţi 
spinteci din nou stomacul, atunci poţi să te sui într-un exo 
și nicio secundă mai devreme. 

Sparrow nu mai insistă, dar Kira își dădu seama că 
femeia nu era fericită. Ca să-i distragă atenţia, îi spuse: 

— Sunt curioasă, Sparrow e prenumele tău sau numele 


de familie? Nu mi-ai spus niciodată. 

— Nu? Sparrow luă o gură de vin. Ca să vezi. 

— Numele ei e trecut doar Sparrow pe buletin, spuse 
Falconi, care se aplecă spre Kira. 

— Serios? Ai un singur nume? 

O licărire apăru în ochii lui Sparrow. 

— Doar unul la care să răspund. 

„Pun pariu că pușcașii marini ar putea să-mi spună 
sigur“, se gândi ea, dar fără nu avea de gând să-i întrebe. 

— Și tu? zise ea, uitându-se la Trig. 

Puștiul bombăni și își înfundă capul între mâini. 

— Hai, chiar trebuia să întrebi? 

— Cee? 

Restul echipajului începu să zâmbească. 

Vishal își așeză cana pe masă și arătă cu degetul spre 
Trig. 

— Tânărul nostru companion are un nume extrem de 
interesant, zău așa. 

— Trig e doar porecla, spuse Sparrow. Numele lui 
adevărat e... 

— Nuuuuu! strigă puştiul, în timp ce se înroși. Mătușa 
mea a avut un simţ al umorului foarte ciudat, da? 

— Probabil că așa a și fost, de l-a numit pe săracul copil 
Epiphany Jones, îi spuse Vishal Kirei. 

Și toată lumea, cu excepția lui Trig, râse. 

— E un nume... unic, spuse Kira. 

— Stai, că nu e tot, zise Falconi. Spune-i cum l-am găsit 
pe Trig. 

Puștiul scutură din cap, în timp ce restul începură să 
vorbească în același timp. 

— Haide, nu povestea aia! 

— O, ba da, zise Sparrow zâmbind. 

— De ce nu-mi spui chiar tu? îl întrebă Kira. 

Puștiul se strâmbă. 

— Era dansator, spuse Hwa-jung și făcu un semn din 
cap, ca și cum tocmai i-ar fi împărtășit un secret foarte 
important. 

— Dansator, deci? zise Kira, în timp ce-l analiza. 


_ — Pe staţia Undset, în jurul lui Cygni B, adăugă Vishal. 
Işi câștiga traiul dansând într-un bar, pentru mineri. 

— Nu era așa! protestă Trig. 

Ceilalţi încercară să intervină, dar puştiul își ridică 
vocea. 

— Nu, serios, chiar nu a fost așa. Prietenul meu lucra 
acolo și încerca să găsească un mod de a atrage clienţi. Așa 
că mi-a venit ideea asta. Am pus niște bobine Tesla pe 
scenă și le-am folosit ca să facem muzică. Apoi am 
modificat un costum ca să funcţioneze pe post de cușcă 
Faraday și am stat între bobine, prinzând fulgere cu 
mâinile, cu braţele, genul ăsta de lucru. Era grozav. 

— Și nu uita de dans! spuse Falconi, zâmbind. 

Trig ridică din umeri. 

— Și ce dacă am dansat puțin? 

— Eu nu am fost acolo, zise Nielsen, care-și așeză mâna 
pe braţul Kirei, dar am auzit că era foarte... entuziast. 

In ciuda jenei sale evidente, Trig păru oarecum mândru 
de lauda prim-ofiţerului, chiar dacă era în glumă. 

— Chiar era. Era, adăugă Vishal. 

Kirei i se fecu milă de disconfortul puștiului și schimbă 
subiectul: 

— Ce fel de muzică era? 

— In cea mai mare parte, scramrock. Thresh. Genul ăsta 
de lucruri. 

— Și de ce ai plecat? 

— Nu aveam niciun motiv ca să rămân, mormăi el și bău 
restul de apă. 

O atmosferă sumbră înăbuși conversaţia. Apoi Falconi se 
șterse la gură cu un șervetțel și spuse: 

— Știu ce îţi trebuie. 

— Ce? întrebă Trig, în timp ce își privea farfuria. 

— O experienţă religioasă. 

Puștiul pufni, apoi buzele i se răsfrânseră într-un zâmbet 
reticent. 

— Da, bine. E posibil să ai dreptate. 

— Bineînţeles că am dreptate, spuse Falconi. 

Cu un nou entuziasm, Trig mâncă tot ce mai avea în 


farforie, mestecă și înghiţi. 

— O să regret asta, spuse el, zâmbind în timp ce se 
ridica în picioare. 

— Vezi să nu te rănești, spuse Hwa-jung. 

— Hai, mănâncă tot de data asta, zise Sparrow. 

— Video! Fă un video! strigă Falconi. 

— Ai grijă doar să te speli după, zâmbi Nielsen. 

— Da, doamnă. 

Kira îi privi confuză. 

— O experienţă religioasă. 

Falconi își duse farfuria la chiuvetă. _ 

— Trig are o pasiune neobișnuită pentru ardeii iuți. In 
trecut, a luat un Black Nova de la un pasionat de tehnologie 
de pe Eidolon. 

— Să înțeleg că Black Nova e un tip de ardei iute. 

— Cel mai picant din galaxie, zise Trig, încântat. 

— Se spune că e atât de iute, încât, dacă ești destul de 
idiot să mănânci unul, o să vezi faţa lui Dumnezeu. Asta sau 
o să leșini și o să mori. 

— Hei, protestă Trig. Nu e chiar așa de rău. 

— Ha! 

— L-ai încercat? îl întrebă Kira pe Falconi. 

Bărbatul clătină din cap. 

— Prefer să nu-mi distrug stomacul. 

Kira se uită apoi la Trig. 

— De ce îţi place așa de mult? 

— Păi, dacă nu ai destulă mâncare, sosul iute ajută, știi? 
Taie foamea. Asta m-a atras la ardeii iuți. Asta și faptul că 
îmi place provocarea. Îmi dă o senzaţie de control. După o 
perioadă, nici nu mai doare și doar mă simt fericit! ȘI 
ameţit! 

— Spui că ajută cu foamea? Kira începea să înțeleagă. 

— Da. Trig își duse vasele în chiuvetă și apoi ieși în 
grabă din cantină. Uraţi-mi noroc! 

Kira luă o gură de chell. 

— Ar trebui să așteptăm? întrebă ea, uitându-se la 
ceilalți. 

Falconi activă ecranul holografic de pe masa lui. 


— Dacă vrei. 

— Acum ceva timp, Trig a menţionat că era criză de 
alimente pe staţia Undset 

Sparrow se încruntă. 

— Dacă așa vrei să-i spui. Eu aș zice că a fost o greșeală 
enormă. 

— Ah? 

— Da. La cum am înţeles eu situaţia, transportul 
subluminic trebuia folosit ca să realimenteze Undset de pe 
Cygni. Evident că s-a stricat. O nimica toată, nu? Staţia 
avea o grădină hidroponică, plus provizii multe de mâncare. 
Singura problemă era... 

— Singura problemă, spuse Falconi, care se uita la 
hologramă, era că intendentul îi păcălise. Mai puţin de o 
treime din mâncare era acolo și cea mai mare parte era 
putrezită. Sigilii defecte sau ceva de genul ăsta. 

Kira scânci. 

— La naiba. 

— Poţi să mai spui o dată. Când și-au dat seama exact 
cât de gravă era situaţia, staţia aproape că rămăsese fără 
mâncare, iar transportorul de înlocuire ajungea abia peste 
câteva săptămâni. 

— Săptămâni? De ce așa mult? Cygni B nu e atât de 
departe de A. 

— Birocraţie. A fost nevoie de timp să strângă proviziile, 
să pregătească o navă și tot așa. Se pare că nu aveau 
transporturi FTL aranjate atunci, așa că au fost nevoiţi să 
facă totul subluminic. A fost o întreagă colecţie de greșeli. 

— Din ce a zis Trig, interveni Sparrow, situația a fost 
foarte rea pe Undset înainte să apară noul transport. Se 
pare că l-au aruncat în spaţiu pe intendent și pe 
comandantul staţiei. 

— Thule! Acum cât timp s-a întâmplat asta? întrebă Kira. 

Sparrow se uită la Falconi. 

— Când, acum 10-12 ani? 

— Cam așa, încuviință bărbatul. 

Kira își privi mâncarea, gândindu-se. 

— Trig era probabil foarte mic pe atunci. 


— Da. 

— Nu e de mirare că a vrut să scape de pe Undset. 
Falconi își îndreptă din nou atenţia spre hologramă. 
— Nu a fost singurul lui motiv, dar da. 


Ts 


Peste patruzeci de minute, încă mai erau în cantină, iar 
Trig se întoarse. Obrajii îi erau roșii. Ochii umflaţi, cu vene 
roșii și sticloși. Pielea îi era lucioasă de la transpiraţie, dar 
părea fericit, aproape euforic. 

— Cum a mers, puștiule? întrebă Sparrow, sprijinindu-se 
de perete. 

Trig zâmbi și își umflă pieptul. 

— Grozav, dar, la naiba, ce mă doare gâtul. 

— Nu înţeleg de ce! spuse Nielsen pe un ton sec. 

Puștiul o luă spre bucătărie, apoi se opri și se uită la 
Kira. 

— Îți vine să crezi că mâine chiar o să explorăm ruine 
extraterestre? 

— Eşti nerăbdător? 

Trig încuviință, serios, dar în continuare entuziasmat. 

— Da, dar mă întrebam ce se întâmplă dacă ei încă mai 
sunt pe acolo... 

— Și eu aș vrea să știu asta, șopti Nielsen. 

În gând, Kira îl văzu din nou pe Cel Măreţ aruncând 
Toiagul Albastru în jos și o planetă întunecată și mizerabilă 
dispărând de pe cer. 

— Să sperăm că sunt într-o dispoziţie bună. 


8. 


Întrebarea finală a lui Trig încă îi mai răsuna în minte 
Kirei când se întoarse în cabină: „Ce se întâmplă dacă ei 
încă mai sunt acolo?“ Da, chiar, ce se putea întâmpla? 


Verifică progresul navei pe consolă: cursul era neschimbat, 
planeta e fiind acum mai luminoasă decât orice stea 
vizibilă. Se întinse apoi pe pat și închise ochii. 
Grijile de mâine trebuiau să aștepte ziua de mâine. 
Dormi și, de data asta, nicio amintire nu o invadă. 


9. 


Un ţiuit persistent o trezi. 

Iritată, Kira se forță să deschidă ochii. Pe hologramă, 
văzu ora: 03.45. Mai aveau 15 minute până la plecare. 
Mormăi și se dădu jos din pat, simțind fiecare secundă 
pierdută de somn. Apoi își dădu seama că uitase să-și pună 
alarma. Oare Gregorovich era responsabil? 

În timp ce se îmbrăca, Kira deschise o fereastră nouă și 
trimise un singur rând minţii navei: 


Multumesc. — Kira 
Peste o secundă, primi și răspunsul: 
De Nada. — Gregorovich 


Era bine să te porți frumos cu minţile navei, mai ales 
dacă nu erau tocmai normale. 

Încă morocănoasă, Kira fugi prin navă și se urcă spre 
centrul ei. Propulsia nu se oprise, ceea ce însemna că 
naveta nu ajunsese încă. Ce bine. Nu întârziase. 

Găsi echipajul, împreună cu cei doi entropiști și patru 
pușcași marini în armură, în partea de sus a navei, lângă 
trapă. 

— Era și timpul, spuse Falconi, care îi aruncă o armă. 

Bărbatul purta costumul mulat, inclusiv casca, iar 
lansatorul său imens de grenade, Francesca, îi era atârnat 
la spate. 

— E închisă naveta? întrebă Kira. 

Ca un răspuns, se auzi alarma propulsoarelor, iar 


Gregorovich spuse: 

— Iniţiez manevrele de andocare cu //morra CMUS. Vă 
rog să vă ţineţi de cel mai apropiat mâner, să vă puneţi 
centura și/sau pernuţele adezive. 

Vishal o văzu căscând și îi oferi o pastilă de Acuwake. 

— Poftim, domnişoară Kira. Încearcă asta. 

— Nu cred că... 

— Poate nu te va ajuta, dar eu zic că merită să încerci. 

În continuare suspicioasă, Kira băgă capsula în gură. 
Aceasta îi explodă între dinţi cu un gust intens, destul de 
puternic încât să o mănânce nasul și să-i lăcrimeze ochii. In 
doar câteva secunde, epuizarea și ceața mentală începură 
să se disipeze, și se simţi ca și cum ar fi dormit toată 
noaptea. Uimită, se uită la doctor: 

— A funcţionat! Cum de a funcţionat? 

Un zâmbet viclean apăru pe faţa doctorului, care își lovi 
o parte a nasului. 

— Mă gândeam eu că e posibil s-o facă. Medicamentul 
se duce direct în sânge, apoi la creier. E foarte rapid, prin 
urmare e foarte dificil pentru Lamă Delicată să îl oprească 
fără să-ţi rănească creierul. Și e menit să ajute, da deci 
poate xeno știe că nu e cazul să intervină. 

Oricare ar fi fost explicaţia, Kira fu recunoscătoare 
pentru ajutorul chimic. Nu-și permitea să fie obosită tocmai 
atunci. Apoi toată senzaţia de greutate o părăsi și i se făcu 
greață. 

Andocarea fu rapidă și eficientă. Naveta CMU se apropie 
de Wallfish din față, astfel că niciuna din nave nu era 
afectată de radiația provenită de la scuturile de protecție. 
Se atinseră, bot în bot și, în acel moment, un tremur de 
lumină trecu peste Wa//fish. 

Trapele unite se deschiseră. Un pușcaș marin își băgă 
capul din cealaltă parte. 

— Bun venit la bord, spuse el. 

Falconi îi zâmbi Kirei. 

— E timpul să ne băgăm nasul pe unde nu ne fierbe 
oala. 

— Hai s-o facem, zise ea și sări pe //morra. 


CAPITOLUL II 
A CAELO USQUE AD CENTRUM 


1. 


Kira se uită pe interfață în timp ce Wallfish și Darmstadt 
se îndepărtau: două puncte luminoase care dispărură în 
neant. Navele se mișcau ca o pereche unită, în drum spre 
asteroidul pe care-l aleseseră pentru extracţie. În spatele 
lor, Bughunt era o sferă roșiatică, un cărbune pe moarte 
aflat într-un câmp de negru. 

Kira stătea pe un scaun de lângă perete, având centura 
pusă, alături de Falconi. Restul membrilor echipajului aveau 
și ei centurile puse, cu excepţia celor care purtau armurile, 
precum Trig și Nielsen. Aceștia stăteau prinși în anumite 
puncte, aproape de partea din spate a navei. 

Erau douăzeci și unu de oameni în grup. Paisprezece 
dintre ei, inclusiv Hawes și cei trei pușcași marini de pe 
Wallfish, purtau costume exo. Două dintre costumele exo 
CMU păreau a fi variante ale armurii grele: tancuri 
ambulante cu tunuri portabile atașate de partea din faţă a 
armurii. 

Cei mai mulţi dintre pușcașii marini erau bărbaţi care se 
oferiseră voluntari, deși Akawe își trimisese și secundul, pe 
Koyich, ca să supravegheze operaţiunea. Bărbatul cu ochi 
galbeni tocmai îi spunea alui Falconi: 

— Dacă noi îţi spunem să sari, tu sari, e clar? 

— Da, zise Falconi, care nu părea însă fericit. 

— Nu știu de ce a fost de acord căpitanul să vină în 
această misiune niște aventurieri ca voi, dar ordinele sunt 
ordine. Dacă situaţia ia o întorsătură proastă, să nu ne staţi 
în cale, da? Dacă intraţi în linia de foc, o să tragem prin voi, 
nu pe lângă, e clar? 

Expresia lui Falconi deveni și mai rece. 


— O, am înţeles. 

În mintea ei, Kira bifă căsuţa „nemernic” în dreptul 
numelui lui Koyich. 

Deasupra, rândurile de lumini se modificară, de la un alb 
strălucitor cu iluminare completă la o strălucire mov cu 
ultraviolete iradiante, iar rafale de gaze o acopereau pe ea 
și pe ceilalţi pasageri de la jeturile montate de-a lungul 
pereţilor. 

/Imorra era structurată altfel decât Valkyrie, dar era 
destul de similară încât să aibă o senzaţie puternică de deja 
vu. Incercă să lase la o parte emoția și să se concentreze 
pe prezent. Orice se întâmpla pe planetă, nu aveau să 
rămână în navă. Nu când Darmstadt și Wallfish erau în 
apropiere. Chiar și așa, era tulburător să fie pe o navă atât 
de mică, atât de departe de orice sistem colonizat de 
oameni. Erau cu adevărat exploratori ai necunoscutului. 

Aveau destulă mâncare cât să stea pe planetă o 
săptămână. Dacă era nevoie, Darmstadt putea să le-o 
arunce din orbită odată ce se întorcea de pe centura de 
asteroizi. Dacă se loveau de complicaţii neprevăzute, 
puteau sta pe planetă până când găseau Toiagul Albastru 
sau puteau determina cu certitudine că nu era acolo. 
Intoarcerea la nave avea să fie o mare bătaie de cap, nu 
doar din cauza combustibilului de care era nevoie pentru ca 
naveta să ajungă înapoi pe orbită, dar și din cauza 
decontaminării prin care trebuiau să treacă pentru a fi 
primiţi înapoi la bord. 

Ca toţi cei care nu purtau un exo, Kira avea un costum 
din piele, pe care-l purtase de când părăsiseră planeta, și o 
cască. Toată lumea, cu excepţia entropiștilor, care își 
transformaseră cumva materialul inteligent al robelor lor în 
costume mulate, cu vizoare și căști. Ca întotdeauna, 
tehnologia lor era impresionantă. 

Costumele erau necesare, indiferent de preocupările de 
bioizolare. Analiza  spectografică arăta că atmosfera 
planetei avea să-i omoare fără protecţie (nu imediat, dar 
destul de repede). 

Wallfish și Damrstaat încetiniseră considerabil în timp ce 


se apropiau de planetă, dar niciuna din nave nu se opri 
complet, ceea ce îi lăsase navetei //morra câteva ore de 
propulsie înainte să intre pe orbită. Kira închise ochii și 
așteptă. 


2. 


Țiuitul alarmelor o trezi pe Kira. Luminile roșii străluceau 
deasupra lor, iar pușcașii marini ţipau unii la alţii într-un 
jargon pe care nu-l înțelegea. 

— Ce se întâmplă? întrebă ea. 

Nimeni nu-i răspunse, dar Kira văzu răspunsul cu ochii ei 
când își activă interfața. 

Nave. Multe nave care ieșeau din FTL. Meduzele. 

Un impuls de adrenalină făcu inima Kirei să bată cu 
putere, iar Lama Delicată se răsuci sub costumul ei. Kira 
analiză detaliile. Patru, cinci, șase nave apăruseră până 
acum. Intraseră în spaţiul normal destul de departe de 
centrul sistemului, o eroare a sistemelor lor de navigaţie 
poate, dar la ce viteză aveau navele Meduzelor, nu aveau 
cum să fie la mai mult de câteva ore distanţă la viteză 
maximă. 

Șapte nave. 

Lângă ea, Falconi vorbea frenetic în microfonul căștii. În 
mijlocul navetei, Koyich făcea același lucru. 

— La naiba, zise Sanchez. Cred că Meduzele erau deja 
aici, căutând Toiagul Albastru. 

Un zgomot puternic se auzi când Tatupoa lovi armura lui 
Sanchez. 

— Nu, idiotule. Ne-au luat urma, asta au facut. Altfel 
sincronizarea nu se potrivește. 

— E prima oară când îi văd făcând asta. Nemernicii! 
interveni caporalul Nishu. 

— Cumva, și-au dat seama cum să ne găsească, chiar și 
cu toate ajustările de direcţie, rosti locotenentul Hawes, 
apoi scutură din cap. Nu e bine. 

— Ce ajustări de direcție? întrebă Kira. 


Nishu fu cel care îi răspunse: 

— De fiecare dată când ieşim din FTL ca să scăpăm de 
căldură, facem o mică schimbare de curs. Nu mai mult de 
un grad sau o fracțiune de grad, dar îndeajuns cât să 
deruteze pe oricine încearcă să stabilească destinaţia 
finală. Nu e mereu de ajutor în Ligă, unde stelele sunt atât 
de apropiate, dar este un lucru important dacă mergi din 
Cygni la Eidolon. 

Koyich și Falconi încă vorbeau în microfoane. 

— Wallfish a făcut și ea aceste schimbări? întrebă Kira. 

Hawes încuviinţă. 

— Horzeha le-a coordonat cu mintea navei tale. Ar fi 
trebuit să le împiedice pe Meduze să ne dea de urmă, dar 
se pare că nu a fost așa. 

„Urmărirea după lumină.“ 

Kira își aminti termenul din Șapte Minute către Saturn, 
filmul de război care-i plăcea atât de mult lui Alan. 
Conceptul era destul de simplu. Dacă voiai să vezi ce se 
întâmplase într-un loc înainte de momentul sosirii tale, nu 
trebuia decât să călătorești FTL și să zbori din acel loc până 
când străbăteai o distanţă mai mare decât lumina 
evenimentului. Apoi, pur și simplu, îţi parcai nava în spaţiul 
liber, deschideai telescopul și așteptai. 

Detaliile imaginilor primite aveau să fie limitate de 
mărimea echipamentului de la bord, dar chiar și la distanţe 
interstelare, era destul de ușor să vezi ceva precum, să 
zicem, Wallfish și Darmstadt, sărind în FTL. Unităţile navelor 
erau niște torţe încinse pe fundalul spaţiului și erau foarte 
simplu de găsit și de urmărit. 

Kira se supără pentru că nu se gândise mai devreme la 
această posibilitate. Bineînţeles că Meduzele ar fi făcut 
orice le stătea în putere ca să descopere unde se dusese 
Lamă Delicată după momentul Cygni 61. De ce n-ar fi făcut- 
o? Ştia cât de important era xeno pentru ele. Cumva, odată 
cu apariţia Coșmarurilor, presupusese că Meduzele vor 
avea lucruri mai importante pentru care să-și facă griji. 

Se părea însă că lucrurile nu stăteau așa. 

Falconi ţipă ceva în cască, însă Kira nu auzi decât 


versiunea înfundată, deoarece dispozitivul lui era închis. 
Apoi bărbatul își lăsă capul pe spate, lipit de perete, cu o 
expresie sumbră pe faţă. Îi bătu în vizor și el o privi. 

— Ce este? întrebă ea. 

— Suntem prea departe pentru ca Wallfish să ajungă 
aici înaintea Meduzelor, se încruntă Falconi. Și chiar dacă ar 
putea să o facă, rezervoarele sunt goale mai mult de 
jumătate, și nu au cum să... Se opri și se uită la Trig. 
Șansele nu sunt bune, ca să zic așa. 

— Mergem tot înainte, spuse Koyich, destul de tare încât 
să fie auzit prin toată naveta. Singura noastră șansă e să 
găsim acest toiag înaintea Meduzelor. Dacă o facem, ai 
face bine să îl folosești, Navarez. 

Kira făcu un semn rapid din cap și, cu toate că era 
departe de a fi sigură, spuse: 

— Pune-mi toiagul în mâini și o să avem o surpriză mare 
pentru Meduze. 

Koyich păru satisfăcut de afirmaţia ei, dar un mesaj îi 
apăru în interfaţă. 


<Ești sigură? - Falconi> 
<Xeno pare să știe cum să-l folosească, așa că... să 
sperăm. - Kira> 


Apoi se auzi din nou alarma propulsoarelor și o pătură 
de plumb se lăsă asupra Kirei în timp ce viteza navetei 
IIlmorra ajunsese la 2G. 

— Timp estimat de sosire pe Nidus, 14 minute, spuse 
pseudo-inteligenţa navetei. 

— Nidus? întrebă Nielsen, înainte să o poată face Kira. 

— Asta e numele nostru neoficial pentru planetă, 
răspunse locotenentul Hawes. E mai ușor de ţinut minte 
decât o literă oarecare. _ 

Kira consideră că i se potrivea. Inchise ochii și își mută 
interfața pe camerele exterioare ale navetei. Curba planetei 
se ridica în faţa lor, jumătate în umbră, jumătate în lumină, 
cu linia mediană fiind un tărâm sumbru care le împărțea pe 
cele două de la un pol la celălalt. Inele de nori învolburați 


acopereau mijlocul sferei, furtuni uriașe alimentate de 
căldura transferată din partea cu soare. Nidus. 

Vertijul o făcu pe Kira să apuce brațele scaunului 
deoarece, pentru o clipă, avu senzaţia că atârnau deasupra 
unei prăpăstii enorme, fiind pe cale să cadă. 

Nu era nevoie, dar pseudo-inteligenţa oferea actualizări 
continue, poate pentru că era liniștitor sau poate pentru că 
acesta era protocolul CMU: 

„Reluarea imponderabilităţii în cinci... patru... trei... 
doi...“ 

Pătura principală dispăru, iar Kira își înghiţi greata în 
timp ce stomacul încercă să-i evadeze prin gură. 

— Începe schimbarea axului z. 

Simţi o împunsătură în partea dreaptă a corpului, iar 
Nidus dispăru, fiind înlocuită de profunzimea spaţiului, în 
timp ce //morra se tot învârtea, apoi o altă împunsătură 
când se opri. Își închise interfaţa și se concentră pe 
controlarea stomacului său rebel. 

— Retragerea radiatoarelor... T-minus un minut, 15 
secunde până la intrarea în atmosferă. 

Timpul trecea groaznic de lent. Apoi: 

— Contact în zece... nouă... opt... 

În timp ce pseudo-inteligenţa își continua numărătoarea, 
Kira analiză Meduzele. Patru dintre nave își schimbaseră 
cursul, fiind pe urma navetei lor. Celelalte trei o luau spre 
centura de asteroizi, probabil ca să-și alimenteze 
rezervoarele, la fel ca Darmstadt și Wallfish. Pentru 
moment, niciunul dintre extratereștri nu părea interesat de 
atacarea vreuneia dintre nave, dar Kira știa că acest lucru 
avea să se schimbe. 

— Contact. 

O trepidaţie străbătu //morra, iar Kira se întoarse la 
scaunul ei, în timp ce vibraţiile se transformară într-un 
zgomot asurzitor. Se uită repede afară, prin camerele cu 
vedere spre partea din spate. Un perete de flăcări o 
întâmpină. Tremură și opri transmisia. 

— Iniţiez frânarea, spuse pseudo-inteligența. 

O lovitură puternică o împinse pe Kira în scaun. Scrâșni 


din dinţi, recunoscătoare pentru sprijinul Lamei Delicate. 
Trepidaţiile se intensificară, iar //morra se zgudui destul de 
tare încât capul Kirei să se dea pe spate și dinţii să-i 
clânţăne. 

Mai mulţi pușcași marini exclamară: 

— 0ooo, mamă! Călărim dragonul! 

— Apas-o, omule! 

— E ca săritul orbital cu parașuta, de acasă! 

— Asta da aterizare serioasă! 

O parte din Kira se gândi că lui Sparrow i-ar fi plăcut 
turbulența. Apoi sunetul motoarelor se schimbă, devenind 
mai adânc, mai discret, și vibraţiile se intensificară ca 
frecvenţă. 

— Unitatea de fuziune trece la operaţiunea de ciclu 
închis, spuse pseudo-inteligența. 

Asta însemna că erau cam la nouăzeci de kilometri de 
sol. Sub acea înălțime, densitatea atmosferei avea să 
provoace destulă împrăștiere termică a luminii încât un 
reactor cu ciclu deschis să topească partea din spate a 
navetei. Nu numai asta, dar o evacuare neprotejată avea să 
iradieze tot ce se afla lângă zona de aterizare. 

Problema cu operațiunea cu ciclu închis era însă că 
reactorul devora hidrogen de aproape zece ori mai mult 
decât în mod normal. În situaţia de faţă, Kira își făcea griji 
că vor avea nevoie de tot combustibilul posibil ca să scape 
de Meduze. 

Asta dacă nu putea să pună mână pe Toiagul Albastru. 

Pereții etanși din jurul lor scârțâiau și, undeva, o bucată 
de echipament zăngănea pe jos. 

Kira se uită la camere: un strat de nori ascundea 
priveliștea, după care se dădură la o parte și Kira văzu 
încrețitura mică a munţilor spre care se îndreptau. 
Complexul Celor Dispăruţi abia dacă se vedea, fiind o 
sclipire de linii albe ascunse adânc în valea umbrită. 

/Imorra se zgudui din nou, chiar mai puternic decât 
înainte. Durerea străbătu limba Kirei, iar sângele îi umplu 
gura când își dădu seama că se mușcase. Tuși când 
sângele se scurse pe partea greșită. 


— Ce a fost asta? ţipă ea. 

— Parașute pentru frânare, răspunse Koyich cu o voce 
enervant de calmă. 

Kira putea jura că bărbatului îi făcea plăcere ce se 
întâmpla. 

— Ajută la economisirea combustibilului!  adăugă 
Sanchez. 

Kira aproape că izbucni în râs la auzul acestei 
absurdităţi. Zgomotul de afară al vântului se îmblânzi, iar 
presiunea de pe piept se relaxă. Inspiră adânc. Nu mai era 
mult... 

Se auziră propulsoarele RES: explozii scurte deasupra și 
dedesubt, de-a lungul calei. Nava se legănă și păru să se 
întoarcă ușor spre Kira. Ajustări ale stabilităţii, care 
repoziționau //morra pentru aterizare. 

Kira numără secundele. Trecu aproape jumătate de 
minut, iar apoi propulsia bruscă o aruncă în scaun. li era 
greu să respire. //morra trepidă și se legănă, greutatea Kirei 
se normaliză, iar din spatele navei se auziră niște zgomote 
puternice. Apoi motoarele se opriră și urmă o nemișcare 
șocantă. 

Se apropiau de planetă. 


CAPITOLUL III 
CIOBURI 


1. 


— Am ajuns, spuse Kira. 

După ce călătorise atât de mult timp, sosirea la 
destinație părea ireală. Falconi își dezlegă centura. 

— E timpul să-i întâlnim pe localnici. 

— Nu încă, spuse Koyich, ridicându-se. Ochi și urechi, 
maimuțe urâte. Exo sunt liberi să se decupleze. Luaţi-vă 
armele. Și nu aduceţi dronele alea în aer decât când vă 


spun eu. M-aţi auzit! Haideţi! 

În jurul lor, naveta se transformă într-o forfotă de 
activitate în timp ce pușcașii marini se pregăteau pentru 
lansare. Înainte să deschidă trapa, verificară atmosfera 
pentru factori de risc necunoscuţi, apoi scanară zona 
înconjurătoare pentru semne de mișcare. 

— E ceva? întrebă Koyich. 

— Nu, domnule. 

— Verifică semnalele termice. 

— Am făcut asta deja, domnule. Nu e nimic aici. 

— Bun. Porniţi. Exo, luaţi-o înainte. 

Kira se trezi înghesuită între cei doi entropiști, în timp ce 
pușcașii marini se așezară în dreptul trapei. 

Veera spuse: 

— Nu este foarte... 

— ... palpitant? termină Jorrus. 

Kira strânse și mai strâns arma. 

— Nu știu dacă ăsta e cuvântul pe care l-aș alege. 

Nici măcar nu știa ce simțea. O combinaţie puternică 
între frică și anticipare și... și nici măcar nu suporta să se 
gândească la asta. Trebuia să-și păstreze emoţiile pentru 
mai târziu. În acel moment, avea o treabă de facut. Se uită 
la Trig. Puștiul era palid în spatele vizorului, dar tot părea 
incredibil de nerăbdător să vadă unde aterizaseră. 

— Cum te simţi? îl întrebă ea. 

Puștiul încuviință, cu privirea fixată asupra trapei. 

— Bine. 

Aceasta se deschise cu un zgomot puternic și o coroană 
de condensare se scurse în jurul marginilor ușii în timp ce 
aceasta se retrăgea. Lumina roșie și monotonă de pe 
Bughunt se revărsă înăuntru, formând un oval alungit pe 
puntea striată. Se auzi șuierul singuratic al vântului. Koyich 
făcu un semn cu mâna și cei patru pușcași marini ieșiră 
afară. După câteva clipe, unul dintre ei spuse: 

— Cale liberă. 

Kira fu nevoită să aștepte până când pușcașii marini 
rămași ieșiră din navetă și le făcură semn, ei și 
entropiștilor, să îi urmeze. 


Afară, lumea era împărţită în două. Spre est, cerul 
ruginiu arunca o strălucire de seară și Bughunt se înălța 
deasupra orizontului chinuit - o sferă roșie, umflată, mult 
mai puţin luminoasă decât Epsilon Indi, soarele copilăriei 
Kirei. Spre vest se întindea un tărâm al întunericului 
continuu, învăluit într-o noapte fără stele. Nori groși 
atârnau jos deasupra pământului, roșii, portocalii și mov, 
înnodați cu vârtejuri alimentate de vântul care nu se oprea. 
Fulgerele luminau profunzimile împăturite ale norilor, iar 
zgomotul tunetelor din depărtare se auzea pe toată 
întinderea. 

llmorra aterizase pe ce părea să fie o fâșie de pietre 
pentru pavaj crăpate. Mintea Kirei le catalogă automat ca 
fiind artificiale, dar se atenţionă să nu facă presupuneri. 

În jurul zonei de aterizare erau câmpuri deschise, 
acoperite cu ceva ce arăta ca mușchiul negru. Câmpiile 
erau urmate de dealuri, iar acestea de munți. Vârfurile 
acoperite cu zăpadă erau marcate de trecerea timpului, dar 
siluetele lor întunecate aveau o constituție solidă, fiind în 
continuare intimidante. Ca și pe câmpii și pe dealuri, 
vegetație neagră și lucioasă creștea pe pantele munţilor - 
neagră, ca să absoarbă mai bine lumina roșie venită de la 
steaua-părinte. 

Clădirile pe care le identificase din spaţiu nu erau 
vizibile. Se aflau mai departe, în vale, în spatele muntelui 
vecin, poate la doi sau trei kilometri depărtare (mereu îi era 
greu să judece distanțele pe planetele noi. Densitatea 
atmosferei, curba orizontului și mărimea relativă a 
obiectelor din apropiere erau toate lucruri cu care te 
obișnuiai în timp). 

— Spectaculos, spuse Falconi, venind lângă ea. 

— Arată ca un tablou, rosti Nielsen, care li se alătură. 

— Sau o imagine dintr-un joc, adăugă Trig. 

Pentru Kira, locul părea străvechi. Părea improbabil să fi 
fost casa Celor Dispăruţi, deoarece ar fi fost extrem de 
dificil pentru o specie conștientă și avansată tehnologic să 
evolueze pe o planetă în rotaţie sincronă, dar nu avea 
niciun dubiu că Cei Dispăruţi se stabiliseră acolo în urmă cu 


mult timp și pentru mult timp. 

Pușcașii marini se grăbeau să pună autoturnuri în jurul 
navetei, să ridice drone în aer (care stăteau îndreptate spre 
cer cu un zgomot iritant) și sa plaseze senzori, activi și 
pasivi, pe un perimetru mare. 

— Adunarea! strigă Koyich, iar pușcașii marini se 
strânseră în fața trapei acum închise. Apoi bărbatul se duse 
spre locul unde se aflau Kira, Falconi și entropiștii și spuse: 
Avem două ore înainte ca Meduzele să intre pe orbită. 

Inima Kirei se strânse. 

— Nu e destul timp. 

— E tot timpul pe care-l avem, spuse Koyich. Nu vor 
risca să ne lovească cu bombe, proiectile sau bare ale 
zeilor, deci... 

— Poftim? 

— Proiectile kinetice, rosti Falconi. Bucăţi mari și greoaie 
de tungsten sau ceva de genul ăsta. Impactul lor e aproape 
la fel de puternic precum cel al armelor nucleare. 

— Așa. Meduzele nu vor risca să te distrugă pe tine sau 
toiagul. Vor trebui să vină aici personal. Dacă putem intra 
în clădirile pe care le-ai văzut mai devreme, putem să-i 
întârziem. Dacă îi reținem destul de mult, Darmstadt e 
posibil să ne poată trimite întăriri. Un lucru e sigur, asta nu 
o să fie o luptă câștigată în spaţiu. 

— Presupun că putem să uităm de procedurile de 
siguranţă prevăzute, rosti Kira. 

— Ai putea spune asta, mormăi Koyich. 

Prim-ofțerul strigă câteva comenzi și, în doar câteva 
clipe, grupul lor porni cu viteză peste pietrele sparte, 
fiecare pas al celor paisprezece seturi de armuri zguduing 
solul. Doi dintre soldaţii de pe Darmstadt rămaseră în urmă, 
cu naveta. Când Kira se uită înapoi, îi văzu mișcându-se în 
jurul acesteia, verificându-i scutul de căldură. 

Vântul o împinse constant pe Kira într-o parte. După ce 
petrecuse atâta timp pe nave și pe staţii, mișcarea aerului 
părea ciudată. În plus, solul era accidentat. 

Făcu în minte calculele. Trecuseră aproape șase luni de 
când fusese pe Adrasteia. Șase luni de camere închise, 


lumini artificiale și mirosul corpurilor înghesuite. 

Fâșii de mușchi negru îi trosneau sub ghete. Mușchiul nu 
era singura vegetaţie din apropiere. Mai erau grămezi de 
lujeri bombaţi (presupunând că erau plante) care creșteau 
pe formațiunile stâncoase din zonă. Lujerii cădeau ca niște 
șuvițe de păr unsuros peste faţa pietrei. Kira observă 
trăsăturile diferite: structuri ca niște frunze, cu vene care 
formau nervuri reticulate, asemănătoare cu 
dicotiledonatele de pe Pământ. Ramuri împleticite, cu 
șanțuri adânci pe tulpini. Fără flori vizibile sau fructe. 

Una era să se uite, dar ce voia ea cu adevărat era să ia 
o mostră din celulele plantei și să sape în biochimia ei. 
Acolo se afla adevărata magie. Era un biom cu totul nou, 
care putea fi explorat, însă nu îndrăzni să se oprească 
pentru a afla ceva despre el. 

Ocoliră baza muntelui și, printr-o înțelegere tacită, 
nouăsprezece dintre ei se opriră. 

Înaintea lor, în adâncitura joasă din capătul văii, se afla 
complexul de clădiri extraterestre. Așezarea se întindea pe 
câţiva kilometri, fiind chiar mai mare decât Highstone, 
capitala planetei Weyland (nu că acesta ar fi fost mare, mai 
ales după standardele Ligii; numai optzeci și patru de mii 
de oameni locuiau acolo când plecase Kira). 

Turnuri înalte, fusiforme, se înălțau spre cer, albe ca 
osul și acoperite cu o scufie dintr-un mușchi rapace, care se 
insinuase în fiecare fisură și în fiecare defect al structurii. 
Prin pereţii sparţi erau vizibile camere de toate mărimile, 
acum acoperite cu praf și ascunse de lianele oportuniste. 
Adunări de clădiri mai mici se înghesuiau în spaţiile dintre 
turnuri, toate având acoperișuri conice și ferestre ca niște 
lănci, fără geamuri sau altceva care să le acopere. Nu 
existau decât câteva linii drepte, iar estetica arhitecturii era 
dominată de cupole. 

Chiar și în acea stare, pe jumătate distruse, clădirile 
aveau o anumită eleganţă, pe care Kira o văzuse numai în 
artă sau în videoclipuri despre vechile comunităţi de pe 
Pământ. Totul la acel complex părea intenţionat, de la 
curbura pereţilor la structura aleilor care șerpuiau ca niște 


râuri prin așezare. _ 

Locul era, fără doar și poate, abandonat. Insă în lumina 
apusului etern, sub platoul de nori arzători, era ca și cum 
orașul nu ar fi fost mort, ci doar adormit, ca și cum ar fi 
așteptat un semnal ca să revină la viaţă și să reînvie fosta 
sa glorie. 

Kira expiră. Uimirea o lăsase fără cuvinte. 

— Thule, spuse Falconi, rupând vraja. 

Bărbatul părea să fie la fel de marcat ca și ea. 

— Încotro? întrebă Koyich. 

Îi luă Kirei ceva timp până să-și limpezească mintea 
destul încât să răspundă. 

— Nu știu. Nu-mi sare nimic în evidenţă. Trebuie să 
ajung mai aproape. 

— Înainte! strigă Koyich și continuară în josul pantei, 
spre oraș. 

Lângă Kira, entropiștii rostiră: 

— Suntem, într-adevăr, binecuvântaţi să vedem asta, 
Prizoniere. 

Kira le dădea dreptate. 

Turnurile deveniră tot mai înalte pe măsură ce se 
apropiară de marginea așezării. Culoarea predominantă a 
clădirilor era albul, dar panouri neregulate de albastru 
ofereau contrast structurilor, înfrumuseţând cu un strop de 
ornamentație vioaie o priveliște altfel dezolantă. 

— Aveau simţul frumosului, spuse Nielsen. 

— Nu știm asta, zise Falconi. Totul e posibil să aibă un 
motiv practic. 

— Chiar așa ţi se pare? 

Căpitanul nu răspunse. 

Intrară în oraș pe un drum lat, dinspre sud, și o senzaţie 
puternică de familiaritate o copleși pe Kira, dându-i o stare 
de neverosimil, ca și cum ar fi călătorit în timp. Nu mai 
fusese niciodată în acel oraș al răsăritului, dar Lamă 
Delicată fusese acolo, iar amintirile îi erau aproape la fel de 
vii ca ale ei. Își aminti... 


„viat. Lucruri care se mișcau: zburau și mergeau, și 


mașinării care făceau la fel. Atingerea pielii, sunetul vocilor, 
parfumul dulce al florilor, adus de vânt... 


Aproape că văzu orașul așa cum fusese: plin de viaţă, 
înălțându-se spre cer cu speranţă și mândrie. 

„Nu-ţi pierde controlul”, își spuse. „Nu-ţi pierde 
controlul.” Își întări strânsoarea mentală asupra Lamei 
Delicate. Orice avea să se întâmple în acea zi, era hotărâtă 
să nu-l lase pe xeno să facă tot ce voia. Nu după toate 
greșelile ei anterioare. 

— Când crezi c-a fost construit? întrebă Trig, care privea 
prin vizor cu o mirare evidentă. 

— În urmă cu multe secole, răspunse Kira, care-și aminti 
senzaţia vechimii din amintirile Lamei Delicate. Înainte să fi 
părăsit noi Pământul. Poate chiar înainte de asta. 

Koyich o privi peste umăr. 

— Încă nu știi unde să mergem? 

Kira ezită. 

— Încă nu. Să mergem spre centru. 

Cu doi soldaţi la înaintare, continuară să-și croiască 
drum prin labirintul de clădiri. Deasupra, vântul care șuiera 
printre turnuri părea că voia să le șoptească secrete, dar, 
oricât de atentă ar fi ascultat, Kira nu reușea să înţeleagă 
cuvintele din aer. 

Continuă să observe clădirile și străzile, căutând ceva 
care să-i declanșeze o anumită amintire. Spaţiul dintre 
clădiri era mai îngust decât ar fi preferat oamenii. 
Proporţiile erau mai zvelte, mai înguste, ceea ce se potrivea 
cu imaginile Celor Dispăruţi pe care le văzuse. 

Un morman de dărâmături bloca drumul din faţa lor, 
forțându-i să ocolească. Veera și Jorrus se opriră și ridicară 
o bucată care căzuse dintr-unul dintre turnurile din 
apropiere. 

— Nu pare să fie piatră, spuse Veera. 

— Nici metal, zise Jorrus. Materialul... 

— Nu contează acum, mergeţi mai departe, îiî 
Koyich. 

Ecoul pașilor lor se auzea în jurul clădirilor, tare și 


ndemnă 


deconcertant în spaţii goale. 

Snikt! 

Kira se întoarse spre zgomot, ca și restul grupului. 
Acolo, lângă o ușă goală, flutura un panou dreptunghiular 
cu lumină artificială. Era un fel de ecran, alb-albăstrui și 
deformat de crăpături. Nu apăru niciun text sau poză, doar 
câmpul palid al luminii. 

— Cum e posibil să mai existe energie? întrebă Nielsen 
pe un ton mult prea calm. 

— Poate că nu suntem primii care vizitează locul, spuse 
Trig. 

Kira se îndreptă spre ecran, iar Koyich întinse un braţ 
spre ea. 

— Stai. Nu știm dacă e sigur. 

— O să fiu bine, zise ea și trecu pe lângă el. 

De aproape, ecranul strălucitor scotea un zgomot ușor. 
Kira puse mâna pe el. Ecranul nu se schimbă. 

— Alo? spuse ea, simțindu-se oarecum caraghioasă. 

Din nou, nu se întâmplă nimic. 

Peretele de lângă ecran era acoperit cu mizerie. Șterse 
o parte din ea, întrebându-se dacă era ceva dedesubt. 

Și iată! Un sigiliu, aflat pe suprafaţa materialului, iar 
când îl văzu, Kira îngheţă pe loc. Emblema era o linie cu 
forme fractale, răsucite îndeaproape, una peste alta. 

Nu putu să descifreze înţelesul simbolului, dar 
recunoscu limba ca aparţinând aceluiași model important 
care ghida existenţa Lamei Delicate. Fără să-și poată lua 
ochii de la sigiliu, se dădu în spate. 

— Ce e? întrebă Falconi. 

— Cred că Dispăruţii au construit Marele Far, spuse ea. 

Koyich își reașeză cureaua armei. 

— Ce te face să spui asta? 

Kira le arătă. 

— Fractali. Erau obsedaţi de fractali. 

— Asta nu ne ajută acum, spuse Koyich, decât dacă poţi 
să-i citești. 

— Nu pot. 

— Atunci, nu pierde... 


Koyich se încordă, ca și Falconi. 

Alarmată, Kira își verifică interfața. Acolo, pe cealaltă 
parte a lui Bughunt, alte patru nave ale Meduzelor tocmai 
ieșiseră din FTL. Veneau repede, mult mai repede decât 
prima serie de nave ale dușmanilor. 

— La naiba, șuieră Falconi printre dinţii încleștaţi. Câte 
nave au trimis? 

— Uite: restul Meduzelor își măresc viteza de propulsie 
ca să ajungă în același timp, spuse Koyich. 

Apoi bărbatul deveni extrem de calm, trecând de la 
modul serios la cel de luptă. Kira recunoscu schimbarea și 
în Falconi. 

— Avem o oră ca să găsim toiagul ăsta. Poate chiar mai 
puţin. Haideţi, să mărim pasul. 

Cu exo-urile la înaintare, intrară și mai adânc în oraș, 
până când ajunseră la o piață deschisă, care avea în centru 
o piatră înaltă, fisurată și bătută de vreme. Examinând-o, 
simţi un șoc similar pe care-l avusese când văzuse sigiliul, 
deoarece era decorată cu un model fractal. Când îl privi mai 
cu atenţie, cele mai mici detalii ale modelului părură să 
înoate, ca și cum s-ar fi mișcat de bunăvoie. 

Simţi că pământul se mișca. Ce i se întâmpla? 
Furnicături îi străbăteau pielea, iar Lamă Delicată se foia, 
ca și cum ar fi fost agitat. 

— Ceva? 

— Nu... Nu recunosc nimic. Nu în mod special. 

— Bun, mormăi prim-ofiţerul. Nu putem să așteptăm. 
Hawes, stabilește un model de căutare. Caută orice 
seamănă cu un toiag. Folosește dronele, folosește tot ce 
avem. Dacă nu găsești toiagul până când Meduzele intră în 
orbită, atunci ne concentrăm pe luptă și nu le lăsăm să 
înainteze. 

— Da, domnule! 

Locotenentul şi  caporalul Nishu  împărţiră restul 
pușcașilor marini în patru brigăzi, care apoi se împrăștiară 
în clădiri. Plecară toţi, mai puţin Koyich, care se instală într- 
o parte a pieței și, din pachetul pe care îl căra, scoase o 
antenă de comunicaţie pe care o îndreptă spre cer. 


— Navarez, spuse el în timp ce își făcea de lucru cu 
butoanele panoului de control. Te conectez la transmisia 
brigăzii. Vezi dacă recunoști ceva. 

Kira încuviință și se aplecă lângă piatra cea mare. Un 
contact îi apăru pe interfaţă. Îl acceptă și o reţea de 
ferestre îi umplu vederea. Fiecare fereastră era o legătură 
cu un pușcaș marin sau cu o dronă. 

Era derutant să le privească, dar încercă să o facă, 
mutându-și atenţia de la o fereastră la următoarea, în timp 
ce soldaţii se grăbeau prin clădirile dărăpănate, trecând 
dintr-o cameră goală în alta. 

Cu toate astea, nu avu senzația de siguranță. Erau în 
locul potrivit, de asta era convinsă, dar nu știa unde 
trebuiau să se ducă în acel complex. 

Spune-mi“, îi comandă, disperată, Lamei Delicate. 
Niciun răspuns nu-i fu de ajutor și, cu fiecare clipă care 
trecea, Kira știa că Meduzele se apropiau. 

Falconi se plimba în jurul pieței, alături de Trig și de 
Nielsen, stând de gardă. Într-o parte, entropiștii ședeau 
ghemuiţi lângă un panou care se desprinsese din colțul 
unei clădiri, studiind ce se afla dedesubt. 

— Navarez, spuse Koyich după o vreme. 

Kira clătină din cap. 

— Tot nimic. 

— Hawes, începe să cauţi o locaţie unde am putea sã ne 
ascundem, mormăi bărbatul. 

— Da, domnule, răspunse sergentul la radio. 

După aproape o jumătate de oră de tăcere, Falconi se 
duse la Kira și se așeză lângă ea, punând-o pe Francesca pe 
genunchi. 

— Timpul aproape că a epuizat, zise el încet. 

— Știu, răspunse ea, în timp ce ochii i se plimbau de la o 
fereastră la alta. 

— Pot să te ajut? 

Ea scutură din cap. 

— Ce ne scapă? 

— Nu am nici cea mai vagă idee, spuse ea. Poate a 
trecut prea mult timp de când Lamă Delicată a fost aici. E 


posibil să se fi schimbat foarte multe. Mi-e... mi-e teamă că, 
venind aici, v-am condus pe toţi la moarte. 

Bărbatul își frecă bărbia și tăcu preţ de câteva secunde. 

— Nu cred că e așa. Asta trebuie să fie locul, doar că nu 
îl privim cum trebuie... Lamă Delicată nu vrea să moară sau 
să fie capturat de Meduze, nu-i așa? 

— Nu, zise ea încet. 

— Bun. Atunci, de ce ţi-a arătat sistemul ăsta? Orașul 
ăsta? Trebuie să se aștepte să găsești ceva, ceva evident, 
care ne scapă. 

Kira se uită la piatra cea mare. 

„Nu îl privim cum trebuie.“ 

— Pot să preiau controlul dronei? îl întrebă ea pe Koyich. 

— Doar să nu o izbești de pământ, spuse prim-ofiţerul. O 
să avem nevoie de toate dronele în curând. 

Kira conectă drona la interfaţă, apoi închise ochii, pentru 
a se putea concentra mai bine la transmisia pe care o 
primea de la mașinărie. Aceasta zbura lângă un turn, la 
jumătate de kilometru depărtare. 

— La ce te gândești? întrebă Falconi. 

Kira îi simțea prezenţa lângă ea. 

— La fractali. 

— Adică? 

Kira nu-i răspunse, dar îndreptă drona în sus în aer, 
pornind din ce în ce mai sus, până ajunse să zboare 
deasupra vârfului celui mai înalt turn. Atunci privn așezarea 
ca pe un întreg, o privi cu adevărat, încercând să vadă nu 
numai clădirile individuale, ci și formele mai mari. Simţi o 
licărire de recunoaștere dinspre Lamă Delicată, dar atât. 

Întoarse drona lent într-un cerc, îndreptând-o în sus și în 
jos, ca să se asigure că nu rata nimic. Din aer, turnurile 
erau dezolante și frumoase, dar nu-și dădu voie să se 
oprească asupra priveliștii, oricât de impresionantă ar fi 
fost. 

Un zgomot se auzi în oraș din partea de vest. Kira 
deschise ochii și, în timp ce căuta sursa acestuia, imaginea 
orașului deveni neclară. 

In acea clipă, percepţia i se schimbă și văzu ce căutase. 


Degradarea clădirilor și invazia florei native îl ascunsese 
până atunci, dar acum îl vedea. Conturul orașului antic era, 
așa cum bănuise, un factal, iar forma acestuia avea un 
înţeles. 

Acolo! în centrul modelului, unde se întorcea în sine ca o 
cochilie de nautilus. Acolo, fix în centru! 

Structura pe care o identificase era în celălalt capăt al 
așezării: un loc jos, în formă de dom, despre care, dacă ar fi 
fost pe Pământ, ar fi crezut că era un templu al unei 
civilizații de mult dispărute. Totuși, templu nu părea să fie 
cuvântul potrivit. Mausoleu era mai corect spus, având în 
vedere starea dezolantă a clădirii. 

Priveliștea nu declanșă nicio amintire sau confirmare 
dinspre Lamă Delicată, nu mai mult decât o făcuse orașul 
întreg. Faptul că acea clădire era importantă părea evident, 
știind ce afinitate aveau Cei Dispăruţi pentru fractali, dar 
Kira nu putea spune dacă avea sau nu de-a face cu toiagul. 

Speriată, își dădu seama că era obligată să ghicească. 
Nu aveau timp să aștepte ca xeno să ofere o altă informaţie 
utilă. Trebuiau să acționeze și trebuiau s-o facă acum. Dacă 
alegea greșit, mureau, dar ezitarea avea să-i ucidă la fel de 
sigur. 

— Hawes, zgomotul a venit de la tine? întrebă Koyich. 

“Da, domnule. Am găsit intrarea spre o structură 
subterană. Pare că poate fi apărată. “ 

Kira însemnă clădirea pe transmisia dronei, apoi ieși din 
program. 

— E posibil să nu avem nevoie de ea, zise ea, ridicându- 
se în picioare. Cred că am găsit ceva. 

— Crezi, dar nu ești sigură, spuse Koyich. 

— Așa este. 

— Nu sună prea promiţător, Navarez. Chiar nu poţi să ne 
dai ceva mai bun decât o impresie? 

— Îmi pare rău, nu pot. 


— La naiba. 

— Nu pare posibil să putem ajunge acolo înainte de 
aterizarea Meduzelor, spuse Falconi. 

Kira verifică poziţia extratereștrilor: primele trei nave 
tocmai intraseră pe orbită. Chiar în timp ce se uita, îi văzu 
coborând în timp ce intrau în atmosferă. 

— Trebuie să încercăm. 

— La naiba, mormăi Koyich, în cel mai rău caz, o să ne 
strângem în clădirea aia și o să încercăm să ne luptăm cu 
Meduzele. Ele nu știu încotro ne îndreptăm, iar asta ne dă 
un avantaj. Hawes, ia două exo și mergi cu viteză maximă 
spre locul marcat de Navarez. Restul, strângeţi-vă în jurul 
meu, cât de repede puteți. 

*Da, domnule. * 

Prim-ofiţerul cobori antena de comunicaţie și o puse la 
loc în rucsacul său în timp ce ieșiră din piaţă și o luară pe 
cea mai apropiată stradă șerpuită. 

— Poate //Imorra să ne acopere? întrebă Kira. 

Tatupoa și un alt soldat apărură dintr-o parte a străzii. 

— Meduzele doar ardistruge-o, răspunse Koyich. 

Zgomotul dronelor deveni mai puternic în timp ce mai 
multe aparate se așezară în poziţiile lor deasupra, sus, 
oferind supraveghere constantă. 

— Wallfish e pe drumul de întoarcere, anunţă Falconi. 
Viteză de urgenţă. O să ajungă aici în curând. 

— Mai bine spune-le să nu o facă. Nava aia ata nu are 
nicio șansă împotriva Meduzelor. 

Falconi nu răspunse, dar Kira își dădu seama că acesta 
nu era de acord. 


<Ce plănuiești? - Kira> 

<Câteva rachete Casaba-Howitzer plasate în locurile 
potrivite ar putea să distrugă cel puțin jumătate din 
Meduze. 

- Falconi> 

<Poate Wallfish să se apropie destul de mult? - Kira> 

<Lasă-i pe Sparrow și pe Gregorovich să-și facă griji 
pentru asta. - Falconi> 


Trig mergea lângă ei, purtându-și armura, și arăta 
aproape la fel de îngrijorat pe cât se simţea Kira. 

— Stai lângă mine și o să hi bine, îi spuse ea. 

Puștiul îi aruncă un zâmbet firav. 

— Bine, dar să nu mă înjunghii cu costumul tău. 

— Nicio șansă. 

Niște zgomote puternice se auziră în aer și două nave 
ale Meduzelor străpunseră pătura de nori și coborâră prin 
lumina apusului, părând că se sprijină pe coloane de flăcări 
albastre, orbitoare. Navele dispărură în spatele turnurilor 
aflate aproape de marginea estică a așezării, după care 
zgomotul lor se opri. 

— Mișcaţi-vă! strigă Koyich, deși niciunul dintre ei nu 
avea nevoie de acest îndemn. 

Deja fugeau cât de repede puteau. Hawes, Nishu și 
restul echipelor de căutare li se alăturaseră din nou și se 
așezaseră în formaţie lângă Kira și ceilalți. Radioul foșni în 
urechea Kirei. Unul din cei doi soldaţi care o luaseră înainte 
spuse: 

*Domnule, am ajuns la țintă. E închisă mai strâns decât 
seiful unei bănci. Nu există o intrare evidentă. * 

— Folosește-te de forţă ca să intri, asta dacă poţi, spuse 
Koyich. Orice ai face, apără acea poziţie cu orice preț. 

*Am înțeles.* 

Kira își făcu griji că soldaţii vor deteriora toiagul, dar 
lăsă îngrijorarea deoparte. Oricum nu conta dacă nu puteau 
intra în clădire. 

— Mișcare! rosti Sanchez, aflat la stânga ei. La patru 
sute de metri și se apropie. 

— La naiba, sunt rapizi, spuse Nielsen, care își scoase 
arma. 

Kira activă programul de ţintire de pe blasterul ei. O 
cruce de un roșu aprins apăru în centru. Apoi Sanchez 
înjură într-o limbă pe care Kira nu o recunoscu și pe care 
interfața nu reuși să o traducă. 

— Tocmai mi-au distrus drona, spuse el. 

— Și pe a mea, zise un alt soldat. 


— La naiba, la naiba, la naiba! strigă Hawes. Și pe a 
treia! 

— Trebuie să ieşim de pe strada asta, spuse Falconi. 
Suntem ţinte sigure aici. 

Koyich clătină din cap. 

— Nu, mergem înainte. Dacă ne oprim, o să ne prindă. 

— Două sute cincizeci de metri și se apropie, spuse 
Sanchez. 

Acum, auzeau zgomote printre clădiri: zumzăitul, 
zdrăngănitul și scârțâitul dronelor. 

Kira evaluă controlul mental pe care-l avea asupra 
Lamei Delicate. „Numai ce vreau eu“, gândi ea, încercând 
să imprime noţiunea xeno. Oricât de incerte deveneau 
lucrurile, oricâtă durere sau teamă urma să simtă, nu avea 
să-l lase pe Lamă Delicată să mai rănească pe cineva din 
greșeală. Niciodată. 

Apoi îl convinse să-i acopere fața. Deși purta o cască, își 
dorea protecţia suplimentară. Vederea i se întunecă pentru 
o clipă, după care putu să vadă exact ca înainte, doar că 
acum zărea ca prin ceață și undele electromagnetice. 
Spirale groase emanau din pereţii mai multor clădiri din 
apropiere, marcând locurile unde încă mai exista energie. 
(De ce nu se uitase înainte?) 

— Asta e sinucidere, spuse Falconi, apoi o luă pe Kira de 
braţ și o trase spre o ușă deschisă, aflată în cea mai 
apropiată clădire. Pe aici. 

— Oprește-te! strigă Koyich. E un ordin! 

— Prostii, nu mă conduci tu! spuse Falconi. 

Nielsen îl urmă, ca și Trig, și entropiștii. După un 
moment, Koyich nu avu de ales decât să le ordone 
pușcașilor marini să facă același lucru. 

Parterul clădirii era înalt și spațios, cu stâlpi mari așezați 
la intervale regulate. Când îi văzu, Kira își aminti de vise cu 
o forță aproape fizică. Koyich dădu buzna peste Falconi. 

— Dacă mai faci așa ceva, o să îi pun să te ia și să te 
care pe sus. 

Arătă cu arma spre soldaţii în armură. 

— Asta e... 


Falconi se opri când zgomotele de afară deveniră mai 
puternice. Kira văzu mișcare pe strada de pe care tocmai 
plecaseră. 

Prima Meduză se târî la lumină: o caracatiţă cu multe 
tentacule, care se semăna ca formă cu cele pe care Kira le 
întâlnise și înainte. După ea veneau alte câteva caracatițe, 
o creatură ca un homar, un sfarâmător și alte câteva forme 
pe care le văzuse numai la știri. Drone albe, sferice ţâșneau 
deasupra lor, iar mai în spate văzu un fel de vehicul 
fragmentat care le urma pe strada plină de moloz. 

Cam în același timp, Meduzele și soldaţii eliberară nori 
de praf, ascunzându-se unii de ceilalți. 

— Hai, hai, hai! strigă Hawes. 

Focuri de lasere și de armă erupseră și o bucată din 
stâlpul aflat deasupra capului Kirei explodă. Aceasta se feri 
și fugi, stând aproape de Trig. In spatele lor se auzeau 
explozii. Falconi se întoarse și trase cu lansatorul său de 
grenade, dar Kira nu privi în urmă. 

Singura lor speranţă acum era viteza. 

Cei doi soldaţi din faţă își aplecară umerii acoperiți cu 
metal și loviră fix prin peretele din fața lor. O altă cameră 
goală urmată de un alt perete, apoi ieșiră pe o stradă 
îngustă. 

— Mergeţi în continuare! strigă Nielsen. 

Kira se uită după entropiști și îi văzu vag prin praf 
siluete ca niște fantome, aproape căzute, cu mâinile 
întinse. 

— Pe aici! spuse ea, sperând că așa îi ajuta să se 
ghideze. 

Împreună, ea și restul grupului traversară strada și 
intrară într-o altă clădire. Aceasta era mai mică, având 
coridoare înalte și înguste, Costumele exo abia dacă 
încăpeau. Cu fiecare pas, mașinăriile râcâiau bucăţi de pe 
pereţii îmbrăcaţi în mușchi, acoperind podeaua. 

Pușcașii marini continuau să înainteze, depășind fiecare 
barieră. Kira se gândi că viitorii arheologi nu aveau să fie 
prea fericiţi văzând toate acele pagube. 

Trecură printr-o cameră care avea de-a lungul podelei 


câteva adâncituri superficiale - Kira își aminti aroma 
parfumurilor și sunetul apei -, apoi o sală lungă, ai cărei 
pereţi erau acoperiţi de conducte mari, acum distruse, 
dintr-un material transparent - corpuri crescând prin spaţiu, 
ambele perechi de brațe fiind întinse pentru echilibru -, 
apoi ieșiră pe o altă stradă, mai lată decât prima. 

Zgomotul dronelor deveni mai puternic, iar Kira văzu 
străfulgerări ca niște fire de aer fierbinte, în timp ce 
laserele străpungeau norii de praf care-i înconjurau. 

Apoi Meduza care semăna cu un homar se căţără pe o 
parte a clădirii pe lângă care tocmai treceau, ţinându-se de 
perete ca o insectă uriașă, și sări pe spatele armurii lui 
Tatupoa. 

Bărbatul ţipă și se întoarse, dând din braţe, într-o 
încercare inutilă de a lovi și de a da la o parte creatura. 

— Nu te mișca! strigă Hawes, care trase cu arma. 

Fiecare foc producea un puls de presiune pe care Kira o 
simţea în piept. Sângele ţâșni dintr-o parte a homarului, iar 
acesta căzu pe asfaltul fisurat, dar își îndeplinise misiunea. 
Întârzierea dăduse destul timp altor trei caracatite să dea 
ocol clădirii și să se apropie de ei. ` 

Soldații nu fură luați prin surprindere. In clipa în care 
Meduzele apărură în linia lor de foc, mitralierele care se 
aflau pe partea din față a celor două armuri exo greoaie se 
activară. Chiar și prin cască, și chiar și prin masca Lamei 
Delicate, sunetul fu dureros și terifiant, visceral în 
intensitatea sa. 

Kira continuă să înainteze, simțind cum oasele îi erau 
zdrobite. 

Cele trei caractițe se zvârcoliră sub impactul gloanţelor 
explozive ale soldaţilor. Mai multe dintre tentaculele lor 
răspunseră la foc cu arme și lasere și cu o lamă mortală 
care se înfipse într-un perete, în cealaltă parte a străzii. 

Unul dintre soldaţi aruncă o grenadă. Falconi trase cu 
lansatorul lui, iar setul de explozii le ascunse pe caracatiţe 
într-un nor de praf. Bucăţi de carne care se zvârcoleau se 
împrăștiară pe clădiri și căzură peste Kira. Aceasta se feri, 
acoperindu-și faţa cu un braţ. 


Apoi erau din nou înăuntru și jumătate din soldaţi se 
întoarseră ca să le asigure flancul posterior. Erau răspândiţi 
în ambele părţi, folosind pentru acoperire colțurile, molozul 
și ceva ce păreau să fie niște bănci cu spătarul înalt. Trei 
dintre bărbaţi sângerau: Tatupoa, în armura exo, ceilalţi 
doi, în costume simple de luptă. Se părea că fuseseră loviți 
de lasere. 

Nu se opriră ca să-și îngrijească rănile. Fără să-și lase 
arma jos, unul din cei doi scoase o canistră cu spumă 
medicală, se dădu pe rană și i-o aruncă tovarășului său, 
care făcu la fel. Niciunul din ei nu ezită în tot acest proces. 

— Hai! Hai! leșiţi prin spate! strigă Koyich, care continua 
să se retragă dinspre intrarea clădirii. 

— Cât mai avem? întrebă Nielsen. 

— O sută de metri! ţipă Hawes. 

— Th... 

BUM! 

Pereţii și tavanul vibrară ca o tobă și praful secular pluti 
în aer în timp ce latura opusă a clădirii se prăbuși înspre ei. 
Tavanul atârna, iar Kira auzea scârţâituri și gemete de 
peste tot în jurul ei. Îl convinse pe Lamă Delicată să comute 
pe viziunea cu infraroșu. Prin noua deschidere a încăperii, 
văzu afară vehiculul Meduzelor: negru și ameninţător, cu o 
carapace segmentată care îi reamintea de o cazemată 
imensă. Pe spate, un tun uriaș ţintea spre ei... 

Trig și Nielsen deschiseră focul, împreună cu soldații. 
Apoi Jorrus și Veera îi surprinseră pe toţi când pășiră în faţă 
și, mișcându-se ca unul, tăiară aerul cu brațele și strigară 
același cuvânt. 

O străfulgerare orbitoare umplu camera. Kira clipi, fiind 
cuprinsă de teama că orbise. 

Puncte stacojii îi presărară vederea în timp ce lumina 
dispărea. În faţa grupului lor, văzu o pânză de 
monofilamente care acoperea pereţii, colţul distrus al 
clădirii și vehiculul de afară, care era acum răsturnat într-o 
parte și se zguduia în timp ce fire de electricitate îi 
străbăteau carapacea expusă. 

Mai multe Meduze se apropiau din depărtare. 


— Fugiţi! strigară entropiștii. 

Fugiră. 

— Ce aţi făcut? întrebă Kira. 

— Magie! răspunse Veera. 

Răspunsul nu era deloc satisfăcător, dar Kira nu avea 
aer pentru mai multe întrebări. Intrară prin spatele unei 
clădiri și, în cealaltă parte a unei piețe, Kira văzu structura 
ca un mausoleu pe care o identificase din aer. Ceilalţi doi 
soldați cu armuri erau ghemuiţi lângă intrarea închisă, 
lumina albă-albăstruie a torțelor tăioase fiind puternică sub 
costumele lor din metal. Oamenii opriră torţele și se 
întinseră pe jos, ca să tragă și să-i acopere pe Kira și pe 
ceilalţi în timp traversau piaţa. 

Unul dintre soldaţii de lângă Koyich se împiedică și căzu. 
Sânge și os țâșniră din genunchiul lui. Trig îl ridică și îl duse 
până la templu. Kira se ascunse în spatele unei grămezi de 
moloz, folosind-o ca acoperire în timp ce-și revenea puţin. 
Dacă Meduzele se apropiau destul de mult, putea să le 
omoare cu Lama Delicată, dar până acum acestea 
păstraseră distanţa. Știau cu ce aveau de-a face și se 
purtau ca atare. La naiba, de ce trebuiau să fie atât de 
deștepți? 

O dronă a Meduzelor apăru deasupra lor. Nielsen o arse 
cu un singur foc tras de armele armurii sale exo. Prin 
mască, părea roșie la faţă și transpirată. Șuviţe de păr i se 
eliberaseră din coadă și îi căzuseră pe faţă. 

In spatele unei alte grămezi, Trig îl așeză pe soldatul cu 
genunchiul zdrobit pe pământ. Pe insigna costumului său 
scria „Redding”. Sanchez fugi la ei și, înainte ca Kira să 
înțeleagă ce vedea, tăie restul piciorului rănit al soldatului. 
Redding nici măcar nu ţipă, dar ţinu ochii strâns închiși în 
timpul procedurii. Probabil că folosise un blocaj nervos ca 
să oprească durerea. Sanchez bandajă ciotul piciorului și 
dădu capătul însângerat cu spumă medicinală, apoi îl bătu 
pe bărbat pe umăr și se alătură celorlalţi soldaţi care 
trăgeau din vârful grămezii. 

Kira se uită la partea din faţă a templului. Intrarea era 
sigilată cu ceva ce părea a fi un dop din metal solid. Cei doi 


soldați nu reușiseră să taie decât cât să intre o mână sau 
chiar mai puţin. 

Praful o acoperi când Nielsen și Trig ridicară bucata de 
piatră sub care se ghemuise și, folosindu-și costumele exo, 
o ridicară ca să formeze o barieră între ei și Meduzele care 
se strângeau la marginile pieţei. Soldaţii făcură la fel cu alţi 
bolovani, aranjându-i în semicerc în fața templului. 

— Dacă e să faci ceva, acum e momentul, spuse Falconi, 
care o reîncărca pe Francesca. 

— La naiba cu asta, spuse Koyich. Folosește încărcături 
configurate și aruncă totul în aer! 

— Nu! strigă Kira. Ai putea distruge toiagul! 

Koyich se aplecă în timp ce gloanţe și șrapnel vuiau pe 
deasupra lui. Luă o altă canistră cu praf și o aruncă în 
centrul pieţei. 

— Noi o să fim distruși dacă nu reușim să intrăm acolo. 

O imagine îi apăru Kirei în minte cu momentul când 
scosese transmiţătorul din peretele navei Meduzelor. 

— Țineţi-i pe loc, spuse ea și se ridică în picioare. 

Cu fruntea plecată, alergă spre intrarea blocată a 
templului și își puse mâinile pe metalul rece. 

Transpiraţia îi curgea în ochi în timp ce slăbi strânsoarea 
asupra Lamei Delicate, doar pentru o clipă, și se întinse 
înainte folosindu-și costumul, alungindu-se ca o bucată de 
cauciuc trasă cu putere. „Nu pierde controlul... nu pierde 
controlul...” 

Un glonţ se opri în metalul de deasupra capului ei, 
acoperind-o cu așchii argintii. Kira se aplecă și încercă să 
ignore focul constant și grenadele. 

Pielea o furnică atunci când Lamă Delicată îi deschise 
costumul și formă o pânză de ramificații întortocheate între 
degete.  Ramificaţiile se  extinseră, plutind deasupra 
suprafeței de metal, căutând și prinzându-se cu milioane de 
antene subţiri ca firul de păr. 

— Thule! exclamă Trig. 

— Poate vrei să te grăbești, spuse Falconi pe un ton 
indiferent. 

Kira apăsă în interior cu fibrele ţesute de xeno, presând 


în fiecare fisură și fractură microscopică. ÎI simţea pe xeno, 
se simţea pe ea însăși săpând prin structura de metal, ca 
rădăcinile unui copac care sapă prin pământ. 

Metalul era incredibil de gros. Metri peste metri de 
material blindau intrarea în templu. „Ce încercau să ţină 
afară?”, se întrebă. Apoi își dădu seama că poate Lamă 
Dehcată era răspunsul la această întrebare. 

Căldura radia dinspre suprafaţa metalului când aceasta 
începu să cedeze. 

— Pregătiţi-vă! strigă ea. 

În clipa în care simţi mișcare între nenumăratele ei 
ramificații, trase cu putere. 

Cu un scârțâit asurzitor, metalul cedă. Praf strălucitor 
umplu aerul, în timp ce fibrele costumului traseră bucăţi 
grele, gri și argintii, din clădire. O intrare întunecată se 
formă în faţa ei. 

Deasupra, alte trei nave ale Meduzelor brăzdară cerul, 
meteoriți care lăsau în urmă foc și fum. Din ele căzură o 
mulţime de capsule: semințe malefice plantate prin oraș. 
„Prea târziu”, își spuse Kira, triumfâtoare. 

ÎI întoarse pe Lamă Delicată înapoi la ea și deveni, din 
nou, întreagă. 

Gloanţele ricoșau în bucăţile de metal sfâșiat, iar 
laserele topeau găuri de mărimea unui deget, împrăștiind 
stropi incandescenţți în toate direcţiile, în timp ce Kira 
înainta în întuneric. 

Falconi era în spatele ei, apoi veneau Trig, Nielsen și 
restul grupului. Soldaţii activară luminile cu strălucire 
emisferică, pe care le proiectară de-a lungul perimetrului 
spaţiului. 

Camera era imensă și adâncă. Chiar și cu luminile care 
fremătau nebunește, Kira recunoscu ușor curba tavanului 
arcuit și modelul de pe podea. In acest loc pășise demult, 
alături de Cel Mare, aproape de sfârșitul zilelor... Un fior ca 


de cimitir o opri în loc. 

— Toată lumea să fie atentă! Nu atingeţi nimic! rosti ea 
în șoaptă. 

În spatele ei, Hawes strigă câteva ordine și soldaţii își 
îndreptară armele spre deschiderea prin care intraseră. 

— Păziţi locul ăsta! spuse Koyich. Să nu lăsaţi nici măcar 
o Meduză să treacă de voi! 

— Da, domnule! 

Kira se aventură mai adânc în întuneric, iar Falconi, 
Koyich, Nielsen, Trig și entropiștii i se alăturară. Totuși, o 
lăsară pe ea să meargă prima. 

Acum că erau în templu, Kira știa exact unde să meargă. 
Nu era niciun dubiu în mintea ei. Amintirile antice o 
asigurau că ăsta era locul potrivit și că obiectul căutat era 
înaintea lor... 

Focuri de armă continuară să răsune prin încăpere, 
puternice, asemenea unor tunete. Cât timp fusese acest loc 
scufundat în tăcere? lar acum, violența Meduzelor și a 
oamenilor distrusese acea pace. Kira se întrebă pe cine ar fi 
învinovățit mai mult Cei Dispăruţi dacă ar fi fost prezenţi. 

La treizeci de metri de intrare, camera se termina cu 
niște uși foarte înalte și înguste, care se curbau spre 
exterior. Albe și cu linii fractale de albastru, erau mult mai 
impunătoare decât orice altceva văzuse prin oraș. 

Kira ridică mâna. Înainte să atingă ușile, un cerc 
strălucitor apăru în dreptul capului ei, luminând spaţiul 
îngust dintre cele două uși. Apoi acestea se deschiseră fără 
niciun sunet, alunecând în pereţi și dispărând în niște 
cotloane ascunse. 

O altă cameră se afla în fața lor, mai mică decât prima. 
Avea formă heptagonală, iar tavanul strălucea ca și cum pe 
el ar fi atârnat stele, iar podeaua avea un ușor luciu irizat, 
asemenea celui al unei bule de săpun. În fiecare ungher al 
camerei se afla câte un obelisc din cristal, alb-albăstrui și 
translucid, cu excepţia colțului din faţa Kirei, unde obeliscul 
era roșu cu negru. Ca și celelalte, avea o înfățișare aspră, 
ca și cum ar fi supravegheat camera cu o privire de 
dezaprobare. 


Însă centrul camerei îi atrase atenţia Kirei. Trei trepte, 
prea înalte și înguste ca să fie confortabile pentru anatomia 
umană, duceau la un podium, și el heptagonal. De pe 
acesta se ridica un piedestal, iar din acesta, o cutie cu 
patru feţe, care strălucea ca un diamant tăiat. 

În cutia din diamant erau suspendate trei cioburi: 
Toiagul Albastru, acum rupt. 

Kira îl privi. Nu reușea să înțeleagă sau să accepte ce 
vedea. 

— Nu, șopti ea. 

Apoi în interfaţă îi răsunară alertele și, deși nu voia, se 
uită. Îi scăpă un mormăit, care răsună în mausoleul Celor 
Dispăruţi. 

Alte paisprezece nave intraseră în sistem. Nu erau 
Meduze. Erau Coșmaruri. 


CAPITOLUL IV 
TEROARE 

Erau înconjurați. Erau nevoiți să rămână acolo, să lupte 
și, cel mai probabil, să moară. 

Mintea Kirei deveni un vârtej când realitatea situaţiei se 
închise în jurul ei ca un coșciug din fier. De data asta, nu 
mai era nicio scăpare, niciun truc, posibilitate de întoarcere 
sau vreo speranţă. Erau prea departe de orice loc cunoscut 
ca să aștepte ajutor și nici Meduzele, nici Coșmarurile nu 
urmau să aibă milă de ei. 

Totul era din vina ei și nu putea îndrepta nicicum 
situaţia. 

— Așa ar trebui să fie? întrebă Falconi pe un ton aspru, 
arătând spre toiagul rupt. 

— Nu. 

— Poţi să-l repari? întrebă Koyich. 


— Nu. Nici măcar nu știu dacă poate fi reparat. 

— Asta nu e un răspuns acceptabil, Navarez. Noi... 

BUM! 

Clădirea se zgudui. Bucăţi din tavanul înstelat căzură pe 
podea, cerul desâcându-se. Cutia din diamant se legănă și 
căzu. Se sparse, iar bucăţile Toiagului Albastru zburară în 
diverse direcţii. 

Entropiștii se aplecară ca să ia unul dintre cioburi. 

Prin ușa care dădea spre sanctuarul interior, Kira văzu 
că partea din față a templului fusese aruncată în aer. 
Vehiculul Meduzelor era parcat afară, arma principală a 
acestuia, fixată pe locul unde stăteau ei. Soldaţii se 
retrăgeau dinspre deschiderea zimţată, în timp ce 
acopereau vehiculul cu gloanțe și fascicule de laser. Scântei 
ieșiră dintr-o parte a armei blindatului, în timp ce focul 
concentrat o lovi. 

— Falconi! Cât de departe e Wa//fish? întrebă Koyich, 
care se mută într-o parte a ușii. 

— Cincisprezece minute, răspunse Falconi, care se 
așeză de cealaltă parte a ușii. 

— La naiba! Treci aici! Treci aici! Mișcă! Mișcă! strigă 
Koyic la oamenii lui, în timp ce trăgea în nori de fum și praf, 
precis ca o mașinărie. 

— Sunt lovit, spuse Hawes. Am fost rănit. Nu pot... 

Zgomotul puternic al costumului exo pe care-l purta 
Nielsen o sperie pe Kira când femeia alergă pe lângă ea, în 
partea din față a templului. Falconi înjură și aruncă trei 
grenade, una după alta, ca să-i câștige puţin timp. 

Când grenadele explodară, degajară fiecare câte un nor 
sferic de fum și praf. Apoi se instală ceața gri-albă, 
obturând din nou privirea. 

Rușinată, Kira fugi după Nielsen. O văzu ridicând doi 
soldați căzuţi și alergând înapoi spre partea interioară a 
templului. Kira văzu un alt soldat rănit, doar că acesta era 
încă echipat în costumul exo. Se opri lângă el și lovi 
încuietorile pentru eliberare rapidă dintr-o parte a 
mașinăriei. Partea din față a armurii se deschise, iar 
bărbatul căzu din ea, scuipând sânge. 


— Hai să mergem, spuse Kira, trecându-i braţul peste 
umerii ei. 

Cărându-l pe jumătate, se grăbi spre ușa sanctuarului. 
Nielsen îi lăsase deja pe răniții ei și se întorcea. Un impact 
puternic o lovi pe Kira în partea dreaptă, facând-o să cadă 
într-un genunchi. Se uită în jos și își dori imediat să nu o fi 
facut: fibrele negre aflate de-a lungul coastelor ei erau 
dispersate ca niște ace. Sângele, mușchii și oasele îi erau 
împrăștiate în mod vizibil printre ele. 

Chiar în timp ce se uita, fibrele începură să se ţeasă, 
apropiindu-se de rană. Scânci și se împinse în picioarele pe 
care nu le mai simţea, încercând să continue să înainteze. 
Un pas, doi pași, apoi mergea din nou cu greutatea 
bărbatului pe umeri. 

Când intră pe ușă, Falconi îl preluă pe bărbat. Kira se 
întoarse imediat ca să iasă, dar Falconi o prinse de braţ. 

— Nu e cazul să faci o prostie! 

Kira îl dădu la o parte și se îndreptă adânc în norii de 
praf, căutând ultimii soldaţi. În afara templului se auzeau și 
mai multe explozii, și mai multe focuri. Dacă nu ar fi fost 
Lama Delicată, Kira nu credea c-ar fi reușit să gândească 
sau să funcţioneze în tot acel zgomot. Fiecare explozie era 
un șoc destul de mare încât să-l resimtă în oase, iar 
obiectele din jurul ei deveneau neclare de la forța 
loviturilor. Zgomotul părea să se fi intensificat. 

„Unde sunt?” Nu vedea Meduze prin fum, doar forme 
răsucite, de neînțeles, care se plimbau prin obscuritate. 

— Vin SJAM-uri? strigă Koyich. Jos! 

Kira se lăsă jos și-și acoperi capul. 

Jumătate de secundă mai târziu, patru explozii separate 
se auziră pe străzile din jurul pieţei, luminând zona cu 
flăcări coborâte parcă din iad. Pământul se cutremură și o 
lovi pe Kira în obraz, făcându-i dinţii să clănţăne cu o forţă 
dureroasă. 

— Raportaţi, spuse  Koyich. Vreau supravegherea 
inamicilor. 

— Se pare că i-am omorât pe cei mai mulţi, spuse 
Hawes, dar nu-mi dau seama sigur. Aștept o imagine mai 


bună. 

Exploziile doar  înteţiră norii de praf și resturi, 
îngroșindu-i până în punctul în care în piaţă totul era 
aproape negru. 

Kira ascultă. Nu mai auzea focuri de armă sau zgomotul 
Meduzelor care se mișcau. În timp ce vântul curăța aerul, 
riscă să-și scoată capul și să se uite în jur. 

Clang! 

În anticamera expusă a templului, Nielsen se legăna 
înapoi, cu o lovitură mare în partea din faţă a armurii. Trase 
de mai multe ori în ceaţă cu arma de pe braţ, iar Kira auzi 
cum gloanțele loviră carnea. 

Pe străzile luate cu asalt, văzu alte zeci de puncte 
termice apropiindu-se. Tot mai multe Meduze. 

Trig ieși în fugă din sanctuarul interior, îndreptându-se 
spre Nielsen. Când se opri lângă ea, Koyich spuse: 

— Asta e tot ajutorul la care putem să ne așteptăm de la 
Ilmorra. Am fi norocoși dacă nu s-ar duce după ea pentru că 
a declanșat acele rachete SJAM. Toată lumea înăuntru. 
Repede! 

Mai erau patru soldaţi pe jos. Kira se duse spre cel mai 
apropiat. 

Una dintre dronele albe ale Meduzelor zbură la vedere, 
pe lângă marginea fațadei distruse a templului, iar în 
același timp, o caracatiţă mare, cu tentacule, se urcă peste 
grămada de moloz, cu niște lasere în membrele sale 
răsucite. 

Kira își căută arma, dar nu o găsi. Unde era? O scăpase? 
Nu era destul timp, nu era timp, nu era timp... 

Trig sări în faţa lui Nielsen, trăgând cu laserul și cu arma 
în același timp. Faţa îi era contorsionată în timp ce ţipa: 

— Daaaa, nemernicule! Haide, ia-o pe-asta! 

Drona albă, sferică, se învârti în timp ce o loviră 
gloanţele, apoi căzu pe jos. În spatele ei, caracatiţa tresări 
și ridică un tentacul cu o armă lungă, ca un baton. 

Lamă Delicată pulsă în exterior, în timp ce se străduia 
să atace. Din reflex, Kira îi rezistă, nedorind să-și piardă 
controlul și să aibă încredere în xeno... 


Bang! 

Zgomotul armei Meduzei fu scurt și ascuţit. Tăie prin 
agitaţie ca un punct sonor. Urmă o tăcere șocantă. Armele 
lui Trig nu mai trăgeau, în timp ce armura lui se deschise, 
iar el se dădu încet înapoi. Era ca o statuie care cădea. În 
centrul vizorului său era o gaură de mărimea unui deget, 
iar pe faţă îi era îngheţată o expresie de surpriză teribilă. 

— Nu! ţipă Falconi. 

Șocul o paraliză pe Kira, apoi înţelegerea groaznică o 
aduse înapoi în prezent. „Prea lent.” își relaxă controlul 
asupra Lamei Delicate și se extinse cu ea, dorind să 
elibereze xeno și să facă Meduza bucăți. 

Inainte să poată face asta, o femeie în costum se opri în 
faţa caracatiţei, fluturând o bucată albă de material. 

— Stai!  Oprește-te! Oprește-te! Venim cu gânduri 
pașnice! 

Kira îngheţă. Nu-i venea să creadă ce vede. 

Pe măsură ce străina înaintă în templu, luciul auriu al 
vizorului său se limpezi și dezvălui o faţă cu linii dure. Kira 
nu văzu decât o colecţie de trăsături necunoscute. Apoi 
perspectiva i se schimbă și planeta păru să se încline sub 
ea. 

— Tu! spuse ea. 

— Navarez, zise maiorul Tschetter. 

Mai multe Meduze se strânseră în jurul fațadei distruse a 
templului, dar, dintr-un motiv anume, nu traseră. Prin 
urmare, Kira îi ignoră în timp ce se duse lângă Trig. 

Falconi și doctorul brigăzii erau și ei în spatele lor. 
Doctorul îi scoase casca lui Trig cu o viteză exersată și 
sângele ţâșni pe podea, în valuri aprinse de roșu. Puștiul 
era conștient, ochii lui având o privire panicată. Un glonț îl 
lovise aproape de baza gâtului, distrugându-i arterele. 
Sângele pompa într-un ritm înfricoșător, fiecare jet fiind mai 
slab decât cel anterior. Gura i se mișca, dar nu se auzea 


niciun cuvânt în afară de un sunet groaznic de bulbuci - 
icnetul disperat al unui înotător care se îneacă. 

E vina mea", se mustră Kira. Ar fi trebuit să acţioneze 
mai repede. Ar fi trebuit să aibă încredere în xeno. Dacă nu 
s-ar fi concentrat atât de mult pe a-l controla, ar fi trebuit 
să fie în stare să-l protejeze pe puști. 

Medicul scoase din buzunar o mască de oxigen pe care 
o fixă peste gura lui Trig. Apoi luă o canistră de spumă 
medicinală, puse vârful peste centrul rănii și apăsă. Ochii 
lui Trig se dădură peste cap, respiraţia i se îngreună, iar 
braţele începură să-i tremure. Medicul se ridică. 

— Are nevoie de criogenare. Dacă nu puteţi să aduceți 
/Imorra aici în următoare minute, e mort. 

În timp ce bărbatul vorbea, Nielsen se ridică în picioare, 
ținându-și mâna pe placa din zona de piept a armurii. 
Bărbatul arătă spre ea. 

— Ai nevoie de ajutor? 

— O să supraviețuiesc, răspunse ea. 

Apoi doctorul se duse la soldaţii care aveau și ei nevoie 
de ajutor. 

— Nu putem să... începu să-i spună Kira lui Koyich. 

— /lmorra e deja pe drum. 

Kira privi cerul. După câteva secunde, auzi huruitul unei 
rachete care se apropia. 

— Unde ar trebui... 

Un trio de fascicule laser, fiecare având efectul a 
douăsprezece blastere manuale, împușcară în sus, de 
undeva de dincolo de periferia orașului. Peste o secundă, o 
stea arzătoare străbătu o pătură de nori: //morra, care lăsa 
în urmă diamante albastre din cauza șocului și o dungă 
albă de la gaze. Nava dispăru în spatele celui mai apropiat 
munte, iar o străfulgerare orbitoare lumină valea, trimițând 
umbre la est de baza clădirilor. 

— Atenţie! strigă Koyich, apoi sări după o grămadă de 
moloz. 

Falconi se aruncă peste Trig. Kira făcu același lucru, 
folosind o țesătură de fibre de la Lamă Delicată ca să-i ţină 
pe loc. 


Numără secundele în minte: „Unu, doi, trei, patru, cinci, 
șase, șapte...“ 

Podeaua se îndoi, iar direcția vântului se schimbă când 
unda de șoc lovi, mai puternică și mai zgomotoasă decât o 
mie de tunete. Cu ea veni și un val de căldură sufocantă. 
Turnurile se legănară și gemură, bucăţi de pereţi zburând 
din ele, iar ghirlandele de praf explodară pe străzile 
șuierătoare. Reziduuri umplură aerul, mortale ca orice 
glonţ. Zeci de fragmente loviră molozul în spatele căruia se 
ascundeau. Pe sub braț, Kira văzu cum blindatul lovit era 
aruncat în întuneric. 

Se uită în sus. Un nor ciupercă imens se ridica deasupra 
muntelui, urcând spre stratosferă. Stâlpul de furie nucleară 
era uimitor de mare. În faţa lui, Kira se simţea mai mică 
decât se simţise vreodată. Dacă nu ar fi fost muntele care 
să-i protejeze, toţi ar fi murit. 

Îi eliberă pe Falconi și pe Trig din pânza de fibre. 

— Aia a fost... spuse Falconi. 

— /lmorra nu mai e, răspunse Koyich. 

Volumul exploziei venise de la antimateria depozitată în 
motorul Markov al navei. „Acum, ce urmează?“ Situaţia 
trecuse, într-o clipă, de la rea la apocaliptic de rea. 

Când șuieratul vântului își mai pierdu din intensitate, se 
ridicară în picioare. Trig încă avea spasme. Kira își dădu 
seama că nu mai avea mult de trăit. 

Meduzele se strânseseră foarte aproape în jurul lor în 
timpul exploziei. Acum, Tschetter stătea lângă una și părea 
să îi vorbească, deși Kira nu auzea nimic. 

Caracatiţa se apropie de Trig. Falconi își ridică lansatorul 
de grenade, iar Kira se aplecă, scoțând lame ascuţite din 
degete. 

— Stai naibii departe sau o să te fac bucăţi, rosti 
căpitanul. 

— Companionii mei spun că pot să ajute, zise Tschetter. 

— De asta l-au împușcat? 

Expresia lui Tschetter se umplu de regret. 

— A fost o greșeală. 

— Sigur. Și tu cine naiba ești? 


Ochii lui Falconi erau sălbatici. Femeia se îndreptă. 

— Maior llina Tschetter de la CMUI, om și cetăţean loial 
al Ligii Lumilor Aliate. 

— Ea e cea despre care ţi-am povestit, îi spuse Kira lui 
Falconi. 

— Cea de pe Extenuating Circumstances? 

Kira încuviinţă, fixându-le cu privirea pe Tschetter și pe 
Meduze. 

Falconi nu păru impresionat. 

— Cum... 

Nielsen își puse mâna pe umărul lui. 

— Trig nu o să surpavieţuiască dacă nu îi lași să-l ajute. 

— Hotărăște-te, Falconi, spuse Koyich. Nu avem timp de 
joacă. 

După un moment, Falconi dădu mâna lui Nielsen la o 
parte și se îndepărtă de Trig, în timp ce o ţinea în 
continuare pe Francesca îndreptată spre extratereștri. 

— Bine. Dar dacă îl omoară, o să-i împușc, fără alte 
întrebări. 

Afără, norul ciupercă continua să se înalțe. 

Kira își ţinu ieșite lamele din degete când caracatița se 
duse lângă Trig. Mișcându-se precis și delicat ca un chirurg, 
Meduza își folosi tentaculele ca să desfacă armura 
bărbatului, până când puștiul rămase întins pe podea, 
îmbrăcat doar în costum și având pe faţă masca de oxigen. 
Apoi Meduza își înfâșură un tentacul gros în jurul lui, iar în 
câteva secunde, o substanță densă, gelatinoasă, începu să- 
i iasă din ventuze. 

— Ce naiba e asta? întrebă Falconi, stăpânindu-se cu 
greutate. 

— E în regulă. Mi-au făcut și mie asta. E o procedură 
sigură, spuse Tschetter. 

Meduza își folosi tentaculul ca să întindă substanţa 
peste tot corpul lui Trig. Apoi aceasta deveni opacă și se 
întări, formând o capsulă lucioasă, de formă umană. 
Întregul proces dură mai puţin de un minut. Extraterestrul 
așeză capsula pe podea și se retrase lângă Tschetter. 
Falconi atinse carcasa. 


— Ce i-au făcut? Mai poate să respire? Nu avem timp 
pentru... 

— E forma lor de criogenare, spuse Tschetter. Ai 
încredere în mine, o să fie bine. 

In depărtare se auziră din nou focuri de armă și mai 
multe Meduze se îndreptară spre zgomot. Tschetter se 
ridică și se uită la Kira, la Koyich și la ce mai rămăsese din 
grupul lor. 

— O să ne câștige niște timp. Trebuie să vorbim. Acum. 


3. 


— Cum știm că ești chiar tu? întrebă Koyich. 

Kira își aminti că bărbatul fusese prezent când îi spusese 
lui Akawe că îi lăsase pe maior și pe caporalul Iska pe 
Adrasteia. Tschetter zâmbi când se așeză pe o grămadă de 
moloz și se uită la Kira. 

— Imi amintesc că te-am întrebat ceva asemănător pe 
Extenuating Circumstances. 

Maiorul era așa cum și-o amintea Kira, deși părea mai 
zveltă, ca și cum ar fi slăbit patru sau cinci kilograme, iar 
expresia ei avea o intensitate maniacală, care nu fusese 
acolo înainte. Poate că era rezultatul circumstanțelor 
actuale sau poate că era un semn pentru altceva. Kira nu 
era încă sigură. 

Nu reușea să proceseze prezenţa lui Tschetter. Kira nu 
se așteptase să o mai vadă vreodată, cu atât mai puţin aici, 
pe o planetă moartă, atât de departe în spaţiu. 
Neconcordanţa o deruta pe Kira mai mult decât explozia de 
mai devreme. 

Falconi își încrucișă braţele. 

— Meduzele puteau să-ţi scaneze implanturile și să afle 
tot ce aveau nevoie ca să se poarte ca tine. 

— Nu contează dacă mă credeţi, spuse Tschetter. Cine 
sunt nu are nimic de-a face cu motivul pentru care sunt 
aici. 

Koyich o privi sceptic. 

— Și de ce ești aici, maior? 


— Mai întâi de orice, aţi găsit Toiagul Albastru? 

Când nici Kira, nici ceilalți nu răspunseră, Tschetter 
pocni din degete. 

— E important. Îl aveţi sau nu? Trebuie să știm, acum. 

Koyich făcu un semn spre entropiști. 

— Arătați-i. 

Veera și Jorrus întinseră mâinile. În ele se afla un 
fragment al Toiagului Albastru. 

— E spart, spuse Tschetter pe un ton sumbru. 

— Da. 

Femeia își lăsă umerii în jos. 

— La naiba, zise ea încet. Meduzele se bazau pe 
folosirea  toiagului împotriva Corupţilor. Așa le spun 
Coșmarurilor. Fără el... Se încordă și îndreptă. Nu știu ce 
șansă avem. Ei sau noi. 

— E chiar așa de grav? întrebă Kira. 

— Mai rău chiar, încuviinţă maiorul. Corupţii au lovit în 
mod repetat teritoriile Meduzelor. La început au fost raiduri 
mici, apoi din ce în ce mai mari. Unii Corupţi erau deja în 
Sigma Draconis când Iska și cu mine am fost luate. Au 
distrus două dintre navele Meduzelor, iar cea pe care eram 
abia dacă a scăpat. 

— Ce sunt Corupţii? Știi? întrebă Kira. 

Tschetter clătină din cap. 

— Nu știu decât că Meduzelor le e foarte frică de ei. 
Spun că s-au mai luptat cu Corupţii și înainte. Din ce am 
înțeles, nu a mers bine, iar actualii Corupţi se pare că sunt 
și mai periculoși. Au forme diferite, nave mai mari, genul 
ăsta de lucruri. De asemenea, Meduzele sunt convinse că 
avem ceva de-a face cu Corupţii, dar nu știu toate detaliile. 

Nielsen ridică o mână. 

— De unde știi cum le spunem  Meduzelor și 
Coșmarurilor? Și cum de vorbești cu Meduzele? 

— Meduzele au monitorizat toate transmisiile Ligii. Mi-au 
spus toate noutăţile înainte să plecăm. Arătă spre partea 
din faţă a căștii. Vorbitul e miros devenit sunet și viceversa. 
Meduzele folosesc aceeași metodă pentru conversia 
semnalelor electromagnetice. Așa am reușit să le învăţ 


limba, deși nu a fost ușor. 

Koyich se foi, nerăbdător. 

— Încă nu ne-ai spus de ce ești aici. Și de ce se poartă 
frumos Meduzele care sunt cu tine? 

Tschetter inspiră adânc. Focurile din stradă se apropiau. 

— Detaliile sunt în fișierul pe care vi-l trimit. Versiunea 
scurtă e că Meduzele care sunt cu mine reprezintă o 
facțiune care vrea să înlăture conducerea și să formeze o 
alianță cu Liga, ca să asigure supraviețuirea ambelor specii. 
Dar au nevoie de ajutorul nostru pentru a face asta. 

După expresiile apărute pe fețele tuturor, părea că Kira 
nu era singura căreia îi era greu să înțeleagă situaţia. Ochii 
lui Koyich se îngustară și bărbatul privi spre cer. 

— Ai auzit, căpitane? 

După câteva secunde, Akawe răspunse: 

*vă aud clar. Maior, dacă e adevărat, de ce nu ai 
abordat direct Liga? De ce ai venit până aici ca să faci 
oferta? * 

— Pentru că, așa cum am spus, Meduzele monitorizează 
toate transmisiile înspre și dinspre spaţiul uman. 
Companionii mei nu puteau risca să-l contacteze direct pe 
premier. Dacă superiorii lor observau asta, aveau să fie 
prinși și executaţi. În plus, mai era și problema cu Toiagul 
Albastru și nevoia de a împiedica ajungerea Kirei și a 
costumului în mâini greșite. 

*Am înțeles. Bine, o să mă uit la fișier. Până atunci, 
trebuie să găsiți o cale prin care să scăpați de pe piatra aia. 
În momentul de față suntem încoltiti și aveti Meduze și 
Coșmaruri pe urmele voastre.* 

— Am înţeles, spuse Koyich. 

— Mai sunt multe de spus, zise Tschetter în grabă. 
Meduzele construiesc o flotă uriașă chiar în afara Ligii. În 
clipa în care o vor termina, ne vor disturge forțele înainte 
să se concentreze pe Corupţi. Mi s-a spus că Meduzele 
plănuiesc cucerirea noastră de foarte mult timp, dar 
evenimentele recente le-au accelerat programul. 
Conducerea Meduzelor o să fie acolo timp de câteva luni, 
ca să supravegheze realizarea flotei. Companionii mei 


propun ca CMU să se întâlnească cu ei aproape de flotă și 
să coordonăm o lovitură de mare precizie prin care să le 
decapităm guvernul. 

O explozie înfundată se auzi în depărtare. Se pare că 
lupta se îndrepta spre piaţă și spre structura ca un templu. 

*Prietenii tăi sunt sută la sută siguri că liderii lor vor fi cu 
flota? *, întrebă Akawe. 

— Asta susțin, răspunse Tschetter. Par să spună 
adevărul. 

*Am înțeles. Chiar dacă informaţia asta se dovedește a 
fi o păcăleală, tocmai a devenit prioritatea noastră să o 
ducem înapoi la Ligă. Meduzele bruiază tot sistemul, așa că 
asta exclude un semnal direct. Oricum, ar dura prea mult. 
La distanța asta, numai semnale cu putere mare și lente ar 
ajunge înapoi. Asta inseamnă că măcar una din navele 
noastre trebuie să plece de aici, iar pentru asta o să fie 
nevoie de un efort. * 

In timp ce Akawe vorbea, Falconi se îndepărtă câţiva 
pași, buzele mișcându-i-se încet. Apoi înjură destul de tare 
încât să se audă prin casca lui. 

— La naiba! Nu-mi vine să cred! 

— Ce e? întrebă Kira. 

— Teava de răcorire pe care a reparat-o Hwa-jung pe 
Cygni tocmai s-a stricat din nou. Wa!//fish nu poate opri 
până nu o repară. Vor zbura fix pe lângă noi. 

— La naiba! 

— Însoţitorii mei au două nave la marginea orașului, 
spuse Tschetter, arătând spre Meduzele din spatele lor, 
care așteptaseră răbdătoare în tot acest timp. Ei pot să vă 
ducă înapoi în spaţiu. _ 

Kira se uită la Falconi, la Koyich și la Nielsen. Işi dădu 
seama că toți gândeau același lucru: Să aibă destulă 
încredere în Meduze cât să urce pe navele lor? Dacă se 
hotărau să o ia pe Lamă Delicată? Ar fi putut să-i oprească? 

— Sunt sigur că ai dreptate, maior, dar nu mă prea 
încântă ideea, spuse Koyich. 

Akawe interveni: 

*Asta e, comandante. Trebuie să plecați de pe piatra aia 


acum. lar tu, maior, dacă asta e cumva o capcană, 
Darmstadt o să arunce în aer ambele nave înainte să ieși 
din sistem, așa că nu-ți lăsa prietenii să-și facă idei greșite.* 

Tschetter dădu din cap ca și cum ar f urmat să salute. 

— Da, domnule. Nu, domnule. 

Koyich dădu să se întoarcă. 

— Bun, trebuie să... 

— Stai, zise Kira, care se așeză fix în fața lui Tschetter. 
Am o întrebare. 

— Termină, nu avem timp, zise Koyich. 

Kira nu dădu înapoi. 

— De ce cred Meduzele că noi am început acest război? 
Doar ele au atacat Extenuating Circumstances. 

Koyich rămase pe loc, degetul odihnindu-i-se pe trăgaci. 

— Și eu aș vrea să știu asta, maior. 

Tschetter vorbi repede. 

— Meduzele cu care am avut eu de-a face au pus un 
xeno pe Adra ca să-l ascundă de restul celor din specia lor. 
Se pare că acest xeno era o ameninţare mare în trecut, iar 
Meduzele îl privesc și acum cu un amestec de frică și de 
respect. Din ce mi-au spus, grupul lor ar fi făcut orice, 
absolut orice, ca să îl oprească pe xeno să intre în simbioză 
cu o altă gazdă. 

— Deci de asta ne-au atacat, spuse Kira. 

Tschetter încuviinţă. 

— Din punctul lor de vedere, nu suntem cu nimic diferiți 
de hoţii care au intrat prin efracţie într-o unitate militare 
secretă. Imaginează-ţi cum ar fi reacţionat CMU. 

— Asta tot nu explică de ce restul Meduzelor ne-au 
atacat și ele, spuse Koyich. Prietenii tăi le-au spus ce s-a 
întâmplat pe Adra? 

Maiorul nu ezită. 

— În niciun caz. Din ce am văzut, cele mai multe dintre 
Meduze au aflat despre Kira când a trimis semnalul de pe 
Cygni 61. Ala a fost momentul când prietenii mei m-au scos 
din celulă și chiar au început să converseze cu mine. Ideea 
e că, din punctul de vedere al conducerii Meduzelor, acest 
război a început când Corupţii au atacat fără niciun motiv, 


în timp ce trimiteau mesaje în engleză. De asta au crezut 
că suntem aliaţi cu ei. De asta și, în plus, pentru că acei 
Corupţi nu atacau teritoriul uman. 

— Dar Meduzele planificau oricum să ne invadeze, 
indiferent de situaţie, spuse Falconi. 

— Așa e. 

— Corupţii știu de toiag sau de Lamă Delicată? întrebă 
Kira. 

Tschetter se ridică în picioare. 

— N-am idee dacă știu de toiag, dar Meduzele par să 
creadă că Cei Corupţi sunt atrași de prezenţa costumului 
sau ceva de genul ăsta. Nu sunt foarte sigură, având în 
vedere bariera lingvistică. 

Ca și cum i-ar fi subliniat ideea, o serie de bubuituri 
Zzgudui valea, și patru nave întunecate, unghiulare, 
coborâră cu zgomot din cer și se prăbușiră în diverse zone 
ale orașului. Nu semănau cu navele Corupţilor de pe Cygni 
61, dar Kira simţea că era ceva în neregulă cu ele. 

Gândul că era ţinta Coșmarurilor, că acestea o vânau pe 
ea în mod special, era extrem de tulburător. 

Zgomote de foc și de fascicule laser răsunau în întregul 
oraș, fiind vestitorii distorsionaţi ai violenţei. „Jumătate de 
kilometru, poate mai puţin.” Lupta se apropia din nou. 

— Gata, toată lumeaân formaţie, spuse Koyich. Trebuie 
să ne grăbim. 

— Lasă-mă să mă asigur că Meduzele cu care mergem 
înțeleg planul, spuse Tschetter. 

Se întoarse spre ele și începu să le vorbească, dar vocea 
nu i se auzea în cască. 

În timp ce maiorul vorbea, Kira își sfâșie costumul. O 
deranja și, în plus, voia să... Da, acolo era: mirosul 
Meduzelor adunate. Cu pielea Lamei Delicate expusă total, 
simţea intenţiile Meduzelor în timp ce acestea se uitau și 
reacționau la împrejurimile lor. 

Ar fi trebuit să se dezbrace mai devreme. Ar fi putut să 
pună întrebările direct extratereștrilor. 

Era evident cine era liderul lor, după formele și 
structurile mirosurilor folosite. Era o caracatiţă imensă, cu 


un strat întunecat de armură flexibilă care-i acoperea 
membrele. Armură care, în ochii Kirei, nu era diferită de 
Lama Delicată. 

Se apropie de extraterestru și spuse: 


IIKira aici: Cum te cheamă, lider de banc?]] 


Meduzele se  întoarseră surprinse, tentaculele lor 
rotindu-se, având o viaţă proprie. 


[[Lphet aici: Idealis te lasă să ne înţelegi! Ce altceva 
a...]] 


O serie de explozii îi întrerupse. Zgomotele erau 
periculos de aproape. De pe o stradă din est se apropia un 
roi de Meduze, care trăgeau în două caracatite care se 
retrăgeau, despre care Kira presupuse că îi aparțineau lui 
Lphet. Și îndreptându-se spre ei de pe mai multe străzi din 
vest erau mase de corpuri răsucite, care se căţărau peste 
grămezile de moloz și chiar unele peste altele: carne 
torturată, roșie și neagră, topită precum cicatricele de pe 
antebrațele lui Falconi - o armată de Corupţi. O armată de 
Coșmaruri. 

Apoi se auzi un zgomot puternic în spatele lor, ca un foc 
de armă. Kira se ghemui și se întoarse, așteptându-se la o 
ambuscadă. 

În adâncul sanctuarului intern al templului, obeliscul 
întunecat se fractură, iar linii albe începură să-i șerpuiască 
pe suprafaţă, dând praful la o parte. Kira simţi cum i se face 
pielea de găină când partea din faţă a stâlpului căzu cu un 
zgomot puternic. 

Obeliscul era gol. Înăuntru se afla un ceva înalt, 
unghiular - o siluetă subțire ca un schelet, cu picioare care 
aveau articulațiile întoarse și două perechi de brațe. O 
pelerină neagră părea să-i atârne de umerii ascuţiţi, și o 
formă dură, ca de glugă, îi ascundea toată fața, cu excepţia 
ochilor stacojii, care ardeau. 

Kira nu crezuse că ar fi fost posibil să-i fie și mai frică. 


Se înșelase. Deoarece recunoscu creatura din visele ei. Nu 
era unul dintre Cei Dispăruţi, ci unul dintre temuţii lor 
servitori. 

Era un Căutător, iar asta însemna moarte. 


CAPITOLUL V 
SIC ITUR AD ASTRA 


1. 


Căutătorul se mișca, dar încet, ca și cum ar fi fost 
dezorientat după somnul său lung. 

— Fugiţi, le spuse Kira și oamenilor, și Meduzelor. Acum. 
Nu vă opriți. Nu vă luptați. Fugiţi! 


[[Lphet aici: Un Spintecător de Minti! Fugiti!}] 


Meduzele activară un ecran de fum, iar Căutătorul 
dispăru. Împreună, ele și pușcașii marini ieșiră prin faţada 
distrusă a templului. Inima Kirei bătea cu o panică pe care 
nu și-o putea suprima. Un Căutător. Şi-i amintea din trecut: 
creaturi făcute pentru a asigura respectarea cuvântului 
Heptarhiei. Unul singur provocase haos printre Meduze în 
timpul Scindării. Nici nu voia să se gândească la ce putea 
face Căutătorul Ligii dacă scăpa de pe planetă. 

Nielsen căra în braţe forma mumificată a lui Trig. Falconi 
o păzea în stânga, iar Kira în dreapta. 

— Pe aici, spuse Tschetter, care îi conduse pe o stradă 
lăturalnică îngustă, de lângă templu, una pe care nu se afia 
niciun inamic, cel puţin pentru moment. 

În piaţă, cele două Meduze care se luptaseră ca să 
amâne venirea Coșmarurilor aruncară în aer dronele, apoi 
își abandonară ascunzătoarea, fugind pe tentacule în 
spațiul deschis ca să se alăture celorlalţi. Unul dintre 
extratereștri se împiedică pe drum și sânge portocaliu îi 


țâșni din partea de mijloc a unui tentacul. 

— Cea fost chestia aia? strigă Nielsen, care se aplecase 
pentru a-l proteja pe Trig. 

— Veşti rele, răspunse Kira. 

Norul ciupercă încă se înălța deasupra lor, fiind 
copleșitor prin dimensiunea sa. Vântul bătea cu putere în 
centrul columnei, împrăștiind valuri din ea spre vest, în 
partea planetei cufundate în noapte. Un miros de ars 
umplea aerul, și aroma ozonului, ca și cum s-ar fi apropiat o 
furtună. 

Dar furtuna lovise deja, sub forma antimateriei ucigașe. 

Kira se întrebă cum va reuși Lamă Delicată să o 
protejeze de urmări. Dacă reușeau să ajungă înapoi în 
spaţiu, trebuia să ia de la medic niște pastile împotriva 
radiaţiilor... 

Un cor terifiant, de ţipete animalice, erupse la depărtare 
de câteva străzi, mii de voci strigând cu furie și cu durere. 
Un val de miros acoperi orașul, sufocant prin intensitatea 
sa, în timp ce Coșmarurile se luptau cu Meduzele. 

— Din lac... 

— ... în puț, spuseră Jorrus și Veera. 

În spatele lor, un ţiuit puternic străpunse aerul, iar 
urletele se întețiră. 

— La naiba. la uite, spuse Hawes. 

O fereastră se deschise pe interfața Kirei, cu o 
transmisie de la una dintre dronele rămase ale pușcașilor, 
care plutea deasupra pieţei, lângă templu. Căutătorul ieșise 
din clădirea distrusă și se plimba printre nori de fum, în 
timp ce mai multe Meduze și Coșmaruri se luptau în jurul 
lui. 

În timp ce Kira privea transmisia, Căutătorul prinse ca 
pe un câine un Coșmar roșu și își înfipse degetele negre în 
craniul său. După o jumătate de secundă, Căutătorul dădu 
drumul Coșmarului, aruncându-l pe jos. Creatura se ridică 
în picioare, după care, în loc să-l atace pe Căutător, se duse 
în spatele lui, credincios ca un animal de companie dresat. 
Nu fu singurul: vreo șase Meduze și Coșmaruri îl ascultau 
deja pe Căutător, mergând în jurul lui ca un grup care îl 


proteja de un atac direct. 

Nici armata de Meduze, nici Coșmarurile nu păreau să-l 
fi văzut încă pe Căutător, deoarece erau prea preocupați să 
se lupte unii cu alții. 

— Dumnezeule, ce face? întrebă Nielsen. 

— Nu sunt sigură, răspunse Kira. 


[[. Lphet aici: Spintecătorul de Minti îti controlează 
corpul, iți impune să faci tot ce vrea.]] 


Căutătorul putea face mult mai mult de atât, Kira era 
sigură de asta, dar nu-și amintea detalii, ceea ce era 
frustrant. Avea însă încredere în frica pe care o simţea. 
Dacă Lamă Delicată îi spunea să fie precaută, atunci 
ameninţarea era, într-adevăr, mare. 

Tschetter traduse, iar Koyich spuse: 

— Dacă se apropie, să nu-l lăsaţi să vă atingă. 

— Da, domnule! 

— Nicio șansă, domnule! rostiră pușcașii marini. 

Grupul soldaților arăta destul de jalnic. Tatupoa îl căra 
pe Redding, soldatul care-și pierduse piciorul. Nishu avea 
sânge întins pe costumul lui exo. Hawes și doctorul echipei 
șchiopătau, și cei mai mulţi dintre bărbaţi aveau îndoituri în 
căști de la reziduuri. Doi dintre soldaţii de pe Darmstadt 
păreau să lipsească. Kira nu era sigură unde sau când 
căzuseră. 

O izbitură se auzi deasupra lor. Kira se uită și văzu un roi 
de Coșmaruri alergând de-a lungul unei margini pline cu 
liane, care înconjura un turn din apropiere. 

Pușcașii marini deschiseră focul, ca și Meduzele: un 
zgomot asurzitor de puști automate și lasere. Acestea 
opriră mai multe Coșmaruri, spulberându-le trupurile aspre, 
dar restul se aruncă asupra grupului lor. Doi aterizară pe 
soldaţi, aruncându-i la pământ. Creaturile erau de mărimea 
unui tigru, cu rânduri de dinţi ca de rechini, mari cât palma 
Kirei. Alte trei Coșmaruri, fiecare cu forme foarte diferite, 
unul cu braţe pe care erau cioturi de oase, unul cu aripi cu 
solzi, care îi ieșeau din spatele cocoșat, unul cu trei picioare 


și colți, se năpustiră asupra Meduzelor lui Lphet, într-o 
încrengătură de tentacule care fremătau. 

„De data asta, e altceva“, gândi Kira când văzu 
Coșmarurile îndreptându-se spre ei. 

Nu avea să se mai ţină în frâu, așa cum făcuse în timpul 
atacului asupra lui Trig. Prefera să moară prima. Convinse 
Lama Delicată să scoată ţepii și alergă spre Coşmarul care 
îl atacase pe cel mai apropiat soldat (era Sanchez). 

Țepii negri ai costumului ei străpunseră Coşmarul cu 
patru picioare, iar acesta muri scoțând un țipăt uman 
înfricoșător, în timp ce sângele îi șiroia din gât. 

„Nu îl răni“, gândi Kira. Spre ușurarea ei, Lamă Delicată 
ascultă gândul și niciunul dintre ţepii săi nu îl atinseră pe 
Sanchez. Acesta îi făcu semn că era bine. 

O luă spre următoarele Coșmaruri, dar nu era nevoie de 
ajutorul ei. Puterea combinată a armelor soldaţilor și ale 
Meduzelor aliate omorâse deja restul creaturilor. 

Falconi își șterse o dâră de sânge de pe vizor, expresia 
lui fiind una sumbră. 

— Acum știu unde suntem. 

— Mișcaţi-vă în continuare! strigă Koyich, iar grupul 
continuă să înainteze pe stradă. 

— Nu prea mai avem amuniţie, spuse Hawes. 

— Văd, zise Koyich. Treci la rafale de două runde de 
acum încolo. 

Se concentrară pe fugă. 

— Contact! strigă un soldat în timp ce dezlănțuia mai 
multe gloanţe într-un Coșmar care apăruse de după o 
clădire. Capul creaturii explodă într-o ceaţă roșie. 

Hemoglobină“, gândi Kira. Sânge pe bază de fier, spre 
deosebire de Meduze. 

Coșmarurile continuară să-i hărțuiască, ori câte unul, ori 
câte doi în timp ce alergau spre periferia orașului. Când 
clădirile făcură loc pământului acoperit de mușchi, Kira 
verifică situaţia din orbită. Wallfish trecuse deja de planetă 
și se îndrepta spre capătul sistemului. Un haos de nave ale 
Meduzelor și ale Coșmarurilor se luptau deasupra: cele 
două părţi una împotriva celeilalte și Meduzele și împotriva 


lor însele. Darmstadt încă era la distanță de Nidus, dar se 
apropia repede, scoțând fum din mai multe motoare. 

— Veniţi după mine, spuse Tschetter, care preluă 
comanda. 

Mușchiul din acea zonă fusese expus la furia completă a 
exploziei nucleare și arsese sub căldura acesteia. Fâșii mici 
foșneau la fiecare pas, lăsând urme de cenușă pe tălpi. 

O luară spre vest, departe de clădiri, tot mai adânc în 
întuneric. În timp ce fugeau, Kira se duse lângă Tschetter și 
întrebă: 

— După ce ai fost salvată, le-ai spus Meduzelor că eu 
încă trăiesc? 

— Bineînţeles că nu. Doar nu era să le dau dușmanilor 
noștri informaţii. 

— Deci Lphet și restul nu știau unde eram sau că xeno 
exista? 

— Nu, până nu ai trimis tu semnalul. De fapt, nici măcar 
nu au întrebat. Cred că au presupus că xeno fusese distrus 
odată cu Extenuating Circumstances. De ce? 

— Încerc doar să înţeleg. 

Ceva din explicaţiile lui Tschetter nu părea a fi în regulă. 
În urma evenimentelor de pe Adra, de ce nu ar fi fost 
curioase Meduzele care ascunseseră Lama Delicată unde 
era aceasta? Dacă s-ar fi sinchisit să o urmărească după 
lumină, ar fi văzut Valkyrie ieșind din sistemul Sigma 
Draconis. Sigur ar fi fost de ajuns ca să-i dea de urmă în 
Cygni 61. Așa că de ce nu o făcuseră? Apoi mai era și 
problema Coșmarurilor... 

— Iska e cu tine? 

Maiorul nu răspunse, expresia ei fiind una obosită. 

— A rămas în urmă, în caz că mi se întâmpla ceva. 

— Deci cum ne-ai găsit? 

— Lphet știa de navele trimise ca să te găsească. Pur și 
simplu, le-am urmărit. Nu a fost greu. Corupţii au făcut 
probabil la fel. 

Deasupra se auzi un țipăt și un roi de siluete întunecate 
sări spre ei, fluturându-și aripile ca de lilieci. Kira se feri, în 
timp ce lovi cu un braţ. Atinse un corp solid, tulburător de 


moale, apoi costumul se întări, formând o lamă, iar brațul ei 
tăie prin carne și os foarte ușor. 

Un val de sânge o acoperi. Restul grupului suferi o 
soartă asemănătoare, în timp ce oamenii și Meduzele îi 
împușcau pe atacatori. Creaturile aveau mandibule pe post 
de guri și braţe mici, cu niște clești pe care-i ţineau aproape 
de piept. 

Când se opriră focurile de armă, trei dintre soldați erau 
întinși pe jos, nemișcați, și alţi șase păreau să fie răniţi. 

Nishu lovi una dintre creaturi. 

— Nu au niciun simţ de autoconservare. 

— Da, spuse Tatupoa, care se aplecă să-și ridice unul 
dintre colegii răniţi. Sunt nerăbdători să moară. 


[[Kira aici: Chestiile astea sunt ale voastre?]] 


În timp ce trimitea mesajul, arătă spre cadavrele 
înaripate. 


[ILphet aici: Nu. Sunt tot Corupti.]] 


Confuzia Kirei se intensifică atunci când le traduse și 
celorlalţi. De data asta nu exista hemoglobină și părea să 
nu fie o concordanţă între formele diferitelor Coșmaruri. Cel 
puţin cu Meduzele era clar că diversele tipuri erau cumva 
înrudite, datorită sângelui pe care-l împărtășeau, a 
marcajelor de pe piele, a fibrelor mușchilor și tot așa. 
Coșmarurile însă nu aveau deloc o astfel de coeziune, cu 
excepţia înfățișării bolnăvicioase. 

Tschetter arătă spre creasta unei stânci care se ridica în 
faţa lor. 

— Navele sunt în faţă, pe cealaltă parte. 

În timp ce înaintau, pușcașii marini ajutându-i pe cei 
răniţi, Nielsen spuse: 

— Uitaţi-vă la cer! 

Norul ciupercă făcuse o gaură mare, rotundă, în cer. Prin 
deschizătură, în valurile zdrenţuite de ceață, Kira văzu fâșii 
mari de culoare străbătând întinderea. Nuanţe de roșu, de 


albastru și de verde-gălbui, șerpuind ca niște Unde din 
mătase pe un ecran strălucitor și mare, care se întindea pe 
mii de kilometri. 

Imaginea o lăsă pe Kira fără aer. Wzuse doar de câteva 
ori aurora pe Weyland, și atunci doar în miezul nopţii. Arăta 
ireal. Părea a fi o interfaţă, prea intensă, netedă și colorată 
ca să fie naturală. 

— Ce a provocat așa ceva? întrebă ea. 

— Bombe nucleare sau antimaterie din atmosfera 
superioară, spuse  Tschetter. Orice aruncă particule 
încărcate în ionosferă. 

Kira tremură. Priveliștea era minunată, dar și terifiantă, 
acum că-i știa cauza. 

— O să se liniștească în câteva ore, spuse Hawes. 

In vârful crestei, Kira se opri ca să se uite la orașul pe 
care-l lăsaseră în urmă. Nu era singura care făcu asta. 

O mulţime de trupuri se revărsa de pe străzi: Coșmaruri 
și Meduze, divergențele lor anterioare fiind acum uitate. lar 
în spatele lor mergea Căutătorul - o apariţie înaltă, ca un 
schelet, aproape monastică, înveșmântat cu gluga și 
pelerina sa. Se opri la marginea clădirilor și se uită peste 
câmpia cu mușchi ars. Căutătorul întinse ambele perechi de 
brațe. Pelerina i se ridică, dezvăluind o pereche de aripi 
venoase, mov, și cu un diametru de aproape nouă metri. 

— Moros, spuse Koyich pe un ton surprinzător de calm. 
Vezi dacă poţi să pui un glonţ în capul nemernicului. 

Kira aproape că obiectă, dar se abţinu. Dacă exista vreo 
șansă să îl omoare pe Căutător, era cel mai bine, deși o 
parte din ea avea să jelească pierderea unei creaturi atât 
de bătrâne, capabile și, evident, inteligente. 

— Am înţeles, doctore, spune unul dintre soldaţii în 
armură, apoi făcu un pas în faţă, ridică un braţ și trase. 

Capul Căutătorului se mișcă într-o parte. Apoi acesta îi 
privi cu o atitudine pe care Kira o interpretă ca fiind răutate 
pură. 

— L-ai lovit? întrebă Koyich. 

— Nu, domnule. S-a ferit. 

— S-a... Soldat, lovește chestia aia cu cel mai puternic 


laser pe care-l ai. 

— Da, domnule! 

În armura lui Moros se auzi zgomotul încărcării 
acumulatorilor, iar apoi urmă un BZZT! la fel de zgomotos 
ca un foc de armă. Pe Kira o gâdilă pielea de la sarcina 
electrică reziduală. 

Văzu  fasciculul laserului folosindu-se de viziunea 
termică: o dungă aparent instantanee de forță care îl uni pe 
Moros de Căutător. 

Doar că lovitura nu îl atinse pe extraterestru. Mai 
degrabă îl ocoli și arse o gaură cât un pumn în peretele 
clădirii din spate. Chiar și de la acea distanţă, Kira putea să 
jure că extraterestrul zâmbea. Atunci își aduse aminte: 
aceștia asigurau îndeplinirea ordinelor Heptarhiei şi 
protejau cele mai periculoase profunzimi ale spațiului... 


[[Lphet aici: Nu are rost.]] 


În timp ce vorbea, Meduza o luă spre cealaltă parte a 
crestei, împreună cu tovarășii săi. 

Cuvintele lui Lphet nu aveau nevoie de traducere. Kira îl 
urmă, împreună cu toţi ceilalţi. Bocetul asuzitor se auzi din 
nou și, dincolo de el, Kira auzi sunetul pașilor care se 
apropiau. 

Cele două nave globulare ale Meduzelor așteptau la 
baza crestei. Acestea nu erau mari după standardele 
navelor spaţiale - Darmstaat le-ar fi întrecut cu mult în 
lungime -, dar acolo, pe sol, păreau enorme. Erau mari cât 
o clădire administrativă din Highstone, de unde Kira își 
luase licenţa pentru semințe. 

Câte o rampă cobori din centrul fiecărei nave. 

Meduzele se împărțiră în două grupuri, fiecare 
îndreptându-se spre câte o navă. Tschetter făcu echipă cu 
Lphet și cu alte Meduze care se îndreptară spre nava din 
stânga. 

— Voi mergeţi în a'a, îi zise lui Koyich, arătând spre nava 
din dreapta. 

— Vino cu noi! spuse Kira. 


Tschetter scutură din cap. i 

— E mai sigur dacă ne împărţim. In plus, eu rămân cu 
Meduzele. 

— Dar... 

— Există ocazia de a face pace aici, Navarez, și nu o să 
renunţ la așa ceva. Du-te! g 

Kira s-ar mai fi certat cu ea, dar nu aveau timp. In timp 
ce alerga alături de Falconi spre navă, simți decât admirație 
și invidie pentru Tschetter. Presupunând că încă mai avea 
toate minţile la ea, ceea ce făcea era incredibil de curajos, 
ca și decizia ei de a rămâne în urmă pe Adra. 

Kira nu credea că o s-o placă vreodată, dar niciodată nu 
avea să aibă dubii când venea vorba de devotamentul 
femeii față de datoria ei. 

Mai multe Meduze îi așteptau în capătul rampei, păzind 
intrarea cu o gamă impresionantă de arme. Se dădură la o 
parte când Kira și ceilalţi sosiră - Koyich își ghidă oamenii la 
bord, ţipând la ei să se grăbească. Aceștia se împiedicară, 
curgându-le sânge din corpuri și fluide din exo-uri. Nishu și 
Moros erau ultimii, apoi rampa se retrase și orificiul pentru 
încărcare al navei se închise, sigilându-se. 

— Nu-mi vine să cred că facem asta, spuse Falconi. 


2 e. 
[[Wrnakkr aici: Securizare pentru ascensiune. ]] 


Marginile peretelui erau nişte mânere potrivite. Kira se 
prinse de unul dintre ele, ca și ceilalți oameni, în timp ce 
Meduzele îşi folosiră tentaculele ca să facă acelaşi lucru 
sau, în cazul Meduzelor cu picioare, se duseră pe 
coridoarele întunecate. 

Ca și cealaltă navă a Meduzelor pe care fusese Kira, și 
aceasta mirosea a saramură, iar lumina era de un albastru 
șters, apos. Camera avea o formă ovală, cu tuburi și 
grămezi de echipament neidentificabil într-o parte și 
capsule ca niște ouă în cealaltă. Pe rânduri cu rafturi duble 
erau depozitate o mulţime de obiecte pe care le recunoscu 


ca fiind arme: blastere, pistoale și chiar și lame. 

În apropiere, mirosul Meduzelor se acumulă până când 
spulberă orice alt miros. Extratereștrii miroseau a furie, a 
panică și a frică, iar Kira simţea din partea lor o modificare 
continuă a formelor, a funcţiilor și a rolurilor.. 

Kirei i se părea că ea și tovarășii ei erau înconjurați de 
monștri. Ca urmare, îl ţinu pe Lamă Delicată la limita 
acţiunii, pregătită să îl trimită la luptă cu ţepi cu tot dacă 
una dintre Meduze făcea vreo mișcare ostilă. Koyich și 
soldaţii lui păreau să aibă aceeași părere, deoarece se 
strânseseră într-un semicerc defensiv aproape de ușa de 
încărcare și, cu toate că își ţineau armele îndreptate spre 
podea, nu le coborâră complet. 

— Puteţi să ne duceţi pe nava noastră, pe Wallfish? 
întrebă Falconi, care apoi se uită la Kira. Pot să ne ducă pe 
Wallfish? 

— Pe Darmstadt trebuie să ajungem, nu pe nava ta 
veche și ruginită, zise Koyich. i 

— Wallfish e mai aproape, spuse Falconi. In plus... 

Kira repetă întrebarea lui Falconi și, ca răspuns, Meduza 
care vorbise mai devreme spuse: 


[[Wrnakkr aici: O să încercăm să ajungem la nava mai 
apropiată, dar Coruptii sunt aproape. ]] 


Un zgomot îndepărtat străbătu puntea, iar Kira avu o 
foarte ciudată senzație ca și cum ar fi coborât și ar fi urcat 
în același timp. Era o senzație similară cu saltul într-un lift 
care cobora. Apoi senzația ei de greutate crescu puţin 
peste IG: se simţea, dar nu era ceva neplăcut. Cu toate 
astea, știa că se deplasau cu mult, mult mai mult de IG. 

Asta trebuie să fie gravitația din lumea Meduzelor", 
realiză ea. 

— lisuse Hristoase! exclamă Hawes. Uite ce altitudine 
avem. 

Kira își verifică interfaţa. Coordonatele ei spaţiale o 
luaseră razna, ca și cum calculatorul nu ar fi putut decide 
cu exactitate unde era sau cât de repede mergea. 


— Gravitaţia artificială ne afectează probabil senzorii, 
spuse Nishu. 

— Poţi să trimiţi vreun semnal? întrebă Falconi, ușor 
îngrijorat. 

Hawes clătină din cap. 

— Totul e bruiat. 

— La naiba. Nu avem cum să ne dăm seama încotro ne 
îndreptăm. 

Kira se concentră pe Wrnakkr. Extraterestrul avea o 
dungă albă pe carapacea centrală, care îl făcea ușor de 
recunoscut. 


{{Kira aici: Putem să vedem ce se întâmplă în exteriorul 
navei?]] 


Cu un tentacul, Meduza mângâie peretele. 
Wrnakkr aici: Uită-te, atunci. ]] 


O bucată curbată a calei deveni transparentă. Prin ea, 
Kira văzu discul de mărimea unei monede al lui Nidus care 
se micșora în depărtare. Explozii izbucneau de-a lungul 
liniei mediane:  străfulgerări aprinse de descărcări 
fluorescente. Chiar și de departe, rezultatele aurorelor erau 
vizibile, presărate în partea de sus a atmosferei turbulente. 

Kira se uită după alte nave, dar dacă erau prezente, nu 
erau destul de aproape încât să poată fi văzute cu ochiul 
liber. Nu că asta ar fi însemnat mare lucru în spațiu. 

— Cât mai avem până ajungem pe Wa//fish? întrebă ea. 

Entropiștii fură cei care răspunseră;: 

— Dacă propulsia e aceeași... 

—... cu acceleraţia observată în general printre 
Meduze... 

— ... şi având în vedere distanţa anterioară față de 
Wallfish... 

— ... nu mai mult de cinci sau zece minute. 

Nielsen oftă, iar articulațiile armurii scârțâiră când se 
lăsă pe vine. Încă mai ţinea în braţe forma rigidă a lui Trig. 


— Chiar avem vreo șansă să ieșim din sistem?... 
Lumina se înteți și un miros alarmat invadă camera, 
înfundând nările Kirei. 


[IWrnakkr aici: Avem Corupti pe urmele noastre. ]] 


Kira le spuse celorlalţi, apoi rămaseră în tăcere, 
așteptând, în timp ce propulsorul navei accelera. Nu mai 
puteau face nimic. În exteriorul ferestrei create de Wrnakkr, 
stelele dansau în bolte nebunești, dar singura forță 
centrifugă pe care o simţi Kira fu o ușoară presiune către 
direcția întoarcerilor. 

Așa cum văzuseră în Cygni 61, Coșmarurile puteau să le 
întreacă până și pe Meduze. Asta implica un nivel de 
tehnologie pe care îl puteau deţine numai civilizațiile 
interstelare foarte avansate, iar asta nu părea să se 
potrivească cu creaturile pe care le văzuseră. 

Nu judeca după aparențe", își spuse Kira, deoarece 
Coșmarurile hămesite, ca niște animde cu dinţi de rechin, 
puteau fi la fel de inteligente ca o minte a unei nave. 

O explozie de praf argintiu străluci pe geam. Urmă unul 
de cretă, ascunzând imaginea pentru câteva secunde. 

Koyich și Hawes își șopteau ceva unul altuia. Kira își 
dădu seama că se pregăteau de luptă. 

Apoi nava se zdruncină sub ei și i se făcu greață când, 
pentru o clipă, se simţi trasă pe toate cele trei axe în 
același timp. Gravitaţia artificială se răspândi, provocându-i 
o senzaţie de comprimare șerpuită prin tot corpul, după 
care se opri de tot. 

Luminile pâlpâiră. Găuri de mărimea degetelor apărură 
prin pereţi și se auzi un zgomot surd. Alarmele începură să 
răsune, mai zgomotoase chiar decât șuieratul aerului care 
se scurgea din navă. Kira rămase unde era, ţinându-se 
strâns de perete, neștiind ce altceva să facă. 

Nava se zdruncină din nou. Un cerc alb apăru pe ce 
fusese în urmă cu puțin timp tavanul și, peste câteva 
secunde, o secțiune în formă de disc a navei zbură 
înăuntru. 


— Așezaţi-vă în formaţie! strigă Koyich, în timp ce roiuri 
de Coșmaruri năvăleau pe nava Meduzelor. 


CAPITOLUL. VI 
ÎN ÎNTUNERIC 


1. 


Un perete dens de fum și praf umplu aerul. Soldaţii 
deschiseră focul, ca și Wrnakkr, și restul Meduzelor. 
Zgomotul asurzitor al armelor lor spulbera orice alt sunet. 

Coșmarurile abia dacă încetiniră în fața barajului, iar 
numărul mare de creaturi le permise să acopere rapid 
distanța dintre ele și prima linie a Meduzelor. 

Meduzele săriră în acțiune, prinzând și rupând cu 
tentaculele fiecare Coșmar din apropiere. Atacatorii lor, ca 
nişte bestii, erau groaznic de privit. Fie că erau echipate cu 
patru membre sau două, brațe sau tentacule, dinți sau 
ciocuri, solzi sau blană, sau o combinație nefericită între 
acestea, toate creaturile păreau să aibă malformații, tumori 
și să fie bolnave. Însă aveau o energie maniacală, de parcă 
ar fi înghiţit destule stimulente cât să ucidă un om în toată 
firea. 

Kira știa că putea supravieţui atacului, dar nu credea că 
Nielsen sau Falconi o puteau face. Și nici nu îi putea 
proteja, nici pe ei, nici pe Trig. Erau mult prea multe 
Coșmaruri. 

Falconi părea să fi ajuns la aceeași concluzie. Se 
retrăgea deja spre o ușă deschisă din spatele camerei, în 
timp ce îl trăgea pe Trig după el. Nielsen îl urmă 
îndeaproape, trăgând din când în când cu arma în hoarda 
de corpuri care veneau spre ea. 

Kira nu ezită și se aruncă pe două dintre ele. Mai multe 
gloanţe ricoșară în ea în timp ce plutea, gloanţe care 
scoaseră niște zgomote puternice, care o lăsară fără aer. 


Ajunse la ușă chiar după Nielsen. Împreună, alergară pe 
coridorul întunecat în cealaltă parte. 

— Trimis un semnal către Wa//fish, spuse Falconi. Sunt 
pe drum. 

— Timpul estimat de sosire? întrebă Nielsen, clar și 
profesionist. 

— Șapte minute. 

— Atunci, o să... 

Ceva apărut în colțul ochiului Kirei o făcu să se întoarcă, 
așteptând să sară cineva la ea. Nielsen făcu la fel. O 
Meduză se târî într-o parte a coridorului rotund. Sângele îi 
curgea dintr-o gaură din carapace, iar unul dintre 
tentaculele sale fusese spulberat aproape complet. 


[[itari aici: Liderul Wrnakkr m-a trimis să te păzesc.]] 


— Ce vrea? întrebă Falconi. 

— E aici ca să ajute. 

Câţiva dintre soldați se duseră și își luară poziţiile de o 
parte și de alta a ușii. 

— Mergeţi! strigă unul dintre ei. Ascundetți-vă undeva! 

— Haide, spuse Falconi, care înaintă. 


[[ltari aici: Pe aici. ]] 


Meduza o luă înainte. Tentaculul său rănit împroșca 
pereţii cu sânge. 

Se grăbiră să înainteze spre centrul navei, prin camere 
slab luminate și pasaje înguste. Zgomotele luptei continuau 
să răsune în exteriorul carenei: explozii goale, rupturi și 
tipetele ascuțite ale Coșmarurilor furioase. 

Apoi nava se zdruncină din nou, mai puternic decât 
înainte. Scântei umplură vederea Kirei când intră în perete 
și rămase fără aer. În faţa ei, Falconi îl scăpă pe Trig... 

Cu un zgomot groaznic de râcâit, o ţepușă mare, roșie 
cu negru, plonjă prin punte în faţa ei, separând-o, împreună 
cu Trig, de ceilalți. O altă ţepușă de câţiva metri alunecă pe 
lângă ea, apoi se opri și rămase acolo, îngropată în inima 


navei Meduzelor - o aparentă imposibilitate. 

Kira încercă să înţeleagă ce vedea. Apoi își dădu seama: 
Coșmarurile îi agăţaseră. Ce vedea era prora uneia dintre 
navele lor. Radioul îi sună în ureche în timp ce apucă 
silueta încremenită a lui Trig. 

*Kira, ești bine? *, întrebă Nielsen. 

„Da. Nu mă așteptați. O să găsesc o ieșire.” 

„Am înțeles. Există o trapă aproape de partea din față a 
navei. Wallfish o să încerce să ne preia de acolo.” 

„Dacă o să poată să se apropie destul de mult”, spuse 
Falconi. 

Trăgându-l pe Trig în spatele ei, Kira se întoarse și o luă 
pe coridor, în căutarea celei mai apropiate uși. In faţa ei, 
zgomotele luptei deveneau din ce în ce mai puternice. 

— La naiba. 

Ușa se deschise și intră repede prin ea. Trecu rapid 
dintr-o cameră în alta, ferindu-se de orice urmă de 
Coșmaruri. 

Pe un culoar jos, boltit, văzu o Meduză homar. Aceasta 
își încleștă cleștii spre ea, alarmată, și spuse: 


[[Sffarn aici: Pe acolo, Idealis.]] 
Și arătă spre ușa de lângă cea pe care intrase Kira. 
[IKira aici: Multumesc. ]] 


Peretele camerei se deschise și dezvălui o bulă de apă 
plutitoare, ridicată de gravitație din partea camerei unde 
stătea de obicei. Kira nu se gândi de două ori. Intră în masa 
lichidă, ţintind celălalt capăt al încăperii. 

Niște creaturi mici, ca niște călugărițe, trecură pe lângă 
fața ei în timp ce înota. Undeva, în adâncul minţii, își aminti 
că-i plăcea gustul lor. Erau crocante și bune cu yrannoc, 
orice ar fi fost ăla. 

Străpunse suprafaţa apei. Aceasta i se prinse de faţă ca 
o pojghiţă care îi distorsiona vederea. Clipi și lipi un lujer 
din mână de cel mai apropiat perete, apoi se trase. Odată 


ce ajunse în siguranţă și ţinând strâns picioarele lui Trig sub 
braț, își șterse apa de pe față. 

Picături mici zburară libere în timp ce-și scutură mâna. 

Situaţia o copleși și Kira se trezi năpădită de frică. Apoi 
se relaxă și inspiră adânc. 

Concentrează-te.“ Singurul lucru care conta în acel 
moment era să supraviețuiască destul de mult încât să 
ajungă înapoi la Falconi și la ceilalţi. Până acum avusese 
noroc. Nu dăduse nici măcar peste un Coșmar. 

Se târî de-a lungul curburii peretelui până găsi 
următoarea ușă, apoi intră, trăgându-l și pe Trig cu ea, pe 
un alt coridor întunecat. 

— Ți-ar fi plăcut la nebunie asta, șopti ea, gândindu-se 
cât de interesat era puștiul de Meduze și de extratereștri în 
general. 

In cască, auzi: 

*Kira, suntem la trapă. Unde ești? * 

— Mă apropii, cred, spuse ea încet. 

*Grăbește-te. Wallfish aproape că a ajuns aici.* 

— Am înţeles. Eu... 

*La nai... *, exclamă Falconi, după care zgomotul de 
fond acoperi convorbirea. Peste o secundă, nava se înclină, 
iar pereții scârțâiră cu o violenţă alarmantă. 

Kira se opri. 

— Ce? Ce s-a întâmplat?... Falconi? Nielsen? 

Mai încercă de câteva ori, dar niciunul nu-i răspunse. 
Frica o cuprinse pe Kira. Aceasta înjură, îl strânse și mai 
bine pe Trig și se îndreptă spre ieșire mai repede decât 
înainte. 

O mișcare de la capătă coridorului o făcu să se apuce de 
o crăpătură din perete și să nu se miște. Un haos de umbre 
apăruse la intersecția din faţa ei, iar chestiile de la care 
veneau umbrele se apropiau... 

Disperată, Kira căută un loc unde să se ascundă. 
Singura opţiune era alcovul cu structură ca de coral aflat 
chiar în fața ei, pe hol. 

Se duse acolo și se ascunse în spatele coralului, 
trăgându-l și pe Trig lângă ea. Corpul rigid, acoperit într-o 


carapace, al lui Trig se lovi de perete, iar Kira înghețţă, 
sperând că sunetul nu fusese destul de puternic încât să 
atragă atenţia. 

Zumzet ca de insecte ajunse până la ea, din ce în ce mai 
puternic. Tot mai puternic. 

„„.Și mai puternic. 

Kira se lipi de partea din spate a alcovului. „Sănu mă 
vedeți... Să nu mă vedeţi... Să nu...” 

Patru Coșmaruri apărură în peisaj. Trei dintre ele erau 
asemănătoare celor pe care le mai văzuse: mutații cu 
pielea julită, care se târau pe punte cu patru sau cu șase 
picioare, botul lor plin de colţi legănându-se în timp ce își 
căutau prada. Al patrulea Coșmar era diferit. Era umanoid, 
cu o singură pereche de picioare și braţe care începeau ca 
lungimi  segmentate ale carapacei și care apoi se 
transformau în tentacule fără ventuze. Capul său alungit 
avea niște ochi albaștri profunzi, ca ai lui Falconi, și o gură 
cu fălci mici, care păreau destul de ascuţite încât să muște 
prin oțel. O umflătură acoperită de armură între picioare 
indica un fel de organ genital. 

Creatura era înfricoșător de alertă: se tot uita în jur, 
verificând colțurile, asigurându-se că nimeni nu îi lua prin 
surprindere. Avea o inteligenţă pe care Kira nu o simţise la 
celelalte Coșmaruri. Și altceva: pielea de pe pieptul său 
placat lucea într-un mod care părea incomod de familiar, 
dar nu-și dădea seama de ce... 

Umanoidul spuse ceva repede, iar celelalte trei 
Coșmaruri formară un cordon strâns în jurul său ca răspuns. 

In ciuda îngrijorării ei pentru protejarea lui Trig și a ei, 
Kira era intrigată. Până acum, nu văzuseră dovezi ale unei 
ierarhii între Coșmaruri. Dacă umanoidul era unul dintre 
liderii lor, atunci... poate uciderea lui avea să îi oprească pe 
ceilalți. 

„Nu.” Atragerea atenţiei avea să provoace și mai multe 
probleme. „Să nu mă vedeţi... Să nu mă vedeți...” 

Iși folosi tot autocontrolul de care era capabilă ca să nu 
se miște când Coșmarurile se apropiară. Fiecare instinct de 
autoconservare o îndemna să sară și să atace înainte să fie 


văzută, dar o parte din ea o îndemna la răbdare și pe 
aceasta o ascultă. 

lar Coșmarurile nu o văzură. 

Când trecură pe lângă ea, le mirosi: un miros de ars, ca 
de scorţișoară, amestecat cu o combinaţie greţoasă de 
fecale și de putrefacție. Orice erau, creaturile nu erau 
sănătoase. Două dintre Coșmaruri se uitară în direcţia ei 
când trecură pe lângă locul unde era. Aveau ochii mici, cu 
vene roșii, și din ei li se scurgeau picături de fluid gălbui. 

Kira era nedumerită. De ce nu o observaseră? Alcovul nu 
era chiar atât de adânc. Se uită în jos la ea însăși și, pentru 
o clipă, ameţi. Nu văzu decât forma umbrită a peretelui. Işi 
ridică mâna în faţă. Nimic. Poate o mică distorsiune la 
marginile degetelor, dar atât. 

Corpul încastrat al lui Trig încă era vizibil, dar nu păru să 
atragă atenţia Coșmarurilor. 

Kira zâmbi. Nu se putu abţine. Lama Delicată reflecta 
lumina în jurul ei, la fel ca pelerina invizibdităţii cu care ea 
și sora ei se jucaseră când erau mici. Doar că acum era mai 
bine. Mai puțină distorsiune. 

Coșmarurile înaintară pe coridor câţiva metri. Apoi cel 
cu șase picioare se opri și își întoarse capul în direcţia ei. 
Nările i se mișcară în timp ce testa aerul, iar buzele sale 
crăpate se retraseră de pe dinţi, într-un rânjet malefic. 

„La naiba.” Doar pentru că extratereștrii nu puteau să o 
vadă, nu însemna că nu puteau să o miroasă. 

Coşmarul cu șase picioare hăsâi și începu să se întoarcă 
spre ea, înfigându-și ghearele în punte pentru a înainta. 

Kira nu așteptă. Eliberă un strigăt și sări spre creatură. 
Întinse o mână către ea, iar Lamă Delicată o ascultă și 
înjunghie Coșmarul acoperit de răni cu o lamă triunghiulară, 
din care ieșiră apoi ace negre. 

Creatura ţipă, se zvârcoli și deveni moale. Cu cealaltă 
mână, Kira înjunghie celălalt Coșmar de lângă ea și îl ucise 
în același mod. 

Mai rămăseseră doi. 

Coşmarul umanoid aţinti un dispozitiv mic spre ea. Un 
zgomot puternic o lovi pe Kira în ambele urechi și la șold, 


oprind-o în loc. Șoldul îi amorți, iar durerea îi radie în sus, 
pe spate, trimițând șocuri electrice prin nervii din braţe. 

Suspină, dar nu reuși să se miște. 

În acel moment, celălalt Coșmar sări pe ea. Impactul îi 
făcu pe amândoi să se rostogolească pe coridor. Kira își 
acoperi faţa cu braţele, în timp ce creatura încerca să o 
muște cu fălcile sale puternice. 

Dinţii patinau pe suprafaţa întărită a Lamei Delicate, în 
timp ce ghearele o zgâriau fără niciun efect pe abdomen. 

În ciuda fricii ei instinctive, Coșmarul nu părea să o 
poată răni. 

Apoi acesta își retrase capul și, din gura deschisă, o 
pulveriză cu un lichid verzui pe faţă și pe piept. 

Un miros înțepător îi umplu nările, iar fire de fum se 
ridicară de pe bucăţile de piele lovite. Cu toate astea, nu 
simţea durere. 

Creatura o împroșcase cu acid. Kira deveni furioasă 
când își dădu seama de asta. „Cum îndrăznești?” Dacă nu 
ar fi fost Lamă Delicată, acidul ar fi ars-o și ar fi făcut-o de 
nerecunoscut. 

Lovi creatura în gură cu pumnii. Îi spintecă ţeasta, 
împroșcând pereţii cu sânge și carne. 

Gâfâind, Kira se uită după Coșmarul umanoid, având de 
gând să-l omoare și pe el. 

Acesta era fix lângă ea, iar mandibulele lui erau 
desfăcute în așa fel încât dezvăluiau niște dinţi rotunzi, ca 
niște perle. Apoi vorbi, cu o voce ca un șuierat: 

— Tu! Carne uitată! O să te alături lui Maw. 

Șocul întârzie reacția Kirei. Coşmarul profită de ocazie 
ca să-și înfășoare un tentacul în jurul braţului ei drept și un 
curent de foc păru să-i curgă prin piele și în creier. 

O senzaţie oribilă de recunoaștere o cuprinse și urlă în 
timp ce văzu alb în aţa ochilor. 


2. 


Se văzu din două unghiuri diferite, stând în camera de 


depozitare de pe Extenuating Circumstances. Perspectiva 
era derutantă: puncte de vedere concurente, care se 
suprapuneau și se amestecau, producând o recreere 
distorsionată a momentului. Odată cu imaginile, simți și un 
amestec complex de emoții: surpriză, frică, triumf, furie, 
dispret, regret. 

Una dintre perspective încerca să se ascundă, trăgându- 
se în spatele unui raft cu echipament cu o viteză născută 
din teroare. Cealaltă părea încrezătoare, curajoasă. Rămase 
unde era și atacă, fasciculi de lumină străpungând aerul. 

Se văzu alergând spre ieșire, dar prea încet, mult prea 
încet. Tepi negri ieșeau din pielea ei în petice aleatorii, 
neorganizate. 

Apoi se întoarse, cu fața contorsionată de frică și de 
furie, în timp ce ridică pistolul pe care-l luase de la un 
membru mort al echipajului. Trase, iar gloanțele  loviră 
peretele. 

Perspectiva care se temea tipa și dădea din mâini, 
disperată să se oprească. 

Perspectiva care nu evadase traversa locul. Nu simțea 
îngrijorare. 

Scântei ieșiră când laserele spulberară gloanțele. 

Apoi unul dintre gloante lovi țeava marcată cu roșu din 
spatele camerei, iar perspectivele se îndepărtară în timpul 
unui zgomot puternic. Un moment de confuzie și, când 
reveni perceptia, era și mai fracturată. Acum erau trei 
seturi de amintiri, niciunul familiar. Cea mai nouă adiție era 
mai mică, mai puțin distinctă decât celelalte. Nu vedea cu 
ochii, dar, cu toate astea, era conștientă de împrejurimile 
sale într-un mod vag și încețoșat. Avea aceeași frică și 
aceeași furie pe care le simțise, doar că acum erau 
amplificate de confuzie și de lipsă de directie. 

Explozia sfâșiase corpul navei Extenuating 
Circumstances. Vântul șuiera prin diferite părți ale ei, apoi 
se învârtea prin spațiu. Trei minti diferite vedeau același 
caleidoscop de stele, iar durerea îi afecta trinitatea de 
carne sfâșiată. Din cele trei, primele două păreau mai 
slăbite: vederea lor se diminua pe măsură ce conștiința 


aluneca. Dar nu și a treia. Era afectată, îi era teamă și era 
furioasă, era incompletă, dar nu era încă lipsită de forță 
motoare. 

Unde să se ducă? Pierduse contactul cu forma-părinte și 
nu mai avea abilitatea să o localizeze. Prea multe fibre erau 
rupte. Prea multe bucle întrerupte. Redundanța eșuă și 
autorepararea stagnă. Íi lipseau cunoștințele și elementele 
necesare. 

Motivată de furie și de teroarea care refuzau să dispară, 
se întinse și aruncă fire ca de păianjen în vid, în timp ce 
căuta cea mai apropiată sursă de căldură, căutându-și 
frenetic forma-părinte, așa cum îi ordona modelul. Dacă 
eșua, hibernarea avea să fie soarta sa. 

Când ultima lumină a zilei dispăru din vizorul celorlalte 
două - tocmai când pelerina sufocantă a uitării le înconjura 
-, firele prinseră ceva și îşi ținură cu putere carnea. 
Domnea confuzia. Apoi necesitatea de vindecare întrecu 
toate celelalte comenzi ale firelor aflate în căutare, și o 
nouă durere se manifestă: o înțepătură ca de ac, care se 
extinse rapid intr-o agonie acaparatoare, ce cuprindea 
fiecare centimetru al corpurilor lor agresate. 

Carnea se uni cu altă carne într-o împerechere frenetică, 
în timp ce acele trei perspective deveniră una singură. Nu 
mai erau Apucător sau Formă dublă sau Lamă Delicată. 
Acum, erau cu totul altceva. 

Era un parteneriat deformat, născut din grabă și din 
ignoranță. Părțile nu se potriveau, deși erau lipite împreună 
la cel mai mic nivel, și se revoltau împotriva lor înșile și 
împotriva realității. Apoi, în mintea combinată a noului 
corp, nebunia începu să domine. Gândul rațional nu mai 
locuia acolo, numai furia care fusese a ei, și frica. Rezultatul 
erau panica și alte dereglări. 

Deoarece erau incompleti. Fibrele care îi uniseră 
fuseseră defecte, imperfecte, otrăvite de emoțiile lor. Așa 
cum era sămânța, era și fructul. 

Se chinuiră să se miște, iar dorințele lor contradictorii ji 
făcură să se zbată fără scop. 

Apoi lumina unui soare dublu îi învălui cu multă căldură 


când  Extenuating Circumstances explodă, distrugând 
Tserro, nava Apucătorilor, odată cu ea. 

Explozia îi aruncă departe de discul strălucitor al lunii 
apropiate, o bucată plutitoare în fata unei furtuni. Pentru o 
perioadă, plutiră în frigul spațiului, la mila inerției. La scurt 
timp însă, noua piele le oferi un mod de a se mișca și își 
stabilizară rotirea, privind cu ochi noi universul gol. 

Foamea neîncetată îi măcina. Voiau să mănânce, să 
crească și să se întindă dincolo de acest loc pustiu, așa cum 
le comanda corpul. Așa cum dicta modelul. Și, cuplat cu 
acel apetit feroce, era un vuiet constant de furie și de frică: 
o respingere instinctivă a extincţiei în sine, moștenită de la 
confruntarea cu Carr-Qwon. 

Aveau nevoie de mâncare. Și de putere. Dar mai întâi 
mâncare, ca să hrănească carnea. Se întinseră ca să prindă 
lumina stelei sistemului și zburară pe o distanță scurtă, 
spre inelele stâncoase dinjurul gigantului gazos, în a cărui 
gravitație locuiră. 

Stâncile conțineau materiile brute pe care le căutau. Se 
hrăniră cu piatră, cu metal și cu gheată, folosindu-le ca să 
tot crească. În spatiu, exista energie din belșug și era ușor 
de obtinut. Steaua le oferea tot ce aveau nevoie. Se 
întinseră de-a lungul imensității și transformară fiecare rază 
de lumină pe care o prindeau în forme utile de energie. 

Sistemul ar fi putut fi o casă pentru ei. Existau luni și 
planete potrivite pentru viață. Dar ambiția lor era mai 
mare. Auziseră de alte locuri, alte planete, unde viata 
abunda cu miliardele. Un banchet de carne și de energie, 
care aștepta să fie revendicat și transformat și pus în 
folosul cauzei lor principale: expansiunea. Cu asemenea 
resurse la dispoziție, creșterea lor avea să fie exponențială. 
Aveau să se răspândească precum focul printre stele, până 
când umpleau această galaxie și altele aflate dincolo de ea. 

Avea să le ia timp, dar aveau timp la dispozitie. 
Deoarece acum erau nemuritori. Carnea lor nu se putea 
opri din crescut și, atât timp cât rămânea și o singură 
bucată din ea, atunci, semințele lor aveau să se 
răspândească și să înflorească... 


Exista însă un obstacol în planul lor. O problemă de 
inginerie de care nu puteau trece, nici cu tot corpul lor și 
nici cu toată puterea lor laolaltă. 

Nu știau cum să construiască dispozitivul care le va 
permite să alunece prin țesătura spațiului și să 
călătorească mai repede decăt viteza luminii. Știau de el, 
dar nicio parte a minții lor nu cunoștea detaliile construirii 
lui. 

Asta însemna că erau blocați în sistem, asta dacă nu 
erau dispuși să se aventureze la viteze mai mici decât ale 
luminii, și nu erau. Nerăbdarea lor îi obliga să rămână, 
deoarece știau că vor veni alții. Alţii, cu dispozitivul 
necesar. 

Așa că avură răbdare și așteptară și tot așteptară, 
continuând să se pregătească. 


Nu așteptară mult. Trei străfulgerări de-a lungul limitei 
sistemului îi alertară de sosirea navelor Apucătorilor. Două 
fuseseră atât de naive încât să se apropie să investigheze. 
Carnea era pregătită și lovi. Acaparară navele și, într-un 
exces de furie, le goliră de conținuturi, absorbiră corpurile 
Apucătorilor și făcură nava a lor. 

A treia navă scăpă de Maw, dar asta nu conta. Aveau ce 
le trebuia: mașinării care să le dea voie să acopere 
prăpăstiile dintre stele. 

Așa că plecară ca să-și hrănească foamea. Mai întâi în 
cel mai apropiat sistem al Apucătorilor: o colonie nou 
stabilită, fragilă și neprotejată. Acolo, găsiră o stație care 
orbita în întuneric: un fruct copt, gata să fie cules. Intrară în 
el și se făcură o parte din structura sa. Informațiile din 
computere deveniră ale lor și deveniră și mai încrezători în 
ambiția lor. 

Încrederea lor fu prematură. Apucătorii trimiseră și mai 
multe nave după ei: nave care ardeau și distrugeau și le 
tăiau carnea. Nu conta. Aveau ce le trebuie, deși nu era ce 
voiau. 

Fugiră înapoi în spațiul interstelar. De data asta, aleseră 
un sistem fără Apucători sau Forme duble. Dar nu lipsit de 


viață. Una dintre planete era o bubă purulentă, plină de 
creaturi vii preocupate să mănânce alte creaturi vii. Astfel, 
Maw cobori și le devoră pe toate, transformându-le în noi 
forme de carne. 

Acolo stătură. Acolo se stabiliră. Acolo mâncară, și 
crescură, și construiră cu frenezie. La scurt timp, suprafata 
planetei era acoperită și cerul presărat cu navele pe care le 
construiau. 

Nu, nu construiau... Creșteau. 

Odată cu acele nave, crescură și servitori, care, în 
esență, se bazau pe amintirea parțială a formatelor din 
carnea lor unită, pe altoirea modelelor sugerate de diferite 
părți ale mintii lor. Rezultatele erau crude și neplăcute, dar 
ascultau așa cum Ii se cerea și asta era îndeajuns. O hoardă 
de creaturi făcute să îndeplinească comenzile modelului. 
Viață autosuficientă și capabilă să se propage. Dar unii 
dintre servitori erau mai mult decât atât - erau bucăți de 
Maw, cărora li se dăduse o sămânță a propriei lor cărni, 
pentru ca esența lor să călătorească printre stele. 

Când puterea forțelor lor fu suficientă, le trimiseră ca să 
recaptureze sistemul Apucătorilor și să atace și altele. 
Foamea nu era potolită, iar același lucru se aplica și furiei 
alimentate de frică a celor două minți combinate. 

Urmă un sezon de ospături. Apucătorii ripostară, dar 
erau nepregătiți și prea înceţi ca să-i înlocuiască pe cei 
căzuți. Maw nu avea o asemenea problemă. In fiecare 
sistem lovit, iși stabilea rapid invazia permanentă şi 
începea procesul de răspândire pe fiecare planetă 
disponibilă. 

Progresul îi aduse pe servitorii lor mai aproape de 
spațiul formelor bipede. Carnea lui Maw se întindea acum 
pe șapte sisteme și era încrezătoare în puterea sa. Așa că 
își trimise minionii împotriva formelor bipede, ca să înceapă 
procesul de conversie. 

Apoi, când se așteptau mai puțin, auziră un țipăt în 
întuneric. „Terminaţi!” Recunoscură semnalul și vocea. 
Primul aparținea creatorilor cărnii, de mult dispăruți, iar a 
doua era a ei, a Kirei Navarez. 


Ea îşi văzu din nou fata contorsionată de frică și de furie 
când trase cu pistolul... 

Maw răcni și le spuse servitorilor lor: Găsiți carnea 
uitată! Distrugeţi-o! Spulberaţi-o! Mâncaţi-o! 


3. 


*Kira... Unde ești?... Kira? * 

Kira ţipă când se întoarse la ea însăși. 

Coșmarul umanoid încă avea tentaculul înfășurat în jurul 
brațului ei, dar nu era doar atât. Fire negre uneau suprafaţa 
Lamei Delicate de carnea Coșmarului și simţea cum 
conștiința creaturii apăsa pe ea, încercând să o șteargă. 
Pielea Coșmarului o mânca pe a ei, pe măsură ce asimila 
Lama Delicată. Nu era un proces pe care să-l poată opri 
prin puterea voinței: xeno nu recunoștea Coşmarul ca pe un 
dușman. Ba chiar părea să vrea să se asimileze în carnea 
distrusă a creaturii, să devină din nou unul cu părțile sale 
pierdute. 

Dacă mai aștepta, Kira știa că avea să moară. Sau cel 
puţin avea să fie transformată în ceva ceura. 

Încercă să-și tragă braţul și se tot rostogoliră până când 
se loviră de punte. Carnea Coșmarului încă se topea în ea. 

— Renunţă, spuse monstrul. Nu poţi să câştigi. Totul o 
să fie carne pentru gura multora. Alătură-te nouă și lasă-te 
mâncată. 

— Nu! exclamă Kira. 

Îl îndemnă pe Lamă Delicată să iasă în afară și acesta 
răspunse cu o mie de ţepi, străpungând Coşmarul. Creatura 
se zvârcoli, dar nu muri. Apoi Kira simţi cum ţepii din corpul 
creaturii se dizolvau și pluteau în Coșmar, lăsându-l pe 
Lamă Delicată mai slab, mai mic decât înainte. 

Tentaculul intră și mai adânc în brațul ei. Numai vârful 
se vedea deasupra suprafeţei învolburate a Lamei Delicate. 

Nu!“ Refuza să moară așa. Pielea era dispensabilă. 
Conștiinţa, nu. 

Kira formă costumul de pe brațul stâng într-o lamă și, cu 


un strigăt de disperare, tăie de două ori. 

O dată tăie prin braţul ei drept, de la cot. 

A doua oară, prin Coșmar, tăindu-l în două de la mijloc. 

Sângele țâșni din ciotul braţului ei, dar numai pentru 
scurt timp. Apoi Lamă Delicată se închise peste rană. 

Ar fi trebuit s-o doară, dar nu o durea, fie de la 
adrenalină, fie datorită xeno. 

Cele două jumătăţi ale Coșmardui zburară în capete 
opuse ale coridorului, însă creatura tot nu muri. Partea de 
sus continuă să-și miște braţele, capul și fălcile, în timp ce 
partea inferioară se zbătea ca și cum ar fi încercat să fugă. 
Fire negre ieșiră din suprafețele expuse ale interiorului său, 
întinzându-se și căutând, în încercarea de a se reuni. 

Kira știa că era depășită. 

Se uită după alcov: acolo. Se chinui să ajungă la el, luă 
coconul cu Trig cu singura ei mână, apoi îl îndemnă pe 
Lamă Delicată să îi propulseze de-a lungul coridorului, în 
direcţia în care se îndreptau iniţial. 

Pe măsură ce se apropiau de capătul coridorului, se uită 
peste umăr, la Coșmar. Cele două părţi ale corpului 
creaturii erau aproape reunite. Apoi văzu cum torsoul ridică 
tentaculul care-i rămăsese și îndreptă același dispozitiv mic 
spre ea, ca înainte. 

Incercă să-și ascundă capul în spatele braţului. Prea 
târziu. 

Un zgomot ca de clopot îi umplu urechile când își reveni. 
Iniţial, nu-și amintea cine era sau unde se afla. Se uită la 
pereţii cu lumini albastre în timp ce treceau pe lângă ei, 
încercând să înțeleagă. Era convinsă că era în neregulă 
ceva. 

Inspiră aerul și, odată cu el, și amintirile. Informaţiile. 
Frica. 

Coșmarul o împușcase în cap. Kira simţea o durere 
surdă în craniu, iar gâtul îi pulsa cu fiori de durere. Creatura 
încă era în celălalt capăt al coridorului, încercând să-și 
reunească jumătăţile tăiate. 

BUM! 

Trase din nou în ea, dar de data asta glonțul îi ricoșă în 


suprafaţa tare de pe umăr. A 

Kira nu așteptă să vadă ce se mai întâmpla. Incă 
ameţită, se apucă de perete, se trase după colţul de la 
capătul coridorului și îl luă și pe Trig cu ea. Astfel, Coșmarul 
nu mai putea să o vadă. 

În timp ce înainta prin navă, Kira se simţi deconectată 
de la realitate, ca și cum totul i s-ar fi întâmplat altcuiva. 
Sunetele abia dacă aveau sens și vedea halouri ca niște 
curcubeie în jurul luminilor. 

„Probabil că am o contuzie”, se gândi ea. 

Lucrurile pe care le văzuse dinspre Coșmar... Nu puteau 
fi adevărate, și totuși știa că erau. Doctorul Carr și Meduza, 
uniţi împreună într-o oribilitate de fragmentele pe care 
Lamă Delicată le scosese din ea. Dacă nu ar fi fost atât de 
consumată de emoții în timpul confruntării... Dacă ar fi 
ascultat rugămintea lui Carr... Dacă ar fi evitat să tragă în 
tubul cu oxigen... Ea era mama Corupţilor. Acţiunile ei 
duseseră la crearea lor, iar păcatele lor erau ale ei. Toți 
acei morţi: Meduze, oameni și atâtea forme de viaţă 
nevinovate de pe planete îndepărtate - inima o durea când 
se gândea la asta. 

Abia dacă știa unde merge. Lamă Delicată părea să 
hotărască pentru ea: stânga aici, dreapta acolo. 

O voce o scoase din ameţeală: 

— Kira! Kira, aici! Unde... 

Ridică privirea și îl văzu pe Falconi în faţa ei, cu o 
expresie sălbatică pe față. Meduza Itari era cu el, cu armele 
îndreptate spre ușă. În spatele lor se zărea o gaură uriașă, 
zimţată, destul de mare încât să poată trece o mașină prin 
ea. Întunericul spaţiului se vedea dincolo de aceasta și, 
plutind în întuneric, ca o bijuterie strălucitoare, era Wa//fish, 
la câteva sute de metri depărtare. 

Uimită, Kira își dădu seama că pluteau în vid. Cumva, 
asta se întâmplase fără să observe. 

— ... brațul tău! Unde... 

Kira clătină din cap, nereușind să-și găsească cuvintele. 

Falconi păru să înțeleagă. O apucă de talie și îi trase și 
pe ea, și pe Trig spre deschizătura din carenă. 


— Trebuie să sari. Nu pot să se apropie mai mult. Poţi 
să... 
Într-o parte a navei Wallfish, Kira văzu că sasul de 
intrare era deschis. În cadrul lui se mișcau mai multe 
siluete: Nielsen și niște soldaţi. 

Kira încuviinţă și Falconi îi dădu drumul. Ea își adună 
forțele, apoi sări în vid. Pentru o clipă, pluti în tăcere. Lamă 
Delicată îi schimbă cursul cu doar câţiva centimetri și Kira 
zbură direct spre trapa navei. Un pușcaș marin o prinse, 
oprindu-i avântul. Urmă Falconi, care îl aduse pe Trig cu el. 
Meduza veni și ea, spre surprinderea Kirei, și își înghesui 
corpul cu tentacule prin trapă. 

În clipa în care ușa exterioară se închise, Falconi strigă: 

— Bagă viteză! 

Vocea șoptită a lui Gregorovich răspunse: 

— Da, căpitane. Bag viteză chiar acum. 

Un val de gravitație puternică. Kira scânci atunci când 
ciotul braţului i se lovi de partea interioară a trapei. Apoi se 
gândi la Coșmarul pe care-l tăiase în două și frica o ajută să 
se concentreze. 

Se uită la Falconi și spuse: 

— Trebuie să... Trebuie să... 

Nu găsea cuvintele potrivite. 

— Trebuie să ce? 

— Trebuie să distrugi nava aia! 

Sparrow fu cea care îi răspunse, vocea ei auzindu-se în 
difuzoarele de deasupra: 

— M-am ocupat deja de asta, scumpete. Ține-te bine. 

În afara trapei se văzu o străfulgerare de lumină de un 
alb pur, apoi fereastra se întunecă până deveni opacă. Doar 
câteva secunde mai târziu, nava Wa//fish se zdruncină și o 
serie de zgomote vagi se auziră din exterior. Apoi nava se 
liniști din nou. 

Kira expiră și își lăsă capul să-i cadă pe podea. 

Erau în siguranţă. Pentru moment. 


CAPITOLUL VII 
NECESITATE 


1. 


Ușa interioară a sasului de intrare se deschise. Sparrow 
stătea acolo, cu o pușcă pe umăr, țintind spre Meduza din 
spatele trapei. Părul îi era turtit, atârnând greoi din cauza 
gravitației mari. 

— Ce caută chestia asta aici, căpitane? Ar trebui să 
trag? 

Pușcașii se îndepărtară de Meduză, în timp ce-și ţineau 
armele ațintite asupra ei. O tensiune subită umplu aerul. 

— Falconi? strigă Hawes. 

— Meduza ne-a ajutat, zise Falconi, ridicându-se în 
picioare. 

Fu nevoie de un efort considerabil ca să facă asta. 


[[Itari aici: Liderul Wrnakkr mi-a comandat să te păzesc, 
așa că o să te păzesc.]] 


Kira traduse ce spusese creatura, iar Falconi zise: 

— Bine, dar o să stea aici până rezolvăm situaţia. Nu 
vreau să se plimbe pe navă. Să-i spui și lui asta. 

— E o chestie, zise Kira, nu un el. 

— Chestia, mormăi Falconi. Cum vrei, zise el și își așeză 
lansatorul de grenade pe spate, apoi ieși din sas. O să fiu 
pe puntea de comandă. 

— Am înţeles, spuse Nielsen, vocea ei fiind înfundată în 
timp ce-și scotea casca armurii. 

Căpitanul se legănă pe coridor cât de repere putea, în 
ciuda propulsiei navei, iar Sparrow îl urmări îndeaproape. 

— Mă bucur că aţi supraviețuit, capete pătrate! strigă ea 
peste umăr. 

Kira îi transmise Meduzei ordinele lui Falconi. Creatura 
formă un cuib cu tentaculele sale și se așeză într-un capăt 
al sasului. 


[[Itari aici: O să aștept.]] 
[I[Kira aici: Ai nevoie de ajutor cu rănile tale?]] 


Un miros de negare ajunse la ea. 


[[itari aici: Forma asta o să se vindece singură. Nu e 
nevoie de ajutor.]] 


Kira văzu că gaura din caparacea Meduzei era deja 
acoperită cu o substanţă maronie, dură. 

Când ieși din sas, trecu pe lângă Nielsen. 

— Brațul tău! exclamă prim-ofiţerul. 

Kira ridică din umeri. Încă era atât de șocată după tot ce 
aflase despre Coșmaruri, încât pierderea nu părea foarte 
importantă. Cu toate astea, evită să se uite la absenţa de 
sub cot. 

Entropiștii erau acolo, dar din întreaga lor trupă, numai 
șapte pușcași marini supraviețuiseră. 

— Koyich? Nishu? îl întrebă pe Hawes. 

Locotenentul clătină din cap în timp ce-l îngrijea pe 
Moros, care avea o bucată de os care îi ieșea din costum. În 
ciuda șocului propriu, Kira simţi un junghi de durere pentru 
bărbații pierduţi. 

Vishal veni în grabă la ea, cu geanta în mână. Faţa lui 
era acoperită de transpiraţie. Îi aruncă o privire îngrijorată 
lui Trig, după care spuse: 

— Domnișoară Nielsen! Domnișoară Kira! Credeam că v- 
am pierdut! Mă bucur să vă văd. 

— Și noi, Vishal, spuse Nielsen, care ieși din armură. 
Când ai timp, o să avem nevoie de niște pastile. 

Doctorul încuviinţă. 

— Poftim, domnişoară Nielsen. 

Îi dădu o cutie prim-ofiţerului, apoi îi întinse una și Kirei. 
Aceasta încercă să o ia cu mâna lipsă, iar doctorul făcu 
ochii mari când observă. 

— Domnișoară Kira! 

— E în regulă, spuse ea, și luă pastilele folosindu-și 


cealaltă mână. 

Deși era evident că nu era în regulă. 

Vishal continuă să o fixeze cu privirea, în timp ce Kira 
părăsi sasul. 

După ce ieși din raza lor vizuală, se opri pe coridor și 
înghiţi pastilele. În mod neplăcut, acestea i se opriră în gât. 
După asta, Kira, pur și simplu, rămase acolo. Nu știa ce voia 
să facă și, pentru o perioadă, creierul ei refuză să-i ofere un 
răspuns. 

Apoi întrebă: 

— Gregorovich, ce se întâmplă? 

— Sunt destul de ocupat în momentul de față, răspunse 
mintea navei pe un ton neobișnuit de serios. Îmi pare rău, 
Sac Țepos de Carne. 

Kira încuviinţă și o luă spre puntea de comandă, fiecare 
pas trimițându-i dureri prin călcâie. 

Falconi era aplecat deasupra ecranului central împreună 
cu Sparrow. În hologramă, o fereastră arăta transmisia de 
la camera unui costum al cuiva care se mișca în afara 
carenei navei Wa//fish. 

Vocea lui Hwa-jung se auzi prin difuzoare: 

— ... verific sudurile. Promit. Cinci minute, atâta, 
căpitane. 

— Nu mai mult. Falconi încheiat. 

Bărbatul atinse un buton și holograma se transformă 
într-un sistem de hărți, navele fiind marcate pentru a fi 
observate mai ușor. 

Kira se așeză în îmbrăţișarea bine-venită a unui scaun 
tapițat, iar Sparrow se uită la ea. Femeia făcu ochii mari 
când observă ce nu văzuse înainte. 

— La naiba, Kira. Ce s-a întâmplat cu... 

— Nu acum, zise Falconi. Poveștile trebuie să aștepte. 

Sparrow își mușcă buzele, dar Kira simţea intensitatea 
privirii ei. 

Meduzele şi  Coșmarurile încă mai mișunau prin 
apropierea lui Nidus. Lupta era însă una derutantă. Cele trei 
nave rămase, care aparțineau Meduzelor prietenoase, 
inclusiv cea pe care se afla Tschetter, trăgeau și în 


Coșmaruri, și în propria lor specie. Două nave ale 
Meduzelor și una a Coșmarurilor decolaseră de pe planetă 
și trăgeau în toată lumea. Kira bănuia că erau controlate de 
Căutător. De asemenea, restul Coșmarurilor se luptau cu 
toţi, mai puţin cu cei din specia lor. 

Când una dintre navele Meduzelor - din fericire, nu a 
celor prietenoase - explodă într-o erupție nucleară, Sparrow 
tresări. 

— Ce haos, spuse ea. 

Iniţial, Kira crezuse că Wallfish fusese destul de 
norocoasă încât să scape fără să fie urmărită, dar apoi văzu 
traiectoriile a două nave ale Coșmarurilor: interceptau 
cursul navei lor. Navele lungi, unghiulare (arătau ca niște 
grămezi de femururi enorme, legate între ele prin bucăţi de 
mușchi expus) se aflau în cealaltă parte a planetei, dar 
accelerau cu aceeași viteză distrugătoare pe care o 
folosiseră și celelalte Coșmaruri. In ritmul acesta, aveau să 
îi ajungă în aproximativ paisprezece minute. 

Sau poate că nu. 

Dinspre centura de asteroizi se apropia Darmstadt, care 
lăsa în urmă dâre de lichid de răcire de la radiatoarele sale 
afectate. Kira studie datele. Crucișătorul avea să se 
intersecteze cu nava Coșmarurilor la limită înainte să 
treacă mai departe. Dacă nava Coșmarurilor sporea chiar și 
cu puţin viteza, atunci crucișătorul CMU avea să fie mult 
prea încet. 

Din difuzoare se auzi vocea lui Akawe: 

— Capitane Falconi, ești acolo? 

— Da. 

— Putem să-ţi câştigăm niște timp. Poate destul cât să 
atingi limita Markov. 

Falconi strânse marginea mesei, vârfurile degetelor 
devenindu-i albe din cauza forței. 

— Cum rămâne cu tine, căpitane? 

Râsul lui Akawe o surprinse pe Kira. 

— O să vă urmăm dacă putem, dar nu contează decât 
ca un om să spună Conducerii despre oferta Meduzelor lui 
Tschetter, iar acum Wa//fish are cele mai mari șanse să 


scape din sistem. Știu că ești civil, Falconi, nu pot să-ți 
ordon să faci nimic, dar nu există ceva mai important decât 
asta. 

— O să ducem mesajul înapoi la Ligă, spuse Falconi. 
Apoi, după o pauză, adăugă: Ai cuvântul meu, căpitane. 

— O să ţin minte, căpitane... Pregătește-te pentru un 
spectacol de lumini. Terminat. 

— Ce au de gând? întrebă Kira. Nu pot să întreacă nava 
Coșmarurilor. 

Sparrow își umezi buzele, în timp ce privirea îi era 
aţintită asupra hologramei. 

— Nu, dar poate Akawe reușește să-i lovească destul de 
puternic și de rapid încât să îi ia de pe urma noastră. 
Depinde de câte proiectile mai are Darmstaat. 

Kira și ceilalți încă stăteau, priveau și așteptau când 
Hwa-jung intră pe ușă. 

— Ai rezolvat problema? întrebă Falconi. 

Hwa-jung o surprinse pe Kira când făcu o plecăciune 
mare. 

— A fost vina mea. Reparaţia de pe Cygni 61 am făcut-o 
la furie. Rezultatul nu a fost bun. Îmi pare rău. Ar trebui să 
găsești un alt mecanic-șef mai bun care să lucreze pentru 
tine. 

Falconi se duse la ea, își așeză mâinile pe umerii lui 
Hwa-jung și o ridică pe aceasta din nou în poziţie dreaptă. 

— Prostii, zise el pe un ton neașteptat de blând. Doar să 
nu se mai întâmple. 

Hwa-jung își întoarse capul într-o parte. Avea ochii plini 
de lacrimi. 

— Nu o să se mai întâmple, promit. 

— Atâta cer. Și dacă... 

— La naiba, zise Sparrow, arătând spre hologramă. 

Coșmarurile acceleraseră. Darmstaat avea să le rateze 
cu o distanţă cu siguranță mai mare decât raza eficientă a 
laserelor principale ale crucișătorului. 

— Acum ce facem? întrebă Kira. 

Se simţea amorțită de la toate catastrofele care se 
întâmplaseră. Ce altceva mai putea să meargă prost în acel 


moment? Nu conta. „Trebuie să faci faţă situaţiei.” În cazul 
în care Coșmarurile aterizau pe Wa!//fish, putea să se lupte 
cu unii dintre invadatori, dar dacă erau mai multe creaturi 
precum cea care o prinsese pe nava Meduzelor, atunci era 
pierdută. Toţi erau pierduţi. 

— Organizăm o zonă mortală drept înainte, spuse 
Falconi. Afumăm Coșmarurile într-acolo și le lovim din toate 
părţile. 

— Asta presupunând că nu ne vor arunca în aer, zise 
Sparrow. 

— Nu, spuse Hwa-jung, arătând spre Kira. O vor pe ea. 

— Așa e, rosti Falconi. Putem să folosim asta în 
avantajul nostru. 

— Momeală, zise Kira. 

— Exact. 

— Atunci... 

O explozie de alb din centrul hologramei o întrerupse și 
îi făcu pe toţi să se oprească și să se uite într-acolo. Ambele 
nave ale Coșmarurilor explodaseră, lăsând în urmă numai 
un nor de vapori care se extindea. 

— Gregorovich, ce s-a întâmplat? întrebă Falconi. 

— Rachete Casaba-Howitzer. Trei. 

Imaginea hologramei se deplasă în sens opus și văzură 
cum proiectilele căzuseră pe navele Coșmarurilor și, chiar 
înainte de asta, trei ace de lumină pâlpâiră într-o linie 
întreruptă, la zeci de mii de kilometri distanţă. 

— Cum? întrebă Kira, confuză. Nu sunt în raza de 
acțiune a lui Darmstadt. 

Sparrow se pregătea să răspundă când linia de 
comunicaţie părâi și se auzi vocea lui Akawe: 

— Ala a fost spectacolul de lumini, oameni buni, spuse 
el amuzat. Am aruncat niște RD 52 când ne apropiam de 
Nidus. E o jucărie nouă. Rachete Casaba-Howitzer răcorite 
cu hidrogen. Le face aproape imposibil de detectat. 
Funcționează foarte bine, doar că a trebuit să forțam 
Coșmarurile să intre în raza noastră de acţiune. Idioții nici 
măcar nu și-au dat seama că intrau într-o capcană. Acum 
ne schimbăm cursul. O să facem tot ce putem ca să-i ţinem 


la distanță pe restul. Voi menţineţi acceleraţia și nu vă 
opriți pentru nimic. Terminat. 

— Am înţeles, spuse Falconi...Și mulţumesc, căpitane. Îţi 
suntem datori. Terminat. 

— O să bem pe Pământ când terminăm cu asta, 
căpitane. Terminat, spuse Akawe. 

După ce linia de comunicaţie se opri, Sparrow spuse: 

— Am auzit de RD 52. Nu am avut însă ocazia să mă joc 
cu ele. 

Falconi se îndepărtă de hologramă. Își trecu mâna prin 
păr, scărpinându-se cu vârful degetelor, apoi spuse: 

— Bun, avem puţin timp să respirăm. Nu mult, doar 
puţin. 

— Cât mai e până putem să facem saltul? întrebă Kira. 

— La viteza noastră actuală de 2G, o să avem libertatea 
de a pleca din acest cimitir sacru în exact douăzeci și cinci 
de ore, șopti Gregorovich. 

„E prea mult.“ Kira nu fu nevoită să spună asta cu voce 
tare. Işi dădu seama că și ceilalți gândeau același lucru. 

Coșmarurile și Meduzele ajunseseră pe Nidus în doar 
câteva ore după ce ieșiseră din FTL. Dacă mai mulţi dintre 
ei se hotărau să urmărească Wallfish, le-ar fi fost ușor să o 
ajungă din urmă. 

— Gregorovich, avem șansa să ne întâlnim cu o explozie 
solară? întrebă Falconi. 

„Isteţ.“ Ca toţi piticii roșii, și Bughunt era probabil 
predispus la o variaţie mare, ceea ce însemna explozii 
solare enorme și imprevizibile. Una destul de mare ar fi 
bruiat câmpurile magnetice folosite în duzele de evacuare 
ale unităţilor lor de fuziune, împiedicând Meduzele și 
Coșmarurile să cucerească Wallfish. 

Asta presupunând că nu găsiseră un mod mai bun de 
apărare. 

— Nu în momentul de faţă, spuse Gregorovich. 

— La naiba! 

— Va trebui doar să sperăm că Meduzele lui Tschetter și 
Akawe vor putea să-i ţină pe toți la distanţă de noi, spuse 
Sparrow. 


Falconi arăta de parcă ar fi înghiţit o piatră. 

— Nu-mi place. Absolut deloc. Chiar și dacă numai unul 
dintre nemernicii ăștia vine după noi, o să avem o groază 
de probleme. 

Sparrow ridică din umeri. 

— Nu sunt sigură că putem să facem ceva în privinţa 
asta, căpitane. Wallfish nu e ca un cal. Nu o să meargă mai 
repede dacă o lovești. 

Kira se gândi la ceva: Coșmarurile, aceste forme 
nedefinite, reușiseră să folosească tehnologia Meduzelor, 
așa că de ce nu puteau și ei să facă același lucru? Ideea era 
atât de neobișnuită, încât aproape că o ignoră. Insă din 
cauza naturii disperate a circumstanțelor lor, întrebă: 

— Cum rămâne cu Meduza Itari? 

— Ce e cu ea? întrebă Falconi. 

— Ar putea să ne ajute. 

Hwa-jung își micșoră ochii și păru de-a dreptul ostilă 
când întrebă: 

— Ce vrei să spui? 

— Nu sunt sigură, răspunse Kira, dar poate o să 
reușească să modifice motorul Markov în așa fel încât să 
sărim în FTL mai repede. 

Hwa-jung înjură. 

— Vrei să lași chestia aia să umble la motoarele lui 
Wallfish? Pfff! 

— Merită încercat, spuse Sparrow, în timp ce se uita la 
Falconi. 

Bărbatul se strâmbă. 

— Nu pot să spun că-mi place, dar dacă Meduza ne 
poate ajuta, trebuie să încercăm. 

Jwa-jung păru profund nefericită. 

— Nu, nu, nu, spuse ea încet, după care, mai tare: Nu 
știi ce poate să facă. Ar putea să distrugă fiecare sistem de 
pe navă. Ar putea să ne arunce în aer. Nu! Meduza nu ne 
știe calculatoarele sau... 

— Deci poţi să-l ajuţi tu, spuse Falconi pe un ton blând. 
Suntem morți dacă nu reușim să ieşim din sistemul ăsta, 
Hwa-jung. În momentul ăsta, merită să încercăm orice ne 


poate ajuta. 

Hwa-jung se încruntă și își frecă mâinie. Apoi bombăni și 
se ridică în picioare. 

— Bine. Dar dacă Meduza afectează cumva Wa//fish, o s- 
o distrug. 

— Nici nu m-aș aștepta la altceva, zâmbi Falconi. 
Gregorovich, să fii și tu cu ochii pe Meduză. 

— Mereu, șopti vocea navei. 

Apoi Falconi își mută privirea. 

— Kira, tu ești singura care poate să stea de vorbă cu 
Meduza. Vezi dacă ea crede că ne poate ajuta și, dacă 
poate, atunci mediază tu între el și Kwa-jung. 

Kira încuviinţă și se ridică de pe scaun, simțind fiecare 
kilogram în plus produs de acceleraţie. 

Căpitanul încă vorbea: 

— Sparrow, și tu. Asigură-te că situaţia nu scapă de sub 
control. 

— Da, domnule. 

— Când terminaţi, duceţi Meduza înapoi în sasul de 
intrare. 

— O s-o lași acolo? întrebă Sparrow. 

— Pare singurul loc oarecum sigur pentru ea. Ai o idee 
mai bună? 

Sparrow clătină din cap. 

— Bun, atunci să mergem. Și, Kira? Când termini, mergi 
la doctor, să-ţi examineze brațul. 

— Da, rosti Kira. 


3. 


Când Kira ieşi din camera de control împreună cu 
celelalte două femei, Hwa-jung arătă spre brațul ei și 
întrebă: 

— Te doare? 

— Nu, răspunse Kira. Nu chiar. E doar... ciudat. 

— Ce s-a întâmplat? întrebă Sparrow. 

— Unul dintre Coșmaruri m-a prins. Singura scăpare a 


fost să-mi tai braţul. 

Sparrow tresări. 

— La naiba. Cel puţin ai supravieţuit. 

— Da. 

Dar, în sinea ei, Kira se întreba dacă era chiar așa. 

Doi dintre pușcașii marini, Tatupoa și un altul, al cărui 
nume nu-l știa, stăteau în anticamera sasului de intrare, 
supraveghind Meduza dinăuntru. Restul soldaților 
plecaseră, lăsând în urmă pe punte bandaje și urme de 
sânge. Cei doi mâncau când Kira și celelalte două femei se 
apropiară. Amândoi erau palizi și păreau epuizați și stresaţi. 

Kira recunoscu expresia. Și ea se simțea la fel. După ce 
adrenalina trecuse, urmase prăbușirea. Și se prăbușise cu 
putere. 

Tatupoa se opri cu bucata de carne de porc în aer. 

— Ai venit ca să vorbești cu caracatița? 

— Da, răspunse Kira. 

— Bine. Dacă ai nevoie de ajutor, strigă. O să fim în 
spatele tău. 

Deși Kira avea dubii că soldaţii o puteau proteja mai 
bine decât Lama Delicată, o bucură să îi știe acolo, cu 
armele pregătire. 

Sparrow și Hwa-jung rămaseră în urmă când ea se 
îndreptă spre sas și se uită înăuntru prin geam. 

Meduza Itari încă stătea pe podea, odihnindu-se printre 
tentaculele sale înnodate. Pentru o clipă, o cuprinse teama. 
Apoi Kira apăsă butonul de deschidere și ușa interioară a 
sasului se deschise. O lovi mirosul Meduzei: un miros care îi 
reamintea de saramură și de condimente, și care avea o 
aromă ca de cupru. 

Extraterestrul vorbi primul. 


[[itari aici: Cum pot să te ajut, ldealis?]] 

[[[Kira aici: Încercăm să părăsim sistemul, dar nava 
noastră nu e destul de rapidă încât să îintreacă Wranaui sau 
pe Corupti.]] 

[[itari aici: Nu pot să vă construiesc un modificator al 
plutirii. ]] 


[[Kira aici: Adică... un schimbător al greutății?]] întrebă 
ea, încercând să găsească cuvântul potrivit. 

[[Itari aici: Da. Permite navei să înoate mai ușor.]] 

[IKira aici: Înţeleg. Dar un aparat care să ne permită să 
înotăm mai repede decât lumina ?]] 

[[ltari aici: Sfera Conversiunii. ]] 

[IKira aici: Da, aia. Poti să faci ceva care să o 
îmbunătățească și să plecăm mai devreme?]] 


Meduza se foi și păru să arate spre ea însăși cu două 
tentacule. 


[[itari aici: Forma asta e pentru luptat, nu construit. Nu 
am asamblatorii sau materialele necesare pentru genul 
ăsta de muncă.]] 

[[Kira aici: Dar ştii cum să ne îmbunătățești Sfera 
Conversiunii?]] 


Tentaculele Meduzei se înftșurară în jurul acesteia, 
frecându-se și rotindu-se cu o energie agitată. 


[[itari aici: Da, dar e posibil să nu se poată fără timpul, 
uneltele și forma necesare.]] 

[[Kira aici: Poti măcar să încerci?]] 

[[itari aici: Din moment ce mă rogi tu, Idealis, da.]] 

[I[Kira aici: Vino după mine.]] 


— Ei bine? întrebă Sparrow când Kira ieși din cameră. 

— Poate să o facă. O să aibă nevoie de o mână de 
ajutor. Hwa-jung? 

Femeia mecanic zise bombănind: 

— Pe aici. 

— Stai un pic, nimeni nu ne-a zis nimic despre asta, 
spuse Tatupoa, care-și ridică o mână tatuată. Vreţi să 
scoateţi Meduza de acolo? 

Sparrow fa nevoită să-l sune pe Falconi, iar acesta, la 
rândul lui, pe Hawes, înainte ca pușcașii marini să le dea 
voie să-l ducă pe ltari în camera motoarelor. Kira stătu 


aproape de el, Lamă Delicată fiind acoperită de ţepi ascutți, 
bonţi, pregătită pentru o posibilă luptă și ucidere. 

Totuși, Kira nu credea că era necesar. Nu încă. 

Deși era alertă și funcţională, se simţea slăbită, apăsată 
de trauma zilei. Avea nevoie de mâncare și nu doar pentru 
ea. Și Lamă Delicată avea nevoie de hrană. Costumul 
părea... subțire, ca și cum eneregia nevesară pentru luptă 
și pentru pierderea materialului care-i acoperea antebraţul 
îl lăsaseră fără rezerve. 

— Ai un baton la tine? o întrebă Kira pe Sparrow. 

Femeia clătină din cap. 

— Îmi pare rău, nu. 

„Unde e Trig când ai nevoie de el?” Kira tresări la acest 
gând. Nu conta, putea să mai aștepte. Doar nu avea să 
leșine de foame și mâncarea, sau mai degrabă lipsa ei, nu 
era pe lista sa de priorități. 

Camera motoarelor era o încăpere înghesuită, plină cu 
ecrane. Pereţii, podeaua și tavanul erau vopsiți cu același 
gri monoton pe care Kira și-l amintea de pe Extenuating 
Circumstances. În contrast, fiecare ţeavă, sârmă, supapă și 
mâner avea o altă culoare: nuanţe aprinse de roșu, de 
verde, de albastru și chiar de portocaliu. 

Erau imposibil de încurcat. Plăcuţe grele din metal 
marcate în alfabetul Braille însoțeau obiectele, ca să poată 
fi identificate atât în întuneric, cât și în timp ce purtai 
costum. 

Podeaua părea mai curată decât barul din cantină, însă 
aerul era sufocant din cauza căldurii și a umezealii, precum 
și a mirosului neplăcut al lubrifanţilor, al substanțelor de 
curăţare și al ozonului, îi lăsă un gust de cupru Kirei, care 
simţi electricitatea statică. 

— Aici, spuse Hwa-jung, care îi conduse spre spatele 
camerei, unde se afla o jumătate de sferă mare, neagră: 
Motorul Markov de pe Wa//fish. 

Sfertul frustrant de oră care urmă fu o serie de traduceri 
eșuate pentru Kira. Meduza folosea tot felul de termeni 
tehnici, pe care ea nu îi înţelegea și pe care nu îi putea reda 
în engleză, iar Hwa-jung, la rândul ei, folosea tot termeni 


tehnici, pe care Kira nu îi putea traduce în limba Meduzei. 
Hwa-jung activă un ecran holografic construit în consola 
aflată lângă motorul Markov și accesă scheme și alte 
reprezentări vizuale ale mecanismelor mașinăriei, ceea ce 
fu de ajutor, dar care, la final, tot nu reuși să depășească 
bariera lingvistică. 

Matematica din spatele motorului Markov nu era deloc 
simplă. Însă execuţia, așa cum o înţelegea Kira, era destul 
de clară. Anihilarea antimateriei era folosită pentru a 
genera electricitate, care, la rândul ei, era folosită pentru 
alimentarea câmpului electromagnetic condiţionat, care 
permitea tranziţia în spaţiul superluminic. Cu cât densitatea 
energiei câmpului era mai mică, cu atât nava putea zbura 
mai repede, deoarece mai puţină energie însemna viteze 
mai mari când intrau în FTL (exact opusul spațiului normal). 
Eficienţa dimensiunilor însemna că navele mai mari aveau 
viteze mai mari, dar, la final, factorul limitator suprem ţinea 
de inginerie. Era dificil să menţii câmpuri cu energie mică. 
Acestea erau predispuse la întreruperi din numeroase 
cauze, din interiorul și din exteriorul unei nave. Tocmai din 
acest motiv, un puț gravitațional forța nava înapoi în spaţiul 
normal. Chiar și în timpul zborului interstelar, câmpul 
trebuia ajustat de nenumărate ori la flecare nanosecundă 
ca să menţină aparenţa stabilităţii. Nimic din toate acestea 
nu o făcea pe Kira să creadă că ltari putea reconfigura 
motorul Markov fără echipamentul potrivit, fără înțelegerea 
limbii engleze sau a codului matematicii umane. Cu toate 
astea, spera, în ciuda a tot ceea ce-i spunea raţiunea. 

Într-un final, se auzi vocea lui Falconi: 

— Ceva progrese? Lucrurile nu arată prea bine aici. 

— Nu încă, răspunse Hwa-jung. 

Părea la fel de iritată pe cât se simţea Kira. 

— Nu vă lăsaţi, spuse căpitanul. 

— Poate că... zise Kira, care fu însă întreruptă de 
Meduză; aceasta se întoarse cu spatele la hologramă și se 
târî spre suprafaţa bombată a motorului Markov. 

— Nu! exclamă Hwa-jung când extraterestrul începu să 
tragă de panouri cu una dintre tentacule. 


Femeia traversă camera și încercă să tragă Meduza de 
acolo, dar creatura o împinse fără efort cu un tentacul. 

— Kira, spune-i să se oprească. Dacă sparge 
containerul, o să ne omoare pe toți. 

Sparrow deja își ridica arma, cu degetul pe trăgaci, când 
Kira spuse: 

— Stop! Toată lumea să se clameze. O să întreb, dar nu 
trage. Știe ce face. 

Swetul metalului îndoit o făcu să tresară când ltari 
scoase carcasa protectoare din jurul ghemului de cabluri 
care era motorul Markov. 

— Ar făce bine să fie așa, bombăni Sparrow. 

Aceasta își lăsă arma în jos, dar nu complet. 


[[Kira aici: Ce faci? Colegii mei sunt îngrijorați. ]] 

[[ltari aici: Trebuie să văd cum e construită Sfera 
voastră a Conversiei. Nu-ţi face griji, formă dublă. Nu o să o 
distrug. ]] 


Kira traduse, dar asigurările lui Itari nu o liniștiră deloc 
pe Hwa-jung. Aceasta stătu lângă Meduză, uitându-se peste 
tantaculele sale, încruntându-se și frecându-și mâinile. 

— Shi-bal, mormăi ea. Nu... Nu... Ah, creatură proastă, 
ce faci? 

După câteva minute de confruntare tensionată, Meduza 
își retrase cleștii ca niște braţe din interiorul unităţii și se 
întoarse spre Kira. 


[[itari aici: Nu pot face Sfera să meargă mai bine.]] 


O arsură ca de acid o lovi pe Kira în stomac, în timp ce 
Meduza continuă să vorbească: 


[[itari aici: A; putea să o fac mai puternică, dar...]] 

[[Kira aici: Mai puternică ?7] 

[[Itari aici: Prin creșterea fluxului de energie, puterea 
bulei poate fi îmbunătățită, iar conversia în mai repede 
decât lumina va avea loc mai aproape de stea. Dar pentru 


asta am nevoie de echipament de pe una dintre navele 
noastre. Nu am timp să fac părțile de care am nevoie din 
materiale brute.]] 


— Ce spune? întrebă Hwa-jung. 
Kira îi explică, iar Hwa-jung întrebă: 
— Cât de mult mai aproape? 


[[Itari aici: Cu Sfera voastră de Conversie... cel putin pe 
jumătate. ]] 


— Nu pari prea impresionată, spuse Kira, după ce 
termină de tradus. 

Hwa-jung răspunse: 

— Nu sunt. Deja am mărit puterea câmpului înainte să 
intrăm în FTL. E un truc vechi. Unitatea nu poate să suporte 
însă mai multă putere. Camera de reacţie o să se strice sau 
circuitele se vor arde. Nu merge. Oricum, nu contează. Așa 
cum ai spus și tu, Meduza nu poate să facă nimic fără 
echipamentul potrivit, adăugă ea și ridică din umeri. 

În timp ce vorbeau, Kira se gândi. Iniţial, se întrebă dacă 
Lamă Delicată îi putea oferi lui Itari ustensilele și 
materialele de care avea nevoie. Era sigură că era posibil, 
dar nu știa de unde și cum să înceapă, iar xeno nu îi dădea 
niciun indiciu. Apoi trecu în revistă tot ce știa despre 
Wallfish, căutând ceva, orice, ce ar fi putut-o ajuta. 

Răspunsul îi veni în minte aproape imediat. 

— Staţi un pic, spuse ea. 

Hwa-jung și Sparow se opriră, privind-o. Kira îi apelă pe 
entropiști. 

— Veera, Jorrus, avem nevoie de voi în camera 
motoarelor, cât mai repede. Aduceți obiectul pe care l-ați 
găsit pe nava Meduzelor. 

— Suntem pe drum, Prizoniere, răspunseră cei doi. 

Hwa-jung o fixă cu privirea. 

— Doar nu te aștepți ca o bucată oarecare de aparatură, 
luată de pe o navă extraterestră, să fie de ajutor, Navarez. 

— Nu, spuse Kira, dar merită să încercăm. 


Îi explică apoi lui Itari ce se întâmpla, iar Medura se 
așeză pe punte ca să aștepte, cu tentaculele înfașurate în 
jurul său. 

— Oricum, cum e posibil ca Meduza asta să facă așa 
ceva? întrebă Sparrow, care arătă cu arma spre Itari. E doar 
un soldat. Toţi soldaţii lor au și pregătire de ingineri? 

— Și eu aș vrea să știu asta. 

Kira îi puse întrebarea Meduzei, iar aceasta răspunse: 


[[ltari aici: Nu, forma asta nu e pentru construit 
mașinării, dar fiecare formă primește o sămânță de 
informație pe care să o folosească la nevoie]] 


— Ce vrei să spui prin „formă“? întrebă Sparrow. 
Mai multe dintre tentaculele extraterestrului se 
îndreptară spre trupul său. 


I[hari aici: Forma asta. Forme diferite au utilizări diferite. 
Ar trebui să știi, doar și voi aveți două forme. ]] 


— Se referă al bărbaţi și la femei? spuse Hwa-jung. 

Sparrow se încruntă și ea. 

— Meduzele pot să-și schimbe forma? Asta vrea să... 

Sosirea entropiștilor o întrerupse. Cei doi cercetători se 
apropiară cu grijă de Kira și, în timp ce se uitau la Itari, îi 
dădură obiectul albăstrui pe care îl luaseră de pe nava 
Meduzelor în Cygni 61. Miros de entuziasm lovi nările Kirei 
când îi dădu piesa lui Itari. Meduza întoarse obiectul cât 
pumnul cu braţele sale ca de crab, iar tentaculele sale 
căpătară nuanţe tomnatice de roșu și de portocaliu. 


[[hari aici: Acesta este un modul dintr-un Aspect al 
Vidului.]] 

[[Kira aici: Da. Aia era camera în care l-au găsit colegii 
mei. Îți este de ajutor?]] 

[Ilhari aici: Poate.]] 


Apoi Kira privn cu interes și cu uimire cum o pereche de 


braţe și mai mici ieșiră la suprafaţă dintr-un loc ascuns, 
aflat la marginea carapacei. Ca și celelalte membre mai 
mari, acestea erau acoperite de un material lucios, chitinos, 
dar, spre deosebire de ele, erau articulate, iar în vârf aveau 
un set delicat de cili, cu o lungime de un centimetru, poate 
doi. _ 

Cu ele, Itari dezasamblă rapid modulul. lnăuntru erau 
mai multe componente solide, însă niciunul nu semăna cu 
nicio parte a unui computer sau a unui dispozitiv mecanic 
pe care îl cunoștea Kira. Mai degrabă semănau cu secțiuni 
modelate ale bijuteriilor sau ale cristalelor. 

Ținând componentele în cili, Itari reveni la motorul 
Markov și își întinse membrele mici, terțe, în adâncul 
dispozitivului sferic. Un zgomot puternic și scârţăituri 
metalice ascuţite se auziră din unitate, iar Hwa-jung spuse 
pe un ton de avertizare: 

— Kira! 

— Dă-i o șansă, spuse ea, deși era la fel de stresată. 

Împreună cu entropiștii și cu Hwa-jung, se uită dincolo 
de tentaculele lui Itari, în unitate. Acolo, Kira văzu cum 
Meduza fixa componentele cristaline în diferite părți ale 
mașinăriei. Toate piesele pe care le atingea se uneau după 
câteva momente, fire mici și strălucitoare conectându-le de 
materialul din apropiere. Însă Kira observă că acest lucru se 
întâmpla doar acolo unde era nevoie. Fie directivele lui 
Itari, fie un program intern ghidau firele. 

— Cum fac asta? întrebă Hwa-jung, cu o intensitate 
stranie în voce. 


[[Itari aici: Prin vointa Celui Dispărut. ]] traduse Kira. 


Răspunsul Meduzei nu liniști deloc grijile Kirei, și nici pe 
cele ale lui Hwa-jung. Totuși, femeile îl lăsară pe 
extraterestru să lucreze. Apoi acesta spuse: 


[[ltari aici: Va trebui să închideţi mintea de piatră care 
guvernează Sfera Conversiei ca să funcţioneze ce am 
făcut. ]] 


— Mhm. — Mintea de piatră? întrebă Hwa-jung. Se 
referă la computer? 

— Cred că da, zise Kira. 

Hwa-jung nu păru prea încântată, dar după câteva 
momente de tăcere, în timp ce ochii i se plimbau dintr-o 
parte în alta a interfeţei, spuse: 

— Gata. Gregorovich supraveghează unitatea acum. 

După ce Kira informă Meduza, aceasta spuse: 


[[Itari aici: Sfera Conversiei e gata. Puteţi să o activati 
de două ori mai repede decât inainte. ]] 


Hwa-jung se încruntă când se aplecă peste unitate, 
studiind bucățile misterioase adăugate în interiorul 
mașinăriei. 

— Și după? 


[[ltari aici: După, fluxul de energie o să se întoarcă la 
normal, iar nava va putea merge de două ori mai repede 
decât înainte. ]] 


Hwa-jung nu părea convinsă, dar mormăi și spuse: 

— Presupun că mai bine de atât nu se poate. 

— De două ori mai repede decât înainte, spuse Sparrow. 
Acum accelerăm cu 2G, asta înseamnă că putem să sărim... 
când? 

— In șapte ore, rosti Hwa-jung. 

Era mai bine decât se temuse Kira, dar mai rău decât 
sperase. Șapte ore tot era destul pentru ca una sau mai 
multe nave ale dușmanilor să îi prindă din urmă. 

Când Hwa-jung apelă puntea de comandă și îi spuse lui 
Falconi care era situația, acesta zise: 

— E bine. Nu am scăpat încă de pericol, dar e posibil să 
vedem lumina dintre copaci. Nici Meduzele și nici 
Coșmarurile nu se vor aștepta să facem saltul atât de 
repede. Dacă avem noroc, vor crede că au foarte mult timp 
ca să vină după noi și se vor concentra acum pe lupta 


dintre ei... Aţi fecut o treabă bună toți. Kira, mulţumește-i 
Meduzei din partea noastră și vezi dacă are enevoie de 
mâncare, apă, pături, chestii de astea. Sparow, asigură-te 
că se întoarce în sasul de intrare. 

— Da, domnule, spuse Sparrow. Apoi când linia de 
comunicaţie se închise, adăugă: Dacă avem noroc. Sigur. 
Când am avut noi noroc în ultimul timp? 

— Încă suntem în viaţă, spuse Jorrus. Asta... 

— ... contează, zise Veera. 

— Mhm, mormăi Sparrow, care arătă apoi spre Itari: 
Haide, uriaş urât. E timpul să mergem. 

Pomenirea Coșmarurilor îi readuse Kirei în minte gânduri 
neplăcute. În timp ce ghidau Meduza pe coridorul îngust din 
afara camerei motoarelor, îi transmise creaturii mulțumirile 
lui Falconi și întrebă ce nevoi avea, la care aceasta 
răspunse: 


[[Itari aici: Nişte apă ar fi bine-venită. Atât. Forma asta e 
rezistentă și nu are nevoie de prea multe. ]] 
[IKira aici: Stiai că Cei Corupti provin din Idealis?]] 


Extraterestrul păru surprins de întrebare. 


[[Itari aici: Desigur. Formă dublă. Tu nu știai?]] 
[IKira aici: Nu!]] 


Culori stridente șerpuiră pe suprafaţa tentaculelor sale, 
iar un miros de confuzie umplu aerul. 


[[itari aici: Cum e posibil? Sigur ai fost prezentă la 
înmulțirea acestor Corupți... Noi suntem foarte curioși care 
au fost circumstanțele, Idealis.]] 


Kira își puse mâna pe umărul lui Sparrow: 
— Stai un pic, am nevoie de un minut. 
Femeia se uită la ea și la extraterestru. 
— Ce e? 

— Trebuie să clarific ceva. 


— Serios? Acum? Puteţi să vorbiţi cât vreţi în sas. 

— E important. 

— Bine, dar grăbește-te, oftă Sparrow. 

În ciuda reticenţei sale, Kira îi explică lui Itari secvenţa 
de evenimente care rezultase în nașterea lui Maw. 

Sări însă peste detalii, mai exact cum explodase 
Extenuating Circumstances, deoarece îi era rușine de ce 
facuse și de consecinţele pe care le avuseseră acţiunile ei. 
Când termină, un buchet de mirosuri neplăcute veniră 
dinspre Meduză. 


[[Itari aici: Deci, Corupţii pe care îi vedem acum sunt un 
amestec de Wranaui, forme duble și Idealis binecuvântat?]] 
[IKira aici: Da.]] 


Meduza tremură. Nu era o reacție pe care Kira să o mai 
fi văzut înainte de la cineva din această specie. 


[[Itari aici: Asta e... regretabil. Dușmanul nostru e și mai 
periculos decât credeam inițial. ]] 


„Mie-mi spui.” 
Itari continuă: 


[[Până nu ai răspuns la tsuro, semnalul de căutare al 
Celor Dispăruţi, am crezut că ești Coruptă. Cum puteam să 
credem altceva, când am găsit Corupţi așteptându-ne după 
steaua unde îl ascunsesem pe Idealis?]] 

[IKira aici: De asta nu m-ati căutat după ce am plecat 
din acel sistem?]] 


Urmă un miros de confirmare. 
[[itari aici: Am căutat, Idealis, dar, repet, credeam că 
ești parte din Corupți, așa că pe ei i-am urmărit. Nu capsula 


ta mică.]] 


Kira se încruntă, încă încercând să înţeleagă. 


[IKira aici: Deci motivul pentru care tu și restul Wranaui 
ați crezut că Cei Corupţi erau aliați cu noi epentru că... 
stiati că eu i-am creat?]] 

[[ltari aici: Da. S-a mai întâmplat așa ceva odată, în 
timpul Scindării, și aproape că a dus la exterminarea 
noastră. Deși cei ca noi nu ştiau sursa exactă a acestor 
Corupți, știau că trebuie să fie o formă de Idealis. Si, așa 
cum a zis coforma ta, Corupţii vorbeau limba voastră și, 
pentru o perioadă, nu v-au atacat. Așa că a părut clar că 
erati aliați. Doar când am auzit semnalul tău și am văzut 
reacția Corupților ne-am dat seama că nu îi creșteați ca să 
începeți un război împotriva noastră. ]} 

[IKira aici: Restul Wranaui și-au dat probabil și ei seama 
de asta, nu?]] 

[[ltari aici: Da.]] 

[IKira aici: Și, cu toate astea, continuă să ne atace.]] 

[[Itari aici: Pentru că ei încă mai cred că tu și coformele 
tale sunteți responsabili pentru Corupţi. Și așa e, Idealis. 
Din punctul ăsta de vedere, nu contează detaliile, cum și de 
ce. A fost planul nostru de mult să vă limităm întinderea. 
Apariția Corupților nu a făcut nimic să schimbe asta. Dar cei 
pe care îi servește această formă au altă părere. Ei îi 
consideră pe Corupți o amenințare mult prea mare pentru 
Wranaui pentru a o depăși singuri. Și cred că acum e cea 
mai bună ocazie de la Scindare pentru înlocuirea conducerii 
Brațelor. Pentru asta avem nevoie de ajutorul tău, Idealis, și 
de ajutorul coformelor tale.]] 

[IKira aici: Mai exact, ce vă așteptați să fac?]] 


Meduza licări în nuanţe de albastru și de roz. 
[[Itari aici: Să te opui Coruptilor. Nu e evident? Fără 


Toiagul Albastru, tu ești cea mai mare speranță a 
noastră. ]/ 


4. 


După ce Meduza se întoarse în siguranţă în sas, Kira se 
îndreptă spre cantină. Luă trei batoane de hrană și bău un 
pahar cu apă. În timp ce mânca unul dintre batoane, se 
îndreptă spre centrul navei, spre atelierul mecanic. Ca și 
data trecută, deschise sertarele și își băgă mâna în diferite 
pudre. „Mănâncă”, îi spuse Lamei Delicate. 

Și asta făcu. 

Metale, materiale organice și plastic: xeno le absorbi pe 
toate și în cantităţi mari. Părea să își caute forța pentru ce 
putea să mai apară. În timp ce costumul de hrănea, Kira 
mâncă restul de batoane, deși era greu să le deschidă 
ambalajul cu o singură mână, mai ales dacă era vorba 
despre cea pe care nu o folosea de obicei. „De ce nu putea 
să fie stânga?“, se întrebă ea. 

În orice caz, neplăcerea o împiedica să se gândească la 
lucruri mai întunecate și mai cumplite. 

Trecuse destul de mult timp când ea și costumul 
terminară de mâncat, iar Kira se gândi că Vishal cu 
siguranţă terminase de îngrijit răniții. Cel puţin destul cât să 
îi acorde câteva minute. Așa că închise rafturile și se 
îndreptă spre infirmerie. 

În cameră era dezastru. Bandaje, pansamente, canistre 
goale cu spumă medicinală și resturi de haine însângerate 
erau înșirate pe podea. Patru soldaţi erau acolo: unul pe 
singura masă de examinare, iar trei erau întinși pe podea, 
mai mult sau mai puţin dezbrăcaţi, în timp ce medicul CMU 
îi îngrijea, împreună cu Vishal. Toţi bărbaţii răniţi păreau să 
fie sedaţi. 

Kira nu văzu însă singura persoană pentru care își făcea 
cele mai multe griji. 

— Unde e Trig? E bine? 

Expresia lui Vishal se întunecă. 

— Nu, domnişoară Kira. L-am scos din capsula în care îl 
pusese Meduza. Cu siguranţă i-a salvat viaţa, dar... 

Doctorul dădu din cap în timp ce-și scoase mănușile 


însângerate. 

— O să supravieţuiască? 

Vishal scoase o altă pereche de mănuși din cutia de pe 
masă și și le puse înainte să răspundă. 

— Dacă putem să-l ducem la o unitate medicală, atunci, 
da, o să supravieţuiască. Altfel, nu. 

— Nu poţi să-l repari aici? 

Vishal clătină din cap. 

— Proiectilul a distrus vertebra de aici - îi atinse partea 
superioară a gâtului - și i-a trimis fragmente în craniu. Are 
nevoie de o operaţie făcută de un robot medical care nu 
există aici. E posibil chiar să fie nevoie să-i fie transferat 
creierul într-un construct cât o să fie crescut un corp nou 
pentru el. 

Gândul o făcu pe Kira să se simtă și mai rău. La cât de 
tânăr era, nu părea în regulă ca Trig să-și piardă corpul. 

— E criogenat? 

— Da, în adăpostul pentru furtuni, spuse Vishal, apoi se 
întinse spre capătul brațului ei tăiat. Acum, domnişoară 
Kira, hai să văd. Ce ai făcut? 

— Nimic distractiv, răspunse ea. 

Vishal clătină din cap în timp ce scoase un scaner și 
începu să examineze ciotul de braț. 

— Da, sunt de acord. Privirea i se ridică spre ea. 
Oamenii mi-au arătat ce ai făcut pe Nidus. Cum te-ai luptat 
cu Meduzele și Coșmarurile. 

Kira ridică din umeri, simțindu-se jenată. 

— Doar încercam să nu fu ucisă. 

— Sigur că da, domnișoară Kira. Sigur că da. Doctorul 
atinse capătul ciotului. Te doare? 

Ea clătină din cap. 

În timp ce palpă mușchii din jurul capătului scurtat al 
brațului ei, Vishal spuse: 

— Înregistrarea pe care am văzut-o... Ce poţi să faci cu 
acest xeno... 

— Ce e cu asta? întrebă Kira. 

Partea negativă din ea se întrebă cum îl afectase pe 
doctor să vadă Lama Delicată ucigând. Oare acum o 


considera un monstru? Vishal se întoarse cu un tub de gel 
verde, pe care îl aplică pe ciot. Era răcoros și vâscos. 
Doctorul puse un proiector cu ultrasunete pe braţul ei și se 
concentră pe interfață, în timp ce spuse: 

— Am un nume pentru acest xeno al tău, domnişoară 
Kira. 

— Da? rosti Kira, curioasă; își dădu seama că nu îi 
spusese niciodată faptul că însuși costumul își spunea Lamă 
Delicată. 

Vishal o privi serios. 

— Varunastra. 

— Și ce e asta? 

— O armă foarte faimoasă din mitologia hindusă. 
Varunastra este facută din apă și poate lua forma oricărei 
arme. Și, da, mulţi războinici, precum Arjuna, au folosit-o. 
Cei care poartă armele zeilor se numesc Astradhari. Tu ești 
o Astradhari, domnișoară Kira. 

— Cumva, am dubii în privinţa asta, dar îmi place 
numele. Varunastra. 

Doctorul zâmbi și îi dădu un prosop. 

— E numită după zeul Varuna, care a făcut-o. 

— Și care e preţul pentru mânuirea Varunastrei? întrebă 
Kira, în timp ce-și ștergea gelul de pe braț. Mereu există un 
preț pentru folosirea armelor zeilor. 

Vishal puse la locul lui aparatul cu ultrasunete. 

— Nu există un preţ în sine, domnișoară Kira, dar trebuie 
folosită cu mare grijă. 

— De ce? 

Doctorul păru reticent să-i răspundă, dar, într-un final, 
spuse: 

— Dacă pierzi controlul Varunastrei, poate să te 
distrugă. 

— Serios? rosti Kira și un fior îi străbătu spinarea. Ei 
bine, numele i se potrivește. Varunastra. Apoi arătă spre 
ciotul brațului. Poţi să faci ceva pentru mine? 

— Nu pari să ai dureri, dar... 

— Nu. 

— ... dar nu avem timp să printăm un braţ înlocuitor 


înainte să părăsim sistemul. Hwa-jung e posibil să-ţi poată 
face o proteză, dar, repet, avem foarte puţin timp. 

— Dacă nu ar fi așa, crezi că ai putea sa atașezi 
înlocuitorul? Pot să fac costumul să se retragă din zona aia, 
dar... nu știu sigur cât de mult pot să-l ţin retras, și dacă 
trebuie să tai pielea din nou... 

Scutură din cap. Anestezia nu era nici ea o opţiune. 
Poate o proteză era, până la urmă, cea mai bună variantă. 

Vishal se aplecă pentru a verifica bandajul de la piciorul 
unui soldat, apoi spuse: 

— Adevărat, adevărat. Xeno știe cum să vindece, nu? 

— Da, răspunse Kira, care se gândi la cum îi unise pe 
Carr și pe Meduză. „Uneori prea bine.” 

— Atunci, poate o să reușească el să îţi atașeze un braţ 
nou. Nu știu, dar pare capabil de foarte multe lucruri, 
domnișoară Kira. 

— Varunastra. 

— Da. Vishal îi zâmbi, expunându-și dinţii albi. Cu 
excepția rănii în sine, nu găsesc nimic în neregulă cu brațul 
tău. Să-mi spui dacă o să ai dureri și o să mă uit din nou, 
dar, până atunci, nu cred că e necesar să luăm precauţții 
speciale. 

— Bine. Mulţumesc. 

— Pentru nimic, domnişoară Kira. E plăcerea mea să 
ajut. 

Kira ieși din infirmerie și se opri pe hol, cu mâna pe șold, 
și îi luă câteva secunde să se adune. Lucrul de care avea 
nevoie cu adevărat era timp în care să stea și să se 
gândească, să proceseze tot ce se întâmplase. Totuși, așa 
cum spusese și Vishal, timpul era scurt, și erau lucruri care 
trebuiau făcute, și nu toate erau atât de evidente sau de 
directe ca lupta. 

De la infirmerie porni spre centrul navei și adăpostul 
pentru furtuni, care se afla exact sub puntea de comandă. 
O găsi acolo pe Nielsen, lângă unul dintre cele șapte tuburi 
de criogenare prinse de pereţi. Trig se afla în el, fața lui 
abia văzându-se prin ecranul îngheţat. Urme de sânge 
închis la culoare încă îi erau întinse pe gât, iar pe faţa lui se 


citea o absenţă care o tulbură pe Kira. Corpul din faţa ei nu 
părea să fie persoana pe care o cunoștea, ci un obiect. Un 
lucru. Ceva lipsit de scânteia vieţii. 

Nielsen se dădu la o parte când Kira intră și își așeză 
mâna pe o parte a tubului. Era rece sub palma ei. Nu mai 
avea să-l vadă pe puști o vreme. Care era ultimul lucru pe 
care i-l spusese? Nu-și amintea, iar acest lucru o deranja. 

— Îmi pare rău, șopti ea. 

Dacă ar fi fost mai rapidă, dacă n-ar fi fost atât de 
preocupată să controleze Lama Delicată, l-ar fi putut salva. 
Sau poate că nu... Având în vedere ce știa acum despre 
crearea Coșmarurilor, ultimul lucru pe care trebuia să-l facă 
era să-și piardă controlul. Lama Delicată era ca o bombă 
activată de mișcare. Putea să explodeze în orice moment și 
să omoare pe cineva. 

Atunci, care era răspunsul? Kira nu știa. Trebuia să 
existe o cale de mijloc, un mod care să-i permită să 
acţioneze nu din frică, ci din încredere. Nu știa însă unde se 
afla aceasta. Prea mult control, și Lama Delicată devenea 
doar un costum preaslăvit. Nu destul și, ei bine, văzuse 
rezultatul. Catastrofă. Încerca să meargă în echilibru pe 
lama unui cuțit și, până acum, eșuase și se tăiase. 

— Mănâncă drumul, șopti Kira, amintindu-și cuvintele lui 
Inare. 

— E vina mea, spuse Nielsen, luând-o prin surprindere. 
Prim-ofiţerul se apropie de ea, în partea din faţă a tubului. 

— Ba nu e, spuse Kira. 

Nielsen clătină din cap. 

— Ar fi trebuit să știu că avea să facă o nebunie dacă 
credea că sunt pericol. Mereu s-a purtat ca un cățeluș în 
preajma mea. Ar fi trebuit să-l trimit înapoi pe navă. 

— Nu poţi să te învinovățești, spuse Kira. In plus, eu 
sunt cea responsabilă, explică ea. 

— Nu știi ce s-ar fi întâmplat dacă ai fi lăsat costumul să 
acționeze singur. 

— Poate. lar tu nu aveai de unde să știi că Meduza aia 
avea să apară. Nu ai făcut nimic greșit. 

După o clipă, Nielsen cedă. 


— Presupun că așa e. Chestia e că nu ar fi trebuit să-l 
punem în situaţia asta în primul rând. 

— Chiar am avut de ales? Nici pe Wa//fish nu era mult 
mai sigur. 

— Asta nu înseamnă că e corect. E mai mic decât ambii 
fii ai mei. 

— Dar nu e un copil. 

Nielsen atinse partea superioară a tubului. 

— Nu, nu e. Nu mai e. 

Kira o îmbrăţișă și, după surpriza iniţială, Nielsen o 
îmbrăţișă și ea. 

— Hei, doctorul spune că va supravieţui. Și tu ai 
supravieţuit. Toată lumea de pe Wallfish a scăpat cu viaţă. 
Pun pariu că Trig ar considera asta o victorie. 

Prim-ofițerul reuși să zâmbească. 

— Să încercăm să evităm și alte victorii de genul ăsta pe 
viitor. 

— De acord. 


5. 


Douăzeci și opt de minute mai târziu, Darmstaat 
explodă. Unul dintre Coșmarurile controlate de Căutător 
lovi crucișătorul CMU cu un proiectil, distrugându-i motorul 
Markov și spulberând jumătate de navă. 

Kira era pe puntea de comandă când se întâmplă asta, 
dar chiar și de acolo, auzi un puternic „La naiba!“ dinspre 
soldații răniţi aflaţi în infirmerie. Privi cu neîncredere 
holograma sistemului și punctul roșu, care pâlpâia, care 
marca ultima transmisie a navei. Toţi acei oameni muriseră 
din cauza ei. Senzaţia de vinovăţie era copleșitoare. 

Falconi probabil că îi citi acest lucru pe faţă, deoarece 
spuse: 

— Nu puteam face nimic. 

Poate că așa era, dar asta nu o făcea pe Kira să se simtă 
mai bine. Tschetter îi contactă aproape imediat. 

— Căpitane Falconi, Meduzele care sunt cu mine vor 


continua să te acopere cât mai mult posibil. Însă nu putem 
să-ţi garantăm siguranţa, așa că te sfătuiesc să menții 
acceleraţia curentă. 

— Am înţeles, spuse Falconi. Nava ta în ce stare e? 

— Nu-ţi face griji pentru noi, căpitane. Doar ai grijă să te 
întorci întreg la Ligă. O să ne ocupăm noi de restul. 
Terminat. 

În hologramă, Kira văzu nave ale Meduzelor prietenoase 
țâșnind în miezul conflictului. Mai rămăseseră doar patru 
dintre navele ostile ale Meduzelor și cele mai multe nave 
ale Coșmarurilor fuseseră avariate sau distruse, dar 
ultimele încă luptau, încă erau periculoase. 

— Gregorovich, spuse Falconi, bagă viteză. 

— Căpitane, spuse Hwa-jung pe un ton alarmat, e posibil 
ca reparaţiile să nu reziste. 

Bărbatul o privi cu mult calm. 

— Am încredere în tine, Song. Reparaţiile vor rezista. 

Gregorovich își drese glasul simulat, apoi spuse: 

— Măresc propulsia, O, Căpitane, Căpitanul Meu. 

Kira simţi din nou cum îi crește greutatea membrelor. Se 
afundă în cel mai apropiat scaun, iar asta mai ușură din 
presiunea de pe oase. Chiar și cu ajutorul Lamei Delicate, 
propulsia suplimentară era departe de a fi plăcută. Chiar și 
respiraţia necesita un efort considerabil. 

— Cât timp ne câștigă asta? întrebă Falconi. 

— Douăzeci de minute, răspunse Gregorovich. 

Falconi se strâmbă. 

— Va trebui să fie îndeajuns. 

Umerii îi erau aplecaţi sub forța vitezei greoaie, iar 
pielea de pe faţă lăsată, făcându-l să pară mai bătrân decât 
era de fapt. Apoi Nielsen, care se afla de cealaltă parte a 
hologramei, întrebă: 

— Ce o să facem cu pușcașii marini? 

— E vreo problemă? întrebă Kira. 

Falconi se așeză în scaun. 

— Nu avem destule tuburi de criogenare pentru toată 
lumea. Ne lipsesc patru. Și clar nu avem destule provizii cât 
să rămână cineva treaz până ne întoarcem la Ligă. 


Teama se formă în Kira când își aminti perioada pe care 
o petrecuse fără mâncare pe Va/kyrie. 

— Atunci, ce facem? 

O licărire malefică apăru în ochii lui Falconi. 

— Căutăm voluntari, asta facem. Dacă Meduza a putut 
să-l pună pe Trig în stază, atunci poate să facă asta și cu 
soldaţii. Nu pare să o fi afectat pe Tschetter. 

Kira expiră greu. 

— Lui Hawes și oamenilor lui nu o să le placă deloc asta. 

Falconi chicoti, dar, în spatele reacției, era în continuare 
serios. 

— Păcat. E mai bine decât să iasă printr-o trapă. Audrey, 
o să te las pe tine să le spui. Sunt șanse mai mici să 
lovească o femeie. 

— Vai, mulțumesc, spuse Nielsen cu o expresie ironică. 

Nu se plânse însă și se ridică ușor de pe scaun, 
îndreptându-se spre cală. 

— Acum ce facem? întrebă Kira după plecarea prim- 
ofițerului. 

— Acum, așteptăm, spuse Falconi. 


CAPITOLUL VIII 
PĂCATELE PREZENTULUI 


1. 


Ziua începu devreme. Unul câte unul, cei din echipaj, 
entropiștii și soldații care încă mai puteau să meargă se 
adunară în cantină. Cu atâţia oameni, camera era 
înghesuită, dar asta nu părea să deranjeze pe nimeni. 

Hwa-jung și Vishal încălziră ei mâncarea și o serviră 
tuturor, în ciuda batoanelor pe care le mâncase, Kira nu 
refuză castronul de friptură rehidratată când acesta îi fu 
împins în mâna care îi mai rămăsese. Se așeză pe podea, 
într-un colț, cu spatele lipit de perete. La 2,22G, era de 


departe cea mai confortabilă opţiune, în ciuda efortului de 
care era nevoie ca să se ridice sau să se așeze. Acolo 
mâncă, în timp ce-i privea și îi asculta pe ceilalți. 

La fiecare masă, o hologramă arăta o transmisie în 
direct a navelor din spatele lor. Toată lumea se concentra 
pe proiecţii. Toată lumea voia să vadă ce se întâmpla. 

Meduzele și Coșmarurile încă se luptau. Unele zburaseră 
spre planeta c sau b și se urmăreau pe la granițele 
atmosferei, în timp ce un alt grup, format din trei nave, 
plutea în jurul stelei Bughunt. 

— Se pare că încă au impresia că au mult timp ca să ne 
prindă înainte de FTL, spuse locotenentul Hawes. 

Avea ochii roșii și sumbri. Toţi soldaţii erau așa. 
Pierderile pe care le suferiseră în timpul evadării de pe 
planetă, precum și distrugerea navei Darmstaat îi făcuseră 
să pară distruși, goi și retrași. 

Kira se gândi că era o reprezentare bună a cum se 
simţea toată lumea de pe Wa//fish. 

— Acum trebuie să ţinem pumnii să nu se răzgândească, 
spuse Falconi. 

Hawes mormăi, apoi se uită la Kira. 

— Când o să te simţi în stare, trebuie să vorbim cu 
Meduza. E prima ocazie pe care o avem să comunicăm cu 
unul dintre ei. Șefii de acasă vor dori toate informațiile 
posibile pe care putem să le obţinem de la chestia aia. Până 
acum, am luptat în întuneric. Ar fi drăguţ să avem niște 
răspunsuri. 

— Putem să facem asta mâine? Sunt frântă și nu o să 
conteze dacă nu o să putem pleca mai întâi. 

Locotenentul își frecă faţa și oftă. Părea mai epuizat 
decât ea. 

— Da, sigur, dar hai să nu amânăm și mai mult. 

În timp ce așteptau, Kira se retrase din ce în ce mai mult 
în ea însăși, ca și cum s-ar fi ascuns într-o carapace. Se 
gândea numai la ce aflase despre Coșmaruri. Ea era 
responsabilă pentru crearea lor. Alegerile ei proaste și 
propria frică și furie duseseră la nașterea monstruozităţilor 
care mișunau nestăpânite printre stele, deși Kira știa că, 


raţional, nu putea fi învinovăţită pentru acțiunile pe care 
Coşmarul umanoid le numise Maw - fuziunea deformată, o 
mutație dintre doctorul Carr, o Meduză și părțile afectate 
ale Lamei Delicate, asta nu schimba cu nimic felul în care 
se simţea. Emoţia întrecea logica. Gândul la toţi cei care 
fuseseră uciși în conflictul dintre oameni, Meduze și 
Coșmaruri îi apăsa inima cu o durere surdă, nimicitoare, pe 
care Lama Delicată nu o putea vindeca. 

Se simţea de parcă ar fi fost otrăvită. 

Pușcașii marini mâncară repede, apoi se întoarseră în 
cală, ca să se ocupe de pregătirile pentru tranziţia spre FTL. 
Entropiștii și echipajul de pe Wa//fish rămaseră în jurul 
hologramelor. În cantină era tăcere, cu excepția 
comentariilor șoptite din când în când. 

La un moment dat, Hwa-jung spuse, în felul ei direct: 

— Mi-e dor de Trig. 

Toată lumea încuviinţă. La mijlocul mesei, Vishal se uită 
la Falconi și întrebă: 

— E destulă de sărată mâncarea, căpitane? 

— E perfectă, doctore. Mulţumesc. 

— Da, dar care-i treaba cu toţi morcovii? întrebă 
Sparrow, care ridică o lingură plină ochi cu discuri 
portocalii. Mereu e ca și cum ai fi pus o pungă în plus. 

— Sunt sănătoși, spuse Vishal. În plus, îmi plac. 

Sparrow râse. 

— Asta știu. Pun pariu că ţii morcovi ascunși prin 
infirmerie, pentru când ţi se face foame. Fix ca un iepure, 
adăugă ea și făcu o mișcare de ronţăit cu dinţii. Sertare 
peste sertare, toate pline cu morcovi. Roșii, galbeni, mov, 
de... 

O roșeață întunecă obrajii lui Vishal, iar bărbatul își puse 
lingura jos cu zgomot. Kira și restul se uitară la el. 

— Domnișoară Sparrow, spuse el, cu o notă neobișnuită 
de furie în voce. Mereu ai făcut glume pe seama mea și, 
pentru că Trig te admira atât de mult, făcea la fel. 

Cu o expresie uimită, Sparrow spuse: 

— Nu lua și tu totul atât de în serios, doctore. Doar te 
tachinam. Dacă... 


Vishal o privi în ochi. 

— Ei bine, te rog să nu o mai faci, domnișoară Sparrow. 
Nu faci asta cu nimeni altcineva, așa că aș vrea să mă 
tratezi cu același respect cu care te tratez și eu pe tine. Da. 
Mulţumesc. 

După asta, Vishal continuă să mănânce. Sparrow păru 
rușinată și uimită. Apoi Falconi îi aruncă o privire de 
avertizare, iar Sparrow tuși și spuse: 

— Off, dacă ai sentimente atât de puternice legate de 
asta, doctore, atunci... 

— Am, spuse Vishal ferm. 

— Atunci îmi pare rău. Nu o să se mai repete. 

Vishal încuviinţă și continuă să mănânce. 

„Bravo lui”, se gândi Kira. Observă un mic zâmbet pe 
fața lui Nielsen și, după câteva minute, prim-ofițerul se 
ridică și se duse să stea lângă Vishal, vorbind cu el în 
șoaptă. La scurt timp după aceea, Sparrow se duse să 
verifice Meduza. 

Toată lumea terminase de mâncat, iar Nielsen și Vishal 
spălau vasele când Falconi se duse spre Kira și se așeză cu 
atenţie pe podea, lângă ea. 

Kira îl privi fără prea multă curiozitate. Bărbatul nu îi 
susținu privirea, uitându-se cumva la tavanul din celălalt 
capăt al camerei și scărpinându-și barba de o zi de pe gât. 

— O să-mi spui ce te deranjează sau trebuie să scot cu 
forţa de la tine informaţia? 

Kira nu avea chef să vorbească. Adevărul despre 
Coșmaruri era încă prea proaspăt și șocant și, dacă era să 
fie sinceră cu ea însăși, o umplea de rușine. In plus, era 
obosită până în măduva oaselor. Nu putea face faţă unei 
discuţii dificile și emoţionante. Așa că schimbă subiectul. 
Arătă spre holograme și spuse: 

— Asta mă deranjează. Ce crezi? Totul a mers prost. 

— Prostii, zise Falconi pe un ton prietenos. li aruncă o 
privire pe sub sprâncene, albastrul ochilor săi fiind profund 
și limpede. Nu ai fost în apele tale de când ne-am întors de 
pe nava aia a Meduzelor. Ce s-a întâmplat? E vorba de 
brațul tău? 


— Sigur, da. Asta e. 

Un zâmbet strâmb apăru pe fața lui, dar nu era prea 
mult umor în expresia căpitanului. 

— Bine. Dacă așa vrei să fie... 

Deschise un buzunar al jachetei și puse un pachet de 
cărți pe podea, între ei. 

— Ai jucat vreodată Răzuiește Șapte? 

Kira îl privi precaută. 

— Nu. 

— Atunci, o să te învăţ. E destul de simplu. Joacă o 
rundă cu mine. Dacă voi câștiga, îmi răspunzi la întrebare. 
Dacă vei câștiga, o să răspund la orice întrebare vrei. 

— Îmi pare rău, nu am chef. 

Dădu să se ridice, dar Falconi o apucă de încheietură, 
oprind-o. Instinctiv, Kira formă o manșetă de ţepi în jurul 
încheieturii, ţepi destul de ascuţiţi cât să provoace 
disconfort, dar nu cât să rănească. Falconi scânci, dar nu-i 
dădu drumul. 

— Nici eu, spuse el, încet, cu o expresie serioasă. Haide, 
Kira. De ce te temi? 

— De nimic, rosti ea, dar nu era convingătoare nici 
măcar pentru ea însăși. 

— Atunci, rămâi. Joacă o rundă cu mine... Te rog. 

Kira ezită. Deși nu voia să vorbească, nu voia nici să fie 
singură. Nu în acele momente. Nu când simţea acea durere 
groaznică din piept și când luptele sfâșiau sistemul din jurul 
lor. Astea nu erau însă motive destul de bune cât să o facă 
să se răzgândească, dar se gândi la cicatricele de pe 
brațele lui Falconi. Poate reușea să-l convingă să-i spună 
cum le obținuse. Ideea o atrăgea. În plus, o parte din ea, 
adânc îngropată, chiar voia să spună cuiva ce aflase. Poate 
că o confesiune nu avea să îmbunătăţească situaţia, dar 
poate că îi mai diminua durerea din suflet. 

Ce bine ar fi fost să îl aibă acolo pe Alan. Asta își dorea 
Kira mai mult decât orice, să poată vorbi cu el. El ar fi 
înțeles. Ar fi liniștit-o, ar fi compătimit-o și poate chiar ar fi 
ajutat-o să găsească o soluţie pentru problema globală pe 
care o provocase. Dar Alan era mort. Nu îl avea decât pe 


Falconi. Trebuia să se mulțumească cu el. 

— Dacă întrebi ceva ce chiar nu vreau să-ți spun? rosti 
Kira. 

— Atunci te dai bătută, răspunse Falconi, pe un ton care 
însă o provoca să facă exact opusul. 

O senzaţie de rebeliune se trezi în Kira. 

— Bine. 

Se așeză din nou la loc, iar el îi dădu drumul la 
încheietură. 

— Învaţă-mă, atunci. 

Falconi se uită la mâna cu care o prinsese și o frecă de 
coapsă. 

— E unjoc pe puncte. Nimic special. 

Amestecă toate cărțile și începu: trei cărţi pentru ea, trei 
pentru el și patru în mijlocul mesei. Toate cu fața în jos. 
Așeză deoparte restul pachetului. 

— Scopul e să ai cât mai mulţi de șapte sau multipli de 
șapte posibili. 

— Cum? Multiplicând cărțile? 

— Adunându-le. Unu plus șase. Zece plus patru. Ai prins 
ideea.  Valeţii sunt unsprezece puncte, reginele 
douăsprezece și regii treisprezece. Fără jokeri. Cum fiecare 
jucător are șapte cărţi, incluzându-le pe cele de jos, cea 
mai mare mână pe care o poţi obține e un câștig direct; 
patru regi, două regine și un as. Asta înseamnă... 

— Șaptezeci și șapte. 

— Pentru un punct. Da. Cărţile își menţin întotdeauna 
valoarea nominală, cu excepţia cazului în care ai toţi 
șeptarii. Atunci, valorează dublu. In cazul ăsta, cea mai 
mare mână este Razia completă: patru șeptari, doi regi și 
un nouă. Ceea ce înseamnă... 

O așteptă pe Kira să calculeze. 

— Nouăzeci și unu. 

— Pentru treisprezece puncte. Pariurile se fac în mod 
normal după ce fiecare carte comună e întoarsă, dar o să 
începem ușor și vom paria doar o dată, după prima carte. 
Există însă o șmecherie... 

— Da? 


— Nu poţi să-ţi foloseşti interfaţa pentru adunări. Ar fi 
prea simplu. _ 

Un mesaj apăru în colțul ochiului Kirei. Il deschise și 
văzu că era de la o aplicaţie de confidenţialitate, care le 
bloca interfața atât timp cât amândoi alegeau să o 
folosească. lritată, acceptă. Falconi făcu la fel și totul de pe 
interfaţa Kirei îngheţă. 

— Bine, spuse ea. 

Falconi încuviinţă și își luă cărțile. Kira se uită și ea la ale 
ei. Un doi, un opt și un valet: douăzeci și unu. Se chinui să- 
și amintească tabla înmulţirii. Trecuse o groază de timp de 
când făcuse orice fel de calcule în minte. „Șapte plus șapte 
fac paisprezece. Plus încă un șapte, douăzeci și unu.“ 
Zâmbi, încântată că avea deja trei puncte. Apoi Falconi 
întoarse prima dintre cele patru cărți comune: un as. 

— O să deschid eu pariurile, spuse bărbatul. 

În spatele lui, entropiștii își aruncară la gunoi ambalajele 
mâncării și ieșiră din cantină. 

— Tu ai împărțit cărțile. Nu ar trebui s-o fac eu? 

— E dreptul căpitanului. Când ea nu îl contrazise, el 
spuse: Am aceeași întrebare ca și înainte: Ce te 
deranjează? 

Kira își pregătise deja întrebarea: 

— Cum ai obţinut cicatricele de pe braţe? 

Expresia lui Falconi deveni dură. Kira își dădu seama că 
nu se așteptase la asta de la ea. „Foarte bine.“ Așa îi 
trebuia. 

— Arată-mi. Sau poate vrei să mărești miza? 

Puse întrebarea pe același ton provocator pe care-l 
folosise și el înainte. Buzele lui Falconi se strânseră într-o 
linie subţire. 

— Nu, cred că se pune ca provocare. 

Întoarse apoi următoarea carte. Era un cinci. Amândoi 
tăcură în timp ce făceau calcule în minte. Kirei îi dădu 
aceeași sumă: douăzeci și unu. Era o mână bună? Nu era 
sigură. Dacă nu era, singura ei șansă de a câștiga era să 
pună o altă întrebare, una care avea să-l facă pe Falconi să 
cedeze. 


Nielsen și Vishal își uscau mâinile după ce terminaseră 
de spălat vasele. Prim-ofiţerul veni spre ei, pașii săi fiind 
dureros de lenți în gravitație mare, și îl atinse pe Falconi pe 
umăr. 

— O să mă duc înapoi pe puntea de control. O să 
supraveghez situația de acolo. 

— Bine. O să te înlocuiesc în maximum o oră. 

Nielsen îl bătu pe umăr și își continuă drumul. În timp ce 
ieșea din cantină, se întoarse și spuse: 

— Să nu pariezi ceva prea valoros, Kira. 

— O să-ţi smulgă și ultimul cuvânt, adăugă Vishal, care 
era în urma ei. 

Apoi în cantină rămaseră doar ei doi. 

— Ei bine? întrebă Kira. 

Falconi întoarse a treia carte: un nouar. Kira încercă să 
nu-și miște buzele în timp ce făcea calculele. Nu era ușor 
să-și amintească toate numerele, și de câteva ori le pierdu 
șirul și fu nevoită s-o ia de la început. Treizeci și cinci. Asta 
era cea mai bună variantă pe care o găsi. Cinci șeptari. 
Ceva mai bine decât ce avusese înainte. Începu să simtă că 
exista o șansă să câștige acea mână. Era timpul să-și 
asume niște riscuri. 

— O să măresc miza, spuse ea. 

— Da? 

— Da. Cum ai reușit să cumperi Wallfish? 

Pielea de sub ochii lui se ridă. Lovise un alt punct 
sensibil. Foarte bine. Dacă avea să-i spună despre 
Coșmaruri, nu voia să fie singura care își împărtășea 
secretele. Când Falconi nu-i răspunse nici după câteva 
secunde, întrebă: 

— Ce să fie? Răspunzi sau mărești miza? 

Falconi își frecă bărbia. 

— Răspund. Ce s-a întâmplat cu braţul tău? Cum l-ai 
pierdut, de fapt? Și nu-mi spune prostiile alea pe care i le-ai 
zis lui Sparrow, cum că te-a apucat un Coșmar. Ar fi nevoie 
de jumătate de duzină de exo-uri ca să-ţi facă ţie probleme. 

— Astea sunt două întrebări. 

— E o reformulare. Dacă tu vrei să spui că sunt două, 


poţi să spui că am... mărit miza. 

Kira își opri o replică sarcastică. Bărbatul nu îi ușura 
dorinţa de a se deschide, asta era sigur. 

— Mergi mai departe. 

— Ultima carte, spuse Falconi, aparent calm; o întoarse. 

Era un rege. Treisprezece. 

Mintea ei alergă între trei combinaţii diferite. Următorul 
multiplu de șapte era șapte ori șase, sau... patruzeci și doi. 
Unsprezece plus treisprezece, plus unu, plus opt, plus nouă 
- asta era! Patruzeci și doi! Satisfăcută, Kira începu să se 
relaxeze. Apoi înțelese: dacă adăuga doiarul și cinciarul, 
avea un alt șapte. Patruzeci și nouă. Șapte ori șapte. Buzele 
i se curbară. Cât de potrivit. 

— Ai o expresie periculoasă, spuse Falconi, care își puse 
apoi cărțile jos. Doi de trei și un șapte. Păcat că nu o să te 
ajute cu nimic. Cinci șeptari. 

Kira își dezvălui și ea cărţile. 

— Șapte șeptari. 

Privirea lui se plimbă de la o carte la alta, în timp ce-i 
verifica toate calculele. O linie dură se formă între 
sprâncenele lui. 

— Norocul începătorului. 

— Sigur, spune-ţi asta. Hai, plătește. 

Își încrucișă brațele inegale, mulţumită de ea însăși. 
Falconi lovi puntea cu degetele. Apoi se opri și spuse: 

— Cicatricele le-am căpătat într-un incendiu. Și am 
reușit să cumpăr Wallfish pentru că am economisit aproape 
un deceniu tot ce am câștigat. Am găsit o ofertă bună și... 
Ridică din umeri. 

Probabil că fusese foarte bine plătit la locul de muncă 
de-și permisese o navă. 

— Astea nu prea sunt niște răspunsuri bune, spuse Kira. 

Falconi luă cărțile și le amestecă din nou. 

— Atunci, mai joacă o rundă. Poate că o să ai noroc. 

— Poate, zise Kira. S-a făcut. 

El împărți cărțile. Trei pentru ea, trei pentru el și patru 
pe masă. 

Kira își privi cărțile. Nu avea niciun șapte, nimic care 


adunat să devină șapte sau multiplu de șapte. Apoi Falconi 
întoarse prima carte de pe masă: doi de inimă neagră. Asta 
îi dădea... un șapte. 

— De ce ai păstrat cicatricele? 

Falconi o surprise cu întrebarea lui: 

— De ce îţi pasă? 

— Asta e... pariul tău? 

— Da. 

Falconi întoarse următoarea carte. Kira avea în 
continuare un singur șapte. Se hotărî să aleagă o altă miză. 

— Ce ai fecut mai exact înainte să cumperi nava 
Wallfish? 

— Ce te deranjează? 

Niciunul nu mai parie pentru restul rundei. La sfârșitul 
cărţilor de joc comune, Kira avea trei de șapte. Nu era rău. 
Însă când Falconi îi arătă ce avea, spuse: 

— Patru de șapte. 

„La naiba.” Kira făcu o pauză, recalculă punctele, apoi 
scoase un sunet de dezgust. 

— Trei. 

Falconi se lăsă pe spate și își încrucișă brațele, 
așteptând. Pentru câteva clipe, singurele sunete care se 
auzeau erau cele ale navei și ale ventilatoarelor. Kira se 
folosi de timp ca să-și pună ordine în gânduri: 

— Îmi pasă pentru că sunt curioasă. Am trecut cu mult 
de limita spaţiului cunoscut și, cu toate astea, nu știu mai 
nimic despre tine. 

— De ce contează? 

— Asta e o altă întrebare. 

— Mmmm... Ştii că îmi pasă de Wa//fish și de echipajul 
meu. 

— Da, spuse Kira, care avu o senzaţie neașteptată de 
apropiere faţă de el. 

Falconi era, într-adevăr, protector cu nava și cu 
echipajul său. Văzuse asta. Și cu bonsaiul său. Asta nu 
însemna neapărat că era o persoană bună, dar nu putea să- 
i nege loialitatea faţă de oamenii și de lucrurile pe care le 
considera a fi ale lui. 


— Cât despre ceea ce mă deranjează, e vorba de 
Coșmaruri. 

— Asta nu prea e un răspuns. 

— Nu, nu e, spuse Kira, care, cu o mână, luă cărţile de 
pe podea. Poate o să obţii mai multe de la mine dacă o să 
mă baţi din nou. 

— Poate că da, spuse Falconi cu o licărire periculoasă în 
ochi. 

Fu dificil, dar Kira reuși să amestece cărțile. Le așeză 
lângă genunchi, le agită într-un haos, după care le împărţi, 
alegând cărți individuale între degetul mare și arătător. Se 
simţi groaznic de stângace pe tot parcursul procesului și se 
enervă aproape destul de tare încât să îl folosească pe 
Lamă Delicată ca să-și ușureze situaţia. Dar nu o făcu, 
deoarece în acel moment nu voia să aibă nimic de-a face cu 
xeno. Nici atunci, nici altă dată. 

Cum nu i se răspunsese la întrebări ultima oară, le 
repetă. În schimb, Falconi o întrebă: 

— Ce anume de la Coșmaruri te deranjează atât de 
mult? Și cum ţi-ai pierdut, de fapt, braţul? 

Spre iritarea Kirei, pierdu din nou, unu la trei. Cu toate 
astea, simţi o oarecare ușurare, deoarece nu mai trebuia să 
evite adevărul. 

— Nu am băut destul pentru asta, spuse ea. 

— E o sticlă de votcă în dulap, zise Falconi. 

— Nu. Își lăsă capul pe spate, sprijinindu-l de perete. Nu 
ar rezolva nimic. Nu cu adevărat. 

— Poate că te-ar face să te simţi mai bine. 

— Mă îndoiesc. Dintr-odată, lacrimile îi umplură ochii și 
clipi cu putere. Nimic n-o s-o facă. 

— Kira, zise Falconi, pe un ton neașteptat de blând. Ce 
e? Ce se întâmplă, de fapt? 

Kira expiră cu putere. 

— Coșmarurile... au apărut din vina mea. 

— Cum adică? Ș 

Privirea lui nu se mută de la ea. lar Kira îi povesti. li 
spuse întreaga poveste, începând cu crearea 
monstruozităţii Carr-Meduză-Lamă Delicată și tot ce se 


întâmplase de atunci. Era ca și cum o barieră se rupsese în 
ea și o năpădea un val de cuvinte și de sentimente, într-un 
tumult de vinovăţie, de durere și de regret. 

Când se opri, expresia lui Falconi era imposibil de 
pătruns. Nu-și dădea seama ce gândea bărbatul, decât că 
privirea și liniile din jurul gurii sale deveniseră mai adânci. 
Dădu să vorbească, dar ea îl opri: 

— Chestia e că nu cred că mă pot lupta cu Coșmarurile. 
Cel puţin, nu cu cele care sunt ca Lama Delicată. Când ne- 
am atins, l-am simţit cum mă absorbea. Dacă aș fi rămas 
acolo... Clătină din cap. Nu pot să-i înving. Suntem prea 
similari și sunt mult mai mulţi ca ei. M-aș îneca în carnea 
lor. Dacă aș întâlni chestia asta Carr-Meduză, m-ar mânca. 
Știu asta. Carne pentru Maw. 

— Trebuie să existe un mod prin care să oprim chestiile 
astea, spuse Falconi; vocea lui era gravă și joasă, ca și cum 
ar fi suprimat o emoție neplăcută. 

Kira își ridică fruntea, apoi își lăsă capul să se lovească 
din nou de perete. Impactul fu puternic, o lovitură 
dureroasă care o făcu să vadă stele verzi. 

— Lamă Delicată e capabil de foarte multe, mult mai 
multe decât pot înțelege. Dacă este liber și dezechilibrat, 
nu văd cum ar putea fi oprit... Situaţia Coșmarurilor e cel 
mai grozanic tip de catastrofe. Cu adevărat un scenariu de 
coșmar. O să tot mănânce, și o să crească, și o să 
construiască... Chiar dacă omorâm orice ar fi chestia asta în 
care s-au transformat Carr și Meduza Qwon, tot vor mai 
exista Coșmaruri care păstrează carnea Lamei Delicate. 
Totul poate începe din nou totul. La naiba, chiar și dacă o 
fărâmă din Maw supraviețuiește, ar putea infecta pe 
altcineva, exact ca în sistemul Sigma Draconis. Nu există 
niciun mod prin care să... 

— Kira. 

— ... fie controlat. lar eu nu pot să mă lupt cu el, nu pot 
să-l opresc, nu pot... 

— Kira. 

Nota poruncitoare din vocea lui Falconi răzbi prin haosul 
gândurilor din mintea ei. Privirea lui de un albastru înghețat 


era fixată asupra ei, stabilă și, într-un fel, liniștitoare. Kira 
lăsă o parte din tensiune să i se scurgă din corp. 

— Da. Bine... Cred că Meduzele s-au confruntat cu ceva 
de genul ăsta înainte. Sau, cel puţin, cred că știau că e 
posibil. Itari nu a părut surprins. 

— Asta e încurajator. Ai vreo idee cum au controlat 
Coșmarurile? 

Kira ridică din umeri. 

— Cu preţul a foarte multe morți, presupun eu. Nu 
cunosc foarte bine detaliile, dar sunt destul de sigură că, la 
un moment dat, întreaga lor specie a fost în pericol. Nu 
neapărat din cauza Coșmarurilor, ci din cauza dimensiunii 
conflictului. La un moment dat, s-au luptat cu un Căutător, 
la fel ca noi. 

— În cazul ăsta, se pare că Hawes are dreptate: trebuie 
să vorbeşti cu Meduza. lţi poate oferi niște răspunsuri. 
Poate există moduri pe care nu le știm prin care să oprim 
Coșmarurile. 

Kira nu se așteptase la sprijin din partea lui Falconi, dar 
era un dar bine-venit. 

— O s-o fac. 

Se uită în jos, la punte, și luă o bucată de mâncare 
uscată blocată în grilaj. 

— Dar tot e din vina mea. Tot ce se întâmplă acum e din 
vina mea. 

— Nu aveai de unde să știi, spuse Falconi. 

— Asta nu schimbă faptul că eu sunt cea care a 
provocat acest război. Eu. Nu altcineva. 

Falconi lovi absent marginea cărţilor sale de joc de 
podea, deși era prea isteț și prea alert pentru ca o acţiune 
de-a sa să fie lipsită de sens. 

— Nu poţi să gândești așa. O să te distrugă. 

— Mai e ceva, zise ea, încet și apăsător. 

Falconi îngheţă, apoi strânse restul cărţilor de joc și 
începu să le amestece. 

— Da? 

Acum, că își începuse confesiunea, Kira nu se mai putea 
opri. 


— Te-am minţit. Nu Meduzele au fost cele care mi-au 
ucis echipa... 

— Cum adică? 

— A fost exact ca și cu numenistul. Când mi-e frică, sunt 
furioasă sau tristă, Lamă Delicată scapă de sub control, sau 
încearcă să facă asta... Lacrimi îi curgeau pe obraji acum, 
iar Kira nu încercă să le oprească. Cam toţi din echipa mea 
erau furioși când am ieșit din criogenare. Nu chiar pe mine, 
dar tot eram responsabilă, știi? Colonizarea fusese anulată, 
urma să ne pierdem primele. A fost greu. Am ajuns să mă 
cert cu Fizel, doctorul nostru, iar când Alan și cu mine ne- 
am dus în pat... Clătină din cap, cuvintele blocându-i-se în 
gât. Încă eram foarte afectată, apoi... Apoi, în noaptea aia, 
Neghar tușea. Probabil că avea un fragment de xeno în ea, 
de când mă salvase. Tușea și nu se mai oprea și era... 
foarte mult sângel. Mi-era frică. N-nu mă puteam controla. 
Frică. Ș-și Lamă Delicată a ţâșnit, înjunghiind... L-l-a 
înjunghiat pe Alan. Pe Yugo. Pe Seppo. Pe K-Jenan. Dar totul 
a fost din cauza mea. Eu sunt responsabilă. Eu i-am ucis. 
Kira își lăsă capul într-o parte, neputând să suporte privirea 
lui Falconi, și își lăsă lacrimile să curgă libere. Pe piept și 
picioare, costumul i se mișcă, drept reacţie. Dezgustul o 
umplu și limită acţiunile xeno, obligându-l să dea înapoi. 

Tresări când Falconi o luă în braţe. O ţinu așa și, după 
câteva secunde, Kira își lăsă capul să i se rezeme de pieptul 
lui în timp ce plângea. Nu mai jelise în mod deschis de pe 
Extenuating Circumstances. Revelația Coșmarurilor trezise 
dureri vechi și le înteţise. 

Când lacrimile începură să i se usuce și respiraţia să i se 
mai calmeze, Falconi îi dădu drumul. Rușinată, Kira se 
șterse la ochi. 

— Imi pare rău, spuse ea. 

El scoase un zgomot și se ridică în picioare. Mișcându-se 
ca și cum i-ar fi amorțit oasele, se legănă de-a lungul 
cantinei. Kira se uită la el când dădu drumul la ibric și făcu 
două căni de chell, apoi le aduse înapoi unde stăteau. 

— Ai grijă, zise el, în timp ce-i dădu o cană. 

— Mulţumesc. 


Kira o luă și inspiră vaporii, savurând mirosul. Falconi își 
plimbă degetul de-a lungul marginii cănii sale, urmărind o 
picătură de apă. 

— Înainte să cumpăr Wallfish, am lucrat pentru Hanzo 
Tensegrity. E o companie mare de asigurări din Sol. 

— Vindeai asigurări? 

Cumva, Kirei îi era greu să creadă asta. 

— Am fost angajat să verific afirmaţiile minerilor, ale 
acţionarilor, ale liber-profesioniștilor, genul ăsta de lucru. 
Singura problemă era însă că oamenii companiei nu voiau 
cu adevărat să verificăm ceva. Sarcina noastră, de fapt, era 
să-i descurajăm pe posibihi clienţi. Ridică din umeri. După o 
vreme, n-am mai suportat, așa că mi-am dat demisia. Nu 
avea niciun rost. La una dintre cereri, era un băiat care... 

— Un băiat? 

— E o poveste. Ascultă. Era un băiat care trăia pe un 
inel locuit, lângă Farrugias Landing. Tatăl lui lucra în 
mentenanţă și, în fiecare zi, băiatul mergea cu tatăl lui și 
verifica și curăța costumele folosite de echipa de 
mentenanţă. Falconi lovi picătura de apă de pe cană. 
Evident, nu era un loc de muncă real. Era doar ceva care 
să-l ţină ocupat cât lucra tatăl lui. 

— Nu avea mamă? 

Falconi clătină din cap. 

— Era singurul lui părinte. Nu avea nici mamă, nici 
bunici, nici măcar un frate sau o soră. Băiatul nu-l avea 
decât pe tatăl lui. Și, în fiecare zi, băiatul verifica și curăța 
costumele, le aranja în șir, lua diagnostice înainte ca echipa 
de mentenanţă să se ducă să îngrijească locul. 

— Apoi? 

Privirea lui Falconi păru să o ardă. 

— Unul dintre tipi, pentru că erau în cea mai mare parte 
bărbaţi, nu suporta să-i fie atins costumul. Spunea că asta îl 
agită. l-a spus băiatului să se potolească, doar că regulile 
erau clare. Cel puţin doi oameni trebuiau să inspecteze tot 
echipamentul de siguranţă, inclusiv costumele. Așa că tatăl 
băiatului i-a spus să-l ignore pe nemernic și să continue să 
facă exact ce făcea. 


— Dar băiatul nu a făcut asta. 

— Nu. Era mic, era doar un copil. Nemernicul l-a convins 
că era în regulă. Că el, nemernicul, va diagnostica singur 
costumul. 

— Dar nu a făcut-o, șopti Kira. 

— Dar nu a făcut-o. ȘI, într-o zi... puf! Costumul s-a rupt, 
iar domnul Nemernic a avut parte de o moarte oribilă. 
Falconi se apropie. Acum, cine e de vină? 

— Nemernicul, bineînțeles. 

— Poate, dar regulile erau clare, iar băiatul le-a ignorat. 
Dacă n-ar fi făcut-o, bărbatul încă ar fi fost în viață. 

— Dar era doar un copil, protestă Kira. 

— Așa e. 

— Deci tatăl lui a fost de vină. 

Falconi ridică din umeri. 

— Posibil. Suflă în băutura lui, apoi luă o gură. De fapt, 
s-a dovedit a fi un defect de fabricaţie la costume. Și restul 
s-ar fi rupt în timp. Tot lotul a trebuit să fie înlocuit. 

— Nu înțeleg. 

— Uneori, spuse Falconi, totul merge prost și nu putem 
să facem nimic în privinţa asta. Nu e nimeni vinovat. Sau 
poate că toată lumea e. 

Kira se gândi la poveste, încercând să găsească 
sămânța de adevăr din centrul ei. Simţea că Falconi i-o 
spusese în spiritul înțelegerii, dacă nu al iertării și, pentru 
asta, îi era recunoscătoare. Dar tot nu era îndeajuns să-i 
aline inima. 

— Poate, dar pun pariu că băiatul tot s-a simţit 
responsabil. 

— Bineînţeles. Cred c-a făcut-o. Dar nu poţi să lași vina 
pentru ceva de genul ăsta să-ţi consume viața. 

— Ba sigur că poți. 

— Kira. 

Aceasta închise ochii din nou, neputând să blocheze 
imaginea cu Alan căzut peste ea. 

— Ce s-a întâmplat nu poate fi schimbat. L-am omorât 
pe bărbatul pe care-l iubeam, Falconi. Ai crede că ăsta e cel 
mai groaznic lucru posibil, dar nu, a trebuit să încep un 


război, unul interstelar, și e numai vina mea. Nu ai cum să 
repari așa ceva. 

Falconi rămase tăcut o bună bucată de vreme. Apoi oftă 
și își puse cana pe jos. 

— Când aveam nouăsprezece ani... 

— Nimic din ce ai putea să spui nu o să îmbunătățească 
situaţia. 

— Ascultă doar, e o altă poveste. El își făcu de lucru cu 
mânerul cănii și, când ea nu-l întrerupse din nou, continuă: 
Când aveam nouăsprezece ani, părinţii m-au lăsat să am 
grijă de sora mea în timp ce ei au ieșit la cină. Ultimul lucru 
pe care mi-l doream era să fu blocat acolo, cu sarcina asta, 
mai ales într-un weekend. M-am enervat destul de tare, dar 
nu a contat. Părinţii mei au plecat și aia a fost. Doar că nu a 
fost chiar așa. Sora mea era cu șase ani mai mică decât 
mine, dar m-am gândit că e destul de mare să dbă grijă 
singură de ea, așa că m-am furișat și m-am dus să petrec 
timpul cu niște prieteni, așa cum aș fi făcut în orice altă 
sâmbătă. Apoi... Vocea lui Falconi tremură, iar mâinile i se 
deschiseră și închiseră ca și cum ar f zdrobit ceva invizibil. 
A avut loc o explozie. Când m-am întors în camerele 
noastre, acestea erau pe jumătate distruse. Am intrat după 
ea, dar era deja prea târziu. Inhalase fum... Așa m-am ars. 
Am aflat mai târziu că sora mea gătea și, cumva, a 
declanșat un incendiu. Dacă aș fi fost cu ea, unde trebuia 
să fiu, totul ar f fost bine. 

— Nu ai de unde să știi asta. 

— Serios? Falconi ridică pachetul de cărți, le aranjă pe 
cele libere în mijloc și le amestecă de două ori. Nu l-ai ucis 
pe Alan, nici pe ceilalţi din echipa ta. 

— Ba da. Eu... 

— Termină, spuse Falconi, ridicând degetul mijlociu spre 
ea. Poate că ești responsabilă, dar nu a fost o decizie 
conștientă din partea ta. Nu i-ai fi ucis, la fel cum nici eu nu 
mi-aș fi omorât sora. Cât despre afurisitul ăsta de război, nu 
ești atotputernică, Kira... Meduzele au făcut propriile 
alegeri, ca și Liga și acest Maw. In fond, ei sunt singurii 
răspunzători pentru acţiunile lor, așa că nu te mai 


învinovăți. 

— Nu pot să fac asta. 

— Prostii. Adevărul este că nu vrei. Te simţi bine 
învinovățindu-te. Ştii de ce? 

Kira clătină din cap, tăcută. 

— Pentru că îţi oferă senzaţia de control. Cea mai grea 
lecție în viaţă e să înveți să accepţi că există lucruri pe care 
nu le poţi schimba. Falconi se opri, privirea lui fiind tăioasă 
și scânteietoare. E perfect normal să te învinovățești, dar 
nu te ajută cu nimic. Până nu te oprești, nu o să poţi să-ți 
revii niciodată. 

Apoi își desfăcu nasturii cămășii și își suflecă mânecile 
ca să examineze pielea topită de pe antebraţe. Le ridică, 
arătându-i-le Kirei. 

— De ce crezi că am păstrat cicatricele astea? 

— Pentru că... te simţi vinovat pentru... 

— Nu, rosti Falconi tăios. Apoi, pe un ton mai blând, 
adăugă: Nu. Le păstrez ca să-mi reamintească de situaţiile 
cărora le pot supravieţui. Cărora le-am supraviețuit. Dacă 
trec printr-o perioadă mai grea, mă uit la braţe și știu că o 
să trec peste orice problemă aș avea. Viața nu o să mă 
îngenuncheze. Nu poate să mă distrugă. Poate să mă 
omoare, dar nimic din ce aruncă soarta în direcţia mea nu o 
să mă facă să renunţ. 

— Și dacă nu sunt atât de puternică? 

Bărbatul zâmbi amar. 

— Atunci o să te târăști prin viaţă cu maimuța asta în 
cârca ta și o să te sfâșie până când o să te omoare. Ai 
încredere în mine când îţi spun asta. 

— Tu cum ai reușit să scapi de ea? 

— Am băut mult. M-am bătut. Aproape că am murit de 
câteva ori. După o perioadă, mi-am dat seama că mă 
pedepseam fără motiv. În plus, știam că sora mea nu ar fi 
vrut să ajung în halul ăsta, așa că m-am iertat. Chiar dacă 
nu a fost vina mea în mod direct, la fel cum nu e nici vina 
ta, m-am iertat. Atunci am reușit, în sfârșit, să merg mai 
departe și să fac ceva cu viaţa mea. 

Atunci, Kira luă o hotărâre. Nu putea să vadă drumul 


limpede din cauza noroiului în care era blocată, dar putea 
măcar să încerce să se elibereze. Atâta lucru putea să facă: 
să încerce. 

— Bine, spuse ea. 

— Bine, repetă Falconi încet și, în acel moment, Kira 
simţi o conexiune profundă cu el, una născută din dureri 
împărtășite. 

— Cum o chema pe sora ta? 

— Beatrice, dar noi mereu i-am spus Bea. 

Kira se uită la suprafaţa uleioasă a chellului, studiindu-și 
reflecția întunecată. 

— Tu ce vrei, Falconi? 

— Salvo... Spune-mi Salvo. 

— Ce vrei cu adevărat, Salvo? Din tot Universul? 

— Vreau să fu liber. Eliberat de datorii. Eliberat de 
guverne și de corporaţii care să-mi spună cum să-mi trăiesc 
viața. Dacă asta înseamnă că o să-mi petrec restul anilor 
fiind căpitanul navei Wa//fish, atunci îmi accept soarta cu 
braţele deschise. 

Falconi își ridică ușor cana, într-un toast în glumă. Kira îi 
imită gestul. 

— Un scop nobil. Pentru libertate. 

— Pentru libertate. 

Băutura o gâdilă în gât când luă încă o gură și, în acel 
moment, terorile zilei nu mai părură chiar atât de imediate. 

— Eşti din Farrugias Landing? întrebă ea. 

Falconi încuviinţă. 

— M-am născut pe o navă, dar am crescut în avanpost. 

O amintire pe jumătate uitată apăru în mintea Kirei. 

— Nu a fost o revoltă acolo? Un fel de rebeliune 
corporatistă? îmi aduc aminte că am văzut un articol despre 
asta. Majoritatea muncitorilor au făcut grevă și mulţi 
oameni au ajuns răniţi sau în închisoare. 

Falconi luă o gură de chell. 

— Îţi amintești bine. Situaţia s-a deteriorat foarte rapid, 
devenind o baie de sânge. 

— Ai luptat și tu? 

— Ce crezi? întrebă bărbatul pufnind. Apoi o privi pieziș 


și păru că încerca să se hotărască. Cum e? 

— Ce anume? 

— Lama Delicată. 

— E... așa. Se întinse și îl atinse pe Falconi pe 
încheietură. Acesta o privi cu atenţie, surprins. E ca și cum 
ar fi pielea mea. 

Apoi Kira îndemnă un rând de lame ascuţite să iasă din 
spatele mâinii. Xeno devenise o parte atât de integrantă a 
ei, încât nu mai era nevoie de aproape niciun efort ca să 
convingă lamele să apară. După o clipă, le lăsă să dispară. 
Falconi își puse mâna peste a ei. Tremură și aproape că 
tresări când acesta își plimbă degetele peste palma sa, 
trimițându-i scântei reci de-a lungul brațului. 

— Așa? 

— Exact așa. 

Falconi zăbovi, degetele lui atingându-le pe ale ei. Apoi 
își retrase mâna și luă cărţile. 

— Încă o rundă? 

Ce mai rămăsese din chell nu avea un gust atât de bun, 
așa că îl dădu pe gât. Ce naiba făcea? „Alan...” 

— Cred că mi-a ajuns. 

Falconi încuviinţă, înțelegând. 

— O să îi spui lui Hawes despre Carr și Maw? 

— Deocamdată nu am niciun motiv s-o fac. Poţi să 
completezi un raport când ne întoarcem în Ligă. 

Kira se strâmbă la acest gând. Apoi îi spuse, din suflet: 

— Mulţumesc pentru că ai vorbit cu mine și pentru că m- 
ai ascultat. 

Falconi își băgă cărțile înapoi în buzunar. 

— Sigur că da. Doar să nu renunțţi. Niciunul dintre noi nu 
o să trecem peste asta dacă abandonăm lupta. 

— Nu o s-o fac, promit. 


2. 


Kira îl lăsă pe Falconi gânditor în cantină. Se întrebă 
dacă să se ducă direct la Itari și să încerce să discute cu el. 


(Oare era treaz? Meduzele dormeau?) Totuși, oricât și-ar fi 
dorit niște răspunsuri, în acel moment avea nevoie de 
odihnă. Ziua o epuizase într-un mod pe care niciun 
AcuWake nu îl putea repara. Somnul era singurul remediu. 

Așa că se întoarse în cabina ei. Nu o aștepta niciun 
mesaj de la Gregorovich și nici nu i-ar fi răspuns dacă ar fi 
avut vreunul. Lăsă lumina aprinsă, se așeză pe pat și oftă 
ușurată, în timp ce greutatea începu să-i cadă de pe umeri. 

Cuvintele lui Falconi - nu reușea să se gândească la el 
folosindu-i prenumele - încă îi mai alergau prin minte când 
închise ochii și, aproape imediat, căzu într-un somn fără 
vise. 


3. 


Un zgomot ca de clopotel răsună prin difuzoarele navei 
Wallfish. 

Kira încercă să se ridice și nu reuși, trezindu-se ţintuită 
de saltea, fixată de lujeri ai Lamei Delicate. Propulsia de 
2,25G pornise, lăsând-o fără greutate. Dacă nu ar fi fost 
xeno, ar fi plutit în somn. 

Inima îi bătea cu putere, dar forță Lama Delicată să își 
relaxeze strânsoarea și se trase spre birou. Oare își 
imaginase totul? Chiar dormise atât de mult? 

Verifică interfața. Da, chiar asta se întâmplase. 

Tocmai săriseră în FIL. 


CMUS DARMSTADT 00:00:01 IMAGINE A SISTEMULUI 14 


Statie, nr de identificare 4209 


Inelul Dyson 


` Pati 
1, B UG 


Centura de asteroizi 


CMUS DARMSTADT 00:12:79 IMAGINE A SISTEMULUI 91 


PLANETA E 


s 035agg Suprafață: -200 Ê- 200 C 
= ATM: 78% N., 20% 0., 1% CH, 


a .Rotatie.: 


CMUS DARMSTADT 02:01:35 IMAGINE A SISTEMULUI 735 


IEȘIREA III 


1. 


Scăpaseră, dar nu erau în siguranță. 

Kira verifică jurnalele navei. Nu-i venea să creadă că 
niciuna dintre navele Meduzelor sau ale Coșmarurilor nu îi 
doborâseră. 

Una dintre navele Meduzelor o luase spre Wallfish în 
urmă cu o oră și ceva, fiind urmată îndeaproape de cele 
două nave rămase ale Coșmarurilor. Cele trei nave mai 
aveau doar câteva minute înainte să deschidă focul asupra 
lui Wa//fish atunci când nava tranziţionase spre FTL. 

Ca să plece cât mai repede de pe Bughunt, Wa//fish 
executase un salt fierbinte, tranziționând spre FTL fără să 
răcorească nava așa cum ar fi trebuit. În mod normal, 
unitatea de fuziune ar fi fost închisă pentru cea mai mare 
parte a zilei înainte de salt, o mișcare deloc practică atunci 
când navele dușmane erau atât de aproape. 

Chiar și cu unitatea oprită, căldura care radia din ea, 
precum și energia termică degajată de restul încărcăturii de 
pe Wal/lfish aveau să se ridice rapid la niveluri intolerabile în 
bula Markov. Insolaţia avea să devină un risc foarte real, 
urmată, la scurt timp, de defectarea echipamentului. 

Kira auzea deja că ventilatoarele care susțineau 
sistemele vitale Uncţionau mai intens decât de obicei. 

Nu peste mult timp, Wa//fish avea să fie nevoită să intre 
din nou în spaţiul normal, dar era prea puţin important. Fie 
că se aflau în spaţiul subluminic, fie în cel superluminic, 
navele care îi urmăreau erau mai rapide decât orice navă 
construită de om. 

Scăpaseră, dar tot părea că navele Meduzelor și ale 
Coșmarurilor aveau să îi prindă. lar când asta avea să se 
întâmple, Kira nu-și făcea iluzii în legătură cu ce avea să 
urmeze. 

Nu vedea cum puteau să iasă din acea situaţie. Poate că 
Falconi sau Gregorovich avea o idee, dar ea considera că 


singura opţiune era lupta. Și nu avea încredere în abilităţile 
ei de a proteja echipajul, cu atât mai puţin pe ea însăși, 
dacă erau atacați de mai multe Coșmaruri asemănătoare 
Lamei Delicate. 

Simţi un nod în gât și se forță să respire și să se 
calmeze. Nava Wa//fish nu era atacată. Nu se suise nimeni 
la bordul său. Mai bine își păstra adrenalina pentru când 
chiar avea să fie cazul... 

Tocmai o luase spre ușă când se auzi din nou sunetul ca 
de clopoțel. Atât de repede? Era ceva în neregulă cu 
Wallfish? Dintr-un instinct șlefuit de mult prea multe 
călătorii pe nave spaţiale, dădu să apuce mânerul de lângă 
birou. 

Ciotul braţului ei trecu pe lângă acesta, ratându-l. 

— La naiba! 

Inerția aproape că o răsuci, dar Kira reuși să se prindă 
cu mâna stângă și să se echilibreze. Un fior subtil îi 
străbătu pielea, ca și cum încărcătura electrică din aer ar fi 
crescut brusc, și-și dădu seama că tocmai se întorseseră 
înapoi în spaţiul normal. 

Apoi se auzi alarma propulsiei și simţi cum peretele 
apasă pe ea în timp ce Wa//fish se întoarse și o luă într-o 
altă direcţie. 

— Zece minute până la următorul salt, șopti 
Gregorovich. 

Kira se grăbi spre camera de comandă. Falconi, Nielsen 
și Hawes se uitară la ea când intră. Locotenentul era palid 
și arbora o expresie dură. Arăta mai rău decât cu o zi 
înainte. 

— Ce se întâmplă? De ce ne-am oprit? întrebă Kira. 

— Schimbăm cursul, spuse Falconi. 

— De ce? Tocmai am părăsit sistemul. 

Arătă spre holograma prezentă, ca de obicei, în centrul 
camerei. 

— Asta parcă ar fi harta lui Bughunt. 

— Tocmai asta e și ideea. Meduzele bruiază toată zona, 
iar noi încă suntem afectaţi de asta. Asta înseamnă că 
nimeni nu ne-a văzut ieșind din FTL și, cum lumina de la 


Wallfish o să ajungă pe Bughunt în mai bine de o zi... 

— Nimeni nu știe că suntem aici, zise Kira. 

— Pentru moment, nu, spuse Falconi. Senzorii FTL nu 
pot să detecteze obiecte subluminice, deci nemernicii care 
ne urmăresc nu ne vor vedea când vor trece pe lângă noi, 
decât... 

— Decât dacă avem ghinion și se hotărăsc să revină în 
spaţiul normal ca să se uite, continuă Nielsen. 

Hawes își frecă fruntea. 

— Nu ar trebui s-o facă totuși. Nu au niciun motiv. 

Falconi o privi pe Kira pe sub sprâncene. 

— Tocmai asta e și ideea. Să așteptăm ca Meduzele și 
Coșmarurile să treacă, după care să o luăm într-o cu totul 
altă direcţie. 

Kira se încruntă, oglindind expresia lui Hawes. 

— Totuși, nu o să ne detecteze cu instrumentele lor 
când părăsim zona bruiată? 

— Nu ar trebui să se întâmple asta, zise Falconi. 
Presupun că Meduzele nu vor ca restul Coșmarurilor să afle 
de tine, Toiagul Albastru sau altceva provenit de pe 
Bughunt. Dacă am dreptate, atunci Meduzele care ne 
urmăresc vor menţine bruiajul, ceea ce înseamnă că vor fi 
limitați la observaţii pe distanțe scurte în FTL. 

Kira avea dubii. 

— Asta e un risc foarte mare. 

— Da, dar chiar și dacă Meduzele renunţă la bruiaj... Ştii 
ceva despre senzorii FTL? 

— Nu chiar. 

— Sunt destul de slabi. Cei pasivi trebuie să fie mari, 
foarte mari, ca să fie eficienţi. Nu e ceva ce ar putea căra 
majoritatea navelor. Cei activi sunt și mai răi, și pentru ei 
trebuie să ne facem griji. Raza de acţiune este, în cel mai 
bun caz, de câteva zile-lumină, ceea ce nu înseamnă mare 
lucru la vitezele cu care călătorim, și nu sunt foarte 
sensibili, ceea ce e o problemă dacă încerci să detectezi 
bulele Markov, din moment ce acestea au o energie 
scăzută. In plus... Hawes, de ce nu îi spui tu? 

Locotenentul nu-și mută privirea de la ecran în timp ce 


vorbea, cuvintele sale fiind lente și bine gândite. 

— CMU a descoperit că senzorii Meduzelor sunt cu 
aproximativ 20% mai puţin eficienţi chiar în spatele navelor 
lor. Asta se întâmplă probabil din cauza faptului că scutul 
de umbră și unitatea de fuziune sunt chiar acolo și le 
împiedică să acţioneze. 

Falconi încuviinţă din nou. 

— Sunt șanse ca și Coșmarurile să aibă aceleași 
probleme, chiar dacă nu folosesc scuturi. Deschise pe 
hologramă o imagine cu navele care îi urmăreau. Odată ce 
trec de noi, vor avea probleme în a ne detecta - 
presupunând că vor opri bruiajul - și fiecare minut care 
trece o să îngreuneze și mai mult acest lucru. 

— Cât o să dureze până își vor da seama că Wa!//fish nu 
e în faţa lor? întrebă fără. 

Bărbatul ridică din umeri. g 

— Nu știu. În cel mai bun caz, câteva ore. În cel mai rău 
caz, vreo treizeci de minute. Oricum, tot ar trebui să fie 
destul timp cât să ieşim din raza de acțiune a senzorilor lor 
FTL. 

— Și apoi? 

O umbră de viclenie apăru pe faţa lui Falconi. 

— Facem o plimbare, asta o să se întâmple. CMU ne-a 
dat destulă antimaterie cât să zburăm până pe Bughunt și 
înapoi. Folosim rezervele ca să acem câteva salturi în plus, 
schimbând cursul de fiecare dată, ca să derutăm pe oricine 
încearcă să ne urmărească. 

— Dar tot pot să ne găsească după lumină, nu? 

Gregorovich râse și spuse: 

— Pot, O, tu, Mamifer Curios, dar o să dureze, iar acest 
timp ne permite să ne retragem în grabă. 

Falconi îndreptă un deget spre difuzoarele din tavan. 

— Cu fiecare săritură, o să fie din ce în ce mai greu 
pentru Meduze și Coșmaruri să ne dea de urmă. Nu va fi ca 
excursia spre acest loc. Nu o să ieșim din FIL la intervale 
regulate, acesta nefiind un zbor direct. 

— Ne-am luat și altă dată măsuri de precauţie, spuse 
Hawes, dar nimic atât de extrem precum ce facem acum. 


— Odată ce ieșim din raza de acţiune a senzorilor, spuse 
Nielsen, Meduzele nu vor putea prezice momentul în care 
vom merge subluminic. Și, dacă vor calcula greșit chiar și o 
traiectorie, sau dacă ratează până și o săritură... 

— Vor ajunge foarte departe, zise Falconicuun zâmbet 
satisfacut. Wa//fish poate să acopere aproape trei sferturi 
dintr-un an-lumină într-o zi. Gândește-te cât ar trebui să 
aștepte o urmă de lumină dacă ar fi la depărtare chiar și de 
câteva ore față de unul dintre salturile noastre. Ar putea să 
dureze zile întregi, săptămâni, chiar luni, pentru ca lumina 
să ajungă la ei. 

— Deci o să reușim, spuse Kira. 

Un zâmbet sinistru apăru pe faţa lui Falconi. 

— Așa se pare. Odată ce ajungem destul de departe, 
șansele ca oricare dintre ei să găsească Wallfish, chiar și 
din întâmplare, vor fi aproape nule. La naiba, dacă nu ne 
dau de urmă până la ultimul salt, nici măcar nu vor ști spre 
ce sistem al Ligii ne îndreptăm. 

Presiunea care o împingea pe Kira în perete se opri și își 
trecu ciotul braţului printr-un mâner, ca să nu plutească 
prin cameră. Apoi se auzi iar alarma saltului și din nou simți 
un fior ciudat pe piele. 

— Și care sistem este? întrebă ea. 

— Sol, răspunse Nielsen. 


2. 


Al doilea salt fu mai lung decât primul: mai exact, 
patruzeci și trei de minute. 

În timp ce așteptau, Kira se duse cu Hawes să discute cu 
Itari. 

— Eşti bine? îl întrebă când ieșiră din camera de 
comandă. 

— Sunt bine, mulțumesc, răspunse bărbatul, fără să o 
privească. 

— Akawe părea să fie un căpitan bun. 

— Da, era. Și era al naibii de isteț. El și Koyich... Au fost 


mulți oameni buni pe Darmstadt. 

— Știu. Imi pare rău pentru ce s-a întâmplat. 

Bărbatul încuviinţă, acceptându-i condoleanţele. 

— E ceva ce nu vrei să-i spun? îl întrebă Kira în timp ce 
se apropiau de locul unde era Meduza. 

Locotenentul se gândi. 

— Probabil că nu mai contează în momentul ăsta, dar 
orice știi despre Sol, Ligă sau CMU ţine pentru tine. 

Kira încuviinţă, împingându-se ușor de perete ca să își 
păstreze echilibrul pe coridor. 

— O să încerc. Dacă nu sunt sigură în privința unui 
lucru, o să te întreb pe tine mai întâi. 

Hawes încuviinţă. 

— Ar trebui să meargă așa. În cea mai mare parte, 
suntem interesaţi de armata Meduzelor - plasarea trupelor, 
tactici, planuri de viitor etc. —, precum și de tehnologia lor. 
Și detalii despre motivele pentru care acest grup al 
Meduzelor vrea să-și unească forțele cu noi. Deci politică, 
presupun. Orice altceva poţi afla ar fi un bonus. 

— Am înţeles. 

În sasul de intrare, Kira îl văzu pe ltari plutind aproape 
de peretele din spate, având tentaculele înfășurate în jurul 
său într-un mod protector. Extraterestrul se foi și privi afară 
cu un singur ochi sticlos, aflat între o pereche de tentacule. 
„Curiozitate.” Era de așteptat din partea oricărui organism 
conștient, dar Kirei tot i se părea intimidant. 

Inteligența din ochii Meduzei îi amintea în mod constant 
că aveau de-a face cu o creatură la fel de capabilă ca un 
om. Probabil chiar mai mult decât un om, având în vedere 
carapacea sa cu armură și numeroasele membre. 

Hawes vorbi cu soldaţii aflaţi de o parte și de alta a 
sasului - Sanchez și un alt bărbat, pe care Kira nu-l 
recunoscu, iar aceștia deschiseră ușa, lăsându-i pe Kira și 
pe locotenent să intre. Kira păși în faţă. Hawes rămase în 
spatele ei, în dreapta. 


[[Kira aici: Vrem să-ți punem niște întrebări. O să ne 
răspunzi ??]] 


Meduza își rearanjă tentaculele în timp ce se așeză pe 
podea, în faţa lor, ţinându-se pe loc cu ajutorul ventuzelor. 


[[Itari aici: vorbește, Formă dublă, și o să răspund cât de 
bine pot.]] 


Mai întâi de toate, trebuiau definiţi termenii discuţiei. 


[IKira aici: De ce ne spuneti „forme duble“? Te referi 
la...]] 


Se opri, nereușind să găsească cuvântul Meduzelor 
pentru masculin, feminin sau chiar și sex. 


[[... te referi la ceva ca noi? ]] 


Și arătă spre ea și Hawes. 
Mirosi o dezaprobare respectuoasă. 


[[Itari aici: Nu. Mă refer la forma pe care o ai şi care 
trăiește pe navele voastre spațiale. ]] 


„Bineînţeles.” 


[IKira aici: Minţile navelor noastre?]] 

[[Itari aici: Dacă așa le spuneți, atunci, da. Ne 
îngreunează situația foarte mult când urcăm pe carapacele 
voastre. Primul nostru scop e mereu să le deconectăm sau 
să le distrugem.]] 


Când Kira îi traduse lui Hawes, acesta pufăi, amuzat. 

— Foarte bine. Cel puţin au învăţat să se teamă de 
minţile navelor. 

— Așa cum ar trebui să o facă de la început, șopti 
Gregorovich din tavan. 

Hawes aruncă o privire iritată spre difuzoare. 

— Ce facem aici e secret, Gregorovich. Nu te băga. 


— lar asta e nava mea, răspunse Gregorovich, scurt și la 
obiect. 

Hawes mormăi, dar nu-l contrazise. 

Meduza se foi, o nuanţă de roșu-rozaliu mișcându-se de- 
a lungul tentaculelor sale. 

[[ltari aici: Ne întrebăm ce relație au minţile navelor 
voastre cu actualele voastre forme? Cea pe care o numiţi]] 

Și produse un amestec de mirosuri, iar Kira își dădu 
seama, mai greu, că erau încercarea Meduzei de a 
reproduce numele lui Tschetter 

[[Tschetter refuză să discute despre acest subiect. 
Minţile navelor sunt  subordonateformei voastre sau 
superioare ei?]] 


Kira se uită la Hawes și acesta îi făcu semn de 
încuviinţare. 

— Putem să-i spunem câte ceva, zise locotenentul. 
Reciprocitatea trebuie să valoreze ceva, nu? Civilizaţia lor 
nu ar funcţiona altfel. 

— Poate, rosti Kira. 

Când venea vorba de societăţile extraterestre, nu era 
sigură de nimic. 


[[Kira aici: Mintile navelor încep ca unul dintre noi. Noi 
decidem dacă devenim o minte a navei. Nu se întâmplă de 
la sine. O minte a navei deseori știe și înțelege mai multe 
decât noi, dar nu primim mereu ordine de la ele. Depinde 
de poziția și de autoritatea minții navei. Și nu toate mințile 
navelor sunt pe nave. Multe există și în alte locuri. ]] 


Meduza păru să rumege informaţia pentru o vreme. 


[[ltari aici: Nu înțeleg. De ce o formă mai mare și mai 
inteligentă nu ar fi liderul vostru?]] 


— Chiar așa? întrebă Gregorovich când Kira repetă 
cuvintele Meduzei, apoi râse. 
Kira se strădui să răspundă: 


[[Kira aici: Pentru că toti suntem diferiți. Printre noi, 
trebuie să-ți câștigi funcția. Nu iți este dată pentru că te-ai 
născut sau ai fost construit cu anumite trăsături. ]] 

Urmară alte definiţii ale termenilor, apoi: 


[[Și prin formă te referi la corp, nu?!] 
[Iltari aici: Da.]] 


Pentru prima oară, Meduza spusese ceva la care Kira se 
așteptase. Ar fi vrut să continue întrebările pe aceeași 
direcţie, dar Hawes avea alte idei. 

— Întreabă-l de Lamă Delicată. De unde vine? 

Mirosul Meduzei deveni mai dens, mai înțepător și culori 
contrastante îi apărură pe piele. 


[[ltari aici: Vrei să afli secrete pe care nu le 
împărtășim.]] 

[[Kira aici: Eu sunt un secret.]] Arătă spre ea însăși, apoi 
spre Lamă Delicată. //lar Corupţii sunt pe urmele noastre. 
Spune-mi. ]] 


Meduza își roti tentaculele, unul în jurul celuilalt. 


[[ltari aici: Acum multe cicluri, am descoperit munca 
Celor Dispăruţi - creațiile lor ne-au permis să înotăm prin 
spațiu, atât mai încet, cât și mai repede decât lumina. 
Creaţiile lor ne-au dat armele pe care le folosim în luptă. ]] 

[[Kira aici: Ati găsit aceste... creații în lumea voastră?) } 


Miros de confirmare. 


[[itari aici: Adânc pe Câmpia Abisală. Mai târziu, am 
găsit și mai multe resturi de la Cei Dispăruți plutind în jurul 
unei stele care se învârtea în sens invers lumii noastre. 
Printre acestea se afla și Idealis, inclusiv cel cu care ești 
unită acum. Asta a provocat războiul care a dus la 
Scindare. ]] 


„Cât de mult din tehnologia lor chiar au inventat 
Meduzele?”, se întrebă ea. 


[IKira aici: Cine sunt Cei Dispăruţi? Sunt Wranaui?]] 

[[ltari aici: Nu.Au înotat cu mult înaintea noastră și nu 
știm unde s-au dus sau ce s-a întâmplat cu ei. Dacă nu ar fi 
fost ei, noi nu am fi fost ceea ce suntem, așa că îi lăudăm 
pe Cei Dispăruți și creațiile lor.]] 

[IKira aici: Dar creațiile lor au dus la război. ]7 

[[ltari aici: Nu putem să îi învinovățim pe Cei Dispăruţi 
pentru propriile noastre nereușite. ]] 


Hawes lua notițe în timp ce Kira traducea. 

— Deci se confirmă: au fost sau încă sunt cel puţin alte 
două civilizaţii avansate în această zonă a galaxiei. Grozav. 

— Viaţa conștientă nu e atât de rară pe cât credeam, 
zise Kira. 

— Asta nu e chiar bine dacă noi suntem la baza lanţului 
trofic. Întreabă-l dacă mai există Cei Dispăruţi. 

Raspunsul fu rapid și definitiv: 


[[ltari aici: Nu, din câte știm noi, dar mereu sperăm... 
Spune-mi, Idealis, câte creații ale Celor Dispăruţi ati găsit 
voi?]] 

O nuanţă puternică de dorinţă condimentă cuvintele 
extraterestrului. 


[[Probabil că au fost multe în sistemul vostru ca să vă 
răspândiți atât de repede. ]] 


Kira se încruntă și vorbi din nou cu Hawes. 
— Par să creadă că... 

— Da. 

— Să îi spun de Marele Far? 

Locotenentul se gândi un moment. 

— Da, dar să nu-i spui unde se află. 

Cu multe emoții, Kira spuse: 


[IKira aici: Am găsit una dintre creațiile Celor Dispăruţți. 
Cred. Am găsit... o gaură mare, care emite miros cu unde 
joase la intervale regulate. ]] 


O explozie de satisfacţie roșiatică apăru pe pielea 
Meduzei. 


[[itari aici: Te referi la Vârtej! Este necunoscut nouă, 
deoarece suntem cu ochii pe toate creațiile Celor 
Dispărutți. ]] 

[(Kira aici: Există și alte Vârtejuri?] ] 

[[Itari aici: Din câte știm noi, sunt șase.]] 

[{Kira aici: Care e scopul lor?]] 

[[Itari aici: Numai Cei Dispăruţi ar putea să spună... dar 
nu înțeleg. Iscoadele noastre nu au simţit un Vârtej în 
niciunul dintre sistemele voastre.]] 

[[Kira aici: Asta pentru că nu e într-unul dintre sistemele 
principale și l-am găsit doar în urmă cu doar câteva cicluri. 
Creaţiile Celor Dispăruţi nu ne-au ajutat să învăţăm cum să 
luptăm sau să înaintăm prin spațiu. ]] 


Itari deveni de un gri plictisitor, iar tentaculele sale se 
înnodară singure, ca și cum și-ar fi frecat împreună mâinile 
- mâini cu niște degete mult prea lungi și flexibile. 
Extraterestrul părea foarte tulburat. Până și mirosul său se 
schimbă, devenind acru și migdalat. (Simţea arsenic?) 

— Navarez, ce se întâmplă? întrebă Hawes. Vorbește cu 
mine. 

Când Kira deschise gura, Meduza spuse: 


[[Itari aici: Minti, Idealis.]] 

[IKira aici: Ba nu.]] 

Și imprimă un miros de sinceritate în cuvintele ei. 
Meduza deveni și mai agitată. 

[[ltari aici: Cei Dispăruţi sunt sursa înțelepciunii, 
Idealis. ]] 

[IKira aici: Întelepciunea poate să vină din interior, 


precum și din exterior. Tot ce au făcut semenii mei, am 
făcut de unii singuri, fără ajutorul Celor Dispăruti, Wranaui, 
Idealis sau vreo altă formă sau specie. ]] 


Cu un zgomot umed și lipicios, Itari dădu drumul punţii 
cu ventuzele sale și începu să se împingă prin cameră, ca și 
cum ar fi înotat în cercuri. Kira consideră că era versiunea 
Meduzelor pentru plimbat. Cu jumătate de gură, spuse: 

— Ideea că ne-am inventat toată tehnologia singuri pare 
să îl tulbure pe prietenul nostru. 

— O bilă albă pentru omenire, nu? zâmbi Hawes. 

Meduza se opri și își întoarse tentaculele spre Kira, 
îndreptându-le spre ea ca și cum ar fi avut ochi în vârfurile 
lor. 


[[Itari aici: Acum înțeleg. ]] 

[IKira aici: Ce anume?]] 

[[ltari aici: De ce, din momentul în care v-am simțit 
prezența, după finalul Scindării, planul a fost să vă 
distrugem conclavele odată ce atingeam forța potrivită ]] 


O expresie de neliniște străbătu faţa Kirei. Rezistă 
impulsului de a se foi. 


[[Kira aici: Te-ai răzgândit? Esti de acord cu acel plan?]] 
Simţi mirosul echivalent unui ridicat din umeri. 


[[Itari aici: Dacă nu ar fi Cei Corupti da. Dar 
circumstanțele nu sunt ce erau sau ce vor fi.]] 


— Chiar a spus asta? întrebă Hawes. Serios? 

Uimită, dar nu într-un mod plăcut, Kira spuse: 

— Nu pare îngrijorat de cum am putea reacţiona. 

Locotenentul își trecu degetele aspre prin păr. 

— Deci... cum rămâne? Meduzele au impresia că 
xenocidul e ceva normal? Asta e? 

Dintr-odată, Kira se gândi că bărbatul era foarte tânăr. 


Nu făcuse injecții STEM. Nu putea avea mai mult de 
douăzeci și cinci de ani. Era încă un puști, în ciuda 
responsabilităţii pe care i-o dăduse armata. 

— E posibil, zise ea. 

Hawes îi aruncă o privire îngrijorată. 

— Atunci, cum o să funcţioneze pacea vreodată? Pe 
termen lung, adică. 

— Nu știu... Stai să mai pun niște întrebări. 

— Haide. 

Întorcându-și atenţia spre Meduză, Kira spuse: 


[[Kira aici: Spune-ne despre Scindare. Ce afost mai 
exact?]] 

[[itari aici: Cea mai mare confruntare a speciei noastre. 
Brat a luptat împotriva Brațului, în încercarea de a controla 
creațiile Celor Dispărutți. La final, creatiile aproape că ne-au 
distrus. Planete întregi au devenit de nelocuit și ne-a luat 
multe cicluri ca să putem să reconstruim și să ne 
recăpătăm forța.]] 


— Crezi că Scindarea explică de ce nu am văzut 
semnale de la Meduze în ultima sută de ani? Dacă au fost 
foarte afectate și au trebuit să-și reconstruiască tehnologia, 
e posibil ca lumina să nu fi avut timp să ajungă la noi. 

— Posibil, zise Kira. 

— Hmmm. Șefilor de acasă o să le placă asta. 

Acum ajungeau la esenţa problemei. 


[[Kira aici: O mare parte din distrugerile din timpul 
Scindării au fost provocate de Corupţi, așa e? ]] 


Din nou, miros de confirmare. 


[[Itari aici: Ei au provocat cele mai mari calamități ale 
războiului. Ei au marcat cele mai întunecate zile ale 
conflictului. Și tot ei au trezit din somn una dintre ființele pe 
care o numiți Căutător.]] 

[IKira aici: Și cum au fost opriți Corupții?]] 


[[Itari aici: Au supravieţuit putine dovezi din timpul 
Scindării, deci nu știm exact cum. Dar atâta lucru știm: 
colonia unde au apărut prima oară Corupţii afost distrusă 
de un impact de sus. Fundul mării este crăpat și toate 
formele de viață de pe planetă au murit. O parte din 
Corupți au înotat în spațiu și s-au răspândit la fel de mult 
cât o fac și cei de acum, și afost nevoie de multe resurse și 
de mult efort să fie uciși. ]] 


Greaţa i se formă în stomac și nu doar din cauza lipsei 
gravitaţiei. 
[IKira aici: Crezi că putem să-i oprim pe Corupti?}] 


Tentaculele Meduzei deveniră de un violet profund. 


[Iltari aici: Tu și restul coformelor tale? Nu. Credem nici 
că Wranaui nu îi pot opri. Nu singuri. Acești Corupţi sunt 
mai puternici și mai virulenți decât cei din timpul Scindării. 
Trebuie să luptăm impreună dacă vrem să avem măcar o 
șansă de reușită. Trebuie să știi asta, Idealis: ca să îi oprești 
pe Corupti, fiecare celulă din corpurile lor trebuie distrusă, 
altfel vor crește la loc. De asta am căutat Toiagul Albastru. 
Avea puterea de a comanda ldealis și nu numai. Cu el, am 
fi putut să-i distrugem pe Corupţi. Fără el, suntem slabi și 
vulnerabili. ]] 


— Care e problema? întrebă Hawes. Te-ai înverzit la 
faţă. 

— Coșmarurile... începu Kira să spună, apoi se opri, 
simțind un gust de acid. 

In clipa aia, nu voia să-i dezvăluie locotenentului rolul ei 
în crearea lui Maw și nici celor din CMU. La un moment dat, 
avea să le spună, dar nu vedea cum adevărul putea să 
schimbe ceva în reacţia Ligii. Trebuiau să ucidă 
Coșmarurile. Ce altceva mai conta? 

— Coșmarurile vin de la Cei Dispăruţi, spuse ea, apoi 
traduse restul cuvintelor lui Itari. 

Locotenentul își scărpină gâtul. 


— Asta nu e bine deloc. 

— Nu. 

— Nu e cazul să subestimezi CMU, spuse el cu o falsă 
încredere. Ne pricepem foarte bine la uciderea fiinţelor și 
acasă avem niște genii care descoperă moduri noi de a face 
faţă morții. Nu suntem scoși din luptă, absolut deloc. 

— Sper că ai dreptate, spuse Kira. 

Bărbatul atinse logoul CMU de pe mânecă. 

— Ce nu înțeleg eu e de ce vedem Coșmarurile abia 
acum? Doar exista de ceva timp, nu? Ce i-a declanșat? 
Faptul că d găsit tu un xeno? 

Kira ridică din umeri, simțindu-se neliniștită. 

— Meduza nu a spus. 

Intr-o oarecare măsură, era adevărat. 

— Asta trebuie să fie, spuse locotenentul. Altfel nu are 
sens. Semnalul e trimis, apoi... Expresia i se schimbă. la 
spune-mi, cum au știut Meduzele lui Tschetter să apară pe 
Adra când au făcut-o? Supravegheau sistemul, în caz că îl 
găsea cineva pe xeno. 


[[Nu,]] răspunse Itari. [/Asta ar fi atras o atentie pe care 
nu o voiam. Când a fost compromisă relicva, a fost eliberat 
un miros cu unde joase și, după ce a ajuns la noi, ne-am 
trimis nava, Tserro, să investigheze. ]] 


— Să cer niște detalii despre cine e mai exact acest 
„noi“? întrebă Kira. 

Hawes încuviinţă. 

— Bună idee. Hai să aflăm cu cine suntem pe cale să ne 
aliem. 


[[Kira aici: Cei pe care îi servești, cei care vor să 
formeze un...Banc... cu liderii noștri, au un nume?]] 


Miros de confirmare. 


[[Itari aici: Nodul Mintilor.]] 


De la Lamă Delicată veni o imagine cu tentacule care se 
roteau și apucau și, odată cu ea, o senzaţie de încredere, 
iar Kira înţelese că nodul era o formă de apropiere de grup 
printre Meduze, una care semnifica o cauză comună și 
indestructibilă. 

Itari încă vorbea. 


[INodul a fost format pentru protejarea secretului 
liderului de banc Nmarhl.]] 


Un fior de recunoaștere trecu prin ea la auzul numelui. 
Și-l aminti pe Nmarhl dintr-una din amintirile pe care i le 
arătase Lamă Delicată când investiga sistemul de 
calculatoare de pe nava Meduzeleor, în Cygni 61. Și își 
reaminti dragul neobișnuit pe care părea să-l simtă xeno 
pentru liderul bancului. 


[IKira aici: Și care a fost acel secret?]] 
[[itari aici: Locul unde se afla Idealis, pe care Nmarhl l-a 
ascuns la finalul Scindării. ]] 


Kira avea atâtea întrebări, încât nu știa pe care să o 
pună mai întâi. 


[[Kira aici: De ce a ajuns Nmarhl să-l ascundă pe 
Idealis?]] 

[[Itari aici: Pentru că liderul bancului nu a reușit să preia 
controlul Brațelor. Și pentru că ascunderea lui Idealis era 
singurul mod de a-l proteja și de a ne proteja de alti 
Corupți. Dacă Idealis ar fi fost folosit, Scindarea ar fi putut 
foarte ușor să fie sfârșitul pentru Wranaui.]] 


Kira procesă informaţia și i-o transmise lui Hawes. 

— Îți amintești de acest lider al bancului? întrebă 
locotenentul. 

Ea încuviinţă, în timp ce privirea îi era aţintită asupra lui 
Itari. 

— Puțin. Cu siguranță a fost unit cu Lamă Delicată la un 


moment dat. 

Hawes îi făcu semn să îl privească. 

— Deci stai să văd dacă înțeleg bine. Nodul Minţilor a 
încercat să organizeze o lovitură de stat în timpul Scindării, 
oricând o fi fost ea, iar acum încearcă să facă același lucru? 

Când punea lucrurile în perspectiva asta, realitatea nu 
suna chiar așa de bine. 

— Așa se pare, spuse Kira. 

— Care a fost justificarea lor atunci și care e acum? 

Răspunsul Meduzei fu scurt: 


[[Itari aici: Motivul nostru a fost și este același: credem 
că există un curent mai bun de urmat. Cel în care suntem 
prinși acum nu poate decât să ducă la moartea tuturor 
Wranaui, în acest val și în altele.]] 

[[Kira aici: Atunci, dacă reușiți să vă înlocuiți 
conducerea, există cineva din Nodul Minţilor care o să 
emane miros pentru Wranaui?} } 


Meduza răspunse mai greu. 


[[Itari aici: Asta o s depindă de cei ale căror modele vor 
supravietui. Mdethn e posibil să se ridice la nivelul sarcinii. 
Lphet de asemenea, dar altor Brate nu le-ar plăcea să 
răspundă celui care a urmat erezia lui Tfeir. Oricum, ar fi 
dificil pentru orice Wranaui să-l înlocuiască pe mărețul 
Ctein.]] 


La auzul acelui nume și al acelei fraze, Kira simţi un fior 
de gheață pe spinare. Străfulgerări cu imagini din visele ei 
îi umplură mintea: o prezență uriașă și uneltitoare care 
satura apa de cât de înțepătoare era. 


[IKira aici: Ctein e un nume sau un titlu?]] 

[[Itari aici: Nu înțeleg. ]] 

[IKira aici: Toti liderii vostri se numesc Ctein sau e doar 
numele unuia ?]] 

[[itari aici: Nu există decât un singur Ctein. ]] 


— Nu e posibil, șopti ea, simțind un fior de frică. 
[[Kira aici: Cât de bătrân e Ctein?]] 
să se oprească să adauge și „Cel măreț”. 


[Iltari aici: Înțeleptul și anticul Ctein a ghidat Bratele 
încă de la ultimele cicluri ale Scindării.]] 

[[Kira aici: Câte cicluri în jurul soarelui a însemnat 
asta?]] 

[[itari aici: Numărul nu ar însemna nimic pentru tine, dar 
Nmarhl l-a pus pe Idealis sub supravegherea sa când cei ca 
tine s-au aventurat prima oară în afara lumii tale, dacă asta 
te ajută să-ți faci o idee. ]] 


Kira făcu calculele în minte. Peste două secole și 
jumătate 


[[Kira aici: Și Ctein a condus apele în tot acest timp?]] 

[[Itari aici: Și mai mult. ]] 

[[Kira aici: Și în tot acest timp a avut aceeași formă?]] 

[[ltari aici: Da.]] 

[IKira aici: Cât de mult trăiesc Wranaui?]] 

[[Irati aici: Asta depinde de când suntem uciși. ]] 

[[Kira aici: Și dacă nu sunteți uciși? După cât timp ati 
muri de bătrânețe?]] 


Miros de înţelegere. 


[[itari aici: Vârsta nu ne omoară, formă dublă. Putem 
mereu să revenim la forma noastră imatură și să creștem 
din nou.]] 

[IKira aici: Forma de eclozare?]] 


Următoarele întrebări nu reușiră decât să o deruteze în 
legătură cu ciclul de viaţă al Meduzelor. Existau ouă, pui, 
capsule, forme înrădăcinate, forme mobile, forme care nu 
păreau să fie conștiente și, așa cum părea să indice ltari, o 


serie de forme adaptate la anumite sarcini sau medii. 
Natura unică a biologiei Meduzelor stârni curiozitatea 
profesională a Kirei și se trezi revenind la rolul ei de 
xenobiolog. Nu avea sens. Ciclurile complexe de viață nu 
erau nimic nou. Eristau o mulţime de exemple pe Pământ și 
pe Eidolon. Totuși, Kira nu reușea să-și dea seama cum 
toate părțile și piesele menţionate de Itari se potriveau 
împreună. De fiecare dată când credea că înțelege, Meduza 
menţiona ceva nou. Asemenea unui puzzle, era frustrant și 
palpitant. 

Hawes avea însă alte idei. 

— Ajunge cu întrebările despre ouă, spuse el. Poţi să le 
descifrezi mai încolo. Acum avem probleme mai mari. 

Din acel moment, conversaţia se învărti în jurul unor 
lucruri pe care Kira le considera mai puţin interesante, dar 
care, așa cum avea să recunoască, erau la fel de 
importante. Lucruri precum plasarea flotei și numere, 
abilităţile șantierului naval, distanţele dintre avanposturile 
Meduzelor, planuri de bătălie, aptitudini tehnologice și tot 
așa. Itari răspunse la majoritatea întrebărilor într-un mod 
direct, dar unele subiecte le evită sau refuză, pur și simplu, 
să răspundă. În cea mai mare parte, era vorba despre 
întrebări despre localizarea lumilor Meduzelor. Era de 
înțeles, se gândi Kira, chiar dacă uneori frustrant. 

Totuși, indiferent de subiect, nu putea să nu se 
gândească la marele Ctein. Formidabilul Ctein. Într-un final, 
întrerupse șirul întrebărilor lui Hawes ca să pună una a ei: 


([Kira aici: De ce refuză Ctein să ni se alăture în lupta 
împotriva Corupţilor?]] 

([ltari aici: Pentru că înfometatul și crudul Ctein s-a 
umflat odată cu trecerea timpului și, în aroganta lui, crede 
că Wranaui pot să îi învingă pe Corupţi fără ajutor. Nodul 
Minţilor are altă părere. ]] 

{[Kira aici: Ctein a fost un lider bun?]] 

([ltari aici: A fost un lider puternic. Datorită lui Ctein, ne- 
am reconstruit bancurile și ne-am extins din nou de-a 
lungul stelelor.. Însă mulți Wranaui sunt nemultumiti de 


deciziile luate de Ctein în ultimele cicluri, așa că ne luptăm 
ca să avem un lider nou. Nu e o problemă mare. Următorul 
val o să fie mai bun.]] 


Hawes scoase un zgomot de nerăbdare, iar Kira reveni 
la întrebările dorite de locotenent. Nu se mai discută despre 
subiectul Ctein. Incă vorbeau cu Itari când se auzi alerta 
pentru salt și Wallfish făcu tranziţia înapoi în spaţiul FTL. 

— Mai avem încă două, spuse Hawes, care își șterse 
fruntea cu mâneca. 

In timpul perioadei petrecute în bula Markov, aerul de 
pe navă devenise dens, sufocant și destul de cald încât 
până și Kira începu să se simtă incomod. Putea doar să-și 
imagineze cât de rău era pentru ceilalţi. 

Se prinseră de mânerele aflate pe pereți, în timp ce 
Gregorovich reorientă Wa//fish și porniră din nou, zburând 
de multe ori mai repede decât viteza luminii. 

Interogarea lui Itari continuă. 

Al treilea salt fu mai scurt decât cel precedent, de numai 
un sfert de oră, iar al patrulea fu și mai scurt. 

— Doar ca să îi dezorientăm, spuse Gregorovich. 

Apoi Wallfish își dezactivă motorul Markov și rămaseră, 
aparent fără să facă nicio mișcare, în adâncurile întunecate 
ale spaţiului interstelar, cu radiatoarele extinse și interiorul 
navei pulsând de căldură. 

— Gregorovich, există vreun semn de Meduze sau de 
Coșmaruri? întrebă Kira. 

— Nicio urmă, răspunse mintea navei. 

Kira simţi cum se relaxează puţin. Poate, doar poate, 
chiar reușiseră să scape. 

— Mulţumesc pentru că ne-ai adus întregi până aici, 
spuse ea. 

Un râs blând se auzi în difuzoare. 

— Era și pielea mea la bătaie, O, Sac de Carne, dar, da, 
cu mare plăcere. 

— Bun, o să încheiem pentru moment, spuse Hawes. 
Avem destul material. O să le ia celor de acasă ani întregi 
ca să proceseze toate aceste informaţii. Ai facut o treabă 


bună cu traducerea. 

Kira eliberă strânsoarea Lamei Delicate de pe perete. 

— Sigur. 

— Să nu pleci încă. O să am nevoie de tine ca să mai 
traduci puţin. Încă trebuie să-mi organizez oamenii. 

Așa că rămase cât timp Hawes îi chemă pe pușcașii 
marini care nu aveau tuburi de criogenare și, unul câte 
unul, Itari îi înfașură în câte un cocon. Bărbaţii nu erau 
încântați de idee, dar cum nu exista nici o altă alternativă 
rezonabilă, nu aveau de ales decât să fie de acord. 

Odată ce aceștia fură așezați în siguranţă în cală, lângă 
locul unde Hawes și restul echipei sale aveau să stea 
înghețaţi în tuburile lor, Kira plecă și se duse să ajute 
echipajul să pregătească Wallfash pentru călătoria de trei 
luni înapoi spre Ligă. 

— Gregorovich mi-a spus noutăţile, zise Falconi în timp 
ce cobora spre ea pe scara centrală. 

Bun. Așa, nu mai trebuia să repete ea tot ce spusese 
Itari. 

— Simt că acum am mai multe întrebări decât 
răspunsuri, zise ea. 

Falconi scăpă un zgomot detașat și se opri în fața ei. 

— Nu i-ai spus lui Hawes, aşa e? 

Kira știa la ce se referea. 

— Nu. 

Privirea lui albastră o fixă. 

— Nu poţi să eviți asta pentru totdeauna. 

— Știu, dar... nu încă. Când ne întoarcem. O să spun 
totul Ligii atunci. Oricum, acum nu ar fi de niciun ajutor. 

În timp ce vorbea, tonul ei avu și o nuanţă de 
rugăminte. Falconi nu îi răspunse imediat. 

— Bine, dar să nu mai tot amâni. Cumva, trebuie să 
înfrunţi lucrul ăsta. 

— Știu. 

Bărbatul încuriinţă și continuă să coboare scara, trecând 
atât de aproape de ea, încât îi simţi mirosul înţepător de 
transpirație. 

— Hai cu mine. Mi-ar prinde bine ajutorul tău. 


3. 


Cât timp Wallfish se răci, Kira munci alături de Falconi la 
pregătirea echipamentului, la curățarea ţevilor, la 
închiderea sistemelor neesenţiale și, per total, la pregătirea 
navei pentru călătorie. Nu îi fu ușor cu o singură mână, dar 
se descurcă, folosind Lama Delicată ca să ţină obiectele pe 
care nu le putea lua direct. 

În tot acest timp, se gândi la conversaţia ei cu Itari. Mai 
multe lucruri pe care le spusese Meduza o deranjau: 
cuvinte și fraze care nu prea aveau sens. Expresii aparent 
inofensive, care puteau fi considerate simple ciudăţenii ale 
limbii Meduzelor, dar care păreau să facă aluzie la tot mai 
multe lucruri necunoscute cu cât Kira se concentra mai 
mult asupra lor. Nu îi plăceau lucrurile necunoscute. Nu 
după ce aflase adevărul despre Maw... 

Când terminară sarcinile principale, Falconi le trimise pe 
ea și pe Sparrow să îi ducă apă și mai mulţi saci cu zahăr lui 
ltari. Meduza susținea că forma sa putea să digere 
moleculele simple de zahăr fără dificultate, deși nu era o 
mâncare ideală pe termen lung. Din fericite, asta nu era o 
problemă. Itari putea să se acopere într-un cocon odată ce 
Wallfish se întorcea la FTL. Sau, cel puţin, așa susţinea. Kira 
era agitată când se gândea la Meduză ca fiind posibil trează 
atunci când toţi ceilalți erau în stare de inconștienţă, fără 
să știe ce se întâmpla în jurul lor. 

Lăsară Meduza în timp ce-și turna sacii de zahăr în 
maxilarul ca un cioc, din partea interioară a carapacei sale, 
și se îndreptară spre adăpostul de furtună aflat aproape de 
centrul navei. 

Acolo, Kira privi cu o senzaţie din ce în ce mai intensă 
de singurătate în timp ce, unul câte unul, membrii 
echipajului intrau din nou în tuburile lor de criogenare. 
(Entropiștii deja se retrăseseră în cabina lor și în tuburile 
aflate acolo.) 

Înainte să tragă peste el capacul, Vishal spuse: 


— A, domnişoară Navarez, am uitat să-ți spun mai 
devreme: te aşteaptă o nouă pereche de lentile de contact 
în infirmerie. Îmi pare rău. Verifică dulapul de deasupra 
chiuvetei. 

— Mulţumesc, rosti ea. i 

Ca și în Cygni 61, Falconi aşteptă să fie ultimul. In timp 
ce se ţinea cu o mână de un mâner, își scoase ghetele cu 
cealaltă. 

— Kira. 

— Salvo. 

— O să exersezi cu xeno pe drum, cum ai facut și 
înainte? 

Ea încuviință. 

— O să încerc. Deţin controlul, dar nu e de ajuns. Dacă 
aș fi simţit mai bine Lama Delicată, poate că aș fi reușit să-l 
salvez pe Trig. 

Falconi o studie cu o expresie înțelegătoare. 

— Doar să fii atentă. 

— Ştii că o să fiu. 

— Cum o să rămâi singura persoană trează de pe navă, 
poţi să faci ceva pentru mine? 

— Desigur. Ce? 

Își așeză ghetele în dulapul de lângă el și începu să se 
dezbrace de vestă și de cămașă. 

— Fii cu ochii pe Meduză în timp ce suntem criogenați. 
Avem încredere în ea să nu evadeze și să nu ne omoare, 
dar, sincer să fiu, nu am chiar atât de multă încredere în ea. 

Kira încuviinţă încet. 

— Și eu m-am gândit la același lucru. Pot să atârn niște 
fire în faţa hubloului și să stau acolo. 

— Perfect. Oricum am pus alarme, în caz că Meduza 
reușește să evadeze, deci ar trebui să ai parte de multe 
avertizări în caz că se întâmplă asta. 

Îi aruncă un zâmbet reţinut. 

— Știu că nu o să fie chiar confortabil acolo, la intrare, 
dar nu prea avem alte opţiuni mai bune. 

— E în regulă, spuse Kira. Nu-ţi face griji. 

Falconi încuviinţă și își dădu jos cămașa. Apoi își dădu 


jos și pantalonii, și șosetele, le puse în dulap și se împinse 
spre tubul gol de criogenare. Pe drum, își plimbă mâna 
peste tubul lui Trig, lăsând o urmă în formă de trei degete 
pe stratul de gheaţă care acoperea mașinăria. 

Kira i se alătură lui Falconi când bărbatul deschise 
capacul tubului. Nu reuși să se abţină să admire mușchii de 
pe spatele lui. 

— O să fii bine? întrebă el, fixând-o cu o privire de 
înţelegere neașteptată. 

— Da, o să fiu bine. 

— Gregorovich o să mai fie prezent încă puţin și, ţine 
minte, dacă ai nevoie să vorbești, oricând, să mă trezești. 
Vorbesc foarte serios. 

— O s-o fac. Promit. 

Falconi ezită, apoi își puse mâna pe umărul ei. Ea o 
acoperi cu a ei, simțind căldura de la pielea lui radiind într-a 
ei. Falconi o strânse ușor înainte să-i dea drumul și să se 
așeze în tubul de criogenare. 

— O să ne vedem din nou pe Sol, spuse el. 

Kira zâmbi, recunoscând versurile. 

— La umbra lunii. 

— La lumina acelui Pământ verde... Noapte bună, Kira. 

— Noapte bună, Salvo. Somn ușor. 


4. 


Kira ghidă cu atenţie cearceafurile pe coridoarele navei. 
Le înfâșurase în mai mulţi cârcei ai Lamei Delicate, ca să 
aibă mâna liberă și să oprească păturile să plutească. 

Când ajunse la hublou, îl văzu pe Itari plutind aproape 
de ușa exterioară, uitându-se prin hublou la stelele de 
afară. Wallfish încă nu sărise înapoi în FTL. Gregorovich 
aștepta până când nava era complet răcită. Temperatura 
scăzuse deja destul de mult în timp, ceea ce însemna că 
radiatoarele își făceau treaba. 

Kira prinse păturile de podea cu cleme și pânză. Apoi se 
duse și-și luă câteva provizii pentru călătoria lungă ce o 


aștepta: apă, batoane de hrană, șervețele, pungi pentru 
gunoi, lentilele de contact pe care i le printase Vishal și 
armonica ei. 

Când deveni satisfăcută de micul ei cuib, se duse și 
deschise trapa. Se ancoră de rama ușii deschise și se 
pregăti să vorbească, însă Meduza îi spuse: 


[[itari aici: Mirosul tău persistă, ldealis.]] 

[[Kira aici: Ce vrei să spui?]] 

[[itari aici: Lucrurile pe care le-ai spus mai devreme... 
Specia ta și a mea diferă în mai multe moduri decât doar 
carnea. Am tot încercat să înțeleg, dar mă tem că această 
formă e depășită. ]] 

[IKira aici: Și eu simt la fel.]] 


Meduza clipi, a treia pleoapă, transparentă, lucind pe 
globurile negre ale ochilor săi. 


Illtari aici: Ce anume consideră formele duble sacru, 
Idealis? Dacă nu pe Cei dispăruți, atunci, ce?]] 


Întrebarea o bântuia. Trebuia să vorbească acum despre 
religie și filosofie cu un extraterestru? Cursurile ei de 
xenobiologie nu acoperiseră niciodată această posibilitate. 

Inspiră adânc. 


[[Kira aici: Multe lucruri. Nu există un singur răspuns 
corect. Fiecare formă dublă trebuie să decidă singură. E 
0...]] - încercă să găsească o traducere pentru individual - 
.. O alegere pe care fiecare formă dublă trebuie să o facă 
pe cont propriu. Unora, această alegere li se pare mai 
simplă decât altora.]] 


Una dintre tentaculele Meduzei se roti peste carapacea 
sa. 


[[ltari aici: Tu ce consideri sacru, ldealis?7] 


Întrebarea o făcu pe Kira să se oprească. Ce anume 
considera ea sacru? Nimic atât de abstract precum 
conceptul de Dumnezeu, de frumusețe sau ceva de genul 
ăsta. Nici numerele, ca numeniștii. Nici cunoștințele 
științifice, ca entropiștii. Se gândi să spună „umanitatea”, 
dar nici asta nu era corect. Era un răspuns prea limitat. 

La final, spuse: 


[[Kira aici: Viaţa. Cred că viața e ceva sacru. Fără ea, 
nimic altceva nu contează. 7] 


Când Meduza nu răspunse imediat, continuă: 


[[Si Wranaui? Cum rămâne cu tine? E ceva în afară de 
Cei Dispăruţi ce consideri sacru?]] 

[[Itari aici: Pe noi, Wranaui. Bratele și extinderea noastră 
în vârtejul stelelor Este dreptul nostru din naștere și 
destinul nostru și un ideal căruia toți Wranaui îi sunt 
devotați, chiar dacă uneori nu suntem de acord asupra 
modului prin care să ne îndeplinim scopul. ]] 


Răspunsul o deranjă pe Kira. Răspunsul avea prea mult 
zel, prea multă xenofobie și imperialism ca să fie pe placul 
ei. Hawes avusese dreptate. Nu avea să fie ușor să trăiască 
în pace alături de Meduze. 

„Dificil nu înseamnă imposibil”, își reaminti ea. 

Schimbă subiectul. 


[[Kira aici: Dece spui uneori „această formă” când 
vorbești despre tine însuți? E pentru că Wranaui au atâtea 
forme diferite?]] 

[[ltari aici: Forma unuia îi determină funcţia. Dacă ar fi 
nevoie de o altă funcție, atunci forma poate fi schimbată. }] 

[IKira aici: Cum? Poţi să schimbi aranjamentul pielii tale 
doar gândinadu-te la asta?]] 

[[ltari aici: Bineînțeles. Dacă nu ar exista gândurile, de 
ce ar merge cineva în Cuibul Transferului?]] 


Era un termen al cărui înţeles Lama Delicată încă nu-l 
înțelesese sau nu o putea face. 


[IKira aici: Este Cuibul Transferului tot o creație a Celor 
Dispăruți?]J 

[[ltari aici: Da.]] 

[[Kira aici: Deci, dacă vrei să te schimbi în forma ta de 
pui sau cea înrădăcinată, te-ai duce la Cuibul de Transfer 
și...]] 

[[ltari aici: Nu. Ai înțeles greșit, Idealis. Acelea sunt 
forme ale cărnii originale. Cuibul Transferului este folosit 
pentru forme manufacturate. ]] 


Kira fu luată prin surprindere. 


[[Kira aici: Adică forma ta actuală a fost făcută? Într-o 
mașinărie?]] 

[[Itari aici: Da. Și, dacă e nevoie, aș putea alege o altă 
formă din Cuibul Transferului. lar dacă această carne e 
distrusă, e posibil să aleg alta.]] 

[IKira aici: Dar dacă forma ta ar fi distrusă, și tu ai fi 
ucis.]] 

[[itari aici: Cum pot fi ucis dacă există un dosar cu 
modelul meu în Cuibul Transferului?]] 


Kira se încruntă în timp ce se strădui să înțeleagă. 
Celelalte întrebări nu clarificară cu nimic problema. Nu 
părea să poată convinge Meduza să facă o distincţie între 
corpul lui și modelul, orice ar fi fost acela. 


[IKira aici: Dacă forma ta ar fi distrusă chiar acum, 
modelul tău ar conține toate amintirile tale?]] 

[[itari aici: Nu. Toate amintirile de când am părăsit 
sistemul Celor Dispăruţi ar fi pierdute. De asta carapacea 
noastră înoată mereu în seturi de două sau mai multe, cu 
excepția cazului în care nevoia pentru confidențialitate e 
mare, ca atunci când când am trimis Tserro la raclă.]] 

[IKira aici. Apoi... modelul nu ești tu, nu-i așa? Modelul 


ar fi o copie expirată. Un alt tu, din trecut.]] 
Culorile Meduzei deveniră neutre. 


[[Itari aici: Bineînțeles că modelul aș fi tot eu. De ce nu 
ar fi așa? Trecerea câtorva momente nu schimbă cine 
sunt. ]] 

[[Kira aici: Și dacă modelul tău ar primi oformă nouă în 
timp ce vechea formă ar fi tot acolo? Ar fi posibil așa 
ceva?]] 


Un miros de dezgust învălui aerul. 


[Iltari aici: Asta ar fi erezia lui Tfeir. Niciun Wranaui din 
alte Brate nu arface așa ceva.]] 

[IKira aici: Deci nu ești de acord cu Lphet?]] 

[[irari aici: Scopurile noastre sunt mai presus de 
diferențele dintre noi. ]] 


Kira se gândi puţin la asta. Deci Meduzele își încărcau 
conștiința, sau cel puţin amintirile, în corpuri diferite. 
Totuși, nu păreau deranjaţi de actualele lor morți... Nu 
putea înțelege aparenta indiferenţă a lui Itari faţă de soarta 
lui ca individ. 


[IKira aici: Nu vrei să trăiești? Nu vrei să păstrezi forma 
asta?]] 

[[Itari aici: Atât timp cât modelul meu supraviețuiește, o 
să depășesc acest moment. ]] 


Întinse unul dintre tentacule, iar Kira se strădui să nu se 
dea în spate când membrul cauciucat o atinse pe piept. 
Lama Delicată se întări, ca și cum ar fi urmat să atace. 


[IForma nu e importantă. Chiar și dacă modelul meu o 
să fie șters, așa cum i-a făcut Ctein lui Nmarhl acum mult 
timp, o să continue să se propage în valurile care vor 
urma. ]] 


[IKira aici: Cum poti să spui asta? Ce vrei să spui prin 
„val“? La ce te referi prin „cei care urmează ”?7] 


Meduza lumină în roșu și verde, iar tentaculele sale se 
înfâșurară și mai strâns în jurul carapacei sale, dar refuză 
să răspundă. Kira mai puse întrebările de două ori, fără să 
primească vreun răspuns. lar asta fu tot ce putu să obţină 
de la Meduză pe subiectul valurilor. 

Apoi puse alte întrebări: 


[[Kira aici: Sunt curioasă. Ce este tsuro, chemările pe 
care le-am simtit când Nodul Minţilor a ajuns la locul de 
odihnă al lui Idealis? L-am simtit din toate carapacele 
voastre, cu excepția momentelor când eram aici, în 
sistem. ]] 

[[Itari aici: Tsuro este un alt artefact sacru al Celor 
Dispăruţi. Vorbește cu Idealis și îl convinge să-și facă 
apariția. Dacă nu ar fi fost unit cu tine, Idealis ar fi răspuns 
din proprie inițiativă și s-ar fi mișcat ca să se prezinte la 
sursa chemărilor. Prin utilizarea lui tsuro, carapacele 
Wranaui de peste tot îl caută pe Idealis.]] 

[[Kira aici: Și ați mai găsit și altele de la sfârșitul 
Scindării?]] 

[Iltari aici: De atunci? Nu. Al tău e ultimul care a 
supraviețuit. Dar trăim cu speranța că Dispăruţii au lăsat 
mai multe dintre creațiile lor, ca să le găsim, și că de data 
asta o să le tratăm cu mai multă înțelepciune decât 
înainte. ]] 


Kira se uită la pânza de fibre de pe spatele mâinilor ei: 
negre, strălucitoare, complexe. 


[[Kira aici: Forma ta știe... Nodul Minţților știe cum să-l 
scoată pe Idealis de pe cel cu care e unit?]] 


Pielea Meduzei se lumină în culorile jignirii, iar mirosul 
deveni un amestec de șoc și de indignare. 


[Itari aici: în ce val ar fi asta o dorință? Să fii unit cu 
Idealis e o onoare!]] 
[[Kira aici: Am înteles asta. Era doar... o curiozitate. ]] 


Extraterestrul păru să aibă probleme în a înţelege, dar, 
într-un final, spuse: 


[[Itari aici: Singurul mod prin care această formă știe să 
se separe de Idealis este moartea. Lphet și celelalte forme 
conducătoare ale Nodului e posibil să știe și alte metode, 
dar nu le-au transmis. ]] 


Kira acceptă vestea cu resemnare. Nu era surprinsă, 
doar... dezamăgită. 

Apoi fantoma vocii lui Gregorovich se auzi în difuzoare, 
spunând: 

— Retragerea radiatoarelor. Trecem la FTL în patru 
minute. Pregătiți-vă. 

Abia atunci observă Kira cât de frig se făcuse în 
anticameră. Frustrată că nu avea mai mult timp pentru alte 
întrebări, îi spuse lui Itari despre saltul pe care urma să îl 
facă nava, apoi se retrase din ușă și o închise. 

Luminile trecură la roșul navelor de noapte, un scârțâit 
se auzi aproape de partea din spate a navei și pielea 
expusă de pe obrajii Kirei o gâdilă când se activă motorul 
Markov și apoi porniră în ultima și cea mai lungă parte a 
călătoriei lor: cea spre Sol. 


5. 


Prin fereastra de pe uşa sasului, Kira privi cu interes 
cum Itari țesu un cocon în jurul său cu o substanță 
secretată de partea interioară a tentaculelor sale. 
Substanța vâscoasă se întări rapid și, în numai câteva 
minute, Meduza stătea ascunsă într-o capsulă opacă, 
oarecum verzuie, lipită de podeaua trapei. 

Kira se întrebă cum va ști extraterestrul când să se 


trezească. 

Nu era însă problema ei. 

Se retrase în propriul cuib, se prinse bine și se acoperi 
cu pături. Anticamera era întunecată și intimidantă în 
lumina de noapte. Nu era cel mai prietenos loc unde să 
petreacă următoarele trei luni. Tremură, simțind, în sfârșit, 
frigul. 

— Suntem doar noi doi, ţicnitule, spuse ea adresându-se 
tavanului. 

— Nu-ţi face griji, șopti Gregorovich. O să-ţi ţin 
companie, O, Varunastra, până când pleoapele îţi vor 
deveni grele și mâinile blânde ale somnului îţi vor ușura 
mintea. 

— Cât de liniștitor, spuse Kira, dar era doar pe jumătate 
sarcastică. 

Era bine să aibă pe cineva cu care să vorbească. 

— lartă-mi curiozitatea de nestăpânit, spuse 
Gregorovich și chicoti, dar ce mirosuri stranii ai schimbat cu 
invitatul nostru cu tentacule? Ai stat acolo câteva minute 
bune și păreai afectată de mirosul care-ţi afecta nările 
delicate. 

Kira pufai. 

— Ai putea spune asta... O să scriu o descriere detaliată 
mai încolo. O să poţi să vezi detaliile acolo. 

— Să înțeleg că nu a fost nimic care să-ţi fie de ajutor 
imediat, rosti Gregorovich. 

— Nu, dar... îi explică despre Cuibul Transferului și 
termină cu: Itari a spus că forma nu e importantă. 

— Corpurile tind să devină destul de neimportante zilele 
astea, spuse mintea navei sec. Așa cum am descoperit 
amândoi. 

Kira își înfâșură păturile și mai strâns în jurul ei. 

— A fost dificil să devii o minte a navei? 

— Ușor nu e cu siguranţă un cuvânt pe care l-aș folosi 
pentru a descrie procesul. Fiecare simţ din mine a fost luat 
și înlocuit, iar fundaţia conștiinței mele a fost extinsă 
dincolo de orice limită naturală. A fost confuzie peste 
confuzie. 


Kira simţi cum i se face greață și înghiţi în sec. Ura 
senzaţia de plutire din gravitația zero. Intunericul 
anticamerei și sentimentul de abandon, de gol de pe 
Wallfish, o afectau mai mult decât îi plăcea să recunoască. 
Chiar trecuse mai puţin de jumătate de zi de când se 
luptaseră pe străzile de pe Nidus? | se părea că totul se 
întâmplase în urmă cu mai bine de o săptămână. 

Încercând să-și alunge singurătatea subită, spuse: 

— În prima mea zi aici, Trig mi-a spus cum, pe ultima ta 
navă, te-ai prăbuşit și ai rămas blocat. Cum a fost să fii tu 
cu tine pentru atâta timp? 

— Cum a fost? întrebă Gregorovich, care râse pe un ton 
dement. 

Kira știu în acel moment că mersese prea departe. 

— Cum a fost?... A fost ca o moarte, ca o distrugere a 
sinelui. Pereţii din jurul minţii au căzut și m-au lăsat să 
vorbesc prostii înaintea feţei goale a Universului. Aveam la 
dispoziție cunoștințele combinate ale întregii rase umane. 
Aveam fiecare descoperire  știinţifcă, fecare teorie și 
teoremă, fecare ecuaţie, fecare dovadă și milioane peste 
milioane de cărți, cântece, fime și jocuri, mai mult decât 
orice persoană, chiar și minte de navă, ar putea spera 
vreodată să consume. Și, cu toate astea... Oftă. Cu toate 
astea, am fost singur. Am văzut cum echipajul meu moare 
de foame și, când au dispărut, nu mai puteam face nimic 
decât să stau singur în întuneric și să aștept. Am lucrat la 
ecuaţii, concepte matematice pe care nu le-ai putea 
înțelege niciodată cu micul tău creier, și am citit și vizionat 
și numărat spre infinit, așa cum fac numeniștii. Și tot ce a 
făcut asta a fost să ţină la distanţă întunericul pentru încă o 
secundă. Încă un moment. Am ţipat, deși nu am gură să tip. 
Am plâns, deși nu am ochi pentru lacrimi. M-am târât prin 
spaţiu și timp, un vierme care înaintează pas cu pas printr- 
un labirint construit de visele unui zeu nebun. Asta am 
învăţat, Sac de Carne, asta și atât: când aerul, mâncarea și 
adăpostul sunt asigurate, numai două lucruri contează: 
munca și compania. Să fii singur și fără un scop înseamnă 
să fii un mort viu. 


— Revelația a fost chiar atât de mare? întrebă Kira încet. 

Mintea navei chicoti și îl auzi legănându-se pe marginea 
nebuniei. 

— Nu, deloc. Ha. E evident, nu? Chiar banal. Orice 
persoană rezonabilă ar fi de acord, nu-i așa? Dar să trăieşti 
lucrul respectiv nu e același lucru cu a-l auzi sau a citi 
despre el. Absolut deloc. Revelația adevărului e rareori 
ușoară. Și exact asta a fost, O, Tu, Cea cu Tepi. A fost o 
revelaţie. Și aș prefera să mor decât să mai suport încă o 
dată o asemenea experienţă. 

Atâta lucru Kira putea înţelege și aprecia. Propriile 
revelații aproape că o distruseseră. 

— Da, la fel și pentru mine.. Care era numele navei pe 
care ai fost? 

Gregorovich refuză însă să răspundă, iar Kira decise că 
era probabil mai bine așa. Discuţiile despre prăbușire 
păreau doar să-l facă mai instabil. 

Își activă interfaţa și se uită la ea fără să o vadă. Cum 
ofereai terapie unei minţi a unei nave? Nu era prima oară 
când se întrebase asta. Falconi spusese că cei mai mulţi 
psihiatri care lucrau cu ele erau tot minţi ale navelor, dar 
chiar și așa... Spera că Gregorovich găsise pacea pe care o 
căuta, atât pentru binele lor, cât și al lui, dar rezolvarea 
problemelor lui era ceva ce o depășea. 


6. 


Noaptea cea lungă se strecură asupra lor. 

Kira își scrise conversaţia cu Itari, cântă la armonică, se 
uită la mai multe filme din baza de date a navei, niciunul 
memorabil în mod deosebit, și exersă cu Lamă Delicată. 
Înainte să înceapă să lucreze cu xeno, Kira se gândi la ce 
încerca să realizeze. Așa cum îi spusese lui Falconi, doar 
controlul nu era îndeajuns. Avea mai degrabă nevoie de o 
sinteză. De o alăturare mai naturală între ea și Lamă 
Delicată. Încredere. Altfel, avea să își subestimeze mereu 
acţiunile, atât ale ei, cât și ale lui xeno. Cum putea sănuo 


facă, având în vedere greșelile din trecut? (Mintea i se 
îndreptă spre subiectul lui Maw. Cu un efort de voinţă, reuși 
să se întoarcă de acolo.) Așa cum învățase prin experienţe 
dureroase, dubiile puteau fi la fel de fatale ca și reacţiile 
exagerate. 

Oftă. De ce trebuia totul să fie atât de greu? 

Cu scopul stabilit, Kira începu să exerseze. Exerciţii 
izometrice, amintiri neplăcute, presiune  fzică și 
emoțională... toate lucrurile la care se putea gândi pentru 
testarea Lamei Delicate. Odată ce se convinse că putea 
controla xeno la fel de bine ca înainte, abia atunci începu 
să experimenteze cu relaxarea controlului său dictatorial. 
La început, doar puţin: puţin spaţiu, ca să vadă cum va 
alege Lamă Delicată să acţioneze. 

Rezultatele erau incerte. Cam jumătate din timp, xeno 
făcea exact ce voia Kira, așa cum își dorea aceasta, fie că 
era vorba de formarea unui model pe piele, ajutarea 
menţinerii unei poziţii stresante sau îndeplinirea oricărei 
alte sarcini. Poate un sfert din timp, Lamă Delicată făcea tot 
ce îi cerea, dar nu așa cum se aștepta Kira. lar în restul 
timpului, reacţiona într-o manieră complet disproporționată 
sau nerezonabilă, trimițând ţepi sau cârcei în toate 
direcţiile. 

Acelea erau momentele pentru care Kira își făcea cele 
mai multe griji. 

Când se opri, Kira nu simţi că făcuse vreun progres 
evident. Gândul o întristă, până când își aminti că aveau să 
ajungă pe Sol în trei luni și că mai avea mult timp ca să 
lucreze cu Lamă Delicată. Era foarte, foarte mult timp... 

Gregorovich începu să discute cu ea la scurt timp după 
aceea. Părea să-și fi revenit, ceea ce o bucură pe Kira. 
Jucară mai multe jocuri de Transcendenţă și, cu toate că 
Gregorovich o bătu de fiecare dată, Kira nu fu deranjată, 
deoarece îi plăcea să aibă companie, orice companie. 

Incercă să nu se gândească prea mult la Coșmaruri sau 
la Maw sau chiar la măreţul Ctein, din adâncurile Culmii 
Plângătoare, însă mintea i se întorcea la ele din când în 
când. Astfel, îi era dificil să se relaxeze în starea de 


somnolenţă necesară ca să supravieţuiască călătoriei. 

Trecuseră poate câteva ore, poate mai bine de o zi, dar, 
într-un final, Kira simţi lentoarea familiară a corpului ei, 
când Lamă Delicată reacţionă la lipsa de mâncare și de 
activitate și începu să o pregătească pentru somnul care 
era mai mult decât un somn. De fiecare dată când intra în 
hibernare, părea să devină mai ușor. Xeno îi recunoștea 
mai repede intenţia și lua măsurile necesare. 

Își puse alarma săptămânală și, în timp ce ochii i se 
închideau, spuse: 

— Gregorovich... cred că o să adorm. 

— Odihnă plăcută, Sac de Carne, șopti mintea navei. 
Cred că și eu o să dorm. 

— ... poate o să și visez. 

— Așa e. 

Vocea lui dispăru, fiind înlocuită de notele blânde ale 
unui concert al lui Bach. 

Kira zâmbi, afondându-se și mai adânc în pături, și, într- 
un final, se relaxă în uitare. 


7. 


Trecu o perioadă fără formă, plină de gânduri și de 
dorinţe pe jumătate formate: frici, speranțe, vise și durerea 
regretelor. O dată pe săptămână, alarma o trezea pe Kira și 
aceasta, morocănoasă și cu ochii tulburi, exersa cu Lamă 
Delicată. Deseori, avea impresia că era o muncă fără 
rezultate, dar persistă. La fel făcu și xeno. Kira simțea 
dinspre el dorinţa de a-i face pe plac și, odată cu repetarea 
acţiunii, venea claritatea intenţiei, dacă nu chiar stăpânirea 
formei, și începu să simtă o urmă de dorinţă dinspre Lamă 
Delicată, ca și cum ar fi aspirat la un nivel de 
profesionalism în sarcinile sale, la o formă de creativitate. 
În cea mai mare parte, se feri de acele instincte, dar 
acestea îi trezeau curiozitatea și, deseori, Kira avea vise 
lungi și foarte stranii despre serele copilăriei ei, cu plante 
care înmugureau și se ramificau și răspândeau viață, bună 


și sănătoasă. 

O dată la două săptămâni, Wa//fish ieșea din FTL, iar 
Kira se ducea în sala improvizată a lui Sparrow și își 
împingea mintea și corpul până la limită în timp ce nava se 
răcorea. De fiecare dată, ducea dorul mâinii sale drepte. 

Lipsa ei îi provoca dificultăţi, deși îl folosea pe Lamă 
Delicată ca înlocuitor, să ţină și să ridice lucruri. Se consola 
spunându-și că folosirea xeno era un antrenament bun. Și 
chiar așa și era. 

În timp ce se antrena în cală, pușcașii marini stăteau de 
veghe printre rafturile cu antrenamente din apropiere: 
Hawes și ceilalţi trei, înghețaţi, în tuburile lor de criogenare 
cu lumină albastră. Sanchez, Tatupoa, Moros și celălalt, 
învăluiţi în aceleași forme ovoidale precum cea care îi 
salvase viața lui Trig. Când îi vedea, Kira avea senzaţia că 
dăduse peste niște statui antice, menite să apere sufletele 
morţilor. Încercă să evite să se uite la ei. 

Uneori mânca, dar doar după ce se antrena, ca să-și 
menţină puterea, dar în cea mai mare parte a timpului, 
prefera apa și întoarcerea la hibernare. 

La jumătatea primei luni, în orele goale ale nopţii, în 
timp ce plutea în afara camerei unde era ltari, fără să fie 
conștientă de Universul care o înconjura, o viziune se formă 
în spatele pleoapelor ei închise, o amintire dintr-un alt timp 
și a unei alte minţi: 


Chemate încă o dată în camera cu boltă înaltă, ea și 
carnea ei stăteau în dreptul Heptarhiei adunate, câte trei în 
fiecare ascensiune și Cel Mare aflat între ele. 

Sigiliul central se rupse, iar din podeaua cu model se 
înălță o prismă strălucitoare. In cușcă, o sămânță de 
întuneric fractal se zvârcolea cu furie, perversiunea 
pulsând, înjunghiind-o, lovind neincetat închisoarea sa 
transparentă. Carne din carnea ei, dar acum pătată cu 
intenții malefice. 

— Ce trebuie făcut? întrebă Cel Mare. 

Heptarhia răspunse cu multe voci, dar una vorbi cel mai 
clar: 


— Trebuie să tăiem ramura. Trebuie să ardem rădăcina. 
Flagelul nu are voie să se răspândească. 

Insă o altă voce își exprimă dezacordul: 

— E adevărat că trebuie să ne protejăm grădinile, dar 
oprește-te un pic și gândește-te. Există aici un potențial 
pentru viață dincolo de planurile noastre. Ce arogantă 
avem noi să dăm la o parte acest lucru fără să-l examinăm? 
Nu sunt atotștiutori și nici atotvăzători. În haos se află și 
frumuseţe și, poate, sol fertil pentru semințele speranței. 

Urmă o discutie lungă, o mare parte din ea furioasă. În 
tot acest timp, întunericul captiv se chinuia să evadeze. 
Apoi Cel Mare se ridică și lovi podeaua cu Toiagul Albastru, 
spunând: 

— Vina este a noastră, dar flagelul nu poate să persiste. 
Riscul este prea mare, recompensele nesigure, prea mici. 
Deși e posibil să iasă lumină din întuneric, ar fi greșit să 
permitem întunericului să sufoce lumina. Unele acțiuni 
există dincolo de iertare. Iluminati umbrele. Puneti capăt 
flagelului. 

— Puneti capăt flagelului! strigă Heptarhia. 

Apoi prisma în culorile curcubeului străluci orbitor, iar 
răutatea din ea tremură și explodă într-un nor de jăratic. 


PARIEA A IV-A 
FIDELITATIS 


Nu ne naștem numai pentru noi înșine. 
Marcus Tullius Cicero 


CAPITOLUL I 
DISONANȚĂ 


I; 


Kira deschise ochii. 

De ce se trezise? O schimbare din mediul său 
înconjurător îl trezise pe Lamă Delicată, apoi o trezise pe 
ea. Era o modificare aproape de neperceput în curenţii de 
aer care circulau prin Wallfish. Un vâjâit îndepărtat de 
mașinărie care se trezește la viaţă. O ușoară scădere în 
temperatura de altfel sufocantă. Se petrecea ceva. 

Alarma o făcu să se uite la sasul din apropiere. Meduza 
Itari era încă înăuntru, acolo unde trebuia să fie, închisă în 
capsula sa, abia vizibil în lumina roșie a lungii nopţi de pe 
navă. 

Kira expiră ușurată. Chiar nu voia să se lupte cu acea 
Meduză. 

— G-Gregorovich? rosti ea; vocea îi era ruginită, ca a 
unei bătrâne. Tuși și încercă din nou, dar mintea navei tot 
nu răspunse. Încercă o tactică diferită apoi: 

— Morven, ești aici? 

— Da, domnişoară Navarez, răspunse pseudo-inteligenţa 
navei. 

— Unde suntem? 

Gâtul Kirei era atât de uscat, încât cuvintele ieșeau 
aspre. Încercă să înghită, în ciuda lipsei de umezeală din 
gură. 

— Tocmai am ajuns la destinaţie, răspunse Morven. 

— Sol. 

— Corect, domnișoară Navarez. Sistemul Sol. Wallfish a 
ieșit din FTL acum patru minute și douăzeci de secunde. 
Procedurile standard de sosire au fost declanșate. Căpitanul 
Falconi și restul echipajului o să se trezească în curând. 

Reușiseră. Chiar reușiseră. Kira nu voia să se gândească 
la toate lucrurile care ar fi putut să se întâmple de când 
părăsiseră Cygni 61, în urmă cu șase luni. Părea ireal că 
foseseră pe drumuri vreme de jumătate de an. Erau 
minunile hibernării, artificiale sau de orice altfel. 

— Ne-a apelat cineva? 


— Da, domnişoară Navarez, răspunse Morven prompt. 
Avem paisprezece mesaje de la staţiile de monitorizare 
CMU. Le-am explicat faptul că echipajul nostru este 
momentan indisponibil. Autorităţile locale insistă însă să 
identificăm sistemul nostru de origine și misiunea actuală 
cât de curând posibil. Sunt destul de agitate, domnișoară 
Navarez. 

— Da, da, mormăi Kira. 

Falconi putea să se ocupe de CMU odată ce ieșea din 
criogenare. Se pricepea la genul ăsta de lucruri. In plus, știa 
că el ar fi vrut să vorbească în numele navei Wallfish. 
Simţindu-se incomod de rigidă, începu să iasă din cuibul de 
pături și pânze pe care îl construise aproape de hublou. 

Mâna ei. 

Mâna pe care și-o tăiase pe nava Meduzelor... 
reapăruse. Uimită, nevenindu-i să creadă, Kira ridică braţul 
și îl întoarse ca să îl privească pe toate părțile. Işi mișcă 
degetele, le deschise și le închise. 

Nu-și imagina lucruri. Braţul era real. Îl atinse folosindu- 
și cealaltă mână și simţi cum degetele îi alunecară peste 
degete. Trecuseră numai cinci zile de când se trezise ultima 
oară și, în acea perioadă, Lamă Delicată construise o 
replică perfectă a cărnii pe care o pierduse. 

Sau nu? 

O nuanţă subită de teamă acoperi gândurile Kirei. 
Inspiră adânc și se concentră pe partea din spate a mâinii. 
Cu un efort de voinţă, îl forță pe Lamă Delicată să se 
retragă. Xeno o ascultă și Kira scoase un țipăt când forma 
mâinii ei se prăbuși, topindu-se ca îngheţata într-o zi caldă 
de vară. Se dădu înapoi, și mental, și fizic, pierzându-și 
concentrarea. Lamă Delicată reluă din nou forma 
membrului ei lipsă. Lacrimile îi umplură ochii și Kira clipi, 
având un sentiment de pierdere dureroasă. 

— La naiba, spuse furioasă pe ea însăși. 

De ce lăsa mâna lipsă să o afecteze atât de mult? Nu 
era mare lucru să ai înlocuit un braţ sau un picior. Dar așa 
era. Ea era corpul ei, iar corpul ei era ea. Nu exista 
separare între minte și materie. Mâna făcuse parte din 


imaginea pe care o avusese despre ea pe parcursul întregii 
vieți, până la Bughunt, iar fără ea, Kira se simțea 
incompletă. Pentru o clipă, sperase că era întreagă din nou, 
dar nu, nu fusese așa. 

Cu toate astea, avea o mână, iar asta era mai bine 
decât alternativa. Faptul că Lamă Delicată reușise să îi 
imite membrul lipsă era un motiv de optimism. De ce 
făcuse asta acum și nu înainte? Pentru că știa că se 
apropiau de finalul călătoriei? Era o demonstraţie a 
cooperării pe care încercase s-o antreneze de când 
plecaseră din sistemul Bughunt? Oricare ar fi fost 
răspunsul, Kira se simţi răzbunată de rezultate. Lamă 
Delicată acţionase din propria sa voinţă (deși poate ghidat 
de dorinţele neexprimate ale Kirei) și o făcuse într-un mod 
constructiv. 

Kira își examină din nou mâna și se minună când văzu 
detaliile. Din ce vedea, era o copie perfectă a originalului. 
Singura diferenţă reală pe care o observă fu o ușoară 
discrepanţă a densităţii. Noul braţ era poate puţin mai greu. 
Era însă o schimbare mică, greu de observat. 

În timp ce testa mobilitatea noilor sale degete, Kira 
cobori din cuib. Încercă să-și activeze interfața și abia 
atunci își dădu seama că Lamă Delicată îi absorbise 
lentilele de contact, cum făcuse și în timpul călătoriei spre 
Bughunt. 

Mai târziu își aminti de cutiuța în care erau 
înlocuitoarele pe care i le printase Vishal. Le scoase dintre 
pături și așeză cu atenţie fiecare lentilă transparentă pe 
ochiul corespunzător. 

Clipi și avu o senzaţie de confort când apăru interfața 
familiară. „Gata.“ Era din nou o persoană perfect 
funcţională. Kira rezistă impulsului de a verifica știrile și ieși 
din cameră, trăgându-se de-a lungul pereţilor până când 
ajunse în centrul navei, apoi începu să urce. 

Nava era în continuare atât de tăcută, goală și 
întunecată, încât părea abandonată. Dacă nu ar fi fost 
sunetul ventilatoarelor care susțineau sistemele vitale, ar fi 
putut fi o relicvă care plutea singură prin spaţiu după cine 


știe cât timp. Kira se simţea ca un prădător, trecând prin 
holurile locuite odată de alții... sau ca un explorator care 
deschidea un mausoleu vechi de secole întregi. 

Gândurile i se întoarseră la orașul de pe Nidus și la 
descoperirile pe care le făcuseră acolo. Mârâi și scutură din 
cap enervată. Imaginaţia ei începea să-i vină de hac. 

Când ajunse la nivelul de sub puntea de control, se auzi 
alarma propulsoarelor. Kira se pregăti. Își propti picioarele 
pe podea și o senzaţie intensă de greutate o apăsă în timp 
ce unitatea de fuziune a navei intră în funcţiune. 

Oftă ușurată. 

Luminile din jur pâlpâiră și se schimbară din roșii în 
albul-albăstrui al zilei de pe navă. Lumina era aproape 
dureros de puternică după ce petrecuse tot acel timp în 
întuneric. Kira își acoperi fața până i se obișnuiră ochii. 

Falconi și restul echipajului tocmai ieșeau din criogenare 
când Kira ajunse la adăpostul pentru furtuni al navei. 
Sparrow stătea în patru labe pe podea și gâfâia ca o pisică 
înecată cu un ghem de păr. 

— Dumnezeule, urăsc călătoriile lungi, spuse femeia și 
se șterse la gură. 

— Ce bine, v-aţi trezit, zise Kira. 

Falconi mormăi. 

— Dacă poţi să zici asta. 

Era la fel de tras la față ca Sparrow și restul echipajului 
și avea cercuri negre sub ochi. Kira nu îi invidia pentru 
efectele secundare ale unui somn atât de lung în 
criogenare. Sparrow tuși din nou și se ridică în picioare, 
alăturându-i-se lui Falconi, lui Nielsen și lui Hwa-jung, care 
își scoteau hainele din dulapuri. Lui Vishal îi luă mai mult să 
își revină. Odată ce o făcu, trecu pe la toţi și le dădu micile 
pastile albastre pe care Kira le cunoștea atât de bine. 
Ajutau cu greaţța și completau nutrienţii pierduţi ai corpului. 
Vishal îi oferi o pastilă și ei, dar Kira îl refuză. 

— Cum stau lucrurile? întrebă Falconi, care tocmai se 
încălţa. 

— Nu sunt sigură încă, răspunse Kira. 

Apoi vocea lui Gregorovich îi întrerupse cu un ton 


șugubăţ. 

— Salutări, dragii mei. Bun venit pe tărâmul celor vii. 
Da, o, da. Am supravieţuit măreţței călătorii prin vid. Am 
sfidat din nou întunericul și am supravieţuit ca să putem 
povesti experienţa. 

Și râse până când răsună întreaga navă. 

— Cineva e binedispus, spuse Nielsen când își închise 
dulapul. 

Vishal i se alătură și se aplecă, întrebând-o încet ceva. 

— Hei, spuse Sparrow, care se uită mai bine la Kira. De 
unde ai făcut rost de un braț nou? 

Kira ridică din umeri. 

— Lama Delicată. M-am trezit cu el. 

— Aha. Ai grijă să nu plece de lângă tine. 

— Da, mulţumesc. 

Toate tuburile de criogenare erau deschise, mai puţin 
cel al lui Trig. Kira se duse să-l salute. Prin sticla înghețată, 
puștiul arăta la fel ca înainte, expresia lui fiind tulburător de 
serenă. Dacă nu ar fi fost paloarea mortală a pielii, lumea 
ar fi putut crede că dormea. 

— Bun, spuse Falconi în timp ce se îndrepta spre ușă. 
Hai să vedem cum stă treaba. 


2. 


— Sfinte lisuse Hristoase, spuse Sparrow. 

Lângă ea, Hwa-jung ridică o sprânceană și scoase un 
sunet de dezaprobare, cu toate că nu-și mută privirea de la 
hologramă. Niciunul nu o făcu. 

Falconi se uita la imaginile din sistem - Sol era o zonă 
de război. Ruinele fermelor de antimaterie pluteau pe 
orbita lui Mercur. Rămășițe ale unor nave umpleau cerul 
deasupra lui Venus și lui Marte. Pe asteroizi, domurile 
locuite fuseseră despicate ca niște ouă. Staţii spaţiale 
distruse, inele și cilindri O'Neill care pluteau abandonate 
prin întregul sistem. 

Facilităţile de alimentare cu hydrotek evacuau vapori de 


hidrogen ars din rezervoare de depozitare găurite. Pe 
Pământ - tocmai acolo, dintre toate locurile! —, cratere de 
impact împânzeau emisfera nordică și pe cea sudică și o 
lumină neagră acoperea o parte din Australia. 

Numeroase vase și platforme orbitale erau strânse în 
jurul planetelor locuite. Flota Șapte a CMU era adunată 
lângă Deimos, destul de aproape de limita Markov pentru a 
putea sări cât mai rapid, dar nu atât de departe încât să nu 
poată ajuta planetele din sistem în cazul unei urgente. 

În mai multe locuri, lupta continua. Meduzele stabiliseră 
o mică bază de operare tocmai pe Pluto și invadaseră mai 
multe așezări subterane aflate de-a lungul regiunii arctice a 
lui Marte. Tunelurile împiedicaseră forțele CMU să îi omoare 
pe extratereștri în cadrul unor atacuri aeriene, dar erau în 
desfâșurare operaţiuni la sol pentru eliminarea Meduzelor, 
în timp ce soldaţii încercau să-i salveze și pe civilii din acea 
zonă. O problemă și mai serioasă era în Australia: o navă a 
Coșmarurilor se prăbușise acolo și, în câteva ore, infecția 
lor prinsese rădăcini, răspândind țesutul lor corupt prin sol. 
Din fericire pentru Pământ, prăbușirea arsese loc în cel mai 
pustiu deșert, iar folosirea unei staţii solare orbitale pentru 
arderea și topirea zonei izolase infecția, deși se făceau în 
continuare eforturi ca să se asigure că nicio bucată de ţesut 
nu scăpase distrugerii. 

— Dumnezeule, rosti Vishal, care își făcu cruce. 

Până și Falconi păru șocat de amploarea distrugerilor. 
Nielsen scoase un sunet tulburat în timp ce deschise o 
fereastră pentru a vedea știrile de pe Venus. Kira zări o 
parte a unui titlu, care spunea: „Orașul căzut este...” 

— Trebuie să dau un telefon, spuse prim-ofițerul, care se 
albise la faţă. Trebuie să verific dacă... dacă... 

— Du-te, zise Falconi, care o atinse pe umăr. Ne ocupăm 
noi de asta. 

Nielsen îi aruncă o privire recunoscătoare și ieși în grabă 
din camera de comandă. Kira făcu schimb de priviri 
îngrijorate cu restul membrilor echipajului. Dacă situaţia în 
Sol era atât de gravă, cum arăta restul Ligii? 

Weyland! Luptă cu un fior brusc de disperare. 


Tocmai când începuse să caute vești de acasă, 
Gregorovich spuse: 

— Dacă îmi permiteti să fac o sugestie, ar fi cel mai bine 
să le răspundem celor de la CMU înainte să facă vreo 
prostie. Ne ameninţă cu tot felul de wolenţe dacă nu le 
oferim imediat informaţiile zborului și nu clarificăm scopul 
nostru. 

Falconi oftă. 

— Ar fi cazul să rezolv și asta. Știu cine suntem? 

Mintea navei chicoti, lipsită de umor. 

— judecând după natura frenetică a apelurilor lor, aș 
spune mai mult ca sigur că da. 

— Bun. Fă-mi legătura. 

Kira rămase în partea din spate a camerei de control și 
ascultă cum Falconi vorbea cu persoana de la celălalt capăt 
al legăturii. 

— Da, spuse el. Nu... Așa e. CMUS Darmstadt... 
Gregorovich, o să... Mhm... E aici... Bine. Am înțeles. 
Terminat. 

— Ei bine? întrebă Kira. 

Falconi își frecă faţa și își plimbă privirea între ea, 
Sparrow și Hwa-jung. Părea că cearcănele de sub ochi i se 
întunecaseră și mai mult. 

— Ne iau în serios, deci ăsta e un început. CMU vrea să 
aterizăm pe staţia Orsted, cât de repede. 

— Cât de departe e? întrebă Kira. 

Înainte să își verifice interfaţa, Falconi răspunse: 

— Șapte ore. 

— Orstead e un inel locuit de lângă Ganimede, una 
dintre lunile lui Jupiter, zise Sparrow. CMU îl folosește ca 
punct strategic important. 

Avea sens. Limita Markov pentru Sol era chiar lângă 
orbita lui Jupiter. Kira nu știa foarte multe despre Sol, dar 
atâta lucru își amintea de la cursul de geografie stelară. 

— Nu le-ai spus că avem o Meduză la bord? întrebă Kira. 

Falconi luă o gură lungă din sticla de apă. 

— Nu. Nu am vrut să-i alarmez prea mult. M-am gândit 
că putem să ajungem mai ușor acolo. 


— Vor fi foarte nervoși când vor afla, spuse Kira. 

— Asta așa e. 

Apoi se auzi vocea lui Hawes, aspră de la criogenare: 

— Căpitane, am ieșit din tuburi, dar avem nevoie ca 
Meduza să vină să scoată coconii aștia afurisiţi de pe restul 
oamenilor mei. l-am tăia, dar nu sunt sigur ce efect ar avea 
asta asupra lor. 

— Am înțeles, locotenente. Trimite pe cineva la ușa 
sasului și o să îi zic Kirei să meargă și ea acolo. 

— Apreciez, căpitane. 

Falconi se uită la tavan. 

— Gregorovich, Meduza s-a trezit? 

— De puţin timp. 

— Mă întreb oare cum de a știut, bombăni Falconi. 

Kira deja se îndrepta spre ușă când bărbatul o privi. 

— Mă ocup eu de asta. 


3. 


Escortarea lui Itari până la cală și așteptarea până când 
îi extrase pe cei trei pușcași marini și, cu un alt gel secret, îi 
readuse la viață, dură aproape 40 de minute. Când nu 
traducea, Kira stătea lângă unul din rafturile cu echipament 
și citea vești de pe Weyland. 

Nu erau încurajatoare. 

Cel puţin un articol susţinea că Weyland suferise un 
bombardament orbital lângă Highstone. Familia ei nu locuia 
foarte aproape de oraș, dar erau destul de aproape încât 
vestea să o îngrijoreze pe Kira și mai mult. 

Meduzele aterizaseră și lângă Toska, o așezare din 
emisfera sudică a lui Weyland, însă, potrivit celor mai 
recente știri (care aveau aproximativ o lună), nu 
rămăseseră acolo. Mai multe Coșmaruri trecuseră prin 
partea exterioară a sistemului, iar ele și Meduzele se 
înfruntaseră într-o luptă crâncenă, al cărei rezultat era 
necunoscut, deoarece toate navele făcuseră saltul în FTL, 
una câte una. Liga trimisese întăriri în sistem, dar fusese 


vorba numai de o unitate de forță mică. Cea mai mare 
parte a navelor erau concentrate pe toată întinderea lui Sol, 
ca să protejeze Pământul. 

Kira se opri din citit când Itari termină cu soldaţii și o 
conduse pe Meduză înapoi în hublou. Când Kira îi spuse de 
Orsted, Itari îi răspunse politicos și nimic mai mult. 
Extraterestrul părea surprinzător de neinteresat de direcţia 
în care se îndrepta Wa//fish sau ce avea să se întâmple 
când ajungeau acolo. Când îl întrebă despre asta, acesta 
răspunse: 


[[ltari aici: Valul o să se răspândească așa cum o să 
vrea.]] 


După ce Meduza reveni în camera ei, Kira trecu pe la 
cantină ca să ia ceva de mâncare și urcă înapoi pe puntea 
de comandă. Nielsen ajunse odată cu ea. Femeia era trasă 
la faţă și avea lacrimi în ochi. 

— Totul e bine? întrebă Falconi din cealaltă parte a 
mesei pe care licărea holograma. 

Nielsen încuviinţă în timp ce se așeză pe scaun. 

— Familia mea trăiește, dar fiica mea, Yann, și-a pierdut 
casa. 

— Pe Venus? întrebă Kira. 

Nielsen pufni și își aranjă partea din faţă a fustei. 

— Întregul oraș a fost atacat. Abia a scăpat cu viaţă. 

— La naiba! exclamă Falconi. Măcar a supraviețuit. 

Urmă un minut de tăcere, după care Nielsen se încordă 
și se uită în jur. 

— Unde e Vishal? 

Falconi arătă, distras, spre partea din spate a navei. 

— S-a dus la infirmerie. A zis ceva de niște teste făcute 
soldaților. 

— El nu locuia aici, într-un cilindru de pe Sol? 

Îngrijorarea se citi pe faţa lui Falconi. 

— Da? Nu mi-a zis niciodată asta. 

Nielsen scoase un sunet de exasperare. 

— Voi, bărbaţii. Dacă v-aţi sinchisi să mai puneţi și 


întrebări din când în când, aţi putea afla câte ceva. 

Se ridică de pe scaun și părăsi puntea. Falconi se uită în 
urma ei cu o expresie de nedumerire. O privi apoi pe Kira, 
ca și cum ar fi sperat să obţină o explicaţie. Aceasta însă 
ridică din umeri și se uită din nou la interfaţă. 

Războaiele interstelare erau o treabă lentă, chiar și cu o 
tehnologie atât de avansată ca a Meduzelor, însă tot ce se 
întâmplase semăna deprimant de mult de la un loc la altul. 
Experienţa de pe Weyland era oglindită de câteva dintre 
celelalte colonii (cu toate că bătăliile de pe Lumealui 
Stewart erau mai asemănătoare ca mărime cu cele din Sol). 

Apoi mai erau Coșmarurile. Pe măsură ce treceau lunile, 
acestea deveniseră din ce în ce mai răspândite, până în 
punctul în care CMU se lupta cu aceste creaturi la fel de des 
ca și cu Meduzele. De fiecare dată când apăreau, monștrii 
păreau să ia alte forme, de parcă ar fi fost rezultatul unei 
mutații constante. Sau, așa cum simțea Kira, ca și cum 
inteligenţa din spatele lor - combinaţia Maw născută dintr-o 
fuziune deloc sfântă dintre un om, un Wranaui și o Lamă 
Delicată - experimenta aleatoriu, cu fervoare și nebunie, 
pentru a găsi cea mai bună formă pentru a lupta. 
Amploarea suferinţei pe care probabil că o suportau 
Coșmarurile și pe care o provocau la rândul lor îi făcea rău 
Kirei. 

Nu era surprinsă să vadă că războiul adusese laolaltă 
întreaga omenire, într-un mod fără precedent. Până și 
zarienii trecuseră peste conflictele cu Liga, unindu-și forțele 
cu aceasta împotriva dușmanului comun. Ce rost avea să 
se certe între ei, când în întuneric existau monștri care îi 
atacau? 

Totuși, în ciuda acestui lucru, puterea combinată a 
tuturor oamenilor nu era îndeajuns încât să le facă făţă 
atacatorilor. Oricât de fragmentate erau știrile, era clar că 
pierdeau. Omenirea pierdea războiul, în ciuda tuturor 
eforturilor depuse. g 

Știrile erau copleșitoare, epuizante și deprimante. Intr- 
un final, nemaiputând să suporte, Kira își închise interfața și 
rămase pe loc, uitându-se la luminile și la butoanele de 


deasupra ei, încercând să nu se gândească la cum totul 
părea să se năruie în jurul său. 

O alertă îi apăru în colţul vizorului. O aștepta un mesaj. 
Kira îl deschise, așteptându-se să vadă ceva de la 
Gregorovich. 

Nu era de la el. 

În căsuţa o aștepta un răspuns la clipul pe care îl 
trimisese familiei sale de pe Cygni 61. Un răspuns de la 
mama ei. 

Kira îl privi, şocată, apoi își aminti să respire. Nu se 
așteptase la vreun răspuns. Familia ei nu avea cum să fi 
știut unde și când se va întoarce, deci cum ar fi putut să o 
aștepte un mesaj aici, pe Sol? Doar dacă... 

Tremurând ușor, deschise fișierul. 

În faţă îi apăru un clip, o fereastră întunecată din ceva 
ce părea să fie un buncăr subteran. Kira îl recunoscu - era 
genul de construcție folosită pentru protejarea de radiaţii 
de primul val de coloniști de pe Weyland... Părinţii ei 
stăteau cu faţa la ea, strânși în jurul unui birou plin cu 
unelte și kituri medicale. lIsthah era în spatele lor, 
aplecându-se cu o expresie neliniștită între mama și tatăl 
lor. 

Tatăl ei avea un bandaj în jurul coapsei drepte. Arăta 
dureros de slab, iar ridurile din jurul ochilor și a nasului erau 
mult mai adânci decât și le amintea. Avea fire albe în 
perciuni, care nu ar fi trebuit să fie acolo, nu dacă și-ar fi 
facut injecţiile STEM programate. Cât despre mama ei, 
aceasta devenise și mai dură, ca un vultur sculptat din 
granit, iar părul îi era tuns scurt, în stilul preferat de 
coloniștii care își petrecuseră cea mai mare parte din viaţă 
purtând costume. 

Numai Isthah părea neschimbată, iar Kira se bucură de 
acest lucru. 

Mama ei tuși. 

— Kira, tocmai am primit mesajul tău ieri. Cu o lună mai 
târziu de când l-ai trimis, dar a ajuns aici. 

Apoi tatăl ei: 

— Suntem foarte fericiţi să auzim că trăieşti, draga mea. 


Foarte fericiți. Ne-am facut griji o perioadă. 

In spate, Isthah își plecă fruntea. Kira fu surprinsă că 
aceasta nu interveni. Controlul nu îi stătea în fire. Pe de altă 
parte, trăiau vremuri deloc obișnuite. Mama ei se uită la 
ceilalți doi înainte să se concentreze din nou asupra 
camerei de filmat. 

— Imi pare rău, ne pare atât de rău să auzim de colegii 
tăi, Kira. Și de... Alan. Părea o persoană bună. 

— Nu are cum să-ţi fie ușor, adăugă tatăl ei. Să știi că ne 
gândim la tine și îţi dorim toate cele bune. Sunt sigur că 
oamenii de știință de acolo din Ligă vor găsi un mod prin 
care să scoată extraterestrul ăsta... ezită... parazitul ăsta 
extraterestru de pe tine. 

Mama ei își așeză mâna peste braţul lui și spuse: 

— Nu știu exact de ce Liga a lăsat mesajul tău să ajungă 
la noi. Poate că l-au ratat, dar nu contează. Mă bucur că a 
ajuns aici. După cum vezi, nu suntem acasă. Meduzele au 
venit acum câteva săptămâni și s-au tot dus lupte în jurul 
lui Highstone. A trebuit să evacuăm casa, dar suntem bine. 
Ne simţim bine. Avem un loc unde să stăm aici, cu niște 
oameni care se numesc Niemerases... 

— De cealaltă parte a munţilor, spuse tatăl ei. 

Mama ei încuviinţă. 

— Ne lasă să locuim în adăpostul lor deocamdată. Ne 
oferă protecţie și avem mult loc. 

Kirei nu i se părea că era chiar atât de mult loc. 

— Meduzele au ars serele, spuse Isthah încet. Le-au ars. 
Pe toate... 

Nu 

Părinţii se foiră, neliniștiți. Tatăl își privi mâinile mari, 
care i se odihneau pe genunchi. 

— Da, spuse el. Kira nu-l văzuse niciodată să pară trist 
sau învins. li scăpă un râs gol. Am obţinut zgârietura asta 
încercând să scap la timp. 

Atinse bandajul de pe picior și-și forță un zâmbet. Apoi 
mama ei se încordă și spuse: 

— Ascultă-mă, Kira. Nu trebuie să-ţi faci griji pentru noi, 
bine? Mergi în expediţia asta în care trebuie să mergi și noi 


o să fim aici când te întorci... O să trimitem înregistrarea 
asta în fiecare sistem al Ligii. Astfel, oriunde ai ajunge, o să 
te aștepte. 

— Te iubim, draga noastră, spuse tatăl ei. Și suntem 
foarte mândri de tine și de munca pe care o faci. Încearcă 
să ai grijă de tine, o să ne vedem în curând. 

Mai urmară niște cuvinte de rămas-bun de la mama ei și 
de la Isthah, apoi clipul se termină. Interfața Kirei înota în 
fața ei, înceţoșată și apoasă. Inspiră adânc și își dădu 
seama că plângea. Închise ecranul, se aplecă în faţă și își 
îngropă faţa în mâini. 

— Hei, spuse Falconi, care părea alarmat și îngrijorat în 
același timp. Acesta se apropie de ea, iar Kira îi simţi ușor 
mâna pe spate. Ce s-a întâmplat? 

— Am primit un mesaj de la familia mea, răspunse ea. 

— Sunt... 

— Nu, nu, sunt bine, dar... Kira clătină din cap. Au fost 
nevoiți să plece din casa în care am crescut. Și doar când i- 
am văzut... pe mama, pe tata, pe sora mea... nu le e ușor 
deloc. 

— Nimănui nu-i e ușor zilele astea, spuse Falconi cu 
blândeţe. 

— Știu, dar asta e din... Verifică data fișierului. De acum 
aproape două luni. Două luni. Meduzele au lovit Highstone 
cu un bombardament orbital în urmă cu o lună, și nici 
măcar nu știu dacă sunt... 

Se opri. Suprafaţa braţelor i se întări cu ţepi mici când 
Lamă Delicată îi oglindi emoţiile. O lacrimă îi curse pe 
antebraţ și fu absorbită rapid de fibre. 

Falconi îngenunche lângă ea. 

— Pot să ajut cu ceva? 

Surprinsă, Kira se gândi la întrebarea lui. 

— Nu, dar... mulțumesc. Singurul lucru pe care tu sau eu 
sau oricine îl poate face e să găsim un mod de a opri 
războiul ăsta afurisit. 

— Asta ar fi chiar drăguţ. 

Kira își șterse lacrimile. 

— Și familia ta? Ai... 


Un fior de durere îi întunecă privirea lui Falconi. 

— Nu, sunt prea departe, chiar și pentru un simplu apel. 
Oricum, nu știu dacă ar vrea să primească un mesaj de la 
mine. 

— Nu ai cum să știi asta, zise Kira. Nu ai cum să fii sigur 
de asta. Uite ce se întâmplă acolo, în sistem. Trebuie să 
înfruntăm posibilul sfârșit. Ar trebui să iei legătura cu 
părinţii tăi. Dacă nu acum, atunci când? 

Falconi tăcu, apoi o bătu pe umăr și se ridică: 

— O să mă gândesc la asta. 

Nu era mult, dar Kira oricum nu credea că se putea 
aștepta la mai mult de la el. Se ridică și ea în picioare și 
spuse: 

— O să mă duc în cabina mea. Vreau să le răspund 
înainte să ajungem la Orsted. 

Falconi mormăi, deja pierdut în examinarea hologramei. 

— Nu m-aș baza pe faptul că Liga o să-ţi lase mesajul să 
treacă mai departe. Nici ei, nici Meduzele. Pun pariu că 
Weyland este bruiat la fel de tare ca toaleta pe care o 
aveam în cală. 

Un moment de incertitudine zdruncină încrederea Kirei. 
Apoi, acceptând situaţia așa cum era, se îmbărbătă și 
spuse: 

— Nu contează. Trebuie să încerc, mă înţelegi? 

— Familia e chiar atât de importantă pentru tine, nu-i 
așa? 

— Bineînţeles. Nu e așa și pentru tine? 

Bărbatul nu răspunse, dar Kira văzu cum umerii i se 
tensionară. 


4. 


Șapte ore. g 

Trecură mai repede decât se așteptase Kira. Işi 
înregistră răspunsul pentru familie. Le spuse ce se 
întâmplase în sistemul Bughunt, deși, așa cum făcuse și cu 
Hawes, evită să amintească rolul ei în crearea lui Maw. Ba 


chiar le arătă puţin din ce era capabil Lamă Delicată când 
își întinse mâna și formă o floare de Constelații de la Miezul 
Nopţii în palmă. Speră că asta avea să-l facă pe tatăl ei să 
zâmbească. În mare, le făcu urări de bine și le spuse să 
aibă grijă de ei. Termină mesajul spunând: 

— Sper că o să primiţi asta în jur de săptămâna viitoare. 
Nu știu ce o să mă pună Liga să fac, dar bănuiesc că nu mă 
va lăsa să comunic cu voi o perioadă... Orice se întâmplă 
acolo, pe Weyland, rezistaţi. Avem o șansă de pace cu 
Meduzele și o să încerc să fac să se materializeze cât mai 
repede posibil. Așa că nu renunțaţi, m-aţi auzit? Nu vă dați 
bătuți... Vă iubesc pe toţi. La revedere. 

Apoi fără își îngădui câteva minute doar pentru ea în 
întunericul cabinei ei, cu ochii închiși șr luminile stinse, timp 
în care își dădu voie să respire mai lent și își lăsă corpul să 
se răcorească. Apoi se adună și se întoarse în camera de 
comandă. Vishal era acolo, vorbind încet cu Falconi și cu 
Sparrow. 

Doctorul stătea cu gâtul îndoit, ca să fie mai aproape de 
înălțimea lor. 

— ... e mare păcat, doctore, zise Falconi. Serios, dacă 
trebuie să ne lași în urmă, o să înţeleg. O să aducem alt... 

Vishal clătina deja din cap. 

— Nu, nu o să fie nevoie, căpitane, dar îţi mulțumesc. 
Unchiul meu mi-a zis că o să mă contacteze în clipa în care 
vor afla. 

Sparrow îl luă prin surprindere cu o lovitură pe umăr. 

— Ştii că suntem alături de tine, doctore. Orice pot să 
fac pentru a te ajuta, nu trebuie decât să-mi spui și... 
scoase un șuierat... Ușșșș, o să fiu acolo. 

Iniţial, Vishal păru ofensat de familiaritatea ei, apoi 
postura i se mai relaxă și spuse: 

— Apreciez asta, domnișoară Sparrow. Cu adevărat. 

Când Kira se așeză, îi aruncă lui Falconi o privire 
întrebătoare. 


<Ce s-a întâmplat? - Kira> 
<Meduzele au distrus clinarul lui Vishal. - Falconi> 


<La naiba. Și mama și surorile lui? - Kira> 
<E posibil să fi scăpat la timp, dar până acum nu sunt 
vești.- Falconi> 


Când Vishal se așeză pe scaunul de lângă al ei, Kira 
spuse: 

— Falconi tocmai mi-a zis. Îmi pare rău. E groaznic. 

Vishal se așeză. Era încruntat, însă vocea îi era blândă 
când spuse: 

— Îți mulţumesc pentru bunătate, domnişoară Kira. Sunt 
sigur că totul o să fie bine, cu voia lui Dumnezeu. 

Kira speră că avea dreptate. 

Se mută pe interfaţă și accesă transmisia de la camerele 
din spatele navei Wallfish, ca să vadă cum se apropiau de 
Jupiter și de discul mic, pătat, care era Ganymede. 

Priveliștea cu Jupiter în toată gloria sa portocalie îi 
reaminti cu o intensitate dureroasă de Zeus, care plutea pe 
cerul Adrasteiei. Nu era de mirare: similarităţile fuseseră 
motivul pentru care echipa de cercetare originală îl numise 
pe Zeus așa. 

Prin comparaţie, Ganymede părea atât de mică, încât 
putea fi neînsemnată, deși, așa cum o informase interfața 
pe Kira, era cea mai mare lună din sistem, mai mare chiar 
și decât Mercur. 

Cât despre destinaţia lor, staţia Orsted, era o pată de 
praf care plutea deasupra suprafeţei maltratate a lui 
Ganymede. Nişte fire strălucitoare, și mai mici, o 
acompaniau pe orbita sa, fiecare marcând poziţia unui 
mijloc de transport, nave de marfă și drone adunate în jurul 
stației. 

Kira tremură. Nu se putu abţine. Oricât de mult ar fi trăit 
cu impresia că înțelegea imensitatea spaţiului, se întâmpla 
ceva care îi reamintea că, de apt, nu înțelegea. Creierul 
uman era fizic incapabil să înțeleagă distanţele și 
amploarea implicate. Cel puţin, oamenii nealteraţi erau. 
Poate minţile navelor erau altfel. Toată acea întindere goală 
și nimic din ce construiseră oamenii (sau aveau să 
construiască vreodată) nu se putea compara cu ea. 


Își întoarse privirea către staţie. Chiar și cei mai 
experimentați călători în spaţiu puteau să înnebunească 
dacă se uitau în vid destul de mult. 

Fusese mereu un scop al Kirei să viziteze Sol, mai ales 
Pământul, acea mare comoară a biologiei. Niciodată nu își 
imaginase însă că vizita ei avea să se întâmple așa, pe 
grabă și sub presiune, la umbra unui război. 

Cu toate astea, când văzu Jupiter, simţi cum se umple 
cu o senzaţie de uimire și își dori ca Alan să fi fost acolo, ca 
să trăiască totul împreună cu ea. Vorbiseră despre asta de 
câteva ori: să strângă destui bani cât să-și permită o 
vacanţă pe Sol. Sau să obţină o bursă de cercetare care să 
le permită să călătorească prin sistem pe banii companiei. 
Nu fuseseră însă decât niște gânduri. Niște speculații 
despre un posibil viitor. 

Kira se forţă să-și îndrepte gândurile spre altceva. 

— Totul e în regulă? întrebă Falconi când Nielsen intră 
plutind pe ușă peste câteva minute. 

— Cât de în regulă poate fi, spuse Nielsen. Nu ar trebui 
să avem probleme cu inspectorii. 

— În afară de Itari, spuse Kira. 

Primul ofițer zâmbi, cu o expresie seacă. 

— Da, cel puţin nu pot să ne învinovăţească pentru că 
nu am respectat carantina. Nu au existat niște reguli clare 
de izolare cu Meduzele din prima zi. 

Apoi femeia se duse și se așeză pe scaunul de lângă 
Vishal. Sparrow se uită la Nielsen cu o expresie dezgustată. 

— Vezi ce fac stelariștii? 

— Hmmm. Nu sunt mai răi decât partidele de 
expansiune sau de conservare. Și ele ar face la fel dacă s-ar 
afla la putere. 

Sparrow clătină din cap. 

— Da, repetă-ţi asta. Premierul folosește starea asta de 
urgență ca să combată coloniile. 

— Of! exclamă Kira. 

De ce nu era surprinsă? Stelariștii puneau mereu Sol pe 
primul loc. Era de înţeles, până la un anumit punct, dar asta 
nu însemna că trebuia să-i placă. 


Nielsen afișă o expresie neutră. 

— Sparrow, asta e o perspectivă destul de extremă. 

— Stai să vezi, spuse femeia cu părul scurt. După ce se 
termină toată nebunia asta, dacă o să existe vreun „după“, 
nu o să poți nici măcar să scuipi fără să obţii permisiunea 
centrului de comandă de pe Pământ. |ţi garantez. 

— Exagerezi... 

— Dar ce tot zic eu? Ești de pe Venus. Bineînţeles că o 
să te întorci pe Pământ, exact ca toţi ceilalți care au crescut 
cu capul în nori. 

Nielsen se încruntă și dădu să răspundă, când Falconi 
spuse: 

— Destulă politică. Păstraţi discuţia asta pentru când o 
să bem destul cât să fie tolerabilă. 

— Da, domnule, spuse Sparrow. 

Kira își îndreptă atenţia spre interfață. Nu putea 
niciodată să ţină evidenţa detaliilor politicilor interstelare. 
Existau prea multe componente schimbătoare. Dar știa că 
nu-i plac stelariștii (și nici majoritatea politicienilor). 

In timp ce privea, Orsted crescu în dimensiuni până 
când domina priveliștea din spate. Staţia părea greoaie și 
brutală, ca un giroscop gotic, cu nuanțe întunecate și 
margini ascuţite. Scutul staționar nu părea să fie afectat, 
dar inelul rotativ locuit lipit de el avea mai multe găuri de-a 
lungul unui cadran, ca și cum un monstru ar fi apucat 
Orsted cu ghearele. O decompresie explozivă domina 
partea superioară. Printre petalele din metal apărute în 
urma exploziei, erau vizibile camerele, albe și strălucitoare, 
acoperite de un strat de gheaţă. 

Partea de sus a punctului central de pe Orsted (unde sus 
însemna că era îndreptat în direcția opusă lui Ganymede) 
era o rețea de antene, de farfurii de satelit, de telescoape și 
de arme, care stăteau nemișcate. Cea mai mare parte a 
echipamentului părea distrus sau atacat. Din fericire, 
atacurile nu păreau să fi penetrat reactorul de fuziune care 
se afla în centrul staţiei. 

Suspensorul fusiform, încrucișat, care se întindea până 
la câteva sute de metri în partea de jos a staţiei Orsted, 


părea să fie intact, dar multe dintre  radiatoarele 
transparente care se aflau pe el aveau găuri sau fuseseră 
dislocate, arătând ca niște cioburi din venele cărora curgea 
metal topit. Zeci de roboţi de serviciu se mișcau în jurul 
radiatoarelor stricate, încercând să oprească pierderea 
lichidului de răcire. 

Liniile auxiliare de comunicaţie și de apărare, care se 
aflau la capătul suspensorului, păreau să fie arse. Printr-un 
noroc incredibil, camera de izolare a generatorului Markov 
(care alimenta senzorii FTL ai staţiei) nu fusese distrus. 
Generatorul nu avea decât foarte puţină antimaterie, dar 
dacă pierdea camera de izolare, întreaga reţea (și o mare 
parte din suspensor) ar fi ost anihilată. 

Patru crucișătoare CMU se aflau în portul staţiei, o 
demonstraţie vizibilă a puterii militare pe care o avea Liga. 

— Thule, spuse Sparrow, care se așeză. Chiar i-au făcut 
praf. 

— Ai mai fost pe Orsted până acum? întrebă Kira. 

Sparrow își linse buzele. 

— O dată. În permisie. Nu aș vrea să repet experienţa. 

— Aţi face bine să vă puneţi centurile, spuse Falconi. 

— Da, domnule. 

Își puseră centurile, apoi propulsia se opri. Kira se 
strâmbă când reveniră la condiţiile de gravitație zero. 

Wallfish fecu un ultim salt, cu botul spre staţie, iar 
Gregorovich spuse: 

— Timpul estimat de sosire, paisprezece minute. 

Kira încercă să-și golească mintea. 

Hwa-jung li se alătură la scurt timp, trăgându-se în 
camera de comandă cu graţia unei balerine. Pe faţă avea o 
expresie dezgustată și părea mai ursuză decât de obicei. 

— Cum se simt Runcible și domnul Fuzzypants? întrebă 
Falconi. 

Hwa-jung se strâmbă. 

— Pisica a avut încă un accident. Bleah. Erau fecale 
peste tot. Dacă o să-mi cumpăr vreodată o navă, nu o să 
am o pisică. Porcii sunt în regulă. Pisicile nu. 

— Mulţumesc pentru că ai curăţat. 


— Mhm. Merit un spor de risc. 

Pentru o perioadă, se lăsă tăcerea peste ei, apoi 
Sparrow spuse: 

— Ştii, apropo de bioizolare, chiar nu ar fi trebuit să fie 
atât de supăraţi pe noi cei de pe Ruslan. 

— De ce? întrebă Nielsen. 

— Toate animalele alea eliberate au fost o sursă 
grozavă de sala-mâncare. 

Kira mormăi, împreună cu toţi ceilalți, dar era un semn 
de protest. Se gândi că celor mai mulţi le părea rău pentru 
că Trig nu era acolo ca să facă glumele lui obișnuite. 

— Thule să ne apere de jocurile de cuvinte, spuse 
Vishal. 

— Se putea și mai rău, zise Falconi. 

— Da? Cum? 

— Putea să fie mim. 

Sparrow aruncă o mănușă în el, iar căpitanul izbucni în 
râs. 


5. 


Kira simţi un nod în stomac când Wa//fish încetini și, cu o 
ușoară zdruncinătură, andocă în portul alocat ei de pe 
inelul scut al lui Orsted. 

După câteva secunde se auzi zgomotul care anunţa 
faptul că primiseră undă verde. 

— Bun, fiți atenţi, spuse Falconi, desfacându-și centura. 
Căpitanul Akawe a aranjat graţieri pentru noi... îi aruncă o 
privire Kirei. Noi, neadaptaţii. Liga ar trebui să le aibă la 
dosar, dar asta nu înseamnă că e cazul să vă faceți de râs. 
Nimeni nu spune nimic până nu primim reprezentanţi legali 
și știm clar care e situația. Asta e valabil într-o și mai mare 
măsură pentru tine, Gregorovich. 

— Cum spui, O, Tu, Căpitane, Căpitand meu, răspunse 
mintea navei. 

Falconi mormăi. 

— Și să nu vorbiţi nici despre Meduze. Kira și cu mine o 


să ne ocupăm de asta. 

— Dar Hawes și oamenii lui nu au vorbit deja cu CMU 
despre asta? întrebă Kira. 

Un zâmbet apăru pe buzele lui Falconi. 

— Sunt sigur că ar fi făcut asta dacă le-aș fi dat acces la 
liniile de comunicaţie. Dar nu am făcut-o. 

— Hawes e al naibii de furios din cauza asta, spuse 
Nielsen. 

Falconi se îndreptă spre ușa etanșă. 

— Nu contează. O să vorbim direct cu CMU și o să le ia 
ceva timp ca să îi interogheze pe prietenii noștri soldaţi. 

— Trebuie să mergem toţi? întrebă Hwa-jung. Wa//fish 
încă are nevoie de mentenanţă după saltul ăla. 

Falconi arătă spre ușă. 

— Hwa-jung, o să ai destul timp să te ocupi de navă mai 
târziu, îţi promit. Și, da, trebuie să mergem toţi. 

Sparrow bombăni, iar Vishal își dădu ochii peste cap. 

— Ofiţerul de legătură de pe Orsted a cerut clar să vină 
toată lumea de pe navă. Cred că nu știu ce să facă cu noi 
încă. Au pomenit în treacăt faptul că trebuie să verifice 
ordinele la centrul de comandă de pe Pământ. În plus, nu o 
lăsăm pe Kira să se ducă acolo singură. 

— ... Mulţumesc, spuse ea cu toată sinceritatea. 

— Nu ai pentru ce. Nu aș lăsa pe nimeni din echipajul 
meu să se ducă acolo singur. 

Falconi zâmbi și, cu toate că era un zâmbet dur, 
periculos, Kirei i se păru liniștitor. 

— Dacă nu se poartă bine cu tine, o să facem scandal 
până vor schimba tactica. Voi, restul, știți deja procedura. 
Ochii mari și gurile închise. Țineţi minte, ăsta nu e un 
concediu. 

— Am înţeles. 

— Da, domnule. 

— Sigur, căpitane. 

Hwa-jung încuviință. 

Falconi lovi peretele. 

— Gregorovich, ţine nava în așteptare, în caz că trebuie 
să plecăm în grabă. Și monitorizează complet interfaţa 


până ne întoarcem. 

— Sigur, răspunse Gregorovich. O să fiu atent la 
transmisiuni. Ce minunat, să trag cu ochiul. Cât de delicios! 

Kira pufni. Somnul lor lung era limpede că nu-l 
schimbase. 

— Te aștepți să avem probleme? întrebă Nielsen când 
ieșiră din camera de comandă. 

— Nu, răspunse Falconi, dar e mai bine să fim siguri că e 
așa decât să regretăm mai târziu. 

— De acord, zise Sparrow. 

Cu Falconi în frunte, se îndreptară spre centrul navei și 
urcară scara care îi ducea la sasul de ieșire de pe botul 
navei. Entropiștii li se alăturară acolo, robele lor de 
Cercetători fluturând libere, ca niște melci în bătaia 
vântului. Aceștia își înclinară capetele și șoptiră: 

— Căpitane! 

— Bine aţi venit la petrecere, zise Falconi. 

Sasul de ieșire era plin, cu toți cei nouă oameni 
înghesuiți în el, mai ales că Hwa-jung ocupa spaţiu cât 
aproape trei dintre ei la un loc. Insă, cu puţin efort, reușiră 
să încapă. 

Camera se umplu de zgomotele obișnuite unei 
deschideri după o lungă vreme, iar când ușa exterioară se 
ridică, Kira văzu că puntea de încărcare era organizată 
exact la fel cu a navei care o dusese pe Vyybord în urmă cu 
mai bine de un an. Asta îi provocă o senzaţie ciudată, nu 
chiar de deja-vu, nici de nostalgie. Ceva altădată familiar, 
chiar plăcut, acum părea rece, dezolant și dislocat, deși știa 
că asta era doar din cauza emoţiilor. 

O dronă mică și sferică îi aștepta, plutind în stânga 
trapei. Lumina galbenă de lângă camera sa video era 
aprinsă și dintr-un difozor se auzi o voce: 

— Pe aici, vă rog. 

Propulsându-se cu o serie de jeturi de aer comprimat, 
drona se întoarse și de îndreptă spre ușa etanșă de la 
celălalt capăt al unei camere lungi, acoperită cu metal. 

— Presupun că o să ne ţinem după ea, zise Falconi. 

— Așa se pare, spuse Nielsen. 


— Nu-și dau seama că ne grăbim? întrebă Kira. 

— Navarez, ar trebui să știi mai bine de atât, interveni 
Sparrow. Nu poţi să grăbești birocraţia. Există timpul 
nostru, și există timpul militar. Să te grăbești și să aștepți e 
procedura standard de operare. 

Apoi Falconi ieși din sas și se îndreptă spre ușa etanșă. 
Se învârti ușor în aer, cu un braţ deasupra capului, pe care 
să se sprijine când ateriza. 

— Figurantule, spuse Nielsen, care se târî din sasul de 
ieșire și se prinse de mânerele de pe un peretele din 
apropiere. 

Unul câte unul, ieșiră din Wallfish și traversară puntea 
de aterizare acoperită cu striații și șanțuri, folosite pentru 
ținerea pe loc a containerelor de transport. În timp ce 
făceau asta, Kira știa că lasere, magneţi și alte bucăţi de 
echipament le verificau identitatea, îi scanau în căutare de 
explozibili şi alte arme, cercetau după urme de 
contrabandă și așa mai departe. | se făcu pielea de găină, 
dar nu putea face nimic în privinţa asta. 

Pentru o secundă, se gândi să lase masca să-i acopere 
faţa, dar rezistă impulsului. Până la urmă, nu se pregătea 
de o bătălie. 

Dincolo de ușa etanșă, drona intră pe holul lung aflat 
după aceasta. Avea o lățime de cel puţin șapte metri și, 
după ce petrecuse atât de mult timp pe Wa//fish, tot acel 
spaţiu i se părea enorm. 

Toate ușile de pe hol erau închise și blocate și, în afară 
de ei, nu mai era nimeni. Nici acolo, nici după colțul primei 
zone. Nici după a doua. 

— Ce mai comitet de întâmpinare, spuse Falconi sec. 

— Probabil că le e frică de noi, zise Vishal. 

— Nu, interveni Sparrow. Le e frică doar de ea. 

— Poate că ar trebui să le fie, bombăni Kira. 

Sparrow o surprinse când râse atât de tare, încât ecoul 
răsună pe tot holul. 

— Așa, arată-le lor. 

Până și Hwa-jung părea amuzată. 

Holul îi duse prin toate cele cinci uși ale inelului scut și 


apoi, așa cum știa Kira că avea să fie, la o mașină maglev 
care îi aștepta la capăt. Ușa laterală a acesteia era deja 
deschisă, iar locurile dinăuntru goale. În întunericul aflat 
dincolo de mașină, auzea murmurul inelului rotativ, care se 
tot întorcea. 

— Vă rog să aveţi grijă la mâini și la picioare când 
intraţi, zise drona, care se oprise lângă mașină. 

— Da, da, bombăni Falconi. 

Kira se așeză alături de ceilalți și își puse centura. Apoi 
se auzi un ton muzical și, din difuzoarele ascunse, vocea 
unei femei spuse: 

— Mașina urmează să plece. Vă rugăm să vă puneti 
centurile și să vă asiguraţi toate obiectele personale. 

Ușa se închise cu un scârţăit. 

— Următoarea oprire: secţiunea C. 

Mașina acceleră înainte, ușor și fără niciun zgomot. 
Trecu prin capacul de etanșare de la capătul terminalului și 
intră în coridorul principal de tranzit, care se întindea între 
inelul de andocare și inelul locuit. În tot acest timp, Kira 
simţi mașina cum se învârte în interior, simţi cum se rotea, 
și o senzaţie de greutate începu să o apese în scaun. 
Brațele și picioarele i se obișnuiră și, în doar câteva 
secunde, simţi că să își recăpătase numărul obișnut de 
kilograme. 

Rotaţia, combinată cu acceleraţia, îi dădea un sentiment 
ciudat. Pentru o clipă, se simţi ameţită, apoi perspectiva i 
se schimbă când se obișnui cu noul jos. 

Josul era între picioarele ei (unde și trebuia să fie). Josul 
arătă înspre exterior, prin inelul scut și departe de centrul 
stației. 

Mașina se opri, iar ușa opusă celei pe care intraseră se 
retrase. 

— Mă simt ca și cum aș fi fost învârtit pe un fus, spuse 
Vishal. 

— Și eu, doctore, zise Falconi. 

Un cor de clicuri se auzi când își dădură jos centurile, 
apoi ieșiră în terminal, încă încercând să-și găsească 
echilibrul pe picioarele lor instabile. 


Falconi se opri după numai un pas sau doi. Kira se opri 
lângă el. 

— Shi-bal. 
-li așteptau acolo trupe în armuri negre. Toţi aveau arme. 
indreptate spre ea și echipaj. Două unităţi de asalt stăteau 
în spatele celorlalţi, ca niște uriași cu fețe de insecte, reci și 
impersonali. La anumite intervale, între soldaţi, useseră 
bătute în podea turnuri, iar aerul era plin de zgomotul venit 
de la dronele de luptă, care sunau ca un milion de viespi 
urioase. 

Ușa mașinii se închise. O voce răsună: 

— Mâinile pe cap! în genunchi! O să fiți împușcați dacă 
nu ascultați ordinele. MIȘCAȚI! 


CAPITOLUL II 
STATIA ORSTED 


1. 


Kira nu era sigură de ce se așteptase la altceva. Dar așa 
era, iar comportamentul CMU o înfuriase, o dezamăgise. 

— Nemernicilor! spuse Falconi. 

Vocea se auzi din nou prin spaţiul terminalului: 

— Pe podea. ACUM! 

Nu avea niciun rost să se împotrivească. Kira nu avea de 
ales decât să fie ucisă. Sau să moară membrii echipajului 
ei. Sau soldaţii, care nu erau dușmanii săi. Cel puţin asta își 
tot repeta. Doar erau oameni. Kira își ridică mâinue la cap 
și se lăsă în genunchi, tără să-și ia ochii de la soldați. 
Membrii echipajului tăcură la fel, ca și entropiștii. 

Șase soldați se grăbiră în față, ghetele zguduind 
podeaua din metal. Kira simţi vibraţiile prin glezne. Soldații 
se mișcară în spatele lor și începură să le lege încheieturile 
membrilor echipajului. Și pe ale entropiștilor. Hwa-jung 
mârâi când unul dintre soldaţi o apucă de braţe. Pentru o 


secundă, se împotrivi, iar Kira auzi cum armura soldatului 
scârțâie împotriva puterii ei. Apoi Hwa-jung se relaxă și 
bombăni o înjurătură în coreeană. 

Soldaţii îi ridicară în picioare pe Falconi și pe ceilalți și îi 
duseră într-o parte, spre o ușă etanșă care se deschise 
când se apropiară. 

— Nu îi lăsa să te rănească! strigă Falconi la ea. Dacă te 
ating, rupe-le mâinile, m-ai auzit? 

Unul dintre soldați îi împinse din spate. 

— Pfff! Avem graţieri! Daţi-ne drumul sau o să angajez 
un avocat care o să distrugă tot locul ăsta pentru încălcarea 
contractului. Nu aveți nimic împotriva noastră. Noi... 

Vocea îi dispăru când trecură de ușă. In câteva secunde, 
restul echipajului și entropiștii dispăruseră. Kira simţi un fior 
în degete, în ciuda celor mai bune eforturi ale Lamei 
Delicate. Era, din nou, singură. 

— Asta a fost o pierdere de timp, spuse ea. Trebuie să 
vorbesc cu persoana care e la conducere. Avem informaţii 
importante, care nu pot aștepta, despre Meduze. Aveţi 
încredere în mine, Premierul va vrea să afle ce avem de 
spus. 

Soldaţii se dădură într-o parte, creând un drum în faţă, 
iar Kira crezu că tot ce spusese avusese efectul scontat. 
Apoi vocea puternică răsună din nou: 

— Dă-ţi jos lentilele de contact și lasă-le pe podea. 

La naiba." Probabil că le detectaseră când intrase pe 
Orsted. 

— Nu m-aţi auzit? strigă ea; pielea Lamei Delicate se 
încordă ca reacţie. În timp ce vă bateţi joc de mine, 
Meduzele continuă să omoare oameni. Cine e la conducere? 
Nu o să fac nimic până când... 

Volumul vocii fu destul cât să-i facă urechile să o doară. 

— O SĂ ASCULŢI sau O SĂ FII împuşcată! Ai zece 
secunde ca să te supui. Nouă. Opt. Șapte... 

Pentru o clipă, Kira se imagină trăgându-l pe Lamă 
Delicată peste ea și lăsându-i pe soldaţi să o împuște. Era 
destul de sigură că xeno o putea proteja de toate armele, 
cu excepţia celor mai mari. Dar dacă era să se ia după ce 


se întâmplase pe Nidus, cele mai mari arme aveau să fie 
îndeajuns ca s-o rănească, iar atunci Falconi și restul 
echipajului aveau să simtă consecinţele acțiunilor ei 

— Bine! Bine! spuse ea, controlându-și furia. 

Nu avea de gând să-și piardă controlul. Nu acum. Nici 
altă dată. La îndemnul ei, Lamă Delicată se întoarse la 
starea relaxată normală. 

Işi ridică mâinile spre ochi. Ura că avea să piardă din 
nou accesul la computer. Odată ce lentilele de contact 
ajunseră pe podea, vocea reveni: 

— Pune-ţi din nou mâinile pe cap. Bun. Acum, când îţi 
spun, o să te ridici și o să te duci în cealaltă parte a 
terminalului. O să vezi o ușă deschisă. Treci prin ea. Dacă o 
să te întorci într-o parte, o să fii împușcată. Dacă încerci să 
te duci înapoi, o să fii împușcată. Dacă îţi lași mâinile jos, o 
să fii împuşcată. Dacă faci ceva neașteptat, o să fii 
împușcată. Ai înţeles? 

— Da. 

— Mergi acum. 

Cu mișcări ciudate, Kira se ridică în picioare fără să-și 
folosească brațele pentru echilibru. Apoi o luă înainte. 

— Mai repede! spuse vocea. 

Kira grăbi pasul, dar nu cu mult. Nu avea de gând să 
fugă pentru ei, ca un robot servitor programat să le asculte 
fiecare cuvânt. 

Dronele de luptă o urmară în timp ce mergea, huruitul 
lor fiind înnebunitor, ca o durere de cap. Când trecu de 
soldaţi, aceștia se așezară în spatele ei, formând un perete 
din fier, neutru și impasibil. 

La capătul terminalului văzu ușa deschisă despre care îi 
spusese vocea. Un alt grup de soldaţi o aștepta în cealaltă 
parte a ușii - un rând dublu, cu armele îndreptate spre ea. 

Kira păstră același ritm controlat și lăsă terminalul în 
urmă, intrând pe culoarul aflat după el. Era o cameră mare 
(aproape decadentă din cauza utilizării extravagante a 
spațiului), cu ecrane luminoase în tavan. Acestea făceau ca 
întreaga cameră să pară îmbăiată în lumina soarelui 
Pământului. Era nevoie de lumină, deoarece pereţii și 


podeaua erau întunecate, iar acel întuneric dădea camerei 
o senzaţie opresivă, în ciuda luminii. 

Ca și până acolo, toate ușile și holurile care duceau 
afară din cameră fuseseră închise cu niște plăci, proaspăt 
sudate. Existau în zonă câteva bănci, terminale și câţiva 
copaci în ghivece, dar ce îi atrase, de fapt, atenţia fu 
structura din centru. 

Era un fel de poliedru, înalt de aproxmativ trei metri și 
pictat într-un verde militar. În jurul lui, cam la o palmă 
distanţă, era un cadru din sârmă care imita perfect forma 
poliedrului. Nişte discuri groase din metal (fiecare de 
diametrul unei farfurii) erau atașate de cadru, aranjate 
astfel încât spaţiul dintre ele era destul de mic. Discurile 
aveau pe spate panouri cu butoane și un ecran mic și 
strălucitor. 

In partea interioară a poliedrului era o ușă deschisă. 
Poliedrul era gol. lnăuntru părea a fi o singură cameră, atât 
de obscură și de umbrită, încât nu vedea detaliile. 

Kira se opri. 

In spatele și deasupra ei, auzi cum soldaţii și dronele se 
opriră și ei. 

— Inăuntru! Acum! spuse vocea. 

Kira știa că le testa răbdarea, dar mai rămase acolo 
câteva clipe, savurând ultimul ei moment de libertate. Apoi 
se pregăti și intră în poliedru. 

O secundă mai târziu, ușa se trânti în spatele ei, iar 
camera întunecată se umplu cu ceea ce îi părea a f sunetul 
morţii ei. 


2. 


Trecură câteva minute, timp în care Kira ascultă cum 
soldaţii făceau zgomot în timp ce mutau echipamente în 
camera de lângă închisoarea ei. 

Apoi în afara ușii se auzi o nouă voce: un bărbat cu un 
accent dur și aparte, atât de intens, încât își dori să fi avut 
interfaţa ca să poată beneficia de subtitrări. 


— Domnișoară Navarez, mă auzi? 

Cuvintele lui erau înăbușite din cauza pereţilor, dar 
putea auzi destul de bine. 

— Da. 

— Numele meu este colonelul Stahl. O să te interoghez. 

Colonel. Asta nu era un rang al forțelor navale. 

— De unde ești? Din armată? 

O ezitare scurtă din partea lui. 

— Nu, doamnă. CMUI. Informaţii. 

„Bineînţeles.” Ca Tschetter. Kira aproape că izbucni în 
râs. Ar fi trebuit să ghicească asta. 

— Sunt arestată, colonel Stahl? 

— Nu, doamnă, în niciun caz. Ești ţinută aici potrivit 
articolului 34 al Actului de Securitate Stelară, potrivit 
căruia... 

— Da, îl știu, zise ea. 

O altă pauză, de data asta ca și cum Stahl ar fi fost 
surprins. E 

— Ințeleg. Imi dau seama că nu sunt circumstanţele la 
care te așteptai, domnişoară Navârez, dar îţi apreciez 
poziția. Am văzut tot felul de lucruri nebunești de la 
Coșmaruri în ultimele luni. Nu putem să avem încredere în 
xeno pe care îl porți cu tine. 

Kira își opri un răspuns sarcastic. 

— Da, bine. Inţeleg. Acum, te rog, putem să... 

— Nu încă, doamnă. Permite-mi să fiu clar, ca să nu 
existe accidente pe viitor. Discurile pe care le-ai văzut în 
afara celulei, știi ce sunt? 

— Nu. 

— Încărcături. Pereţii celulei tale sunt electrificaţi. Dacă 
le întrerupi circuitul, încărcătoarele se vor detona și te vor 
transforma pe tine și totul în jurul tău într-o minge de metal 
topit. Nici măcar xeno nu poate să supraviețuiască la așa 
ceva. Ai înțeles? 

— Da. 

— Ai întrebări? 

Avea multe. O groază. Atâtea întrebări, încât se îndoia 
că avea să găsească vreodată răspunsuri. Dar trebuia să 


încerce. 

— Ce o să se întâmple cu echipajul de pe Wa//fish? 

— Membrii acestuia vor fi deținuți și interogaţi până 
când va fi determinată adevărata amploare a implicării lor 
în situaţia ta, a costumului și a Meduzelor. 

Kira își înghiţi frustrarea. Doar nu se aștepta ca CMU să 
facă altceva. Asta nu însemna însă că trebuia să-i placă. Cu 
toate astea, nu avea niciun rost să îl contrazică pe Stahl. Nu 
încă. 

— Bun, o să mă interoghezi sau ce? 

— Când ești pregătită, domnişoară Navârez. Avem 
înregistrarea conversaţiei tale iniţiale cu căpitanul Akawe, 
pe staţia Malpert, așa că de ce să nu începem de acolo? 

Prin urmare, Kira îi spuse ce voia să știe. Vorbi rapid, 
concis, încercând să prezinte informaţia în cel mai 
organizat mod posibil. 

Mai întâi, îi explică motivele pentru care plecaseră din 
Cygni 61 în Bughunt. Apoi îi descrise ce descoperiseră pe 
Nidus. După asta, îi povesti din nou atacul Coșmarurilor. lar 
într-un final, îi sublinie în detaliu oferta de prietenie pe care 
Tschetter i-o încredinţase din partea Meduzelor rebele. 

Singurul lucru pe care Kira nu i-l spusese lui Stahl fu 
rolul ei în crearea Coșmarurilor. Avusese de gând să o facă. 
Îi promisese lui Falconi că avea s-o facă, dar modul în care 
o trata Liga nu o făcea să-și dorească asta. Dacă informaţia 
ar fi putut să îi ajute să câștige războiul, atunci i-ar fi spus- 
o, indiferent de disconfortul de care ar fi avut parte ea 
însăși. Dar cum nu vedea că asta s-ar fi întâmplat, nu o 
făcu. 

Apoi Stahl tăcu pentru atât de mult timp, încât Kira se 
întrebă dacă era în continuare acolo. Apoi acesta întrebă: 

— Mintea navei tale poate să confirme totul? 

Kira încuviință, deși bărbatul nu o putea vedea. 

— Da, nu trebuie decât să-l întrebi. Tot el are și toate 
documentele relevante de pe Darmstadt. 

— Am înţeles. 

Concizia răspunsului colonelului nu putea ascunde 
agitația lui. Povestirea ei îl afectase, și nu într-o măsură 


minoră. 

— În cazul ăsta, aș face bine să le verific imediat. Dacă 
nu mai e altceva, domnişoară Navarez, atunci o să... 

— De fapt... zise Kira. 

— Ce este? întrebă Stahl, precaut. 

Inspiră adânc, pregătindu-se pentru ce avea să urmeze. 

— Ar trebui să știi că avem o Meduză pe navă. 

— Poftim?! 

Kira auzi pașii rapizi ai soldaţilor care alergau spre 
celulă. 

— E totul în regulă, domnule? strigă cineva. 

— Da, da, răspunse Stahl, iritat. Sunt bine. leșiţi de aici. 

— Da, domnule. 

Pașii se retraseră. Stahl înjură încet. 

— Navarez, ce naiba ai vrut să spui cu asta? Cum adică 
aveți o Meduză pe Wa//fish? Explică. 

Kira îi explică. Când termină, Stahl înjură din nou. 

— Ce o să faci? întrebă ea. 

Dacă CMU încerca să-și forţeze intrarea pe Wa//fish, 
Gregorovich nu putea face prea mult ca să-l oprească, nu 
fără să ia cele mai drastice și aproape suicidale măsuri. 

— ... Sun la centrul de comandă de pe Pământ. Situația 
asta mă depășește, Navarez. 

Apoi Kira îl auzi pe Stahl îndepărtându-se și îi ascultă 
zgomotul pașilor până când acesta dispăru, lăsând-o 
singură, în tăcere. 

— Da, asta credeam și eu, spuse ea, simțind o anumită 
satisfacție perversă. 


3. 


Kira privi în jur. 

Interiorul poliedrului era gol. Nu exista niciun pat. Nicio 
toaletă. Nici chiuvetă sau vreo scurgere. Pereţii, podeaua și 
tavanul erau toţi făcuţi din același placaj verde. In jurul ei, o 
lampă mică și rotundă oferea singura sursă de lumină. 
Câteva deschideri acoperite de plase dese, fine, mărgineau 


tavanul; Kira bănuia că erau guri de aerisire. 

Și apoi, era ea. Singurul locatar al unei închisori stranii. 

Nu le vedea, dar presupunea că era înregistrată de 
camere și că Stahl sau altcineva urmărea tot ce făcea. N- 
aveau decât să se uite. 

Kira o îndemnă pe Lamă Delicată să îi acopere fața, iar 
viziunea i se extinse, cuprinzând și spectrul infraroșu, și pe 
cel electromagnetic. 

Stahl nu minţise. Pereţii străluceau în cercuri albăstrui 
de energie și, între capetele fiecăruia, trecea câte un fuior 
de electricitate, luminos și strălucitor. Firele nu erau 
încadrate în pereţi. Kirei i se părea că tot curentul venea 
dinspre cadrul acela cu forme ciudate, trecând prin sârmele 
întinse de-a lungul poliedrului. Până și podeaua strălucea 
cu ceața blândă a unui câmp magnetic indus. 

La ușă și în colţurile tavanului, Kira observă câteva mici 
perturbări în câmpuri: vârtejuri ca niște noduri, conectate 
de fire mici de electricitate. Avusese dreptate. Erau 
camere. 

Lăsă masca să se retragă și se așeză pe jos. 

Nu mai avea ce face. 

Furia și frustrarea ameninţară să o copleșească, dar apoi 
le dădu la o parte. Nu. Nu avea să-și dea voie să se 
enerveze din cauza unor lucruri pe care nu le putea 
schimba. Nu de data asta. Orice avea să se întâmple, urma 
să încerce să înfrunte situaţia cu o senzaţie de autocontrol. 
Lucrurile erau destul de delicate fără să le înrăutăţească 
prin acţiunile ei. 

În plus, sosirea pe Sol fusese singura ei opţiune reală. 
Oferta Nodului Minţilor era prea importantă ca să riște o 
întârziere, încercând să o transmită mai departe dintr-un alt 
sistem al Ligii. Cu tot bruiajul și cu toate luptele care se 
dădeau, nu exista nicio garanţie că informaţiile ar fi ajuns la 
centru. Apoi mai era ltari: Meduza reprezenta o legătură 
importantă cu Nodul Minţilor, iar Kira trebuia să fie acolo ca 
să traducă pentru ea. Se gândea că ar fi putut să sară în 
sistem, să transmită informaţia Ligii, apoi să plece, dar asta 
ar fi fost o neglijare a datoriei sale. li datorau căpitanului 


Akawe să transmită personal mesajul Meduzelor. 

Kira își dorea doar să nu îi fi implicat pe Falconi și pe 
ceilalți membri ai echipajului în situaţia ei. Se simţea 
vinovată pentru asta. Spera că CMU nu avea să-i ţină închiși 
prea multă vreme. O consolare minoră, dar singura la care 
se putea gândi în acel moment. 

Inspiră adânc, apoi din nou, în timp ce încercă să-și 
golească mintea. Când asta nu funcţionă, Kira își aminti 
cântecul ei preferat, Tangagria, și lăsă melodia să-i 
împrăștie gândurile. lar când se sătură de cântec, se mută 
la alta, apoi la alta. 

Timpul trecu. 

| se părea că trecură ore întregi când auzi zgomotul 
puternic al unei armuri care se apropia. Se opri lângă 
celulă, apoi se deschise o fantă mică din ușă și o mână 
acoperită cu metal împinse o tavă cu mâncare spre ea. O 
luă și mâna se retrase. Fanta se închise, iar soldatul spuse: 

— Când ai terminat, să baţi la ușă. 

Apoi pașii se retraseră, dar nu prea departe. 

Kira se întrebă câți soldați o păzeau. Doar acela? Sau 
era o brigadă întreagă? 

Puse tava pe jos și se așeză pe podea, cu picioarele 
încrucișate. Cu o singură privire, catalogă conţinutul: un 
pahar din hârtie plin cu apă. O farfurie din hârtie cu două 
batoane de hrană, trei roșii galbene, jumătate de 
castravete și o bucată de pepene portocaliu. Fără furculiţă. 
Fără cuţit. Fără condimente. 

Oftă. Mâncase atâtea batoane, încât i-ar fi ajuns o viaţă 
întreagă, dar măcar CMU o hrănea. lar produsele proaspete 
erau un răsfaț bine-venit. 

În timp ce mânca, se uită la fanta din ușă. Era evident 
că prin ea puteau trece lucruri fără să declanșeze 
explozibilii. Dacă reușea să strecoare o fibră sau două prin 
el, poate găsea un mod de a opri curentul din afara 
celulei... 

Nu, nu avea să încerce să scape. Nu și de această dată. 
Dacă ea sau, mai exact, Lama Delicată ar putea ajuta Liga, 
atunci avea responsabilitatea să rămână. Chiar dacă 


reprezentanţii CMU erau niște nemernici. 

Când termină de mâncat, strigă de câteva ori la ușă, iar 
soldatul veni și luă tava. 

Apoi încercă să se plimbe, dar pereţii erau la depărtare 
de numai doi pași jumătate, așa că renunţă în scurt timp și 
făcu flotări, genuflexiuni și stătu în mâini, până când scăpă 
de toată energia nervoasă. 

Tocmai terminase când lumina de deasupra capului 
începu să devină slabă și roșiatică. In mai puţin de un 
minut, rămase într-un întuneric aproape total. 

In ciuda hotărârii ei de a nu-și face griji, și deși era 
foarte obosită, Kirei îi era greu să adoarmă. Se 
întâmplaseră prea multe lucruri în timpul zilei ca să se 
poată relaxa. Gândurile ei se tot întorceau la Coșmaruri și 
niciunul nu îi era de ajutor. Nu ajuta nici faptul că podeaua 
era tare și, în ciuda faptului că purta costumul, aceasta i se 
părea incomodă. 

Se concentră pe încetinirea respirației. Chiar dacă totul 
îi scăpase de sub control, măcar atâta lucru putea face. Cu 
timpul, pulsul îi încetini, iar tensiunea i se scurse din 
mușchii gâtului, Kira simțind o răcoare bine-venită prin 
membre. 

In timp ce aștepta, numără laturile celulei: erau 
douăsprezece în total, ceea ce o transforma într-un... 
dodecaedru? Așa credea. In lumina roșiatică, pereţii păreau 
maro, iar culoarea și forma concavă îi reaminteau de 
interiorul unei coji de alună. 

Râse încet. 

— ... şi mă consider rege al spațiului infinit... 

Își dorea ca Gregorovich să o poată vedea. Dintre toți 
oamenii, el ar fi apreciat gluma. 

Spera că era bine. Dacă se purta bine cu CMU, poate 
scăpa numai cu o amendă și câteva citaţii. Minţile navelor 
erau prea valoroase ca să fie pedepsite până și pentru 
infracţiuni relativ majore. Cu toate astea, dacă avea să 
trăncănească așa cum făcuse în timpul unor conversații cu 
ea, iar CMU decidea că era instabil, Liga nu avea să ezite 
să-l dea afară de pe Wa//fish și să-i interzică să zboare. 


Oricum, urma să suporte o serie de teste psihologice, iar 
Kira nu știa dacă Gregorovich era dispus sau capabil să-și 
ascundă nebunia. Dacă nu o făcea... 

Se opri, enervată pe ea însăși. Acesta era genul de 
gânduri pe care trebuia să îl evite. Ce avea să fie, avea să 
fie. În acel moment, conta doar prezentul. Lucrurile 
concrete, nu castelele din cuvinte sau gândurile ipotetice. 
lar în acel moment, trebuia să doarmă. 

Trecuse probabil de trei dimineața când creierul ei îi 
dădu, în sfârșit, voie să se afunde în uitare. Sperase că 
Lamă Delicată va împărtăși o altă viziune cu ea, dar, cu 
toate că visă, visele erau ale ei. 


4. 


Lumina din celulă deveni mai puternică. 

Kira deschise ochii și se ridică. Inima îi bătea cu putere, 
fiind pregătită pentru acţiune. Când văzu pereţii celulei și 
își aminti unde era, mormăi și își lovi coapsa cu pumnul. 

De ce îi lua atât de mult Ligii? Nu era nimic complicat în 
oferta de alianţă a Meduzelor lui Tschetter. Așa că de ce 
întârziau? 

Când se ridică, un strat mic de praf căzu de pe corpul ei. 
Alarmată, verifică podeaua de sub ea. 

Părea să fie la fel ca înainte. 

Kira expiră ușurată. Dacă Lamă Delicată ar fi ronţăit prin 
podea în timpul nopţii, ar fi avut o surpriză explozivă. Xeno 
știa însă mai bine de atât. Voia să trăiască la fel de mult ca 
ea. 

— Ai grijă cum te porţi, șopti ea. 

Un pumn bătu în ușă, speriind-o. 

— Navarez, trebuie să vorbim, spuse Stahl. 

În sfârșit. 

— Ascult. 

— Mai am niște întrebări pentru tine. 

— Întreabă. 

lar Stahl fix asta și făcu. Avea întrebări despre Tschetter 


- maiorul părea să fie într-o stare mentală bună, fusese așa 
cum și-o amintea Kira de pe Extenuating Circumstances? 
—, întrebări despre Meduze, despre Căutător și Toiagul 
Albastru și multe, multe întrebări despre Coșmaruri. 

Într-un final, Stahl spuse: 

— Am terminat aici. 

— Stai, zise Kira. Ce s-a întâmplat cu Meduza? Ce aţi 
fecut cu ea? 

— Meduza? Am mutat-o în izolare. 

Un fior de frică o cuprinse pe Kira. 

— Mai... mai trăiește? 

Colonelul păru ofensat de întrebare. 

— Bineînţeles, Navarez. Ce ne crezi, niște incompetenţi? 
A fost ceva de lucru, dar am reușit să-ţi, hmmm, convingem 
prietenul acoperit de tentacule să se mute de pe Wa//fish 
pe stație. 

Kira se întrebă ce implica această convingere, dar se 
hotărî că nu era înțelept să întrebe. 

— Înţeleg. Ce o să facă Liga în privinţa asta? Legat de 
Tschetter, de Nodul Minţilor și de restul lucrurilor? 

— Asta e o informaţie confidențială, doamnă. 

Kira scrâșni din dinți. 

— Colonele Stahl, după tot ce s-a întâmplat, nu crezi că 
ar trebui să fac parte din conversaţia asta? 

— Poate că da, doamnă, dar asta nu ţine de mine. 

Kira inspiră adânc, ca să se calmeze. 

— Poţi măcar să-mi spui cât timp o să fiu ţinută aici? 

Dacă Liga o transfera pe o navă CMU, avea să fie 
dovada clară că urmau să o ducă să întâlnească Nodul 
Minţilor, ca să ajute la negocierea condiţiilor alianţei. 

— O să fii mutată pe o navă de transport mâine, la ora 
09.00, și dusă pe staţia de cercetare Lacern pentru alte 
examinări. 

— Poftim? De ce aţi... Liga nici măcar nu o să discute cu 
Nodul Minţilor? Cine mai poate să traducă pentru voi? Iska? 
Tschetter? Nici măcar nu știm dacă mai trăieşte! lar eu sunt 
singura care chiar poate să vorbească limba Meduzelor! 

Stahl oftă, iar când răspunse, păru mult mai obosit. 


— Nu o să vorbim cu ei, Navarez. 

lar Kira realiză că bărbatul încălca protocolul spunându-i 
asta. O senzaţie groaznică de teamă o cuprinse. 

— Cum adică? întrebă ea, fără să-i vină să creadă. 

— Adică Premierul și consilierii săi au decis că Meduzele 
sunt prea periculoase ca să avem încredere în ele. Hostis 
Humani Generis, până la urmă. Sigur ai auzit. A fost 
anunţat înainte să pleci de pe Cygni 61. 

— Și ce vor face? întrebă ea, aproape șoptind. 

— Deja s-a făcut, Navarez. Flota a Șaptea a plecat azi, 
sub comanda amiralului Klein, ca să atace fiota Meduzelor 
aflată lângă steaua despre care ne-a dat informații 
Tschetter. Este o stea din seria K, aflată la distanţă de o 
lună și jumătate. Obiectivul este să distrugem Meduzele 
când se așteaptă mai puţin, ca să ne asigurăm că nu ne 
mai pot ameninţa niciodată. 

— Dar... Kira se gândi la mai multe lucruri care erau în 
neregulă cu acel plan. 

Chiar dacă CMU erau niște nemernici, nu erau proști. 

— Se vor aștepta la asta. Și vor dispărea înainte să vă 
apropiaţi destul de aproape încât să trageţi. Singura 
noastră șansă este să le ucidem conducerea înainte... 

— Ne-am ocupat de asta, doamnă, spuse Stahl. Nu am 
stat degeaba în ultimele șase luni. Chiar dacă Meduzele au 
arme mai puternice decât noi, există un lucru la care 
oamenii se pricep, și anume improvizarea soluțiilor. Avem 
moduri prin care putem să-i împiedicăm să ne vadă și, 
astfel, să nu plece. Situaţia nu va dura mult, dar ne va oferi 
destul timp de manevră. 

— Și cum rămâne cu Meduzele lui Tschetter? întrebă 
Kira. Cu Nodul Minţilor? 

Stahl mormăi. Când vorbi din nou, vocea lui avea un ton 
fragil, ca și cum omul s-ar fi protejat. 

— Un grup de vânători-căutători a fost trimis la locul 
întâlnirii. 

— Ca sâ...? 

— Eliminare cu prejudicii extreme. 

Kira avu senzaţia că o lovește ceva. Nu era cel mai mare 


fan al Ligii, dar niciodată nu o considerase ca fiind malefică 
în mod real. 

— Ce naiba, colonele? De ce ar... 

— E o decizie politică, Navarez. Situaţia nu depinde de 
noi. Hotărârea a fost luată deja. Dacă le lăsăm în viață 
conducerea, chiar dacă sunt rebeli, e un risc prea mare 
pentru omenire. Asta nu e un război, Navarez. E vorba 
despre o exterminare. O eradicare. Mai întâi învingem 
Meduzele, apoi putem să ne concentrăm pe distrugerea 
acestor Coșmaruri. 

— Hotărârea a fost luată, repetă ea, scuipând cuvintele 
cu tot disprețul pe care-l simţea. Cine a hotărât? 

— Premierul. Urmă o pauză scurtă. Imi pare rău, 
Navarez. Așa stau lucrurile. 

Colonelul dădu să se îndepărteze, iar Kira strigă după el: 

— Ei bine, la naiba cu Premierul și la naiba și cu tine! 

Rămase acolo, respirând greoi, cu pumnii încleștați pe 
lângă corp. 

Abia atunci observă că Lamă Delicată, și prin urmare ea 
însăși, era acoperit cu ţepi care-i ieșeau prin costum. Din 
nou nu-și ţinuse firea. 

— E rău, rău, rău, șopti ea și nu era sigură dacă se 
referea la ea sau la Ligă. 

Calmă, dar în continuare simțind o furie rece, aproape 
clinică, Kira rămase cu picioarele încrucișate pe podea, în 
timp ce încerca să evalueze situaţia. Privind în urmă, părea 
clar că Stahl nu fusese de acord cu decizia Premierului. 
Faptul că Stahl îi spusese planurile Ligii însemna ceva, dar 
nu era sigură ce anume. Poate voia ca ea să fie avertizată 
dintr-un motiv anume. 

Asta nu mai conta. Trădarea Ligii când venea vorba de 
Nodul Minţilor era o situație mult mai importantă decât 
problemele ei. Aveau, în sfârșit, ocazia de a face pace (cel 
puţin cu Meduzele), iar Premierul avea să arunce totul pe 
fereastră deoarece nu era dispus să încerce. Oare 
încercarea era chiar un risc atât de mare? 

Frustrarea și furia se amestecară în Kira. Nici măcar nu 
votase cu Premierul, niciunul dintre ei nu o facuse, iar 


acesta avea să le provoace un nou conflict cu Meduzele. Se 
gândi că frica era cea care-i împingea de la spate, nu 
speranţa. lar așa cum o învățaseră evenimentele, frica nu 
era un ghid bun. 

Care era numele Premierului? Nici măcar nu și-l 
amintea. Liga îi schimba foarte repede. 

Dacă ar fi existat vreun mod prin care să avertizeze 
Nodul Minţilor... Poate atunci putea fi salvată această 
alianță. Kira se întrebă dacă Lamă Delicată putea să 
contacteze cumva Meduzele. Dar nu, orice semnale putea 
produce xeno, acestea păreau să nu facă diferențe, fiind 
transmise în întreaga galaxie. lar atragerea și mai multor 
Meduze și Coșmaruri în Sol nu avea să ajute. 

Dacă reușea să evadeze, atunci... atunci ce? Kira nu 
văzuse fișierul cu informaţiile pe care Tschetter i-l dăduse 
lui Akawe (și pe care Darmstadt îl copiase pe Wa!//fish), dar 
era sigură că trebuiau să existe informaţii de contact în el: 
ore, frecvențe și coordonate, genul ăsta de lucruri. Avea 
însă dubii că tehnicienii CMU lăsaseră măcar o copie a 
fișierului în calculatoarele de pe Wa//fish, iar Kira nu știa 
dacă Gregorovich memorase informațiile. 

lar dacă nu, și Kira credea că era iresponsabil să 
presupună contrariul, atunci Itari era singura lor speranţă 
să avertizeze Nodul Minţilor. Nu trebuia să se salveze doar 
pe ea însăși, ci și pe Itari, să ducă Meduza pe o navă și apoi 
să piloteze nava afară din sistem, unde aveau să fie feriţi 
de bruiaje, iar în tot acest timp, CMU urma să facă tot ce 
putea pentru a-i opri. 

Era o simplă fantezie, iar Kira știa asta. 

Mormăi și se uită la tavan. Se simţea atât de 
neajutorată, încât o durea. Dintre toate suferinţele pe care 
le putea suporta o persoană, era convinsă că aceasta era 
cea mai rea. 

Micul dejun întârzie să apară. Când o făcu, Kira abia 
dacă putu să mănânce, atât de agitat îi era stomacul. După 
ce scăpă de tavă, se așeză în centrul celulei, medită și 
încercă să se gândească la ce putea să facă. 

„Ce bine ar fi dacă aș avea armonica.” Cântatul ar fi 


ajutat-o să se concentreze, de asta era sigură. 


5. 


Nimeni nu mai veni să o viziteze pentru tot restul zilei. 
Furia și frustrarea ei rămaseră, însă plictiseala le sufoca, 
asemenea unei pături. Fără interfață, nu avea decât 
gândurile ei care să-i țină companie, iar gândurile ei erau 
departe de a fi amuzante în acel moment. 

Intr-un final, făcu ce făcea mereu când încerca să facă 
timpul să treacă în timpul călătoriilor FTL lungi pe care le 
suportase de când părăsise Sigma Draconis. Mai exact, 
atipi, alunecând în înceţoșatul somn parţial care îi permitea 
Lamei Delicate să îi păstreze forța, în timp ce era totuși 
pregătită pentru ce avea să urmeze. 

Așa își petrecu ziua, singura ei întrerupere fiind un prânz 
anost și cina și mai fadă pe care i-o aduseră soldaţii. 

Apoi luminile deveniră roșii, iar somnul ei parţial deveni 
complet. 


6. 


Un tremur străbătu podeaua. 

Kira deschise ochii, amintirile de pe Extenuating 
Circumstances trecând prin ea. Putea să fie miezul nopții. 
Putea să fie trei dimineaţa. Nu avea cum să-și dea seama, 
dar stătuse pe o parte atât de mult timp, încât șoldul o 
durea și brațul îi amorţise. 

Un alt tremur, mai puternic decât primul și, odată cu el, 
o senzaţie stranie, asemănătoare cu ce simţise în mașina 
maglev. Un moment de vertij o făcu să se ţină de podea 
pentru sprijin, apoi se echilibră. 

O doză de adrenalină îi dădu la o parte și ultima 
rămășiță de somn. Nu exista decât o explicaţie: inelul se 
mișcase. „La naiba.“ Nu era bine. Trăia exact definiţia unei 


situaţii grave. Meduzele sau Coșmarurile - cineva ataca 
stația Orsted. 

Se uită spre camere. 

— Hei, ce se întâmplă? 

Însă nimeni nu-i răspunse. 

Un al treilea tremur zgudui celula, iar lumina de 
deasupra pâlpâi. Undeva, în depărtare, auzi un zgomot care 
era posibil să fi fost o explozie. 

Kira încremeni când intră în modul de supraviețuire. 
Staţia era atacată. Era în siguranţă? Asta depindea de sursa 
de energie a celulei, presupunând că aceasta nu fusese 
lovită de o rachetă sau de un laser. Dacă celula era 
conectată la reactorul principal, iar acesta de dezactiva, 
explozibilii care o înconjurau puteau să se detoneze. 

Același lucru se putea întâmpla și dacă exista o sursă de 
energie destul de mare. Pe de altă parte, dacă celula era 
conectată la baterii, atunci avea o șansă să fie în regulă. 
Era un risc însă. Unul mare. 

BUM! 

Se împletici atunci când celula se cutremură în jurul ei. 
Lumina pâlpâi din nou, mai mult decât înainte, iar inima i se 
strânse. Era convinsă că murise, dar... Universul continua 
să existe. Ea continua să existe. 

Kira se îndreptă și se uită la ușă. 

La naiba cu CMU și cu Liga. Avea să evadeze. 


CAPITOLUL III 
EVADARE! 


l; 


Hotărâtă, Kira se duse la ușă. 

Nu avea decât două opţiuni: să găsească un mod de a 
dezamorsa explozibilii sau de a redirecţiona curentul, ca să 
dărâme ușa fără să fie arsă. 


Podeaua se cutremură. 

Orice avea de gând să facă, trebuia s-o facă repede. 

Era mai sigur să o dezarmeze, dar nu știa cum să facă 
asta. Chiar dacă strecura câţiva lujeri prin gaura ușii, tot nu 
putea să vadă ce făcea pe partea cealaltă. Bâjbâind în 
întuneric, putea la fel de bine să se arunce în aer. 

Bun. Atunci rămânea redirecționarea curentului. Ştia că 
xeno o putea proteja de electrocutare, iar asta însemna că 
putea să canalizeze electricitatea pe niște conductori în 
jurul corpului ei. Deci, teoretic, putea forma fire sau alte 
astfel de lucruri care să nu lase curentul să se întrerupă 
dacă deschidea ușa. Nu-i așa? Dacă nu, era moartă. 

Lumina se micșoră pentru o secundă. 

Putea să moară oricum. 

Își acoperi faţa folosindu-și costumul și studie cablurile 
de electricitate încorporate în suprafața exterioară a 
poliedrului. Șase dintre acestea traversau ușa. De ele 
trebuia să treacă. 

Kira vizualiză, cu atâtea detalii și cu câtă claritate putea, 
ce voia să facă. Mai important, încercă să-și imprime 
intenţiile asupra Lamei Delicate, precum și consecinţele 
eșecului. Așa cum spunea Alan, „Totul face bum“. 

— Nu face bum, șopti Kira. Nu de data asta. 

Apoi îl eliberă pe Lamă Delicată și îl lăsă să-și facă 
treaba. 

O grămadă de ţepi negri îi ieșiră din piept și se extinseră 
până atinseră punctele, în ambele părți ale ușii, de unde 
porneau cablurile de electricitate. Apoi firele suplimentare 
se întinseră pe ușă și legară fiecare punct de contact cu 
partenerul său. 

Apoi îl simţi pe xeno forând prin pereţi, săpând cu 
vârfurile sale ascuţite prin material, spre fire. 

Celula se zgudui destul de tare cât să o dezechilibreze și 
să o lase fără aer. 

Încă alţi câţiva microni de forat și... Contact! Liniile 
strălucitoare, albastre-albe, de electricitate se mutară din 
circuitele lor stabilite în firele pe care le întinsese Lamă 
Delicată. În jurul lor, cercurile translucide de forță 


magnetică se  mutară și ele,  răsucindu-se și 
redirecționându-se în timp ce căutau o nouă stare de 
echilibru. 

Kira rămase înghețată, așteptând explozia inevitabilă. 
Când aceasta nu avu loc, se relaxă puţin. 

„Stai”, îi spuse ea Lamei Delicate și se întinse spre fire. 
Le așeză cu degetele peste mecanismul de închidere al ușii 
și împinse costumul în ușă. Metalul scârțâi și urmă un sunet 
lipicios, de rupere, când sigiliul din jurul ușii cedă. 

Zgomotul sirenei se strecură prin deschizătură. 

Simţind ca și cum încerca să mângâie un tigru fără să-l 
trezească, Kira împinse ușa ușor. 

Aceasta se deschise cu un scârțâit de protest, dar se 
deschise. 

Kira aproape că izbucni în râs. Nu urmă nicio explozie. 

Apoi păși afară. Firele se distorsionară în jurul ei când 
trecu prin ușă și, cu toate că liniile de electricitate se 
îndoiră, nu se rupseră. 

Libertate! 

Culoarul era un adevărat coșmar. Luminile de urgenţă 
pictau pereţii în roșu, în timp ce rânduri de săgeți galbene 
străluceau pe podea și pe tavan. Săgeţile arătau spre 
interior, iar Kira știu că dacă le urma, aveau să o ducă la cel 
mai apropiat adăpost de furtuni. 

Acum ce trebuia să facă? 

— Nu te mișca! strigă un bărbat. Pune mâinile pe cap! 

Kira se întoarse și văzu doi soldaţi în armuri aflaţi lângă 
un stâlp, la nouă metri în dreapta ei. Unul din ei avea un 
blaster, celălalt un aruncător de obuze. In spatele lor, patru 
drone se ridicară de pe podea, plutind deasupra capetelor 
lor. 

— Ai cinci secunde să faci exact ce ţi-am spus sau o să 
te împușc în cap! strigă soldatul cu blaster. 

Kira ridică brațele și făcu un singur pas, îndepărtându-se 
de celulă. Doi lujeri subţiri o conectau de circuitele 
ocolitoare pe care costumul le formase pe ușă. 

Soldaţii se încordară, iar zgomotul dronelor deveni mai 
puternic atunci când mașinăriile se așezară în poziţie, într- 


un cerc mare în jurul ei. 

Kira făcu un alt pas. 

Bang! 

Un obuz auriu căzu pe podeaua din faţa ei, iar Kira simţi 
o înţepătură în gamba stângă când fragmentul o lovi. 

— Vorbesc serios! O să te anihilăm! Pe podea, acum! Nu 
mai spun din... 

— Nu fi idiot, zise Kira pe o voce tăioasă. Nu o să mă 
împuști, soldat. Știi ce probleme o să ai cu domnul colonel 
Stahl dacă faci așa ceva. CMU a pierdut mulţi oameni buni 
ca să mă aducă aici. 

— La naiba cu asta. Avem ordine să te oprim dacă 
încerci să evadezi, chiar dacă asta înseamnă să te ucidem. 
Acum, întinde-te pe jos! 

— Bine. Bine. 

Kira făcu niște calcule. Era la doar un metru și jumătate 
de celulă. Speră că era de ajuns... 

Se aplecă, de parcă ar fi îngenuncheat, după care se 
pregăti să se rostogolească în faţă. Când făcu asta, trase 
firele din celulă spre ea. 

O lumină puternică o orbi și un tunet o lovi cu atâta 
putere, încât îl simţi chiar și în rădăcinile dinţilor ei. 

Dacă nu ar fi fost costumul, lovitura ar fi aruncat-o pe 
Kira la jumătatea culoarului, însă xeno o ţinu lipită de 
podea, ca o lipitoare care rezista unui tsunami. O căldură 
sufocantă o învălui. Era atât de intensă, încât nici măcar 
Lama Delicată nu o putu proteja în întregime. 

Apoi aerul mai rece o copleși și vederea i se limpezi. 

Ameţită, Kira se ridică în picioare. 

Explozia distrusese mai mulţi metri ai podelei, creând un 
crater în podea, fire, ţevi și piese neidentificate de 
mașinării. În centrul craterului era o umflătură deformată, 
pe jumătate topită, din metal și din compozitul care fusese 
poliedrul. 

Șrapnelul se împrăștiase pe tavan și pe podea, într-un 
cerc mai mare în jurul epicentrului. O bucată zimţată de 
carcasă de la una dintre încărcături se înfipsese în podea, la 
numai câţiva centimetri de capul ei. 


Kira nu se aștepase ca explozia să fie atât de puternică. 
CMU probabil că dorise cu adevărat să îl oprească pe Lamă 
Delicată să evadeze. Încărcăturile fuseseră menite nu 
numai să ucidă, ci și să spulbere. 

Trebuia să-l găsească pe ltari. 

Într-o parte, cei doi soldaţi stăteau întinși pe podea. Unul 
își mișca braţele, ca și cum nu ar f fost sigur în ce direcție 
era susul. Celălalt era așezat în patru labe și se târa spre 
armă. 

Trei dintre drone fuseseră distruse. A patra plutea 
înclinată, într-un unghi ciudat, iar lamele sale se roteau cu 
greu. 

Kira împunse drona cu o lamă a xeno-ului, format din 
mâna pe care acesta o făcuse pentru ea. Mașinăria distrusă 
se prăbuși la podea, cu un scârţăit jalnic, când elicele sale 


se opriră. 
Apoi Kira alergă pe culoar și îl atacă pe soldatul care se 
întindea după arma sa. Il lovi și acesta căzu pe burtă. 


Înainte ca bărbatul să poată reacţiona, îl aruncă pe Lamă 
Delicată în încheieturile armurii sale și tăie cablurile de 
cment, imobuizându-l. Armura cântărea o tonă, ba chiar 
mai mult, însă îl întoarse, puse o palmă pe masca sa și i-o 
trae. 

— ... răspunde-mi, la naiba! strigă bărbatul. 

Apoi închise gura și o privi cu frică deghizată în furie. 
Ochii lui erau verzi și părea la fel de tânăr ca Trig, deși asta 
nu însemna nimic. 

Deci liniile de comunicaţie nu fancţionau. Asta era în 
favoarea ei. Totuși, Kira ezită o secundă. Evadarea din 
celulă fasese o decizie impulsivă, dar acum realitatea 
situaţiei o lovi cu putere. Nu avea cum să se ascundă pe o 
stație spaţială. Nu avea cum să evite camerele prezente 
peste tot. CMU putea să o localizeze oriunde. Și cu toate că 
liniile de comunicaţie nu fancţionau, în clipa în care îl 
întreba pe soldat despre Itari, acesta avea să știe unde voia 
să se ducă. 

Bărbatul îi observă nehotărârea. 

— Ei bine? Ce naiba aștepți? Termină odată treaba! 


„Crede că o să-l omor.“ Ideea îi păru atât de nedreaptă, 
încât o fecu pe Kira să devină defensivă. 

Staţia se zgudui sub ei, iar alerta de presiune răsună cu 
o urgenţă stridentă în depărtare. 

— Ascultă-mă, spuse ea. Incerc să te ajut, nemernicule. 

— Da, sigur că da. 

— Taci şi ascultă. Suntem atacați. Poate sunt 
Coșmarurile. Poate că sunt Meduzele. Nu contează. Oricum 
ar fi, dacă ne vor arunca în aer, s-a terminat totul. Așa stau 
lucrurile. O să pierdem. Ai înțeles? 

— Prostii, spuse soldatul, care o scuipă în faţă. Amiralul 
Klein tocmai a plecat cu Flota a Șaptea ca să-i trimită pe 
nemernicii ăia înapoi în Epoca de Piatră. O să se asigure că 
primesc ce merită. 

— Nu înţelegi, soldat. Meduza care a venit aici cu mine, 
pe Wallfish, cea pe care aţi închis-o, a venit aici cu o ofertă 
de pace. Pace. Dacă moare, cum crezi că vor reacţiona 
celelalte Meduze? Cum crezi că o să reacționeze Premierul? 

Kira văzu o nehotărâre similară cu a ei pe faţa 
bărbatului. 

— Dacă Meduza aia o să fie aruncată în aer, nu o să mai 
conteze ce face Flota a Șaptea. Ai înțeles? Cât crezi că o să 
mai reziste stația asta? 

Ca și cum și-ar fi punctat întrebarea, totul în jurul lor 
vibră, în timp ce Orsted se zgudui mai puternic decât 
înainte. 

Kira își înghiţi greața, fiindu-i rău. 

— Trebuie să scoatem Meduza aia de aici. 

Soldatul închise ochii strâns pentru o clipă. Apoi dădu 
din cap, cu o expresie de durere, și spuse: 

— La naiba. Bioizolare. Acolo au dus Meduza. La 
bioizolare. 

— Unde... 

— Puntea asta. Sus. Grădina hidroponică. 

— Și echipajul de pe Wa//fish? 

— În celule. Aceeași secţiune. Nu ai cum să le ratezi. 

Kira îl împinse și se ridică. 

— Bun. Ai luat decizia corectă. 


Bărbatul scuipă din nou, de data asta pe podea. 

— Dacă ne trădezi, o să vin să te omor cu mâinile mele. 

— Nici nu m-aș aștepta la altceva, spuse Kira, care se 
îndepărta deja. 

Bărbatului avea să-i ia cel puţin jumătate de oră să iasă 
din armură, așa că nu îl consideră o ameninţare. Însă 
celălalt soldat începea să se miște. Se grăbi spre el, îi luă 
casca în mâini și îi rupse sistemul de răcire al armurii. 
Aceasta se dezactivă imediat, ca să evite topirea. 

Gata. Să încerce doar să o urmărească acum! 

Kira îi lăsă și începu să alerge în direcţia opusă săgeţilor 
galbene. „Ascunde-mă“, îi spuse Lamei Delicate. Un foșnet 
moale, ca de mătase, îi trecu peste piele, iar când se uită în 
jos, Kira putu să se vadă ca și cum corpul i s-ar fi 
transformat în sticlă. 

Semnalele termice încă o putea detecta, dar nu credea 
că toate camerele de interior ale staţiei dețineau spectrul 
complet. Oricum ar fi fost, avea să fie mult mai greu pentru 
CMU să o găsească. Cât dura până când trupele ajungeau 
să investigheze explozia celulei ei? Nu mult, credea ea. 
Deloc mult, chiar dacă staţia Orsted era atacată. 

La ieșirea din coridor era un hol lung. Gol. Toată lumea 
fie se ascundea, fie ajuta cu serviciile de urgenţă, fie se 
lupta cu atacatorii. Oricare ar fi fost motivele absenței lor, 
Kira se simţi recunoscătoare. Nu voia să se lupte cu niște 
pușcași marini. Doar erau de aceeași parte a baricadei. 
Sau, cel puţin, așa ar fi trebuit să fie. 

Fugi pe hol, evitind holurile ocazionale pline de viaţă. Se 
mișca mai repede pe jos. În tot acest timp, se uita pe pereţi 
după litere care puteau indica situarea grădinii hidroponice. 
Cei mai mulți dintre oameni își foloseau, pur și simplu, 
interfaţa, dar legea arăta că fiecare navă și staţie trebuiau 
să aibă niște însemne clare în caz de urgențe. 

„Asta clar se califică drept o urgenţă”, se gândi Kira. Fie 
că existau niște cerințe legale sau nu, literele pe care le 
vedea erau mici, șterse și greu de citit, ceea ce o obliga să 
încetinească pentru a le putea descifra. 

Ajunsă la o intersecţie dintre un hol și o altă alee, ocoli o 


fântână, în care șuvoiul de apă trasa două treimi ale unui 
simbol al infinitului, în timp ce se ridica și cădea. Era doar 
un detaliu, dar imaginea o fascină pe Kira într-un mod 
neclar. Efectul Coriolis mereu îi schimba perspectiva asupra 
modului în care funcţiona gravitația (sau apariția 
gravitaţiei). Se gândi că probabil nu i s-ar fi părut ciudat 
dacă ar fi crescut pe un inel locuit, mai ales pe unul mai 
mic, precum Orsted. 

Alergase probabil aproape o jumătate de kilometru și 
începea să se întrebe dacă soldatul o minţise și trebuia să 
se întoarcă, când observă două rânduri de litere verzi, 
șterse, pe un colț din apropiere. 

Rândul de sus spunea: „Grădina hidroponică 7G“. 

Cea de jos spunea: „Detenţie 42G“. 

In cealaltă parte a holului era un alt set de litere: 
„Bioizolare & Decontaminare 7G“. În acea direcţie, Kira 
văzu ce părea să fie un punct de verificare: o ușă închisă, 
flancată de portduri armate, și două ecrane. Doi pușcași 
marini în costume exo complete stăteau lângă ușă și o 
apărau. Chiar și când staţia era atacată, nu-și părăsiseră 
posturile. 

Kira nu ar fi ost surprinsă să fie și mai mulţi soldaţi de 
cealaltă parte a ușii. 

Calculă rapid. Poate reușea să se apropie destul de mult 
încât să dezamorseze armura celor doi soldaţi, dar oricine 
ar fi venit după ei avea să fie o provocare. lar după ce îl 
recupera pe Itari, restul din CMU avea să știe unde era. 

„La naiba.” Dacă ataca, nu avea cum să știe ce se 
întâmpla după aceea. Evenimentele puteau să scape de 
sub control într-o perioadă șocant de scurtă de timp, apoi... 
apoi, foarte mulţi oameni puteau să moară. 

Un tremur ușor străbătu puntea. Orice avea să facă, 
trebuia s-o facă acum. Dacă mai aștepta, situaţia de pe 
stație putea să scape de sub control. 

Mormăi și se întoarse cu spatele la secția de bioizolare. 
La naiba cu asta. Avea nevoie de ajutor. Dacă putea să 
elibereze echipajul de pe Wa//fish, știa că aceștia aveau s-o 
susțină. Poate că împreună reușeau să găsească o soluție. 


Poate. 

Pulsul Kirei era atât de puternic, încât îi răsuna în urechi, 
în timp ce alerga pe coridorul care ducea spre celulele de 
detenție. Nu era sigură ce avea să facă dacă în jurul 
celulelor întâlnea la fel de mulți soldaţi ca la bioizolare. 
Tentaţia de a scăpa controlul asupra Lamei Delicate era 
mare, dar Kira își învățase lecţia. Indiferent ce se întâmpla, 
nu avea să facă o altă greșeală precum cea care dusese la 
crearea Coșmarurilor. Galaxia nu ar fi supravieţuit. 

Textele de pe pereţi o duseră prin mai multe holuri, 
identice ca lungime. 

După încă un colț, văzu doi oameni - un bărbat și o 
femeie - care îngenuncheau lângă o ușă etanșă afiată la 
jumătatea coridorului, cu mâinile băgate până la încheieturi 
într-o trapă pe care o deschiseseră în perete, un pâlpâit 
electric luminându-le fețele. Cei doi erau fără bluză, fără 
pantaloni, purtând numai niște pantaloni scurți, gri. Pielea 
lor era albă ca creta peste tot, cu excepţia fețelor, care 
erau acoperite cu tatuaje albastre, strălucitoare. Liniile 
formau circuite ca niște modele, care îi reaminteau Kirei de 
formele pe care le văzuse pe Adrasteia. 

Din cauza lipsei lor de haine, îi luă puţin să îi recunoască 
pe cei doi ca fiind entropiștii, Veera și Jorrus. 

Kira era încă invizibilă și mult prea departe ca să o audă, 
dar, cumva, entropiștii o detectară. Fără să se uite în 
direcţia ei, Jorrus spuse: 

— A, Prizonier Navarez... 

— ... ai reușit să ni te alături. Asta... 

— ... speram să se întâmple. 

Apoi entropiștii atinseră ceva din perete, iar ușa etanșă 
se deschise, dezvăluind o celulă din care ieși Falconi. 

— Era și timpul, spuse bărbatul. 


3. 


Kira îi dădu voie invizibilităţii săse retragă, iar Falconi o 
observă. 


— Acolo erai. Mă gândeam că va trebui să venim după 
tine. 

— Nu, spuse ea, în timp ce se îndreptă spre el. 

Entropiștii se mutară lângă ușă. 

— Și tu ai fost închisă? întrebă Falconi. 

— Ştii bine că da. 

— Presupun că nu te-ai eliberat fără să observe cineva 
asta? 

— În niciun caz. 

— La naiba. Trebuie să ne mișcăm repede. 

— Cum aţi reușit să scăpaţi? întrebă ea. 

Veera râse, un sunet rapid, ascuţit, plin de tensiune. 

— Mereu ne iau robele și au impresia... 

— ... că e îndeajuns. Suntem mai mult decât niște haine 
colorate, Prizoniere. 

— Ce noroc pe noi, mormăi Falconi, care o întrebă apoi 
pe Kira: Ai idee cine atacă staţia? 

Kira tocmai se pregătea să-i spună că nu, dar se opri să 
se gândească. Nu exista nicio urmă a impulsului pe care-l 
simțea când navele Meduzelor erau aproape. Ceea ce 
însemna că... 

— Sunt destul de sigură că e vorba despre Coșmaruri, 
răspunse ea. 

— Grozav. Avem deci un motiv în plus să ne mișcăm 
repede. Confuzia va fi mare, iar asta ne va acoperi 
plecarea. 

— Ești sigur? întrebă Kira. 

Falconi înțelese imediat ce voia să spună. Dacă el și 
restul echipajului evadau, graţierile lor aveau să fie anulate 
și, spre deosebire de guvernul local de pe Ruslan, CMU nu 
avea să se oprească din urmărirea lor dincolo de granița 
sistemului. Membrii echipajului de pe Wa//fish aveau să fie 
fugari prin întreg spaţiul cunoscut, cu posibila excepţia a 
sistemului Shin-Zar și a altor câteva zone mici de la 
periferie. 

— Să fii sigură că sunt, spuse el. 

Kira simţi imediat o senzaţie puternică de camaraderie. 
Măcar nu avea să fie singură. 


— Veera, Jorrus, aţi reușit să deschideţi o linie de 
comunicare spre Gregorovich? 

Entropiştii clătinară din cap. Încă se jucau cu firele din 
perete, de lângă ușa etanșă. 

— Accesul la sistemul staţiei este restricționat și... 

— ... nu avem transmițători destul de puternici încât să 
ajungă până la Wallfish prin acești pereţi. 

— La naiba! exclamă Falconi. 

— Unde e paza? întrebă Kira. 

Se așteptase să găsească o brigadă întreagă de soldați 
lângă celule. Falconi arătă spre cei doi entropiști. 

— Nu știu sigur. Ăștia doi au hăcuit camerele ca să ne 
obțină niște timp. Avem cam cinci minute până când 
controlul staţiei să fie din nou cu ochii pe noi. 

Veera ridică un deget, fără să-și mute atenţia de la 
interiorul ușii. 

— E posibil să putem afecta... 

— ... senzorii staţiei și să mai câştigăm niște timp, spuse 
Jorrus. 

Falconi mormăi din nou. 

— Vedeţi ce puteţi făce... Nu puteţi să deschideţi 
afurisita aia de ușă? 

— Încercăm, căpitane, răspunse ea. 

— Lăsaţi-mă pe mine, zise Kira. 

Apoi ridică mâna dreaptă, lăsându-l pe Lamă Delicată să 
îi transforme replicile degetelor în lame și ţepi. 

— Ai grijă, spuse Falconi. E posibil să existe linii de 
curent sau linii de înaltă tensiune în perete. 

— Nu artrebui să fie... 

— ... un motiv de îngrijorare, spuseră entropiștii, care se 
dădură la o parte. 

Kira făcu un pas în față, fericită să facă, în sfârșit, ceva. 
Dădu cu pumnul în metal și îl îndemnă pe Lamă Delicată să 
iasă în exterior. Aceasta se răspândi pe suprafaţa peretelui, 
trimițând lujeri adânc în mecanismul care ţinea ușa închisă. 
Apoi trase, iar cu un scârțâit, șuruburile ieșiră, și ușa se 
deschise. 

înăuntru era o celulă mică. Sparrow stătea pe jumătate 


cocoșată în fața patului, ca și cum ar fi fost gata de luptă. 

— Thule, spuse ea când o văzu pe Kira. Mă bucur că ești 
de partea noastră. 

Falconi trosni din degete. 

— Perimetru de supraveghere, acum. 

— Am înțeles, zise femeia și ieși repede din celulă, apoi 
se duse și se uită după colț. 

— Acolo! îi spuse Flaconi Kirei, arătând spre o altă ușă 
etanșă. 

Kira se duse la a doua ușă și o deschise ca pe prima. 
Înăuntru, 

Hwa-jung se ridică de unde stătea. 

— La luptă! spuse femeia mecanic și zâmbi. 

— La luptă! spuse Kira. 

— Și asta! spuse Falconi. 

O altă ușă și un alt scârțâit o dezvăluiră pe Nielsen. 
Aceasta îi fecu un semn scurt și se duse lângă Falconi. Intr- 
un final, Kira intră cu forţa în celula în care se afla Vishal. 
Acesta părea tras la față, dar îi zâmbi și spuse: 

— Cât de minunat! 

Și mai multă ușurare se citi pe faţa ei când ieși și îi văzu 
pe Nielsen și pe ceilalţi. Falconi se întoarse spre entropiști. 

— L-aţi gasit? 

Urmă o tăcere care o fecu pe Kira să vrea să ţipe din 
cauza nerăbdării. Jorrus răspunse: 

— Nu e sigur, dar se pare că... 

— ... l-au lăsat pe Trig în stază pe Wallfish. 

— Falconi, spuse Kira, mai încet. Trebuie să salvăm 
Meduza. Dacă nu putem să o scoatem de aici, există o 
șansă ca nimic din toate astea să nu mai conteze. 

Bărbatul o privi, ochii săi glaciali fiind concentrați, 
căutători, aproape lipsiţi de emoție, deși își dădea seama 
că era îngrijorat, ca și ea. Era atât de îngrijorat, încât nu 
exista loc pentru panică. 

— Eşti sigură? întrebă el încet. 

— Da. 

Spunând asta, văzu cum o lumină se aprinse în el. 
Expresia lui deveni chiar mai dură și o licărire mortală îi 


apăru în ochii palizi. 

— Sparrow, spuse el. 

— Da, domnule. 

— Trebuie să ajutăm o Meduză să evadeze din 
închisoare, apoi să o scoatem de pe bucata asta de metal. 
Vreau variante. 

Pentru un moment, Sparrow părea că avea să se certe 
cu el. Apoi, ca și Falconi, păru să-și pună deoparte obiecțiile 
și să se concentreze numai pe problema pe care o aveau. 

— Putem încerca să tăiem curentul spre zona de 
bioizolare, spuse Nielsen, care se apropie de ei. 

Sparrow clătină din cap. 

— Nu o să funcţioneze. Are propriile sale surse de 
energie de rezervă. 

În timp ce vorbea, îngenunche și își ridică partea de jos 
a pantalonilor. Apoi își înfipse degetele în pielea de 
deasupra tibiei și, spre nedumerirea Kirei, o ridică, 
dezvăluind un mic compartiment aflat dedesubt, încorporat 
în os. 

— E bine să fii pregătit, spuse Sparrow, ca răspuns la 
privirea Kirei. 

Din compartiment, Sparrow scoase un cuţit îngust, cu 
lamă subţire, dintr-un material lucios, nemetalic, o plasă 
din sârmă pe care o trase peste mâini, ca pe niște mănuși, 
și trei pietre mici, care păreau moi, aproape cărnoase. 

— Într-o zi va trebui să ne explici asta, spuse Falconi, 
arătând spre tibia lui Sparrow. 

— Într-o bună zi răspunse femeia cu părul scurt, care 
acoperi compartimentul și se ridică. Dar nu azi. Apoi o 
întrebă pe Kira: Ce ai văzut la bioizolare? 

Kira descrise punctul de verificare și pe cei doi pușcași 
marini din faţa ușii. Un zâmbet vag apăru pe fața lui 
Sparrow. 

— Bun, uite ce o să facem. Își trosni degetele și îi făcu 
semn Veerei să se apropie. Tu, entropistule, când o să-ți 
dau semnalul, vreau să te duci undeva unde te pot vedea 
soldații. 

— Asta e... 


— Pur și simplu, așa cum îţi spun. Kira... 

— Pot să mă ascund, zise Kira repede și îi explică. 

— Asta o să ușureze situaţia, spuse Sparrow. Eu o să mă 
ocup de cele două gărzi. Tu să fii pregătită să sari pe 
oricine vine. Ai înțeles? 

— Da. 

— Bun. Să mergem! 

Kira se forţă să devină din nou invizibilă, în timp ce se 
ascundea cu Sparrow pe holul care dădea spre coridorul 
central. 

— Drăguţ truc, spuse Sparrow. 

In faţa lor, Veera se duse la intersecţie, îndreptându-se 
spre zona de bioizolare. Femeia era mai voluptuoasă decât 
părea când purta roberele sale, iar tatuajele de pe pielea ei 
palidă nu făceau decât să intensifce această impresie. 

Priveliștea era una care distrăgea atenţia, ceea ce Kira 
fu nevoită să admită că era și ideea. 

— Du-te, spuse Sparrow. 

Aceasta se așeză într-o parte, evitând raza vizuală a 
soldaților. 

Kira o luă în direcţia opusă, iar cele două o flancară pe 
Veera și își ocupară poziţiile, în părţile opuse ale pasajului 
care ducea spre bioizolare. 

Când Veera ajunse la ușă, pușcașii marini o observară. 
Kira auzi bubuituri puternice când armura lor se mișcă, iar 
un bărbat spuse pe un ton confuz: 

— Hei, tu! Ce... 

Nu-și termină propoziţia. Sparrow se duse după colț și 
aruncă pietricelele cărnoase spre soldaţi. Se auziră trei 
zgomote când costumele exo ale pușcașilor traseră în 
pietricele când erau în aer. 

O greșeală. 

Un bliț triplu de lumină străluci pe hol, fumul sufocă 
aerul și, cu viziunea ei amplificată de la Lama Delicată, Kira 


văzu licăriri de energie electromagnetică violetă. „Ce 
naiba?” 

Sparrow nu aşteptă. Fugi după colț și dispăru în fum. Se 
auziră scârţăituri metalice, apoi două bubuituri enorme, 
când soldaţii în costume exo căzură pe podea, imobilizați. 

Kira era cu un pas în urma ei. Își mută viziunea pe 
infraroșu și văzu cum ușa spre bioizolare se deschidea. Un 
alt soldat în armură ieși, cu arma ridicată, pregătit să tragă. 
În spatele său, văzu alţi trei pușcași marini care încercau să 
se ascundă după niște birouri. 

Soldatul din ușă nu se aștepta la o lovitură din partea ei. 
Kira se izbi de costumul exo, aruncând în armură sute de 
fibre diferite dinspre Lamă Delicată. Îi luă numai o facțiune 
de secundă ca să găsească punctele slabe și să dezarmeze 
costumul exo. 

Armura pușcașului marin se deschise și începu să cadă. 
Kira o trase într-o parte, apoi ateriză în zona de bioizolare, 
se dădu peste cap și se ridică din nou în picioare. Niciunul 
dintre soldaţii din încăpere nu reușea să-i calculeze 
localizarea exactă, dar asta nu îi opri să tragă orbește spre 
locul unde Kira se aflase. 

„Prea lent.” Un fascicul de laser făcu o gaură prin 
spătarul unui scaun de lângă ea, dar Kira era deja în 
mișcare, aruncând fire în partea cealaltă a camerei, 
răsturnându-i pe soldați. 

„Nu ucide”, îi spuse ea Lamei Delicate, sperând că 
aceasta o va asculta. 

Câteva bătăi de inimă mai târziu, și ceilalți soldați 
căzură pe podea. Greutatea armurilor lor zdrobi mese, 
distruse rafturi și îndoi podeaua. 

— l-ai rezolvat pe toţi? întrebă Sparrow, care băgă capul 
înăuntru. 

Kira își lăsă invizibilitatea să dispară și încuviinţă. În 
spate era o altă ușă, care ducea spre ceea ce Kira își dădu 
seama că era o cameră de decontaminare impresionant de 
mare. Dincolo de ea era o a treia ușă etanșă, care 
presupuse că dădea spre camera de izolare unde era ţinut 
Itari. 


— Păzește-mi spatele, spuse ea. 

— Am înţeles. 

Ar fi putu obţine codurile de acces de la soldaţi, dar Kira 
nu văzu niciun rost să piardă timpul. Grăbindu-se înainte, își 
întinse brațele și îl lăsă pe Lamă Delicată să ţâșnească și să 
rupă ușa camerei de decontaminare. 

La celălalt capăt al camerei, îl văzu pe Itari prin geamul 
ușii etanșe. Meduza stătea cu tentaculele strânse sub ea, 
ca picioarele unui păianjen mort. 

Un val de ușurare o străbătu pe Kira. Măcar erau în locul 
potrivit. 

Se propti de ușa etanșă și îl lăsă din nou pe Lamă 
Delictaă să se strecoare prin mecanism și apoi să îl 
destrame. 

Clic. Încuietoarea se deschise. Kira trase și împinse cu 
xeno până deschise ușa. 

Un miros întrebător ajunse la ea dinspre Meduză, care 
își desfăcu tentaculele. 


[[ltari aici: ldealis?]] 

[[Kira aici: Dacă vrei cu adevărat pace, trebuie să 
plecăm din locul ăsta.]] 

[[Itori aici: Formele astea duble sunt dușmanii noștri?]] 

[IKira aici: Nu, dar nu știu ce e bine pentru ele. Te rog să 
nu îi ucizi. Dar nici să nu te lași ucis.]] 

[[ltari aici: Cum vrei, ldealis.]] 


Kira se alătură celorlalți în afara zonei de bioizolare și îl 
auzi pe Itari urmând-o, cu un foșnet al tentaculelor. 

— E totul în regulă? întrebă Falconi când ea, Sparrow și 
Itari ieșiră din fom. 

Veera găsise o jachetă undeva în birourile de bioizolare 
și o îmbrăcase, acoperindu-se. 

— Da, răspunse Sparrow. Sânii foncţionează de fiecare 
dată. Toată lumea se lasă păcălită de ei. 

— Hai să ieşim naibii de aici, spuse Kira. 

Orsted hurui în jurul lor, iar Vishal spuse: 

— Cerurile să aibă grijă de noi. 


— Veera! Jorrus! exclamă Falconi. 

— Da, domnule? 

— Încă nimic de la Gregorovich? 

— Nimic. 

— E bruiat? 

— Nu, e izolat. 

— O să înnebunească, spuse Hwa-jung. 

— Bine, putem să ne folosim de asta, spuse Falconi, apoi 
îi strânse pe toți laolaltă. Bun, o să mergem prin pasajul 
principal. Dacă apare cineva, rupeţi rândurile și ascundeţi- 
vă. Nu-i lăsaţi să vă ia ostatici. Kira, tu va trebui să te ocupi 
de toate obstacolele. Niciunul dintre noi nu avem arme. 

— Vorbește în numele tău, spuse Sparrow, care ridică 
mâna dreaptă, în care cuțitul strălucea ca o bucată de 
sticlă. 

Kira arătă spre soldaţii căzuți. 

— Cum rămâne cu... 

— Nu sunt bune, spuse Falconi. Sunt blocate. Civilii 
nupot să folosească armele CMU. Nu fără autorizare. Destul 
cu vorbăria. Hai să... 

Cu o bufnitură puternică, ușile etanșe se închiseră în 
jurul intersecţiei, blocând coridorul în toate părțile, mai 
puţin în direcția din care vensie Kira. Acolo, auzi zgomotul 
puternic al armurilor care se apropiau, iar apoi apărură în 
jur de douăzeci de pușcași marini, cu arme și tunuri. Un nor 
mic de drone, ca niște viespi, îi acompania. 

— Staţi! Nu mișcaţi! strigă o voce amplificată. 

Kira și ceilalți, inclusiv Meduza, se retraseră pe holul 
care ducea spre bioizolare și se ascunseră după tocurile 
ușii. 

Vocea se auzi din nou. 

— Navarez, știm că încerci să salvezi Meduza. Soldatul 
Larrett ne-a spus tot. 

Kira bănui să Larrett era soldatul cu care vorbise în 


afara celulei sale explodate. 

— Nemernicul, murmură ea. 

— Dacă nu aveţi alte idei, am rămas fără noroc, spuse 
Falconi, cu o expresie sumbră. 

Apoi Stahl se auzi în difuzoarele încorporate în tavanul 
strălucitor, destul de tare încât să se audă peste zgomotul 
alarmelor. 

— Kira, nu vrei să faci asta. Lupta nu o să ajute pe 
nimeni, cu atât mai puţin pe voi. Predaţi-vă, spuneţi-i 
Meduzei să se întoarcă în celulă și nimeni nu trebuie să... 

Puntea se zgudui și se roti din nou sub ei. 

Kira nu ezită. Trebuia să făcă ceva. 

Sări pe coridor și trimise niște săgeți din piept și din 
picioare. Acestea erau aţintite în faţă și în jos și străpunseră 
puntea mai multe locuri. 

Nu-ţi pierde controlul. Nu...“ 

Urechile îi ţiuiră când un glonț îi trecu pe lângă cap și 
simţi ceva ca niște pumni în coaste, direct deasupra inimii. 
Apoi trase săgețile spre ea, sfâșiind bucăţi mari din punte. 

La ordinul ei, Lamă Delicată izbi bucăţile de punte 
împreună, aranjându-le în așa fel încât să formeze în 
dreptul ei un scut. Găuri de mărimea unui deget, fierbinţi în 
jurul marginilor și scăpărând metal topit, presărau scutul în 
timp ce zgomotul făsciculelor de laser răsunau de-a lungul 
coridorului. 

Kira făcu un pas în față, iar Lamă Delicată mișcă scutul 
odată cu ea. Când făcu asta, se întinse și mai departe 
folosind costumul și apucă și alte bucăţi din podea, 
adăugându-le barierei, făcând-o mai lată și mai groasă. 

— Veniţi cu mine! strigă ea, iar echipajul și Meduza o 
luară în urma ei. 

— Suntem fix în spatele tău! spuse Falconi. 

Gloanţe zburau deasupra capetelor lor, apoi o explozie 
zgudui scutul, iar Kira simţi impactul în tot corpul ei. 

— Grenadă! strigă Sparrow. 


[[itari aici: Pot să te ajut, Idealis?]] 
((Kira aici: Nu omori pe nimeni dacă poți să eviti asta și 


nu te așeza în fața mea.]] 


Două drone apărură la marginea scutului. Kira le 
distruse cu două împunsături rapide și continuă să 
înainteze. Podeaua era un amestec haotic de grinzi răsucite 
și de ţevi expuse. Era dificil să-și menţină echilibrul. 

— Du-ne la terminal! zise Falconi. 

Kira încuviinţă, abia reușind să fie atentă. Deși nu vedea 
ce era în faţa ei, continuă să se folosească de costum ca să 
apuce bucăţi de podea, panouri de pe perete, bănci și tot 
ce putea folosi pentru protecţie. Nu știa câtă greutate mai 
putea mișca sau susține costumul, dar era hotărâtă să afle. 

O altă grenadă lovi scutul. Pe aceea abia dacă o simţi. 

Mai multe dintre tentaculele costumului simţiră ceva 
lung, neted și cald (foarte cald, chiar fierbinte. Dacă l-ar fi 
atins cu pielea goală, bănuia că i-ar fi lăsat o gaură prin 
trup): unul dintre tunurile cu laser. Il adăugă și pe el la 
grămadă, rupând arma din podea și așezând-o în locul 
dintre două bănci. 

— Vin și mai multe drone! strigă Vishal. 

Înainte ca acesta să termine de vorbit, Kira creă o reţea 
de spiţe și de tije (unele din metal, altele chiar din 
materialul costumului) între scut, tavan și pereţii mai 
îndepărtați. În mai multe locuri, simţi și auzi dronele 
lovindu-se de barieră. 

Tresări când grenadele făcură o gaură în reţea. 

— Thule! exclamă Falconi. 

Dronele se îndreptară spre gaură. Una dintre ele trecu 
prin ea, iar Itari o dobori cu o lovitură a tentaculelor. Inainte 
ca restul să apuce să treacă și înainte ca dronele să 
găsească un unghi care să le permită să tragă în echipaj, 
Kira prinse mașinăriile din aer, ca o broască la vânătoare de 
muște, și le zdrobi pe toate. 

Simţi cum costumul se mări, întărindu-se cu metal, 
carbon și orice mai avea nevoie din structura staţiei. 
Braţele ei păreau mai groase, la fel și picioarele, iar o 
senzaţie de putere curgea prin ea. Simţea că ar fi putut să 
își facă loc și prin piatră. 


Focurile de armă se potoliră când soldaţii din fața ei 
încetară focul și începură să alerge pe coridor, pașii lor 
greoi răsunând într-un ritm rapid. 

Kira rânji. Deci își dăduseră seama că era inutil să lupte. 
Bine. Acum, voia să îi ducă pe toţi în siguranţă pe Wa//fish, 
apoi... 

Auzi, fără să vadă, cum ușa etanşă din faţa lor se 
închidea. Apoi cea de dincolo de ea și tot așa de-a lungul 
coridorului. 

— La naiba! spuse Nielsen. Ne-au încuiat aici. 

— Staţi cu mine! spuse Kira, care continuă să înainteze 
până când simţi că scutul i se lovi de ușa etanşă. 

Aceasta era prea mare și prea grea ca să fie tăiată într-o 
perioadă rezonabilă de timp, dar cadrul din jurul ei nu era la 
fel. Ei și Lamei Delicate le luă numai câteva minute să facă 
ușa să cedeze și să se prăbușească cu un zgomot asurzitor 
pe podea. 

Peste zece metri, următoarea ușă le bloca înaintarea. 
Kira repetă procedura, iar a doua ușă avu soarta primei uși. 
Apoi urmară a treia... și a patra. 

Toate ușile din faţă păreau să fie închise. Asta nu îi 
oprea, dar o încetinea pe Kira. 

— CMU încearcă să tragă de timp, îi spuse Falconi. 

— Pun pariu că ne pregătesc un comitet de întâmpinare 
minunat la terminal, mormăi Kira. 

Un șuierat puternic se auzi în apropierea pereţilor. Părul 
de la ceafă i se ridică de îngrijorare. Aerul era pompat în 
exterior sau înăuntru? 

— Gaz! strigă Falconi, și își trase gulerul cămășii peste 
gură și nas. 

Ceilalţi făcură la fel. Materialul se mulă pe feţele lor, 
formând filtre strâmte. Entropiștii făcură niște gesturi 
tainice cu mâinile, iar liniile tatuajelor le alunecară peste 
faţă, formând o membrană subţire, ca din hârtie, care le 
acoperea gurile și nasurile. 

Kira era impresionată. Foloseau nanotehnologie de cel 
mai înalt nivel. 

Işi dădu seama că erau aproape de clipa în care intrau în 


ultima secţiune a culoarului, cea adiacentă terminalului, 
unde o ploaie puternică de gloanţe, de fascicule de lasere, 
de proiectile și de explozibili loviră bariera pe care o 
construise. Impactul o făcu să se dea înapoi, dar își propti 
umărul în scut și continuă să înainteze. 

Când străbătuseră cam o treime din culoar, Falconi o 
bătu pe umăr și spuse: 

— Dreapta! la-o la dreapta! și îi făcu semn. 

Când Kira o luă în acea direcţie, ţevile de sub picioare se 
zguduiră și auzi un sunet ca o avalanșă când pușcașii 
marini atacară. 

Cu mai puţin de o secundă ca să se pregătească, rupse 
mai multe dintre grinzile punţii, ca să susţină partea din 
spate a scutului și să îl oprească să alunece în spate. 

— Pregătiţi-vă! strigă ea. 

Oricât de gros ar fi fost, scutul se îndoi și cedă când 
trupele intrară în el cu armura. Urmă un scârțâit groaznic 
când soldaţii începură să rupă bucăţi din scut. 

— Bine, spuse Kira. 

Îndemnă sute de fibre, ca niște fire de păr, prin scut, 
prin toate micile fisuri și cotloane și crăpături ascunse până 
când acestea găsiră carapacea netedă a armurii soldaţilor. 
Apoi făcu exact ce făcuse și înainte. Trimise fibre spre 
încheieturi și între straturile armurii și tăie fiecare fir și 
cablu de răcire pe care le putea găsi, oprindu-se numai 
când simţea atingerea pielii supraîncălzite. 

Era un efort să se oprească, dar Lamă Delicată o asculta 
și respecta limitele cărnii. Încrederea în sine îi crescu. De 
cealaltă parte a scutului, scârțâitul se opri, iar soldaţii se 
prăbușiră cu un zgomot demn de niște titani. 

— l-ai ucis? întrebă Nielsen, vocea ei părând prea 
ascuţită în tăcerea subită. 

Kira își linse buzele. 

— Nu. 

Era ciudat să vorbească. Scutul părea să ocupe o parte 
mai mare din ea decât propriul ei corp. Simţea fiecare 
centimetru pătrat al barierei. Cantitatea de informaţii era 
copleșitoare. Experienţa era oare similară cu situaţia în 


care se aflau minţile navelor? 

Se pregătea să se detașeze de scut când se auziră și alți 
pași în celălalt capăt al culoarului. Înainte să poată Kira să 
reacționeze, luminile pâlpâiră și se stinseră, cu excepţia 
celor de urgenţă, aflate de-a lungul podelei, iar puntea se 
încreţi ca un val, făcându-i pe toţi, cu excepţia Kirei și a lui 
Itari, să se împiedice și să cadă. 

O bubuitură industrială, de metal care se prăbușește, 
răsună pe coridor și o săgeată neagră, un fragment dintr-un 
înveliș al navei, străpunse puntea în partea de sus a holului. 
Răsunară alarmele de presiune și printr-o deschizătură 
dintr-o parte a navei invadatoare începură să iasă zeci de 
Coșmaruri. 

Zgomotul puternic al armelor umplu aerul, laolaltă cu 
sunetul electric al laserelor, când soldaţii nou-sosiți îi 
înfruntară pe invadatorii grotești. 

— Shi-bal! strigă Hwa-jung. 

Kira ţipă și trase scutul în față, brăzdând spaţiul dincolo 
de greutatea fără vlagă a trupelor pe care le imobilizase. 
Dacă acele Coșmaruri își dădeau seama cine și ce erau ei, 
aveau să se năpustească toate asupra ei. Kira pe jumătate 
sălta, pe jumătate mergea, cu scutul întins în față, dar se 
opri și îi adăugă și mai mult material, singura ei preocupare 
fiind ca ei să scape. 

Se întoarse, răsucind scutul în jurul lui Falconi și al 
celorlalţi, astfel încât spatele ei era spre ieșirea de pe 
coridor și spre terminalul aflat dincolo de aceasta. Apoi se 
retrase, pas cu pas, până când marginile scutului se loviră 
de peretele aflat lângă ușă. 

Mișcându-se rapid, trase scutul spre ea, aruncându-l cu 
putere peste ușă. Il fixă în podea, în tavan și în pereţi cu 
alte bucăţi de metal. Astfel, singurul mod practic prin care 
ar fi putut fi îndepărtat era prin tăiere. 

Falconi o bătu pe umăr. 

— Lasă-l acolo! strigă el. 

O bubuitură răsună prin terminal când o grenadă 
explodă de cealaltă parte a barierei. Pușcașii marini 
începură să lovească scutul, producând un zgomot înăbușit. 


Scutul avea să reziste, dar nu pentru mult timp. 

Kira scoase costumul din material și, când făcu asta, se 
simţi diminuată, redusă la mărimea ei normală. 

Se învârti și văzu că toţi ceilalți deja traversaseră 
terminalul și forţau ușile unei mașini maglev. Din tavan 
răsună vocea unui bărbat: 

— Aici Udo Grammaticus, șef al acestei staţii. Nu vă mai 
împotriviţi și vă garantez că nu veți fi răniţi. Acesta este 
ultimul vostru avertisment. Sunt douăzeci de soldaţi în 
armură în dreptul... 

Bărbatul continuă să vorbească, dar Kira nu îl mai 
asculta. Alergă spre mașină, iar Falconi întrebă: 

— Putem s-o folosim? 

— În afară de lumini, tot curentul a fost întrerupt, 
răspunse Hwa-jung. 

— Deci nu putem să plecăm? întrebă Nielsen. 

Hwa-jung mormăi. 

— Nu așa. Mașina nu o să foncţioneze. 

— Trebuie să existe un alt mod prin care să ajungem pe 
inelul de andocare, spuse Vishal. 

— Cum? întrebă Sparrow. Ne mișcăm mult prea repede 
ca să sărim acolo, pur și simplu. Poate Kira sau Meduza ar 
supraviețui, dar noi, restul, ne-am transforma într-o baltă 
de sânge. Am ajuns într-un punct mort. 

In exteriorul scutului se auzeau în continuare focuri de 
armă. Nişte bubuituri surde, care deveniseră rafale 
controlate, în timp ce soldaţii se luptau cu Coșmarurile. 
Sau, cel puţin, asta presupunea Kira că se întâmpla. 

— Da, mulţumesc, zise Falconi pe un ton sec; se 
întoarse apoi spre Hwa-jung: Tu ești inginer. Ai vreo idee? 
Apoi se uită la entropiști: Dar voi? 

Veera și Jorrus întinseră mâinile, într-un gest de 
neajutorare. 

— Mecanica... 

— ... nu e specialitatea noastră. 

— Nu-mi spuneţi asta. Trebuie să existe un mod de a 
ajunge de aici acolo fără să fim uciși. 

Hwa-jung se încruntă. 


— Bineînţeles că e, dacă am avea destul timp și 
materiale. 

O altă explozie răsună pe coridor. 

— Nu avem noi așa un noroc, spuse Falconi. Haideţi, 
orice. Nu contează cât e de absurd. Fii creativă, domnișoară 
Song. De asta te-am angajat. 

Hwa-jung se încruntă și mai mult și, pentru o clipă, tăcu. 
Apoi bombăni: 

— Aig00, și se duse la mașină. 

Își trecu mâinile peste podea, lownd-o în anumite locuri. 
Apoi îi făcu semn Kirei și spuse: 

— Aici. Deschide podeaua aici, spuse ea și trasă un 
pătrat pe podea. Ai grijă. Scoate doar stratul superior. Nu 
strica nimic din ce e dedesubt. 

— Am înţeles. 

Kira trasă din nou pătratul cu degetul ei arătător, iar 
vârful unghiei ei zgârie materialul gri. Repetă mișcarea, cu 
mai multă presiune, și o lamă subţire, ca de diamant, se 
extinse din deget și tăie prin primul centimetru de material. 
Apoi apucă pătratul, conectându-l cu palma ei, ca și cum ar 
fi avut perniţe adezive, și îl trase, îndepărtându-l de restul 
podelei, ca și cum ar fi tăiat o bucată de-a lungul unor linii 
prestabilite. 

Hwa-jung se lăsă în mâini și în genunchi în timp ce se 
uită în gaură, studiind firele și echipamentul afiat înăuntru. 
Kira nu știa pentru ce erau, dar Hwa-jung părea să 
înțeleagă la ce se uita. ` 

Zgomotul se intensifică, iar Kira se uită la scut. Incepea 
să se îndoaie înăuntru. Încă un minut și urma să fie nevoită 
să îl întărească. 

Hwa-jung scoase un sunet, apoi se ridică. 

— Pot să mișc mașina, dar am nevoie de o sursă de 
energie. 

— Nu poţi să... începu Falconi să spună. 

— Nu, zise Hwa-jung. Fără curent, e o piatră inutilă. Nu 
pot să fac nimic cu ea. 

Kira se uită la Meduză. 


[IKira aici: Poţi să repari mașinăria asta?]] 
[[Itari aici: Nu am sursa de energie care ar funcționa. ]] 


— Cum rămâne cu armura? întrebă Nielsen. Ar putea fi 
de folos? 

Hwa-jung clătină din cap. 

— Destulă putere, da, dar nu ar fi compatibilă. 

— Poţi să folosești tunul cu lasere? întrebă Kira. 

Hwa-jung ezită, apoi încuviinţă. 

— Poate. Dacă acumulatorii pot fi setați la... 

Kira nu mai așteptă să audă și restul. leși din mașină și 
se grăbi spre bariera improvizată. Când ajunse la ea, 
bufniturile se opriră, lucru care o îngrijoră, dar nu avea de 
gând să se plângă. 

Extinse costumul în zeci de tentacule, se înrădăcină 
printre rămășițe și căută tunul pe care îl îngropase odată cu 
scutul. Îl găsi în scurt timp: o bucată netedă și dură de 
metal, care încă mai era caldă după ce fusese folosită. Kira 
se mișcă pe cât de repede putu. Se aplecă și apăsă pe 
diverse părți ale scutului până când creă un tunel destul de 
mare încât să tragă tunul prin el, toate astea în timp ce 
menținea integritatea structurală a scutului, păstrând solidă 
partea din faţă a acestuia. 

— Mai repede, te rog! spuse Falconi. 

— Ce crezi că fac? strigă ea. 

Tunul se eliberă, iar Kira îl luă cu mâna. Ținându-l de 
parcă ar fi fost o bombă activă, se grăbi înapoi în mașină și 
îi dădu arma lui Hwa-jung. 

Sparrow bătea cuțitul ca de sticlă de coapsă în timp ce 
se uita în jur. Apoi o apucă pe Kira de braţ și o trase la 
câţiva metri distanţă. 

— Ce e? întrebă Kira. 

Pe un ton jos, plin de tensiune, Sparrow spuse: 

— Nemernicii ăia vor folosi explozibili ca să intre prin 
tavan sau prin pereţi. Îți garantez. Ai face bine să 
improvizezi un fel de fortificaţie, altfel suntem terminati. 

— Acum mă ocup de asta. 

Sparrow încuviinţă și se întoarse la mașină, unde Vishal 


o ajuta pe Hwa-jung să demonteze tunul. 

— Toată lumea să se dea în spate! spuse Kira. 

Apoi se întoarse spre terminal și, ca și pe culoar, trimise 
în faţă zeci de fire din Lamă Delicată, lăsând-o să facă tot 
ce trebuia. Un vacarm asurzitor o copleși când xeno începu 
să demonteze podeaua, pereții și tavanul. 

Trase bucăţile mai aproape și, cât de repede putu, 
începu să le asambleze într-un soi de dom al cărui centru 
era situat peste portul de andocare al mașinii. Când 
bucăţile se așezară la locul lor, Kira avu din nou senzaţia de 
autoextindere. Era îmbătătoare. Nu avea încredere în acel 
sentiment - nici în ea, nici în Lamă Delicată -, dar ispita de 
a experimenta tot mai mult era seducătoare, iar ușurința cu 
care ea și xeno lucrau împreună îi întărea încrederea. 

Probabil că unul dintre panourile pe care le folosise 
conţinea un difuzor, deoarece auzi zgomot de fond, apoi 
vocea șefului de staţie se întrerupse. 

Metru cu metru, dezmembră terminalul, expunând 
scheletul de bază al lui Orsted, format din grinzi 
întrepătrunse, tratate împotriva eroziunii și punctate cu 
găuri, care să reducă din greutate. 

La scurt timp, nu mai putea vedea decât interiorul 
domului, și tot adăuga la scut. Întunericul îi învălui și Vishal 
spuse, din mașina: 

— Nu ne ușurezi situaţia, domnișoară Navarez! 

— Ori asta, ori vom fi împușcați! strigă ea. 

O explozie zgudui terminalul. 

— E momentul să plecăm, spuse Falconi. 

— Mă ocup de asta, zise Hwa-jung. 

Kira se extinse tot mai departe, împingându-și limitele și 
descoperind că putea ajunge și mai departe. Faptul că avea 
conștiința slăbită, răspândită pe o zonă din ce în ce mai 
mare, și cantitatea de efort deveni dezorientantă: presiune 
și zgârieturi aici, ţevi acolo, fire deasupra și dedesubt, 
furnicături de la descărcările electrice, căldură și frig și mii 
de impresii diferite dinspre o mie de puncte diferite aflate 
de-a lungul Lamei Delicate, toate  zvârcolindu-se, 
schimbându-se, extinzându-se și inudând-o cu și mai multe 


senzaţii. 

Era prea mult. Nu putea supraveghea tot. Nu mai putea 
rezista. În anumile locuri, supravegherea ei dădu greș, iar 
acolo Lamă Delicată acționă pe cont propriu, mișcându-se 
tot înainte cu intenţii fatale. Kira simţi cum mintea i se 
fragmentă când încercă mai întâi să se concentreze pe un 
loc, apoi pe un altul, apoi pe un altul, de fiecare aducând 
costumul înapoi. Totuși, în timp ce era ocupată, continua să 
mișune altundeva, crescând... construind... devenind. 

Se îneca, dispărând în existența extinsă a Lamei 
Delicate. Panica se declanșă în ea, însă scânteia era prea 
fragilă ca să controleze costumul. 

O senzaţie de plăcere emană dinspre Lamă Deucată, 
care era, în sfârșit, lăsat să își urmeze scopul. Kira avu 
străfulgerări dinspre ea... câmpuri galbene cu flori care 
cântau... amintiri care... o excrescenţă ca un copac, cu solzi 
din metal în loc de scoarță... o dezorientau și mai mult, 
până când îi era aproape... un grup de creaturi lungi, 
blănoase, care săreau spre ea dintre mandibule... imposibil 
să se concentreze. 

Într-o clipă scurtă de luciditate, Kira fu lovită de oroarea 
situaţiei. Ce făcuse? 

Cu urechi care nu erau ale ei, auzi un zgomot ca însăși 
pieirea: pașii măsuraţi ai soldaţilor înarmaţi care mărșăluiau 
în partea exterioară a terminalului. Disconfortul, ascuţit și 
pătrunzător, deranjă mai multe fire apucătoare. Uimită, e 
se retrase. 

Aveau să o atace? 

Pereții, grinzile și stâlpii de susținere se prăbușiră sub 
strânsoarea ei în timp ce dărâmară staţia în jurul scutului. 
Puntea se sfărâmă, dar nu conta. Nu conta decât să 
găsească și mai multe materiale: metale, minerale, mai 
mult, mai mult, mai mult. O foame se formă înăuntrul ei, o 
foame de neostoit, care ar fi înghiţit lumea. 

— Kira! 

Vocea răsuna de parcă ar fi venit de la capătul unui 
tunel. Oricine ar fi fost, ea nu îl recunoscu. Sau poate că nu 
voia asta. Existau lucruri mult mai importante de care să se 


ocupe. 

— Kira! 

Când îndepărtă ceva, simţi mâini care trăgeau și 
scuturau. Evident însă că nimic nu o putea mișca din locul 
ei: fibrele erau prea puternice. 

— Kira! 

Durerea o străpunse prin faţă, dar era atât de 
neînsemnată și de distantă, încât putea fi ignorată cu 
ușurință. Durerea apăru din nou. Apoi a treia oară. 

Furie se formă într-o parte din ea. Se uită înspre interior, 
din fiecare direcţie, cu ochi aflaţi deasupra și dedesubt și cu 
ochi făcuţi în continuare din carne și, cu ei, observă un 
bărbat care stătea lângă ea. Avea fața roșie și țipa. 

O lovea peste faţă. 

Șocul fu destul cât să îi limpezească mintea Kirei. Icni, 
iar Falconi strigă: 

— Revino-ţi! O să ne omori pe toţi! 

Kira simţi cum aluneca deja în mlaștina Lamei Delicate. 

— Lovește-mă din nou. 

Falconi ezită, apoi făcu asta. Kira văzu roșu în fața 
ochilor, dar înţepătura aprinsă de pe obraz îi dădu ceva în 
afara Lamei Delicate pe care să se concentreze și care să o 
ajute să se echilibreze. Era o adevărată bătălie să strângă 
diferitele părţi ale minţii ei, să le aducă laolaltă, de parcă ar 
fi încercat să se elibereze dintr-o piscină plină de mâini 
agăţătoare, câte una pentru fiecare fibră a costumului și 
fiecare ciudat de puternică. 

Teama îi dădu Kirei motivaţia de care avea nevoie. 
Pulsul i-o luă razna până când ajunse pe punctul de a 
leșina. Dar nu o făcu, iar cu fiecare moment care trecea, 
reușea să se retragă în ea însăși. In același timp, îl chemă 
pe Lamă Delicată din pereţii înconjurători și camerele 
staţiei. Iniţial, acesta i se împotrivi. Nu dorea să-și 
abandoneze proiectul măreț și să renunțe la ce realizase 
deja. Însă, într-un final, o ascultă. Lamă Delicată se retrase, 
contractându-se și restrângându-se în timp ce se întorcea 
la forma corpului ei. Era chiar mai mult din ea decât avea 
Kira nevoie, iar la acel gând, bucăţi din materialul 


costumului se uscară și se transformară în praf, fără să lase 
nimic util în urmă. 

Falconi dădu să-și ridice mâna din nou. 

— Stai, spuse Kira, iar el o ascultă. 

Auzul îi revenise la normal. Observă șuieratul aerului 
care scăpa prin spărturi și alarmele de presiune care se 
auzeau în depărtare, acoperind celelalte alarme. 

— Ce s-a întâmplat? întrebă Falconi. 

Kira clătină din cap. Nu se simţea încă întreagă. 

— Ai făcut o gaură în cală. Aproape că ne-ai aruncat în 
spațiu. 

Kira se uită în sus și tresări când văzu o bucată subţire și 
întunecată de spaţiu, care se putea vedea prin tavanul 
distrus și prin numeroasele punți sârâmate. Stelele se 
învârteau dincolo de deschizătură, un caleidoscop nebun de 
constelații, ameţitoare prin viteza lor. 

— Mi-am pierdut controlul. Îmi pare rău. 

Kira tuși. Ceva se prinse de partea exterioară a domului. 

— Hwa-jung! strigă el. Trebuie să plecăm de aici. 
Vorbesc serios! 

— Aigoo! Nu mă mai bate la cap! 

Falconi se întoarse din nou spre Kira. 

— Ești bine? Ești în stare săte miști? 

— Cred că da. 

Prezenţa intruzivă a Lamei Delicate încă se agita în 
mintea ei, dar senzaţia ei de identitate se ţinea tare pe 
poziţii. 

Dinspre sursa zgomotului, Kira auzi niște sunete ca de 
scuipat, ca de hâsâit, asemănătoare celor făcute de flacăra 
unei torţe pe benzină. Un punct din interiorul domului 
începu să lucească în roșu, apoi în galben, apoi, aproape 
imediat, Kira simţi cum temperatura creștea. 

— Ce e asta? întrebă Nielsen. 

— La naiba! spuse Sparrow. Nemernicii folosesc o lance 
termică. 

— Căldura o să ne omoare! spuse Vishal. 

— Toată lumea în mașină! zise Falconi. 

— Pot să-i opresc, rosti Kira, deși gândul o umplu din 


nou cu teamă. 

Atât timp cât își concentra eforturile asupra unei singure 
zone și nu îl lăsa pe Lamă Delicată să scape de sub 
control... Chiar în timp ce vorbea, începu să distrugă 
podeaua domului și să lipească bucăţi pe zonele 
strălucitoare și fierbinţi. Fum ieși din unele secţiuni ale 
materialului, pe măsură ce acestea deveneau roșii și se 
înmuiau. 

— Lasă asta! Trebuie să plecăm! strigă Falconi. 

— Închideţi ușile. O să câștig ceva timp. 

— Termină cu prostiile și treci în mașină! E un ordin! 


[[itari aici: Idealis, trebuie să plecăm.]] 


Meduza era deja înghesuită în partea din față a mașinii, 
cu tentaculele într-o parte și în alta. 

— Nu, pot să le fac faţă. Să-mi spui când... 

Falconi o prinse de umeri și o întoarse spre el. 

— Acum! Nu las pe nimeni în urmă. Haide! 

În lumina puternică, ochii lui albaștri păreau aprinși ca 
niște sori. În acel moment, Kira se opri. Eliberă domul și îl 
lăsă pe bărbat să o tragă în mașină. Sparrow și Nielsen 
închiseră ușa și o blocară. 

— Încerci să te sinucizi? mormăi Falconi în urechea Kirei. 
Nu ești invincibilă. 

— Da, dar... 

— Termină. Hwa-jung, putem să plecăm? 

— Aproape, căpitane. Aproape... 

În afara mașinii, un jet de metal fierbinte erupse din 
centrul punctului strălucitor, în timp ce lancea își făcea loc 
prin grosimea domului. Jetul începu să se îndrepte în jos, 
tăind ușor o parte a deschizăturii de mărimea unui soldat. 

— Nu vă uitaţi la ea! spuse Sparrow. E prea luminoasă! 
O să vă ardă retinele. 

— Hwa-jung... 

— Gata! spuse Hwa-jung. 

Kira și ceilalți se întoarseră spre ea. Tunul fusese făcut 
bucăţi între picioarele ei. Acumulatorul electric fusese 


dezasamblat și câteva fire care ieșeau din el duceau spre 
caroseria mașinii maglev. 

— Ascultați-mă, spuse Hwa-jung, care atinse 
acumulatorul. Asta e stricat. Când îl aprind, e posibil să se 
topească și să explodeze. 

— O să ne asumăm acest risc, spuse Falconi. 

— Asta nu e tot. 

— Nu e chiar momentul potrivit pentru un discurs. 

— Ascultaţi-mă! Aish! Ochii lui Hwa-jung străluciră cu 
intensitatea lancei termice. Am putut să o lipesc. Chestia 
asta o să ne ridice, dar atât. Nu pot să accesez controlul 
direcţiei. Nu o să ne ducă în faţă, nici în spate. 

— Atunci, cum... încercă să spună Nielsen. 

— Kira, poţi să faci așa: rupe scaunele și sparge 
geamurile, acolo și acolo. Hwa-jung arătă într-o parte și în 
alta a mașinii. Când activez circuitul, o să foloseşti 
costumul ca să ne tragi în faţă și o să ajungem în tubul 
principal. Superacumulatorii nu au destulă energie decât 
cât să ne ţină suspendațţi timp de 43 de secunde. O să 
avem în jur de 250 de kilometri pe oră faţă de inelul de 
andocare. Trebuie să reducem cât mai mult viteza înainte 
să ne prăbușim. Asta facem scoțând scaunele pe geamuri și 
împingându-le în pereţii tubului. Vor funcționa ca frâne. Aţi 
înţeles? 

Kira încuviinţă, împreună cu toţi ceilalți. Afară, fântâna 
de metal topit dispăru când lancea termică ajunse la podea. 
Apoi reapăru în vârful inciziei și începu să facă o tăietură 
orizontală. 

— Va trebui să împingetți cu foarte multă putere, spuse 
Hwa-jung. Cât de tare puteţi. Altfel, prăbușirea o să ne 
omoare. 

Kira apucă scaunul de lângă ea și îl scoase din locul său, 
cu un zgomot gol. Următoarele trei scaune produseră 
sunete similare. Cu un schimb rapid de mirosuri, Kira îi 
explică lui Itari ce făceau, iar Meduza apucă și ea niște 
scaune cu membrele sale răsucite. 

— Asta e un plan nebunesc, Unni, spuse Sparrow. 

Hwa-jung mormăi. 


— O să funcţioneze, o să vezi. 

— Aveţi grijă la ochi, spuse Kira. 

Apoi folosi Lama Delicată și sparse geamurile din 
ambele părți ale mașinii. 

Un val puternic de căldură îi copleși din interiorul 
domului. Falconi, Nielsen, Vishal și entropiștii se lăsară la 
podea, iar Falconi strigă: 

— Să fie al naibii! 

Lancea termică începu o a doua tăietură în jos. 

— Pregătiţi-vă, spuse Hwa-jung. Contact în trei, doi, unu. 

Podeaua se ridică vreo câţiva centimetri sub Kira. Se 
legănă ușor, apoi se stabiliză. Kira își ridică braţele și, din 
degete, lansă câteva fire prin ferestrele sparte și spre 
pereții de afară. Xeno îi înţelese intenţia și firele se lipiră, ca 
itele mătăsii unui păianjen. Apoi trase. 

Mașina era grea, dar aluneca înainte, aparent fără 
frecare. Cu un sunet vag, trecu prin sigiliul de la capătul 
staţiei, apoi se înclină în jos și înaintă în întuneric, prin tub. 

Vântul șuiera pe lângă ei. Dacă nu ar fi avut masca, Kirei 
i-ar fi fost greu să vadă sau să audă din cauza curentului 
puternic de aer. 

Era și rece, cu toate că, din cauza costumului, nu era 
sigură exact cât de frig era. Ridică unul dintre scaunele 
rupte și îl scoase pe cea mai apropiată fereastră. Un 
scârțâit groaznic înfruntă vântul, iar scântei asemănătoare 
cozii unei comete ieșiră de-a lungul interiorului tubului. 
Impactul aproape că îi smulse scaunul din mâini, chiar și cu 
ajutorul Lamei Delicate, dar strânse din dinţi și ţinu scaunul 
cu mai multă putere. 

În faţa ei, Itari făcu același lucru. În spatele său, era 
conștientă că toţi ceilalţi se legănau în picioare. Scârţăitul 
se înrăutăți când Nielsen, Falconi, Vishal, Sparrow și 
entropiștii apăsară și ei propriile scaune de pereţii tubului. 
Mașina se clătină și bufni ca un pickhammer. 

Kira încercă să numere secundele, dar zgomotul era 
prea puternic, iar curentul prea ameţitor. Părea că, în ciuda 
eforturilor lor, nu încetineau. Kira apăsă și mai tare în 
scaunul ei, care i se zmuci în mâini de parcă ar fi fost viu. 


Tubul deja distrusese picioarele scaunului și jumătate 
din șezutul acestuia. În curând, urma să nu mai rămână 
nimic din el. 

Încet, mult prea lent, Kira simţi că devine tot mai 
ușoară, iar tălpile începură să i se ridice de la podea. Se 
stabiliză cu ajutorul costumului, apoi eliberă fire care îi 
fixară și pe ceilalţi, ca să poată să continue să acționeze 
asupra propriilor scaune, și să nu plutească din mașină. 

Scârțâitul scăzu în intensitate, iar trombele de scântei 
deveniră mai scurte și mai groase, devenind în curând 
spirale și curbe care închipuiau tipare elaborate. 

Kira tocmai își spunea că reușiseră când electromagneţii 
pierdură contactul cu sursa de energie. 

Mașina se lovi cu putere de șina exterioară, cu un 
zgomot care acoperi cu totul scârțâitul scaunelor. Capsula 
săltă, iar tavanul se încovoie și se rupse de parcă ar fi fost o 
bomboană gumată, întinsă la maximum. Itari zbură prin 
parbriz, tentaculele fluturându-i în toate direcţiile, iar din 
spatele mașinii se declanșă un fulger de electricitate, 
strălucitor, iar fumul învălui mașina maglev. 

Cu un vaiet prelung, se opriră. 

Stomacul Kirei se întoarse pe dos când senzaţia de 
greutate dispăru, dar, de data asta, greaţa nu o copleși. Era 
perfect. Era ultimul lucru de care voia să se ocupe în acel 
moment. Explozii, lănci termice și accidente cu mașini 
maglev... Avusese parte de destule evenimente pentru o 
singură zi. Cu sau fără costum, își simțea trupul plin de 
lovituri și răni. 

„litari!“ Oare Meduza mai era în viaţă? Fără ea, tot ce 
făceau nu ar fi avut niciun rost. 

Mișcându-se ca și cum ar fi avut convulsii, chiar și în 
gravitație zero, dădu drumul mașinii și echipajului. Falconi 
sângera de la o tăietură la tâmplă. Işi frecă rana cu podul 
palmei și întrebă: 

— Toată lumea e bine? 

— Cred că am pierdut câţiva ani din viaţă, dar da, 
mormăi Vishal. 

— Mda, zise Sparrow. La fel și eu. 


Nielsen își îndepărtă câteva bucăţi de sticlă din păr, 
trimiţându-le plutind prin parbrizul distrus, ca un mic nor de 
fire de praf din cristal. 

— Sunt puţin răvășită, căpitane. 

— Și noi, rostiră Veera și Jorrus. 

Bărbatul entropist avea niște zgârieturi peste coapse, 
care păreau dureroase, dar nu grave. 

Kira se trase spre partea din față a mașinii distruse și se 
uită afară. Îl văzu pe Itari la câţiva metri în faţa lor, ţinându- 
se de o bară din cală. Sânge portocaliu ieșea dintr-o rană 
urâtă aflată aproape de baza uneia dintre tentaculele mai 
mari ale Meduzei. 


[IKira aici: Ești bine? Poti să te miști?]] 
[[Itari aici: Nu-ti face griji pentru mine, Idealis. Forma 
asta poate să suporte foarte multe. ]] 


În timp ce vorbea, unul dintre braţele osoase ale 
Meduzei se întinse din carapacea sa și, spre șocul Kirei, 
începu să taie cu cleștele tentaculul rănit. 

— Ce naiba?! exclamă Sparrow, care ajunse alături de 
Kira. 

Cu o viteză incredibilă, extraterestrul își tăie tentaculul 
și îl lăsă să plutească în aer, abandonat într-un nor de pete 
portocalii. În ciuda mărimii ciotului rămas pe carapacea lui 
Itari, sângerarea Meduzei se oprise deja. 

Hwa-jung tuși și înotă afară din norul de fum, părând o 
navă care se ridica din adâncurile unei ape uleioase. Se 
prinse de un mâner și arătă în faţă. 

— Următoarea stație e tot înainte. 

Kira ieși prima, folosindu-și costumul ca să dea la o 
parte rămășițele parbrizului. Apoi ieși din mașină și, unul 
câte unul, și ceilalți ieșiră dintre dărâmături. Hwa-jung 
rămase ultima. Abia încăpu prin cadru, dar, cu puţin efort, 
reuși. 

Folosind mânerele de pe pereţi, se târâră de-a lungul 
interiorului tubului negru, până când luminile pâlpâiră la 
numai câțiva metri în faţa lor. 


Cu o senzaţie de ușurare, Kira se îndreptă spre ele. 

In timp ce pluteau deasupra staţiei, niște uși automate 
din perete se deschiseră și îi lăsară să plutească în 
vestibulul aflat pe cealaltă parte. 

Apoi se opriră să se regrupeze și să verifice unde se 
aflau. 

— Unde suntem? întrebă Kira. 

Aceasta observă că Vishal avea o tăietură urâtă pe 
antebraţul drept și că ambele mâini ale lui Hwa-jung erau 
arse. Durerea probabil că era îngrozitoare, dar femeia 
mecanic o ascundea bine. 

— Suntem cu o oprire dincolo de locul în care trebuie să 
fim, zise Nielsen și arătă în jos, spre inelul rotativ, acum 
nemișcat. 

Cu ea în frunte, grupul o luă pe holurile abandonate ale 
inelului de andocare al lui Orsted. 

Din când în când, întâlneau roboți: unii își încărcau 
bateriile în prizele din pereţi, alţii se plimbau pe șine, alţii 
scoteau jeturi de aer comprimat, ocupați cu multitudinea 
de sarcini necesare pentru funcţionarea staţiei. Niciuna 
dintre mașinării nu păru să îi bage în seamă, dar Kira știa 
că fiecare dintre ele le înregistra prezenţa și acțiunile. 

Docurile exterioare erau pline cu obiecte industriale 
grele. Erau rafinării mobile care, chiar și în timpul atacului 
Coșmarurilor, încă funcționau, continuându-și operaţiunile. 
Stații de procesare a combustibilului, unde apa era 
decompusă în elementele sale de bază. Unităţi de 
depozitare pline cu materiale utile. Și, bineînţeles, șirurile 
imense de fabrici în gravitație zero, unde totul, de la 
medicamente la arme, era produs în cantităţi suficiente nu 
numai pentru a satisface nevoile populaţiei de pe Orsted, ci 
și a flotei extinse a CMUN. 

Așa, lipsite de activitate, regiunile inferioare ale staţiei îi 
dădeau Kirei fiori. Chiar și acolo, alarmele continuau să 
răsune, iar săgeți strălucitoare (mai mici și mai slabe decât 
cele din partea principală a staţiei) arătau în ce direcţie se 
aflau cele mai apropiate adăposturi pentru furtună. Insă 
niciun adăpost nu o putea ajuta pe Kira acum. 


Întelesese și acceptase asta. Singura certitudine pe care 
se putea baza era izolarea spaţiului cosmic, dar și acolo o 
puteau găsi Coșmarurile și Meduzele. 

Se mișcară repede și, după numai câteva minute, 
Falconi rosti: 

— Aici, și arătă spre holul care ducea spre marginea 
inelului. Kira recunoscu holul prin care trecuseră când 
sosiseră pe Orsted. Cu o senzaţie din ce în ce mai intensă 
de nerăbdare, înaintă pe el. După tot ce se întâmplase pe 
stație, întoarcerea pe Wa!//fish era ca o întoarcere acasă. 
Ușa etanșă spre docul de încărcare se deschise, iar prin 
trapa laterală văzu... întuneric. 

Vid. 

Și, poate la un kilometru depărtare, zări nava Wallfish 
micșorându-se tot mai mult, împinsă de propulsoarele RES. 


7. 


Falconi scoase un țipăt. Nu un cuvânt sau o frază, ci, pur 
și simplu, un strigăt de furie și de pierdere. Când îl auzi, 
Kira simţi cum sufletul i se prăbușește, lăsându-se pradă 
disperării. Lăsă masca să i se dea la o parte de pe faţă. 

Pierduseră. După tot ce se întâmplase... 

Falconi sări spre trapă. Ateriză stângaci și rămase fără 
aer, dar se ţinu de barele aflate lângă încuietoare. Apoi se 
trase spre fereastră și își lipi faţa de marginea din safir, 
uitându-se după Wallfish. 

Kira privi în altă parte. Nu suporta să vadă așa ceva. Se 
simţi jenată să îl vadă așa, ca și cum ar fi fost martorul unei 
situaţii private și delicate. Durerea lui era prea deschisă, 
prea plină de disperare. 

— Ha! zise Falconi. Te-am prins! Da! Am prins-o la timp! 

Se întoarse și le zâmbi cu o expresie vicleană. 

— Căpitane? rosti Nielsen, care pluti spre el ca să i se 
alăture. 

Bărbatul arătă spre fereastră și, spre uimirea ei, Kira 
văzu cum Wallfish încetinea și se întorcea spre trapă. 


— Cum ai reușit să făci asta? întrebă Hwa-jung. 

Falconi arătă spre tâmpla lui, pătată de sânge. 

— Semnal vizual direct, trimis prin interfață. Atât timp 
cât funcţionează senzorii pasivi ai navei și atât timp cât 
sunt în raza de acţiune și există o rază vizuală directă, nu 
pot fi bruiaţi. Nu sunt ca radiourile sau ca transmisiunile 
FTL. 

— Astea sunt câteva condiții aparte, căpitane, spuse 
Vishal. 

— Da, dar a funcționat, chicoti Falconi. Am stabilit un 
suprasistem de control, în cazul în care cineva încearcă să 
fure Wallfish. Nu îmi ia nimeni nava. 

— Și nu ne-ai spus niciodată despre asta? întrebă 
Nielsen. 

Femeia părea cu adevărat ofensată. Kira era însă 
impresionată. 

Amuzamentul lui Falconi dispăru. 

— Doar mă știi, Audrey. Trebuie să știu mereu unde sunt 
ieșirile. Trebuie să am mereu un as în mânecă. 

— Mhm. 

Femeia nu părea convinsă. 

— Te rog, lasă-mă să-ți examinez brațele, spuse Vishal, 
care se îndreptă spre Hwa-jung, iar aceasta îl lăsă. Mmm, 
nu e prea rău, spuse el. In cea mai mare parte, ai arsuri de 
gradul doi. O să te dau cu un spray împotriva cicatricelor. 

— Și niște calmante, te rog, spuse ea. 

Bărbatul râse ușor. 

— Sigur, și calmante. g 

Wallfish ajunse rapid înapoi la ei. In timp ce se apropia 
de fereastră, mărindu-se cu fiecare clipă care trecea, Veera 
apucă mânerul din centrul trapei, în încercarea de a vedea 
mai bine. 

— Ahhh! 

Strigătul ei se opri într-un bolborosit sufocat. Își îndoi 
spatele aproape în jumătate, iar întregul corp îi deveni 
rigid, cu excepţia unor mici tresăriri în mâini și în picioare. 
Faţa i se contorsionă într-un rânjet hidos, iar dinţii i se 
încleștară. Jorrus ţipă și el, la fel ca Veera, deși bărbatul nu 


era aproape de trapă. De asemenea, trupul i se 
contorsionă. 

— Nu o atinge! strigă Hwa-jung. 

Kira nu o ascultă. Știa că avea să fie protejată de 
costum. Înfășură mai multe tentacule în jurul taliei Veerei, 
în timp ce se atașă de cel mai apropiat perete. Apoi o trase 
pe femeia entropist de lângă ușă. Nu era ușor să facă asta. 
Mâna Veerei era strânsă cu putere în jurul mânerului. In 
timp ce strânsoarea mâinii se mai relaxă, Kira speră că nu îi 
rupsese vreun mușchi de la mână. 

În clipa în care degetele Veerei pierdură contactul cu 
ușa, corpul ei deveni moale, iar strigătul lui Jorrus se opri, 
cu toate că încă mai avea expresia unui bărbat care tocmai 
văzuse o oroare de nedescris. 

— Să o ia cineva! strigă Nielsen. 

Vishal se îndepărtă de perete și o trase pe Veera, 
prinzând-o de mâneca jachetei. Își înfeșură braţul în jurul 
entropistei și, cu mâna liberă, îi ridică pleoapele. Apoi îi 
deschise gura și se uită în gâtul ei. 

— O să trăiască, dar trebuie să o duc la infirmerie. 

Jorrus mormăi. Avea braţele în jurul capului, iar pielea îi 
era alarmant de palidă. 

— Cât de rău e? întrebă Falconi. 

Doctorul îi aruncă o privire îngrijorată. 

— Nu sunt sigur, căpitane. Va trebui să îi supraveghez 
inima. E posibil ca șocul să îi fi ars implanturile. Nu pot să 
mă pronunt încă. Au nevoie de o resetare. 

Jorrus bombănea ceva, nimic ce Kira să poată înţelege. 

— Asta a fost un truc groaznic, spuse Nielsen. 

— Sunt panicaţi, zise Sparrow. Încearcă orice ca să ne 
oprească. Își ridică degetul mijlociu spre centrul staţiei. 
Sper că o să fiţi și voi curentați! M-aţi auzit? 

— E vina mea, spuse Kira, care arătă spre faţa ei. Ar fi 
trebuit să-mi ţin masca. Aș fi văzut electricitatea. 

— Nu e vina ta, rosti Falconi. Nu îţi face griji din cauza 
asta. Apoi arătă spre Jorrus: Hei, Veera o să trăiască, da? 
Relaxează-te, e în regulă. 

— Nu înţelegi, spuse Jorrus, care respira greu. 


— Explică-mi. 

— Ea... Eu... Noi... 

Își frecă mâinile, ceea ce îl făcu să plutească și să se 
îndepărteze. Falconi îl prinse, stabilizându-l. 

— Nu suntem „noi”! Nu există „noi”! Nici „eu”. Totul a 
dispărut. Dispărut, dispărut, dispărut! 

Vocea bărbatului se transformă din nou într-un 
bombănit fără sens. Falconi îl zgudui. 

— Revino-ţi! Nava aproape că a ajuns. 

Nu se schimbă însă nimic în comportamentul lui Jorrus. 

— Mintea lor de colonie a fost afectată, spuse Hwa-jung. 

— Și? Nu e tot el însuși? 

— Asta e... 

Veera se trezi cu un scâncet și cu o zmucitură care o 
zgudui violent. După o secundă, își ridică mâinile la tâmple 
și începu să ţipe. La auzul sunetului, Jorrus se ghemui în 
poziţie fetală și scânci. 

— Grozav! spuse Falconi. Acum avem de-a face și cu doi 
nebuni. Absolut grozav. 

Încet, ca o pană în cădere, Wa//fish încetini și se opri în 
fața trapei. Se auziră niște zgomote când clemele de 
andocare se activară, fixând pe loc botul navei. 

— Kira, dacă nu te deranjează? rosti Falconi și făcu un 
gest din mână. 

În timp ce doctorul încerca să-i calmeze pe entropiști, 
Kira lăsă masca să-i acopere fața. Curentul din ușa trapei îi 
apăru ca o dungă de lumină albastră, ca și cum ar fi făcut 
parte dintr-un fulger care fusese prins în mânerul ușii. 
Dunga era atât de luminoasă și de lată, încât era 
surprinzător că nu o omorâse imediat pe Veera. 

Întinse două fibre, le afundă în ușă și, așa cum făcuse și 
la celula ei, redirecționă fluxul de electricitate prin 
suprafaţa cablată a Lamei Delicate. 

— E sigur acum, spuse ea. 

— Incredibil, rosti Falconi, care încă părea foarte precaut 
când se întinse spre panoul de control al trapei. Când nu îl 
lovi niciun șoc, umerii i se relaxară și activă rapid 
deschiderea. 


Urmă un ţiuit și o lumină verde apăru deasupra panoului 
de control. Cu un șuierat de aer care scapă, ușa se 
deschise. Kira își retrase apoi mâna și lăsă electricitatea să- 
și urmeze traseul normal. 

— Nimeni să nu atingă mânerul, spuse ea. E încă 
fierbinte. 

Îi repetă și lui Itari ce spusese. 

Falconi trecu primul. Bărbatul pluti spre botul navei 
Wallfish, apăsă pe o combinaţie de butoane, iar trapa 
acesteia se deschise. Kira și ceilalți îl urmară, Vishal cu un 
braţ în jurul Veerei, în timp ce Hwa-jung îl ajută pe Jorrus, 
care abia putea să se miște. Itari fu ultimul, Meduza fiind 
graţioasă ca un ţipar când se strecură prin trapă. 

Kira avu un gând. Unul oribil. Cinic. Dacă CMU alegea 
acel moment să detoneze clemele de andocare și să îi 
arunce pe ea și pe ceilalţi în aer? Având în vedere tot ce 
făcuseră Liga și armata, era ceva de care îi considera în 
stare. 

însă sigiliul dintre trape rezistă, iar când ultimul 
centimetru al tentaculelor lui Itari intră pe Wa//fish, Nielsen 
închise ușa navei. 

— Sayonara, Orsted, spuse Falconi, după care se 
îndreptă spre centrul navei. 

Aceasta părea moartă. Abandonată. Cele mai multe 
lumini erau stinse, iar temperatura era foarte joasă. Mirosul 
era însă familiar, iar acea familiaritate o liniști pe Kira. 

— Morven, spuse Falconi, iniţiază secvenţa de pornire și 
pregătește lansarea. Și dă naibii drumul la căldură. 

Pseudo-inteligenţa răspunse: 

— Domnule, procedurile de siguranță menţionează clar 
că nu... 

— Dezactivează procedurile de siguranță, spuse el, 
oferindu-i apoi un cod lung de autorizare. £ 

— Procedurile de siguranță au fost dezactivate. Incep 
pregătirile de lansare. 

Falconi îi spuse lui Hwa-jung: 

— Vezi dacă poţi să îl activezi pe Gregorovich înainte să 
plecăm de aici. 


— Da, domnule. 

Hwa-jung i-l dădu pe Jorrus lui Sparrow, apoi pluti pe 
coridor, înaintând spre centrul navei. 

— Vino, te rog, îi spuse Vishal, care o trase pe Veera în 
aceeași direcţie. Mergem la infirmerie. Și tu, Jorrus. 

Lăsându-i pe entropiști cu Sparrow și cu doctorul, Kira, 
Nielsen și Falconi se îndreptară spre camera de comandă. 
ltari era în urma lor și nimeni, nici măcar căpitanul, nu 
obiectă. 

Falconi scoase un zgomot de dezgust când intră în 
cameră. Zeci de obiecte mici umpleau aerul: pixuri, două 
câni, o farfurie, mai multe harduri de computer și alte 
fragmente care pluteau. Încăperea arăta ca și cum CMU ar 
fi umblat cu multă neatenţie prin fiecare sertar, dulap și coș 
de gunoi. 

— Curăţă asta, spuse Falconi, care se îndreptă spre 
consola principală. 

Kira făcu o pânză cu Lama Delicată și începu să adune 
obiectele care pluteau. Itari rămase lângă ușa etanşă, 
strângându-și tentaculele lângă el. 

Falconi apăsă pe mai multe butoane de sub consolă, iar 
în jurul lor se aprinseră lumini și se activară mai multe 
mașinării. În centrul camerei, ecranul holografic prinse 
viaţă. 

— Bun, spuse Falconi. Avem din nou acces complet la 
toate sistemele. 

Apăsă butoanele aflate la marginea hologramei, iar 
ecranul arătă o hartă a zonei din jurul staţiei Orsted, cu 
reperele și vectorii vaselor din apropiere. Patru puncte roșii 
marcau dușmanii: Coșmarurile se luptau cu forțele CMU în 
jurul orbitei lui Ganymede. Un al cincilea punct marca nava 
Coșmarurilor, care se afla pe inelul intern al lui Orsted. 

Kira speră că locotenentul Hawes și ceilalţi soldaţi erau 
în siguranţă pe staţie. Chiar dacă lucrau pentru CMU și Ligă, 
erau oameni buni. 

— Se pare că au lovit staţia și au zburat mai departe, 
spuse Nielsen. 

— Se vor întoarce, zise Falconi, sigur pe el. 


Ochii i se mișcau dintr-o parte în alta în timp ce studia 
ce îi arăta interfaţa. Apoi râse scurt. 

— Ei bine, să fiu al... 

— Cine ar fi crezut? rosti Nielsen. 

Kira nu voia să întrebe. 

— Ce anume? 

— CMU ne-a realimentat, rosti Falconi. Vă vine să 
credeţi? 

— Probabil că plănuiau să folosească nava pentru 
transportarea proviziilor, spuse Nielsen. 

— Ne-au lăsat și bombele, mormăi Fdconi. Ce drăguţ din 
partea lor! 

Apoi intercomunicaţiile se activară și se auzi vocea 
specială a lui Gregorovich: 

— Dar, vai, ce ocupați aţi fost, marionetele mele mici. 
Mmmm... Aţi împuns cuibul de viespi, nu-i așa? Să vedem 
ce putem să facem în privinţa asta. Da, o s-o facem. Hihiii. 
Apropo,  infestaţiile mele fermecătoare, am  reaprins 
unitatea de fuziune. Cu plăcere. 

Un zgomot de intensitate scăzută se auzi din partea din 
spate a navei. 

— Gregorovich, anulează toate restricțiile, spuse 
Falconi. 

Urmă o pauză scurtă din partea minții navei. 

— Eşti absolut sigur, Căpitane, O, Căpitane? 

— Da, sunt. Anulează-le. 

— Trăiesc doar ca să servesc, spuse Gregorovich, care 
chicoti puțin cam mult pentru gustul Kirei. 

Era îngrijorată pentru mintea navei. Se așeză pe scaun 
și își puse centura. CMU îl ţinuse pe Gregorovich în izolare, 
ceea ce însemna că avusese parte de o deprivare 
senzorială încă de când ajunseseră pe staţie. Asta nu ar fi 
prins bine nimănui, cu atât mai puţin unei inteligenţe 
precum mintea navei și, mai mult, o minte precum 
Gregorovich, având în vedere experiențele sale din trecut. 

— De unde vin aceste restricţii? îl întrebă Kira pe 
Falconi. 

— E o poveste lungă. Avem un dispozitiv în unitatea de 


fuziune care schimbă semnătura propulsorului nostru, 
făcându-l mai puţin eficient. Dacă îl scoatem, bam!, arătăm 
ca o cu totul altă navă. 

— Și nu le-ai anulat pe Bughunt? întrebă fără, 
scandalizată. 

— Nu ne-ar fi ajutat. Nu îndeajuns, dar stai puţin. Ne 
referim la o diferenţă de câteva sutimi dintr-un procent. 

— Asta nu o să ne ascundă de... 

Falconi făcu un gest nerăbdător. 

— Gregorovich plantează câte un virus în fiecare 
computer căruia îi trimitem informaţiile noastre de 
înmatriculare. Asta creează o a doua intrare cu un alt nume 
decât al navei noastre, un alt curs al zborului și alte 
specificaţii ale motorului, care se potrivesc cu informaţiile 
unităţii noastre fără restrictor. Din punctul de vedere al 
computerelor, de aici nu va pleca nava Wa//fish. Probabil că 
nu vom păcăli pe nimeni mai mult de câteva minute, dar, în 
momentul de făță, prefer să profit de orice avantaj putem 
obține. Ai înțeles? 

— Da. Isteţ truc. 

— Din păcate, spuse Nielsen, este un dispozitiv care 
poate fi folosit o singură dată. Cel puţin până când ajungem 
la un alt port și instalăm unul nou. 

— Și sub ce nume zburăm acum? întrebă Kira. 

— Finger Pig, spuse Falconi. 

— Chiar îţi plac porcii, nu? 

— Sunt animale inteligente. Apropo... Gregorovich, unde 
sunt animalele? 

— Sunt din nou blocuri de gheaţă blănoasă, căpitane. 
CMU a hotărât că mai bine îi criogenează decât să îi 
hrănească și să curețe după ele. 

— Cât de atent din partea lor... 

Wallfish se zdruncină când se deconectă de la inelul de 
andocare, iar alerta de manevră se auzi la câteva secunde 
înainte ca propulsoarele RES să pornească și să îi poarte 
departe de staţie. 

— O să le dăm azi celor de pe Orsted o doză 
suplimentară de radiaţii, spuse Falconi, dar cred că o 


merită. 

— Cu dobândă chiar, adăugă Sparrow, care pluti pe 
lângă Itari spre ușă. 

Femeia se așeză pe scaunul ei, iar Meduza se lipi de 
podea, pregătindu-se ca nava să prindă viteză. Faţa lui 
Vishal apăru pe ecranul hologramei. 

— Aici, în infirmerie, suntem gata de plecare, căpitane. 
Hwa-jung este și ea aici. 

— Am înţeles. Gregorovich, scoate-ne naibii de aici! 

— Da, căpitane. Pornim spre „să ieșim naibii de aici“. 

Cu un zgomot din ce în ce mai puternic, racheta 
principală a navei o împinse pe Kira înapoi în scaun, în timp 
ce se îndepărtau de staţia Orsted. Propulsia forță din ea un 
hohot de râs, deși acesta se pierdu în marea de sunete. 
Chiar reușiseră. Ideea părea aproape absurdă. Acum, poate 
că reușeau să împiedice Flota a Șaptea să distrugă șansele 
de pace. 

Se auzi un zgomot ca de clopot, iar bucuria ei se topi. 

Cu un efort, își întinse gâtul ca să vadă ecranul, dorindu- 
și să fi avut în continuare lentilele de contact. Holograma se 
mută la o priveliște a planetei Saturn, în timp ce un nor 
consistent de puncte roșii se apropia de gigantul gazos. 

Alte paisprezece Coșmaruri ieșiseră din FTL. 


CAPITOLUL IV 
NECESITATE II 


1. 


Itari se apropie de ecran, ţinându-și tentaculele lipite de 
punte. 

— Kira, spuse Falconi pe un ton de avertizare. 

— E în regulă, răspunse ea, sperând că avea dreptate. 

Nielsen extinse holograma și, pentru prima oară, Kira 
reuși să vadă ce se întâmpla prin Sol. Pe lângă Coșmarurile 


de lângă Orsted și cele treisprezece de lângă Saturn, zeci 
de alte Coșmaruri intraseră în sistem. Unele se îndreptau cu 
viteză spre Marte. Altele erau lângă Neptun, hărţuind 
rețeaua de apărare a planetei. Și mai multe se îndreptau 
spre Pământ și spre Venus. 

O linie strălucitoare se aprinse pe hologramă, dinspre un 
satelit din apropiere de Jupiter spre una dintre navele 
Coșmarurilor. Nava dispăru într-un semnal luminos. Linia 
luminoasă împunse din nou în exterior, iar și iar, și, de 
fiecare dată, câte un alt inamic exploda. 

— Ce e aia? întrebă Kira. 

— Nu... sunt sigură, spuse Sparrow, care se încruntă în 
timp ce își studia interfața. 

— Pot să explic eu, chicoti Gregorovich. Da, eu sigur pot. 
Liga a construit un laser solar. Fermele de energie de lângă 
Mercur colectează lumina soarelui, apoi o trimit în 
receptorii din sistem. În cea mai mare parte a timpului, 
energia e folosită doar pentru producerea energiei. Totuși, 
în cazul unei invazii extraterestre, puteţi să vedeți cu ochii 
voştri ce se întâmplă. Pompează energia printr-un laser 
imens și obţin o adevărată rază a morţii. Chiar așa. 

— Isteţ, spuse Falconi. 

— Da, zâmbi Sparrow. Faptul că au receptori locali 
micșorează decalajul luminii. Nu e rău deloc. 

— Ne urmărește cineva? întrebă Kira. 

— Nu încă, dragii mei, răspunse  Gregorovich. 
Acreditările noastre false continuă să reziste. 

— Deci, ce naiba e un „Finger Pig“? întrebă Kira. 

— Mulţumesc! spuse Nielsen, pe un ton exasperat, și 
arătă spre Falconi. Vezi?. 

Coltțurile gurii lui se ridicară. 

— E un deget care e un porc. 

— Sau un porc care e un deget, spuse Sparrow. 

În hologramă, văzu cum sprâncenele lui Vishal se 
ridicau. 

— Din ce am înțeles eu, e un termen din jargon, care 
înseamnă un hotdog cu porc. 

Apoi fața doctorului dispăru când acesta se deconectă. 


— Adică, acum suntem pe un hotdog zburător? spuse 
Kira. 

Falconi chicoti cu un amuzament fals. 

— Poate. 

Sparrow pufai. 

— Nu asta însemna când eram în Marină. 

— Pentru ce îl foloseațţi? întrebă Kira. 

— O să-ţi spun când o să fii mai mare. 

— Destul cu vorba, spuse Falconi, care își răsuci scaunul 
ca să se uite la Kira. Se întâmplă mai multe aici decât știm, 
nu-i așa? De asta ai insistat atât de mult să salvăm Meduza. 

Kira se încordă. Evadarea fusese o nimica toată în 
comparaţie cu ce trebuia să facă acum. 

— CMU v-a zis ce au hotărât să facă? 

— Nu. 

— Nimic. 

— Niciun indiciu. 

— ... Bine. 

Kira se pregăti, dar, înainte ca ea să deschidă gura, se 
auzi un zgomot dinspre ecran, iar Gregorovich spuse: 

— Stația Orsted transmite un mesaj pe toate canalele. 
Este colonelul Stahl. Cred că îţi este menit ţie, O, Cea 
Țepoasă. 

— Pune-l să-l vedem cu toţii, spuse Falconi. Nu strică să 
auzim ce are de spus. 

— Nu aș merge chiar așa de departe, bombăni Sparrow. 

O imagine cu Stahl înlocui holograma cu sistemul. 
Colonelul părea chinuit, rămas fără aer și avea o zgărietură 
însângerată pe obrazul stâng. 

— Domnișoară Navarez, dacă poţi să auzi asta, te implor 
să te întorci. Xeno e prea mportant pentru Ligă. Tu ești 
prea importantă. Nu știu ce urmează să faci, dar îţi promit 
că nu o să ajute pe nimeni cu nimic. Ba chiar o să 
înrăutăţești situaţia. Dacă o să fii ucisă, dacă dușmanii 
noștri vor pune mâna pe xeno, e posibil să murim cu toții. 
Nu vrei să ai asta pe conștiință, Navarez. Chiar nu vrei asta. 
Știu că situaţia nu e așa cum ţi-ai dorit-o, dar, te rog, 
pentru supraviețuirea speciei noastre, te rog să te întorci. 


Îţi promit că tu și echipajul de pe Wallfish nu o să vă 
atrageți acuzaţii suplimentare. Aveţi cuvântul meu. 

Apoi transmisia se încheie și imaginea sistemului reveni 
în cadrul hologramei. Kira simţi greutatea privirilor tuturor. 
Chiar și ochii mici, asemenea unor nasturi, ai lui Itari se 
iveau prin carapace. 

— Ei bine? rosti Falconi. E alegerea ta. Noi nu o să ne 
întoarcem, dar, dacă vrei, o să opresc motorul destul de 
mult încât să poţi să sari prin trapă fără să fi arsă. Sunt 
sigur că forțele CMU ar f încântate să te preia. 

— Nu, spuse Kira. Mergem mai departe. 

Apoi le spuse, inclusiv lui Itari, despre decizia 
Premierului de a trăda Nodul Minţilor și de a ataca flota 
Meduzelor. Sparrow scoase un sunet dezgustat. 

— Asta am urât cel mai mult când eram în armată. La 
naiba cu politica! 

Pielea Meduzei se acoperi de nuanţe de verde și mov. 
Tentaculele sale se răsuciră, aparent din cauza stresului. 


{{ltari aici: Dacă Nodul nu poate fi format între specia 
ta și a noastră, cei Corupti ne vor copleși pe toți.]] 


După ce Kira traduse, Falconi întrebă: 

— La ce te gândești? 

Kira se uită la Itari. 

— Speram că poate ltari va reuși să trimită un mesaj de 
avertizare spre Nodul Minţilor înainte ca CMU să-și trimită 
navele acolo. 

Kira repetă gândul pentru Meduză, după care îi spuse: 


[[Kira aici: Poti să 

folosesti transmițătorul nostru ca să avertizezi Nodul 
Minţilor?]] 

[Iltari aici: Nu. Raza voastră de acțiune nu e destul de 
rapidă. Nu ar ajunge la punctul de întâlnire la timp ca să 
salveze Nodul Minţilor... Al Șaptelea Banc pe care conclavul 
vostru l-a trimis nu poate să-l ucidă pe marele Ctein de unul 
singur. Are nevoie de ajutorul nostru și are nevoie să 


preluăm conducerea și să ghidăm Brațele în direcţia 
potrivită. Fără Nodul Minţilor, bancul vostru o să fie 
condamnat, ca noi toți.]] 


O senzaţie de disperare ameninţă să o dezechilibreze pe 
Kira, care simţi că planurile ei erau distruse. Sigur trebuia 
să existe o soluție! 


[[Kira aici: Dacă înotăm după al Șaptelea Banc, putem 
să ne apropiem destul de mult de locul de întâlnire cât să 
avertizăm Nodul Minților la timp?]] 


O nuanţă de stacojiu trecu peste membrele Meduzei, iar 
mirosul de confirmare umplu aerul. 


[ 
[Itari aici: Da.]] 


Asta nu avea să rezolve problemele mai mari dintre 
Meduze și Ligă, dar acelea oricum erau mult prea mari 
pentru ca Wallfish să le rezolve. 

Kira încercă să-și controleze emoția din voce când le 
traduse lui Falconi și celorlalţi. Pe un ton mult mai calm 
decât în mod normal, Sparrow spuse: 

— Te referi la o incursiune pe teritoriul inamic. A;sh. 
Dacă ne prind celelalte Meduze sau Coșmarurile... 

— Știu. 

— Stahl avea dreptate, spuse Nielsen. Nu ne permitem 
ca xeno să cadă în mâinile greșite. Imi pare rău, Kira, dar e 
adevărat. 

— Dar nu ne permitem nici să stăm degeaba și să nu 
facem nimic. 

Sparrow își frecă faţa. 

— Deja suntem niște infractori în ochii Ligii, dar asta e 
trădare. Ajutarea dușmanului și complicitatea cu acesta o 
să-ţi aducă pedeapsa cu moartea aproape pe toate 
teritoriile. 

Falconi se aplecă în faţă și apasă butonul de 
intercomunicaţii. 


— Hwa-jung, Vishal, veniţi în camera de comandă cât de 
repede puteţi. 

— Da, domnule. 

— Venim direct acolo, căpitane, da, da. 

Angoasa îi întoarse stomacul pe dos Kirei. Lama Delicată 
era problema. Mereu fusese problema, chiar și în trecutul 
îndepărtat. Din cauza Lamei Delicate, milioane de fiinţe, 
chiar miliarde, muriseră, și oameni, și Meduze. Din cauza 
Lamei Delicate, Coșmarurile amenințau să-și împrăștie 
boala prin galaxie, distrugând orice altă formă de viață. 

Cu toate că asta nu era complet adevărat. Xeno nu era 
singurul vinovat pentru Coșmaruri. Și ea jucase un rol în 
crearea devoratorului Maw. Frica ei, violenţa ei nesăbuită 
dezlănţuiseră toată acea durere asupra stelelor. 

Kira mormăi și își acoperi fața cu mâinile, iar degetele și 
le înfundă în scalp, până când acesta o duru la fel de mult 
ca interiorul. Xeno părea confuz. Îl simţi întărindu-se și 
îngroșându-se în jurul ei, ca și cum s-ar fi pregătit de atac. 

Dac-ar fi putut să scape de Lamă Delicată, lucrurile s-ar 
fi simplificat. Ar fi avut mai multe opţiuni atunci. 

Nodul Minţilor îl păzise pe xeno vreme de secole întregi, 
o putea frce din nou. 

Kira mormăi iar. Dacă n-ar fi fost Lama Delicată, Alan ar 
fi fost încă în viaţă. El și mulți alţii. Tot ce voia, tot ce-și 
dorise încă de când Lama Delicată o infestase prima oară, 
era să fie liberă. Liberă! A 

Deschise centura și se ridică de pe scaun. In gravitația 
de 2,5G, costumul o ajută să stea dreaptă, dar braţele îi 
erau ca de plumb, iar picioarele începură să-i tremure. 

Nu-i păsa. 

— Kira, începu să spună Nielsen. 

Kira ţipă. Țipă ca atunci când își dăduse prima oară 
seama că Alan era mort. Țipă și își întinse braţele, folosind 
tot ce învățase în timp ce exersase cu Lamă Delicată, 
fiecare detaliu pentru care lucrase din greu în lunile lungi și 
întunecate petrecute în FTL, ca să îl împingă pe xeno de pe 
ea. Își turnă toată furia, durerea și frustrarea în acea 
dorință primară. 


Xeno se extinse în exterior. Tepi și membrane zimţate 
se întinseră în fiecare direcție, vibrând ca reacție la atacul 
ei mental, însă doar până într-un punct. Kira îl limită cu 
mintea, îi puse o lesă, ca să nu-i mai poată ameninţa pe 
alții. 

Chiar și așa, era un risc. 

În golurile dintre proeminențe, simţea cum costumul se 
subţia și se retrăgea, iar aerul îi lovi pielea expusă. 

Aerul rece și uscat era șocant prin intimitatea sa. | se 
făcu pielea de găină când petice goale se întinseră, insule 
de goliciune palidă în întunericul zimţat. 

La ușă, Itari se replie, ridicându-și tentaculele, ca și cum 
și-ar fi apărat carapacea. 

Kira împinse și împinse, forțându-l pe xeno să se 
retragă, până când nu mai rămaseră decât niște fâșii ca 
niște tendoane care o conectau de el. O mână de fibre și 
nimic altceva. Se concentră pe ele și încercă să le 
îndepărteze. Urlă la ele să se desprindă. Le îndemnă să se 
desprinsă. Le ordonă asta. 

Tendoanele se zvârcoliră în fața ochilor ei, dar refuzară 
să cedeze, iar în mintea ei, Kira îl simțea pe Lamă Delicată 
opunându-i-se. Aceasta se retrăsese și se contractase, dar 
atât. Dacă o mai făcea încă un pic, aveau să fie separați, și 
se pare că xeno nu voia să accepte asta. 

Furioasă, Kira aplică și mai multă presiune. Vederea îi 
pâlpâi și se întunecă la marginile câmpului său vizual din 
cauza efortului, și se gândi că avea să leșine. Rămase însă 
în picioare, iar Lamă Delicată continuă să o sfideze. 

Kira primi niște gânduri stranii de la ea, obscure și abia 
inteligibile, care șerpuiau din adâncurile minţii ei în 
regiunile superioare ale conștiinței sale. Gânduri precum: 
Creaţia nedespicată nu trebuia să fie distribuită greșit. Și: 
Timpul era dezechilibrat. Apucătorilor încă le era foame și 
niciun leagăn nu era aproape. Pentru moment, creația 
trebuia să reziste. 

Chiar dacă erau ciudate, înţelesul cuvintelor era clar. 

Kira urlă și se aruncă împotriva Lamei Delicate cu 
fiecare urmă de putere pe care o mai avea. O ultimă 


încercare de a o îndepărta. O ultimă șansă de a se elibera și 
de a recâștiga ceva ce pierduse, însă Lamă Delicată se 
ținea pe poziţii și, dacă empatiza cu ea, dacă simţea o urmă 
de simpatie pentru rugămintea ei sau vreun regret pentru 
opoziţie, Kira nu își dădea seama. Simţea din partea ei doar 
o senzaţie de scop absolut și de satisfacţie că menirea sa 
avea să se îndeplinească. 

Și, din nou, pentru prima oară de când își dăduse seama 
că Alan era mort, Kira renunţă. Universul era plin de lucruri 
pe care nu le putea controla, iar ăsta părea să fie unul 
dintre ele. 

Cu un hohot de plâns sugrumat, se opri din luptă și căzu 
în mâini și în genunchi. Moale ca nisipul, xeno pluti înapoi 
spre ea, iar răceala aerului dispăru de peste tot împrejurul 
ei, cu excepţia feţei. Încă simţea podeaua, încă simţea cum 
curenţii atmosferei navei îi gâdilau spatele, dar numai 
filtraţi prin pielea artificială a Lamei Delicate. Aceasta 
îndepărtă orice disconfort, îndepărtă înțepătura răcorii și 
ascuțimea marginilor de sub genunchii ei. Astfel, totul 
redeveni cald și confortabil. 

Kira închise ochii strâns, simțind cum lacrimile îi scăldau 
obrajii. 

— Tată de sus, spuse Vishal din ușă, apoi își puse brațul 
în jurul ei. Domnișoară Kira, sunteţi bine? 

— Da, sunt bine, răspunse ea, forțându-și cuvintele 
dincolo de nodul din gât. 

Pierduse. Încercase din toate puterile și nu fusese 
îndeajuns. lar acum nu îi mai rămăseseră decât necesităţile 
de bază. Işi aminti de fraza pe care Inare o folosise și care 
se potrivea. Cât de bine putea să se potrivească, asemenea 
unor cătușe din fire negre care se învârteau și se tot 
învârteau... 

— Eşti sigură? întrebă Falconi. 

Kira încuviință fără să se uite la el, iar lacrimile îi 
umeziră căușurile palmelor. Nu erau reci. Nici calde. Doar 
ude. 

— Da, rosti ea, trăgând aer în piept și tremurând. Sunt 
sigură. 


2. 


După ce Kira se ridică în picioare și se întoarse în 
scaunul ei, Hwa-jung intră în grabă pe ușă. Propulsia 
puternică nu părea să o afecteze câtuși de puţin. Hwa-jung 
se mișca ușor, deși Kira știa că viteza și gravitația lor din 
acel moment erau mai puternice decât gravitația de pe 
Shin-Zar. 

— Să înţeleg că nu am scăpat de xeno, spuse Falconi. 

Kirei îi luă puţin ca să răspundă. Era ocupată să-l asigure 
pe Itari că era în regulă. 

— Ai dreptate. 

— Mă scuzi, căpitane, spuse Vishal, dar care este 
problema? Trebuie să hotărâm unde mergem, nu? 

— Da, spuse Falconi pe un ton sumbru. 

De dragul doctorului și al lui Hwa-jung, bărbatul 
prezentă situaţia în câteva propoziţii scurte, apoi spuse: 

— Ce vreau eu să știu este dacă Wa/lfish o să reziste 
încă unei călătorii lungi. 

— Căpitane... dădu Nielsen să spună. 

Falconi o întrerupse cu un gest brusc. 

— Încerc să-mi dau seama care sunt opţiunile noastre. 
Arătă spre Hwa-jung. Ei bine? 

Femeia mecanic își mușcă buza de jos. 

— Ţevile trebuie curățate, unitatea de fuziune și motorul 
Markov au nevoie de verificare, amândouă... Apa, aerul și 
mâncarea sunt aproape intacte, dar aș face provizii dacă 
am pleca pentru mult timp. Hmmm. 

Femeia își mușcă din nou buza. 

— Este posibil? întrebă Falconi. Trei luni de călătorie în 
FTL, dus-întors. Calculează trei săptămâni fără criogenare, 
ca să fim siguri. 

Hwa-jung clătină din cap. 

— Am putea face asta, dar nu aș recomanda. 

Falconi râse. 

— Majoritatea lucrurilor pe care le-am făcut în ultimul an 


se încadrează în categoria „nu aș recomanda”. Se uită 
înapoi la Kira: întrebarea e, ar trebui s-o facem? 

— Nu ne iese niciun profit din asta, spuse Sparrow, care 
se aplecă, ţinându-și coatele pe genunchi. 

— Nu, recunoscu Falconi. Nu ne iese. 

— Există o șansă mare să fim uciși, spuse Nielsen. Și, 
dacă nu uciși... 

— ... executaţi pentru trădare, spuse Falconi. Da, asta 
credeam și elL 

— Tu ce ai face? întrebă Kira. 

Simţea delicateţea momentului. Dacă insista prea mult, 
avea să-i piardă. Iniţial, nimeni nu răspunse. Apoi Nielsen 
vorbi: 

— Am putea să îl ducem pe Trig la o facilitate medicală 
potrivită, undeva în afara Ligii. 

— Dar familia ta e în continuare aici, în Sol, nu-i așa? 
întrebă Kira. 

Tăcerea prim-ofiţerului fu un răspuns îndeajuns de bun. 

— Și a ta, nu-i așa, Vishal? 

— Da, răspunse doctorul. 

Kira se uită la expresiile celorlalți. 

— Toţi avem oameni la care ţinem și niciunul dintre ei 
nu e în siguranță. Nu putem să mergem, pur și simplu, și să 
ne ascundem... Nu putem. 

Hwa-jung încuviinţă, iar Falconi se uită în jos, la mâinile 
sale încleștate. 

— Feriţi-vă de  tentaţia speranței false,  șopti 
Gregorovich. Rezitaţi și căutați validare în altă parte. 

— Taci, spuse Nielsen. 

Falconi își ridică privirea spre tavan și se scărpină sub 
bărbie. Sunetul unghiilor sale pe barbă era surprinzător de 
puternic. 

— Cere-i lui Itari asta din partea mea: Dacă avertizăm 
Nodul Minţilor, o să mai existe vreo șansă de pace între 
Meduze și oameni? 

Kira repetă întrebarea, iar Meduza spuse: 


[[Itari aici: Da, dar dacă Nodul va fi tăiat, atunci crudul și 


mărețul Ctein o să domnească peste noi până la finalul 
acestui val, în detrimentul tuturor. ]] 


Falconi mormăi din nou. 

— Aha. La asta mă gândeam și eu. Se întoarse spre Kira. 
Tu te-ai duce? 

In ciuda fricii pe care o simţea la gândul de a se 
aventura din nou în necunoscut, Kira încuviință. 

— Da. 

Falconi se uită prin cameră, la fiecare membru al 
echipajului în parte. 

— Ei bine? Care e verdictul? 

Sparrow se strâmbă. 

— Nu-mi place gândul că o să-i ajut pe cei din CMU după 
ce ne-au făcut, dar... Sigur. Ce naiba. Să facem asta. 

Vishal oftă și își ridică o mână. 

— Nu-mi palce gândul că acest război va continua. Dacă 
putem să-l oprim cumva, simt că trebuie s-o facem. 

— Unde merge ea, merg și eu, spuse Hwa-jung, și își 
așeză mâna pe umărul lui Sparrow. 

Nielsen clipi de câteva ori, iar Kira își dădu seama că 
prim-ofițerul avea lacrimi în ochi. Apoi femeia scânci și 
încuviinţă. 

— Și eu votez tot pentru. 

— Cum rămâne cu entropiștii? întrebă Kira. 

— Nu sunt în stare să ia decizii, răspunse Falconi, dar o 
să-i întreb. 

Privirea lui deveni neutră când își activă interfaţa. 
Buzele i se mișcară când își subvocaliza mesajele, iar în 
camera de comandă se lăsă tăcerea. 

Kira presupuse că Falconi discuta cu entropiștii printr-un 
ecran din infirmerie, din moment ce implanturile lor 
fuseseră arse. Profită ca să-l pună la curent pe ltari cu 
discuţia care avusese loc. 

Traducerile continue începeau să o afecteze. Verifică și 
holograma din ecranul central. Spre ușurarea ei, nu văzu 
nave care să-i urmărească, dar Coșmarurile reușiseră să 
distrugă receptorul/emiţătorul din apropiere, care alimenta 


laserul solar. 

— Bun, spuse Falconi. Veera nu poate să vorbească, dar 
Jorrus votează pentru. Mergem. Bărbatul le analiză încă o 
dată expresiile. Toată lumea e de acord?... Atunci, bine. Am 
căzut de acord. Gregorovich, stabilește cursul spre punctul 
de întâlnire pe care ni l-a dat Tschetter. 

Mintea navei pufăi, un sunet surprinzător de normal 
venind din partea lui. Apoi spuse: 

— Ai uitat de mine, nu crezi? Votul meu nu contează? 

— Bineînţeles că da, spuse Falconi, exasperat. Spune-ne 
votul tău, în cazul ăsta. 

— Votul meu? rosti Gregorovich, cu o înțepătură 
neechilibrată în voce. Ei bine, acum că mă întrebi, votez 
contra. 

Falconi își dădu ochii peste cap. 

— Îmi pare rău că asta e părerea ta, dar deja am 
hotărât, Gregorovich. Ești întrecut, sunt șapte voturi la unu. 
Stabilește cursul și scoate-ne de aici. 

— Nu prea cred. 

— Poftim? 

— Nu o s-o fac. E destul de clar, Căpitane, asprul meu 
Căpitan? 

Apoi Gregorovich chicoti și tot chicoti, până când izbucni 
într-un râs dement, care răsună pe coridoarele navei. 

O teamă rece își făcu loc în Kira. Mintea navei fusese 
mereu puţin instabilă, dar acum înnebunise cu totul și toți 
erau la mila lui. 


3. 


— Gregorovich... începu Nielsen să spună. 

— Obiectez, șopti mintea navei, oprindu-se din râs. 
Obiectez cu fermitate. Nu o să vă duc acolo, nu o s-o fac. 
Nimic din ce veţi spune sau veţi face nu o să mă convingă 
de contrariu. Aranjaţi-mi părul și mângâiaţi-mă pe cap, 
puneţi-mi funde din satin și răsfâţaţi-mă cu cele mai mari 
curmale. Nu o să mă răzgândesc, nu o să retrag ce am zis, 


nu o să dau înapoi. 
[[ltari aici: Care e problema ?]] 
Kira îi explică, iar Meduza se făcu verde. 


[Iltari aici: Formele navelor voastre sunt la fel de 
periculoase ca și curenții ascunși. }] 


Falconi înjură. 

— Ce naiba e în neregulă cu tine, Gregorovich? Nu avem 
timp pentru prostule astea. Iți dau un ordin direct. Modifică 
naibii cursul navei. 

— Nu o s-o fac niciodată. 

Căpitanul lovi consola din faţa lui. 

— Serios? Nu ai obiectat când am pornit spre Bughunt, 
dar acum o să te răzvrătești? 

— Riscul pericolului nu era o certitudine. Riscurile 
calculate se aflau în limitele rezonabile, având în vedere 
informaţiile pe care le aveam la dispoziţie. Nu mergeaţi să 
vă aruncaţi în mijlocul unei crize marţiale și nu o să vă las 
să faceți așa ceva acum. Nu, nu o s-o fac. 

Mintea navei părea groaznic de atotștiutoare. 

— De ce? întrebă Nielsen. De ce ţi-e teamă? 

Chicotitul dezechilibrat al minţii navei reveni. 

— Universul se destramă: o morișcă dusă până în 
punctul eșecului. Intunecat și gol, și ce altceva mai 
contează? Căldura prietenilor, lumina bunătăţii umane. Trig 
este la limita morții, îngheţat într-un mormânt de gheaţă, și 
nu o să permit ca echipajul acesta să se destrame și mai 
mult. Nu o s-o fac. Dacă o să ne aventurăm printre 
Coșmaruri și Meduze care se luptă, cu Flota a Șaptea care 
încearcă să facă probleme, cel mai probabil circumstanţele 
ne vor aduce finalul sub forma unei nave care o să ne atace 
ca furia sorții crude, neîngreunate de graţie, sau de milă, 
sau de cea mai mică idee de consideraţie umană. 

— Ingrijorarea ta s-a notat, spuse Falconi. Acum, îţi 
ordon să întorci nava. 


— Nu pot, căpitane. 

— Adică nu vrei. 

Gregorovich hohoti din nou. 

— Neputinţa este un rezultat al naturii sau al educaţiei? 
Tu spui mere, eu spun pere. 

Falconi se uită la Nielsen, iar Kira văzu îngrijorarea de pe 
faţa lui. 

— Ai auzit-o pe Kira. Dacă nu avertizăm Nodul Minţilor, o 
să ratăm singura șansă de pace pe care o avem cu 
Meduzele și, posibil, singura noastră șansă de a învinge 
Coșmarurile. Asta vrei? 

Gregorovich râse din nou. 

— Când o forță imobilă întâlnește un obiect irezistibil, 
cauzalitatea devine confuză. Probabilităţile se extind 
dincolo de resursele computaţionale. Variabilele statistice 
devin neîngrădite. 

— Vrei să spui o forță irezistibilă și un obiect imobil, 
spuse Nielsen. 

— Mereu am intenţia să spun ce vreau să spun. 

— Dar nu o faci? 

Sparrow își drese glasul. 

— Pare doar un mod pretenţios de a recunoaște că nu 
știi ce o să se întâmple. 

— Ah! spuse Gregorovich, dar tocmai asta și e ideea. 
Niciunul dintre noi nu știe, iar eu vă protejez de însăși 
această incertitudine, drăguţii mei. Asta fac. 

— Gata, m-am săturat de insubordonarea ta, izbucni 
Falconi. Nu voiam să fac asta, dar nu-mi dai altă opiune. 
Cod de acces 4-6-6-9-du-te-naibii. Autorizare: Falconi-alpha- 
bravo-bravo-whisty-tango. 

— Imi pare rău, căpitane, spuse Gregorovich. Chiar te 
așteptai să funcţioneze? Nu poţi să mă forțezi să navighez 
în afara sistemului. Wa//fish e a mea, mai mult decât a fost 
vreodată a ta. Carne din carnea mea și toate prostiile alea. 
Acceptă-ţi înfrângerea cu o atitudine demnă. Mergem spre 
Alpha Centauri și, dacă o să se dovedească a fi un loc prea 
periculos, o să ne adăpostim la marginea spaţiului locuit, 
unde extratereștrii și tentaculele lor căutătoare nu au 


niciun motiv să vină. Da, asta o să facem. 

În timp ce Gregorovich vorbea, Falconi îi făcu semn lui 
Hwa-jung și pocni zgomotos din degete. Femeia încuviinţă, 
își desprinse centura și se duse rapid spre ușa camerei de 
comandă. 

Aceasta se închise în faţa ei și se blocă, scoțând un 
zgomot puternic. 

— Domnișoară Song, șuieră mintea navei. Ce faci? îţi 
știu toate trucurile și strategiile. Să nu te gândești să-mi 
dejoci planurile. Nici dacă ai face planuri vreme de o mie de 
ani nu m-ai putea întrece în istețime, domnișoară Song. 
Domnișoară Song, melodia ta e evidentă. Abandonează-ţi 
intenţiile  neonorabile. Motivația ta nu conţine nicio 
surpriză... 

— Repede, spuse Falconi. Consola. Poate reușești să... 

Hwa-jung pivotă și fugi spre unul dintre panourile de 
acces aflate lângă masa pe care trona holograma. 

— Cum rămâne cu mine? întrebă Kira; nu știa ce plănuia 
Hwa-jung, dar părea o idee bună să-i distragă atenţia lui 
Gregorovich. Nu poți să mă ţii aici. Termină cu asta, altfel o 
să-ţi desfac carcasa și o să-ţi rup toate cablurile de 
alimentare. 

Un mănunchi de scântei erupse din panoul de acces 
când Hwa-jung îl atinse. Aceasta scânci și își retrase brațul, 
ținându-se de încheietură și părând rănită. 

— Nemernicule! strigă Sparrow. 

— Încearcă doar, șopti mintea navei în timp ce Wa//fish 
tremura în jurul lor. Doar încearcă. Nu o să conteze însă. 
Am activat pilotul automat și nimic din ce veţi face nu o să-l 
dezactiveze, nici măcar dacă aţi șterge unitatea principală 
și ați reconstrui-o de la... 

Expresia lui Hwa-jung se întunecă și femeia șuieră 
printre dinţi. Scoase o cârpă din buzunarul curelei și o 
strânse în jurul mâinii rănite, acoperindu-și degetele. Apoi 
se întinse din nou spre panoul de acces. 

— Lasă-mă pe... începu să spună Kira, dar Hwa-jung 
deja deschisese panoul și umbla în el. 

— Song, zise Gregorovich. Ce crezi că faci, frumoasă 


Song? Rădăcinile mele sunt adânci. Nu poți să mă scoţi, nici 
de aici, nici de acolo, nici cu o mie de lasere venite de lao 
mie de roboți. Sunt ominiscient și omniprezent pe Wallfish. 
Sunt unul și singurul, sunt voinţa și mijloacele. Termină cu 
prostiile astea fără niciun rost și... 

Hwa-jung trase ceva de sub consolă și luminile pâlpâiră, 
iar din difuzoare se auzi o explozie de zgomot static, 
întrerupându-l pe  Gregorovich, iar jumătate din 
indicatoarele de pe pereţi se stinseră. 

— Greșit, spuse femeia mecanic. 


4. 


Urmă un moment de tăcere șocantă. 

— La naiba. Ești bine? întrebă Sparrow. 

— Sunt bine, mormăi Hwa-jung. 

— Ce ai făcut? întrebă Falconi. 

În întrebarea lui, Kira îi auzi furia îndreptată spre 
Gregorovich, dar și furia legată de faptul că Hwa-jung era 
posibil să fi rănit mintea navei și/sau pe Wallfish. 

— L-am eliminat pe Gregorivich din computer, rosti 
Hwa-jung. 

Femeia își frecă mâna rănită și zâmbi. 

— Cum? întrebă Falconi. 

Kira se întreba și ea același lucru. Gregorovich nu 
minţise. Minţile navelor erau atât de adânc integrate în 
funcţiile unei mașinării, ca în cazul navei Wa//fish, încât 
îndepărtarea lor nu era mai ușoară decât îndepărtarea 
dintr-un corp viu a unei inimi care încă bătea (și asta fără 
să ucizi pacientul). 

Hwa-jung își lăsă brațele în jos. 

— Gregorovich este foarte isteţ, dar nici măcar el nu 
înțelege unele lucruri despre Wa//fish. Cunoaște circuitele. 
Eu știu ţevile prin care trec circuitele. Aish. Asta a fost, rosti 
ea, apoi clătină din cap. Există întrerupători mecanici la 
toate liniile sale de curent conectate, în cazul unei 
supraîncărcări electrice. Acestea pot fi activate aici sau în 


adăpostul de furtuni, adăugă ea și ridică din umeri. E 
simplu. 

— Deci, e complet eliminat? E singur, în întuneric? 
întrebă Nielsen. 

— Nu complet, zise Hwa-jung. Are un computer 
încorporat în carcasa sa. Poate să vadă orice e depozitat 
acolo. 

— Slavă Domnului pentru asta! exclamă Vishal. 

— Dar nu poate să contacteze pe nimeni? întrebă 
Nielsen. 

Hwa-jung clătină din cap. 

— Nu are acces la comunicaţii. Noi putem să vorbim cu 
el, dacă vrem, asta dacă ne conectăm la partea exterioară 
a carcasei lui, dar trebuie să fim atenţi. Orice acces la un 
sistem extern ar putea să-l facă să preia din nou controlul 
asupra lui Wa//fish. 

— Nu cred că o să fie fericit din cauza asta, spuse 
Sparrow. 

Kira încuviinţă. Gregorovich probabil că era furios. Să fie 
blocat în baia sa de nutrienți, fără niciun mod de a contacta 
lumea exterioară, era probabil un coșmar pentru el. Gândul 
îi trimise fiori pe șira spinării. 

— Cui îi pasă dacă e fericit? mormăi Falconi, care-și 
trecu mâna prin păr. În momentul ăsta, trebuie să ieșim din 
Sol înainte să fim atacați. Poţi să stabilești un nou curs? 

— Da, domnule. 

— Atunci, fa-o. Programează o altă plimbare aleatorie. 
Trei salturi ar trebui să fie suficiente. 

Hwa-jung se întoarse la locul ei și se concentră la 
interfaţa sa. Peste un minut, se auzi alerta căderii în gol și 
senzaţia de greutate apăsătoare dispăru când motoarele se 
opriră. 

Lamă Delicată o ţinu pe Kira lipită de scaunul ei când 
Wallfish își modifică direcţia. Bineînţeles că xeno făcea 
asta. Era foarte atent. Foarte preocupat de siguranţa și de 
bunăstarea ei, mai puţin când venea vorba de ce voia ea cu 
adevărat. Vechea ei ură pentru el ieși din nou la suprafaţă, 
o otravă amăruie, dar inutilă. Era o ură slabă și ineficientă, 


pentru că nu putea face nimic în privinţa situaţiei, absolut 
nimic, la fel cum nici Gregorovich nu putea face nimic ca să 
se salveze din închisoarea minţii sale. 

— Cât mai e până când putem să sărim în FTL? întrebă 
ea. 

— Treizeci de minute, răspunse Hwa-jung. Modificările 
aduse de Meduză încă rezistă. Putem să facem saltul mai 
repede decât în mod normal. 


[[itari aici: ldealis?]] 


Ca răspuns la întrebare, Kira îi spuse Meduzei ce se 
întâmpla, iar verdele bolnăvicios din tentaculele sale 
dispăru, fiind înlocuit de portocaliul său normal și sănătos. 

— Ce spectacol de lumini, spuse Sparrow, arătând spre 
extraterestru. Niciodată nu mi-am dat seama că sunt atât 
de colorați. 

Kira era impresionată de cât de repede acceptase 
echipajul prezenţa Meduzei. Ca și ea, de altfel. 

Nava se întorcea, în sfârșit, apoi puntea o apăsă pe Kira 
când reluară propulsia, îndreptându-se spre un alt punct 
aflat de-a lungul limitei Markov a sistemului. 


5. 


Echipajul petrecu treizeci de minute pregătind Wallfish 
pentru FTL și pe ei pentru o altă rundă de criogenare. In 
mod ideal, ar fi avut mult mai mult timp să-și revină din 
hibernare, deoarece fiecare ciclu le afecta corpul. Cu toate 
astea, erau cu mult sub limita anuală. De două ori pe an, 
timp de trei luni, fusese limita comercială pentru corporaţia 
Lapsang, dar Kira cunoștea cazuri de cetățeni și personal 
militar care deseori întrecuseră aceste limite. Existaseră 
însă consecințe. 

Înainte de plecare, primiră o veste bună. Vishal intră în 
camera de control cu un zâmbet mare pe faţă. 

— Am primit vești de la unchiul meu! spuse el. Mama și 


surorile mele sunt pe Lună, slavă Domnului! Unchiul meu 
mi-a promis că o să aibă grijă de ele. Are un adăpost, săpat 
foarte adânc pe Lună. Pot să stea cu el atât timp cât au 
nevoie. Slavă Domnului! 

— Asta e o veste minunată, Vishal! exclamă Falconi, 
care îl bătu pe umăr. 

Apoi toți îl felicitară pe doctor. 

Când ara timp, Kira își oferi o pauză scurtă în cabina ei. 
Activă o transmisie în direct a sistemului și mări punctul 
verde și albăstrui care era Pământul. 

Pământul. Casa ancestrală a omenirii. O planetă plină de 
viaţă, o mare parte din ea fiind formată din organisme 
complexe, multicelulare, mult mai avansate decât cele 
găsite vreodată în xeno-sferă. Numai Eidolon se apropia de 
realizările evoluționare ale Pământului, iar Eidolon nu avea 
nici măcar o singură specie conștientă de sine. 

Kira studiase diversitatea biomului Pământului. Toţi 
xenobiologii o făcuseră. Și mereu sperase că va călători 
acolo într-o zi. Nu ajunsese însă mai aproape de staţia 
Orsted și părea puţin probabil să pună vreodată piciorul pe 
planetă. 

Priveliștea Pământului părea ușor ireală. Nu-i venea să 
creadă că, până în urmă cu trei sute de ani, toată omenirea 
trăise și murise pe acea singură sferă de noroi. Toţi acei 
oameni, blocaţi, neputând să se aventureze mai departe 
printre stele, ca ea și mulţi alţii care făcuseră asta. 

Până și cuvântul „pământ“ venea de la planeta la care 
se uita. Și „lună“ de la sfera palidă care se afla în 
apropierea acestuia (amândouă având inele orbitale, 
luminoase ca firele de argint). 

Pământ. 

Lună. 

Planetele originale. 

Kira inspiră adânc, simțindu-se neobișnuit de copleșită 
de emoție. 

— La revedere, șopti ea, fără să fie sigură cui îi adresase 
cuvintele. : 

Apoi închise ecranul și se alătură din nou echipajului. In 


scurt timp, se auzi alerta de salt, iar Wa//fish tranziţionă în 
FTL, lăsând în urmă Sol, Pământul, Jupiter, Ganymede, 
Coșmarurile invadatoare și masele fremătătoare de 
oameni. 


GANYMEDE: STAȚIA ORSTED 


IEȘIREA IV 


1. 


Când avu loc cel de-al treilea salt de la ieşirea din Sol, 
toată lumea era deja criogenată, cu excepţia lui Falconi, a 
lui Hwa-jung și, bineînțeles, a Kirei. Până și Itari intrase în 
starea lui de hibernare, învăluindu-se într-un cocon în cală 
(Falconi hotărâse că nu mai aveau niciun motiv să ţină 
Meduza în sasul de intrare). 

În timp ce așteptau în spaţiul interstelar ca Wallfish să 
se răcească, înainte să pornească în ultima parte a 
călătoriei, Kira se duse la cantină și mâncă trei pachete de 
mâncare, bău patru pahare de apă și mâncă și un săculeţ 
întreg cu nuci. Nu îi făcea prea mare plăcere să mănânce în 
gravitație zero, dar eforturile xeno de pe Orsted o 
extenuaseră. 

În timp ce mânca, nu putu să nu se gândească la 
Gregorovich. Mintea navei încă era încuiată în afara 
sistemului informatic al navei și stătea singură în carcasa 
sa, ca într-un mormânt. Acest lucru o tulbura din mai multe 
motive, principalul fiind că empatiza cu situaţia sa. Kira știa 
cum e să fii singur în întuneric, perioada petrecută pe 
Valkyrie făcându-i cunoscută acea senzaţie. Își făcea griji ce 
efect urma să aibă acest lucru asupra lui Gregorovich. 
Abandonul și izolarea nu erau o soartă pe care să o 
dorească nici măcar celui mai aprig inamic. Nici măcar 
Coșmarurilor. Moartea ar fi fost o opţiune mult mai bună. 

În plus... deși nu recunoștea ușor asta, Gregorovich 
devenise prietenul ei. Sau cât de prieten putea să îi devină 
vreodată o minte a navei. Conversaţiile lor din timpul FTL 
fuseseră un sprijin real pentru Kira și nu-i plăcea să-l vadă 
pe Gregorovich în actuala sa stare. 

Ajunsă înapoi în camera de comandă, îl bătu pe Falconi 
pe braț, ca să-i atragă atenţia, și îl întrebă: 


— Hei, ce ai de gând să faci cu Gregorovich? 

Falconi oftă și lumina reflectată de interfaţa sa îi dispăru 
din ochi. 

— Ce pot să fac? Am încercat să vorbesc cu el, dar nu 
prea are sens ce spune, răspunse el și își frecă tâmplele. In 
momentul de faţă, singura mea opţiune reală este să-l 
criogenez. 

— Și după aceea ce urmează? îl ţii îngheţat de acum 
încolo? 

— Poate, zise Falconi. Nu știu cum aș mai putea să am 
încredere în el după asta. 

— Ai putea... 

Falconi o opri cu o privire. 

— Ştii ce le fac minţilor navelor care refuză un ordin, 
exceptând circumstanţele extreme? 

— Le pensionează? 

— Exact. Minţile sunt luate de pe navele lor și le sunt 
revocate acreditările de zbor. Pur și simplu. Chiar și în cazul 
navelor civile. Și știi de ce? 

Kira își ţuguie buzele, anticipând deja răspunsul. 

— Pentru că sunt prea periculoase. 

Cu un deget ridicat deasupra capului, Falconi arătă în 
jur. 

— Orice navă spaţială, chiar și una mică, așa cum e 
Wallfish, este, practic, o bombă zburătoare. Te-ai gândit 
vreodată ce se întâmplă dacă, să spunem, cineva, nu știu, o 
minte tulburată a navei, zboară cu un transportor sau cu un 
crucișător direct într-o planetă? 

Kira scânci, amintindu-și accidentă de pe Orlog, una 
dintre lunile sistemului ei natal. Craterul încă mai putea fi 
văzut cu ochiul liber. 

— Nimic bun. 

— Exact, nimic bun. 

— Știind toate astea, te-ai simţit totuși în siguranţă să-l 
știi pe Gregorovich la bord? Pare un risc al naibii de mare, 
spuse ea, privindu-l curioasă. 

— Chiar a fost, mormăi Falconi. Este, dar Gregorovich 
avea nevoie de o casă și am crezut că putem să ne ajutăm 


unii pe alţii. Până acum, niciodată nu m-a făcut să-l 
consider un pericol pentru noi sau pentru Wa//fish. Îşi trecu 
degetele prin păr. La naiba, nu știu. 

— Ai putea limita accesul lui Gregorovich doar la liniile 
de comunicaţie și la navigația subluminică? 

— Nu ar funcţiona. Odată ce mintea navei are acces la o 
parte a sistemului, e imposibil să o ţii departe de restul. 
Sunt prea deștepte și prea integrate în computer. E ca și 
cum ai încerca să apuci un ţipar cu mâinile goale. La un 
moment dat, tot îţi va scăpa. 

Kira își frecă braţele în timp ce se gândea. „Nu e bine.” 
în afară de îngrijorarea ei pentru Gregorovich ca persoană, 
nu îi plăcea ideea de a intra pe un teritoriu ostil fără să-l 
aibă la cârmă. 

— Te-ar deranjadacă aș vorbi cu el? întrebă Kira și arătă 
spre tavan. 

— De fapt, e mai degrabă... Falconi arătă spre punte. 
Dar de ce? Eşti bine-venită să o faci, dar nu văd cu ce ar 
ajuta. 

— Poate că nu o va face, dar îmi fac griji pentru el. E 
posibil să-l pot ajuta să se calmeze. Cât eram în FIL, am 
vorbit destul de mult. 

Falconi ridică din umeri. 

— Poţi să încerci, dar, repet, nu știu cu ce ar putea să 
ajute. Gregorovich chiar părea dus. 

— Cum adică? întrebă Kira, devenind și mai îngrijorată. 

Bărbatul își scărpină bărbia. 

— Adică... ciudat. Știu că el mereu a fost altfel, dar 
acum e mai mult decât atât. E ca și cum ar fi ceva cu 
adevărat în neregulă cu el. Sincer, nu contează cât de calm 
e sau nu e Gregorovich. Nu o să-i dau înapoi controlul navei 
decât dacă mă poate convinge că tot ce s-a întâmplat a fost 
o scăpare. Și nu văd cum ar putea face asta. Unele lucruri 
nu mai pot fi rezolvate. 

Kira îl privi cu atenţie. 

— Toţi facem greșeli, Salvo. 

— lar acestea au consecințe. 

— ... Da, dar e posibil să avem nevoie de Gregorovich 


când ajungem la Meduze. Morven e în regulă, dar e numai o 
pseudo-inteligenţă. Dacă o să avem probleme, nu o să ne 
poată ajuta prea mult. 

— Așa e. 

Kira își puse o mână pe umărul lui. 

— În plus, chiar tu ai spus asta: Gregorovich e unul 
dintre voi, la fel ca Trig. Chiar o să renunţi atât de ușor la 
el? 

Falconi o privi o bună bucată de timp, încordându-și 
mușchii maxilarului. Într-un final, se dădu bătut. 

— Bine, vorbește cu el. Vezi dacă poţi să îi bagi minţile 
în bucata aia de ciment pe care o numește creier. Du-te să 
o cauţi pe Hwa-jung. O să-ţi arate ea unde să te duci și ce 
să faci. 

— Mulţumesc. 

— Mhm. Doar să nu-i dai lui Gregorovich acces la 
unitatea principală. 

Kira plecă în căutarea lui Hwa-jung. O găsi în camera 
motoarelor. Când îi spuse ce voia, Hwa-jung nu păru 
surprinsă. 

— Pe aici, zise ea, și o duse înapoi spre puntea de 
comandă. 

Holurile navei erau întunecate și straniu de tăcute. 
Condensul afectase pereţii pe care bătea aerul rece, iar 
umbrele Kirei și a lui Hwa-jung se întindeau în fața lor ca 
niște suflete torturate, în timp ce pluteau de-a lungul navei. 

Cu o punte mai jos de camera de comandă, aproape de 
centrul navei, găsiră o ușă închisă, pe lângă Kira mai 
trecuse, dar pe care nu o observase neapărat. Arăta ca un 
dulap sau ca o cameră cu servere. 

Într-un fel, chiar asta și era. 

Hwa-jung deschise ușa și Kira văzu o a doua ușă, la un 
metru depărtare. 

— Funcţionează ca un minisas, în caz că restul navei 
este ventilat. 

— Am înţeles. 

A doua ușă se deschise. Dincolo de ea era o cameră 
mică, sufocantă, plină cu ventilatoare și tapiţată cu o 


mulțime de indicatori, aprinși ca niște lumini de Crăciun: 
fiecare punct luminos marca un buton, sau o comutare, sau 
un cablu. În centrul camerei era un sarcofag neuronal, uriaș 
și greu. Un edificiu din metal, de două ori mai lung și mai 
lat decât patul Kirei, și care se ridica până la pieptul ei. Era 
o prezență impunătoare, ca și cum ar fi fost menit să 
avertizeze pe oricine se apropia, ca și cum ar fi spus: „Nu te 
apropia, altfel o să regreţi”. Accesoriile erau închise la 
culoare, aproape negre, iar într-o parte era un ecran 
holografic, precum și rânduri de măsurători electronice 
verzi, care marcau diferitele niveluri ale gazelor și ale 
lichidelor. 

Deși Kira mai văzuse sarcofage în jocuri și în 
videoclipuri, niciodată nu fusese atât de aproape de unul. 
Știa că dispozitivul era conectat la instalaţiile și la curentul 
navei, dar și dacă avea să fie separat, îl putea ţine pe 
Gregorovich în viaţă vreme de luni întregi, chiar ani, în 
funcţie de cât de eficientă era sursa internă de energie. 
Erau un craniu și un corp artificial, construite atât de sigur, 
încât puteau supraviețui vitezelor de reintrare în atmosferă 
și presiunilor care ar fi distrus majoritatea navelor. 
Durabilitatea acestor carcase era legendară. De multe ori, 
sarcofagul (și mintea dinăuntrul lui) era singura parte 
rămasă intactă după distrugerea navei sale. 

Era ciudat să știe că înăuntru, în bucata de metal și de 
safir, era ascuns un creier. Și nu unul de rând. Era mai 
mare, mult mai mare, și mai extins: niște aripi de fluturi 
ridate, din materie cenușie, care înconjurau nucleul ca o 
nucă, acesta fiind locul original al conștiinței lui 
Gregorovich, acum ajunsă la niște proporții uriașe. 
Imaginea o făcu pe Kira să se simtă stingheră. Și, într-un 
exces irațional al imaginaţiei, avu impresia că și carcasa 
aceea ranforsată era vie. Era vie și o privea, deși știa că 
Hwa-jung îi dezactivase senzorii lui Gregorovich. 

Hwa-jung scoase niște căști cu un cablu lung din 
buzunar și i le dădu. 

— Bagă-le aici. Ține căștile pe urechi atunci când 
vorbești. Dacă o să poată transmite vreun sunet, poate 


ataca sistemul informatic. 

— Serios? întrebă Kira, care avea dubiile ei. 

— Da, serios. Orice fel de intrare i-ar fi îndeajuns. 

Kira găsi mufa dintr-o parte a sarcofagului, băgă cablul 
în ea și, fără să știe la ce să se aștepte, spuse: 

— Bună. 

— Aici, mormăi Hwa-jung și apăsă un buton aflat lângă 
mufa. 

Un urlet furios umplu urechile Kirei. Aceasta tresări și 
căută să dea volumul mai încet. Urletul se transformă într- 
un curent de bombăneli, cuvinte fără final, între care abia 
dacă exista o pauză. Un flux al conștiinței care verbaliza 
fiecare gând care-i trecea prin minte lui Gregorovich. 
Bombănelile aveau nenumărate staturi: un trăncănit ca de 
mulțime, într-un amalgam de vorbe, deoarece nicio limbă 
din Univers nu putea ţine pasul cu procesele neliniștite și 
rapide ale minţii sale. 

— O să aștept afară, spuse Hwa-jung, care ieși pe ușă. 

— ... Bună, spuse Kira, în timp ce se întreba în ce se 
băgase oare. 

Trăncănitul nu se opri, dar se mai linişti, și o singură 
voce, pe care o știa, vorbi: 

— Bună? Bună, drăguţa mea, draga mea, gingașa mea. 
Ai venit să te bucuri, domnişoară Navarez? Să arăţi cu 
degetul și să râzi de nefericirea mea? Să... 

— Ce? Nu, bineînţeles că nu. 

Un hohot de râs îi răsună în urechi. Un hohot înfiorător, 
spart, care îi făcu pielea de găină. Vocea sintetică a lui 
Gregorovich avea un ton ciudat, un tremur distorsionat care 
îngreuna înţelegerea vocalelor, iar volumul se tot schimba, 
de la încet la mai tare. De asemenea, existau tot felul de 
pauze în sunet, ca o transmisie radiofonică întreruptă din 
timp în timp. 

— Atunci, de ce? Ca să îţi liniștești conștiința? Asta e 
realizarea ta, O, Sac de Carne Copleșit de Angoase. 
Alegerea ta. Responsabilitatea ta. O închisoare făcută de 
tine și, per total, o... 

— Tu ai fost cel care a încercat să deturneze Wa//fish, nu 


eu, spuse Kira; avea impresia că, dacă nu o întrerupea, 
mintea navei nu avea să se mai oprească. Dar nu am venit 
aici ca să ne certăm. 

— Ahahahaha, atunci, de ce ai mai venit? Dar mă repet. 
Ești înceată, mult prea înceată. Mintea ta e ca noroiul, 
limba îţi este plumb mânjit... 

— Nu este nimic în neregulă cu mintea mea! strigă ea. 
Doar că, spre deosebire de tine, gândesc înainte să 
vorbesc. 

— O, nu! Acum văd ce-ţi poate pielea. Piraţi la bord. 
Craniu și oase, gata să înjunghie un prieten la ananghie. 
Ahahaha, când pe recifele stâncoase se află un far cu 
obloanele trase, iar gardianul se îneacă singur. „Malcolm, 
Malcolm, Malcolm” strigă el, iar miriapodul ţipă, într-o 
înțelegere singuratică. 

Kira își dădu seama că Falconi avea dreptate. Era ceva 
în neregulă cu mintea navei și era ceva dincolo de faptul că 
el nu era de acord cu decizia lor de a ajuta Nodul Minţilor. 
„la-o ușor.” 

— Nu, spuse ea. Am venit să văd cum te simţi înainte să 
plecăm. 

Gregorovich izbucni în râs. 

— Sentimentul tău de vinovăţie e evident ca aluminiul 
transparent, chiar este. Da, da. Ce mai fac? 

Urmă o pauză bine-venită în voma sa verbală și chiar și 
zgomotul de fundal se opri, apoi tonul său deveni mai 
controlat, o întoarcere neașteptată la ceva ce semăna cu 
normalitatea. 

— Efemeritatea naturii m-a înnebunit acum mult timp, 
sau nu ai observat? 

— Incercam să fiu politicoasă și să nu menţionez asta. 

— Tactul şi  consideraţia ta sunt cu adevărat 
impresionante. 

Așa mai mergea. Kira zâmbi pe jumătate. Ideea lui de 
echilibru era însă fragilă, iar Kira se întrebă cât de departe 
putea să îndrăznească să-l împingă. 

— O să fi bine? 

Un chicotit îi scăpă lui Gregorovich, dar îl suprimă 


repede. 

— Eu? O să fiu bineeee, sigur că da. O să stau aici, 
singur-singurel, și o să mă dedic gândurilor pozitive și 
speranţei acțiunilor din viitor. Asta o să fac, da, da. 

„Deci ăsta e un nu.“ Kira își linse buzele. 

— De ce ai făcut-o? Știai că Falconi nu o să te lase, pur 
și simplu, să preiei conducerea. Așa că, te întreb, de ce ai 
făcut-o? 

Zgomotul de fundal deveni mai puternic. 

— Cum să explic? Ar trebui să explic? Ce rost mai are 
acum, când acţiunile au fost făcute și consecinţele 
resimtite? Dar o să zic asta: am mai stat în întuneric și 
înainte, când mi-am pierdut echipajul și nava. Nu am 
suportat gândul că s-ar putea întâmpla din nou. Prefer 
neantul. E o soartă preferabilă exilului pe stâncile reci, 
unde sufletele bâjbâie în izolare, fiecare fiind un paradox al 
lui Boltzmann, fiecare o tortură de Coșmaruri. Ce e minte 
nu are materie, ce e materie nu are minte, iar izolarea e 
cea mai crudă reducere a lui aprilie și... 

O explozie de zgomote îl întrerupse, iar vocea i se auzi 
din ce în ce mai încet, însă Kira deja începuse să-l ignore. 
Bătea câmpii din nou. Credea că înţelegea ce spusese, dar 
nu asta o îngrijora. Câteva ore de izolare nu l-ar fi 
dezechilibrat pe Gregorovich atât de mult. Trebuia să existe 
o altă cauză. Ce putea afecta o minte a navei atât de mult? 
Kira își dădu seama că nu știa. 

Poate că dacă îndrepta conversaţia spre ape mai calme, 
reușea să-l aducă într-o stare mai bună și să știe care era, 
de fapt, problema. Poate... 

— Gregorovich... Gregorovich, mă auzi? Dacă ești acolo, 
răspunde-mi. Ce se întâmplă? 

După o clipă, mintea navei îi răspunse pe un ton slăbit. 

— Kira... Nu mă simt prea bine. Totul e cu sus-n jos. 

Işi apăsă căștile mai aproape de urechi, încercând să 
audă mai bine. 

— Poţi să-mi spui care e cauza? 

Un râs slăbit, care deveni mai puternic. 

— Acum ne facem confesiuni și ne împărtășim lucruri? 


Asta se întâmplă? Un alt chicotit tulburător. Ți-am spus 
vreodată de ce m-am hotărât să devin o minte a navei, O, 
Cea cu întrebări? 

Kirei nu-i plăcu schimbarea de subiect, dar nu voia să-l 
supere. Atât timp cât Gregorovich era dispus să vorbească, 
ea era dispusă să asculte. 

— Nu, nu mi-ai spus, răspunse ea. 

Mintea navei pufăi. 

— Pentru că părea o idee bună la momentul respectiv, 
de astaaaa. ldioţenia fără limite a tinereţei... Vezi tu (nu 
vezi, dar, de fapt, vezi), corpul meu nu era într-o stare prea 
bună. Imi lipseau mai multe membre și anumite organe și 
mi s-a spus că o cantitate spectaculoasă de sânge și de 
fecale fusese întinsă pe drum. Fundă neagră pe piatră 
neagră, roșu, roșu, roșu, iar cerul, o fâșie vagă de durere. 
Singurele opţiuni erau ori să fiu instalat într-un construct, 
cât fabricau un nou corp pentru mine, ori să fac tranziţia 
spre a deveni o minte a navei. lar eu, în toate aroganta și în 
ignoranța mea, m-am hotărât să îndrăznesc să pășesc în 
necunoscut. 

— Deși știai că o să fie ireversibil? Nu te-a deranjat asta? 

Kira regretă întrebările în clipa în care le puse. Nu voia 
să-l  dezechilibreze şi mai mult. Spre ușurarea ei, 
Gregorovich le acceptă. _ 

— Atunci nu eram atât de deștept pe cât sunt acum. In 
niciun caz. Singurele lucruri de care credeam că o să-mi fie 
dor erau băile calde, îmbrăţișările strânse și plăcerile 
companiei carnale ținute îndeaproape, simțite în 
profunzime. Insă am considerat că, în ambele cazuri, 
realitatea virtuală va oferi un înlocuitor potrivit. Fragmente 
și biți, coduri binare, umbre ale unor idealuri care se 
topesc, înfometate, pe electroni, înfometați. Înfometați... 
Unde am greșit? M-am înșelat... greșit, greșit, greșit. Mereu 
puteam să mă folosesc de un construct ca să mă desfăt în 
deliciile senzuale așa cum voiam. 

Kira deveni curioasă. 

— Dar de ce? întrebă ea, pe o voce cât mai liniștitoare. 
De ce să devii o minte a navei? 


Gregorovich râse, iar în vocea lui se simţea o aroganță. 

— De dragul plăcerii, evident. Ca să devin mai mult 
decât eram înainte și ca să mă plimb printre stele ca un 
colos nelimitat de granițele cărnii. 

— Nu are cum să fii fost o schimbare ușoară, totuși. Într- 
o clipă, viaţa ta merge într-o direcţie, apoi, dintr-odată, un 
accident te trimite într-o cu totul altă direcţie. 

Se gândea mai mult la ea însăși decât la el. 

— Cine a spus că a fost un accident? 

— Am presupus... 

— Adevărul nu contează, chiar nu contează. Deja mă 
gândeam să mă ofer voluntar să devin minte a navei. 
Dezasamblarea bruscă nu a făcut decât să grăbească 
decizia. Pentru unii, schimbarea vine mai natural decât 
pentru alţii. Monotonia e plictisitoare și, în plus, așa cum au 
spus și anticii, așteptările pentru ce ar putea sau ar trebui 
să fie sunt cele mai comune surse ale nefericirii noastre. 
Așteptările duc la dezamăgire, iar dezamăgirea duce la 
furie și la resentimente. 

Și, da, sunt conștient de ironie, de delicioasa ironie, dar 
cunoașterea de sine nu e o protecţie împotriva prostiei, 
Simbiotul meu Fandosit. E o armură defectă, în cel mai bun 
caz. 

Cu cât Gregorovich continua să vorbească, cu atât părea 
mai calm și mai normal. „Ţine-l de vorbă.” 

— Dacă ai putea să faci totul din nou, ai face aceeași 
alegere? 

— In privinţa deciziei de a deveni o minte a navei, da. 
Alte alegeri însă nu neapărat. Degete și castroane mongole. 

Kira se încruntă. O scăpare din partea lui. 

— Ți-e dor de ceva dinainte? Am vrut să spun „de când 
aveai un corp”, dar presupun că Wa//fish e corpul tău. 

Un oftat îi răsună în urechi. 

— Libertatea. De asta mi-e dor. De libertate. 

— Cum adică? 

— Tot spaţiul cunoscut este, sau era, la dispoziția mea. 
Pot să întrec lumina. Pot să sar în atmosfera unui gigant 
gazos și să mă desfăt cu aurora de pe Eidolon, și am și 


făcut toate astea. Dar cum ai spus și tu, Mică lritare 
Perceptivă, Wallfish e corpul meu și o să continue să fie 
corpul meu până când o să vină momentul să fiu îndepărtat 
(dacă asta o să se întâmple vreodată). Când andocăm 
undeva, tu ești liberă să pleci de pe Wa//fish și să te duci 
oriunde vrei. Dar nu și ei. Pot să particip de la depărtare, 
prin camere și senzori, dar tot sunt legat de Wa//fish și 
același lucru ar fi valabil și dacă aș avea un aparat pe care 
l-aș putea pilota de la distanță. De asta mi-e dor, de 
libertatea de mă mișca fără restricții, de a mă muta când 
vreau eu, fără bătăi de cap... Am auzit că e o minte a navei 
pe Lumea lui Stewart care și-a construit un corp de 10 
metri înălțime și care acum își petrece timpul plimbându-se 
prin părţile nelocuite ale planetei, pictând peisaje ale 
munților cu o pensulă mare cât un om. Mi-ar plăcea ca, într- 
o zi, să am un asemenea corp. Mi-ar plăcea foarte mult, 
deși probabilitatea pare mică în prezent. Dacă ar fi să-mi 
dau un sfat mie, cel din trecut, dinainte de tranziţie, mi-aș 
spune să mă bucur de ce am atunci când îl aveam. Prea 
des nu apreciem valoarea unui lucru până când l-am 
pierdut. 

— Uneori, ăsta e singurul mod prin care învăţăm, spuse 
Kira. 

Se opri, resimţindu-și cuvintele. 

— Se pare că așa e. Tragedia ignorantă a speciei 
noastre. 

— Și, cu toate astea, ignorarea viitorului sau 
complacerea în regret pot fi lucruri la fel de distructive. 

— Așa e. Important e să încercăm și, încercând, să 
devenim mai buni. Altfel am fi putut la fel de bine să nu fi 
coborât din copaci. Dar nu are rost să devin sentimental 
uitându-mă la buric, când acesta plutește în derivă și 
sălbatic. Am o memorie de scris, baze de date de curățat, 
subprograme de rearanjat, chyroni de creat, enoptromanţie 
de stăpânit, pătraţi peste pătraţi dintr-o undă sau stropi 
indivizibili, spune-mi, spune-mi, spune-mi... 

Pentru o clipă, păru blocat într-o groapă mentală, fraza 
„spune-mi, spune-mi“ repetându-se în urechile Kirei la 


volume diferite. Aceasta se  încruntă, frustrată. Se 
descurcaseră foarte bine, dar mintea navei nu părea să se 
poată concentra. 

— Gregorovich... Apoi mai tăios decât dorise: 
Gregorovich! 

Urmă o pauză bine-venită în logoreea lui, apoi, prea 
încet ca să audă bine, mintea rosti: 

— Kira, ceva nu e bine. Nu e bine deloc. 

— Poţi să... 

Corul devoci de fundal reveni cu putere, făcând-o să 
scâncească și să micșoreze volumul căștilor. In torentul de 
zgomot, îl auzi pe Gregorovich spunând, aproape prea 
calm, prea cult: 

— Rafale prielnice de vânt în somnul tău viitor, 
Confesoarea mea conciliatoare. Să te ușureze de angoasa 
care fermentează în tine. Data viitoare când ni se vor 
întâlni drumurile, o să mă asigur că o să-ţi mulţumesc cum 
trebuie. Da. Și ţine minte să eviţi așteptările alea 
enervante. 

— Mulţumesc, o să încerc, spuse ea, încercând să-i facă 
pe plac. Regina spaţiului infinit, așa-i? Dar nu ai... 

Auzi un râset. 

— Toţi suntem regi și regine ai propriei noastre 
demențe. Singura întrebare e cum conducem. Acum, 
pleacă, lasă-mă cu ale mele. Am atomi de numărat, CET-uri 
de aranjat, trebuie să pun la îndoială cauzalitatea, toate 
astea într-o matrice de indecizie, iar realitatea se îndoaie ca 
fotonii dincolo de deformarea masei spaţiu-timp ce 
torturează  transgresiunile  superluminice  tangenţiale, 
platouri cu susul în jos, hahaha. 


2. 


Kira își scoase căștile din urechi și se uită la punte. Se 
încruntă. 

Mișcându-se cu atenţie în lipsa gravitaţiei, ieși și o găsi 
pe Hwa-jung așteptând-o. 


— Cum e? o întrebă aceasta. 

Kira îi dădu căștile. 

— Nu e bine. E... încercă să găsească cel mai bun mod 
de a descrie comportamentul lui Gregorovich. Nu e bine, 
ceva nu e în regulă. Deloc. Nu se poate opri din vorbit și, în 
cea mai mare parte a timpului, nu pare să fie în stare să 
lege o propoziţie coerentă. 

Acum, și Hwa-jung se încruntă. 

— Aish. Aş vrea să Vishal să fie treaz. Eu lucrez cu 
mecanisme, nu cu creiere. 

— E posibil să încercăm și ceva mecanic? întrebă Kira. E 
posibil să i se fi întâmplat ceva lui Gregorovich când eram 
pe Orsted? Sau când l-ai deconectat de la unitatea 
principală? 

Hwa-jung o fixă cu privirea. 

— Ala a fost un întrerupător de circuite. Nu ar fi trebuit 
să provoace nicio problemă, spuse ea, dar continuă să se 
încrunte în timp ce-și băga căștile în buzunar. Stai aici, zise 
ea abrupt. Pot să verific ceva. 

Hwa-jung se răsuci și o luă pe hol. 

Kira așteptă cât de răbdătoare putea. Nu-și putea scoate 
din minte conversaţia cu Gregorovich. Tremură și își 
strânse braţele în jurul corpului, deși nu-i era frig. Dacă 
Gregorovich chiar era într-o stare atât de rea pe cât 
părea... păstrarea lui în criogenare era, poate, singura lor 
opţiune. O minte dezechilibrată a navei era ceva de 
coșmar. 

Se gândi că existau diferite tipuri de coșmaruri în 
galaxie. Unele mici, altele mari, dar cele mai groaznice erau 
cele pe care le trăiai. 

Kira voia să-i spună lui Falconi despre Gregorovich, dar 
se forță să o aștepte pe Hwa-jung. 

Femeia mecanic apăru abia după o jumătate de oră. 
Avea ulei pe mâini, noi urme de arsuri pe mânecile șifonate 
și o expresie îngrijorată, care nu făcu decât să intensifice 
îngrijorările Kirei. 

— Ai găsit ceva? 

Hwa-jung ridică un obiect negru, mic: o cutie 


dreptunghiulară, de mărimea a două degete așezate unul 
lângă altul. 

— Asta, zise ea dezgustată. Era fixată lângă circuitele 
care duc spre sarcofagul lui Gregorovich. Clătină din cap. 
Ce prostie. Mi-am dat seama că e în neregulă ceva atunci 
când luminile au pâlpâit cum au făcut-o în camera de 
comandă, când am tras întrerupătorul. 

— Ce este? întrebă Kira, apropiindu-se. g 

— Un bloc de impedanţă, spuse Hwa-jung. Impiedică 
semnalul să treacă prin fir. Probabil că CMU l-a instalat ca 
să-l împiedice pe Gregorovich să evadeze. Nu a apărut la 
niciuna dintre verificările mele când ne-am întors pe 
Wallfish.  Clătină din nou de cap. Când am tras 
întrerupătorul, a provocat o descărcare în cutie, iar aceasta 
a intrat în Gregorovich. 

— Ce înseamnă asta? 

Hwa-jung oftă și-și mută privirea. 

— Descărcarea a ars firele minuscule care intră în 
Gregorovich. Pistele nu se conectează cum trebuie cu 
neuronii lui, iar cele care o fac dau semnale greșite. 

— Are dureri? 

Hwa-jung ridică din umeri. 

— Nu știu, dar computerul spune că multe dintre firele 
distruse se află în cortexul lui vizual și în zona cu 
procesarea limbajului, deci Gregorovich e posibil să vadă și 
să audă lucruri care nu sunt acolo. Vishal va trebui să ne 
ajute cu asta. Nu pot să-l repar pe Gregorovich. 

O senzaţie de neajutorare o copleși pe Kira. 

— Deci trebuie să așteptăm. 

Nu era o întrebare. Hwa-jung încuviinţă. 

— Cel mai bun lucru pe care-l putem face e să-l 
criogenăm pe Gregorovich. Vishal o să îl examineze când 
ajungem la destinaţie, dar cred că nici el nu poate să-l 
repare. 

— Vrei să-i spun eu lui Falconi? Mă duc la el. 

— Da, spune-i. Vreau să-l înghețăm pe Gregorovich. Cu 
cât mai repede, cu atât mai bine. După, o să intru și eu în 
tubul de criogenare. 


— Bine, spuse Kira, apoi își puse mâna pe umărului lui 
Hwa-jung. Și mulțumesc. Măcar acum știm. 

Hwa-jung mormăi. 

— Cu ce ajută asta? Ce haos. Ce haos! 

Se despărțiră. Mecanica-șefă se întoarse în camera unde 
se afla mintea navei, iar Kira reveni în camera de comandă. 
Falconi nu era acolo și nu era nici în acum defuncta grădină 
hidroponică a navei. 

Ușor derutată, Kira se duse în cabina căpitanului. Nu 
părea în stilul lui să stea în cameră într-un astfel de 
moment, dar... 

— Intră, spuse el când bătu la ușă. 

Ușa etanşă scârţăi în timp ce Kira intră. Falconi stătea la 
birou, legat de scaun, ca să nu plutească. Intr-o mână avea 
un săculeţ cu băutură. 

Apoi Kira observă măslinul ca un bonsai aflat în partea 
din spate a biroului. Frunzele erau zdrenţțuite, cele mai 
multe dintre ramuri, rupte, trunchiul, înclinat, iar pământul 
din jurul rădăcinilor arăta de parcă ar fi fost răscolit: bucăţi 
mici pluteau sub capacul din plastic transparent care 
acoperea partea de sus a ghiveciului, înconjurând trunchiul. 

Starea copacului o luă prin surprindere, deoarece știa 
cât de mult ţinea Falconi la plantă. 

— Deci? Cum a mers? întrebă căpitanul. E 

Kira se propti de perete înainte să-i dea raportul. In timp 
ce vorba, expresia lui Falconi deveni din ce în ce mai 
sumbră. 

— La naiba, spuse el. Nemernicii de la CMU. Trebuiau ei 
să înrăutăţească situaţia! De fiecare dată... 

Bărbatul își trecu mâna peste faţă și se uită la un punct 
imaginar, dincolo de cala navei. Kira nu-și amintea să-l mai 
fi văzut vreodată atât de furios sau de obosit. 

— Ar fi trebuit să am încredere în instinctul meu mai 
devreme. Chiar e stricat. 

— Nu e stricat, spuse Kira. Nu e nimic în neregulă cu 
Gregorovich în sine. Problema e cu echipamentul la care e 
conectat. 

— Asta e o doar chestiune de semantică, pufni Falconi. 


Nu funcţionează. Înseamnă că e stricat, iar eu nu pot să fac 
nimic în privinţa asta. Asta e partea cea mai groaznică. 
Singura dată când Greg chiar are nevoie de ajutor și... 

Clătină din cap. 

— Înseamnă mult pentru tine, așa-i? 

Falconi luă încă o gură din săculeț și îi evită privirea. 

— Dacă ai vorbi cu restul echipajului, ai descoperi că 
Gregorovich a petrecut mult timp discutând cu fiecare 
dintre noi. Nu spunea el multe când eram mai mulți 
laolaltă, dar de fiecare dată când am avut nevoie de el, a 
fost acolo. Și ne-a scos din niște situaţii foarte urâte. 

Kira își fixă picioarele pe punte și îl lăsă pe Lamă 
Delicată să o ancoreze acolo. 

— Hwa-jung a spus că e posibil ca Vishal să nu-l poată 
repara. 

— Da, zise Falconi, expirând greoi. E dificil să lucrezi la 
implanturile minţii unei nave. lar medibotul meu nici nu 
este echipat pentru asta... Thule. Greg nu era în starea asta 
nici măcar când l-am găsit. 

— Ce o să faci dacă o să avem parte de o luptă cu 
Meduzele? 

— O să fug mâncând pământul, dacă asta o să fie o 
opțiune, spuse Falconi. Wa//fish nu e navă de război. Arătă 
cu degetul spre ea. lar nimic din toate astea nu schimbă ce 
a făcut Gregorovich. Nu s-a răzvrătit din cauza unui bloc de 
impedanță. 

— Nu, presupun că așa e. 

Falconi clătină din cap. 

— Ce minte fraieră a navei! Îi era atât de frică să ne 
piardă, încât a preferat să sară de pe o stâncă, iar acum 
uite unde e... unde suntem. 

— Presupun că asta arată că poţi face greșeli, chiar și cu 
un creier ca al lui. 

— Mhm. Asta presupunând că Gregorovich se înșală. Ştii 
că e posibil să aibă dreptate. 

Kira își înclină capul. 

— Dacă crezi asta cu adevărat, de ce mergem spre 
Nodul Minţilor? 


— Pentru că eu consider că merită riscul. 

Kira se gândi că era mai bine să schimbe subiectul. 
Arătă spre măslin și întrebă: 

— Ce s-a întâmplat? 

— Din nou, CMU. l-au rupt cutia de stază în timp ce 
căutau... naiba știe ce. Mi-a luat foarte mult să curăț locul 
asta. 

— O să-și revină? 

Kira nu cunoștea ciclul de viaţă al acelei plante. 

— Am dubii. 

Falconi atinse o frunză, dar doar pentru o clipă, de 
teamă să nu îi facă rău. 

— Săracul, a stat afară din pământ cea mai mare parte 
a zilei, temperatura a fost scăzută, nu a avut apă, frunzele 
i-au căzut... îi întinse săculeţul: Vrei o gură? 

Kira îl luă și ridică paiul la buze. Inţepătura dură a 
poșircii îi lovi cerul gurii și aproape că tuși. 

— E bun, nu? întrebă Falconi când îi văzu reacția. 

— Da, zise Kira și tuși. Luă încă o gură și apoi îi dădu 
săculețul înapoi. 

— Probabil că nu e chiar cea mai bună idee înainte de 
criogenare, dar ce naiba, nu-i așa? 

— Ce naiba, exact. 

Falconi mai luă o gură, apoi oftă lung și își lăsă capul pe 
spate, uitându-se la ceea ce ar fi fost tavanul dacă 
propulsia ar fi fost pornită. 

— Ce vremuri nebune, Kira. Ce vremuri nebune! La 
naiba, dintre toate navele pe care trebuia să le salvăm, a 
trebuit să o alegem pe ata. 

— Îmi pare rău. Nu e nici ce mi-am dorit eu. 

Bărbatul împinse săculeţul spre ea. Kira îl privi plutind în 
aer, apoi îl luă. O altă gură de poșircă și o altă arsură pe 
gât. 

— Nu e vina ta, spuse el. 

— Ba cam e, zise ea, încet. 

— Ba nu. Bărbatul luă săculeţul după ce ea îl întinse 
spre el. Tot ar fi trebuit să facem faţă războiului ăstuia, 
chiar dacă nu te salvam. 


— Da, dar... 

— Dar nimic. Crezi că Meduzele aveau să ne lase în pace 
pentru totdeauna? Faptul că tu ai găsit costumul pe 
Adrasteia a fost doar o scuză ca să ne invadeze. 

Kira se gândi o clipă la ce-i spusese. 

— Poate că e așa. Dar cum rămâne cu Coșmarurile? 

— Ei bine... Falconi clătină din cap; deja părea să simtă 
efectele băuturii. Asta e genul de tâmpenie care se 
întâmplă întotdeauna. Poţi să te tot pregătești, dar mereu 
vor fi chestii pe care nu le anticipezi care te vor da peste 
cap. Mereu se întâmplă asta. Pur și simplu, îţi vezi de zi și 
Bam! Un asteroid apare de nicăieri și îţi distruge viaţa. Cum 
să mai trăiești într-un astfel de Univers? 

Era o întrebare retorică, dar Kira tot îi răspunse: 

— Luându-ţi precauţii rezonabile și nelăsând această 
posibilitate să te înnebunească. 

— Ca pe Gregorovich. 

— Ca pe Gregorovich, încuviinţă ea. Toţi trebuie să ne 
asumăm riscuri, Salvo. Asta e natura vieţii. Singura 
alternativă este să pui punct mai devreme, iar asta 
înseamnă că renunti. 

— Mmm. 

Bărbatul o privi pe sub sprâncene, aşa cum făcea 
deseori, ochii lui de un albastru înghețat fiind adumbriți și 
având o paloare fantomatică în lumina slabă a nopţii de pe 
navă. 

— Pe Orsted părea că Lamă Delicată o să se desprindă 
de tine. 

Kira se foi, jenată. 

— Poate pentru o clipă. 

— E ceva pentru care artrebui să-mi fac griji? 

Pentru o perioadă neplăcut de lungă, Kira nu răspunse. 
Apoi rosti: 

— Poate. 

Își încordă tendoanele și se trase în jos, spre punte, 
așezându-se. 

— Cu cât îl las mai mult liber pe xeno, cu atât vrea mai 
mult să mănânce, să mănânce și să tot mănânce. 


— Pentru ce? 

— Nu știu. Niciuna dintre amintirile sale nu-l arată 
reproducându-se, dar... 

— Poate că îţi ascunde asta. 

Kira arătă spre el. Falconi îi dădu din nou săculeţul, iar 
ea acceptă. 

— Faptul că mă lași să beau e o risipă de alcool bun. Nu 
am cum să mă îmbăt, nu cu Lamă Delicată, care tot 
intervine. 

— Nu-ţi face griji... Crezi că xeno este un fel de armă 
apocaliptică? 

— Are această capacitate, dar nu cred că a fost făcut 
neapărat pentru asta. Kira căută cuvintele potrivite. Nu 
simt costumul ca fiind răuvoitor. Are sens ce spun? Nu îl 
simt ca fiind furios sau sadic. 

Falconi ridică o sprânceană. 

— O mașinărie nu ar avea cum să simtă ceva. 

— Nu, dar totuși simte unele lucruri. E greu de explicat, 
dar nu cred că e în întregime mașinărie. 

Încercă să găsească un alt mod în care să explice. 

— Când am ţinut scutul în jurul mașinii, erau tot felul de 
cârcei care treceau prin pereţi. Îi putem simţi și nu părea că 
Lamă Delicată voia să distrugă totul în jurul său. Simţeam 
că vrea să construiască. 

— Dar ce anume? întrebă Falconi pe un ton blând. 

— Orice și totul, în același timp. Nu știu. 

Urmă o tăcere sumbră. 

— A, am uitat să-ți spun, rosti Kira. Hwa-jung a spus că o 
să se criogeneze după ce îl adoarme pe Gregorovich. 

— Deci am rămas doar noi doi, spuse Falconi, care ridică 
săculețul în semn de toast. 

Kira zâmbi. 

— Da. Și Morven. 

— Pfff, ea nu se pune. 

Ca și cum i-ar fi subliniat cuvintele, alerta de FTL se 
întrerupse și apoi, cu un scârțâit îndepărtat, Wa//fish își 
activă motorul Markov și părăsi spaţiul normal. 

— Și am pornit la drum, zise Falconi. 


Dădu din cap, ca și cum i-ar fi fost greu să accepte acest 
lucru. Kira se uită din nou la bonsaiul distrus. 

— Cât de bătrân e copacul? 

— Îți vine să crezi că are aproape trei sute de ani? 

— Nu! 

— Serios. E de pe Pământ, înainte de schimbarea 
mileniului. L-am luat de la un tip ca parte din plata pentru 
un transport. Nu și-a dat seama cât de valoros era. 

— Trei sute de ani... 

Numărul era greu de procesat. Copacul era mai vechi 
decât întreaga istorie a oamenilor care locuiau în spațiu. 
Preceda coloniile de pe Marte și de pe Venus, fiecare inel 
locuit și fiecare staţie de cercetare făcută de oameni în 
afara orbitei joase a Pământului. 

— Da. O expresie plină de emoție apăru pe faţa lui 
Falconi. lar nemernicii ăia l-au distrus. Nu puteau doar să 
scaneze locul? 

— Mmm. 

Kira încă se gândea la cum o simțise pe Lamă Delicată 
pe Orsted. La asta și la oricare era scopul pentru care 
fusese construită sau se născuse. Nu putea uita senzația 
numeroșilor cârcei care se insinuau prin țesutul stației, 
atingând, rupând, construind, înțelegând. 

Lamă Delicată era mai mult decât o simplă armă, de 
asta era sigură. Și din acea siguranță luă naștere o idee 
care îi dădu de gândit Kirei. Nu știa dacă avea să 
funcţioneze, dar voia s-o facă, ca să se simtă mai puţin rău 
în legătură cu ea și xeno. Ca să aibă un motiv bun ca să nu 
o privească pe Lamă Delicată doar ca pe un instrument al 
distrugerii. 

— Te deranjează dacă încerc ceva? întrebă ea, întinzând 
mâna spre copacul distrus. 

— Ce? întrebă Falconi, precaut. 

— Nu sunt sigură, dar lasă-mă să încerc. Te rog. 

Bărbatul își făcu de lucru cu marginea pachetului în timp 
ce se gândea. 

— Bine. În regulă, dar nimic prea nebunesc. Wa//fish are 
deja destule găuri în cală. 


— Ai măcar puţină încredere în mine. 

Kira se târi pe lângă perete, spre birou. Acolo, trase 
ghiveciul mai aproape și își puse mâinile pe trunchi. Scoarța 
era aspră la atingere și mirosea a proaspăt și a verde, ca 
aerul mării plutind deasupra ierbii tăiate. 

— O să stai, pur și simplu, așa sau... 

Kira se concentră și o trimise pe Lamă Delicată în copac, 
cu un singur gând: vindecă. Scoarța pârâi și se fisură, iar 
mici lujeri negri șerpuiră pe suprafaţa trunchiului. Kira simţi 
structurile interne ale plantei, straturile de scoarță (interne 
și externe), inelele, miezul tare, fiecare ramură îngustă și 
baza roditoare a fiecărei frunze fragile. 

— Hei, spuse Falconi, care se ridică în picioare. 

— Așteaptă, zise Kira, sperând că xeno va face exact ce 
îi ceruse. 

Ramurile rupte reveniră la locul lor, ridicându-se și 
îndreptându-se. Mirosul de iarbă proaspăt tăiată se 
intensifică în timp ce seva trecu de-a lungul trunchiului. 
Frunzele mototolite se întinseră, iar găurile din ele se 
acoperiră. Acolo unde lipseau, noi lame apărură, niște 
pumnale argintii pline de viață. 

Într-un final, schimbările încetiniră și se opriră, iar Kira 
se simţi satisâcută că pagubele suferite de copac fuseseră 
reparate. Lamă Delicată ar fi putut să continue, voia asta, 
dar atunci directiva s-ar fi schimbat de la vindecă la â să 
crească, iar asta i se părea deja o lăcomie. O tentare deloc 
înţeleaptă a sorții. 

Așa că își chemă costumul înapoi. 

— Poftim, spuse ea, ridicându-și mâinile. 

Copacul stătea în faţa lor, întreg și sănătos, ca înainte. O 
aură de energie părea să emane dinspre el: viaţa proaspăt 
născută și ridicată la un nou nivel. 

Kira se simţi copleșită, minunându-se de ce putea să 
facă Lama Delicată. 

De ce era capabilă ea. Reușise să vindece ceva viu, să 
modifce carnea (oarecum) și să-i ofere confort în loc de 
durere, să creeze în loc să distrugă. Nu se putu abţine și 
izbucni în râs. O greutate păru să i se ridice de pe umeri, ca 


și cum propulsia ar fi scăzut la jumătate de G sau mai puţin. 

Ce avea era un dar: o abilitate prețioasă, plină de 
potenţial. Ar fi putut realiza atât de multe cu ea pe 
Weyland, în grădinile coloniei. Și-ar fi putut ajuta tatăl cu 
Constelaţiile de la Miezul Nopţii sau ar fi putut ajuta la 
răspândirea vegetației pe crusta stâncoasă a lunii, pe 
Adrasteia. 

Viaţă, și tot ce însemna asta. Triumful și gratitudinea îi 
umplură ochii de lacrimi, iar Kira zâmbi fericită. O uimire 
asemănătoare îi lumină ochii lui Falconi. 

— Cum ai învățat să faci asta? 

Bărbatul atinse o frunză cu vârful degetului, de parcă 
nu-i venea să creadă. 

— Nu mi-a mai fost frică. 

— Mulţumesc, spuse el, iar Kira nu-l auzise niciodată 
atât de sincer. 

— Cu... cu plăcere. 

Apoi Falconi se aplecă înainte, îi luă faţa în mâini și, 
înainte ca Kira să știe ce se întâmpla, o sărută. 

Gustul lui era diferit de cel al lui Alan. Mai sărat, și îi 
simțea marginile ascuţite ale bărbiei cum se frecau de 
pielea de lângă buzele ei. 

Șocată, Kira îngheţă pe loc, neștiind cum să reacționeze. 
Lamă Delicată formă rânduri de ţepi bonţi pe braţe și pe 
piept, dar, ca și ea, aceștia rămaseră pe poziţii, fără să 
avanseze sau să se retragă. 

Falconi întrerupse sărutul, iar Kira încercă să-și revină. 
Inima îi bătea cu putere, iar temperatura din cabină părea 
să fi crescut. 

— Ce a fost asta? întrebă ea, pe un ton mai aspru decât 
ar fi vrut. 

— Îmi pare rău, spuse Falconi, care părea oarecum 
rușinat; era o atitudine pe care nu o mai văzuse la el. Cred 
că m-a luat valul. 

— Mhm. 

Kira își linse buzele, fără să vrea, apoi se certă pentru 
asta. La naiba! Un zâmbet viclean apăru pe faţa lui. 

— De obicei nu fac avansuri membrilor echipajului sau 


pasagerilor. Nu e un lucru profesionist. Nu face bine la 
afaceri. 

Inima Kirei bătea și mai tare. 

— Nu zăul! 

— Serios... Falconi bău ultima gură din săculeţ. 
Rămânem prieteni? 

— Suntem prieteni? întrebă Kira pe un ton care îl 
provoca, apoi își înclină capul. 

Falconi o privi pentru o clipă, de parcă ar fi analizat 
situaţia. 

— Orice persoană în care am încredere să mă protejeze 
într-o luptă e pentru mine un prieten. În ceea ce mă 
privește, da, suntem prieteni. Doar dacă tu ai altă părere. 

— Nu, spuse Kira, care făcu o pauză la fel de lungă ca a 
lui. Suntem prieteni. 

O licărire reapăru în ochii lui. 

— Ei bine, mă bucur că am clarificat asta. Și, din nou, 
îmi cer scuze. Cred că mi s-a urcat băutura la cap. Ai 
cuvântul meu că nu o să se mai întâmple. 

— Asta e... bine. 

— Aș face bine să-l pun în stază, zise el, întinzându-se 
după bonsai. Și după asta aș face bine să mă criogenez și 
eu, înainte să încălzim Wallfish prea mult. Tu ce o să faci? 

— Ce fac de obicei, spuse ea. Cred că de data asta o să 
mă bag în cabina mea, dacă nu te deranjează. 

— Ne vedem la celălalt capăt al călătoriei, Kira. 

— Da, Salvo. 


2. 


Ajunsă înapoi în cabina ei, Kira se spălă pe faţă cu un 
prosop umed, apoi rămase plutind în faţa chiuvetei, în timp 
ce se privea în oglindă. Deși nu ea iniţiase sărutul, tot se 
simţea vinovată. Niciodată nu se uitase la un alt bărbat în 
felul acela când ea și Alan erau împreună. Îndrăzneala 
subită a lui Falconi o luase prin surprindere. O forţa să se 
gândească la ce avea să facă pe viitor, dacă avea un viitor. 


Cel mai rău era că sărutul fusese plăcut. 

Alan...“ Alan era mort de nouă luni. Nu pentru ea, nu cu 
tot timpul pe care-l petrecuse în hibernare, dar pentru 
restul Universului, asta era realitatea. Era un adevăr greu 
de înghiţit. 

Măcar îi plăcea de Falconi? Kira se gândi puţin la asta. 
Într-un final, hotărî că da. Era atrăgător într-un mod solid, 
întunecat, păros. Dar asta nu însemna nimic. Nu era în 
stare să înceapă o relaţie cu nimeni, cu atât mai puţin cu 
un căpitan de navă. Asta atrăgea mereu probleme. 

Într-un mod egoist, Kira se bucură că Gregorovich nu 
fosese martor al acelui moment. l-ar fi tachinat pe ea și pe 
Falconi la nesfârșit. 

Poate că ar fi fost bine să vorbească din nou cu Falconi, 
să îi spună clar că nu mai avea să se întâmple nimic între 
ei. La naiba, fosese norocos că Lamă Delicată nu avusese o 
reacție exagerată, ca să o protejeze... 

Bărbatul fie fosese foarte curajos, fie nebun. 

— Te-ai descurcat bine, șopti ea, uitându-se în jos la 
Lamă Delicată și, pentru o clipă, Kirei i se păru că simte o 
senzaţie de mândrie dinspre xeno. Totuși, momentul se 
dovedi a fi atât de scurt, încât ar fi putut fi o plăsmuire a 
imaginaţiei ei. 

— Morven, spuse ea, Falconi încă nu e criogenat? 

— Nu, domnişoară  Navarez, răspunse pseudo- 
inteligenţa. Tocmai a primit prima rundă de injecții. Nu mai 
poate comunica. 

Kira scoase un sunet de nemulţumire. Foarte bine. 
Probabil că nu era necesar să vorbească din nou cu el, dar 
dacă voia să facă asta, putea s-o facă la fel de bine atunci 
când ajungeau la destinaţie. 

Ideea nu era să zboare până la punctul de întâlnire 
propus de Meduzele lui Tschetter. În schimb, Wallfish avea 
să iasă din FIL la o oarecare distanţă, dar tot îndeajuns de 
aproape încât să trimită o avertizare la timp, pentru ca 
Nodul Minţilor să nu cadă într-o capcană. Astfel, aveau să 
împiedice o catastrofă și mai mare decât actualul război 
dintre oameni și Meduze. Apoi, după ce satisfăceau toate 


cerințele onoarei și datoriei, puteau să se îndrepte din nou 
spre spaţiul locuit. 

Kira bănuia însă că ltari va dori să se alăture din nou 
compatrioţilor săi, iar asta avea să necesite un fel de 
întâlnire. 

„Asta suntem“, își spuse ea în timp ce se îndrepta spre 
pat, o capsulă de lux pentru transport.” 

Asta îi reaminti de o zicală a bunicului din partea tatălui, 
și anume: 

— Kira, sensul vieţii este să muţi lucrurile din punctul a 
în punctul b. Atât. Doar asta facem. 

— Dar cum rămâne cu vorbitul? întrebase ea, 
neînțelegând foarte clar ce-i spunea bunicul. 

— Atunci, pur și simplu, mutăm o idee de aici, și o 
atinsese pe frunte, în lumea reală. 

Kira nu uitase niciodată aceste cuvinte. Nu uitase nici 
cum bărbatul descrisese totul din exteriorul capului ei ca 
fiind lumea reală. De atunci, continua să se întrebe dacă 
era adevărat sau nu. Câtă realitate conţinea mintea unei 
persoane?... Când visa, visele erau simple umbre sau aveau 
și puţin adevăr în ele? 

Se gândi că Gregorovich ar fi avut probabil ceva de spus 
despre asta. 

În timp ce făcea o reţea de bare din Lama delicată, ca 
să se așeze pe saltea, continuă să se gândească la bonsai. 
Amintirea o făcu să zâmbească. Petrecuse atât de mult 
timp pe nave spaţiale, staţii spaţiale și asteroizi reci și 
stâncoși, încât aproape că uitase de bucuria care venea din 
creșterea lucrurilor. 

Își aminti de toate senzațiile pe care le simţise dinspre 
Lamă Delicată în timpul procesului de vindecare și le 
compară cu senzațiile asemănătoare de pe Orsted. Era 
ceva în ele care merita investigat mai departe. În timp ce 
călătoreau în FTL, avea să-și continue antrenamentele cu 
xeno și avea să lucreze la îmbunătăţirea comunicării dintre 
ea și organism, pentru ca acesta să-i poată îndeplini 
dorinţele fără să-și făcă griji și să microgestioneze totul. Mai 
mult decât atât, Kira voia să exploreze impulsul pe care-l 


simţise dinspre Lamă Delicată - înainte doar fragmentat, 
acum mai puternic -, impulsul de a construi și de a crea. 

Acesta îi stârni interesul și, pentru prima oară, deveni 
ceva ce Kira voia să făcă folosind xeno. 

Așa că își setă alarma săptămânală, așa cum făcuse în 
timpul fiecărei călătorii de la Cygni 61 încoace, și începu din 
nou să lucreze cu Lamă Delicată. 

Era o experienţă ciudată. Kira era hotărâtă să-l oprească 
pe xeno să strice Wallfish, așa cum făcuse pe Orsted, dar, 
în acel moment, voia să experimenteze. În anumite moduri 
controlate, voia să înlăture toate restricţiile și să-l lase pe 
Lamă Delicată să făcă tot ce era atât de evident că voia să 
făcă. 

incepu cu mânerul de lângă patul ei. Era o parte 
neesențială a navei. Dacă xeno îl distrugea, Hwa-jung putea 
să printeze foarte ușor un înlocuitor, deși Falconi poate că 
nu avea să fie prea încântat... 

„Haide”, șopti ea în minte. 

Din palmă i se extinseră cârcei negri și curioși. 
Fuzionară cu mânerul și, dintr-odată, Kira avu senzaţia 
delicioasă, care dădea dependenţă, de a crea ceva. Nu știa 
ce anume, dar senzaţia aducea cu ea o satisfacție care îi 
reamintea de bucuria pe care o simţea deseori când rezolva 
o problemă dificilă. 

Oftă, respiraţia ei fiind o fantomă palidă în aerul rece. 

Când fibrele ieșite din Lamă Delicată acoperiră complet 
mânerul și când avu o senzaţie de completare și, mai mult, 
de trecere dincolo de mâner și de extindere în cală, o opri și 
o retrase, curioasă să vadă ce făcuse. 

Văzu, dar nu înțelese. 

Acolo, în locul unde fusese mânerul curbat, cilindric, 
văzu... ceva. Un obiect dintr-un material cu model, care îi 
reaminti Kirei de o structură celulară sau de o sculptură 
complexă, una acoperită cu un model repetitiv de 
triunghiuri subdivizate. Suprafața părea metalică și avea o 
strălucire verzuie, iar în triunghiuri erau niște noduri mici și 
rotunde de un verde pal. 

Atinse mânerul transformat. Era cald. 


Kira își plimbă mâna peste modelul suprafeţei, copleșită 
de o senzație de uimire. Orice făcuse Lamă Delicată, era 
frumos și avea senzația că materialul era cumva viu. Sau 
avea potenţialul de prinde viaţă. 

Kira voia să facă și mai mult, dar știa că trebuia să fie 
atentă cu această dorinţă, care era chiar și mai mortală 
decât ţepii care-i plăceau atât de mult xeno. Viaţa era cel 
mai periculos lucru care exista. 

Cu toate astea, se întrebă dacă putea ghida sau controla 
rezultatul creativ al Lamei Delicate. Maw putea face asta, 
așa că de ce n-ar fi putut și ea? „Ai grijă.” Exista un motiv 
pentru care războiul biologic era interzis de fiecare membru 
al Ligii (și de Shin-Zar). Doar că ea nu încerca să creeze o 
armă. Nici servitori care să lupte pentru ea, ca Maw. 

„Așa“, își zise ea când atinse bara de lângă pat și se 
gândi la formele răsucite ale unei ferigi oros: planta ei 
preferată de pe Eidolon. 

Iniţial, xeno nu răspunse. Apoi, tocmai când se pregătea 
să renunțe, își plimbă mâna pe bară. Ca prin magie, din 
bară apărură tulpinile delicate ale ferigilor oros. Erau replici 
imperfecte, atât ca formă, cât și ca substanţă, dar puteau fi 
recunoscute, iar când Kira îl retrase pe Lamă Delicată, simţi 
mirosul frunzelor. 

Plantele nu erau simple sculpturi. Erau vii, organice și 
preţioase datorită acestui lucru. 

Kira icni ușor, șocată. Atinse fiecare ferigă și lacrimile îi 
înceţoșară privirea. Clipi și pe jumătate râse, pe jumătate 
plânse. Dacă părinţii ei ar fi văzut... Dacă Alan ar fi... 

Kira știa că ar fi fost nechibzuit din partea ei să încerce 
ceva mai ambițios. Era mulțumită de ce realizase. 

Cât despre incertitudinea viitorului, simţi o licărire de 
speranţă care fusese de mult absentă. Lamă Delicată nu 
era numai o forţă a distrugerii. Nu știa cum, dar o siguranță 
crescu în ea că xeno putea să-i oprească pe Maw, dacă 
reușea să-și dea seama cum să-i folosească abilităţile. 

O senzaţie de ușurare umplu corpul Kirei (și nu era din 
cauza gravitaţiei zero). Zâmbi, iar zâmbetul îi rămase pe 
faţă în timp ce se pregătea pentru somnul lung care o 


aștepta. „Poate chiar o să visez“, se gândi ea și râse mai 
îndelung și mai tare decât ar fi făcut-o în jurul altor oameni. 
Cel puţin, nu când era trează. 

Încă gândindu-se la asta, închise ochii și îl îndemnă pe 
Lamă Delicată să se relaxeze, să se odihnească, să o 
protejeze împotriva frigului și a întunericului, iar în scurt 
timp, aripile moi ale somnului o îmbrățișară. 


4. 


O dată pe săptămână, Kira se trezea și exersa cu Lamă 
Delicată. De data asta, rămase în cabina ei pe toată durata 
călătoriei. Nu avea nevoie să ridice greutăţi sau să-și 
streseze corpul ca să lucreze cu xeno. Trecuse de etapa 
asta. O dată pe săptămână, îl lăsa pe Lamă Delicată să aibă 
și mai mult acces în interiorul camerei ei și să construiască 
și să creeze mai mult. Uneori, contribuia și ea, dar, în cea 
mai mare parte, îi dădea xeno spațiu să facă orice voia, în 
timp ce ea îl privea cu din ce în ce mai multă uimire. Stabili 
niște limite - ecranul de pe biroul ei nu avea să fie atins -, 
dar restul putea fi folosit. 

O dată pe săptămână, nu mai mult. lar când nu se 
antrena, plutea în liniște, hibernând în acel somn 
asemănător morții, unde totul era rece și gri, iar sunetele 
se auzeau ca și cum ar fi fost la mare depărtare. 

În acel spaţiu plin de praf, îi veni un vis: 


Se văzu pe ea însăși - chiar pe ea, fără costum, goală ca 
în Ziua în care se născuse - stând în întuneric. La început, 
nu era decât ea, iar în jur era nemișcare, ca și cum ar fi 
existat într-o perioadă de dinaintea timpului însuși. 

Apoi în fața ei înflori o abundență de linii albastre: o 
rețea fractală, care șerpuia ca niște cârcei în timp ce se 
extindea. Linii formară un dom de forme care se 
intersectau, cu ea în centru, o carcasă de curbe și de tepi 
ce se repetau la nesfârșit - un univers de detalii în fiecare 
punct al spațiului. 


Și știa, cumva știa, că îl vedea pe Lamă Delicată așa 
cum era cu adevărat. Se întinse și atinse una dintre linii. Un 
fior electric o străbătu și, într-o clipă, văzu mii de stele care 
se născură și muriră, fiecare cu propriile lor planete, specii 
Și civilizații. 

Dacă ar fi putut suspina, ar fi făcut-o. 

Isi îndepărtă mâna de linie și se retrase. Uimirea o 
copleși și se simţi mică și umilă. Liniile fractalului 
continuară să se răsucească și să se schimbe, cu un sunet 
ca mătasea care aluneca, dar nu se apropiau și nu 
deveneau mai luminoase. Rămase acolo și le privi și, din 
matricea strălucitoare de deasupra, emană o senzatie de 
protecție vigilentă. 

Cu toate astea, nu simți nicio urmă de confort, 
deoarece, în afara liniilor, simțea, ca un instinct antic, o 
amenințare. O foamete fără sfârșit, care se răspândea 
precum cancerul în întunericul înconjurător și, cu ea, o 
natură care se zvârcolea și care rezulta în rectitudinea 
unghiurilor drepte. Fără Lamă Delicată, ar fi fost expusă, 
vulnerabilă, neajutorată în fața amenințării. 

Teama o copleși și se chirci, simțind că domul fractal era 
o lumânare aprinsă în vid, amenințată din toate părțile de 
vântul ostil. Stia că ea era ținta amenințării, ea și Lamă 
Delicată, iar presiunea acestei dorințe răuvoitoare era atât 
de mare, atât de copleșitoare, atât de crudă și de străină, 
încât se simti neajutorată în fata ei. Nesemnificativă. Lipsită 
de speranță. 

Așa că rămase acolo, singură și speriată, cu o senzatie 
de pierzanie atât de puternică, încât orice schimbare, chiar 
și Însăși moartea, ar fi fost o ușurare bine-venită. 


PARTEA A V-A 
MALIGNITATEM 


Și când o ramură e îndoită, ea crește. 


Marion Tinsley 


CAPITOLUL I 
SOSIREA 


1. 


Kira se trezi. ` 

La început, nu-și dădu seama unde era. intunericul o 
înconjura, un negru atât de profund, încât nu era nicio 
diferență între momentele când stătea cu ochii închiși și 
cele în care stătea cu ochii deschiși. Acolo unde ar fi trebuit 
să fie luminile de urgenţă, era doar un întuneric ca o 
cerneală. Aerul era mai cald decât de obicei în timpul unei 
călătorii în FTL, ca și umezeala, și nu se simţea nicio adiere 
de vânt în spaţiul ca un mormânt. 

— Morven, aprinde luminile, șopti ea, încă morocănoasă 
după lunga lipsă de activitate; vocea îi suna ciudat de 
înfundată în aerul stătut. 

Nicio lumină nu se aprinse, iar pseudo-inteligenţa nu-i 
dădu niciun răspuns. 

Frustrată, Kira încercă altceva. „Lumină“, îi spuse Lamei 
Delicate. Nu știa dacă xeno o putea ajuta, dar se gândi că 
merita să încerce. 

Spre satisfacția ei, o lumină verde îi  învălui 
împrejurimile. Era în continuare în cabina ei, dar nu semăna 
cu încăperea în care plecase din Sol. Coaste de material 
negru, organic, străbăteau pereţii, iar ţesături încrucișate 
din fibre acopereau podeaua și tavanul. Lumina venea de la 
sfere care pulsau, ca niște fructe, și care atârnau de 
excrescențe de cârcei răsuciţi, care se târâseră prin 
colțurile camerei. Ramurile aveau frunze și în ele văzu 
forma ferigii, repetată și elaborată în înflorituri decorative, 
exuberante. Și totul - ramurile, sferele, coastele și 
covoarele - era acoperit cu modele mici, texturate, ca și 


cum un artist obsedat s-ar fi hotărât să umple fiecare 
milimetru pătrat cu decoraţiuni fractale. 

Kira privi totul cu o senzaţie de uimire. Ea făcuse asta. 
Ea și Lamă Delicată. Era mult mai bine decât să lupte și să 
ucidă, se gândi ea. 

Nu numai că vedea rezultatele eforturilor lor, dar le și 
simțea, ca pe niște extensii ale corpului ei, deși era o 
diferenţă între materialul costumului în sine și creaţiile ca 
niște plante. Acelea păreau mai distante și își dădu seama 
că nu le putea mișca sau manipula așa cum făcea cu fibrele 
Lamei Delicate. Într-un fel, erau independente de ea. Și de 
xeno. Nişte forme de viață autonome care puteau trăi fără 
ei, atât timp cât aveau hrana potrivită. 

Chiar și lăsând plantele la o parte, Lamă Delicată 
crescuse în timpul călătoriei. Produsese mult mai mult 
material decât era necesar ca să-i acopere corpul. Ce era 
de făcut cu el acum? Se gândi să-l pună pe xeno să scape 
de material, așa cum făcuse pe Orsted cu acei cârcei inutili, 
dar Kira nu voia să distrugă ce construiseră. In plus, poate 
că nu era chiar înţelept să scape de masă, când exista 
șansa - neplăcută de luat în considerare, dar, cu toate 
astea, foarte probabilă - să aibă nevoie de tot acel material 
în viitorul apropiat. 

Oare putea lăsa materialul în plus în cabină? „Nu există 
decât un singur mod să aflu.” 

În timp ce se pregătea să se elibereze de barele care o 
țintuiau pe pat, Kira își privi corpul. Mâna dreaptă, cea pe 
care o pierduse pe Bughunt, se topise în saltea și se 
dizolvase într-o pânză de linii șerpuite care se întindeau pe 
tot patul și pe pereţi. 

O clipă de panică focu materialul să se unduiască și să 
se zvârcolească, scoțând mai multe rânduri de ţepi. 

Nu!”, se gândi ea. Țepii se retraseră, iar Kira inspiră 
adânc. 

Mai întâi, se concentră pe reformarea braţului pierdut. 
Liniile șerpuite se răsuciră și se întoarseră la pat, formându- 
i din nou încheietura, palma și degetele. Apoi Kira îl 
convinse pe Lamă Delicată să o elibereze de pe pat. 


Cu un zgomot lipicios, reuși. Surprinsă, Kira realiză că nu 
avea nicio legătură fizică cu excrescenţele negre de pe 
pereţi, cu toate că încă le simţea ca făcând parte din ea. 
Era prima oară când reușise să se separe conștient de o 
parte din Lamă Delicată. Aparent, pe xeno nu îl deranja, nu 
atât timp cât el încă îi acoperea corpul. 

Era un progres încurajator. 

Incă puţin dezorientată, se trase de-a lungul peretelui, 
acolo unde ar fi trebuit să fie ușa. Pe măsură ce se apropia, 
o combinaţie dintre inteligența lui xeno și intenţia ei obligă 
acea secţiune de material negru și lucios să se retragă cu 
un foșnet. 

Dedesubt, găsi ușa etanșă pe care o căuta. 

Aceasta se deschise, iar Kira fu ușurată când văzu 
panourile maro, normale, care acopereau pereţii holului. 
Eforturile ei de a limita creștea Lamei Delicate fuseseră un 
succes. Aceasta nu se întinsese pe restul navei. 

Se uită înapoi și spuse „Stai“, așa cum faci cu un animal 
de companie, apoi ieși pe hol. Masa de fibre negre din 
cabina ei rămase în urmă. 

Dorind să experimenteze, Kira închise ușa etanșă. Încă îl 
simţea pe xeno de cealaltă parte. Și, din nou, acesta nu 
încercă să o urmeze. 

Se întrebă cum comunicau părţile diferite ale Lamei 
Delicate. Unde radio? FTL? Altceva? Cât de departe putea 
ajunge, fiind totodată în siguranță? Oare semnalul putea fi 
bruiat? Poate că asta era o problemă în luptă. Era ceva la 
care trebuia să fie atentă. 

Insă, în acel moment, Kira era fericită să lase 
excrescențele în cabină. Dacă avea nevoie de ele, un 
simplu gând putea fi îndeajuns ca să cheme restul de xeno 
lângă ea. Spera să poată face asta fără să distrugă nava. 

Zâmbi. Falconi nu avea să fie prea fericit când va afla 
despre cabina ei. Nici Hwa-jung și nici Gregorovich, asta 
dacă mintea navei putea să-și revină vreodată. 

Kira bănuia că ajunseseră, dar Wallfish părea în 
continuare mai liniștită decât ar fi fost cazul să fie. Încercă 
să-și activeze interfaţa, dar, așa cum se întâmplase și la 


ultimele două călătorii în FTL, Lamă Delicată îi absorbise 
lentilele de contact. Nu era sigură când făcuse asta, dar 
probabil că se întâmplase în timpul hibernării, când visase. 

— Când o să te înveţi minte? bombăni, frustrată. 

Kira se pregătea să se ducă la adăpostul de furtuni, ca 
să verifice echipajul, când din difuzoare răsună vocea lui 
Falconi: 

— Kira, vino să mă vezi în camera de comandă când te 
trezești. 

Nu suna bine deloc; suna de parcă bărbatul tocmai ar fi 
vomitat. 

Kira se duse la cantină, ca să-și ia un săculeț cu chell 
cald înainte să o ia spre partea din faţă a navei. 

Când ușa etanșă de la camera de comandă se deschise 
scârțâind, Falconi își ridică privirea de la ecranul cu 
hologramă. Pielea lui era de un gri neplăcut, albul ochilor 
avea o nuanţă de galben, iar bărbatul tremura și dârdâia de 
parcă ar f fost pe jumătate îngheţat. Afișa toate semnele 
clasice ale greţurilor de după criogenare. 

— Thule, spuse Kira, care se grăbi să ajungă la el. 
Poftim, ai nevoie de asta mai mult decât mine, spuse ea și 
îi dădu săculeţul cu chell. 

— Mulţumesc, rosti Falconi, printre dinţii care îi 
clănţăneau. 

— Ai o reacţie puternică? 

Bărbatul încuviinţă. 

— Da. Am început să mă simt din ce în ce mai rău la 
ultimele salturi. Cred că trupului meu nu îi plac chimicalele 
pe care le-am folosit. Trebuie să vorbesc cu... Tremura atât 
de tare, încât îi clănțăneau dinţii în gură...Trebuie să 
vorbesc cu doctorul despre asta. 

— Ce o să faci la întoarcere? întrebă Kira, în timp ce se 
ducea la una dintre staţiile de urgenţă, lua o pătură termică 
și i-o aducea. 

Falconi nu rezistă și o lăsă să i-o înfășoare în jurul 
umerilor. 

— O să supraviețuiesc, spuse el cu un umor întunecat. 

— Sunt sigură de asta, rosti ea sec, apoi se uită în jur, la 


camera goală. Unde sunt ceilalți? 

— Nu am văzut niciun motiv să-i trezesc dacă după 
aceea îi criogenam din nou. Falconi strânse pătura în jurul 
lui. Nu am niciun motiv să-i fac să treacă prin asta de mai 
multe ori decât e necesar. 

Kira se așeză pe scaunul de lângă el și își puse centura. 

— Ai trimis vreun avertisment? 

— Îl aştept pe Itari. l-am trimis un mesaj, ar trebui să 
vină aici. Dar tu? Cum ești? Toate bune? 

— Da, dar trebuie să-ţi spun ceva... 

Apoi Kira îi spuse ce făcuseră ea și Lamă Delicată. 
Falconi scoase un sunet exasperat. 

— Chiar trebuie să începi să-mi dezasamblezi nava? 

— Da. Îmi pare rău, nu am intervenit asupra multor 
lucruri. 

— Grozav, mormăi bărbatul. Trebuie să ne facem griji că 
o să strice și restul navei? 

— Nu, răspunse Kira. Doar dacă mi se întâmplă ceva, 
dar nici atunci nu cred că ar dăuna navei. 

Falconi își înclină capul. 

— Și ce ar face Lamă Delicată dacă ai muri? 

— Nu sunt sigură, presupun că s-ar întoarce la starea lui 
de hibernare, așa cum era pe Adrasteia. Asta sau ar încerca 
să se unească cu altcineva. 

— Mmm. Ei bine, nu sună câtuși de puţin alarmant. 

Falconi luă încă o gură de chell, apoi îi dădu săculeţul 
înapoi. Griul din obraji începea să-i dispară, fiind înlocuit de 
o culoare mai sănătoasă. 

Așa cum anticipase, Itari ajunse în camera de control la 
scurt timp după aceea, trăgând după el bucăţi din coconul 
lui de hibernare care încă îi mai atârnau de multele sale 
membre. Kira fu impresionată să vadă că Meduza își 
recrescuse tentaculele tăiate în timpul evadării de pe 
Orsted (deși înlocuitoarele erau mai scurte și mai subțiri 
decât celelalte). 


{{ltari aici: Cum se mișcă apa?l] 


Îi răspunse așa cum era potrivit: 


[IKira aici: Apa este liniștită... Suntem pregătiți să 
trimitem un miros de avertizare Nodului Minţilor. ]] 
{{ltari aici: Atunci să nu mai pierdem timp.]] 


Transmiterea semnalului se dovedi a fi mai complicată 
decât se așteptase Kira. Îl învățase pe Itari cum funcţiona 
comunicarea în FIL pe Wa//fish, iar Meduza trebui să 
explice, cu multă dificultate și multe corecturi, cum să 
transmită și să codifice un mesaj în așa fel încât Nodul 
Minţilor nu numai să-l observe, dar să îl și înțeleagă. Cum le 
lipsea mașinăria Meduzei care le transforma mirosurile în 
semnale, Kira fu nevoită să traducă vorbele lui Itari, dacă 
„vorbe“ era termenul potrivit, în engleză, în speranţa că 
Nodul se va sinchisi să traducă. 

După mai multe ore de muncă, avertismentul fu 
transmis, iar Falconi spuse: 

— Gata, am făcut-o și pe asta. 

— Acum, așteptăm, zise Kira. 

Avea să dureze jumătate de zi pentru ca avertismentul 
să ajungă la locul de întâlnire propus, care se afla, la rândul 
lui, la câteva zile distanţă de Coordova-1420, sistemul unde 
Meduzele își construiau flota, și jumătate de zi ca să 
primească un răspuns. 

— Există șansa ca navele de vânătoare ale CMU să 
intercepteze semnalul? întrebă Kira. 

— Există, răspunse Falconi, dar e una astronomică. 


3. 


Pentru restul zilei, Kira îl ajută pe Falconi să 
diagnosticheze nava, în timp ce verifica sistemele necesare 
pentru funcţionarea bună a acesteia. Filtrele gurilor de 
ventilaţie trebuiau curățate, ţevile de apă desfundate, 
unitatea de fuziune testată, computerele redeschise și 
senzorii exteriori înlocuiţi, împreună cu multe alte lucruri 


mai mici și mai mari care făceau posibilă supraviețuirea în 
spațiu. 

Falconi nu ceru ajutor, dar Kira nu fusese niciodată 
genul care să stea atunci când era muncă de făcut. În plus, 
își dădea seama că bărbatul încă suferea din cauza 
efectelor secundare ale criogenării. Ea nu avusese decât o 
singură reacţie neplăcută, în timpul celei de-a doua călătorii 
pentru corporaţia Lapsang. O eroare a tubului de 
criogenare rezultase într-o doză mai mare al unui sedativ. 
Chiar și acea mică diferenţă fusese îndeajuns cât s-o ţină în 
baie, vomitând, pe tot parcursul misiunii. Fusese foarte 
distractiv. 

Așa că înțelegea situaţia lui Falconi, cu toate că, în cazul 
lui, părea să fie ceva mai rău decât o simplă reacție 
adversă la un sedative. Bărbatul părea cu adevărat bolnav. 
Greaţa de la criogenare dispărea în timp, dar era posibil ca 
bărbatul să nu aibă prea mult timp pentru recuperare 
înainte să o ai înapoi spre Ligă. Asta o îngrijora pe Kira. 

In afara întreţinerii obișnuite, Wallfish era, în mare 
parte, în formă bună. Cea mai gravă reparaţie de care 
trebuiau să se ocupe era un capac de etanșare defect din 
cală, dar chiar și acela era ușor de rezolvat. 

In tot acest timp, Kira încă simţea conţinutul cabinei ei, 
armura neagră pe care Lamă Delicată o construise pe 
pereţi. Ba chiar îl duse pe Falconi în cabina ei, ca să-i arate 
ce construiseră ea și xeno. Bărbatul își băgă capul înăuntru 
destul cât să se uite, după care se retrase. 

— Nu, spuse el. Fără supărare, Kira, dar nu pot. 

— Nicio problemă, spuse ea cu zâmbetul pe buze. 

Incă nu uitase de sărutul lor, dar nu vedea niciun motiv 
să deschidă subiectul acum. In orice caz, Falconi nu avea 
starea necesară pentru o asemenea conversație. 

După o seară liniștită, ea și Falconi se retraseră fiecare 
în cabina lui (și Itari în cală). Carcasa neagră care acoperea 
acum camera Kirei o făcea să pară greoaie, amenințătoare. 
Dar și sigură, iar ramurile și florile mai luau din greutate. 
Kira își făcu griji că gurile de ventilaţie erau blocate, dar 
apoi realiză că Lamă Delicată se asigura că avea destul 


oxigen, ca să nu se sufoce. 

— M-am întors, șopti ea în timp ce-și plimbă mâna pe 
perete. 

Acesta tremură ușor, ca un fior al pielii când e frig. lar 
Kira zâmbi, având o senzaţie neașteptată de mândrie. 
Camera era numai și numai a ei și, deși era în cea mai 
mare parte opera Lamei Delicate, excrescenţa tot era o 
parte din ea, născută din mintea ei, chiar dacă nu și carnea 
ei. 

Și-și aminti visul pe care-l avusese în timpul somnului 
cel lung. 

— Încercai să mă protejezi, nu-i aşa? întrebă ea, puţin 
mai tare decât înainte. 

Luminile verzui din camera părură să pulseze ca 
răspuns, dar atât de vag, încât era greu să fie sigură de 
asta. Simţindu-se mai liniștită, se duse în pat și se pregăti 
pentru somn. 


4. 


A doua zi, târziu de dimineaţă, la peste 24 de ore după 
ce ieșiseră din FTL, Kira și Falconi se întâlniră în cantină ca 
să aștepte posibilul răspuns al Nodului Minţilor. Itari veni și 
el, așezându-se pe una dintre cele două mese. Meduza se 
tinu pe loc cu ajutorul brațelor mici care se desfășurară din 
carapacea ei. 

Falconi era pierdut în interfaţa lui, iar Kira se uita la un 
clip pe ecranul holografic construit în masă, un buletin de 
știri pe care Wa//fish îl captase înainte să plece din Sol. 
Acesta nu era foarte interesant, așa că, după câteva 
minute, îl închise și începu să studieze Meduza care se afla 
în cealaltă parte a camerei. 

Culorile tomnatice ale tentaculelor lui Itari erau acum 
compacte, nu se modificau, deși asta avea să se schimbe 
odată cu apariția emoţiilor mai puternice. Kirei i se păru 
interesant atât faptul că Meduza avea emoţii, cât și că 
acestea nu erau complet străine de ale ei. Se gândi că 


poate erau mai ușor de înţeles datorită perioadei când 
Lamă Delicată fusese unit cu apucătorii. 

„Apucătorii...“ Chiar și în puţinele momente când xeno 
pătrundea în mintea ei, îi nuanţa gândurile cu înţelesuri din 
altă eră. Odinioară, asta o deranjase pe Kira, însă acum 
accepta totul fără să judece. Ea era cea care hotăra 
valoarea lucrurilor, nu xeno, indiferent cât de puternic îi 
simţea amintirile moștenite. 

Un nor constant de mirosuri emana dinspre Meduză. În 
acel moment, erau calme, doar un „sunt aici“ impersonal, 
ca un zumzet pe fundal, presărate cu o creștere ocazională 
a mirosului, declanșată de interes. Uneori, acesta era 
înțepător și oarecum neplăcut. 


[I[Kira aici: Spune-mi despre bancul tău, Itari.]] 

[[itari aici: La care banc te referi, Idealis? La eclozarea 
mea? La coformele mele? La Bratul meu? Există multe 
tipuri de bancuri. Idealis nu-ți spune despre lucrurile 
astea ?]] 

întrebarea Meduzei semăna foarte mult cu propriile sale 
ruminaţii. 

[[Kira aici: Ba da, dar ca printr-o apă noroioasă. Spune- 
mi, unde ai eclozat? Cum ai fost crescut?]] 

[[Itari aici: Am eclozat într-o piscină, aproape de țărmul 
lui Hugh Lfarr. Era un loc cald, cu multă lumină și mâncare. 
Când am crescut într-a treia evoluție a mea, mi s-a dat 
această formă, și aşa am servit de atunci. ]] 

[[Kira aici: Nu ai de ales în ceea ce privește forma ta?]] 

Dinspre Meduză veni un miros de confuzie. 

[[Itari aici: De ce aș avea de ales? Ce e de ales?]] 

[IKira aici: Adică... ce ai fi vrut tu să faci?] } 

Confuzia deveni și mai profundă. 

[[ltari aici: De ce ar conta? Forma asta e modul în care 
îmi puteam servi Bratul cel mai bine. Ce altceva ar mai fi de 
făcut?] ] 

[IKira aici: Nu ai și tu dorintele tale proprii? } } 

[[Itari aici: Bineinţeles că da. Să îmi servesc Bratul și pe 
Wranaui ca întreg.]] 


[[Kira aici: Dar ai ideile tale proprii despre cum e cel mai 
bine să faci asta, nu? Nu ești de acord cu toți Wranaui 
despre cursul acestui... val.]] O roșeaţă vagă apăru pe 
membrele Meduzei. 

[[Itari aici: Există mai multe soluții la aceeași problemă, 
dar scopul în sine nu se schimbă.]] 

Kira se hotărî să încerce o tactică diferită. 

[IKira aici: Dacă nu ai fi servit, ce ai fi făcut? Dacă 
Brațele nu ar fi existat și nu ti-ar fi spus nimeni cum să-ți 
petreci timpul?]] 

[Iltari aici: Atunci ar fi datoria mea să-mi reconstruiesc 
rasa. Aș schimba formele și aș ecloza în fiecare moment al 
zilei, până când ne-ar reveni puterea.]] 


Kira oftă, frustrată, destul de tare încât să o audă 
Falconi. 

— Vorbești cu chestia aia? întrebă el, arătând spre Itari. 

— Da, dar nu prea fac progrese. 

— Sunt sigur că și el are aceeași părere despre tine. 

Kira mormăi. Falconi nu greșea. Ea încerca să comunice 
cu o specie extraterestră. Simpla discuţie cu un om dintr-un 
alt oraș, cu atât mai mult de pe o altă planetă, putea fi 
aproape imposibilă. De ce ar fi fost mai simplu cu un 
extraterestru? Simţea însă că trebuia să încerce. Dacă pe 
viitor avea să aibă de-a face cu Meduzele în mod constant, 
atunci voia să înțeleagă ce era important pentru ele (în 
afara amintirilor Lamei Delicate). 


[[Kira aici: Spune-mi asta: Ce faci când nu e nimic ce 
trebuie făcut? Nu ai cum să lucrezi tot timpul. Nicio 
creatură nu poate face asta.]] 

([ltari aici: Mă odihnesc. Contemplez viitoarele mele 
acțiuni. Onorez acțiunile Celor Dispăruţi. Dacă am ocazia, 
înot. ]] 

[IKira aici: Te joci?]} 

[[Itari aici: Jocul e pentru formele unu și doi. ]] 


Kirei i se păru stranie această ciudată lipsă de 


imaginaţie din partea Meduzelor. Cum reușiseră să 
construiască o civilizație interstelară când nu păreau să 
viseze așa cum o foceau atât de des oamenii? Tehnologia 
pe care o luaseră de la Cei Dispăruţi nu avea cum să-i fi 
ajutat chiar atât de mult. Sau o focuse? Se avertiză să nu 
tragă concluzii centrate în jurul oamenilor. Până la urmă, 
Meduza cu care fusese unită Lamă Delicată - liderul 
bancului Nmarhl - dăduse dovadă de numeroase iniţiative 
în perioada sa. Poate că nu reușea să înțeleagă diferențele 
lingvistice sau culturale dintre ea și Itari. 


[IKira aici: Itari, ce vor Wranaui?]] 

[[itari aici: Să trăiască, să mănânce, să se răspândească 
în toate apele prietenoase. Din punctul ăsta de vedere, 
suntem exact ca tine, formă dublă.]] 

[IKira aici: Și ce sunt Wranaui? Care e esența naturii 
voastre ?]] 

[[ltari aici: Suntem ce suntem.]] 

[I[Kira aici: Idealis vă spune apucători. De ce?]] 

Meduza își frecă tentaculele. 

[[ltari aici: Pentru că am luat bucăţile sacre lăsate în 
urmă de către Cei Dispăruţi. Pentru că atunci când ținem 
ceva, ținem strâns. Pentru că fiecare brat trebuie să facă 
orice consideră el că e potrivit. ]] 

[IKira aici: Cei Dispăruti au fost pe planeta voastră 
mamă, nu?]] 

[[Itari aici: Da. Le-am găsit creațiile pe pământ și adânc 
în Câmpia Abisală.]] 

[[Kira aici: Deci există pământ solid pe planeta 
voastră ?]] 

[[! tari aici: Mai puțin decât în majoritatea locurilor. ]] 

[[Kira aici: Ce fel de tehnologie au avut Wranaui înainte 
să găsească creațiile Celor Dispăruţți?]] 

[[ltari aici: Învățaserăm cum să topim metalul la gurile 
calde de ventilație din oceane, dar erau foarte multe lucruri 
care ne depășeau deoarece trăiam în apă. Doar datorită 
Celor Dispăruţi am reușit să ne extindem dincolo de 
adâncuri. ]] 


[[Kira aici: Am înțeles.]] 


Continuă să-i pună întrebări Meduzei, în speranţa că 
avea să afle tot ce putea despre specia și civilizaţia 
acesteia, dar erau în continuare prea multe zone de 
confuzie ca să facă progrese notabile. Cu cât vorbea mai 
mult cu Itari, cu atât Kira realiza cât de diferite erau cele 
două specii ale lor, iar diferențele treceau dincolo de cele 
fizice. 

Se apropia de miezul nopţii pe navă, iar Falconi făcea 
ordine în cantină, pentru a se retrage, când se auzi o 
avertizare sonoră, iar Morven spuse: 

— Căpitane, urmează o transmisie. 


5. 


Un fior electric o străbătu pe Kira pe spinare. Acum 
poate că aveau să înțeleagă ce se întâmpla, unde să se 
ducă și ce să facă. 

— Pe ecran, spuse Falconi, tensionat; își șterse mâinile 
cu un prosop și se împinse în locul unde Kira plutea la 
masă. 

Holograma prinse viaţă și apăru o imagine cu Tschetter, 
de la umeri în sus, îmbrăcată în același costum ca înainte. 
Kira fu ușurată să vadă că maiorul supravieţuise bătăliei de 
la Bughunt. 

— Căpitane Falconi, spuse Tschetter, mesajul tău a fost 
primit și luat în considerare. Mulţumesc. Am fi avut o 
groază de probleme altfel, nu că situaţia actuală ar fi mai 
bună. Având în vedere circumstanţele, e necesar să ne 
întâlnim și să discutăm. Permite-mi să repet: e necesar să 
ne întâlnim. La distanţă nu o să fie îndeajuns de bine. Nu e 
sigur și nu putem să avem o conversaţie sigură așa. Lphet 
a propus următoarele coordonate, pe care am făcut tot ce 
am putut să le convertesc în notaţiile standard. De dragul 
siguranţei tuturor, nu răspunde la acest mesaj. O să 
călătorim la coordonatele specificate și o să aşteptăm exact 


patruzeci și două de ore după ce primești asta. Dacă 
Wallfish nu o să vină până atunci, atunci Lphet o să 
presupună că voi, și asta înseamnă mai ales tu, Kira, nu 
mai sunteți dispuși să ajutaţi în această misiune și Nodul 
Minţilor o să-și facă planurile în funcţie de asta. Un ton de 
rugăminte apăru în vocea lui Tschetter, deși expresia ei 
rămase la fel de severă. Nu pot să subliniez îndeajuns cât 
de important este, Kira. Te rog, trebuie să vii. Și tu, Falconi. 
Omenirea are nevoie de toţi aliaţii posibili în acest 
moment... Tschetter încheiat. 

— Ei nu știu că acum călătorim sub numele de Finger 
Pig, nu? întrebă Kira, arătând spre hologramă; tocmai își 
dăduse seama de asta. 

— Nu, răspunse Falconi. Ai dreptate. O să schimbăm 
transmiţătorul. Ar fi groaznic să fim aruncaţi în aer din 
cauza unei identități greșite. 

— Deci, mergem? 

— Stai o secundă, să verific coordonatele. Spune-i 
prietenului nostru care sunt noutăţile până rezolv eu asta. 

Kira observă că ltari era destul de agitat. Tentaculele 
sale erau colorate în roșu cu albastru și șerpuiau pe masa 
pe care plutea Meduza, apucând în mod repetat grilajul, 
afișând ceva ce un om ar fi descris ca fiind energie 
nervoasă. 

După ce Kira îi spuse tot, Meduza zise: 


[[Itari aici: O să ne întâlnim cu Nodul, da? Da?]] 
Repetiţia îi aminti de Vishal, jar Kira zâmbi fără să vrea. 
[[Kira aici: Da, crea că da.]] 


— Bun, spuse Falconi. Se pare că vor să ne întâlnim mai 
aproape de Cordova-1420. Presupunând că reușim să 
plecăm de aici repede, putem ajunge acolo cam în douăzeci 
și opt de ore. 

— În FTL? 

— Bineînţeles. 


— Doar verificam... E cam la limită, nu? 

Bărbatul ridică din umeri. 

— Sunt la depărtare de numai douăsprezece ore cu 
semnalul, deci nu chiar. 

— Trebuie să te întorci înapoi în tubul de criogenare? 

— Nu, dar o să las restul echipajului acolo și va trebui să 
menţinem nava cât mai rece cu puţintă. Să-i spui asta lui 
Itari, da? 

Kira asta și făcu. Apoi se pregătiră să plece din fâșia 
goală de spaţiu interstelat prin care trecea Wa//fish, deși, 
neavând niciun punct de referinţă, păreau să stea 
nemișcați. 

Odată ce nava se răcori bine, unitatea Markov reporni, 
cu sunetul său familiar, și intrară în FTL. 


6. 


Cele douăzeci și opt de ore trecură în frig, în întuneric și 
în tăcere. Kira și Falconi petrecură cea mai mare parte a 
timpului separat, fiecare în cabina lui, stând cât mai 
nemișcaţi posibil, ca să evite producerea căldurii 
suplimentare. Itari se retrase și el în cală, unde rămase și el 
nemișcat. 

Kira se întâlni de câteva ori cu Falconi în cantină. 
Vorbiră șoptit, iar Kirei întâlnirile i se părură precum 
conversațiile lente, de la miezul nopţii, pe care le avea cu 
prietenii de la școală. 

Când terminau de mâncat, jucau Răzuiește Șapte. 
Rundă după rundă. Uneori, câștiga Falconi, alteori Kira. 
Spre deosebire de prima oară, nu pariau pe întrebări, ci mai 
degrabă pe obiecte pe care le fâceau din învelitorile 
pachetelor lor de mâncare. 

In timpul ultimului joc, Kira rupse tăcerea și întrebă: 

— Salvo, de ce ai cumpărat Wa//fish? 

— Poftim? 

— Adică, de ce ai vrut să pleci de acasă? De ce așa? 

Privirea lui albastră o învălui pe deasupra cărților. 


— De ce ai devenit xenobiolog? De ce ai părăsit 
Weyland? 

— Pentru că voiam să explorez, să văd Universul. Cu 
siguranţă am primit mai mult decât am cerut... Dar, cumva, 
nu cred că de asta ai părăsit tu Farrugia's Landing. 

Bărbatul întoarse una dintre cărțile lipite de punte. Un 
șase de treflă. Adăugat la ce avea ea în mână, rezulta... 
patru șeptari în total. 

— Uneori nu e posibil să rămâi acasă, oricât de mult ţi-ai 
dori. 

— Tu ai vrut asta? 

Bărbatul ridică ușor din umeri pe sub pătura lui termică. 

— Situaţia nu era grozavă. Nu prea am avut de ales. Îți 
amintești de răscoala de acolo? 

— Da. 

— Compania păcălea oamenii și îi lipsea de drepturile lor 
bănești în tot felul de moduri. Ajutoare pentru cei cu 
dizabilităţi. Bolnavii. Diverse. Lucrurile au atins, într-un 
final, un punct critic și toată lumea a trebuit să-și aleagă 
partea. 

Atunci, Kira avu o revelaţie. 

— Tu erai investigator pentru compania de asigurări, nu- 
i așa? 

Salvo încuviinţă, dar reticent. 

— Așa am ajuns să înțeleg că oamenii erau păcăliţi. 
Odată ce au început protestele, nu am putut să stau 
degeaba. Trebuie să înţelegi că ăștia erau oameni cu care 
eu am crescut. Prieteni. Familie. 

— Și după? 

— După... își așeză cărţile jos și își frecă ambele tâmple. 
După, nu am mai suportat să stau acolo. Fuseseră spuse 
cuvinte și întreprinse acțiuni care nu puteau fi iertate. Așa 
că am strâns bani câţiva ani, apoi am cumpărat Wa//fish. 

— Ca să evadezi? 

— Nu, ca să fiu liber. Prefer să mă zbat și să eșuez de 
unul singur decât să fiu cocoloșit ca un sclav. 

Convingerea din vocea lui era atât de puternică, încât 
Kira simţi cum i se ridică părul pe ceafa. Îi plăcea asta. 


— Deci, tu chiar ai principii, spuse ea, pe un ușor ton de 
glumă. 

— Ai grijă, chicoti Salvo. Să nu mai spui nimănui, altfel o 
să-și facă o impresie proastă despre mine. 

— Nici prin cap nu mi-ar trece, zise ea, apoi își puse 
cărțile jos. Stai un pic. Mă întorc imediat. 

Salvo o privi nedumerit când ieși din cantină. Kira se 
întoarse în grabă în cabina ei, își luă armonica de sub 
pătura din țesutul viu al Lamei Delicate, apoi se întoarse. 

Când văzu armonica, Salvo mormăi: 

— Acum ce, o să mă pui să ascult polka? 

— Taci, spuse Kira, care folosi tonul repezit ca să-și 
ascundă emoţiile. Nu știu dacă îmi amintesc toate 
mișcările, dar... 

Apoi îi cântă Saman-Sahari, una dintre primele piese pe 
care le învățase vreodată. Era un cântec lung și lent, cu o 
melodie frumoasă, care îi plăcea. Muzica languroasă umplu 
aerul și îi reaminti de serele de pe Weyland, de parfumurile 
lor înmiresmate și de zumzetul constant ale insectelor 
polenizatoare. Îi reaminti de familie, de casă și de alte 
lucruri care useseră pierdute. 

Lacrimile îi umplură ochii. Când termină, rămase unde 
era mai multă vreme, uitându-se în jos, la armonică. 

— Kira. 

Își ridică privirea și îl văzu pe Falconi uitându-se la ea cu 
o expresie sinceră, ochii lui strălucind cu lacrimi. 

— A fost minunat, spuse el și își puse mâinile pe a ei. 

Ea încuviinţă și râse ușor. 

— Mulţumesc. Mi-era teamă că o să stric totul. 

— În niciun caz. 

— Ei bine, atunci... Tuși, după care își eliberă mâna. 
Cred că ar trebui să mergem la culcare. Mâine avem o zi 
plină. 

— Da, cred că ar trebui. 

— Noapte bună, Salvo. 

— Noapte bună, Kira. Și mulţumesc din nou pentru 
cântec. 

— Cu plăcere. 


7. 


Kira tocmai urca pe puntea centrală a navei, după ce-l 
verificase pe Itari în cală, când se auzi alerta de salt și simţi 
o schimbare subtilă, dar vizibilă în poziţia navei. Verifică 
ora: 15.01 GTS. 

De deasupra se auzi vocea lui Falconi: 

— Am ajuns și nu suntem singuri. 


CAPITOLUL II 
NECESITATE III 


d 


Wallfish ieșise din FTL aproape de piticul maroniu: o 
sferă întunecată, de culoare magenta, fără luni sau planete. 
Acesta se afla în vidul din afara heliosferei lui Cordova- 
1420, o hoinară singuratică, orbitind în jurul miezului 
galaxiei, învârtindu-se într-o eternitate tăcută. 

Lângă ecuatorul piticului maro se afla o grămadă de 
douăzeci și unu de puncte albe: navele Nodului Minţilor, 
poziționate astfel încât masa stelei eșuate le proteja de 
orice telescoape FTL s-ar fi îndreptat spre ele de pe 
Cordova-1420. 

În clipa în care Wa//fish își amuţi unitatea Markov, 
Falconi declanșă procedurile de trezire pentru restul 
echipajului (cu excepţia lui Gregorovich). Wa//fish avea 
nevoie de patru ore ca să ajungă la viteza Nodului Minţilor. 
Era timp destul pentru ca membrii echipajului să se 
dezghețe, să mănânce și să bea tot ce aveau nevoie ca să 
fie funcționali. 

— Vorbim când ajungeţi aici, spuse Tschetter ca răspuns 
la salutul lor. O să fie mai ușor cu tine în persoană, Kira, 


pentru că poţi să comunici direct cu Meduzele. 

După apel, Kira se duse la cantină, ca să salute 
echipajul. Niciunul nu arăta prea bine. 

— Am mai supraviețuit unei călătorii, spuse Sparrow, 
care-și ștergea făţa cu un prosop. Ce bine! 

Nielsen arăta mai rău decât arătase Falconi, cu toate că 
nu avea niciunul dintre simptomele greţurilor de după 
criogenare. Avea niște spasme, iar buzele îi erau încordate, 
de parcă ar fi avut dureri. Kira presupuse că vechea boală a 
prim-ofiţerului se întorsese. 

— Pot să-ţi aduc ceva? întrebă Kira. 

— Nu, dar îţi mulțumesc. 

Și  entropiștii li se  alăturară. Aceștia  veniră 
împiedicându-se, îmbrăcaţi într-un set de robe de rezervă, 
cu bratele unul în jurul celuilalt și cu o expresie 
încercănată. Cu toate astea, păreau calmi și stăpâni pe 
sine, ceea ce era o îmbunătăţire. Timpul petrecut în 
criogenare părea că amorţise șocul faptului că mintea lor 
colectivă fusese distrusă. Niciodată nu se îndepărtau însă la 
mai mult de un metru unul de celălalt și mereu se atingeau, 
ca și cum contactul fizic ar fi fost cumva un înlocuitor al 
conexiunii mentale pe care o pierduseră. 

Kira ajută la încălzirea și la servirea mâncării, încercând 
cât de mult putea să le ușureze ieșirea din hibernare. În 
timp ce făcea asta, Vishal rămase lângă Nielsen. Işi așeză 
braţul în jurul ei și îi vorbi încet. Orice îi spuse păru să 
ușureze agitația prim-ofiţerului. Aceasta tot încuviinţa și o 
parte din tensiune păru să îi dispară din corp. 

După ce se așezară cu toţii, Falconi se ridică și spuse: 

— Trebuie să aflaţi ceva. 

Apoi îi informă despre situaţia lui Gregorovich. 

— Cât de groaznic, zise Nielsen, care se cutremură. 

— O să îl dai afară? întrebă Sparrow. 

Falconi clătină din cap. 

— Nu până când nu aflăm ce se întâmplă cu Nodul 
Minţilor. E posibil să ne întoarcem și să ne îndreptăm spre 
Ligă. Dacă trebuie să o pun pe Hwa-jung să îl scoată pe 
Gregorovich din criogenare, vreau ca tu, doctore, să-l 


examinezi. 
— Sigur, spuse Vishal. O să fac tot ce pot pentru el. 
— Mă bucur să aud asta. 


2. 


Patruore mai târziu, când toată lumea se trezise, chiar 
dacă oamenii încă erau ametţiţi, Wa//fish andocă pe nava 
Meduzelor: o sferă mare, strălucitoare, care avea cel puţin 
douăsprezece inele cu arme. 

Impreună cu echipajul, Kira se grăbi spre hublou. Numai 
entropiștii rămaseră în urmă la cantină. Aveau în față niște 
băuturi calde și stăteau înghesuiți unul într-altul în dreptul 
ecranului holografic. 

— O să ne uităm... 

— ... de aici, spuseră ei. 

Deși era circumspectă în ceea ce privea întâlnirea, Kira 
era și nerăbdătoare să încheie odată această etapă, ca să 
afle, într-un fel sau altul, ce îi pregătea viitorul. În acel 
moment, nu avea nici cea mai vagă idee. Dacă se întorceau 
în Ligă, avea să se ascundă? Avea să se predea celor de la 
CMU? Avea să găsească un mod de a lupta cu Meduzele și 
Coșmarurile fără să ajungă într-o celulă, undeva? Poate că 
avea să se întoarcă pe Weyland și să-și găsească familia, să 
îi protejeze... Nu îi plăcea deloc incertitudinea. 

Işi dădea seama că și Falconi se confrunta cu o stare 
asemănătoare. Fusese neobișnuit de tăcut de când 
ajunseseră pe piticul maro, iar când îl întrebase motivul, 
clătinase din cap și spusese: 

— Doar mă gândeam, atâta tot. O să fie plăcut când o 
să terminăm cu asta. 

Într-adevăr.“ 

Wallfish se  cutremură când cele două nave se 
conectară. Sasul exterior se deschise și, de cealaltă parte, o 
membrană se retrase și dezvălui una dintre ușile ca niște 
perle ale Meduzelor. Aceasta se roti și dezvălui un tunel de 
trei metri, care ducea spre nava Meduzelor. 


Acolo se aflau Tschetter și, așa cum Kira identică rapid 
după mirosurile care veneau spre ea, forma împodobită cu 
tentacule a lui Lphet. 

— Cer permisiunea de a veni la bord, căpitane, spuse 
Tschetter. 

— Aveţi permisiunea mea, zise Falconi. 

Tschetter și Lphet plutiră înăuntru și se așezară în 
anticamera sasului. 


[[Lphet aici: Salutări, ldealis.]] 


— Mă bucur să te văd din nou, maior, spuse Falconi. 
Situaţia se complicase foarte mult pe Bughunt, nu știam 
sigur dacă o să scapi. 

Ca și restul echipajului, era înarmat, iar mâna nu i se 
îndepărtă în nicio clipă de mânerul laserului. 

— Am fost la un pas să nu reușim să o facem, spuse 
Tschetter. 

— Ce s-a întâmplat cu... Kira, cum îi spuneai? 
Căutătorul? întrebă Nielsen. 

Kira tresări la auzul pericolului antic. Și ea se întrebase 
același lucru. O expresie de dezgust apăru pe faţa lui 
Tschetter. 

— A scăpat din Bughunt înainte să-l putem distruge. 

— Unde e acum? întrebă Kira. 

Maiorul ridică din umeri. 

— Se plimbă printre stele, pe undeva. Îmi pare rău, nu 
pot să-ţi spun mai multe. Nu am avut timp să îl urmărim. 

Kira se încruntă, dorindu-și să nu fi fost așa. Gândul că 
acea creatură, Căutătorul, era liberă printre stele și putea 
să facă orice voia, fără niciun fel de supraveghere din 
partea creatorilor săi, Cei Dispăruţi, o umplea de frică. 
Totuși, nu putea face nimic în privinţa asta și, chiar dacă ar 
fi putut, aveau lucruri mai importante de rezolvat. 

— Ce veste groaznic de bună, spuse Sparrow pe un ton 
care se potrivea cu starea Kirei. 

Falconi își ridică privirea. 

— Maior, de ce a fost nevoie să ne întâlnim personal? Ce 


e atât de important încât nu puteam să vorbim, pur și 
simplu? 

Deși nu avea cum să fi înțeles întrebarea lui Falconi, 
Meduza răspunse: 


[[Lphet aici: Curenţții sunt împotriva noastră, Idealis. 
Chiar acum, bancul Brațului tău se pregătește să ne atace 
forțele strânse înjurul stele vecine. Atacul sigur va eșua, dar 
nu fără pierderi mari de ambele părți. Marea goală o să se 
umple cu sânge, iar durerea noastră comună o să fie 
câștigul Celor Corupți. Trebuie să schimbăm situatia, 
Idealis. ]] 


Un miros de rugăminte sinceră umplu aerul. În spatele 
ei, Itari își frecă tentaculele și deveni de un galben 
fermentat. 

Tschetter își întoarse capul spre Meduză. 

— Lphet tocmai i-a spus Kirei ceva despre situaţie. E mai 
gravă decât v-aţi imagina. Dacă nu intervenim, Flota a 
Șaptea o să fie distrusă și toate speranțele pentru pace 
între noi și Meduze vor dispărea. 

— Liga a încercat să ne ucidă, spuse Nielsen. 

Maiorul reacţionă imediat. 

—A fost o alegere rezonabilă având în vedere 
circumstanţele. Nu sunt de acord cu asta, dar, dintr-o 
perspectivă tactică, avea sens într-o oarecare măsură. Ce 
nu are sens e să pierdem flota. E cea mai mare din CMU. 
Fără ea, Liga o să aibă un dezavantaj și mai mare. Un atac 
serios, iar Meduzele sau Cei Corupţi ne vor putea învinge 
forțele. 

— La ce te gândești? întrebă Kira. Trebuie să ai o idee, 
altfel nu am mai vorbi acum. 

Tschetter încuviință, iar Meduza spuse: 


[[Lphet aici: Ai dreptate, Idealis. Planul este un salt 
disperat în abis, dar e tot ce ne-a rămas.]] 
[[Kira aici: Poţi să întelegi ce spun?]] 


Gustă mirosul de înțelegere. 


[[Lphet aici: Mașinăria pe care coforma ta Tschetter o 
poartă ne traduce.]] 


Maiorul încă vorbea. 

— Din păcate, decizia premierului de a distruge Nodul 
Minţilor ne-a stricat planul original. La cea mai mare viteză 
posibilă, Flota a Șaptea o să ajungă pe Cordova în 
următoarele ore. Odată ce se întâmplă asta, vor fi atacați și 
va fi dificil să-i salvăm. Asta, plus găsirea unui mod de a 
stabili pacea între noi și Meduze va fi dificil. Foarte dificil. 

Kira se uită la Falconi. 

— Putem să trimitem un mesaj flotei înainte să ajungă la 
Cordova? Să îi avertizăm? Tschetter, trebuie să știi un mod 
de a-i contacta pe canalele militare. 

— Merită să încercăm, spuse Falconi, dar... 

— Nu o să meargă, zise Tschetter. Nu știm exact unde e 
flota. Dacă Klein este istet, și este, nu o va aduce într-o linie 
dreaptă de pe Pământ. Ar fi prea ușor să întâlnească o navă 
a Meduzelor. 

— Nu puteţi să-i reperaţi cu senzorii voştri FTL? întrebă 
Kira. 

Tschetter îi aruncă un zâmbet neplăcut. 

— Am încercat, dar nu apar nicăieri. Nu știu de ce. 
Celelalte Meduze sigur nu i-au găsit. Nodul Minţilor i-ar fi 
găsit. 

Kira își aminti ceva ce menţionase colonelul Stahl. 

— Pe staţia Orsted, ofiterul care m-a interogat a 
menţionat faptul că au un mod de a opri Meduzele să 
depisteze flota. _ 

— Serios? rosti Tschetter gânditoare. Inainte să fiu 
prinsă, îmi aduc aminte că existau zvonuri de la diviziile de 
cercetare despre tehnici experimentale de a ascunde o 
navă în FTL. Avea legătură cu generarea semnalelor cu rază 
scurtă de acţiune, practic, un zgomot alb care ar putea 
întrerupe orice încercare activă de scanare. Poate că la asta 
se referea. Nu contează. Ideea e că nu putem să găsim 


Flota a Șaptea în FTL și, odată ce cad din nou în spaţiul 
subluminic, Meduzele vor bruia sistemul. Niciun semnal 
care e îndeajuns de rapid cât să ajungă flota la timp nu e 
destul de puternic încât să treacă de interferenţe. În plus, 
am dubii că ar asculta ce le spunem. 

Kira începea să se simtă frustrată. 

— Atunci, despre ce vorbim? O să pleci și o să lupţi 
alături de flotă? Asta e? 

— Nu chiar, spuse Tschetter. 

Falconi interveni, ridicând mâna. 

— Așteaptă o clipă. Care era planul tău original, 
Tschetter? Niciodată nu mi-a fost clar. Meduzele sunt mai 
multe decât noi și au mai multe arme de aici până pe Alpha 
Centauri. De ce ar avea nevoie să le ajutăm? Mi se pare că 
doar le-am sta în cale. 

— Ajungeam și la asta, răspunse Tschetter. Planul era, și 
este în continuare, ca Nodul Minţilor să escorteze una 
dintre navele noastre dincolo de perimetrul de apărare al 
Meduzelor. Nodul o să spună că a capturat nava în timpul 
unui raid al Ligii și că pe ea sunt informaţii importante. 
Odată ce intrăm, Nodul o să identifice ţinta, iar noi o să le 
ucidem liderii. Simplu ca bună ziua. 

— A, doar atât, pufni Sparrow. 

— Ce sarcină ușoară, spuse Vishal. Până la cină 
terminăm. 

Un fior străbătu membrele Meduzei. 


[[Lphet aici: Avem nevoie de ajutorul tău, Idealis, pentru 
uciderea mărețului Ctein.]] 


Un miros amestecat de greață, de durere și de panică 
înfundă nările Kirei, ca și cum Meduza s-ar fi îmbolnăvit 
fiizic. 

Nu-și putu ascunde șocul la auzul cuvintelor lui. 

[IKira aici: Ctein e aici?]) 


([Lphet aici: Da, Idealis pentru prima oară în patru valuri 
și nenumărate cicluri, mărețul și teribilul Ctein și-a 


dezrădăcinat multele membre ca să supravegheze invazia 
planetelor voastre și distrugerea Coruptilor. Asta e cea mai 
bună și singura noastră șansă de a-l înlătura pe tiranul 
nostru antic. ]] 


— Kira? rosti Falconi, cu o notă tăioasă în voce; mâna i 
se duse mai aproape de laser. 

— E în regulă, doar... așteaptă, spuse ea; mintea îi 
gonea. 


[I[Kira aici: De asta ai vrut ajutorul Ligii? Ca să-l ucizi pe 
mărețul și unicul Ctein?]] 


Miros de confirmare. 


[[Lphet aici: Desigur, Idealis. Ce altceva am fi putut să 
vrem ?]] 


Kira își mută privirea spre Tschetter. 

— Tu ai știut de Ctein ăsta despre care vorbesc? 

Maiorul se încruntă. 

— l-au menţionat numele și altă dată, da... Nu am crezut 
că are vreo semnificaţie aparte. 

Un hohot de râs neîncrezător izbucni din Kira. 

— Nu are o semnificaţie aparte... Thule! 

Falconi o privi îngrijorat. 

— Ce s-a întâmplat? 

— Eu... Kira scutură din cap. „Gândește.” Bine, staţi. 
Vorbi din nou cu Meduza: 


[[Kira aici: Tot nu înțeleg. De ce nu îl omorâți chiar voi? 
Navele voastre sunt mai bune decât ale noastre și puteti să 
înotați mai aproape de Ctein fără să alarmați pe nimeni. De 
ce nu l-ati ucis deja pe Ctein? Vreti ca noi să fim...]] 


Nu reuși să găsească conceptul Meduzelor pentru vină, 
așa că încheie spunând: 


[[... cunoscuți pentru faptă?]] 

[[Lphet aici: Nu, Idealis. Avem nevoie de ajutorul tău 
pentru că nu putem să facem singuri asta. După 
evenimentele Scindării și după revolta eșuată a lui Nmarhl, 
înțeleptul și istețul Ctein s-a asigurat că toți Wranaui, chiar 
și noi, Tfeir, o să fim alterati, ca să nu îl putem răni pe 
mărețul nostru Ctein.]] 

[IKira aici: Adică sunteți incapabili, din punct de vedere 
fizic, să îl răniţi pe Ctein?} } 

[[Lphet aici: Tocmai asta e problema, Idealis. Dacă 
încercăm, o greață ne oprește să acționăm. Chiar și doar 
când ne gândim să-l rănim pe mărețul Ctein simțim un 
stres imens. ]] 


Kira se încruntă. Deci Meduzele fuseseră modificate 
genetic să fie sclavi? Gândul o umplu de dezgust. Era 
strigător la cer. intențiile Nodului Minţilor aveau mai mult 
sens acum, dar nu-i plăcea forma pe care o luau. 

— Ai nevoie de o navă umană, spuse Kira, uitându-se la 
Tschetter. 

Expresia maiorului se îmblânzi ușor. 

— Și de un om care să apese pe trăgaci, la propriu și la 
figurat, la un moment dat pe parcursul procesului. 

Teama se zvârcoli în Kira. 

— Wallfish nu e un crucișător și mai mult ca sigur nue o 
navă de război. Meduzele ne pot distruge. Nu poți... 

— Stai ușor, spuse Falconi. Avem nevoie să înțelegem 
contextul, Kira. Nu toți putem vorbi prin mirosuri. 

În spatele lui, echipajul părea agitat. Kira nu-i 
învinovăţea. Își trecu mâna peste scalp, încercând să-și 
organizeze gândurile. 

— Da, da... 

Apoi le relată ce îi spusese Lphet, iar când termină, 
Tschetter confirmă și explică unele dintre ideile în privinţa 
cărora Kira era în confuză. Falconi clătină din cap. 

— Deci stai să văd dacă am înţeles bine. Vrei să lăsăm 
Nodul Minţilor să zboare direct în inima flotei Meduzelor. 
Apoi vrei ca noi să atacăm nava pe care se află acest 


Ctein... 

— Battered Hierophant, interveni Tschetter. 

— Nu dau doi bani pe cum se numește. Vrei să atacăm 
nava asta, în condiţiile în care fiecare Meduză care se află 
aici, la Cordova, o să coboare furioasă asupra noastră și nu 
o să avem nici măcar o șansă. Nici măcar una. 

Tschetter nu păru surprinsă de reacţia lui. 

— Nodul Minţilor promite că va face absolut tot ce poate 
ca să protejeze Wa//ftsh, odată ce lansați bombele voastre 
Casaba-Howitzer spre Battered Hierophant. Par foarte 
încrezători în abilitatea lor de a face asta. 

Lui Falconi îi scăpă un hohot de râs batjocoritor. 

— Prostii. Știi foarte bine că e imposibil să garantezi 
orice odată ce începe atacul. 

— Dacă o să cauţi garanţii în viaţă, vei fi extrem de 
dezamăgit, spuse Tschetter, ridicându-se în picioare; nu era 
o sarcină ușoară în condiţii de gravitație zero. Odată ce 
Ctein e mort, Nodul Minţilor... 

— Stai un pic, spuse Kira, căreia tocmai îi trecuse un 
gând neplăcut prin minte. Cum rămâne cu Cuibul 
Transferului? 

Un licăr de confuzie apăru pe faţa lui Tschetter. 

— Ce anume? 

— Da, zise Falconi. Ce anume? 

Șocată, Kira întrebă: 

— Nu ai citit versiunea scrisă a conversaţiei pe care am 
avut-o cu Itari când ne întorceam de pe Bughunt? 

Falconi deschise gura, apoi clătină din cap. 

— Eu... La naiba, cred că am ratat-o. S-au întâmplat 
foarte multe. 

— Și Gregororâh nu ţi-a spus? 

— Nu a menționat nimic. 

— Navarez, zi-mi care-i treaba, spuse Tschetter. 

Kira îi explică tot ce știa despre Cuibul Transferului. 

— Incredibil! exclamă Falconi. 

Sparrow își băgă o bucată de gumă în gură. 

— Deci spui că Meduzele pot să se reînvie singure? 

— Într-un fel, răspunse Kira. 


— Stai să văd dacă am înțeles bine: noi îi împușcăm, și 
ei ies bine mersi din capsulele lor de naștere, proaspeţi ca 
niște margarete, și își amintesc și tot ce s-a întâmplat? 
Adică unde și cum au fost uciși? 

— Da. 

— Thule! 

Kira se uită înapoi la Tschetter. 

— Nu ţi-au spus nici ţie despre asta. 

Maiorul clătină din cap, părând nemulțumită de ea 
însăși. 

— Nu. Presupun că nu am pus întrebările potrmte, dar... 
asta explică multe. 

Falconi bătu mânerul laserului său, distras. 

— La naiba! Dacă Meduzele pot să revină singure la 
viață, cum ar trebui să-l omorâm pe acest Ctein? De-a 
binelea, adică? Apoi se uită la Kira. Asta a fost întrebarea 
ta, nu? 

Ea încuviință. 

Mirosul umplu aerul, iar Kira își aminti că Meduzele îi 
ascultaseră în tot acest timp. 


[[Lphet aici: Îngrijorarea ta e de înteles, Idealis, dar, în 
acest caz, e nefondată. ]] 

[IKira aici: Cum adică?]] 

[ILphet aici: Nu există nicio copie a modelului mărețului 
Ctein.]] 


— Cum e posibil? întrebă Nielsen, după ce Kira îi 
traduse. 
Și ea avea aceeași nedumerire. 


[[Lphet aici: În ciclurile care au trecut de la Scindare, 
Ctein s-a complăcut în cele mai groaznice excese de 
mâncare și a crescut dincolo de limitele normale ale 
corpului unui Wranaui. Din cauza acestui exces, nu poate 
să folosească Cuibul Transferului. Cuibul nu poate fi 
construit destul de mare cât să copieze modelul lui Ctein. 
Curentii nu ar rezista la dimensiunea aia.]] 


— Deci Ctein e un grăsan. Am înțeles, spuse Sparrow, în 
timp ce făcu un balon de gumă. 


[[Lphet aici: Ai face bine să nu subestimezi puterea lui 
Ctein, formă dublă. Este unic printre Wranaui și nimeni 
dintre Brate nu se compară. Tocmai de asta mărețul și 
teribilul Ctein a început să se complacă în supremația sa.]] 


Sparrow scoase un sunet de indiferență. 


[[Kira aici: Deci, dacă îl omorâm pe Ctein, ăla o să fie 
sfârșitul lui? Moartea sa adevărată?]/ 


Se simţi un miros de tulburare, apoi Meduza prinse o 
culoare bolnăvicioasă. 


[[Lphet aici: Corect, Idealis.]] 


Când Kira termină de tradus, Tschetter spuse: 

— Întorcându-mă la ce spuneam... Odată ce Ctein o să 
fie mort, Nodul Minţilor va putea să preia controlul asupra 
navelor de la Cordova. Nu va trebui să-ţi faci griji că 
Meduzele îţi vor arunca nava în aer, căpitane. 

— Eu îmi fac griji că noi o să fim aruncaţi în aer, mormăi 
Falconi. 

Pe faţa lui Tschetter apăru o urmă de iritare. 

— Nu fi fraier. Nu ar trebui să fii pe Wa//fish. Pseudo- 
inteligenţa ta poate să zboare cu ea. Meduzele pot să vă 
facă loc pe navele lor, iar după ce Ctein e mort, vă pot 
transporta înapoi în Ligă. 

— Gregorovich, spuse Hwa-jung. 

— Da, zise Falconi. Mai e și asta. Își întoarse privirea 
spre Tschetter: În caz că nu ţi-ai dat seama, avem o minte 
a navei la bord. 

Maiorul făcu ochii mari. 

— Poftim? 

— E o poveste lungă. Dar e aici, e mare și ar trebui să 


dezasamblăm jumătate din puntea B ca să îl scoatem de pe 
navă. Ar dura cel puţin două zile. 

O fisură apăru în autocontrolul lui Tschetter. 

— Asta... nu e ideal. Își frecă puntea nasului, colţurile 
ochilor ridându-i-se, de parcă s-ar fi luptat cu o durere de 
cap. Gregorovich ar fi de accord să piloteze Wa//fish de unul 
singur? Se uită apoi spre tavan: Minte a navei, trebuie să ai 
o părere despre toate astea. 

— Nu poate să te audă, spuse Falconi scurt. Și asta e o 
poveste lungă. 

— Stai un pic. Dacă obiectivul e distrugerea navei 
Battered Hierophant, de ce nu spuneţi asta Flotei a Șaptea? 
Amiralul Klein este un dur, dar nu e prost. 

— Meduzele nu vor să lase flota să se apropie de 
Hierophant, spuse Tschetter. Chiar dacă ar putea face asta, 
Hierophant l-ar scoate pe Ctein din sistem și nu există nicio 
navă din Ligă ale cărei motoare să poată ţine pasul cu 
motoarele Meduzelor. 

Era adevărat și toți știau asta. 

— În orice caz, cred că sunteţi prea optimişti în privinţa 
dorinței amiralului Klein să asculte ce am de spus. 


[[Lphet aici: Din cauza condiționării noastre, Wranaui îl 
vor proteja pe mărețul Ctein până la ultima rămășiță de 
putere. Crede-mă, Idealis, chiar așa e. Chiar dacă ne costă 
pe toți viețile noastre.]] 


La auzul cuvântului „condiţionare”, un fior o străbătu pe 
Kira pe șira spinării. Dacă tot ce simțeau Meduzele semăna 
câtuși de puţin cu durerea arzătoare care o făcuse pe Lamă 
Delicată să răspundă chemărilor antice ale Celor 
Dispăruţi... Putea înțelege de ce era atât de dificil pentru ei 
să scape de Ctein. 

— Trebuie să vorbim despre asta între noi, îi spuse Kira 
lui Tschetter, apoi se uită spre Falconi pentru confirmare, 
iar asta i-o oferi. 

— Bineînţeles. 

Kira se retrase, împreună cu restul echipajului, pe holul 


din afara anticamerei sasului. Itari rămase în urmă. După ce 
ușa etanșă se închise, Falconi spuse: 

— Gregorovich nu este în stare să piloteze Wallfish. Și, 
chiar dacă ar fi, în niciun caz nu l-am putea trimite într-o 
misiune sinucigașă. 

— Dar chiar așa ar fi oare? întrebă Nielsen. 

— Nu poţi să-mi spui că tu consideri planul ăsta 
nebunesc o idee bună, pufai Falconi. 

Prim-ofiţerul își aranjă o șuviță de păr care îi căzuse din 
coc. Arăta de parcă încă se lupta cu o doză de durere, dar 
ochii și vocea îi erau limpezi. 

— Nu spun decât că spaţiul e mare. Dacă Wa/lfish ar 
putea să-l ucidă pe acest Ctein, Meduzele ar avea nevoie 
de timp ca să reacționeze. Timp pe care Nodul Minţilor l-ar 
putea folosi ca să le împiedice să atace nava. 

— Și eu care credeam că tu trebuie să fii cea cu o 
gândire strategică, îi spuse Falconi lui Sparrow, apoi către 
Nielsen: Vorbim despre cea mai mare și mai rea Meduză 
dintre toate. Regele sau regina sau ce o fi a caracatiţelor. 
Probabil că au escorte peste tot în jurul navei lui. In clipa în 
care Wallfish o să deschidă focul... 

— Bum, spuse Hwa-jung. 

— Exact, zise Falconi. Spaţiul e mare, dar Meduzele sunt 
rapide și armele lor au o rază foarte mare de acţiune. 

— Nu știm care o să fie situaţia la Cordova, spuse Kira. 
Chiar nu știm. E posibil ca Battered Hierophant să fie 
înconjurată de jumătate din flota Meduzelor sau să fie 
singură. Nu avem cum să știm dinainte. 

— Presupune ce e mai rău, zise Sparrow. 

— Bun, deci e înconjurată. Care crezi că sunt șansele ca 
Flota a Șaptea să poată distruge nava? 

Când nimeni nu îi răspunse, Kira se uită la fiecare 
membru al echipajului, studiindu-le feţele. Ea deja luase o 
decizie: oamenii și Meduzele trebuiau să-și unească forțele 
dacă voiau să existe vreo șansă ca speciile lor să îi 
supravieţuiască lui Maw. 

— Cred că aici sunt două întrebări importante, spuse 
Vishal. 


— Și anume? întrebă Falconi respectuos. 

Doctorul își frecă buricele degetelor sale lungi. 

— Intrebarea numărul unu: Ne permitem să pierdem 
Flota a Șaptea? Răspuns: Nu prea cred. Întrebarea numărul 
doi: Ce valoare are pacea dintre noi și Meduze? Răspuns: 
Nimic nu e mai valoros în Univers în momentul de față. Așa 
văd eu lucrurile. 

— Mă surprinzi, doctore, zise Falconi încet. 

Kira vedea cum rotiţele creierului său se învârteau la 
viteză maximă în spatele ochilor încețoșați. 

— E bine să fii imprevizibil din când în când, încuviinţă 
Vishal. 

— Cumva, nu cred că o să fim plătiţi pentru pace, spuse 
Sparrow; cu o unghie roșie, se scărpină la nas. Singurele 
plăţi de aici sunt facute cu sânge. 

— Tocmai de asta mi-e și mie frică, spuse Falconi, iar 
Kira îl credea. 

Bărbatului îi era teamă. Oricărui om cu mintea la cap i- 
ar fi fost. 

Ei îi era frică, iar Lamă Delicată îi oferea mult mai multă 
protecţie decât avea oricine altcineva de pe navă. În timp 
ce vorbiseră, Nielsen se uitase spre punte. Acum, spunea, 
pe un ton jos: 

— Ar trebui să ajutăm. Trebuie s-o facem. 

— De ce? întrebă Falconi, iar tonul lui nu era 
batjocoritor; chiar era o întrebare serioasă. 

— Da, spune-ne, domnişoară Audrey, zise Vishal cu 
blândeţe. 

Kira observă că bărbatul îi folosea acum numele mic. 
Nielsen își strânse buzele, de parcă s-ar fi luptat cu propriile 
emoţii. 

— Avem o obligaţie morală. 

Falconi își ridică sprâncenele. 

— O obligaţie morală? Folosești niște cuvinte foarte 
preţioase, adăugă el, și o nuanţă din stilul său mai tăios 
începu să se strecoare înapoi. 

— O obligaţie faţă de Ligă. Faţă de omenire, în general. 
Nielsen arătă spre sasul de intrare. Faţă de Meduze. 


Sparrow scoase un zgomot sceptic. 

— Faţă de nemernicii ăia? 

— Chiar și faţă de ei. Nu-mi pasă că sunt extratereștri. 
Nimeni nu ar trebui forțat să trăiască într-un anumit mod 
doar pentru că i-a modificat cineva ADN-ul înainte să se 
nască. Nimeni. 

— Asta nu înseamnă că avem vreo obligaţie să fim uciși 
pentru ei. 

— Nu, spuse Nielsen, dar nu înseamnă nici că ar trebui 
să-i ignorăm. 

— Stai să fim clari. Sparrow are dreptate: nu avem nicio 
obligație. Niciunul dintre noi nu are. Nu trebuie să facem 
nimic din ce spun Tschetter și Nodul Minţilor. 

— Nu avem nicio obligaţie, cu excepţia celor dictate de 
limitele bunului-simţ, spuse Vishal. Bărbatul privi în jos și, 
când vorbi din nou, vocea lui părea că vine de foarte 
departe. Imi place să pot să dorm noaptea și să nu am 
coșmaruri, căpitane. 

— Și mie îmi place să pot dormi, iar pentru asta mă 
ajută să fiu viu, răspunse Falconi. 

Bărbatul oftă, iar Kira văzu o schimbare în expresia lui, 
de parcă ar fi luat o decizie. 

— Hwa-jung, trezește-l pe Gregorovich. Nu putem să 
avem conversaţia asta fără el. 

Hwa-jung deschise gura, ca și cum ar fi vrut să 
obiecteze, apoi o închise cu zgomot și mormăi. Privirea i se 
înceţoșă în timp ce se concentra pe interfaţa sa. 

— Căpitane, spuse Kira, ai vorbit cu Gregorovich înainte 
să plecăm. Ştii în ce stare e. Ce rost are? 

— Face parte din echipaj, rosti Falconi. Și nu era 
complet dus, chiar și tu ai spus asta. Incă poate să asculte 
ce spui. Chiar dacă e pe jumătate dus cu pluta, tot trebuie 
să încercăm. Și viața lui este în joc. În plus, am încerca asta 
dacă oricare dintre noi ar fi în infirmerie. 

Nu greșea. 

— Bine. Cât o să dureze să-l trezești? întrebă Kira. 

— Zece, cincisprezece minute, spuse Falconi. 

Se duse la ușa etanșă, o deschise și vorbi cu Tschetter și 


cu Meduzele care așteptau de cealaltă parte a acesteia. 

— O să dureze cam un sfert de oră. Trebuie să ne 
scoatem mintea navei din criogenare. 

Întârzierea nu fu pe placul lui Tschetter, dar aceasta 
doar spuse: 

— Fă ce trebuie să faci. Noi o să vă așteptăm. 

Falconi o salută și închise din nou ușa. 


3. 


Următoarele zece minute trecură într-o anticipare 
tăcută. Kira vedea că și ceilalţi se gândeau la tot ce le 
spuseseră Tschetter și Lphet. Și ea făcea același lucru. 
Dacă Falconi era de acord cu planul, indiferent de ce 
spunea Gregorovich, exista o șansă destul de mare să 
rămână blocaţi pe o navă a Meduzelor, fără o navă a lor, la 
mila deciziilor de călătorie ale Nodului Minţuilor. Nu era 
încântată de idee. Cum nu era nici de distrugerea Flotei a 
Șaptea, o continuare a războiului dintre oameni și Meduze, 
timp în care Coșmarurile să invadeze ambele rase. 

Când aproape că trecuseră cele cincisprezece minute, 
Falconi întrebă: 

— Hwa-jung? Ce se întâmplă? 

În difuzoare se auzi vocea femeii mecanic. 

— E treaz, darnu primesc nimic de la el. 

— l-ai explicat situaţia? 

— Aish. Bineînțeles. l-am arătat înregistrarea 
conversației noastre cu Tschetter și cu Meduzele. 

— Și tot nu a răspuns? 

— Nu. 

— Nu poate sau nu vrea? 

— Nu știu, căpitane, răspunse ea după o pauză scurtă. 

— La naiba. Hai că vin. 

Falconi își dezlipi ghetele de pe podea, își luă avânt spre 
cel mai apropiat mâner și se grăbi spre adăpostul de 
furtuni. În absenţa lui, o tăcere ciudată umplu coridorul. 

— Cât de distractiv, spuse Sparrow. 


Nielsen zâmbi, dar cu o urmă de tristeţe. 

— Nu pot să zic că așa mi-am imaginat c-o să-mi petrec 
anii de pensie. 

— Nici eu, doamnă. 

Nu trecu mult până când Falconi apăru grăbit pe hol, cu 
o expresie tulburată pe față. 

— Ei bine? întrebă Kira, deși răspunsul părea evident. 

Căpitanul clătină din cap, în timp ce-și fixă picioarele pe 
punte, permiţând perniţelor adezive să-l prindă într-un loc. 

— Nu înțeleg. Starea lui s-a înrăutățit. Vishal, va trebui 
să-l examinezi în clipa în care terminăm aici. Până atunci, 
trebuie să luăm o decizie. Într-un fel sau altul. Aici și acum. 

Niciunul dintre ei nu părea dispus să spună ceea ce Kira 
era sigură că toţi gândeau. Într-un final, preluă iniţiativa și, 
cu o încredere mimată, spuse: 

— Eu votez „da“. 

— „Da“ pentru ce, mai exact? întrebă Sparrow. 

— Să îi ajutăm pe Tschetter și pe Nodul Minţilor. Să 
încercăm să le ucidem liderul, pe Ctein. 

Gata, o spusese, iar acum cuvintele pluteau în aer ca un 
miros nedorit. Apoi se auzi vocea joasă a lui Hwa-jung: 

— Și ce facem cu Gregorovich? îl abandonăm pe 
Wallfish? 

— Nu aș vrea să facem asta, spuse Vishal. 

Falconi clătină din cap, iar inima Kirei se opri. 

— Nu. Eu sunt căpitanul acestei nave. În niciun caz nu îl 
trimit pe Gregorovich singur într-o misiune ca asta. Nu aș 
face-o cu niciunul dintre voi. Ar trebui să fiu mort de 
douăsprezece zile înainte să permit așa ceva. 

— Atunci... spuse Kira. 

— E nava mea, repetă el și un licăr ciudat apăru în ochii 
lui de un albastru rece, o privire pe care Kira o văzuse de 
nenumărate ori pe fețele bărbaţilor, de obicei ff înainte de a 
face ceva periculos. O să mă duc cu Gregorovich. E singura 
cale. 

— Salvo, începu Nielsen să spună. 

— Nu o să mă convingeţi să mă răzgândesc, Audrey, așa 
că nici măcar nu e cazul să încerci. 


Sparrow se strâmbă. 

— Of, la naiba... Când m-am înrolat în CMUN, am jurat 
să protejez Liga împotriva tuturor amenințărilor, fie ele 
domestice sau străine. Nu m-ai putea plăti îndeajuns cât să 
mă întorc la ei, dar presupun că am vorbit serios când am 
spus cuvintele alea și cred că încă vorbesc serios, chiar 
dacă CMU e format din niște nemernici. 

— Nu vii cu mine, spuse Falconi. Niciunul dintre voi nu o 
să vină. 

— Îmi pare rău, căpitane. Dacă e alegerea noastră să nu 
mergem, atunci e alegerea noastră și să mergem. Nu ești 
singurul care o să aibă ocazia să facă un gest măreț. In 
plus, ai nevoie de cineva care să-ţi păzească spatele. 

Apoi Hwa-jung își puse mâna pe umărul lui Sparrow. 

— Unde merge ea, merg și eu. În plus, dacă nava se 
strică, cine o să o repare? 

— Bazaţi-vă și pe mine, spuse Nielsen. 

Falconi se uită la toţi, iar Kira fu surprinsă să vadă 
suferința de pe aţa lui. 

— Nu e nevoie de voi toţi ca să conduceţi nava asta. 
Sunteţi niște fraieri dacă vreți să veniţi. Dacă Wallfish o să 
fie aruncată în aer, vieţile voastre se vor pierde în van. 

— Nu, spuse Nielsen încet. Nu o să fie așa, pentru că o 
să fim alături de prieteni și o să punem umărul la ceva ce 
contează. 

Vishal încuviinţă. 

— Nu ai putea să mă ţii la distanţă, căpitane. Nici măcar 
dacă aș fi mort de douăsprezece zile. 

Falconi nu părea să aprecieze faptul că propriile lui 
cuvinte erau folosite împotriva lui. 

— Și tu? o întrebă pe Kira. 

Aceasta avea deja răspunsul pregătit. 

— Bineînţeles. Sunt mai bine echipată să rezist dacă 
situaţia ia o întorsătură neplăcută. 

— Asta se întâmplă mereu, spuse Falconi. Problema e 
doar cum se va petrece. Îţi dai seama că dacă unitatea 
Markov o să fie afectată, nici măcar Lamă Delicată nu o să 
te mai poată proteja. 


— Știu, rosti Kira. 

Deja acceptase acest risc. Nu avea niciun rost să se 
panicheze din cauza asta. 

— Cum rămâne cu entropiștii? 

— Dacă vor să meargă cu Tschetter, bine. Dacă nu, pot 
veni cu noi. 

— Și Trig? întrebă Nielsen. Ar trebui... 

— ... să îl scoatem de pe Wallfish, zise Falconi. Da, e o 
idee bună. Poate că Tschetter reușește să-l ducă înapoi la 
Ligă. Are cineva vreo obiecție? Nu? Bine. Falconi inspiră 
adânc, apoi zâmbi și clătină din cap. La naiba. Se pare că 
focem asta. Toată lumea e convinsă? E ultima șansă să vă 
răzgândiți. 

Șoapte de încuviinţare se auziră din partea tuturor. 

— Bine, spuse el. Hai să mergem să omorâm Meduza 
asta. 


4. 


După mai multe discuţii, ambele părți căzură de acord 
că Itari avea să stea pe Wa/lfish pentru moment, atât ca 
gest de bună-credinţă din partea lui Lphet, cât și ca ajutor, 
dacă aveau să fie probleme cu modificările pe care le 
făcuse acesta motorului Markov. De asemenea, și 
entropiștii hotărâseră să rămână pe Wa//fish. 

Mai exact, cei doi spuseseră: 

— Cum am putea refuza... 

— ... să ajutăm într-un moment crucial... 

— ... al istoriei? 

Kira nu era sigură exact cât de mult puteau entropiștii 
să-i ajute, cu mintea lor comună scindată, dar inițiativa era 
lăudabilă. 

Hwa-jung și Sparrow se duseră în adăpostul pentru 
furtuni și aduseră tubul de criogenare al lui Trig în sasul de 
intrare. Când i-l dădură maiorului, Falconi spuse: 

— Dacă i se întâmplă ceva, o să te consider 
responsabilă. 


— O să-l protejez ca și cum ar fi fiul meu, rosti Tschetter. 

Mai liniștit, Falconi atinse tubul. Restul membrilor 
echipajului veniră și ei, precum și Kira, apoi Tschetter 
manevră tubul prin tunel și în nava Meduzelor. 

În clipa în care nava Nodului Minţilor se separă de sas, 
Falconi se întoarse și spuse: 

— E momentul să ne pregătim. Nielsen, vino cu mine în 
camera de comandă. Hwa-jung, în camera motoarelor. 
Sparrow, pregătește armurile și armele. În caz că e nevoie. 

— Da, domnule. 

— Am înţeles. 

— Putem să ajungem în Cordova cu toţi treji? întrebă 
Kira. 

— O să fie al naibii de cald aici, mormăi Falconi, dar, da, 
ar trebui să fie posibil. 

— E mai bine decât să ne întoarcem în tuburile de 
criogenare, zise Sparrow. 

— Asta așa e, spuse Falconi. 


5. 


Kira crezuse că Falconi exagera când descrisese căldura 
care avea să cuprindă nava. Spre groaza ei, spunea 
adevărul. Wallfish era la distanţă de jumătate de zi în FTL 
de Cordova-1420 și, cum toată lumea ieșise din criogenare 
(chiar și Gregorovich), toate sistemele navei erau pornite și 
nu aveau cum să scape de energia termică pe care o 
pompau, interiorul navei deveni rapid o seră. 

Lamă Delicată o protejă pe Kira de ce era mai rău, dar 
tot simţea cum obrajii și fruntea îi ardeau: o înțepătură 
fierbinte, care continua să se intensifice. Picături de 
transpiraţie îi curgeau în ochi, enervând-o până în punctul 
în care îl folosi pe xeno ca să-și facă un paravan protector 
deasupra sprâncenelor. 

— Chestia aia arată al naibii de ciudat, spuse Sparrow, 
arătând spre ea. 

— Măcar funcţionează, zise Kira, în timp ce-și ștergea 


obrajii cu o cârpă umedă. 

O călătorie de o jumătate de zi era incredibil de scurtă 
după orice reper al călătoriilor stelare sau interstelare. Însă 
însemna să stai foarte mult timp într-o cutie din metal care 
clocotea, în care fiecare respiraţie era sufocantă și unde 
pereţii erau neplăcut de calzi și, indiferent ce făceau, 
situaţia doar se înrăutăţea. Și părea și mai lungă când 
așteptai să ajungi într-un loc unde erau șanse mari să fii 
spulberat de un laser sau de o rachetă. 

La cererea Kirei, Vishal îi dădu un alt set de lentile de 
contact înainte să se ducă să-l examineze pe Gregorovich. 
Kira le luă și se închise la ea în cameră. Dacă stăteau 
răsfiraţi pe Wallfish, căldura se dispersa mai ușor, deoarece 
sistemele de susținere a vieții nu erau suprasolicitate într-o 
singură încăpere. 

— Asta nu e bine pentru Wa//fish, spuse Hwa-jung. 

— Știu, răspunse Falconi. Dar poate va supraviețui 
câteva ore. 

Kira încercă să-și distragă atenţia de la realitatea 
situaţiei lor citind și jucând jocuri. Totuși, se gândea mai tot 
timpul la Gregorovich. Cu cât trecea mai multă vreme fără 
nicio veste de la Vishal, cu atât era mai îngrijorată. De 
asemenea, temerile legate de Cordova continuau să o 
copleșească: prezenţa măreţului Ctein, care îi aștepta 
acolo, ca o broască mare și grasă, balonat cu aroganța 
încrederii în sine, simțindu-se sigur datorită puterii sale 
crude. Posibilul răspuns al amiralului Klein la sosirea navei 
Wallfish și a Nodului Minţilor în sistem. Rezultatul incert al 
întregii lor aventuri șubrede... 

Nu găsea niciun răspuns evident, dar Kira continua să-și 
rumege îngrijorările în timp ce citea. Situaţia nu semăna cu 
nimic din ceea ce întâlnise în trecut, singurul reper după 
care se putea ghida fiind propriul sine. Însă în ultimul timp, 
sinele ei fusese oarecum fragil, după ce Lamă Delicată o 
extinsese așa cum o făcuse. 

Simţi din nou substanţa carcasei întunecate care îi 
acoperea interiorul cabinei, carne din carnea ei, și, cu toate 
astea, străină. Era o senzație stranie. 


Se scutură și se obligă să se concentreze la interfaţă... 


6. 


Trecuseră aproape patru ore când difuzoarele porniră și 
Falconi spuse: 

— Toată lumea, ascultați. Vishal tocmai mi-a dat o 
veste. 

Kira se încordă, nerăbdătoare să audă. 

— Pe scurt, Greg e într-o formă destul de proastă. 
Descărcarea venită de la blocul de impedanță a produs 
daune prin reţeaua sa neuronală. Nu numai că a ars o parte 
mare din fire, dar conexiunea dintre computer și creierul lui 
Greg continuă să se degradeze pe măsură ce neuronii care 
au fost curentaţi mor. 

Pe fundal se auzi o agitaţie de voci îngrijorate, care se 
suprapuneau. 

— O să moară? întrebă Sparrow, directă ca de obicei. 

— Doar dacă mâine o să fim aruncaţi în aer, răspunse 
Falconi. Vishal nu e sigur dacă asta o să provoace daune 
permanente sau doar o să piardă câteva celule nervoase. 
Momentan, nu se știe sigur, și nu e ca și cum doctorul 
poate să îl ducă pe Greg în infirmerie ca să îl scaneze. A 
spus că Greg suferă probabil de distorsiuni senzoriale 
extreme, adică halucinaţii. Așa că Vishal l-a sedat și o să 
continue să lucreze la el. 

— Aish, spuse Hwa-jung. Femeia păru neobișnuit de 
emotivă. E vina mea. Nu ar fi trebuit să întrerup fără să 
verific mai întâi firul. 

— Ba nu, Song, pufni Falconi, nu e vina ta. Nu aveai cum 
să știi că blocul era acolo, iar Greg nu ne-a dat de ales, 
nemernicul încăpățânat. E vina celor de la CMU și gata. Nu- 
ţi bate capul cu asta. 

— Bine, domnule. 

— Bun. O să vă spun dacă apar schimbări. 

Apoi difuzoarele se închiseră. 

În întunericul cabinei ei, luminată numai de strălucirea 


verde a sferelor ca niște fructe care atârnau de ramurile pe 
care le crescuse Lamă Delicată, Kira își încolăci braţele în 
jurul său. Deci Gregorovich făcuse o greșeală, deoarece nu 
dorise să vină pe Cordova. Tot încercase să facă doar ce 
era corect. Nu merita ce i se întâmpla acum și nu îi plăcea 
să-l știe blocat singur în nebunia minţii lui, fără să știe ce e 
real, poate chiar crezând că membrii echipajului îl 
părăsiseră. Era groaznic de imaginat. 

Dacă...“ Dacă l-ar fi putut ajuta. 

Kira se uită la brațul pe care-l făcuse Lamă Delicată 
pentru ea. Chiar dacă ea nu putea, poate că xeno reușea. 
Dar nu, ar fi fost nebunie curată. Era o diferență imensă 
între un braţ (sau un copac) și un creier, iar o simplă 
greșeală cu Gregorovich putea să provoace probleme și 
mai mari. 

Dădu gândul la o parte. 


7. 


Cu modificările pe care Itari le făcuse la unitatea 
Markov, Wa//fish reuși să se scufunde în gravitația Cordovei 
aproape la fel de adânc ca Meduzele. 

leșiră din FTL aproape de o lună aflată pe orbita unui 
uriaș minor de gaz. Nodul Minţilor le dăduse aceste 
coordonate dinainte. În clipa în care unitatea Markov se 
opri, Kira, entropiștii și echipajul (cu excepţia lui Vishal) își 
abandonară exilul autoimpus și se îndreptară spre camera 
de comandă. 

Kira scană transmisia exterioară navei. Luna acoperea o 
parte din imagine, dar văzu Nodul Minţilor care îi înconjura, 
gigantul gazos mov care plutea în apropiere și, la câteva 
ore spre centru, un roi de puncte care marcau poziţia celei 
de-a șaptea flote. 

Erau multe nave CMU, multe, dar ceva ce Kira văzu mai 
adânc în sistem o făcu să scâncească și pe Hwa-jung să 
bombăne: 

— Shi-bal. 


Fără să-și dea seama, Hwa-jung își așeză mâna pe 
umărul lui Sparrow și o mângâie, ca să o liniștească. 
Sparrow nici nu clipi. 

Un roi de nave ale Meduzelor înconjura o planetă mică și 
stâncoasă aflată aproape de steaua portocalie din clasa K. 
Și nu erau numai nave: șantiere staţionare de construcţie, 
câmpuri întinse, strălucitoare, de colectori solari, sateliți de 
toate formele și dimensiunile, lasere de apărare de 
mărimea corvetelor CMU, două vrejuri de fasole și patru 
inele orbitale pentru transportarea rapidă și ușoară a 
materialelor de pe suprafaţa denivelată a planetei. 

Meduzele exploatau sfera stâncoasă. Scoseseră o 
cantitate impresionantă de material din crustă, destul cât 
cicatricele să fie vizibile chiar și din spaţiu, un mozaic 
peticit de excavări dreptunghiulare scoase în relief de 
umbrele care cădeau de-a lungul marginilor lor. 

Nu toate navele Meduzelor erau construite pentru luptă, 
dar, chiar și așa, cele care se vedeau întreceau Flota a 
Șaptea cu doi la unu. Cea mai mare dintre ele, care Kira 
presupuse că era Battered Hierophant, se aflat în dreptul 
șantierelor, o balenă balonată care se scălda în puțul de 
gravitație al planetei. Ca orice altă navă a Meduzelor, era 
de un alb perlat, înconjurată cu arme și, așa cum era 
evident și după micile ajustări ale propulsoarelor, era mult 
mai ușor de manevrat decât orice vas uman. Mai multe 
nave se aflau în apropierea ei, dar păreau să fie acolo mai 
mult pentru mentenanţă decât pentru protecție. 

— Thule, spuse Nielsen. De ce nu întoarce Flota a 
Șaptea? Nu are nicio șansă. 

— Fizică, răspunse Falconi. În clipa în care vor încetini, 
vor intra în raza de acţiune a Meduzelor. 

— În plus, adăugă Sparrow, dacă încearcă să fugă, va fi 
ușor pentru Meduze să îi prindă. Nu vrei să te lupţi cu o 
forță mai puternică decât tine în spaţiul interstelar. Nu 
există avantaje strategice. Cel puţin aici au planete, luni, 
chestii pe care le pot folosi ca să facă manevre în jurul 
Meduzelor. 

— Chiar și așa... spuse Nielsen. 


— Extind radiatoarele, anunță Morven. 

— Era și cazul, spuse Sparrow. 

Ca și ceilalţi, era acoperită de transpiraţie. 

Când Falconi se așeză pe scaunul său, Tschetter apăru 
pe ecranul holografic principal. În spatele ei era o cameră 
cu o lumină albastră, umplută cu o structură ca niște corali 
și cu Meduze care se târau pe pereţi. 

— Ceva probleme cu Wa//fish, căpitane? 

— Totul e în regulă aici. 

Femeia păru satisfăcută de răspuns. 

— Lphet spune că avem undă verde să trecem prin 
defensiva Meduzelor. Acum localizez Battered Hierophant 
pentru voi. 

— Se pare că avem noroc, nu pare să fie protejată prea 
tare, spuse Kira. 

— Nu, are doar toate acele lasere, arme și rachete, 
spuse Sparrow. 

Tschetter clătină din cap. 

— Nu o să știm sigur care e situaţia până nu ne 
apropiem. Meduzele își vor muta navele, ca reacţie la flotă. 
Vedeţi că deja își schimbă poziţiile. Nu putem decât să 
sperăm că nu vor decide să înconjoare nava Hierophant. 

— Să ţinem pumnii pentru asta, zise Falconi. 

— Și picioarele, completă Sparrow. 

Maiorul se uită într-o altă parte pentru o clipă. 

— Suntem gata. Incepeţi propulsia la semnul nostru... 
Acum. 

Se auzi alarma de propulsie, iar Kira oftă ușurată când 
senzaţia de greutate se lăsă asupra ei. Știa că, afară, Nodul 
Minţilor ținea pasul cu  Wallfish, navele  Meduzelor 
așezându-se într-o formaţiune ca o cutie în jurul lor. Cel 
puțin ăsta era planul. 

— Nu închide, spuse Falconi. O să contactez flota. 

— Am înţeles. 

— Morven, contactează Flota a Șaptea. Doar prin 
fascicul limitat de energie. Spune-le că o avem pe Kira 
Navarez și că trebuie să vorbim cu amiralul Klein. 

— O clipă, vă rog, spuse pseudo-inteligenţa. 


— Măcar nu au început să tragă, zise Sparrow. 

— Nu am vrea să pierdem petrecerea! exclamă Falconi. 

Nu așteptară prea mult pentru un răspuns: linia de 
comunicaţie pâlpâi, semn că primeau un mesaj, iar Morven 
spuse: 

— Domnule, nava CMUS Unrelenting Force ne apelează. 

— Pune-i pe ecran, spuse Falconi. 

Lângă faţa lui Tschetter apăru o transmisie în direct, iar 
Kira recunoscu încăperea de comandă a navei de luptă. In 
faţă, în centru, se afla amiralul Klein, rigid, cu maxilarul 
încordat, umerii înclinați, părul scurt și patru rânduri de 
medalii în partea stângă a pieptului. Ca toți membrii CMUN, 
avea un bronz spaţial, cu toate că al lui era mai intens 
decât al altora, atât de intens, încât bănui că nu scăpa 
niciodată de el. 

— Falconi! Navarez! Ce naiba faceţi aici? 

Kira nu reuși să-și dea seama de unde era accentul 
amiralului, deși bănuia că era de undeva de pe Pământ. 

— Nu te-ai prins, domnule? Noi suntem cavaleria, spuse 
Falconi, care zâmbi într-un mod arogant. 

Kira fu mândră de el, dar, în același timp, își dori să-l 
plesnească. Amiralul se înroși la față. 

— Cavaleria? Băiete, ultima oară când am auzit de tine, 
erai închis pe stația Orsted. Dubii că Liga ţi-a dat drumul și 
mai mult ca sigur că nu te-a trimis aici, în grămada aia de 
rugină căreia îi spui navă. 

Falconi păru chiar jignit de modul în care-i fusese 
descrisă nava. Kira era însă mai interesată de faptul că 
CMU nu reușise să anunțe flota de evadarea lor. „Probabil 
că flota a rulat silențios”, se gândi ea. „Sau poate că 
situaţia de pe Sol s-a înrăutățit după ce am plecat.” 

Amiralul nu terminase. 

— În plus, bănuiesc că navele Meduzelor care sunt cu 
tine arată că ai avertizat Nodul Minţilor, ceea ce înseamnă 
că vânătorii mei căutători hoinăresc cine știe pe unde, când 
ar putea să ne ajute aici. Amiralul scoase un deget prin 
hologramă, ceea ce o făcu pe Kira să tresară. lar asta e 
trădare, căpitane. La fel și în cazul tău, Navarez. Asta se 


aplică tuturor. 

Kira și membrii echipajului făcură schimb de priviri. 

— Nu suntem trădători, spuse Sparrow pe un tonjignit. 
Domnule. 

— Am venit aici pentru a ajuta, zise Kira, mai încet. Dacă 
vreți să aveți o șansă cât de mică să supraviețuiţi acestei 
bătălii, cu atât mai mult să câștigați războiul, trebuie să ne 
ascultați. 

— Nu zău, spuse Klein, deloc convins. 

— Da, domnule. Vă rog. 

Privirea amiralului se opri într-un punct de lângă 
hologramă, iar Kira avu impresia că îi vorbea cineva. Apoi 
se concentră din nou la ei, cu privirea tăioasă și 
necompromiţătoare. 

— Ai o singură șansă să mă convingi să nu te clasific 
drept un inamic combatant, Navarez. Folosește-o cu 
atenție. 

Kira îl crezu. Vorbi clar, rapid și cât de direct putu, însă 
nu încercă să-și ascundă disperarea. Și ea era importantă. 
Amiralul o ascultă fără întreruperi. Când Kira termină, 
bărbatul era încruntat. 

— Asta e o poveste dată naibii, Navarez. Chiar te aștepți 
să te cred? 

Tschetter fu cea care răspunse. 

— Domnule, nu trebuie să ne credeți. Noi doar avem 
nevoie... 

— Cine sunt acești „noi“, maior? Ultima oară când am 
verificat, erai membru în uniformă al Comenzii Militare 
Unite. Tu nu răspunzi Meduzelor, ci celui mai apropiat ofițer 
superior, iar în clipa de făţă, ăla sunt eu. 

Tschetter se încordă. 

— Da, domnule. Sunt conștientă de asta, domnule. Doar 
încerc să vă răspund la întrebare. 

Era ciudat pentru Kira să o vadă pe Tschetter purtându- 
se astfel cu o fgură autoritară. Klein își încrucișă brațele. 

— Continuă. 

— Domnule, așa cum spuneam, nu trebuie să ne credeți. 
Nu vă cerem ajutorul și nici să ignoraţi ordinele primite. Nu 


vrem decât să nu trageţi când intrăm în sistem. Și, dacă îl 
omorâm pe Ctein, să nu atacați Nodul Minţilor imediat după 
asta. Daţi-le șansa să preia comanda Meduzelor și să 
renunțe la atac. Amirale, putem să încheiem războiul dintre 
speciile noastre dintr-o singură lovitură. Merită riscul. 

— Chiar credeți că îl puteţi ucide pe acest Ctein? întrebă 
Klein. 

— AȘ spune că avem o șansă destul de mare, încuviinţă 
Falconi. Altfel nu am încerca. 

— Ordinele mele erau să elimin Nodul Minţilor, mormăi 
amiralul, flota Meduzelor și actuala conducere a Meduzelor, 
flota și conducerea fiind obiectivele principale. Dacă reușiţi 
să-l ucideţi pe Ctein și dacă Nodul reușește să preia 
controlul asupra celorlalte Meduze... Atunci presupun că 
Nodul o să devină noua conducere a Meduzelor. Atunci, nu 
ar mai fi Nodul. Asta ar ajuta și la neutralizarea amenințării 
flotei Meduzelor... Povestea e cam trasă de păr, dar cred că 
l-aș putea convinge pe Premier. 

Kira simţi o ușoară relaxare a tensiunii. 

— Mulţumim, domnule, spuse Tschetter. Nu o să 
regretați. 

Klein scoase un zgomot detașat. 

— Adevărul e că atacarea Nodului Minţilor era de la bun 
început un eșec strategic, și nu am fost singurul care a 
crezut asta... Dacă reușiţi să faceţi asta, mulţi bărbaţi și 
femei vă vor datora vieţile. Privirea îi deveni tăioasă: Cât 
despre tine, maior, dacă trecem peste asta, o să te prezinţi 
imediat pe nava flotei. Asta e un ordin. Omorârea 
conducerii Meduzelor ar conta foarte mult pentru o 
întoarcere a ta fără probleme, dar, oricum, Serviciile 
Secrete vor dori un raport detaliat. Știi cum e. După asta, o 
să vedem ce naiba o să facem cu tine. 

— Da, domnule, spuse Tschetter. Am înțeles. 

Kirei nu i se păru că femeia era prea încântată de idee. 

— Bun. Atenţia lui Klein se întoarse asupra centrului de 
comandă din jurul lui și spuse: Trebuie să închid. O să ne 
intersectăm cu Meduzele în mai puţin de șapte ore. O să ne 
lovească cu tot ce au, dar putem să încercăm să le atragem 


forțele departe de Battered Hierophant. Restul o să ţină de 
voi. Să ne anunţaţi mintea navei, pe Aletheia, dacă vor fi 
schimbări de planuri. Mult noroc și zburaţi în siguranţă. 
Apoi o surprinse pe Kira când o salută: Navarez. Căpitane 
Falconi. 


CAPITOLUL III 
INTEGRATUM 


1. 


— A mers... bine, rosti Nielsen. 

— Ce altceva putea spune? întrebă Sparrow. 

— Cam în cât timp ajungem la destinaţie? întrebă Kira. 

Falconi se uită la hologramă. 

— Sunt doar cu puțin în urma flotei, deci, în jur de șapte 
ore, după care o să intrăm în raza de acţiune a navei 
Battered Hierophant. 

— Asta presupunând că Meduzele nu vor muta nava 
înainte de asta, nu? interveni Veera. 

În timp ce vorbea, Jorrus îi imita cuvintele. Faţa lui 
Tschetter ocupa acum aproape tot ecranul. 

— Nu ar trebui s-o facă. Lphet a spus clar că avem pe 
Wallfish informaţii pe care Ctein trebuie să le miroasă. 

— Să le miroasă? întrebă Hwa-jung, nedumerită. 

— Așa a formulat Lphet. 

Șapte ore. Nu era deloc mult, apoi aveau să afle dacă 
urmau să trăiască sau să moară. Oricare avea să fie soarta 
lor, nu puteau să o evite. Nu c-ar fi putut s-o facă vreodată. 
Falconi păru să-i înțeleagă gândurile. După ce termină 
conversaţia cu Tschetter, spuse: 

— A fost o zi lungă și, dacă semănați cu mine, căldura 
asta v-a facut să vă simţiţi ca un covor umed. 

Se auziră câteva încuviinţări din partea echipajului. 

— Bun. Toată lumea să-și ia ceva de mâncare și să se 


relaxeze. Dormiţi dacă puteţi și, dacă nu, doctorul poate să 
vă dea niște pastile de înviorare mai târziu. Somnul ar fi 
însă mai bun. Toţi trebuie să fim în formă când ajungem la 
Hierophant. Asiguraţi-vă că o să fiţi toţi aici, în camera de 
comandă, cu o oră înainte de contact. Și să fiți echipați în 
costume din cap până-n picioare. În caz de ceva. 


2. 


„În caz de ceva.” Expresia îi tot răsuna Kirei în minte. Ce 
puteau face dacă lucrurile luau o întorsătură neplăcută, așa 
cum se întâmplase deja atât de des? O singură lovitură din 
partea unei nave a Meduzelor era îndeajuns să dezactiveze 
sau să distrugă Wallfish... Nu era cazul să se gândească la 
asta, dar nu se putea abţine. Pregătirea era cea mai bună 
apărare pe care o avea cineva în fața problemelor 
inevitabile care apăreau atunci când călătoreai în spaţiu, 
dar oportunităţile de a te pregăti erau limitate când actorii 
care luau deciziile erau nave spaţiale, și nu indivizi. 

O ajută pe Hwa-jung în câteva locuri de pe navă. Apoi se 
strânseră în cantină. Toată lumea, cu excepţia lui Vishal, 
era acolo, înghesuită în jurul celei mai apropiate mese. 

Kira luă niște rații și se așeză lângă Nielsen. Prim-ofiţerul 
o salută și spuse: 

— Cred... cred că o să înregistrez un mesaj pentru 
familia mea și o să i-l dau lui Tschetter și flotei. În caz de 
ceva. 

„In caz de ceva.” 

— E o idee bună, poate o să fac și eu la fel. 

Ca și ceilalți, Kira mâncă și, ca și ceilalţi, vorbi, în cea 
mai mare parte speculaţii, despre cel mai bun mod de a 
distruge Battered Hierophant cu o rachetă Casaba- 
Howitzer, deoarece părea puţin probabil să poată trage de 
mai multe ori fără să fie observați. Discutară și despre cum 
să supravieţuiască haosului care sigur avea să urmeze. 

Consensul la care ajunseră era că se aflau într-un mare 
dezavantaj fără  Gregorovich, care să supravegheze 


operaţiunile de pe Wallfish. Așa cum era cazul cu 
majoritatea minţilor de navă, fusese responsabilitatea lui 
Gregorovich să opereze laserele, rachetele 

Casaba-Howitzer, măsurile de apărare împotriva 
laserelor, a rachetelor și a războiului cibernetic. Tot el 
supraveghea și pilotarea navei în timpul luptei, care ținea 
în mod egal de strategie și de calcularea matematicii 
precise a vectorului delta-v. 

Morven, pseudo-inteligenţa, era capabilă, dar, ca toate 
programele asemenea ei, era limitată în moduri în care 
inteligența umană, sau derivata acesteia, nu era. 

— Le lipsește imaginaţia, spuse Sparrow, și ăsta e 
adevărul. Nu o să spun că suntem niște ţinte ușoare, dar nu 
e o situaţie ideală. 

— Cât de mult crezi că o să ne scadă eficiența 
operațională? întrebă Falconi. 

Sparrow ridică din umeri. 

— Tu să-mi spui mie. Gândește-te doar la perioada de 
dinainte să îl ai pe Gregorovich la bord. Cifrele CMU pun 
diferența undeva între 14 și 28 de procente. Și... 

— Atât de mult? rosti Nielsen. 

Hwa-jung fu cea care îi răspunse: 

— Gregorovich ajută la supravegherea echilibrului dintre 
toate sistemele navei și la coordonarea noastră, a tuturor. 

— Da, și ce voiam să spun e că atunci când vine vorba 
de logistică, de strategie - practic de orice fel de rezolvare 
creativă a problemelor -, nimic nu se compară cu minţile 
navelor. Nu e genul de abilitate pe care să o poţi cuantifica, 
dar CMU estimează că minţile navelor sunt cu cel puţin un 
ordin de magnitudine mai bune la orice sarcină decât un 
om de rând, cu atât mai mult o pseudo-inteligenţă, zise 
Sparrow. 

Jorrus interveni. 

— Dar asta atât timp cât... Ezită, așteptând ca Veera să 
termine propoziția. Când aceasta clătină din cap, părând să 
nu știe ce să spună, iar bărbatul continuă, dezorientat: Asta 
atât timp cât sunt funcţionale. 

— Asta așa e! exclamă Falconi. 


Kira își luă mâncarea în timp ce se gândea la situaţie. 
„Dacă...“ Nu. Ideea era prea nebunească. Apoi își imagină 
flota  Meduzelor în sistemul Cordova. Poate că, în 
circumstanţele de faţă, nu exista o idee prea nebunească. 

Conversaţia din cantină se opri când Vishal apăru în 
tocul ușii. Părea epuizat. 

— Ei bine? întrebă Falconi. Vishal scutură din cap și 
ridică un deget. Fără să spună un cuvânt, se duse în 
spatele cantinei, își luă un săculeţ de cafea instant, îl bău 
până la fund și abia după aceea se așeză în faţa 
căpitanului. 

— E chiar atât de rău? întrebă Falconi. 

Nielsen se aplecă spre el. 

— Cum e Gregorovich? 

Vishal oftă și își frecă mâinile. 

— Implanturile lui sunt prea afectate ca să le pot repara. 
Nu pot să-i înlocuiesc sau să-i scot firele distruse. Și nu pot 
să le identific pe cele care se termină într-un neuron mort. 
Am încercat să redirecționez semnalele spre diferite părți 
ale creierului său, unde firele încă funcţionează, dar nu sunt 
destule, sau Gregorovich nu a putut să recepţioneze 
semnalul din cauza informaţiilor senzoriale dezorganizate 
pe care le primește. 

— Încă e sedat? 

— Da. 

— Dar o să fie bine? întrebă Nielsen. 

— Da, o să rămână cu un handicap sau ceva de genul 
ăsta? completă Sparrow, în timp ce se foia pe scaun. 

— Nu, rosti Vishal încet, precaut; dar va trebui să îl 
ducem la o unitate medicală. Conexiunile continuă să se 
degradeze. Peste încă o zi, Gregorovich e posibil să fie 
separat complet de computerul său intern. Va fi total izolat. 

— La naiba, spuse Sparrow. 

Falconi se întoarse spre entropiști. 

— Presupun că nu puteţi face nimic ca să îl ajutați? 

Cei doi clătinară din cap. 

— Nu, spuse Veera. Implanturile sunt niște lucruri 
delicate și... 


— ... am fi reticenţi să lucram la o reţea neuronală de 
mărime normală, cu atât mai mult la... 

— ... cea a minţii unei nave. 

Entropiștii fură mândri de schimbul lor neîntrerupt. 

— De asta mă și temeam. Doctore, poţi să îl criogenezi, 
nu? 

— Da, domnule. 

— Ai face bine să te duci și să faci asta. O să fie mai în 
siguranţă așa. 

Kira bătu cu furculița în farfurie. Toată lumea se uită la 
ea. 

— Deci, să văd dacă am înţeles: singurul lucru care e în 
neregulă cu Gregorovich sunt firele care îi intră în creier, 
așa e? 

— O, sunt mult mai multe lucruri în neregulă cu el în 
afară de asta, interveni Sparrow. 

Vishal afișă o expresie plină de suferinţă și spuse: 

— Ai dreptate, domnișoară Navarez. 

— Nu a suferit traume extinse ale țesutului sau alte 
chestii de genul ăsta? 

Vishal se îndrepta deja spre ușă, nerăbdător să se 
întoarcă la Gregorovich. Se opri în prag. 

— Nu. Singura traumă de ţesut pe care a avut-o au fost 
neuronii pe care i-a pierdut la capătul unor fire, dar e o 
pierdere neglijabilă pentru o minte a navei de dimensiunile 
lui. 

— Înţeleg, spuse Kira, care bătu din nou cu furculiţa în 
farfurie. 

O expresie îngrijorată apăru pe faţa lui Falconi. 

— Kira, zise el pe un ton de avertizare, la ce te 
gândești? 

— Mă gândesc că e posibil să îl pot folosi pe Lamă 
Delicată ca să-l ajut pe Gregorovich. 

Un foșnet de exclamaţii umplu cantina. 

— Să vă explic! spuse Kira, apoi toată lumea tăcu. Aș 
putea să fac același lucru pe care l-am făcut și cu Akawe 
când eram pe Cygni. Să îl conectez pe Lamă Delicată la 
sistemul nervos al lui Gregorovich, doar că, de data asta, aș 


conecta-o la firele din reţeaua lui neuronală. 

— Thule! exclamă Sparrow. Chiar crezi că poți să faci 
așa ceva? 

— Da, doar că nu pot să ofer garanţii. Kira își mută 
privirea spre Falconi. Ai văzut cum am putut să-ţi vindec 
bonsaiul. Și ai văzut ce am făcut în cabina mea. Lamă 
Delicată nu e doar o armă. E capabilă de mult mai mult. 

— Dar Greg e o persoană, nu o plantă. E o mare 
diferență. 

— Doar pentru că Lamă Delicată e capabilă, asta 
înseamnă că și tu ești, Kira? întrebă Nielsen. 

Întrebarea îi răsună în minte. Și ea se întrebase de 
multe ori asta de când se unise cu xeno. Îl putea controla? 
îl putea folosi într-un mod responsabil? Se putea stăpâni 
destul de bine încât să realizeze toate acele lucruri? Se 
îndreptă de spate și își ridică fruntea, simțind cum 
răspunsul se lupta să iasă din ea, născut din durere și din 
lunile întregi în care exersase. 

— Da. Nu știu cât de bine o să funcţioneze... 
Gregorovich va trebui probabil să-și reajusteze implanturile, 
ca atunci când au fost instalate prima oară, dar cred că pot 
să îl reconectez. 

Hwa-jung își încucișă brațele. 

— Nu ar trebui să umbli în capul cuiva dacă nu știi ce 
faci. Nu e o mașinărie. 

— Da, spuse Sparrow. Dacă îl transformi într-un piureu? 
Dacă îi distrugi toate amintirile? 

— Nu aș interacționa cu partea principală a creierului 
său, ci doar cu interfaţa unde se conectează la calculator. 

— Nu ai cum să fii sigură, spuse Nielsen calmă. 

— Sunt destul de sigură. Uite ce e, dacă nu merită, nu 
merită. Nu zic decât că aș putea să încerc, rosti Kira, 
subliniindu-și cuvintele cu un gest amplu al brațelor. E 
alegerea ta, spuse ea apoi, privindu-l pe Falconi. 

Acesta bătea furios cu degetul în picior. 

— Ai fost foarte tăcut, doctore. Tu ce spui? 

Vishal își trecu degetele lungi peste faţa la fel de lungă. 

— Ce te aștepți să spun, căpitane? Ca doctor al navei, 


nu pot să recomand asta. Riscurile sunt prea mari. Singurul 
tratament rezonabil ar fi să îl ducem pe Gregorovich la o 
unitate medicală din Ligă. 

— Slabe șanse ca asta să se întâmple prea curând, 
doctore, rosti Falconi. Chiar dacă o să scăpăm cu viaţă, nu 
avem cum să știm în ce formă o să fie Liga când ne 
întoarcem. 

— Știu asta, căpitane, spuse Vishal și își înclină capul. 

Falconi se încruntă în timp ce se gândea. Timp de 
câteva bătăi ale inimii, se uită la Kira, de parcă ar fi putut 
să îi vadă direct în suflet. Aceasta îi susținu privirea, fără să 
clipească sau să-și miște capul. 

Apoi Falconi spuse: 

— Bine. Fă-o! 

— Căpitane, ca doctor al navei, trebuie să obiectez în 
mod oficial, spuse Vishal. Am îngrijorări serioase legate de 
rezultatul acestei proceduri. 

— S-a notat, dar va trebui să îţi resping obiecţia, 
doctore. 

Vishal nu păru surprins. 

— Căpitane, zise Nielsen pe un ton rugător. Ar putea să-l 
omoare. 

— lar noi zburăm direct spre flota Meduzelor. Asta are 
prioritate. 

— Salvo... 

— Audrey, unul dintre membrii echipajului meu e rănit, 
iar asta îmi pune în pericol și nava, și restul echipajului. 
Asta nu e un simplu transport. Nu e o afurisită de misiune 
de recuperare. E pe viaţă și pe moarte. Nu avem loc de 
manevre. Dacă greșim, suntem terminaţi. În momentul de 
faţă, Gregorovich nu e de niciun folos nimănui. Eu sunt 
căpitanul lui și, cum nu poate să ia decizia asta singur, va 
trebui să o iau eu pentru el. 

Nielsen se ridică și traversă cantina, ajungând în faţa lui 
Falconi. 

— Și dacă decide din nou să nu respecte ordinele? Ai 
uitat de asta? 

Atmosfera dintre ei deveni tensionată. 


— Greg și cu mine o să avem o mică discuţie. O să 
rezolvăm totul, crede-mă. Acum, viaţa lui e în pericol, și ale 
noastre odată cu ea. Dacă poate să ajute, atunci o s-o făcă. 
Atâta lucru știu. 

Pentru o clipă, păru că Nielsen nu avea să dea înapoi. 
Apoi femeia cedă cu un oftat și spuse: 

— Bine, căpitane. Dacă ești convins că așa e cel mai 
bine... 

— Sunt. Apoi Falconi își îndreptă atenţia spre Kira. Ai 
face bine să te grăbești. Nu avem prea mult timp. 

Ea încuviinţă și se ridică în picioare. 

— Și, Kira... ai grijă! îi spuse el cu o privire severă. 

— Bineînţeles. 

Falconi încuviință, părând satisfăcut. 

— Hwa-jung, Vishal, mergeţi cu ea. Fiţi cu ochii pe 
Gregorovich. Asiguraţi-vă că e bine. 

— Domnule. 

— Da, domnule! 


3. 


Cu doctorul șicu Hwa-jung în urma ei, Kira plecă în grabă 
din camera de comandă și o luă spre camera izolată în care 
se afla sarcofagul lui Gregorovich. Pe drum, Kira simţi cum i 
se făcea pielea de găină în timp ce adrenalina pompa din 
ce în ce mai tare. Chiar avea să facă asta? La naiba! Falconi 
avea dreptate. Nu avea voie să greșească. Greutatea 
reponsabilităţii o făcu pe Kira să ia o mică pauză și să-și 
pună sub semnul întrebării alegerile. Dar nu, putea să facă 
asta. Trebuia doar să se asigure că ea și xeno lucrau în 
armonie. Ultimul lucru pe care-l voia era ca extraterestrul 
să preia iniţiativa și să înceapă să facă modificări după cum 
îl tăia capul în creierul lui Gregorovich. 

Ajunși la sarcofag, Hwa-jung îi dădu Kirei același set de 
căști pe care-l folosise și înainte, iar Vishal spuse: 

— Domnișoară Kira, căpitanul a dat ordinul, dar, dacă o 
să am impresia că Gregorovich se află în pericol, atunci o 


să-ţi spun te oprești, iar tu o să te oprești. 

— Am înţeles, zise Kira. 

Nu își putea imagina ce putea face doctorul ca s-o 
oprească pe ea sau pe Lamă Delicată să lucreze la 
Gregorovich odată ce începeau, dar avea de gând să 
respecte judecata doctorului. Orice s-ar fi întâmplat, nu 
voia să-l rănească pe Gregorovich. 

— Bun, încuviinţă Vishal. O să-i monitorizez semnele 
vitale. Dacă scade ceva în zona roșie, o să-ţi spun. 

— Eu o să monitorizez implanturile lui Gregorovich, zise 
Hwa-jung. În momentul ăsta, sunt la 42 la sută 
funcționalitate. 

— Bine, spuse Kira, care se așeză lângă sarcofag. Am 
nevoie de un punct de acces pentru Lamă Delicată. 

— Aici. 

Hwa-jung îi făcu semn într-o parte a sarcofagului. Kira își 
puse câștile pe urechi. 

— Mai întâi o să încerc să vorbesc cu Gregorovich, doar 
ca să văd dacă pot să îi cer și lui părerea. 

Vishal clătină din cap. 

— Poţi să încerci, domnișoară Kira, dar eu nu am putut 
vorbi cu el mai devreme. Situaţia nu are cum să se fi 
îmbunătățit. 

— Tot aș vrea să încerc. 

În clipa în care Kira își conectă căștile, un urlet 
învolburat îi umplu urechile. În el, i se păru că auzea bucăţi 
de cuvinte - ţipete pierdute într-o furtună necruțătoare. 
Strigă după mintea navei, dar nu-și dădu seama dacă 
aceasta o auzise și, dacă îi răspunsese, urletul îi ascunsese 
cuvintele. 

Mai încercă timp de un minut, după care-și dădu căștile 
jos. 

— Nu merge. 

Apoi Kira trimise primii cârcei din Lamă Delicată spre 
portul de acces. „Cu atenţie”, îi spuse Lamei Delicate. „Cu 
atenţie” și „Să nu-i faci rău”. 

Inițial, nu simţi nimic, în afară de metal și de 
electricitate. Apoi gustă baia de nutrienți a lui Gregorovich, 


iar metalul făcu loc creierului expus. Încet, foarte încet, Kira 
căută un punct de conectare, un mod de a uni distanţa 
dintre materie și conștiință - un portal de la creier la minte. 

Lăsă cârceii să se împartă și mai mult, până când 
aceștia formară niște fire subţiri și sensibili ca niște nervi. 
Firele căutară în interiorul sarcofagului, până când găsiră, 
într-un final, ce căuta Kira: lobul de fire care stătea pe 
creierul uriaș al lui Gregorovich și care penetra adânc în 
faldurile gri, formând structura fizică a implanturilor sale. 

Se lipi de fiecare firicel și-l urmă înăuntru. Unele se 
opreau la o dendrită, marcând locul unde materia adăugată 
se unea cu material vie. Multe altele se terminau într-o 
mărgea de metal topit sau într-un neuron mort și uscat. 

Apoi, cu multă delicateţe, Kira începu să repare 
conexiunile distruse. Pentru firele topite, netezi mărgeaua 
la vârf, ca să asigure o conexiune bună cu dendrita de care 
era legată. Pentru firele care se opreau la un neuron mort, 
le repoziţionă spre cea mai apropiată dendrită sănătoasă. 
Le mișca infinit de puţin în tesutul creierului lui 
Gregorovich. 

Cu fiecare fir pe care-l reconecta, Kira simțea un mic șoc 
în timp ce o cantitate mică de electricitate trecea dintr-o 
parte în alta. Era un sentiment înţepător și satisfăcător, 
care îi lăsa pe limbă un gust vag de cupru. Alteori, simțea 
că detecta fantoma unei senzaţii dinspre un neuron, de 
parcă ar fi gâdilat-o cineva în străfundurile minţii. 

În ciuda scării microscopice la care lucra, Kirei i se părea 
ușor să conecteze firele. Totuși, amploarea sarcinii nu era 
ușoară. Existau mii și mii de fire, și fiecare trebuia verificat. 
După primele câteva minute, Kira înţelese că avea să-i ia 
zile întregi să facă munca manual. Zile pe care nu le aveau. 

Nu era dispusă să renunţe, ceea ce însemna că nu avea 
decât o singură șansă. În speranţa că nu făcea o greșeală, 
își fixă un scop în minte - „Netezește firele topite, atașează- 
le de cei mai apropiaţi neuroni” - și făcu tot ce putu ca să i-l 
imprime Lamei Delicate. Apoi îi dădu drumul lui xeno, cât 
de atent putea să-i dea drumul unui animal sălbatic care ar 
fi putut reacționa într-un mod imprevizibil. 


„Te rog”, gândi ea. 

lar Lamă Delicată o ascultă. Alunecă de-a lungul firelor 
într-un strat atomic subțire, mișcând metalul, dând la o 
parte celulele și realiniind firele și dendritele. 

Kira nu mai era la fel de conștientă de corpul ei, nici de 
formele create de ea în cabină. Întreaga ei conștiință era 
împărţită între miile de monofilamente pe care xeno le 
manipula. La o îndepărtare, o auzi pe Hwa-jung spunând: 

— 45 la sută! 47 la sută! 48 la sută! 

Kira îi blocă vocea în timp ce se concentra asupra 
sarcinii pe care o avea de făcut. „Fire, netezește, 
atașează.” 

Conecta atât de multe fire, încât le simţea ca mii 
furnicături care-i străbăteau mâna. Mici explozii, iar cu 
fiecare venea și senzaţia de expansiune. 

Senzaţiile se acumulară, mișcându-se din ce în ce mai 
repede. Apoi... 

În minte, o perdea se dădu la o parte și o priveliște 
vastă se deschise în faţa ei, iar Kira simţi înăuntru acesteia 
o Prezenţă. Dacă nu ar fi avut experienţa cu Lamă Delicată, 
ar fi fost copleșită, nu ar fi suportat; o greutate 
monstruoasă o apăsa din toate părțile. 

Scânci și încercă să se dea în spate, dar descoperi că nu 
putea să se miște. 

Vishal și Hwa-jung scoteau zgomote alarmate, iar 
doctorul spuse, ca și cum s-ar fi aflat la o mare distanţă: 

— Domnișoară Kira! Oprește-te! Orice faci, îi deranjează 
neuro... 

Vocea lui dispăru, iar Kira nu era conștientă decât de 
imensitatea care o înconjura. 

*Gregorovich* spuse ea, însă nu primi niciun răspuns; 
insistă, încercând să se impună. *Gregorovich, mă auzi? * 

Gânduri distante veneau de deasupra - zgomote ce nu 
puteau fi atinse și care erau prea mari pentru a fi înţelese. 
Apoi lumina se opri și: 


O navă se zgudui în jurul ei, iar stelele se învârteau 
afară. Din partea stângă ieșea foc: o lovitură de meteorit 


aproape de generatorul principal... 

Străfulgerări. Ţipete. Un urlet în cer. Dedesubt, un peisaj 
torturat, cu fum și foc, se ridica spre ea. Prea repede. Nu 
putea încetini. Parașutele de urgență nu funcționau. 

Întuneric pentru o perioadă nedefinită. Recunoștință și 
neincredere în fața existenței continue: nava ar fi trebuit să 
explodeze. Ar fi trebuit. Poate că ar fi fost mai bine. Șapte 
dintre membrii echipajului încă trăiau, şapte din 28. 

Apoi urmă o agonie lentă care dură mai multe zile. 
Foame și înfometare pentru echipajul ei, apoi moarte, 
pentru toți. lar pentru ea, ceva mai rău decât moartea: 
izolarea. Singurătatea absolută. O regină a spatiului infinit, 
prinsă într-o carcasă și bântuită de vise care o făceau să 
tipe, și să tipe, și să tipe... 


Amintirea o luă de la capăt, repetându-se la nesfârșit, ca 
într-un cerc al logicii din care nu putea să scape și pe care 
nu-l putea opri. 

*Nu ești singur*, strigă Kira în furtună, dar ar fi putut la 
fel de bine să încerce să atragă atenţia Pământului, a mării 
sau a Universului. Prezenţa nu o băga în seamă. Încercă din 
nou. Eșuă din nou. În loc de cuvinte, încercă emoţii: confort, 
tovărășie, înțelegere și solidaritate și, la baza tuturor, o 
senzaţie de urgenţă. 

Nimic nu conta, cel puţin din ce putea Kira să vadă. 

Strigă din nou, dar mintea navei din nou nu o băgă în 
seamă, sau, pur și simplu, refuza să-i răspundă. Mai încercă 
să-l contacteze pe Gregorovich de două ori, însă rezultatele 
fură aceleași. 

Îi venea să ţipe. Nu mai putea face nimic. Oriunde s-ar fi 
îngropat mintea navei, nici ea și nici Lamă Delicată nu 
puteau ajunge la ea. 

lar timpul... timpul se scurta. 

Într-un final, Lamă Delicată își termină treaba și, deși 
era reticentă să facă asta, Kira scoase cârceii costumului 
din cele mai adânci părți ale creierului lui Gregorovich. 
Perdeaua din mintea ei se trase când contactul fu întrerupt, 
iar Prezenţa dispăru și ea, lăsând-o din nou singură cu 


tovarășul ei extraterestru, Lama Delicată. 
4. 


Kira se legănă când deschise ochii. Se simțea ameţită și 
se rezemă de metalul rece al sarcofagului. 

— Ce s-a întâmplat, domnișoară Kira? întrebă Vishal, 
care se îndrepta spre ea. 

În spatele lui, Hwa-jung o privea îngrijorată. 

— Am încercat să te trezim, dar nu a funcţionat nimic. 

Kira își umezi limba, simțindu-se dezrădăcinată. 

— Gregorovich? întrebă ea. 

— Semnalele sale sunt normale din nou, spuse Hwa- 
jung. 

Ușurată, Kira încuviință, apoi se îndepărtă de sarcofag. 

— l-am reparat implanturile. Probabil că puteţi să vedeți 
asta. Dar s-a întâmplat ceva foarte ciudat... 

— Ce anume, domnișoară Kira? 

încercă să găsească vorbele potrivite. 

— Lamă Delicată mi-a conectat creierul la al lui. 

Vishal făcu ochii mari. 

— Nu! O legătură neuronală directă? 

Kira încuviinţă din nou. 

— Nu încercam să fac asta, xeno, pur și simplu, a făcut- 
o. Pentru o perioadă, am avut o... O... 

— Minte comună? întrebă Hwa-jung. 

— Da, ca entropiștii. 

Vishal o ajută să se ridice în picioare. 

— Formarea unei minţi comune cu o minte a navei este 
un lucru foarte periculos pentru un om neaugmentat, 
domnișoară Kira. 

— Știu! Bine că sunt augmentată, spuse Kira amuzată; 
își atinse fibrele de pe braţ, ca să se facă înțeleasă. 

— Ai putut să vorbești cu el? întrebă HWa-jung. 

Kira se încruntă, afectată de amintire. 

— Nu. Am încercat, dar minţile navelor sunt... 

— Altfel, completă Hwa-jung. 

— Da. Ştiam asta, doar că niciodată nu am înţeles exact 


cât de diferite sunt. Îmi pare rău, nu am putut să-l 
contactez, spuse ea în timp ce-i dădu căștile înapoi. 

Vishal luă căștile de la Hwa-jung. 

— Sunt sigur că ai făcut tot ce ai fi putut ace, 
domnișoară Kira. 

Ea se întreba însă dacă era chiar așa. Apoi doctorul 
conectă căștile la sarcofag. Ca răspuns la privirile 
întrebătoate ale Kirei și a lui Hwa-jung, le spuse: 

— O să încerc să vorbesc cu Gregorovich într-o manieră 
mai normală, da? Poate că acum va reuși să comunice. 

— Incă e izolat de restul navei? întrebă Kira, ghicind 
răspunsul. 

Hwa-jung scoase un zgomot afirmativ. 

— O să-l ţinem așa până când o să știm că nu e un 
pericol pentru Wa//fish. 

Kira și Hwa-jung așteptară în timp ce Vishal încercă de 
mai multe ori să discute cu Gregorovich. După ce repetă 
aceleași câteva fraze timp de un minut, doctorul decuplă 
câștile de sarcofag și oftă. 

— Incă nu am primit niciun răspuns pe care să-l înţeleg. 

— O să-i spun lui Falconi, zise Kira dezamăgită. 

— Așteaptă câteva minute, domnişoară Kira, rosti 
Vishal, oprind-o cu un gest al mâinii. Cred c-ar fi util să fac 
câteva teste. Până când nu am rezultatele, nu pot să spun 
cu siguranţă care e starea lui Gregorovich. Acum, plecaţi. 
Suntem prea mulţi aici. 

— Bine, spuse Kira. 

Ea și Hwa-jung se retraseră pe hol, în dreptul camerei 
mici, în timp ce așteptau ca doctorul să termine de făcut 
testele. Mintea Kirei încă era bulversată în urma experienței 
avute. Se simţea de parcă ar fi fost ea însăși întoarsă cu 
susul în jos. Cum nu putea să stea locului, se plimbă pe hol, 
în timp ce Hwa-jung rămase cu spatele lipit de perete, cu 
braţele încrucișate și cu bărbia lăsată în jos. 

— Nu știu cum de reușește, spuse Kira. 

— Cine? 

— Gregorovich. Sunt foarte multe lucruri în mintea lui. 
Nu știu cum poate să proceseze tot, cu atât mai mult să și 


interacționeze cu noi în tot acest timp. 

Hwa-jung ridică din umeri. 

— Minţile navelor găsesc amuzamentul în locuri ciudate. 

— Asta pot să o cred. 

Kira se opri și se așeză lângă Hwa-jung. Femeia mecanic 
o privi impasibilă. Kira își frecă mâinile și se gândi la toate 
lucrurile pe care i le spusese Gregorovich pe Sol și mai ales 
la cât de mult invidia mintea navei pentru peisajele pe care 
le picta. 

— Ce o să faci atunci când o să se termine toate astea, 
dacă supravieţuim? Te întorci pe Shin-Zar? 

— Dacă familia mea are nevoie de mine, o să ajut. Dar 
nu o să mai trăiesc din nou pe Shin-Zar. A trecut perioada 
aia. 

Apoi Kira se gândi la oferta entropiștilor de a-i oferi 
protecţie la sediul lor de lângă Shin-Zar. Incă mai avea 
cadoul de la ei, în biroul din cabină, acoperit cu un strat din 
excrescenţele Lamei Delicate. 

— Cum e pe Shin-Zar? 

— Depinde. Shin-Zar e o planetă mare. 

— Și acolo unde ai crescut? 

— Am trăit în mai multe locuri. 

Hwa-jung se uită în jos în timp ce-și incrucișă braţele. 
După o clipă, spuse: 

— Familia mea s-a stabilit în zona cu dealuri, lângă 
lanţul montan. Era foarte înaltă, foarte drăguță. 

— Asteroizii reprezentau o problemă? Am văzut un 
documentar despre Tău Ceti, în care se spunea că sistemul 
are mai multe pietre care zboară în jurul său decât, să 
zicem, Sol. 

Hwa-jung dădu din cap. 

— Aveam un adăpost adânc în piatră, dar nu l-am folosit 
decât o dată, când a fost o furtună puternică. Forţa noastră 
de apărare distruge majoritatea asteroizilor înainte să se 
apropie de Shin-Zar, adăugă ea, apoi o privi pe Kira. De 
asta e atât de bună armata noastră. Avem multă 
experienţă trăgând în lucruri, și dacă ratăm, murim. 

— Aerul e respirabil acolo, nu? 


— Oamenii de pe Pământ au nevoie de oxigen 
suplimentar. Hwa-jung se bătu în piept. De ce crezi că 
avem plămâni atât de mari? în două sute de ani, o să fie 
destul oxigen până și pentru oamenii înguști, ca tine. Dar, 
pentru moment, trebuie să avem pieptul mare, ca să 
respirăm bine. 

— Ai fost vreodată pe Nova Energium? 

— Am văzut-o. Nu am fost înăuntru. 

— Aha... Ce părere ai despre entropiști? 

— Sunt foarte deștepţi, foarte educați, dar se bagă unde 
nu le fierbe oala. Hwa-jung își desfăcu braţele și le lăsă să 
atârne peste genunchi. Mereu spun că vor părăsi Shin-Zar 
dacă ne alăturăm Ligii. Este motivul principal pentru care 
nu am făcut-o. Aduc mulți bani sistemului și au mulți 
prieteni în diverse guverne, iar descoperirile lor le oferă 
navelor noastre avantaje faţă de CMU. 

— Aha. Genunchii Kirei începură să o doară de la poziţie. 
Ți-e dor de casă, de locul în care ai crescut? 

Hwa-jung își fixă un pumn pe podea. 

— Serios, pui o groază de întrebări. Ce băgăcioasă! 

— Îmi pare rău! 

Kira se uită la Vishal, rușinată. Hwa-jung bombăni ceva 
în coreeană. Apoi, mai încet, spuse: 

— Da, mi-e dor. Problema a fost că familia mea nu era 
de acord cu mine. Lor nu le plăceau oamenii care îmi 
plăceau mie. 

— Dar îţi acceptă banii. 

Vârfurile urechilor lui Hwa-jung se înroșiră. 

— Este familia mea. E datoria mea să îi ajut. Poate că, 
într-o zi, lucrurile vor sta altfel, dar până atunci... asta 
merit. 

De pe hol, de la depărtare, Sparrow strigă: 

— Meriţi mai mult decât atât. 

Veni spre ele și își așeză o mână peste umărul lui Hwa- 
jung. Femeia mecanic se înmuie și își lăsă capul pe șoldul 
lui Sparrow. Femeia mică, cu părul scurt, îi zâmbi lui Hwa- 
jung și o sărută pe creștetul capului. 

— Haide, dacă o să te tot încrunţi, o să te transformi 


într-o ajumma. Hwa-jung scoase un zgomot gutural, din gât, 
dar umerii i se relaxară iar și pielea din jurul ochilor i se 
încreți. 

— Golancă, spuse ea pe un ton afectuos. 

În acel moment, Vishal reapăru din camera minţii navei. 
Păru surprins să le vadă pe toate trei în mijlocul coridorului. 

— Ei bine? Care e prognosticul, doctore? întrebă 
Sparrow. Bărbatul făcu un gest neajutorat. 

— Prognosticul e că așteptăm și sperăm, domnişoară 
Sparrow. Gregorovich pare să fie sănătos, dar o să-i ia ceva 
timp ca să se obișnuiască cu schimbările din implanturi. 

— Cât de mult? întrebă Hwa-jung. 

— Nu aș putea să spun. 

Kira avea propriile ei îndoieli. Dacă starea mentală a lui 
Gregorovich nu se îmbunătățea, nici nu conta dacă 
implanturile lui funcționau sau nu. 

— Pot să îi spun căpitanului? 

— Da, te rog, zise Vishal. O să-i trimit și eu raportul mai 
târziu, cu detalii ale testelor. 

Ceilalţi se împrăștiară, dar Kira rămase unde era în timp 
ce-l apelă pe Falconi. Nu îi luă mult să-i spună tot. 

— Îmi pare rău că nu am putut să fac mai mult, adăugă 
ea. Am încercat, chiar am încercat, dar... 

— Măcar ai făcut acest efort, spuse Falconi. 

— Da. 

— Și mă bucur c-ai făcut-o. Acum, du-te și odihnește-te, 
nu mai avem mult timp. 

— Da. Noapte bună, Salvo. 

— Noapte bună, Kira. 

Descurajată, se îndreptă încet spre cabină. Falconi avea 
dreptate. Nu mai aveau mult timp. Ar fi avut noroc să 
prindă chiar și șase ore de somn. Sigur avea să ia niște 
pastile de dimineaţă. Nu-și permitea să fie somnoroasă 
când atacau Battered Hierophant. j 

Ușa se închise în urma ei cu un zgomot rece. Işi simțea 
bătăile inimii, care îi spuneau că inevitabilul se apropia cu 
pași repezi. 

Kira încercă să nu se gândească la ce urmau să facă, 


dar acest lucru se dovedi a fi imposibil. Nu-și dorise 
niciodată să fie soldat, dar acum se pregăteau să zboare în 
miezul bătăliei, să atace poate cea mai periculoasă Meduză 
dintre toate... 

— Dacă aţi putea să mă vedeți acum, spuse ea, 
gândindu-se la părinții ei. 

Credea că ar fi fost mândri. Cel puţin asta spera. Nu ar fi 
fost de acord cu uciderile, dar ar fi fost de acord cu ea și cu 
echipajul ei, care încercau să-i protejeze pe alţii. Ar fi 
considerat că era o cauză în care merita să-ţi investești 
timpul. 

Și Alan ar fi fost de acord. 

Tremură. 

La comanda ei, Lamă Delicată curăţă biroul și scaunul 
din cabină. Kira se așeză, activă consola cu o simplă 
atingere și începu să înregistreze. 

— Bună, mamă, tată, soră. Urmează să atacăm 
Meduzele în sistemul Cordova-1420. E o poveste lungă, dar, 
în caz că lucrurile nu merg așa cum sper eu, am vrut să vă 
trimit asta. Nu știu dacă mesajele mele anterioare au ajuns 
la voi, așa că o să includ o copie a lor. 

Cu propoziţii scurte și clare, Kira le povesti despre vizita 
sortită eșecului din Sol și de motivele pentru care acum era 
de acord să ajute Nodul Minţilor. 

— Repet, nu știu ce o să se întâmple, încheie ea. Chiar 
dacă scăpăm cu viaţă, CMU o să mă vrea înapoi. Oricum o 
fi, nu o să văd Weyland prea curând... îmi pare rău. Vă 
iubesc pe toţi. Dacă pot, o să încerc să vă trimit încă un 
mesaj, dar e posibil ca asta să nu se întâmple pentru o 
perioadă bună de timp. Sper că sunteți în siguranţă. La 
revedere, adăugă ea, ridicându-și degetele la buze și 
lipindu-le de camera de filmat. 

Când Kira termină înregistrarea, își dădu voie să 
jelească pentru o clipă. Inspiră adânc, aerul formând un 
pumn de durere în pieptul ei, după care expiră. 

Era bine să fie calmă. Era necesar să fie calmă. Avea 
nevoie să fie calmă. 

Il puse pe Morven să trimită mesajul ei și celei de-a 


șaptea flote, după care închise consola și se duse la 
chiuvetă. Se dădu cu apă rece pe faţă și rămase acolo, 
clipind și lăsând picăturile să-i alunece pe față. Apoi își 
dădu jos salopeta, îl convinse pe Lamă Delicată să 
micșoreze intensitatea luminilor și se băgă sub pătură, în 
pat. 

Avu nevoie de mult autocontrol ca să nu-și activeze 
interfața și să vadă ce se întâmpla în sistem. Dacă făcea 
asta, Kira știa că nu avea să mai doarmă. 

Așa că rămase în întuneric și încercă să-și încetinească 
respiraţia și să-și relaxeze mușchii, în timp ce se imagina 
afundându-se prin saltea, în punte... 

Făcu toate aceste lucruri, însă somnul continuă să o 
evite. Cuvintele și gândurile nu puteau șterge apropierea 
pericolului și, din acest motiv, corpul ei refuza să se 
relaxeze. Mintea sa nu putea să facă altceva decât să fie cu 
garda sus împotriva creaturilor colțoase despre care 
instinctul ei insista că bântuiau prin umbre. 

În câteva ore, era posibil să fie moartă. Toţi puteau fi. 
Finito. Kaput. Terminaţi. Niciunul nu putea reveni din morți. 
Nu puteau lua totul de la capat. Erau duși. 

Inima Kirei începu să bată cu putere când o lovi un val 
de adrenalină, mai puternic decât orice poșircă. Gâfâi și se 
ridică, ţinându-se de piept. Un mormăit adânc și rănit ieși 
din ea, după care se aplecă, străduindu-se să respire. 

În jurul ei, un șuierat întunecat răsună de parcă o mie de 
ţepi ascuţiţi ar fi ieșit din pereţii cabinei. Nu-i păsa. Nimic 
nu conta, în afară de apa îngheţată care i se zvârcolea în 
stomac și de durerea care-i împungea inima. 

„Morţi.” Kira nu era pregătită să moară. Nu încă. Nu 
pentru mult, mult, mult timp. Dacă ar fi fost după ea, 
niciodată. Dar nu avea cum să scape de asta. Nu avea cum 
să scape de ce avea să-i aducă ziua de mâine. 

Tipă, frustrată. Îi era frică, mai frică decât îi fusese 
vreodată. Și ce era și mai rău era că știa că nu avea cum să 
îndrepte situația. Toată lumea de pe Wa//fish era legată de 
o rachetă care se îndrepta fix spre pierzania lor și nimeni 
nu avea cum să coboare din ea decât dacă lua câte o armă 


și și-o punea la tâmplă, trăgea și pornea în călătoria scurtă 
spre uitare. 

Oare visele întunecate ale lui Gregorovich îi infectaseră 
mintea? Kira nu știa. Nu conta. Nimic nu conta, cu excepţia 
prăpastiei terifiante care se deschidea în faţa ei. 

Fără să mai poată sta nemișcată, își trecu picioarele 
peste marginea patului. Ce bine ar fi fost dac-ar fi putut să 
discute cu Gregorovich. El ar fi înţeles-o. 

Tremură și îi trimise un gând Lamei Delicate, care activă 
sferele producătoare de lumină din colţurile camerei. O 
strălucire verzuie, ștearsă, lumină spaţiul. 

Kira se strădui să respire. „Nu te gândi la asta. Nu te 
gândi la asta. Nu te...“ își plimbă privirea prin cameră, 
încercând să-și dis- tragă atenţia. 

O zgârietură de pe suprafaţa biroului îi atrase atenţia, 
zgârietură pe care o lăsase acolo când încercase prima 
oară să-l forțeze pe Lamă Delicată afară din corpul ei. 
Fusese când... a doua zi pe Wa//fish? Poate a treia? 

Nu conta. p 

Mici picături de transpiraţie rece îi acoperiră faţa. Işi 
încolăci braţele în jurul corpului. Îi era frig într-un mod pe 
care nicio căldură exterioară nu l-ar fi putut ameliora. 

Nu voia să fie singură. Avea nevoie să vadă o altă 
persoană, să îi audă vocea, să se simtă liniștită de 
apropierea prezenţei acesteia și să știe că nu era singura 
farâmă de conștiință care înfrunta vidul. Nu era o chestiune 
de logică sau de filosofie, deoarece Kira știa că făceau ce 
trebuie ajutând Nodul Minţilor, ci mai degrabă un instinct 
animalic. Logica te ducea numai până într-un anumit punct. 
Uneori, leacul pentru întuneric era să găsești o altă flacără 
care ardea puternic. 

Încă simțind că inima avea să-i iasă din piept, se ridică 
în picioare, se duse la dulap și își scoase costumul. Mâinile 
îi tremurau în timp ce se îmbrăcă. 

Gata. Era destul de bine. 

„Jos”, îi spuse Lamei Delicate. Excrescenţțele din cameră 
tremurară și se retraseră câţiva centimetri, dar atât. 

Nu-i păsa. Țepii se retraseră în timp ce se îndreptă spre 


ușă, iar asta era tot ce-și dorea. 

Kira merse pe hol cu pași hotărâți, născuţi din existența 
unui Scop. Acum că se mișca, nu mai voia să aștepte și cu 
siguranţă nu voia să se oprească. Cu fiecare pas, simțea că 
pășește pe marginea unei prăpastii. 

Urcă un nivel, până în centrul punţii C. Coridorul slab 
luminat de acolo era atât de tăcut, încât Kirei îi era frică să 
facă vreun zgomot. Simţea că era singura persoană de la 
bord, iar în jurul ei exista numai imensitatea spaţiului, 
apăsătoare, ea fiind o scânteie singuratică. 

Simţi o senzaţie de ușurare când ajunse la ușa cabinei 
lui Falconi. 

Aceasta fu însă de scurtă durată. Un val de panică apăru 
când auzi un zgomot ceva mai jos pe coridor. Tresări și se 
întoarse, doar ca să o vadă pe Nielsen deschizând ușa unei 
cabine. Însă nu era a ei, ci a lui Vishal. 

Cealaltă femeie avea părul ud, de parcă tocmai s-ar fi 
spălat, și avea o tavă cu gustări, două căni și un ibric de 
ceai. Se opri când o văzu pe Kira, rămase pe loc și se uită la 
ea. 

În ochii prim-ofiţerului, Kira observă ceva ce recunoscu. 
Poate o nevoie similară. O teamă asemănătoare. Și 
înţelegere. 

Înainte ca Kira să decidă cum să reacționeze, Nielsen îi 
făcu un semn scurt din cap și dispăru în cabină. Chiar și 
prin panica ce o cuprinse, Kira simţi o urmă de amuzament. 
Vishal și Nielsen. „Ce să vezi” însă, când se gândi mai bine, 
își spuse că nu era chiar surprinzător. 

Ezită o clipă, apoi își ridică mâna și bătu la ușa lui 
Falconi. Speră că acesta nu dormea. 

— E deschis. 

Sunetul vocii lui nu reuși să-i încetinească pulsul. Kira 
întoarse roata și deschise ușa. E 

O lumină galbenă se revărsă pe coridor. lnăuntru, 
Falconi stătea pe singurul scaun din cabină, cu picioarele 
(încă în ghete) proptite de birou și gleznele încrucișate. Işi 
dăduse jos vesta, iar mânecile îi erau suflecate, expunând 
cicatricele de pe antebrate. Privirea i se mută de la 


interfaţă la faţa ei. 

— Nici tu nu poți să dormi? 

Kira clătină din cap. 

— Te deranjează dacă...? 

— Ești invitata mea, spuse el, ridicându-se și dându-se 
mai în spate cu scaunul. 

Kira intră și închise ușa în urma ei. Falconi ridică o 
sprânceană, dar nu obiectă. Se aplecă în față, ţinându-și 
coatele pe genunchi. 

— la să ghicesc: ești îngrijorată pentru ziua de mâine? 

— Da. 

— Vrei să vorbești despre asta? 

— Nu neapărat. 

Bărbatul încuviinţă, înțelegând-o. 

— Doar că eu... eu... 

Kira clătină din cap. 

— Ce zici de ceva de băut? Falconi se îndreptă spre 
sertarul de deasupra biroului. Am o sticlă de scotch 
venusian undeva pe aici. Am câștigat-o la un joc de poker 
acum câţiva ani. Doar lasă-mă să... 

Kira făcu doi pași în faţă, își puse mâinile pe fața lui și îl 
sărută pe gură. Apăsat. 

De aproape, mirosea bine: cald și înţepător. Avea buze 
cărnoase. Obraji conturaţi. Avea un gust tăios, iar bărbia lui 
era o atingere nefamiliară. 

Kira întrerupse sărutul ca să se uite la el. Inima îi bătea 
mai repede ca oricând, iar întregul corp îi era ba rece, ba 
cald. Falconi nu era Alan, nu semăna deloc cu el, dar era 
suficient. Pentru acel moment, era destul de bun. 

Încercă să se oprească din tremurat, dar nu reuși. 
Falconi expiră. Avea urechile roșii și părea aproape ametit. 

— Kira, ce faci? 

— Sărută-mă. 

— Nu sunt sigur că e o idee bună. 

Kira își apropie faţa de a lui, fxându-i buzele cu privirea, 
neîndrăznind să-l privească în ochi. 

— Nu vreau să fiu singură, Salvo. Chiar nu vreau. 

Bărbatul își linse buzele. Apoi Kira văzu o schimbare în 


postura lui, o relaxare a umerilor, o lăţire a pieptului. 

— Nici eu, spuse el încet. 

Kira tremură din nou. 

— Atunci taci și sărută-mă. 

Spatele o gâdilă când braţul lui o apucă de talie și o 
trase mai aproape. Apoi o sărută. Cu cealaltă mână, o 
apucă de ceafa și, pentru o perioadă, Kira nu fu conștientă 
decât de valul de senzaţii intense și copleșitoare. Atingeri 
de mâini și de brațe, de buze și de limbi, piele pe piele. 

Nu era îndeajuns încât s-o facă să uite de frică, dar era 
destul cât să-i redirecționeze panica și anxietatea într-o 
energie sălbatică, iar cu asta se putea descurca. 

Falconi o surprinse când își puse o mână pe centrul 
pieptului ei, împingând-o în spate, evitându-i gura. 

— Ce e? întrebă ea. 

— Cum rămâne cu asta? întrebă el, în timp ce-i atinse 
sternul și pe Lamă Delicată, care îl acoperea. 

— Ti-am spus, e exact ca pielea. 

— Și asta? 

Mâna lui alunecă mai jos. 

— La fel. 

Bărbatul zâmbi. Era un zâmbet periculos. Când îl văzu, 
pasiunea din ea se intensifică. Mărâi și își înfipse degetele 
în spatele lui, în timp ce se apropie de urechea bărbatului, 
mușcând-o ușor. 

Cu o pasiune născută din nerăbdare, Falconi îi deschise 
costumul și, cu o pasiune egală, ea se dezbrăcă de el. Işi 
făcuse griji că Lamă Delicată avea să-l îndepărteze, dar 
Falconi o mângâie cu la fel de multă pasiune și la fel de 
atent ca oricare dintre iubiții ei din trecut și, dacă textura 
Lamei Delicate nu i se părea la fel de atrăgătoare ca pielea 
ei reală, ascundea acest lucru foarte bine. După primele 
minute, Kira nu își mai făcu griji și își dădu voie să se 
relaxeze și să se bucure de atingerea lui. 

Cât despre Lamă Delicată, acesta nu părea să știe cum 
să răspundă la activităţile lor, dar într-unul dintre 
momentele mai lucide, Kira îi imprimă gândul că nu avea să 
intervină. Spre ușurarea ei, o ascultă. 


Ea și Falconi se mișcară împreună cu o urgenţă 
frenetică, alimentată de foamea lor comună și de faptul că 
știau ce îi aștepta la finalul nopţii. Nu uitară niciun 
centimetru de piele, nicio curbură a mușchilor, nicio 
margine de os, în căutarea lor febrilă. Simţiră fiecare 
senzaţie pe care o putea obţine de la corpurile lor, nu atât 
de mult de dragul plăcerii, ci ca să-și satisfacă dorinţa de 
apropiere. Sentimentul o trase pe Kira din viitor și o obligă 
să trăiască în prezent, o âcu să se simtă vie. 

Făcură tot ce putură, dar, din cauza Lamei Delicată, nu 
tot ce și-ar fi dorit. Cu mâini și degete, guri și limbi, se 
satisâcută unul pe celălalt, dar tot nu era îndeajuns. Falconi 
nu se plânse, dar Kira vedea că era frustrat. Și ea era 
frustrată, deoarece voia mai mult. 

— Stai, spuse ea și își puse mâna pe pieptul lui păros. 

Bărbatul se dădu în spate, cu o expresie nedumerită. 

Kira se concentră, trimițându-și gândurile spre zona ei 
genitală, și o forță pe Lamă Delicată să se retragă din cele 
mai intime zone ale ei. Atingerea aerului pe pielea expusă o 
âcu să se încordeze. 

Falconi se uită la ea, în jos, cu un zâmbet pe buze. 

— Ei bine? spuse Kira, vocea ei fiind presărată cu efort; 
era greu să ţină costumul retras, dar era un efort pe care-l 
putea menţine. Își arcui o sprânceană. Cât de curajos ești? 

Așa cum se dovedi, era foarte curajos. 

Intr-adevăr, foarte curajos. 

Í 


5. 


Kira stătea cu spatele lipit de perete și cu pătura trasă 
până la talie. Lângă ea, Falconi era întins pe burtă, cu 
privirea întoarsă spre ea, cu brațul stâng trecut peste poala 
Kirei, cald și liniștitor prin greutatea lui. 

— Ştii, mormăi el, în mod normal, nu mă culc cu 
echipajul meu sau cu pasagerii. Asta așa, ca să știi. 

— Și, în mod normal, nu îl seduc pe căpitanul navei în 
care călătoresc. 


— Mmm. Mă bucur că ai âcut-o... 

Kira zâmbi și își plimbă degetele prin părul lui, 
mângâindu-i ușor scalpul. Bărbatul scoase un sunet 
satisâcut și se apropie și mai mult. 

— Și eu, Salvo, spuse ea, la fel de încet. 

El nu-i răspunse, iar în scurt timp, respiraţia i se încetini 
în timp ce adormi. 

Kira îi studie mușchii de pe spate și umeri. Când erau 
relaxaţi, păreau moi, dar încă vedea urmele liniilor și 
golurilor care îi separau, și își aminti cum se încordaseră și 
ieșiseră în relief când se mișcase, lipit de ea. 

O mână îi alunecă peste partea inferioară a 
abdomenului. Era posibil să rămână însărcinată? Părea 
puțin probabil ca Lamă Delicată să tolereze creșterea unui 
copil în ea. Cu toate astea, era curioasă. | 

Își rezemă capul de perete și expiră. În ciuda tuturor 
grijilor ei, se simţea mulţumită. Nu fericită, deoarece 
circumstanţele erau prea cumplite pentru asta, dar nu era 
nici tristă. Mai erau doar câteva ore până ajungeau la 
Battered  Hierophant. Rămase trează până când, la 
jumătatea zborului, se auzi alarma de cădere. Atunci o 
folosi pe Lamă Delicată ca să se ţină pe ea și pe Falconi pe 
loc, în timp ce Wa//fish căzu în gol, apoi reluă propulsia. 

Falconi mormăi ceva incoerent atunci, dar, ca un 
adevărat om al spaţiului, dormi pe tot parcursul procedurii. 

Apoi Kira trase și mai mult pătura peste ea, se așeză 
lângă el și închise ochii. 

Într-un final, și ea adormi. 


6. 


Kira visă, dar visele nu erau ale ei. 


Fracturi peste fracturi: în față, în spate, nu-și dădeau 
seama unde. De două ori, leagănul îi învălui forma de 
odihnă. De două ori, se trezi și nu găsi niciun semn al celor 
care o așezaseră acolo ca să se odihnească. 


Prima oară când se trezi, apucătorii o așteptau. 

Se luptă cu ei, în toate formele lor. Se luptă cu ei, care 
erau cu miile, în adâncurile oceanelor și în frigul spațiului, 
pe nave și pe stații și pe luni de mult uitate. O mulțime de 
bătălii, mari și mici. Pe unele, le câștigă. Pe altele, le 
pierdu. Nu mai conta. Se luptă cu apucătorii, dar ea însăși 
era unită cu unul. Apucătorii se luptau împotriva celor ca ei, 
iar ea respecta legătura de carne. Deși nu voia să ucidă, 
înjunghie, și tăie, și împușcă printre stele. lar când carnea 
deveni rănită dincolo de refacere, o alta îi luă locul, apoi 
alții și tot altii și, cufiecare unire, partea pe care o servea 
era predispusă schimbării. 

Nu îi păsa. Apucătorii nu semănau deloc cu cei care o 
făcuseră pe ea. Erau niște începători puși pe hartă, aroganti 
și naivi. Nu foloseau cum trebuie, pentru că nu ştiau ce e. 
Cu toate astea, făcu tot ce putu ca să-i servească așa cum 
trebuie. Asta era natura ei. 

lar când apucătorii muriră, aşa cum se întâmpla, simţi o 
anumită satisfacţie în finalul lor. Ar fi trebuit să știe că era 
greșit să furi și să te amesteci. Lucrurile pe care le luaseră 
nu erau pentru ei. 

Apoi veni carnea liderului de banc Nmarhl și o răscoală 
menită eșecului din partea Nodului Minţilor, care se termină 
cu triumful lui Ctein. Deveni unită cu leagănul din nou, când 
Nmarhl o așeză să se odihnească, și așa rămase timp de 
fracturi întregi. 

A doua oară când se trezi, avea o formă nouă. Una 
veche. Una ciudată. Carne unită cu carne, iar din carne, 
veni sângele. Uniunea era imperfectă. Fu nevoită să înveţe, 
să se ajusteze, să se adapteze. Dură o vreme. Erori se 
strecurară în uniune. Reparații se dovediră necesare. Și mai 
era frigul, care o amorțea, o incetinea, înainte ca meciul să 
ajungă la final. 

Când ieși la suprafață, fu dificil. Dureros. Erau zgomot și 
lumină și, cu toate că încercă să protejeze carnea, 
tentativele sale dădură greș. Apoi urmă tristetea că, după 
ce se trezise, fusese din nou cauza mortii și, odată cu acea 
tristețe, o senzație de responsabilitate. Chiar iși cerea 


iertare. 


Urmă o străfulgerare. O disjunctie și, cumva, ştiu că era 
o perioadă mai de inceput, înainte ca primii să fi plecat. 
Privi spiralele de stele care formau galaxia și, în acea 
spirală întinsă, miliardele de asteroizi, de meteoriți, de luni, 
de planete și de alte corpuri care umpleau cerurile. Cele 
mai multe erau pustii. Unele adăposteau organisme mici și 
primitive. Cele mai rare erau acele locuri unde viața se 
dezvoltase în forme mai complexe. Erau niște comori de 
nepretuit, niște grădini strălucitoare care pulsau de mișcare 
și de căldură în vidul nemuritor. 

Privi toate astea și îşi știu cauza sacră - să se miște 
printre lumile goale, să brăzdeze solul infertil și să planteze 
acolo germenii viitorului. Deoarece nimic nu era mai 
important decât răspândirea vieţii, nimic nu era mai 
important decât îngrijirea celor care, într-o zi, aveau să li se 
alăture printre stele. Ca și cei care veniseră înainte, era 
responsabilitatea lor, datoria lor și bucuria lor să 
adăpostească și să protejeze. Fără o conștiință care să o 
aprecieze, existența era lipsită de sens, un mormânt 
abandonat care se dezintegra în uitare. 

Ambiţionată, susținută și ghidată de scopul ei, navigă în 
zonele dezolate. Acolo, prin simpla sa atingere, creă lucruri 
care creșteau, se mișcau, gândeau. Văzu planete din piatră 
umplându-se cu plante. Pete de verde și de roșu (în funcție 
de nuanta stelei principale). Rădăcini care creșteau adânc. 
Muschi care se întindeau. Cântece și vorbe răsunând în 
tăcerea primordială. 

Si auzi o voce, cu toate că aceasta nu folosi cuvinte: 

— E bine? 

lar ea răspunse: 

— E bine. 

Uneori, bătăliile întrerupeau modelul. Dar erau diferite. 
Ea era diferită. Nici ea, nici dușmanii ei nu erau apucători. 
lar acțiunile ei aveau un simţ al corectitudinii, senzaţia că fi 
servea pe alții, iar luptele, deși erau feroce, erau scurte. 

Apoi plutea printr-o nebulă. Și, pentru o clipă, văzu o 


fâșie de spațiu răsucit. Vedea că e răsucit după modul în 
care distorsiona gazul dimprejur. lar din acea fâșie, avu o 
senzație deformată, de incorectitudine, care o terifie, 
deoarece știa ce însemna. Haos. Rău. Foame. O inteligență 
vastă și monstruoasă, cuplată cu o putere, chiar dacă prima 
nu... 
Trecu dincolo de stele și de planete, prin amintiri vechi, 
antice, până când, așa cum mai făcuse odată, pluti 
deasupra unui model fractal aflat pe o latură a unei stânci 
drepte. Ca și înainte, modelul se modifică, întorcându-se și 
rotindu-se în moduri pe care nu le putea urmări, în timp ce 
liniile de energie străluceau pe marginea modelului. 

Numele  Lamei Delicate îi umplu mintea cu 
nenumăratele sale sensuri. Imagine după imagine, asociere 
după asociere. Și, în tot acest timp, fractalul se afla în fata 
ei, ca o interfață arsă pe retină. Potopul de informații 
continuă fără pauză. In toată abundența generală, 
recunoscu secvența pe care o tradusese ca fiind Lamă 
Delicată. Incă părea potrivită, dar nu mai părea adecvată. 
Nu după tot ce învățase. 

Se concentră pe celelalte imagini, pe celelalte asocieri, 
încercând să găsească legăturile dintre ele. Când făcu asta, 
o structură începu să iasă din ce păruse odată lipsit de 
formă și obscur. Era ca și cum ar fi asamblat un puzzle 
tridimensional fără să știe cum trebuia să arate produsul 
final. 

Îi scăpară detaliile numelui, dar, bucată cu bucată, 
începu să-și dea seama care era tema. Se coagula în 
mintea ei, ca un edificiu din cristal, luminos, limpede și pur. 
Și, pe măsură ce forma deveni vizibilă, începu să înțeleagă. 

O senzație se uimire se strecură prin ea, deoarece 
adevărul numelui era mai mare, mult mai mare decât 
sugerau cuvintele Lamă Delicată. Organismul avea un scop, 
iar acel scop avea o complexitate și o importanță aproape 
de neimaginat. De asta era sigură. Și, cu toate că părea a fi 
o contradicție, acel scop și acea complexitate puteau fi 
rezumate nu prin pagini sau paragrafe, ci printr-un singur 
cuvânt. lar acel cuvânt era: 


Sămânță. 

Uimire amestecată cu admiratie și bucurie. Organismul 
nu era o armă. Sau, mai degrabă, nu fusese creat doar cu 
acel scop. Era o sursă de viată. De multe vieți. O scânteie 
care putea scufunda o întreagă planetă în focul creației. 

lar ea era fericită, deoarece era posibil să existe ceva 
mai frumos? 

O mână o scutură de umăr. 

— Kira, trezește-te. 

— Ufff. 

— Haide, Kira, e momentul. Aproape că am ajuns. 

Kira deschise ochii și lacrimi îi curseră pe obraji. 
„Sămânţa” Această informație o copleși. Toate amintirile 
avuseseră acest efect. 

Cel Măreţ. Fâșia groaznică de spaţiu distorsionat. 
Bătăliile care păreau fără sfârșit. Faptul că xeno își ceruse 
scuze pentru morile lui Alan și ale colegilor ei. 

„Sămânţa.” în sfârșit, înțelegea. 

Cum ar fi putut să ghicească? O cuprinse vinovăția 
pentru că îl folosise atât de greșit pe xeno, pentru că furia 
și teama ei duseseră la crearea unei monstruozităţi oribile 
precum Maw. Tragedia era că, acum, trebuia să-l ducă pe 
xeno din nou în luptă. Era aproape obscen, având în vedere 
adevărata sa natură. 

— Hei, ce s-a întâmplat? 

Falconi se rezemă pe un umăr și se aplecă peste ea. 
Kira își șterse lacrimile cu palma. 

— Nimic. Doar un vis. 

Nu suporta cât de slabă părea în acele momente. 

— Eşti sigură că ești bine? 

— Da. Hai să mergem să-l omorâm pe măreţul Ctein. 


CAPITOLUL IV 
FERRO COMIIANI 


1. 


Battered Hierophant plutea deasupra navei Wallfish, un 
punct luminos pe fundalul negru al spațiului. 

Nava Meduzelor era mai mare decât orice altă navă pe 
care Kira o văzuse vreodată. Era lungă cât șapte nave CMU 
puse cap la cap și aproape la fel de lată, însă cu o formă 
ușor ovală. In ceea ce privea masa ei, era egală, dacă nu 
chiar mai mare, cu o structură precum staţia Orsted. Spre 
deosebire de asta însă, era complet manevrabilă. 

Spre uimirea Kirei, un trio de nave mai mici își 
ocupaseră poziţiile în fața lui Battered Hierophant: arme în 
plus, pregătite să-și apere liderul dacă una dintre navele 
umane se apropia destul de mult încât să reprezinte o 
amenințare. 

Hierophant și escortele sale erau la numai aproximativ 
șapte mii de kilometri, dar, chiar și la o distanţă atât de 
mică, nava uriașă nu era decât un punct de lumină dacă 
era privită fără amplificare. 

— Se putea și mai rău, spuse Sparrow. 

— Se putea și mult mai bine, zise Falconi. 

In afară de ltari, care insistase că avea să fie în regulă în 
cală, toţi erau adunaţi în adăpostul pentru furtuni de pe 
Wallfish. Niciunul nu părea a fi foarte odihnit, însă Jorrus și 
Veera păreau să fie cei mai obosiţi, cei mai trași la faţă. 
Robele lor, care în mod normal erau impecabile, acum erau 
șifonate și se foiau într-un mod care-i amintea Kirei de 
hackerii din Highstone, de pe Weyland. Cu toate astea, erau 
vioi și ascultau cu interes tot ce se spunea. 

Când fură întrebaţi despre vestimentația aleasă - cu 
excepţia Kirei, membrii echipajului se schimbaseră din 
hainele normale în costume -, entropiștii răspunseră: 

— Suntem foarte bine... 

— ... echipați așa cum suntem, multumim. 


Nielsen ridică din umeri și puse pe raft costumele pe 
care le oferise. 

Spre amuzamentul Kirei, prim-ofițerul și Vishal stăteau 
în capete opuse ale adăpostului, dar observă zâmbetele 
secrete pe care și le aruncau și cum buzele li se mișcau 
deseori de parcă ar fi comunicat prin mesaje. 

Fața lui Tschetter apăru în colțul din dreapta sus al 
ecranului. În spatele ei, Meduzele se mișcau și pregăteau 
nava pentru ce avea să urmeze. Tubul criogenic al lui Trig 
se afla lângă un perete curbat, legat cu mai multe curele 
ciudate. 

— Căpitane Falconi, spuse Tschetter. 

Avea cearcăne mari sub ochi, iar Kira își dădu seama că 
femeia nu avea acces la pastile pentru somn. 

— Maior. 

— Vezi să ai echipa pregătită. În curând, vom fi în raza 
lor de tragere. 

— Nu-ţi face griji în privinţa noastră, spuse Falconi. 
Suntem pregătiţi. Asigură-te doar că Nodul o să ne acopere 
odată ce pornim atacul. 

Maiorul încuviinţă. 

— Vor face tot ce pot. 

— Încă avem aprobare de la Meduze? 

Un zâmbet sumbru apăru pe faţa lui Tschetter. 

— Ar trage în noi dacă nu am avea. Acum, se așteaptă 
să aducem Wallfish la Hierophant, pentru ca ei să umble 
prin computerele navei. 

Kira își frecă brațele. Se întâmpla. Nu mai avea cum să 
dea înapoi acum. O senzaţie de inevitabil îi paraliză venele. 
Și ceilalți membri ai echipajului păreau la fel de temători. 

— Am înţeles, spuse Falconi. 

— Să aștepți semnalul meu. Terminat. 

Tschetter dispăru de pe hologramă. 

— Incepe, spuse Falconi. 

Kira apăsă casca pe care i-o dăduse Hwa-jung, 
asigurându-se că stătea bine, apoi își folosi interfaţa ca să 
analizeze progresul bătăliei. Flota a Șaptea se răspândi 
când se apropie de Meduze, atrăgându-le afară și în jurul 


planetei stâncoase pe care extratereștrii o exploatau, 
atrăgându-i spre două luni mici. Planeta fusese numită R1 
de către CMU, iar lunile - r2 și r3. Erau departe de a fi niște 
nume elegante, dar erau convenabile pentru strategii și 
navigare. 

Nori de fum ascundeau majoritatea navelor CMU (cel 
puţin în lumina vizibilă, deoarece în infraroșu se vedeau 
bine). Scântei ieșeau din nori, în timp ce laserele de 
apărare ale CMU distrugeau rachetele care veneau spre 
ele. Spre deosebire de navele spaţiale, rachetele Meduzelor 
nu erau mult mai rapide sau mai agile decât cele ale CMU, 
ceea ce însemna că flota reușea să le distrugă sau să le 
dezarmeze pe cele mai multe dintre ele. 

Pe cele mai multe, dar nu pe toate, iar pe măsură ce 
laserele se încinseră, din ce în ce mai multe rachete trecură 
pe lângă ele. 

Schimbul de focuri nu începuse de mult timp, dar trei 
dintre crucișătoarele CMU deja nu mai funcționau: unul era 
distrus, iar ' două erau scose din uz și pluteau neajutorate. 
Niște Meduze încercau să urce la bordul ultimelor două, dar 
forțele amiralului Klein lucrau să îi ţină pe extratereștri 
afară, departe de navele afectate. 

Cât despre Meduze, Kirei i se părea că CMU distrusese 
cel puţin patru nave și avariase ceva mai multe. Nu destule 
cât să lase un gol în flota extratereștrilor, dar destule cât să 
încetinească valul. 

Chiar în timp ce Kira privea, proiectilele loviră două nave 
CMU, pe ambele în zona motoarelor. Propulsoarele lor se 
opriră, iar crucișătoarele intrară în vrie, neajutorate. 

Aproape de marginea din faţă a Flotei a Șaptea, o navă 
a Meduzelor înainta la viteze și în unghiuri care ar fi distrus 
orice om. Șase dintre navele flotei traseră cu laserele 
principale în navă, străpungând-o cu fire stacojii. Luminile 
de pe nava extraterestră se stinseră, iar aceasta se 
rostogoli, vărsând apă fierbinte într-o spirală ce se tot 
mărea. 

— O, da, șopti Kira. 

Își înfipse unghiile în palme când două nave 


extraterestre se îndreptară spre o navă de luptă, care, 
cumva, ajunsese singură pe lângă luna r2. Laserele licăreau 
între aceasta și Meduze, ambele părţi trăgând cu mai multe 
proiectile. 

Fără avertizare, o țepușă fierbinte ţâșni dintr-una dintre 
proiectilele navei de luptă, străbătând cei aproape nouă mii 
de kilometri într-o secundă. Aceasta distruse proiectilele 
care veneau și aruncă în aer jumătate din cea mai 
apropiată navă extraterestră, ca o torță care distrugea 
plasticul. 

Nava lovită se învârti în timp ce pierdea presiunea 
aerului, după care dispăru într-o explozie, antimateria 
anihilantă creând un soare artificial care se disipă rapid. 

Nava extraterestră rămasă se îndepărtă de nava de 
război. O a doua țepușă erupse dintr-una din cele două 
proiectile rămase ale CMU - o lance fierbinte de plasmă 
supraîncălzită. Rată, dar a treia ţepușă, din ultimul proiectil, 
nu o făcu. 

O minge nucleară de foc înlocui nava extraterestră pe 
ecranul holografic. 

— Ai văzut? întrebă Kira. 

Hwa-jung mormăi. 

— Rachete Casaba-Hovwitzer. 

— Avem vești de la Gregorovich? întrebă Kira, care se 
uită la Vishal și la Hwa-jung. 

Amândoi clătinară din cap, iar doctorul spuse: 

— Mă tem că nu a intervenit nicio schimbare. Semnele 
lui vitale sunt aceleași ca ieri. 

Kira nu era surprinsă. Dacă Gregorovich și-ar fi revenit, 
ar fi comentat întruna. Era însă dezamăgită. Din nou, speră 
că nu înrăutăţise situaţia pentru că îl folosise pe Lamă 
Delicată... pentru că folosise Sămânţa ca să-i atingă 
mintea. 

Tschetter reapăru pe ecran. 

— A venit momentul. Dacă ne apropiem mai mult, 
navele care păzesc Battered Hierophant vor deveni 
suspicioase. Pregătiţi-vă pentru lansare. 

— Am înţeles, zise Falconi. Sparrow. 


— Mă ocup acum. 

Un zgomot puternic se auzi într-o altă parte a navei, iar 
femeia spuse: 

— Bomba Howitzer e încărcată. Lansatoarele sunt 
deschise. Suntem pregătiţi. 

— Bine, încuviinţă Falconi. Ai auzit, Tschetter? 

— Afirmativ. Nodul Minţilor se mută în poziţia finală. 
Transmitem datele actualizate ale țintei. Aşteptaţi 
semnalul. 

— Aşteptăm. 

Pe cealaltă parte a lunii RI, un crucișător CMU dispăru 
într-o flacără de lumină. Kira tresări și căută numele 
acestuia: Hokulea. 

— Bieţii de ei. Să se odihnească în pace, spuse Vishal. 

În adăpostul pentru furtuni se lăsă liniștea în timp ce 
așteptau, încordaţi și transpiraţi. Falconi se duse lângă Kira 
și își așeză mâna pe spatele ei. Atingerea o încălzi și se 
rezemă ușor de el. Degetele lui îi mângâiară pielea 
acoperită, ușor, distrase. 

Pe interfață îi apăru un mesaj: 


<Ai emoții? - Falconi> 

Kira își subvocaliză răspunsul: 

<Cine nu ar avea? - Kira> 

<Dacă supraviețuim, ar trebui să vorbim. - Falconi> 
<Chiar trebuie? - Kira> 


Colţul gurii lui tresări. 


<Nu e necesar. Dar mi-ar plăcea. - Falconi> 
<Bine. - Kira> 


Nielsen se tot uita la ei, iar Kira se întrebă la ce se 
gândea  prim-ofiţerul. Își ridică fruntea, simțindu-se 
sfidătoare. 

Apoi se auzi vocea lui Tschetter. 


— Avem undă verde. Repet, avem undă verde. Aprinde- 
i, Wallfish. 

Sparrow râse și un zgomot puternic răsună în toată cala. 

— Cine are poftă de calamar prăjit? 


2. 


Wallfish încetinise, orientându-se cu coada înainte în 
timp ce se îndrepta spre Battered Hierophant. Asta 
însemna că torța nucleară mortală, care era unitatea de 
fuziune a lui Wa//fish, era îndreptată în direcţia țintei lor. 

Acest lucru aducea cu el două avantaje. Primul era că 
gazele unităţii ajutau la protejarea navei de proiectilele sau 
de laserele cu care puteau trage nava Meduzelor și 
escortele sale. Al doilea consta în cantitatea de energie, 
termică și electromagnetică. Aceasta radia din unitate și 
era îndeajuns să  supraîncarce majoritatea  senzorilor 
îndreptați spre ea. Reacţia de fuziune era mai încinsă decât 
suprafața oricărei stele și mai luminoasă - cea mai 
puternică lanternă din galaxie. 

Ca urmare, racheta Casaba-Howitzer pe care Sparrow 
tocmai o eliberase din tubul de încărcare al navei Wa//fish 
avea să fie aproape invizibilă lângă incandescenţa albă- 
albăstruie a unităţii. Și cum bomba avea pentru moment 
mai puţină energie, racheta sa fiind rece și inactivă, avea 
să continue să navigheze pe lângă Wa//fish fără să fie 
nevoie de propulsie, care ar fi atras atenţie nedorită. 

— Paisprezece secunde, anunţă Sparrow. 

De atâta timp avea nevoie racheta Casaba-Howitzer ca 
să treacă prin spatele scutului de umbră și ca să ajungă la o 
distanță (cât de cât) sigură de Wa!//fish înainte să se 
detoneze și să trimită un fascicul de energie nucleară spre 
Battered Hierophant. 

Bomba avea să fie resimţită pe o zonă extinsă, mult mai 
aproape decât ar fi fost convenabil pentru orice persoană 
cu mintea la cap și, cu excepţia lui Gregorovich, Kirei îi 
plăcea să creadă că toţi erau sănătoși. Scutul de umbră ar 


fi trebuit să-i protejeze de cea mai mare parte a radiaţiilor, 
la fel cum făcuse cu rămășițele unităţii lor de fuziune. 

La fel și adăpostul pentru furtuni. Principalul risc avea să 
fie șrapnelul. Dacă explozia trimitea un fragment de mari 
dimensiuni înspre Wallfish, acesta avea să taie prin cală ca 
un glonţ prin hârtie. 

— Zece secunde, spuse Sparrow. 

Hwa-jung șuieră dispreţuitoare. 

— Cred că e momentul să ne facem plinul cu radiaţii cât 
pentru un an. 

Entropiștii stăteau lângă perete, se ţineau de mâini și se 


legănau. 
— Cinci, patru... 
— La naiba! Se întorc! exclamă Tschetter. 
— ... trei... 
— Nu mai e timp să schimbăm ceva! spuse Falconi. 
— ... doi... 
— Țintește... 
— ... UNU. 


Gâtul Kirei trosni într-o parte când o activare violentă a 
propulsoarelor RES împinse Wallfish departe de traiectoria 
sa. Apoi accelerația navei crescu la cel puțin 2G, iar Kira se 
strâmbă când se luptă cu presiunea subită a forței. 

Peste mai puțin de o secundă, Wallfish se zgâlțâi în jurul 
lor, iar Kira auzi mai multe zgomote prin cală. 

Pe ecran, o ţepușă arzătoare de lumină se îndrepta spre 
Battered Hierophant. Nava Meduzelor deja se întorsese pe 
jumătate, deci unitatea lor era ascunsă, și continua să se 
întoarcă, reorientându-se departe de Wa//fish. 

— La naiba, bombăni Falconi. 

Kira privi cu o fascinaţie plină de groază cum flacăra de 
plasmă se îndrepta spre Battered Hierophant. Lphet și 
Nodul Minţilor le dăduseră informaţii precise despre unde 
era localizată unitatea Markov a navei. Lovirea acesteia și a 
containerului cu antimaterie din unitate era cea mai bună 
șansă a lor de a distruge nava. Altfel, nu aveau nicio 
garanţie că bomba îl va omori pe Ctein. 

Așa cum le explicase Itari, până și cele mai mici coforme 


ale Meduzelor erau rezistente împotriva căldurii și a 
radiaţiilor și, așa cum descoperise și CMU, creaturile erau 
incredibil de greu de ucis. O meduză mare, precum Ctein - 
oricare ar fi fost forma sa actuală -, avea să fie mult mai 
rezistentă. Așa cum spusese Sparrow, era mai degrabă ca 
și cum ai fi încercat să omori un parazit decât un om. 

Fum negru ieși din ventilatoarele aflate de-a lungul 
părţii de mijloc a navei extraterestre - o caracatiţă 
ameninţată, care se ascundea într-un nor de cerneală din 
ce în ce mai mare -, dar asta nu avea să o protejeze de 
încărcătura bombei. Puţine lucruri puteau face asta. 

Lancea lovi centrul navei. O porţiune sferică din cala 
atinsă explodă, odată cu o rafală de aer și de apă care se 
transformase în aburi. 

Sparrow mormăi când imaginea se limpezi. 

încărcătura nucleară facuse o gaură de mărimea navei 
Wallfish prin Battered Hierophant. Principala sa unitate 
părea scoasă din uz - combustibilul ieșea prin duză și nu 
funcţiona -, însă cea mai mare parte a navei rămăsese 
intactă. 

Lasere și rachete ţâșniră din Nodul Minţilor spre cele trei 
nave de escortă aflate cel mai aproape de Hierophant, 
tocmai când acestea se întorceau ca să atace. Waufish 
eliberă propriul său nor de măsuri de apărare, învăluind 
nava în întuneric. Ecranul se mută pe infraroșu. 

— Mai trage cu o bombă, spuse Falconi. 

— Nu mai avem decât două, zise Sparrow. 

— Știu. Trage oricum. 

— Da, domnule. 

O altă bubuitură răsună prin cală, apoi racheta părăsi 
nava Wallfish și se îndreptă spre distanța minimă de 
siguranţă pentru detonare. 

Racheta nu ajunse însă la destinaţie. Un jet de scântei 
violete ieșiră din partea sa din faţă, după care racheta 
rămase pe loc, învârtindu-se, inofensivă. 

— La naiba! spuse Sparrow. Laserul a distrus-o. 

— Am văzut, rosti calm Falconi. r 

Kira își dori să-și fi putut mușca în continuare unghiile. In 


schimb, se trezi strângând cotierele scaunului ei atât de 
tare, încât o durea. 

— Ctein a murit? o întrebă pe Tschetter. Știm dacă Ctein 
a murit? 

Maiorul clătină din cap. Pe puntea din spatele ei licăreau 
lumini. 

— Se pare că nu. Eu... 

O explozie scutură nava Meduzelor. 

— Ești bine, maior? întrebă Nielsen, care se aplecă spre 
ecran. _ 

Tschetter reapăru. Părea zdruncinată. li căzuseră șuviţe 
din coc. 

— Momentan, suntem bine, dar... _ 

— Vin tot mai multe Meduze, anunţă Sparrow. In jur de 
douăzeci. Avem poate zece minute. Mai puţin. 

— Evident, mormăi Falconi. 

— Tot trebuie să-l omorâţi pe Ctein, spuse Tschetter. Nu 
putem s-o facem de aici. Jumătate din Meduzele care sunt 
cu mine parsă fie bolnave. 

— Eu nu... 

— Amiralul Klein pentru tine, căpitane Falconi, spuse 
Morven. 

— Pune-l în aşteptare. Nu am timp pentru el acum. 

— Da, domnule, spuse pseudo-inteligența, care părea 
absurd de veselă având în vedere situația. 

O lumină galbenă, care pâlpâia, apăru pe hologramă. Se 
îndrepta spre ei, dinspre Battered Hierophant. 

— Ce e aia? întrebară Jorrus și Veera. 

Falconi mări imaginea. Era un obiect întunecat, ca o 
bulă, cu o lungime cam de patru metri. Arăta ca și cum mai 
multe sfere care se intersectau fuseseră sudate împreună. 

— Aia nu e o rachetă. 

O amintire îi atrase atenţia Kirei: camera de depozitare 
unde îi văzuse pe doctorul Carr și pe Meduza Qwon 
luptându-se, iar în celălalt capăt al camerei, o gaură în cală. 
O gaură care strălucea cu o lumină albastră ce emana 
dinspre capsula mică lipită de partea exterioară a navei 
Extenuating Circumstances. 


— E o capsulă de salvare, spuse ea. Sau poate de 
evadare. Oricum, poate să treacă direct prin cală. 

— Sunt mai multe, spuse Vishal pe un ton de avertizare. 

Avea dreptate. Aproxmativ douăsprezece bule se 
îndreptau spre ei. 

— Maior, spuse Falconi, trebuie să ne ajuţi să tragem în 
ele, altfel... 

— O să încercăm, dar suntem puţin ocupați, spuse 
Tschetter. Una dintre cele trei escorte ale navei Hierophant 
explodase, dar celelalte două trăgeau în continuare în 
Nodul Minţilor, ca și Battered Hierophant. Până acum, Nodul 
nu pierduse niciuna dintre nave, dar mai multe scoteau fum 
și vapori prin fisuri în cală. 

— Sparrow... Spuse Falconi. 

— Mă ocup deja de asta. 

Pe interfaţă, Kira privi în timp ce liniile pâlpâiau între 
Wallfish și bulele care se apropiau de ea: fascicule de laser, 
subliniate de computer ca să le facă vizibile ochiului uman. 

Își mușcă buza. Era groaznic să nu poată să ajute. Ce 
bine ar fi fost dacă ar fi avut nava ei proprie. Ba, și mai 
bine, dacă ar fi fost destul de aproape încât să distrugă cu 
Lamă Delicată dușmanii care se apropiau. Apoi luminile 
interioare pâlpâiră, iar Morven spuse: 

— Breșă de securitate în desfăşurare. Protecţie 
compromisă. Închis sistemele neesenţiale. Vă rog să 
închideți toate dispozitivele electronice personale până 
când veți fi notificați în privința lor. 

— Acum pot să ne spargă sistemele? strigă Nielsen. 

Jorrus și Veera spuseră: 

— Da-ţi-ne... 

— ... acces la nucleu, putem... 

— ... să ajutăm. 

Falconi ezită, apoi încuviință. 

— V-am trimis parola pe console. 

Entropiștii se aplecară peste ecranele construite în 
scaunele lor. Lumini roșiatice apărură din fumul ce 
înconjura Battered Hierophant. Meduzele trăgeau cu 
rachete. 


Răsunară alarmele, iar Morven spuse: 

— Atenţie, se apropie obiecte neidentificate. Coliziunea 
e iminentă. Rachetele ţțâșniră din fum și foarte rapid 
întrecură bulele care se apropiau. Unele se îndreptau spre 
Nodul Minţilor, în timp ce restul, patru la număr, o luau spre 
Wallfish. 

O nouă încărcătură de praf ieși din spatele navei 
Wallfish. Aceasta încetinea în continuare, dar rachetele 
care se îndreptau spre navă accelerau și mai repede, iar 
distanța dintre ei se micșora cu o rapiditate îngrozitoare. 

Laserul navei începu să tragă. O rachetă explodă. Apoi 
alta, mai apropiată de data asta. Mai rămăseseră două. 

— Sparrow, scrâșni Falconi printre dinţi. 

— O văd. 

Una dintre navele Nodului Minţilor trase în a treia 
rachetă. A patra continuă să se apropie însă, evitând 
laserele cu mișcări brutal de rapide în sus, în jos și într-o 
parte și alta. 

Un luciu de transpiraţie acoperi fața lui Sparrow, care se 
concentra să nimerească proiectilul ce se apropia. 

— Atenţie, pregătiţi-vă pentru impact, anunţă Morven. 

În ultimul moment, când racheta ajunsese foarte 
aproape de ei, laserul navei Wallfish făcu, în sfârșit, contact 
cu aceasta, iar proiectilul explodă la numai câţiva metri de 
cală. 

Sparrow scoase un strigăt triumfator. 

Nava se zgudui, iar pereţii se cutremurară. Răsunară și 
mai multe alarme, iar dintr-o gură de ventilaţie aflată 
deasupra începu să iasă fum. Jumătate din luminile de pe 
panourile de control se stinseră. O explozie stranie se auzi 
din difuzoare: nu era zgomot static. Oare erau date 
transmise? 

— Raportul pagubelor, spuse Falconi. 

Pe ecran, și pe interfaţa Kirei, apăru o diagramă a navei 
Wallfish. O secţiune mare a inelului locuit, precum și calele 
aflate dedesubt erau stacojii. Hwa-jung privi imaginea de 
parcă ar fi fost posedată, în timp ce buzele i se mișcau într- 
un murmur constant, pe măsură ce interoga computerul. 


— Punţile C și D sunt afectate. Cala A. Daune mari la 
sistemul electric. Laserul principal este dezactivat. Unitatea 
de regenerare, grădina hidroponică... totul a fost afectat, 
spuse ea. Motorul funcţionează cu eficienţă de douăzeci și 
opt de procente. Au fost activate protocoalele de urgență. 

Hwa-jung activă transmisia camerei exterioare: de-a 
lungul calei curbate a inelului locuit de pe Wa//fish, o gaură 
mare dezvăluia pereţii interni și camerele întunecate, cu 
excepţia  străfulgerărilor ocazionale venite dinspre 
descărcările electrice. 

Falconi dădu un pumn în scaun. Kira tresări. Ştia cât de 
mult însemna nava pentru el. 

— Thule, spuse Nielsen. 

— Ltari? strigă Falconi. 

O imagine apăru pe hologramă, arătând Meduza care se 
suia spre centrul navei. Extraterestrul nu părea să fie rănit. 

— Cum rămâne cu Morven? întrebă bărbatul și se 
întoarse spre entropiști. 

Aceștia aveau ochii pe jumătate închiși și străluceau de 
la lumina reflectată în implanturile lor. Veera spuse: 

— Protecţia electronică a fost restaurată, dar... 

— ... un fel de virus încă mai e în... 

— ... unitatea centrală. L-am limitat la subrutinele de 
gestionare a deșeurilor în timp ce încercăm să îl eliminăm. 
E foarte... 

— ... foarte rezistent, spuse Jorrus. 

— Da, zise Veera. E indicat să evitaţi folosirea capului 
deocamdată. 

Pseudo-inteligenţa anunţă din nou: 

— Atenţie, obiecte care se apropie. Coliziunea este 
iminentă. 

La naiba!“ 

De data asta, erau navetele de îmbarcare ale 
Meduzelor. Una se îndrepta direct spre Wa//fish, iar celelalte 
spre Nodul Minţilor. 

— Putem să scăpăm? întrebă Falconi. 

Hwa-jung clătină din cap. 

— Nu. Nu e posibil cu propulsoarele. Aish. 


— Howitzer? întrebă Falconi, întorcându-se spre 
Sparrow. 

Aceasta se strâmbă. 

— Putem să încercăm, dar sunt şanse să pierdem 
bomba din cauza contramăsurilor lor. 

Falconi se încruntă și înjură. Tschetter apăru pentru 
scurt timp pe hologramă și spuse: 

— Păstraţi bomba nucleară pentru Battered Hierophant. 
O să încercăm să vă trecem dincolo de linia lor de apărare. 

— Am înţeles... Morven, scade propulsia la 1G. 

— Afirmativ, căpitane. Scad propulsia la 1G. 

Rasună alerta care anunţa schimbarea de gravitație, iar 
Kira respiră ușurată când greutatea care o apăsa reveni la 
normal. Apoi Falconi lovi consola și se ridică. 

— Toată lumea pe punte. Urmează să sosească intruși la 
bord. 

— La naiba! exclamă Nielsen. 

— Se pare că se îndreaptă spre gaura din cală, spuse 
Sparrow. 

La ușa etanșă a adăpostului se auzi o bătaie. Vishal o 
deschise, iar forma cu tentacule a lui Itari umplu cadrul. 


[[Itari aici: Care e situația?]] 
[IKira aici: Așteaptă un pic. Nu știu.]] 


— Șase minute până la contact, spuse Hwa-jung. 

Falconi lovi mânerul laserului său. 

— Ușile etanșe sunt sigilate în jurul zonelor afectate. 
Meduzele vor putea să intre pe acolo. Așa câştigăm puțin 
timp. Odată ce vor ajunge pe axul principal, o să îi atacăm 
de sus. Kira, va trebui să mergi la înaintare. Dacă poţi să 
omori cel puţin doi, o să putem probabil să ne ocupăm de 
restul. 

Kira încuviință. Era momentul să-și testeze cuvintele cu 


acțiuni. 
Falconi se îndreptă spre ușă. 
— Dă-te la o parte! spuse el, ftcându-i semn lui Itari. 
Meduza înțelese destul de bine cât să se dea în spate, 
ftcându-i loc. 


{[Kira aici: Wranaui de pe Battered Hierophant o să urce 
pe navă.]] 


Urmă un miros de înțelegere, colorat cu... nerăbdare. 


[[ltari aici: Am înțeles. O să fac tot ce pot ca să-ti 
protejez coformele, ldealis]] 
[IKira aici: Multumesc. ]] 


— Să mergem! Să mergem! strigă Falconi. Kira, Nielsen, 
doctore, luaţi arme pentru toată lumea. Sparrow, tu vii cu 
mine. Mișcaţi-vă! 

Împreună cu Vishal, Kira o urmă pe Nielsen prin 
coridoarele întunecate, spre armureria mică de pe Wallfish. 
Aerul de pe navă era fierbinte și mirosea a plastic ars. 

Din camera de mărimea unui dulap, luară mai multe 
lasere și arme. Kira aproape că nu se sinchisi să ia vreuna 
pentru ea. Dacă avea să lupte, Lamă Delicată avea să fie 
cea mai bună armă a ei. (Părea mai potrivit să se 
gândească la xeno ca fiind Lamă Delicată când se pregătea 
de luptă, deși i se părea profund greșit să comită din nou 
violenţe folosind Sămânţa.) Cu toate astea, Kira știa că ar fi 
fost exagerat din partea ei să nu aibă și o altă opţiune, așa 
că luă un laser și și-l puse pe umăr. 

În ciuda fricii care îi alerga prin corp, simţi ușurare. 
Așteptarea se terminase. Acum, singurul lucru pe care 
trebuia să se concentreze era supraviețuirea, a ei și a 
echipajului. Restul era irelevant. 

Viaţa devenea mult mai simplă când te confruntai cu o 
ameninţare fizică. Pericolul... Limpezea totul. 

Xeno reacționă la starea ei, încordându-se, îngroșându- 
se și pregătindu-se în moduri nevăzute pentru haosul care 


avea să înceapă. Schimbarea din distribuţia costumului o 
duse cu gândul la carnea ei distantă: haina neagră care 
devorase interiorul cabinei ei. Dacă era cazul, putea să o 
cheme, să o atragă spre ea și să îi permită Lamei Delicate 
să crească din nou ca mărime. 

— Poftim, zise Nielsen, care îi aruncă Kirei mai multe 
canistre: două albastre și două galbene. E praf. E bine să îl 
ai la îndemână. 

— Mulţumesc. 

Cu braţele încărcate de arme, cei trei se grăbiră din nou 
pe coridoare, spre axul principal al navei. Ltari și entropiștii 
îi așteptau acolo, dar Falconi și Sparrow nu se zăreau 
nicăieri. 

În timp ce Nielsen le dădea arme entropiștilor, Kira îi 
oferi lui Itari opţiunea de a alege între lasere și aruncătoare 
de grenade. Extraterestrul alese două lasere, pe care le luă 
cu braţele sale osoase, care ieșiră de sub carapacea sa. 

— Căpitane, o auzi Kira pe Nielsen spunând pe un ton de 
avertizare. 

In difuzoare se auzi vocea lui Falconi. 

— Acum mă ocup de asta. Ocupaţi-vă poziţiile. O să 
venim imediat. 

Mesajul căpitanului nu păru să o liniștească pe Nielsen, 
iar Kira nu putea s-o învinovăţească. 

Impreună cu Itari, îl ascultară pe Falconi și se așezară 
într-un cerc în jurul tubului de acces, ascunzându-se după 
ușile etanșe deschise. 

Tocmai terminaseră când Sparrow, apoi Falconi veniră 
de pe cel mai apropiat coridor, acoperiţi din cap până-n 
picioare în armură. 

De parcă s-ar fi înțeles dinainte, Sparrow se așeză într-o 
parte, iar Falconi în cealaltă. 

— M-am gândit că poate o să vrei asta, spuse Nielsen și 
îi aruncă lui Falconi lansatorul său de grenade. 

— Mulţumesc. Îţi sunt dator. 

Când îi văzu pe Sparrow și pe Falconi în armură, Kira nu 
se mai simţi atât de temătoare în privinţa confruntării care 
avea să urmeze. Cel puţin nu avea să depindă totul doar de 


ea, cu toate că își făcea griji pentru că se așezaseră în față 
și în centru. Mai ales pentru Falconi. 

Luminile pâlpâiră și, pentru o secundă, dungile roșii de 
urgenţă iluminară camera. 

— Puterea e la douăzeci și cinci de procente și scade, 
citi Falconi de pe interfaţa sa. La naiba. Încă cinci minute și 
o să fim ţinte sigure. 

— Contact, spuse Hwa-jung, iar Wa//fish se zgâlțâi când 
capsula Meduzelor se lovi de ea, undeva dedesubt. 

O bubuitură puternică se auzi deasupra, iar Kira se 
prinse de un mâner când motoarele se opriră. 

— Să înceapă spectacolul, mormăi Sparrow, apoi își 
ridică braţele acoperite de metal și îndreptă armele 
costumului său exo spre partea de jos a tunelului. 

O serie de zgomote ciudate se auziră dinspre cala A: 
lovituri, zdrăngănit și bufnituri surde, ca niște tentacule 
care se loveau de ușile etanșe. 

Kira lăsă ca masca Lamei Delicate să-i acopere faţa. 
Inspiră adânc, ca să se liniștească și își puse laserul pe 
umăr, apoi ţinti spre tunel. „În curând... “ 

— Odată ce intră, spuse Hwa-jung, vor avea paisprezece 
secunde până când următorul set de uși etanșe se închide. 

— Am înţeles, zise Sparrow. 

Nu se putea ascunde în armura sa. Umplea aproape 
toată ușa, ca o gorilă imensă din metal, fără faţă în spatele 
unei căști care oglindea totul în jur. Falconi stătea și el în 
cea mai mare parte expus în armura lui, deși își păstră 
vizorul semitransparent, ca să vadă mai bine. 

Bang! 

Kira simţi o intensificare a aerului comprimat în urechi, 
chiar și prin masca costumului. Își încordă maxilarul și o 
durere surdă i se formă la baza craniului. 

Fum apăru din ce fusese partea de jos a tunelului, care 
acum, în imponderabilitate, părea să fie capătul îndepărtat 


al unui tub lung. Alarma de presiune a lui Wa//fish începu să 
răsune. 

O rafală de vânt atinse obrazul Kirei: cea mai 
periculoasă dintre senzaţii pe o navă spaţială. 

În jurul ei, echipajul începu să tragă cu lasere și 
aruncătoare de cartușe, în timp ce formele întunecate, cu 
multe braţe, ale Meduzelor mișunau în camera centrală. 
Apucători, disperaţi și urâţi. Extratereștrii nu rămaseră să 
lupte. În schimb, traversară tubul și dispărură pe un alt 
coridor. 

Pentru câteva secunde, o ușă etanșă, nevăzută, de 
lângă cală se închise cu un zgomot puternic, iar vântul se 
opri. 

— La naiba, au luat-o spre camera motoarelor, spuse 
Falconi. 

— De acolo pot să afecteze întreaga navă, zise Hwa- 
jung. 

De parcă i-ar fi demonstrat spusele, luminile pâlpâiră din 
nou, apoi se stinseră cu totul, lăsându-i îmbăiaţi în lumina 
roșie a luminilor de rezervă. 

Apoi cea mai neașteptată priveliște le atrase atenţia: un 
singur tentacul se întinse din interiorul unei uși aflate la 
capătul tunelului. 

În îmbrăţișarea sa mortală se afla cutia transparentă de 
criogenare în care era Runcible, încă îngheţat în hibernare. 

Chiar și prin vizorul lui, Kira văzu cum faţa lui Falconi se 
contorsionase din cauza furiei. 

— La naiba, nu, mormăi el, și se pregătea să sară când 
Nielsen îl prinse de brat. 

— Căpitane, spuse ea, cu aceeași intensitate. E o 
capcană. Te vor dobori. 

— Dar... 

— Nicio șansă. 

Sparrow li se alătură. 

— Are dreptate. 

Singura care putea face ceva era Kira, iar ea știa asta. 
Chiar avea să-și riște viaţa pentru un porc? De ce nu? O 
viață era o viaţă și oricum trebuia să înfrunte Meduzele la 


un moment dat. De ce nu acum? își dorea doar ca asta să 
nu fi avut loc pe Wa//fish... 

Tentaculul tot flutura porcul, într-un gest de invitaţie. 

— Ce nemernici, spuse Falconi, care ridică lansatorul de 
grenade și se opri. Nu am o ţintă bună. 

Tocmai atunci, luminile de urgenţă se opriră, lăsându-i 
într-un întuneric pur și neprietenos, timp de mai multe bătăi 
de inimă. Prin vederea cu infraroșu, Kira încă distingea 
forma împrejurimilor ei și observă o confluență ciudată de 
câmpuri electromagnetice de-a lungul tunelului - fântâni 
învolburate de forță violetă. 

— Câmpul de izolare a plasmei eșuează, anunţă Morven. 
Vă rog să evacuați imediat. Repet, vă rog... 

Hwa-jung mormăi. 

Luminile se aprinseră la loc, mai întâi cele roșii, apoi 
cele standard, care erau destul de puternice încât să doară. 
Un tremur ușor zgudui placajul de pe pereţi, apoi pe 
Wallfish răsună o voce puternică: 

— PUNE JOS PORCUL ALA! 

Gregorovich. 

Ușa etanșă de la capătul tunelului se închise, tăind 
tentaculul într-un val de sânge portocaliu. Tentaculul pluti 
liber, zvârcolindu-se într-o aparentă agonie. Azvârli cutia cu 
Runcible înspre un perete, iar aceasta ricoșă, rotindu-se de 
mai multe ori prin cameră, până când Falconi reuși să o 
prindă. 

Cutia și porcul dinăuntru păreau să fie întregi, cu 
excepția unei zgârieturi într-o parte. 

— Perforaţi chestia aia, spuse Falconi, arătând spre 
tentacul. 

Nielsen, Sparrow și Kira îl ascultară cu plăcere. 

— Bun venit înapoi, infestația mea simbiotică! strigă 
Gregorovich. O, ce zi fericită că suntem reuniți, micii mei 
saci de carne deranjanţi! Am trecut printr-o perioadă foarte 
întunecată, pierdut în labirintul răsucit al greșelilor fără 
rezultat și al faptului că aţi pornit în niște aventuri nu 
tocmai fericite. Bucuraţi-vă, deoarece am renăscut! Ce ați 
făcut cu săraca navă? Dacă nu vă deranjează, o să preiau 


controlul operaţiunilor. Morven, sărmanul simulacru, nu e 
potrivit pentru această sarcină. Mai întâi să elimin codul 
ăsta extraterestru grotesc care-mi infectează procesoarele 
șiiii... gata. Ventilez și stabilizez reactorul. Acum o să le arăt 
adulmecătorilor ăstora de ulei de ce sunt capabil cu 
adevărat. Whee! 

— Era și timpul, spuse Falconi. 

— Hei, mi-a fost dor de tine, ţăcănitule, zise Sparrow, 
lovind peretele. 

— Nu te lăsa prea dus de val, spuse Nielsen, aruncând o 
privire amenințătoare spre tavan. 

— Eu? Dus de val? Niciodată nu aș făce asta. Vă rog să 
îndepărtați toate mâinile și picioarele de pereţi, podele, 
tavane și mânere. 

— Hmmm... zise Vishal. 


[[Kira aici: Itari, îndepărtează-te de pereți!]] 


Meduza răspunse la caracterul urgent al mirosului ei cu 
rapiditate. Își retrase tentaculele și se stabiliză în aer cu 
mici jeturi de gaz emanate de-a lungul porțiunii centrale a 
carapacei sale. 

Un zumzăit periculos umplu aerul, iar Kira simţi cum 
pielea xeno se strânge și se zvârcolește. Apoi din spatele 
ușii care tăiase tentaculul se auziră niște descărcări 
zguduitoare: mici fulgere care bubuiau și băzâiau. 

Apoi un miros groaznic de carne arsă pluti spre ei. 

— Gata, am rezolvat, spuse Gregorovich, cu o satisfacţie 
evidentă. Sparrow, ai aici ce-ţi doreai: calamar prăjit. Hwa- 
jung, îmi cer scuze, dar va trebui să înlocuiești niște fire. 

Hwa-jung zâmbi. 

— E în regulă. 

— Ai auzit ce am spus mai devreme? întrebă Sparrow. 

Mintea navei chicoti. 

— Da, destul de slab, ca ecoul unei voci prin apă. 

— Cum? întrebă Falconi. Doar te-am izolat de restul 
navei. 

Gregorovich pufai. 


— Vedeţi voi, chiar dacă Hwa-jung are micile ei secrete, 
și eu le am pe ale mele. Odată ce mintea mi s-a curăţat de 
viziuni perfide și de dubii paralizante, a fost o simplă 
provocare de ocolit. Puțin din asta, puţin din aia, un picior 
de șopârlă, o limbă bifurcată de șarpe, precum și puţină 
torsiune. 

— Nu știu ce să zic, spuse Nielsen. Cred că te preferam 
cum erai înainte, adăugă ea, dar zâmbi. 

— Și domnul Fuzzypants? întrebă Vishal. 

— E în siguranță, răspunse Gregorovich. Acum, hai să 
vorbim despre imaginea de ansamblu a situaţiei noastre. 
Ne-aţi băgat într-o belea foarte volatilă, prieteni, chiar asta 
aţi facut. 

Falconi își fixă privirea pe camera de pe perete. 

— Eşti sigur că ești în stare de asta? 

O mână fantomatică, albastră și păroasă, apăru 
proiectată dinspre cel mai apropiat ecran. Făcu semn că 
era bine, iar mintea navei spuse: 

— Sunt perfect în stare și extrem de nesuferit. Stai, asta 
nu are sens. Hmmm... Dar, da, mă simt bine, căpitane! 
Chiar dacă nu aș fi, chiar ai vrea să înfrunţi hoarda de brațe 
multiple fără mine? 

Falconi oftă. 

— Nemernic nebun ce ești! 

— Asta chiar sunt, spuse Gregorovich, părând de-a 
faeptul încrezut. 

— Planul era... începu să spună Nielsen. 

— Da, rosti Gregorovich. Știu planul. Am revizuit toate 
înregistrările și rapoartele, le-am organizat și arhivat. Doar 
că planul este, nu știu cum să zic cât mai frumos, dat naibii. 
Două zeci și una de Meduze se îndreaptă în momentul de 
faţă spre noi și nu par deloc prietenoase. 

— Atunci, ai ceva idei în creierul ăla mare al tău? întrebă 
Sparrow. 

— Ei bine, chiar am, șopti Gregorovich. Permisiune să 
acţionez, căpitane? E nevoie de acţiuni drastice dacă tu, eu 
sau porcul din brațele tale vrem să mai avem șansa să 
vedem lumina dimineții. 


Falconi ezită preţ de o clipă. Apoi își ridică fruntea și 
spuse: 

— Fă ce ai de făcut. 

Gregorovich râse. 

— Ahahaha! Încrederea ta este foarte prețioasă pentru 
mine, căpitane. Țineţi-vă bine! Pregătiţi-vă! Pentru un salt. 

— Salt! exclamă Nielsen. Ce crezi că... 

Kira se ţinu strâns și închise ochii, în timp ce simţi totul 
în jur întorcându-se pe dos. Apoi mintea navei spuse: 

— Reiau propulsia. 

Kira simți cum tălpile i se așezau din nou pe punte și 
avea iar greutatea sa normală. 

— Explică, spuse Falconi. 

Aparent neperturbat, Gregorovich spuse: 

— Nodul Minților nu poate să ne apere de dușmanii 
noștri și nici nu poate să acționeze împotriva dragului lor 
lider. Asta nu ne lasă decât o singură opţiune. 

— Tot trebuie să-l ucidem pe Ctein, spuse Kira. 

— Exact, încuviință Gregorovich, cu aceeași mândrie cu 
care un stăpân ar fi vorbit cu un animal de companie 
ascultător. Așa că o să prindem momentul și o să profităm 
de el. O să-i învăţăm pe netrebnicii ăștia acvatici înţelesul 
inventivităţii umane. Nu e nimic ce nu putem transforma 
într-o armă sau nu putem arunca în aer, ahahaha! 

— Nu o să lovim Hierophant! șuieră Falconi printre dinţii 
încleștaţi. 

— Ntz, ntz. Cine a spus ceva de lovit? 

Mintea navei părea mult prea amuzată pentru situaţia în 
care erau. 

— Și nici nu o să ne folosim unitatea de fuziune ca să ne 
ardem ţinta, deoarece atunci ar exploda și ne-ar distruge și 
pe noi. Nu, nu o să facem asta. 

— Nu mai ocoli subiectul, mormăi Sparrow. Ce pui la 
cale, Greg? Zi odată! 

Mintea navei păru rănită. 

— Serios? Greg? Bine. Cum vrei, nume de pasăre. 
Battered Hierophant se îndepărtează de noi, dar în șapte 
minute și patruzeci și două de secunde o să parchez botul 


navei Wa!//fish în rana pe care aţi facut-o în Hierophant. 

— Ce? exclamară Sparrow și Nielsen la unison. 

In costumul său exo, ochii lui Falconi se mișcau dintr-o 
parte în alta în timp ce-și citea interfața. 

— O, da, spuse Gregorovich, care părea foarte multumit 
de el însuși. Meduzele nu vor îndrăzni să tragă în noi, nu 
când vom fi atât de aproape de îndrăgitul și temutul lor 
lider. Și, odată ce ajungeţi acolo, voi, și aici mă refer mai 
ales la tine, Regină a Spinilor, puteţi să mergeţi mai 
departe și să scăpaţi de Meduza asta problematică odată 
pentru totdeauna. 

Vishal își mută privirea de la Falconi la Sparrow, părând 
nedumerit. 

— Hierophant nu o să tragă în noi? Cum rămâne cu 
defensiva lor? 

— Uite, spuse Falconi, care arătă spre ecran. 

Pe acesta apărea o imaginea cu Wallfish, din exterior. 
Un nor dens de praf îi învăluia, ieșind prin gurile de 
ventilaţie de lângă proră și strălucind cu fâșii mici de praf. 
Așezate în forma unui inel în jurul lui Wa//fish erau patru 
nave ale Nodului Minţilor. Laserele lor distrugeau orice val 
de rachete trimise de Hierophant. 

Wallfish se zguduia, dar altfel nu părea să fie afectată. 

— O să reușim? întrebă ea, încet. 

— Vom afla, bombăni Falconi, apoi închise ecranul. E 
mai bine să nu ne uităm. Bun, toată lumea pe puntea B. 
Avem o luptă de care să ne ocupăm, una adevărată. 

Apoi îi dădu cutia de criogenare lui Vishal și spuse: 

— Pune-l într-un loc sigur, poate în infirmerie. 

Vishal încuviinţă în timp ce luă porcul. 

— Sigur, căpitane. 

Teama se întoarse din nou, curgând prin interiorul Kirei 
cu gheare ascuţite. Presupunând că puteau măcar să 
ajungă la Ctein, și presupunând că amintirile lui Nmarhl 
erau corecte, avea să înfrunte o creatură la fel de mare sau 
chiar mai mare decât fusese Lamă Delicată în timpul 
evadării de pe staţia Orsted. Meduza era și inteligentă, 
asemenea celei mai mari minţi a unei nave. 


Tremura, iar Falconi observă asta. 


<Nici să nu te gândești la asta. - Falconi 
<E greu să nu o fac. - Kira 


O atinse tandru pe umăr cu mâna lui acoperită în 
armură când trecu pe lângă ea. 


6. 


Wallfish nu sări în aer. 

Spre uimirea recunoscătoare a Kirei, cele cinci nave ale 
Nodului Minţilor reușiră să oprească fiecare rachetă, cu 
excepția uneia, iar aceea trecu pe lângă Wa//fish la câţiva 
metri distanţă și dispăru în spaţiu, pierdută pentru 
totdeauna. 

Analiză bătălia în ansamblu. Aceasta mergea exact atât 
de prost pe cât se așteptase. Flota a Șaptea era 
împrăștiată, iar Meduzele distrugeau navele CMU cu o 
eficiență uimitoare. Văzând numărul de nave de război 
distruse sau afectate, Kira simţi un fior în vene, care o 
umplu cu o determinate reînnoită. Singurul mod de a opri 
măcelul era să-l ucidă pe Ctein, indiferent de preţ. 

„Dacă asta va însemna să aruncăm în aer Battered 
Hierophant cât încă suntem pe ea?” O certitudine fermă se 
formă în Kira. Atunci, asta aveau să facă. Alternativa era 
mai puţin fatală. 

Dacă trebuia să se lupte cu Meduzele, nu avea să le 
ușureze treaba. Cu mintea, chemă acea porțiune din xeno 
care crescuse în cabină. Trase carnea orfană pe coridoarele 
navei Wallfish, încercând pe cât putea să nu o strice, și o 
aduse în sasul de intrare, unde aștepta alături de restul 
echipajului. 

Nielsen ţipă când Sămânţa veni spre ei, într-un val de 
fibre târâtoare și apucătoare. 

— E în regulă, spuse Kira, dar echipajul tot se dădu la o 
parte când fibreleplutiră pe punte, apoi în sus, peste 


picioarele, șoldurile și pieptul ei, înfâșurând-o într-o armură 
vie, groasă de aproape un metru. 

Deși această excrescență a xeno îi restricționa 
mișcările, nu simţi nicio greutate. Nu avu senzația de 
izolare. Se simţea, mai degrabă, ca și cum ar fi fost 
înconjurată de mușchi nerăbdători să îi îndeplinească 
dorința. 

— La naiba! exclamă Sparrow. Ai mai ascuns ceva de 
noi? 

— Nu, doar atât, răspunse Kira. 

Sparrow clătină din cap și înjură din nou. Numai Itari 
păru neafectat de apariţia Seminţței, a lui Idealis. Meduza 
doar își frecă tentaculele și emise un miros de interes. 

Pe faţa lui Falconi apăru un zâmbet strâmb. 

— Hai că asta ne-a întețit pulsul. 

— Aproape că mi-a provocat un atac de cord, spuse 
Vishal; bărbatul stătea aplecat pe podea și reîmpacheta 
conţinutul genţii sale medicale. Imaginea le reaminti ce 
avea să se întâmple. 

O senzaţie de neverosimil o cuprinse pe Kira. Situaţia 
părea ciudată dincolo de orice așteptare. Evenimentele 
care îi aduseseră în acel loc și în exact acel moment erau 
atât de puţin probabile, încât păreau aproape imposibile. 
Cu toate astea, se aflau acolo. 

O descărcare electrică lumină anticamera. Hwa-jung 
mormăi și se aplecă peste cele patru drone cu care umbla 
în colț. 

— Chestiile alea vor fi gata la timp? întrebă Sparrow. 

Hwa-jung scoase un sunet răgușit. 

— Cu voia lui Dumnezeu, da. 

Fiecare dronă avea un atașament de sudură încorporat 
într-un manipulator și un laser pentru reparaţii în celălalt. 
Kira știa că fiecare unealtă putea provoca răni serioase 
dacă nu era folosită cum trebuie, și se așteptă ca Hwa-jung 
să le folosească prost cu cât mai multă pricepere. 

— Deci, cum o să facem asta? întrebă Nielsen. 

Falconi arătă spre Kira. 

— E simplu. Kira, tu o iei înainte și ne acoperi. Noi o să 


te păzim din laterale și o să oferim foc de susţinere. Ca pe 
Orsted. Trecem direct prin Battered Hierophant, fără opriri, 
fără întoarceri, fără să încetinim, până ajungem la Ctein. 

— Dacă o să fie lovit cineva? întrebă Sparrow. O să fie 
un spectacol groaznic acolo și știi asta. 

Falconi lovi cu degetele lansatorul de grenade. 

— Dacă o să fie cineva rănit, îl trimitem înapoi pe 
Wallfish. 

— Asta e... 

— Dacă nu putem să facem asta, îi ţinem cu noi. Oricum 
ar fi, nimeni nu o să fie lăsat în urmă. Nimeni. 

Era un gând liniștitor, dar Kira nu știa dacă propunerea 
lui Falconi chiar era posibilă. „Trig...“ Nu voia să piardă și 
alți membri ai echipajului. Și alţi prieteni. Dacă putea face 
ceva ca să-i apere, absolut orice, trebuia s-o facă, oricât de 
înspăimântător i s-ar fi părut. 

— O să mă duc eu, spuse ea. Nimeni nu păru să o bage 
în seamă, așa că repetă, mai tare: O să mă duc eu. Singură. 

In cameră se lăsă tăcerea în timp ce toată lumea se uita 
la ea. 

— În niciun caz, spuse Falconi. 

Kira scutură din cap și ignoră nodul amar care i se forma 
în stomac. 

— Vorbesc serios. Îl am pe Lamă Delicată. O să mă 
protejeze, mult mai mult decât o veţi putea face voi în 
costumele voastre exo. Și, dacă o să fiu doar eu, nu va 
trebui să-mi fac griji cu protecţia altcuiva. 

— Și pe tine cine o să te protejeze, chica? întrebă 
Sparrow, care se apropie de ea. Dacă o Meduză se 
hotărăște să tragă în tine dintr-un colț? Dacă te prind într-o 
ambuscadă? Navarez, dacă o să fii omorâtă, suntem 
terminați cu toții. 

— Tot sunt mai bine echipată să fac față oricăror atacuri 
din partea lor, spuse Kira. 

— Ctein? întrebă Nielsen, care-și încrucișă braţele. Dacă 
este așa cum l-ai descris, o să ai nevoie de fiecare armă 
disponibilă ca să îl dobori. 

— Asta cu excepţia cazului în care vrei să îl lași pe Lamă 


Delicată să scape complet de sub control, spuse Falconi. 

El era singurul dintre toţi care cunoștea rolul ei în 
crearea Coșmarurilor, iar cuvintele lui atinseră cea mai 
mare teamă a Kirei. Își încordă maxilarul, frustrată. 

— AŞ putea să vă izolez aici. 

Un roi de cârcei se extinseră, ameninţători, din degetele 
ei. Privirea lui Falconi deveni și mai aspră. 

— Dacă faci asta, o să găsim un mod de a le tăia, chiar 
dacă asta înseamnă să rupem Wallfish în două. Îți promit 
asta. Și tot o să venim după tine... Nu te duci singură, Kira, 
și cu asta, basta. 

Kira încercă să nu se lase afectată de cuvinte. Încercă să 
accepte ce spusese Falconi și să meargă mai departe. Dar 
nu putea. Frustrarea ameninţa să dea pe dinafară. 

— Asta e... Eu... Pur și simplu, o să fiți răniţi sau uciși. 
Nu vreau să mă duc singură, dar e cea mai bună opţiune a 
noastră. De ce nu puteți... 

— Domnișoară Kira, spuse Vishal, apropiindu-se. Știm 
riscurile și le acceptăm cu inima deschisă, spuse el, în timp 
ce-și plecă fruntea, iar ochii îi erau. Blânzi și rotunzi. 

— Dar nu ar trebui să fiți puși în situaţia asta, spuse 
Kira. 

Vishal zâmbi, iar puritatea expresiei lui o opri în loc. 

— Bineînţeles că nu, domnişoară Kira, dar asta e viața, 
nu? Și ăsta e războiul. 

Apoi o surprinse cu o îmbrăţișare. După care și Nielsen o 
îmbrăţișă, iar Falconi și Sparrow o atinseră pe umeri cu 
armurile lor grele. 

Kira se uită în sus, spre tavan, pentru a-și ascunde 
lacrimile. 

— Bine... Bine. Mergem împreună. 

Realiză ce noroc avusese cu echipajul de pe Wa//fish. 
Erau oameni buni la suflet, mult mai buni decât crezuse 
când ajunsese prima oară pe navă. Și ei se schimbaseră. Nu 
credea că echipajul pe care îl întâlnise pe Cygni 61 ar fi fost 
dispus să se arunce în calea răului așa cum o făcea acum. 

— Ce vreau eu să știu e unde o să-l găsim pe Ctein, 
spuse Sparrow. Nava aia e enormă. Am putea să ne 


plimbăm ore întregi și să nu găsim nimic. 

— Are cineva ceva idei? întrebă Falconi, care se întoarse 
spre Itari. Cum rămâne cu tine, caracatiță? Ai ceva ce ne 
poate ajuta? 

Kira traduse întrebarea, iar Meduza răspunse. 


[[Itari aici: Dacă putem să înotăm înăuntru și reușesc să 
găsesc un nod ca să accesez Reticulul navei, atunci voi 
putea afla localizarea exactă a lui Ctein.]] 


Hwa-jung păru să se entuziasmeze. 

— Reticul? Ce e... 

— Întreabă mai târziu, spuse Falconi. Cum arată 
nodurile? 


[[Itari aici: Ca niște pătrate din stele. Se află la joncțiuni, 
pe toată întinderea navei, pentru ușurarea comunicării. ]] 


— E posibil să fi văzut unul înainte, spuse Kira, care-și 
aminti prima navă a Meduzelor pe care fusese vreodată. 


[[itari aici: Odată ce aflăm unde e Ctein, există tuburi 
care oferă trecere prin punti. Putem să le folosim ca să 
călătorim mai repede. ]] 


— O să ne ajuţi, Itari? întrebă Nielsen. Sau o să te 
împiedice programarea ta genetică? 


[[ltari aici: Atât timp cât nu pomenești de ce suntem 
acolo... da, ar trebui să pot ajuta.]] 


O nuanţă roșie, de neliniște, se strecură pe tentaculele 
lui. 

— Ar trebui să pot ajuta, repetă Falconi. Bah! 

Sparrow părea îngrijorată. 

— În clipa în care Meduzele ne vor vedea, vor sări 
asupra noastră. 

— Ba nu, spuse Falconi. Vor sări asupra ei, adăugă el și 


arătă spre Kira. Tu, Kira, ţine-i departe de noi, iar noi o să-i 
ținem departe de tine. 

Fără se pregăti mental pentru această provocare, 
hotărând că era gata. 

— Așa o să fac. 

— Acum, mormăi Falconi, nu trebuie decât să găsim 
unul dintre acele noduri. Asta este obiectivul nostru. După 
asta, mergem să omorâm o Meduză. Hei... se întoarse spre 
Jorrus și Veera, care erau aplecaţi într-un colţ, ţinându-se 
de antebraţe în timp ce-și tot șopteau lucruri. Cum rămâne 
Cu voi, cercetătorilor? Sigur sunteți pregătiți pentru asta. 

Entropiștii își luară armele și se ridicară în picioare. Încă 
purtau robele lor în degrade, iar feţele le erau expuse. Kira 
se întrebă cum aveau de gând să supraviețuiască vidului și, 
cu atât mai mult, unei lovituri de laser. 

— Da, mulțumim, Prizoniere, spuse Veera. 

— Nu am vrea să fim altundeva, zise Jorrus. 

Cu toate astea, amândoi păreau să nu se simtă bine. 

Un râs cinic îi scăpă lui Sparrow. 

— E mai mult decât pot spune eu, asta e sigur. 

Falconi tuși. 

— Nu vreau să credeţi că mă înmoi, dar nu aș fi putut 
să-mi doresc un echipaj mai bun decât voi. Am vrut doar să 
spun asta. 

— Ei bine, și tu ești un căpitan destul de bun, spuse 
Nielsen. 

— În cea mai mare parte a timpului, zise Hwa-jung. 

— În cea mai mare parte a timpului, încuviinţă Sparrow. 

Difuzoarele se activară, iar Gregorovich spuse: 

— Contact în șaizeci de secunde. Vă rog să vă asiguraţi, 
micii mei saci de carne delicaţi. Ne așteaptă o călătorie cu 
peripeții. 

Vishal clătină din cap. 

— Asta nu e liniștitor deloc. 

Nielsen își atinse fruntea și șopti ceva. 

Kira își activă interfaţa. În faţa lor, văzu nava Battered 
Hierophant, care se apropia cu repeziciune. De aproape, 
părea și mai masivă: rotundă și albă, cu fusuri și antene 


care ieșeau din secţiunea de mijloc. Gaura făcută de 
racheta Casaba-Howitzer lăsase la vedere niște suprapuneri 
lungi de punți din interiorul navei: zeci și zeci de camere cu 
funcții necunoscute erau expuse acum spațiului rece. In ele, 
Kira văzu mai multe Meduze care pluteau, unele fiind încă 
vii, însă majoritatea moarte și înconjurate de bucăţi de 
sânge înghețat. 

Acum că Hierophant plana deasupra lor, Kira simţi 
același impuls dureros pe care îl experimentase și înainte. 
Chemarea celor Dispăruţi, care o îndemna să răspundă. 

Își dădu voie să zâmbească sumbru. Cumva, nu credea 
că lui Ctein sau apucătorilor săi avea să le placă răspunsul 
ei la chemări. 

Apucători? Cădea în tiparele de gândire ale Lamei 
Delicate/ Seminţei. De ce nu? Doar se potriveau. Meduzele 
erau apucători cu multe membre, iar azi avea să le 
reamintească de ce trebuia să le fie frică de Idealis. 

Lângă ea, simţi miros de greață dinspre Itari. Creatura 
tremura și avea nuanţe neplăcute de verde și de maro. 


[[Itari aici: E greu pentru mine și să fiu aici, Idealis.]] 

[[Kira aici:  Concentrează-te doar pe protejarea 
coformelor mele. Nu-ţi face griji pentru mărețul Ctein. Ce 
faci tu nu are nicio legătură cu asta.]] 


Meduza căpătă o nuanţă de violet. 
[Itari aici: Asta mă ajută, Idealis. Multumesc. ]] 


În timp ce Wallfish intră în gaura făcută de bombă și 
punţile pe jumătate topite întunecară priveliștea din 
exteriorul navei, Falconi spuse: 

— Gregorovich, văd că ești în formă. Ce spui de câteva 
cuvinte, înainte să pornim la drum? 

Nava se prefăcu că tușește. 

— Bine. Ascultaţi-mă. Lordul Spaţiului Gol ne protejează 
când ne aventurăm să ne luptăm cu dușmanii noștri. 
Ghidează-ne mâinile și gândurile și ghidează-ne armele, ca 


să ne putem îndeplini dorinţa asupra acestor perversiuni 
ale păcii. Fie ca scutul nostru să fie cutezător și sabia 
noastră să fie o furie îndreptăţită și fie ca dușmanii noștri să 
fugă la vederea celor care îi apără pe cei neajutoraţi și fie 
să stăm drepţi și mândri în faţa răului. Azi este Ziua Furiei, 
iar noi suntem instrumentele răzbunării speciei noastre. 
Deo duce, ferro comitante. Amin. 

— Amin, spuseră Hwa-jung și Nielsen. 

— Asta da rugăciune, zise Sparrow, zâmbind. 

— Mulţumesc, nume de pasăre. 

— Are ceva mai multe nuanţe războinice decât ar fi pe 
gustul meu, dar merge, spuse Kira. 

Falconi își așeză aruncătorul de grenade pe umăr. 

— Să sperăm doar că ne ascultă cineva. 

Apoi Wallfsh se opri în interiorul lui Battered Hierophant. 
Dacă nu ar fi fost Lamă Delicată care să o ţină pe loc, ar fi 
căzut la podea. Ceilalți se legănară și se împiedicară, iar 
Nielsen căzu pe un genunchi. Zgomotul motorului de 
fuziune se opri, dar senzaţia de greutate rămase, deoarece 
gravitația artificială a lui Hierophant învăluia Wallfish. 

În afara sasului etanș, Kira văzu ce părea să fie camera 
de depozitare, plină cu rânduri de globuri roz, transparente, 
organizate în jurul unei excrescenţe întunecate, ca o 
tulpină. Rafturi de echipament neidentificat se întindeau 
de-a lungul celor trei pereţi care nu fuseseră distruși de 
racheta Casaba-Howitzer. Picături de zgură îngheţaseră pe 
podeaua cu grilaj, pe pereţii curbați și pe carcasa familiară, 
din trei părţi, care era o ușă. Tot ce era vizibil era acum 
foarte radioactiv, dar asta era cea mai mică dintre grijile lor 
în momentul de faţă. 

În cameră nu se vedeau Meduze. Un noroc la care Kira 
nu se așteptase. 

— Nu e rău deloc, Greg, spuse Falconi. Toată lumea e 
pregătită? 


— O clipă, rosti Hwa-jung, în continuare aplecată asupra 
dronelor ei. 

— Grăbește-te, zise Falconi. Suntem ţinte sigure aici. 

Hwa-jung bombăni ceva în coreeană, apoi se îndreptă 
de spate, iar dronele se ridicară în aer. 

— Gata. 

— In sfârșit, rosti Falconi și apăsă pe butonul de 
deschidere, iar ușa interioară a sasului se deschise. E 
timpul să facem niște zgomot. 

— Erm... spuse Kira, care se uită la entropiști. Ei cum ar 
trebui să respire în vid? 

Nu ar fi trebuit să-și facă griji. Veera și Jorrus își traseră 
glugile peste fețe. Materialul se întări și luci, devenind 
transparent și formând un sigiliu rezistent în jurul gâtului 
lor, precum casca unui costum. 

— Mișto truc, spuse Sparrow. 

Vidul de tăcere îi înghiţi când Falconi ventilă sasul și 
deschise ușa exterioară. Dintr-odată, singurul sunet pe 
care-l putea auzi Kira era cel al propriei respiraţii, al 
propriului puls. 

Apoi casca scoase un bâzâit, iar Gregorovich, care părea 
șocant de aproape, spuse: 

*O, nu. * 

*0, nu? *, repetă Falconi, pe un ton tăios. 

Mintea navei păru reticentă să răspundă. 

*Îmi pare rău să spun asta, dragii mei prieteni, chiar îmi 
pare, dar mă tem că istețimea nu mai e suficientă ca să ne 
salveze. Cred că toti am rămas fără noroc.* 

Pe interfaţa Kirei apăru o imagine a sistemului. Iniţial, nu 
înțelese ce vedea: punctele albastre și galbene care 
marcau poziţiile Meduzelor și ale CMU erau pe jumătate 
ascunse în spatele unei constelații de roșu. 

*Ce... *, începu să spună Sparrow. 

*In sfârșit*, spuse Gregorovich, care chiar vorbea de 
parcă i-ar fi părut cu adevărat rău, *în sfârșit, Coșmarurile 
au hotărât să se alăture luptei. lar de data asta, au adus 
altceva cu ei. Ceva mare. Transmite pe toate canalele. lsi 
spune... Maw.* 


CAPITOLUL V 
ASIRORUM IRAE 


1. 


Kira privi oripilată. 

Pe interfață era afişată o viziune a terorii. Un adevărat 
coşmar, ce căpătase formă din păcatele trecutului ei. 
Maw... Arăta ca o colecție grotescă de carne neagră și roșie 
care plutea în spaţiu, lipsită de piele, lucioasă din cauza 
fluidelor. Masa ei era mai mare decât Battered Hierophant. 
Mai mare decât orice stație spaţială pe care o văzuse 
vreodată. Aproape de dimensiunea celor două luni mici 
care orbitau în jurul planetei RI. Ca formă, era o dezordine 
ramificată, canceroasă, prea haotică pentru orice semăna 
cu ordinea, dar cu o sugestie, poate o încercare, de formă 
fractală la margine. 

Când îl văzu pe Maw, Kira simţi un dezgust instant, 
visceral, urmat de o teamă greţțoasă, aproape paralizantă. 

Tumoarea obscenă ieșise din FTL aproape de orbita lui 
RI, împreună cu un roi de Corupţi mai mici. Maw și forțele 
sale se îndreptau deja spre oameni și Meduze, gata de atac, 
nefăcând nicio diferenţă între cele două specii. 

Kira își înfâșură braţele în jurul ei și se aplecă. Îi era rău. 
Sămânţa nu avea cum să învingă ceva precum Maw. Era 
prea mare, prea întortocheat, prea furios. Chiar dacă ar fi 
avut timp să crească Sămânţța la o dimensiune 
asemănătoare, s-ar fi pierdut în corpul xeno. Avea să 
înceteze să mai fie cine era sau devenea o parte atât de 
mică a Seminţei, încât era complet nesemnifcativă. 

Gândul era mai terifiant decât moartea în sine. Dacă 
era, pur și simplu, ucisă, tot avea să fie cine și ce era până 
la final. Dar dacă Sămânţa o consuma, avea să înfrunte 
distrugerea sinelui cu mult înainte ca mintea și corpul ei să 


înceteze să mai existe. 

Apoi simţi mâinile grele ale costumului lui Falconi pe ea. 
Acesta o ridică din nou în picioare și îi vorbi pe un ton 
blând. 

*Hei, e în regulă. Nu am pierdut încă.* 

Kira clătină din cap, simțind cum i se formau lacrimi sub 
masca creată de xeno. 

— Nu, nu pot. Nu pot. Nu... 

Falconi o zgâlţăi destul de puternic încât să-i atragă 
atenția, iar Lamă Delicată reacţionă cu un val ușor de ţepi. 

*Să nu spui așa ceva. Dacă renunti, e ca și cum am fi 
deja morți. * 

— Nu înţelegi. 

Făcu un gest neajutorat spre forma care-i apărea pe 
interfață, cu toate că Falconi nu putea să o vadă. 

— Aia, a'a.. 

*Termină. * Vocea lui era fermă. Destul de fermă încât 
Kira să îl asculte. *Concentrează-te doar pe câte un lucru. 
Trebuie să îl ucidem pe Ctein. Poţi să faci asta? * 

Kira încuviinţă, simțind că prelua din nou o parte din 
control. 

— Da, cred că da. 

*Bun. Atunci adună-te și hai să omorâm Meduza asta. 
Putem să ne facem griji din cauza Coșmarurilor după. * 

Stomacul încă îi era dat peste cap din cauza fricii, dar 
încercă să-l ignore și să se poarte ca și cum ar fi fost 
încrezătoare. Opri transmisia dinspre interfaţă, dar 
imaginea lui Maw îi rămase în subconștient, de parcă i-ar fi 
fost arsă pe retină. 

La comanda internă a Kirei, xeno o propulsă înainte. 

— Hai să facem asta, spuse ea. 

În afara navei, în camera extraterestră de depozitare, 
umbrele se învârteau odată cu Battered Hierophant, însă 
din cauza câmpului de gravitație al navei, Kira nu simțea 
rotația. Lumina avea o nuanță brutală, specifică spațiului, 


iar mișcarea sa producea un efect ca de proiector, care îi 
dezorienta. 

— Staţi aproape, spuse ea. 

*Suntem chiar în spatele tău*, rosti Falconi. 

Nedorind să risipească nicio secundă, Kira traversă 
camera. Umbrele circulare o ameţeau, așa că se concentră 
pe puntea de sub picioare și încercă să nu se gândească la 
cum se învârteau prin spaţiu. 

În timp ce înainta printre rândurile de globuri 
translucide, fiecare cu un diametru de cel puţin patru metri 
și plin cu forme stranii și îngheţate, o explozie mică distruse 
o parte dintr-una care se afla lângă capul ei. 

Nu se auzi nimic, dar Kira simţi cum un jet de șrapnel 
lovește suprafaţa xeno. 

*Acoperiţi-vă! *, strigă Falconi. _ 

Kira nu încercă să se ascundă. In schimb, se extinse cu 
xeno și trase toate globurile perlate din apropiere și de 
tulpina care le conecta și transformă tot materialul într-un 
scut care nu o proteja doar pe ea, ci și echipajul din spatele 
ei. La fel cum făcuse pe Orsted. Doar că, de data asta, se 
simţea încrezătoare. În comparaţie cu acel moment, acum, 
comandarea Seminţei nu necesita niciun efort și nu se 
temea mai deloc că avea să piardă controlul. Totul se 
întâmpla așa cum voia. 

Trecu la vederea infraroșie și văzu un fascicul fierbinte 
care ieșea dintre rafturile unităţilor de depozitare, făcând o 
gaură strălucitoare, de mărimea degetului mic, în 
materialul aflat exact deasupra pieptului ei. Imaginea o 
alarmă, până își dădu seama că gaura era mult prea 
superficială ca să-i ajungă la corp. 

În faţa ei, două Meduze, caracatiţe, bântuiau printre 
particule. Se îndepărtau în grabă de ea folosindu-și 
tentaculele, iar cu cleștii lor mici țineau niște lasere enorme 
cu care trăgeau în ea. 

„Nu prea cred“, se gândi Kira, și trimise cârcei din Lamă 
Delicată. 

Cu ei, prinse Meduzele, le strânse, le tăie și le 
transformă într-o grămadă de carne care se zvârcolea și 


scuipa sânge. Poate că avea să fie mai ușor decât 
crezuse... 

La radio, Kira auzi pe cineva sufocându-se. 

— Veniţi cu mine! strigă ea, și se îndreptă spre peretele 
alb care avea să le ofere acces spre interiorul presurizat al 
navei Battered Hierophant. 

Ușa refuză să se deschidă când se apropie, dar, cu trei 
tăieturi rapide făcute de Lamă Delicată, Kira distruse 
mecanismul de control care ţinea închisă ușa formată din 
trei părți. 

Un uragan de vânt o lovi când ușile începură să se 
deschidă. Scutul pe care-l construise era prea mare ca să 
încapă înăuntru, așa că lăsă, reticentă, o parte din el, apoi îi 
permise xeno să o propulseze în adâncurile navei 
extraterestre. Itari și echipajul o urmară îndeaproape. 


3. 


Interiorul navei nu semăna cu alte nave ale Meduzelor 
pe care mai fusese Kira. Pereţii erau mai închiși la culoare, 
mai sumbri, colorați în combinaţii de gri și albastru și 
decoraţi cu modele fragmentate, ca niște corali, pe care 
Kirei i-ar fi plăcut să le studieze în alte circumstanţe. 

Se afla pe un coridor lung și gol, brăzdat de pasaje 
laterale, uși adiţionale și tuneluri ca niște alcovuri care 
duceau și în sus, și în jos. Acum că erau din nou înconjurați 
de aer, Kira putea auzi un șuierat înțepător dinspre ușa 
distrusă aflată în spatele lor, precum și ţiuitul dronelor lui 
Hwa-jung și un claxon urlător, care îi amintea de sunetele 
scoase de balene, de parcă întreaga navă ar fi pulsat de 
durere, de furie și de frică. 

Aerul avea miros de panică și, odată cu ea, comanda că 
toate coformele de serviciu aveau să înoate spre umbră 
fără întârziere, orice ar fi însemnat asta. 

Pentru câteva clipe, Kira se gândi că poate trecuseră de 
senzorii navei și poate că nu aveau să fie nevoiţi să se lupte 
la fiecare pas. 


Apoi o masă de membre care se unduiau apăru în 
capătul coridorului: o mulţime de Meduze furioase, 
înarmate, care se îndreptau direct spre ea și spre ceilalți. 

Inima Kirei începu să bată și mai repede. Acela era exact 
scenariul pe care sperase să-l evite. Dar îl avea pe Lamă 
Delicată, iar aceasta era brațul ei, sabia și scutul. Meduzele 
nu o puteau opri. Apucă ambele părți ale coridorului cu o 
explozie de cârcei, trase pereţii spre interior și formă un 
dop gros în dreptul lor. 

In timp ce de cealaltă parte a barierei se auzeau lasere 
și aruncătoare de cartușe, precum și explozii, Sparrow 
spuse: 

*Asta da comitet de întâmpinare. * 

*/tari! *, spuse Falconi. *Unde e cel mai apropiat nod? * 

Kira traduse, iar Meduza se târî lângă el și apăsă pe 
partea interioară a scutului ei improvizat. 


[[itari aici: înainte. ]] 


— Înainte! strigă ea și începu să-și croiască drum pe 
coridor, în timp ce ţinea scutul suspendat în faţa ei, 
folosindu-l ca pe un dop, ca să umple pasajul rotunjit. 
Simţea impactul din afara scutului, atât de la mișcare, cât și 
de la înţepăturile ascuţite de nondurere care treceau prin 
cârceii ei. Astfel, Lamă Delicată o informa unde era 
pericolul, dar nu o durea nimic cu adevărat. 

Kira trecu de prima ușă și era aproape de a doua când 
se auzi un strigăt. Se întoarse și văzu o Meduză care ieșea 
pe ușa acum deschisă din spatele lor. Avea tentaculele 
întinse, ca o caracatiță care urma să-și acapareze prada. 
Creatura era acompaniată de niște drone albe, sferice, ale 
căror lentile luceau... 

Extraterestrul intră cu putere în armura lui Sparrow, 
băgând-o în perete. Apoi se întâmplară mai multe lucruri în 
același timp, prea rapid ca să poată fi urmărite: Itari își 
înfâșură mai multe tentacule în jurul Meduzei care ataca și 
încercă să o îndepărteze de pe Kira. Cei trei se rostogoliră 
în peretele din apropiere. O explozie de lasere venite 


dinspre costumul exo al lui Sparrow făcu o linie de găuri în 
carapacea dușmanului, iar Falconi se apropie ca să ajute, 
doar că extraterestrul îl lovi și îl trimise pe podea. 

Nielsen sări să-l apere pe căpitan. Meduza o lovi direct 
în piept, iar femeia se ghemui la pământ. 

Dronele lui Hwa-jung traseră cu laserele lor de sudură și 
cele două sfere albe căzură într-un jet de scântei. Apoi 
Hwa-jung se așeză în dreptul lui Nielsen și al lui Falconi, 
apucă tentaculul care-i ameninţa, îl trase la piept și îl 
strânse cu putere. 

Oasele din interiorul braţului acoperit de ventuze se 
rupseră. 

Vishal trăgea și el cu arma, iar Kira simţea zgomotul în 
oase. Ezită, paralizată. Dacă o folosea pe Lamă Delicată ca 
să atace Meduza, atunci exista riscul să-l rănească sau să-l 
omoare pe ltari. 

ingrijorarea ei se dovedi a fi nefondată. Ltari prinse 
Meduza și o aruncă în capătul coridorului, dincolo de 
entropiști și de Sparrow. 

Asta era tot spaţiul de care Kira avea nevoie. Trimise o 
grămadă de ace negre, care străpunseră Meduza și o ținută 
pe loc. Nu mai putea să scape. Creatura se zvârcoli și 
tremură, apoi nu se mai mișcă. Un șuvoi de sânge 
portocaliu ţâșni de sub carapacea sa. 

*Domnișoară Audrey! *, spuse Vishal, care se duse apoi 
în grabă lângă prim-ofiţer. 

*Ânchide ușa aia înainte să vină și altii! *, spuse Falconi, 
care se ridică înapoi în picioare. Costumul lui exo, greoi, se 
freca de podea, lăsând urme ca de plumb pe materialul alb. 

Kira îl folosi pe Lamă Delicată ca să rupă bucăţi din 
perete, până când nu se mai putea trece prin acea ușă. 
Fusese stupid din partea ei să nu blocheze intrarea când 
trecuseră pe lângă ea. 

Ca ultimă precauţie, rupse o bucată mare, curbată, din 


podea, pe care o folosi ca scut pentru coridorul din spatele 
lor. Apoi își îndreptă atenţia spre grup. 

Vishal se așezase lângă Nielsen, examinând-o cu un 
laborator din cipuri, în timp ce își ţinea mâna lipită de ea. 

*Cât de grav e, doctore? *, întrebă Falconi. 

*Mă tem că are două coaste rupte*, răspunse Vishal. 

*La naiba*, spuse Falconi, care-și ţinea lansatorul de 
grenade îndreptat spre hol. *Nu ar fi trebuit să faci asta, 
Audrey. Eu sunt cel în armură. * 

Nielsen tuși. Pete de sânge îi apărură pe interiorul 
măștii. 

*Îmi pare rău, Salvo. Data viitoare o să las Meduza să te 
facă bucăți. * *Aşa să faci*, rosti el. 

*Trebuie să ne mișcăm*, spuse Sparrow, apropiindu-se 
de ei. Costumul ei exo era zgâriat și îndoit, dar daunele 
păreau a fi superficiale. În faţa lor, bubuiturile de la armele 
de foc continuau să răsune, în timp ce Meduzele încercau 
să-și facă drum prin dopul pe care Kira îl construise pe 
coridor. 

Nielsen încercă să se ridice. Scânci și se lăsă pe jos cu 
un plânset pe care Kira îl auzi chiar și prin casca prim- 
ofițerului. 

*La naiba*, spuse Falconi. *Va trebui să o cărăm. 
Sparrow... * Femeia blondă clătină din cap. 

*Dar o să ne încurce. Trimite-o înapoi. Suntem destul de 
aproape. E un drum direct de aici până pe Wallfish. 

Entropiștii se apropiară. 

*Căpitane, dacă vrei, putem s-o escortăm noila navă, 
șidupă aceea... * *... Să ne grăbim înapoi. * 

*La naiba*, spuse Falconi, încruntându-se. *Bine, faceți 
asta. Gregorovich o să vă arate unde e armureria. Luaţi 
niște încărcături pentru minerit dacă tot o să fiti acolo. O să 
le folosim ca să blocăm pasajele astea laterale. * 

Veera și Jorrus încuviințară. 

*Cum Spui...* 

*... așa vom face.* 

Kira era impresionată că entropiștii lucrau atât de bine 
împreună în ciuda faptului că mintea lor comună fusese 


distrusă. Era ca și cum încă ar fi împărtășit aceleași 
gânduri. 

În ciuda grimasei de durere a lui Nielsen, Jorrus și Veera 
o ridicară, trecură pe lângă scutul construit de Kira și se 
întoarseră pe coridor. 

*Mergi Înainte*, îi spuse Falconi Kirei. *Hai să găsim unul 
dintre nodurile astea, inainte ca Meduzele să ne atace. * 

Kira încuviinţă și începu să împingă înainte, asigurându- 
se că bloca fiecare ușă de care treceau. | 

Atacul îi zguduise încrederea în sine. In ciuda puterii 
sale, Lamă Delicată nu o făcea omnipotentă. Departe de 
așa ceva. O singură Meduză trecuse de apărarea lor, iar 
acum erau cu trei oameni mai puţin. Exact cum se temuse 
că o să fie. Și nu exista nicio garanţie că entropiștii puteau 
să revină. Ce se întâmpla dacă și altcineva era rănit? 
întoarcerea pe Wa//fish nu avea să mai fie o opţiune decât 
dacă era ea acolo ca să-i protejeze. 

Dintre toţi, ea era singura care putea face cu adevărat 
ceva ca să ţină Meduzele la distanță. Și, dacă putea, atunci 
asta trebuia să facă. Singura limită reală pentru ce putea să 
facă folosindu-l pe Lamă Delicată era imaginaţia ei, așa că 
de ce se ținea oare în frâu? 

După ce avu acest gând, Kira începu să îl extindă pe 
Lamă Delicată în spate, formând în jurul grupului o cușcă 
despre care spera ea că urma să împiedice alte atacuri. De 
asemenea, mări scutul din faţa ei, adăugând bucăţi de 
pereţi și de podea, întărind materialul Lamei Delicate și 
transformându-l în ceea ce spera să fie o barieră 
impenetrabilă. 

Nu putea să vadă prin scut, nu cu ochii, dar putea să 
simtă ce era în faţă prin intermediul cârceilor xeno: forma 
coridorului, vârtejurile de aer, deseori supraîncălzite de 
lasere, și impactul constant al atacului armat venit din 
partea Meduzelor. 

Se grăbiră, trecând pe lângă numeroase uși și, de 
fiecare dată, Kira întreba dacă mergeau în continuare în 
direcția bună, iar Itari îi spunea să continue înainte. 

Mărimea navei nu contenea să o uimească pe Kira. Se 


simțea de parcă s-ar fi aflat pe staţie spaţială sau într-o 
bază subterană, nu pe o navă. Hierophant dădea impresia 
de ceva solid, de masă, și nu simţise niciodată asta pe un 
vas mobil, nici măcar pe Extenuating Circumstances. 

Pe linia lor comună de comunicaţii, îl auzi pe Falconi 
spunând: 

*Ai tras destul de bine acolo, doctore.* 

*Multumesc, da.* 

O bubuitură puternică de cealaltă parte a ușii pe care 
tocmai o acoperise îi făcu pe Kira și pe ceilalţi să tresară. 
Bucăţile care o alcătuiau zvâcneau în timp ce se străduiau 
să se deschidă, iar ușa se umflă în afară când ceva împinse 
din partea cealaltă. Totuși, bucăţile de perete pe care Kira 
le pusese deasupra ușii rezistară și orice încercare de a 
intra pe coridor eșuă. 

Kira continuă să înainteze până când simţi un perete 
care îi bloca trecerea, iar pasajul se bifurca. Kira îl lăsă pe 
Lamă Delicată să se împartă și să se extindă până sigilă 
ambele pasaje. Atacurile, atât cele energetice, cât și cele 
fizice, continuară, însă cele mai multe veneau din partea 
stângă. 

Pe măsură de Lamă Delicată revenea la Kira, deveni 
vizibilă suprafața peretului care le oprise înaintarea. 

Un panou din interiorul acestuia strălucea, ca și cum ar 
fi înfaţișat un câmp de stele: puncte din lumini 
schimbătoare, de culori diferite. 


[Iltari aici: Reticulul!]] 


Meduza se duse în față, un miros de ușurare și de 
determinare emanând dinspre membrele sale. 


[[Itari aici: Păzește-mă, Idealis. ]] 


Apoi Meduza își lipi tentaculul de panoul iluminat. Spre 
uimirea Kirei, tentaculul se topi în perete, afundându-se în 
interior până când deveni aproape ascuns. 

*Ala e? *, întrebă Falconi, așezându-se lângă ea. 


— Da. 

Dar Kira era atentă la altceva. Loviturile susținute 
asupra barierelor formate de xeno deveneau din ce în ce 
mai puternice. Se grăbi să le întărească, rupând materiale 
suplimentare din pereţi, dar își dădu seama că nu mai 
putea ţine la distanță Meduzele pentru mult timp. 

Un fior ascuţit de nondurere străbătu cârceii extinși spre 
pasajul din stânga. Xeno îi spunea că fusese rănit. Kira icni, 
iar Vishal întrebă: 

*Ce s-a întâmplat, domnişoară Navarez? * 

— Eu... 

Un alt fior, mai puternic decât înainte. Kira scânci, ochii 
îi lăcrimară și clătină din cap. O ţepușă fierbinte, albastră, 
tăia prin straturile exterioare ale scutului ei - o căldură 
arzătoare, ca a soarelui, care îi topea cea de-a doua piele. 
Lamă Delicată o putea proteja de multe lucruri, dar nici 
măcar ea nu putea face față lăncii termice. Meduzele își 
amintiseră lecţiile vechi, despre cum să lupte cu Idealis. 

— Îmi creează... dificultăţi. 


[IKira aici: Grăbește-te dacă poti, Itari.]] 


Un val de culori străbătură pielea Meduzei. Apoi Itari își 
retrase tentaculele din perete. Bucăţi de mucus se scurseră 
de pe ventuzele aflate pe braţul extraterestrului 


[[Itari aici: Ctein este cu patru nsarro înaintea noastră și 
paisprezece punti mai jos.]] 

[[Kira aici: Cât de departe e un nsarro?]] 

[[itari aici: Distanța pe care o poate înota cineva în 
șapte pulsuri. ]] 


Din amintirile Seminţei, Kira avea senzaţia că un puls nu 
însemna foarte mult, deși nu putea să spună exact cât era. 

O explozie zgudui puntea de sub ei. 

*Kira*, rosti Falconi, care părea agitat. 

Dronele lui Hwa-jung zburau deasupra umerilor lor, niște 
lumini puternice de căutare strălucind sub manipulatorii lor. 


— Toată lumea să se ţină bine, spuse Kira. Mergem în 
jos. Paisprezece punți. 

Trimise tije negre în jurul cuștii cu zăbrele pe care o 
crease, plasându-le între oamenii pe care îi proteja. Odată 
ce Falconi și ceilalți se ţinură bine de ele, Kira săpă în punte 
cu xeno, lăsând mii de fibre ca niște degete să distrugă 
podeaua, să rupă ţevi, circuite și organe stranii, care pulsau 
și care separau diferitele niveluri ale navei. 

Ce făcea era riscant. Dacă atingea o linie aflată sub 
presiune, explozia putea să îi omoare pe toți. Lamă Delicată 
știa care era pericolul însă și era încrezătoare că putea 
evita piesele letale de echipament. 

In câteva secunde, făcuse o gaură destul de mare încât 
să încapă tot grupul. Sub ei, umbre albastre șerpuiau într- 
un licăr de praf care se ridica, strălucitor ca niște tăciuni. 

Apoi Kira eliberă strânsoarea Seminţei asupra pereţilor 
și a scutului și sări, cu tot cu încărcătura pe care o ducea, în 
amurgul albastru. 


5. 


Un vârtej de praf o orbi pe Kira pentru o clipă. 

Aerul se limpezi și văzu o cameră lungă, joasă, cu paturi 
nu foarte adânci, umplute cu apă. Pereţii erau aproape 
negri, ca și podeaua. 

Sfere ovale, de mărimea capului unei persoane, 
străluceau cu o lumină blândă deasupra unor nișe ca niște 
altare, care se aflau la distanțe regulate de-a lungul 
pereților. 

In apă se foiau siluete întunecate, micuțe, ca niște 
insecte. Zburară înainte ca luminile de la dronele lui Hwa- 
jung să le surprindă, căutând protecţie în umbre. 

„Piscine de eclozare.“ Acesta fu primul gând al Kirei, dar 
nu-și imagina de ce Meduzele ar fi pus așa ceva pe o navă 
spaţială, dintre toate locurile posibile. Puteau folosi o altă 
tehnologie pentru reproducere. De exemplu, Cuibul 
Transferului. 


Plăci transparente, groase de câţiva centimetri, erau 
trase peste piscine, sigilându-le și, fără niciun fel de 
avertizare de la mirosul de pe Hierophant, toată senzaţia de 
greutate dispăru. 

*La naiba! *, exclamă Falconi. 

Pentru o clipă, se zbătu, apoi folosi propulsoarele 
costumului ca să se stabilizeze. In spatele lui, ceilalţi se 
țineau de tijele pe care le crease Kira din Sămânţă. 

În mod normal, trecerea la gravitație zero ar fi deranjat- 
o pe Kira la stomac, dar, de data asta, nu o făcu. Stomacul 
ei era la fel ca înainte, fără să se încordeze de parcă ar fi 
urmat să moară. In schimb, Kira avu senzaţia de libertate. 
Pentru prima oară, imponderabilitatea era plăcută (sau ar fi 
fost, dacă nu ar fi existat circumstanțele pe care le 
traversau). Se simţea de parcă ar fi zburat, ca și cum ar fi 
fost într-un vis. Sau într-un coșmar. 

Gravitaţia zero îi dăduse Kirei bătăi de cap toată viaţa. 
Singurul motiv la care se putea gândi pentru această 
schimbare era Lamă Delicată. Orice ar fi fost, era 
recunoscătoare pentru această ușurare. 


[Iltari aici: Idealis, fără gravitatie, bancurile lui Ctein vor 
fi libere să inoate spre noi din toate direcțiile. ]] 


— Aha, mormăi Kira, mai mult pentru ea decât pentru 
altcineva. 

Se extinse din nou cu xeno și făcu o altă gaură în podea. 
Cu materialul pe care îl scoase de acolo, construi un scut 
mic, dens, sub picioarele lor. Nu avea de unde să știe dacă 
jos nu îi aștepta un batalion de Meduze. 

Apoi, cu ajutorul cârceilor, se trase pe ea și pe ceilalți 
spre următorul etaj. 

De data asta, se treziră într-un spaţiu vast, tot albastru, 
decorat cu pete de roșu și de portocaliu care erau cât 
degetul ei. O confluență de stâlpi hexagonali se ridica din 
podea spre tavan asemenea unui copac, iar în jurul 
trunchiului, niște cuiburi întortocheate atârnau de cabluri 
care străluceau precum cositorul. Peste tot se simţea un 


miros de concentrare internă. 

Kira nu-și dădu seama care era scopul camerei. Cu toate 
astea, nu putu să nu aprecieze măreţia spaţiului, 
frumusețea în stil baroc, caracterul străin al locului. 

Apoi continuă să sape și făcu o gaură prin a treia podea, 
care le oferi acces spre un coridor micuţ, cu numai câteva 
uși. Cam la zece metri înaintea lor, pasajul se termina cu o 
deschizătură circulară care ducea la o altă cameră umbrită. 

Tocmai când începu să sape spre următorul etaj, 
interveni un miros deja familiar. 


[Iltari aici: Pe aici, ldealis. ]] 


lar Meduza o ocoli și o luă spre deschizătură. 

Kira blestemă, repoziționă scutul și se grăbi după el, 
trăgând echipajul cu ea. Se simţea ca o corabie ai cărei 
marinari stăteau agăţaţi de margine, pregătiţi să respingă 
intrușii. 

După ce trecură prin ușa circulară, Kira simţi cum se 
deschideau pereţii. Dori să vadă ce era în aţa ei, iar 
Sămânţa îi răspunse la dorinţă. Vederea i se mută de la 
interiorul scutului la camera înconjurătoare, ca și cum lui 
xeno i-ar fi crescut ochi pe suprafrța scutului. 

Poate chiar așa și era. 

Acum, Kira văzu că acea cameră era un fel de zonă de 
hrănire. Atâta lucru recunoscu din amintirile Lamei 
Delicate. De-a lungul pereţilor erau alcovuri, precum și 
tuburi, cuve și containere transparente, pline de creaturi 
care pluteau și care așteptau să fie mâncate. Intr-una, era 
pfennic-ul care avea gust de cupru. În alta, era nor, cu 
multe picioare, moale și savuros și o minunăţie de vânat... 

Printre alcovuri erau mai multe uși, toate închise. ltari 
nu o selectă pe niciuna. În schimb, Meduza se îndreptă spre 
un petic din podea, tentaculele târându-i-se în urma lui. 


[[ltari aici: Pe aici. ]] 


Extraterestrul bătu în mai multe zone circulare din 


podea, iar un capac în formă de disc se deschise cu zgomot 
și dezvălui un tub roșu, strălucitor, cu diametrul de un 
metru. 


[[Itari aici: Înotați pe aici.]} 


Apoi Meduza se afundă în tunelul îngust. 

— La naiba, spuse Kira, dorindu-și ca extraterestrul să o 
fi lăsat tot pe ea prima. Toată lumea jos, altfel nu o să 
încăpem. 

Echipajul dădu drumul tijelor și barelor pe care le 
făcuse, apoi Kira începu să remodeleze Sămânţa, ca să 
încapă în tub. 

Înainte să termine, un fior de nondurere o străbătu într-o 
parte. Apoi un altul în scut, de data asta dintr-un unghi 
diferit, și se auziră detonări în timp ce armele trăgeau. Kira 
tresări. Întregul costum tresări, trăgând după el bariera 
care se eroda rapid. 

Ușile alcovurilor dezvăluiră un roi de sfere care bâzâiau. 
Drone. Zeci de drone, înarmate cu lasere, aruncătoare de 
cartușe și tăietoare. În timp ce se îndreptau spre ea, 
mandibulele le  scânteiau de la electricitate, iar 
manipulatoarele lor fremătau ca niște foarfeci nerăbdătoare 
să-i taie pielea. 

Bum! 

Explozia de la lansatorul de grenade al lui Falconi o lovi 
cu putere. O străfulgerare apăru în capătul celălalt al 
camerei, și bucăți din mașinăria Meduzelor se lovi de 
perete. Și ceilalți membri ai echipajului trăgeau cu tot ce 
aveau. 

Una dintre dronele lui Hwa-jung explodă. 

Kira înjunghie cu ţepi ascuţiţi: câte unul pentru fiecare 
sferă. Totuși, oricât de rapidă ar fi fost Lamă Delicată, 
sferele erau și mai rapide. Se fereau, plutind în unghiuri 
ciudate, imprevizibile, pe care ochii Kirei nu le puteau 
urmări. Carnea nu se compara cu viteza sau cu precizia 
unei mașinării, nici măcar carnea simbiotului ei. 

Pe linia de comunicaţie, cineva ţipă, îndurerat. 


Kira strigă și ea, dorindu-și să poată da dronele la o 
parte. Lamă Delicată trimise o explozie de energie prin 
suprafaţa sa exterioară, inclusiv prin scut. Cinci dintre 
dronele extraterestre  scoaseră scântei și  căzură, 
manipulatoarele lor strângându-se în niște pumni mici. 
Electricitatea era bine-venită, chiar dacă neașteptată, dar 
nu era îndeajuns ca să oprească măcelul. 

Dronele păreau să se concentreze mai mult pe ea. Kira 
nu credea că o puteau omori, dar lucrurile stăteau altfel 
pentru membrii echipajului. Nu putea distruge dronele 
destul de repede încât să-i protejeze pe Falconi și pe 
ceilalți. 

Așa că făcu singurul lucru pe care-l putea ace: își 
imagină o sferă goală, care o cuprindea pe ea și echipajul. 

Lamă Delicată o ascultă, creând o bulă perfect rotundă 
în jurul lor. 

*Ce naiba?*, exclamă Sparrow; ţevile laserelor ei erau 
foarte fierbinţi. 

Bula era însă subţire. Prea subţire. Kira simţea deja cum 
se formau douăsprezece sau mai multe puncte fierbinţi pe 
suprafoța ei, în timp ce dornele trăgeau. Spre deosebire de 
mai înainte, acum nu putea vedea în exterior, nu putea 
stabili unde erau sferele, ca să le distrugă. La jumătate de 
metru deasupra capului, un jet de scântei trecu prin 
membrana neagră. 

O sferă cât un pumn zbură înăuntru și, pentru o clipă, o 
lumină orbitoare invadă interiorul. Apoi Lamă delicată pluti 
peste gaură, acoperind-o din nou. 

Kira nu știa ce să facă. Din disperare, se pregăti să se 
separe de bulă și să se arunce în afară, pentru a atrage 
focul departe de echipaj. Poate că atunci reușea să distrugă 
sferele. Era însă o acţiune aproape suicidală. Meduzele nu 
aveau cum să fie prea departe de mașinăriile lor. 

— Stai aici, îi spuse ea lui Falconi, însă în următoarea 
clipă îi lovi o explozie sonică: un răcnet răscolitor, care făcu 
dinţii Kirei să vibreze atât de tare, încât se temu că se vor 
sparge din cauza atacului. 


6. 


Suliţele de căldură dispărură în afara bulei, precum și 
barajul de fascicule ale laserelor și ale proiectilelor. Uimită, 
Kira deschise un portal, ca să se uite afară (asta în timp ce 
se asigură că avea capul protejat de un strat gros din cea 
de-a doua piele). 

Sferele se învârteau și se îndreptau în direcţii aleatorii. 
Păreau ametțite din cauza zgomotului. Armele lor trăgeau 
spre pereţi, podea și tavan, iar manipulatoarele se legănau, 
moi și fără scop. 

Dincolo de tuburi, Kira îi văzu pe entropiști zburând spre 
ea, robele lor fiind împăturite cu o precizie ca de origami. În 
mâini le strălucea o lumină, iar în faţa lor era o undă de șoc 
strălucitoare de aer comprimat. Din ea emana ţipătul acela 
groaznic. Laserele loveau unda de șoc, iar Kira văzu cum 
aceasta refracta undele de energie departe de entropiști. 
Nici cartușele nu aveau mai mult succes. Explodau, cu 
străluciri de metal topit, la un metru și jumătate de Jorrus și 
de Veera. 

Kira nu înțelegea ce se întâmpla, dar nici nu se opri în 
loc pentru asta. Își întrerupse forma și lovi cea mai 
apropiată dronă, prinzând-o de mijloc. Distruse mașinăria 
fără nicio ezitare. 

Dronele de serviciu ale lui Hwa-jung zburau în jurul ei, 
formând un halou care strălucea cu lumina tăioasă a 
aparatelor de sudură, înțepând orice sferă care se apropia. 
Acestea o salvară de mai multe ori de la lovituri care i-ar fi 
distras atenţia. 

*Ți-am trimis câteva ajutoare*, spuse Hwa-jung. 

Următoarele câteva secunde se transformară într-o 
confuzie de descărcări electrice, ghimpi de la Lama 
Delicată și fascicule laser. Sparrow și Falconi trăgeau peste 
umerii ei și, împreună, cei doi distruseră aproape la fel de 
multe drone ca și Kira. 

Entropiștii se dovediră și ei a fi extrem de capabili în 
toată agitația, deși nu purtau armură. Robele lor erau mai 


mult decât atât și păreau să aibă ascunse sub ele un fel de 
lasere. Kira nu era sigură. Dar reușeau să se lupte cu (și să- 
și ucidă) dușmanii, iar pentru asta le era recunoscătoare. 

Când ultima sferă fu distrusă, Kira făcu o pauză, ca să-și 
tragă sufletul. Chiar și cu Lamă Delicată, care se asigura că 
primea aer, era greu să inspire destul. Și cu masca de pe 
față și masa din ce în ce mai mare a xeno care o înconjura, 
îi era atât de cald, încât o luase ameteala. 

Căzu în bula neagră ca obsidianul și se întoarse să se 
uite la echipaj. Îi era groază de ce avea să vadă. 

Hwa-jung își ţinea mâna la șoldul stâng. Printre degete îi 
curgeau sânge și spumă medicinală. Faţa ei în formă de 
lună avea o expresie tăioasă, nările i se mișcau și buzele îi 
erau strâns lipite și albe. Vishal plutea deja lângă ea, 
scoțând din trusa medicală un bandaj de teren. Doctorul 
părea să fi fost lovit și el. Un punct alb de spumă 
medicinală îi acoperea unul din umeri. Sparrow părea să fie 
neatinsă, dar un laser lovise articulaţia de la cot a 
costumului lui Falconi, îngheţându-l într-o poziţie pe 
jumătate îndoită. 

— Braţul tău e în regulă? întrebă Kira. 

Bărbatul se strâmbă. 

*Da, doar că nu pot să-l mișc. * 

Sparrow se duse la Hwa-jung, durerea de pe faţa ei fiind 
aproape egală cu cea de pe faţa femeii mecanic. Sparrow 
atinse umărul lui Hwa-jung, dar nu făcu nimic să intervină 
în tratamentul lui Vishal. 

*Sunt bine*, mormăi Hwa-jung. *Nu te opri pentru 
mine.* 

Kira își mușcă buza în timp ce se uita. Se simţea 
neajutorată, de parcă ar fi eșuat. Dacă l-ar fi folosit mai 
bine pe Lamă Delicată, ar fi putut să protejeze pe toată 
lumea. 

Ca răspuns la întrebarea pe care nu o pusese, Falconi 
zise: 

*Nu ai cum să te întorci în timp. Nu acum. Singurul mod 
de a trece de asta este prin ea. * 

Înainte să-i poată răspunde, o Meduză apăru prin gaura 


în formă de disc din podea. Aproape că o înjunghie, doar că 
mirosi creatura și-și dădu seama că era Itari. 


[[ltari aici: ldealis?]] 
[IKira aici: Venim. ]] 


Un nor de miros veni spre ea, nu de la Itari, ci de la ușile 
acum deschise de unde apăruseră sferele albe ca niște 
oase. De acolo veneau și alte Meduze și nu erau deloc 
fericite. 

— Trebuie să plecăm, spuse Kira. Toată lumea în tub. O 
să aduc eu capacul. 

Itari intră din nou prin gaura din podea, Falconi îl urmă, 
apoi Jorrus, Veera și Sparrow. 

— Grăbește-te, doctore! strigă Kira. 

Vishal nu răspunse, dar își închise trusa medicală cu o 
viteză exersată. Apoi sări prin gaură. Hwa-jung făcu același 
lucru o secundă mai târziu, fiind urmată de laserul ei, care 
era legat de umăr. 

— Era și timpul, bombăni Kira. 

Aceasta îl strânse pe Lamă Delicată în jurul ei, scăpă de 
o parte din materialul în exces pe care-l adunase de pe 
navă și sări în tub. 


7. 


Omoară-l pe Ctein!“ 

Gândul îi răsună Kirei în minte în timp ce înainta prin 
tubul stacojiu. Se mișca repede, foarte repede, ca mașina 
de pe staţia Orsted. 

Nişte panouri transparente  pâlpâiau la intervale 
regulate. Prin ele, Kira văzu mai multe camere: una cu 
verdeață - o pădure de alge pe un fundal de stele -, una cu 
o spirală din metal în jurul unei flăcări, o altă mașinărie 
neidentificată care bâzâia și multe altele, pline cu lucruri și 
forme pe care nu le recunoștea. 

Încă trei și... 


O explozie o aruncă pe Kira într-o parte a tubului. 
Suprafața curbată nu rezistă și alunecă într-o parte, 
împreună cu Itari și cu echipajul, prin camera lungă și lată 
căptușită cu capsule din metal. 


8. 


La naiba, la naiba, la naiba.“ 

Kira deschise canistra de praf pe care o purta la șold. Un 
nor alb explodă în jurul ei și al echipajului, subţiindu-se în 
timp ce se extindea spre pereţi. Spera că avea să-i 
protejeze destul de mult încât să recapete controlul asupra 
situaţiei. 

Trebuia să acţioneze rapid. Viteza era singurul mod prin 
care aveau să supravieţuiască. 

Kira își înfipse cârceii prin podea și se opri cu o tresărire 
dureroasă. 

Prin praf, văzu o creatură ca un crab, cu o coadă aprinsă 
pe care o trăgea de-a lungul unui perete îndepărtat. Se 
îndrepta spre o deschizătură mică, întunecată, care avea 
mai puţin de un metru în diametru. 

Oprește-o.“ 

Odată cu gândul, Lamă Delicată aruncă o mare parte din 
masa acumulată în timp ce sărea după Meduză. Folosind 
cele mai subţiri fire, Kira se trase de-a lungul punţii, 
arcuindu-se prin nor. 

Crabul se zvârcoli și încercă să se ferească. 

Prea lent. Înjunghie Meduza cu una dintre lamele 
triunghiulare ale xeno și lăsă lama să treacă prin creatură, 
trăgându-l în ţeapă pe extraterestru așa cum un sfrâncioc 
își prinde prada. 

Kira examină camera. Era goală. Sparrow și Falconi mai 
aveau câteva urme de arsuri pe armură, dar altfel erau 
bine. Își mențineau poziţiile lângă tubul distrus, împreună 
cu entropiștii. 

Spirale de electricitate se arcuiră din podeaua răsucită, 
blocând drumul. Hwa-jung se apropie și se întinse spre 
flacăra de un alb- albăstrui cu o uneală de la curea. 


Peste o secundă, descărcările dispărură. 

Apoi Kira îl văzu pe Vishal plutind aproape de partea din 
spate a peretelui. Doctorul era paralizat într-o poziţie rigidă, 
ca de scândură, cu brațele întinse într-o parte și alta a 
corpului. Costumul lui intrase în modul de protecție, 
îngheţându-l în acea poziţie pentru propria lui siguranţă. 
Motivul era evident: niște picături de spumă medicinală îi 
curgeau de la o arsură de pe piept. 

Kira se îndreptă spre el, având de gând să-l tragă din 
aer și să-l prindă cu Lamă Delicată. Când făcu asta, o 
umbră se foi în colţul vizorului său. 

Se întoarse, iar pulsul i-o luă razna. 

O creatură spiralată, ca un miriapod, traversă puntea 
superioară, îndreptându-se spre Jorrus, care era întors cu 
spatele la ea. Sute de picioare negre traversau lungimea 
segmentată a miriapodului. Cleștii îi atârnau deschişi în fața 
unei guri pline cu un rând de mandibule din care se scurgea 
mizerie. 

Atât Kira, cât și Veera văzuseră miriapodul, însă Jorrus 
nu. Veera ţipă, iar Jorrus o privi, neînțelegând însă nimic. 

Kira înjunghia deja cu Lamă Delicată, doar că era prea 
departe. 

Miriapodul sări pe Jorrus. Cleștii lui îl prinseră de cap, iar 
picioarele i se înfâșurară în jurul corpului. Entropistul reuși 
să scoată doar un țipăt sugrumat, după care cleștii ascuţiţi 
îi trecură prin craniu și prin gât, separându-i capul de corp 
și eliberând din artere un jet de sânge. 


9. 


Miriapodul îl aruncă pe Jorrus într-o parte și se îndreptă 
spre Hwa-jung. 

Kira ţipă, încă incapabilă să ajungă la extraterestru... 

Zgomotul propulsoarelor bubui când Sparrow iniție 
propulsia de urgenţă a armurii și înaintă. Apucă miriapodul 
tocmai când se așezase pe Hwa-jung, și cei trei se învârtiră 
în aer. 


Lasere luceau între corpurile lor încleștate și sângele 
țâșni din carapacea segmentată a extraterestrului. Apoi și 
sângele uman umplu aerul și se auzi un scârțâit de protest 
metalic dinspre costumul lui Sparrow. 

În comunicatoare se auzi sunetul unui gâfâit disperat. 

Fără se duse și ea într-acolo cu toată viteza. Ajunse la 
cele trei siluete care se luptau tocmai când Sparrow 
împingea miriapodul într-o parte și îl arunca în peretele 
alăturat. În tot acest timp, extraterestrul se zvârcolea și se 
rotea. 

BUM! 

Lansatorul de grenade al lui Falconi trase și miriapodul 
explodă în bucăţi de carne portocalie. 

— Cât de rău...? începu Kira să întrebe când se apropie 
de Sparrow și de Hwa-jung. 

Văzu răspunsul chiar în timp ce vorbea. Spuma 
medicinală ieșea dintr-o gaură urâtă din armura piciorului 
stâng al lui Sparrow. Genunchiul era blocat, drept, rigid ca 
un băț. 

Hwa-jung nu era nici ea într-o formă mai bună. 
Miriapodul o mușcase în partea dreaptă a spatelui. 
Costumul ei oprise deja sângerarea, dar brațd îi atârna 
nefolositor și întregul ei piept părea strâmb. 

În spatele lor, Veera ţipa. Femeia plutise până lângă 
corpul lui Jorrus, luându-l în braţe și ţinându-se de el ca și 
cum ar fi fost singurul lucru solid într-un ocean nesfârșit. 

Expresia de pe fața femeii era prea dureroasă pentru 
Kira ca să o poată privi. Se uită în altă parte. „Așa nu 
merge.” Gândul îi veni cu o claritate rece. 

*Ce pot să fac? *, întrebă Flaconi, care se duse lângă 
Hwa-jung. 

*Doar stai de pază*, spuse Sparrow cu o voce plină de 
durere, în timp ce îi punea un bandaj lui Hwa-jung. 

*Aaa! *, strigă Hwa-jung. _ 

Kira făcu mai mult decât să stea de pază. Il luă pe Vishal 
de unde plutea, rigid și neajutorat, în cealaltă parte a 
camerei, și îl trase aproape. Doctorul își mută privirea spre 
ea. Părea speriat și frustrat din cauza inabilităţii de a se 


mișca. Avea fața transpirată, de parcă ar fi avut febră 
mare. Apoi îi prinse și pe Veera și Jorrus (și capul tăiat al 
acestuia) și îi aduse ușor spre ea. Veera nu obiectă, doar se 
tinu mult mai strâns de Jorrus și își îngropă vizorul în roba 
lui pătată de sânge. 

ltari se alătură micului lor nod de corpuri, târându-și 
tentaculele în spate, ca pe niște steaguri nemișcate în lipsa 
vântului. 

Acum că toată lumea era aproape, Kira începu să rupă 
puntea, cu intenţia de a construi un dom protector în jurul 
lor. Nu avea să treacă mult timp și alte Meduze aveau să-și 
facă apariţia, iar Hwa- jung, Vishal și Veera nu erau în stare 
să lupte. 

In timp ce îl conduse pe Lamă Delicată spre interiorul 
podelei, simţi o reticenţă stranie dinspre xeno, o reticenţă 
pe care nu o înţelegea și pe care nu avea timp să o 
descifreze, așa că ignoră sentimentul și... 

Tresări când Itari își înfoșură un tentacul în jurul ei. 
Ventuzele creaturii îl prinseră pe Lamă Delicată, într-o 
încercare inutilă de a o ţine pe loc. Pentru o clipă, Kira fu 
nevoită să lupte cu instinctul de a trimite ţepi prin Meduză. 


[[Kira aici: Ce se...]] 
[[Itari aici: Idealis, nu. Oprește-te. Nu e sigur. ]] 


Kira îngheţă, iar xeno îngheţă odată cu ea. 
[IKira aici: Explică. ]] 


Falconi îi privea prin vizor. 
*Ce se întâmplă, Kira? * 
— Asta încerc să-mi dau seama. 


[[Itari aici: În podeaua asta e un tub electric. Vezi?]] Şi, 
cu unul dintre braţele sale osoase, arătă spre o linie care 
străbătea mijlocul punţii. //Curent lung și rapid. Foarte 
periculos de întrerupt. Explozia ne-ar ucide. ]] 

Kira îl retrase imediat pe Lamă Delicată. Ar fi trebuit să 


fie mai atentă la xeno. Greșeala ar fi putut să-i coste pe 
toti. 


[[Kira aici: Puntea de deasupra noastră e sigură?]] 
[[ltari aici: Ca să o ataci cu a doua ta piele? Da.]] 


După ce primi această asigurare, Kira rupse tavanul și îl 
folosi ca să construiască un dom gros în jurul lor. In timp ce 
lucra, îi spuse lui Falconi: 

— E o conductă de energie în podea. Va trebui să tai pe 
altundeva. Apoi arătă spre doctor și spre Hwa-jung și spuse: 
Nu putem să-i luăm cu noi. 

*Nici aici nu putem să-i lăsăm*, spuse Falconi furios. 

Kira îi aruncă o privire la fel de furioasă, dar nu se opri 
din construit nici măcar o clipă, cârceii asamblând domul de 
unii singuri. 

— Vrei să fie uciși? Nu pot să-i protejez. E prea mult. Și 
nu putem să-i trimitem înapoi. Ce vrei să fac? 

Urmă un moment de tăcere apăsătoare. 

*Poţi să îi repari, așa cum ai făcut cu bonsaiul meu? Ai 
intrat în creierul lui Gregorovich, nu? Cât de greu ar fi să 
vindeci niște oase și câțiva mușchi? * 

Kira clătină din cap. 

— Greu, foarte greu. Aș putea să încerc, dar nu aici și nu 
acum. E prea ușor să greșesc și nu aș putea să înfrunt și 
Meduzele în același timp. 

Falconi se strâmbă. 

*Da, dar dacă îi lăsăm aici, Meduzele... * 

— Se vor concentra asupra mea. Hwa-jung, Vishal, 
Veera, ar trebui să fie toţi în regulă pentru o vreme pe cont 
propriu. Nu știu ce să zic despre Sparrow, însă... 

*Încă pot să lupt*, spuse Sparrow dintr-odată. *Nu vă 
faceti griji pentru mine.* 

Aceasta apăsă pentru ultima oară pe bandajul de pe 
spatele lui Hwa-jung, apoi o îmbrăţișă și se duse în locul 
unde Kira stătea suspendată printre zeci de ghimpi 
întunecați, fiecare conectat la carcasa pe care o asambla. 

— Ar trebui să stai aici. Toţi ar trebui să rămâneţi, spuse 


Kira. Eu... 

*Nu te lăsăm singură*, spuse Falconi. *Am terminat 
discuția.* 

Hwa-jung își înfipse ghetele în podea, fixându-le pe loc, 
și își apucă arma cu braţul sănătos. 

*Nu-ți face griji pentru noi, Kira. O să supraviețuim. * 


[[Itari aici: Trebuie să ne grăbim. Măreţul Ctein o să se 
pregătească pentru noi. ]] 


— La naiba... Bine. Voi trei ieșiţi din dom. Acum. 

Kira tocmai îi traducea lui Itari discuţia când Hierophant 
se zdruncină un metru spre tribord și toate luminile 
pâlpâiră. Alarmată, se uită în jur. Nimic nu părea să se fi 
schimbat. _ 

*Gregorovich! *, spuse Falconi. Işi apăsă o porţiune a 
căștii. *Gregorovich, ești acolo? * Scutură din cap. *La 
naiba, nu e semnal. Trebuie să ne mișcăm. * 

Și asta și făcură. Kira ieși din dom și, după câteva 
secunde de muncă, îl sigilă și îl întări din exterior. Meduzele 
tot puteau să pătrundă înăuntru, dar avea să dureze și era 
încrezătoare în ce spusese mai devreme: extratereștrii erau 
mai preocupaţi de ea și de Idealis decât de oricine 
altcineva. 

Hwa-jung și Sparrow se uitară una la cealaltă până când 
ultima bucată de material fu pusă la dom. Apoi Sparrow se 
îndreptă de spate și se întoarse cu o expresie atât de dură 
și de ucigașă, încât, pentru prima oară de când o întâlnise, 
Kirei îi fu frică de ea. 

*Du-ne la Ctein*, mormăi Sparrow. 

— Pe aici, zise Kira. 

Cu un scut de jumătate de metru grosime în fața ei, Kira 
se grăbi pe coridor, spre ușa pe care i-o arătase ltari. 
Sparrow, Falconi și Meduza o urmară. 

Ușa se deschise. Dincolo de ea era o cameră plină cu 
rânduri din ce păreau să fie gândaci uriași, în capsule 
înguste din metal. 

Kira ezită. „O altă capcană?” 


— Lăsaţi-mă să mă duc eu prima, spuse ea, apoi îi 
traduse și lui Itari. Falconi încuviință, iar el și ceilalţi doi 
pășiră în spate, oferindu-i spaţiu. 

Kira inspiră adânc și înaintă. 

Când trecu prin ușă, o explozie puternică o orbi și o 
curea din oțel păru să o prindă de talie, tăind prin piele, 
mușchi și os. 

Nu era moartă. 

Ăsta fu primul gând al Kirei și o derută. Ar fi trebuit să 
fie moartă dacă Meduzele puseseră mine în jurul ușii. Nu o 
durea talia, doar simţea o presiune și o senzaţie incomode, 
înțepătoare, la pachet cu o doză copioasă de nondurere. 

Explozia o ameţise. Încercă să se miște și descoperi că 
numai gâtul și braţele reacţionau. Când o ploaie de lasere și 
de cartușe îi țintiră spatele, riscă și se uită spre picioare. 

Își dori imediat să nu o fi facut. 

Explozia arsese jumătate de metru din materialul xeno 
care îi înconjura talia. Lungimi de intestine gri-albe se 
revărsau din găuri, împreună cu jeturi de sânge șocant de 
aprins la culoare. În timp ce inerția îi întoarse șoldurile, se 
uită la albul osului, prin tot acel sânge, și i se păru că 
recunoaște o vertebră. 

Xeno deja îi trăgea intestinele înăuntru și închidea 
rănile, dar Kira știa că acestea ar fi trebuit să o omoare. 
Amintirile Seminţei fuseseră foarte clare. Era foarte posibil 
ca gazda xeno să moară. 

Când se învârti, o săgeată din metal topit trecu prin 
scutul ei, ca lancea unui zeu. 

Apoi o alta, mai aproape de miezul ei vulnerabil. Picături 
incandescente i se pulverizară pe picioare. Acestea ricoșară 
pe suprafața întărită a costumului, răcindu-se și devenind 
negre. 

Kira nu simţea durere, dar vederea îi era înceţoșată și 
totul părea distant și lipsit de substanţă. Nu putea să lupte. 


Abia dacă putea să gândească. 

Observă o varietate de Meduze care veneau spre ea: 
tentacule, clești, apucători care se întindeau spre ea. Nu 
avea timp să evadeze, nu avea timp să scape... 

Apoi Falconi, Sparrow și Itari erau lângă ea, trăgând cu 
armele. Bum! se auzi lansatorul lui de grenade. Brrr! făcură 
armele ei. Bzzz! șuierară laserele lui. 

Iniţial, Kira crezu că era salvată. Doar că erau prea 
multe Meduze. Se împărțiră în grupuri, îi împinseră pe 
Sparrow și pe Falconi spre pereţii din spate, dincolo de 
rafturile din metal, și îl forțară pe Itari spre un colţ curbat. 

„Nu!“, îşi spuse Kira când cei trei dispărură în spatele 
unui perete de corpuri răsucite. 

Meduzele săriră pe ea. Cele mari și cele mici, cele cu 
picioare, cele cu clești și cele cu anexe pe care nici nu le 
recunoștea. Căldura fierbinte ca o stea începea să îi treacă 
prin pielea protectoare. 

încercă să înjunghie. Lamele  omorâră câțiva 
extratereștri, dar alții îi scăpară, sau poate că explozia 
căldurii o oprise, iar costumul ricoșă în nondurere. 

Continuă să încerce, deși căldura o amețea. Incercă să 
găsească defectele microscopice din armura Meduzelor. Și, 
în tot acest timp, o senzaţie aproape stupefiantă de 
dezgust o înconjură: întreaga mulţime de Meduze își 
proiecta ura și repulsia spre ea. 


[L Neformă, piele greșită!]] strigau în timp ce 
înjunghiau, și rupeau, și își ardeau drumul spre carnea ei. 
Numărul lor mare o împiedica să se miște, chiar și cu 
puterea întreagă a Lamei Delicate. 

Prin urmare, Kira făcu singurul lucru pe care-l putea 
face: renunţă. Renunţă în mod conștient la controlul asupra 
Seminţei și îi spuse să facă tot ce trebuia. Trebuia, pentru 
că ea nu putea. Alte câteva secunde și avea să-și piardă 
cunoștința... 

Scutul, și pereţii, și lucrurile care mișunau dispărură și 
își pierdură culoarea. Camera se înclină în jurul ei. Apărură 
străfulgerări, și zguduiri, și sunete înfundate. Dar nimic din 


toate astea nu însemna nimic, era ceva abstract și 
neinteresant. 

Simţi cum Sămânţa se extindea, îndopându-se cu 
Battered Hierophant ca niciodată, renăscând cu o nouă 
viață, înflorind și răspândindu-se cu o multitudine de ramuri 
negre, șerpuitoare. lar Kira era conștientă de mărirea 
dimensiunii ei ca de o expansiune a spaţiului ei mental. Ce 
o făcea pe ea să fie ea se întindea pe o zonă și mai mare, 
fiind întinsă la maximum de cerințele neuronale ale 
costumului. 

Ramurile trecură prin bariera pe care o construise, 
extinzându-se până când găsiră ce se afla în spatele 
fiecărui loc de nondurere. Simţind. Gustând. Ințelegând. 
Când atinse chitina și mușchii ciudat de gelatinoși, apucă și 
ținu și roti, răsuci și rupse până când chestia zvârcolitoare 
pe care o ţinea nu se mai zvârcolea deloc. 

Încet, zgomotele deveniră mai puternice, iar culoarea 
pictă din nou Universul. Mai întâi roșu, așa că văzu sângele 
împroșcat pe pereți. Apoi albastru, așa că văzu alertele de 
presiune care pâlpâiau aproape de tavan. Apoi galben și 
verde, care îi atraseră atenţia la sângele extratereștrilor 
amestecat cu sângele uman. 

Mintea i se limpezi când aerul făcu același lucru. Fumul 
și praful se întindeau spre trei găuri din pereţi, cea mai 
mare având dimensiunea pumnului ei. 

Un strat foarte subţire din fibrele negre ale xeno 
acoperea o porțiune mare a camerei, iar ea... ea plutea în 
centrul camerei, suspendată acolo de zeci de linii ce radiau 
din ea spre pereţi. Plutind printre rafturile înguste, acolo 
unde acum se  îngrămădiseră  gândacii morţi, erau 
rămășițele a zeci de Meduze. Un nor de sânge și de 
măruntaie le înconjura, un front rezistent de fluide și de 
părţi amestecate ale corpului, presărate cu bucăţi 
mototolite de echipament. În timp ce privea, aerul care 
evada trase un crab peste una dintre găuri, acoperind-o. 

Ea făcuse asta. Ea. O durere profundă se formă în inima 
Kirei. Niciodată nu aspirase să rănească, să ucidă. Viaţa era 
prea prețioasă pentru a face asta. Cu toate astea, 


circumstanţele o forțaseră spre violență, o forțaseră să 
devină o armă. Și pe Sămânţă la fel. 

Vocea lui Falconi îi răsună în urechi. 

"Kira! Mă auzi? Dă-ne drumul !,. 

— Ce? 

Se uită și văzu că Lamă Delicată se extinsese în afara 
camerei și folosise un covor de fibre ca să-i lipească pe 
Falconi, pe Sparrow și pe ltari de pereţi, de o parte și de 
alta a intrării arse. Ușurarea o copleși pe Kira. Trăiau. 
Meduzele nu îi omorâseră. Sămânţa nu îi omorâse. Ea nu îi 
omorâse. 

Cu un efort conștient, retrase fibrele și îi eliberă pe 
Falconi și pe ceilalţi. Putea controla orice parte a Seminţei 
dacă se concentra, dar în clipa în care atenţia îi aluneca în 
altă parte, acea parte avea să se miște și să se poarte așa 
cum considera xeno. Potopul de informaţii senzoriale, 
combinat cu șocul rănii ei, o lăsase ameţită. 

„Dumnezeule... spuse Falconi, care trecu printr-un petic 
de măruntaie ca să ajungă la ea. 

. Nu cred că Dumnezeu a avut ceva de-a face cu asta... 
zise Sparrow. 

Falconi se opri lângă ea. Și o prrn cu îngrijorare. 

. Eşti bine?,. 

— Da, doar că... Eu... 

Nu voia, dar se uită din nou în partea ei de jos. 

Talia ei părea să fie normală. Lipsită de formă și groasă 
ca un butoi, din cauza costumului, dar fără niciun semn de 
rănire. Părea normală și la atingere. Inspiră și încercă să-și 
încordeze abdomenul. Mușchii funcționau, dar părea să fie 
ceva în neregulă cu ea, ca firele unui pian prost acordat, 
care sunau ciudat când erau atinse. 

Poţi să continui?... întrebă Sparrow, care-și ţinea 
armele îndreptate spre ușa din depărtare. 

— Cred că da. 


Kira știa că trebuia să îl roage pe Vishal să o examineze 
dacă scăpau de pe Hierophant. Principala problemă nu erau 
mușchii ei (aceia puteau fi vindecaţi), ci infecția. Intestinele 
ei fuseseră perforate. Dacă Sămânţa nu știa să facă 
diferenţa dintre bacteriile bune și cele rele, sau bacteriile 
bune într-un loc rău, avea să facă septicemie, și încă rapid. 

Poate că xeno putea face asta. Avea mai multă 
încredere în el decât altădată. Nu putea decât să spere la 
ce era mai bine și, dacă avea noroc, nu avea să leșine din 
cauza șocului. _ 

Kira retrase o parte din costum, eliberându-și brațele. Il 
atinse pe Falconi pe piept. 

— Ai la tine antibiotice? 

El își ridică o mână și un ac mic ieși din degetul arătător 
al costumului său exo. La comanda ei, Lamă Delicată 
expuse o fâșie de piele de pe umăr. Atingerea aerului era 
fierbinte. 

Acul înțepă când îi străpunse pielea, iar antibioticele o 
durură când își forţară drumul în ea. Se pare că Lamă 
Delicată nu considera injecţia destul de importantă încât să 
blocheze durerea. 

— Auci, spuse Kira. 

Buzele lui Falconi zvâcniră într-un fel de zâmbet. 

*E destul cât să țină un elefant în picioare. Ar trebui să 
meargă și pentru tine. * 

— Mulţumesc. 

Costumul îi acoperi din nou umărul. Kira își arcui spatele 
și își flexă din nou abdomenul. De data asta, se concentră 
pe cum trebuia să se simtă, în loc de cum se simţea. Un 
șuierat îi scăpă când fibrele prost aliniate se așezară într-o 
nouă poziție cu un zgomot care îi trimise un fior spre vârful 
degetelor și până în miezul oaselor. 

Sparrow clătină din cap. 

*Thule! Ce ai făcut? Nu am văzut niciodată așa ceva, 
chica.* 

Miros de respect. 


[[ltari aici: ldealis.]] 


Kira mormăi. Acum că Meduzele știau cum s-o rănească, 
trebuia să fie mai isteață. Mult mai isteaţă. Nu se mai putea 
arunca cu capul înainte. Aproape că fusese omorâtă și, 
dacă asta s-ar fi întâmplat, Meduzele i-ar fi omorât pe 
Falconi, pe Sparrow și pe Itari. Gândul o sperie pe Kira, într- 
un mod pe care nu-l mai simţise de pe Adrasteia. 


[Iltari aici: Nu ar trebui să stăm aici, Idealis. Suntem 
aproape de Ctein și vor veni mai multe dintre gărzile lui. ]] 
{{Kira aici: Știu. Mergem din nou înjos...]] 


O pâlpăire îi atrase atenţia Kirei când carcasa din fața 
lor pulsă, scuipând ceva. Înainte să vadă ce era și înainte să 
tragă scutul între ea și obiect, Falconi lansă propulsoarele 
lui de urgență, așezându-se în fața ei, și auzi două zgomote 
puternice. 

Un șuvoi de scântei și de șrapnel îl lovi pe Falconi. 

Priveliștea ei nemaifiind blocată de Falconi, Kira văzu 
una dintre dronele Meduzelor îndepărtându-se de ușă, cu o 
coadă protectoare din fum, ca o cometă uriașă, așa că 
trimise un amestec de fibre pe podea și pe tavan, până 
când acestea prinseră drona. Apoi o împunse, iar drona 
scârțâi când șase spini o înjunghiară din toate părțile. 

Kira respiră. Dacă nu ar fi fost Falconi, focurile dronei ar 
fi putut s-o decapiteze... 

Sparrow îl prinse pe Falconi de armură și îl trase 
aproape. Braţul drept al căpitanului era făcut bucăţi. Îi 
reamintea Kirei de o nucă spartă care expunea carnea 
dinăuntru ei. Îi era greu să-l privească. O cuprinse o 
determinare subită: nu mai avea să piardă pe nimeni. Nu și 
de data asta. 

Falconi gâfaia, dar era în continuare calm. Kira bănui că 
implanturile blocau cea mai mare parte a durerii. Spumă 


albă ieși din marginile armurii, oprind sângerarea și 
punându-i brațul într-un ghips instant. 

*La naiba*, spuse el. 

— Poţi să te miști? întrebă Kira. 

Un alt tremur zgudui Hierophant, însă îl ignoră. 

Costumul exo al lui Falconi tresări când bărbatul încercă 
să se miște. 

*Incă mai pot să-mi folosesc brațul stâng, dar 
propulsoarele nu mai merg...* 

— La naiba. 

Deci erau patru răniţi și un mort. Kira își mută privirea 
de la el spre Sparrow și Itari. 

— Inapoi. Repede. Trebuie să vă duceţi la ceilalți. 

Falconi clătină din cap în spatele vizorului său. 

*În niciun caz. Nu o să te lăsăm singură...* 

— Hei. Kira îl apucă și-și lipi fruntea de casca lui. Ochii 
albaștri ai lui Falconi erau la doar câţiva centimetri, separați 
de domul curbat al celui mai limpede safir. 

— Eu îl am pe Lamă Delicată. Voi, pur și simplu, o să fiţi 
uciși dacă rămâneți. 

Celălalt gând al ei rămase nespus: dacă nu trebuia să-și 
facă griji decât pentru ea, atunci putea să îl elibereze pe 
Lamă Delicată fără să se teamă că-i va răni sau ucide pe ei. 

Falconi respiră de câteva ori, apoi cedă. 

*La naiba. Bine. Sparrow, și tu. Toţi...* 

Femeia scutură din cap. 

*Nu o las pe Kira....* 

*E un ordin! * 

*La naiba! * 

Sparrow începu însă să se îndrepte spre camera din care 
tocmai ieșiseră. Falconi era în urma ei, împreună cu Itari. 

— Grăbiţi-vă! Hai, hai, le zise Kira. 

La îndemnurile ei, aceștia se întoarseră la domul pe care 
îl asamblase. Kirei nu-i luă decât câteva secunde să facă o 
gaură de mărimea unei Meduze în el. Înăuntru, Hwa-jung 
avea laserul îndreptat spre deschizătură. 

*Ai grijă de tine*, îi spuse Falconi când se pregătea să 
intre. 


Kira îl îmbrăţișă, cât de bine putea prin armură. 

— Să nu păstrezi cicatricele de la asta, da? Îmi promiţi? 

*O să supraviețuiești, Kira. * 

— Sigur că da. 

*Gata, destul*, spuse Sparrow. *Trebuie să pleci și 
trebuie s-o faci acum! * 


[[ltari aici: ldealis...]] 
[[Kira aici: Trei în jos și înainte. Știu. Acolo e Ctein. Tu 
asigură-te că toate coformele mele sunt în siguranță. ]] 


Urmă o ezitare, apoi: 
[[Itari aici: Îţi promit.]] 


Apoi Kira îi închise în dom. Când deja nu mai putea să-i 
vadă, Falconi îi trimise un ultim mesaj: 
*Poţi să faci asta. Nu uita cine ești. * 

Kira își strânse tare buzele. Ce bine ar fi fost să fie atât 
de simplu. Cel mai ușor mod de a-l ucide pe Ctein era să-l 
lase pe xeno să facă ce voia, dar, dacă făcea asta, risca să 
se piardă pe ea însăși și, posibil, să creeze un alt Maw. Era 
un risc pe care nu era dispusă să și-l asume. 

Cumva, trebuia să păstreze controlul asupra xeno, 
oricare ar fi fost prețul. Cu toate astea, putea să facă mai 
multe cu el decât făcuse, iar asta însemna să-i dea 
Seminţei o anumită autonomie. 

Asta o speria. O terifia. Dar era echilibrul de care avea 
nevoie: o acţiune tensionată, la care nu-și permitea să dea 
greș nici măcar o dată. 

Se grăbi înapoi în camera unde văzuse gândacii. Aerul 
era dens din cauza sângelui și îi era greu să vadă. Il trase 
pe xeno aproape în jurul ei, compactându-l într-un cilindru 
dens din material. Apoi trimise înainte cârcei și apucă 


podeaua, înaintând prin ea. 

Acum, era singură. Ea și Sămânţa și o navă plină de 
Meduze furioase, precum și măreţul Ctein. 

Colţul gurii îi tresări. Dacă, printr-un miracol, reușeau să 
supravieţuiască - dacă rasa umană supraviețuia -, aveau să 
fie predate niște cursuri de xenobiologie interesante despre 
experienţele ei. Își dorea doar să fie acolo ca să le asculte. 

Tăiase și ajunsese la jumătatea podelei când Hierophant 
se înclină ca un leagăn dezechilibrat. Pereţii se zguduiră, iar 
Kira auzi un număr alarmant de zgomote. Luminile se 
opriră, înlocuite numai de cele de urgenţă, slabe și roșii. 
Șase jeturi de vapori de înaltă presiune erupseră din pereţi, 
marcând locurile unde se aflau liniile de presiune rupte. 

De-a lungul tunelului, Kira văzu găuri zimţate prin 
panouri, găuri care nu fuseseră acolo înainte. Unele erau 
cât o unghie, iar altele de mărimea capului ei. 

Casca din ureche cârâi... 

*... repet, Sac de Carne, mă auzi? * 

— Gregorovich, spuse ea, nevenindu-i să creadă. 

*Chiar eu. Trebuie să te grăbești, Sac de Carne. 
Coșmarurile se apropie. Unii dintre ei tocmai au distrus o 
navă a Meduzelor. Hierophant a fost lovit de rămășițe. Se 
pare că asta le-a întrerupt bruiajul. * 

— Una dintre Meduzele noastre? 

*Dinfericire, nu.* 

Kira continua să sape în podeaua de sub ea. 

— Ceilalţi se află cu o punte mai în spate. Îi poţi ajuta să 
se întoarcă pe Wa//fish? 

*Deja vorbim despre asta*, spuse Gregorovich. *Se 
discută optiuni, sunt făcute planuri, sunt luate în 
considerare metode de salvare. * 

Kira mormăi când distruse o grindă. Un cartuș ricoșă 
într-o parte a ei, dinspre tunelul de transport. Îl ignoră. 

— Bine. Să-mi spui dacă reușesc să iasă de pe navă. 

*Aftrmativ. Fă-i praf, Varunastra. * 

— Recepţionat, spuse ea din spatele dinţilor încleștaţi. O 
să-i fac praf. 

Și mai multe cartușe, lasere și proiectile începură să o 


lovească când o grămadă furioasă de Meduze se adună la 
capătul tunelului. Laturile Lamei Delicate erau destul de 
groase încât Kira să nu bage în seamă ce se întâmpla. 
Distrusese îndeajuns împrejurimile ei imediate ca să fie 
efectiv imună la focul armelor mici. Meduzele trebuiau să 
vină cu ceva mult mai mare dacă voiau să o rănească. 

Gândul îi oferi o satisfacție imensă. 

Cobori prin podeaua tunelului, trecu printr-o cameră 
care strălucea într-un roșu șters și era plină cu tuburi 
transparente cu apă și destul de mari ca Meduzele să poată 
înota prin ele, cobori din nou prin podeaua camerei și 
ajunse pe puntea finală. „În sfârșit.” Ctein era aproape 
acum. Doar puţin mai în faţă. 

Etajul la care ajunsese era de un violet întunecat, iar pe 
pereţi erau modele care îi reaminteau de desenele de pe 
Nidus.  Ecourile Celor Dispăruţi, refolosite de către 
apucători, care nici nu știau și cărora nici nu le păsa de 
semnificația acestor artefacte. 

Dezgustul de pe faţa Kirei nu era al ei, ci venea dinspre 
Sămânţă. Era o dezaprobare destul de mare încât să o facă 
să vrea să deterioreze pereţii, să îi curețe de reproducerile 
lor arogante, ignorante, deformate. 

Pluti înainte, deschizând ușile cu tăieturi prea rapide ca 
să poată fi văzute, ucigând Meduze, nelăsând nimic să o 
oprească sau să o încetinească. Era posibil să se fi pierdut, 
dar înaintea ei se simţi un miros de banc dens și îl 
recunoscu ca fiind al lui Ctein: un miros de ură, de 
nerăbdare și de... satisfacţie? 

Înainte ca Kira să îl înţeleagă, dădu peste o ușă 
circulară, înaltă de zece metri. Spre deosebire de orice altă 
ușă pe care o văzuse pe navele Meduzelor, nu era făcută 
dintr-o carapace, ci din metal, compuși, ceramică și alte 
materiale pe care nu le recunoștea. Era albă, având pe ea 
cercuri concentrice din aur, din cupru și din ceva ce era 
posibil să fie platină. 

Șapte arme staţionare erau fixate în jurul cadrului ușii, 
iar atârnate de pereţi, cu armele în mână, erau cel puţin o 
sută de Meduze de toate formele și dimensiunile. 


Kira nu ezită nici măcar pentru o clipă. Se aruncă direct 
printre ele, în timp ce îl lăsă pe Lamă Delicată să distrugă 
peretele din faţa ei, trimițând spini negri spre arme și 
aruncând mii de diferite fire în aer, fiecare în căutare de 
carne. A 

Armele explodară cu un zgomot asurzitor. In cameră 
păru să se facă liniște când xeno atenuă zgomotul. În jur de 
douăsprezece proiectile o loviră, unele rupându-se, iar 
altele punctând părţi ale costumului, fiind însoţite de 
lovituri de nondurere. 

Era un efort de apreciat din partea Meduzelor, dar Kira 
învățase prea multe și devenise prea încrezătoare. 
Eforturile lor nu aveau cum s-o oprească. Peste o jumătate 
de secundă, simţi vârfurile acelor atingând armele 
suspendate, apoi împungea prin ele, distrugând mașinăriile. 
Mușchii, oasele și carapacele Meduzelor nu reprezentară o 
provocare mai mare. Apoi le simți carnea. Simţi cum lamele 
ei le străpunseră interiorul, moale și tremurând din cauza 
traumei. Era intim și obscen și, cu toate că îi provoca 
greață, nu se opri, nu încetini. 

Kira îl retrase apoi pe Lamă Delicată. Zona din fața 
camerei circulare era un nor de sânge și de cadavre 
mutilate. Un masacru provocat de ea. 

Se simţi murdară. Simţi și rușine, și o dorinţă rapidă și 
tăioasă pentru iertare. Kira nu fusese niciodată 
credincioasă, dar se simțea de parcă ar fi păcătuit, ca 
atunci când îl crease, fără să vrea, pe Maw. 

Ce altceva ar fi putut face însă? Să îi lase pe apucători 
să o omoare? 

Nu avea timp să se gândească la asta. Se propulsă 
înainte și apucă ușa cu niște cârcei extinși în toate 
direcţiile. Apoi, cu o zvâcnire, distruse structura uriașă și 
aruncă bucăţile într-o parte, acestea lovindu-se de pereţi. 

Un miros înţepător o atacă pe Kira, mai puternic decât 


orice simţise până atunci. Se înecă și clipi, deoarece ochii îi 
lăcrimau în spatele măștii costumului. 

In faţa ei era o cameră imensă, sferică. O insulă de 
piatră, crestată, se ridica din ce ar fi fost podeaua când 
Battered Hierophant avea propulsoarele pornite. În jurul 
insulei - învăluind-o, cuprinzând-o, încorporând-o - era o 
sferă întinsă de apă, de un albastru închis, care arăta ca o 
bulă de săpun. lar acolo, în centrul sferei, suit pe insula 
crestată, era măreţul Ctein. 

Creatura arăta ca un Coșmar, în ambele sensuri ale 
cuvântului. Un amestec de tentacule, fiecare pătat cu gri și 
roșu, ieșea dintr-un corp greoi, presărat cu diferite 
excrescenţe pe carapacea portocalie. Sute, nu... mii de ochi 
cu margini albastre se aflau în partea superioară a cărnii lui 
Ctein, iar aceștia erau îndreptaţi spre ea, cu o privire 
colectivă destul de puternică încât să o facă pe Kira să 
tremure. 

Cu adevărat măreț, Ctein era enorm. Mai mare decât o 
casă. Mai mare decât o balenă albastră. Chiar mai mare 
decât Wallfish și mai masiv. Dimensiunea monstrului era 
greu de înţeles pentru Kira. Niciodată nu văzuse o creatură 
atât de mare, decât, poate, în filme sau în jocuri. Era mult 
mai mare decât și-l amintea din vise. Era, evident, 
rezultatul lăcomiei din secolele sale de domnie. 

Dar asta nu era tot. Cu vederea extinsă pe care i-o 
oferea Lamă Delicată, Kira văzu ce părea să fie un soare în 
miniatură care ardea în centrul masei fără formă a lui Ctein 
- o explozie staţionară, disperată să scape din carcasa sa. 
O perlă strălucitoare a distrugerii. Își mută vederea pe 
lumină vizibilă, apoi din nou pe infraroșu. În lumina vizibilă, 
nimic nu arăta neobișnuit. Corpul lui Ctein era același gri- 
roșiatic pe care și-l amintea din trecut. Însă în infraroșu, 
acesta ardea, strălucea, lucea. Se umfla. 

Pe scurt, arăta ca și cum Meduza ar fi avut un reactor de 
fuziune încorporat în ea. Kira se simţi mică, nesemnificativă 
și cu totul depășită. Curajul aproape că îi dispăru. În ciuda a 
tot ce făcuse Lamă Delicată, îi era greu să-și imagineze 
ceva ce putea să concureze cu mărețul Ctein. Creatura nu 


era un animal prost. Era viclean, ca orice minte a navei, iar 
inteligenţa sa îi permisese să domine Meduzele secole la 
rând. 

Acest lucru o umplu pe Kira de dubii, iar îndoiala o făcu 
să ezite. 

Înrădăcinată în podea, în jurul tronului stâncos al lui 
Ctein, era o mare parte din Conclavul Abisal - niște 
carapace ca niște lipitori, presărate cu verde și portocaliu și 
cu numeroasele brațe unite ale locuitorilor lor, care se 
legănau duse de curenţi. Se mișcau într-un vacarm 
îngrozitor care, pentru urechile Kirei, suna ca un cor de 
suflete torturate. Pentru apucătorul din ea, Nmarhl, suna ca 
acasă, iar amintirile de pe Culmea Plângătoare îi inundară 
mintea. 

Apoi mirosul copleșitor se schimbă de la satisfacţie la 
amuzament, iar din creatura de coșmar emană o singură 
afirmaţie apocaliptică: 


[ICtein aici: Te văd.]] 


În acel moment, Kira înţelese că ezitarea ei fusese o 
greșeală. Îl chemă pe Lamă Delicată, spiralându-l ca pe un 
râu, în timp ce se pregătea să-l lovească și să-l omoare pe 
Ctein. 

Dar era înceată. Mult prea înceată. 

Un braț cu clești se descolăci din jurul mijlocului 
Meduzei și scoase o bucată întunecată de ceva din partea 
de sus a carapacei. Apoi o ochi spre spre ea... 

„La naiba.” Obiectul era o praștie imensă, o armă destul 
de mare încât să se afle la prora unui crucișător, destul de 
puternică încât să facă o gaură în nava de război CMU. Era 
moartă. Nu avea timp să fugă sau unde să se ascundă. Işi 
dorea doar... 

Se întâmplară două lucruri, unul după altul, atât de 
repede, încât abia dacă avu timp să proceseze 
evenimentele: costumul șerpui în jurul ei, extinzându-se în 
afară, și BANG! 

Podeaua de sub ea se rupse, iar zgomotul fu atât de 


puternic, încât în jur se făcu liniște. În cealaltă parte a 
camerei, o bulă de flăcări verzi erupse dintr-o parte a 
peretelui curbat și un val de presiune ţâșni prin sfera de 
apă, distrugând Conclavul Abisal și smulgându-l pe măretțul 
Ctein de pe tronul său antic. Tentaculele creaturii se 
zvârcoliră, dar degeaba. 

Peretele din dreapta Kirei dispăru și auzi șuieratul 
aerului care scăpa. Inainte să poată reacţiona, peretele de 
apă înspumată o lovi cu forţa unui tsunami. Impactul îi 
rupse toți cârceii și antenele. Rupse partea principală a 
costumului și aceasta, împreună cu Kira, se rostogoli în 
albul strălucitor al spaţiului. 

*Kira! *, strigă Falconi. 


CAPITOLUL VI 
SUB SPECIE AETERNITATIS 


1. 


Spațiul era alb? 

Kira ignoră inconsistența evidentă. În primul rând, îl 
îndemnă pe Lamă Delicată să le stabilizeze zborul, iar 
aceasta răspunse cu jeturi de gaz la umeri și la șolduri. 
Rotirea încetini și, în câteva secunde, cala îndepărtată a 
navei Battered Hierophant ocupa un singur loc în câmpul ei 
vizual. 

O bucată mare din Hierophant fusese ruptă. Orice lovise 
nava afectase majoritatea punților din secțiunea din spate. 
„O altă rachetă Casaba-Howitzer?” 

Simțea părțile orfane ale Lamei Delicate rămase pe 
navă, separate de ea, dar totuşi conectate. Temându-se de 
ce s-ar fi putut întâmpla dacă le pierdea de tot, Kira le 
atrase înspre ea cu mintea, iar acestea începură să se 
miște, înaintând prin structura navei. 

Se uită în jur. Da, spaţiul era alb. Opri vederea cu 


infraroșu. Tot alb. Și strălucitor. Dar nu atât de luminos pe 
cât ar fi trebuit să fie dacă ar fi fost în linie directă cu 
soarele din apropiere. 

Apoi înțelese. Era înăuntrul unui nor de fum, menit să 
apere Hierophant de laserele care veneau. Era bine pentru 
navă, incomod pentru ea. Chiar și la lumina vizibilă, putea 
să vadă la numai treizeci de metri în orice direcție. 

*Kira! *, strigă Falconi din nou. 

— Sunt vie. Ești bine? 

*Sunt bine. O navă a Coșmarurilor tocmai s-a lovit de 
Hierophant. * 

— La naiba! 

*Exact. Ne îndreptăm spre Wallfish. Meduzele par să ne 
ignore în momentul defață. Flota lor a prins restul 
Coșmarurilor, dar nu avem prea mult timp. Tschetter spune 
că Ctein încă trăiește. Trebuie să-l omori și încă repede. * 

— Încerc. Cu adevărat. 

Kira încercă să-și potolească teama legată de Ctein. Nu- 
și permitea să-i fie distrasă atenţia. In plus, existau 
ameninţări mai mari care se apropiau. Coșmarurile, Maw. 

Niciodată în viața ei nu fusese atât de speriată. Mâinile 
și picioarele îi erau reci ca gheaţa, în ciuda eforturilor Lamei 
Delicate de a-i ţine de cald, iar inima îi bătea dureros de 
puternic. Nu conta. „Mergi mai departe. Nu te opri.” 

Kira mută vederea din nou pe infraroșu și îl folosi pe 
xeno ca să se ţină în loc, în timp ce scana zona. Ctein era al 
naibii de mare, deci, unde se ascunsese? Camera din care 
fuseseră azvârliţi era vizibilă ca o cavitate umbrită, aflată în 
adâncurile navei, un cocon rămas acum fără fructul său 
monstruos. La fel ca ea, era posibil ca Ctein să fi fost 
aruncat în spaţiu, dar bănuia că Meduza avea propulsoare 
undeva în corp. Dacă Ctein ocolise curba calei lui 
Hierophant, avea să-i ia mult timp să-l găsească pe 
extraterestru în norul rotitor. Mult prea mult. Hierophant se 
întindea pe folometri întregi. 

— Gregorovich, spuse ea, în timp ce continua să 
scaneze. Vezi ceva? 

*Wallfsh se află în continuare în interiorul navei 


Hierophant. Senzorii mei sunt blocați. * 

— Discută cu Tschetter. Poate că Nodul... 

O porţiune de spaţiu fără fum, cu un diametru de o 
jumătate de metru, apăru în făţa ei. Pornea direct de la cala 
navei, pe lângă pieptul ei și continua în spaţiu. O masă de 
cârlionţi rotitori, extinsă prin fum, care o împingea în afără, 
iar lumina căldurii transferate se răspândea prin ceaţă. 

Kira înjură. La comanda ei, xeno schimbă direcția și o 
îndreptă spre nava lovită. Era o ţintă ușoară, în câmp 
deschis. Trebuia să se ascundă înainte să... 

Din spatele navei ieși un tentacul uriaș, care apuca și se 
zvârcolea, având intenţii rele. În infraroșu, tentaculul era o 
limbă de foc, ventuzele sale ca niște cratere incandescente, 
interiorul scheletului ca o columnă flexibilă de lingouri 
fierbinţi, așezate unul peste altul, luminoase în carnea 
translucidă. Cili acopereau ultima treime a membrului, 
fiecare structură ca un șarpe fiind lungă de câţiva metri și 
având aparent propria sa inteligenţă, deoarece se mișcau, 
și se legănau, și se încurcau independent de vecinii lor. 

Apăru și un al doilea tentacul, apoi al treilea și al 
patrulea, în timp ce imensul Ctein își făcu și el apariţia. 

Pielea Meduzei se schimbase: era netedă și lipsită de 
culoare, ca și cum ar fi fost acoperită cu un aliaj. Kira se 
gândi că era un fel de armură. Mai rău decât atât, creatura 
încă ţinea în braţul cu clești o praștie de mărimea unei 
nave. 

Kira ţipă în vid în timp ce îl îndemna pe Lamă Delicată 
să meargă și mai repede. Ajunse pe punţile expuse de pe 
Hierophant, dar, tocmai când se relaxă puţin, umbra uriașă 
a lui Ctein o eclipsă, iar monstrul trase cu arma în ea. 

Lovitura fu puternică și o aruncă într-un perete, dar încă 
trăia. 

Xeno se umflase în jurul ei, ca un imens balon negru, 
acoperindu-i întregul corp, inclusiv capul, însă nu îi bloca și 
vederea mai mult decât o făcea masca. Putea să simtă 
structurile din balon: matrice complicate de fibre și bare și 
o umplutură ca de plastic. Pe toate astea, Lamă Delicată le 
făcuse într-o fracțiune de secundă. 


O altă bombă îi explodă în faţă, zdruncinând-o cu putere 
și lăsând-o ameţită. De data asta, simţi cum costumul se 
opunea proiectilului cu o explozie proprie, deviind jetul 
mortal de metal într-o parte și în alta, lăsând-o neatinsă. 

Cu o urmă de uimire, Kira își dădu seama că xeno 
construise un fel de armură reactivă, asemănătoare cu ce 
folosea armata la vehiculele sale. 

Dacă ar fi avut ocazia, ar fi râs. 

Nu știa cât putea Lamă Delicată să o protejeze și nu 
avea de gând nici să stea acolo ca să afle. Nu putea să-l 
înfrunte pe Ctein, nu atât timp cât acesta era înarmat. 
Singurul mod în care putea să lupte era să fugă și să se 
ferească, așteptând ca Meduza să rămână fără muniţie. 
Asta, sau să găsească un mod de se apropia și a-l folosi pe 
Lamă Delicată ca să distrugă arma. 

Kira scoase o mână (care se mișcă, dar rămase ascunsă 
în balon) și formă un cablu, pe care-l aruncă spre un raft cu 
grinzi pe jumătate topite ce se afla la câţiva metri deasupra 
ei. Cablul le nimeri și se lipi, iar Kira se urcă pe el cu toată 
puterea sa, ridicându-se din groapa făcută într-o parte a 
navei. Când ajunse pe marginea craterului, dădu drumul 
primului cablu și aruncă un al doilea, nimeri cala și trase. In 
timp ce se legăna de cablu în faţă, trimise un al patrulea 
deasupra capului, și apoi altul, și altul, mișcându-se prin 
cală până când era ascunsă. 

Monstrul o urmă. Când îl văzuse ultima oară, Ctein sărea 
după ea, membrele sale mișcându-se cu o graţie 
hipnotizantă. 

Kira se strâmbă și încercă să tragă cu mai multă putere 
de ultimul cablu, dar era deja la limita a ce puteau face 
xeno și corpul ei. 

În timp ce zbura într-o parte a navei, ca o minge 
priponită în jurul unui stâlp, Kira avu o idee. 

Nu se opri ca să se gândească dacă era practică sau 
dacă avea șanse de reușită. Pur și simplu, acţionă și speră 
orbește că tot ce făcea avea să funcţioneze. 

Trimise mai multe cabluri și se opri lângă o zonă zimţată 
pe care o făcuse prin carcasă o bucată de șrapnel. 


Dezumflă balonul din jurul ei și transformă materialul în 
propriile ei tentacule. Cu ele, apucă secţiuni ale calei 
răsturnate și le eliberă, tăindu-le. 

Fiecare bucată avea o grosime de peste un metru. Cea 
mai mare parte a grosimii consta din straturi mari de 
compozit, lipite cu ceva ce părea să fie spumă metalică. 
Exact ce sperase. Era la fel și la navele umane: carcasa 
exterioară a navei avea un scut Whipple, care să o 
protejeze de impactul rămășițelor din spaţiu. Dacă armura 
putea să oprească micrometeoriţi, atunci mai multe straturi 
puteau să oprească un proiectil venit de la o armă kinetică, 
precum un tun. 

În timp ce Kira aranja bucăţile în faţa ei, un râu 
întunecat de material pluti printre crăpături, târându-se 
spre ea cu o minte proprie. Alarmată, se dădu în spate, 
pregătită să se lupte cu noul dușman. 

Apoi recunoscu senzaţia familiară a Lamei Delicate, 
părţile pierdute ale xeno, care veneau să i se alăture din 
nou. 

Fibrele orfane se topiră în partea principală a lui xeno, 
cu o senzaţie de apă rece picurată pe piele, adăugând o 
masă bine-venită organismului. 

Distrasă, Kira nu reuși să aranjeze decât patru bucăţi de 
carcasă înainte ca Ctein să își facă apariţia și să tragă în ea. 

BUM! 

Scutul ei improvizat opri proiectilul în primele trei 
staturi. Nici măcar un fir de praf nu trecu prin pielea 
costumului ei. Și, cu toate că impactul fusese puternic, 
Lamă Delicată se încordase și o acoperise destul de bine 
încât să fie suportabil. 

Kira se întrebă câtă muniţie avea Meduza. 

Ctein trase din nou. Kira ignoră acest lucru și sări în faţă. 
Secţiunile de carcasă nu aveau să mai reziste mult, așa că 
trebuia să profite de ocazie cât putea. 

Creatura uriașă se mișca spre ea mai repede decât 
părea să-i permită volumul. Jeturi de alb apărură în partea 
stângă a carapacei sale, iar carcasa și tentaculele se 
îndreptară spre dreapta. Afurisita de creatură avea 


propulsoare construite, sau crescute, sau ataşate 
carapacei. Asta îi îngreuna puţin planul, dar Kira credea că 
îi putea face față. Chiar dacă Meduza era rapidă, nu avea 
cum să-și miște miile și miile de kilograme mai repede 
decât Lamă Delicată. 

— Ferește-te de asta dacă poţi, bombăni Kira, în timp ce 
trimise sute de fire ascuţite pe suprafaţa navei. 

Liniile se întinseră, înjunghiară și zgâriară, una peste 
alta, în unghiuri diferite, fiind imposibil de prezis care și 
unde aveau să lovească. Înainte ca măreţul Ctein să se 
poată muta din raza lor de acţiune, vârfurile mici ale firelor 
ei tăioase atinseră cele mai apropiate tentacule ale 
Meduzei. Spre uimirea ei, realiză că armura subţire și gri pe 
care o purta era un nanomaterial asemănător cu fibrele 
care îl formau pe Lamă Delicată. Furia costumului se 
intensifică. Acesta recunoscu materialul ca fiind un alt 
fragment de tehnologie pe care apucătorii o furaseră de la 
creatorii săi. Cu timpul, Kira era convinsă că xeno ar fi putut 
să treacă prin țesătură, dar Ctein nu avea să-i ofere acel 
timp. 

În vreme ce uriașul îşi legănă din nou arma spre ea, Kira 
lăsă un desiș de fire să treacă de la un tentacul la 
următorul, până când văzu și simţi tunul în strânsoarea sa 
dintr-o mie de bucăţi. Îl trase dintre degetele aflate la 
capătul brațului osos al Meduzei și aruncă tunul în 
adâncurile spaţiului, unde putea să plutească nestingherit 
un milion de ani sau mai mult. 

Pentru o clipă, Kira crezu că avea un avantaj. Apoi, cu 
una dintre tentaculele libere, Ctein se întinse în spatele lui 
și apucă un tub alb, mare, care probabil că fusese atașat 
părţii din spate a carapacei sale. Tubul era lung de cel puțin 
șase metri, iar când Meduza îl întoarse spre ea, Kira văzu 
un iris întunecat în capătul acestuia. 

Aproape că ţipă când încercă să se dea la o parte, dar, 
de data asta, ea fu cea care se mișcă prea încet. 

Deschizătura tubului străluci și o lance din flăcări tâșni 
spre ea. Aceasta arse prin fibrele costumului, care se topiră 
și se evaporară. Dinspre ele, Kira simţi un val de nondurere 


destul de puternic încât să o sperie. _ 

Acum, Kira era cea care încerca să scape. Il împinse pe 
Ctein, dar acesta se ţinu de ea chiar și în timp ce focul se 
apropia din ce în ce mai mult. Creatura era incredibil de 
puternică, destul de puternică încât să-i facă faţă Lamei 
Delicate. 

Însă Lama era și Delicată, așa că o lăsă să se relaxeze și 
să se îndoaie în faţa atacurilor lui Ctein și să fie ca apa, 
alunecând chiar și prin cea mai puternică strânsoare. 
Ventuzele Meduzei nu puteau să o ţină. Oricum ar fi 
fâuncţionat ele, costumul știa cum să le învingă. 

Cu un legănat și o smucitură, Kira reuși să se elibereze. 

Se îndepărtă de Ctein cu senzaţia că abia scăpase cu 
viaţă. 

Creatura nu-i lăsă timp să se adune. Sări după ea, iar 
Kira alergă pe Hierophant, spre prora aflată în depărtare. O 
urmărire învăluită în tăcere, mediată numai de bătăile 
inimii ei și de respiraţia sa, și realizată cu graţia teribilă 
care era efectul natural al imponderabilităţii. 

Dimensiunea lui Ctein părea ireală. Kira se simţea de 
parcă ar fi fost urmărită de un monstru de mărimea unui 
munte. Îi trecură prin minte posibile nume pentru el: 
„Kraken. Cthulhu. Jormungandr. Tiamat.“ Dar niciunul 
dintre ele nu surprindea oroarea pură a bestiei care o 
urmărea. Un cuib târâtor de șerpi, nerăbdători să separe 
carnea de carne. 

Kira se uită peste umăr și își dădu, într-un final, seama 
ce era, de fapt, acel tub. Un motor de rachetă, alimentat de 
combustibil. Meduza folosea o rachetă pe post de armă. 

Ctein se pregătise pentru ea. Pentru Idealis. lar Kira nu 
se pregătise deloc. Nu-și dăduse seama de adevărata 
amploare a amenințării pe care o reprezenta creatura 
antică. 

În orice alt moment, absurditatea folosirii unui motor de 
rachetă pe post de armă ar fi lăsat-o fără cuvinte. Acum era 
însă doar un alt factor pe care-l lua în considerare, în 
calculele pe care și le făcea în minte: viteze, distanțe, 
unghiuri, forțe și posibile reacții și comportamente. Calcule 


ale supraviețuirii. 

Apoi avu o revelaţie: alături de căldura pe care o 
producea, racheta producea și o cantitate de propulsie. 
Asta făceau rachetele. Ceea ce însemna că Ctein trebuia să 
se țină de ceva când o folosea, altfel racheta ar fi riscat să 
trimită Meduza în direcția opusă. Era adevărat că Ctein se 
folosea și de propulsoarele sale, dar Kira nu credea că erau 
la fel de puternice precum racheta. 

— Ha! exclamă ea. 

De parcă i-ar fi răspuns, în cască se auzi o voce: 

*Aici locotenentul Dunroth. Mă auzi? * 

— Tu cine naiba mai ești? 

*Secundul amiralului Klein. Avem o rachetă care se 
îndreaptă spre tine, de pe Unrelenting Force. Poţi să duci 
Meduza spre pupa navei Hierophant? * 

— O să ne arunci pe amândoi în aer? 

*Negativ, domnișoară Navarez. E o muniție cu țintă. Nu 
ar trebui să te afli în prea mare pericol, dar trebuie să avem 
o rază vizuală clară. * 

— Am înţeles. Sunt pe drum. 

Apoi se auzi vocea lui Tschetter: 

*Navarez, asigură-te că pui destulă distanță între tine și 
Ctein. Tine minte că nu există focuri inofensive. * 

— Am înţeles. 

Kira îndreptă costumul spre carcasă și se opri. Apoi se 
aruncă în sus și înapoi spre Meduza care se apropia, în ceea 
ce ar fi fost în mod normal o tumbă care i-ar fi întors 
stomacul pe dos, dar care acum părea un salt grațios. Ctein 
se repezi spre ea cu trei dintre tentacule, întinzându-și 
membrele la maximum, dar o rată cu vreo câţiva metri. Așa 
cum spera Kira, creatura continua să se agaţe de 
Hierophant, unde își putea folosi torța supradimensionată. 

Lamă Delicată o purtă înapoi spre suprafaţa navei de 
luptă. Kira observă că o mișca mai repede, mai eficient 
decât înainte, și își aminti visele în care costumul călătorea 
prin spaţiu cu agilitatea unei drone autonome, ceva ce era 
posibil numai dacă organismul își putea crea propriile 
propulsoare. Niște propulsoare adevărate, capabile de un 


efort susţinut. 

Kira observă și că nu rămăsese încă fără aer. Bun. Atât 
timp cât costumul continua să îi dea oxigen, putea să lupte 
în continuare. 

Înaintă prin Hierophant, propulsându-se din ce în ce mai 
repede, până când nu mai era sigură dacă se va putea opri 
înaintea scutului umbrei. Cu toate astea, îl simțea pe Ctein 
apropiindu-se de ea, ca un val care se ridica, vast, 
nepăsător, de neoprit. 

Se auzi vocea locotenentului Dunroth: 

*Cinci secunde până la atingerea țintei. Părăsește zona. 
Repet, părăsește zona. * 

Kira văzu în faţa ei un meteorit care se îndrepta spre 
Hierophant. O stea atât de luminoasă, încât era vizibilă prin 
tot acel fum. 

Timpul păru să încetinească și își dori să fi fost oriunde, 
doar acolo nu. Cel mai groaznic lucru era că nu putea 
schimba situaţia. Racheta fie avea să o omoare, fie nu. Nu 
putea controla rezultatul. 

Când racheta ajunse la numai câteva secunde de impact 
(și la peste o sută de metri depărtare), Kira prinse carcasa 
și se lipi de ea, transformând costumul într-o carapace 
dură. 

Când făcu asta, racheta dispăru într-un punct 
dezamăgitor de mic de lumină și o sferă de spaţiu fără fum 
se extinse din locul în care fusese. 

„La naiba.” Kira văzusese destule lasere de apărare în 
acţiune încât să știe ce se întâmplase. Un laser aflat 
undeva pe Hierophant lovise racheta. 

Se eliberă și se aruncă într-o parte cu doar câteva 
momente înainte ca Ctein să o izbească. 

O copleși un miros de derâdere. 


[[Ctein aici: Jalnic.]] 

*Îmi pare rău, Navarez*, spuse locotenentul Dunroth. 
*Se pare că nu putem să trecem rachetele dincolo de 
laserele de pe Hierophant. Acum ocolim r2, după care o să 
mai încercăm o dată. Amiralul Klein spune că ai face bine 


ori să-l omori pe nemernicul ăla, ori să găsești un mod de a 
pleca de pe Hierophant, pentru că o să-l lovim cu alte trei 
rachete Casaba-Howitzer la întoarcere. * 

Ctein își legănă unul dintre tentacule spre ea, iar Kira se 
feri tocmai când trunchiul masiv de mușchi și de tendoane 
trecu pe lângă ea. Apoi din nou, ca o pasăre colibri care se 
ferea de o caracatiță furioasă. 

Fumul deveni și mai dens, după care se limpezi când 
Hierophant ieși din ceaţă. Pentru prima oară de la explozia 
care o aruncase de pe navă, se vedea adevăratul întuneric 
al spaţiului, iar carcasa și tot ce zărea căpătaseră o precizie 
dureros de limpede. La periferia vederii, era conștientă de 
scântei și străfulgerări îndepărtate (dovadă că bătălia 
continua între Flota a Șaptea, Meduze și Coșmaruri). 

Kira trecu iar vederea pe spectrul normal. Nu avea 
nevoie de infraroșu acum, după ce se dispersase fumul. 

Stătea în fața monstrului imens, o jucărie, un obiect mic, 
suspendat în fața unui prădător înfometat. Acesta se 
năpusti asupra ei, iar ea se feri. Țâșni în faţă. Monstrul 
activă motorul rachetei pentru o secundă, iar căldura o 
împinse în spate. Erau într-un impas. Fiecare încerca să 
obţină un avantaj și niciunul nu îl găsea. 

O explozie de miros o lovi, emanat dintr-o glandă 
ascunsă aflată pe corpul Meduzei: 


[[Ctein aici: Formă dublă, tu nu întelegi carnea cu care 
ești unită. Nu o meriti. Ești nesemnificativă și menită 
eșecului. ]] 


Kira îi răspunse la fel, îndreptându-și propriul miros spre 
creatura care era doar o masă întortocheată. 


[IKira aici: Deja ai eșuat, apucătorule. Coruptii... ]] 

[[Ctein aici: Când o să mă unesc cu Idealis, așa cum ar fi 
trebuit să fie înainte de trădarea lui Nmarhi, Coruptii vor 
cădea în fața mea ca nisipul în abis. Niciunul nu o să reziste 
în fața mea. Chiar dacă valul acesta a fost întrerupt, 
următorul o să fie un triumf pentru Wranaui și toți vor 


îngenunchea în fața forței bancurilor noastre. ]] 

[IKira aici: Nu o să-l ai niciodată pe Idealis.]] 

[[Ctein aici: Ba da. Formă dublă. Și o să mă bucur când o 
să-ți rup carapacea și o să-ți mănânc carnea dinăuntru. ]] 


Kira ţipă și încercă să se ducă în spatele Meduzei, ca să-i 
ia racheta, dar extraterestrul se mișca în funcţie de ce 
făcea ea, răsucindu-se astfel încât arma să fie mereu 
îndreptată spre ea. 

Era un dans frenetic și urât, dar un dans și, în ciuda 
urâțimii sale, avea și momente de grație și de îndrăzneală. 
Ctein era prea mare și prea puternic pentru ca Lamă 
Delicată să-l poată imobiliza (cel puţin nu la actuala mărime 
a costumului). Prin urmare, Kira evita să fie prinsă, iar, în 
schimb, extraterestrul făcea tot ce putea ca să evite 
atingerea Lamei Delicate. Părea să știe că, dacă o lăsa să-l 
atingă prea mult timp, îi putea străpunge armura. 

Kira avansa, Meduza se retrăgea. Creatura avansa, ea 
se retrăgea. De două ori reuși să prindă un tentacul, însă 
Ctein o lovi atât de tare, încât fu forţată să-i dea drumul, 
altfel ar fi riscat să fie bătută până-și pierdea cunoștința. 
Loviturile erau destul de puternice încât să rupă bucăţi ale 
costumului: fragmente mici care se lichefiau în picături 
amorfe înainte să i se alăture din nou. 

Dacă reușea să se apropie de Ctein, dacă reușea să îl 
înfășoare pe Lamă  Delicată în jurul  carapacei 
extraterestrului și să se lipească de el, știa că-l putea ucide. 
Însă, în ciuda eforturilor sale, Kira nu reușea să treacă de 
apărarea Meduzei. 

Bătrânul și vicleanul Ctein părea să realizeze că deţine 
avantajul și că putea să-i provoace mai multă durere Kirei 
decât ea lui. Așa că începu s-o urmărească prin Hierophant, 
trăgând cu torța sa rachetă, legănându-și tentaculele într- 
un ritm aleatoriu, forțând-o să dea în spate și lăsând urme 
mari pe carcasă de la loviturile sale eșuate. lar Kira nu avea 
de ales, așa că se retrăgea. Ceda, metru cu metru, 
disperată să stea la distanţă, deoarece, dacă uriașul reușea 
s-o prindă între carcasă și tentacule, impactul i-ar fi tăcut 


creierul ţăndări, indiferent cât de bine ar fi putut s-o 
protejeze Lamă Delicată. 

Începu să gâfâie și, chiar și sub costum, Kira simţea cum 
transpira, corpul ei fiind acoperit cu un strat de sudoare 
produsă de efort, pe care Lamă Delicată îl absorbi repede. 

Nu putea să mai continue. Ea nu mai putea să continue. 
La un moment dat, avea să facă o greșeală, iar Ctein urma 
s-o omoare. Fuga nu o ajuta cu nimic. Nu putea evada 
decât în vid, și nu-și putea părăsi prietenii. Nici forța CMU. 
Oricâte defecte ar fi avut, aceștia luptau pentru 
supraviețuirea omenirii, ca și ea. 

Reuși să evite ultimul atac al lui Ctein, dar cât mai putea 
să păstreze ritmul ăsta? Avea impresia că lupta de zile 
întregi. Cât timp trecuse de când Wa//fish intrase în 
Hierophant? Nu-și amintea. 

Înjunghie carapacea Meduzei pentru a mia oară. Și, 
pentru a mia oară, ţepii ascuţiţi ai costumului alunecară pe 
carapacea extraterestrului. 

Kira mormăi din cauza efortului și apucă o antenă din 
apropiere, apoi se trase departe de Meduză, scăpând la 
limită de atacul acesteia. Urmă o altă lovitură de tentacule, 
iar Kira se grăbi spre prora navei de luptă, încercând să o 
evite, încercând să rămână liberă. 

Apoi Ctein o surprinse când sări spre ea, dând drumul 
navei. 

Lamă Delicată o împinse în spate și o manevră în jurul 
lăţimii navei. Jeturi albe ieșeau din propulsoarele Meduzei în 
timp ce o urmărea. Reuși să își coordoneze traiectoria cu a 
ei și începu să se apropie, racheta fiind extinsă ca un deget 
uriaș și acuzator. 

Kira examină nava. Căuta ceva, orice ar fi putut să 
folosească. Îi atrase atenţia o excrescenţă zimţată a 
carcasei distruse. Dacă se îndrepta spre ea, putea s-o 
folosească ca să-și ia avânt și să ajungă în spatele Meduzei 
și, poate... 

*Kira! Dă-te de acolo! *, se auzi Falconi. 

Distrasă, se răsuci cu stângăcie, rostogolindu-se în timp 
ce Lamă Delicată o aruncă spre Hierophant. Un tentacul se 


întinse spre ea și, la ceva distanţă, văzu armura lui Falconi 
care apăru de după marginea găurii din carcasa navei. Cu 
un braț, acesta ridică lansatorul de grenade, țeava se 
lumină și... 

Motorul de rachetă al lui Ctein explodă, aruncând cu foc 
lichid în toate direcţiile. 

Fără tresări când căzu și pe ea. Combustibilul nu o 
rănea, dar era greu să-și ignore instinctele vechi. 

Explozia o afectase pe Meduză, dar, în mod șocant, 
aceasta reușise să se ţină în continuare de Hierophant cu 
vârful unui tentacul. Spre dezamăgirea Kirei, creatura nu 
părea să fie rănită. 

Mirosul unei urii vaste și teribile cuprinse spaţiul din 
apropiere. 

Creatura se ridică din nou, apoi își întinse unul dintre 
tentacule spre Falconi. Bărbatul se feri, ascunzându-se sub 
marginea găurii, iar Kira îl văzu dispărând printr-o ușă, cu o 
secundă înainte ca tentaculul creaturii să o lovească, 
distrugând pereţii și schela. 

*E numai al tău, puștoaico*, spuse Falconi. 

— Mulţumesc, îţi rămân datoare. 

Kira se opri la câţiva metri de Hierophant și se întoarse 
ca să-l înfrunte pe Ctein. Nu mai existau arme acum. Doar 
tentacule, și cârcei, și minţile lor, asmuţite una împotriva 
ceileilalte. Se pregăti să înfrunte din nou Meduza 
monstruoasă, să se lupte cu ea până când unul sau 
amândoi aveau să fie morţi. În ciuda numeroaselor 
avantaje pe care le avea Lamă Delicată, Kira nu era sigură 
că putea învinge. Ctein nu trebuia decât să o lovească de 
carcasa navei și acela ar fi fost sfârșitul ei. 

Dar nu avea de gând să renunțe. Nu acum. Nu după 
toate lucrurile prin care trecuseră. Nu când miza era atât de 
mare. 

— Bine, creatură urâtă și imensă, bombăni «a, 
adunându-și toată puterea. Hai să terminăm cu asta. 

Apoi Kira observă o zgărietură minusculă în pielea 
armată a unui tentacul. Bănui că era același care ţinuse 
racheta. Deci atacul lui Falconi făcuse niște pagube, până la 


urmă. Zgârietura arăta ca o fisură subţire pe suprafaţa lavei 
care se răcea, deschisă ca să dezvăluie carnea încinsă 
dinăuntru. 

Speranţa înflori în ea. Oricât de mică ar fi fost, acea 
crăpătură era o oportunitate și, într-o fracțiune de secundă, 
Kira își imagină cum o putea folosi ca să-l omoare pe Ctein. 
Urma să fie riscant, foarte riscant, dar nu avea să 
primească o șansă mai bună. 

Buzele îi tresăriră cu un zâmbet. Soluţia nu era să stea 
departe, ci să-l îmbrăţișeze pe Ctein, cu orice preţ, și să se 
unească cu el la fel de mult cum era unită și cu Sămânţa. 
Soluţia era în contopirea trupurilor lor, nu în separare. 

Kira se îndemnă să înainteze, iar costumul răspunse, 
activând propulsoarele pe care le construise pe spatele ei. 
O duse spre Ctein cu acceleraţie de peste 1G, făcând-o să 
își arate dinţii și să râdă în vid. 

Meduza își ridică tentaculele, nu ca să o blocheze, ci ca 
să o prindă. Kira se feri de două dintre tentacule, după care 
se prinse de tentaculul zgăriat. 

In acel moment, Ctein păru să înţeleagă ce făcea și o luă 
razna. 

Universul se învârti în jurul Kirei când Meduza lovi nava 
cu acel membru. Reuși să întărească costumul cu o 
fracțiune de secundă înainte de contact, dar vederea i se 
înnegură puţin și se simţi înceată și dezorientată. 

Tentaculul începu să se ridice din nou. Dacă nu acţiona 
rapid, avea să o facă praf. Asta știa sigur. Și, cu toate că 
ura gândul că ar fi putut să moară, ura și mai mult gândul 
că ar fi putut să-l lase pe Ctein să câștige. 

Simţea zgărietura sub abdomen, o fâșie mică și moale 
pe suprafața de altfel tare a tentaculului. Așa că înjunghie, 
și lovi, și se răsuci în timp ce trimise fibrele costumului în 
rană. Tentaculul se zvârcoli, apoi se mișcă dintr-o parte în 
alta, într-o încercare frenetică de a scăpa de ea. Dar nu mai 
avea cum să facă asta. Nu acum. 

Carnea lui Ctein era fierbinte pe lamele ei, iar picături de 
sânge ţâșneau în toate părțile și îi acopereau pielea ca o 
mâzgă densă. 


Kira se extinse în creatură, se tot extinse până când găsi 
oasele din centrul tentaculului. Apoi le apucă și întinse 
carnea, forțând zgărietura să se mărească. Apoi îl turnă pe 
Lamă Delicată în corpul extraterestrului. 

Tentaculul se înfășură în jurul ei, întunecat, umed și 
puternic. Claustrofobia o lăsă fără oxigen și, deși costumul 
continua să-i dea aer, Kira simţea că mai avea puţin și se 
sufoca. 

În faţa ei ieșeau scântei, iar Kira realiză, şocată, că Ctein 
își folosea celelalte braţe ca să-l taie pe cel de care se ţinea 
ea. 

Hotărâtă să nu piardă avantajul pe care-l avea, îl 
îndemnă pe Lamă Delicată să înainteze și să făcă tot ce 
trebuia. 

Xeno înflori într-o mie de linii delicate în timp ce se 
afunda în Ctein, dar acestea nu tăiau, așa cum se așteptase 
Kira. Nu rupeau, nici nu zgâriau. Erau mai degrabă moi și 
suple și ce atingeau... refăceau. Nervi și mușchi, tendoane 
și os: totul era mâncare pentru xeno. 

Ctein se zvârcolea. Dumnezeule, cum se zvârcolea! O 
bătea prin propria sa piele. Își apucase propriul membru și îl 
smulgea, dorind să o nimicească, iar zgomotul îi umplea 
urechile Kirei. 

Totuși, măreţul Ctein nu putea să concureze cu 
persistenta  Lamei Delicate. Fibrele fractale ale 
organismului se îndoiau, și țeseau, și devorau în timp ce 
transformau carnea lui Ctein. Sfâșiau celulele creaturii, le 
deshidratau și le comprimau în ceva tare și inflexibil. Forma 
care rezulta era unghiulară, numai linii plate și drepte și 
margini ascuţite, de o precizie atomică. Un obiect mort, 
lipsit de mișcare, care nu putea răni. 

După aproximativ douăzeci de metri, antenele ei 
ajunseră în carapace, iar mușchii făcură loc organelor și 
mașinăriilor. 

Dinspre Lamă Delicată emană o senzaţie de furie din 
cauza suferințelor vechi și, fără să vrea, Kira se trezi 
strigând: 


[[Kira aici: Pentru Nmharhi!]] 


Xeno crescu din nou, dublându-se, apoi dublându-se din 
nou, până când umplu întreaga carapace, transformând 
fiecare centimetru cub într-o perfecțiune brutală. 

Ctein tresări din nou, după care se opri. 

Pentru o clipă, Kira schimbă vederea la infraroșu și văzu 
cum reactorul de fuziune dispărea. 

Lama Delicată nu terminase. Continuă să construiască 
până când consumă pielea și carapacea Meduzei. În jurul ei, 
vene ca niște pietre apărură de-a lungul tentaculului de 
care se ţinea Kira. Acestea se extinseră de-a lungul lui 
Ctein. 

Kira nu știa ce făcea xeno, așa că îl retrase pe Lamă 
Delicată și, cu o senzaţie de ușurare, se eliberă de cadavrul 
uriaș. ; 

În timp ce se îndepărtau, privi în urmă. În locul unde 
fusese Ctein se afla acum un asterisc imens, negru: o 
colecție uriașă de stâlpi ca de bazalt, fațetați și cu vârfurile 
sculptate. O bucată lipsită de viață din carbon restructurat. 
În anumite locuri, un model familiar, ca un panou de 
circuite, acoperea suprafăța... Șocată, Kira recunoscu 
asemănarea dintre stâlpii plutitori și formațiunea pe care o 
găsise pe Adrasteia. Își dădu seama că și aceea fusese o 
ființă vie, în urmă cu mult timp. 

Kira se uită la rămășițele lui Ctein cu o senzație de 
înțelegere amară. Ea făcuse asta. Ea și Sămânţa. După 
secole de domnie, mărețul Ctein era cu adevărat mort. 
Terminat. lar ele erau responsabile pentru asta. 

Toată acea cunoaștere, pierdută. Toţi acei ani de 
amintiri, pierduţi. Toate speranţele, visurile și planurile, 
pierdute și reduse la un morman de piatră care plutea prin 
spațiu. 

Kira simţi o tristețe ciudată. Apoi se scutură și eliberă un 
hohot de râs. Nu știa ce simţea. Avea atâta adrenalină, 
încât ar fi putut la fol de bine să fie drogată. Dar știa că 
tocmai câștigase. Ea și Sămânţa câștigaseră. 

Mai mulți oameni îi vorbeau în urechi, prea mulţi ca să-i 


poată urmări. Apoi răsună vocea lui Tschetter. 

*AIi reușit, Kira! Ai reușit! Meduzele s-au retras. Lphet și 
Nodul Minţilorpreiau controlul flotei lor. Ai reușit! * 

Bun. Poate că încă mai exista speranţă pentru viitor. 
Kira își șterse o pată de sânge de pe față și examină cala 
navei, reorientându-se. 

— Gregorovich, unde sunt... 

O umbră căzu peste ea, întrerupând lumina venită de la 
steaua din apropiere. Odată cu ea, un fior rece îi apăru în 
oase. Kira se uită spre obstacol, iar senzaţia de triumf se 
evaporă. 

Patru nave din carne roșie navigau deasupra ei, 
carapacele lor torturate lucind în bezna spaţiului. 
Coșmarurile. 


2. 


Teama îi grăbi pulsul Kirei, care trecu de cadavrul 
stâncos al lui Ctein și se întoarse spre Hierophant, disperată 
să se ascundă. Tot mai multe Coșmaruri se apropiau: zeci, 
care înaintau la fel de repede ca rachetele de pe 
Unrelenting Force. Siluetele lor arătau ca niște pete pe 
fondalul câmpului de stele - umbre aproape pierdute în 
întunericul vidului. lar în spatele lor, prea departe ca să 
poată fi văzută, știa să era masa lui Maw, care se apropia 
rapid și se îndrepta spre ei cu o foame insaţiabilă. 

Kira se uită în jur, în speranţa că va găsi o salvare. 

La picioarele ei era planeta pe care o exploataseră 
Meduzele, R1. Era de mărimea unei uși etanșe, de un roșu 
prăfoit și peticită cu nori. La ceva distanţă de orbită, lunile 
r2 şi r3 făceau piruete în jurul părintelui lor. În spatele lor 
văzu scântei și străfulgerări care marcau bătălia mai mare, 
după ce CMU și Meduzele își uniseră forțele împotriva 
Coșmarurilor. Fiecare flacără de lumină era un cuţit în 
inimă, deoarece știa că marca moartea a zeci, poate a sute 
de fiinţe inteligente. Și a Coșmarurilor. 

De la distanța la care era, nu-și dădea seama cine 


câștiga. Numai exploziile erau vizibile, nu și navele 
individuale. Instinctul îi spunea însă că bătălia nu mergea 
bine pentru Flota a Șaptea și pentru Meduze. Erau prea 
multe Coșmaruri, iar Maw trebuia în continuare înfruntat. 

Cele patru nave ale Coșmarurilor care trecuseră 
deasupra ei încetiniră peste niște sulițe de foc nuclear albe- 
albăstrui și mai strălucitoare decât soarele. Se întoarseră și 
se îndreptară spre Hierophant, până când se lipiră de navă, 
la câteva sute de metri în spatele Kirei. 

Un tremur puternic străbătu cala. 

Kira închise ochii pentru o clipă. Ura să se gândească la 
ce avea să se întâmple. Nu avea cum să evite asta însă. 
Singurul lucru pe care-l putea face acum era să lupte și să 
spere că echipajul de pe Wallfish reușea să scape. Să lupte 
și să tot lupte, până când Coșmarurile renunţau sau până 
când Maw venea să o devoreze. Și, dacă avea ocazia, era 
convinsă că asta avea să facă. 

Kira inspiră adânc. Deja se simţea pe jumătate moartă. 
Corpul ei devenise o singură bucată, datorită Lamei 
Delicate, dar „întreg” și „bine” erau două concepte cu totul 
diferite. În acel moment, nu s-ar fi descris ca fiind bine. 

La comanda ei, xeno începu să sape în Hierophant. 

*Uau, țineți-vă bine! *, spuse Falconi. *Câteva Meduze și 
unul dintre crucișătoarele CMuUatacă Maw. * 

Un fior o străbătu pe Kira. Se întoarse spre zona de cer 
unde știa că se afla monstruozitatea. |și ținu respiraţia, 
așteptând. 

Mai jos, pe Hierophant, mici explozii zguduiau cala, 
probabil breșe de energie. 

— Ce se întâmplă? întrebă ea. 

*Maw tocmai a expulzat un nor*, răspunse Falconi. *Se 
pare că laserele nu trec prea ușor prin el. Stai... Incearcă 
să-l lovească cu mai multe rachete. * Urmă o tăcere 
tensionată. Apoi, cu o dezamăgire clară în glas, Falconi 
spuse: *Rachetele nu funcționează. Maw le-a distrus ca pe 
multe dintre ele. La naiba. Mai bine de douăzeci de 
Coșmaruri se întorc la Maw. Dacă Meduzele sau CMU vor să 
ÎI distrugă, nu au la dispoziție prea mult... A, la naiba! La 


naiba! * 

Printre stele, Kira văzu o strălucire puternică, asemenea 
unei supernove în miniatură. 

— Aia a fost... 

*Maw are un laser puternic, o combinaţie de particule și 
de fascicule. Tocmai a distrus două nave ale Meduzelor. A 
tăiat direct prin Praful lor. Crucișătorul se pare că o să 
încerce... * 

Alte trei dungi de lumină pulsară, apoi dispărură pe 
fundalul ca de catifea, pierzându-se în neant, în ciuda 
potenţialului lor distrugător. 

Pe un ton plat, Falconi spuse: 

*Nici acum nu a funcţionat. Crucișătorul a trimis două 
bombe. Ar fi trebuit să fie lovituri directe, dar Mawa tras și 
le-a aruncat în aer cu arma sa. A respins exploziile nucleare 
cu o serie de contralovituri! * 

— Cum o să-l distrugem? întrebă Kira, care se lupta cu 
un sentiment de neajutorare. 

Cala navei Hierophant vibră sub ea. 

*Nu cred că putem să o facem*, spuse Falconi. *Nu 
avem cum să ducem destule nave atât de aproape ca să fi 
copleșim...* 

În timp ce vorbea, niște străfulgerări apărură deasupra 
ei, în dreapta, aproape de punctul portocaliu înceţoșat care 
era r2. 

Kira își strânse pumnii și își înfipse unghiile în palme. Nu 
era posibil. Pur și simplu, nu era posibil! 

— Gregorovich, ce a fost asta? 

*A, ai văzut, deci? *, rosti el pe un ton plictisit. 

— Da, ce a fost? 

*Alte Coșmaruri. * 

Cuvintele erau exact cele pe care spera să nu le audă și 
o loviră cu putere. 

— Câte? 

*Două sute douăzeci și patru. * 


3. 


— La nai... 

Vocea  Kirei se frânse, iar aceasta închise ochii, 
nemaisuportând greutatea existenţei. Apoi își încordă 
maxilarul și se întări, ca să înfrunte realitatea neplăcută. 

Fără să vrea asta în mod conștient, dădu drumul navei și 
pluti deasupra carcasei acesteia în timp ce se gândea. 
Trebuia să gândească. Nu simţea că putea să acţioneze 
până nu înțelegea cât de cât ce se întâmpla. 

Falconi îi vorbi în ureche: 

*Kira, ce faci? Trebuie să te întorci aici, înainte ca...* 

Kira îl ignoră, iar vocea lui dispăru în fundal. 

Inspiră adânc. Apoi din nou. 

Acum, nu mai aveau cum să câștige. Una era să lupte 
știind că era posibil ca ea să moară, însă să își pună pe fugă 
dușmanii. Era cu totul altceva să știe că ea avea să moară 
și că victoria era imposibilă. 

Rezistă impulsului de a țipa. După tot ce făcuseră, după 
tot ce pierduseră și sacrificaseră, părea greșit să piardă 
acum. Părea nedrept în cel mai profund sens posibil, ca și 
cum cele două sute douăzeci și patru de nave ale 
Coșmarurilor, care tocmai sosiseră, reprezentau un afront 
adus însăși naturii. 

Mai respiră o dată, de data asta mai adânc și mai lent 
decât înainte. 

Kira se gândi la serele de pe Weyland. La mirosul de lut 
și de flori, la norii leneși de praf din razele de soare, la 
gustul roșiilor din verile calde. Se gândi și la familia ei. Apoi 
la Alan și la viitorul pe care-l plănuiseră, la viitorul despre 
care fusese nevoită să accepte că nu avea să se întâmple 
niciodată. 

Amintirile o lăsară cu o durere dulce-amăruie în suflet. 
Toate lucrurile se terminau și părea că și finalul ei se 
apropia cu pași repezi. 

Ochii i se umplură cu lacrimi. Se uită la stele, la Calea 
Lactee, care se întindea pe sfera nesfârșită a cerurilor. 


Universul era atât de frumos, încât o durea. Atât de foarte, 
foarte frumos. Însă, în același timp, și plin de lucruri urâte. 
Unele născute din cerinţele inexorabile ale entropiei. Unele, 
din cruzimea ce părea nativă tuturor ființelor inteligente. Și 
niciunele nu aveau sens. Era o absurditate glorioasă, 
oribilă, care inspira și disperare, și sublim. 

Exemplul perfect: chiar în timp ce privea galaxia și se 
desfăta în strălucirea ei, o altă navă a Coșmarurilor apăru în 
raza ei vizuală: o excrescenţă în formă de torpilă, cu o 
carnalitate stacojie. Din ea, simțea o atracţie distantă, o 
afinitate care atrăgea carnea spre carne, ca un fir care o 
trăgea de abdomen, de însăși esenţa ei. 

O nouă senzaţie apăru în Kira: determinare. Și, odată cu 
ea, tristeţe. Deoarece înțelegea: acum avea de ales acolo 
unde înainte nu avusese. Putea să permită evenimentelor 
să continue sau putea să le forțeze într-un nou tipar. 

Nu exista însă nicio posibilitate de a alege. 

„Mănâncă drumul.” Asta trebuia să facă. Trebuia să 
mănânce drumul și să treacă de necesităţile sale de bază. 
Nu asta și-ar fi dorit, dar dorinţele ei nu mai erau 
importante. Prin acţiunile sale, nu ajuta doar Flota a 
Șaptea, ci și pe prietenii ei, familia și întreaga specie 
umană. 

Nu exista o alegere. 

Dacă ea și echipajul de pe Wallfish nu aveau să 
supraviețuiască, putea măcar să îl oprească pe Maw să se 
răspândească. Nimic altceva nu mai conta acum. Dacă nu 
era trasă la răspundere, Sămânţa coruptă avea să se 
întindă în întreaga galaxie într-o fracțiune de secundă, și 
nici oamenii, nici Meduzele nu puteau face mare lucru în 
privinţa asta. 

Alegerea ei avea și o anumită frumuseţe. O simetrie 
care o atrăgea pe Kira. Cu o lovitură clară, putea să rezolve 
întreaga problemă a existenţei ei, o problemă care îi 
dăduse târcoale nu numai ei, ci întregului spaţiu locuit încă 
de când găsise acea cameră ascunsă pe Adrasteia. 
Sămânţa o învățase adevăratul ei scop, iar acum își 
înțelegea și propriul scop, iar cele două jumătăţi ale fiinţei 


ei căzuseră de acord. 

— Gregorovich, spuse ea, iar sunetul vocii sale era 
șocant în tăcerea vidului. Ti-au mai rămas niște rachete 
Casaba-Howitzer? 


IEȘIREA V 


1. 


*Kira*, spuse Falconi. *Ce se întâmplă? Nu reuşim să te 
vedem pe ecrane. * 

— Ai ajuns înapoi pe Wallftsh? 

*Cu greu. Acum... * 

— Am spus că am nevoie de o rachetă Casaba-Howitzer. 

*Pentru ce? Trebuie să plecăm naibii de aici înainte să 
ne arunce în aer Coșmarurile. Dacă o luăm direct pe limita 
Markov, e posibil să ajungem acolo înainte...* 

— Nu, spuse ea încet. Nu avem cum să le întrecem și știi 
asta. Acum, trimite-mi o rachetă Casaba-Howitzer. Cred că 
mi-am dat seama cum să-l opresc pe Maw. 

*Cum? * 

— Ai încredere în mine? 

Urmă o clipă de ezitare din partea lui Falconi. 

*Am încredere în tine, dar nu vreau să te văd moartă.* 

— Nu prea avem multe opţiuni, Salvo... Dă-mi una dintre 
rachetele alea. Repede. 

Bărbatul tăcu pentru un moment, destul de lung încât 
Kira să se întrebe dacă avea să o refuze. Apoi spuse: 

*Racheta Casaba-Howitzer a fost lansată. O să se așeze 
în poziție la jumătate de kilometru de partea întunecată a 
lui Hierophant. Poti să ajungi acolo? * 

— Cred că da. 

*Bine. Dacă te așezi cu picioarele spre pupa, cu spatele 
la Hierophant, bomba o să fie la ora șapte. Gregorovich o 
fixează cu un laser. Ar trebui să apară destul de clar în 
infraroșu. * 

Kira cercetă întunericul, apoi o văzu: un punct aprins, 
singur, în vid. Părea să fie destul de aproape încât să-l 
atingă, deși știa că nu era așa. Distanţa era mereu greu de 
judecat în lipsa unor repere. 


— Am văzut-o, spuse ea. Acum pornesc și eu. 

Chiar în timp ce vorbea, Lamă Delicată o împinse spre 
bomba adormită. 

*Grozav. Acum poți să-mi spui și mie exact ce 
plănuiești? Te rog, spune-mi că nu e ce cred eu.* 

— Stai! 

*Ce e? Kira, ce nai... * 

— Trebuie să mă concentrez. Lasă-mă un minut. 

Falconi bombăni și tăcu, iar Kira își spuse ei însăși: 

— Mai repede. Mai repede! 

Îl îndemna pe Lamă Delicată cu mintea. Știa că avea o 
portiță scurtă de timp până când Coșmarurile veneau să 
investigheze. Dacă putea să ajungă la racheta Casaba- 
Howitzer prima... 

Dispozitivul deveni tot mai mare în faţa ei: un cilindru 
gros, cu un bot umflat și litere roșii într-o parte. Motorul 
principal era oprit, dar duza continua să strălucească de la 
căldura reziduală. E 

Icni când racheta Casaba-Howitzer o lovi în piept. Işi 
înfășură braţele în jurul bombei. Tubul era prea gros pentru 
ca mâinile ei să îl cuprindă. Impactul începu să o învârtă, 
odată cu racheta, dar Sămânţa o stabiliză repede. 

Cu coada ochiului, Kira văzu cum nava Coșmarurilor, cea 
care se apropia de Hierophant, se îndrepta spre ea, și încă 
rapid. 

În urechi îi răsună vocea lui Falconi: 

*Kira... * 

— Îi văd. 

*Putem să...* 

— Rămâneţi unde sunteți. Nu interveniți. 

Kira se gândi intens în timp ce învăluia racheta Casaba- 
Howitzer cu materialul costumului, trimițând numeroase 
fibre prin carcasa sa exterioară. Datorită lor, simţea firele, 
butoanele și diferitele structuri care formau bomba. Și simţi 
căldura plutoniului depozitat acolo, simți învăluirea caldă a 
radiaţiei lui și se hrăni cu ea. 

Cumva, trebuia să le oprească pe Coșmaruri din 
încercarea de a o împiedica. Dacă se lupta cu ele, acestea 


aveau să o încetinească destul încât să li se alăture și mai 
multe creaturi. În plus, își aminti cum se pierduse când 
atinsese un Coșmar în timpul evadării de pe Bughunt. Nu 
putea să riște să pățească asta din nou. Nu până nu 
ajungea la Maw. 

Lumina dură a retropropulsoarelor o învălui când nava 
Coșmarurilor opri aproape de ea. Erau doar câţiva zeci de 
metri între ei. De la acea distanță, putea să vadă venele 
care pulsau sub exteriorul său cu abraziuni. Îi venea să 
scâncească doar uitându-se la navă. 

Un gând se foi în ea, un gând care nu era al ei: Ceea ce 
este auzit poate încă primi un răspuns. Și își aminti cum 
reacţionase costumul la chemări când se urcase pe nava 
Meduzelor, în sistemul Sigma Draconis. Tot mai multe 
amintiri își făcură apariţia, transportând-o într-o altă 
perioadă și într-un alt loc, într-o parte îndepărtată a 
galaxiei. Simţise chemarea stăpânilor ei și îi răspunsese, 
așa cum era corect și firesc. Așa cum îi dicta datoria ei. 

În acel moment, Kira știu ce trebuia să facă. 

Își adună toată forţa și, prin intermediul Semintei, 
trimise un mesaj Coșmarurilor și lui Maw, care-i crease, 
trimițând semnalul cu toată puterea pe care o avea: Nu mai 
înaintați! Puteţi să obţineţi ce vreţi. Lăsaţi-mi prietenii să 
plece și o să vin la voi. Vă promit. 


2. 


Nava nu îi răspunse prin mesaje sonore sau acţiuni, dar 
nici nu o atacă. În timp ce Kira începu să accelereze, 
îndepărtându-se de Battered Hierophant, nava stacojie a 
Coșmarurilor rămase în urmă. 

Nu peste mult timp, primi un răspuns: o transmisie care 
nu conţinea decât un urlet sălbatic, lipsit de cuvinte, un 
vaiet plin de durere, de furie și de foame. Fiori o străbătură 
pe Kira când îl recunoscu pe Maw. _ 

Sămânţa o lăsă să identifice sursa transmisiei. În ciuda 
tuturor instinctelor din corpul ei, se îndreptă spre sursă și 


acceleră. 

*Kira! *, spuse Falconi pe un ton tăios. *Ce ai; făcut? * 

— l-am spus lui Maw că o să mă unesc cu el. 

*Si... te-a crezut? * 

— Destul cât să mă lase să trec. 

Apoi se auzi vocea lui Tschetter. Kira nici măcar nu 
realizase că maiorul asculta conversațiile. 

*Navarez, nu putem permite Celor Corupţi să pună 
ghearele pe Idealis. Întoarce-te. * 

— Deja îl au pe Idealis, spuse Kira. Sau, cel puţin, o 
parte din el. Clipi și simţi cum lacrimile îi erau absorbite de 
materialul măștii care îi acoperea faţa. Salvo, poţi să-i 
explici tu. Trebuie să împiedicăm Coșmarurile, pe Cei 
Corupţi, să se răspândească. Dacă pot să-l opresc pe Maw, 
măcar o să avem o șansă. Noi toţi. Omenirea și Meduzele, 
deopotrivă. 

*Ah, asta nu are cum să fie singura ta optiune. Trebuie 
să existe o variantă mai bună*, spuse Falconi. Nielsen 
interveni și ea în conversaţie, iar Kira se bucură să-i audă 
din nou vocea. 

*Kira, nu ar trebui să te sacrifici doar ca să ne salvezi pe 
noi. * 

Kira râse încet. 

— Mie-mi spui! 

*Nu avem cum să te convingem să nu faci asta, nu-i 
așa? *, întrebă Falconi. 

Kira aproape că îl vedea, încruntat din cauza frustrării. 

— Dacă ai alte idei, sunt deschisă sugestiilor. 

*Aplează la niște trucuri și ucide restul Coșmarurilor. * 

— Știu niște trucuri incredibile, dar nici chiar atât de 
grozave. 

*M-ai fi putut păcăli. * 

— Ha, nu înţelegi? Ăsta e trucul meu grozav. Întrerup 
tiparul. Resetez ecuația. Altfel, lucrurile nu se vor termina 
prea bine pentru niciunul dintre noi. Nu e vina ta. Nu aveai 
cum să oprești asta. 

Nimeni nu ar fi putut să facă asta. Cred că 
deznodământul a devenit inevitabil în clipa în care am atins 


costumul pe Adra. 

*Predestinare? Ce gând sumbru... Ești sigură? * 

— Coșmarurile nu trag în voi acum, nu-i așa? 

*Nu.* 

— Atunci, da, sunt sigură. 

Falconi oftă, iar Kira auzi îngrijorarea din vocea lui. ȘI-I 
imagină în camera de comandă de pe Wa//fish, plutind 
lângă ecranul holografic, cu armura pătată de sânge. Simţi 
un junghi. În acel moment, faptul că îi lăsa în urmă pe el și 
echipajul de pe Wa//fish era mai dureros decât atunci când 
își părăsise propria familie. Falconi și ceilalți erau prezenți 
și imediați. Familia ei părea a fi ceva distant și abstract, 
niște fantasme de la care își luase rămas-bun în urmă cu 
mult timp. 

*Kira... *, spuse Falconi, și auzi durerea din ce în ce mai 
puternică din vocea bărbatului. 

— Așa trebuie să fie. Scoate Wa//fish de aici cât încă mai 
poţi. Coșmarurile nu ar trebui să-ţi facă probleme. Haide, 
grăbește-te. 

Urmă o pauză lungă, în care aproape că îl auzea pe 
Falconi certându-se cu Nielsen și cu Tschetter. Într-un final, 
cu reticență în glas, căpitanul spuse: 

*Am înțeles.* 

— Mai vreau să știu și cum să detonez bomba asta. 

Pauza care urmă fu și mai lungă. Apoi Falconi rosti: 

__ *Gregorovich spune că e un panou de acces într-o parte. 
Inăuntru ar trebui să fie o tastatură. Codul de activare e 
delta-șapte-epsilon-gamma-gamma... * Kira se concentră 
să reţină șirul de comenzi în timp ce el i le spunea. *0 să ai 
zece secunde să te îindepărtezi după ce îl introduci. * 

Dar era sigură că nu avea să scape, iar Falconi știa și el 
asta. Sigur că urma să încerce, dar Kira nu își făcea iluzii 
despre abilitatea Seminţței de a întrece o explozie nucleară. 

Se concentră pe contopirea Seminței cu bomba, 
țesându-le împreună până când era greu de spus unde se 
termina un organism și unde începea racheta Casaba- 
Howitzer. Infiltră bomba atât de bine, încât putea simți 
fiecare parte din ea, până la microsudurile din clopotul 


rachetei și imperfecţiunile din cutia în care se afla plutoniul. 
Lucră cu grijă și când termină era convinsă că până și lui 
Maw i-ar fi fost greu să separe Sămânţa de bombă. 

Apoi se uită după Maw. Era în continuare prea departe 
ca să-l vadă, dar îi simţea prezenţa, ca o furtună care se 
forma la orizont, norii fiind greoi, plini cu ape gata să se 
reverse. 

Distanţa dintre ei se micșora rapid, dar nu destul de 
repede pe cât și-ar fi dorit Kira. Nu voia ca Maw să aibă 
ocazia să se răzgândească. Sămânţa o propulsa cât de 
repede putea, dar nu folosea combustibil, așa că puterea ei 
era limitată. 

Ce altceva putea face? 

Se concentră pe imaginea pe care o crease - imaginea 
și ideea - și încercă să le păstreze în minte în timp ce le 
imprima în Sămânţă. 

Xeno îi înţelese intenţia aproape imediat și răspunse cu 
o viteza multumitoare. 

Patru coaste negre, curbate și delicate, ieșiră din 
coroana bombei și se întinseră în faţă, formând un X. 
Coastele se întindeau pe măsură ce creșteau, devenind din 
ce în ce mai subţiri, până când deveniră aproape invizibile. 
Kira le simțea ca pe niște degete întinse, vârfurile lor 
ajungând la aproape patruzeci de metri, iar distanţa 
continua să se mărească. 

La baza fiecărei coaste începu să se formeze câte o 
membrană oglindită, subţire ca un balon de săpun și mai 
netedă decât o piscină cu ape liniștite. Membrana pluti în 
sus și în afară, conectând fiecare coastă cu vecinele sale, 
până când ajunse la cel mai îndepărtat punct al vârfurilor 
arcuite. Se vedea în reflexie: o grămadă joasă și neagră, 
care se ţinea de rachetă dintr-o parte. Lipsită de faţă și 
anonimă pe fundalul întinderii galaxiei. Kira ridică mâna 
dreaptă și își făcu sieși cu mâna. Imaginea o amuză. 
Situaţia era atât de absurdă, încât râse. Cum ar fi putut să 
nu o facă? Umorul era singurul răspuns potrivit după ce se 
lipise de bunăvoie de o bombă nucleară și ţesuse un set de 
pânze solare. 


Pânzele continuau să se extindă. Nu cântăreau aproape 
nimic, dar o micșorau ca înfățișare. Era un cocon mic, 
suspentat în centrul aripilor argintii, un potenţial înconjurat 
de realitate. O sămânță neplantată, aflată în bătaia 
vântului. 

Se întoarse încet, cu atenţie, iar pânzele captară lumina 
soarelui, care se reflectă cu o strălucire orbitoare. Kira 
simţea presiunea fotonilor care atingeau membrana, 
împingând-o înainte, departe de soare, departe de nave și 
de planete, spre pata întunecată și roșie care era Maw. 
Vântul solar nu o ajuta foarte mult la propulsie, dar era 
totuși ceva în plus și Kira era satisfăcută că făcuse tot ce 
putuse ca să-și grăbească zborul. 

* Wow, nu știam că poți să faci asta*, spuse Falconi. 

— Nici eu. 

* E minunat* 

— Poţi să-mi spui cam în cât timp ajunge Maw? 

* Paisprezece minute. Vine cu viteză. Stii, chestia asta e 
enormă, Kira. Mai mare decât Hierophant* 

— Știu. 

În tăcerea care urmă, Kira îi intui frustrarea. Îl simţea 
străduindu-se să nu spună ce voia cu adevărat să spună. 

— E în regulă, rosti ea într-un final. 

Falconi mormăi: 

*Ba nu, nu e, dar nu putem face nimic în privința asta... 
Stai un pic, amiralul Klein vrea să discute cu tine. Poftim* 

Urmă un sunet puternic, iar Kira auzi în cască vocea 
amiralului. 

*Tschetter mi-a explicat ce încerci să faci. Mi-a spus și 
despre Maw. Eşti o femeie curajoasă, Navarez. Niciuna 
dintre navele noastre nu pare să poată ajunge la Maw, deci 
ești cea mai bună opțiune a noastră în momentul de față. 
Dacă reușești, e posibil chiar să avem o șansă să învingem 
Coșmarurile* 

— Tocmai asta e și ideea. 

* Esti o femeie specială. O să trimit patru crucișătoare 
spre tine, dar nu vor ajunge acolo decât după ce te vei 
întâlni cu Maw. Dacă reușești, atunci vor mătura ce mai 


rămâne în urmă și vor oferi ajutor și asistență, dacă vafi 
nevoie.* 

Dacă era nevoie. Cel mai probabil însă nu avea să fie 
nevoie. 

— Amirale Klein, dacă nu te deranjează, vreau să-ţi cer o 
favoare. 

*Spune. * 

— Dacă vreuna dintre navele flotei se va întoarce, poți 
să te asiguri că acuzaţiile împotriva echipajului de pe 
Wallfish vor fi retrase? 

*Nu pot să-ți garantez nimic, Navarez, dar o să trimit o 
vorbă bună pentru ei cu nava noastră de transport care 
pleacă. Având în vedere ce ați făcut aici, pe Cordova, cred 
că plecarea lor fără aprobare de pe stația Orsted poate fi 
trecută cu vederea. * 

— Mulţumesc. 

Se auzi o explozie, iar Klein spuse: 

*Trebuie să plec. Multă bafta, Navarez. Terminat. * 

— Am înţeles. 

Apoi se lăsă liniștea în casca Kirei și, pentru următoarea 
perioadă, nu vorbi nimeni. O parte din ea era tentată să 
ceară să discute cu Falconi sau cu Gregorovich, dar se 
abținu. Oricât de mult ar fi vrut să le vorbească, lor sau 
oricui altcuiva, trebuia să se concentreze. 

Cele paisprezece minute trecură cu o viteză 
deconcentrantă. În spatele ei, Kira încă mai vedea 
străfulgerările care continuau să marcheze lupta dintre 
Coșmaruri, oameni și Meduze. Flotele de apărare erau 
strânse în jurul celor două luni ale lui R1 și foloseau 
planetoizii stâncoși ca acoperire, în timp ce încercau, fără 
succes, să se apere de hoardele de nave stacoijii. 

Maw îşi făcu apariţia înainte de trecerea celor 
paisprezece minute: mai întâi ca o stea roșie pe fundalul ca 
de catifea al spaţiului. Apoi se mări, devenind o tumoare 


dendritică, înnodată, care se zvârcolea la margini cu o 
pădure de braţe, de picioare și de tentacule care era atât 
de densă, încât arăta ca niște cili. Multe dintre membrele 
individuale erau mai mari decât Ctein. Se întindeau pe zeci, 
unele chiar pe sute de metri. Niște bucăţi deformate de 
carne, care ar fi trebuit să se prăbușească sub propria lor 
greutate. Și, îngropată printre ele, ca o rană purulentă larg 
deschisă, era gura lui Maw: o tăietură zimţată de piele, 
strânsă în jurul unui cioc crestat care, când se deschidea, 
dezvăluia rânduri peste rânduri de dinţi strâmbi - albi ca 
osul și incomod de umani - care duceau spre o roșeață ce 
pulsa. 

Maw era mai degrabă ca o insulă de carne care plutea 
prin spaţiu decât ca o navă. Un munte de durere și o 
excrescenţă prost plasată, plină de furie. 

Kira se micșoră în ea însăși când văzu monstruozitatea 
pe care o creaseră acţiunile ei. De ce crezuse vreodată că 
putea ucide așa ceva? în comparaţie cu acea creatură, 
până și racheta Casaba-Howitzer părea insuficientă. 

Totuși, acum nu mai avea cum să dea înapoi. Cursul ei 
era stabilit. Ea și Maw urmau să se ciocnească și nimic din 
tot Universul nu avea să schimbe asta. 

Se simţi incredibil de mică și de temătoare. Asta era 
pierzania ei și nu avea cum să scape de ea. 

— La naiba, șopti ea și tremură atât de tare, încât simți 
cârcei în picioare. 

Apoi, destul de puternic încât să se audă în cască, 
Sparrow spuse: 

*Tăbăcește.-i fundul, chica.* 

*Luptă! *, strigă Hwa-jung. 

*Poţi să faci asta*, spuse Nielsen. 

*Mă rog pentru tine, domnişoară Kira*, zise Vishal. 

*Fii cel mai enervant ghimpe din coasta lui, O, tu, Sac de 
Carne Agravant*, spuse Gregorovich. 

*Doar pentru că e mare, nu înseamnă că nu poți să-l 
ucizi*, rosti Falconi. *Lovește în locul potrivit și s-a 
terminat... Toţi suntem de partea ta, Kira. Baftă! * 

— Mulţumesc, spuse ea, simțind mesajul cu fiecare fibră 


a trupului. 

Ce spusese Falconi era adevărat și ăsta fusese planul 
Kirei de la bun început. Dacă putea să distrugă doar o 
bucată din Maw, nu oprea cu nimic creatura. La fel ca 
Sămânţa, se putea regenera, aparent la nesfârșit. Nu. 
Singurul mod sigur prin care putea să-l omoare pe Maw era 
să-i distrugă inteligenţa - uniunea spurcată dintre corpul 
rănit al lui Carr și cel al Meduzei Qwon. Intr-o încercare 
eronată de a-i vindeca, xeno le contopise creierele, 
formând un întreg diform. Dacă putea ajunge la acel întreg, 
la gâlma de materie gri torturată, Kira avea o șansă de a-și 
îndrepta greșeala și de a-l distruge pe Maw. 

Nu avea să fie simplu însă. Era sigură de asta. 

— Thule, ghidează-mă, șopti ea, prăbușind pânzele 
solare pentru ca Sămânţa să formeze o carcasă mică și tare 
în jurul ei și al rachetei. 

Masa infernală a lui Maw plutea deasupra ei. Kira nu știa 
exact unde era creierul pe care îl căuta, dar bănuia că era 
undeva aproape de centrul cărnii supradimensionate. Poate 
că se înșela, dar nu se putea gândi la un loc mai bun în care 
să lovească. Era un risc pe care trebuia să și-l asume. 

Mai multe dintre cele mai mari tentacule se ridicară de 
pe corpul lui Maw și se întinseră spre ea, cu o lentoare 
apăsătoare, dar, de fapt, având în vedere mărimea lor, cu o 
viteză terifiantă. 

— La naiba! 

Fără își modifică traiectoria, astfel încât să ajungă între 
tentaculele lui Maw. Mii se membre mai mici se mișcau sub 
ea, încercând să o prindă. 

Dacă reușeau, Kira știa că aveau să o sfâșie, în ciuda 
tuturor eforturilor făcute de Sămânţă ca să o ţină în viaţă. 

Un nor de miros se lăsă asupra ei, iar Kira aproape că 
vomită când mirosi moarte, descompunere și o dorință 
crudă, nerăbdătoare, de a-i devora carnea. 

Furia se dezlănţui în ea. În niciun caz nu avea să lase 
această tumoare supracrescută să își facă de cap cu ea și 
să o mănânce. Nu fără să îi provoace o indigestie. 

În fața ei, cârcei negri începură să iasă ca părul de pe 


suprafața lui Maw, asemănători cu cei din Sămânţă. Aceștia 
erau însă groși ca niște trunchiuri de copac și aveau în vârf 
cuțite. 

„Stânga!”, gândi Kira și, cu o acceleraţie a 
propulsoarelor, xeno o duse în jos, apoi într-o parte, 
departe de cârcei. 

Se apropia de centrul lui Maw. Mai avea doar câteva 
secunde... 

Lângă ea, ciocul uriaș și negru se ridică în sus, ieșind din 
pădurea de membre care se zvârcoleau și de sub dealurile 
de carne, mușcând și, era sigură, urlând într-o frustrare 
tăcută. Nori de salivă înghețată se revărsau din gura 
deschisă. 

Kira ţipă, iar Sămânţa îi oferi un ultim impuls în timp ce 
se îndrepta direct spre suprafaţa afondată, însângerată, 
purulentă a lui Maw. 

— Mănâncă asta! șuieră ea. Printre dinţii încleștați. 

Însă în ultimul moment, înainte să lovească, gândul ei fu 
mai mult o rugăciune decât o sfidare: „Te rog”. Se rugă ca 
planul ei să meargă. Se rugă să se poată căi pentru păcatul 
ei și să-l oprească pe Maw. Se rugă ca viaţa ei să nu fi fost 
în zadar. Se rugă ca prietenii ei să supravieţuiască. 

„Te rog.“ 


4. 


În clipa în care Sământa îl atinse pe Maw, un urlet plin 
de forie umplu mintea Kirei. Era mai violent decât orice 
uragan, mai puternic decât motorul unei rachete. Atât de 
puternic, încât îi provocă dureri de cap. 

Forţa ciocnirii fu mai mare decât orice acceleraţie de 
urgență pe care o experimentase vreodată. Văzu roșu în 
fața ochilor, iar încheieturile îi scânciră când oasele se lipiră 
cu putere unele de celelalte, comprimând fluide, tendoane 
și cartilagii. 

Kira nu știa cât de adânc ajunsese în urma impactului, 
dar știa că nu destul de adânc. Trebuia să intre aproape de 
miezul ascuns al lui Maw înainte să detoneze bomba. 


Nu așteptă să fie atacată. Lovi în exterior în acel 
moment, dezlănțuindu-se cu Sămânţa mai mult decât o 
făcuse vreodată. Maw era furios. Ei bine, și ea era, iar Kira 
dădu frâu liber furiei și lăsă astfel ca fiecare urmă de frică, 
de frustrare și de durere să îi alimenteze atacul. 

Xeno răspunse pe măsură, tăind ca o drujbă, rotindu-se 
în timp ce străbătea carnea din jurul său. Sângele îi îmbăia 
din toate părțile, iar urletul din mintea Kirei căpătă un dublu 
tăiș, de durere și de panică. 

Apoi pielea se strânse, apăsând înăuntru cu o forţă 
foarte mare. Kira ripostă și, dacă Maw ar fi fost făcut numai 
din țesut, poate că ar fi reușit. Dar nu era așa. Excrescenţa 
canceroasă era formată din aceeași substanţă ca Sămânţa: 
o reţea de fibre negre, tari ca diamantul, care se mișcau și 
se răspândeau cu intenţii necruțătoare, tăind, târând și 
limitând. 

Când cei doi xeno se atinseră, lupta dintre ei deveni 
feroce. Iniţial, niciunul nu părea să obţină un avantaj, atât 
de apropiaţi erau ca abilităţi, dar apoi, spre îngrijorarea 
Kirei, observă că a doua ei piele începuse să se dizolve în 
firele atacatoare. Îngrijorarea se transformă în oroare când 
realiză că cei doi xeno voiau să se unească. Pentru 
Sămânță, nu exista nicio diferență între partea din ea 
conectată la Kira și partea din ea conectată la Maw. Erau 
două jumătăţi ale aceluiași organism și voiau să redevină 
un întreg. 

Kira ţipă, frustrată, în timp ce suprafaţa exterioară a 
Seminţei continuă să se topească în Maw și, odată cu ea, și 
orice senzaţie de control. Apoi un spasm îi lovi corpul și avu 
convulsii, simțind ca și cum mii de fire electrice ar fi atins-o. 
Sângele îi umplu gura, fierbinte și cu gust de cupru. 

Un potop de informaţii senzoriale îi curse prin nervi și, 
pentru o clipă, Kira nu mai știu cine era. 

Îl simţea pe Maw, la fel cum își simţea propriul corp. 
Carnea se așeza pe carne și cea mai mare parte din ea 
pulsa în agonia nervilor expuși, precum și cu tortura 
membrelor, a mușchilor și a organelor care nu erau așezate 
la locul lor. Părţile umane și cele ale Meduzei fuseseră lipite 


unele de celelalte feră grijă pentru structura sau funcţia pe 
care le aveau. Sângele curgea prin venele făcute pentru 
sânge, iar sângele ieșea prin ţesuturi ca niște bureti, 
menite pentru secreţii mai dense. Oasele se frecau de 
tendoane, cartilaje și alte oase. Tentaculele apăsau pe 
intestine prost așezate. Și totul tremura cu echivalentul fizic 
al unui țipăt. 

Dacă nu ar fi fost fibrele xeno întinse prin Maw, care-l 
sprijineau, întreaga monstruozitate ar fi murit în numai 
câteva minute, dacă nu chiar secunde. 

Durerea era acompaniată de o foame sfâșietoare, o 
dorinţă primară de a mânca și de a crește și de a se extinde 
fără limite, ca și cum protecţiile Seminţei ar fi fost 
întrerupte, lăsând în urmă numai dorinţa de extindere. Mai 
exista și o bucurie sadică în emoţiile lui Maw, care nu o 
surprinse pe Kira. Egoismul era mai fundamental decât 
bunătatea. Totuși, nu se așteptase la confuzia rătăcitoare, 
ca de copil, care îl acompania. Inteligența ce luase naștere 
din alăturarea minţilor lui Carr și a lui Qwon nu părea 
capabilă să-și înţeleagă circumstanţele. Nu cunoștea decât 
suferința sa, ura și dorința de a se multiplica până când 
acoperea fiecare centimetru al fiecărei planete și asteroid 
din Univers. Până când urmașii lui umpleau spaţiul din jurul 
fiecărei stele din cer și fiecare rază de soare era absorbită 
de viața, de viața, de VIAȚA care luase naștere din coapsele 
sale ilegitime. 

Asta își dorea. Și de asta avea nevoie. 

Kira ţipă în întuneric în timp ce i se împotrivi lui Maw. | 
se împotrivi cu mintea, cu trupul și cu Sămânţa. Işi asmuţi 
propria furie și ură împotriva monstrului, distrugând carnea 
din jurul ei cu forța dorinţei sale disperate, luptând ca un 
animal prins în gura prădătorului său. 

Tentativele ei nu realizară nimic. În faţa lui Maw, furia ei 
era ca o lumânare în fața unui vulcan. Ura ei era un țipăt 
pierdut într-o furtună acaparatoare. A 

Forța de neînțeles a lui Maw o limita. O orbea. li 
contracara fiecare efort. Îi întrecea fiecare putere. Sămânţa 
se topea în jurul ei, disipându-se, atom cu atom, în timp ce 


se unea cu Maw. Și, cu cât riposta mai puternic, cu atât mai 
repede xeno îi scăpa printre degete. 

Când Maw se apropie de pielea ei, Kira își dădu seama 
că nu mai avea timp. Dacă nu acționa chiar atunci, tot ce 
făcuse avea să fie în zadar. 

Într-o frenezie alimentată de o panică proaspătă, se 
îndreptă spre panoul bombei cu tot ce mai rămăsese din 
Sămânţă. Acolo. Butoanele erau tari și pătrate sub 
atingerea cârceilor xeno. 

Kira începu să tasteze codul de activare. 

Apoi... pierdu cârceii. Aceștia se înmuiară și plutiră ca 
apa într-un întuneric atotcuprinzător. Carnea se reunea cu 
carnea și, odată cu ea, se pierdea singura ei speranţă 
pentru salvare. 

Eșuase. Eșuase complet. Îi dăduse celui mai mare 
dușman poate singura șansă a omenirii de a obţine victoria. 

Furia Kirei ardea și mai intens, dar era o furie inutilă, 
lipsită de speranţă. Apoi ultimele molecule ale xeno cedară, 
iar substanţa lui Maw se prăbuși peste ea, fierbinte, 
însângerată, acaparatoare. 


5. 


Kira ţipă. 

Fibrele lui Maw o sfâșiau. Piele, mușchi, organe, oase, 
tot. Corpul ei era rupt în bucăţi, tocat ca un costum gol. 

Sămânţa încă o acoperea, iar într-un final, începu să i se 
opună cu putere lui Maw, încercând să o protejeze în timp 
ce continua să se unească cu carnea sa de mult pierdută. 
Erau niște impulsuri contradictorii însă și, chiar dacă 
Sămânţa s-ar fi concentrat numai pe apărarea ei, rămăsese 
prea puţin din ea încât să-i facă față mărețului Maw. 

Neajutorarea pe care o simţea Kira era completă. Ca și 
sentimentul ei de învingere. Agonia copleșitoare, atât a ei, 
cât și a lui Maw, pălea prin comparaţie. Ar fi suportat orice 
durere dacă scopul ar fi fost cerut-o, dar, în înfrângere, 
ofensa adusă cărnii ei era de o mie de ori mai rea. 


Fusese o greșeală. Totul fusese o greșeală. Moartea lui 
Alan și a celorlalți membri ai echipei, atacul asupra navei 
Extenuating Circumstances şi crearea lui Maw, moartea a 
mii și mii de fiinţe inteligente - oameni, Meduze și 
Coșmaruri - într-un an și jumătate de lupte. Toată durerea 
și suferinţa suportate, și pentru ce? „O greșeală.“ Cea mai 
mare greșeală era faptul că modelul Seminţei avea să fie 
atât de pervertit, că moștenirea sa și, prin extensie, a ei 
avea să fe una a morții, a distrugerii și a suferinţei. 

Furia se transformă în tristeţe. Mai rămăsese puţin din 
ea acum. Kira nu știa cât va mai putea rămâne conștientă. 
Câteva secunde. Poate mai puţin. 

Gândul îi zbură la Falconi și la noaptea petrecută 
împreună. Gustul sărat al pielii lui. Senzaţia corpului său 
lipit de al ei. Căldura lui în ea. Acele momente fuseseră 
ultima experienţă normală și intimă pe care avea s-o 
împărtășească cu altă persoană. 

Văzu cum mușchii de pe spatele lui se flexau sub 
atingerea ei, iar în spatele lui, pe birou, bonsaiul răsucit, 
singurul lucru verde rămas pe Wa!//fish. Oare chiar fusese 
acolo? 

„Verde” Imaginea îi aminti de grădinile de pe Weyland, 
atât de pline de viaţă, înmiresmate, fragile și preţioase 
dincolo de orice descriere posibilă. 

Apoi, la final, Kira capitulă. Își acceptă înfrângerea și își 
abandonă furia. Nu mai avea niciun rost să lupte. In plus, 
înțelese durerea lui Maw și motivele furiei sale. În esenţă, 
nu erau diferite de ale ei. 

Dacă ar fi putut să plângă, ar fi făcut-o. lar acum, la 
limitele existenţei sale, un val de căldură o cuprinse pe 
Kira, care o calmă și o curăţă. O transformă prin puritatea 
sa izbăvitoare. 

— Te iert, spuse ea și, în loc să-l respingă pe Maw, îl 
acceptă. Se deschise și îl primi în ea. 

O schimbare... 

Simţi o pauză în mișcarea fibrelor cu care Maw o 
atingea, smulgându-i carnea cu intenţii crude. Activitatea 
se opri. Apoi Kira simţi ceva ciudat: în loc ca Sămânţa să 


curgă în Maw, acum Maw începu să curgă în Sămânță, 
unindu-se cu ea, devenind una cu ea. 

Kira acceptă afluxul de material, trăgându-l spre ea, la 
piept, ca pe un copil. Durerea se atenuă odată cu cea a 
țesutului pe care îl acaparase. In timp ce se răspândea, 
senzaţia de sine se extinse și, odată cu ea, veni o 
conștientizare, ca și cum o nouă priveliște s-ar fi deschis în 
faţa ei. 

Furia lui Maw se dublă, o dată și încă o dată. 
Monstruozitatea era conștientă de schimbare, iar furia sa 
nu avea limite. O lovi cu toată forţa corpului său deformat: 
o strânse, o zdrobi, o răsuci, o tăie. Însă, pe măsură ce 
fibrele fractale ale lui Maw se închideau în jurul ei, acestea 
se relaxau în Sămânţă și cădeau sub influenţa Kirei. 

Urletul care emană din mintea torturată a lui Maw era 
apocaliptic prin puterea sa, o galaxie de furie pură, 
necontrolată, care exploda din centrul său. Creatura se 
zgudui, de parcă ar fi avut o criză, dar toată nebunia lui nu 
putea să oprească progresul Kirei. 

lar asta deoarece ea nu se lupta cu Coșmarul. Nu mai 
făcea asta. Îi dădea voie să fie ce era, îi recunoștea 
existenţa și rolul pe care-l avusese în crearea sa. Prin asta, 
carnea îndurerată a lui Maw era vindecată. 

Pe măsură ce se răspândea din ce în ce mai mult, Kira 
simţi cum devenea din ce în ce mai subţire, dispărând în 
masa atotcuprinzătoare a Seminţei. De data asta, nu se mai 
abţinu. Eliberarea era singurul mod prin care îl putea 
înfrunta pe Maw, așa că asta făcu, odată pentru totdeauna. 
O claritate singulară mistuia conștiința Kirei. Nu putea 
spune cine era sau cum ajunsese să existe, dar putea simţi 
tot. Atingerea cărnii lui Maw, luciul stelelor care străluceau 
deasupra lor, straturile de miros din jur și, învăluind totul, 
fâșii de radiaţii violet care pulsau de parcă ar fi fost vii. 

Mintea lui Maw se zvârcolea din ce în ce mai frenetic pe 
măsură ce Sămânţa părea să se apropie de esenţa lui, 
adânc ascunsă în faldurile de carne însângerată. Cea mai 
mare parte a acesteia îi aparţinea acum ei și dădu la fel de 
multă energie alinării numeroaselor dureri pe cât alocă 


găsirii și izolării creierului. 

Simţea apropierea conștiinței corupte a lui Carr și Qwon. 
Era incoerentă, plină de frustrare, iar Kira știa că, dacă ar fi 
avut ocazia, nebunia îmbinată ar fi renăscut și ar fi 
continuat să semene suferinţă prin galaxie. 

Nici ea și nici Sămânţa nu puteau permite ca acest lucru 
să se întâmple. 

„Acolo.“ Cioturi de oase și o carne mai moale între, care 
nu semăna nu nimic altceva, o rețea densă de nervi care 
emanau din interiorul gri. „Acolo.“ Chiar și când îl 
îndepărtă, forța gândurilor dinăuntru fu îndeajuns încât să o 
facă să tresară (și pe Sămânţă). 

Ar fi vrut să se poată uni cu movila de ţesut, așa cum o 
făcuse cu Gregorovich, și să o vindece, însă mintea lui Maw 
era prea puternică pentru ea. Ar fi riscat să piardă din nou 
controlul Seminţei. 

Nu.“ Singura soluție era o lovitură finală. 

Intări o lamă de fibre, o trase înapoi și... 

Un semnal o lovi, venit dinspre una dintre planetele 
aflate în jurul stelei mici, albe-albăstrui. Era o explozie de 
valuri electromagnetice, dar o auzi la fel de clar ca orice 
altă voce: o finalitate ascuțită, cu staturi de informație 
încriptată. 

Adânc în ea, un fior de electricitate străbătu circuitele 
bombei. Apoi o bucată de mașinărie se deplasă în rachetă 
cu un zgomot puternic. lar atunci știu cu siguranţă: 

Activare. 

Nu avea timp să scape. Nu mai avea timp deloc. 

„Alan.“ 

În întuneric, lumina înflori. 


PARTEA A VI-A 
QUIETUS 


Am văzut mai multe minuni, vaste 


Și mici, decât majoritatea. Mi-am găsit pacea; 

Respirația îmi încetinește. Nu aș putea cere mai mult. 

Să merg dincolo de lucrurile de zi cu zi 

Merită viața asta a mea. Specia noastră e menită 

Să caute printre granițele exterioare, 

lar când ajungem pe un țărm îndepărtat, 

Să căutăm un altul, care se află și mai departe. Destul. 

Tăcerea crește. Puterea mi-a dispărut, și Sol 

A devenit o licărire ștearsă, iar acum aștept 

Un viking așezat pentru ultimul drum la bordul vasului 
său. 

Dar nu focul o să mă însoţească, ci frigul și gheața, 

Si o să plutesc singur pentru totdeauna. 

Niciun rege din trecut nu a avut un catafalc așa de 
impunător, 

Decorat cu metale întunecate și reci, și nici 

O comoară de pietre prețioase pe sumbrul său 
mormânt. 

Îmi verific centurile; Imi încrucișez bratele, mă pregătesc 

Din nou să mă aventurez în 

Necunoscut, mulțumit să-mi înfrunt sfârșitul și să trec 

Dincolo de acest tărâm mortal, mulțumit să stau 

Si să astept și aici să dorm - 

Să dorm pe o mare de stele. 

Harrow Glantzer, 
Cel mai îndepărtat țărm 48-70 


CAPITOLUL I 
RECUNOAȘIERE 


1. 


Ea era. 
Cum, unde și ce, nu putea să spună... dar era. Lipsa 
informației nu o deranja. Exista, iar existența era propria sa 


satisfacție. 

Conștientizarea ei era o senzație firavă, tremurătoare, 
de parcă ar fi fost întinsă pe o zonă mare. Se simţea lipsită 
de substanţă. O ceață de recunoaștere plutea peste marea 
întunecată. 

Pentru o vreme, asta fu îndeajuns. 

Apoi observă cum membrana sinelui său începea să se 
îngroașe, la început încet, apoi cu mai multă viteză. Odată 
cu asta apăru și întrebarea care dăduse naștere tuturor 
întrebărilor: „De ce?“ 

În timp ce carnea ei continua să se solidifice, gândurile îi 
deveniră și ele mai puternice, mai coerente, însă confuzia 
continua să domine. Ce se întâmpla? Ce trebuia să știe? 
Unde era? Acel „unde“ era un loc real sau unul pe care și-l 
imaginase? 

Șocul nervilor care se conectau îi provocă un junghi de 
durere, ascuţit ca lumina care strălucea deasupra ei. 
Deoarece acum era lumină, venind din mai multe surse: 
scântei reci pe un fundal negru și o sferă mare și aprinsă, 
care ardea fără să se oprească. 

Urmară și mai multe șocuri și până și raţiunea eșuă în 
fața barajului de durere. În tot acest timp, continuă să 
crească în dimensiuni. Să se adune. Să se coaguleze într-o 
ființă. 

O amintire se întoarse la ea și, odată cu ea, amintirea 
amintilor: Stătea la un curs de anatomie din anul trei și 
asculta afurisita de pseuado-inteligentță tot vorbind despre 
structura internă a pancreasului. Se uita la părul roșcat al 
studentului aflat cu două rânduri în fața lui... 

Ce însemna asta? Ce... 

Alte amintiri: A/erga după Isthah printre rândurile de 
roșii, în sera din spatele domnului în care stăteau... apoi 
trecea pe lângă coformele sale, spre Câmpia Abisală, 
învârtindu-se printre lămpi... se certa cu unchiul lui, care nu 
voia să se înroleze în CMU, în timp ce ea dădea examenele 
de admitere ale corporației Lapsang și intra în Cuibul 
Transferului înainte să-și asume noua formă și să spună 
jurământul loialității lângă lumina lui Epsilon Indi la... 


armonie de forme care alergau... lovitură dublă... 
prinsoare... verificare de patru puncte... miros... erezie... cu 
evacuarea spiralată a... 

Dacă el/ea/ei ar fi avut o gură, ar fi ţipat. Toată senzaţia 
de identitate dispărea într-un tsunami de imagini, de 
mirosuri, de arome și de sentimente. Nimic nu avea sens și 
fiecare parte părea a fi a lor, era parte din ei. 

Teama îl/o/ii sugrumă și se zbătură, pierduţi. 

Printre amintiri, un set era mai limpede și mai organizat 
decât restul - vegetație amestecată cu iubire și singurătate 
și nopţi lungi petrecute pe planete extraterestre. Se ţinură 
de ea ca de un colac de salvare în timpul unei furtuni. Din 
ea, încercară să construiască un sens al sinelui. 

Nu fu ușor. 

Apoi, de undeva din confuzia urlătoare, un singur cuvânt 
ieși la surpafaţă, iar ea/el/ei îl auzi pronunţat pe o voce care 
nu era a lor: „Kira“. 

„„„Kira. Numele părea cunoscut. Ea se înfășură în el, 
folosindu-l ca pe o armură ca să-și apere esența, ca pe un 
mod de a-i da lui/ei/ lor o senzație de consistenţă internă. 

Fără acea consistenţă, ea nu putea exista. Ar fi fost doar 
o colecţie de impulsuri disparate, lipsite de sens sau de 
poveste. Așa că se ţinu strâns de nume, încercând să 
menţină o senzaţie de individualitate în toată nebunia 
aceea. Cine era Kira nu era o întrebare la care să poată 
răspunde, dar măcar numele era un reper fix, în care se 
putea stabiliza în timp ce încerca să-și dea seama cum să 
se definească. 


2. 


Timpul trecea în etape ciudate. Nu-și dădea seama dacă 
momentele erau trecătoare sau eterne. Carnea ei continua 
să se extindă, de parcă s-ar fi precipitat dintr-un nor de 
vapori, construind, adunându-se, devenind. 

Își simţea membrele și organele. Căldura sufocantă și, în 
umbrele puternice, frigul casant. Ca reacţie, pielea i se 


întărise, formând suficientă armură cât să protejeze chiar și 
cele mai delicate țesuturi. 

În cea mai mare parte a timpului, privirea îi rămase 
întoarsă spre interior. Un cor de glasuri concurente 
continua să îi alerge prin minte, fiecare fragment luptându- 
se să domine. Uneori, părea că numele ei era de fapt Carr. 
Alteori, Qwon. Însă senzaţia de sine se întorcea mereu la 
Kira. Aceea era vocea destul de puternică încât să le ţină 
piept celorlalți, vocea destul de liniștitoare încât să le 
calmeze urletele panicate și să le ușureze agitația. 

Se făcea mai mare, apoi și mai mare, până când, într-un 
final, nu mai exista niciun material de adăugat cărnii ei. 
Dimensiunea i se stabilizase, deși îi putea schimba forma 
după bunul plac. Dacă i se părea ceva în neregulă sau 
nelalocul lui, putea să-l mute sau să-l modeleze după cum 
voia. 

Mintea începu să i se liniștească, iar forma lucrurilor 
începu să aibă mai mult sens. Își aminti câte ceva despre 
viaţa ei pe Weyland, în urmă cu mult timp. Işi aminti că 
lucrase ca xenobiolog și că-l întâlnise pe Alan, dragul de 
Alan, și apoi că găsise Sămânţa pe Adrasteia. Cu toate 
astea, își amintea și că fusese Carr. Julius Aldus Carr, doctor 
în CMUN, fiul a doi părinţi nu foarte iubitori și colecţionar 
avid de nuci beryl. De asemenea, își amintea și că fusese 
Wranaui Qwon, servitor loial al Nodului Minţilor, membru al 
bancului de atac Hfarr și pasionat de pfennic. Insă 
amintirile lui Carr și Qwon era înceţoșate, incomplete, 
întrecute de momentele mult mai vii pe care le petrecuseră 
uniți împreună, sub forma lui Maw. 

Un fior îi străbătu carnea. Maw... Odată cu acel gând, 
alte informaţii îi alergară în minte, pline de durere, de furie 
și de tortura așteptărilor neîmplinite. 

Cum se făcea că ea și ei încă mai trăiau? 


3. 


Într-un final, își întoarse atenţia spre împrejurimile ei. 


Atârna în vid, aparent fără să se miște. Nu existau 
rămășițe în jurul ei, nici gaz, praf sau alte lucruri. Era 
singură. 

Corpul ei era întunecat și acoperit de o crustă, ca 
suprafața unui asteroid. Fibrele Seminţei o ţineau laolaltă, 
dar erau mai mult decât fibre. Era acolo și carne, moale și 
vulnerabilă. 

Ochii care îi crescuseră acum îi permiteau să vadă fâșiile 
de forță electromagnetică din sistem. Era vizibilă și ceața 
strălucitoare a vântului solar. Soarele care lumina totul era 
de un albastru-alb șters, care îi reamintea de... nu știa de 
ce, dar i se părea amiliar, nostalgic, cu toate că nostalgia 
nu venea de la ea/Carr/Qwon, ci însăși de la Sămânţă. 

Privi și mai departe. 

O mulţime de nave strălucitoare populau sistemul. Pe 
unele păru să le recunoască. Pe altele nu, dar aveau forme 
familiare: nave care aparţineau apucătorilor sau formelor 
duble... sau cărnii deformate a lui Maw, care era ea. Ea era 
responsabilă. Și văzu cum carnea cărnii ei continuă să le 
atace pe celelalte nave, răspândind durere, moarte și 
distrugere prin tot sistemul. 

Nu înțelegea situaţia, nu în întregime, dar știa că tot ce 
se întâmpla era greșit. Așa că își chemă copiii rătăcitori 
alături, ca să pună punct conflictului. 

Unii o ascultară. Aceștia zburară spre ea cu fâșii mari de 
flăcări care ieșeau din motoare, iar când ajungeau, îi 
strângea aproape și le vindeca durerile, le calma minţile, le 
întorcea carnea acolo de unde venise odată. Deoarece era 
mama lor și era datoria ei să îi îngrijească. 

Unii se răzvrătiră. După aceia trimitea părți din ea, îi 
prindea și îi aducea înapoi în locul în care îi aștepta. Nimeni 
nu scăpă. Nu își ura copiii pentru că nu se purtau frumos. 
Nu, mai degrabă îi părea rău pentru ei și le cânta în timp ce 
le liniștea fricile, furiile și nenumăratele dureri. Agonia lor 
era atât de mare, încât ar fi plâns dacă ar fi putut. 

In timp ce își strângea copiii neascultători, unii apucători 
și unele forme duble traseră în ea cu lasere, cu rachete și 
cu proiectile solide. Asta ar fi stârnit furia lui Maw, dar nu și 


pe a ei. Atacatorii nu o deranjau, pentru că știa că 
apucătorii și formele duble nu înțelegeau. Nu se temea de 
ei. Armele lor nu puteau să rănească forma în care se 
transformase. 

Multe dintre navele fiinţelor o urmară, în timp ce își 
chemă înapoi bucăţile pierdute din carnea ei. Apoi acestea 
formară un grilaj în faţa sa, la o distanţă sigură. Nu era așa, 
dar ţinu această informaţie doar pentru ea. 

Sute de semnale emanară din nave, toate îndreptate 
spre ea. Fasciculii electromagnetici erau conuri ameţitoare 
de energie care pâlpâiau în câmpul ei vizual, iar sunetele și 
informaţiile pe care le transportau erau ca bâzâitul 
muștelor. 

Imaginea îi distrăgea atenţia și îi îngreună și mai mult 
gândirea. lritată, spuse un singur cuvânt, folosind mijloace 
pe care fiecare specie le înţelegea: 

— Așteptați. 

După asta, semnalele se opriră, lăsând-o într-o tăcere 
binecuvântată. Kira se concentră din nou pe partea 
interioară. Erau atâtea lucruri pe care nu le înţelegea, 
atâtea al căror sens trebuia să-l găsească. 


4. 


Bucată cu bucată, munci să asambleze o imagine 
coerentă a evenimentelor recente. Trăi din nou vizita în 
sistemul Bughunt. Scăpă din nou de pe staţia Orsted, apoi 
își aminti călătoria lungă spre Cordova și bătălia care 
urmase. 

Bomba explodase, de asta era sigură. Și, cumva, 
Sămânţa salvase ceva din conștiința ei, și din cea a lui Carr 
și a lui Qwon, din mijlocul infernului nuclear. 

Era... Kira Navarez. Dar, totodată, era mult mai mult 
decât atât. Era parțial Carr, parţial Qwon și parţial Sămânța. 

Un blocaj păru să dispară din mintea ei și realiză că 
exista un depozit de cunoștințe la care avea acces. 
Cunoştinţe purtate de Sămânţă. Cunoştinţe din perioada 


Celor Dispăruţi. Doar că nu așa își spuneau. Se gândeau 
mai degrabă la ei înșiși ca fiind... Cei Bătrâni. Cei care 
veniseră înainte. 

În procesul de a o salva, ea și xeno se integraseră 
complet unul în celălalt. Dar asta nu era tot, iar acum 
înțelegea acest lucru: existau diferite niveluri ale abilităţilor 
Seminţei, și cele mai multe rămâneau blocate, inaccesibile, 
până când xeno nu atingea o anumită dimensiune (pe care 
o întrecuse de mult acum). 

Deci ea, cea care fususe odată doar Kira și care acum 
era mult mai mult, plutea acolo, în întunericul spațiului, și 
gândea, și studia, și contempla posibilităţile ramificate care 
se întindeau înaintea ei. Drumul devenise întortocheat, dar 
știa că principiul Seminţei avea să o ghideze, deoarece era 
și propriul ei principiu: viaţa era sacră. Fiecare parte a 
codului lor moral se sprijinea pe acel principiu fundamental. 
Viaţa era sacră și era datoria ei să o protejeze, iar acolo 
unde considera necesar, să o răspândească. 

În timp ce se gândea, observă cum navele din sistem își 
delimitaseră poziţiile: oamenii într-o parte, Wranaui în alta 
și, chiar dacă ţineau armele ţintite spre ea, ţineau la fel de 
multe îndreptate și unii spre ceilalţi. Două flote care se 
înfruntau, iar ea era la mijloc. Armistițiul era unul dificil. 
Chiar și după moartea măreţului Ctein, nu ar fi fost nevoie 
de prea mult ca să reînceapă războiul. Cele două specii nu 
îl avuseseră decât pe Maw care să le unească, și ambele 
erau, în esenţă, nemiloase, însetate după sânge și 
expansioniste. Atâta lucru știa din viaţa ei ca Navarez, 
precum și din viaţa ei ca lider de banc Nmarhl. 

Apoi se simţi responsabilă și pentru război. Ea, care era 
Carr și Qwon. Ea, care fusese Maw și urmașii lui. Ea, care 
acum plutea în orbită, în jurul stelei din sistemul Cordova. 

Și știa că mai mulţi dintre urmașii ei ghinioniști 
călătoreau printre stele, răspândind teroare, durere și 
moarte printre oameni și Wranaui. lar ea, care era Kira, se 
temea pentru familia ei. Asta nu era însă tot: își amintea 
planeta pe care o infectase Maw, o întreagă sferă cu lucruri 
vii, transformată în serviciul cărnii deformate. Și mașinăriile 


de acolo, navele și restul dispozitivelor periculoase. 

Gândul o tulbură. 

Voia... pace, în toate formele sale. Voia să ofere darul 
vieții, pentru ca atât oamenii, cât și Wranaui să poată să 
stea împreună și să respire aer care mirosea a verde și a 
bine, nu a metal și a suferinţă. 

În acel moment, înţelese ce trebuia să facă. 

— Uitaţi-vă și nu interveniţi, le spuse ea flotelor aflate în 
așteptare. 

Prima parte fu cea mai dureroasă. Folosi informațiile 
secrete ale Seminţei și transmise un semnal puternic din 
sistem. Nu un plânset, nu o rugăminte, ci o comandă. O 
comandă de ucidere, îndreptată spre creaţiile lui Maw. 
Odată primit, avea să despartă celulele Corupţilor, să le 
dezasambleze corpurile, reducându-i la compușii organici 
din care se formaseră. Ceea ce Sămânţa făcuse, putea să și 
desfacă. 

Era nevoie de o curăţare și nu se putea gândi al un mod 
mai rapid de a opri violenţa și suferinţele. Sarcina îi căzuse 
ei pe umeri și nu avea să se ferească de muncă, oricât de 
grea ar fi fost. 

După ce făcu asta, formă agenţi din carnea ei și îi 
trimise pe navele afectate care pluteau abandonate în jurul 
planetei pe care Wranaui o exploataseră. Alte părți din ea 
fură trimise spre centurile de asteroizi, cu scopul de a 
extrage materialele de care avea nevoie. 

În timp ce dronele își îndeplineau funcţia, porni să 
lucreze la principalul ei corp de carne, restructurându-l ca 
să se potrivească intenţiei pe care o avea. In jurul miezului, 
formă o sferă armată, care proteja ce mai rămăsese din 
corpul ei original. De acolo, scoase niște panouri negre, 
lucioase, create pentru a absorbi fiecare rază de soare care 
le lovea. Energie. Avea nevoie de energie dacă voia să-și 
îndeplinească scopul. Sămânţa avea foarte multă forță, dar 
nu destulă pentru ce avea ea în minte. 

Ce minte? Fără minte...“ Râse singură, un cântec tăcut 
în spațiu. 

Folosind cunoștințele codate ale Seminţei, începu să 


construiască mașinăriile de care avea nevoie, de la nivel 
atomic. Cu energia strânsă de la panouri, porni în ea un 
soare arzător: un reactor de fuziune destul de mare încât să 
conducă și cea mai mare navă de luptă CMU. Cu energia de 
la steaua artificială, începu să creeze antimaterie. Mult mai 
multă decât permiteau tehnicile ineficiente ale oamenilor 
sau ale Wranaui. Cei Bătrâni stăpâniseră producerea de 
antimaterie înainte ca oricare dintre specii să apară. Cu 
antimateria pe post de combustibil, construi un motor 
hibrid, iar asta îi permise să răsucească însuși materialul 
spaţiu-timp și să extragă energie direct din spaţiul FTL. 
Acesta era, după cum ajunsese să înţeleagă, modul în care 
Sămânţa se alimenta singură. 

Agenţii ei colectau navele afectate, iar uneori găseau 
oameni răniţi sau Wranaui uitaţi pe ele. Cei răniți deseori 
atacau, dar ea le ignoră atacurile și le îngriji rănile, în ciuda 
protestelor lor, după care trimise echipajele abandonate la 
cei ca ei, în capsule de salvare, fie provenite de la nave, fie 
făcute de ea. 

Când dronele se întoarseră cu nave și cu pietre, Kira 
devoră materialele pe care le conţineau, așa cum ar fi făcut 
și Maw, și le adăugă structurilor care luau formă în jurul ei. 

Flotele care o priveau deveniră mai agitate și mai multe 
nave îndreptară spre ea semnale puternice, în încercarea 
de a vorbi. 

— Aşteptaţi, spuse ea. 

Și asta făcură, deși atât oamenii, cât și Wranaui se 
retraseră și mai departe, lăsând foarte mult spaţiu în jurul 
ei. 

Având multă energie și spaţiu, Kira își îndreptă toate 
eforturile spre construcţie. Sarcina nu era pur mecanică. 
Laolaltă cu fascicule și grinzi metalice și proteze, lasă 
Sămânţa să creeze camere speciale, pe care le umplu cu o 
supă organică - bioreactoare încălzite care începură să 
producă materialele vii de care era nevoie pentru produsul 
final: lemne mai rezistente decât orice oțel, semințe, și 
muguri, și ouă și altele, ramuri care se târau și se agățau și 
puteau transmite electricitate la fel de eficient ca și 


cablurile din cupru, superconductori fungici și un întreg 
ecosistem de floră și faună inspirat din vasta experienţă a 
Seminţei și despre care ea și Kira considerau că putea 
funcţiona ca un întreg armonios. 

Se mișca rapid, dar eforturile ei necesitau timp. Trecură 
zile și flotele continuau să stea și să privească, în timp ce 
ea continua să construiască. 

Din miezul ei central crescură patru bare extinse înainte, 
în spate, în stânga și în dreapta, creând o cruce cu braţe 
egale. 

Extinse crucea, metru cu metru, până când fiecare stâlp 
ajunse să măsoare trei kilometri jumătate lungime, 
devenind destul de gros încât să treacă un crucișător prin 
el. Apoi lăsă Sămânţa să prindă laolaltă vârfurile crucii cu 
un inel median uriaș și, de la capătul fiecărui vârf, începu 
să crească o coastă, atât în sus, cât și în jos, curbându-se 
înăuntru, de parcă ar fi îmbrățișat suprafoţa unei sfere 
invizibile. 

Sămânţa devenise atât de mare, încât Kira nici nu-și 
putea imagina cum ar fi fost să fie limitată de un corp de 
mărimea unui om sau a unui Wranaui. Conștiinţa ei 
cuprindea întreaga structură și era foarte conștientă de 
fiecare parte a ei, în fiecare moment. Își imagină că 
probabil așa se simţea mintea unei nave. Substanţa sinelui 
ei se extinsese conform cerinţelor informațiilor senzoriale 
și, odată cu acea expansiune, venea o extindere a gândirii 
pe care nu o mai experimentase înainte. 

Construcţia încă nu era terminată, dar nu mai era 
dispusă să aștepte. Timpul se scurtase. În plus, toţi cei care 
o priveau puteau să vadă ce începuse să facă: o stație 
spaţială mai mare ca dimensiune decât orice construiseră 
oamenii sau Wranaui. Părţi din ea erau de un gri metalic, 
dar cea mai mare parte era verde cu roșu, reflectând 
materialul organic care forma acea parte a staţiei. Era vie, 
asemenea unei persoane, iar Kira știa că va continua să 
crească și să evolueze vreme de decenii, dacă nu chiar 
secole la rând. 

Totuși, ca toate grădinile, avea nevoie de îngrijire. 


Își îndreptă atenţia spre mai multe camere aflate 
aproape de miezul ei, le sigilă de vid, le umplu cu aer 
potrivit pentru oameni și Wranaui, le oferi gravitație 
potrivită pentru fiecare specie și le termină în stilul care i se 
păru potrivit. Pentru asta, combină elemente de design de 
la Wranaui, Cei Bătrâni și partea din ea care era Kira, 
alegând din toate ce-i era mai mult pe plac. 

La comanda ei, doi agenţi îi aduseră miezul întărit care 
fosese odată Ctein. Măreţul Ctein. Meduzelor nu le păsa ce 
se întâmpla cu el, erau indiferente când venea vorba de 
trupuri, dar ei îi păsa. Luă rămășițele înnegrite și refăcu 
substanţa cărnii sale prin convertirea stâlpilor din plumb în 
șapte cioburi de cristal strălucitor,  albe-albăstrui, 
ameţitoare de privit. Așeză fiecare cristal în câte o cameră 
diferită. Erau acolo pe post de avertizare, de amintire și ca 
simbol al reînoirii. 

Apoi rupse, în sfârșit, tăcerea. 

— Amirale Klein, lider de banc Lphet, vreau să vorbesc 
cu voi. Veniţi să ne întâlnim aici. Falconi, și tu, și... adu-l pe 
Trig cu tine. 


CAPITOLUL III 
UNITATE 


1. 


Kira privi când cele trei nave se apropiară: Unrelenting 
Force, de la CMUS, Wallfish SLV și o navă Wranaui, având 
urme de luptă pe ea, al cărei nume, odată tradus, era Swift 
Currents Beneath Silent Waves. 

Navele erau foarte diferite ca înfățișare. Unrelenting 
Force era lungă și groasă, cu numeroase puncte tari de-a 
lungul carcasei sale, pentru lasere, lansatoare de grenade 
și tunuri. Era vopsită într-un gri închis, mat, care contrasta 
cu diamantul strălucitor, argintiu, al radiatoarelor sale. 


Wallfish era mult mai scurtă și mai mică, aproape îndesată, 
carcasa sa având un maroniu familiar, fiind tocită de anii de 
contact cu micrometeoriții. Ca și nava CMU, Wa//fish avea 
aripile radiatoarelor sale extinse. În ultimul rând, era nava 
Wranaui, o sferă lustruită, de un alb ca de scoică, afectată 
numai de o arsură de laser de-a lungul prorei. 

Cele trei nave folosiră propulsoarele RES ca să reducă 
viteza când se apropiară de porturile pentru andocare pe 
care Kira le formase pentru ei. Pe fundalul catifelat, roiuri 
din dronele ei trecură pe lângă ea, bâzâind ca niște 
albinuţe. Atenţia ei era îndreptată la fel de mult asupra lor, 
cât era și asupra vizitatorilor ei, dar Kira avu o senzaţie 
ciudată în centrul său. A 

Era neliniște? O luă prin surprindere. In ciuda a tot ce 
devenise, încă se întreba ce părere va avea Falconi despre 
ea. 

Și nu numai el. Când trapa navei Wa//fish se deschise, își 
făcu apariţia întreg echipajul, inclusiv Nielsen, care încă 
avea un bandaj în jurul coastelor, și Veera. Aduceau și tubul 
de criogenare al lui Trig, pus pe un suport cu rotile, ceea ce 
o încântă pe Kira. 

Amiralul Klein coborî de pe Unre/enting Force, și cu el o 
întreagă trupă de pușcași marini ai CMUN, toţi îmbrăcaţi în 
armură, din cap până-n picioare. De asemenea, un grup de 
Wranaui înarmaţi îl însoțea pe liderul bancului când cobori 
de pe navă. Un miros de îngrijorare și de curiozitate emana 
dinspre apucători. Printre ei se afla și Itari, și un singur om: 
maiorul Tschetter, expresia ei fiind imposibil de citit, ca de 
obicei. 

— Pe aici, spuse Kira și aprinse o linie de lumini verzi pe 
coridor. 

Atât oamenii, cât și Wranaui o urmară. Ea privi din 
pereţi, din podele și din tavan, deoarece erau toate acele 
lucruri și nu numai. Falconi părea nesigur pe el, dar Kira se 
bucura să-l vadă întreg și sănătos și să observe că rana de 
la umăr nu îl mai deranja. Klein nu afișa nicio emoție, dar 
ochii i se mișcau dintr-o parte în alta, uitându-se după orice 
l-ar fi putut surprinde. 


În afară de pușcașii marini, toţi oamenii purtau costume, 
având căștile bine așezate pe cap. Ca de obicei, Wranaui nu 
făcuseră concesii când venea vorba de mediu, având 
încredere în formele lor actuale care să îi protejeze. 

Când vizitatorii intrară în camera pe care o crease ca să- 
i primească, Kira se schimbă în carnea pe care o formase 
pentru ea, pentru ca Falconi, Klein și Lphet să aibă o 
imagine a ei pe care să o privească. Părea cel mai politicos 
lucru pe care putea să-l facă. 

Camera era îngustă și înaltă, cu un tavan arcuit și un 
rând dublu de coloane crescute din nnar, excrescenţele ca 
un coral pe care le știa de la Qwon (și care îi erau dragi 
tocmai din acest motiv). Pereţii erau încadraţi de bare din 
metal lustruit, de un gri închis, decorate cu fâșii de albastru 
ce formau modele al căror sens îl știau numai Cei Bătrâni... 
și acum, ea. Ramele erau umplute cu secţiuni mari și 
curbate de lemn și ramuri și verdeață, cu frunze închise la 
culoare. 

Acestea erau ale ei, cea care era Kira. Ca și florile care 
ieșeau din crăpăturile umbrite: flori atârnătoare, cu petale 
mov și stamine pătate. Constelații de la Miezul Nopţii, în 
amintirea casei ei și a lui Alan. În amintirea a tot ce fusese 
cândva. 

Repetase forma florilor pe podea, în spirale fractale care 
se roteau la nesfârșit. Imaginea îi plăcuse, oferindu-i o 
senzaţie de satisfacţie. 

Printre spirale de afla și unul dintre cristalele pe care le 
crease din Ctein: o flacără îngheţată, de o frumusețe 
geometrică. Viaţa se oprise, dar, în același timp, se 
extindea și avea dorinţe. 

Câteva lumini atârnau de ramurile de nnar aflate 
deasupra, fructele acestora pulsând într-o ambianţă moale, 
aurie. In razele întrerupte de lumină care ajungeau la 
podea, polenul se învârtea ca un fum, greoi și parfumat. 
Printre coloane se auzea un susur de apă curgătoare, dar, 
în afară de asta, camera era liniștită și tăcută, sacră. 

Kira nu ceru nimic și nu emise ultimatumuri, dar Klein 
spuse un singur cuvânt trupelor sale, iar pușcașii marini se 


opriră în poziţie lângă intrarea arcuită, în timp ce amiralul 
înaintă. Lphet făcu la fel cu gărzile sale (printre care se 
număra și Itari), iar omul și Wranaui avansară împreună cu 
maiorul Tschetter și cu echipajul de pe Wa//fish. 

Pe măsură ce se apropiau de capătul camerei, Kira 
permise luminilor să se intensifice, dând la o parte umbrele 
dinaintea unui răsărit, ca să o poată vedea. 

Vizitatorii se opriră. 

Se uită în jos la ei de unde se afla noul ei corp, 
încorporat în structura ca o rădăcină a peretelui, verde 
peste verde, care trecea prin ea cu fibrele negre și lucitoare 
ale Seminţei. Minunata Sămânţă, dătătoare de viaţă. 

— Bun venit, spuse Kira; i se părea ciudat să vorbească 
folosindu-și gura și limba. 

Și mai ciudat era să audă vocea care ieșea din ea: o 
voce mai adâncă decât și-o amintea și care conţinea indicii 
și ecouri ale lui Carr și Qwon. 

— A, Kira, spuse Nielsen. Ce ai făcut? 

Prin vizor i se vedea expresia de îngrijorare. 

— Eşti bine? întrebă Falconi, care era încruntat, ca de 
obicei. 

Amiralul tuși. 

— DomnișoarăNavarez... 

— Bun venit, spuse Kira și zâmbi. Sau, cel puţin, încercă. 
Nu era sigură că-și mai amintea cum s-o facă. Te-am 
chemat aici, amiral Klein, și pe tine, lider de banc Lphet, ca 
să fiți reprezentanţi ai oamenilor și ai Meduzelor. 


[[Lphet aici: Nu mai sunt lider de banc, Idealis, ]] 


Tschetter traduse oamenilor prezenţi cuvintele lui 
Wranaui. 

— Atunci, cum să mă adresez, Lphet? Kira vorbi și în 
engleză, și în limbajul Meduzelor, pentru ca toată lumea să 
înţeleagă. 


[ILphet aici: Măreţul Lphet.]] 


Un fior vag străbătu spinarea staţiei, ca o rafală de aer 
rece pe spatele Kirei. 

— l-ai luat locul lui Ctein, acum că acesta e mort. 

Nu era o întrebare. 

Tentaculele lui Wranaui deveniră roșii și albe și se 
frecară într-un gest de mândrie. 


[ILphet aici: Corect, Idealis. Fiecare Brat al Wranaui e 
acum sub comanda mea.]] 


Amiralul Klein se foi. Părea să devină nerăbdător. 

— Despre ce e vorba, Navarez? De ce ne-ai adus aici? 
Ce construiești și de ce? 

Kira râse ușor, un sunet muzical, asemănător cu susurul 
unui pârâu. 

— De ce? Asta urmează să vă spun. Oamenii și 
Meduzele se vor lupta atât timp cât nu au un teritoriu 
comun. Coșmarurile, Cei Corupţi, le-au oferit un dușman 
comun, dar, acum, acel dușman a dispărut. 


[ILphet aici: Esti sigură de asta, Idealis?]} 


Înţelese ce întreba Lphet cu adevărat: Maw chiar 
dispăruse? El/ ea încă mai reprezenta o ameninţare? 

— Da, pot să vă promit asta. Costumul cu care sunt 
unită și pe care tu îl știi ca Idealis, iar tu, amiral Klein, ca 
Lamă Delicată, nu o să mai provoace probleme. De 
asemenea, am trimis o comandă Corupţilor din afara 
acestui sistem. Când va ajunge la ei, nu vor mai fi o 
ameninţare pentru nicio creatură vie. 

Amiralul păru să aibă dubii. 

— Cum adică? Vrei să spui... 

— Vreau să spun că i-am desfăcut pe Corupţi, spuse 
Kira. Nu mai trebuie să vă faceţi griji în privinţa lor. 

— l-ai ucis, spuse Nielsen pe un ton supus; nu era o 
întrebare. 

Ceilalți părură mulţumiţi și îngrijorați în egală măsură. 

— Nu am avut de ales. Dar problema e că oamenii și 


Meduzele nu vor rămâne aliaţi fără să aibă un motiv. Ei 
bine, v-am oferit un motiv. Am creat un teritoriu comun. 

— Asta? spuse Klein în timp ce se uita la cameră. Locul 
asta? 

Kira zâmbi din nou. Îi veni mai ușor să o facă a doua 
oară. 

— E o staţie spaţială, amirale. Nu e o navă. Nu e o armă. 
E o casă. Am făcut-o așa cum ar fi făcut-o Cei Bătrâni, Cei 
Dispăruţi. În limba lor, ar fi numită Mar Ineth. Într-a noastră, 
e Unitate. 

— Unitate, spuse Klein, care părea că proceseze 
cuvântul. 

Kira încuviinţă. 

— Este un loc unde să vă uniţi, amirale. Este un lucru 
viu, care respiră, și care va continua să crească și să 
înflorească odată cu trecerea timpului. Are camere potrivite 
pentru oameni și camere pentru Meduze. Și alte creaturi 
vor trăi aici, îngrijitori care se vor ocupa de numeroasele 
părţi ale Unităţii. 

— Vrei să folosești staţia asta pe post de ambasadă, nu-i 
așa? rosti Tschetter. 

— Mai mult decât atât, spuse Kira, ca punct central al 
celor două rase. Va fi destul spaţiu încât să locuiască aici 
milioane de ființe. Poate chiar mai multe. Toţi cei care 
ajung aici vor fi bine-veniţi atât timp cât vor păstra pacea. 
Dacă ideea încă te neliniștește, atunci gândește-te așa: am 
construit Unitatea cu mijloace și metode pe care nici măcar 
Meduzele nu le înţeleg. Le voi da voie celor care stau aici să 
studieze staţia și pe mine. Asta ar trebui să fie un motiv 
destul de bun. 

Amiralul Klein păru tulburat. Își încrucișă braţele și își 
mușcă pentru un moment interiorul obrazului. 

— Și ce garanţie avem că acest xeno nu o să se 
răzvrătească din nou și nu o să îi omoare pe toţi cei aflaţi la 
bord? 

Un val de violet trecu peste tentaculele lui Lphet: o 
reacţie de ofensă. 


_ IlLphet aici: Idealis a promis deja, formă dublă. 
Ingrijorarea ta e nefondată.]] 


— Serios? spuse Klein. Milioanele, dacă nu miliardele de 
oameni uciși de Coșmaruri spun altceva. 


[[Lphet aici: Nu...]] 


Kira atinse frunzele de pe pereţi, iar foșnetul ușor opri 
conversaţia. Îi făcu pe toţi să îngheţe și să se uite la ea. 

— Nu pot să-ţi ofer garanţii, amirale, dar ai văzut cum i- 
am ajutat și vindecat pe membrii flotei tale pe care i-am 
găsit. 

— Asta așa e. 

— Uneori, trebuie, pur și simplu, să ai încredere. Uneori, 
trebuie să-ţi asumi un risc. 

— E un risc al naibii de mare, Navarez. 

Tschetter se uită la el. 

— Să nu avem o relaţie cu Meduzele ar fi mai rău. 

O expresie acră apăru pe faţa lui Klein. 

— Asta nu înseamnă că ăsta e locul potrivit să legăm 
relaţii diplomate, iar civilii nu ar trebui în niciun caz să 
primească acces în apropiere de Cordova. Nu până când 
Serviciul de Securitate nu o să o examineze în detaliu. In 
plus, nu am autoritatea să negociez genul ăsta de 
înțelegere. Va trebui să vorbești cu Liga, Kira, nu cu mine, 
iar pentru asta o să fie nevoie de timp. Presupun că vor dori 
să trimită pe cineva aici, ca să discute cu tine faţă-n faţă. 
Asta înseamnă cel puţin încă o lună și jumătate până să 
poată fi locuită staţia. 

Kira nu-l contrazise, dar se uită la Wranaui. 


[[Kira aici: Tu ce spui, Lphet?]] 
Nuanţe de roșu și de portocaliu îl străbătură pe Wranaui. 


[[Lphet aici: Brațele ar fi onorate să-ți accepte oferta, 
Idealis. Oportunitatea de a studia o astfel de creatie este 


una pe care nu am avut-o nici în acest val, nici în altele. 
Spune-ne câți Wranaui pot să stea pe stația asta și o să 
trimit imediat după ei.]] 


După ce Tschetter îi traduse, Klein își încordă maxilarul. 

— Deci așa... Bine. Liga poate să stabilească detaliile 
mai târziu, dar să fiu al naibii dacă o să las Meduzele să ne- 
o ia înainte. Oricâte Meduze ar aduce aici, vreau să primesc 
autorizaţie să aduc la fel de mulţi oameni. 

De data asta, Kira știa că nu era cazul să zâmbească. 

— Bineînţeles, amirale. Dar am o condiţie. 

Bărbatul se încordă. 

— Și care e asta, Navarez? 

— Asta e valabil pentru oricine vrea să trăiască sau să 
viziteze Unitatea: armele sunt interzise. Dacă le aduceţi la 
bord, o să le distrug și o să dau afară pe oricine le poartă. 


[ILphet aici: Sigur, Idealis. O să-și ascultăm dorintele. ]7 


Klein își înclină capul. 

— Cum rămâne cu, să zicem, roboții pentru reparaţii? 
Sau laserele de serviciu? în mâinile greșite, până și o 
furculiță poate să devină o armă mortal. 

„Oamenii.” 

— Folosește-ţi bunul-simţ, amirale. O să permit armurile, 
atât timp cât sunt dezarmate. Dar nu mă înţelege greșit: 
dacă o să înceapă cineva o luptă pe staţia asta, om sau 
Meduză, eu o să-i pun capăt. 

Vocea ei deveni mai profundă, până când răsună din 
pereţi, ca și cum Unitatea ar fi fost gâtul ei. Într-un fel, chiar 
așa era. 

Chiar și sub bronzul lui spaţial, Klein se albi. 

— Am înţeles. Nu o să ai probleme cu echipajele mele, 
Navarez. Ai cuvântul meu. 

[ILphet aici: Nici cu formele loiale Brațelor. ]7 


Kira îi lăsă apoi să simtă plăcerea ei, prin culoarea și 
intensitatea luminilor, prin susurul fericit al apei și prin 


foșnetul liniștitor al frunzelor. 

Sparrow se scărpină într-o parte a costumului. 

— La naiba, Kira, nu faci nimic cu jumătăţi de măsură, 
nu-i așa? 

— Sparrow. 

Apoi vorbi Vishal. 

— Cum ai supravieţuit, domnișoară Kira? Am fost 
convinși că bomba te-a omorât. 

În acel moment, amiralul Klein păru să se simtă și mai 
stânjenit. El era cel care autorizase detonarea, Kira era 
sigură de asta, doar că nu-i păsa. Nu avea niciun rost să 
arunce vina asupra lui în acel moment și, în plus, detonarea 
bombei fusese opţiunea logică. Maw trebuia oprit. 

Amuzată, spuse: 

— Cred că a făcut-o, cel puţin pentru o perioadă. 

Se auzi un mormăit dinspre Hwa-jung, care, cu o 
mișcare rapidă a mâinii, își făcu o cruce. 

— Și tu ești... tu? 

O amintire incoerentă apăru în creierul reconstituit al 
Kirei: O celulă gri, o oglindă fereastră, grilajul rece de sub 
genunchii ei, o hologramă care se trezește la viaţă sub ochii 
ei și maiorul Tschetter, care stătea în faţa ei într-o uniformă 
gri, și întreba: „Te simţi ca tine însăţi?“ 

Kira chicoti. 

— Da... și nu. E ceva mai mult decât eram. 

Privirea lui Hwa-jung o sfredeli, fierbinte ca lăncile 
termice. 

— Nu. Ești tu în continuare tu, Kira? Și se lovi în piept. 
Acolo unde contează? Sufletul tău e același? 

Kira se gândi. 

— Sufletul meu? Nu știu cum să răspund la întrebarea 
asta, Hwa- jung. Dar ce vreau acum e același lucru pe care 
îl voiam și înainte: îmi doresc pace și ca viaţa să prospere. 
Asta înseamnă că sunt aceeași persoană? Poate că da. 
Poate că nu. Schimbarea nu e mereu un lucru rău. 

Hwa-jung părea tulburată în continuare. 

— Nu, nu e. Și ce spui tu e bine, Kira, dar nu uita ce 
înseamnă să fii om. 


— Nu vreau deloc să uit, zise Kira, iar Hwa-jung păru 
dacă nu fericită, atunci măcar satisfăcută. 

Apoi Kira își mută privirea spre Veera. Entropista stătea 
cu antebrațele peste piept, iar mâinile îi erau băgate în 
mânecile voluminoase ale robei ei. Femeia avea vănâtâi 
sub ochi, iar obrajii îi erau trași, de parcă ar fi suferit de o 
boală gravă. 

— Condoleanţele mele, Cercetătoare Veera, pentru 
pierderea partenerului tău. Noi... înțelegem. 

Entropista își lipi buzele împreună, apoi încuviinţă. 

— Mulţumesc, Prizonier Kira. Grija ta e liniștitoare. 

Kira își înclină capul drept răspuns. 

— Nu mai sunt un prizonier, Cercetătoare. 

Uimirea mări trăsăturile entropistei. 

— Ce? Asta nu e... Ce vrei să spui? 

Dar Kira nu răspunse. În schimb, se uită din nou la 
Falconi. 

— Salvo. 

— Kira, răspuns el sumbru. 

— L-ai adus pe Trig. 

— Bineînţeles. 

— Ai încredere în noi, Salvo? 

Bărbatul ezită, apoi încuviință. 

— Nu l-aș fi adus pe puști dacă nu aveam. 

Replica lui încălzi centrul fiinţei Kirei. Aceasta zâmbi din 
nou. Devenea rapid expresia ei preferată. 

— Atunci, ai încredere în mine încă o dată. 

Din podeaua fractală, trimise o grămadă de cârcei - 
verzi de data asta, nu negri - în jurul tubului criogenic al lui 
Trig. Sparrow și Hwa-jung blestemară și se îndepărtară de 
acesta, în timp ce, în spatele camerei, pușcașii marini se 
încordară și își ridicară armele. 

— Puneţi-le jos! strigă Klein. Pe loc repaus. 

Zâmbetul Kirei nu dispăru când cârceii se învârtiră în 
jurul tubului lui Trig, învăluindu-l într-o îmbrăţișare răsucită 
și îngropându-l sub o masă de verdeață. 

— Kira, rosti Nielsen pe un ton blând. 

Nu era o avertizare, nici furie, ci îngrijorare. 


— Ai încredere în mine, spuse ea. 

Prin intermediul ramurilor care erau membrele ei, intră 
în tub și trecu mii de fire diferite prin carnea distrusă a lui 
Trig, căutând sursa rănilor lui. „Acolo.” O colecție de celule 
arse, mușchi secţionat, tendoane lovite și afectate, vase de 
sânge rupte și nervi tăiați. 

Insultele suferite de corpul lui erau la fel de ușor de 
simțit pentru ea ca structura internă a staţiei. 

Cum era posibil să i se fi părut vreodată greu să facă 
asta? Gândul părea de neconceput. 

Apoi își turnă energia necesară în forma îngheţată a lui 
Trig, ghidată de Sămânţă, în timp ce muncea ca să-i repare 
rănile. Când totul păru în regulă, îi scoase tubul pentru 
respirat din gură și deconectă restul tuburilor de la braţele 
lui, separându-l de mașinăria care-l ţinuse într-o animaţie 
suspendată mai bine de jumătate de an. 

Încet, cu atenţie, îi încălzi corpul, tratându-l cu blândeţe, 
așa cum s-ar fi purtat o cloșcă cu un ou proaspăt. Ca un foc 
de surcele care se transforma într-o flacără puternică, simţi 
cum căldura metabolismului său creștea, până când inspiră 
pentru prima oară, fără ajutor. 

În acel moment, îl eliberă. Ramurile se retraseră în 
podea, dezvăluind forma palidă a lui Trig, ghemuit în poziţie 
fetală, dezbrăcat, cu excepţia unor pantaloni termici scurți, 
din cei care se purtau pe sub costume. Inspiră, ca un om 
care se îneca și ieșea la suprafaţă, și scuipă, însă stropii se 
topiră, de parcă nu ar fi existat niciodată. 

— Trig! exclamă Nielsen, iar ea și Vishal se aplecară 
asupra puștiului. 

Sparrow, Hwa-jung și Falconi se apropiară și ei, privindu- 
l. 

— Un... unde sunt? întrebă el; vocea îi era slăbită, aspră. 

— Este cam greu de explicat, zise Vishal. 

Falconi își dădu jos vesta și o puse peste umerii 
puștiului. 

— Uite, asta o să te ajute să-ţi ţină de cald. 

— Ce este? De ce purtaţi toți costume? Unde sunt? 

Apoi Sparrow se dădu din calea lui, iar Trig o văzu pe 


Kira, care era suspendată în perete. Gura i se deschise. 

— Asta ești... tu, Kira? 

— Bun venit înapoi, spuse ea, pe un ton plin de căldură. 
Nu eram siguri că o să reușești. 

Trig se uită în jurul camerei cu stâlpi. 

— Asta ea ta? 

— Da. 

Puștiul încercă să se ridice, dar genunchii nu îl ţinură și 
ar fi căzut dacă Hwa-jung nu l-ar fi prins de braţ. 

— Ai grijă. 

— Eu... eu... Trig dădu din cap, apoi se uită la Falconi cu 
o expresie imploratoare. Suntem tot în Bughunt? 

— Nu, răspunse Falconi. Cu siguranţă nu suntem acolo. 
Hai să te ducem înapoi pe Wa//fish, să te examineze 
doctorul, și după aceea poți să te odihnești, iar noi o să-ți 
spunem ce ai peirdut. 

— A fost distractiv, spuse Sparrow pe un ton sec. 

— Da, domnule. Odihna sună al naibii de bine acum. Mă 
simt ca și cum m-ar fi bătut niște tipi cu mai multe ciocane. 
Eu... 

Puștiul tăcu în clipa în care îl văzu pe Lphet și, în spatele 
camerei, pe restul Wranaui. Scânci și încercă să se dea în 
spate, dar Hwa-jung îl prinse de braţ din nou, ţinându-l pe 
loc. 

— M... m... meduze! Haideţi, trebuie să... 

— Știm, spuse Nielsen pe un ton liniștitor. E în regulă. 
Trig, oprește-te și uită-te la mine. E în regulă. Respiră și 
calmează-te. Suntem toţi prieteni. 

Puștiul ezită, uitându-se de la unul la altul, ca și cum nu 
ar fi fost sigur ce să mai creadă. Apoi Sparrow îl lovi ușor în 
umăr. 

— Așa cum am spus, a fost distractiv. 

— Ăsta e un mod de a descrie situaţia, bombăni Falconi. 
Nielsen are însă dreptate. Toţi suntem prieteni aici. 

Privirea i se duse, pentru o fracțiune de secundă, la Kira, 
înainte să se întoarcă la puști. Trig se relaxă și nu mai trase 
de Hwa-jung. 

— Da, domnule. Îmi pare rău, domnule. 


— E de înţeles, zise Falconi, care îl bătu pe spate. 

Apoi Kira își îndreptă atenţia spre ceilalți invitaţi. 

— Amiral Klein, Lphet, aţi văzut ce pot să fac. Dacă aveți 
alți membri răniţi, dincolo de abilitatea voastră de a-i 
vindeca, aduceți-i aici și o să fac pentru ei ce am făcut 
pentru Trig. 


[[Lphet aici: Generozitatea ta este fără egal, Idealis, dar 
acei Wranaui care sunt răniți dincolo de reparație se vor 
transfera mai degrabă informe noi, decât să sufere cu o 
formă răniră.]] 


— Cum dorești, măreţe Lphet. 

Klein se încruntă. 

— Asta e o ofertă a naibii de bună, Navarez, dar 
protocolul de bioizolare nu permite ca... 

— Protocolul de bioizolare a fost deja încălcat, spuse 
Kira pe un ton blând. Nu ești de acord? 

— E posibil să ai dreptate, dar Liga m-ar trimite în faţa 
Curţii Marţiale dacă aș viola carantina în acest mod. 

— Probabil că ai făcut deja teste pe bărbații și pe 
femeile pe care i-am vindecat deja. 

— Bineînţeles. 

— Și? 

— Nimic, mormăi Klein. Specialiștii nu găsesc nimic în 
neregulă cu ei. 

— Bun. 

Bărbatul clătină din cap. 

— Ba nu e deloc bine. Extenuating Circumstances nu a 
găsit nimic în neregulă nici cu tine înainte ca xeno să iasă 
din tine. Deci iartă-mă dacă am o reţinere în legătură cu 
toată situaţia asta, Navarez. 

Kira zâmbi, dar de data asta mai puţin din plăcere, și 
mai mult din dorinţa de a nu părea amenințătoare. 

— Liga nu are nicio cădere aici, amirale, și nici nu va 
avea. Eu revendic acest sistem pentru mine, pentru 
Unitate, și nici Liga, nici Meduzele nu vor dicta legile de 
aici. Atât timp cât te afli sub protecţia mea, ești un bărbat 


liber, amirale. Liber să faci toate alegerile pe care ţi le 
dictează conștiința. 

— Un bărbat liber! Bărbatul pufai și clătină din cap. Ai 
ceva tupeu, Navarez. 

— Poate că așa este. Oferta pe care am făcut-o nu am 
făcut-o de dragul tău, amirale, ci pentru echipajele tale. 
Dacă ai bărbaţi sau femei care suferă, pe care nu poți să-i 
vindeci, pot să ajut. Asta e tot. Decizia e ata. 

Apoi se uită dincolo de el, la Wranaui din fundul 
camerei. 

— ltari, mă bucur să te văd bine. Sunt recunoscătoare 
pentru ajutorul oferit pe Battered Hierophant. 

Un val de culori aprinse străbătu tentaculele lui 
Wranaui. 


[[Itari aici: Sunt multumit că am putut fi de ajutor.]] 


Kira își întoarse apoi privirea spre partea din față a 
grupului de Meduze. 

— Lider Lphet, fără serviciul lui Itari în timpul 
evenimentelor recente, e posibil să nu-l fi învins pe Ctein. 
Ca o favoare pentru mine, îţi cer să îi oferi lui Itari drepturi 
de eclozare, precum și opţiunea oricărei forme dorește. 

Miros de confirmare ajunse la ea. 


[ILphet aici: Cererea ta e rezonabilă, Idealis. Așa voi 
face.]] 


Itari deveni albastru și mov. 
[[Itari aici: Multumesc, Idealis. ]] 


Kira răspunse cu un miros plăcut, apoi își îndreptă 
atenția spre restul invitaţilor ei. 

— Eu am spus ce voiam să spun. Acum trebuie să mă 
întorc la munca mea. Plecaţi și o să trimit după voi când 
sunt pregătită să vorbesc din nou. 

Amiralul Klein încuviinţă, se întoarse și mărșălui spre 


capătul îndepărtat al camerei. Lphet se opri cât să facă un 
semn de curtoazie cu tentaculele - un tremur și un val de 
culoare pe care Kira le recunoscu din amintirile lui Qwon, 
apoi plecă și el. Apoi plecă și echipajul de pe Wallfish, însă 
nu înainte ca Falconi să îi arunce încă o privire și să întrebe: 

— O să fii bine, Kira? 

Ea îl privi cu drag și întreaga cameră păru să se încline 
spre el. 

— O să fiu bine, Salvo. Foarte bine. Totul e bine. 

Și vorbea serios, cu toată fiinţa ei. 

— Atunci, bine, spuse el, dar nu părea convins. 


2. 


După ce vizitatorii ei plecară, Kira continuă să 
construiască stația. Wranaui promiși de Lphet ajunseră 
repede, iar ea îi ghidă spre secţiunea lor apoasă. Imediat 
după aceea, Klein trimise un grup de cercetători CMU. i 
găzdui și pe aceia în cadrul care se extindea al corpului ei și 
le oferi fructe crescute pe Mar lneth. Totuși, în ciuda 
faptului că acceptară fructul, cercetătorii nu îl gustară și își 
ţinură costumele pe ei tot timpul, ceea ce Kira știa că le 
producea un disconfort destul de mare. Nu conta. Nu era 
locul ei să-i forțeze să aibă încredere. Wranaui erau mai 
puţin îngrijoraţi pentru siguranța lor și se bucurau de 
ospitalitatea ei, fie datorită istoriei lor cu Sămânţa, fie din 
cauza lipsei de consideraţie faţă de corpurile lor individuale. 
Kira nu era sigură. 

Impreună cu Wranaui veni și Tschetter. Când Kira o 
întrebă de ce nu se alătura din nou CMU, aceasta răspunse: 

— După tot timpul pe care l-am petrecut cu Meduzele, 
CMUI nu mi-ar da voie niciodată să mă întorc la vechiul meu 
post. In ceea ce-i privește, am fost compromisă irevocabil. 

— Și ce o să faci? întrebă Kira. 

Femeia arătă spre staţia din jurul ei. 

— O să lucrez ca legătură între oameni și Meduze și o să 
încerc să evit un nou război. Lphet m-a ales să fu translator 


și mediator cu CMU și Liga, iar amiralul Klein a fost de 
acord. Ridică din umeri. Cred că pot să fac ceva bine aici. 
Ambasador Tschetter. Sună bine, nu crezi? 

Kira era de acord. O încălzea să vadă speranțele pe care 
și le punea Tschetter în noua ei sarcină, precum și optimisul 
femeii pentru viitorul lor împărtășit. 

In afara staţiei, navele continuau să se adune: oameni, 
Wranaui și cele pe care Kira le construise ca să îi aducă 
provizii de prin sistemul Cordova. Se strânseră în jurul ei ca 
albinele în jurul unei flori pline de nectar și avu o senzaţie 
de mândrie când le privi. 

O lumină îi făcu semn de pe Wa//fish. Din curiozitate, 
răspunse, iar sunetul familiar al vocii lui Gregorovich îi 
umplu urechile. 

*Salutări, Sac de Carne. Acum ești ca mine. Cum îti 
place să fii limitată la această carcasă? * 

— Am depășit carcasa, minte a navei. 

*Oho, ce afirmaţie îndrăzneață. * 

— E adevărată. Cum reușești să ţii pasul cu tot ce ești 
tu? E atât de... mult. 

Răspunsul lui fu surprinzător de cumpătat. 

*E nevoie de timp, Regină a Ghimpilor. Timp și efort. Nu 
lua decizii în grabă până nu ești sigură că ești tu însăți. 
După ce am tranziționat, mi-a luat un an și jumătate până 
am aflat cine era noul eu. * Chicoti, anulând atmosfera 
serioasă. *Nu că aș ști vreodată cu adevărat cine sunt. Cine 
poate ști? Ne schimbăm așa cum se schimbă și 
circumstanţele, ca adierile vântului. * 

Kira se gândi la asta pentru o clipă. 

— Mulţumesc, Gregorovich. 

*Cu plăcere, minte a stației. Când ai nevoie să vorbim, 
sună și o să ascult. * 

Kira îi luă sfatul în serios. Chiar în timp ce lucra la 
Unitate, își dublă eforturile de a face curat printre amintirile 
care se revărsau din creierul ei reconstituit, încercând să le 
identifice pe cele care aparțineau fiecărei părţi, încercând 
să-și dea seama cine era mai exact. Acordă o mai mare 
atenție amintirilor lui Maw și, în timp ce le studie, făcu o 


descoperire teribilă. 

O, nu!“ 

Deodată, își aminti. Înainte să vină pe Cordova-1420, 
Maw își luase măsuri de precauție împotriva unei posibile 
înfrângeri (oricât de puţin probabilă ar fi părut). In cele mai 
întunecate adâncuri ale spaţiului interstelar, formase șapte 
forme din carnea lui și cea a Seminţei - șapte copii vii, 
inteligente, autonome, ale lui, iar Maw trimisese în cele 
patru vânturi aceste clone agresive, pline de furie, fără să 
știe unde ar putea ajunge. 

Kira se gândi să anuleze comanda pe care o transmisese 
înainte. „Asta sigur va...“ Apoi simţi însă dinspre Sămânţă 
convingerea că acea comandă nu avea să oprească formele 
lui Maw, deoarece ele erau Sămânţa. Oricât de deformat 
fusese Maw, avea în continuare aceeași substanță în 
esenţă. Spre deosebire de Corupţi, nu putea să-i desfacă, 
pur și simplu, pe urmașii otrăvitori ai lui Maw cu o singură 
replică, la fel cum nu ar fi putut să-l distrugă pe Maw. 
Sămânţa nu avea atâta putere asupra ei înseși. Cei Bătrâni 
nu consideraseră necesar să ofere creaţiilor lor această 
abilitate, preferând să o ţină pentru ei, sub forma Toiagului 
Albastru. 

Dar acum, toiagul era spart, iar Kira știa că și dac-ar fi 
avut toate bucăţile, tot nu l-ar fi putut repara. Nu avea 
cunoștințele necesare și asta era tot opera Celor Bătrâni. 

Hotări că aceștia fuseseră mult prea încrezători în 
supremaţia lor. 

Frica i se înteți când se gândi la situaţie. Urmașii lui Maw 
aveau să răspândească răutate peste tot pe unde mergeau, 
umplând planete întregi de Corupţi, convertind astfel orice 
formă viaţă ar fi întâlnit. Cei șapte reprezentau o 
amenințare pentru fiecare ființă din galaxie... Moștenirea 
lor însemna multă suferință, exact opusul a tot ce trebuia 
să reprezinte Sămânţa. 

Gândul o cutremură. 

Cu o senzaţie de regret, Kira își dădu seama că viaţa de 
apoi nu era așa cum și-o imaginase. Maw era 
responsabilitatea ei, ca și cele șapte săgeți mortale pe care 


acesta le eliberase printre stele. 


CAPITOLUL III 
ANGAJAMENTUL 


1. 


Kira acționă fără ezitare. Timpul era scurt și nu avea de 
gând să-l irosească. 

— Daţi-vă la o parte, le spuse navelor care se 
strânseseră în jurul ei. 

Urmă apoi o activitate intensă în timp ce toți căpitanii își 
trăgeau navele înapoi. 

Apoi porni propulsoarele aflate de-a lungul coastelor 
stației și începu s-o miște, încet și cu atenţie, spre planeta 
pe care o exploataseră Wranaui. CMU o numise R1, dar Kira 
considera că avea nevoie de un nume adevărat. Avea însă 
să-i lase pe locuitorii de pe Unitate să-l aleagă. Era dreptul 
lor, ca rezidenţi a; sistemului. 

Atât Lphet, cât și amiralul Klein o apelară când stația 
începu să-și modifice poziția. 

*Navarez, ce faci? *, întrebă Klein. 

— Mă duc în orbita înaltă a lui R1. E o poziţie mai bună 
pentru Unitate. 

*Am înțeles, Navarez. O să-ți asigurăm culoarul de zbor. 
Data viitoare aș aprecia o avertizare. * 


[[Lphet aici: Ai nevoie de ajutor, ldealis?]] 


— Nu acum. 


2. 


Mutarea stației îi luă câteva zile. Kira folosi acel timp ca 
să facă pregătiri. Când așeză staţia în orbita sa finală, 
chemă din nou echipajul de pe Wa//ftsh. 

Aceștia veniră fără întârziere. Nava veche se opri 
aproape de centrul ei, iar Kira văzu că majoritatea daunelor 
suferite de Wallfish faseseră reparate, deși mai multe dintre 
radiatoarele sale încă erau distruse. 

Observă cum membrii echipajului vorbeau între ei, cu un 
entuziasm agitat, în timp ce se plimbau pe holurile sălii. 
Aveau însă oprite difazoarele exterioare ale costumelor, iar 
mișcarea buzelor era singurul lucru care-i dădea de gol. 
Kira era curioasă, așa că revărsă peste vizoarele lor un val 
invizibil de lumină colimată, care îi permitea să perceapă 
vibraţiile vocilor lor. 

—... habar ce vrea? întrebă Trig, care părea 
entuziasmat. 

Falconi mormăi. 

— Ai întrebat deja de trei ori. 

— Îmi pare rău. 

Puștiul părea doar puţin rușinat. Apoi Nielsen spuse: 

— Klein a fost destul de categoric ce ar trebui să... 

— Nu dau doi bani pe ce crede ăla, spuse Sparrow. Aici 
e vorba despre Kira. Nu despre o Meduză, nu despre un 
Coșmar, ci despre Kira. 

— Eşti sigură în privinţa asta? întrebă Falconi. 

Urmă un moment de tăcere, apoi Sparrow își bătu 
pieptul cu un pumn. 

— Da. E de partea noastră. L-a vindecat pe Trig! 

— Și încă mai suntem în carantină ca rezultat al acestei 
acțiuni, spuse Falconi. 

Hwa-jung zâmbi ușor. 

— Viaţa nu e niciodată perfectă. 

Căpitanul râse, ca și Nielsen. 

Kira își întoarse auzul și vederea în corpul ei refăcut 
atunci când echipajul intră în cameră. Oamenii se opriră în 
faţa ei, iar Kira le zâmbi. Nişte petale căzură de sus, roz și 
albe, cu un parfam cald. 

— Bun venit, spuse ea. 


Falconi își înclină capul și un zâmbet reticent îi apăru pe 
faţă. 

— Nu știu de ce, dar simt că ar trebui să fac o 
plecăciune în faţa ta. 

— Te rog să n-o faci, spuse ea. Nu ar trebui să te pleci în 
faţa nimănui. Nu sunteți servitori și cu siguranţă nu sunteţi 
sclavi. 

— Chiar așa, rosti Sparrow, care o salută pe Kira. 

Apoi Kira se uită la Trig. 

— Cum te simţi? 

Puștiul ridică din umeri, încercând să pară nonșalant. 
Obrajii lui își recăpătaseră o culoare sănătoasă. 

— Destul de bine. Nu-mi vine să cred câte lucruri am 
ratat. 

— Nu e chiar atât de rău că s-a întâmplat așa. Dacă aș fi 
putut să dorm pe parcursul ultimelor șase luni, și eu aș fi 
făcut-o. 

— Da. Știu. Probabil că ai dreptate, dar, Dumnezeule! Să 
săriți din mașina de pe Orsted! Cred c-a fost distractiv. 

— Ai putea spune asta, pufni Sparrow, deși cealaltă 
descriere ar fi aproape suicidal. 

Puștiul îi zâmbi, apoi deveni mai serios. 

— Dar, da, mulţumesc pentru că m-ai vindecat, Kira. 
Serios. 

— Mă bucur că am putut să ajut, spuse ea, iar camera 
păru să strălucească drept răspuns. 

Apoi își îndreptă atenția spre Vishal. Acesta stătea lângă 
Nielsen, umerii lor aproape atingându-se. 

— E ceva ce nu am observat la Trig? Ceva probleme pe 
care poate că i le-am provocat? 

— Mă simt bine! proclamă puștiul, umflându-și pieptul. 

Doctorul clătină din cap. 

— Trig pare să fie imaginea sănătăţii perfecte. Testele 
de sânge și reacţiile neuronale nu ar putea fi mai bune nici 
dacă aș încerca. 

— Serios, încuviință Falconi, îţi rămânem datori, Kira. 
Dacă putem să facem orice pentru tine... 

Frunzele îl întrerupseră cu un foșnet de dezaprobare. 


— Având în vedere că nimic din toate astea nu s-ar fi 
întâmplat dacă n-aș fi fost eu, suntem chit. 

Bărbatul râse. Era bine să audă acel sunet din nou de la 
el. 

— Corect. 

Trig se legăna de pe un picior pe altul și părea că avea 
să explodeze din cauza entuziasmului. 

— Spuneţi-i! zise el, uitându-se la Vishal și Nielsen. 
Haideţi! Altfel îi spun eu. 

— Ce să-mi spună? întrebă Kira curioasă. 

Expresia lui Nielsen părea jenată. 

— Nu o să-ţi vină să crezi, spuse Falconi. 

Apoi Vishal o luă de mână pe Nielsen și făcu un pas în 
faţă. 

— Domnișoară Kira, am un anunţ de făcut. Domnișoara 
Audrey și cu mine ne-am logodit. Ea m-a cerut pe mine, 
domnișoară Kira. Pe mine! 

Nielsen se înroși și râse încet. 

— E adevărat, spuse ea și îl privi pe doctor cu o căldură 
pe care Kira nu o mai văzuse la ea. 

Puţine lucruri o puteau surprinde pe Kira. Nici rotirea 
stelelor, nici descompunerea nucleelor atomice, nici 
fluctuațiile cuantice aparent aleatorii care erau substratul 
realităţii aparente. Însă anunţul o surprinse, deși nu era cu 
totul neașteptat, dacă se gândea la trecut. 

— Felicitări, spuse ea cu toată emoția de care era 
capabilă. 

Chiar dacă fericirea a două fiinţe era un lucru mic în 
comparaţie cu Universul, ce era mai important într-un final? 
De suferinţă nu aveai cum să scapi, dar să ai grijă de 
altcineva și să fii îngrijit la rândul tău - asta era cât de mult 
se putea apropia cineva de rai. 

— Mulţumim, domnişoară Navarez, încuviinţă Vishal. Nu 
o să ne căsătorim până nu putem să facem o nuntă ca 
lumea, cu mama mea și cu surorile și cu mulți invitaţi și cu 
mâncare și... 

— Ei bine, o să vedem noi, spuse Nielsen cu un mic 
zâmbet. 


Doctorul îi răspunse la zâmbet și își puse braţul în jurul 
umerilor ei. 

— Da, nu vrem să așteptăm prea mult, nu? Chiar am 
vorbit ca, într-o zi, să cumpărăm o navă de transport și să 
punem bazele unei companii de transport numai a noastră, 
domnișoară Navarez. 

— Orice vom face, o vom face împreună, spuse Nielsen 
și îl sărută pe obrazul lui ras, iar el îi răspunse la sărut. 

Falconi își ridică mâna, ca să se scarpine la bărbie, și 
degetele i se loviră de vizor. 

— La naiba cu asta, mormăi el și îl scoase. 

— Căpitane! exclamă Hwa-jung, care părea 
scandalizată. 

Bărbatul dădu din mână. 

— E în regulă. 

Apoi se scărpină la bărbie și sunetul unghiilor lui pe 
părul facial răsună în întreaga cameră. 

— Așa cum poţi să-ţi dai seama, rosti el, suntem cu toţii 
puţin șocați, dar par destul de fericiţi, așa că și noi suntem 
fericiţi. 

— Da, zise Trig, care părea mohorât. 

Puștiul se uită la prim-ofițer, apoi oftă. Falconi mirosi 
aerul. 

— Miroase frumos, zise el. 

Kira zâmbi, mai dulce decât înainte. 

— Încerc. 

— Bun, zise Sparrow, care-și încordă umerii, de parcă s- 
ar fi pregătit să ridice o greutate mare. De ce ne-ai chemat 
aici, Kira? Doar ca să vorbim? Nu pare a fi tocmai stilul tău. 

— Da, și eu sunt destul de curios, spuse Falconi. 

Își frecă un deget pe unul dintre stâlpii ca niște 
trunchiuri, apoi îl ridică în faţa lui, ca să examineze 
rămășițele. Kira inspiră adânc, organizându-și gândurile. 

— V-am chemat din două motive. În primul rând, ca să 
vă spun adevărul despre Maw. 

— Continuă, zise Falconi, temător. 

Apoi Kira le spuse despre secretul celor șapte seminţe 
malefice pe care le descoperise printre amintirile lui Maw. 


În timp ce vorbea, îi vedea cum se albeau la faţă. 

— Pe toţi zeii! exclamă Nielsen. 

— Vrei să spui că mai sunt șapte chestii dintr-astea care 
hoinăresc cine știe pe unde? întrebă Sparrow. 

Până și ea părea afectată de această posibilitate. 

Kira închise ochii pentru o clipă. 

— Exact. Căutătorul este și el pe acolo, pe undeva, și 
garantez că nu face nimic bun. Nici Liga și nici Meduzele nu 
pot să înfrunte genul ăsta de amenințări. Pur și simplu, nu 
sunt capabili. Eu sunt singura... Sămânţa e singura care îi 
poate opri. 

— Și ce o să faci în privinţa asta? întrebă Falconi. 

— Ceea ce trebuie, evident. O să merg să-i vânez. 

Pentru o clipă, singurul sunet din cameră fu căderea 
moale a petalelor. 

— Cum? întrebă Sparrow. Ar putea fi oriunde. 

— Nu sunt oriunde. Cât despre „cum”, aș prefera să nu 
mă exprim încă. 

— Bine, spuse Falconi, mormăind cuvântul. Care era al 
doilea motiv pentru care ne-ai chemat aici? 

— Ca să vă dau cadouri. 

Kira se aplecă, ieșind din perete, eliberându-se dintre 
fibrele ca niște rădăcini care o învăluiau într-o îmbrăţișare 
strânsă. Picioarele îi atinseră podeaua și, pentru prima oară 
de la Battered Hierophant, Kira stătu în picioare, întreagă și 
fără ajutor. Corpul ei era din același material verde-negru 
ca și pereții staţiei, iar părul i se mișca de parcă ar fi fost 
bătut de briză, deși nu exista nicio briză. 

— Ooo, spuse Trig. 

Falconi făcu un pas în față, ochii lui de un albastru ca 
gheața cercetând-o. 

— Chiar eşti tu? 

— Sunt eu, la fel ca orice altceva de pe Unitate. 

— Hai că merge, spuse el, după care o luă strâns în 
brațe, iar Kira simți momentul până în cele mai îndepărtate 
capete ale stației. 

Ceilalți membri ai echipajului se strânseră în jurul ei, 
atingând-o, îmbrăţișând-o, lovind-o (ușor) pe spate. 


— Și unde e creierul tău? întrebă Trig, cu ochii plini de 
uimire. E în cap? Sau acolo? adăugă el, arătând spre 
peretele de pe care Kira coborâse. 

— Trig! îl atenţionaă Hwa-jung. Aish. Fii mai respectuos. 

— E în regulă, spuse Kira, care își atinse tâmpla. O parte 
e aici, dar cea mai mare pare e acolo. Nu ar încăpea într-un 
craniu normal. 

— Nu e foarte diferit de o minte a navei, spuse Hwa- 


jung. 
Kira își plecă fruntea. 
— Nu. 
— Oricum ar fi, e bine să te vedem întreagă, spuse 
Sparrow. 


— Așa e, adăugă Nielsen. 

— Chiar dacă arăţi ca spanacul fiert, adăugă Sparrow 
râzând. 

Apoi Kira făcu un pas în spate, ca să-și creeze spaţiu. 

— Ascultaţi, spuse ea, iar ei se conformară. Nu o să vă 
mai pot ajuta prea mult de acum încolo, așa că vreau să fac 
ce pot, cât mai pot. 

— Nu trebuie, rosti Falconi. 

Kira îi zâmbi. 

— Dacă ar trebui s-o fac, nu ar mai fi daruri... Trig, știu 
că mereu ai fost interesat de extratereștri, așa că asta e 
pentru tine. 

Din podeaua de la picioarele ei se ridică un băț din lemn 
verde, care crescu până ajunse aproape la fel de înalt ca 
Trig. Aproape de vârf, printre ramurile încâlcite, se afla 
ceva ce părea să fie un smarald de mărimea unui ou de 
măcăleandru, care strălucea din interior. 

Kira apucă toiagul și acesta se desprinse de podea. Din 
loc în loc, îi crescură frunze mici, iar mirosul de sevă 
proaspătă umplu aerul. 

„__— Poftim, spuse ea și îi dădu bucata de lemn lui Trig. 
Asta nu e Toiagul Albastru, ci Toiagul Verde. Nu e o armă, 
deși poţi să o foloseşti în luptă dacă este nevoie. În el este 
o parte a Seminţei și, dacă ţii la toiag și îl îngrijești, o să afli 
că poţi să crești aproape orice, oricât de infertil ar fi solul. 


Toiagul poate să facă și alte lucruri și, dacă te dovedești a fi 
un îngrijitor vrednic, poţi să le descoperi. Să nu-i lași pe cei 
din CMU să pună mâna pe el. 

Uimirea și mirarea sclipiră pe faţă lui Trig. 

— Mulţumesc, spuse el. Mulţumesc, mulțumesc, 
mulțumesc. Nici nu știu... Dumnezeule, mulţumesc! 

— Încă un lucru, spuse Kira, în timp ce mângâia partea 
de sus a toiagului. O dată pe zi, toiagul o să facă un fruct. 
Unul singur, roșu. Nu e mult, dar e destul încât să te 
împiedice să mori vreodată de foame. Nu va mai trebui să- 
ţi faci niciodată griji din cauza mâncării, Trig. 

Ochii puștiului se umplură de lacrimi și ţinu toiagul și 
mai aproape de el. 

— Nu o să uit asta, spuse el. 

Kira era convinsă. 

Merse mai departe. 

— Hwa-jung. 

Dintr-o parte a ei, Kira luă două sfere, una albă și una 
maronie. Fiecare era destul de mare încât să îi stea 
confortabil în palmă. l-o dădu pe cea maronie lui Hwa-jung. 

— Asta e un fragment din tehnologia Celor Bătrâni. Poţi 
s-o folosești ca să repari majoritatea mașinăriilor. 

Hwa-jung își mușcă buza de jos în timp ce se uita la 
sfera care era acum în mâna ei. 

— Aish. O să-mi mănânce toată nava? 

Kira râse și clătină din cap. 

— Nu, nu e ca Sămânţța. Nu o să se împrăștie fără a 
putea fi controlată, dar ai grijă unde o folosești, deoarece 
uneori e posibil să încerce să făcă... îmbunătățiri. 

Hwa-jung puse sfera într-unul dintre săculeţii de la talie 
și îi mulțumi. Pe obraji îi apărură pete roșii, iar Kira își dădu 
seama cât însemna cadoul pentru ea. 

Încântată, Kira îi dădu apoi sfera albă doctorului. 

— Vishal, și acesta este un fragment din tehnologia 
Celor Bătrâni. O poţi folosi ca să vindeci aproape orice rană. 
Dar ai grijă unde o folosești, deoarece... 

— ... uneori e posibil să făcă îmbunătăţiri, spuse Vishal 
cu un zâmbet blând. Da, am înţeles. 


Kira îi răspunse la zâmbet. 

— Bun. Ar fi putut să-l salveze pe Trig pe Bughunt. Sper 
că nu o să ai nevoie de el, dar, dacă o să ai... 

— ... Dacă o să am, mai bine să fie aici decât să nu fie. 
Vishal cuprinse sfera cu ambele mâini și făcu o plecăciune. 
Îți mulţumesc, domnișoară Kira, din suflet. 

Urmă Sparrow. Kira scoase un pumnal scurt, negru, de 


undeva din apropierea coapsei și i-l dădu femeii. Lama 
cuțitului avea un model șters, fibros, asemănător cu 
Sămânța. 

— Asta e o armă. 

— Nu zău. 


— Detectoarele de metal nu o pot vedea, nici razele X 
sau microundele. Dar nu asta îl făce special. Cuţitul ăsta 
poate să taie prin orice. 

Sparrow o privi, sceptică. 

— Serios? 

— Serios, insistă Kira. Poate că o să dureze ceva timp, 
dar poţi să tai chiar și prin cele mai dure materiale. Și nu, 
nu trebuie să-ți faci griji că vei pierde controlul, așa cum am 
facut eu cu Sămânţa. f 

Sparrow privi pumnalul cu un nou tip de interes. Il 
întoarse și îl prinse de mâner, apoi testă marginea pe colțul 
unuia dintre săculeții ei utilitari. Lama tăie direct prin 
material, iar când făcu asta, un licăr ușor, albastru, îi 
străbătu marginea. 

— Mulţumesc. Ceva de genul ăsta m-ar fi scos din multe 
situații neplăcute în trecut. 

Pentru Nielsen, Kira nu avea rezolvări ușoare. 

— Audrey... aș putea să-ţi vindec boala. Sămânţa are 
abilitatea de a remodela orice ţesut, de a recodifica orice 
genă. Dar, dacă o fac... 

— Ar trebui să-mi schimbi cea mai mare parte din creier, 
spuse Nielsen, care zâmbi tristă. Știu. 

— E posibil să nu-ți modifice presonalitatea sau 
amintirile, dar nu pot să-ţi promit că nu o va face, chiar 
dacă Sămânţa nu vrea să te rănească. Dimpotrivă. 

Prim-ofiţerul inspiră adânc, apoi ridică privirea și clătină 


din cap. 

— Nu. Apreciez oferta, Kira, dar nu. E un risc pe care 
prefer să-l evit. Nu a fost ușor să-mi dau seama cine sunt și 
îmi place persoana care am devenit. Nu ar merita să pierd 
acest lucru. 

— Imi pare rău. Aș vrea să pot face mai mult. 

— E în regulă, spuse Nielsen. Mulţi oameni se confruntă 
cu situații mult mai rele. O să fiu bine. 

Vishal o îmbrăţișă. 

— In plus, domnişoară Kira, o să fac tot ce pot ca s-o 
ajut pe domnișoara Audrey. Modificările genetice au fost 
mereu o specialitate de-a mea la școală. 

Expresia lui Nielsen deveni mai blândă și îl îmbrăţișă și 
ea. 

— Mă bucur să aud asta, spuse Kira. Chiar dacă nu pot 
să te ajut, există ceva ce îţi pot da. Mai multe lucruri chiar, 
acum că ești logodită. 

Nielsen începu să protesteze, dar Kira nu o băgă în 
seamă. Ingenunche și trasă două cercuri egale pe podea, 
ambele de maximum patru-cinci centimetri în diametru. 
Acolo unde atingea se formau linii aurii, ca străluceau din 
ce în ce mai puternic, până deveni dureros să te uiţi la ele. 

Apoi lumina dispăru. In locul ei se aflau două inele, aurii 
cu verde și presărate cu safire. Kira le luă și i le dădu lui 
Nielsen. 

— Pentru tine și Vishal. Un cadou timpuriu de nuntă. Nu 
sunteți deloc obligaţi să le folosiţi, dar, dacă o s-o faceţi, o 
să descoperiţi că aduc cu sine anumite avantaje. 

— Sunt minunate, spuse Nielsen, acceptând inelele. 
Mulţumesc, dar mă tem că sunt amândouă prea mari 
pentru mine. 

În sinea ei, Kira se amuza. 

— Încearcă-le și vezi. 

Așa că Nielsen își puse unul din inele și ţipă când acesta 
se micșoră în jurul degetului ei, până când îi venea bine. 

— Cât de tare, spuse Trig. 

Kira zâmbi, luminoasă. 

— Nu-i așa? 


Apoi se duse la cel mai apropiat stâlp și, dintr-o parte a 
lui, scoase două obiecte. îl întinse pe primul lui Nielsen. Era 
un disc cât o palmă, care arăta ca o scoică albă, aspră. In 
ea erau încorporate niște mărgele albastre, fiecare cât un 
bob de mazăre. 

— Asta aveam de gând să-ţi dau iniţial. 

— Ce este? întrebă Nielsen, acceptând discul. 

— Alinare. Data viitoare când o să ai dureri, ia una din 
astea - arătă spre o mărgea -, și mănânc-o. Doar una, nu 
mai multe. Nu te pot vindeca, dar te pot ajuta să 
funcţionezi. Pot face lucrurile mai ușoare pentru tine, mai 
suportabile. 

— Mulţumesc, spuse Nielsen, care părea copleșită. 

Kira își înclină capul. 

— Cu timpul, mărgelele vor crește la loc, deci nu o să 
rămâi niciodată fără, oricât ai trăi. 

Lacrimi îi umplură ochii lui Nielsen. 

— Serios, Kira... mulțumesc. 

In spatele ei, Vishal spuse: 

— Ești prea bună, domnișoară Kira. Prea bună, dar îţi 
mulţumesc din adâncul sufletului meu. 

Apoi Kira întinse celălalt obiect: un q-drive obișnuit. 

— Și mai e și asta. 

Prim-ofiţerul clătină din cap. 

— Ai făcut deja prea mult, Kira. Numai pot să accept 
nimic altceva. 

— Nu e un cadou, spuse Kira cu blândețe. E o 
rugăminte... Dacă ești de acord, aș vrea să te numesc 
reprezentantul meu legal. Astfel, pe drive-ul ăsta e un 
document care îţi dă putere de decizie în numele meu. 

— Kira! 

O apucă pe Nielsen de umeri și o privi în ochi. 

— Am lucrat pentru corporaţia Lapsang mai bine de 
șapte ani și am fost plătită bine. Alan și cu mine aveam de 
gând să folosim banii ca să începem o viaţă nouă pe 
Adrasteia, dar... acum nu mă mai ajută la nimic. 
Rugămintea mea e asta: asigură-te că banii ajung la familia 
mea de pe Weyland, dacă mai trăiește. Dacă nu, banii sunt 


ai tăi. 

Nielsen deschise gura, părând să fi rămas fără cuvinte. 
Apoi încuviinţă scurt și spuse: 

— Sigur, Kira. O să făc tot ce pot. 

— E posibil ca reprezentanţii companiei să-ţi făcă 
probleme, continuă Kira, așa că l-am pus pe amiralul Klein 
să fie martor și să legalizeze asta. Asta ar trebui să-i ţină pe 
avocați la distanţă. 

Îi dădu a-drive-ul lui Nielsen, iar aceasta îl acceptă. Apoi 
Nielsen o ţinu strâns în braţe. 

— Ai cuvântul meu, Kira. O să făc tot ce pot ca să duc 
asta familiei tale. 

— Mulţumesc. 

Odată ce Nielsen îi dădu drumul, Kira se duse spre 
Falconi, care stătea singur. Bărbatul își ridică o sprânceană 
și își încrucișă braţele, părând neîncrezător. 

— Și mie ce o să-mi dai, Kira? Bilete într-o o staţiune de 
pe Eidolon? Praf magic pe care să-l presar pe Wallfish? 

— Ceva chiar mai bun decât atât, spuse ea. 

Își ridică mâna, iar din ușa arcuită aflată într-o parte a 
camerei înaintară patru dintre ingrijitorii staţiei, impingând 
un palet pe care se afla o valiză sigilată, pictată în griul 
militar și purtând însemne ale CMU. 

— Ce sunt alea? intrebă Trig, arătând cu Toiagul Verde 
spre îngrijitori. 

Creaturile erau mici, bipede, având picioare cu articulații 
și brațe scurte, ca de T-Rex, în faţă. Degetele lor erau 
delicate și palide, aproape translucide. In spate aveau o 
coadă flexibilă. Armuri lustruite, ca de broască-ţestoasă, le 
acopereau pielea, dar aveau fâșii din pene, roșii și violete, 
de-a lungul centrului capetelor lor înguste. Patru aripi ca de 
libelulă erau lipite de spatele lor. 

— Au grijă de staţie, spuse Kira. Ai putea spune chiar că 
s-au născut din staţie. 

— Adică din tine, rosti Falconi. 

— Într-un fel, da. 

Îngrijitorii lăsară cutia lângă ei și se retraseră, vorbind 
între ei în timp ce se indepărtau. Kira deschise geanta și 


dezvălui rânduri întregi de canistre cu antimaterie, fiecare 
cu o lumină verde într-o parte, lucru care indica faptul că 
erau pline. 

Nielsen icni, iar Hwa-jung exclamă: 

— Thule! 

— Pentru tine și pentru Wa//fish, îi spuse Kira lui Falconi. 
Antimaterie. O parte e recuperată de pe navele pe care le- 
am dezasamblat. Restul am făcut-o eu și am transferat-o în 
capsule. 

Uimit, Falconi se uită la valiză. 

— Aici e destulă cât să... 

— Alimenteze Wa//fish timp de ani intregi, spuse Kira. 
Da. Sau poţi să o vinzi și să pui banii deoparte pentru zilele 
negre. E alegerea ta. 

— Mulțu... 

— Nuam terminat, zise Kira. 

Ridică mâna din nou, iar ingrijitorii se intoarseră cu un 
alt palet. Pe acesta erau ghivece pline cu pământ inchis la 
culoare, din care creșteau tot felul de plante stranii, care nu 
semănau cu cele de pe Pământ, Eidolon sau Weyland. 
Unele străluceau și altele se mișcau, iar una dintre ele, care 
era roșie și semăna cu o piatră, fredona. 

— Cum a trebuit să-ţi închizi grădina hidroponică, cred 
că ţi-ar prinde bine niște înlocuitori. 

— Eu... Falconi clătină din cap. E foarte atent din partea 
ta, dar cum să călătorim cu ele? Nu avem destule capsule 
de criogenare și... 

— Ghivecele le vor proteja în timpul FTL, spuse Kira. Ai 
încredere în mine. Apoi îi dădu un alt q-drive. Ai aici 
informaţii care te vor ajuta să îngrijești plantele, precum și 
detalii despre fiecare în parte. Cred că ţi se vor părea 
folositoare. 

Pentru prima oară, văzu lacrimi strălucind în ochii lui 
Falconi. Acesta se întinse spre una dintre plante, un 
organism pătat, ca o carafă, cu tentacule mici care se 
legănau în jurul gurii sale deschise, apoi se răzgândi și își 
retrase mâna. 

— Nu știu cum să-ţi mulțumesc. 


— Încă două lucruri, zise ea. În primul rând, asta, 
adăugă și îi dădu un mic dreptunghi din metal, aşemănător 
cu un pachet de cărți de joc. Pentru Veera și entropiști, să-l 
studieze. 

Falconi întoarse dreptunghiul, care părealipsit de 
trăsături distincte. 

— Ce este? 

— Ceva care poate să-i ducă în direcția potrivită, dacă 
reușesc să-i dea de cap, zâmbi Kira. O vor face într-un final. 
Și, în al doilea rând, asta. Îi luă faţa în mâini și îl sărută pe 
buze. Un sărut moale, delicat și plin de emoție. Mulţumesc, 
Salvo, șopti ea. 

— Pentru ce? 

— Pentru că ai crezut în mine. Pentru că ai avut 
încredere în mine. Pentru că m-ai tratat ca pe o persoană și 
nu ca pe un experiment științific. 

Apoi îl mai sărută o dată și făcu un pas în spate, 
ridicându-și braţele într-o parte și alta. Ramuri ieșiră din 
peretele din spate, se înfașurară în jurul îmbrăţișării ei și o 
ridicară din nou în depresiunea care o aștepta. 

— Darurile mele au fost oferite, spuse ea, în timp ce se 
topi din nou în substanţa staţiei; acest lucru îi dădu o 
senzaţie de siguranţă. 

Acum, plecaţi și ţineţi minte că, oriunde ne vor duce 
timpul sau soarta, vă consider prietenii mei. 

— Tu ce o să faci, Kira? întrebă Falconi, întorcându-și 
capul spre ea. 

—O să vedeţi! 


3. 


În timp ce echipajul ieșea pe ușă, pornind înapoi pe 
coridoarele care duceau la zona de andocare, Kira îl apelă 
pe Gregorovich. Știa că acesta le ascultase discuţiile. 

— Am ceva și pentru tine. Dacă o să vrei. 

*Serios? Și ce este, O, Tu, Dătătoare de Inele? * 

— Un corp. Un corp nou, mic sau mare, cum vrei tu, 


metalic sau organic, în orice formă sau design vrei. Nu 
trebuie decât să-mi spui, iar Sămânţța poate să-l facă. 

Spre surprinderea  Kirei, mintea navei nu răspunse 
imediat. Gregorovich tăcu, iar Kira îi auzea tăcerea ca pe 
ceva fizic: o presiune a contemplării și a incertitudinii la 
celălalt capăt al semnalului. 

— Gândește-te. Ai putea să te duci oriunde vrei, 
Gregorovich. Nu ai mai fi legat de Wallfish. 

Într-un final, mintea navei spuse: 

*Nu. Dar cred că, poate, vreau să fiu așa. Oferta ta e 
tentantă, Kira, foarte tentantă. Și nu vreau să crezi că sunt 
nerecunoscător, dar, pentru moment, cred că locul meu e 
aici, alături de Falconi, de Nielsen, de Trig, de Hwa-jung și 
de Sparrow.. Au nevoie de mine și, nu o să mint, e plăcut să 
am niște saci de carne ca ei pe puntile mele. Probabil că o 
să înţelegi asta acum. Un corp ar fi drăguţ, dar mereu aș 
putea să am un corp. Nu aș putea să am mereu acest 
echipaj sau prietenii ăștia. * 

Kira îl înţelese și îi aprecie răspunsul. 

— Dacă te răzgândești, oferta rămâne valabilă. 

*Mă bucur că te-am cunoscut, O, Tu, Regină a Florilor, 
Esti o persoană țepoasă și problematică, dar viața e mai 
interesantă cu tine prin preajmă... eu nu aș fi putut face 
alegerile pe care le-ai făcut, să mergi după ticălosul de Maw 
de una singură. Pentru asta, ai toată admirația mea. Ba, 
mai mult, mi-ai arătat drumul spre libertate. M-am salvat pe 
mine însumi, iar pentru asta o să ai recunoștința mea 
eternă. Pe viitor, să-ți amintesti de noi așa cum o să ne 
amintim și noi de tine. Și, dacă trecerea timpului va fi 
blândă și încă voi avea mintea sănătoasă, trebuie să știi că 
mereu o să poti conta pe ajutorul meu. * Kira îi răspunse, 
simplu: 

— Mulţumesc. 


4. 


După ce vizitatorii plecară și mintea i se odihni, Kira 
începu să pună la cale următoarea etapă a planului ei. 


Teoretic, era simplu. Execuţia era însă mai complicată și 
mai periculoasă decât orice încercase de când se trezise 
după distrugerea lui Maw. 

Mai întâi, se duse aproape de marginea staţiei. Acolo, 
strânse material, organic și sintetic, până când formă un al 
doilea miez, egal cu cel aflat în centrul Unităţii. Apoi, iar 
asta era partea cea mai dificilă, își separă creierul în două 
părți inegale. 

Izolă tot ce era Qwon și Carr, și așeză părţile acestora în 
centrul Unităţii. Tot ce era Kira, Sămânţa și Maw, atrase 
spre ea. Avea nevoie de niște dubluri - încă-și amintea 
testele medicale ale lui Carr și timpul petrecut de Qwon la 
vânătoare în apele planetei lui -, iar câteva omisiuni și 
scăpări erau inevitabile. Dar făcu totul cum putu mai bine. 

Procesul era înfricoșător. Cu fiecare mișcare, Kira se 
temea că ar fi putut să taie o parte crucială din ea. Sau că 
avea să taie accesul la o amintire de care nici nu știa că 
avea nevoie. Sau că se va omori. 

Totuși, făcu tot ce putu. Așa cum învățase, uneori 
trebuia să faci o alegere, orice alegere, atunci când nu era 
clar care drum era cel bun. Viaţa rareori îţi oferea un astfel 
de lux. 

Lucră o noapte și o zi, până când tot ce părea să fie ea 
încăpu în craniul pe care-l alesese. Craniul mic, limitat. Se 
simţi micșorată, dar, în același timp, era o ușurare să scape 
de toate informațiile senzoriale care veneau dinspre staţie. 

Examină conștiința Carr/Qwon pentru ultima oară, ca o 
mamă care-și privește copilul care doarme, apoi se separă 
de Mar Ineth și se îndreptă spre centura de asteroizi din 
apropiere, folosind proaspăt construitul motor de fuziune ca 
să se deplaseze prin spaţiu. 

Ca de obicei, Klein și Lphet îi cerură să le dea 
răspunsuri. Kira le spuse despre cele șapte semințe mortale 
ale lui Maw și care erau intenţiile ei. 

— Plec să le vânez, spuse ea. 

— Dar cum rămâne cu stația? întrebă Klein. 


[[Lphet aici: Da, Idealis, împărtășesc îngrijorarea 


liderului de banc. Statia e prea importantă ca să rămână 
nepăzită. ]] 


Kira râse. 
— Nu este. L-am lăsat pe Carr-Qwon la conducere. 
— Poftim? exclamă Klein. 


[[Lphet aici: Ce?]] 


— Partea din mine reprezentată de ei supraveghează 
acum Unitatea. Vor avea grijă de ea și, dacă va fi nevoie, o 
vor proteja. Vă sugerez să nu-i supăraţi. 

[[Lphet aici: Încerci să creezi alți Corupti, Idealis?]] 


— Nu-mi place să recunosc asta, dar sunt de accord cu 
Meduza, spuse Klein. Încerci să ne oferi un alt Maw? 

Vocea Kirei deveni tăioasă. 

— Maw nu mai există. Am elimitat toate părțile Seminţei 
din Carr-Qwon. Acum, ei sunt ceva diferit. Ceva neformat și 
nesigur, dar pot să vă spun asta: nimic din durerea și din 
furia care l-a alimentat pe Maw nu mai există. Sau, dacă 
există, e înăuntrul meu, nu al lor. Amirale Klein, Lphet, aveţi 
o nouă formă de viaţă pe care s-o ghidaţi de-a lungul 
existenței. Purtaţi-vă ca atare cu ea și o să fiți plăcut 
surprinși. Să nu mă dezamagiţi. 


5. 


Când ajunse la inelul de asteroizi, Kira încetini și se opri 
lângă unul dintre cei mai mari: o bucată uriașă de rocă 
metalică, întinsă pe kilometri întregi, și care avea urme de 
la nenumăratele coliziuni suferite de-a lungul anilor. 

Apoi începu din nou să construiască. De data asta, Kira 
se inspiră dintr-un tipar deja existent, unul pe care-l găsise 
îngropat adânc în băncile de memorie ale Seminţei. Era 
tehnologia Celor Bătrâni, creată în punctul culminant al 
civilizaţiei lor, și se potrivea perfect cu scopul ei. 


Prin folosirea  Seminţei, Kira  devoră asteroidul, 
adaptându-l nevoilor ei și, folosind schema Celor Bătrâni, 
construi o navă. 

Nu era pătrată, spiralată și cu radiatoare, ca navele 
umane. Nu era nici rotundă, albă și luminiscentă, ca navele 
Wranaui. Nu semăna cu niciunul dintre lucrurile astea. Nu, 
nava Kirei avea formă de săgeată, fiind lungă și ascuţită, cu 
linii fluide, care aminteau de o frunză. Avea vene și șanțuri, 
iar de-a lungul pupei se vedeau membrane extinse. La fel 
ca stația Unitate, nava era o creatură vie. Corpul i se 
extindea și contracta cu mișcări subtile și părea conștientă, 
de parcă s-ar fi uitat la tot ce era în jurul ei. 

Într-un fel, chiar asta și făcea, deoarece nava era o 
extensie a corpului Kirei. Se purta ca și cum ar fi fost ochii 
ei și, prin ea, Kira putea să vadă mult mai multe decât ar fi 
putut altfel. 

Când termină, Kira crease o navă care avea peste 
jumătate din dimensiunea unei nave de război CMU, fiind 
mult mai bine înarmată. Era alimentată de un alt motor de 
mare putere, iar Kira era încrezătoare că, datorită acestuia, 
nava avea să depășească până și cea mai mare viteză a 
urmașilor lui Maw. 

Apoi se uită pentru ultima oară la sistem. La steaua 
Cordova, la planeta R1 și la marginea înverzită a Unităţii, 
care plutea în orbită. La flotele de oameni și de Wranaui 
strânse în jurul ei. Chiar dacă nu erau prieteni la cataramă, 
măcar nu mai trăgeau unii în ceilalți. 

lar Kira zâmbi, deoarece așa era bine. 

În mintea ei, făcuse pace, își luase rămas-bun; un 
plânset tăcut pentru tot ce era pierdut și dispărut. Apoi își 
întoarse nava departe de stea, îndreptând-o spre ultima 
amintire a lui Maw și, cu un gând microscopic, porni la 
drum. 


IEȘIREA VI 


1. 


Kira nu era singură. Nu încă. 

În timp ce traversa vidul, patru nave de război ale CMU 
și trei crucișătoare Wranaui o urmară îndeaproape. Multe 
dintre nave erau afectate într-un fel sau altul. Purtau urme 
de explozii și dâre de cenușă, și, în cazul navelor umane, 
erau ţinute laolaltă mai mult cu bandă adezivă FTL, suduri 
de urgenţă și rugăciunile echipajului. Cu toate astea, navele 
erau în stare destul de bună încât să o însoțească. 

Amiralul Klein și Lphet păreau hotărâți să o escorteze 
până la limita Markov. Kira bănuia că nu făceau asta pentru 
protecţia ei, cât pentru observaţii. Și, poate, ca să-i ofere 
companie, lucru pe care-l aprecia. Dacă era ceva care să-i 
vină de hac, erau tăcerea și izolarea... 

Odată ce ajungea la limita Markov, care, pentru nava ei, 
era mult mai aproape de stea decât pentru oameni și 
Wranaui, avea să-și lase escortele în urmă. Acestea nu ar 
avea mijloacele să ţină pasul cu ea în spațiul superluminic. 

Apoi avea să fie cu adevărat singură. 

Era un lucru la care se așteptase de când luase decizia, 
însă realitatea acestui lucur i se părea Kirei greu de 
acceptat. Carr și Qwon fuseseră îndepărtați din conștiința 
ei, iar mintea îi era acum un loc mult mai gol decât înainte. 
Era din nou un individ, nu o pluralitate. Și, cu toate că 
Sămânţa era un fel de camarad, nu putea să înlocuiască 
interacţiunea umană normală. 

Mereu se simţise confortabil lucrând singură, însă, chiar 
și în cele mai singuratice avanposturi unde o trimisese 
corporaţia Lapsang, tot avusese oameni cu care să 
vorbească și să bea. Oameni cu care să se certe, cu care să 
se culce și, în general, oameni cu care să interacţioneze, 
mental și fizic. În lunga călătorie ce o aștepta, nu urma să 
aibă nimic din toate astea. 

Perspectiva nu o speria, dar o îngrijora. Deși se simțea 


sigură pe ea însăși, oare perioadele extinse de izolare 
aveau să o dezechilibreze, așa cum se întâmplase cu 
Gregorovich când naufragiase? Oare asta urma să o facă să 
semene mai mult cu Maw? 

Un val trecu pe suprafața Seminţței și Kira tremură, deși 
nu-i era nici cald, nici frig. 

Înăuntrul leagănului ei întunecat, deschise ochii, ochii 
reali, și se uită la suprafaţa curbată de deasupra ei: o hartă 
de carne texturată, parțial plantă, parţial animal. Trasă 
formele cu vârful degetelor, simţindu-le cursul, citindu-le 
drumurile. 

După o perioadă, închise din nou ochii și trimise un 
semnal spre Walfish, cerând să-i vorbească lui Falconi. 

Acesta îi răspunse cât de repede permise decalajul: 

*Hei, Kira, ce mai faci? * 

Kira îi mărturisi grijile ei, apoi spuse: 

— Nu știu ce o să devin, dacă o să am destul timp și 
spațiu. 

*Niciunul dintre noi nu știm... Pot să-ți zic însă asta: Nu o 
să înnebunești, Kira. Ești prea puternică pentru asta. Și nici 
nu o să te pierzi în Sămânță. La naiba, nici măcar Maw nu a 
reușit să te distrugă. Asta e o nimica toată prin 
comparație.* 

Kira zâmbi în întuneric. 

— Ai dreptate. Mulţumesc, Salvo. 

*Ai nevoie de cineva care să vină cu tine? Sunt sigur că 
Meduzele și CMU ar găsi voluntari cărora le-ar plăcea să se 
plimbe prin galaxie cu tine. * 

Kira se gândi serios la această opţiune, apoi clătină din 
cap, cu toate că Falconi nu o putea vedea. 

— Nu, e ceva ce trebuie să fac singură. Dacă ar mai fi 
cineva aici, aș fi prea preocupată să-i protejez. 

*E alegerea ta. Dacă te răzgândești, nu trebuie decât să 
ne spui. * 

— O s-o fac. Singurul meu regret e că nu o să fiu pe aici 
să vad cum o să evolueze situaţia dintre Meduze și noi. 

*E bine să te aud folosind cuvântul „noi'. Klein nu era 
sigur că încă te consideri om.* 


— O parte din mine se consideră om. 

Bărbatul mormăi. 

*Stiu că o să treci de margine, dar tot poti să trimiti 
mesaje și noi putem să găsim o modalitate să facem la fel. 
Chiar dacă o să ia ceva timp, putem s-o facem. E important 
să păstrăm legătura.* 

— O să încerc. 

Kira știa însă că era puţin probabil să mai audă ceva de 
la Ligă sau Wranaui. Chiar dacă aceștia știau cine era, când 
semnalele lor ajungeau la ea, existau șanse ca ea să fi 
plecat mai departe. Acest lucru ar fi fost posibil doar dacă 
avatarele lui Maw o aduceau înapoi în spaţiul locuit, însă 
spera că nu avea să fie cazul. 

Totuși, faptul că lui Falconi îi păsa însemna ceva pentru 
ea. Și simţi o undă de pace. Orice i-ar fi pregătit viitorul, era 
gata să-l înfrunte. 

Când terminară de vorbit, apelă nava Unre/enting Force. 
La cererea ei, amiralul Klein fu de acord să trimită un mesaj 
din partea ei (mai puţin informaţiile pe care CMU le 
considera ca fiind secretizate) familiei ei de pe Weyland. Ar 
fi fost destul de ușor pentru Kira să transmită un mesaj 
destul de puternic încât să ajungă pe Weyland, dar nu știa 
cum să structureze valurile de energie în așa fel încât să fie 
recepționate și interpretate de antenele din sistemul ei. 

Kira își dorea să poată aștepta un răspuns, însă chiar și 
în cele mai bune circumstanţe, avea să-i ia trei luni să îl 
primească. Asta presupunând că familia ei putea fi găsită și 
că încă mai trăia. O durea pe Kira să realizeze că era posibil 
să nu afle niciodată adevărul. 

În timp ce se îndrepta spre limita Markov, Kira ascultă 
muzica trimisă de pe Wa!/lfish. Nişte Bach, dar și piese 
orchestrale lungi, lente, care păreau potrivite cu rotația 
planetelor și cu mișcarea stelelor. Muzica oferea structură 
timpului care altfel era lipsit de formă - o naraţiune a 
progresului impersonal a celor mai mărețe corpuri ale 
naturii. 

Aţipi în interiorul carcasei sale vii, trezindu-se din când 
în când. Un somn adevărat era aproape, dar îl amână, 


deoarece nu era pregătită să renunțe la starea de veghe. 
Nu încă. Nu până când spaţiul nu se distorsiona în jurul ei și 
o izola de restul Universului. 


2. 


Când ajunse la limita Markov, Kira simţi că nava era 
pregătită. Structura realităţii păru să devină mai subţire, 
mai maleabilă în jurul ei, și știu că era momentul să plece. 

Se uită pentru ultima oară la sistem. Regretul, 
anxietatea și entuziasmul se învolburară toate în ea. Dar 
scopul ei era corect și îi întări hotărârea. Trebuia să plece în 
necunoscut, să smulgă semintele malefice și să 
răspândească viaţă nouă prin galaxie. Era un scop bun. 

Apoi mută energia spre motor, pregătindu-se pentru 
tranziţia în FTL, și un murmur adânc străbătu carnea navei. 

Tocmai când acesta atinsese punctul maxim, o 
transmisie bruiată ajunse la ea. Era de la Falconi. 

*Kira, CMU spune că urmează să faci saltul în FTL. Știu 
că simti că o să fii singură de acum încolo, dar nu ești. Toti 
ne gândim la tine. Să nu uiti asta, mă auzi? Asta e un ordin 
direct de la căpitanul tău. Mergi și fă-le de hac 
Coșmarurilor. Mă astept să te văd vie și sănătoasă când... * 

Zumzetul încetă, iar stelele se învârtiră. O oglindă 
întunecată o cuprinse, izolând-o într-o sferă care îi învălui 
nava. Apoi totul deveni tăcere. 

Kira era tristă și își dădu voie să simtă acea tristețe, să 
își conștientizeze pierderea și să ofere emoției respectul pe 
care îl merita. O parte din ea se opunea însă. O parte din ea 
tot inventa scuze. Dacă ar fi putut să găsească acele forme 
ale lui Maw și să le distrugă într-o perioadă rezonabilă de 
timp, poate că încă avea timp să se întoarcă acasă și să 
ducă o viaţă liniştită. 

Inspiră adânc. Nu. Ce era făcut, era făcut. Nu mai avea 
cum să se întoarcă, nu avea rost să regrete alegerile făcute 
sau, așa cum spusese Falconi, ce era dincolo de controlul 
ei. 


Venise momentul. Închise ochii și, deși ideea încă o 
neliniștea, își dădu voie, într-un final, să doarmă. 
lar în acel somn, nu avu vise. 


3. 


O navă de smarald naviga prin întuneric. Un mic punct 
strălucitor, pierdut în imensitatea spațiului. Nici o altă navă 
nu o acompania. Nu avea pază, sau tovarăşi, sau mașinării 
care să o supravegheze. Era singură prin cer și peste tot 
era liniște. 

Vasul naviga, dar nu părea să se miște. Un fluture, 
luminos și delicat, îngheţat în cristal, rămas așa pentru 
eternitate. Veșnic și neschimbător. 

La un moment dat, mersese mai repede decât lumina. 
Nu numai o dată. Acum nu o făcea. Mirosul pe care-l 
urmărea era prea delicat ca să-l urmeze altfel. 

Galaxia se răsucise și timpul nu mai era măsurat. 

Apoi urmă o străfulgerare. 

O altă navă apăru în faţa primei. Nou-venitul era răsucit 
și murdar, cu o carcasă peticită și o înfățișare ciudată. Pe 
botul ei, niște litere șterse formau un singur cuvânt. 

Cele două nave trecură una pe lângă cealaltă într-o 
fracțiune de secundă, viteza lor relativă fiind atât de mare, 
încât avură timp numai pentru o scurtă transmisie. 

Se auzi vocea unui bărbat, care spuse: 

*Familia ta trăiește... 

lar nou-venitul dispăru în depărtare. 

Pe nava singuratică, în coconul de smarald și în carnea 
care o înfășura se afla o femeie. Deși avea ochii închiși, 
pielea ei era albastră și, cu toate că sângele îi era rece și 
inima nu-i bătea, în ciuda tuturor acestor lucruri, un zâmbet 
îi apăru pe față. 

Și continuă să navigheze, mulţumită să stea, și să 
aștepte, și să doarmă, să doarmă pe o mare de stele. 


ADDENDUM 


APENDICE 1 


Spaţiu-timp & FTL 


Fragment din Entropie Principia (versiunea revizuită) 


„„„e necesar să schițăm o scurtă prezentare a principiilor 
fundamentale. Fie ca acesta să servească pe post de ghid 
rapid de referinţe pentru studiile mai serioase de mai 
târziu. 


Călătoria FTL este tehnologia ce definește era noastră 
modernă. Fără ea, expansiunea dincolo de Sistemul Solar 
nu ar fi posibilă, lăsând loc călătoriilor lungi de secole pe 
navele generaționale sau navele automate cu semințe, care 
cresc coloniști la destinaţie. Chiar și cele mai puternice 
unități de fuziune nu au puterea delta-v care să le 
propulseze călătoria printre stele, așa cum o facem acum. 

Cu toate că a fost îndelung discutată, călătoria 
superluminică nu a devenit o realitate practică până când 
Ilya Markov nu a enunțat teoria câmpului unificat (TEU) în 
2107. Confirmările empirice au urmat la scurt timp după, 
iar primul prototip funcțional al unei unităţi FIL a fost 
construit în 2114. 

Geniul lui Markov a constant în recunoașterea naturii 
fluide a constantei spaţiu-timp și în demonstrarea 
existenţei diferitelor tărâmuri luminice, așa cum a fost 
evidenţiat în munca pur teoretică a lui Froning, Meholic și 
Gauthier de la începutul secolului XXI. Inainte de asta, 
gândirea era limitată de graniţele relativităţii generale. 

Potrivit formulelor lui Einstein despre relativitatea 


specială (laolaltă cu transformările lui Lorentz), nicio 
particulă cu masă reală nu poate să accelereze până la 
viteza luminii. Acest lucru nu numai că ar necesita o 
cantitate infinită de energie, dar ar întrerupe cauzalitatea 
și, aşa cum au arătat mai târziu demonstrațiile practice, 
Universul nu întrerupe cauzalitatea pe o scară noncuantică. 

Cu toate astea, nimic din relativitatea specială nu 
împiedică o particulă lipsită de masă să călătorească mereu 
la viteza luminii (de ex: un foton) și nici să nu călătorească 
mereu mai rapid decât lumina (de ex: un tahion), și exact 
asta arată calculele. Prin combinarea mai multor ecuaţii ale 
relativităţii speciale, simetria relativistă de fond dintre 
particulele subluminice, luminice și superluminice devine 
clară. In ceea ce privește superluminicul, substituirea masei 
relative cu masa corectă permite ca masa superluminică și 
energia să devină proprietăți nonimaginare, ce pot fi 
definite. 

Asta ne oferă actualul nostru model de spațiu fizic 
(figura 1): 

Figura 1: Energie pozitivă vs Viteză 


Aici, asimptota verticală v=c reprezintă membrana 
fluidă spaţiu-timp (care are o grosime neglijabilă, dar care 
nu este zero). 

Prin examinarea acestui grafic, câteva lucruri devin 
imediat și inuitiv clare. În primul rând, faptul că, așa cum o 
particulă subluminică nu poate atinge niciodată viteza 
luminii c, nicio particulă superluminică nu poate face asta. 
În spaţiul normal STL, consumul energiei care se 
răspândește (de ex: tragerea propulsorului din spatele 
navei spaţiale) poate să te ducă mai aproape de viteza 
luminii. La fel și în spaţiul FTL, însă în spaţiul FTL viteza 
luminii este cea mai mică viteză posibilă, nu cea mai 
rapidă, și nu poţi niciodată să încetinești până la ea, nu atât 
timp cât ai masă. 

Din moment ce creșterea vitezei te îndepărtează de c în 
FTL, nu există o limită superioară a vitezelor tahionice, cu 
toate că există limite practice, având în vedere nivelul 
minim de energie necesar pentru menţinerea integrităţii 
particulei (ţineţi minte, mai puţină energie = viteză mai 
mare în spațiul superluminic). Și, deși masa de repaus în 
spațiul subluminic este reală, pozitivă și crește datorită 
relativităţii speciale, pe măsură ce v se apropie de c, în 
spaţiul luminic, masa de repaus este zero și v=c, mereu. lar 
în spaţiul superluminic, masa de repaus este imaginară la 
v=c, dar devine reală, pozitivă și scade când se mișcă mai 
repede decât c. 

O implicaţie a acestui lucru este inversarea efectelor 
dilatării timpului în ceea ce privește accelerația. Atât în STL, 
cât și în FTL, când se apropie de c, se îmbătrânește mai 
lent în cadrul Universului mai mare. Asta înseamnă că 
Universul o să îmbătrânească mult mai repede decât o 
navă spaţială care gonește cu 99% din c. Insă în FTL, 
apropierea de c înseamnă încetinire. Dacă, în schimb, 
cineva accelerează, călătorind la multipli și mai mari de c, 
ar îmbătrâni mult mai repede în comparație cu restul 
Universului. Ăsta ar fi, bineînţeles, un dezavantaj major al 
călătoriilor în FTL, dacă navele nu ar fi încapsulate în bula 
Markov când sunt în spaţiul superluinic (mai multe despre 


asta mai târziu). 

Așa cum se poate vedea în grafic, e posibil să ai o viteză 
zero în spaţiul subluminic. Ce înseamnă asta când mișcarea 
e relativă? Că ești în repaus față de orice punct de referinţă 
alegi, fie că e un observator exterior sau destinaţia spre 
care vrei să călătorești. O viteză de zero în spaţiul 
subluminic se traduce în aproximativ 1.7c în spaţiul 
superluminic. E rapid, dar tot mai lent decât vitezele multor 
particule FTL. E adevărat că până și motoarele Markov de 
calitate inferioară sunt capabile de 51.lc. Cu toate astea, 
dacă trebuie să ajungi la o destinaţie cât mai repede 
posibil, merită să foloseşti delta-v-ul ca să îţi oprești 
complet nava înainte să faci trecerea la FTL, pentru a 
obţine acei 1.7c în plus de viteză. 

Dacă ar fi posibil să convertești direct masa subluminică 
în masă superluminică, fără bula Markov, 1.7c ar fi cea mai 
mare viteză care ar putea fi atinsă, deoarece nu există un 
mod practic de a accelera mai mult masa (de ex: de a 
reduce starea energetică a acelei mase), în afară de 
răcorirea ei. Nu poţi, pur și simplu, să absorbi carburant în 
rezervoare, de exemplu. Acesta ar fi al doilea dezavantaj 
major al călătoriilor în FTL, repet, dacă nu ar fi folosită o 
bulă Markov. 

Al treilea dezavantaj ar fi faptul că, în spaţiul 
superluminic, materia se comportă cu totul diferit decât în 
spaţiul subluminic, până în punctul în care viaţa așa cum o 
știm ar fi imposibil de susţinut. Acest lucru este, din nou, 
evitat, datorită bulei Markov. 

Cele trei continuumuri diferite - subluminic, luminic și 
superluminic - coexistă în același spaţiu și timp, 
suprapunându-se în fiecare punct al Universului. Luminicul 
există într-o membrană fluidă, care separă subluminicul de 
superluminic, purtându-se ca un mediu de interferenţă între 
ele. Membrana este semipermeabilă și are o suprafaţă 
definită în ambele părţi, pe care există toate forțele 
electromagnetice. 

Membrana în sine și, astfel, întregul spațiu 
tridimensional sunt formate din Cuante Energetice 


Transluminice (CET), care sunt cărămida fundamentală de 
construcţie a realităţii. O entitate cuantificată, CET-urile au 
lungimea Planck de 1, energia Planck de 1 și masa O. 
Mișcările și interacţiunile lor creează fiecare câte o altă 
particulă și un câmp. 

Figura 2: Diagrama simplificată a constantei spaţiu-timp 


Luate ca un întreg, CET - și spaţiul-timpul în sine - se 
poartă într-un mod cvasifluid. Ca un fluid, membrana 
luminală prezintă: 

e Presiune 

+ Densitate și compresibilitate 

e Viscoelasticitate 

e Suprafaţă și tensiune de suprafaţă 

O să examinăm fiecare dintre aceste detalii mai târziu, 
dar, pentru moment, merită notat că viscoelasticitatea este 
proprietatea care creează gravitația și inertia și care 
permite toată mișcarea relativă. Pe măsură ce masa se 
acumulează, începe să deplaseze membrana spațţiu-timp, 
care se subțiază sub obiect. Asta este gravitația. De 
asemenea, membrana se opune schimbării, ceea ce 
înseamnă că e nevoie de timp ca să se deplaseze când se 
aplică forță. (Vâscozitatea spaţiu-timp rezultă în fricțiune 
între straturile de la margine, iar acesta este explicaţia 
pentru efectul Lense-Thirring, adică distorsiunea prin 
tragere a sistemului de referință). 


Cum spaţiul subluminic și cel superluminic sunt separate 
fizic de membrana spațiu-timp, masa STL și cea FTL pot 
ocupa aceleași coordonate simultan, deși acest aranjament 
ar avea o durată scurtă, deoarece (a) toată materia din 
spaţiul superluminic se deplasează cu o viteză mai mare 
decât c, și (b) membrana comună înseamnă că dislocarea 
spaţiu-timp de masă, adică gravitația, are un efect egal și 
contrar asupra tărâmului opus. 

Un exemplu pentru a ilustra asta: în spaţiul STL, o 
planetă o să apese pe structura spațiu-timp ca să creeze un 
fel de puț de gravitație care ne este familiar tuturor. In 
același timp, acea depresiune o să se manifeste în spaţiul 
FTL ca fiind un „deal“ de gravitație - o proeminență egală și 
opusă în structura spaţiu-timp. lar opusul este și el 
adevărat. 

Acest lucru are mai multe consecințe. Prima este că 
masa într-un tărâm al spaţiului are un efect de respingere 
în altul. Stelele, planetele și alte corpuri gravitaționale STL 
nu mai acţionază ca atractori când fac trecerea la FTL. Ba 
dimpotrivă. 

Același lucru este valabil și pentru comportamentul 
masei în spațiul superluminic. Totuși, cum FTL conţine o 
densitate energetică netă mai mică (un efect secundar 
natural al faptului că tahionii au viteza de bază >c) și luând 
în considerare legile radical diferite și particulele care 
există în FTL, se întâmplă următorul lucru: fluctuațiile de 
gravitație produse de materia mai densă, subliminică, 
împrăștie masa tahionică, forțând-o în afară. Așa cum a fost 
confirmat de Celert (2122), majoritatea materiei noastre 
subluminice locale există într-un halou vast din jurul Căii 
Lactee. Acesta creează o presiune pozitivă asupra Căii 
Lactee, iar asta împiedică galaxia să se destrame. 

Efectele gravitaționale ale masei superluminice asupra 
propriului nostru tărâm subluminic au fost pentru mult timp 
un mister. Primele încercări de a le explica au avut ca 
rezultat teoriile care acum sunt învechite despre „materia 
întunecată” și „energia întunecată”. In prezent, știm că 
acele concentraţii de masă superluminică dintre galaxii 


sunt responsabile pentru expansiunea continuă a 
Universului și că ele afectează și forma și mișcarea 
galaxiilor în sine. 

Dacă materia tahionică fuzionează sau nu în echivalenții 
superluminici ai stelelor și planetelor, rămâne o întrebare 
deschisă. Matematica spune că da, dar, până acum, 
confirmările  observaţionale s-au dovedit a fi incerte. 
Marginea galaxiei este prea departe, nici măcar cele mai 
rapide drone nu pot ajunge acolo, iar actuala generaţie de 
senzori FTL nu este destul de sensibilă încât să surprindă 
corpurile gravitaționale individuale de la distanţă. Acest 
lucru mai mult ca sigur că se va schimba în timp și, într-un 
final, vom putea să aflăm mult mai multe despre natura 
materiei superluminice. 

O altă consecinţă a scăderii/acumulării provocate de 
dislocarea spațiu-timp provocată de materie este efectul 
cunoscut în mod normal ca Limita Markov. Inainte să explic 
acest lucru, va fi de ajutor să facem o scurtă analiză a 
modului în care funcţionează călătoriile în FIL și 
comunicarea. 

Pentru a avea o tranziţie fără probleme de la spațiul 
subluminic la cel superluminic, trebuie să manipulezi în 
mod direct membrana de bază spaţiu-timp. Acest lucru se 
face prin intermediul unui câmp electromagnetic 
condiționat, care se cuplează cu membrana (sau mai 
degrabă cu CET-urile componente ale acesteia). 

În teoria calibrării, câmpurile electromagnetice normale 
pot fi descrise ca abeliene. Asta Inseamnă că natura 
câmpului diferă de ceea ce îl generează. Acest lucru nu se 
aplică numai radiaţiei electromagnetice, ca și atracției 
electron/proton, și respingerii dintre atomi și molecule. 
Câmpurile nonabeliene sunt, de exemplu, forțele nucleare 
puternice și slabe. Din punct de vedere structural, acestea 
sunt mai complicate și, ca urmare, etalează un nivel mai 
mare de simetrie internă. 

Celelalte câmpuri nonabeliene, mai relevante, sunt cele 
asociate cu tensiunea suprafeţei, vâscoelasticitatea și 
coerenţa internă a membranei spaţiu-timp. Acestea apar 


din mișcări interne și din interacțiuni al CET-urilor, Însă 
detaliile depășesc cu mult scopul acestei secțiuni. 

In orice caz, s-a dovedit a fi posibil să transformi radiaţii 
electromagnetice normale din abeliene În nonabeliene prin 
modularea polarizării energiei de undă emisă de antene și 
de aperturi, sau prin acordarea frecvențelor curentului 
alternativ la geometriile toroidale prin care sunt conduși 
curenţii (asta este metoda folosită de motorul Markov). 
Astfel rezultă radiaţii electromagnetice Între un câmp 
fundamental de simetrie SU (2) și o formă nonabeliană, așa 
cum este descris In ecuaţiile extinse ale lui Maxwell. Acest 
lucru se asociază Într-o direcţie ortogonală cu câmpurile 
spaţiu-timp prin intermediul unei cantități comune: 
„Vectorul potenţial A“. (Ortogonal, deoarece particulele 
mari și tahionii prezintă direcţii opuse de mișcare pe 
lungimile lor, iar câmpul electromagnetic condiţionat 
interacționează atât cu suprafețele subluminice, cât și cu 
cele superluminice ale spaţiului-timp). Acest lucru a fost 
deseori descris drept o călătorie Într-o linie dreaptă de-a 
lungul unui unghi drept. 

Odată ce câmpul electromagnetic este cuplat cu 
structura  spaţiu-timp, devine posibilă manipularea 
densităţii mediului. Prin introducerea unei cantități potrivite 
de energie, spaţiul-timp poate deveni din ce în ce mai 
subțire și mai permeabil. Într-atât de permeabil Încât, Într- 
un anumit moment, densitatea energetică a spațiului 
subluminic face ca zona afectată să sară în spaţiul 
supraluminic, ca o bulă de mare presiune care se extinde și 
se ridică într-o zonă de presiune mică. 

Atât timp cât este menţinut câmpul electromagnetic 
condiționat, spaţiul subluminic cuprins poate fi ţinut 
suspendat în spaţiul superluminic. 

Din perspectiva unui observator STL, tot ce e în bulă a 
dispărut și poate fi detectat numai prin unda sa 
gravitaţională din cealaltă parte a membranei spațiu-timp. 

Din interiorul bulei, un observator o să se vadă 
înconjurat de o oglindă perfectă, sferică, unde suprafaţa 
bulei se îmbină cu spaţiul exterior FTL. 


Din perspectiva unui observator FTL, o bulă perfect 
sferică, perfect reflectantă, tocmai a apărut în spaţiul 
superluminic. Masa și dinamica rămân conservate în tot 
acest timp. Direcţia originală o să fie aceeași în FTL ca și în 
STL, iar viteza originală o să fie transformată în echivalentul 
energetic superluminic. 

Odată ce câmpul electromagnetic este întrerupt, bula 
dispare, și tot ce se află în interior cade în spaţiul 
subluminic (un proces probabil familiar multora dintre voi). 
Deseori, acest lucru este însoţit de o străfulgerare 
puternică și de o explozie de energie termică atunci când 
sunt eliberate lumina și căldura care se acumulează în 
interiorul bulei în timpul călătoriei. 

Câteva idei ce merită menţionate despre trăsăturile 
specifice ale bulei Markov: 

e Cum suprafaţa bulei se comportă ca o oglindă perfectă, 
e aproape imposibil să scape de surplusul de căldură al 
unei nave spaţiale în timpul unui zbor în FTL. Tocmai din 
această cauză e necesar ca membrii echipajului și pasagerii 
să fie criogenaţi înainte de începerea călătoriei. 

e Din acest motiv, nu e practic să foloseşti un motor de 
fuziune în FTL. Prin urmare, motoarele Markov - care 
necesită o cantitate mare de energie ca să genereze și să 
menţină câmpul electromagnetic condiţionat al unei forțe 
suficiente - se bazează pe antimateria depozitată ca să 
producă această energie. Această metodă e mai eficientă și 
are ca rezultat o cantitate foarte mică de căldură în exces. 

e Deși un motor Morkov și nava spaţială din jurul lui 
conţin o cantitate mare de energie comprimată, după 
standardele FTL, singura energie pe care o vede spațiul 
superluminic este cea care apare pe suprafaţa bulei. Prin 
urmare, cu cât un motor Markov e mai eficient (ex: cu cât 
folosește mai puţină energie ca să genereze câmpul 
electromagnetic condiționat), cu atât poţi să călătorești mai 
repede. 

e Dacă o navă ar avea ghinionul să se ciocnească de o 
masă FTL, rezultatul ar fi întreruperea imediată a bulei 
Markov și întoarcerea imediată în spaţiul STL, cu consecinţe 


ce pot fi catastrofale, în funcţie de localizarea în spaţiu. 

e Cu cât folosești mai puţină energie ca să generezi o 
bulă Markov, cu atât mai delicată devină bula. Undele 
gravitaționale mari, precum cele din jurul stelelor și ale 
planetelor, sunt destul de puternice încât să întrerupă bula 
și să te arunce înapoi în spaţiul normal, subluminic. Asta se 
știe despre limita Markov. Cu puterile de calcul adecvate, 
limita poate fi coborâtă, dar nu îndepărtată complet. In 
prezent, motorul Markov nu poate fi activat într-un câmp 
gravitațional mai puternic de 1/100 000 G. Tocmai din acest 
motiv, în Sol, navele spaţiale trebuie să zboare la o distanţă 
echivalentă cu raza orbitei lui Jupiter înainte să poată face 
saltul în FTL (cu toată că, dacă ești aproape de Jupiter, va 
trebui să zbori și mai departe). 

Oricât de enervantă ar fi Limita Markov - nimănui nu-i 
place să mai suporte câteva zile de călătorit, după 
săptămâni sau luni de criogenare -, aceasta s-a dovedit a fi 
un lucru bun. Datorită ei, nimeni nu poate să arunce un 
asteroid FTL direct peste un oraș sau mai rău. Dacă nu ar 
exista limita Markov, fiecare navă spaţială ar fi o potenţială 
ameninţare mai mare decât este deja, iar apărarea 
împotriva atacurilor-surpriză ar fi, practic, imposibilă. 

Suntem norocoși și că vâscoelasticitatea spaţiu-timp 
împiedică bombele superpoziționale. Dacă o navă aflată în 
spaţiul FTL zboară peste o masă în spaţiul STL care produce 
sub 1/100 000G, iar nava revine în spațiul subluminic fix în 
acel moment, atunci nava și masa se vor împinge cu o forţă 
egală, oprind celălalt obiect să intervină. Dacă s-ar 
intersecta, explozia care ar rezulta ar avea nivelul unei 
detonări de antimaterie. 

Odată ce o navă spaţială a intrat în spaţiul superluminic, 
zborul în linie dreapta este, de obicei, cea mai practică 
alegere. Totuși, e posibilă o manevrabilitate limitată prin 
creșterea atentă a densităţii energiei într-o parte sau alta a 
bulei. Astfel, acea parte a navei va încetini și, prin urmare, 
nava se va întoarce. Este însă un proces gradual, potrivit 
numai pentru corecții mici ale direcţiei pe distanţe lungi. 
Altfel, riști să destabilizezi bula. Pentru schimbări mai mari, 


e mai bine să ieși în spaţiul subluminic, să te reorientezi și 
să încerci din nou. 

Orice schimbări de direcţie care au loc în FTL se vor 
vedea după întoarcerea în STL. La fel și cu orice schimbări 
ale dinamicii totale/ vitezei, gradul de schimbare fiind 
invers proporţional. 

Tehnic, este posibil ca două nave aflate în FIL să 
andocheze, dar dificultăţile practice de potrivire a vitezelor 
exacte, precum și matematica bulelor Markov care se 
unesc, înseamnă că, deși acest lucru a fost făcut cu drone, 
nimeni, din câte știm noi, nu a fost destul de nebun cât să 
încerce asta cu navele cu echipaj. 

Deși o navă din interiorul unei bule Markov nu poate 
niciodată să observe direct împrejurimile sale în FIL, e 
posibil un anumit nivel de informații senzoriale. Prin 
acordarea bulei la frecvențele potrivite, pot fi create 
particule FTL pe suprafaţa externă a membranei, iar 
acestea pot fi folosite și ca un fel de radar, și ca mecanism 
de semnalizare. Cu măsurători atente, putem detecta 
întoarcerea particulelor când ating bula, iar asta ne permite 
să interacționăm cu spaţiul superluminic, chiar dacă într-un 
mod grosolan. 

Tot după această metodă funcţionează și liniile de 
comunicaţie FTL, și senzorii. Ambii pot fi folosiţi mult mai 
aproape de o stea sau de o planetă decât poate cineva să 
menţină bula Markov, dar ca și cu bula, există un punct în 
care undele de gravitație asociate devin prea abrupte și 
doar cele mai lente și mai dense semnale FTL le pot urca. 

Datorită protecției bulei, nava menţine cadrul de 
referință inerţial pe care îl avea înainte de FTL, ceea ce 
înseamnă că nu experimentează dilatarea extremă a 
timpului prin care ar trece o particulă superluminică 
expusă. De asemenea, nu experimentează nici efecte 
relativiste (gemenii din faimosul paradox al gemenilor vor 
îmbătrâni în același ritm dacă unul dintre ei ia un zbor FTL 
din Sol în Alpha Centauri și înapoi). 

Asta conduce, bineînțeles, la problema cauzalității. 

V-aţi putea întreba de ce călătoriile FTL nu permit 


călătoria în timp, așa cum par să indice toate ecuaţiile 
relativităţii extinse? Răspunsul e că nu o permit și știm asta 
deoarece... nu o permit. 

Poate pare o glumă, dar adevărul e că dezbaterea a 
rămas nerezolvată până la primele zboruri FTL efectuate de 
Robinson și echipajul de pe Daedalus. A fost nevoie de 
experimente empirice pentru a obţine un răspuns definitiv 
la problema călătoriei în timp, iar asta s-a întâmplat numai 
după ce au fost dezvoltate calculele fizice și matematice 
prin care acest lucru să fie susținut. 

Ce s-a descoperit a fost că, indiferent de cât de rapid 
este un voiaj superluminic - indiferent cu câţi multipli de c 
călătorește nava ta spaţială -, nu o să poţi niciodată să te 
întorci la punctul tău de origine înainte să fi plecat. De 
asemenea, nu poți nici să folosești semnale FTL ca să trimiţi 
informaţii în trecut. Mereu o să treacă o anumită perioadă 
de timp între plecare și întoarcere. 

Cum e posibil acest lucru? Dacă îţi sunt familiare 
conurile de lumină și transformările Lorentz, ar trebui să fie 
evident faptul că întrecerea vitezei luminii are ca rezultat 
faptul că îţi poţi vizita trecutul și îţi poţi omori bunicul (sau 
ceva la fel de absurd). 

Cu toate astea, nu putem face așa ceva. 

Cheia înțelegerii acestui lucru se află în faptul că toate 
cele trei tărâmuri luminice aparţin aceluiași univers. In 
ciuda separării lor aparente (așa cum pare din perspectiva 
noastră normală, subluminică), cele trei fac parte dintr-un 
întreg mai mare, unitar. Și, cu toate că în anumite 
circumstanţe par să aibă loc încălcări punctuale ale legilor 
fizicii, la o scară globală, acele legile sunt valabile. 

Conservarea energiei și a impulsului, de exemplu, e 
valabilă în toate cele trei tărâmuri luminice. 

În plus, există un anumit grad de suprapunere. 
Distorsiunile gravitaționale dintr-o parte a barierei luminice 
vor avea un efect oglindit în celălalt. Astfel, un obiect din 
spaţiul  subluminic o să părăsească o distorsiune 
gravitaţională STL în echivalentul spațiului FTL. Undele 
generate de distorsiune se vor propaga în afară la nu 


contează ce valoare ac, însă mișcarea centrului 
gravitațional o să fie mai mică decât c. Opusul acestei 
afirmaţii este adevărat pentru o masă gravitaţională 
superluminică, în urma căreia ar rămâne o urmă FIL de 
valuri  spaţiu-timp prin spațiul normal, subluminic. 
(Bineînţeles, astfel de urme FTL nu au fost descoperite 
înainte de invenţia motorului Markov, dar, în majoritatea 
cazurilor, ăsta a fost un rezultat al slăbiciunii lor extreme și 
a distanţei celei mai mari părți de materie superluminică de 
corpul principal al Căii Lactee.) 

Notă: E important să ne amintim că, așa cum orice se 
mișcă mai repede decât c în spaţiul subluminic ar putea fi 
folosit, teoretic, pentru producerea unei violări a 
cauzalităţii, la fel ar putea-o face și ceva care se mișcă mai 
încet decât c în spaţiul superluminic. În FTL, c este viteza 
minima a informaţiei. Mai sus de asta, se mențin 
relativitatea și nonsimultaneitatea, indiferent de cât de 
repede ai merge. 

Chiar și fără existenţa motorului Markov, avem acum o 
situaţie în care fenomenele naturale par să încalce bariera 
lumină-viteză de ambele părţi ale membranei spaţiu-timp, 
însă fără să inducă modificări ale cauzalităţii. 

Întrebarea se repetă: De ce? 

Răspunsul are două părți. 

Unu: nicio particulă cu masă adevărată nu sparge 
bariera lumină-viteză pe tărâmul sub sau superluminic. 
Dacă asta s-ar întâmpla, atunci am vedea toate 
paradoxurile și violările de cauzalitate prezise de fizica 
tradiţională. 

Doi: La fel cum CET-urile formează baza fiecărei 
particule subluminice, ele formează și baza pentru fiecare 
particulă superluminică, așa cum le sugerează și numele. 
CET-urile sunt capabile să existe simultan în toate cele trei 
tărâmuri și sunt capabile să se miște la fel de încet precum 
cea mai lentă particulă STL și la fel de repede precum cea 
mai rapidă particulă FTL - ceea ce e, într-adevăr, foarte 
rapid, fiind limitată numai de graniţa inferioară a energiei 
de care e nevoie pentru menținerea coerenței particulei și, 


chiar și atunci, CET-urile se pot mișca și mai rapid, având în 
vedere energia lor Planck de 1. 

Prin urmare, odată cu descoperirea CET-urilor, avem un 
obiect capabil să transmită informaţii mai repede decât 
viteza luminii. În mod normal, asta se întâmplă numai pe 
tărâmul superluminic, dar orice CET e capabil de astfel de 
viteze și, deseori, se mută de la acceleraţii sub la 
superluminice, pe măsură ce poziţia lor în membrana 
spaţiu-timp se schimbă. Aceste modificări sunt responsabile 
pentru o mare parte din ciudățenia cuantumului care se 
vede la scară mică. 

Conul de lumină al unui observator ce folosește CET 
pentru a strânge informaţii ar fi mult, mult mai mare decât 
dacă ar folosi numai fotoni (mai mare, dar nu complet 
superioară. CET au viteză finită). Conul de lumină - sau 
conul CET - mai mare extinde setul total de evenimente 
care pot fi considerate simultane. Cu toate că 
nonsimultaneitatea și relativitatea sunt menținute în cele 
trei tărâmuri luminice (când sunt considerate un întreg), 
viteza imensă a CET reduce evenimentele ce pot fi 
considerate nonsimultane la un număr mult mai mic, iar 
cele care există se află în afara celei mai mari viteze a unei 
particule FTL. Și cu toate că, teoretic, Universul rămâne 
fundamental relativ, practic, majoritatea evenimentelor pot 
fi considerate ordonate și cauzale. 

Asta înseamnă că, atunci când o navă intră în FIL, nu 
poate induce violări de cauzalitate în spaţiul superluminic, 
deoarece bula Markov e o particulă/obiect superliminic (ă) 
și se poartă ca atare. lar când o navă coboară din nou în 
STL, nu pot avea loc violări ale cauzalităţii deoarece 
perioadele de călătorie sunt mereu mai lente decât viteza 
cea mai mare a CET (ex: viteza informaţiei). 

Acolo unde s-ar petrece un paradox în spaţiul 
subluminic, se dovedește că evenimentele au loc într-o 
relaţie cauzală, unul după altul, fără vreo contradicție. De la 
distanţă, poate să pară că poţi transmite o informaţie 
înapoi la originea sa înainte ca aceasta să fie transmisă, dar 
trebuie reținut că este doar o impresie. De fapt, așa ceva 


nu e posibil. Dacă se încearcă, întoarcerea transmisiei nu 
va ajunge mai devreme decât o perioadă de o unitate de 
CET Planck (unde timpul CET Planck este definit ca fiind 
perioada de timp pentru ca un CET la viteză maximă să 
traverseze o unitate de lungime Planck.) 

Ca urmare, de fiecare dată când cineva vede 
posibilitatea unei modificări cauzale în spaţiul subluminic, 
de fapt, vede un miraj. Și de fiecare dată când cineva 
încearcă să exploateze această posibilitate, va eșua. 

Astfel, multe dintre observaţiile din universul nostru 
subluminic sunt iluzorii. Înainte de invenţia motorului 
Markov (sau, când asta a eșuat, a semnalelor gravitaționale 
FTL), nimic din toate astea nu contau. Relativitatea era 
menţinută, deoarece călătoriile FTL și comunicațiile nu erau 
posibile. Și nici nu puteam duce o navă spaţială la viteze 
relativiste destul de mari încât să începem să investigăm 
problema. Acum, odată cu accesul la tărâmul subluminic și 
superluminic, adevărul a devenit clar. 

Pe măsură ce semnalele luminoase ale călătoriilor 
noastre FTL moderne încep să ajungă la stelele din 
apropiere, un observator poziționat acolo cu un telescop 
destul de puternic ar vedea o serie derutantă de imagini, în 
care navele și semnalele apar de nicăieri, aparent 
dezordonate. Totuși, prin observarea CET, și nu a fotonilor, 
adevărata ordine a evenimentelor poate fi stabilită (sau 
prin călătoria fizică până la sursele imaginilor). 

Mecanismul exact care împiedică modificările 
cauzalităţii în spaţiul STL este viteza cea mai mare a CET 
Atât timp cât aceasta nu e distorsionată (și niciun 
mecanism cunoscut nu ar permite asta), FTL nu o să 
permită niciodată călătoriile în trecut. lar pentru asta ar 
trebui să fim recunoscători. Un univers noncauzal ar fi haos 
pur. 


Acum că am terminat prezentarea generală, o să 
examinăm posibilitatea teoretică de folosire a câmpurilor 
electromagnetice condiţionate pentru reducerea efectelor 
inerțiale și pentru micșorarea sau creșterea gravităţii 


percepute. Deși momentan nu este practic, cu nivelul 
actual de producere a antimateriei, pe viitor, acesta ar 
putea fi un mod de... 


APENDICE II 


LUPTA CU NAVE ÎN SPAŢIU 
Transcris din cursul profesorului Chung 
de la Academia Navală CMU, Pământ (2242) 


Bună ziua, cadeți. Luaţi loc. 

In următoarele șase săptămâni, o să primiţi cea mai 
bună educaţie pe care o poate oferi CMU, despre modurile 
și metodele luptelor cu nave. Bătăliile în spaţiu nu sunt de 
două ori mai grele decât cele din aer sau de pe apă. Nu 
sunt de trei sau patru ori mai grele. Au un cu totul alt grad 
de dificultate. 

Gravitaţia zero este un mediu nonintuitiv pentru creierul 
uman. Chiar dacă ai crescut pe o navă sau pe o staţie, așa 
cum este în cazul unora dintre voi, există anumite aspecte 
ale manevrelor inerţiale pe care nu o să le înțelegeţi fără 
instrucția potrivită. Și oricât de isteți aţi fi când vine vorba 
de mai o viteză mai mică decât cea a luminii, FTL aruncă 
regulile pe trapă și le calcă în picioare până când acestea 
se transformă într-o baltă însângerată. 

Abilităţile de manevră ale navei voastre și ale celor 
alături de care luptaţi vor determina unde puteți să luptaţi, 
cu cine și, dacă e nevoie, cerinţele pentru a vă retrage. Așa 
cum s-a spus de multe ori, spaţiul nu e numai mare, ci mult 
mai mare decât vă puteţi imagina. Dacă nu puteţi să 
stabiliți distanţa dintre voi și ţintă, atunci aceasta este 
impenetrabilă în fața focului vostru. Tocmai de asta e 
deseori avantajos să ieşiţi din FTL cu un grad mare de 


mișcare relativă. Dar nu întotdeauna. Circumstanțele 
variază și, ca ofițeri, va trebui să luaţi genul ăsta de decizii. 

O să învăţaţi calităţile și limitările motoarelor voastre de 
fuziune. O să învăţaţi de ce, în ciuda a ceea ce ați văzut în 
filme sau în jocuri - conceptul de nave spaţiale de luptă 
personală nu e numai învechit, dar nu a fost niciodată real. 
O dronă sau o rachetă nu e numai mai ieftină, ci și mai 
eficientă. Mașinăriile pot să suporte mai multă forță 
gravitaţională decât orice om. Da, uneori ai parte de un 
miner radicalizat sau de un membru al unui cartel local 
care folosește o navă mai mică pentru piraterie sau ceva de 
genul ăsta, dar când se va confrunta cu o navă de război 
adevărată, precum noile noastre crucișătoare sau nave de 
luptă, va pierde de fiecare dată. 

Când ataci dușmanul, lupta va fi o interacţiune 
strategică între diferitele sisteme ale navelor voastre. Un 
joc de șah, al cărui scop este să provoace destule pagube 
dușmanilor încât să îi dezarmeze sau să îi distrugă înainte 
să îţi facă ei asta. 

Fiecare sistem de arme pe care îl folosim are diferite 
avantaje și dezavantaje. Rachetele sunt cele mai bune 
pentru atacurile cu rază de acţiune mică spre medie, dar 
sunt prea lente și au prea puţin combustibil pentru atacurile 
cu rază de acţiune mai mare. Și, odată ce tragi cu ele, au 
dispărut. Laserele de apărare pot să oprească rachetele 
care vin, dar numai un anumit număr de rachete și numai 
până când laserul se supraîncălzește. Bombele Casaba- 
Howitzer sunt și ele arme cu rază de acţiune scurtă spre 
medie, dar, spre deosebire de rachete, laserele nu le pot 
opri odată ce s-a tras cu ele. De fapt, nimic, cu excepţia 
unui perete solid din plumb și tungsten, gros de 10 sau de 
20 de metri, nu o să oprească fasciculul de radiaţie de la o 
bombă Casaba-Howitzer. Dezavantajul e dimensiunea lor. 
Poţi să ai un număr limitat de bombe Casaba-Howitzer în 
depozitul navei. De asemenea, pe rază lungă, fasciculul de 
la o asemenea bombă se mărește, iar asta îl face ineficient. 
Pentru raze de acţiune medii spre lungi, vă bazaţi pe 
laserele keel. Dar, repet, trebuie să fiți atenţi la 


supraîncălzire, iar dușmanul poate să contracareze cu praf, 
dispersând pulsul care vine spre el. Bombele planetare și 
penetratorii alimentaţi de energie nucleară pot fi folosiți 
pentru orice distanţe, deoarece armele kinetice au o rază 
de acţiune infinit de eficientă în spaţiu, dar sunt practice 
numai în interacțiunile de aproape, unde dușmanul nu are 
timp să evadeze, sau în atacurile la distanţă foarte, foarte 
mare, unde dușmanul nu știe că tragi în el. 

Orice armă sau arme alegi să folosești, va trebui să 
echilibrezi utilizarea lor cu încărcătura termică maximă a 
navei tale. Mai tragi o dată cu laserul sau execuţi o altă 
eschivă? Riști să-ţi extinzi radiatoarele în timpul schimbului 
de focuri, ca să scapi de niște BTU, care e în plus. Cât de 
mult poţi să riști să răcești nava înainte să sari în FTL, dacă 
dușmanul te urmărește? 

Luptele navă-cu-suprafaţă au alte cerințe faţă de luptele 
navă-cu-navă. Instalaţiile staţionare, precum platformele 
orbitale de apărare, inelele locuite și asteroizii convertiți 
necesită toate strategii unice. Dacă alegi să te urci la 
bordul unei nave dușmane, cum poţi să-ţi protejezi cel mai 
bine trupele, precum și nava? 

Împreună cu luptele fizice, va trebui să faceţi faţă și 
războiului electronic. Dușmanii vor încerca să submineze 
sistemele computerului vostru și să le folosească împotriva 
voastră. Poate că bruiajul nu o să vă protejeze, deoarece 
dușmanii pot folosi un fascicul cu linie de vizare ca să 
iniţieze afectarea sistemului. 

Toate aceste lucruri, și nu numai, trebuie luate în 
considerare când vă implicaţi în luptele în spațiu. Mediul 
vrea să vă ucidă. Inamicii vor să vă ucidă. Propriile voastre 
instincte și lipsa de cunoștințe vă vor ucide - și pe toți cei 
aflaţi în jurul vostru - dacă nu o să stăpâniţi aceste noţiuni 
de bază. 

Acum, unii dintre voi probabil că vă întrebaţi: „Nu o să 
se ocupe mintea navei sau  pseudo-inteligenţa de 
majoritatea lucrurilor?” Răspunsul este da, ele se vor 
ocupa, dar nu tot timpul. O minte a navei nu are mâini. 
Eristă o limită legată de ce pot mișca sau repara, iar același 


lucru e valabil și mai mult pentru pseudo-inteligenţe. Într-o 
situaţie de urgenţă, unele lucruri pot fi făcute numai de un 
om. Au fost, de asemenea, numeroase cazuri în care 
mintea navei sau sistemul de computere al navei a fost 
dezactivat de acţiunea inamicului. Când se întâmplă așa 
ceva, voi, următoarea generaţie de ofiţeri CMU, veți lua 
deciziile. 

Următoarele șase săptămâni vor fi printre cele mai grele 
șase săptămâni din vieţile voastre. Așa sunt gândite. CMU 
nu vrea ca o persoană necalificată să pășească pe o navă 
spaţială, unde nu și-ar pune în pericol numai viaţa ei, ci și 
pe cele ale colegilor. E mai bine să plecaţi acum și să vă 
întoarceţi la a fi marinari, care trebuie să-și facă griji doar 
pentru luciul ghetelor. Dacă nu credeți că puteţi să vă 
asumaţi genul ăsta de responsabilitate, ridicaţi-vă și 
plecaţi. Ușa e chiar acolo și nimeni - nici eu, nici superiorii 
voștri și nici CMU - nu va avea o părere mai proastă despre 
voi dacă plecaţi chiar acum... Nu? Atunci, bine. În 
următoarele șase săptămâni, echipa mea și cu mine o să vă 
punem la încercare. O să vă doriţi să fi renunţat. Dar dacă 
investiţi timp, dacă munciţi din greu și învăţaţi din greșelile 
celor care au plătit cu sânge și vieți pentru cunoștințele lor, 
atunci aveţi șanse mari să purtați uniforma de ofiţer și să o 
faceţi cu onoare. 

Așa că învăţaţi din greu, iar în următoarele șase 
săptămâni mă aştept ca fiecare dintre voi să mă 
impresioneze cu cunoștințele despre luptele în spaţiu. 

Atât. Sunteţi liberi. 


APENDICE III 
TERMINOLOGIE 


Fie ca drumul să te ducă mereu spre cunoaștere. 
„Cunoașterea spre libertate. “ 
Litania entropică 


„Mănâncă drumul. “ 
Inare 


A 


ACTUL STELAR DE SECURITATE: legislaţie adoptată după 
formarea Ligii Lumilor, care a rezultat în formarea CMU și 
care oferă puteri radicale armatei, serviciilor de securitate 
și conducerii civile în cazul unui incident exogenetic 
(precum descoperirea Lamei Delicate). 

ACUWAKE: vezi Stimware. 

ADRASTEIA: luna aflată în orbita gigantului gazos Zeus, 
din sistemul Sigma Draconis. În mitologie, o nimfe care 
ţinea în secret la copilul Zeus. În greacă înseamnă 
„inevitabil”. 

AIGOO: exclamaţie coreeană, folosită ca să exprime 
numeroase emoţii, inclusiv milă, dezgust, frustrare, ușor 
disconfort sau surprindere. Seamănă cu un oftat verbal. 

AISH: interjecţie coreeană, exprimă frustrare sau 
nemulțumire. 

AJUMMA: termen coreean pentru orice femeie de vârstă 
mijlocie sau mai bătrână, sau o femeie căsătorită, chiar 
dacă e tânără. 

Ajumma sunt de obicei țintele unui stereotip, acela că 
sunt pretentioase și autoritare. 

ARHI ARITMETIST: vezi Pontifex Digitalis. 

ARROSITO AHUMADO: un desert comun în San Amaro. 
Budincă de orez aromată, cu un caramel făcut prin 
fierberea zahărului negru și filtrarea siropului prin cenușa 
ierburilor. 

ASPECTUL VIDULUI: ECRANUL Wranaui. De obicei, eo 
imagine generată într-o sferă de apă suspendată. 


B 


BANCUL DE ATAC HFARR: flotă cu nume din cadrul 


armatei Wranaui (există câte una pentru fiecare braț). 

BANDĂ FTL: jargon pentru bandă adezivă în vid, un fel 
de bandă incredibil de rezistentă, sensibilă la presiune, 
destul de puternică încât să acopere breșele din exteriorul 
navei. În ciuda a ceea ce se crede însă, nu e potrivită 
pentru reparaţii menite să reziste în timpul incursiunilor în 
FTL. 

BRAȚE: organizaţii politice și sociogenetice 
semiautonome din societatea Wranaui. Fiecare Braţ se 
comportă cum consideră că e potrivit, dar impulsurile pot fi 
suprascrise de forma guvernamentală. (Vezi și Tfeir.) 

BRONZUL SPAȚIAL: rezultatul inevitabil al petrecerii 
zilelor și lunilor sub spectrul întreg de lumini folosit pe 
navele spaţiale pentru evitarea tulburării afective de sezon, 
deficienței de vitamina D și a altor probleme. E foarte vizibil 
la cei care locuiesc pe staţii și nave. 

BEANSTALK: vezi Lift spațial (vrej de fasole). 

BIȚI: criptomonede datate Timpului Galactic Standard 
(TGS). Cea mai acceptată formă de oferte legale în spaţiul 
interstelar. Este în mod oficial moneda Ligii Lumilor Aliate. 

BLASTER: laser care trage cu un impuls în loc de un 
fascicul continuu. 

B. LOOMISII: bacterie portocalie, ca un mușchi, indigenă 
Adrasteiei. 

BUGHUNT: numele dat de CMU sistemului colonizat 
iniţial de către Cei Bătrâni. Localizarea planetei pe care 
oamenii o numesc Nidus și locul final de odihnă al Toiagului 
Albastru. 

BULA MARKOV: sferă de spațiu subluminic întrepătrunsă 
cu un câmp electromagnetic condiţionat, care permite 
materiei particulelor masive să treacă prin membrana de 
spaţiu/timp fluid în spaţiul superluminic. 


C 


CARCASĂ: cuvântul Wranaui pentru navă spaţială. 
Derivat de la propriile lor carapace protectoare. 


CASABA-HOWITZER: încărcături nucleare. Deseori 
aşezate pe o rachetă, pentru a mări raza de acțiune. 
Termenul se poate referi fie la Casaba-Howitzer pure, care 
concentrează o explozie nucleară într-un fascicul îngust de 
plasmă, sau Casaba-Howitzer, care folosesc acea explozie 
pentru a propulsa proiectile formate din explozibile (cartuşe 
de tungsten topit, cu potențial extrem de distructiv). 

CĂLUGĂR SCLAV: vezi Căutător. 

CĂUTĂTORUL-VÂNĂTOR: drone mici folosite pentru 
monitorizare și asasinare. 

CĂUTĂTOR: formă de viaţă servitoare, creată de Cei 
Bătrâni cu intenţia de a impune anumite reguli și de a 
controla. Poate să-și însușească un control direct asupra 
acţiunilor unei creaturi vii în urma contactului fizic al 
injecţiilor în creier. Foarte inteligent, foarte periculos și 
cunoscut pentru crearea unor armate mari de ființe 
inteligente înrobite. 

CEI BĂTRÂNI: rasă inteligentă, responsabilă pentru 
crearea Seminţei, a Marilor Faruri și a altor artefacte 
tehnologice descoperite de-a lungul Braţului lui Orion din 
Calea Lactee. Umanoizi, cu două seturi de braţe, se înălțau 
la peste doi metri. Aparent, au dispărut. Dovezile arată că 
această specie era extraordinar de avansată și predatează 
orice altă specie conștientă de sine cunoscută. (Vezi și Cel 
Măreț și Toiagul Albastru.) 

CEI DISPĂRUȚI: vezi Cei Bătrâni. 

CEL MAI ÎNDEPĂRTAT ȚĂRM: poem spaţial scris de 
Harrow Glantzer (huterit). 

CEL MAREȚ: mânuitor al Toiagului Albastru. Lider al 
Heptarhiei. 

CENTRUL DE COMANDĂ AL PĂMÂNTULUI: principalul 
sediu al Ligii și al CMU. Construit în jurul bazei liftului spaţial 
din Honolulu. 

CERCETATOR: un entropist; o fiinţă care caută un mod 
prin care să salveze omenirea de moartea prin căldură a 
Universului. 

CET: vezi Cuantumul Energetic transluminic. 

CETĂȚENIE CORPORATISTĂ: cetăţenie independentă de 


teritoriu, oferită anumitor angajați ai corporațiilor 
interstelare. Asta le permite indivizilor să lucreze, să 
călătorească și să trăiască în diferite 
naţiuni/planete/sisteme cu ușurință relativă. Concept 
dezvoltat înainte de formarea Ligii, care începe să fie 
înlocuit de cetăţenia Ligii, care oferă un pașaport 
echivalent. 

CHELL: ceai derivat din frunzele de palmier Sheva de pe 
Eidolon. Un ușor stimulent folosit de Ligă, al doilea cel mai 
popular după cafea. Mai comun printre coloniști decât 
printre pământeni. 

CIC: Comisia Interstelară de Comerţ. Un departament al 
Ligii care are sarcina de a monitoriza comerțul interstelar. 
Printre atribuţiile sale se numără impunerea standardelor, 
colectarea tarifelor și prevenirea fraudei, precum și oferirea 
de împrumuturi și de resurse pentru a ajuta creșterea 
economică în spațiul colonizat. 

CICLU: anul Wranaui. Cu aproximativ un sfert mai lung 
decât anul standard de pe Pământ. 

CLASA NARU: nave Wranaui de dimensiune medie, care 
pot duce un număr limitat de trupe. De obicei nu mai mult 
de trei caracatițe, două sau trei reptile și același număr de 
bibani. 

COFORMĂ: termen pentru Wranaui care au aceeași 
formă fizică. 

COLEGIUL ENUMERATORILOR: corp guvernamental al 
numeniștilor, aflat la sediul acestora de pe Marte. 

CONCLAVUL ABISAL: congresul lingușitor al coformelor 
Wranaui care se află pe Culmea Plângătoare, între oceanele 
lui Pelagius. 

CONSTRUCT: un corp artificial (dar biologic) crescut ca 
să găzduiască creierul unei persoane care și-a pierdut 
corpul original. Deseori, un pas imediat în drumul spre 
trecerea totală la minte a navei. 

COMPULSIE: vezi Tsuro. 

CORDOVA: (Gliese 785) stea pitică portocalie-roșie 
folosită de către Wranaui ca bază de operaţiuni și post de 
supraveghere pe termen lung, pentru observarea omenirii. 


CORPORAȚIA HYDROTEK: compania care se 
specializează în extragerea și rafinarea hidrogenului în jurul 
giganţilor gazoși. Stațiile Hydrotek sunt principalele 
facilităţi de realimentare și reconfigurare din majoritatea 
sistemelor. 

CORPORAȚIA LAPSANG TRADING: conglomerat 
interstelar care a început ca o afacere mercantilă, după 
care s-a reorientat spre înființarea, finanțarea și 
conducerea unor colonii precum Highstone, de pe Weyland. 
Sediul este pe Lumea lui Stewart. Slogan: „Creăm un viitor 
împreună”. 

CORUPȚI: vezi Coșmaruri. 

COSTUM DE PIELE: haine protectoare, mulate pe piele, 
cu scop general, care, împreună cu o cască, pot deveni 
costume spaţiale, echipament pentru scufundări sau haine 
pentru vreme rece. Echipamentul standard pentru oricine 
se află într-un mediu ostil. 

COŞMARURI:  excrescențe  răuvoitoare, autonome, 
provocate de o alăturare nereușită dintre Sămânţă și o 
gazdă (de obicei când fie Sămânţa, fie gazda, sau amândoi 
sunt distruși dincolo de orice reparaţie). 

CRIO: somn criogenic. Animare suspendată indusă 
printr-un cocktail de droguri, înaintea călătoriilor FTL. 

CRUCIȘATOR: navă CMU creată pentru a opera misiuni 
independente de supraveghere pe distanțe lungi și patrule. 
Mai mici și mai ușor de manevrat decât navele de război, 
dar tot formidabile. Echipamentul standard include două 
capsule echipate cu motoare Markov, capabile să 
călătorească de pe orbită pe suprafață și de pe suprafaţă 
pe orbită. 

CUANTUMUL ENERGETIC TRANSLUMINIC (CET): cea mai 
fundamentală cărămidă de construcţie a realităţii. O 
entitate cuantificată de lungimea Planck 1, energie Planck 1 
și masă zero. Ocupă fiecare punct din spaţiu, atât sub, cât 
și superluminic, precum și din interiorul membranei 
luminice care le împarte pe cele două. 

CUIBUL TRANSFERULUI: dispozitivul Wranaui pentru 
copierea amintirilor și a structurilor de bază ale creierului 


dintr-un corp în altul. E folosit și pentru imprimarea 
personalităţilor/amintirilor stocate într-un corp nou, după ce 
individul original moare. (Vezi și Tfeir.) 

CULMEA PLÂNGĂTOARE: aerisire vulcanică subacvatică, 
aflată în oceanele din Pelagius. Casa Conclavului Abisal. 


D 


DELTA-V: măsura propulsiei pe unitate de masă într-o 
navă, necesară pentru a face o anumită manevră. Cu alte 
cuvinte, schimbarea de viteză care poate fi realizată pentru 
a extinde durata de viaţă a carburantului navei. Manevrele 
sunt măsurate în câţi delta-v sunt necesari, iar costurile se 
adaugă liniar. Masa carburantului necesar pentru orice 
manevră este determinat prin ecuaţia rachetei Tsiolkovsky. 

DEPARTAMENTUL APĂRĂRII: departament civil a/ Ligii, 
responsabil pentru monitorizarea CMU. 

DERP-uri: pelete excretorii deshidratate de reciclare. 
Fecale sterile, învelite în polimer, procesate de costumele 
potrivit echipate. , 

DIRECTORUL SECURITAȚII INTERSTELARE: cel mai mare 
ofiter civil al Securității din Ligă. Responsabilitatea 
principală este protecția existențială a omenirii. 

DOUĂZECI ȘI OPT G: unul dintre numeroșii sateliți de 
comunicaţie din orbită, în jurul lui Zeus și al Adrasteiei. 

DQAR: Formaţiune de luptă Wranaui, reprezentată de o 
formă delta inversată. 


E 


EIDOLON: planeta aflată în orbită în jurul lui Epsilon 
Eridani. O planetă grădină, care seamănă cu Pământul, 
plină de viaţă nativă, neinteligentă și, în mare parte, 
otrăvitoare sau ostilă. Colonia de acolo are cea mai mare 
rată a mortalităţii dintre toate planetele colonizate. 


ENTROPIC PRINCIPIA: textul central al entropismului. A 
fost iniţial o afirmaţie de intenţie, iar mai târziu s-a extins 
ca tratat filosofic, conţinând un rezumat al tuturor 
cunoștințelor științifice, cu emfază pe astronomie, fizică și 
matematică. (vezi și Entropism.) 

ENTROPISM: pseudo/religie fără stat, alimentată de 
credinţa în moartea prin căldură a Universului și de dorinţa 
de a scăpa sau de a amâna această moarte. Fondată de 
matematicianul Jalal  Sunyaev-Zel'dovich la mijlocul 
secolului XXI. Entropiștii au investit resurse considerabile în 
cercetfrile științifice și au contribuit, direct sau indirect, la 
numeroase descoperiri importante. Adepții deschişi se 
remarcă prin robele lor colorate. Ca organizație, entropiștii 
s-au dovedit a fi difcil de controlat, deoarece nu au jurat 
loialitate nici unui alt guvern, doar rigorii căutării lor. 
Tehnologia lor e cu decenii înaintea societăţii umane, dacă 
nu chiar mai mult. „Prin acţiunile noastre, mărim entropia 
Universului. Prin entropia noastră, căutăm salvare de 
întunericul ce o să vină.” (Vezi și Nova Energium.) 

ENUMERAREA: transmisia numerelor crescătoare pe 
care numeniștii trebuie să le asculte, ca parte din ritualurile 
credinţei lor. Unele numere, precum cele prime, sunt 
considerate mai favorabile decât altele. (Vezi și 
Numenism.) 

EREZIA CĂRNII: vezi Tfeir. 

EUROPA COMMAND: Liga Lumilor Aliate Europa 
Command (LAWEU-COM, prescurtat EUCOM) este una 
dintre cele șapte unităţi combatante unifcate ale armatei 
ligii staționate în Sol. Are sediul pe stația Lawrence și sprijin 
material continuu oferit de facilităţile de producţie de pe 
staţia Orstede, de lângă Ganymede. 

EXOSCHELET (EXO): Un cadru acţionat electric folosit în 
luptă, minerit, cărat marfă și mobilitate. Acestea variază 
foarte mult, în funcție de design și de funcție, unele fiind 
deschise elementelor, iar altele întărite pentru vid sau 
adâncurile oceanelor. Exoscheleţii armaţi sunt 
echipamentul standard pentru trupele de luptă ale CMU. 

EXPANSIUNEA HUETRITÂ: o serie de eforturi invazive de 


colonizare ale Reformei Huterite, care a început în Sistemul 
Solar și s-a extins în afara acestuia în urma descoperirii FTL. 
Se spune că perioada a început la scurt timp după 
construirea primului lift spaţial de pe Pământ și s-a terminat 
cu colonizarea lui Eidolon. (Vezi și Reforma Huterită.) 


F 


FERIGA OROS: plantă nativă planetei Eidolon. Neagră- 
verzuie, cu frunze care cresc dintr-o formă spiralată. 

FERMA DE ANTIMATERIE: numeroşi sateliți aflați în 
orbită, aproape de o stea. Panouri solare care transformă 
lumina soarelui în electricitate, care e folosită pentru a 
genera antimaterie. Procesul este groaznic de ineficient, 
dar necesar, deoarece antimateria este combustibilul 
preferat de motoarele Markov. 

FINK-NOTTLE'S PIOUS NEWT EMPORIUM: faimos 
vânzător de amfibieni de pe Pământ. Deschis de C.. 
Weenus prin 2104. , 

FLANȘA SUBLIMA: structură geologică enormă, aflată pe 
Ruslan. O bucată ridicată de granit, străbătută de vene 
aurii. Atracţie turistică de pe Ruslan. Cunoscută pentru 
inspirarea fervorii religioase și a crizelor existenţiale printre 
cei care o văd. Fundalul pentru Adelin, o dramă populară al 
cărei actor principal, Sasha Petro- vich, a fost implicat într- 
un scandal de corupţie la finalul lui 2249, care a dus la 
demisia guvernatorului de pe ruslan, Mraim Novikov, și la 
numirea inchizitorului Orloff pentru rezolvarea situaţiei. Mai 
mulți ani după aceea, răscoalele au continuat. 

FLOTA A ȘAPTEA: flota numerotată a Ligii Lumilor Aliate. 
Sediul este pe staţia Deimos, lângă Marte. Face parte din 
flota solară CMU. Cea mai mare dintre flotele CMU trimise 
în alte sisteme. 

FORMĂ MULTIPLĂ: vezi Sămânţă. 

FPD: Forţa Planetară Defensivă. Armata locală, deseori 
civilă, atașată unei anumite planete. 

FTL: mai rapid decât lumina. Modul principal de 


transport între stele. (Vezi și Motor Markov.) 


G 


GÂNDAC STRĂLUCITOR: un animal mic, ca o insectă, 
provenind de pe Eidolon. E admirat pentru exhoscheletul 
său strălucitor, metalic. 

GREAȚA CRIO: probleme digestive, metabolice și 
hormonale provocate de petrecerea a prea mult timp în crio 
(sau a prea multor călătorii una după alta). Neplăcută până 
la mortală, cu efecte secundare care se intensifică odată cu 
mărirea perioadei de timp petrecute în crio și/sau cu 
numărul de excursii. Unii indivizi sunt mai predispuși la ea 
decât alţii. 


H 


HANZO TENSEGRITY: companie de asigurări cu baza în 
afara lui Sol. Nu e cunoscută pentru satisfacția clienţilor. 

HDAWARI: carnivor mare, de apă sărată, nativ pentru 
Pelagius. Unul dintre puţinii prădători cunoscuţi pentru 
faptul că mănâncă Wra- naui adulţi. Înrudit îndeaproape cu 
Wranaui, dar mai puţm inteligent. 

HEPTARHIE: consiliul principal al Celor Bătrâni. (Vezi și 
Cel Măreţ.) 

HIBERNACULUM: termen entropist pentru un tub de 
criogenare. 


IDEALIS: cum Sămânţa își poate schimba forma după 
bunul plac, Wranaui o consideră „idealul” platonic al 
întrupării fizice. (Vezi Sămânţa.) 

INARE: [linformaţie invalidă: Informaţia nu a fost 


găsită.]] 

INEL ORBITAL: inel mare, arttficial, așezat în jurul unei 
planete. Poate fi construit la orice substanţă, dar primul inel 
e construit de obicei în orbita joasă. Concept de bază e 
simplu: un cablu rotativ orbi- tează ecuatorului planetei. O 
carcasă care nu orbitează, superconductoare, cuprinde 
cablul menționat. Carcasa e folosită pentru a 
accelera/încetini cablu, după cum e nevoie. Panouri solare 
și structuri pot fi construite pe carcasa exterioară, inclusiv 
lifturi spaţide staţionare. 

Gravitaţia de pe suprafaţa exterioară a carcasei/inelului 
este aproape de nivelurile planetare. Un mod ieftin și 
practic de a muta cantități mari de masă în și din orbită. 
Folosit atât de oameni, cât și de Wranaui. 

INJECȚII STEM: o serie de injecții antisenescente care 
revitalizează procesele celulare, suprimă factorii mutageni, 
restaurează lungimea telomerilor și, în general, readuce 
trupul la o stare echivalentă cu vârsta de 25 de ani. De 
obicei, se repetă la fiecare 20 de ani. Nu oprește încă 
creșterile cartilajului indus de vârstă în urechi, nas... 

IPD: diplomă interplanetară. Singurul grad educaţional 
acceptat în tot spaţiul colonizat. Acreditarea este 
monitorizată de universitatea Bao, de pe Lumea lui Stewart, 
în cooperare cu mai multe școli din Sol. Aceste diplome 
acoperă cea mai mare parte a subiectelor relevante, 
inclusiv drept, medicină și toate științele majore. 


ÎNGRIJITORI: creaturi biomecanice foarte inteligente, 
care trăiesc pe Unitate. Sunt responsabile pentru 
mentenanţa generală și construcţii minore. Se speculează 
că posedă o formă de minte integrată a stupului. 


L 


LIDERUL BANCULUI: orice căpitan sau comandant 
Wranaui care se ocupă de mai mult de trei unităţi, dar de 
obicei rezervat liderilor cu ranguri echivalente celui de 
brigadier sau amiral. 

LIFT SPAȚIAL: o fundă din fibră de carbon care se întinde 
de pe suprafața unei planete până la un punct-ancoră (de 
obicei un asteroid), dincolo de orbita geostaţionară. 
Excavatoarele transportă masă în susul și în josul fundei. 

LIGA LUMILOR ALIATE: guvern interstelar format după 
descoperirea Marelui Far pe Talos VII Constă din așerările 
formate în și în jurul lui Sol, Alpha Centauri, Epsilon Indi, 
Epsilon Eridani și Cygni 61. 

LIMITA MARKOV: distanţa de la o masă gravitațională la 
care devine posibil să menţii o bulă Markov și, prin urmare, 
să faci tranziția spre călătoria FTL. 

LINII DE LAMPA: excrescențe ca niște alge care 
luminează în adâncul Câmpiei Plângătoare. 

LOVITOR DE PĂMÂNT: termen peiorativ pentru cineva 
care trăiește pe sau s-a născut pe o planetă. 

LUMEA LUI STEWART: planetă stâncoasă aflată în orbita 
din jurul Alpha Centauri. Prima lume colonizată în afara lui 
Sol. Descoperită și numită după Ori Stewart. Nu e un loc 
primitor și, ca urmare, coloniștii produc o proporţie mai 
mare de oameni de știință, experienţa lor fiind necesară 
pentru a-i împiedica să fie uciși de mediul dur. E, de 
asemenea, și motivul pentru care mulţi oameni din spaţiu 
provin de pe Lumea lui Stewart. Sunt nerăbdători să 
găsească un loc mai temperat. 

LUMINI STRĂLUCITOARE: lumini  biolumincescente 
crescute de Sămânţă. 

LUTSENKO DEFENSE INDUSTRIES: o companie de 
armament cu baza pe Ruslan. 


M 


MARELE FAR: primul artefact extraterestru găsit de 
oameni. Aflat pe Talos VII (Theta Persei 2). Farul este o 
gaură de 50 de kilometri lățime și de 30 adâncime. Emite 
un puls electromagnetic de 304 MHz la fiecare 10,6 
secunde, împreună cu un sunet structurat, care e o 
reprezentare a setului Mandelbrot în cod trinar. Înconjurat 
de o reţea de galiu și vanadiu, care e posibil ca, la un 
moment dat, să fi acționat ca un superconductor. Creaturi 
uriașe, ca niște broaște-testoase (fără cap sau picioare) 
hoinăresc câmpia din jurul găurii. Până acum, nimeni nu a 
descoperit legătura lor cu artefactul. Se știe de existenţa a 
altor șase faruri. Se presupune că au fost construite de Cei 
Bătrâni, dar lipsesc dovezue clare. Scopul său continuă să 
fie un mister. 

MARELE LFARR: o proeminentă celebră de pe Pelagius. 
Vremea temperată a transformat-o într-o zonă favorită 
pentru piscinele de eclozare ale Wranaui. Mai târziu, a 
căpătat o semnificație socio-politică și religioasă enormă 
odată cu descoperirea a mai multor artefacte ale Celor 
Bătrâni construite acolo. Locul original al Conclavului 
Wranaui (mai târziu, Conclavul Abisal), înainte de unirea 
Brațelor și de ascendența formei domnitoare. 

MARKOV, ILYA: inginer și fizician care a prezentat teoria 
câmpului unificat în 2107, permiţând astfel apariţia 
călătoriilor FTL. 

MATERIAL SMART: metamaterial încorporat în 
electronice, nanomașinării și alte augmentări. Poate să ia 
forme diferite dacă are stimulii potriviţi. 

MECANICA-ȘEFĂ: vezi Șef. 

MEDIBOT: asistent robotic, capabil de diagnosticare și 
de tratare, cu excepţia celor mai dificile cazuri. Doctorii se 
bazează pe mediboţi în majoritatea operaţiilor. Multe nave 
renunţă în totalitate la doctori, prioritizând economisirea 
banilor faţă de riscul relativ mic de nevoie a unui doctor 
uman. 


MEDUZE: vezi Wranaui. 

MILCOM: rețeaua oficială de comunicare a CMU. 

MINTEA DE COLONIE: dăturarea psiho-mecanică a două 
sau mai multe creiere. De obicei se redizează prin 
sincronizarea  fascinelor continue ale implanturilor 
subiecţilor, asigurând înţelegerea între stimdii interiori, 
exteriori și proprioreceptivi. Schimbi totd de memorie a 
simțului anterior este o parte comună (dar nu obligatorie) a 
iniţierii minţii de colonie. Eficienţa sa depmde de banda de 
semnalizare și de toleranța pentru decdaj. Tind să aibă loc 
întreruperi când apropierea fizică întrece toleranța. Cea mai 
mare minte de colonie înregistrată a fost de 49 de indivizi, 
dar experimentul a fost scurt, deoarece participanţii au 
suferit o supraîncărcare senzorială debilitantă. 

MINTEA NAVEI: transcendenţa somatică a omenirii. 
Creiere scoase din corpuri, puse într-o matrice de creștere 
și îmbăiate cu nutrienți ca să inducă extinderea țesutului și 
formarea sinapselor. Minţile navelor sunt rezultatul unei 
confluenţe de factori: dorinţa umană de a-și împinge 
intelectul la limită, eșecul în dezvoltarea unei adevărate 
inteligenţe artificiale, dimensiunea din ce în ce mai mare a 
navelor spaţiale și potenţialul distructiv al oricărei nave 
care călătorește în spaţiu. Existenţa unei singure persoane, 
a unei singure minţi, care să monitorizeze numeroasele 
operaţiuni de unei nave, a părut o ideebună. Totuși, niciun 
creier neaugmentat nu a fost capabil să facă faţă cantităţii 
de informaţii senzoriale produse de o navă spaţială. Cu cât 
aceasta e mai mare, cu atât creierul necesar trebuie să fie 
mai mare. Minţile navelor sunt unii dintre cei mai geniali 
indivizi pe care i-a produs omenirea, iar în unele cazuri, și 
cei mai tulburaţi. Procesul de creștere e dificil și au fost 
observate efecte secundare grave. 

Se spune că minţile navelor - atât de pe nave, cât și din 
afara lor - sunt responsabile pentru conducerea a mult mai 
mult decât treburile zilnice ale oamenilor. Deși metodele și 
modalităţile lor pot fi uneori de nepătruns, dorinţele lor sunt 
aceleași ca ale oricărei creaturi vii: să trăiască mult și să 
prospere. 


MIROS DE APROAPE: chimicale secretate de Wranaui 
pentru comunicare. Metoda lor principală de a transmite 
informaţii lingvistice și nonlingvistice. 

MIROS LA DEPARTARE: o clasă de chimicale durabile, 
secretate de Wranaui, pentru comunicarea pe distanţă 
lungă în apă. Frecvența metaforică este îngustă și 
fidelitatea e joasă, ceea ce transformă acest miros într-unul 
cu utilitate limitată pentru schimbul de date mai mari. (Vezi 
și Miros de aproape și Sunet jos.) 

MIROS LA DEPĂRTARE CU SUNET JOS: în mod tradiţional, 
o combinaţie între cele două metode folosite de Wranaui 
pentru comunicarea pe distanțe lungi în apă. Mai comun, 
un termen pentru transmisiile STL sau FTL, precum undele 
radio. 

MODEL: directivă sculptată care ghidează și stabilește 
scopuri pe termen lung pentru Sămânţă. 

MOLUSCA LEU: animal nativ de pe Eidolon. Are carapace 
din chihlimbar. E folosit în realizarea cernelii de culoarea 
sepia. 

MOTORUL MARKOV: maşinărie alimentată de 
antimaterie care permite călătoria FTL. (Vezi şi Teoria 
câmpului unificat.) 

MOTORUL TORQUE: un motor generator și propulsiv 
creat de către Cei Bătrâni. Folosit ca să alimenteze și stația 
Unitate, precum și motoarele navelor spațiale folosind 
planurile Celor Bătrâni. Funcționează prin răsucirea 
membranei spațiului-timp fluid în așa fel încât permite 
extragerea energiei din spațiul superluminic, în ciuda 
densității energetice mai mici din acel spațiu. Distorsiunea 
poate fi folosită și pentru a propusa motorul prin spaţii 
subluminic prin deformare sau ca să formeze o bulă Markov 
pentru călătoriile FTL. 

MR: marcă rezervată. Indică protecţia legală asupra unui 
termen, frază sau simbol. 


N 


NANO-ASAMBLATOR: imprimantă 3D care folosește 
nanoboţi pentru a produce forme complexe, mașinării și, cu 
stocul potrivit, structuri biologice precum mușchi, organe și 
seminţe. E 

NAVA DE LUPTA: cea mai mare clasă de nave standard 
din Marina CMU. Puternic înarmată, capabilă să poarte un 
număr semnificativ de trupe, se întoarce încet din cauza 
lungimii sale. Nu operează niciodată fără nave de sprijin. 
(Vezi și Crucișător.) 

NEBUNIA CHIAREI: Cântec folcloric de pe Weyland 
despre aventurile nefericite ale unei pisici. 

NNAR: organism ca un coral, de pe Pelagius, folosit în 
mod obișnuit ca element decorativ de către Wranaui. Unele 
varietăți secretă un strat transparent, care are ușoare 
efecte psihotrope asupra formelor imature de Wranaui. 

NODUL MINȚILOR: în general, orice grup Wranaui unit și 
dedicat unui singur scop. O alăturare sacră și solemnă. In 
mod normal, e pecetluită prin legănarea 
tentaculelor/membrelor în jurul celor ale celorlalți 
participanți. In acest moment, un Nod are deseori numai 
şapte membri (acesta fiind numărul de tentacule primare 
pe care o are principala formă Wranaui), dar conceptul e 
deseori extins pentru a include mai multe. In era modernă, 
un Nod poate fi format prin mirosul de apropiere cu sunet 
jos, dar există o prejudecată împotriva acelor Noduri, 
legătura fiind considerată mai puţin puternică decât cele 
formate în persoană. 

Mai exact: Nodul fondat de liderul de banc Nmarhl și 
compatrioţii săi, cu scopul de a se opune domniei lui Ctein 
și de a-l apăra pe Idealis, care mai târziu s-a unit cu Kira 
Navarez. 

NOMATI: animale ca niște polipi, native regiunilor arctice 
de pe Eidolon. La fiecare eclipsă solară, se detașează de 
punctul lor ancoră (de obicei, o piatră) și sar de 14 ori. 
Motivul continuă să fie necunoscut. 

NORODON: analgezic lichid cu efect rapid, potrivit 
pentru durere de la nivel mediu la severă. 

NOVA ENERGIUM: sediul și laboratorul principal al 


entropiștilor. Se află aproape de Shin-Zar. 

NOVA NEAGRA: varietate de-a lui Capsicum chinezesc, 
modificat genetic ca să depoziteze capsaicină pură în 
stratul său exterior ca de ceară. Dezvoltat de Ines Tolentira 
de pe Lumea lui Stewart, înainte să câștige Tri-Solar Hot 
Pepper Bash. 

NSARRO: măsurătoarea Wranaui a lungimii. Definită ca 
distanţa pe care o poate înota cineva în șapte pulsuri. (Vezi 
și Ciclu și Puls.) 

NUCI BERYL: nuci comestibile cu o coajă moale, folosite 
în anumite mărci de pachete de mâncare. Specii modificate 
genetice native pentru Eidolon. 

NUMĂRUL SUPREM: cel mai mare număr imaginabil. Așa 
cum e definit de numeniști, e suma întregii cunoașteri, 
conţinând tot ce e știu și neștiut. Partea mai mare dintre 
două jumătăţi egale. Dumnezeu. 

NUMENISM: religie centrată în jurul presupusei naturi 
sfinte a numerelor. Fondată pe Marte de către Sal Horker II, 
în perioada 2165-2179 (aprox.), numenismul a devenind 
popular printre coloniști și muncitorii dependenţi de 
tehnologia lumii noi pentru surpa- viețuire. Trăsătura 
definitorie a numenismului este transmisia continuă de 
numere - Enumerarea - de la sediul lor de pe Marte. 
Enumerarea înaintează în ordinea ascendentă prin lista de 
numere reale. 

NWOR: animal de apă sărată, cu multe picioare, nativ 
regiunii Pelagius. Are o carcasă ca de crustaceu și o dietă 
omnivoră. Are obiceiuri solitare. 


O 


ORAȘE ÎN NORI: domuri locuite, ușoare, cu densitate 
neutră, care plutesc printre norii lui Venus. Unele dintre 
cele mai mari și mai prospere așezări aflate în afara 
Pământului. Cele mai multe dintre elementele lor 
structurale vin de la copaci și alte plante crescute în 
domuri. 


P 


PACHET: mică dronă mesager fără pilot, capabilă de FTL. 

PAPA FOXGLOVE: vezi Pontifex Digitalis. 

PARTIDUL CONSERVARII: unul dintre partidele politice 
importante din Ligă. Are orientare ecologică, concentrându- 
se pe prezervarea florei și a faunei diverselor xenosfere. 
(vezi și Partidul Expansionist și Stelariștii) 

PARTIDUL EXPANSIONIST: unul dintre partidele politice 
importante din Ligă. Fondat pentru a ajuta la răspândirea 
oamenilor în afara lui Sol, acum se concentrează pe 
prezervarea intereselor coloniilor extra-solare, iar deseori 
merge până în punctul în care blochează stabilirea unora 
noi. (Vezi și Partidul Conservării și Stelariștii). 

PELAGIUS: numele uman pentru casa speciei Wranaui. 
Stea de tipul F, aflată la 340 de ani-lumină de Sol. 

PERNIȚE ADEZIVE: Perniţe adezive aflate în partea de 
jos a costumelor și a ghetelor, folosite pentru căţărat și 
manevre în gravitație zero. Așa cum sugerează și numele, 
pernițele (care sunt acoperite cu peri cu un diametru de 
aproximativ de 5 um) depind de forța van der Walls de 
adeziune. Forța este factor limitant pentru încărcătură 
maximă, dar oferă și un mecanism pentru eliberare). 

PFENNIC: animal ca un pește, nativ regiunii Pelagius. 
Carnea sa are gust de cupru. E o delicatesă des întâlnită 
printre Wranaui. 

PISCINE DE ECLOZARE: piscine mareice superficiale 
unde Wranaui îşi depun ouăle. În prezent sunt replicate în 
piscine artificiale, pentru călătorii și convenienţă. După 
eclozare, tinerii Wranaui sunt violenţi și canibali. Numai 
câţiva, cei mai puternici, supraviețuiesc. 

PISICA NAVEI: animal de companie tradiţional la bordul 
nave/or spațiale.  Superstiţiile pun mare accent pe 
importanţa prezenţei unei pisici pe navă și a stării ei de 
bine. Mulţi oameni ai spaţiului refuză să urce pe o navă 
dacă nu există o pisică acolo. De mai multe ori s-au 


înregistrat cazuri în care o persoană a fost ucisă după cea 
rănit (intenţionat sau nu) o pisică a navei. 

POARTA TORQUE: o gaură de vierme artificială, 
generată și susținută de un motor torque aflat la una dintre 
guri. Folosit de către Cei Bătrâni pentru călătorii aproape 
instantanee pe distanţe mari. 

PONTIFEX DIGITALIS: liderul religios nominal al 
numeniștilor. Comandă și răspunde Colegiului 
Enumeratorilor. Responsabil pentru monitorizarea 
Enumerării numerelor reale. 

PREMIER: liderul Ligii Lumilor Aliate. Ales de guvernele 
constituente. 

PRIZONIER: oricine nu e entropist. O ființă întemniţată în 
universul pe moarte de către lipsa ei de cunoaștere. 

PROPRIETĂȚI LIBERE: așezări, conclave, staţii și locuri 
neafiliate unui guvern important. 

PSEUDO-INTELIGENȚA: un simulacru convingător de 
inteligenţă. Adevărata inteligenţă artificială s-a dovedit a fi 
până acum mult mai dificil (și mai periculos) de creat decât 
se  anticipase. Pse- udo-inteligentele sunt programe 
capabile de funcții limitate, dar cărora le lipsește conștiința 
de sine, creativitatea și introspecţia. În ciuda limitărilor lor, 
s-au dovedit a fi foarte utile în aproape fiecare domeniu al 
activităţilor umane, de la pilotarea navelor la administrarea 
orașelor. (Vezi și Mintea navei.) 

PULS: unitatea standard de cronometrare a trecerii 
timpului pentru Wranaui. Echivalentul a 42 de secunde. 
(Vezi și Ciclu.) 


Q 


Q-DRIVE: un stick de memorie la nivel cuantic. 


R 


RAZIA COMPLETĂ: cea mai mare mână la Răzuieşte 
Șapte, care constă din patru șeptari, doi regi și un nouar, 
pentru un total de 91 și un scor de 13. 

RAZIA DIRECTĂ: cea mai mare mână naturală la 
Răzuiește Șapte, care constă din patru regi, două regine și 
un as, pentru un total de 77 și un scor de 11. 

RĂZUIEŞTE ȘAPTE: joc de cărți tradiţional în spaţiu. 
Scopul este să acumulezi cât mai mulţi șeptari sau multipli 
de șapte, prin adăugarea valorilor cărților (cărţile cu feţe au 
valoarea lor numerică). 

RD52: bombe Casaba-Howitzer răcorite în hidrogen, 
până la o fracțiune de grad de zero absolut. Folosite în 
mine. O primă încercare de producerea de arme invizibile în 
spațiu. 

REFORMA HUTERITĂ: versiune eretică a tradiţionalului 
HUTERISM etnoreligios, care acum își întrece numeric 
strămoșii. Reforma  Huterită (RH) acceptă folosirea 
tehnologiei moderne, acolo unde aceasta permite ducerea 
mai departe și răspândirea omenirii,  stabilindu-și 
stăpânirea asupra creaţiei lui Dumnezeu, dar nu sunt de 
acord cu folosirea niciunei tehnologii, precum injecţiile 
STEM, pentru ce consideră că sunt nevoi egoiste și 
individuale. Când e posibil, duc o viaţă în comun unii cu 
ceilalţi. Au avut succes peste tot unde s-au așezat. Spre 
deosebire de huteriţii tradiţionali, RH sunt cunoscuţi pentru 
faptul că servesc în armată, deși cea mai mare parte a 
societăţii lor încă nu e de acord cu acest lucru. 

REGINALD, ZEUL CU CAP DE PORC: liderul unui cult local 
din orașul Khoiso. Om modificat genetic, cu un cap de porc. 
Urmașii săi îl consideră o zeitate cu puteri supranaturale. 

REMASS: lichid de propulsie expulzat prin spatele navei. 
De obicei, hidrogen. A nu se confunda cu combustibilul 
care, în cazul rachetelor nucleare, este materialul fuzionat 
sau lichefiat ca să încălzească remass/propulsorul. 

RETICULUM: rețeaua intranavală folosită de Wranaui. 

ROBE COLORATE: haine tradiţionale ale entropiștilor 
observatori. Decorate cu un phoenix care se ridică și care e 
sigiliul lor. Metamaterial cu tehnologie avansată, care 


permite robelor să se comporte ca niște costume, armură 
și, la nevoie, ca o armă. 

ROBOT UTILITAR: roboţi semiautonomi folosiţi pentru 
munca manuală. 

RODS: vezi SJAM. 

RTC NEWS: compania de transmisii de pe Ruslan. 
Transmisie de pe Cygni 61. 

RSW7-MOLOTOK: bombe Casaba-Howitzer produse de 
Lut- senko Defense Industries. 

RUSLAN: planetă stâncoasă aflată pe orbita lui Cygni 61 
A. A doua cea mai nouă colonie din Ligă, după Weyland. 
Realizată în principiu de interesele ruse. Pe centurile de 
asteroizi din jurul lui Cygni B, partenerul binar al lui A, are 
loc minerit extensiv. 


S 


SALAMANDRA YANII: spectacol de divertisment pentru 
copii, foarte popular pe Ruslan, care a dus la un trend, 
acela de a avea salamandre ca animale de companie. 

SAMAH-SAHARI: un cântec lung și lent, originar de pe 
Farson’s Combine (o proprietate liberă colectivistă ridicată 
pe un planetoid din jurul Alpha Centauri, la începutul 
colonizării sistemului). 

SAN AMARO: mică țară latino-americană. Locaţia 
primului lift spațial de pe Pământ. 

SAYA: „să fii sigur“. Traducerea directă este mai 
aproape de „siguranța mea“. Se folosește în mod frecvent 
pe Ruslan. Derivată din Malaz. 

SĂMÂNȚA: potenţial genetic ce se organizează singur. O 
scânteie de viaţă într-un vid nesfârșit. 

SCANARE PRIN FIRE: o revizuire în adâncime, invazivă, a 
tuturor datelor strânse de implanturile unei persoane. 
Deseori afectează sănătatea fizică și mentală a subiectului, 
având în vedere puterea semnalelor electrice folosite, 
precum și natura intimă a sondării. Uneori rezultă în 
pierderea funcţiei cerebrale. 


SCINDAREA: război cataclismic Wranaui declanșat de 
către descoperirea a numeroase artefacte tehnologice 
făcute de Cei Bătrâni, inclusiv Sămânţa și alte forme 
asemănătoare acesteia. Asta a dus a erezia cărnii a lui 
Tfeir. În timp ce Braţul se lupta cu Braţ pentru supremație, 
Wranaui s-au implicat și într-o campanie ambițioasă de 
expansiune,  colonizând numeroase sisteme. Conflictul 
intern aproape că le-a distrus specia, parţial prin războiul 
convențional, parţial prin trezirea Căutătorului și parțial prin 
crearea involuntară a Corupţilor. Civilizaţia Wranaui a fost 
afectată și a avut nevoie de aproape trei secole ca să-și 
revină complet. (Vezi și Valul și Tfeir.) 

SCRAMROCK: vibrații fine de postfuziune, caracterizate 
de mostre de unde radio și de plasmă provenite de la 
inelele a diverși giganţi gazoși. A fost făcut popular de către 
Honeysuche Heaps în 2232. 

SCUTUL MAG: fie torul dipolar magnetosferic de plasmă 
ionizată folosit pentru protejarea navelor spaţiale de radiaţii 
solare în timpul călătoriilor interplanetare, fie sistemul 
magneto-hidrodina- mic folosit pentru frânare și protecţie 
termică în timpul reintrării. 

SCUTUL UMBREI: un dop de radiaţie protectoare care se 
află între un reactor și corpul principal al navei. E format 
din nouă niveluri: scutul de neutroni (de obicei, hidroxid de 
litiu) și scutul de raze gamma (tungsten sau mercur). 
Pentru a ţine staţiile și echipajul în umbra aruncată de scut, 
navele spaţiale andochează de obicei cu botul înainte. 

SECRETARUL APĂRĂRII: oficial civil care monitorizează 
armata Ligii. 

SECURITATEA FLOTEI: o ramură a CMU devotată 
strângerii de informaţii. 

SFAR: nivel Wranaui de autorizare. Mai mare decât 
sfenn, mai mic decât sfeir. 

SFERA CONVERSIEI: motorul FTL Wranaui. Acesta 
convertește o navă din spaţiul STL în spaţiul FTL. 

SHI-BAL:  profanitate coreeană, echivalentă cu „la 
naiba”. Folosită exclusiv cu o conotație de furie și/sau 
negativă. 


SHIN-ZAR: planetă cu gravitație înaltă, aflată în orbită în 
jurul lui Tău Ceti. Singura colonie majoră care refuză să 
devină membră a Ligii. Situaţia a rezultat într-un conflict 
armat între forțele zariene și Ligă și a dus la pierderea a mii 
de vieţi de ambele părți. Are un număr mare de coloniști cu 
descendență asiatică. O mare parte din populaţie își 
modifică genele pentru a-i ajuta pe coloniști să se adapteze 
la gravitația mai puternică decât pe Pământ. Principalele 
modificări sunt: structură scheletică semnificativ mai 
densă, capacitate mărită a plămânilor (din cauza nivelului 
mic de oxigen), hemoglobină mărită, masă musculară 
mărită prin inhibarea myostatinului, tendoane dublate și, în 
general, organe mai mari. Populaţie divergentă genetic. 
(Vezi și Entropism.) 

SJAM: sau „Nuielele de la Dumnezeu”. Proiectile inerte 
făcute din bare de tungsten aruncate din orbită. Conceptul 
a fost inventat de dr. Pournelle în secolul XX. O formă de 
armă  kinetică. Folosită de armată când explozibilii 
convențţionali nu sunt practici (ca, de exemplu, când vor să 
evite iradierea) sau când contramăsurile anti- proiectile 
sunt dificile. 

SKUT: murdar, inutil, ca în „Du-te și munca aia skut”. 
Derivat de la scut. Peiorativ. 

SLV: vehicul superluminic. Desemnarea ligii pentru 
navele civile capabile de FTL. 

S-PAC: manipulator robotic folosit pentru mânuirea 
materialului aflat în carantină. 

SPUMĂ MEDICINALĂ: o spumă sterilă, cu antibiotice, 
care se întărește într-un ghips semiflexibil. E folosită pentru 
oprirea sângerărilor, imobilizarea fracturilor și, când e 
injectată în cavitățile corpului, previne infecția. 

STELARIȘTII: unul dintre partidele politice importante din 
Ligă. În prezent, este partidul aflat la conducere. Mișcare 
izolaţio- nistă formată din puterile guvernamentale 
principale de pe Marte, Venus și Pământ. A devenit popular 
după problemele cu Shin-Zar și descoperirea Marelui Far. 
(Vezi și Partidul Conservării și Partidul Expansionist.) 

STIMWARE: una dintre numeroasele branduri ale unui 


medicament popular ce înlocuiește somnul. Acesta conține 
doi compuși diferiţi: unul care resetează ritmul circadian al 
corpului și altul care curăță creierul de metaboliți precum 
amuoidul p. În situaţii de lipsă de somn, dozajul previne 
neurodegenerarea și menţine o funcțiune mentală și fizică 
de nivel înalt. Nu este replicată starea anabolică a 
somnului, așa că în continuare este necesară odihna 
normală, pentru secreția hormonului de creștere și 
recuperarea potrivită din stresul zilnic. 

SUNET JOS: emanaţii vocale folosite de Wranaui pentru 
comunicare pe distanţe lungi, în oceane. Seamănă cu un 
cântec de balenă. 


Ș 


ȘAPTE MINUTE PÂNĂ LA SATURN: film de război făcut pe 
Alpha Centauri, în 2242, despre încercarea eșuată a 
planetei Venus de a-și câștiga independenţa faţă de 
Pământ în timpul ofensivei Zahn. 

ȘEF: termen huterit generic pentru o persoană 
responsabilă pentru orice fel de proiect sau organizaţie. 
Adoptat în vocabularul generic, cu numeroase variaţiuni, în 
urma expansiunii huterite. 

ȘEFUL EXPEDIȚIEI: vezi Șef. 


T 


TANGAGRIA: cântec folcloric din Bologna, Italia. 
Compozitor necunoscut. 

TEOWA CÂMPULUI UNIFICAT: teorie prezentată de Ilya 
Markov în 2107, care oferă fundamentele pentru călătoria 
FTL (precum și pentru numeroase alte tehnologii). 

TESERIT: mineral unic de pe Adrasteia. Seamănă cu 
benitoitul, dar are o tendință mai mare spre culoarea violet. 

TFEIR: unul dintre cele șase Brațe ale lui Wranaui. 


Remarcat pentru erezia cărnii sale: autoreplicare prin 
Cuibul  Transferului fără moartea formei originale. E 
considerat un păcat al mândriei de către ceilalți Wranaui. 
Un factor important în Scindare. 

TGS: Timpul Galactic Standard. Cronologie universală, 
așa cum a fost determinată de emisiile de CET din miezul 
galactic. Cauzalitatea e posibil să pară stricată, dar doar 
pare. A mereu trebuie să-l cauzeze pe B. 

THRESH: metal-rock dur, originar din comunitățile de 
fermieri de pe Eidolon. S-a remarcat prin utilizarea uneltelor 
de agricultură ca instrumente. 

THULE: adică Lordul Spaţiilor Goale. Se pronunţă 
THOOL. Zeul celor din spaţiu. Derivat din ultima Thule, o 
frază latină folosită pentru „un loc dincolo de graniţele 
hărților”. Inițial, se aplica unei planetesimale 
transneptuniene din Sol, însă a ajuns să fie aplicat pentru 
„necunoscut” în general și, de acolo, a căpătat și o 
personificare. Mai multe supestiţii îl vizează pe Thule 
printre minerii de pe asteroizii din Sol și nu numai. 

TIGRUL SFÂȘIETOR: un prădător mare, ca o felină, nativ 
planetei Eidolon. Se remarcă prin ghimpii de pe spate, ochii 
galbeni și inteligență. 

TOIAGUL ALBASTRU: modul de comandă construit de Cei 
Bătrâni. Are o mare semnificaţie socio-tehnologică. 

TOIAGUL VERDE: fragment al Sămânţei, care și-a dat 
viaţă singură. 

„TOXOPAXIA”: o muzică populară de pe unul dintre 
inelele locuite din jurul lui Sol. 

TRANSCENDENȚA: joc pe calculator în care scopul e să 
ghidezi o specie de la răsăritul inteligenţei până la 
colonizarea stelelor din apropiere, într-o perioadă cât mai 
scurtă de timp. 

TSURO: dispozitiv de semnalizare folosit de către Cei 
Vechi pentru chemarea și controlarea Seminţei. Realizează 
asta printr-o undă CET modulată. 


U 


CMU: United Military Command (Unitatea Militară de 
Comandă) - Forţele militare combinate ale Ligii, luate de la 
membrii constituenți. Multe dintre guvernele componente 
au renunţat să mai aibă propriile lor armate și își 
direcţionează în schimb toate resursele defensive spre 
CMU. 

CMUA: United Military Command Army (Armata Unităţii 
Militare de Comandă) 

CMUI: United Military Command Intelligence 
(Securitatea Unităţii Militare de Comandă) 

CMUM: United Military Command Marines (Pușcașii 
Marini ai Unităţii Militare de Comandă) 

CMUN: United Military Command Navy (Marina Unităţii 
Militare de Comandă) 

UNIUNEA CUGETĂTORILOR: uniunea muncitorilor, cu 
baza pe șantierele navale din Ceres. 

URMĂRIREA PRIN LUMINĂ: să călătorești prin FTL destul 
de departe încât să poţi să te oprești și să vezi lumina de la 
eveniment în timp real. Ex: nava spaţială A vrea să vadă 
când și unde a părăsit nava spaţială B sistemul solar în 
cursul ultimei zile. Nava A zboară numărul cerut de ore- 
lumină (24, în acest caz) de Sol, apoi stă și se uită prin 
telescop până vede nava B părăsind Sol. 


V 


VAL: [[Informație invalidă: Informația nu a fost găsită.]] 
VARTEJ: vezi Marele Far. 


W 


WEYLAND: planeta-colonie aflată în orbita din jurul lui 


Epsilon Indi. Numită după legendarul fierar 
nordic/germanic. Nu conţine forme de viaţă notabile. 

WRANAUI: rasă inteligentă care călătorește în spaţiu, 
originară de pe planeta Pelagius. Are un ciclu de viaţă 
foarte complex și o structură socială ierarhică la fel de 
complicată, care e dominată de Brațe și de o formă 
conducătoare. Wranaui sunt, la origini, o specie marină, dar 
care, prin utilizarea extensivă a corpurilor artificiale, s-a 
adaptat la aproape toate mediile posibile. Agresivi și 
expansioniști, nu le pasă de drepturile individuale sau de 
siguranţă, având în vedere cât de mult se bazează pe 
corpurile înlocuitoare. Limbajul lor bazat pe mirosuri este 
foarte greu de tradus pentru oameni. Chiar și fără 
augmentări tehnologice, Wranaui sunt nemuritori din punct 
de vedere biologic. Corpurile lor cu bază genetică pot 
mereu să se întoarcă la o formă primară pentru a-și reînnoi 
carnea și pentru a ţine la distanță îmbătrânirea. Unele 
dovezi arată că e posibil să fi fost modificaţi genetic de 
către Cei Bătrâni la un moment dat în trecutul lor 
îndepărtat. 


APENDICE IV 
CRONOLOGIE 


700-1800 (aprox.): 
Scindarea 


2025-2054: 


Dezvoltarea și construirea primului lift spaţial al 
Pământului. Urmată rapid de mai multe explorări și de 
dezvoltarea economică a sistemul solar (Sol). Primii oameni 
aterizează pe Marte. Se construiește o bază pe Lună și mai 
multe staţii spaţiale prin Sol. Începe mineritul asteroizilor. 


2054-2104: 


Odată cu folosirea liftului spaţial, e accelerată 
colonizarea sistemului solar. Începe expansiunea huterită. E 
creat primul oraș plutitor pe Venus. 

Avanposturi permanente (dar nu independente) pe 
Marte. Apar mult mai multe habitate și staţii construite prin 
sistem. Începe construcţia unui inel orbital în jurul 
Pământului. 

Rachetele nuclear termice, alimentate prin fuziune, sunt 
principalul mod de transport în sistemul solar. 

Matematicianul Jalal  Sunyaev-Zel'dovich publică 
învăţăturile fondatoare ale entropismului. 

Aplicarea legii devine din ce în ce mai dificilă prin 
sistemul solar. Încep ciocniri între așezările din afară și 
planetele din interior. 

Legea spaţială internaţională e întărită și dezvoltată de 
ONU și de guvernele individuale. Apar miliții pe Marte și 
printre minerii de pe asteroizi. Corporaţiile cu sediul în 
spaţiu folosesc firme private de securitate pentru a-și 
proteja investiţiile. Spaţiul este militarizat complet în acest 
moment. 

Venus și Marte rămân strâns legate de Pământ, atât 
politic, cât și din punct de vedere al resurselor, dar încep să 
apară mișcări de independenţă. 

Rețele solare uriașe, construite în spaţiu, oferă energie 
ieftină pe întreg cuprinsul Sol. interfețele, implanturile și 
modificările genetice sunt lucruri obișnuite printre cei care 
și le permit. 

Motoarele puternice de foziune înlocuiesc rachetele mai 
vechi, cu fisiune, reducând dramatic duratele călătoriilor 
prin sistemul solar. 


2104-2154: 


Este înființat Pious Newt Emporium, al lui Fink-Nottle. 

Sunt inventate injecţiile STEM, care îi fac pe oameni 
nemuritori din punct de vedere biologic. Asta duce la 
lansarea mai multe nave-colonii autonome subluminice în 


Alpha Centauri. 

La scurt timp după acest moment, llya Markov codifică 
teoria câmpului unificat. Prototipul funcţional al unui motor 
FTL este construit în 2114. Nava experimentală Daedalus 
face primul zbor FTL. 

Navele FTL încep să plece sprealpha Centauri, întrecând 
nave- le-colonie subluminice. Prima colonie extra-solară 
este înfiinţată pe Lumea lui Stewart, în Alpha Centauri. 

Celert (2122) confirmă că majoritatea materiei locale 
superlu- minice există într-un halou vast, în jurul Căii 
Lactee. 

Urmează mai multe colonii extra-solare. Prima pe Shin- 
Zar. Apoi, pe Eidolon. Unele orașe/avanposturi sunt 
finanțate de corporaţii. Unele de câtre naţiuni de pe 
Pământ. Oricum, la început, coloniile sunt foarte 
dependente de proviziile din Sol, și cei mai mulţi coloniști 
ajung să fe îngropaţi în datorii, după ce cumpără diverse 
piese de echipament de care aveau nevoie. 


2154-2230: 


Weyland e colonizat. 

Numenismul este înființat pe Marte de către Sal Horker 
II, în perioada 2165-2179 (aprox.) 

Pe măsură ce cresc, coloniile încep să-și declare 
independenţa față de Pământ și de Sol. Au loc ciocniri între 
facțiuni locale (ex. Răscoala de pe Shin-Zar). Relaţiue cu 
Pământul se deteriorează. Venus încercă să-și câștige 
independenţa în Ofensiva Zahn, dar nu reușește. 

Ruslan e colonizat. 


2230: 
Se naște Kira Navarez. 


2234-2237: 


E descoperit Marele Far pe Talos VII, de către căpitanul 
Idris și echipajul navei SLV Adamura. 
E formată Liga Lumilor Aliate, după multe discuţii și 


multe suspiciuni. Unele colonii/teritorii se abțin. Este 
adoptat Actul de Securitate Stelară, care duce la crearea 
CMU și la consolidarea a o mare parte din forțele omenirii. 
Au loc bătălii pentru suveranitate cu mai multe grupuri care 
insistă să rămână independente, inclusiv guvernul planetar 
Shin-Zar, care e cel mai notabil. 

O furtună de iarnă puternică de pe Weyland produce 
pagube semnificative asupra serelor familiei Navarez. 


2237-2257: 


Scandalul de corupţie în care este implicat Sasha 
Petrorâh, aproape de finalul lui 2249, induce la demisia 
guvernatorului de pe Ruslan, Maum Novikov. 


2257-2258: 


Cercetarea lunii Adrasteia și evenimentele care au 
urmat. 


POSTFATÂ ȘI MULȚUMIRI 
1. 


Salutare, prieteni. 

A fost o călătorie lungă. Intraţi, luaţi un loc lângă 
hologramă, întindeţi-vă picioarele comod. Probabil că 
sunteți obosiţi. Gustaţi niște scotch venusian, de pe raftul 
de acolo... Da, ăla e. Turnaţi-vă un pahar, dacă vreți. 

Cât timp vă reveniţi, lăsaţi-mă să vă spun o poveste. Nu, 
nu aia, o alta. Una care începe tocmai în 2006 sau 2007 
(datele se estompează odată cu trecerea timpului). 
Terminasem al doilea roman al meu, Cartea primului 
născut, și aproape îl terminasem și pe al treilea, Brisingr, și 
simțeam presiunea. Eram frustrat că ceea fusese odinioară 
o trilogie se extinsese într-o tetralogie și că eram nevoit să 


mai petrec câţiva ani lucrând la Seria Moștenirea. Nu mă 
înțelegeţi greșit, iubesc acea serie și mă bucuram s-o 
termin, dar în același timp voiam - ba nu, aveam nevoie - 
să-mi încerc mâna și la altceva. Disciplina e o cerință 
necesară a succesului creativ, însă importanţa varietăţii nu 
ar trebui subestimată. Prin încercarea unor lucruri noi, 
învăţăm, creștem și ne menţinem viu entuziasmul pentru 
meseria noastră. 

Așa că, în timp ce-mi petreceam zilele pe tărâmul 
Alagaesia, scriind despre elfi și pitici și dragoni, nopţile mi 
le petreceam visând la alte aventuri, prin alte locuri. lar 
unul dintre acele vise implica o femeie care găsea un bio- 
costum extraterestru pe o lună care orbita în jurul unui 
gigant gazos... 

Era o idee brută, mai degrabă o schiţă. Totuși, de la bun 
început, știam cum avea să înceapă povestea (cu Kira 
găsind costumul) și cum avea să se termine (cu ea plutind 
în spaţiu). Partea dificilă a fost să descifrez părţile dintre 
cele două momente. 

După ce am terminat Brisingr, am încercat să scriu 
începutul de la Să dormi pe o mare de stele. Dacă aţi vedea 
acea primă versiune, aţi râde. Era scrisă pe jumătate, 
neformată, dar substanța de bază a ce avea să devină 
această poveste era acolo, așteptând să fie scoasă la 
suprafață. 

A trebuit s-o pun deoparte și să scriu Moștenirea. Asta a 
durat până la mijlocul lui 2012 (turneele pentru o carte 
populară sau o serie nu sunt puţin lucru). Apoi, după asta, 
după ce am terminat o serie la care lucrasem de la vârsta 
de 15 până la 28 de ani, aveam nevoie de o pauză. 

Timp de șase luni, nu am scris, după care vechea 
dorinţă de a crea a pus stăpânire pe mine. Am facut un 
scenariu (care n-a mers). Am scris mai multe nuvele (dintre 
care una a fost publicată mai târziu în Furcu/ița, Vrăjitoarea 
și Dragonul, o continuare a seriei Moștenirea). Și am 
început să cercetez detaliile științifice ale viitoarei mele 
istorii. 

Cercetarea a ocupat cea mai mare parte a anului 2013. 


Nu sunt fizician, nici matematician. Nici măcar nu am mers 
la colegiu. Prin urmare, a trebuit să muncesc din greu ca să 
ajung la nivelul de înţelegere pe care-l voiam. De ce am 
mers atât de departe? Pentru că, așa cum e magia pentru 
fantezie, așa e și știința pentru S.F. Ea stabilește regulile 
poveștii tale și definește ce e și nu e posibil. Și deși mi-am 
imaginat Să dormi pe o mare de stele ca fiind o scrisoare 
de dragoste pentru acest gen, am vrut să evit anumite 
convenţii tehnice care ar fi compromis cadrul. Mai exact, 
voiam un mod prin care navele să călătorească în FTL, fără 
să poată călători în timp, un mod care să nu contrazică 
fizica așa cum o cunoaștem. (Eram de acord să îndoi câteva 
reguli pe ici, pe colo, dar nu am vrut să le distrug pe toate.) 

Bineînţeles, nicio construcție de proporţii universale nu 
contează dacă povestea în sine nu e bună. Și aici mă tem 
că m-am lovit de cea mai mare dificultate. 

Din numeroase motive personale, scrierea primei 
versiuni a cărții a durat până în ianuarie 2016. Aproximativ 
trei ani de muncă foarte, foarte grea. După ce l-am 
terminat, primul meu cititor, sora mea, Angela, mi-a spus 
că Să dormi pe o mare de stele, pur și simplu, nu funcţiona. 
După ce am citit manuscrisul, mi-am dat seama că, din 
păcate, avea dreptate. 

2017 a trecut într-o frenezie de rescrieri, însă niciuna nu 
a rezolvat problema de bază. Ca să fiu metaforic, rescrierile 
au fost ca rearanjarea scaunelor de pe puntea Titanicului, 
lucru care nu schimba cu nimic faptul că integritatea 
structurală a navei era compromisă. 

Problema era următoarea: după ce muncisem atât de 
mult la seria Moștenirea, abilităţile mele de a crea intrigi 
ruginiseră, pentru că nu fuseseră folosite de ceva weme. 
Mușchii ce rezolvau probleme și pe care-i lucrasem în timp 
ce dezvoltam povestea pentru Eragon și urmările acesteia 
se atrofiaseră în deceniul care trecuse de atunci. Și, nu o să 
mint, după succesul seriei Moștenirea, fusesem poate puţin 
cam îngâmfat când am început lucrul la Să dormi pe o mare 
de stele. „Dacă am putut să fac aia, asta sigur nu o să fie o 
problemă.” 


Ha! Viaţa, soarta, zeii - spuneţi-i cum vreţi -, dar 
realitatea are modul ei de a ne readuce cu picioarele pe 
Pământ. 

Situaţia a ajuns într-un punct critic la finalul lui 2017, 
când agentul meu, Simon, și editorul de atunci, Michelle, 
mi-au spus cu b/ândețe că noile variante, pur și simplu, nu 
erau bune. 

În acel moment, aproape că am renunţat. După ce 
muncisem atât de mult și investisem atâta timp, să o iau de 
la început era... demoralizator. Totuși, dacă e să am o 
trăsătură definitorie, aceasta este determinarea. Nu îmi 
place să renunţ la un proiect, nici măcar când bunul-simţ 
îmi spune să fac asta. 

Așa că, în noiembrie 2017, m-am oprit din rearanjarea 
scaunelor de pe punte și m-am întors la schiţa de bază a 
poveștii. Și am pus totul sub lupă. Intr-o săptămână și 
jumătate, am scris (de mână) peste 200 de pagini de 
notițe, în care disecam personajul, motivația, sensul, 
simbolismul, tehnologia... M-am uitat la toate. 

Și abia atunci, când am simţit că aveam un schelet nou, 
mai puternic, pe care să creez această poveste, am început 
să scriu din nou. Cea mai mare parte din secțiunea |, 
Exogenesis, a rămas la fel. 

Și o parte din secțiunea a Il-a. Dar totul după asta a fost 
rescris de la zero. În versiunea originală, nu exista Bughunt. 
Nicio vizită în Sol. Nicio călătorie în Cordova. Nu tu 
coşmaruri, Maw, Unitate, nicio aventură măreață dincolo de 
Cygni 61. 

În esenţă, am scris o carte cu totul nouă, și încă nu una 
mică, pe parcursul lui 2018 și în prima jumătate a lui 2019. 
În același timp, am scris și am editat și Furculita, 
Vrăjitoarea și Dragonul, am mers în turneu pentru ea în 
SUA și în Europa și am continuat turul în SUA pentru restul 
anului 2019, ca scriitor rezident al Barnes & Noble. Uf! 

Scrierea și editarea romanului Să dormi pe o mare de 
stele a fost, de departe, cea mai dificilă provocare creativă 
a vieţii mele. A trebuit să reînvăț cum să spun o poveste, 
cum să rescriu o carte la care lucram de ani întregi și cum 


să trec peste câteva obstacole personale și profesionale. 

A meritat? Eu cred că da. Și aștept cu nerăbdare să 
folosesc abilităţile pe care le-am învățat/recăpătat pentru o 
nouă carte. Una care, dacă totul merge bine, va dura mult 
mai puţin de nouă ani ca să o scriu și să o public. 

Când privesc în urmă, la istoria acestui proiect, mi se 
pare un vis. A trecut foarte mult timp. Multă angoasă și 
efort și ambiţie. Am terminat prima schiţă când îmi 
petreceam iarna împărţit între un apartament murdar din 
Edinburgh și un apartament ceva mai luminos din 
Barcelona. Modificările au fost făcute pe când locuiam în 
Montana, dar și alte zeci de locuri diferite de pe glob, pe 
unde m-au dus munca și viaţa. Modificările finale au fost 
făcute în timpul pandemiei. 

Când mi-a venit prima oară ideea pentru Să dormi pe o 
mare de stele, aveam douăzeci și ceva de ani. Acum, am 
trecut de treizeci și cinci de ani. Când am început, nu 
aveam fire albe în barbă. La naiba, nici măcar nu aveam o 
barbă! Acum, au apărut primele semne ale îngheţului. Chiar 
m-am căsătorit, iar asta a fost o aventură în sine... 

Să dormi pe o mare de stele nu e o carte perfectă, dar e 
cea mai bună versiune a poveștii pe care am putut s-o scriu 
și sunt mândru de rezultatul final. Ca să-l citez pe Rolfe 
Humphries, din cuvântul-înainte al traducerii făcute de el 
pentru Eneida: „Scopul unei povești atât de întinse 
necesită, în scris, o varietate desemnată, o inegalitatea 
calculată, din când în când niște neglijenţă”. 

Totul e foarte adevărat. Imi place și ce a scris în 
continuare: 

„Ultimele revizii sunt mereu cele mai enervante, iar 
Virgil, după ce a lucrat la poem mai bine de un deceniu, 
ajunsese în punctul în care simțea că ar fi preferat să facă 
orice, inclusiv să moară, decât să mai citească poemul încă 
o dată... Oricum, cine vrea un poem epic absolut perfect?” 

Exact asta e și părerea mea. Cu toate astea, sper că v- 
au plăcut imperfecţiunile acestui roman. 

Așadar... Acum, am spus o poveste despre o poveste. Se 
face târziu, iar scotch-ul vostru venusian aproape că s-a 


dus. Am petrecut destul timp bătând câmpii. Însă, înainte 
să te retragi, câteva idei finale. 

Unu: cei care sunteți fanii ciclului Moștenirea aţi 
observant probabil niște referinţe la serie în acest roman. 
Nu vi s-a parut. Și, da, Inare e cine credeţi că este. (Pentru 
cei cărora nu le e familiar numele, recomand să căutați 
scrisoarea lui Jeod pe website-ul meu, paolini.net.) 

Doi: dacă vreți să săpaţi mai adânc în universul acestui 
roman, vă sugerez să fiţi atenţi la numarul șapte din 
poveste (acolo unde se poate, toate numerele sunt multipli 
de șapte sau pot fi adunate astfel încât să dea șapte). Ar 
putea să vi se pară interesant și să găsiţi locuri în afara 
acestui roman unde se poate regăsi cifra șapte. 

Trei: tabelul de conţinut are niște acrostihuri distractive. 

Gata. Am spus ce aveam de spus. Aerul e rece, stelele 
sunt luminoase și această poveste a ajuns la final, atât 
pentru Kira, cât și pentru mine. 

„Mănâncă drumul.” 


2. 


În crearea acestui roman, am fost norocos să am 
sprijinul foarte multor oameni. Fără ei, Să dormi pe o mare 
de stele nu ar fi văzut lumina zilei. Aceștia sunt: 

Tatăl meu, care a ţinut lucrurile în mișcare când eu am 
fost îngropat în manuscris timp de luni întregi. Mama, 
pentru răbdare și editare (foarte multă editare) și sprijinul 
constant. Sora mea, Angela, care nu m-a lăsat niciodată să 
mă mulţumesc cu locul doi și care mi-a dat imboldul de 
care aveam nevoie ca să repar povestea lui Gregorovich 
(printre multe altele). Cumnatul meu, Caru, care a creat 
logourile grozave (cu excepţia lui Shin-Zar) care apar în 
secțiunea Terminologie, precum și zeci de alte de concepte 
artistice. Soţia mea, Ash, pentru sprijinul ei constant, umor, 
iubire și numeroase contribuţii artistice (inclusiv logoul 
pentru Shin-Zar). Și un mare „Multţumesc” familiei mele, 
pentru că a citit cartea asta de mai multe ori decât ar 


trebui s-o facă o persoană sănătoasă. 

Asistenta (și prietena) mea, Immanuela Meijer, pentru 
părerile ei, sprijin și niște lucrări superbe de artă. Ea e cea 
responsabilă pentru harta sistemelor Sigma Draconis, Cygni 
61, o parte din Bughunt și foaia de sfârșit/harta fractală, 
care e grozavă. 

Agentul meu, Simon Lipskar, care, de la bun început, a 
fost un campion neobosit al acestei cărţi și a știut ce poate 
să fie. Mulţumesc, Simon! 

Buna mea prietenă Michelle Frey, care a citit mai multe 
prime versiuni ale cărții și care a avut sarcina de neinvidiat 
de a-mi spune că nu erau în regulă. Fără contribuţia ei, nu 
aș fi riscat și nu aș fi scris o versiune care funcţiona. 

De la Macmillan: Don Weisberg, care mă cunoaște din 
timpul perioadei sale la Random House și care, datorită 
acestui lucru, a fost dispus să riște cu un roman pentru 
adulţi scris de cineva cunoscut înainte numai pentru 
operele pentru tineri. Mulţumesc, Don! 

De la Tor: Editorii mei, Devi Pillai și William Hinton. M-au 
impulsionat mult mai tare decât mă așteptam... iar cartea 
este mai bună datorită acestui lucru. Tot de la secțiunea 
editorială: asistenții Rachel Bass, Oliver Dougherty și 
Christina Macdonald, care este editor de text. 

Din  publicitate/marketing: Lucille  Rettino, Eileen 
Lawrence, Stephanie Sarabian, Caroline Perny, Sarah Reidy 
și Renata Sweeney. Dacă aţi auzit de această carte, ei sunt 
cei responsabili! 

Din  design/producție: Michelle Fo“ek, Greg Collins, 
Peter Lut- jen, Jim Kapp, Rafal Gibek. Fără ei, cartea nu arfi 
fost publicată la timp și cu siguranță nu ar fi arătat atât de 
bine. Și le mulțumesc tuturor celorlalţi de la Tor care au 
lucrat la această carte. 

Îi mulţumesc și lui Lindy Martin pentru superba imagine 
de pe copertă. 

Din partea tehnică a lucrurilor: Gregorymeholic, care a 
fost destu/ de drăguţ să mă lase să folosesc teoria spațiului 
tridimensional ca bază a sistemului meu FIL. Tot el a 
răspuns la nenumărate întrebări când încercam să înțeleg 


detaliile despre cum foncţionează totul. Îi cer scuze că i-am 
corupt teoria într-unul sau două locuri, în interesul ficţiunii. 
Imi pare rău, Greg! Și Richard Gauthier - care a descoperit 
ideea CET - și H. David Froning Jr., care a inventat fon- 
damentul tehnic pentru câmpurile electromagnetice 
conditionate, pe care am folosit-o ca bază pentru motoarele 
mele Markov. Și, nu în ultimul rând, Winchell Chung și 
website-ului Atomic Rockets (www.projectrho.com/rocket/). 
Cea mai bună resursă pentru oricine vrea să scrie un S.F. 
Realist. Fără el, ideile din această carte arfi fost mult mai 
putin interesante. 

O mențiune specială se îndreaptă spre familia lui Fel^ 
Hofer, care a fost destul de drăguță încât să mă lase să-i 
folosesc numele în această carte. Felix a fost un cititor de-al 
meu care, în mod tragic, a fost ucis într-un accident de 
motocicletă la scurt timp după a 18-a aniversare. Am avut 
niște schimburi de scrisori și, ei bine, am vrut să-i marchez 
dispariția și să ac tot ce pot ca să-i duc numele mai 
departe. 

Ca întotdeauna, cel mai mare mulțumesc este pentru 
tine, dragă cititorule. Fără tine, nimic din toate astea nu ar 
fi fost posibil! Deci, din nou, multumesc. Hai s-o acem din 
nou, în curând. 

Christopher Paolini 15 septembrie, 2020 

Furculița, Vrăjitoarea și Dragonul 

Povești din Alagaesia * vol.1 

Bine ați revenit în Algaesia! A trecut un an de când 
Eragon a părăsit ținutul Algaesiei, în căutarea unui cămin 
pentru o nouă generație de călăreți ai dragonilor. Însă o 
viziune trimisă de Eldunari, niște vizitatori neaşteptați, îi 
schimbă perspectiva asupra lucrurilor. 

